
  [image: ]



      
         Tartalomjegyzék

      
  
    
      	
        1. Megtanultam, hogyan kezeljem helyesen a kötelességemet
      

      	
        2. Milyen beállítottság késztet valakit arra, hogy vitatkozzon és kötekedjen?
      

      	
        3. Tönkreteszed magad, ha hitedben nem vagy sem forró, sem hideg
      

      	
        4. Hogyan engedjük el és hagyjuk önállósodni gyermekeinket
      

      	
        5. Az amnézia napjai
      

      	
        6. Egy heves szellemi csata
      

      	
        7. Az igazi szabadság az, ha nem vagyunk a házasság rabszolgái
      

      	
        8. Miután szertefoszlott a reményem, hogy a fiam gondoskodik rólam öregkoromban
      

      	
        9. Ébredés a kiközösítés után
      

      	
        10. Egy főiskolai hallgató nehéz hitbeli útja
      

      	
        11. Keressetek, és találtok
      

      	
        12. Gondolatok a letartóztatásom után
      

      	
        13. Már nem idegeskedem a fiam házassága miatt
      

      	
        14. A státusz megóvása mérhetetlenül szégyenteljes dolog
      

      	
        15. Miután az évfolyamtársaim feljelentettek az evangélium hirdetése miatt
      

      	
        16. Most már képes vagyok megbékélni a kötelességemmel
      

      	
        17. Milyen következményekkel jár, ha nem az alapelvek szerint végezzük a kötelességeinket?
      

      	
        18. Az üldöztetés és a nyomorúság felfedett engem
      

      	
        19. Amikor a státusz iránti vágy bajt okoz
      

      	
        20. Elengedem a betegséggel kapcsolatos gondjaimat és aggodalmaimat
      

      	
        21. Miért nem sikerült felügyelnem és nyomon követnem a munkát?
      

      	
        22. Nagyon fontos az alapelvek keresése a kötelességünkben
      

      	
        23. A kapott kedvességet hálásan viszonozni kell?
      

      	
        24. Elmélkedés a kényelemben való elmerülésről
      

      	
        25. Nem bánom, hogy lemondtam a biztos állásomról
      

      	
        26. Gondolatok a státuszra való törekvésről
      

      	
        27. Megtudtam, hogy valaki elárulta Istent, miután elfogták és megkínozták
      

      	
        28. Megváltoztathatják-e a szülők a gyermekeik sorsát?
      

      	
        29. Nem hátrálok meg többé a nyomorúságtól
      

      	
        30. Hogyan vetettem véget a tehetséges emberek iránti irigységemnek?
      

      	
        31. Már nem aggódom amiatt, hogy lehet-e gyerekem
      

      	
        32. Az evangélium hirdetése apámnak
      

      	
        33. Az elbocsátásomból levont tanulságok
      

      	
        34. Miután megtudtam, hogy anyám beteg
      

      	
        35. Nehéz döntés
      

      	
        36. A megfelelő kötelességvégzés az Isten által ránk bízott küldetésünk
      

      	
        37. Hogyan küzdöttem le a lehangoltság érzését
      

      	
        38. Az újonnan érkezők öntözésénél felmerülő problémák
      

      	
        39. Már nem érzem magam alsóbbrendűnek
      

      	
        40. Búcsú a pénz, a hírnév és a nyereség hajszolásával töltött keserű évektől
      

      	
        41. Megtaláltam az utat az arrogáns beállítottságom feloldásához
      

      	
        42. Hogyan küzdöttem le a féltékenységemet
      

      	
        44. Többé nem próbálom megóvni a tekintélyemet
      

      	
        45. Amit az üldöztetés és a nyomorúság megtapasztalásából nyertem
      

      	
        46. Az az igazi barát, aki a hibáidat is nyíltan kimondja
      

      	
        47. Most már tudom, hogyan kell kezelni a házasságot
      

      	
        48. Többé nem tesz negatívvá a befelé forduló személyiségem
      

      	
        49. Gondolataim, miután megmetszettek
      

      	
        50. Ki áll az utamban a mennyei királyság felé vezető úton?
      

      	
        51. A minket érő szenvedés is Isten szeretete
      

      	
        52. Amit az elbocsátásomból nyertem
      

      	
        53. Az elképzelésekre és képzelődésekre alapozott hit következményei
      

      	
        54. A hazugságaim mögött
      

      	
        55. Hogyan szabadultam meg a pénz, a hírnév és a nyereség kísértésétől
      

      	
        56. Aki elmerül a kényelemben, a saját halálát okozza
      

      	
        57. Anyukám börtönben töltött napjai
      

      	
        58. Mit rejt valójában a felügyelet elkerülése?
      

      	
        59. Elengedtem a gyermekeim iránti tartozásérzetemet
      

      	
        60. Miért válogattam a kötelességek között?
      

      	
        61. Már nem korlátoz többé a gyenge képességem
      

      	
        62. Felelős vagyok a gyülekezet munkájának megóvásáért
      

      	
        63. Hajlandó vagyok terhet hordozni a kötelességemben
      

      	
        64. Hogyan álljunk helyt a kötelességünkben veszély közepette
      

      	
        65. Hogyan tapasztaltam meg Isten szeretetét a betegségben?
      

      	
        66. Megszabadultam az irigység béklyóitól
      

      	
        67. A gazdagság elengedésének mentális küzdelme
      

      	
        68. Többé nem panaszkodom a sorsomra
      

      	
        69. A hírnév és a státusz védelmezésének következményei
      

      	
        72. Mit tanultam az üldözés és nyomorúság megtapasztalásából
      

      	
        73. Miért riadtam mindig vissza a nehézségektől?
      

      	
        74. Most már tudom rendületlenül végezni a kötelességemet
      

      	
        75. Mit próbáltam megóvni a hazugságaimmal
      

      	
        76. Egy diplomás döntése
      

      	
        77. Megtanultam, hogyan kell helyesen bánni az emberekkel
      

      	
        78. Hatalmas megkönnyebbülés volt levenni az álarcomat
      

      	
        79. Végre nyugodtan el tudom fogadni a kötelességemet
      

      	
        80. Hoztam egy döntést, amikor a családom bekerített és megtámadott
      

      	
        81. A vesebetegségem kiújulásának tanulságai
      

      	
        82. Helyes, ha csak azért hiszünk Istenben, hogy kegyelmet és áldásokat kapjunk?
      

      	
        83. Kötelesség vagy karrier
      

      	
        84. Miután körözést adtak ki ellenem az Istenbe vetett hitem miatt
      

      	
        85. Egy jó feleség és szerető anya gondolatai
      

      	
        86. Többé nem esik nehezemre egyenesen beszélni
      

      	
        87. Hogyan viszonyuljunk a szülői szeretethez és gondoskodáshoz
      

      	
        88. A hírnévre és nyereségre való törekvés nem a helyes út
      

      	
        89. Az embernek meg kell tanulnia beszélgetésben megnyílni a nehézségeiről
      

      	
        90. Nem végezheted jól a kötelességedet, ha folyton magadat véded
      

      	
        91. A tökéletes házasságra való törekvés vajon elvezet a boldogsághoz?
      

      	
        92. Szabadulás a hírnév és a nyereség örvényéből
      

      	
        93. Az igazságra való törekvés nem függ az életkortól
      

      	
        94. Amit a tényleges munkavégzésből nyertem
      

      	
        95. Amit a fiam letartóztatásából tanultam
      

      	
        96. Legyőztem a dadogással járó nehézségeimet
      

      	
        97. Már nem aggódom a fiam állása miatt
      

      	
        98. Hogyan viszonyuljak anyám kedvességéhez
      

      	
        99. Kitartani a kötelességben üldöztetés és nyomorúság idején
      

      	
        100. Betegség általi finomítás: Szükségszerűség az életem számára
      

    

  


1. Megtanultam, hogyan kezeljem helyesen a kötelességemet

Egy átlagos földműves családba születtem, és gyerekkoromban mindig azt láttam, hogy anyám főz és takarít, apámat pedig soha nem láttam főzni vagy házimunkát végezni. A nagyapám is ugyanilyen volt. Néha, amikor nagyanyám egész nap nem volt otthon, a nagyapám inkább éhezett, mint hogy főzzön, mivel úgy gondolta, hogy a főzés női munka. Láttam, hogy más családokban is többnyire a nők főznek, míg a férfiak a kinti munkával foglalatoskodnak. Miután megnősültem, a feleségem magától értetődően vállalta az összes házimunkát. Néha megkért, hogy végezzek némi házimunkát, de én nem szívesen tettem, és folyton vonakodtam. Mindig úgy gondoltam, hogy a főzés és a házimunka a nőiesség jele, és minden, amit láttam és hallottam, azt az elképzelést erősítette, hogy „a férfiaknak az otthonukon kívül kell dolgozniuk, a házimunkát pedig a nőknek kell intézniük”.

2020 nyarán több testvérrel együttműködve elektronikus gépeket javítottunk. Egy nap a vezető azt mondta, hogy egy csapatnak sürgősen szüksége van vendéglátókra, és megkértek, hogy vállaljak vendéglátási kötelességet. Nem mondtam semmit, de magamban azt gondoltam: „Soha nem végeztem vendéglátási kötelességet, még főzni sem tudok.” De mivel nem volt elég vendéglátójuk, beleegyeztem. A vendéglátási kötelességem ideje alatt minden napot a konyhában, és mosással, takarítással töltöttem, miközben azt gondoltam: „Ez nővéreknek való kötelesség, miért kényszerítenek erre engem? Még az is kínos egy felnőtt férfi számára, hogy gyakran jár a piacra zöldséget venni, és néha még alkudoznia is kell a zöldségesekkel!” Ezért minden alkalommal, amikor a piacra mentem zöldséget venni, aggódtam, mert féltem, hogy mások lenéznek majd. Mindig csak berohantam és kirohantam, nem akartam túl sokáig maradni. Néha a testvérek megjegyezték, hogy a zöldségek túl sósak vagy ízetlenek, vagy emlékeztettek, hogy takarítsak, amit kínosnak éreztem, és magamban vitatkoztam velük: „Otthon mindig a feleségem végezte a házimunkát és a főzést, nem én. Különben is, én férfi vagyok, és ezek női teendők, miért nem tudjátok az én szemszögemből nézni a dolgokat?” Nem tehettem róla, de egy kis keserűséget éreztem, és azon tűnődtem, vajon mikor ér már véget ez a kötelesség. Gyakran láttam, ahogy a testvérek beszélgetnek és nevetgélnek a munkáról, de én egyszerűen nem tudtam örülni. Úgy éreztem, mintha egy nehéz követ cipelnék a hátamon, és csak arra a napra vártam, amikor nem kell többé ezt a kötelességet végeznem. Akkoriban nem nagyon erőltettem meg magam, hogy jó ételeket főzzek, és minden reggel csak tésztát készítettem. Láttam, hogy nem sokat esznek, de sosem kérdeztem meg, hogy elég jó-e az étel. Abban az időben sok káposzta volt, amit csak megfőztem, és bár a testvérek nagyon keveset ettek, engem nem érdekelt. Arra gondoltam: „Mindegy, hogyan főzöd meg, a káposzta nem lesz valami jó ízű.” Később a testvérek más kötelességeket kaptak, és elköltöztek, de a felügyelő megkért, hogy továbbra is végezzem a vendéglátási kötelességet. Egyszerűen nem értettem: „Miért van az, hogy engem, egy felnőtt férfit, állandóan arra kérnek, hogy vendéglátási kötelességet végezzek? A főzés, mosás és takarítás általában a nővérek dolga. Vajon a többiek így csodálkoznak majd: »Miért egy férfi testvér végzi ezt a kötelességet?« Hogy fogom ezt túlélni?” Amikor erre gondoltam, kisebbrendűnek éreztem magam. Abban az időszakban rossz állapotban voltam, és úgy éreztem, hogy tényleg elvesztettem a tekintélyem. Úgy éreztem, hogy ha felhagynék ezzel a megbízatással, akkor észszerűtlenül cselekednék, de nem tudtam, hogy ha folytatnám, akkor hogyan tudnám végigcsinálni. Látszólag végeztem a kötelességemet, de legbelül úgy éreztem, hogy megfulladok, és semmilyen tettemben nem voltam kezdeményező vagy figyelmes. Láttam, hogy takarítani kell, de nem akartam megcsinálni, és többször odáig fajult a dolog, hogy mások nem bírták ki, és segítettek takarítani. A gyülekezet által küldött ételt sem szárítottam meg időben, és ennek következtében az étel megromlott, és ki kellett dobni. Miután a vezető rájött erre, így metszett meg engem: „Az ételek mind megpenészedtek. Ha odafigyeltél volna, megszárítottad volna őket, és gondoskodtál volna arról, hogy a romlandó ételeket időben elfogyasszák, és nem ment volna kárba. Ha ilyen problémák merülnek fel, el kell gondolkodnod a kötelességedhez való hozzáállásodon.” Amikor hallottam, hogy a vezető ezt mondja, kis bűntudatom lett. Valóban az én hanyagságom miatt ment tönkre az étel, de aztán elkezdtem kifogásokat gyártani magamnak: „Otthon mindig az anyám és a feleségem szárította az ételt, én soha nem vettem részt benne. Olyan kínos, hogy ilyen dolgokra kérnek!” Mindig úgy éreztem, hogy megaláznak, és nem akartam elfogadni ezt a helyzetet, ezért csak abban reménykedtem, hogy a vezető elintézi, hogy más kötelességeket végezzek. Annyira negatív lettem, hogy nem tudtam, mit mondjak, amikor Istenhez imádkoztam, és amikor Isten szavait olvastam, nem találtam semmi fényt. Mindennap kimerült voltam, és úgy éreztem, megfulladok.

Egy összejövetelen egy nővér észrevette, hogy rossz állapotban vagyok, és emlékeztetett, hogy gondolkodjak el magamon, és vonjam le a tanulságokat. Egy nap Isten szavainak egy passzusát olvastam. „Mi a kötelesség? Az Isten által az embernek adott megbízatás az a kötelesség, amelyet teljesítenie kell az embernek. Bármit bíz is rád, az a kötelesség, amelyet teljesítened kell. [...] Mindenkinek meg kell találnia és pontosan meg kell határoznia a maga szerepét és pozícióját – ezt teszi az értelmes ember. Azután jól kell végeznie a kötelességét, azzal a szilárdan megalapozott hozzáállással, hogy viszonozza Isten szeretetét és eleget tesz Neki. Ha valaki ezzel a hozzáállással végzi a kötelességét, nyugodt és békés lesz a szíve, el fogja tudni fogadni az igazságot a kötelessége terén, és fokozatosan eljut oda, hogy Isten követelményeinek megfelelően végzi a kötelességét. Le fogja tudni vetni romlott beállítottságait, alá tudja vetni magát Isten rendeléseinek, és megfelelően tudja végezni a kötelességét. Így lehet elnyerni Isten jóváhagyását. Ha igazán képes vagy áldozatot hozni Istenért és a helyes gondolkodásmóddal, az iránta való szeretetből és a neki való megfelelés szándékával végezni a kötelességed, akkor vezetni és irányítani fog a Szentlélek munkája, akkor hajlandó leszel gyakorolni az igazságot és az alapelveknek megfelelően cselekedni, miközben a kötelességed végzed, és olyan ember leszel, aki féli Istent és kerüli a rosszat. Ily módon teljességgel meg fogod élni az igazi emberi hasonlatosságot. Az emberek élete fokozatosan növekszik, ahogy a kötelességeiket végzik. Akik nem végeznek kötelességeket, nem nyerhetik el az igazságot és az életet, nem számít, hány éve hisznek, mivel híján vannak Isten áldásának. Isten csak azokat áldja meg, akik igazán feláldozzák magukat Érte, és a legjobb tudásuk szerint végzik a kötelességeiket. Bármilyen kötelességet végzel, bármire vagy is képes, tekintsd azt felelősségednek és kötelességednek, fogadd el és végezd jól! Hogyan végezheted jól? Ha pontosan úgy végzed, ahogy Isten megköveteli – teljes szíveddel, teljes elméddel és minden erőddel. Gondolkodj el e szavakon, és fontold meg, hogyan végezheted teljes szíveddel a kötelességed!” (Az Ige, III. kötet – Az utolsó napok Krisztusának beszédei. Harmadik rész). Isten szavaiból láttam, hogy bármilyen megbízatást is kapnak az emberek, azt felelősségüknek és kötelességüknek kell tekinteniük, és teljes szívükkel és teljes elméjükkel kell végezniük. Csak akkor nyerhetik el Isten jóváhagyását, ha a gondolkodásmódjukban arra összpontosítanak, hogy eleget tegyenek Istennek a kötelességeikben. De én azt gondoltam, hogy a vendéglátási kötelesség a nővéreknek való, és mivel én férfi testvér vagyok, nem kellene ezt a kötelességet végeznem. Úgy éreztem, hogy az, hogy vendéglátási kötelességre kértek, azt jelenti, hogy alábecsülnek és lenéznek. Ilyen rossz szemlélettel nem éreztem a buzgóságot vagy a felelősséget a kötelességemben, és amikor vendégül láttam a testvéreket, mindig csak tésztát vagy főtt káposztát készítettem. Láttam, hogy a testvéreknek nem ízlik, de nem gondoltam arra, hogy változtassak a recepteken, hogy a testvérek jót és eleget ehessenek. Később nem takarítottam ki időben a vendéglátási kötelességemben, és nem kezeltem időben a gyülekezet által küldött ételt, aminek következtében az megromlott. Mindez azt mutatta, hogy nem teljes szívemből és teljes erőmből végeztem a kötelességemet. Egyértelmű, hogy hanyag és felületes voltam, akadályozásokat és megzavarásokat okoztam. Nem becsültem meg a lehetőséget, amit a gyülekezet adott nekem, hogy végezzem a kötelességemet, folyton panaszkodtam, ellenállást éreztem, és csak felületesen összecsaptam a munkámat. Ez valóban bántotta Istent, és csalódást okozott Neki! Ha nem változom meg, végül elveszítem az esélyt, hogy végezzem a kötelességeimet. Amikor erre rájöttem, elhatároztam, hogy mostantól hajlandó leszek Isten szavait a gyakorlatba átültetni, és buzgón végezni a vendéglátási kötelességemet. Így hát elkezdtem főzni tanulni, aktívabban takarítottam, és igyekeztem mindent jól elintézni, ami a vendéglátási kötelességembe tartozott.

Később olvastam Isten néhány szavát, és némileg megértettem ennek a problémának a gyökerét. Mindenható Isten azt mondja: „Ha korábban rád bíztak egy kötelességet, hogy hajtsd végre azt, de nem voltál képes alávetni magad, most mennyire tudod alávetni magad? Ha például testvér vagy, és megkérnének, hogy készíts naponta ételt más testvéreknek és mosogass el utánuk, alávetnéd magad? (Azt hiszem, igen.) Rövid távon talán képes lennél rá, de vajon akkor is alávetnéd magad, ha arra kérnének, hogy hosszú távon végezd ezt a kötelességet? (Alkalmanként alá tudnám magam vetni, de az idő múlásával talán nem lennék rá képes.) Ez azt jelenti, hogy nem vetetted alá magad. Mi miatt nem vetik alá magukat az emberek? (Azért, mert hagyományos elképzelések vannak a szívükben. Azt gondolják, hogy a férfiaknak a házon kívül kellene dolgozniuk, és a nőknek kellene intézniük a házi munkát, hogy a főzés a nők dolga, és egy férfi elveszíti a tekintélyét a főzéssel. Ezért nem könnyű alávetni magukat.) Így van. Nemi előítéletek befolyásolják a munkamegosztást. A férfiak ezt gondolják: »Nekünk, férfiaknak odakint kell megélhetést teremtenünk. A főzéshez és a mosáshoz hasonló dolgokat a nőknek kell végezniük, és nem szabad, hogy velünk végeztessék azokat.« Ezek azonban különleges körülmények, és ha téged kérnek meg rá, mit csinálsz? Milyen gátlásokon kell felülkerekedned ahhoz, hogy alá tudd magad vetni? Ez a dolog lényege. A nemi előítéleteden kell felülkerekedned. Nincs olyan munka, amit mindenképpen a férfiaknak kellene végezniük, és olyan sincs, amelyet mindenképpen a nőknek. Ne így oszd fel a munkákat! Azt, hogy mely kötelességet kell végezniük az embereknek, nem a nemük szerint kell meghatározni. A saját otthonodban és hétköznapi életedben feloszthatod így a munkákat, de most a kötelességedről van szó. Hogyan kell tehát értelmezned? Be kell fogadnod és el kell fogadnod Istentől ezt a kötelességet, és változtatnod kell a benned lévő helytelen nézeteken. Ezt kell mondanod: »Igaz, hogy férfi vagyok, de Isten szemében az egyház tagja és teremtett lény vagyok. Bármit megteszek, amit rám bíz az egyház; nem a nemek szerint oszlanak meg a dolgok.« Először is el kell engedned a helytelen nézeteidet, azután pedig el kell fogadnod a kötelességedet. A kötelességed elfogadása igazi alávetettség? (Nem.) Ha a következő napokban azt mondja valaki, hogy túl sós az ételed, vagy hogy nem elég ízletes, esetleg hogy nem jót készítettél, és nem akarja megenni, vagy azt mondja, hogy készíts valami újat, képes leszel vajon elfogadni? Kényelmetlenül fogod ekkor érezni magad és ezt gondolod: »Olyan ember vagyok, aki tartja magát valamire, és már eddig is lealacsonyodtam, hogy ételt készítsek ezeknek a testvéreknek, de ők mégis ezeket a problémákat emelik ki. Nem maradt semmi büszkeségem.« Ekkor már nem fogod alávetni magad, vagy mégis? (Nem.) Ez nehézség. Valahányszor nem tudod alávetni magad, az amiatt van, hogy egy romlott beállítottságod megmutatkozik, gondot okoz és képtelenné tesz az igazság gyakorlására és az Istennek való alávetettségre” (Az Ige, III. kötet – Az utolsó napok Krisztusának beszédei. Csak az igazság gyakorlásában van belépés az életbe). „A férfiaknak ilyen soviniszta gondolataik vannak és lenéznek bizonyos feladatokat, mint például a gyermekekről való gondoskodás, a ház rendbetétele, a mosás és a takarítás. Egyesek erősen soviniszta irányultságúak és megvetik ezeket a házimunkákat, nem hajlandóak elvégezni őket, vagy ha el is végzik, húzódozva teszik azt, attól tartva, hogy mások esetleg kevesebbre tartják őket. Azt gondolják: »Ha folyton ezeket a házimunkákat végzem, nem fogok-e majd elnőiesedni?« Milyen gondolat és nézőpont uralja ezt? Nincs itt probléma a gondolkodásukkal? (De igen, van.) Problematikus a gondolkodásuk. Nézzünk meg bizonyos vidékeket, ahol a férfiak folyton kötényt viselnek és főznek. Amikor a nő hazaér a munkából, a férfi ételt szolgál fel neki, mondván: »Tessék, egyél egy keveset. Nagyon finom; ma a kedvenceidet készítettem.« A nő jogosan eszi a kész ételt, a férfi pedig jogosan készíti el, és sosem érzi magát háziasszonynak. Amint kilép a házból és leveszi a kötényét, vajon nem férfi még mindig? Bizonyos vidékeken, ahol a sovinizmus különösen erős, a családi kondicionálás és befolyás tagadhatatlanul elrontja a férfiakat. Vajon megmentette őket, vagy ártott nekik ez a kondicionálás? (Ártott nekik.) Ártalmas volt számukra. [...] A szülők által elültetett gondolatok és nézőpontok érintik az élet legalapvetőbb és legegyszerűbb szabályait, valamint az embereket illető bizonyos helytelen nézeteket is. Összegezve, ezek mind az emberek gondolatainak családi kondicionálását alkotják. Függetlenül attól, hogy mekkora hatást gyakorolnak egy ember életére az Istenbe vetett hite és a léte folyamán, vagy hogy mennyi bajjal és kényelmetlenséggel járnak, eredendően bizonyos kapcsolatban állnak a szülők ideológiai nevelésével” (Az Ige, VI. kötet – Az igazságra törekvésről. Hogyan kell törekedni az igazságra? (14.)). Isten szavainak olvasása után megértettem, hogy azt, hogy a vendéglátási kötelesség miatt elnyomottságot és fájdalmat érzek, valamint hogy nem vetem alá magam, főként „a férfiaknak az otthonukon kívül kell dolgozniuk, a házimunkát pedig a nőknek kell intézniük” téves nézete okozta. Otthon a földeken dolgoztunk, és miután kint dolgoztak, az anyám és a feleségem hazamentek, és még várt rájuk a mosás, a főzés, és az állatok etetése. Olyan sok dolguk volt, hogy alig győzték. Én láttam ezt, de soha nem segítettem. Azt hittem, hogy a mosás, a főzés és a házimunka mind a nők dolga, és hogy a férfiaknak csak pénzt kell keresniük a család fenntartásához, és el kell végezniük a kinti munkákat. Úgy gondoltam, hogy ha a férfiak házimunkát végeznek, akkor haszontalannak tartják és lenézik őket. Ezzel a szemlélettel élve teljesen közömbös voltam a családom iránt, nem törődtem velük, és nem voltam tekintettel rájuk. Miután megtaláltam Istent, amikor megkértek, hogy vendéglátási kötelességet végezzek, azt gondoltam, hogy a takarítás, a zöldségvásárlás és a főzés a nővérek kötelessége, és hogy a férfi testvéreknek nem szabadna ezeket a feladatokat végezniük. Ezzel a hímsoviniszta gondolkodásmóddal ellenálltam, és nem igyekeztem a kötelességemben. Teljesen normális dolog a piacra menni zöldséget vásárolni, alkudozni a zöldségesekkel, és olcsó, jó minőségű zöldséget vásárolni. De én mindig úgy éreztem, hogy ez kínos, és féltem, hogy lenéznek. Egyszerűen úgy főztem, ahogy a kedvem tartotta, és egyáltalán nem foglalkoztam azzal, hogy a testvéreknek ízlik-e az étel. Mivel ellenálltam a vendéglátási kötelességemnek, még akkor sem takarítottam, amikor szükség volt rá, és még ha mások kezdeményezték is a takarítást, az olyan volt, mint egy pofon az arcomba. Valóban észszerűtlen voltam, és képtelen voltam megmondani, hogy mi a legjobb. Semmi emberi mivolt vagy józan ész nem volt bennem! Ez a hímsoviniszta gondolkodásmód teljesen kiforgatta a gondolataimat. Arra gondoltam, hogy a kötelességek Istentől jönnek, hogy nem tesznek különbséget státusz, nem vagy életkor szerint, és hogy el kell fogadnom Istentől, felelősségként kell kezelnem, meg kell becsülnöm és szeretnem azt, hűségesen a kötelességemnek kell szentelnem magam, és eleget kell tennem Istennek. De én aszerint a felfogás szerint éltem, hogy „a férfiaknak az otthonukon kívül kell dolgozniuk, a házimunkát pedig a nőknek kell intézniük”. Csak a saját érzéseimre gondoltam, és soha nem arra, hogy valójában mi a felelősségem és a kötelességem. Egyáltalán nem vetettem alá magam. Vajon nem ellenkeztem-e ezáltal Istennel? Ezt felismerve mély megbánást és bűntudatot éreztem, ezért Isten elé járultam, és imádkoztam: „Istenem! Azzal a gondolkodásmóddal végeztem a vendéglátási kötelességemet, hogy »a férfiaknak az otthonukon kívül kell dolgozniuk, a házimunkát pedig a nőknek kell intézniük«, semmilyen alávetettséget nem tanúsítottam, és folyamatosan ellenkezem Veled. Annyira észszerűtlen voltam! Istenem, tévedtem, de kész vagyok bűnbánatot tartani Előtted.”

Később olvastam egy másik passzust Isten szavaiból, és megértettem, hogy Isten milyen mércével méri az embereket. Mindenható Isten azt mondja: „Istennek semmiféle konkrét mondandója nincs az emberiség nemeit illetően, mivel a férfiak és a nők egyaránt Isten teremtményei és Tőle származnak. Hogy az emberiség mondotta kifejezést használjuk – »a tenyeret és a kézfejet egyaránt hús alkotja« – Isten nem különösebben elfogult a férfiakkal vagy a nőkkel szemben, és nem is támaszt eltérő követelményeket az egyik vagy a másik nem vonatkozásában: mindkettő egyforma. Isten ezért ugyanazt a néhány normát használja a megítélésedre, függetlenül attól, hogy férfi vagy nő vagy-e. Azt fogja megnézni, hogy milyen az emberséglényeged, mely úton jársz, hogyan állsz hozzá az igazsághoz, szereted-e az igazságot, Istent félő-e a szíved és alá tudod-e vetni magad Neki. Amikor kiválaszt valakit és bizonyos kötelesség végzésére vagy felelősség teljesítésére neveli, Isten nem azt nézi, hogy az illető férfi-e vagy nő. Isten attól függetlenül támogatja és használja az embereket, hogy férfiak vagy nők-e, azt nézve, hogy lelkiismeretesek és értelmesek-e, hogy elfogadható képességűek-e, hogy elfogadják-e az igazságot és milyen úton járnak. Az emberiség megmentésekor és tökéletesítésekor Isten nyilván nem tart szünetet, hogy fontolóra vegye a nemüket. Ha nő vagy, Isten nem fontolgatja, hogy erényes, kedves, gyengéd és erkölcsös vagy-e, vagy jól nevelt vagy-e, és nem a férfiasságuk alapján értékeli a férfiakat – Isten nem ezek szerint a normák szerint értékeli a férfiakat és a nőket” (Az Ige, VI. kötet – Az igazságra törekvésről. Mit jelent az igazságra törekedni? (7.)). Isten szavaiból megláttam, hogy Isten természete igazságos, és nem mutat nemi megkülönböztetést az emberekkel való bánásmódjában. Amikor Isten megteremtette Ádámot és Évát, nem tett nemi megkülönböztetést velük szemben, és Isten egyformán, kivételezés nélkül szerette őket, és gondoskodott róluk. A szavaik, melyeket Isten az utolsó napokban mond, hogy megmentse az emberiséget, minden emberhez szólnak, nemzetiségtől, fajtól vagy nemtől függetlenül. Sőt, én azt tapasztaltam, hogy Isten háza nem a nemet veszi figyelembe az emberek előléptetésekor és felhasználásakor, hanem inkább az alapján mérlegel, hogy az illető szereti-e az igazságot, van-e lelkiismerete és józan esze, és aszerint vizsgálja őt, hogy milyen úton jár. Nincs olyan szabály, amely azt mondja, hogy a vezetőknek és a dolgozóknak férfi testvéreknek kell lenniük, és hogy a vendéglátási kötelességet a nővéreknek kell ellátniuk. Ismertem például egy testvért, aki szintén vendéglátási kötelességet végzett, és amikor csak ideje engedte, Isten szavainak olvasására összpontosított. Az összejövetelek során közösségben megnyílt az állapotáról és a nehézségeiről, és amikor nehézségekkel szembesült, az igazságot kereste, és az igazság alapelvei szerinti gyakorlásra összpontosított. Ez a testvér a nemiséghez kötött korlátok nélkül végezte a kötelességét. Ekkor jöttem rá, hogy a hímsovinizmusnak ezen abszurd nézőpontja szerint élni helytelen és szélsőséges, és hogy ez teljesen ellentétes Istennek az emberek kezelésére vonatkozó alapelveivel. Ezen igazságok megértése során némi felismerést szereztem erről a hímsoviniszta mentalitásról, és hajlandó voltam szívemből elutasítani azt. Képessé váltam arra is, hogy teljes mértékben elfogadjam a vendéglátási kötelességemet.

Később többet olvastam Isten szavaiból, és egyre világosabbá vált számomra, hogyan kell jól végezni ezt a vendéglátási kötelességet. Isten azt mondja: „Az alapelvek, amelyeket meg kell értened, és az igazságok, amelyeket gyakorlatba kell ültetned, ugyanazok, függetlenül attól, hogy milyen kötelességet végzel. Kérjenek bár arra, hogy vezető vagy dolgozó legyél, főzz házigazdaként ételeket vagy kérjenek meg valamilyen külső ügy intézésére, avagy fizikai munka végzésére, e különböző kötelességek végzésekor betartandó igazságalapelvek ugyanazok, ezeket a igazságra és Isten szavaira kell alapozni. Akkor hát melyik a legnagyobb és legfőbb ezen alapelvek között? Az, hogy az ember szentelje a szívét, az elméjét és az erőfeszítését a kötelessége jó végzésének, és végezze azt a kívánt mérce szerint. [...] Ha például az a feladatod, hogy ételt készíts a testvéreidnek, akkor ez a kötelességed. Hogy kezeld ezt a feladatot? (Az igazságalapelveket kell kutatnom.) Hogyan kutatod az igazságalapelveket? A valósághoz és az igazsághoz van köze ennek. Bele kell gondolnod, hogyan ültesd gyakorlatba az igazságot, hogyan végezd jól ezt a kötelességet, és az igazság mely aspektusait érinti ez a kötelesség. Első lépésként, először is tudnod kell ezt: »Nem magamnak főzök. A kötelességemet végzem.« Az itt jelenlévő aspektus a vízió. Mi a helyzet a második lépéssel? (Bele kell gondolnom, hogyan főzzem meg jól az ételt.) Mi a jó főzés kritériuma? (Ki kell derítenem Isten követelményeit.) Így van. Csak Isten követelményei alkotják az igazságot, a mércét és az alapelvet. Az Isten követelményei szerinti főzés az igazság egyik aspektusa. Először is fontolóra kell venned az igazság ezen aspektusát, majd belegondolnod ebbe: »Isten ezt a kötelességet adta nekem, hogy végezzem. Mi az Isten által megkövetelt mérce?« Előfeltétel ez az alap. Akkor hát hogyan főzz úgy, hogy az megfeleljen Isten mércéjének? Az általad főzött étel legyen egészséges, ízletes, tiszta, és ne ártson a testnek – ezekből a részletekből tevődik össze. Ameddig ezen alapelv szerint főzöl, addig Isten követelményei szerint készül el az általad főzött étel. Miért mondom ezt? Mert e kötelesség alapelveit kerested, és nem lépted túl az Isten által kijelölt hatáskört. Ez a főzés helyes módja. Jól és kielégítően végezted el a kötelességedet” (Az Ige, III. kötet – Az utolsó napok Krisztusának beszédei. Az ember csak az igazságalapelvek kutatásával végezheti jól a kötelességét). Isten szavaiból láttam, hogy bármilyen kötelességet is végzünk, az igazság alapelvei szerint kell gyakorolnunk, és szívünket és erőfeszítéseinket arra kell fordítanunk, hogy Isten szavai szerint jól végezzük azt. A vendéglátási kötelességemben például, ha az étel nincs jól elkészítve, és ezért a többieknek nehezükre esik megenni, vagy akár nemkívánatos hatással is van az egészségükre nézve, akkor nem végeztem jól a kötelességemet. Ha az ételről van szó, meg kell szárítanom azt, ami arra vár, és fel kell tálalnom azt, amit gyorsan meg kell enni, hogy ne romoljon meg, és ne menjen kárba. Ráadásul Kínában, abban az országban, amely a legsúlyosabban szembeszáll Istennel, mindig ébernek kell maradnunk a vendéglátási kötelességünk során, figyelnünk kell a környezetünket, és gondoskodnunk kell a testvéreink biztonságáról. Miután ezt megértettem, amikor újra elmentem a piacra zöldséget vásárolni, arra gondoltam, hogyan lehet jó minőségű és megfizethető árú termékeket venni, és nem érdekelt, hogy mások mit gondolnak. Alapelvemmé tettem, hogy olyan ételeket készítsek, amelyek ízletesek, táplálóak és egészségesek, és ha nem tudtam, hogyan kell elkészíteni egy fogást, megkérdeztem a testvéreimet, vagy oktatóvideókból tanultam. Egy idő után mind a főzés, mind a takarítás állapota nagymértékben javult a házban. Később egy testvéremmel együtt elektronikai javításokat végeztünk, és én felajánlottam, hogy főzök, és elvégzem a házimunkát. Néha, amikor a testvérek eljöttek hozzánk, nem tudták megállni, hogy ne dicsérjenek minket, és olyanokat mondtak: „olyan tiszta a házatok” és „ez az étel ínycsiklandónak tűnik”. Miután ezeket a dolgokat hallottam, szívem mélyéből hálát adtam Istennek.

Megértettem, hogy a kötelességek végrehajtásában nincs nemi megkülönböztetés, hogy a kötelesség Isten megbízatása az emberiség számára, és a mi felelősségünk és kötelességünk, amelyet teljesítenünk kell, és hogy feltétel nélkül el kell fogadnunk, és mindent meg kell tennünk, hogy teljesítsük. Azt is megértettem, hogy nem számít, hogy melyik kötelességet végezzük, és hogy az a fontos, hogy a kötelességeinkben keressük az igazságot, és oldjuk fel a romlott beállítottságainkat. A legfontosabb, hogy az igazság alapelvei szerinti gyakorlást keressük. Ezek a változások és nyereségek, amiket elértem, mind Isten szavainak az eredményei, amelyek vezettek engem. Hála Istennek!


2. Milyen beállítottság késztet valakit arra, hogy vitatkozzon és kötekedjen?

Egy nap levelet kaptam a felső vezetőktől. A levélben megemlítették, hogy néhány nővér velem kapcsolatos problémákat vetett fel. Néhány nővér azt mondta, hogy egy összejövetelt sem szerveztem számukra, mások azt mondták, hogy lassú vagyok a munka nyomon követésében és a levelek megválaszolásában, és hogy ez késlelteti a munkát. Miután elolvastam a nővérek által jelentett problémákat, sokáig nem tudtam megnyugodni, és folyamatosan próbáltam vitatkozni, és mentegetni magam olyan kifogásokkal, mint például: „Ezek mögött a dolgok mögött objektív okok állnak. Ezek a nővérek átmenetileg nem jártak el az összejövetelekre, mert az összejövetelek helyszíne nem volt biztonságos. Mondtam nekik, hogy gyorsan keressenek egy házat, ahol összegyűlhetnek, de nem válaszoltak. Ami a többi néhány testvért illeti, a biztonságuk veszélyben van, ezért egyelőre nem szerveztem összejöveteleket számukra. Nem az én hibám, hogy nem tudtak összegyűlni, akkor miért engem hibáztat mindenki? Ez alatt az időszak alatt, amikor nem voltak összejöveteleik, leveleket írtam, hogy érdeklődjek az állapotukról, és hogy közösséget vállaljak velük. Nem hagytam őket figyelmen kívül. Azt mondják, hogy lassú vagyok a munka nyomon követésében és a levelek megválaszolásában, de ez azért van, mert a KKP üldözi és letartóztatja a hívőket. A testvérek nem tudtak olyan gyakran találkozni, mint korábban, így természetes, hogy nem kaptak olyan gyorsan válaszokat, mint korábban. Ez sem rajtam múlik. Mindannyian túl sokat kértek tőlem. Mindennap sokféle munkát követek nyomon, és leveleket is kell írnom, hogy válaszoljak a testvérek kérdéseire. Néha annyira sok dolgom van, hogy hajnali kettőig dolgozom. Hogyan ne végeznék tényleges munkát ezzel a szenvedéssel és áldozathozatallal?” Akkor egyszerűen nem tudtam elfogadni ezt. Másnap a vezetők megkérték a testvéreket, hogy írjanak rólam értékelést. Sejtettem, hogy a vezetők valószínűleg azt gondolják, hogy nem végzek tényleges munkát, és el akarnak bocsátani. Amikor belegondoltam, hogy mennyi áldozatot hoztam, és milyen erőfeszítéseket tettem, nem tudtam megállni, hogy magamban ne vitatkozzak, és ne mentegessem magam azt gondolva: „Egy hamis vezető egyáltalán nem végez tényleges munkát, de én mindig időt nem sajnálva dolgoztam, és nagy áldozatokat vállaltam. Mit akartok, mit tegyek még?” Minél többet gondolkodtam rajta, annál inkább elcsüggedtem. Rájöttem, hogy valami nincs rendben az állapotommal, ezért imádkoztam Istenhez: „Istenem, ma nem tudtam alávetni magam ennek a helyzetnek. Nem tudom, milyen leckét kellene megtanulnom, és nem értem a Te szándékodat. Kérlek, világosíts meg és vezess engem!”

Ezután Isten szavainak egy passzusát olvastam. „Hogyan kell megítélni, hogy egy vezető eleget tesz-e a vezetők és a dolgozók felelősségeinek, vagy pedig ő egy hamis vezető? A legalapvetőbb szinten azt kell megvizsgálni, hogy képes-e valódi munkát végezni, és hogy rendelkezik-e ezzel a képességgel, vagy sem. Ezt követően azt kell megnézni, hogy rendelkezik-e a teherrel ahhoz, hogy jól végezze ezt a munkát. Hagyd figyelmen kívül, hogy milyen szépen hangzó dolgokat mond, és hogy látszólag mennyire érti a doktrínákat, és hagyd figyelmen kívül, hogy mennyire tehetséges és milyen adottságokkal rendelkezik a külső ügyek kezelésekor – ezek a dolgok nem fontosak. A legfontosabb az, hogy képes-e megfelelően végrehajtani a gyülekezet munkájának legalapvetőbb tételeit, képes-e problémákat megoldani az igazság felhasználásával, és hogy be tudja-e vezetni az embereket az igazságvalóságba. Ez a legalapvetőbb és leglényegesebb munka. Ha nem képes arra, hogy a valódi munka ezen tételeit elvégezze, akkor nem számít, milyen jó képességű vagy milyen tehetséges, vagy hogy mennyire tudja elviselni a nehézséget és megfizetni az árat, attól még ő egy hamis vezető. Egyesek azt mondják: »Felejtsd el, hogy most nem végez valódi munkát! Jó képességű és tehetséges ember. Ha képzi magát egy ideig, biztosan képes lesz valódi munkát végezni. Különben sem tett semmi rosszat, nem tett gonoszságot, és akadályozásokat vagy bomlasztásokat sem okozott – hogyan mondhatod azt róla, hogy hamis vezető?« Miként magyarázhatjuk meg ezt? Nem számít, milyen tehetséges vagy, milyen szintű képességgel és végzettséggel rendelkezel, hány szlogent tudsz kiabálni, vagy hány szót és doktrínát ismersz; függetlenül attól, hogy mennyire elfoglalt, illetve mennyire kimerült vagy egy adott napon, vagy milyen messzire utaztál, hány gyülekezetet látogattál meg, vagy mennyi kockázatot vállalsz, és mennyi szenvedést viselsz el – ezek egyike sem számít. Az számít, hogy a munkarendek alapján végzed-e a munkádat, hogy azokat a munkarendeket pontosan hajtod-e végre; hogy a vezetőséged ideje alatt részt veszel-e minden konkrét munkában, amelyért felelős vagy, és hány valós problémát oldottál meg ténylegesen; hogy hány ember értette meg az igazságalapelveket a vezetésed és útmutatásod révén, és mennyire haladt előre és fejlődött a gyülekezet munkája – az számít, hogy elérted-e ezeket az eredményeket vagy sem. Függetlenül attól, hogy milyen konkrét munkában veszel részt, az számít, hogy következetesen nyomon követed-e és irányítod-e a munkát, ahelyett, hogy nagyzolóan viselkednél és parancsokat osztogatnál. Ezenkívül az is számít, hogy van-e életbe való belépésed a kötelességed végzése közben, hogy képes vagy-e az alapelvek szerint kezelni az ügyeket, hogy rendelkezel-e bizonyságtétellel az igazság gyakorlatba ültetéséről, és hogy képes vagy-e kezelni és megoldani azokat a valós problémákat, amelyekkel Isten választott népe szembesül. Ezek és más hasonló dolgok mind annak megítélésére szolgáló kritériumok, hogy egy vezető vagy dolgozó eleget tett-e a felelősségeinek vagy sem. Mondanátok-e azt, hogy ezek a kritériumok gyakorlatiak? És azt, hogy méltányosak az emberekkel szemben? (Igen.) Mindenkivel szemben méltányosak. Nem számít a végzettséged szintje, hogy fiatal vagy idős vagy-e, hogy hány éve hiszel Istenben, nem számít a rangidősséged, vagy hogy Isten szavából mennyit olvastál, ezek egyike sem fontos. Az számít, hogy milyen jól végzed a gyülekezeti munkát, miután vezetőnek választottak, hogy mennyire vagy hatékony és eredményes a munkádban, és hogy a munka minden tétele szervezett és hatékony módon halad-e előre, és nem szenved-e késedelmet. Ezek a fő dolgok, amelyek értékelésre kerülnek annak vizsgálatakor, hogy egy vezető vagy dolgozó eleget tett-e a felelősségeinek vagy sem” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (9.)). Isten szavainak olvasása után megértettem, hogy annak felmérésekor, hogy egy vezető teljesítette-e a feladatait, nem az számít, hogy látszólag mennyi nehézséget viselt el, vagy mennyi áldozatot hozott, hanem az, hogy ténylegesen végzett-e munkát, hogy tud-e közösséget vállalni az igazsággal a problémák megoldása érdekében, az alapelvek szerint végzi-e a kötelességeit, és hogy a gyülekezet munkájának különböző elemei normális és rendezett módon haladnak-e előre. Ha a gyülekezet különböző munkaelemein nem dolgoztak, és nincsenek eredmények, akkor nem számít, hogy valaki látszólag mennyi nehézséget viselt el, vagy hogy mekkora áldozatot hozott, akkor még mindig hamis vezetőnek számít. Aztán elgondolkodtam magamon. Láttam, hogy nem értem el az Isten által megkövetelt színvonalat, csak látszólag hoztam egy kis áldozatot, és hogy felületes munkát végeztem, de amikor problémák merültek fel a munkámban, nem akartam nehézséget elviselni, és nem akartam áldozatot hozni, hogy megoldjam őket. Például a testvérek normális gyülekezeti életének biztosítása a legalapvetőbb munka, de néhány testvérnek nem volt biztonságos helye, ahol összegyűlhettek volna. Mondtam nekik, hogy önállóan keressenek egy házat, ahol összegyűlhetnek, de ezt nem követtem nyomon. Más testvérek biztonsága pedig veszélyben volt, de én nem gondoltam át igazán, hogy konkrétan hogyan rendezzem a dolgokat, nem beszéltem meg a társammal sem az ügyet, és nem kértem útmutatást a felső vezetőktől a megfelelő intézkedések megtételéhez. Egyszerűen azt gondoltam, hogy mielőtt bármit is tennék, megvárom, amíg a körülmények jobbak lesznek. Nem igazán végeztem tényleges munkát, és nem vállaltam fel a testvéreim életbe való belépésének terhét. A testvérek rámutattak arra, hogy lassú vagyok a munka nyomon követésében és a levelekre való válaszolásban, és igazából tudtam, hogy már korábban is voltak velem ilyen problémák. Néhány alkalommal késleltettem a munkát, mert lassan válaszoltam levelekre, ami olyan probléma volt, amelyet azonnal meg kellett volna oldani. De amikor belegondoltam, hogy ennek a megoldásához időre és erőfeszítésre lenne szükség, hogy kiderítsem, hol van a probléma, túl nagy fáradságnak tűnt, ezért kifogásként használtam a rossz körülményeket, és csak halogattam a problémát anélkül, hogy foglalkoztam volna vele. A tények feltárulásával és Isten szavainak leleplezésével szembesülve már nem volt többé semmilyen alapom vagy kifogásom, hogy mentegessem magam. Valóban nem teljesítettem a vezetői feladataimat, és a testvérek nem tévedtek az általuk jelentett hibáimmal kapcsolatban. Ha elbocsátanának, azt abszolút készségesen elfogadnám.

Ezután elolvastam egy másik passzust Isten szavaiból. „Egyes vezetők és dolgozók nyilvánvalóan bomlasztást és zavarásokat okozó cselekedeteket hajtanak végre, becsapva a felettük állókat, miközben az alattuk állók elől eltitkolnak dolgokat, illetve a munkarenddel ellenkező módon járnak el, a tetteik pedig még a gyülekezet munkájának is nagy kárt okoznak. Ugyanakkor nemcsak hogy nem gondolkodnak el és nem ismerik meg a saját problémáikat, illetve nem ismerik be a gyülekezet munkáját megzavaró gaztettük tényét, hanem épp ellenkezőleg, még azt hiszik, hogy jól végezték dolgukat, és elismerésre és jutalmakra akarnak pályázni, mindenütt dicsekedve és tanúskodva arról, hogy mennyi munkát végeztek, mennyi szenvedést viseltek el, mennyi hozzájárulást tettek a munkájuk során, hány embert nyertek meg az evangélium hirdetése révén munka közben és így tovább. Azt egyáltalán nem ismerik el, hogy mennyi gonoszságot követtek el vagy milyen nagy kárt okoztak a gyülekezeti munkának. Természetesen bűnbánatot sem tartanak, irányt pedig még kevésbé változtatnak. Mondjátok meg Nekem, nem vastag a bőr az ilyen emberek képén? (De az.) Ha megkérded tőlük: »Az igazságalapelvek szerint végezted a gyülekezeti munkát? A munkád megfelelt Isten háza munkarendjének?« – kerülik a témát. [...] Mondjátok meg Nekem, van bármiféle szégyenérzetük az efféle embereknek? Le tudják egyáltalán írni a »szégyenérzet« szót? Ha valóban nincs szégyenérzetük, az problémás. Ha a szívük mélyén világosan tudják, hogy gonoszságot tettek, ám makacsul megtagadják annak szóbeli elismerését, nem nagyon hajthatatlanok vajon az ilyen emberek? Ha a szívük mélyén felismerik, hogy gonoszságot tettek és képesek azt szóban is elismerni, akkor még mindig olyannak számítanak, akiknek van lelkiismerete – még van bennük szégyenérzet. Ha nemcsak szóban nem hajlandóak elismerni, hanem dacosak is a szívük mélyén, állandóan ellenállnak, sőt mindenütt afféle állításokat terjesztenek, miszerint Isten háza igazságtalanul bánik velük, ők pedig balszerencse áldozatai, akkor komoly a problémájuk. Mennyire komoly? Egyáltalán nincs lelkiismeretük, illetve józan eszük. A lelkiismeretnek az igazságérzetet és a kedvességet egyaránt magában kell foglalnia. Az igazságérzet egyik aspektusa az, hogy az emberekben lennie kell szégyenérzetnek. Az emberek csak akkor lehetnek egyenes derekúak, lehet igazságérzetük és szerethetnek pozitív dolgokat, valamint tarthatják magukat hozzájuk, ha ismerik a szégyent. Ha azonban a lelkiismeretedből és az igazságérzetedből hiányzik a szégyenérzet, és nem ismered a szégyent – ha pedig, még miután valami rosszat tettél is, nem érzed kínosan magad miatta, és nem tudsz elgondolkodni magadon, illetve nem tudod gyűlölni magad, és nem érzel megbánást és nem érdekel, hogyan lepleznek le a többiek, valamint arcátlan vagy és nem érzel szégyent – akkor emberként problémás a lelkiismereted, és az is elmondható, hogy nincs lelkiismereted. Ebben az esetben nehéz megmondani, hogy rossz, illetve gonosz-e a szíved, lehetséges, hogy gonosz a szíved, hogy egy farkas szíve; nem pozitív, hanem negatív. A lelkiismeret és az emberi mivolt nélküli emberek démonok. Ha teszel valami rosszat, és egyáltalán nem érzel szégyent, nem érzel megbánást vagy bűntudatot, és nemcsak hogy nem gondolkodsz el magadon, hanem vitatkozol, ellenkezel és azon vagy, hogy védekezz és magyarázkodj, jól kinéző látszatba burkolva magad, akkor – ha az irányadó emberi mivolthoz mérjük – problémás az emberi mivoltod” (Az Ige, VII. kötet – Az igazságra törekvésről. Hogyan kell törekedni az igazságra? (9.)). Miután olvastam Isten ezen szavait, nagyon elszégyelltem magam. Nem én voltam az a szégyentelen ember, akit Isten leleplezett? Amikor a testvérek jelentették a hibáimat, nem gondolkodtam el magamon, helyette azonnal megpróbáltam védeni magam, és arról beszéltem, hogy mennyi áldozatot hoztam és mennyi szenvedést viseltem el. Néhány testvér már hónapok óta nem tudott részt venni összejövetelen, és a gyülekezeti munkát nem követtem nyomon időben. Ez közvetlenül összefüggött azzal, hogy nem foglalkoztam időben a valós problémákkal. Gyülekezetvezetőként még azt sem tudtam megfelelően megszervezni, hogy a testvéreknek normális gyülekezeti életük legyen. Még a legalapvetőbb dolgokat sem végeztem el, és mégis folyton arról beszéltem, hogy rosszul bántak velem, objektív okokkal próbáltam mentegetni magam, azt gondolva, hogy már annyit adtam, és hogy sokkal jobb vagyok, mint azok a hamis vezetők, akik nem végeznek tényleges munkát. Tényleg nem volt semmi józan eszem. Bár úgy tűnt, hogy végeztem némi munkát, és valamennyi áldozatot is hoztam, csak felszínes munkát végeztem, és nem tettem semmilyen erőfeszítést a gyülekezet valódi problémáinak megoldására. Egyáltalán nem végeztem semmilyen tényleges munkát, mégis folyton vitatkoztam és kötekedtem. Valóban szégyentelen voltam!

Eszembe jutott, amikor a vezetők azt mondták, hogy nem fogadom el az igazságot, és úgy éreztem, hogy ezúttal, mivel megkérték a testvéreket, hogy írjanak rólam értékelést, talán el akarnak bocsátani. Isten azokat menti meg, akik el tudják fogadni az igazságot, és úgy tűnt, hogy egy olyannak, mint én, nagyon nehéz megmenekülnie. A következő néhány napot teljes kétségbeesésben töltöttem, és motiválatlan voltam, hogy bármit is tegyek. Később Isten szavainak egy olyan passzusára bukkantam, amely mélyen megérintett. Mindenható Isten azt mondja: „Bármit is tesz Isten, a legjobbat akarja az embereknek. Mindegy, milyen helyzeteket állít fel, vagy mire kér téged, mindig a legjobb eredményt szeretné látni. Tegyük fel, hogy keresztülmész valamin, és visszaesésekkel és kudarccal szembesülsz. Isten nem szeretné látni, hogy elbátortalanodsz, amikor kudarcot vallasz, hogy azt hiszed, véged van, és megkaparintott a Sátán, majd lemondasz magadról, soha többé nem állsz talpra, és csüggedésbe zuhansz – Isten nem ezt a végeredményt szeretné látni. Mit szeretne látni Isten? Azt, hogy habár esetleg kudarcot vallottál ebben az ügyben, képes vagy keresni az igazságot és elgondolkodni magadon, megtalálni a kudarcod okát, elfogadni a leckét, amit ez a kudarc tanított neked, emlékezni arra a jövőben, tudni, hogy rossz így cselekedni, és hogy csak az Isten szavai szerinti gyakorlás a helyes, valamint felismerni: »Rossz ember vagyok. Romlott sátáni beállítottsággal rendelkezem. Lázadó mivolt lakozik bennem. Messze vagyok azoktól az igaz emberektől, akikről Isten beszél, és nincs Istent félő szívem.« Tisztán láttad ezt a tényt; eljutottál az ügy igazságának felismerésére, és e visszaesés, e kudarc által nyertél egy kis értelmet és megértél. Ezt akarja látni Isten” (Az Ige, III. kötet – Az utolsó napok Krisztusának beszédei. Hogyan ismerjük fel Pál természetlényegét?). Isten szavai olyanok voltak, mint egy meleg áramlat, amely megvigasztalja a szívemet. Bárhogyan is munkálkodik Isten, az mindig jó. Még akkor is, amikor Isten feltárja az emberekben lévő romlottságot, abban a reményben teszi, hogy megismerik önmagukat, bűnbánatot tartanak, megváltoznak, és végül levetik a romlott beállítottságukat, és Isten megmenti őket. Isten nem kívánt engem ilyen negatívnak látni, és Ő rendezte el ezeket a körülményeket abban a reményben, hogy keresni fogom az igazságot, hogy feloldjam a romlott beállítottságaimat. Isten meg akart menteni, nem pedig kiiktatni. Isten nem mondott le rólam, így én sem mondhattam le magamról. Bár voltak romlott beállítottságaim, amíg nem adom fel az igazságra való törekvést, még mindig van reményem arra, hogy Isten megmentsen. Erre gondolva nem voltam többé negatív, az igazságot akartam keresni, és el akartam gondolkodni a problémáimon.

Később elolvastam Isten szavainak egy passzusát. „Az antikrisztusok szívében csakis a hírnév és a státusz létezik. Úgy hiszik, hogy ha be kellene ismerniük a tévedésüket, akkor felelősséget kellene vállalniuk, és ezáltal a státuszuk és a hírnevük komolyan sérülne. Következésképp a »mindhalálig tagadni« hozzáállásával állnak ellen. Bárhogyan is leplezik le vagy boncolgatják őket az emberek, minden tőlük telhetőt megtesznek azért, hogy tagadják. Akár szándékos, akár nem a tagadásuk, röviden szólva ezek a viselkedések egyrészt leleplezik az antikrisztusok természetlényegét, miszerint idegenkednek az igazságtól és gyűlölik az igazságot. Másrészt ez megmutatja, hogy mennyire nagy becsben tartják az antikrisztusok a saját státuszukat, hírnevüket és érdekeiket. Eközben milyen hozzáállást tanúsítanak a gyülekezet munkája és érdekei iránt? Megvetőek és felelőtlenek. Mindenféle lelkiismeret és józan ész híján vannak. Vajon nem szemlélteti ezeket a problémákat az, hogy az antikrisztusok kibújnak a felelősség alól? A felelősség alóli kibújás egyrészt azt bizonyítja, hogy a természetlényegük idegenkedik az igazságtól és gyűlöli az igazságot, másrészt pedig azt mutatja meg, hogy hiányzik belőlük a lelkiismeret, a józan ész és az emberi mivolt. Nem számít, mennyire károsítja a testvérek életbe való belépését a zavarásuk és a gonosz tetteik, nem éreznek szégyent, és ez sosem zaklatná fel őket. Miféle teremtmény az ilyen? Még a hibájuk részleges beismerése is úgy számítana, hogy van egy kevés lelkiismeretük és józan eszük, az antikrisztusokban azonban még ez a legcsekélyebb emberi mivolt sincs. Nos, mit mondanátok, mik ők? Az antikrisztusok lényegében ördögök. Bármennyi kárt okoznak is Isten háza érdekeinek, nem látják azt. Távolról sem szomorkodnak emiatt a szívükben, szemrehányást sem tesznek maguknak, adósnak pedig még kevésbé érzik magukat. Ez egyáltalán nem az, amit a normális emberekben látni kellene. Ezek ördögök, az ördögökből pedig hiányzik bármiféle lelkiismeret és józan ész. Nem számít, mennyi rossz dolgot tesznek, és nem számít, milyen nagy veszteségeket okoznak a gyülekezet munkájának, vehemensen visszautasítják ennek beismerését. Úgy vélik, hogy ha beismernék, az azt jelentené, hogy valamit rosszul csináltak. Erre gondolnak: »Valamit rosszul csinálnék? Én soha semmit nem csinálok rosszul! Ha el kellene ismernem a hibámat, az vajon nem ejtene foltot a jellememen? Bár benne voltam abban az incidensben, nem én okoztam azt, és nem én voltam a fő felelős. Menj, keress, akit csak akarsz, de ne engem keresve jöjj ide. Akárhogy is, nem ismerhetem el ezt a hibát. Nem vállalhatom ezt a felelősséget!« Úgy gondolják, hogy ha elismerik a hibájukat, el fogják ítélni őket, halálra ítélik őket, és leküldik őket a pokolba és a tűz és kénkő tavába. Mondjátok meg Nekem, az ilyen emberek vajon el tudják fogadni az igazságot? Lehet valódi megbánást várni tőlük? Függetlenül attól, hogy mások hogyan beszélnek az igazságról, az antikrisztusok akkor is ellenállnak, szembeszállnak, és a szívük mélyén dacolnak vele. Még miután elbocsátják őket, akkor sem ismerik be a hibáikat, és a megbánás semmilyen megnyilvánulását nem tanúsítják” (Az Ige, IV. kötet – Az antikrisztusok leleplezése. Kilencedik tétel (Harmadik rész)). Isten leleplezi, hogy bármennyi kárt okoznak is az antikrisztusok Isten háza érdekeinek, amikor megmetszik őket, nemcsak hogy nem hajlandók beismerni a hibáikat, hanem ellenállást és visszautasítást is éreznek, és folyamatosan próbálnak vitatkozni, mentegetni magukat, sőt, még a felelősséget is elhárítják, anélkül, hogy bármi bűntudatot vagy lekötelezettséget éreznének. Ebből láthatjuk, hogy az antikrisztusok valóban természetüknél fogva idegenkednek az igazságtól, és gyűlölik azt. Amikor újra megnéztem a saját viselkedésemet, láttam, hogy az pont olyan, mint egy antikrisztusé. Nyilvánvalóan nem végeztem tényleges munkát, de amikor a nővérek ezt felhozták, ellenállást éreztem és vitatkoztam, még csak a legcsekélyebb mértékű engedelmességet vagy elfogadást sem mutattam. Hogy megóvjam a hírnevemet és a státuszomat, folyton azt az objektív indokot hangsúlyoztam, hogy mennyire feszültek a körülmények, hogy mentegessem magam, amiért nem végeztem tényleges munkát, és folyton merész önelégültséggel próbáltam visszavágni. Hová tettem a józan eszemet? Valójában a testvérek már korábban is jelentették nekem ezeket a problémákat, de én soha nem vettem őket komolyan, ezért jelentették a testvérek az ügyet a felső vezetőknek. De én úgy gondoltam, hogy a testvérek nagy elvárásokat támasztanak velem szemben. Hát nem voltam teljesen észszerűtlen? Túl nagy fontosságot tulajdonítottam a saját érdekeimnek, és egyáltalán nem érdekelt a gyülekezet munkája és a testvéreim életbe való belépése. Valóban méltatlan voltam egy ilyen fontos kötelességre.

Azután elolvastam Isten szavainak egy másik passzusát, és jobban megértettem a természetét és következményeit annak, hogy visszautasítom az igazság elfogadását, és idegenkedek az igazságtól. Mindenható Isten azt mondja: „Nem számít, mit gondolnak vagy mit mondanak, avagy miként látják a dolgokat, mindig úgy hiszik, hogy a saját nézőpontjuk és a saját hozzáállásuk a helyes, és amit mások mondanak, az nem olyan jó vagy helyes, mint amit ők mondanak. Mindig a saját véleményükhöz ragaszkodnak, és nem számít, ki beszél, nem hallgatnak rá. Még ha helyes is az, amit más mond, vagy megfelel az igazságnak, nem fogadják el; csupán úgy tűnik, mintha hallgatnák, de valójában nem fogják átvenni az elképzelést, és amikor eljön a cselekvés ideje, még mindig a saját módjukon teszik a dolgokat, mindig azt gondolva, hogy helyes és értelmes az, amit mondanak. [...] Mit szól majd Isten, amikor meglátja ezt a viselkedésedet? Isten azt fogja mondani: »Hajthatatlan vagy! Érthető, hogy talán ragaszkodsz a saját elképzeléseidhez, amikor nem tudod, hogy tévedsz, azonban amikor egyértelműen tudod, hogy tévedsz, és még mindig ragaszkodsz az elképzeléseidhez, és inkább meghalnál, mintsem bűnbánatot tarts, akkor konok bolond vagy, aki bajban van. Ha függetlenül attól, ki tesz javaslatot, te mindig negatív, ellenálló hozzáállást tanúsítasz vele szemben, és egy kicsit sem fogadod el az igazságot, és ha teljesen ellenálló, bezárt és elutasító a szíved, akkor rendkívül nevetséges, abszurd ember vagy! Túlságosan nehéz foglalkozni veled.« Milyen tekintetben nehéz foglalkozni veled? Azért nehéz foglalkozni veled, mert ami lerí rólad, az nem téves megközelítésmód, nem téves viselkedés, hanem a beállítottságod kinyilatkoztatása. Milyen beállítottság kinyilatkoztatása? Azon beállítottságé, hogy idegenkedsz az igazságtól és gyűlölöd az igazságot. Ha olyanként határoztak meg, aki gyűlöli az igazságot, akkor bajban vagy Isten szemében, és Ő visszautasít és figyelmen kívül hagy majd téged. Ami az embereket illeti, ők legfeljebb az mondják: »Ennek az embernek rossz a beállítottsága, rendkívül csökönyös, hajthatatlan és arrogáns! Nehéz vele kijönni és nem szereti az igazságot. Soha nem fogadta el az igazságot, és nem ülteti át az igazságot a gyakorlatba.« Legfeljebb mindenki ezt az értékelést adja neked, de vajon ez az értékelés eldönti a sorsod? Az emberektől kapott értékelés nem tudja eldönteni a sorsod, azonban van valami, amiről nem szabad megfeledkezned: Isten megvizsgálja az emberek szívét, ugyanakkor Isten minden szavukat és tettüket is megfigyeli. Ha Isten így határoz meg téged, és azt mondja, hogy gyűlölöd az igazságot, ha nem csupán azt mondja, hogy némileg romlott a beállítottságod, és hogy kissé engedetlen vagy, akkor ez vajon nem igen komoly probléma? (Bizony, komoly.) Ez bajt jelent, és ez a baj nem abban rejlik, ahogyan az emberek tekintenek rád, vagy ahogyan értékelnek, hanem abban rejlik, ahogyan Isten a romlott beállítottságodra tekint, miszerint gyűlölöd az igazságot. Hogyan tekint hát erre Isten? Csupán meghatározta, hogy gyűlölöd és nem szereted az igazságot, ez minden? Vajon ilyen egyszerű ez? Honnan jön az igazság? Kit jelképez az igazság? (Istent jelképezi.) Gondolj csak bele: Ha valaki gyűlöli az igazságot, akkor ami Istent illeti, Ő hogyan fog tekinteni rá? (Az ellenségeként.) Vajon nem komoly probléma ez? Ha valaki gyűlöli az igazságot, akkor Istent gyűlöli!” (Az Ige, III. kötet – Az utolsó napok Krisztusának beszédei. Az embernek csak úgy lehet normális kapcsolata Istennel, ha gyakorta Előtte él). Isten szavaiból megértettem, hogy az igazság Istentől származik, és ha valaki még a helyes tanácsot sem képes elfogadni, akkor kizárt, hogy elfogadja az igazságot. Az igazság el nem fogadásának lényege az igazságtól való idegenkedés és az igazság gyűlölete! Eszembe jutott néhány antikrisztus, akiket kizártak a gyülekezetből. Nem számított, hogy mekkora kárt okoztak a gyülekezet munkájában, vagy hogy a testvérek hogyan beszéltek nekik az igazságról, vagy hogyan metszették meg őket, egyáltalán nem voltak hajlandók beismerni a hibáikat, sőt, még haragudtak is a nekik tanácsot adó testvérekre. Mivel nem fogadták el az igazságot, mindig akadályozásokat és megzavarásokat okoztak a kötelességeik végrehajtásában, és végül sok gonosz tettet követtek el, és kizárták őket a gyülekezetből. A testvérek jelentései a velem kapcsolatos problémákról tényszerűek voltak, és a jelentéseik célja az volt, hogy segítsenek nekem gyorsan megoldani ezeket a problémákat, hogy a testvérek normális gyülekezeti életet élhessenek, és hogy a gyülekezeti munka zökkenőmentesen haladhasson. Mindez a gyülekezet érdekeinek védelmében történt, és ez egy pozitív dolog. De én ezt nemcsak hogy nem fogadtam el, hanem makacsul próbáltam vitatkozni és kötekedni is. Bár úgy tűnt, hogy a testvérek tanácsait nem tudom elfogadni, valójában a pozitív dolgokat és az igazságot nem tudtam elfogadni. Ez olyan természet, amely ellenáll Istennek! Rájöttem, hogy az igazsághoz való hozzáállásom mélységesen tiszteletlen, és ha nem változtatom meg, nem lehet tudni, mikor állok ismét ellen Istennek, akkor egyre több és több vétket fogok elkövetni, és végül, mint egy antikrisztust, kiiktatnak majd. Amikor erre rájöttem, félni kezdtem. Sok éven át hittem Istenben, és Isten oly sok szavát ettem és ittam, de a sátáni beállítottságom szerint éltem, és nem voltam hajlandó elfogadni mások tanácsait. A kötelességvégzésemhez való ilyen hozzáállással Isten megvet engem, és még ha egész életemet azzal tölteném is, hogy továbbra is így hiszek Istenben, soha nem nyerném el az igazságot, és a romlott beállítottságaim soha nem tisztulnának meg. A szívem mélyén elkezdtem azt érezni, hogy a feltárásom nem kiiktatás, hanem Isten üdvössége számomra. A gyülekezet nem bocsátott el, hanem adott még egy esélyt, és gyorsan bűnbánatot kellett tartanom.

Elkezdtem keresni a gyakorlás útját, és eszembe jutott Isten szavainak egy passzusa, amit megkerestem, hogy elolvassam. Mindenható Isten azt mondja: „Ha követni akarod Istent és jól akarod végezni a kötelességed, először is kerülnöd kell a lobbanékonyságot, amikor a dolgok nem úgy mennek, ahogyan te szeretnéd. Először nyugodj meg és csendesedj el Isten előtt, a szívedben pedig imádkozz Hozzá és kérj Tőle. Ne légy konok; előbb vesd alá magad. Csak ilyen gondolkodásmóddal tudsz jobb megoldásokat hozni a problémákra. Ha ki tudsz tartani az Isten előtti életben, és bármi is történik veled, képes vagy imádkozni Hozzá és kérni Tőle, és az alávetettség mentalitásával szembenézni azzal, akkor nem számít, hány kinyilatkoztatást kaptál romlott beállítottságodról, illetve korábban milyen vétkeket követtél el – ezek megoldhatók, amennyiben az igazságot keresed. Mindegy, milyen megpróbáltatások érnek, képes leszel szilárdan állni. Amíg helyes a mentalitásod, képes vagy elfogadni az igazságot és alávetni magad Istennek az Ő követelményei szerint, addig teljességgel alkalmas vagy arra, hogy a gyakorlatba ültesd az igazságot. Bár időnként talán egy kicsit lázadó és ellenálló vagy, és időnként védekező érvelést tanúsítasz és képtelen vagy alávetni magad, ha tudsz imádkozni Istenhez és meg tudod fordítani a lázadó állapotodat, akkor el tudod fogadni az igazságot. Miután ezt megtetted, gondolkodj el azon, hogy miért támadt benned ez a lázadó mivolt és ellenállás. Keresd meg az okot, majd keresd az igazságot, hogy eloszlasd, és megtisztulhatsz a romlott beállítottságod azon aspektusától. Miután többször felálltál ezekből a botlásokból és bukásokból, amíg a gyakorlatba nem tudod ültetni az igazságot, fokozatosan levetheted a romlott beállítottságod. Aztán pedig az igazság fog uralkodni a bensődben és az életeddé válik, és nem lesz több akadálya annak, hogy gyakorold az igazságot. Képes leszel igazán alávetni magad Istennek, és meg fogod élni az igazságvalóságot” (Az Ige, III. kötet – Az utolsó napok Krisztusának beszédei. Harmadik rész). Isten szavai nagyon világossá teszik a gyakorlás útját. A kulcs az, hogy olyan szívvel rendelkezzünk, amely elfogadja az igazságot, amikor szembenézünk a dolgokkal. Bármennyire észszerűnek is gondoljuk magunkat az adott pillanatban, nem szabad a védekező érvelésünket kinyilvánítanunk. Ehelyett inkább el kell csendesítenünk a szívünket Isten előtt, imával és kereséssel kell Hozzá fordulnunk. Csak így kaphatjuk meg a Szentlélek vezetését. Ugyanakkor el kell gondolkodnunk a problémáinkon, és keresnünk kell a kapcsolódó igazságokat, hogy megoldjuk őket, és amikor megértjük a romlott beállítottságainkat, akkor a szívünk el tudja fogadni az igazságot, és alá tudja vetni magát. Aszerint az út szerint kell gyakorolnom, amelyet Isten adott nekem.

Később, egy júniusi napon Lin Vej nővér, aki az evangelizációs munkáért volt felelős, azt mondta, hogy néhány héttel korábban érdeklődött nálam a gyülekezet evangelizációs munkájáról, de én azóta sem adtam neki visszajelzést. Látva a problémákat, amelyekre Lin Vej rámutatott, némi ellenállást éreztem, és még mielőtt befejeztem volna a levelet, nem tudtam megállni, hogy ne vitatkozzak magamban, így gondolkodva: „Nyomon követtem az evangelizációs munkát, de az evangéliumi prédikátorok nem adtak részleteket a válaszukban, így nem tudtam visszajelzést adni. Ahogy te mondtad, úgy tűnik, mintha nem követtem volna nyomon a munkát.” A levél végén Lin Vej megosztotta a saját tapasztalatait, hogy segítsen nekem összefoglalni a kötelességeimben mutatkozó eltéréseket, és a tanulságokra összpontosítani, hogy jól tudjam végezni a kötelességeimet. Ezen a ponton rájöttem, hogy az a beállítottság, amit az imént felfedtem, még mindig a vitatkozás, a kötekedés, és az igazság el nem fogadása volt. Így hát imádkoztam Istenhez: „Istenem, ma, amikor a nővér rámutatott a problémáimra, még mindig próbáltam vitatkozni és magamat mentegetni. Kérlek, vezess, hogy az elfogadásból induljak ki, és ezen keresztül elgondolkodjak magamon!” Miután imádkoztam, eszembe jutott Isten szavainak egy passzusa: „Az embernek mindenekelőtt el kell fogadnia az igazságot, amikor történik vele valami. Akiben nincs meg ez a hozzáállás, az olyan, mint ha nem lenne edénye, amelybe elhelyezhetné a kapott kincset, így aztán nem is tudja magáévá tenni az igazságot” (Az Ige, III. kötet – Az utolsó napok Krisztusának beszédei. Harmadik rész). Rájöttem, hogy ezzel a helyzettel szembesülve csak úgy tanulhatom meg a leckét, ha először alávetem magam. Ezután elolvastam egy passzust Isten szavaiból. „Akkor pontosan mi is az alávetett hozzáállás? Először is, pozitív hozzáállással kell rendelkezned: amikor megmetszenek, először nem elemzed a helyeset és a helytelent – egyszerűen csak elfogadod, alávetett szívvel. Például, lehet, hogy valaki azt mondja, hogy valami rosszat tettél. Bár nem érted a szíved mélyén, és nem tudod, mit tettél rosszul, mégis elfogadod. Az elfogadás elsősorban pozitív hozzáállás. Emellett létezik egy kissé negatívabb hozzáállás is, ami a hallgatás és az ellenállás mellőzése. Milyen viselkedésformákat von ez maga után? Nem bizonygatod az érveidet, nem védekezel, és nem keresel objektív kifogásokat magadnak. Ha mindig kifogásokat keresel és indokokkal állsz elő a magad számára, a felelősséget pedig másokra hárítod, az vajon ellenállás? Ez lázadó beállítottság. Nem kellene elutasítanod, ellenállnod vagy bizonygatnod az érveidet. Még ha az érvelésed hibátlan is, az vajon az igazság? Ez az ember objektív kifogása, nem az igazság. Nem objektív kifogásokról kérdeznek – arról, hogy miért történt ez a dolog, vagy hogyan történt, hanem inkább azt mondják el neked, hogy az adott cselekedeted természete nincs összhangban az igazsággal. Ha ezen a szinten rendelkezel tudással, akkor valóban képes leszel arra, hogy elfogadd és ne állj ellen” (Az Ige, III. kötet – Az utolsó napok Krisztusának beszédei. Az öt feltétel, amelynek teljesülnie kell, hogy az ember az Istenbe vetett hit helyes útjára lépjen). Isten szavai világosan kijelölik a gyakorlás útját. Nem szabad azzal kezdenem, hogy elemzem, mi a helyes vagy helytelen, amikor szembesülök egy helyzettel. Bár még nem láttam, hol rontottam el, először el kell fogadnom a nővérem által megmutatott problémákat, és el kell gondolkodnom magamon. Nem szabad megpróbálnom objektív okokra hivatkozni, mert még ha az indoklásom helyes is lenne, nem az igazságot jelentené. Amint alárendelt mentalitásra tettem szert, a szívem megnyugodott. Aztán elkezdtem átnézni az evangéliumi prédikátorokkal folytatott közelmúltbeli levelezésemet, hogy lássam, hol is van valójában a probléma. Azt találtam, hogy néhány embertől csak egyszer kértem részleteket, és ha nem válaszoltak, akkor többet nem követtem nyomon őket. Néhányan válaszoltak, de részletek nélkül, és valójában írásban kellett volna kérnem a részleteket, és minél hamarabb visszajelzést kellett volna adnom Lin Vejnek, de mivel nem követtem nyomon a munkát, és nem tudtam, hogyan haladnak a dolgok, nem tudtam visszajelezni, ami azt eredményezte, hogy Lin Vej nem tudott segíteni nekünk az eltérések kijavításában vagy a problémák időben történő megoldásában. Az evangelizációs munka lassú előrehaladásáért valóban én voltam felelős. Isten szavai voltak azok, amelyek rádöbbentettek a hibáimra, és valóban képes voltam teljes szívemből elfogadni Lin Vej útmutatását és segítségét. Ezt követően közösséget vállaltam az evangéliumi prédikátorokkal, arra kérve őket, hogy adjanak konkrét visszajelzést az evangelizációs munkáról, hogy azonnal ki tudjuk javítani az eltéréseket, és biztosítani tudjuk a jó eredményeket a kötelességeinkben. Amikor problémák és nehézségek merültek fel az evangelizációs munka során, azonnal visszajelzést adtam Lin Vejnek, és vele együtt kerestem a megoldásokat. Emellett elkezdtem tudatosan és rendszeresen nyomon követni a munkát, és gondoskodni arról, hogy megfelelően a végére járjak. Hála Istennek! Ezt a belső változásomat Isten szavai idézték elő.


3. Tönkreteszed magad, ha hitedben nem vagy sem forró, sem hideg

Idén február elején történt, és éppen szövegekkel foglalkozó kötelességet teljesítettem. Eleinte eléggé motivált voltam; az életbe való belépésem meglehetősen felszínes volt, és minden téren hiányosságokat mutattam, ezért úgy gondoltam, hogy a szövegalapú kötelességem gyakorlásával, valamint az igazságok és alapelvek jobb megértésével gyorsabban elérhetem az életben való növekedést. Később a felügyelőm egy Csin Lan nevű nővérhez társított, hogy egy csoport prédikációinak felülviszgálatát és tagjainak tanulmányait irányítsuk. Csin Lan régebb óta végzett szövegekkel foglalkozó kötelességet, mint én, és tisztában volt az alapelvekkel és a szakmai készségekkel. Nagyon boldog voltam, mivel a vele való együttműködés azt jelentette, hogy több dolgot tanulhattam, és gyorsabban fejlődhettem a kötelességemben. Tudván, hogy még csak most láttam neki ennek a kötelességnek, Csin Lin meglehetősen részletes útmutatást adott a munkánkhoz. Amikor átnézte a prédikációkat, először megkérdezte a véleményemet róluk, és ha valamit nem értettem, akkor pontról pontra megbeszélte velem. Szorgalmasan tanultam és jegyzeteltem; egészen nyugodt voltam attól, hogy ilyen módon végeztem a kötelességemet. Később, a munka áttekintése közben rájöttem, hogy tényleg sok a tennivaló. A prédikációk kiválasztása mellett folyamatosan nyomon kellett követnünk a csoporttagok aktuális helyzetét, és a munkában elért előrehaladását, és amikor a munkaeredmények romlottak, felül kellett vizsgálnunk az összes eltérést és problémát. Szakmai ismereteket is kellett tanulnunk, tehetséggondozást kellett végeznünk és így tovább. Azt gondoltam magamban, hogy „Ezeknek a különböző projekteknek az irányítása túl bonyolult; mennyi gondolatot és energiát kell beletennem, és mekkora áldozatot kell hoznom azért, hogy mindezt a munkát jól végezzem?” Amint ilyen gondolataim támadtak, úgy éreztem, hogy ez egyszerűen túl sok fejfájást okoz, és túl fárasztó a testemnek. Amikor a nővérekkel áttekintettük a munkában jelentkező eltéréseket, én is szerettem volna részt venni és bekapcsolódni, de amikor arra gondoltam, hogy mennyire új vagyok ebben a kötelességben, és hogy nem értem a dolgokat, és áradásul Csin Lan ismeri a munka minden aspektusát, jobbnak tűnt minél többet rábízni, és nekem elég volt, ha csak a hallgatóság szerepét játszom. Amikor az eltérések kijavításáról írtam a leveleket, csak a Csin Lan által kifejtett főbb pontokat rendszereztem, ami sok bajtól kímélt meg. Amikor a munkaeredmények rosszabbodtak, a nővérek mind elkezdtek nagyon aggódni, elgondolkodtak önmagukról, és összegezték a munkájukban mutatkozó eltéréseket, de engem ez nem zavart, mert azt hittem, hogy a munkaeredményeinknek semmi közük hozzám. Úgy gondoltam, hogy új vagyok a kötelességben, hogy nem értem a dolgokat sem, nem tudom megcsinálni azokat, és felületesen szemlélem a problémákat, ezért belenyugodtam abba, hogy tipikus szolga legyek. Mindennap csak rutinszerűen ellenőriztem a munkát, nem akartam túl sokat gondolkodni rajta. Néha már este 9 óra előtt is elálmosodtam.

Március elején több napig erős fájdalmat éreztem a térdemben és a mellkasomban. Egy nővér emlékeztetett, mikor így szól: „Mostanában nem mutattál túl sok hajlandóságot a teherviselésre a kötelességedben. Most, hogy megbetegedtél, végezhetsz egy kis önvizsgálatot.” Egy másik nővér tapasztalatát is felhasználta, hogy elbeszélgessen velem, elmondta, hogy ez a nővér mindig másokra hallgatott és másokra támaszkodott a kötelességében, nem volt saját véleménye a dolgokról, és később elbocsátották, mert nem volt hatékony a kötelességében. Csak az elbocsátás után bánta ezt meg, és jött rá a kötelessége fontosságára. Elég szörnyen éreztem magam, miután meghallgattam ennek a nővérnek a közlését, és erre gondoltam: „Hát nem ilyen állapotban voltam én is mostanában? Nem akartam semmivel sem foglalkozni, és csak úgy viselkedtem, mint egy szolga.” Isten szavainak egy szakasza jutott eszembe, amelyet néhány nappal korábban olvastam. „Egyesek látszólag alávetettséggel végzik a kötelességüket és bármit megtesznek, amit a Fennvaló elrendez. Amikor azonban arról kérdezik őket, hogy felületesen végzik-e a kötelességüket és az alapelvek szerint végzik-e azt, semmilyen határozott válasszal nem tudnak szolgálni, és csak ezt mondják: »Úgy teszek, ahogyan a Fennvaló utasít, és nem merek meggondolatlanul gaztetteket elkövetni.« Amikor arról kérdezik őket, hogy eleget tettek-e a felelősségüknek, azt mondják: »Egyébként azt teszem, amit tennem kell.« Látod? Mindig efféle hozzáállásuk van, amikor a kötelességüket végzik – nem sietnek, lassan teszik a dolgokat és nincs bennük sürgető érzés. Nem igazán tudsz hibát találni bennük, ha azonban az igazságalapelvekhez méred a kötelességvégzésüket, az eredménytelen és nem megfelelő színvonalú. Ez mégsem érdekli őket, hanem továbbra is úgy cselekszenek, mint azelőtt, és mégsem teszik meg mindazt, amit kezdeményezniük kellene. Hát nem makacsok, mint egy öszvér? Folyton ezt a hozzáállást tartják fenn: »Lehet akár ezer zseniális terved, nekem azonban megvannak a saját szabályaim. Én ilyen vagyok, és kész. Lássuk, mit tehetsz velem. Nekem ilyen a hozzáállásom!« Nem követtek el semmi rettenetes árulást vagy gonosz tettet, de túl sok jótettet sem. Mit mondanál, milyen úton járnak? Vajon jól viszonyulnak az Istenben való hitükhöz és a kötelességükhöz? (Nem.) Isten ezt mondja a Bibliában: »Így mivel langyos vagy, és sem forró, sem pedig hideg: kiköplek a számból« (Jelenések, 3:16). Langyosnak lenni, sem hidegnek, sem forrónak – vajon jó ez a hozzáállás? (Nem.) Egyesek ezt gondolják: »Ha gonoszságot teszek és megszakításokat okozok, gyorsan elítélnek majd. Ha azonban pozitívan és proaktívan csinálom a dolgokat, elfáradok, ha pedig valamiben hibát vétek, akkor lehet, hogy megmetszenek, sőt, akár el is küldenek, ami olyan kínos lenne! Így hát langyos maradok, sem hideg, sem forró. Bármire is kérsz, csinálok egy keveset belőle. Ha azonban nem kérsz meg arra, hogy tegyek valamit, nem fogok beavatkozni. Ily módon nem fáradok el, ráadásul az emberek nem tudnak majd hibát találni bennem. Ez remek megközelítés!« Jó vajon ez a magatartás? (Nem.)” (Az Ige, 7. kötet – Az igazságra törekvésről. Hogyan kell törekedni az igazságra? (11.)). Isten szavai mély hatást gyakoroltak rám. Ő felfedte a kötelességem során fennálló állapotomat. Látszólag azt tettem, amit a felettesem mondott; ellenőriztem a munkát, kiválasztottam a prédikációkat, mindezeket elvégeztem, és nem gonoszkodtam vagy okoztam zavart. Azonban passzívan álltam hozzá a kötelességemhez. Már több mint egy hónapja szövegalapú munkát végeztem, és minden napom zavart fejjel és sürgető érzés nélkül telt. Csak úgy viselkedtem, mint egy szolga a kötelességem során, a levelekre adott válaszaimban Csin Lan álláspontját követtem, és nem vettem részt a munka felülvizsgálatában. Amikor nem történt előrelépés a munkában, nem aggódtam vagy szorongtam, és csak a „nem tudom megcsinálni” vagy „nem értem” kifogásokat alkalmaztam. Mindenhez hanyagul viszonyultam, és a legcsekélyebb teherérzettel sem rendelkeztem a kötelességem során. Azok, akik kötelességükben terhet viselnek, képesek figyelembe venni Isten szándékait, és elgondolkodni azon, hogyan lehet a munkát gyorsan elvégezni, a munkával kapcsolatos problémák megoldásához képesek keresni az igazságot, és elgondolkodni a megfelelő kérdéseken. Ami engem illet, én csak arra gondoltam, hogyan akadályozhatnám meg, hogy a testem szenvedjen. Minden munkámban arra a nővéremre támaszkodtam, akivel együttműködtem, és egyetlen feladatomnak sem tettem eleget. Ekkor jöttem rá, hogy ennek a nővérnek az emlékeztetője Isten szándékát tartalmazza. Ha továbbra is ugyanezt a hozzáállást követném, az nagyon veszélyes lenne, és magamat tenném tönkre. Miután ezt megértettem, úgy éreztem, hogy válságban vagyok, és bűnbánóan imádkoztam Istenhez: „Ó, Istenem, túlságosan függök másoktól, és csak szolga akarok lenni. Soha nem vagyok hajlandó aggódni vagy szenvedni, és a legcsekélyebb teherérzetem sincs a kötelességemben. Ó Istenem, nem akarok ebben a »se nem hideg, se nem meleg« állapotban maradni, és nem akarom, hogy Te kirekesszél. Változni akarok; kérlek, vezess engem.” Ezután tudatosan az ellenkező hozzáállást tanúsítottam a kötelességemben, észben tartottam a fontos dolgokat, és többé nem szundikáltam el esténként.

Mivel azonban korábban nem fordítottam figyelmet a megfelelő munkára, és nem viseltem terhet a kötelességemben, hamarosan szembesültem ennek következményeivel. Az általam felügyelt munka egyáltalán nem hozott eredményt, és egyes testvérek negatívvá és passzívvá váltak a kötelességükben. Ahogy mondani szokták, „egy szakasz csak annyira jó, mint a parancsnoka”. Néhány nappal később, mivel senki sem haladt előre a szakmai készségek általam irányított csoportos elsajátításában, a felügyelő Csin Lant bízta meg a csoportos tanulmányok vezetésével. Nagyon rosszul éreztem magam, amikor ezt hallottam, és rájöttem, hogy nem beszéltem meg határozott időpontokat a tanulásra, és csak passzívan vártam, hogy Csin Lan minden alkalommal intézkedjen. Csin Lan persze rendelkezett szakmai képességekkel, de én még az alapvető felügyeletnek és a csoport emlékeztetésének feladatát sem teljesítettem. Ha egy kicsit figyelmesebb lettem volna, egy kicsit több terhet viseltem volna, és időben felügyeltem volna a tanulmányokat, nem helyeztek volna át. Isten engem ezen az ügyön keresztül fedett fel, én pedig feldúlt voltam, vádoltam magam, és arra gondoltam, „Hogyan végezhettem így a kötelességemet? Nem vagyok-e megbízhatatlan? Hol van a tisztességem és a méltóságom?” Később megláttam Isten szavainak ezt a két részletét. „Hogyan kellene az embereknek igazságos cselekedeteket végrehajtaniuk, illetve milyen állapotból és feltételek mellett kellene ezt tenniük ahhoz, hogy azt jó cselekedetek előkészítésének lehessen tekinteni? Az a legkevesebb, hogy pozitív és proaktív hozzáállásuk legyen, legyenek hűségesek, miközben a kötelességüket végzik, legyenek képesek az igazságalapelvek szerint cselekedni, valamint védelmezni Isten házának érdekeit. A kulcs, hogy pozitív és a proaktív légy; ha mindig passzív vagy, az problémás. Az olyan, mintha nem lennél tagja Isten házának és nem tennéd a kötelességed, hanem mintha nem lenne más választásod, mint tenni a kötelességedet azért, hogy egy munkáltató követelményei szerint fizetést keress – nem önként, hanem nagyon passzívan. Ha az érdekeidről nem lenne szó, akkor egyáltalán nem tennéd, vagy ha senki sem kérne rá, hogy megtedd, egyáltalán nem tennéd. Nos, ilyen megközelítéssel végezni a dolgokat nem jócselekedet. Ezért hát azok az emberek, akik ezt kedvelik, igen ostobák; mindenben passzívak, amit tesznek. Nem teszik meg azt, ami eszükbe jut, és azt sem, amit idővel és erőfeszítéssel meg tudnak valósítani. Csak várnak és megfigyelnek. Ez bajos és igen szánalmas. ... Isten képességet és sok kiváló feltételt adott neked, lehetővé téve számodra, hogy átlásd ezt a dolgot és alkalmas légy erre a munkára. Te azonban nem a helyes hozzáállást tanúsítod, hiányzik belőled a hűség és az őszinteség, és nem akarsz minden tőled telhetőt megtenni azért, hogy jól végezd azt. Ez igen nagy csalódást okoz Istennek! Amikor tehát sok dologgal kerülsz szembe, és lusta vagy és mindig bosszankodsz, és nem akarod megtenni ezeket, valamint magadban zsémbeskedsz: »Miért engem kérnek meg erre, nem pedig valaki mást?« – akkor az egy ostoba gondolat. Ha egy kötelesség rád esik, az nem szerencsétlen esemény; az megtiszteltetés, neked pedig örömmel el kellene fogadnod. Ez a munka nem fog elfárasztani, vagy halálosan kimeríteni. Épp ellenkezőleg: ha megfelelően kezeled ezt a munkát és mindent megteszel, hogy jól végezd, a szívedben békét és nyugalmat fogsz érezni, és nem okozol majd csalódást Istennek. Amikor pedig Isten elé járulsz, magabiztos lehetsz és emelt fővel állhatsz. Ha azonban nem végzed el ezt a munkát, vagy felületesen végzed el, akkor, még ha semmilyen veszteséget nem is okoztál, te személy szerint egy életen át sajnálni fogod! Olyan lesz, mint egy feneketlen fekete lyuk, fájdalmat és a nyugtalanság érzését okozva neked egész életed során. Amikor arról történik említés, hogy az embernek hűségesnek és őszintének kell lennie a kötelessége végzésében, és minden tőle telhetőt meg kell tennie, a szíved olyan kínokat fog érezni, mintha tűkkel szurkálnák. Nem leszel boldog, büszke, illetve megtiszteltetve azt a dolgot illetően. Ellenkezőleg: ez az agónia egész életedben elkísér majd. Ha valakinek van lelkiismerete, ezt a fajta szomorúságot fogja érezni. És mi a helyzet Isten szempontjával? Isten az igazságalapelvek segítségével jellemzi ezt a dolgot, aminek a természete sokkal súlyosabb annál, mint amit te érzel. Érted? Isten tehát átfogóan mérlegelni fogja a mindennapi viselkedésedet, az igazsághoz való hozzáállásodat, valamint a kötelességedhez való viszonyulásodat az általad járt út szemléletéhez. Tegyük fel, hogy az igazsághoz és a kötelességedhez való hozzáállásod mindig felületes, és a felszínen ígéreteket teszel, ám a kulisszák mögött nem ülteted mindezt a gyakorlatba, és késlekedsz, hiányzik belőled a sürgető érzés, valamint az a pozitív hozzáállás, hogy tekintettel légy Isten szándékaira. Még ha kívülről nézve nem is akadályozol és zavarsz, nem teszel gonoszságot, nem cselekedsz felelőtlen önkényességgel, és nem követsz el meggondolatlan gaztetteket, valamint jámbor és egészen jólnevelt személynek tűnsz, akkor is képtelen vagy pozitívan és proaktívan tenni azt, amit Isten kér tőled, hanem helyette dörzsölt vagy és lazsálsz, és kikerülöd a valódi munkavégzést. Ebben az esetben milyen úton jársz valójában? Még ha nem is az antikrisztus útja, de legjobb esetben is egy hamis vezető útja az” (Az Ige, 7. kötet – Az igazságra törekvésről. Hogyan kell törekedni az igazságra? (11.)). „Senki sem akarja, hogy elpusztítsák és a pokolra vessék, de sokan önmaguk ellenére is ismételten gonoszságot tesznek, és sebesen száguldanak a pokolba vezető úton. Egyesek ismételten semmibe veszik az Isten háza által adott lehetőségeket a kötelességvégzésre, semmibe veszik a Szentlélek indítását és a Szentlélek szemrehányását, és semmibe veszik Isten elvárásait. Kitartanak amellett, hogy felületesek legyenek, meggondolatlan gaztetteket kövessenek el, felelőtlen önkényességgel cselekedjenek, akadályozzanak és zavarjanak, javíthatatlan, szégyentelen egyének legyenek, és gonoszságot műveljenek. Senki sem kényszerít arra, hogy ezeket tedd, és Isten házában senki sem követelte, hogy ezeket tedd. Ez nyilvánvalóan a te személyes választásod; ez az, amit hajlandó vagy megtenni, amit szeretsz tenni, és amit lelkesedéssel teszel meg. Amikor elhangzik, hogy az általad járt út a pokolba és a pusztuláshoz vezet, feldúltnak és negatívnak érzed magad. Mi miatt kell negatívnak érezned magad? Vajon nem a saját hibád ez? Nem önmagad okoztad? Nem megérdemelt? Egyesek ezt mondják: »Amikor gonoszságot teszek, az azért van, mert nem bírok magammal. Minden alkalommal jól akarom csinálni a dolgokat, ám miután megtettem őket, rájövök, hogy az, amit tettem, nem volt jó.« Gonoszságot tettél, valamint akadályokat és zavarásokat okoztál, ami veszteségekhez vezetett a gyülekezet munkájában. Lehet, hogy nem vonnak felelősségre a vétkeidért, a vétkeid azonban rejtett kockázatokat szülnek, és előfordulhat, hogy a jövőben ismételni fogod a vétkeidet – ez nagyon veszélyes. Épp olyan ez, mint amikor valaki megy egy úton – minden lépés nyomot hagy. Felismered az általad elkövetett vétkeket? Érzel önvádat miattuk? Adósnak és szomorúnak érzed magad? Keservesen sírsz miattuk? Javítottál az irányon? Igazán gyűlölöd a gonosz tetteidet? Letetted a gonoszságodat, és őszinte bűnbánatot tartottál Istennek? ... Ha képtelen vagy az őszinte megbánásra, viszont becsapod Istent a fogadalmaiddal, akkor az út, amelyen jársz, pusztulásba vezet. A gonosz tetteid mindegyike egy kopogtatás a pokol kapuján; az egyik kopogtatás talán végül ki fogja nyitni, és akkor elérkezett a véged. Mondhatni, hogy egyesek – amióta hinni kezdtek Istenben, egészen mostanáig – folyamatosan halmozzák a gonosz tetteket, és minden cselekedetükkel és viselkedésükkel kopogtatnak a pokol kapuján, miközben Isten haragját is gyűjtögetik; azt várják, hogy Isten büntetése leszálljon rájuk” (Az Ige, 7. kötet – Az igazságra törekvésről. Hogyan kell törekedni az igazságra? (11.)). Miután elolvastam Isten szavait, nagyon elbizonytalanodtam. Isten azt mondta, hogy azok, akik passzívak a kötelességükben, nem teszik meg azt, amire képesek, és felületesen és felelőtlenül járnak el a kötelességükben, olyan emberek, akik nem végeznek valódi munkát, az antikrisztusok útját járják, és Isten elítéli őket. Elgondolkodtam ezen: Annak ellenére, hogy kötelességet teljesítettem, nem gondoltam magamra úgy, mint Isten házának tagjára. Nemcsak hogy hűtlen voltam a kötelességemhez, de még a legalapvetőbb feladataimat sem teljesítettem. A nővér, akivel együttműködtem, összefogta a munkát, hogy kijavítsuk az eltéréseket, és jobban végezzük a kötelességeinket, de ami engem illet, nem vettem részt benne és nem érdeklődtem. Nem válaszoltam szorgalmasan a levelekre, és csak annak alapján írtam, amit a nővér mondott, mint egy agyatlan robot. Ráadásul nem vettem komolyan mindenki esetében a szakmai ismeretek tanulását, és késleltettem a fejlődésüket. Mindez annak volt köszönhető, hogy féltem a kötelességemet átgondolni, és nem viseltem terhet. Olyasvalami volt, amitől Isten irtózik, és amitől az emberek idegenkedtek, olyasvalami volt, amit Isten utált, és amitől az emberek idegenkedtek, és én bizonyosan nem voltam méltó a bizalmukra. Mindenben, amit tettem, csak a saját testemre gondoltam, nem akartam átgondolni a kötelességemet, nem akartam megfizetni az árát, csak szolga akartam lenni, és mindent el akartam intéztetni magamnak, egyáltalán nem törődtem a gyülekezet munkájával, és nem törődtem Isten szándékával. A kötelességemhez való ilyenfajta hozzáállásom igencsak csalódást okozott Istennek. Mindenben arra a nővérre támaszkodtam, akivel együttműködtem. Bár a testem talán megnyugodott, elvesztettem az esélyt, amit Isten adott nekem arra, hogy jó cselekedeteket készítsek elő, és soha nem fogom visszakapni azt. Adósnak éreztem magam, és mélyen sajnáltam. Isten szavainak az a sora, amely úgy szólt, hogy „A gonosz tetteid mindegyike egy kopogtatás a pokol kapuján” különösen megható volt számomra. Régebben azt hittem, hogy csak Júdás és mások, akik gonoszságot tettek, nyithatják fel a pokol kapuját, de kiderült, hogy Isten feljegyzett minden egyes alkalmat, amikor a kényelem után sóvárogtam, nem viseltem a kötelességem terhét, és megtagadtam a bűnbánatot, és minden egyes feljegyzés, amit Isten készített, egy kicsit szélesebbre tárta a pokol kapuját. A pokol kapuját az tárja fel, ha ismételten elmulasztjuk gyakorolni az igazságot. Ez a következmény valóban szörnyű! Ezen elgondolkodva végül rájöttem, hogy valóban veszélyben vagyok, egy kicsit lelkiismeret-furdalást éreztem, és azt gondoltam, hogy „Isten még így is adott nekem esélyt a bűnbánatra. Meg kell becsülnöm a lehetőséget, hogy megtegyem a kötelességemet, és jóvá tegyem a vétkeimet”. Imádkoztam Istenhez: „Ó, Istenem, nincs bennem egy cseppnyi emberi mivolt vagy józan ész. Csak azzal törődöm, hogy testem kényelmét áhítozom, és egyetlenegyet sem végeztem el azok közül a kötelességek közül, amelyeket jól kellene elvégeznem. Nagyon elszomorítottalak Téged! Ó, Istenem, tudom, hogy kötelességem ilyen módon való végzése tönkretesz engem, és kárt okoz a gyülekezet munkájában. Kész vagyok a bűnbánatra, és elfogadni a Te vizsgálatodat. Kérlek, fegyelmezz meg engem, és engedd meg, hogy megértsem magam, és levetkőzhessem romlott hajlamomat.”

Később azt gondoltam, hogy „Miért félek mindig attól, hogy gondolkodjak és megerőltessem az elmémet? Ez miből ered?” Lássuk, mit mondanak Isten szavai erről a kérdésről. Isten szavai azt mondják: „A lusta emberek semmit sem tudnak csinálni. Egy szóval összefoglalva: hulladékok; másodrendű fogyatékosságuk van. Nem számít, mennyire jó képességgel rendelkeznek a lusta emberek, az nem egyéb, mint puszta kirakat; még ha jó képességűek is, semmi haszna. Túlságosan lusták, tudják, hogy mit kellene tenniük, de nem teszik; még ha tudják is, hogy probléma valami, nem keresik az igazságot az eloszlatása végett; tudják, hogy milyen nehézségeket kellene elszenvedniük azért, hogy hatékony legyen a munka, mégsem hajlandóak ilyen érdemleges szenvedést elviselni. Ennek következtében nem nyerhetnek el semmilyen igazságot, és nem végezhetnek valóságos munkát. Nem szeretnék elviselni azokat a nehézségeket, amelyeket viselniük kellene az embereknek; csak a kényelemben való elmerülést, az örömteli idők és a szabadidő élvezetét, valamint a szabad és nyugodt élet élvezetét ismerik. Hát nem hulladékok? Azok az emberek, akik nem tudnak nehézséget elviselni, nem érdemlik meg az életet. Akik folyton csak parazitaként akarnak élni, lelkiismeret és józan ész nélkül valók; vadállatok, és az ilyen emberek még munkavégzésre is alkalmatlanok. Mivel nem tudnak nehézséget elviselni, még ha végeznek is munkát, nem képesek jól végezni azt, és ha el szeretnék nyerni az igazságot, erre még kevesebb remény van. Az az ember, aki nem tud szenvedni, és nem szereti az igazságot, hulladék; még munkavégzésre sem alkalmas. Vadállat, és szemernyi emberi mivolt sincs benne. Az Isten szándékainak való megfelelés érdekében az ilyen embereket ki kell iktatni” (Az Ige, 5. kötet – A vezetők és a dolgozók felelőssége. A vezetők és a dolgozók felelőssége (8.)). „Milyen emberek hulladékok? A zavarodott fejű emberek, az olyanok, akik eltékozolják a napjaikat. Az efféle emberek semmiért sem vállalnak felelősséget, amit tesznek, és nem is veszik komolyan azt; mindent összezavarnak. Ügyet sem vetnek a szavaidra, bárhogyan is közlöd velük az igazságot. Ezt gondolják: »Ha akarom, így elevickélek. Mit számít? Mindenesetre most teszem a kötelességem és van mit ennem, ez elég jó. Legalább nem kell koldusnak lennem. Ha egy napon majd nem lesz mit ennem, akkor elgondolkodom rajta. A menny mindig nyitva hagy egy ajtót. Azt mondod, nincs lelkiismeretem és józan eszem, valamint, hogy zavarodott fejű vagyok – és akkor mi van? Nem szegtem meg a törvényt. Legfeljebb van egy kis jellembeli hiányosságom, de ez számomra nem veszteség. Amíg van mit ennem, addig rendben van.« Mit gondolsz erről a nézőpontról? Azt mondom neked: az ehhez hasonló zavarodott fejű embereknek, akik tétlenül töltik a napjaikat, mind az a sorsuk, hogy kirekesztik őket, és semmiféleképp nem érhetik el az üdvösséget” (Az Ige, 5. kötet – A vezetők és a dolgozók felelőssége. A vezetők és a dolgozók felelőssége (8.)). Isten szigorú szavai felkavarták elgémberedett szívemet, és leleplezték a lusta emberek lényegét. A lusta emberek nem hajlandóak szenvedni és megfizetni az árat, és mindig gondtalan életmódot szeretnének élni. Ezek az emberek nem képesek semmit sem elérni, így az igazság és az üdvösség elérése még lehetetlenebb számukra. Isten azt mondja, hogy a lusta emberek haszontalanok, vadállatok, és ki kell rekeszteni őket, és haszontalan emberként viselkedtem. Nem akartam átgondolni a kötelességemet és megfizetni az árát, és úgy éltem, mint egy parazita; mindenben másokra támaszkodtam, és csak sodródtam. Amikor először kezdtem el a szövegalapú kötelességemet, nem volt senki, akire támaszkodhattam volna, és képes voltam Istenre támaszkodni, szorgalmasan tanulni és elérni némi eredményt. Amint elkezdtem együttműködni a nővéremmel, már nem voltam olyan szorgalmas, langyos lettem a kötelességemben, és nem akartam gondolkodni a munkán, vagy megfizetni az árát, csak arra törekedtem, hogy pihenéssel és kikapcsolódással vészeljem át a napjaimat. Mivel nem viseltem terhet a kötelességemben, nem vállaltam a rám bízott munkából semmit. A többi nővér aggódott értem, és át kellett venniük a munkámat. Ennek ellenére nem voltam tudatos. Természetesen a nővéremtől függtem. Még azután is, hogy több mint egy hónapig végeztem a szövegalapú kötelességet, mindig azzal mentegetőztem, hogy csak most érkeztem, és nem tudok bizonyos dolgokról vagy nem vagyok képes bizonyos dolokat megtenni, és nem ellenőriztem a munkát. Milyen szégyentelen vagyok! A sátáni filozófia szerint éltem: „Az élet rövid, élvezd ki, amíg lehet”, és „Ünnepeljünk, mert az élet rövid, de biztos, hogy édes”. Ezek a dekadens és romlott nézetek és eszmék degenerálttá tettek. Csak arra gondoltam, hogyan tartsam távol a testemet a szenvedéstől és az aggodalomtól, és a legkevésbé sem foglalkoztam azzal, hogyan végezzem jól a kötelességemet. Késedelmet okoztam egy rendkívül fontos munkában, lényegében akadályoztam a gyülekezet munkáját, és a Sátán szolgájaként viselkedtem. Isten azt mondja, hogy azok, akik félvállról veszik kötelességeiket, még Júdásnál is szánalmasabbak, és Isten irtózik tőlük, és gyűlöli őket. Egy ilyen vétek nagyon súlyos. Eléggé megijedtem, amikor mindennek a következményeire gondoltam. A magamfajta nem volt megbízható, és ha továbbra is így bukdácsolok, akkor magamnak ártok. Arra gondoltam, hogy a disznók minden nap a disznóólban várják, hogy a gazdájuk megetesse őket, mélyen alszanak, miután ettek, a legkisebb aggodalom nélkül, hogy aztán a gazdájuk levágja őket. Ha továbbra is úgy élnék, mint eddig, és élvezném a testem kényelmét, akkor nem különböznék egy disznótól, és Isten általi kirekesztésem csak idő kérdése lenne! Nem akartam továbbra is lusta és haszontalan lenni, ezért így imádkoztam Istenhez: „Ó, Istenem, nem akarok továbbra is zötykölődni. Ez egy romlott életmód, aminek nincs értéke. Kérlek, vezess engem, hogy szorgalmasabbá váljak, és képes legyek jól teljesíteni a kötelességemet.”

Isten szavain keresztül megtaláltam a gyakorlás egy útját. Mindenható Isten azt mondja: „Anélkül végezni a kötelességedet, hogy gonoszságot tennél olyasmi, amit normális emberként el kell érned. A jócselekedetek előkészítése azonban azt jelenti, hogy proaktívan és pozitívan gyakorolnod kell az igazságot, és Isten követelményeinek, valamint az igazságalapelveknek megfelelően jól kell végezned a kötelességedet. Lennie kell benned hűségnek, hajlandónak kell lenned nehézségeket viselni és árat fizetni, hajlandónak kell lenned felelősséget vállalni és képesnek kell lenned pozitívan és proaktívan cselekedni. Az eme alapelvek szerint végzett cselekedetek alapvetően mind jótettek. Függetlenül attól, hogy nagy vagy kis dolgok, hogy érdemesek-e arra, hogy emlékezzenek rájuk az emberek, vagy sem, hogy az emberek becsülik vagy jelentéktelennek tartják-e őket, vagy hogy az emberek figyelemre méltónak gondolják-e őket, Isten szemében azok mind jótettek. Ha jócselekedeteket készítesz, az végül áldásokat hoz neked, nem pedig csapásokat. Tegyük fel, hogy semmilyen jócselekedetet nem készítesz, és megelégszel a következővel: »Megteszem, amit mondanak nekem, és elmegyek akárhová, ahová mondják. Soha nem beszélek és nem cselekszem elhamarkodottan, és soha nem keverek kajánul bajt, és nem okozok megszakításokat és zavarokat. Engedelmes és jólnevelt vagyok.« Ha folyton ezt a hozzáállást tanúsítod anélkül, hogy proaktívan keresnéd az igazságot és tiszteletben tartanád az alapelveket a kötelességed végzésében, anélkül, hogy azonnal helyesbítenéd az elhajlásaidat és a hibáidat, valamint változtatnál rajtuk, amikor felfedezed őket, és soha nem keresed pozitívan, proaktívan az igazságot, hogy megoldd a problémákat, amikor felfedezed lázadó mivoltodat, vagy észreveszed, hogy romlott beállítottságokat mutatsz, hanem inkább egyszerűen azt csinálsz, amit akarsz, akkor, még ha talán nem is okoztál veszteségeket Isten háza érdekeinek, illetve nem voltál hatással a gyülekezet munkájára, amit teszel, az legfeljebb csak munkavégzés. A munkavégzés természeténél fogva nem minősül jócselekedetnek. Akkor végső soron hogyan határozzák meg a jócselekedeteket? Ez az, amikor az, amit teszel, legalább a saját életbe való belépésedben segít, valamint a testvérekében, és hasznos Isten házának munkája számára. Ha előnyös számodra, mások számára és Isten háza számára, akkor a teljesítményed hatékony Isten előtt, Isten pedig elismeri azt. Isten ad neked egy pontszámot. Tehát mérd fel, hány jócselekedetet készítettél az évek során. Ezek a jócselekedetek vajon kiegyenlíthetik a vétkeidet? Miután kiegyenlítették, hány jócselekedet maradt? Pontoznod kell magad, és tudnod kell ezt a szívedben; nem szabad összezavarodnod ebben a dologban” (Az Ige, 7. kötet – Az igazságra törekvésről. Hogyan kell törekedni az igazságra? (11.)). Isten szavai tartalmazzák szándékát és követeléseit, és megmondja nekünk a gyakorlás útját is. A teremtett lényként való kötelességteljesítés döntő fontosságú. A kötelesség alapelvek szerinti teljesítése, a szorgalom, az ár megfizetése és a teher viselése: csak a kötelesség ilyen módon történő proaktív teljesítésével lehet jó cselekedeteket előkészíteni, és megfelelni Isten szándékának. Ha csak végigcsinálod a kötelességedet, és csak azt teszed, amit kérnek tőled, az talán nem tűnik akadályozásnak vagy zavarkeltésnek, de nem teszed bele a szívedet a kötelességedbe, ezért Isten nem dicsér meg téged. Elgondolkodtam azon, hogy sem hideg, sem meleg nem voltam a kötelességemben, nem végeztem el a rám bízott munkát, és akadályoztam és megzavartam a kötelességem végzését. Nemcsak, hogy nem készítettem elő jó cselekedeteket, vétkeket is elkövettem. Az volt a kötelességem, hogy jó evangéliumi prédikációkat válasszak, hogy segítsek az evangélium terjesztésében, tanúságot tegyek Istennek, és még több embert vigyek Isten elé, hogy üdvösségre jussanak. Ez nagyon fontos feladat volt, és a legkisebb lazsálás is elfogadhatatlan volt. Éppen csak elkezdtem gyakorolni, és még mindig sok hiányosságom volt. Időt és energiát kellett szánnom a tanulásra és a mérlegelésre, és Isten követelései és alapelvei szerint kellett teljesítenem a kötelességemet. Azt is meg kellett tanulnom, hogy törődjek a munkával és érdeklődjek iránta, felelősséggel és szorgalommal kezeljem a kötelességemet, és vállaljam a munkámmal járó terheket. Csak ez felel meg Isten szándékának!

Ezután gyakran imádkoztam Istenhez, fellázadtam a testem ellen, nem viselkedtem többé olyan önelégülten és meggondolatlanul, és képes voltam proaktívan felvállalni a felelősségemet. Arra is rájöttem, hogy a gyülekezet nem azért rendelt a nővérem mellé, hogy élvezhessem a test kényelmét, hanem inkább azért, hogy kiegészíthessük egymás gyengeségeit és egyesíthessük hasznos ötleteinket. A kötelességünk ilyen módon való teljesítése csökkentené az eltéréseinket, hasznos lenne a kötelességünk szempontjából, és hasznos lenne az életbe való belépésünk szempontjából is. Én is elkezdtem tudatosan részt venni a csoportunk munkájában, gondolkodtam a munkánk felülvizsgálatán, és kifejeztem bizonyos gondolatokat, és a nővéreim pótolták a hiányosságaimat. Ilyen módon együttműködve a társalgásunk kifinomultabbá és irányítottabbá vált, és én is nyertem dolgokat ebből a folyamatból. Már nem vagyok annyira agyatlan, megtanultam átgondolni a kötelességemet, és a tudásomat tettekké formálni. Most már sokkal nyugodtabb vagyok. Egy idő után már nem éreztem magam olyan zavart fejűnek, mint korábban, fejlődtem az igazság és a szakmai készségek terén, és éreztem, hogy Isten megvilágosít és utat mutat! Hála Istennek!


4. Hogyan engedjük el és hagyjuk önállósodni gyermekeinket

Édesanyám mellett nőttem fel, és láttam, hogy keményen dolgozik az én és a testvéreim állásáért, házasságáért és életéért. Bár házasságban élünk, és gyerekeink vannak, még mindig sok időt és energiát fordít arra, hogy segítsen nekünk gondoskodni a gyermekeinkről. Az anyósom ugyanilyen: nemcsak a saját gyermekeit nevelte fel, hanem minden egyes unokáját is segít felnevelni, kiérdemelve ezzel a család tiszteletét és mindenki elismerését. Azt gondoltam, hogy ez egy anya feladata, és hogy nekem is így kellene tennem. Fokozatosan az lett a célom, hogy jó feleség és szerető anya legyek.

2005-ben elfogadtam Isten utolsó napokbeli evangéliumát, és Isten szavaiból megtanultam, hogy Isten testet öltött, és kifejezi az igazságot, hogy megítélje és megtisztítsa az embereket, lehetővé téve számukra, hogy megismerjék a bűn gyökerét, megszabaduljanak romlott beállítottságuktól, és elnyerjék Isten üdvösségét. Nagyon izgatott voltam. Rengeteg embert láttam, akik nem hallották Isten hangját, és nem járultak az Ő színe elé, ezért én is bekapcsolódtam az evangélium hirdetésének munkájába. 2013-ban egy gonosz ember feljelentett, amikor az evangéliumot hirdettem, ezért kénytelen voltam elhagyni az otthonomat, és máshol végezni a kötelességemet.

Olyan gyorsan elrepült egy egész évtized, hogy észre sem vettem. 2023 áprilisában hazatértem, és anyámtól megtudtam, hogy a lányom már férjhez ment, és hogy a baba már több mint két hónapos. Elmentem a lányom városába, és végre találkoztam vele. A lányom elmondta, hogy egyszer, amikor egy szobában aludt a sógornőjével, álmában folyton azt kiabálta: „Anya! Anya!” Ennek hallatán összeszorult a szívem. Amikor a lányom várandós volt, és megszülte a gyermekét, nem voltam mellette, és nem tettem eleget anyai feladatomnak. Nagyon szerettem volna maradni és segíteni a lányomnak, több melegséget és törődést nyújtani neki, és törleszteni az adósságomat, amivel tartoztam neki. A férjem is arra buzdított, hogy maradjak. Azt gondoltam magamban: „Ha más kötelességet vállalok, és visszatérek hozzájuk, akkor segíthetek a lányomnak. Ráadásul a lányom otthona viszonylag biztonságos.” Láttam azt is, hogy a lányom törékeny, és hogy nem tudja gondját viselni a babának, és pont ebben az időszakban volt szüksége a segítségemre, ezért beleegyeztem, hogy fontolóra vegyem a maradást. Később azonban rájöttem, hogy ez az időszak mennyire kritikus az evangélium terjesztése szempontjából, és hogy az, ha a kötelességem végzése helyett otthon maradok, hogy gondoskodjak a családomról, nincs összhangban Isten szándékával. Egyfelől ott volt a gyülekezeti munka, másfelől pedig a lányom nehézségei. Hogyan válasszak? Nagyon ellentmondásos érzéseim voltak. Ezért úgy döntöttem, hogy amíg velük vagyok, igyekszem a lehető legtöbb segítséget nyújtani nekik. Részleteket kerestem Isten szavaiból, hogy közösséget vállaljak a lányommal, miközben a házimunkát végeztem, és a babára vigyáztam, éjszaka pedig felkeltem, hogy tejet melegítsek, és megetessem az unokámat. Bár nem tudtam minden éjjel jól pihenni, és néha olyan kimerült voltam, hogy csorgott rólam a víz, és fájt a hátam és a derekam, elégedettnek éreztem magam, mert úgy gondoltam, hogy ezt kell tennem. Gyorsan elrepült az idő, és mire észbe kaptam, eljött a távozásom ideje. A férjem ismét biztatott, fontoljam meg, hogy hazajövök a kötelességemet végezni, és bár nagyon szerettem volna maradni, nem mentem bele, mert a kötelességemre gondoltam. Később, bár tettem a kötelességemet, folyton azon gondolkodtam, hogy visszamegyek gondoskodni a lányomról. Már nem nagyon éreztem át a kötelességem terhét, és amikor láttam, hogy a munkát nyomon kellene követni, és hogy a testvéreim problémákkal szembesülnek, csak egyszerű közösségvállalást nyújtottam, és nem oldottam meg igazán gondosan a problémáikat. Sőt, gyorsan akartam találni valakit, aki helyettesíthetne a kötelességemben, hogy legyen lehetőségem visszamenni és gondoskodni a lányomról. Mivel lagymatag állapotban voltam a kötelességemben, nem kísértem figyelemmel időben az evangelizációs és az öntözési munkákat, ami hátráltatta a haladást. Egy idő után a felsőbb vezetők úgy ítélték meg, hogy nem viselek terhet a kötelességemben. Elgondolkodtam azon, hogy az utóbbi időben hogy gyötört a bűntudat a lányommal szemben, és hogy ez nemcsak a munkámra volt hatással, hanem már az elbocsátás veszélye is fenyegetett. Nagyon elkeseredtem. Rájöttem, hogy valami nincs rendben az állapotommal, ezért imádságban gyorsan Isten elé járultam. Imádkoztam Hozzá, hogy vezessen ki a ragaszkodásaimból, hogy jól végezhessem a kötelességemet.

Később Isten e szavait olvastam: „Tegyük fel, hogy egyikőtök így szól: »Soha nem tudom elengedni a gyermekeimet. Gyenge szervezettel jöttek a világra, és velük született módon gyávák és bátortalanok. Jó képességeik sincsenek, és mások mindig zaklatják őket a társaságban. Nem tudom elengedni őket.« Az, hogy nem tudod elengedni a gyermekeidet, nem jelenti azt, hogy nem végeztél az értük való feladataid teljesítésével; ez pusztán a ragaszkodásod hatása. Talán így szólsz: »Folyton aggódom, és azon gondolkozom, hogy a gyermekeim ettek-e rendesen, vagy hogy vannak-e gyomorproblémáik. Ha nem a megfelelő időben esznek és hosszú távon mindig házhoz rendelik az ételt, akkor vajon kialakulnak gyomorproblémáik? Lesz valamiféle betegségük? Ha pedig betegek, akkor lesz valaki, aki vigyáz rájuk és kimutatja irántuk a szeretetét? Törődik velük a házastársuk és vigyáz rájuk?« Az aggályaid csupán a ragaszkodásodból és a gyermekeidhez fűződő vérségi kötelékből fakadnak, de ezek nem a te feladataid. Az Isten által a szülőkre ruházott feladatok csak a gyermekeik felnevelésének és gondozásának feladatát foglalják magukban, amíg a gyermekek el nem érik a felnőttkort. Miután a gyermekeik felnőttek, a szülők többé semmilyen felelősséggel nem tartoznak értük. Isten rendelése szempontjából ekként kell tekinteni a szülők által teljesítendő feladatokra. Érted ezt? (Igen.) Bármilyen erősek is az érzéseid, bármikor is lépnek működésbe a szülői ösztöneid, az nem a feladataid teljesítése, csupán az érzéseid hatása. Az érzéseid hatásai nem az emberi mivolt észszerűségéből erednek, vagy az Isten által az embernek tanított alapelvekből, és nem is az ember igazságnak való alávetettségéből, és semmiképpen sem az ember feladataiból, fakadnak, hanem az ember érzéseiből – érzéseknek nevezzük őket. [...] Kizárólag az érzéseidben élsz, az érzéseid alapján közelítesz a gyermekeidhez, ahelyett, hogy a szülői feladatok Istentől származó meghatározása szerint élnél. Nem Isten szavai szerint élsz, csakis az érzéseid alapján érzed, szemléled és kezeled mindezen dolgokat. Ez azt jelenti, hogy nem Isten útját követed. Ez nyilvánvaló. A szülői feladataid – ahogy Isten tanította neked – véget értek abban a pillanatban, amikor a gyermekeid elérték a felnőttkort. Könnyű és egyszerű az Isten által tanított gyakorlási módszer? (Igen, az.) Ha Isten szavai szerint gyakorolsz, akkor nem fogsz értelmetlen gyakorlatokban részt venni, továbbá adni fogsz a gyermekeidnek bizonyos fokú szabadságot, valamint megadod a lehetőséget, hogy fejlesszék magukat, anélkül, hogy külön gondot vagy kellemetlenséget okoznál nekik, illetve többletterhet rónál rájuk. Továbbá – mivel felnőtt emberek –, ha így cselekszel, az lehetővé teszi számukra, hogy egy felnőtt látásmódjával, a dolgok kezelésére és szemlélésére vonatkozó önálló módszerekkel, valamint egy felnőtt önálló világnézetével nézzenek szembe a világgal, az életükkel és a különféle problémákkal, amelyekkel a mindennapi életükben és létezésükben találkoznak. Ezek a gyermekeid szabadságai és jogai, és főleg mindaz, amit felnőttként tenniük kell; e dolgoknak pedig nincs hozzád semmi közük” (Az Ige, VI. kötet – Az igazságra törekvésről. Hogyan kell törekedni az igazságra? (18.)). „A szülők nem a gyermekek ingyenes dadái vagy rabszolgái. Bármilyen elvárásokat támasszanak is a szülők a gyermekeik felé, nem kell hagyniuk, hogy a gyermekeik önkényesen ugráltassák őket, mindennemű ellenszolgáltatás nélkül, és nem kell a gyermekeik szolgáivá, kiszolgáló személyzetévé vagy rabszolgáivá lenniük. Bármennyire is ragaszkodsz a gyermekeidhez, attól még független ember vagy. Nem kell felelősséget vállalnod a felnőtt életükért, mintha teljesen helyénvaló lenne így tenned, csak azért, mert a gyermekeid. Nincs szükség erre. Felnőttek, és te már eleget tettél annak a felelősségednek, hogy felneveld őket. Rájuk tartozik, hogy jól vagy rosszul élnek-e majd a jövőben, hogy jómódúak lesznek-e vagy szegények, és hogy boldog vagy boldogtalan életet fognak-e élni. Semmi közük hozzád ezeknek a dolgoknak. Szülőként nincs kötelezettséged változtatni rajtuk. [...] A szülők nem tehetik felelőssé magukat azért, hogy jól mennek-e a dolgok a gyermekeik munkáját, karrierjét, családját vagy házasságát illetően, miután azok már felnőttkorba léptek. Érezhetsz aggodalmat mindezek miatt, és rákérdezhetsz ezekre, de nem szükséges teljes felelősséget vállalnod értük: nem kell magadhoz láncolnod és mindenhová magaddal vinned a gyermekeidet, állandóan figyelned őket, bárhol járnak is, és folyamatosan rájuk gondolnod: »Vajon rendesen esznek ma? Boldogok? Jól megy a munkájuk? Megbecsüli őket a főnökük? Szereti őket a házastársuk? Engedelmesek a gyermekeik? Jó jegyeket kapnak a gyermekeik?« Mi közöd van ezekhez a dolgokhoz? A gyermekeid meg tudják oldani a maguk problémáit, nem szükséges belefolynod. Miért kérdezem, hogy mi közöd van ezekhez a dolgokhoz? Arra célzok ezzel, hogy semmi közöd hozzájuk. Már eleget tettél a felelősségeidnek a gyermekeid irányában, felnevelted őket, úgyhogy hátrébb kell húzódnod. Ha megteszed, az nem azt jelenti majd, hogy semmi tennivalód nem lesz. Még mindig oly sok minden van, amit el kell végezned. Ami az ebben az életben teljesítendő küldetéseket illeti: más küldetéseid is vannak a gyermekeid felnevelésén kívül. Amellett, hogy a gyermekeid szülője vagy, teremtett lény is vagy. Isten elé kell járulnod, és el kell fogadnod Tőle a kötelességedet. Mi a kötelességed? Teljesítetted már? Odaszántad rá magadat? Ráléptél már az üdvösséghez vezető útra? Ezek azok a dolgok, amelyeken gondolkodnod kell. Azokhoz a dolgokhoz, hogy hová mennek a gyermekeid, miután felnőttek, milyen lesz az életük, milyenek lesznek a körülményeik, vagy hogy boldognak és vidámnak érzik-e majd magukat, semmi közöd. Gyermekeid immár függetlenek – gyakorlati szempontból és mentálisan is. Hagynod kell, hogy függetlenek legyenek, el kell engedned és nem szabad megpróbálnod irányítani őket. Gyakorlati szempontból, valamint a ragaszkodás és a vér szerinti kapcsolat tekintetében is teljesítetted a feladataidat, és nincs többé semmilyen kapcsolat közted és a gyermekeid között. [...] Amikor függetlenek a gyermekeid, az azt jelenti, hogy valamennyi feladatodat teljesítetted az irányukban. Nem számít tehát, hogy mit teszel a gyermekeidért, amikor megengedik a körülmények, hogy tanúsítasz-e irántuk törődést és gondoskodást, mert ez puszta ragaszkodás, és ez felesleges. Vagy ha megkérnek valamire a gyermekeid, az is felesleges, nem pedig olyasvalami, amit kötelességed megtenni. Ezt értsétek meg” (Az Ige, VI. kötet – Az igazságra törekvésről. Hogyan kell törekedni az igazságra? (18.)). Isten szavainak fényében elgondolkodtam magamon. Amikor a gyermekeimről volt szó, még mindig a saját ragaszkodásaimra alapoztam, és nem Isten szavai szerint láttam a dolgokat. Isten azt mondja, hogy a szülők feladata csak annyi, hogy elvégezzék a gyermekeik nevelésével és gondozásával kapcsolatos kötelességüket, amíg azok fel nem nőnek, de amint a gyermekek felnőtté válnak, a szülők eleget tettek a feladatuknak. Én azonban tévesen azt hittem, hogy a szülőknek mindig gondoskodniuk kell a gyermekeikről, és hogy ha azok nehézségekkel küzdenek, a szülőknek mindig mellettük kell állniuk, hogy segítsenek megoldani azokat, hogy a gyermekeik melegséget és boldogságot érezhessenek. Azt hittem, hogy egy hozzáértő anyának ezt kell tennie. Amikor arra gondoltam, hogy nem voltam ott, amikor a lányom férjhez ment, és gyerekeket szült, és hogy nem kapta meg azt a segítséget, amit szerettem volna neki nyújtani, akkor különösen bűntudatot éreztem a lányommal szemben, és szerettem volna ott maradni, hogy gondoskodjak róla. Ebben a helytelen szemléletben élve nem tudtam racionálisan szemlélni a dolgokat. A lányom már felnőtt volt, de én még mindig gondoskodni akartam róla. Még az is megfordult a fejemben, hogy átszervezem a kötelességeimet, hogy vele maradhassak, és gondoskodhassak róla. Ez oda vezetett, hogy csak szórakozottan, gépiesen végeztem a kötelességeimet, és bizonyos munkáknál a vezetőknek folyamatosan emlékeztetniük és ösztökélniük kellett, ami hatással volt a munkára. Mindig is szerettem volna mindent én irányítani a lányommal kapcsolatban, azt feltételezve, hogy a segítségem nélkül nem tudna boldogulni az életben. Egyszerűen túl szentimentális voltam, és képtelen voltam Isten szavai alapján szemlélni a dolgokat. Most megértettem, hogy már teljesítettem a feladatomat. A lányom 32 éves volt, és már felnőtt, egy érett nő, saját gondolatokkal, aki tökéletesen képes volt a saját életét élni. Neki is meg kell tapasztalnia a gyermeknevelés nehézségeit. Ráadásul nem vagyok az ingyen dadusa. Ostobaság lenne minden időmet és energiámat a lányomra fordítani. Sőt, nem is baj, ha a gyerekeknek van néhány nehézségük. Jót tesz nekik. Meg kellett tanulnom elengedni a kontrollt, és hagyni, hogy a lányom szabadon fejlődjön. Ha visszagondolok, mindig is nagyon gondoskodtam a lányomról. Nem engedtem házimunkát végezni, hogy a tanulmányaira koncentrálhasson, és amikor felnőtt, még mindig nem igazán tudott főzni. Ezúttal, amikor visszamentem, láttam, hogy a lányom megtanult húslevest főzni, és kezdett megbarátkozni különböző napi teendők elvégzésével is. Ha otthon lettem volna, mindent átvettem volna tőle, ő pedig semmilyen tekintetben nem tudott volna fejlődni. Anyaként meg kellett tanulnom, hogy elengedjem őt, és megadjam neki a lehetőséget, hogy kibontakozzon és fejlődjön. Teremtett lény vagyok, nem a gyermekem szolgája, és nekem is megvan a saját küldetésem, amit teljesítenem kell. Teremtett lényként végeznem kell a kötelességemet, és az igazságra kell törekednem, hogy elnyerjem az üdvösséget.

Miután tudatára ébredtem a helytelen gondolataimnak és nézeteimnek, elmélkedni kezdtem: „Honnan származnak ezek a helytelen nézetek?” Eszembe jutott egy rész Isten szavaiból: „Az ebben a valós társadalomban élő embereket a Sátán mélyen megrontotta. Attól függetlenül, hogy iskolázottak-e vagy sem, a hagyományos kultúra nagy része beleivódott az emberek gondolataiba és nézeteibe. Különösen a nőktől elvárás az, hogy kiszolgálják a férjüket és neveljék gyermekeiket, legyenek jó feleségek és szerető anyák, egész életüket férjüknek és gyermekeiknek szenteljék és értük éljenek, gondoskodjanak arról, hogy a család naponta háromszor kiadósan étkezzen, valamint a mosást, takarítást és minden egyéb házimunkát is jól végezzenek. Ez a jó feleség és szerető anya elfogadott mércéje. Minden nő azt gondolja, hogy ez a dolgok rendje, és ha nem így tesz, akkor nem rendes asszony, beszennyeződik a lelkiismerete, és megsérti az erkölcsi normákat. Ezeknek az erkölcsi normáknak a megsértése nyomni fogja néhányuk lelkiismeretét; úgy érzik majd, hogy cserbenhagyták a férjüket és a gyermekeiket, és hogy nem rendes asszonyok. De ha már hiszel Istenben, sokat olvastad az Ő szavait, megértettél néhány igazságot, és átláttál néhány dolgon, azt fogod gondolni: »Teremtett lény vagyok, ekként kell teljesítenem a kötelességemet, és fel kell áldoznom magamat Istenért.« Van-e most konfliktus aközött, hogy jó feleség és szerető anya legyél, és hogy teremtett lényként végezd a kötelességedet? Ha jó feleség és szerető anya akarsz lenni, akkor nem tudod főállásban a kötelességedet végezni, míg ha főállásban a kötelességedet akarod végezni, akkor nem tudsz jó feleség és szerető anya lenni. Mit teszel hát most? Ha úgy döntesz, hogy Isten iránti hűséggel, jól végzed a kötelességedet, és felelősséget vállalsz a gyülekezeti munkáért, akkor le kell mondanod arról, hogy jó feleség és szerető anya legyél. Mit gondolnál most? Miféle békétlenség lenne úrrá az elméden? Úgy éreznéd-e, mintha cserbenhagytad volna a gyermekeidet, a férjedet? Vajon honnan jön ez a bűntudat és nyugtalanság? Úgy érzed-e, mintha cserbenhagytad volna Istent, amikor nem teljesíted a teremtett lény kötelességét? Nincs benned bűntudat vagy szemrehányás, mert a szívedben és az elmédben a legcsekélyebb nyoma sincs az igazságnak. Szóval, mit is értesz meg? Hagyományos kultúra, valamint jó feleség és szerető anya. Így az elmédben az az elképzelés fog felmerülni: »Ha nem vagyok jó feleség és szerető anya, akkor nem vagyok jó és tisztességes nő.« Ettől kezdve ez az elképzelés megkötöz és bilincsbe ver, az ilyen elképzelések pedig még akkor is megmaradnak, ha már hiszel Istenben és végzed a kötelességedet. Amikor konfliktus van a kötelességed végzése és aközött, hogy jó feleség és szerető anya legyél, habár vonakodva úgy dönthetsz, hogy talán egy kis Isten iránti hűséggel végzed a kötelességedet, mégis ott lesz a nyugtalanság és a vád érzése a szívedben. Ezért, amikor kötelességed végzése közben van egy kis szabadidőd, keresed majd a lehetőséget, hogy gondoskodj a gyermekeidről és a férjedről, még inkább kárpótolni akarod őket, és úgy gondolod, hogy mindaddig, amíg nyugodt a lelked, nem baj, ha még többet kell szenvedned. Vajon ezt nem a hagyományos kultúra jó feleségről és szerető anyáról szóló eszméinek és elméleteinek hatása idézte elő? Azt szeretnéd, hogy a kecske is jóllakjon, és a káposzta is megmaradjon: jól akarod teljesíteni a kötelességedet, de jó feleség és szerető anya is akarsz lenni. Isten előtt azonban csak egyetlen felelősségünk és kötelezettségünk, egyetlen küldetésünk van, az, hogy megfelelően teljesítsük a teremtett lény kötelességét. Jól teljesítetted-e ezt a kötelességet? Miért tértél le megint a helyes útról? Tényleg nincs szemrehányás vagy vád a szívedben? Kötelességed végzése során letérhetsz a helyes útról, mivel az igazság még nem vetett alapot a szívedben, és még nem uralkodik fölötte. Bár most már képes vagy végezni a kötelességedet, valójában még mindig messze elmaradsz az igazság normáitól és Isten követelményeitől. Most már tisztán látod-e ezt a dolgot? Mire gondol Isten, amikor azt mondja: »Isten az ember életének forrása«? Arra, hogy mindenki felismerje: életünk és lelkünk egyaránt Istentől származik, Ő teremtette – nem a szüleinktől, és bizonyosan nem a természettől kaptuk, hanem Isten adta. Csak a hús-vér testünk született a szüleinktől, ahogyan a gyermekeink is tőlünk születnek, de a sorsuk teljes mértékben Isten kezében van. Hogy hinni tudunk Istenben, az egy olyan lehetőség, amelyet Ő adott nekünk; Ő rendelte el, és ez az Ő kegyelme. Ezért szükségtelen, hogy bárki mással szemben tegyél eleget a kötelezettségednek vagy felelősségednek; teremtett lényként csak Istennel szemben kell teljesítened a kötelességedet. Az embereknek mindenekelőtt ezt kell megtenniük, ez a legfontosabb, amit az ember életének elsődleges feladataként meg kell tennie. Ha nem teljesíted jól a kötelességedet, akkor nem minősülsz teremtett lénynek. Lehet, hogy mások szemében jó feleség és szerető anya, kiváló háziasszony, hálás gyermek és a társadalom derék tagja vagy, Isten előtt azonban olyasvalaki vagy, aki lázad Ellene, aki egyáltalán nem teljesítette kötelezettségét, illetve a kötelességét, aki elfogadta ugyan Isten megbízatását, de nem teljesítette azt, aki félúton feladta. Elnyerheti-e Isten jóváhagyását valaki, aki ilyen? Az ilyen emberek értéktelenek” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha felismeri saját téves nézeteit). Isten leleplező szavai által elgondolkodtam a problémáimon. A KKP általi üldöztetés miatt nem tudtam gondoskodni a lányomról, mivel el kellett hagynom az otthonomat, hogy végezzem a kötelességemet, ezért bűntudatom volt a lányommal szemben. Az igazság az volt, hogy a hagyományos kultúra hatással volt rám. Azt hittem, hogy egy nőnek a férje és a gyermekei köré kell szerveznie az életét, és gondoskodnia kell a családja napi étkezéseiről, mindennapi életéről és napirendjéről. Sőt, még azon is is gondolkodtam, hogy felnevelem és gondozom az unokáimat, hogy ezt jelenti az anyai feladatom teljesítése, és hogy ellenkező esetben bírálnának, amiért nem vagyok rendes asszony. Nemzedékről nemzedékre e mérce alapján ítélték meg a nők erkölcsi magatartását. Így amikor a lányom férjhez ment, és gyerekei születtek, természetesen úgy gondoltam, hogy nekem kell felnevelnem a gyerekeit, és nekem kell gondoskodnom a ruházatukról, az ételükről, a lakásukról és a közlekedésükről, hogy a lányom élvezhesse az anyai törődést és gondoskodást, és boldognak érezze magát. Úgy éreztem, hogy ezt jelenti az anyai feladatom teljesítése. Amikor a lányom nem élvezhette ezeket a dolgokat, bűntudatot éreztem vele szemben, ezért azt szerettem volna, ha más kötelességgel bíznak meg, és visszatérhetek a lányomhoz, hogy többet gondoskodhassak róla. Még a kötelességem végzéséhez is elvesztettem a motivációmat. Láttam, hogy nem voltam hűséges Istenhez, és nem vetettem alá magam neki, és hogy a családom és a lányom előbbre került a szívemben, mint Isten. Hogy is nevezhettem magam hívőnek? Ha most belegondolok, még ha gondoskodnék is a lányomról, miközben képtelen lennék jól végezni a kötelességemet, mert nem lenne időm és energiám arra, hogy az igazságra törekedjek, és a napjaimat a testi érzések megélése töltené ki, végül egy eredménytelen élettel a hátam mögött halnék meg. Milyen értéke vagy értelme lenne egy ilyen életnek? Isten volt az, aki életet adott nekem, és megengedte, hogy családom és lányom legyen. Isten volt az is, aki kegyes volt hozzám, és megengedte, hogy meghalljam az Ő hangját, hogy megértsem az igazságot, hogy tudjam, hogyan viselkedjek, és hogy tisztán lássak mindenféle embert, eseményt és dolgot, mert Ő reméli, hogy hamarosan képes leszek kiszabadulni a Sátán kötelékeiből, így az nem tud többé megrontani, elnyerem az igazságot, és végül megmenekülök. De én nem értettem Isten gondos szándékát. Mindig a lányom és a családom érdekeire gondoltam, és nem vettem figyelembe a gyülekezet munkáját. A saját ragaszkodásaimban éltem; nem vállaltam terhet a kötelességemben, és nem éreztem úgy, hogy bármivel is tartoznék Istennek. Tényleg nem volt sem lelkiismeretem, sem józan eszem, és méltatlan voltam arra, hogy embernek nevezzenek! Túlságosan mélyen megfertőztek a Sátán hagyományos eszméi. Az igazság nélkül valóban szánalmas voltam!

Később Isten szavaiból megértettem a gyakorlás útját ahhoz, hogyan kell bánnunk felnőtt gyermekeinkkel. Mindenható Isten azt mondja: „Ha a szülők folyton mindent meg akarnak tenni a gyermekeikért, és viselni a nehézségeik árát, önként a rabszolgájukká válva, akkor ez vajon nem túlzó? Felesleges, mert túlmegy azon, amit a szülőknek az elvárások szerint meg kell tenniük. [...] Minden egyes ember sorsát Isten határozza meg; ezért azt, hogy mennyi áldást vagy szenvedést tapasztalnak meg az életben, miféle családjuk, házasságuk és gyermekeik vannak, milyen tapasztalatokon mennek keresztül a társadalomban, és milyen eseményeket tapasztalnak meg az életben, ők maguk nem láthatják előre és nem változtathatják meg ezeket a dolgokat, a szülők pedig még kevésbé képesek változtatni ezeken. Ezért, ha a gyermekek bármilyen nehézséggel néznek szembe, a szülőknek pozitívan és proaktívan kell segíteniük, ha képesek rá. Ha nem azok, akkor a legjobb, ha a szülők lazítanak és a teremtett lények perspektívájából szemlélik ezeket a dolgokat, a gyermekeiket teremtett lényekként egyenlőként kezelve. Azt a szenvedést, amit megtapasztalsz, nekik is meg kell tapasztalniuk; az életet, amit élsz, nekik is élniük kell; ők is át fognak menni azon a folyamaton, amin te átmentél a gyermekeid felnevelése során; azokat a fordulatokat és csavarokat, csalást és megtévesztést, amit megtapasztalsz a társadalomban és az emberek között, továbbá az érzelmi bonyodalmakat és a személyes konfliktusokat, valamint minden hasonló dolgot, amit megtapasztaltál, ők is meg fogják tapasztalni. Hozzád hasonlóan ők mind romlott emberi lények, mindannyiukat elragadják a gonoszság hullámai, a Sátán megrontotta őket; nem kerülheted el ezt, és ők sem tudják elkerülni. Ezért az, ha segíteni akarsz nekik minden szenvedést elkerülni, és élvezni minden áldást a világban, ostoba illúzió és bolond elképzelés. Nem számít, milyen hatalmasok egy sas szárnyai, nem tudják egész életén át megvédeni a fiatal sasfiókát. A sasfióka végül eljut oda, amikor fel kell nőnie és egyedül repülnie. Amikor a sasfióka úgy dönt, hogy egyedül fog repülni, senki sem tudja, hogy az égbolt mely része lehet az övé, vagy merre fog repülni. Ezért a legészszerűbb hozzáállás a szülők részéről, miután gyermekeik felnőnek, ha elengedik őket, hagyják, hogy önállóan tapasztalják meg az életet, hagyják, hogy önállóan éljenek, és önállóan nézzenek szembe az élet különböző kihívásaival, valamint önállóan kezeljék és oldják meg azokat. Ha segítséget kérnek tőled, neked pedig megvannak a képességeid és a feltételeid hozzá, akkor természetesen segítő kezet nyújthatsz, és megadhatod a szükséges segítséget. Ennek azonban az az előfeltétele, hogy bármilyen segítséget is nyújtasz, legyen az anyagi vagy pszichológiai, az csak átmeneti lehet, és nem tud érdemben változtatni semmilyen lényeges problémán. A saját útjukat kell járniuk az életben, neked pedig nem kötelességed bármilyen ügyüket vagy a következményeket a válladra venni. Ez az a hozzáállás, amit a szülőknek tanúsítaniuk kell a felnőtt gyermekeik iránt” (Az Ige, VI. kötet – Az igazságra törekvésről. Hogyan kell törekedni az igazságra? (19.)). „Ha az idődet, az energiádat és az elmédet csak az igazság és az alapelvek foglalnák le, és csak pozitív dolgokra gondolnál, mint például hogy miként teljesítsd jól a kötelességedet és miként járulj Isten elé, ha pedig az energiádat és az idődet ezekre a pozitív dolgokra fordítod, akkor amit elnyersz, más valami lesz. A leglényegesebb előnyökre fogsz szert tenni. Tudni fogod, miként élj, miként viselkedj és hogyan nézz szembe mindenféle emberrel, eseménnyel és dologgal. Mihelyt tudod, hogy miként nézz szembe mindenféle emberrel, eseménnyel és dologgal, az nagy mértékben lehetővé teszi számodra, hogy természetes módon alávesd magad Isten vezényléseinek és elrendezéseinek. Amikor természetes módon alá tudod vetni magad Isten vezényléseinek és elrendezéseinek, akkor anélkül, hogy észrevennéd, olyan típusú emberré válsz, akit Isten elfogad és szeret. Gondolj bele, vajon nem jó dolog ez? Talán még nem tudod, de az életed folyamán és azáltal, hogy elfogadod Isten szavait és az igazságalapelveket, észrevétlenül elkezdesz Isten szavai szerint élni, szemlélni az embereket és a dolgokat, viselkedni és cselekedni. Ez azt jelenti, hogy önkéntelenül alá fogod vetni magad Isten szavainak, aláveted magad az Ő követelményeinek és eleget teszel azoknak. Ekkorra már olyan típusú emberré válsz, akit Isten elfogad, akiben bízik és akit szeret, anélkül, hogy tudnál erről. Nem nagyszerű ez? (De igen, az.) Vagyis ha az energiádat és az idődet az igazságra való törekvésre fordítod és arra, hogy jól teljesítsd a kötelességedet, a végén a legértékesebb dolgokat fogod elnyerni” (Az Ige, VI. kötet – Az igazságra törekvésről. Hogyan kell törekedni az igazságra? (18.)). Isten szavaiból megértettem, hogyan kell bánnunk a felnőtt gyermekekkel. Mindenki sorsát Isten szuverenitása és előzetes elrendelései határozzák meg, és minden szenvedést és áldást, amit a gyermekek az életben megtapasztalnak, Isten rendezett el, és ezen a szülők nem tudnak változtatni. Szülőkként Isten szavai szerint kell bánnunk a gyermekeinkkel. Ahogy Isten is mondta, a Sátán által megrontott világba születünk bele, szembesülünk a másokkal való együttélés káoszával, gubancaival és bonyodalmaival, és megtapasztaljuk az életet annak minden keserűségével és édességével együtt. A gyermekeknek is át kell menniük ezeken a dolgokon, és meg kell tanulniuk szembenézni különféle nehézségekkel. És ha a gyerekeinknek tényleg szükségük van a segítségünkre, a képességeinkhez mérten segítenünk kell nekik, akár a gondolataik terelgetésével, akár anyagi segítség nyújtásával. Ha van időnk, segíthetünk a gyermekeik gondozásában, de ha nincs, akkor nem kell erőltetnünk. Nekünk továbbra is megvannak a saját kötelességeink, és ezekben senki sem helyettesíthet bennünket. Miután megértettem ezeket a dolgokat, rájöttem, hogy teremtett lényként végeznem kell a kötelességemet az evangelizációs munkában, és hogy ez a legfontosabb dolog.

2024 júniusában hazamentem, hogy elintézzek néhány ügyet. Megtudtam, hogy a lányomnak nem mennek jól a dolgai a munkahelyén, hogy a családnak komoly anyagi gondjai vannak, és hogy a lányom vállalkozást akar indítani. A vejem talált munkát egy másik városban, de nem volt hol laknia. A lányom aktuális élethelyzete láttán aggódtam, hogy szenvedni fognak, ezért próbáltam kitalálni, hogyan lehetne megoldani a nehézségeiket. De a lányom azt mondta: „Nem kell aggódnod miattam. Majd én megtalálom a módját, hogy megoldjam a saját problémáimat.” A lányom szavai hallatán egy kicsit elszégyelltem magam, és arra gondoltam, amit Isten mondott: „Azt a szenvedést, amit megtapasztalsz, nekik is meg kell tapasztalniuk; az életet, amit élsz, nekik is élniük kell; [...] Az, ha segíteni akarsz nekik minden szenvedést elkerülni, és élvezni minden áldást a világban, ostoba illúzió és bolond elképzelés” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Felnőttek, és függetlenné váltak, nekem pedig már nem kellene beleavatkoznom az életükbe. El kellett engednem őket, és hagynom kellett, hogy egyedül intézzék a dolgaikat. E gondolatok hatására megnyugvás töltött el. Jól kell végeznem a kötelességemet, és nem kellene tovább aggódnom miattuk. Bár néha még mindig gondolok a lányom nehézségeire, a szívem mélyén tudom, hogy ezeket meg kell tapasztalniuk, és hogy a szívemet a kötelességemnek kell szentelnem. Amikor így gyakoroltam, a felszabadultság és a szabadság érzése töltötte el a szívemet.


5. Az amnézia napjai

2003. május 1-jén délután 5 óra után történt. Hazafelé tartottam egy összejövetel után, amikor megláttam Li Nan nővért a nyilvános telefon mellett. Li Nan intett, hogy menjek oda hozzá. Izgatottnak tűnt, mintha mondani akarna nekem valamit, ezért odasiettem hozzá. Elfojtott hangon azt suttogta, hogy üzent csipogón egy másik nővérnek, de a nővér nem válaszolt neki. A beszélgetés közben megcsörrent a nyilvános telefon. Azt hittem, a nővér hív vissza, ezért felvettem. Meglepetésemre egy férfihang volt. Rájöttem, hogy valami nincs rendben, ezért gyorsan letettem a kagylót. Li Nan és én alig szóltunk többet egymáshoz, amikor azt láttuk, hogy egy zöld dzsip csikorogva megáll nem messze onnan, ahol álltunk. Négy vagy öt civil ruhás rendőr ugrott ki belőle, és egyenesen felénk rohantak, futás közben pedig azt kiabálták: „Itt vannak! Gyorsan! Ők azok! Mindenható Isten hívei!” A szívem a torkomban dobogott, és magamban folyamatosan Istenhez imádkoztam, mondván: „Édes Istenem! Kérlek, védd meg a szívemet, ne engedd, hogy júdássá váljak.” Amikor befejeztem az imádságot, rájöttem, hogy még mindig nálam van a személyhívóm és az azonosítókártyám, úgyhogy bedobtam őket a mellettem lévő árokba, amikor nem néztek oda. Ekkor jöttem rá, hogy az összejövetelről készült feljegyzések is nálam vannak, ezeket gyorsan elővettem, széttéptem, és a földre szórtam. Az egyik rendőr meglátta, és azt kiáltotta: „Mit tépked szét az a nő?” Egy másik rendőr dühösen felkapta a széttépett papírdarabkákat, és Li Nannal együtt odalökdöstek minket a dzsipjükhöz, miközben végig szidalmaztak minket.

Bevittek minket a rendőrségre, ahol külön-külön hallgattak ki bennünket. Amikor beléptem a helyiségbe, három rendőr állt az asztal mögött. Ellenségesen méregettek, és jól hallhatóan csikorgatták a fogaikat. Kicsit ideges voltam, és folyamatosan Istenhez imádkoztam: „Édes Istenem! Kérlek, ne engedd, hogy júdássá váljak! Nem számít, miként faggatnak, nem szabad elárulnom a testvéreimet.” Az imádság után a szívem fokozatosan megnyugodott. Egy rendőr elkezdett kérdésekkel bombázni: „Hogy hívnak? Hol laksz? Hány éves vagy? Mióta hiszel Istenben? Kik a vezetőid? Hány ember van a gyülekezetben?...” A valódi nevemet és a lakcímemet megadtam nekik, de a gyülekezetről nem mondtam semmit. Az egyik rendőr hevesen az asztalra csapott, és azt mondta: „Beszélj! Vagy kénytelenek leszünk elintézni téged!” Nem mondtam semmit, és hárman felváltva faggattak folyamatosan, több órán keresztül. Azt gondoltam magamban: „Úgy tűnik, addig nem hagyják abba, amíg nem szednek ki belőlem valamit. Talán megadhatnám nekik egy olyan ember nevét, aki ki lett zárva. Az az illető nem tartozik a gyülekezethez.” De aztán eszembe jutottak Isten szavai: „Azokkal szemben, akik a legcsekélyebb hűséget sem mutatták Irántam a megpróbáltatások idején, nem leszek többé irgalmas, mert irgalmasságom csak eddig terjed. Nem kedvelek továbbá senkit, aki egyszer már elárult Engem, és még kevésbé szeretnék azokkal társulni, akik elárulják barátaik érdekeit. Ez az Én természetem, függetlenül attól, hogy ki az illető” (Az Ige, I. kötet – Isten megjelenése és munkája. Készíts elegendő jócselekedetet rendeltetési helyedhez). Igen, Isten természete megsérthetetlen. Isten azokat gyűlöli a legjobban, akik elárulják Őt. A rendőrök folyamatosan vallattak, hogy rávegyenenek a gyülekezet elárulására. Ha valamit mondanék, biztosan tovább faggatnának még több információért. Kizárt dolog volt, hogy bármi olyat tegyek, amivel elárulhatnám Istent. Ezt szem előtt tartva nem mondtam nekik semmit. Látva, hogy még mindig nem beszélek, egy középkorú rendőr kéjsóvár vigyorral közeledett felém, és megfogta az államat. Azt mondta: „Talán majd megered a nyelved, miután megcsókollak. Vagy mi lenne, ha együtt töltenénk az éjszakát?” Nagyon undorodtam attól, hogy milyen gonoszak, és dühösen azt mondtam: „Maga rendőrtiszt. Hogy beszélhet így? Így a gengszterek beszélnek!” Egy másik is odajött, a nyakát nyújtogatta, lihegett, és azt kiáltotta: „Beszélsz vagy sem? Ha nem, akkor agyonverünk! Adunk egy kis ízelítőt, hogy mire képesek a gumibotjaink!” Aztán elment a gumibotjáért. Ekkor elkezdtem félni, és a szívemben sietve hívtam Istent, hogy adjon bátorságot és hitet, és óvjon meg attól, hogy júdássá váljak. Az egyik rendőr rám meredt, és egyenesen odarohant hozzám. A karjaimmal ösztönösen védtem a mellkasomat, de még így is egy olyan nagy csapást mért rám, hogy megtántorodtam. Nekihevülve azt mondta: „Adok én neked hallgatni! Most meglátod majd, mit tehetek veled!” Egy másik rendőr a gumibotját a kezében tartva azt kiabálta: „Adok én neked visszatartani a vallomást! Ez vajon hogy tetszik?” Miközben ezt mondta, felemelte a gumibotját, és hevesen lecsapott rám. Ösztönösen elfordultam jobbra, és a gumibotja erősen lesújtott a fejem bal oldalára. Miután megütött, zümmögő hangot hallottam a fejemben, aztán a padlóra rogytam, és elájultam. Úgy tértem magamhoz, hogy nem tudtam, mennyi ideig voltam eszméletlen. Az elmém teljesen üres volt, és nem emlékeztem semmire. Azt gondoltam: „Hogy kerültem ide?” A fejem egyszerre zsibbadt, és tompa fájdalom járta át. A földön feküdtem, és nem bírtam megmozdulni. Csak annyit éreztem, hogy a jobb kezem elernyedt, a testem jobb oldalát nem éreztem, és nem tudtam irányítani, mintha a testemnek az a fele megbénult volna. Hosszú idő után végre eszembe jutott, hogy letartóztattak az istenhitem miatt. Látva az állapotomat, a rendőrök abbahagyták a kihallgatást. Felemeltek, elvittek a fogdába, és a földre löktek.

Több nővér odagyűlt körém, és látva, hogy így megvertek, dühösen azt mondták: „Hogy lehetnek ilyen gonoszak? Hogyan verhettek meg egy jó embert, hogy tehették ezt vele? Egyáltalán nincs bennük emberi mivolt! Ez tényleg egy csapatnyi ördög!” A nővérek dörzsölgették a kezemet és a lábamat, és vigasztaltak. Annyira meghatódtam, hogy sírni kezdtem. Tudtam, hogy ez Isten szeretete, és a szívem megmelegedett. Nyolc nővér volt oda bezárva velem. Hszin Ming volt az egyikük. Mindketten ugyanabban a cellában voltunk. Amikor először jöttem a fogdába, még viszonylag tiszta volt a fejem, a beszédem és a reakcióim normálisak voltak, de nem tudtam jól mozgatni a testem jobb oldalát. Nem tudtam kinyújtani a jobb karomat, úgy kellett tartanom, mintha egy kosarat vinnék. Nem tudtam rendesen megmosni az arcom, és még a fogkrémet sem tudtam kinyomni a tubusból. Étkezéskor csak a bal kezemmel tudtam használni a kanalat. Járás közben csak húzni tudtam a jobb lábam, mintha a fél testem megbénult volna. A nővéreim attól féltek, hogy a végén lebénulok, ezért mindennap segítettek nekem tornázni a déli szünetben. Az egyik nővér feltartotta a karomat, egy másik segített dörzsölgetni azt, hogy beinduljon a vérkeringés, míg megint egy másik nővér segített mozgatni a lábam úgy, hogy lépésről lépésre tolt előre a lábával, vagy pedig leguggolt, és a kezével mozgatta a lábam. Látván, hogy a testem ilyen állapotba került, igen gyengének éreztem magam, és erre gondoltam: „A testem egyik oldala lebénult, nem tudok gondoskodni magamról és a nővéreimet terhelem azzal, hogy ápoljanak engem. Hát nem váltam haszontalan emberré?” Nagyon felzaklatott, amikor erre gondoltam. Negatívnak és gyengének érezve magam, Isten szavainak egy passzusára gondoltam: „A munka ezen szakaszában a legnagyobb hitünkre és szeretetünkre van szükség. Előfordulhat, hogy a legkisebb figyelmetlenségtől is megbotlunk, mert a munkának e szakasza különbözik az összes előzőtől: Amit Isten tökéletesít, az az emberek hite, amely egyszerre láthatatlan és megfoghatatlan. Isten azt teszi, hogy a szavakat hitté, szeretetté és életté alakítja át” (Az Ige, I. kötet – Isten megjelenése és munkája. Az út... (8.)). Isten szavai hitet adtak nekem. Isten azért engedte meg, hogy ez megtörténjen velem, hogy tökéletesítse a hitemet. Bár a rendőrség megnyomorított, mégis azáltal, hogy Isten a nővéreken keresztül gondoskodott rólam és vigyázott rám, és azáltal, hogy a nővérek közölték velem Isten szavait, megtapasztaltam az Ő szeretetét. Bár fogalmam sem volt arról, hogy mikor fogok felépülni, annak a megtapasztalása, hogy Isten folyamatosan vezet engem hitet adott a folytatáshoz.

A nővérek mindennap segítettek a testmozgásban. Reggel felöltöztettek, étkezéskor párolt kukoricakenyeret adtak a kezembe, és esténként segítettek leteríteni az ágyneműmet. Isten szavairól is gyakran vállaltak velem közösséget, és himnuszokat énekeltek nekem. Nagyon megható volt látni, hogy így vigyáznak rám. És nagyon gyűlöltem a rendőröket, amiért annyira megnyomorítottak, hogy még a hétköznapi dolgokat is nehéz volt megtennem. Ráadásul mindennap kora reggeltől este 7-ig ülnöm kellett, mint mindenki másnak, és az egész testemet átjárta a hideg. Éjszaka egy órára engem is szolgálatba állítottak, de a nővérek felváltva átvették a helyemet a szolgálatban, hogy segítsenek. Én is meglepődtem, hogy még azután sem engedtek el, hogy félig lebénultam, és nem tudtam gondoskodni magamról, és hogy két év börtönre ítéltek „a társadalmi rend megzavarása” miatt. Nagyon feldúlt voltam. Egy haszontalan ember voltam – hogyan tudnám túlélni ezt a két hosszú évet? A nővérek így vigasztaltak: „Itt van nekünk Isten, akire támaszkodhatunk, és Ő majd megsegít. Hinnünk kell Istenben!” A börtönbe szállításunk közben a nővérek sok himnuszt elénekeltek. Az egyik az volt, hogy „Kívánom, hogy meglássam Isten dicsőségének napját”, és ezek a szavak nagyon megindítottak: „Isten megbízásaival a szívemben, sosem borulok térdre a Sátán előtt. Bár fejünk hullhat és vérünk folyhat, Isten népének gerince nem hajlik meg. Harsogó tanúságot teszek Isten mellett, és megalázom az ördögöket és a Sátánt. A fájdalmat és a nehézségeket Isten rendelte el előre, és én hűséges leszek, és alávetem Neki magam mindhalálig. Soha többé nem fogom Istent megríkatni és aggodalmat okozni Neki. Istennek ajánlom a szeretetemet és a hűségemet, és teljesítem a küldetésemet, hogy dicsőítsem Őt” (Kövesd a Bárányt és énekelj új énekeket).

Nagyon felbátorodtam, és én is énekelni kezdtem velük, és minél tovább énekeltem, annál erősebb lett a hitem. Bár megnyomorítottak, és börtönbüntetésre ítéltek, ennek a szenvedésnek volt értelme. Ezzel a szenvedéssel tanúságot tehettem Isten mellett, és megalázhattam az ördögi Sátánt. Ez dicsőséges dolog volt. Amikor erre gondoltam, már nem éreztem magam negatívnak, és hajlandó lettem alávetni magam Isten vezénylésének és elrendezésének. Minél többet énekeltünk, annál jobban meghatódtunk, és néhányan sírtak, miközben énekeltek... de nem azért, mert honvágyuk volt, vagy aggódtak az ítélet miatt, hanem azért, mert boldogság és öröm járta át a szívüket, és úgy érezték, hogy nagyon dicsőséges dolog, hogy tanúságot tehetnek Isten mellett!

Az ottani börtönőrök látták, hogy nem tudok kétkezi munkát végezni, és nem is akartak befogadni. Sokáig vitatkoztak erről, mielőtt vonakodva befogadtak volna. A műhelybe osztottak be. Amikor a felügyelő látta, hogy semmit sem tudok csinálni, elküldtek vécét takarítani. Mivel nem éreztem a jobb oldalamat, teljesen a bal lábamra támaszkodtam, de csak nehezen tudtam járni, a jobb lábamat csak vonszoltam magam után. Amikor a padlót mostam fel, a bal lábamra guggoltam, és a jobb lábamat húztam magam után, de a felmosás nehezen ment, mivel csak a bal kezemet tudtam használni. Amikor befejeztem egy terület felmosását, nagy erőfeszítésembe került, hogy felálljak. Mindennap kora reggeltől este 10-ig takarítottam. Belül úgy éreztem, hogy megbántottak, és erre gondoltam: „Ha úgy dolgoztatnak, hogy a testem ilyen állapotban van, akkor ők tényleg nem emberi lényként bánnak az emberekkel!” Ami még jobban feldühített, az az volt, hogy a börtönőrök arra is kényszerítettek, hogy mindennap reggeli tornát végezzek a kiképzőcsapat foglyaival. Futnunk kellett, és mivel a csapat közepén álltam, amikor mindenki futni kezdett, fellöktek. Ennek ellenére sem hagyták, hogy abbahagyjam. Soha nem tudtam lépést tartani a gyakorlatokkal, ezért a részlegvezető azzal büntetett, hogy az udvaron kellett körbejárnom. A jobb lábamat nem tudtam emelni, így járás közben húztam magam után. Egy hosszú kör után az udvaron már túl fáradt voltam a folytatáshoz, és a cipőm oldala is elkopott. Az idő múlásával már nem bírtam tovább, és a lelkem mélyén nagyon gyengének éreztem magam. Hszin Ming közösséget vállalt velem, bátorított, vigasztalt, és felolvasott egy passzust Isten szavaiból. „Nehézségeket kell elszenvedned az igazságért, fel kell áldoznod magad az igazságért, el kell viselned a megaláztatást az igazságért, és ahhoz, hogy még többet elnyerj az igazságból, még több szenvedésen kell keresztülmenned. Ezt kellene tenned. [...] Mindarra kell törekedned, ami szép és jó, és olyan életútra kell törekedned, amely értelmesebb” (Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről). Isten szavait hallgatva megértettem, hogy az engem kínzó börtönőrökön keresztül Isten az igazságot akarta belém oltani. A szenvedés elviselésének volt értelme, és ezt hittel kellett megélnem. Bár nyomorék voltam, és ennek ellenére dolgoznom kellett, Isten velem volt, a nővérek mellettem voltak, és gyakran vállaltak velem közösséget Isten szavairól. Úgy éreztem, hogy Isten soha nem hagyott el. Bár nem tudtam semmiről sem közösséget vállalni, és mindent elfelejtettem, miután a nővér befejezte a közösséget, éreztem Isten szeretetét.

Mivel nem kaptam semmilyen kezelést, az állapotom napról napra rosszabbodott. Nem mertem megmozdítani a testem jobb oldalát, mert ha megmozdítottam, elviselhetetlenül fájt. Fekvésből nem tudtam felállni, és hagynom kellett, hogy a nővérek felsegítsenek. A jobb kezem nagyon merev lett, és még a számat sem tudtam kiöblíteni fogmosáskor. Hszin Ming könyörgött a részlegvezetőnek, és végül már nem velem takaríttatták a vécéket. De nem engedték, hogy lefeküdjek. Mindennap több mint 10 órát kellett ülnöm, mielőtt aludni engedtek volna. Tűrtem a fájdalmat, erőtlenül a falnak dőltem, és mozdulni sem mertem. Később az állapotom egyre rosszabb lett. A bal kezem remegni kezdett, amikor a kanalat fogtam, és étkezésekkor mindig leesett róla az étel. Az elmém teljesen üres volt, mintha nem lennének gondolataim. Eltekintve attól, hogy tudtam, hiszek Istenben, és szeretném hallani, ahogy a nővérek Isten szavairól vállalnak közösséget, semmi mást nem tudtam. Az emlékeim mindig töredezettek voltak. Elfelejtettem olyan dolgokat, amelyek éppen csak megtörténtek, és csupán átmenetileg tudtam emlékezni dolgokra. Az agyam csak lassan reagált, és értetlenül bámultam a dolgokra. Néha ostobán nevetgéltem anélkül, hogy tudtam volna. Csak amikor egy nővér rám szólt, és kérte, hogy hagyjam abba, akkor tértem észhez, és hagytam abba a nevetést. Az IQ-m akkoriban olyan volt, mint egy kisgyereké, valamint akadozva beszéltem, és nagyon lassan. Gyakran ültem az ágyon görnyedve, a kezem és lábam bámulva, és gyakran kuncogtam anélkül, hogy tudtam volna. Egyszer, amikor a munka végeztével Hszin Ming visszajött a cellába, és úgy vigyorogtam rá, mintha egy rokonomat láttam volna, megveregette a vállam, és megkérdezte: „Mit mosolyogsz? Tudod, hogy mi a nevem?” Én csak vigyorogtam tovább, megráztam a fejem és azt mondtam: „Én... nem... tudom.” Nem sokkal később feleszméltem, és azt mondtam: „A... te... neved... Ming.” De bármennyit is gondolkodtam, egyszerűen nem emlékeztem a vezetéknevére. A munkatábor vezetője látta, hogy milyen állapotban vagyok, és attól félt, hogy a táborban halok meg, és neki kell vállalnia ezért a felelősséget, így megengedte, hogy a tábor orvosa eljöjjön, és infúziót adjon nekem. De az orvos csak véletlenszerűen adott valami gyógyszert anélkül, hogy először megvizsgált volna, és ennek eredményeként nemcsak hogy nem javult az állapotom, hanem még rosszabb is lett. A kezem és a lábam dagadni kezdett, nem tudtam mozgatni az ujjaimat, a lábujjaim pedig kivörösödtek és feldagadtak, mintha fagyási sérülésem lett volna. Nem volt más választásuk, mint hogy elvigyenek a tartományi kórházba. A vizsgálat megállapította, hogy a probléma oka fejsérülés okozta subdurális folyadékgyülem, ami nyomta az idegeket, és féloldali bénulást okozott. Ha a folyadékot nem távolítják el időben sebészi úton, meghalhatok. De a családom nem tudta kifizetni a műtétet, ezért visszavittek a munkatáborba. Visszafelé menet mintha úgy hallottam volna, hogy azt mondják: „Nem tudja kifizetni magának a kezelést, de nem hagyhatjuk, hogy itt haljon meg. Egészségügyi alapon feltételesen szabadlábra kell helyeznünk.” Az emlékezetem ki-kihagyott, és nem aggódtam különösebben semmi miatt. Csak azt tudtam, hogy hiszek Istenben, és Istenre bíztam életemet és halálomat.

Amikor visszaértem a táborba, egy másik cellába tettek, és nem tudtam kapcsolatba lépni a nővérekkel, akikkel korábban együtt voltam. Nagy fájdalmaim voltak abban az időben. Csak ültem az ágyamon, figyeltem az ajtót, remélve, hogy meglátom az egyik nővért. Amikor a nővérekkel voltam, gyakran vállaltak velem közösséget Isten szavairól, és bátorítottak, de most nagyon magányos és elveszett voltam. Az agyam nem működött túl jól, nem emlékeztem Isten szavaira, és a nővéreket sem hallhattam, ahogy Isten szavairól vállalnak velem közösséget – akart még egyáltalán Isten engem? Nagyon szenvedtem, és azon tűnődtem, mi értelme van az életemnek Isten nélkül. Aztán arra gondoltam, hogy inkább meghalok. Nem voltam hajlandó enni. A cellából valaki elment, hogy megkeresse Hszin Minget, és ő odajött hozzám, amikor felügyelő nem volt a közelben. Nagyon boldog voltam, hogy látom. Odajött az ágyamhoz és megsimogatott. Miközben segített dörzsölni a karomat, megkérdezte: „Miért nem eszel? Jót tesz ez az egészségednek?” A könnyeimen keresztül azt mondtam: „Hiányoztál... Ide... tettek... engem... ahol nincs... senki... aki közösséget vállalna... velem... Isten szavairól. Annyira... magányos... vagyok. Isten... már nem akar engem... többé? Az életemnek... már nincs... semmi értelme.” Hszin Ming vigasztalt engem, és ezt mondta: „Isten még mindig akar minket. Csak arra vár, hogy tanúságot tegyünk Róla! Jó életet kell folytatnunk!” Ezután elénekelt nekem egy himnuszt Isten szavaiból: „Elhatároztam, hogy szeretni fogom Istent.” „Minden ügy, minden dolog, minden a Te kezedben van; a sorsom a Te kezedben van, és a kezedben tartod egész életemet. Most arra törekszem, hogy szeresselek, és függetlenül attól, hogy engeded-e, hogy szeresselek, függetlenül attól, hogyan zavar meg a Sátán, eltökélt vagyok Téged szeretni. Én magam hajlandó vagyok Istent keresni és követni Őt. Még ha Isten el is akarna hagyni engem, akkor is követni fogom. Akár akar engem, akár nem, én akkor is szeretni fogom, és a végén meg kell Őt nyernem. Felajánlom a szívemet Istennek, és nem számít, mit tesz, egész életemben követni fogom Őt. Nem számít, mi történik, szeretnem kell Istent, és el kell nyernem Őt; nem nyugszom, amíg el nem nyerem Őt” (Az Ige, I. kötet – Isten megjelenése és munkája. Az Isten iránti valódi szeretet spontán). Hszin Ming ezt mondta nekem: „Igaz hittel kell lennünk Isten iránt! Nem számít, mi történik velünk, a végsőkig követnünk kell Őt. A korábbi elszántságunknak nem szabad meginognia. Csak ez jelenti azt, hogy igazán szeretjük Istent, és hogy igaz a hitünk.” „Most más a helyzet, és a nővérek nincsenek itt, ezért azt gondolod, hogy Isten nem akar téged. Vajon nem érted félre Istent? Hol van a hited? Isten abban a reményben rendezte el ezt a helyzetet nekünk, hogy szilárdan meg fogunk állni Mellette a bizonyságtételünkben. Meg kell őriznünk az Istenbe vetett hitünket!” Hszin Ming közössége után már tudtam, hogy nem arról van szó, hogy Isten nem akar engem, és hogy jó életet kell élnem, és nem lehetek gyáva. Követnem kell Istent a végsőkig, történjék bármi. Újra reméltem, a szívem felderült, és megint boldog voltam. Amikor Hszin Ming távozni készült, megragadtam a kezét, nem akartam elengedni, és azt mondtam: „Én... szeretném... hallani... Isten szavait.” Azt mondta, visszajön még hozzám, és arra utasított, hogy imádkozzak többet Istenhez, amikor nehézzé válnak a dolgok, és Isten meg fog hallgatni. Miután elment, így imádkoztam Istenhez: „Édes... Istenem! Annyira... egyedül... érzem magam, senki sincs... itt... velem, így az... agyam... nem működik... megfelelően. Szeretném... hallani... a szavaidat, kérlek... adj nekem... valakit, szeretném... hallani... a szavaidat.”

Miután elmondtam ezt az imát, a következő napon a részlegvezető azt mondta: „Csen, itt egy cellatárs neked. Ő lesz a társaságod.” Amikor megláttam, hogy Ho Li nővér az, el voltam ragadtatva! Tudtam, hogy Isten meghallgatta az imámat. Ho Li is örült nekem. Megölelt, és azt mondta: „Hallottam, hogy súlyosan megsérültél a verésektől, és látni akartalak, és most végre láthatlak!” Ho Li mindennap figyelmesen gondomat viselte, segített tornázni, beszélgetett velem, és gyakran vállalt velem közösséget Isten szavairól, így bátorítva és vigasztalva engem. Idővel az elmém elkezdett reagálni, és képes voltam kommunikálni vele. Egy nap ránéztem a kezemre, és azt mondtam Ho Linek: „Mikor... lesz jobb... az állapotom? Vajon... fog javulni?” Ekkor közösséget vállalt velem: „Isten talán nem ezeket a szavakat mondta? »Mindenható Isten egy korlátlan hatalmú orvos! Betegségben élni annyit jelent, mint betegnek lenni, de lélekben élni azt jelenti, hogy egészséges vagy. Ameddig még van egyetlen lélegzeted, addig Isten nem hagy meghalni« (Az Ige, I. kötet – Isten megjelenése és munkája. Krisztus kijelentései a kezdetekkor, 6. fejezet). »A megpróbáltatások során normális, hogy az emberek gyengék, vagy negatívitás van bennük, vagy nincsenek tisztában Isten szándékával, vagy a gyakorlathoz vezető útjukkal. De összességében legyen hited Isten munkájában, Jóbhoz hasonlóan nem szabad megtagadnod Istent« (Az Ige, I. kötet – Isten megjelenése és munkája. Akik tökéletessé lesznek téve, azoknak finomításon kell átesniük). Isten szavai szerint kell élnünk, és nem szabad kétségbeesnünk. Isten mindenható, és hogy felépülünk-e a betegségből, az az Ő kezében van. Egyáltalán nem szabad panaszkodnunk! Jób a hatalmas megpróbáltatások során sem veszítette el az Istenbe vetett hitét, tehát hinnünk kell Isten szavaiban, és igaz hittel kell lennünk Isten iránt!” Olyan boldog voltam, ahogy ezt hallgattam. Úgy gondoltam, hogy Isten szavai nagyszerűek.

December környéke volt, amikor egy kicsit jobban lettem. Éppen lábat mostam, amikor hirtelen észrevettem, hogy a jobb lábszáram és lábfejem fehér. A körmeim azon a lábamon már hat hónapja nem nőttek. Ezt korábban nem vettem észre. Azt gondoltam: „A karomon és a lábamon nem fedezhetők fel a gyógyulás jelei. Ahogy ezek kinéznek, biztos, hogy meg fogok halni. Csak 41 éves vagyok. Tényleg így fogok meghalni?” Kicsit elszomorodtam, és Istenhez imádkoztam: „Édes Istenem! A Beléd vetett hitem miatt tartóztattak le. Még ha meg is halok, nem fogom sajnálni. Ha tovább élhetek, akkor továbbra is hinni fogok Benned!” Időnként e szavakkal imádkoztam a szívem mélyén. Az ima után éreztem, hogy felpezsdül a vérem, és egy kicsit melegem lett. Még soha nem éreztem ilyet. Másnap, amikor Ho Li segített kimenni a mosdóba, megállapítottam, hogy egy kicsit fel tudom emelni a jobb lábamat. Azelőtt Ho Linek mindig át kellett emelnie a lábamat a küszöbön, amikor a vécére mentem. Ezúttal éppen le akart hajolni, de mielőtt felemelte volna a lábamat, magam is meg tudtam csinálni! Ennek láttán mindketten nagyon izgatottak lettünk, és nagyon hálás voltam Istennek. December 26-án jóváhagyták az orvosi felmentésemet. Nem számítottam rá, hogy ez megtörténik. Abban az időben csak két személyt lehetett feltételesen szabadlábra helyezni egészségügyi alapon, de három súlyosan beteg ember volt a börtönben, így meglepődtem, hogy engem helyeztek szabadlábra. A felügyelő így szólt: „Csen, itt van érted a férjed. Hazamehetsz. Egy évet a börtönbüntetésedből otthon fogsz letölteni. Nem szabad hirdetned az evangéliumot, és értesíteni fogjuk a helyi önkormányzatot, hogy tartsa rajtad a szemét.” Annyira boldog voltam. Hszin Ming is örült ennek. Sietve segített összeszedni a holmimat, és kitámogatott a cellából. A férjemnek 2000 jüan óvadékot kellett fizetnie a munkatábornak, mielőtt elhagyhattam volna ezt a földi poklot.

Amikor hazaértem, csak feküdtem az ágyon. Nem tudtam megmozdítani sem a karomat, sem a lábamat. Úgy éreztem magam, mint egy rongybaba. Az az év nagyon nehéz volt otthon. Több mint 10 000 jüan tartozásunk volt. Még az egészségügyi alapú szabadlábra helyezésemhez is kölcsön kellett kérnünk. Nem kaphattam semmilyen kezelést, mert nem volt pénzünk. Néha szenvedtem, hogy betegséggel kellett élnem, de tudtam, hogy ez Isten kezében van, és Istenen múlik, hogy meggyógyulok-e vagy sem. Isten a legnagyobb támaszom. Gyakran imádkoztam Istenhez, és lelkileg fokozatosan megerősödtem. Akkoriban alig vártam, hogy olvashassam Isten szavait, de mivel a KKP még mindig figyelt, a testvérek nem tudtak kapcsolatba lépni velem. Anyám hívő volt, ő hozott nekem egy kézzel írott példányt Isten szavaiból. Nagyon örültem, és gyorsan el is vettem tőle. Újra és újra elolvastam. Bár nem emlékeztem semmire belőle, de megértettem. Nagyon vidám és nyugodt voltam, és nem gondolkodtam azon, hogy élni fogok-e vagy meghalok. Amíg Isten szavait olvashatom, addig elégedett leszek. Két vagy három hónap elteltével gyógyszer vagy injekció nélkül, segítséggel tudtam már sántikálni, és tudtam egyedül is enni.

2004-ben egy nap észrevettem egy papírcsomagot a fiókomban. Amikor kinyitottam, egy összegabalyodott magnószalagot találtam benne, és azt gondoltam magamban: „A himnuszok egy felvétele lenne?” Megkértem a fiamat, hogy bogozza ki, és tegye be a lejátszóba, és meglepetésemre felcsendült a zene. Nagyon izgatott voltam, hogy Isten szavainak himnuszait hallhatom! Ezután mindennap újra és újra meghallgattam ezeket a himnuszokat, és a szívem minden egyes alkalommal egyre jobban felderült, amikor hallgattam, különösen, amikor a „Győztesek éneke” szólt. „Elfogadtátok-e valaha is az áldásokat, amelyek számotokra készültek? Törekedtetek-e valaha is azokra az ígéretekre, amelyeket nektek tettek? Ti, a fényem vezetésével, áttöritek majd a sötétség erőinek kötelékeit. Ti nem fogjátok elveszíteni a fény útmutatását a sötétség közepette. Ti lesztek majd minden dolog urai. Győztesekké lesztek a Sátán előtt. A nagy vörös sárkány királyságának bukásakor felemelkedtek majd a miriádnyi ember között, az Én győzelmem bizonyítékaként. Szilárdan és megingathatatlanul álltok majd Színím földjén. A szenvedéseken keresztül, amelyeket kiálltok, megöröklitek áldásaimat, és az Én dicsőségem fényét sugározzátok majd szerte a világegyetemben” (Az Ige, I. kötet – Isten megjelenése és munkája. Isten szavai az egész világegyetemhez, 19. fejezet). Mélyen megihletett, amikor ezt a himnuszt hallgattam. Megértettem, hogy Isten munkája az utolsó napokban az, hogy a nagy vörös sárkány által folytatott üldöztetést felhasználva tökéletesítsen egy csoport győztest. Bár átéltem néhány megpróbáltatást, és nyomorék maradtam, a hitemet ezek a körülmények tökéletesítették, és Isten szavainak útmutatása által szilárdan meg tudtam állni. Miután megnyomorítottak, nemcsak az emlékezetemet vesztettem el, hanem még gondoskodni sem tudtam magamról. Időről időre negatívnak és gyengének éreztem magam, és azáltal lett hitem, hogy megbirkózzak ezzel a helyzettel, hogy Isten segítségül küldte a nővéreket, akik újra és újra közösséget vállaltak velem az Ő szavairól. Ez megmutatta, hogy Isten szavai jelentik a fényt, és bármikor képesek megvilágítani az emberek előtt az utat, és utat mutatni nekik. Átélve ezt a helyzetet, bár a hús-vér testem szenvedett némileg, meg tudtam érteni az igazságot, növekedett az Istenbe vetett hitem, és valamennyi megértésre tettem szert Isten mindenhatóságáról és szuverenitásáról. A szenvedésemnek volt értelme! Isten szavai ösztönöztek, és az állapotom napról napra javult. Újból sok mindenre emlékeztem, és képes voltam összefüggően beszélni. 2005-re már lassan tudtam járni is. Az év végén egyedül vonatra szálltam, hogy meglátogassam a húgomat egy másik városban, és hirdettem neki Mindenható Isten evangéliumát. Amikor a rokonaim látták, hogy ilyen jól gyógyulok, némelyikük azt mondta: „Tényleg van Isten!” Mások azt mondták: „A te Istened valóban mindenható!” A nővérem anyósa is elfogadta Isten utolsó napokbeli evangéliumát, miután meghallgatta a tapasztalataimat. Végül teljesen meggyógyultam. Már nem voltam sánta, és normális ember lettem. A körülöttem lévők elképedtek, amikor látták, hogy milyen gyorsan felépültem. Egyszer összefutottam Hszin Minggel az utcán, és nem tudtam szavakba önteni az örömömet. Azonnal megöleltem, és annyira meghatódtunk, hogy elsírtuk magunkat. Amikor 2018-ban kontrollvizsgálatra mentem, az orvos sokáig csodálkozva nézte a röntgenfelvételemet, és azt mondta, hogy fejemben a vérömleny már elmeszesedett. Az hogy a vérömleny mindenféle kezelés nélkül meszessé vált, miután az agyam súlyosan megsérült, valódi csoda volt! Amikor ezt meghallottam az orvostól, teljes szívemből hálát adtam Istennek! Lassan felépültem, és a haldokló, lebénult állapotból visszatértem a normális életbe. Ezt senki sem gondolta volna.

Ez a tapasztalat megmutatta, hogy mindent Isten irányít, és hogy az emberek élete és halála mind az Ő kezében van. Ahogy Isten szavai mondják: „Az ember szíve és lelke Isten markában van, és Isten szeme mindent lát az életében. Függetlenül attól, hogy elhiszed-e mindezt vagy sem, minden és bármi, legyen az élő vagy holt, Isten gondolatainak megfelelően mozdul, változik, újul meg és tűnik el. Így gyakorol szuverenitást Isten minden dolog felett” (Az Ige, I. kötet – Isten megjelenése és munkája. Isten az ember életének forrása). Az Istenbe vetett hitem sokat erősödött ezen a különleges élményen keresztül. Isten adott nekem egy második esélyt az életre. Nem számít, milyen üldöztetéssel vagy megpróbáltatással kell majd szembenéznem a jövőben, mindig állhatatos leszek a hitemben, hogy Istent kövessem, és jól fogom végezni a kötelességemet, hogy viszonozzam az Ő szeretetét.


6. Egy heves szellemi csata

1993-ban lettem keresztény, és utána találkoztam Liu lelkésszel. Kívülről kedvesnek tűnt, és volt humorérzéke. Sok bibliai ismerettel és széleskörű tapasztalattal rendelkezett. Emellett gyakran járt különböző helyekre tanulni, és sok gyülekezetben prédikált. Szeretetteljes is volt, és mindig türelmesen segített a hívőknek, bármilyen nehézséggel is találkoztak. A legtöbb hívő nagyra becsülte és én is nagyon csodáltam, becsültem őt. Azt hittem, hogy ő egy igaz hívője az Úrnak. Liu lelkész nagyra tartott engem, és úgy intézte, hogy én legyek a kórus vezetője. Amikor elment valahova tanulni, rám hagyta a gyülekezet vezetését.

1999 márciusában egy távoli rokonom elhozta két testvérét, és hirdette nekem Isten utolsó napokbeli evangéliumát. Megkértek, hogy hívjak át még néhány testvért, akik valóban hisznek az Úrban, hogy együtt hallgassuk meg. Az első személy, aki eszembe jutott, Liu lelkész volt, ezért áthívtam, hogy hallgassa meg. Váratlanul azt mondta, hogy az utolsó napokban hamis keresztények fognak megjelenni, hogy félrevezessék az embereket. Arra kért, hogy ne hallgassam meg őket, és hogy kergessem el a két testvért. Láttam, hogy a két testvér méltóságteljes és tisztességes, és a Bibliával összhangban beszélgetnek, úgyhogy nem hallgattam rá. Még néhány munkatársamat is elhívtam, hogy meghallgassák a két testvér prédikációját, anélkül, hogy szóltam volna neki. A két testvér közösséget vállalt velünk a gyülekezet kiüresedésének alapvető okáról, Isten munkájának három szakaszáról, arról, hogyan lehet megkülönböztetni az igaz Krisztust a hamis krisztusoktól, és hogyan végzi Isten az utolsó napokban az ítélet munkáját, hogy megtisztítsa az embereket. Minél többet hallgattuk, annál többet akartunk hallani. Úgy éreztük, különleges táplálék ez a lelkünknek. Olvastuk Mindenható Isten szavait, és megállapítottuk, hogy ezek valóban Isten szavai. Ezek a szavak tekintélyt és hatalmat hordoznak, és ezek Isten hangja. Egyetlen ember sem lenne képes kimondani őket. Vizsgálódás által bizonyosságot szereztünk arról, hogy Mindenható Isten a visszatért Úr Jézus. Mindannyian nagyon izgatottak voltunk. Soha nem reméltük, hogy az Úr Jézus, akit oly sok éven át vártunk, valóban visszatért. Tényleg nagyon áldottak vagyunk! Azt gondoltam magamban: „Liu lelkész igazán hisz az Úrban. Képes lemondani dolgokról, feláldozni magát az Úrért, és érti a Bibliát is. Legutóbb nem hallgatta meg, mert aggódott, hogy félrevezetik. Ha egyszer megtudja, hogy az Úr Jézus visszatért, biztosan el fogja fogadni.” Így hát, örömmel és boldogsággal telve, elvittem a két testvért, hogy hirdessék neki Isten utolsó napokbeli evangéliumát. Azt mondtam: „Liu lelkész! Az Úr Jézus valóban visszatért, és most az ítélet munkáját hajtja végre, Isten házán kezdve. Nem aggódsz, hogy a hamis keresztények félrevezetnek? Ez a két testvér nagyon világosan beszél arról, hogyan lehet megkülönböztetni a hamis krisztusokat az igaz Krisztustól. Meg kellene hallgatnod őket!” Vonakodva fogadott minket. A két testvér felolvasott neki Mindenható Isten szavaiból, és közösséget vállaltak arról az igazságról, hogy hogyan lehet megkülönböztetni a hamis krisztusokat az igaz Krisztustól. Meglepetésemre türelmetlenül közbevágott: „Hagyjátok abba a beszédet! Még ha meg is érteném, nem fogadnám el ezt! Még ha ez lenne az igaz út, akkor sem fogadnám el! Azt akarjátok, hogy hallgassam a prédikációtokat? Nagyon sok éve dolgozom és prédikálok a gyülekezetben. Emellett mindenfelé elmentem gyűlésekre, és hogy tanuljak. Minden évben több hónapot a teológiai főiskolán töltök további tanulással. Azt mondjátok, hogy mindez hiábavaló volt?” Folytatta, miközben az ujjain számolt: „Hat gyülekezetért vagyok felelős. Ezeket a híveket mind én pásztoroltam. Ez a gyülekezet arra kér, hogy menjek oda imádkozni. Az a gyülekezet arra kér, hogy menjek oda prédikálni. Egyszerűen nem hallgatom meg a prédikációtokat. Felelősséggel tartozom a híveimnek. Meg kell védenem a juhaimat!” Villogó szemmel rám mutatott, és szigorúan azt mondta: „Mondtam, hogy ne hallgasd meg, de nem engedelmeskedtél. Téged félrevezettek, és most azt akarod, hogy engem is félrevezessenek veled együtt? Azt hiszed, hogy ez meg fog történni? Szerinted én is olyan zavarodott vagyok, mint te? Nem érted a Bibliát. Azt tanácsolom, gyorsan fordulj vissza!” Az egyik testvér azt mondta: „Mindannyian hiszünk az Úrban, és várjuk az Úr eljövetelét. És íme, Mindenható Isten a visszatért Úr Jézus. Mindenható Isten azt mondja: »Jézus visszatérése nagy megváltás azoknak, akik képesek elfogadni az igazságot, de azoknak, akik nem képesek elfogadni az igazságot, a kárhoztatás jele. Válasszátok meg a saját utatokat, és ne káromoljátok a Szentlelket, és ne utasítsátok el az igazságot. Ne legyetek tudatlanok és arrogánsak, hanem olyanok, akik alávetik magukat a Szentlélek vezetésének, akik vágyakoznak és keresik az igazságot; csak így fog majd a hasznotokra válni« (Az Ige, I. kötet – Isten megjelenése és munkája. Mire meglátod Jézus szellemi testét, Isten újjáteremti a mennyet és a földet).” Liu lelkész dühös lett, amikor ezt meghallotta. A két testvérre mutatott, és ádázul azt mondta: „Fogjátok be! Tűnjetek el innen! Ha még egyszer rajtakaplak titeket, hogy a felelősségembe tartozó területen az evangéliumot hirdetitek, akkor azonnal a közbiztonsági hivatalba küldelek titeket!” Liu lelkész megdöbbentett azzal, hogy ezt mondta. Amikor a Bibliát értelmezte, általában nagyon kedves volt a hangja. Azt hittem, hogy amikor ma elmondom neki, hogy az Úr visszatért, örömmel elfogadja majd. Nem gondoltam volna, hogy ilyen hozzáállása lesz. Teljesen összezavarodtam, és azt gondoltam magamban: „Hiszünk az Úrban, és mindannyian várjuk az Úr eljövetelét. Az Úr visszatért, és kifejezte az igazságot, de Liu lelkész nem fogadta el. Még fel is kapta a vizet, és elzavart minket. Azt is mondta, hogy még ha ez lenne az igaz út, akkor sem fogadná el. Akkor miért hisz az Úrban?”

Egy áprilisi napon meghívtam a gyülekezet hét fontos munkatársát a lakásomra, hogy ők is meghallgassák a két testvér tanúságtételét Isten utolsó napokbeli munkájáról. Mindenható Isten szavait olvasva mindenki belátta, hogy Mindenható Isten szavai az igazság, és megbizonyosodott arról, hogy Mindenható Isten a visszatért Úr Jézus Krisztus. Néhányan annyira izgatottak voltak, hogy a könnyek csorogtak az arcukon. Ebben a pillanatban Liu lelkész hevesen berontott. Látva, hogy a legfontosabb munkatársak ott vannak, ránk mutatott, és dühösen azt mondta: „Nem csoda, hogy nincs senki a gyülekezeti összejövetelen. Mind itt vagytok!” Aztán elkezdte káromolni Istent. Nagyon dühös voltam, és azt mondtam: „Nem szabadna arról beszélned, amit nem értesz. A Szentlélek káromlásának bűne soha nem lesz megbocsátva sem ebben az életben, sem az eljövendő világban! Nem félsz attól, hogy megsérted Istent?” Ezt hallva még dühösebb lett. Rám mutatott, és azt mondta: „Mondtam neked, hogy ne hallgasd meg a prédikációjukat, de te nem engedelmeskedtél nekem. Sőt, még ilyen sok munkatársat is elhoztál, hogy meghallgassák őket! Már több éve fejlesztelek téged. Mindent megbeszéltem veled. Most pedig ténylegesen elárultál engem, és még kívülállókat is hoztál a gyülekezetünkbe prédikálni. Hiába képeztelek!” Azt mondtam: „Hiszünk az Úrban, és mindannyian várjuk az Úr eljövetelét. Most az Úr visszatért, és nagyon sok igazságot fejezett ki. Miért nem hagyod, hogy a testvérek meghallgassák ezt?” A munkatársak mind azt mondták: „Igen, Liu lelkész. Ez az igaz út. Mindenható Isten a visszatért Úr Jézus.” Liu lelkész rájuk mutatott, és azt mondta: „Ha prédikációt akartok hallani, akkor én fogok nektek prédikálni. Mindannyian munkatársak vagytok. Ti vagytok a gyülekezet gerince. Évekig támogattalak és fejlesztettelek titeket, de most ide futottatok, hogy meghallgassátok ezt a prédikációt. A Biblia megmondja, hogy hamis keresztények fognak megjelenni az utolsó napokban, hogy félrevezessék az embereket. Hogyhogy nem tudjátok ezt? Ha félrevezetnek titeket, akkor nem fogjátok-e a gyülekezetben az összes embert rossz útra vezetni? Hogyan fogtok elszámolni ezzel az Úr előtt? Azt hiszed, hogy az Úr visszatért, csak azért, mert ez a kettő azt állítja? Túlságosan együgyűek vagytok! Ezt ne hallgassa meg egyikőtök sem!” A jelenlévő munkatársak közül hármat megzavart Liu lelkész, és nem merték tovább hallgatni. Tudtam, hogy Liu lelkész tévedett, amikor ezt mondta. Az Úr Jézus valóban mondta, hogy lesznek hamis keresztények az utolsó napokban, akik félrevezetik az embereket. De az Úr Jézus azt is mondta, hogy a hamis krisztusok nagy jelekkel és csodákkal fogják félrevezetni az embereket, hogy mi némi tisztánlátásra tegyünk szert. Az Úr egyáltalán nem azt mondta, hogy a hamis keresztények megjelenése miatt ne fogadjuk az Urat, és ne hallgassunk az Úr szavára. Nem értelmezte-e félre az Úr e szavait? Akkor Liu lelkész az evangéliumot hirdető testvérekre mutatott, és azt mondta: „Amit prédikáltok, az eretnekség. Ha Isten eljött, hol van? Láttátok már Őt? Én vagyok a gyülekezet törvényes képviselője, és ezek az emberek az én gyülekezetembe tartoznak. Nem prédikálhattok itt az én engedélyem nélkül!” A két testvér nyugodtan válaszolt: „Liu lelkész, a juhok Istenhez tartoznak, nem egy emberhez. Az Úr Jézus azt mondta: »Az én juhaim hallgatnak a hangomra, és én ismerem őket, ők pedig követnek engem« (János 10:27). Az Úr visszatért, hogy kifejezze az igazságot és megtalálja a juhait. Nem akadályozhatod meg az embereket abban, hogy meghallgassák Isten szavait. Ez nincs összhangban Isten szándékaival!” Liu lelkész parancsoló hangon azt mondta: „Ha nem engedem meg, hogy itt prédikáljatok, akkor egyszerűen nem prédikálhattok itt! Ha továbbra is prédikáltok, azonnal a rendőrségre küldelek titeket!” Amikor láttam, hogy Liu lelkész milyen ádáz, eszembe jutott a gonosz szőlőmunkásokról szóló példabeszéd, amelyről az Úr Jézus beszélt a Bibliában. Amikor a gazda elküldte a szolgáit és a fiát, hogy szüreteljék le a gyümölcsöt, a szőlőmunkás bérlők mindannyiukat megölték, és el akarták venni a gazda tulajdonát. Vajon Liu lelkész megközelítése nem ugyanaz volt, mint ezeknek a bérlőknek a megközelítése? Jó dolog volt, hogy a két testvér az Úr eljövetelének evangéliumát hirdette. Örömteli üzenetet, jó hírt prédikáltak. De Liu lelkész képes volt így bánni azokkal, akik az evangéliumot hirdetik, sőt, még azzal is fenyegetőzött, hogy hívja a rendőrséget, hogy a rendőrségre küldi őket, és átadja őket az ördögöknek, hogy bántsák őket. Ez azt mutatja, hogy valóban gonosz szolga volt! Szereztem némi tisztánlátást Liu lelkészről, és azt mondtam: „Liu lelkész! Mindannyian hiszünk Istenben. Hogy küldhetnéd ezeket a testvéreket a rendőrségre? Ez nem egy júdás viselkedése? Gondolom, tisztában vagy azzal, hogy mi lett Júdás kimenetele, ugye?” Amikor meghallotta, amit mondtam, nem szólt többet. Így folytattam: „Liu lelkész, megértem az érzéseidet. De vajon nem azért hiszünk-e az Úrban, hogy várjuk az Úr eljövetelét? Most emberek eljöttek hozzánk, hogy azt hirdessék, hogy az Úr eljött. Nem vagy túl önkényes, amikor azt mondod, hogy ez hamis, anélkül, hogy keresnéd vagy vizsgálnád? Amit a két testvértől hallottam, az mind összhangban van a Bibliával. Az Úr eljött, hogy végezze új munkáját...” Liu lelkész türelmetlenül azt mondta: „Ne beszélj többet! Mit tudsz te? Jobban teszed, ha gyorsan visszafordulsz!” Miután befejezte a beszédét, keserűen távozott. Ekkor a három munkatárs is elment vele együtt, akiket megzavart. Az ottmaradt munkatársak tovább kerestek és kutattak, és végül elfogadták Mindenható Isten utolsó napokbeli munkáját.

Ezután Liu lelkész alaptalan pletykákat terjesztett a gyülekezetben, hogy megakadályozza az embereket abban, hogy az igaz utat kutassák. Azt mondta: „Amiben Li Csing hisz, az eretnekség. Ne hallgassatok rá! Amikor a Vallási Ügyek Hivatalának egyik ülésén voltam, megkérdeztem erről a Hivatal és a Három-Önálló Egyház állandó bizottságának tagjait. Mindannyian azt mondták, hogy az egész vallási közösség ellenzi a Keleti Villámlást, az állam lesújt a híveire, és letartóztatja őket. Ha ebben hiszel, letartóztatnak, és a családodból mindenkit be fognak hurcolni.” Liu lelkész egyesével felkereste azokat a testvéreket is az otthonukban, akik elfogadták Isten utolsó napokbeli munkáját, hogy megzavarja és megfenyegesse őket. Voltak, akiket annyira félrevezetett, hogy nem álltak meg szilárdan, és visszaléptek. A múltban a gyülekezet testvéreivel jó kapcsolatot ápoltam, de Liu lelkész zavarásai miatt mind kezdtek kerülni, amikor megláttak. Fájdalmat és gyengeséget éreztem a szívemben, ezért imádkoztam Istenhez: „Édes Istenem! Azok az emberek, akik korábban jó kapcsolatban voltak velem a gyülekezetben, most semmibe vesznek. Amikor meglátnak, úgy bújnak el, mintha valami járvány elől rejtőzködnének. Nagy fájdalom gyötör. Világosíts meg, és vezess engem, hogy megértsem a szándékodat!” Később elolvastam Isten néhány szavát. „Isten embereken végzett munkája minden lépését illetően kívülről úgy tűnik, mintha emberek közti interakciókról lenne szó, mintha emberi elrendezésből vagy emberek általi zavarásból születne. A színfalak mögött azonban a munka minden lépése és minden történés egy-egy fogadás, amelyet a Sátán tesz Isten előtt, és amely szükségessé teszi, hogy az emberek szilárdan álljanak az Isten melletti bizonyságtételükben. Vegyük például Jób próbatételét: a színfalak mögött a Sátán fogadást kötött Istennel, a Jóbbal történtek pedig emberek tettei és emberi zavarások voltak. Isten bennetek végzett munkájának minden egyes lépése mögött ott van a Sátán fogadása Istennel – az egész hátterében egy csata dúl” (Az Ige, I. kötet – Isten megjelenése és munkája. Csak az Isten iránti szeretet az igaz hit Istenben). Csak Isten szavainak olvasása után értettem meg, hogy a környezet, amibe kerültem, egy szellemi harc. A felszínen úgy tűnt, hogy emberek akadályoznak minket abban, hogy elfogadjuk Mindenható Isten munkáját, de valójában a Sátán használta ezeket az embereket arra, hogy megakadályozza az Istenhez való visszatérésünket. Isten azért jött, hogy az emberek üdvösségéért dolgozzon, a Sátán pedig azért jön, hogy ezt megzavarja és elpusztítsa. Át kellett látnom a Sátán trükkjein, és nem korlátozhattak ezek az emberek, események és dolgok. Szilárdan meg kellett állnom a bizonyságtételemben. Aztán elgondolkodtam, hogy miért fáj ennyire. Leginkább azért, mert nagyon jó kapcsolatot ápoltam ezekkel az emberekkel. Néhányan közülük még csodáltak is. De most semmibe vettek. Úgy éreztem, az ajtón kívül rekedtem. Eszembe jutott, hogy az Úr Jézus azt mondta: „És aki nem veszi fel keresztjét, és nem követ engem, az nem méltó hozzám” (Máté 10:38). Az Úr Jézus azért jött, hogy az emberek üdvösségéért munkálkodjon, elviselve a gúnyt, a rágalmakat, a kárhoztatást és az elutasítást. Isten már régen szenvedett mindezektől, nem helyes-e tehát, hogy minden Istent követő embernek el kell viselnie az elutasítások miatti szenvedést Isten evangéliumának népszerűsítése érdekében? Amikor erre gondoltam, már nem éreztem annyi fájdalmat a szívemben.

Később, amikor Liu lelkész nyíltan zavarta az embereket az igaz út elfogadásában, én és a testvéreim sietve támogattuk és öntöztük őket titokban, és folytattuk az evangélium hirdetését a gyülekezetben. Egymás után nyolcvan-kilencven embert hoztunk be. Augusztusban Liu lelkész egyre kevesebb embert látott a gyülekezetben, és észrevette, hogy a felajánlások kezdtek elapadni. Ezért még őrültebben akadályozott és zavart minket. Egy nap Liu lelkész eljött hozzám, és mosolyogva azt mondta: „Az utóbbi időben a kapcsolatunk kissé kínos volt, nagyon kényelmetlenül érzem magam emiatt, és aggódom érted. Tudod, a gyülekezet nagyon nagy, és nem tudok mindenre odafigyelni. Nem lenne nyugtom, ha másra bíznám, ezért arra készülök, hogy téged bízlak meg ennek a gyülekezetnek a vezetésével. Mit gondolsz?” Rájöttem, hogy Liu lelkész azért mondta ezt, hogy visszahívjon. De aztán arra gondoltam, hogy amikor korábban a gyülekezetben hittem az Úrban, nem üldöztek, és a testvéreim is nagyon udvariasak voltak velem. Ha visszatérnék, akkor talán mindenki újra csodálna, és nem kellene elviselnem az elutasítás miatti szenvedést. Kicsit tétováztam a szívemben. Ekkor eszembe jutottak Isten szavai: „Amikor a hegyek megmozdulnak, tudnának-e tenni egy kitérőt a te státuszod kedvéért? Amikor a vizek áradnak, meg tudnak-e állni az ember státusza előtt? Vajon az ember státusza által megfordulhat az ég és a föld?” (Az Ige, I. kötet – Isten megjelenése és munkája. Isten szavai az egész világegyetemhez, 22. fejezet). Isten szavai megértették velem, hogy a státusz nem mentheti meg az embereket. A státusz csak ideiglenesen elégítheti ki a büszkeségemet, de amikor a katasztrófa bekövetkezik, a státusz nem segíthet megszabadulni a szorult helyzetemből. Jól tudtam, hogy a vallásos gyülekezetben nem dolgozik a Szentlélek, tehát mit csinálnék, ha visszamennék oda? Annyira hülye voltam! Ez a Sátán trükkje volt, és nem tehetett bolonddá. Úgyhogy azt mondtam Liu lelkésznek: „Hiszünk az Úrban, és folyamatosan várjuk az Úr eljövetelét. Most, hogy üdvözöltem az Urat, hogyan mehetnék vissza? Elfogadtam Isten munkájának harmadik szakaszát: Isten ítélő munkáját az utolsó napokban, amely az emberek bűnös természetének feloldására irányuló munka. Isten munkája előrehaladt, hogyan mehetnék így vissza a gyülekezetbe? Ez nem lenne visszalépés? Olyan lenne, mintha visszamennék az általános iskolába, miután már továbbléptem a középiskolába. Lenne ennek értelme?” Liu lelkész dühösen azt mondta: „Menekülési utat nyújtok neked, de még csak fel sem ismered, hogy szívességet teszek! Makacsul ragaszkodsz a rossz utadhoz! Súlyosan félre lettél vezetve! Mostantól kezdve, ha még egyszer eljössz a gyülekezetbe juhokat lopni, nem fogok irgalmat mutatni veled szemben – egyenesen a rendőrségre küldelek!” Azt gondoltam magamban: „Ha képes vagy rendőrséget hívni azokra, akik hisznek Istenben, akkor egy júdás vagy.” Liu lelkész dühösen távozott. Isten szavainak vezetése és irányítása miatt átláttam a Sátán trükkjein. A szívem nagyon megnyugodott.

Szeptemberben a testvéreimmel több mint egy tucat embert hoztunk egy közeli gyülekezetből. Amikor Liu lelkész megtudta, eljött hozzám balhézni. Felszította a problémákat a férjem előtt. Azt is mondta, hogy az állam ellenzi a Mindenható Istenbe vetett hitemet, és ha egy nap letartóztatnak, még csak nem is álmodhatunk arról, hogy a fiunk egyetemre menjen. A férjem hitt Liu lelkész szavainak, és attól félt, hogy az istenhitem hatással lesz a fiunk jövőjére. Üldözni kezdett, és válással fenyegetett. Amikor hallottam, hogy a férjem felhozta a válást, megdöbbentem. A férjem mindig nagyon jó volt hozzám, és nem ellenezte, hogy higgyek Istenben. Miért lett ilyen? Nem Liu lelkész szította mindezt? Nagyon dühös voltam. Hogyan tehetett ilyen aljas dolgot lelkészként? Nem hagyta, hogy az emberek Istent kövessék a helyes úton, hanem rávette őket, hogy őt kövessék és magasztalják fel, miközben a felajánlásokból fényűzően élt. Milyen aljas és ádáz ember volt! Egy ördög volt, aki felfalja az emberek lelkét. A férjem három hónapon keresztül mérges volt rám, és a válást emlegetve cirkuszolt. A végén azt mondta: „Három napot adok neked. Választanod kell az Istenbe vetett hited és a családunk között!” A szívem nagyon szomorú volt, és arra gondoltam: „Ha a férjem tényleg elválna tőlem, mit tennék? Ha letartóztatnának, és ez befolyásolná a gyermekem kilátásait, és a gyermekem és a férjem is meggyűlölne, mit tennék?” Nem akartam elválni. A családomat akartam, és hinni akartam Istenben is. Így hát imával Istenhez fordultam, és kértem Őt, hogy vezessen engem. Miután imádkoztam, eszembe jutottak Isten e szavai: „A vérmérsékleteteket, képességeteket, megjelenéseteket és érettségeteket, a családotokat, amelybe beleszülettetek, az állásodat és a házasságodat – téged a magad teljességében, a hajad és bőröd színét is beleértve, valamint a születésed idejét – mindezeket az Én kezeim rendezték el. Saját kezűleg rendeztem el még azokat a dolgokat is, amelyeket teszel, és az embereket, akikkel minden egyes nap találkozol, nem is beszélve arról a tényről, hogy az, hogy ma a jelenlétembe hoztalak, valójában az Én intézkedésem által történt. Ne vesd magad zűrzavarba; nyugodtan kell haladnod” (Az Ige, I. kötet – Isten megjelenése és munkája. Krisztus kijelentései a kezdetekkor, 74. fejezet). A sorsom Isten kezében van, és a gyermekem kilátásai szintén Isten kezében vannak. Nem köthetek kompromisszumot a férjemmel. Amikor letelt a három nap, a férjem kérte, hogy válaszoljak. Azt mondtam neki: „Mindenki sorsa Isten kezében van. Hogy a fiunk milyen iskolába jár, és milyen munkája van, azt mind Isten keze vezényli le. Még ha el is válsz tőlem, akkor is az istenhitemet választom!” A férjem dühösen azt mondta: „Jól van, legyen, ahogy akarod!” Ezután többé nem említette a válást.

Ezután Liu lelkész különböző alaptalan pletykákat és téveszméket terjesztett, és megzavarta azokat az újonnan érkezetteket, akik csak most fogadták el Isten új munkáját, de az még nem vert mély gyökeret bennük. Közülük negyven-ötvenen abbahagyták az összejöveteleken való részvételt. A testvéreimmel szétváltunk, hogy öntözzük és támogassuk ezeket az újonnan érkezetteket. Közösséget vállaltunk velük Isten szavairól, hogy megértsék az igazságot, és átlássanak a Sátán cselszövésein, és több mint 30 embert megmentettünk. Egy novemberi napon, délután 4 órakor épp otthon olvastam Isten szavait, amikor hirtelen megjelent a rendőrség az ajtóban, és letartóztatott. Amikor megérkeztem a rendőrségre, láttam, hogy több testvért is letartóztattak. Csak amit a rendőrök mondtak, abból tudtam meg, hogy Liu lelkész volt az, aki feljelentett engem és több másik testvért is. A rendőrség folyamatosan arról faggatott, hogy hol vannak a gyülekezetünk felajánlásai, és hol vannak az Isten szavait tartalmazó könyvek. Nem mondtam semmit, ezért a rendőrség átkutatta az otthonomat. Szerencsére, miután letartóztattak, a férjem és a sógornőm elvitték az összes istenhitemmel kapcsolatos könyvemet. A rendőrség nem talált bizonyítékot, ezért hazaengedtek. Láttam, hogy Liu lelkész összejátszott a kormánnyal, hogy letartóztassanak minket. Ez pontosan ugyanolyan volt, mint ahogy a farizeusok összefogtak a római kormánnyal, hogy üldözzék az Úr Jézust és a tanítványait. Eszembe jutottak Mindenható Isten e szavai: „Vannak olyanok, akik nagy templomokban olvassák a Bibliát, és egész nap azt szavalják, de közülük egy sem érti Isten munkájának célját. Közülük egyik sem képes megismerni Istent; még kevésbé képes közülük bárki is összhangba kerülni Isten szándékaival. Ők mind értéktelen, hitvány emberek, akik mindannyian magas lóról oktatják ki »Istent«. Olyanok ők, akik Isten zászlaját viszik, mégis szándékosan szembeszállnak Vele. Istenbe vetett hitüket tűzik zászlajukra, mégis az ember húsát eszik és vérét isszák. Minden ilyen ember ördög, aki felfalja az ember lelkét, fő démon, aki szándékosan megzavarja azokat, akik a helyes útra próbálnak lépni, és botránykő, ami akadályozza az Istent keresőket. Lehet, hogy »szilárd alkatnak« tűnnek, de honnan tudhatják követőik, hogy ők nem mások, mint antikrisztusok, akik arra vezetik az embereket, hogy szembeszálljanak Istennel? Honnan tudhatják a követőik, hogy ők eleven ördögök, akik az emberi lelkek felfalásának szentelik magukat?” (Az Ige, I. kötet – Isten megjelenése és munkája. Mindazon emberek, akik nem ismerik Istent, szemben állnak Istennel). Csak ekkor értettem meg Isten szavainak valódi értelmét. Isten azokat a lelkészeket és véneket leplezte le, akik mindennap a szószékre állnak, és értelmezik a Bibliát, de megakadályozzák az embereket abban, hogy az igaz utat kutassák. Kívülről jámborak és szeretetteljesek, de valójában mindannyian képmutatók. A Biblia értelmezésére támaszkodnak a státuszuk és a megélhetésük fenntartása érdekében. Amikor hallják, hogy az emberek tanúságot tesznek arról, hogy az Úr visszatért, nemhogy nem keresnek és nem vizsgálódnak, hanem makacsul ellenállnak neki, és elítélik azt. A nyáj védelmének álcája alatt megakadályozzák a hívőket abban is, hogy az igaz utat kutassák. Ők maguk nem lépnek be a menny királyságába, és a hívőket is megakadályozzák abban, hogy belépjenek, és az embereket arra késztetik, hogy ellenálljanak Istennek, és velük együtt a pokolra szálljanak. Visszagondoltam mindarra, amit Liu lelkész tett. Mindennap értelmezte a Biblia szavait, de nem értette az Úr szavainak valódi értelmét. Ő csupán arra használta a Biblia szavainak értelmezését, hogy félrevezesse az embereket, és megakadályozza őket abban, hogy Isten hangjára figyeljenek. Ami az Úr eljövetelének kérdését illeti, az Úr Jézus arra kérte az embereket, hogy legyenek okos szüzek, és Isten hangjának meghallására összpontosítsanak, de Liu lelkész megakadályozta a hívőket az igaz út vizsgálatában. Egyértelműen a saját státusza és megélhetése érdekében tette ezt, de még mindig azt állította, hogy a testvérei védelmében. Amikor látta, hogy nem sikerült elérni a célját, hogy egyre több testvér fogadta el Isten utolsó napokbeli munkáját, és hogy a gyülekezetnek szánt felajánlások egyre apadtak, alaptalan pletykákkal próbálta megfélemlíteni a hívőket, eretnekségeket és téveszméket terjesztett a hívők félrevezetésére, és megpróbálta örökre megkaparintani az irányításukat. Amikor látta, hogy tényleg nem tudja megállítani ezt, átadott engem és a testvéreimet a KKP gonosz rendőrségének, arra kényszerítve minket, hogy elhagyjuk az igaz utat, és felhagyjunk az evangélium hirdetésével. Liu lelkész mindennap arról kiabált, hogy ő a felelős a hívők életéért és a hívők biztonságának védelméért, de így viselkedett. Világos volt, hogy a szokásos kellemes beszédmódja valójában csak arra szolgál, hogy az embereket irányítsa és ketrecbe zárja. Isten juhait a magáénak tekintette. Ő egy élő szellem, egy gonosz démon, aki megakadályozza, hogy mások belépjenek a menny királyságába, és aki felfalja a lelküket. Ő egy igazi képmutató farizeus: egy gonosz szolga és antikrisztus, aki gyűlöli az igazságot, és Isten ellensége! Isten leleplező szavai és a tények kinyilatkoztatása nélkül nehezen tudtam volna tisztán meglátni ezeknek a lelkészeknek a lényegét. Félrevezettek és tönkretettek volna anélkül, hogy észrevettem volna. A lelkész „teljesítménye” valójában segített nekem abban, hogy javítsam a tisztánlátásunkat. Isten valóban olyan bölcs! Ez a letartóztatás lehetővé tette számomra, hogy alaposan megismerjem Liu lelkész igazi arcát, ami képmutató, és ellenáll Istennek. Isten szavainak vezetése volt az, ami lehetővé tette számomra, hogy legyőzzem a lelkész számos megzavarási, akadályozási és félrevezetési kísérletét. Hála legyen Mindenható Istennek!


7. Az igazi szabadság az, ha nem vagyunk a házasság rabszolgái

A volt férjem elvált tőlem, mert nem tudok teherbe esni. Aztán megismertem a jelenlegi férjemet. Neki volt két kisfia. Ezt gondoltam: „Ha ezt a házasságot jól fenntartom, akkor lesz kire támaszkodnom öregkoromban.” Úgy gondoskodtam tehát erről a két fiúról, mintha a sajátjaim lennének. Gondoskodtam a vak anyósomról is. A férjemmel építettünk egy zöldséges fóliasátrat, és ültettünk haszonnövényeket. Minden munkát elvégeztem, amit a férfiak szoktak. Még napfelkelte előtt elindultam a piacra, és késő éjszakáig fennmaradtam, hogy eladjam a zöldségeket, és pénzt keressek a családnak. Fáradozásaimmal kivívtam a férjem törődését és figyelmét, és a gyerekek mindig úgy hívtak, hogy „anya”. Ez reményt adott nekem arra, hogy amíg jól gondoskodom a családomról, addig lesz, akire támaszkodhatok öregkoromban. Nem is kívántam semmi mást. Sohasem hittem volna, hogy egy évtizeddel később hirtelen agyi trombózisom lesz. Bénultan feküdtem az ágyban, és nem tudtam magamról gondoskodni. A férjem törte a fejét, hogyan tudna segíteni a betegségem kezelésében. Amikor kórházban voltam, nagyon figyelmesen gondomat viselte. Azonban bármilyen kezelést is próbáltam, a betegségemet nem lehetett meggyógyítani. Nagyon nyomorultul éreztem magam. Semmit sem tudtam egyedül csinálni, és úgy tűnt, hogy a jövőben a férjemre kell majd hagyatkoznom, hogy gondoskodjon rólam. Ő lesz a támaszom egész hátralévő életemben. Egy idő után kezdett rossz előérzetem lenni: „Bár a férjem most nagyon jó hozzám, ha soha nem gyógyulok meg a betegségemből, akkor lehet, hogy idővel a férjem meg fog utálni, és nem akar majd többé engem? A gyerekek végül is nem a vér szerinti gyermekeim. Egyetlen rokonom sincs mellettem. Kire támaszkodom majd, ha megöregszem?” Ezért állandóan aggódtam emiatt, és elvesztettem a bátorságomat, hogy tovább éljek.

Éppen amikor fájdalomban és tehetetlenségben gyötrődtem, 2013-ban elfogadtam Mindenható Isten utolsó napokbeli üdvösségét. Isten szavait olvasva megértettem néhány igazságot, és felismertem, hogy a sorsom Isten kezében van, és hogy Isten az Egyetlen, akire támaszkodhatok. Sokkal felszabadultabbnak és boldogabbnak éreztem magam a szívem mélyén. Nem sírtam többé szorult helyzetemben ilyen dolgok miatt. Lassan javult a betegségem, és képes voltam újra gondoskodni magamról. Tele voltam hálával Isten iránt. A férjem látta, hogy a betegségem sokat javult, ezért támogatta az Istenbe vetett hitemet. Később a férjemet megtévesztette a KKP ellenpropagandája, és a Mindenható Isten Egyháza elleni alaptalan híresztelések. Attól félt, hogy az Istenbe vetett hitem hatással lesz a fiai munkájára, és az unokái kilátásaira, ezért elkezdte akadályozni, hogy higgyek Istenben. A fiaival és rokonaival is összefogott, hogy üldözzenek engem, és rávegyenek, hogy hagyjam el az Istenbe vetett hitemet. Ezt gondoltam magamban: „Ha nem engedelmeskedem a férjemnek, és kitartok az Istenben való hitem mellett, akkor megsértem a férjemet és a fiaimat. Vajon lesz-e még jó életem a jövőben?” Ezért nem mertem többé összejövetelekre járni, és a kötelességemet teljesíteni. Csak ezt a családot akartam fenntartani szívvel-lélekkel. Amikor a férjem látta, hogy nem járok összejövetelekre, sokat javult a hozzáállása irántam. Elvesztettem azonban a gyülekezeti életemet, és nem tudtam közösséget vállalni Isten szavairól a testvéreimmel. Üres volt a szívem. Borzalmasan gyötrődtem. Néhány nappal később jött egy vezető, hogy segítsen és támogasson, és beszélgetett velem Isten szándékáról, ami az emberek megmentésére irányul. Megéreztem Isten szeretetét, és titokban újra elkezdtem részt venni az összejöveteleken. A jó idők azonban nem tartottak sokáig. Az év végén a férjem hazatért a munkájából, és rájött, hogy még mindig hiszek Istenben. Rávette az öcsémet és a húgomat, hogy egy kritikai megbeszélést tartsanak velem, hogy kényszerítsenek az Istenben való hitem elhagyására. Amikor látta, hogy nem kötök kompromisszumot, elment otthonról, magával vitte az összes készpénzt és bankbetétkönyvet. Egyedül maradtam otthon, gyengén és betegen. Nem volt pénzem, amiből megélhettem volna. Akkoriban igazán úgy éreztem, hogy nem tudok tovább élni. Rendkívül szomorú és zaklatott voltam. Ha továbbra is hinni fogok, és a férjem elválik tőlem, akkor nem lesz családom. Öregedtem, és az egészségem is megromlott. Hogyan tudnék egyedül élni? Ki fog vigyázni rám öregkoromban? De ha nem hinnék többé Istenben, az Isten megtagadása és elárulása lenne, és elvesztenék minden esélyt az üdvözülésre. Később jött egy nővér, hogy segítsen és támogasson. Megértettem, hogy amikor családi üldöztetés ér, Istenre kell támaszkodnom, és szilárdan kell állnom bizonyságtételemben Isten mellett. Ezután tovább olvastam Isten szavait, és már nem éreztem magam olyan szomorúnak. Gondoltam magamban: „Mindegy, mi történik, nem hagyhatom el Istent.” Néhány nappal később visszajött, de én még mindig ragaszkodtam hozzá, hogy összejövetelekre járjak. Egyszerűen kiszöktem minden alkalommal. Nem mertem szólni a férjemnek.

2016 tavaszán a vezetők arra kértek, hogy szövegalapú kötelességet végezzek. Legbelül egyszerre örültem és aggódtam. Az, hogy Isten megengedte nekem, hogy egy ilyen fontos kötelességet végezzek, az Ő kegyelme volt számomra, ezzel Isten felemelt engem. Nem akartam kihagyni ezt a képzési lehetőséget, de voltak aggályaim is – ahhoz, hogy szövegalapú kötelességet végezzek, néha néhány napra el kell majd hagynom az otthonom. Ha a férjem véletlenül hazajönne, és rájönne, és akkor megragadná az alkalmat, hogy megszabaduljon tőlem, mit tennék? Hajléktalanná válnék? Hogyan élném le a hátralévő napjaimat? Amikor erre gondoltam, visszautasítottam a kötelességet. Utána azonban gyakran éreztem önvádat magamban. Úgy éreztem, hogy lehetőségem lett volna szövegalapú kötelességet végezni, és több igazsággal tudtam volna felvértezni magam. Azonban nem éltem ezzel a lehetőséggel – elszalasztottam. Hagytam, hogy a férjem megbéklyózzon és korlátozzon. Hát nem alacsonyítottam le magam?

2023 augusztusában az egyik gyülekezetvezető beszélt velem: „Most sok testvért letartóztattak, és nehéz vendéglátó családokat találni. Vendégül tudnál látni egy nővért, hogy a házadban lakjon?” Ezt gondoltam magamban: „A férjem egy másik városban dolgozik. Csak akkor jön haza, amikor a ház körül van tennivaló. Általában csak én vagyok otthon. Az egészségem miatt nem tudok más kötelességeket végezni, de nem okozna gondot vendégül látni egy nővért. A nővér tudja majd végezni a kötelességét, ha beköltözik, és én is tudok majd jó cselekedeteket előkészíteni.” De aztán újra elgondolkodtam ezen: „A nővér hosszú időre fog beköltözni. Mit fogok csinálni, ha a férjem visszajön, és meglátja őt? A férjem eleve ellenzi az Istenbe vetett hitemet, és azonnal a válást emlegeti majd. Ha emiatt a férjem annyira elégedetlen lesz velem, hogy már nem akar engem, ez vajon megéri-e? Házasság és család nélkül kire számíthatok, hogy öregkoromban gondoskodjon rólam? Hova mehetnék, ha nincs családom, és nincs munkám?” Emlékeztem, a múltban a férjem arra kényszerített, hogy feladjam az Istenbe vetett hitemet, ezért aggódtam és féltem. Aztán arra gondoltam, hogy a nővért a KKP üldözi, és nem talál megfelelő vendéglátó családot, és az én otthonom viszonylag biztonságos. Így hát beleegyeztem.

Nem számítottam arra, hogy alig három-négy nappal a nővér beköltözése után a férjem visszajön. Nagyon nyugtalan lettem: „A nővér hosszú távon lakik itt. Mit mondjak a férjemnek? Bajt fog csinálni? Mit fogunk tenni, ha megharagszik, és kidob engem és a nővért? Ezenkívül a környezet most feszült. Ha a nővérnek nincs megfelelő lakhelye, és aztán egy új környezetbe kerül, és letartóztatják, akkor mi lesz? Akkor nemcsak hogy nem tudnék jó cselekedeteket előkészíteni, de a végén még rosszat is tennék helyette.” Aztán újra elgondolkodtam: „A múltban megtagadtam a kötelességemet, és sokkal tartozom Istennek. Most már Isten sok szavát olvastam, és megértettem néhány igazságot. Ha nem végzem el a kötelességemet, akkor még mindig méltó vagyok arra, hogy ember legyek? Nem bújhatok ki továbbra is a kötelességem alól.” Akkor sietve imádkoztam Istenhez magamban, és kértem, hogy nyissa meg számomra a kivezető utat. Így hát használtam az eszemet, és azt mondtam a férjemnek, hogy megkértem a nővért, jöjjön el hozzánk néhány napra. Ezt hallva a férjem nem szólt semmit. Még arra is megkért, hogy hívjam meg a nővért vacsorázni. Nagy kő esett le a szívemről. A család fenntartása érdekében lelkiismeretesen kiszolgáltam a férjemet. Különböző módokon készítettem el a kedvenc ételeit, mert féltem attól, hogy elégedetlenné teszem. Mivel a férjem megfázott, amikor hazajött, pár nappal később én is elkaptam. Lázas voltam, köhögtem, az egész testem fájt és gyenge volt. Bár beteg voltam, mégis jól akartam kiszolgálni a férjemet. Aggódtam, hogy az idő előrehaladtával nem engedi majd, hogy vendégül lássam a nővért. Minden alkalommal figyeltem az arckifejezését. Amikor elégedett volt, kedvesebb voltam a nővérhez, de amikor elégedetlen volt, idegesnek és nyugtalannak éreztem magam. Féltem, hogy ha magamra haragítom, akkor kidob. Nyugtalan voltam, szorongtam és aggódtam. Ráadásul akkor súlyos beteg voltam. Szóval megbántam, hogy ezt a kötelességet végzem, és még reméltem is, hogy a nővér hamarosan elköltözik. Türelmetlen lettem a nővérrel szemben, és nem láttam vendégül olyan szívélyesen, mint korábban. Később a nővér is megbetegedett. Nagyon rosszul éreztem magam, és úgy éreztem, hogy cserbenhagytam őt.

Másnap a vezető levelet írt nekem, megmutatott nekem néhány részletet Isten szavaiból, amelyek a férjem általi korlátozottságom állapotára vonatkoztak. Az egyik szakasz így szólt: „Isten adott neked házasságot, adott társat és másféle életkörülményeket. Eme életkörülményeken és helyzeten belül ráveszi a társadat, hogy mindenben osztozzon és mindennel együtt nézzen szembe veled, hogy te szabadabban és könnyebben élhess, miközben megengedi neked, hogy értékelj egy másik életszakaszt. Isten azonban nem adott el téged a házasságnak. Hogy értem ezt? Úgy értem, hogy Isten nem vette el az életedet, a sorsodat, a küldetésedet, az életben követett utadat, az általad választott irányt az életben, sem azt a fajta hitet, amid van, és nem adta mindezeket a társadnak, hogy döntsön helyetted. Nem mondta azt, hogy egy nő sorsának, törekvéseinek, életútjának és életszemléletének milyenségéről, a férjének kell határoznia, illetve, hogy egy férfi sorsának, törekvéseinek, életszemléletének és életének milyenségéről a feleségének kell határoznia. Isten sosem mondott ilyesmiket, és nem így rendelte el a dolgokat. Látod: mondott Isten bármi ilyesmit, amikor az emberiség számára megalkotta a házasságot? (Nem.) Isten soha nem mondta, hogy a nő vagy a férfi küldetése az életben a házastársi boldogságra való törekvés, és hogy jól kell őrizned a házasságod boldogságát az életed küldetésének beteljesítéséhez, valamint ahhoz, hogy sikerüljön teremtett lényként viselkedned – Isten sosem mondott semmi ilyesmit” (Az Ige, VI. kötet – Az igazságra törekvésről. Hogyan kell törekedni az igazságra? (11.)). Isten szavaiból megértettem, hogy minden ember sorsát az életében és a házasságában Isten rendeli el. Isten azért rendeli el a házasságot az embereknek, hogy a férj és a feleség gondoskodjon egymásról, segítsék és támogassák egymást, és mindenben osztozzanak. Így az életük nyugodtabb és könnyebb lesz. Isten azonban nem azt kéri az emberektől, hogy adják fel magukat a házasság kedvéért. Azt sem kéri tőlünk Isten, hogy a házasságunk fenntartását élethivatásunknak tekintsük. Az embereknek jogukban áll eldönteni, hogy milyen utat választanak, és milyen hitet vallanak. Nem arról van szó, hogy a párjuk dönthet mindenről. De ami engem illet, hogy elégedett házasságom, és boldog családom legyen, feladtam magam a házasság kedvéért. Készséges rabszolgája voltam a férjemnek, keményen dolgoztam, panasz nélkül. Minden munkát én végeztem a háztartásban – elvégeztem minden olyan munkát is, amit a férfiak végeznek. Amikor hazaértem, jól ki kellett szolgálnom a férjemet. Miután elkezdtem hinni Istenben, hogy a házasságomat jól kezeljem, és hogy legyen kire támaszkodnom idős koromban, nem mertem eljárni az összejövetelekre, és pláne nem mertem elmenni otthonról, hogy végezzem a kötelességemet. Amikor vendéglátó kötelességet végeztem, aggódtam, hogy a férjem türelmetlen lesz, amikor meglátja a nővért otthon, és többé nem akar majd engem, és nem fog szeretni. Emiatt korlátozva éreztem magam. Bár kénytelen-kelletlen vendégül láttam a nővért, folyamatosan figyeltem a férjem arckifejezését, mielőtt cselekedtem volna. Amikor láttam, hogy a férjem elégedett, kedvesebb voltam a nővérrel, de amikor elégedetlen volt, idegesnek és nyugtalannak éreztem magam. Sőt, megbántam, hogy a nővért vendégül látom, és reméltem, hogy gyorsan elköltözik, hogy ne kelljen így szenvednem. Hogy a férjem kedvében járjak, hagytam, hogy mindenben korlátozzon. Egyszerűen képtelen voltam jól végezni a kötelességemet. Amikor beteg voltam, a legnagyobb fájdalmam és tehetetlenségem idején, Isten volt az, aki elrendezte, hogy egy nővér hirdesse nekem az evangéliumot, és csak Isten szavai adtak nekem bátorságot, hogy tovább éljek. Amikor negatív és gyenge voltam, Isten azt is elrendezte, hogy egy nővér több alkalommal eljöjjön, és segítsen és támogasson engem. Ez segített abban, hogy fokozatosan erősebbé váljak. Jól kell végeznem egy teremtett lény kötelességét, és viszonozniom kell Isten kegyelmét, amely megmentett engem. Ez a helyes cselekedet. Isten szavai hitet és bátorságot adtak nekem. Kész voltam mindent odaadni Istennek. Jogom volt hinni Istenben, és a férjemnek nem volt joga beleavatkozni ebbe. Az én küldetésem az volt, hogy jól végezzem a kötelességemet, és ezt kellett tennem. Amikor ezt megértettem, ezt mondtam a nővérnek: „Ne aggódj! Nyugodtan lakhatsz a házamban. Nem számít, mit tesz velem a férjem, engem nem fog korlátozni. Még ha el is válik tőlem, akkor is vendégül látlak.”

Egy este, nem sokkal tíz óra után, a köhögésem felriasztotta a férjemet, aki felébredt. Dühös lett rám, és sok durva szót mondott. Féltem, hogy a nővér meghallja, és korlátozva érzi magát, ezért nem mertem visszaszólni. Szívem mélyén sietve Istenhez imádkoztam. Nem sokkal később megcsörrent a telefon. A férjem főnöke közölte vele, hogy másnap vissza kell mennie dolgozni. Nagyon megörültem. Tudtam, hogy ez Isten volt, aki megnyitotta számomra a kiutat. De mivel a nővér korlátozva érezte magát attól, hogy még itt lakna, amikor a férjem visszajön, a gyülekezet talált egy másik vendéglátó otthont, és a nővér néhány nappal később elköltözött. Lelkiismeret-furdalásom volt, és úgy éreztem, hogy cserben hagytam a nővért. Arra gondoltam, hogy amikor a nővér itt volt, a férjem állandóan korlátozott engem. Csak arra koncentráltam, hogy jól gondoskodjak a férjemről. Egyedül azt néztem, hogyan tartsam fenn a házasságomat és a családomat. Nem adtam bele szívemet-lelkemet a kötelességembe. Most pedig még a kötelességemet is elvesztettem. Később eltűnődtem: „Miért korlátoz engem a férjem minden alkalommal? Mi a probléma gyökere?” Imádkoztam Istenhez, kérve Őt, hogy világosítson meg és vezessen, hogy képes legyek elgondolkodni magamon, megérteni önmagamat, és levonni a tanulságokat. A keresésemben olvastam egy szakaszt Isten szavaiból: „Ezért aztán miután megházasodnak, egyesek készek minden tőlük telhetőt a házaséletüknek szentelni, és felkészülnek arra, hogy küzdjenek, erőlködjenek és szorgalmasan dolgozzanak a házasságukért. Egyesek kétségbeesetten pénzt keresnek és szenvednek, és persze még inkább a társukra bízzák a saját életük boldogságát. Úgy hiszik, az, hogy boldogok és vidámak lesznek-e az életben, attól függ, hogy milyen a társuk, hogy jó ember-e; hogy a személyisége és az érdeklődési köre egyezik-e az övékkel; hogy olyasvalaki-e, aki meg tudja szerezni a betevőt és képes vezetni a családot; hogy olyasvalaki-e, aki gondoskodni tud az alapvető szükségleteikről a jövőben, és boldog, stabil, csodálatos családot biztosít nekik; illetve olyasvalaki-e, aki meg tudja vigasztalni őket, amikor fájdalommal, megpróbáltatással, bukással vagy hátráltatással találkoznak. [...] Ilyen életkörülmények között a férj és a feleség ritkán próbálja meg tisztán látni, hogy miféle ember a társa, teljes egészében a társa iránti érzéseiben él, és arra használja az érzéseit, hogy törődjön a társával, elviselje őt, kezelje az összes hibáját, hiányosságát és törekvését, olyannyira, hogy minden kívánságát teljesíti. Egy nő férje például ezt mondja: »Túl sokáig tartanak az összejöveteleid. Menj csak fél órára, majd gyere haza.« A nő így válaszol: »Minden tőlem telhetőt meg fogok tenni.« Persze legközelebb fél órára megy el az összejövetelre, majd hazatér, a férje pedig most ezt mondja: »Így már jobb. Legközelebb csak menj el, mutasd meg magad, majd gyere haza.« A nő ezt mondja: »Ó, hát ennyire hiányzom neked! Jól van, megteszem, ami tőlem telik.« Persze legközelebb, amikor összejövetelre megy, nem okoz neki csalódást, és nagyjából tíz perc elteltével hazajön. A férje nagyon örül és boldog, majd így szól: »Így már jobb!« [...] Azért, hogy a társad elégedett legyen veled és beleegyezzen, hogy alkalmanként olvasd Isten szavait és összejövetelre menj, mindennap nagyon korán kelsz, hogy reggelit készíts, rendbe tedd a házat, kitakaríts, megetesd a csirkéket, a kutyát és mindenféle kimerítő feladatot végezz – még olyanokat is, amelyeket általában férfiak végeznek. Mint egy vén cselédlány, fáradhatatlanul dolgozol, hogy eleget tegyél a férjednek. Mielőtt hazajön, kifényesíted a bőrcipőjét és elrendezed a papucsát, majd miután hazaér, sietsz, hogy lekeféld róla a port és segíts levenni és felakasztani a kabátját, ezt kérdezve: »Olyan meleg van ma. Meleged van? Szomjas vagy? Mit szeretnél enni ma? Valami savanyút vagy valami fűszereset? Át kell öltöznöd? Vedd le ezeket a ruhákat, és majd kimosom őket neked.« Olyan vagy, mint egy vén cselédlány vagy rabszolga, és már túlléptél a házasság keretei között teljesítendő felelősségi körödön. A férjed kénye-kedve szerint ugrálsz és az uradnak tekinted őt. Egy ilyen családban nyilvánvaló státuszbeli különbség van a két házastárs között: az egyik rabszolga, a másik az úr; az egyik szolgalelkű és alázatos, a másik hevesnek és parancsolónak tűnik; az egyik hajbókol és meghunyászkodik, a másik arroganciától duzzad. Egyértelműen egyenlőtlen a két ember státusza a házasság keretei között. Miért van ez? Nem arról van szó, hogy ez a rabszolga lealacsonyítja önmagát? (De igen.) A rabszolga lealacsonyítja önmagát. Nem tartottad fenn azt a házasság iránti felelősséget, amelyet Isten rendelt az emberiség számára, és túl messzire mentél. A férjed semmilyen felelősségnek nem tesz eleget és nem csinál semmit, és te mégis lesed egy ilyen házastárs kénye-kedvét és aláveted magad a tekintélyének, készségesen a rabszolgájává és a vén cselédlányává leszel, hogy szolgáld őt és mindent megtegyél érte – miféle ember vagy te? Pontosan ki is a te Urad? Miért nem gyakorolsz ilyen módon Istenért? Isten azt rendelte el, hogy a társad gondoskodjon az életedről; neki ezt meg kell tennie, semmivel nem tartozol neki. Te azt teszed, amit tenned kell, és eleget teszel azoknak a felelősségeknek és kötelezettségeknek, amelyeket teljesítened kell – ő vajon megteszi? Ő megteszi, amit tennie kell? Egy házasságban nem úgy van, hogy aki a félelmetesebb, az az úr, aki pedig keményen tud dolgozni és a legtöbbet tenni, az legyen a rabszolga. Egy házasságban mindkét embernek teljesítenie kell a feladatait egymással szemben, és egymás társának kell lenniük. Mindkét ember felelősséggel tartozik a másik iránt, és mindkettőnek vannak teljesítendő kötelezettségei, illetve teendői a házasság keretei között. A szerepednek megfelelően kell cselekedned; bármelyik is a szereped, azt kell tenned, ami abban a szerepben a teendőd. Ha nem teszed, akkor nincs normális emberi mivoltod. Köznyelvi kifejezéssel élve, fabatkát sem érsz. Ha pedig valaki egy fabatkát sem ér, és te mégis a kénye-kedve szerint ugrálsz és készségesen a rabszolgája vagy, az teljes ostobaság, és értéktelenné tesz téged. Mi a baj azzal, ha valaki hisz Istenben? Az Istenbe vetett hited talán gonosztett? Van valami gond Isten szavainak olvasásával? Ezek mind becsületes és tiszteletreméltó dolgok. Mit bizonyít az, ha a kormány üldözi azokat, akik hisznek Istenben? Azt bizonyítja, hogy az emberiség annyira gonosz, és a gonosz erőket és a Sátánt képviseli. Nem az igazságot vagy Istent képviseli. Istenben hinni ezért nem jelenti azt, hogy mások alatt állsz vagy alacsonyabb rendű vagy másoknál. Ellenkezőleg: az Istenbe vetett hited nemesebbé tesz a világi embereknél, az igazságra való törekvésed tiszteletreméltóvá tesz Isten szemében, és Ő a szeme fényeként tekint rád. Te mégis lealacsonyítod magad, és nagylelkűen a házastársad rabszolgájává leszel, csak azért, hogy hízelegj a másik embernek a házasságodban. Amikor egy teremtett lény kötelességét végzed, vajon miért nem így viselkedsz? Miért nem sikerül? Vajon nem az emberi alantasság kifejezése ez? (De igen.)” (Az Ige, VI. kötet – Az igazságra törekvésről. Hogyan kell törekedni az igazságra? (11.)). Isten szavai éles kardként szúrták át a szívemet. Pontosan az én állapotomat leplezték le. Mióta a férjemmel összeházasodtunk, hogy jól kezeljem ezt a házasságot, és hogy biztos otthont teremtsek magamnak, amire öregkoromban támaszkodhatok, mindent megtettem, hogy a férjem kedvében járjak. Bármilyen munkát hajlandó voltam elvégezni, nem számított, mennyire piszkos vagy fárasztó. Rengeteget törtem a fejem, hogyan segítsek neki fóliasátrat építeni, és pénzkeresés céljából haszonnövényeket ültetni. Nagy gondossággal felneveltem két gyermeket, és segítettem nekik a tanulásban. Minden nehéz munkát zokszó nélkül elviseltem. A vak anyósomat éjjel-nappal ápoltam. Készségesen szolgáltam az egész családjuk cselédjeként. Mindaddig, amíg a férjem és a fiaim elégedettek voltak, készségesen és örömmel viseltem bármilyen szenvedést vagy kimerültséget. Miután elkezdtem hinni Istenben, a férjemet megtévesztették a KKP-kormány alaptalan híresztelései, és nagyon ellenezte az Istenbe vetett hitemet. A jó házasság és család fenntartása érdekében óvatos, szolgalelkű és alázatos voltam vele szemben minden tekintetben – készségesen szolgáltam a család rabszolgájaként. Nem mertem végezni a kötelességemet, mert korlátozva és kötve voltam a férjem által. Még akkor is, amikor összejövetelekre mentem, mindig korán haza akartam érni, hogy vacsorát készíthessek, és jól kiszolgálhassam a férjemet. És még inkább nem mertem elmenni otthonról a kötelességemet végezni. Egyszerűen attól féltem, hogy a férjem emiatt elválik tőlem, és nem lesz senki, aki gondoskodjon rólam öregkoromban. Korlátozva éreztem magam még akkor is, amikor a vendéglátói kötelességet végeztem, ami pedig bőven megfelelt a képességeimnek. Mélyen irányítottak az olyan sátáni mérgek, mint „az embernek idős korában valakire támaszkodnia kell” és „nevelj gyerekeket, hogy támogassanak idős korodban”, és a méltóság legcsekélyebb nyoma nélkül éltem. Valójában Isten azért rendeli el a házasságot az embereknek, hogy két ember elkísérhesse egymást, gondoskodhassanak egymásról, és támogathassák egymást. Nem arról van szó, hogy a férjem olyan hatalmas, hogy ő az én uram és parancsolóm, és nekem mindenben engedelmeskednem kell neki, és fél szemmel az ő arckifejezését figyelve kell cselekednem. Ebben a családban csak tudnom kell lennem teljesíteni a feleségként rám háruló feladatokat, és ennyi. Ezen túlmenően megvan a saját küldetésem is, ami az, hogy jól végezzem egy teremtett lény kötelességét. Nem lehettem többé szolgalelkű és alázatos, a férjem és a gyermekeim rabszolgája. Élnem kellett az Istentől kapott lehetőséggel, hogy jól végezzem a kötelességemet.

Később olvastam Isten szavait. „A világ teremtése óta elkezdtem előre meghatározni és kiválasztani az emberek e csoportját – nevezetesen titeket, a mai embereket. A vérmérsékleteteket, képességeteket, megjelenéseteket és érettségeteket, a családotokat, amelybe beleszülettetek, az állásodat és a házasságodat – téged a magad teljességében, a hajad és bőröd színét is beleértve, valamint a születésed idejét – mindezeket az Én kezeim rendezték el. Saját kezűleg rendeztem el még azokat a dolgokat is, amelyeket teszel, és az embereket, akikkel minden egyes nap találkozol, nem is beszélve arról a tényről, hogy az, hogy ma a jelenlétembe hoztalak, valójában az Én intézkedésem által történt. Ne vesd magad zűrzavarba; nyugodtan kell haladnod. Amit megengedek, hogy ma élvezz, az a megérdemelt részed, és Én rendeltem azt el előre a világ teremtése óta” (Az Ige, I. kötet – Isten megjelenése és munkája. Krisztus kijelentései a kezdetekkor, 74. fejezet). Miután elolvastam Isten szavait, megértettem hogy Isten kegyelmét jelenti az, hogy az utolsó napokban élhetek, és elfogadhatom Isten munkáját. Azt is Isten rendelte el, hogy nem lehet gyermekem. Istennek megvan a Ő szándéka azzal, hogy ezt a környezetet hozta létre számomra. A „nevelj gyerekeket, hogy támogassanak téged öregkorodban” és a „légy jó feleség, és szerető anya” hagyományos eszméi nagyon erősen éltek bennem. Ha lettek volna saját gyerekeim, akkor teljes szívemből gondoskodtam volna a gyermekeimről és a családomról. Minden időmet és erőfeszítésemet a férjemre és a gyermekeimre fordítottam volna, készségesen odaadva mindent értük. A házasságom, a családom és a gyermekeim fenntartását küldetésemnek tekintettem volna ebben az életben, és nem jutottam volna el oda, hogy higgyek Istenben. Isten azért hozta létre ezt a környezetet, hogy megtapasztaljam ezeket a szenvedéseket, ami arra kényszerített, hogy Isten elé járuljak, hogy Istenre támaszkodjak, és esélyt adott arra, hogy meghalljam Isten hangját, az igazságra törekedjek, és elnyerjem Isten üdvösségét. Ekkor ismertem fel, hogy az, hogy nem lehet gyerekem, Isten áldása. A múltban nem értettem meg Isten szándékát, és panaszkodtam, hogy rossz a sorsom. Most megértettem Isten alapos szándékát, hogy megmentett engem, és megértettem, hogy Isten nem azért intézte úgy, hogy az utolsó napokban szülessek, hogy gyermekeim legyenek, és hogy teljesítsem a velük kapcsolatos feladataimat és kötelezettségeimet, hanem azért, hogy Isten elé járuljak és végezzem egy teremtett lény kötelességét. Ez az én feladatom és küldetésem.

Tovább olvastam Isten szavait. Isten azt mondja: „A jelenlegi házastársadat Isten intézte számodra, és együtt élhetsz vele. Ha Isten hangulata megváltozna és valaki mást intézne neked, akkor is ugyanolyan jól élhetnél, így tehát a jelenlegi házastársad nem az egyetlened és nem is a rendeltetési helyed. Egyedül Isten az, akire a rendeltetési helyed bízva van, és egyedül Isten az, akire az emberiség rendeltetési helye bízva van. Akkor is túlélhetsz és élhetsz, ha elhagyod a szüleidet, és persze akkor is ugyanolyan jól élhetsz, ha elhagyod a társad. Sem a szüleid, sem a társad nem a rendeltetési helyed” (Az Ige, VI. kötet – Az igazságra törekvésről. Hogyan kell törekedni az igazságra? (11.)). Miután elolvastam Isten szavait, megértettem, hogy az emberek sorsa a Teremtő kezében van. Bármennyire is figyelemmel volt irántam a férjem, és törődött velem, nem tudta irányítani a sorsomat. Isten az Egyetlen, akire a sorsom Rá van bízva. Isten az Egyetlen, akire igazán számíthatok. Amikor agyi trombózisom volt, a férjem mindent megpróbált a kezelésem érdekében, amit csak tudott, de ennek semmi hatása nem volt. Bárhogyan is ápolt, nem tudta megszüntetni a betegségemet. Miután elkezdtem hinni Istenben, Istenre bíztam a betegségemet, és nem gondolkodtam azon, hogy meggyógyulok-e vagy sem. Lassan javult az állapotom, és képes voltam újra gondoskodni magamról. Vajon mindez nem Isten szuverenitása és vezénylése volt? Aztán nézzünk meg sok testvért a gyülekezetben! Ők elengedték a házasságukat és a családjukat, hogy végezzék a kötelességeiket, és terjesszék Isten evangéliumát. Isten gondviselésében és oltalmában élnek, és nem aggódnak az élelem vagy a ruházat miatt. Ehelyett az életük nyugodt, boldog, független és felszabadult. Ahogy az Úr Jézus mondta: „Nézzétek meg az égi madarakat: nem vetnek, nem is aratnak, csűrbe sem gyűjtenek, és a ti mennyei Atyátok táplálja őket. Nem vagytok-e ti értékesebbek azoknál?” (Máté 6:26). Az ég madarai, amelyeket Isten teremtett, nem vetnek és nem aratnak, de Isten eteti őket, nem is szólva az emberiségről, amelyet Isten teremtett. Féltem, hogy ha elveszítem a házasságomat, a családomat és a férjemet, akkor nem lesz senki, akire támaszkodhatnék, és senki sem fog gondoskodni rólam öregkoromban. Ezért gyakran hagytam, hogy a férjem korlátozzon, és nem mertem elmenni az összejövetelekre, hát még a kötelességemet végezni. Túl kevés hitem volt Istenben. Most már némi megértést nyertem Isten szuverenitásáról, és megvolt a hitem, hogy Istenben bízva haladjak előre. A férjem nem hitt Istenben, és üldözött engem, amiért hittem Istenben. Ellenállt Istennek, és nekem tisztán kellett volna látnom őt. Nem engedelmeskedhettem neki továbbra is mindenben, nem lehettem többé a rabszolgája. Nem sokkal később a gyülekezetből néhány testvért letartóztattak. A vezető írt nekem, és megkérdezte, hogy vendégül tudnék-e látni két nővért, hogy a házamban lakjanak. Anélkül, hogy sokat gondolkodtam volna rajta, egyenesen visszaírtam, és közöltem: „Igen, meg tudom tenni.” Újra elkezdtem a vendéglátói kötelességet végezni. Ezúttal már nem féltem attól, hogy a férjem meglát, és nem féltem attól, hogy a férjem elválik tőlem. Nagyon felszabadultnak éreztem magam a szívem mélyén. Egy nap a férjem felhívott, és mondta, hogy hazajön. A nővérek azt mondták, jobb, ha kimennek és elbújnak, de én nyugodtan feleltem: „Nincs rá szükség. Bár ő ellenzi az Istenbe vetett hitemet, nem menne el odáig, hogy kihívja a rendőrséget. Majd okosan beszélek vele.” Amikor a férjem hazajött, és meglátta a nővéreket itt, akkor nem szólt semmit. Két nap múlva a férjem egy jelentéktelen dolog miatt dühös lett, és kiabált velem: „Ti, Istenben hívők, mostantól nem jöhettek ide. Ha még egyszer idejöttök, kidoblak titeket!” Arra gondoltam, hogy a múltban féltem attól, hogy megsértem a férjemet, és mindenben engedelmeskedtem neki, és arra, hogyan vesztettem el a kötelességemet, és hogyan éltem tisztesség és méltóság nélkül. Most megértettem az igazságot, és bizonyosságot éreztem a szívemben. Ezt mondtam: „Az, hogy én hiszek Istenben, nem illegális, és nem bűncselekmény. Ez a ház az enyém is. Nem a tiéd az utolsó szó.” Amikor meghallotta, amit mondtam, a férjem dühösen elrohant. Már nem féltem attól, hogy semmibe vesz, vagy elválik tőlem. Még azt is gondoltam, hogy jobb lenne, ha nem jönne vissza – ha nem akadályozna, szabadabban tudnám végezni a kötelességemet, és nem kellene többé a rabszolgájának lennem. Később a férjem nem szólt semmit, amikor a nővérek nálam tartózkodtak. Néha más nővérek is eljöttek, és ő még vacsorára is meghívta őket. Láttam, hogy amikor a szívemet helyes útra vezettem, a férjem hozzáállása is megváltozott. A férjemmel való kapcsolatom is javult valamelyest. Később mindent megtettem a családomért, amit csak tudtam, és amikor egész napra el kellett mennem egy összejövetelre, elmentem. A szívemben már nem voltam általa korlátozva. Azzal, hogy a házasságot és a családot Isten szavai szerint kezeljük, nem fárasztó az életünk, és méltóságteljes is.

E tapasztalat után megértettem, hogy nem számíthatok se a férjemre, se a fiaimra, se bármelyik rokonomra. Azt, hogy hogyan fogok szenvedni, és mit kell elviselnem a hátralévő napjaimban, nem tudom irányítani – Isten mindenek felett szuverén, és mindent elrendez. Isten az Egyetlen, akire támaszkodhatok. Most már kiléphetek a házasság korlátai és kötelékei közül, és valamennyire végezhetem egy teremtett lény kötelességét. Ezek azok az eredmények, amelyeket Isten szavai hoztak nekem. Hála Istennek az üdvösségemért!


8. Miután szertefoszlott a reményem, hogy a fiam gondoskodik rólam öregkoromban

Amióta az eszemet tudom, gyakran hallottam az idősebbeket arról beszélni, hogy milyen szerencsések egyes emberek, mert hűséges és gondoskodó gyermekeik vannak. Amikor betegek voltak, gyermekeik az ágyuknál ápolták őket, idős korukban pedig méltó temetést kaptak, és úgy tűnt, hogy értékes életet éltek. Ez a hit mélyen gyökeret vert a szívemben. Amikor a szüleim megbetegedtek, a testvéreimmel felváltva ápoltuk őket, és miután elhunytak, méltóságteljes temetést szerveztünk nekik. Hittem abban, hogy a szüleink nem hiába neveltek fel minket, és azt gondoltam magamban: „Nem azért neveli valaki a gyerekeit, hogy legyen valaki, aki haláláig gondoskodik róla, és megszervezi a temetését?” A falunkban élt egy magányos, idős asszony. A férje és a fia is elhunyt, egyedül és gyámoltalanul hagyva őt. Idős korában senki sem gondozta, amikor beteg volt, és halála után senki sem gondoskodott a temetéséről. Az élete nyomorúságosnak tűnt számomra. Miután megházasodtam, született egy fiam. Amikor a fiam tizenöt éves volt, a férjem elhunyt. A férjem halála hatalmas csapás volt számomra. Az élet nehézségei, az emberek csúfolódása és a pletykák miatt több alkalommal elvesztettem az erőt, hogy folytassam. De olyankor a fiamra gondoltam, és elhatároztam, hogy felnevelem őt, bármilyen nehéz is az élet, és reméltem, hogy később ő fog gondoskodni rólam a halálomig, és elintézi majd a temetésemet. Később szívbeteg lettem, és munka közben mindig rosszul voltam. A fiam tudott gondoskodni rólam, és amikor beteg voltam, aggódott értem, ami megnyugtatott. Úgy éreztem, nem hiába neveltem fel. Később megismertem a jelenlegi férjemet.

2008-ban elfogadtam Isten utolsó napokbeli munkáját. Egy évvel később elkezdtem végezni a kötelességemet a gyülekezetben. Időnként hazamentem, hogy gondoskodjak a fiamról. Megfőztem neki a kedvenc ételét, segítettem a házimunkában, és adtam neki egy kis zsebpénzt. Próbáltam annyira kielégíteni a szükségleteit, amennyire csak tudtam. 2012-ben, mivel a fiamnak ellenőrizni kellett a politikai hátterét ahhoz, hogy beléphessen a hadseregbe, a helyi rendőrség elkezdett a hitem után nyomozni, ezért elhagytam az otthonomat, hogy máshol végezzem a kötelességemet. Két hónappal később megtudtam, hogy a férjemet letartóztatták az evangélium hirdetése miatt. Ezután nem mertem hazamenni és kapcsolatba lépni a fiammal.

2017-ben már gyakran éreztem magam gyengének, és túl erősen vert a szívem, ezért haza akartam menni, hogy orvosi kezelést kapjak. De otthon nem voltam biztonságban, így a nővéremnél laktam, és megkértem, hogy vegye fel a kapcsolatot a fiammal. Nagyon meghatódtam, amikor megláttam a fiamat. Elbeszélgettünk arról, hogy mi történt az elmúlt években. A fiam elmondta, hogy megnősült. Haza akart vinni, hogy a feleségével elmenjünk egy orvoshoz. Azt is mondta, hogy a bontás után a házunkat megtartották nekem, hogy majd ott lakjak idősebb koromban. Nagyon örültem ennek a hírnek. Arra gondoltam, hogy évek óta nem láttam a fiamat, nem gondoskodtam róla, de ő még mindig gondol az én öregkori éveimre, és úgy éreztem, hogy még mindig számíthatok rá. De másnap este a fiam munka után eljött hozzám, és lehangoltan azt mondta: „Anya, a feleségem nem fogad el téged. Zavarja az, hogy annyi éven át nem voltál itthon. Nagyot veszekedtünk, és azt mondta, vagy ő, vagy te. Mivel ő gondoskodott rólam a nehéz időkben, őt választottam.” Úgy éreztem, mintha villámcsapás ért volna. A fiamat annyi éven át a mentőövemnek tekintettem. Keményen dolgoztam, hogy felneveljem, remélve, hogy halálomig gondoskodik majd rólam, és hogy meg fogja szervezni a temetésemet. De most a feleségét választotta helyettem, és nem engedett be az otthonába. Nem volt-e hiábavaló minden erőfeszítésem, amit a felnevelésébe fektettem? Jó ideig nem tudtam elfogadni ezt a helyzetet, és rengeteg könnyet hullattam.

Miután a fiam elment, továbbra is a nővérem házában éltem, és az egészségi állapotom az érzelmi csapás miatt romlott. A férjem nem volt mellettem, és most már a fiamra sem számíthattam. Az emberek azt mondják, hogy a szülők azért nevelik a gyerekeiket, hogy öregkorukban ők gondoskodjanak róluk, de nekem nem volt senkim, akire támaszkodhattam volna. Nagyon szomorú és elkeseredett voltam. Néztem, ahogy a nővérem családja boldogan összegyűlik, nevetgélnek és szívélyesen beszélgetnek, és úgy éreztem, hogy olyan, mintha nem is lenne fiam, hogy magányos öregasszony leszek. Senki nem fog gondoskodni rólam, ha megbetegszem, és senki nem fogja megszervezni a temetésemet, amikor meghalok. Úgy éreztem, hogy az életem teljes kudarc. Hiszek Istenben, hogy lehet, hogy a nem hívők jobb életet élnek, mint én? Minél többet gondolkodtam ezen, annál szomorúbb lettem, a napjaimat depressziósan és motiválatlanul töltöttem. Egy nap váratlanul meglátogatott. Azt mondta, hogy pereskedik, és pénzt akart kölcsönkérni tőlünk. Arra gondoltam, hogy az elmúlt években nem gondoskodtam róla eléggé, és most, hogy bajban van, anyaként segítenem kell neki ebben a nehéz időszakban. Ezért megkértem a férjemet, hogy adja oda neki a pénzt. A fiam azt mondta, hogy később elhozza a feleségét és a lányát, hogy találkozzunk. A tavaszi fesztivál után a fiam tényleg elhozta a kislányát, hogy találkozzon velem. Úgy gondoltam, hogy bár a menyem még mindig nem fogad el, de legalább a fiam és az unokám velem lesznek, hogy gondoskodjanak rólam, amikor megöregszem, hogy halálomig törődnek velem, és megszervezik a temetésemet. Végtelenül boldog voltam, és reménykedtem, hogy lesznek emberek, akikre számíthatok a későbbi éveimben.

Közvetlenül a 2024-es tavaszi fesztivál előtt az unokatestvéremet letartóztatták, és ő elárult engem. Hogy elkerüljem, hogy a rendőrség megfigyeljen és letartóztasson, elmentem otthonról a kötelességemet végezni, és nem mertem hazamenni a tavaszi fesztiválra. Azon a napon, amikor a fiamnak meg kellett volna látogatnia engem otthon, nem tudtam megnyugtatni a szívemet. Arra gondoltam, hogy az elmúlt két évben épphogy helyreállítottam a kapcsolatomat a fiammal, és aztán megint elmentem otthonról. Vajon mérges lesz rám, és soha többé nem áll szóba velem? Nem fogom újra elveszíteni a fiamat? Amikor arra gondoltam, hogy magányos jövő elé nézek, megszakadt a szívem, nyugtalan voltam, nem tudtam enni, és rosszul aludtam. Bár továbbra is végeztem a kötelességemet, nem tettem bele a szívemet. A gyülekezeti munkát sem volt kedvem nyomon követni. Sokszor imádkoztam Istenhez, és kértem Őt, hogy vezessen ki a negatív állapotomból.

Később elgondolkodtam: „Miért voltam annyira levert, és miért fájt annyira, hogy nem láttam a fiamat? Mi volt ennek a kiváltó oka?” Addig tartott ez, amíg egy nap el nem olvastam Isten ezen szavait: „Azon kívül, hogy a szülőknek ilyen elvárásaik vannak a felnőtt gyermekekkel szemben, egy olyan követelményük is van a saját gyermekeikkel szemben, amely a világon minden szülőnél gyakori, miszerint remélik, hogy kötelességtudó gyermekek lehetnek, akik jól bánnak a szüleikkel. Némely konkrét etnikai csoportnak és térségnek természetesen sajátságosabb követelményei vannak a gyermekeikkel szemben. Például azon túl, hogy hűek legyenek a szüleikhez, halálukig gondoskodniuk is kell a szüleikről és elrendezni a temetésüket, a felnőttkor elérése után is a szüleikkel kell élniük, és felelősséget kell vállalniuk a szüleik megélhetéséért. Ez az utolsó szempontja az utódokkal szembeni szülői elvárásoknak, amelyet most megtárgyalunk – azt követelni, hogy a gyermekeik kötelességtudóak legyenek és gondoskodjanak róluk idős korukban. Talán nem ez minden szülő eredeti szándéka a mögött, hogy gyerekeket vállal, ahogy a gyermekeivel szembeni alapvető követelmény is? (De igen, az.) [...] Amikor a gyermekeik még nagyon fiatalok, a szülők már akkor követelményeket kezdenek támasztani, és folyton tesztelik őket ilyen kérdésekkel: »Amikor felnősz, támogatod majd anyut és aput?« »Igen.« »Támogatod majd apu szüleit?« »Igen.« »Támogatod majd anyu szüleit?« »Igen.« »Kit szeretsz a legjobban?« »Anyut szeretem a legjobban.« Akkor az apa féltékeny lesz: »És mi a helyzet apuval?« »Aput szeretem a legjobban.« Anya féltékeny lesz: »Kit szeretsz igazából a legjobban?« »Anyut és aput.« Ekkor mindkét szülő elégedett. Arra törekszenek, hogy a gyermekeik már attól fogva kötelességtudóak legyenek, amikor még épp csak megtanultak beszélni, és remélik, hogy a gyermekeik jól bánnak majd velük, amikor felnőnek. Bár ezek a fiatal gyermekek nem tudják világosan kifejezni magukat és nem értenek sokat, a szülők akkor is ígéretet akarnak hallani a gyermekeik válaszában. Ugyanakkor a saját jövőjüket is látni akarják a gyermekeikben és remélik, hogy az általuk nevelt gyermekek nem hálátlan, hanem kötelességtudó gyermekek lesznek, akik felelősséget vállalnak értük, sőt még inkább olyanok, akikre támaszkodhatnak majd, és akik támogatják őket idős korukban. Habár azóta kérdezgetik ezeket a kérdéseket, hogy a gyermekeik fiatalok voltak, ezek nem egyszerű kérdések. Ezek teljes mértékben követelmények és remények, amelyek e szülők szívének mélyéből támadnak, nagyon is valós követelmények és nagyon valós remények. Így amint a gyermekeik megértést kezdenek szerezni a dolgokról, a szülők remélik, hogy törődést tudnak mutatni, amikor a szüleik betegek, mellettük lesznek a betegágyuknál és gondoskodnak róluk, még ha ez csak annyit is jelent, hogy vizet töltenek nekik, hogy igyanak. Bár a gyermekeik nem tehetnek sokat, képtelenek anyagi vagy gyakorlatiasabb segítséget nyújtani, legalább ennyi gyermeki jámborságot kellene tanúsítaniuk. A szülők látni akarják ezt a gyermeki jámborságot, amíg a gyermekeik fiatalok, és időről időre ellenőrizni azt. Például amikor a szülők nem érzik jól magukat vagy fáradtak a munkától, megfigyelik, hogy a gyermekeik tudnak-e innivalókat vinni nekik, odavinni a cipőjüket, kimosni a ruháikat, vagy elkészíteni nekik egy egyszerű fogást, még ha az csak rántotta és rizs is, vagy megkérdezik-e a szüleiktől: »Fáradt vagy? Ha igen, akkor hadd készítsek neked enni valamit.« Vannak szülők, akik elmennek otthonról a vakációk alatt, és szándékosan nem mennek vissza étkezési időben, hogy ennivalót készítsenek, csak hogy lássák, vajon a gyermekeik felnőttek-e és értelmesekké váltak-e, hogy tudnak-e főzni nekik, tudnak-e kötelességtudóak és figyelmesek lenni, tudnak-e osztozni a nehézségeikben, vagy pedig szívtelen hálátlanok, hiába nevelték fel őket. Mialatt a gyermekeik felnőnek, sőt még a felnőttkorban is, a szüleik folyamatosan tesztelik őket és kíváncsiskodnak ebben az ügyben, ugyanakkor pedig folyamatosan követelményeket támasztanak a gyermekeikkel szemben. »Nem szabadna ilyen szívtelen hálátlannak lenned. Mi, a szüleid, miért neveltünk fel egyáltalán? Úgy volt, hogy te viselsz majd gondot rólunk, amikor megöregszünk. Hiába neveltünk hát fel? Nem szabadna dacolnod velünk. Nem volt könnyű felnevelnünk téged. Kemény munka volt. Előzékenynek kellene lenned, és tudnod ezeket a dolgokat.« Vannak olyan gyerekek, akik – különösen az úgynevezett lázadó szakasz, vagyis a serdülőkorból a felnőttkorba való átmenet során – nem túl értelmesek és nem jó az ítélőképességük, gyakran szembeszegülnek a szüleikkel, és bajt okoznak. A szüleik sírnak, jelenetet rendeznek és nógatják őket, ezt mondva: »Nem tudod, mennyit szenvedtünk azért, hogy vigyázzunk rád, amíg fiatal voltál! Nem azt vártuk, hogy ilyen leszel, ha felnősz, egy cseppet sem kötelességtudó, tudatlan a házimunka terheiben vagy a nehézségeinkben való osztozást illetően. Nem tudod, milyen nehéz ez a számunkra. Nem vagy kötelességtudó, dacos vagy, nem vagy jó ember!« Azon kívül, hogy megharagszanak a gyermekeikre, amiért azok engedetlenek, vagy radikális viselkedést tanúsítanak a tanulmányaikban illetve a mindennapi életükben, a haragjuk egy másik oka az, hogy nem látják a saját jövőjüket a gyermekeikben, vagy azt látják, hogy a gyermekeik a jövőben nem lesznek kötelességtudóak, hogy nem figyelmesek, sem sajnálatot sem éreznek a szüleik iránt, hogy nem őrzik a szívükben a szüleiket, vagy még pontosabban, nem tudják, hogy el kell menniük a szüleikhez és gyermekhez illően kell viselkedniük velük. Ezért, ahogy a szüleik látják ezt, nem helyezhetik a reményeiket ilyen gyerekekbe. Lehet, hogy hálátlanok és dacosak, a szüleik szíve pedig megszakad, és úgy érzik, hogy a gyermekeikre fordított befektetéseik és kiadásaik hiábavalók voltak, hogy rossz üzletet kötöttek, nem érte meg, és bánják a dolgot, szomorúak, csüggedtek és gyötrődnek” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Isten leleplezi azt, hogy a szülőknek elvárásaik vannak a gyermekeikkel szemben, konkrétan azt várják el, hogy a gyermekeik gondoskodjanak róluk halálukig, és elintézzék a temetésüket. Amikor a gyermekeik nem felelnek meg ezeknek az elvárásoknak, fájdalmat és csalódottságot éreznek, és azt gondolják, hogy hiába nevelték fel őket. Pontosan ebben az állapotban vagyok. Ezt vártam el a fiamtól, amikor még nagyon kicsi volt. Azt reméltem, hogy ha beteg leszek, gondozni fog engem, és azt vártam, hogy amikor megöregszem, és mozgásképtelenné válok, támogatni fog engem, és gondoskodni fog rólam a mindennapi életben, és miután elhunytam, meg fogja szervezni a temetésemet. Amikor a fiam felnőtt, több évig nem mertem hazamenni, mert üldözött a KKP. Miután visszatértem, megtudtam, hogy a fiam megtartotta nekem a házat, és hogy öregkoromban visszamehetek oda lakni. Nagyon boldog voltam, és úgy gondoltam, hogy a fiam még mindig hűséges, gondoskodó gyermek, és megbízható. De amikor a feleségét választotta helyettem, összetört a szívem, és csalódott voltam. Azt gondoltam, hogy a fiam megbízhatatlan, és hogy hiába neveltem fel. Amikor a fiam elhozta az unokámat, hogy meglátogasson, megnyugodtam. De amikor nem tudtam újra találkozni vele, mert el kellett kerülnöm, hogy a KKP letartóztasson, aggódtam, hogy a fiam nem fog többé elfogadni engem, és a reményem, hogy öregkoromban majd ő gondoskodik rólam, szertefoszlott, így ismét elborított a fájdalom. A következő néhány napban nem tudtam a gyülekezeti munka nyomon követésére koncentrálni. De most már megértettem, hogy a fájdalmam gyökere az volt, hogy az a gondolat irányított: „azért nevelj gyerekeket, hogy öregkorodban gondoskodjanak rólad”. Emiatt voltam képtelen arra, hogy alávessem magam Isten szuverenitásának és elrendezéseinek.

Ezután tovább olvastam Isten szavait. „Ami azt a kérdést illeti, hogy a szülők elvárják a gyermekeiktől, hogy gyermeki hűséggel legyenek irántuk, a szülőknek egyrészt tudniuk kell, hogy mindent Isten vezényel és minden Isten elrendelésétől függ. Másrészt, az embereknek észszerűnek kell lenniük, azáltal pedig, hogy világra hozzák a gyermekeiket, a szülők ennek velejárójaként megtapasztalnak valami különlegeset az életben. Máris sokat nyertek a gyermekeiktől és tisztában vannak azzal, hogy milyen bánatokkal és örömökkel jár együtt a szülői lét. Ez a folyamat egy gazdag megtapasztalás az életükben, és természetesen egy emlékezetes tapasztalat is. Kárpótolja őket az emberi mivoltukban meglévő hiányosságokért és tudatlanságért. Szülőként már elnyerték azt, amit a gyermekeik neveléséből nyerniük kell. Ha nem elégedettek ezzel, és megkövetelik a gyermekeiktől, hogy személyzetként vagy rabszolgaként szolgálják őket, és elvárják a gyerekeiktől, hogy gyermeki hűséget tanúsítva hálálják meg szüleiknek azt, hogy felnevelték őket, gondot viselve róluk idős korukban, elkísérve őket utolsó útjukra, koporsóba helyezve őket, megakadályozva, hogy a testük a házban rothadjon meg, keservesen sírva értük, amikor elmennek, három évig siránkozva és gyászolva őket stb., megengedve, hogy a gyermekeik ezek által fizessék vissza adósságukat, akkor ez észszerűtlenné és embertelenné válik. Látod, ami azt illeti, hogy Isten milyen bánásmódra tanítja az embereket a szüleikkel kapcsolatban, Ő csak annyit követel meg, hogy gyermeki hűséggel legyenek a szüleik iránt, azt pedig egyáltalán nem követeli meg, hogy a gyermekek halálig támogassák a szüleiket. Isten nem ad az embereknek ilyen felelősséget és kötelezettséget – Ő soha semmi ilyet nem mondott. Isten egyedül azt tanácsolja a gyermekeknek, hogy gyermeki hűséggel legyenek a szüleik iránt. A szülők iránti gyermeki jámborság tanúsítása egy általános, széles körű kijelentés. Ahogy ma konkrét kifejezésekkel beszélünk erről, azt jelenti, hogy a képességeid és körülményeid határán belül teljesíted a kötelezettségeidet – ez elegendő. Ez ilyen egyszerű, ez az egyetlen követelmény a gyermekekkel szemben. Hogy kell hát értenie ezt a szülőknek? Isten nem követeli meg, hogy »a gyermekek tanúsítsanak gyermeki hűséget a szüleik iránt, gondoskodjanak róluk idős korukban és búcsúztassák el őket.« Ezért azok, akik szülők, engedjék el az önzőségüket és ne várják el, hogy a gyermekeikkel kapcsolatban minden körülöttük forogjon csak azért, mert ők adtak életet nekik. Ha a gyermekek nem a szüleik körül forognak és nem őket tekintik az életük középpontjának, akkor nem helyénvaló az, ha a szülők folyamatosan feddik őket, megfertőzik a lelkiismeretüket, és ilyeneket mondanak: »Hálátlan vagy, hűtlen és engedetlen, és még most sem támaszkodhatom rád, azok után, hogy olyan sokáig neveltelek« – folyton így dorgálva a gyermekeiket és terheket helyezve rájuk. Ha valaki megköveteli, hogy a gyerekei gyermeki hűséget tanúsítsanak iránta és elkísérjék őt, gondoskodjanak róla idős korában és temessék el, és folyamatosan rá gondoljanak, bármerre is járnak, az egy eredendően helytelen cselekedet, valamint embertelen gondolat és elképzelés. Az ilyen gondolkodásmód kisebb-nagyobb mértékben talán létezik a különböző országokban vagy a különböző népcsoportok között, ám a hagyományos kínai kultúrát tekintve, a kínai nép különösen hangsúlyozza a gyermeki jámborságot. Az ősidőktől fogva napjainkig ezt mindig is az emberi mivolt részeként, valamint annak mércéjeként vitatták és hangsúlyozták az emberek, hogy valaki jó-e, avagy rossz. A társadalomban természetesen létezik az az elterjedt gyakorlat és közvélemény is, hogy ha a gyermekek nem hűségesek, akkor a szüleik is szégyenkeznek, a gyermekek pedig úgy érzik majd, hogy képtelenek elviselni ezt a bélyeget a hírnevükön. Különféle tényezők befolyása alatt a szülőket is mélyen megmérgezi ez a tradicionális gondolkodásmód, amely gondolkodás vagy megkülönböztetés nélkül azt követeli, hogy a gyermekeik gyermekhez illően hűségesek legyenek” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Isten szavait olvasva megértettem, hogy az „azért nevelj gyerekeket, hogy öregkorodban gondoskodjanak rólad”-elv téves. Szülőként a gyermeknevelés a mi felelősségünk és kötelezettségünk. Nem szabad ezt úgy kezelnünk, mint egy üzleti megállapodást a gyermekeinkkel. Mivel mi döntöttünk úgy, hogy megszüljük őket, a mi felelősségünk, hogy gondoskodjunk róluk. Ahogyan az állatok törődnek az utódaikkal: figyelmesen gondoskodnak róluk, amíg azok önállóan nem képesek a túlélésre. Mindez az Istentől kapott ösztöneik része. Ez teszi lehetővé minden élőlény számára a szaporodást és a fennmaradást. Az emberek sem kivételek. Arra gondoltam, hogyan neveltem a fiamat, és láttam, hogy ez egy olyan folyamat, amely gazdagította az élettapasztalatomat. Az első szavaitól kezdve az első lépésein át, addig, amikor iskolába ment, és segített a házimunkában, mindez büszkeséggel és anyai felelősséggel töltött el. Ez azt is lehetővé tette, hogy az emberi mivoltom érettebbé váljon. A gyermekeink nevelése szülőként a mi felelősségünk és kötelezettségünk, nem pedig kedvesség. De mivel én elfogadtam azt a hagyományos elképzelést, hogy „azért nevelj gyerekeket, hogy öregkorodban gondoskodjanak rólad”, azt, hogy felneveltem a fiamat, alkudozási alapként használtam, hogy megpróbáljak vele üzletet kötni, azt gondolva, hogy mivel felneveltem, neki hozzám kellene sietnie, és gondoskodnia kellene rólam, ha megöregszem vagy megbetegszem, és amikor meghalok, nagyszerű temetést kellene rendeznie nekem. Azzal, hogy felneveltem őt, csak a testi érdekeimnek akartam eleget tenni. Isten csak azt követeli meg, hogy az emberek a valós helyzetüknek megfelelően teljesítsék a szüleikkel kapcsolatos feladataikat. Nincs olyan elvárás, hogy a gyermekeknek gondoskodniuk kellene az idős szüleikről, sem olyan, hogy el kellene intézniük a temetésüket. De én ragaszkodtam azokhoz a hagyományos elképzelésekhez, hogy „azért nevelj gyerekeket, hogy öregkorodban gondoskodjanak rólad”, és „amikor kicsi, nevelem a fiamat, hogy ő gondoskodjon rólam, amikor megöregszem”, ezért követeltem, hogy a fiam teljes felelősséget vállaljon az életemért. Nem volt ez teljesen észszerűtlen, mélységesen önző és aljas viselkedés? Minden alkalommal, amikor azt láttam, hogy nem számíthatok a fiamra, összetört a szívem, csalódott voltam, és úgy éreztem, hogy nincs remény az életben. Sőt, még panaszkodtam is Istenre, azt gondoltam, hogy annak ellenére, hogy hiszek Benne, az életem rosszabb, mint azoké, akik nem hisznek. Folyamatosan a jövőm miatt aggódtam, és nem tudtam a kötelességeimre koncentrálni. Megértettem, hogy az „azért nevelj gyerekeket, hogy öregkorodban gondoskodjanak rólad” elve teljesen abszurd.

Ezután még többet olvastam Isten szavaiból. „Valójában már a gyermekek megszülése és felnevelése által sokat nyertél tőlük. Az, hogy a gyermekeid kötelességtudóak lesznek-e veled szemben, hogy támaszkodhatsz-e rájuk halálod előtt, és hogy mit szerezhetsz meg tőlük, ezek a dolgok azon múlnak, hogy együttélésre vagytok-e rendelve, ez pedig Isten elrendelésétől függ. Más szempontból az is Isten elrendelésén múlik, hogy a gyermekeid milyen környezetben élnek, milyenek az életkörülményeik, olyanok-e a körülményeik, hogy gondoskodni tudnak rólad, hogy anyagilag kényelmesen élnek-e, és van-e plusz pénzük arra, hogy anyagi örömet és segítséget nyújtsanak neked. Ráadásul, szubjektíven szülőként az is Isten elrendelésétől függ, hogy az-e sorsod, hogy a gyermekeidtől kapott anyagi javakat, pénzt vagy érzelmi kényelmet élvezd. Nem így van talán? (De igen.) Ezek nem olyan dolgok, amelyeket az emberek kérelmezhetnek. Látod, néhány gyermeket nem szeretnek a szüleik, és a szüleik nem hajlandóak velük élni, Isten azonban úgy rendelte, hogy a szüleikkel éljenek, ezért nem tudnak messzire utazni vagy elhagyni a szüleiket. Egész életükre ott ragadnak a szüleikkel – akkor sem tudnád elhajtani őket, ha megpróbálnád. Másrészt vannak olyan gyerekek, akiknek a szülei nagyon szívesen vannak velük; elválaszthatatlanok, mindig hiányoznak egymásnak, különböző okokból azonban nem tudnak a szüleikkel azonos városban, vagy akár azonos országban lakni. Nehezen tudnak találkozni és beszélni egymással; habár már olyan fejlettek a kommunikációs módszerek, és lehetőség van videócsevegésre, az mégsem ugyanaz, mint nap mint nap együtt élni. A gyermekeik valamilyen okból kifolyólag külföldre mennek, máshol dolgoznak vagy élnek, miután megházasodtak, és így tovább, a szüleiktől pedig nagy-nagy távolság választja el őket. Nem könnyű akár csak egyszer is találkozni, egy telefon- vagy videóhívás lebonyolítása pedig az időponttól függ. Az időeltolódás vagy más kellemetlenségek miatt nem túl gyakran tudnak kommunikálni a szüleikkel. Mivel kapcsolatosak ezek a fő szempontok? Nem Isten elrendeléséhez kapcsolódnak ezek mind? (De igen.) Ez nem olyasvalami, amit el lehet dönteni bármely szülő vagy gyermek szubjektív kívánsága alapján; ez leginkább Isten elrendelésétől függ. Másrészt a szülők aggódnak amiatt, hogy a jövőben vajon támaszkodhatnak-e a gyermekeikre. Miben akarsz támaszkodni rájuk? Hogy teát hozzanak és vizet töltsenek? Miféle függőség ez? Te magad talán nem tudod ezt megtenni? Talán nem nagyszerű mindent egyedül csinálni, ha egészséges vagy, és képes vagy mozogni és gondoskodni magadról? Miért kell másokra hagyatkoznod, hogy kiszolgáljanak? Valóban boldogság az, ha a gyermekeid törődését és társaságát élvezheted, ahogy az is, ha ők szolgálnak ki téged a vacsoaraasztalnál és azon kívül is? Nem feltétlenül. Ha nem tudsz mozogni, és tényleg ők kell, hogy kiszolgáljanak úgy az asztalnál, mint azon kívül, az jelenti számodra a boldogságot? Ha választhatnál, azt választanád-e, hogy egészséges légy és ne legyen szükséged a gyermekeid gondoskodására, vagy azt választanád, hogy az ágyban feküdj bénultan, a gyermekeid pedig melletted legyenek? Melyiket választanád? (Hogy egészséges legyek.) Sokkal jobb egészségesnek lenni. Ha 80, 90 vagy akár 100 évig is élsz, továbbra is gondoskodhatsz magadról. Ez egy jó életminőség. Bár lehet, hogy megöregszel, lassulhat az észjárásod, talán rossz a memóriád, kevesebbet eszel, lassabban és nem olyan jól csinálod a dolgokat, és nem olyan kényelmes kimozdulnod, mégis nagyszerű, hogy képes vagy gondoskodni a saját alapvető szükségleteidről. Elegendő, ha a gyermekeid időnként felhívnak telefonon, hogy köszönjenek, vagy hazamennek és veled maradnak az ünnepek alatt. Miért követelnél bármi többet tőlük? Mindig a gyermekeidre támaszkodsz; csak akkor leszel boldog, amikor a rabszolgáid lesznek? Vajon nem önző dolog így gondolkodnod?” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Miután elolvastam Isten ezen szavait, hirtelen mindent megértettem. Az, hogy valaki élvezheti-e gyermekei gondoskodását és figyelmét az életben, vagy hogy mennyi anyagi és érzelmi biztonságot kaphat a gyermekeitől, mind Isten elrendelésétől függ. Ez nem olyasmi, ami csak azért történik, mert mi azt akarjuk. Vegyük például a bátyámat. Öt gyermeke van, de amikor megbetegedett, egyik sem volt ott, hogy ápolja. Végül a férjem volt az, aki a haláláig gondoskodott róla. Visszatekintve meg kell állapítanom, az elmúlt években nem volt jó az egészségem, miközben a kötelességemet végeztem. Egyszer hirtelen egy mellkasi fájdalmat éreztem, és úgy éreztem, mintha a szívem megállt volna. Szédültem, egyáltalán nem tudtam mozogni, és azt hittem, hogy meghalok. Szívemben Istenhez imádkoztam: „Istenem, az életem a Te kezedben van. Még ha ma meg is halok, hajlandó vagyok alávetni magam a Te szuverenitásodnak.” Éppen ekkor tért vissza a városba a vendéglátó családomból a fiatalabbik fivér. Orvos volt, és akupresszúrát végzett rajtam, és egy idő után már nem éreztem magam olyan rosszul. Láttam, hogy Isten hogyan rendezi el körülöttem az embereket, eseményeket és dolgokat, hogy kisegítsen a veszélyből, és tudtam, hogy ez Isten csodálatos oltalma. Ha belegondolok, még azokban az időkben is, amikor a fiam mellettem volt, amikor beteg voltam, ugyanúgy szenvedtem, és ha Isten el akarta volna venni az életemet, a fiam nem tehetett volna semmit akkor sem, ha ott van. A sorsom Isten kezében van, és az egészségem is Isten szuverenitásától és elrendezéseitől függ. Emellett felelősséget kell vállalnom a saját életemért, nem szabad mindenben a fiamra támaszkodnom, és képesnek kell lennem arra, hogy önállóan, nélküle is boldoguljak az életben. Ezzel a méltósággal kell rendelkezniük a szülőknek. Miután ezt felismertem, a szívem sokkal derűsebb lett.

Még többet olvastam Isten szavaiból, és némi betekintést nyertem abba, hogy milyen abszurd dolog nagyszabású temetést követelni, vagy gyermekeket nemzeni csak azért, hogy ők búcsúztassanak el minket. Mindenható Isten azt mondja: „Az emberek így gondolkodnak: »Dicsőséges dolog, ha melletted vannak a gyermekek, hogy koporsóba helyezzenek, hogy temetési ruhákat öltsenek érted, kisminkeljék magukat és rendezzenek egy nagyszabású temetést. Ha úgy halsz meg, hogy senki nem rendez neked temetést vagy nem kísér el utolsó utadra, az olyan, mintha nem lenne megfelelő lezárása az egész életednek.« Helyes ez az elgondolás? (Nem, nem az.) Manapság a fiatalok nem fordítanak túl sok figyelmet az ilyen dolgokra, de még most is vannak olyanok, akik távolabbi területeken élnek, illetve csekély rálátással bíró idősebb emberek, akiknek a szívében mélyen gyökerezik az a gondolat és nézőpont, hogy a gyermekeknek gondot kell viselniük idős szüleikről, és el kell búcsúztatniuk őket. Bárhogy is beszélsz az igazságról, nem fogadják el azt – mi ennek a végső következménye? Az a következménye, hogy nagyon szenvednek. Ez a daganat már régóta ott rejtőzik bennük, és meg fogja mérgezni őket. Amikor kiássák és eltávolítják, többé már nem mérgezi őket, az életük pedig szabad lesz. Bármely rossz cselekedetet rossz gondolatok okoznak. Ha attól félnek, hogy meghalnak és a házukban rothadnak meg, akkor mindig így gondolkodnak majd: »Fel kell nevelnem egy fiút. Amikor a fiam felnő, nem hagyhatom, hogy nagyon messzire menjen. Mi lesz, ha nincs mellettem, amikor meghalok? Életem legnagyobb bánata lenne, ha nem lenne valaki, aki gondoskodik rólam öreg koromban és elbúcsúztat! Ha van valakim, aki ezt megteszi értem, akkor nem hiába éltem az életemet. Tökéletes élet lenne. Bárhogy is legyen, de nem lehetek a szomszédaim gúnyolódásának tárgya.« Nem egy rothadt ideológia ez? (De igen.) Ez szűklátókörű és degenerált, túl nagy jelentőséget tulajdonít a fizikai testnek! A fizikai test valójában értéktelen: a születés, az időskor, betegség és a halál megtapasztalása után semmi nem marad belőle. Az emberek csak akkor fognak örökké élni, ha még az életük során elnyerték az igazságot, ha üdvözülnek. Ha nem nyerted el az igazságot, akkor, amikor a tested meghal és elenyészik, nem marad semmi; nem számít, hogy a gyermekeid mennyire hűségesek irántad, nem leszel képes élvezni azt. Amikor valaki meghal, és a gyermekei koporsóba temetik, vajon érezhet bármit is az az öreg test? Képes bármit is érzékelni? (Nem, nem képes.) Egyáltalán nincs semmilyen érzékelése. Az életben azonban az emberek nagy jelentőséget tulajdonítanak ennek a kérdésnek, sokat követelnek meg a gyermekeiktől arra vonatkozóan, hogy el tudják-e búcsúztatni őket, ami ostobaság, nem igaz? (De igen.)” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Isten szavai nagyon világosak. A halál után a lélek eltávozik. A testnek nincsenek életjelei, és nem érez semmit. A halál után a test néhány nap alatt elpusztul, és még ha az ember gyermekei, unokái gyászruhát viselnek is, és bármilyen nagyszabású is a temetés, az elhunyt nem fog tudni róla. Olyan ostobaság a halál után nagy temetést követelni! Én azonban nagyon komolyan vettem ezt az ügyet, és amikor a fiam a feleségét választotta helyettem, aggódtam, hogy egy napon súlyos betegségben meghalok, és ha senki sem temet el, az életem tökéletlenül és nyomorúságosan fog véget érni. Ezek a gondolataim igazán abszurdak voltak! Valójában az utolsó napokban Isten kifejezi az igazságot, azzal a céllal, hogy az igazságot az emberekbe munkálja, és csak az igazságra való törekvés által élhetnek az emberek értelmes és értékes életet. Isten aszerint határozza meg egy ember kimenetelét, hogy birtokában van-e az igazságnak. Csak az igazság elnyerésével és az Isten szavai szerinti élettel nyerheti el valaki az örök életet, és juthat el egy gyönyörű rendeltetési helyre. Ha valaki az élete során nem törekedett az igazságra, és nem készített elő jótetteket, akkor nem számít, hogy milyen nagyszerű a temetése, a lelke a pokolba kerül. A hitemben el kell gondolkodnom azon, hogy hogyan törekedjek az igazságra, hogyan törekedjek változásra a beállítottságomban, és hogyan végezzem jól egy teremtett lény kötelességét. Csak akkor élhet valaki értékkel és értelemmel teli életet, ha elnyerte Isten jóváhagyását. Isten így szólt: „A fizikai test valójában értéktelen: a születés, az időskor, betegség és a halál megtapasztalása után semmi nem marad belőle. Az emberek csak akkor fognak örökké élni, ha még az életük során elnyerték az igazságot, ha üdvözülnek.” Hiszek Istenben, és ha a halál utáni dicsőségre törekednék, és az életben ezekre a dolgokra támaszkodnék, az bolonddá és álhívővé tenne engem. Hogy a fiam hogyan bánik velem, az teljesen Isten elrendelése. Még ha nem is gondoskodik rólam halálomig, és nem intézi el a temetésemet, akkor is alá kell vetnem magam Isten szuverenitásának és elrendezéseinek. Ilyen észszerűen kell tekintenem a dolgokra. Isten evangéliuma terjedésének kritikus pillanatában vagyunk, és az a dolgom, hogy megbecsüljem a rendelkezésemre álló időt, hogy gyakorlatiasan végezzem a kötelességemet, hogy szerelkezzem fel több igazsággal, hogy tanúságot tegyek Istenről, és hogy járuljak hozzá a királyság evangéliumának terjedéséhez. Most, hogy megértettem ezeket a dolgokat, helyes célom és irányom van az életben, szabadnak és felszabadultnak érzem magam a szívemben, és többé nem befolyásol semmi a kötelességemben.


9. Ébredés a kiközösítés után

Mindenható Isten azt mondja: „Ha egy kis korlátozást vagy nehézséget kell elviselnetek, az jót tesz nektek; ha könnyű dolgotok lenne, tönkremennétek, és akkor hogyan lehetnétek védettek? Ma azért részesültök védelemben, mert fenyítést, ítéletet és átkot kaptok. Azért vagytok védve, mert sokat szenvedtetek. Ha nem így lenne, már régen romlásba zuhantatok volna. Ez nem szándékosan nehezíti meg a dolgotokat – az ember természetét nehéz megváltoztatni, és így kell lennie ahhoz, hogy a beállítottsága megváltozzon. Ma még csak nem is rendelkeztek olyan lelkiismerettel vagy érzékkel, mint Pál, és még csak nem is rendelkeztek az ő öntudatával. Mindig nyomást kell gyakorolni rátok, és mindig fenyíteni kell titeket és ítélkezni felettetek ahhoz, hogy felébredjen a lelketek. A fenyítés és az ítélet a legjobb az életetek számára. És amikor szükséges, a tények fenyítésének is el kell érnie benneteket; csak akkor fogtok teljesen meggyőződni. A ti természetetek olyan, hogy fenyítés és átok nélkül nem lennétek hajlandóak fejet hajtani, nem lennétek hajlandóak engedelmeskedni. A tények nélkül, amelyek a szemetek előtt vannak, hatástalan lenne. Jellemben túlságosan alantasak és értéktelenek vagytok! Fenyítés és ítélet nélkül nehéz lenne meghódítani titeket, és nehéz lenne legyőzni igazságtalanságotokat és engedetlenségeteket. Régi természetetek oly mélyen gyökerezik. Ha a trónra helyeznének, fogalmatok sem lenne a világegyetemben elfoglalt helyetekről, még kevésbé arról, hogy hová tartotok. Még azt sem tudjátok, honnan jöttetek, hogyan is ismerhetnétek meg a teremtés Urát? Az idejében érkező mai fenyítések és átkok nélkül már régen elérkezett volna a végső napotok. A sorsotokról nem is beszélve – nem lenne az még inkább közvetlen veszélyben?” (Az Ige, 1. kötet – Isten megjelenése és munkája. Gyakorlat (6.)). Isten szavainak ezt a passzusát olvasva elgondolkodtam azon, hogy milyen sokáig hiányzott belőlem az öntudatosság, arrogáns beállítottsággal éltem, miközben gonoszságokat műveltem, megzavartam a gyülekezet munkáját, ami után kiközösítettek a gyülekezetből. Ez alatt az idő alatt, jóllehet fájdalmat és szenvedést éltem át, ténylegesen megértettem, hogy Isten fenyítése és ítélete az emberek iránt valójában szeretet, és egyben nagy oltalom is.

2007-ben még csak kicsit több mint egy éve hittem Istenben, amikor gyülekezetvezetővé választottak. Abban az időben nagyon lelkes voltam, aktívan látogattam az összejöveteleket, öntöztem az újonnan érkezetteket, és mindennap hirdettem az evangéliumot. Egy bizonyos idő után az evangéliumi munka, az öntöző munka és az emberek fejlesztése mind mutatott némi eredményt. Később, amikor bármelyik gyülekezetben gyengült a gyülekezeti élet vagy a munka eredményessége, a felső vezetés megkért, hogy menjek oda segíteni. Miután ott voltam egy ideig, a munka minden része visszatért a normális kerékvágásba az adott gyülekezetben, és ennek eredményeképp a testvérek különösen csodáltak. Nagyon büszke voltam, és emelt fővel járkáltam. Azt gondoltam: „Jobb vagyok a többi gyülekezetvezetőnél a problémamegoldásban, és hozzáértőbb vagyok. A gyülekezetek, ahol segítettem egy darabig, mind eredményesek lettek, és úgy tűnik, hogy tényleg tehetséges parancsnok vagyok a gyülekezetben.” Így hét egymást követő évben szolgáltam gyülekezetvezetőként. Úgy érzetem a lelkem mélyén, hogy vezetőnek születtem, így egyre arrogánsabbá váltam.

2015 telén Szejü nővérrel közösen lettünk a gyülekezeti munka felelősei. Ő régebb óta hitt Istenben, mint én, lelkiismeretes és teherbíró volt a kötelességeiben, de miután egy ideje már együttműködtünk, úgy találtam, hogy ítélőképessége és az igazságról való közösségvállalása nem olyan jó, mint az enyém, és a kötelességét sem végezte olyan hatékonyan, mint én. A szívem mélyén lenéztem őt, azt gondolva, hogy bár végzett már különféle kötelességeket korábban, én mégis jobb vagyok nála. Egyszer hallottam, amikor egy testvér azt mondja, hogy amikor nem ért el semmi eredményt az evangélium terjesztésében és nehézségek közepette élt, Szejü nem látta át a problémát, a közösségvállalása és a javaslatai pedig hatástalanok voltak. Amikor ezt meghallottam, nagy megvetést éreztem Szejü iránt a szívemben, és hangosan megdorgáltam őt a munkatársak előtt, mondván: „Ezzel a fajta közösségvállalással hogy tudnál problémákat megoldani? Hogy találhatnák meg a testvérek az utat?” Szejü lehajtotta a fejét, és halkan azt mondta: „Ez a rossz közösségvállalásom miatt volt.” Abban az időben nemcsak hogy a saját problémáimnak nem voltam tudatában, de engesztelhetetlen voltam, és továbbra is kritizáltam őt. Azt gondoltam a szívem mélyén: „Tényleg nem tudsz semmit felmutatni! Ha nem intéznél néhány általános ügyet, nélküled is boldogulnánk!”

2016 februárjában a prédikátorral való egyik munkatársi találkozó során, amikor a prédikátor feltett egy kérdést, Szejü válaszolt először, és én boldogtalanságot éreztem a szívemben azt gondolván: „Meg akarsz előzni? Itt vagyok, és még nem kaptam szót; miért te beszélsz most?” Majd félbeszakítottam, hogy én beszélhessek elsőként. Ekkor Szejü azt mondta: „Úgy érzem, hogy korlátozol.” Rögtön dühbe gurultam, és azt gondoltam: „A prédikátor és a diakónusok előtt árulkodsz rólam, és ezzel megszégyenítesz. Hogy állhatok meg szilárdan ebben a gyülekezetben a jövőben? Hogy néznek majd rám a többiek?” Dühösen azt mondtam: „Miben korlátozlak téged?” Szejü nem mert többet megszólalni. Innentől fogva előítélet alakult ki bennem vele szemben. Az egyik összejövetel során, amikor Szejü közösségvállalása egy kicsit tovább tartott, azonnal dühös lettem, félbeszakítottam őt, és elégedetlenkedve azt mondtam: „Csak fogd rövidre! Ne bocsátkozz részletekbe! Csak az időt pazarolod.” Még a munkatársi találkozókon is direkt kritizáltam őt a többi munkatárs előtt, amivel zavarba hoztam, így akarván megmutatni, hogy jobb vagyok nála. Amikor elhajlást észleltem a kötelességei ellátásában, akkor is kritizáltam. Mindezek hatására még inkább korlátozva érezte magát. Ezután Szejü kevesebbszer vállalt közösséget az összejöveteleken, és mindig az én reakcióimat figyelte, amikor beszélt, és amikor a távollétemben felmerültek dolgok, nem mert döntést hozni. A diakónusok között is volt, aki közvetlenül tőlem kért tanácsot a problémái megoldásában, és a gyülekezetben mindent nekem kellett irányítanom, és nekem kellett döntést hoznom. Abban az időben kissé nyugtalan voltam, de azt is érzetem, hogy a tevékenységemmel a gyülekezet munkáját támogatom teherbírással és felelősségtudattal. Továbbá amióta a gyülekezethez kerültem, a gyülekezeti élet valóban javult, és a különféle munkákkal is haladtunk. Hittem abban, hogy amit teszek, az pozitív, így nem sokat gondolkodtam ezen. Ugyanúgy folytattam, ahogy eddig, és ha azt láttam, hogy a munkatársaimnak vagy a testvéreknek hiba csúszott a kötelességébe, magamat föléjük helyezve megdorgáltam őket. A testvérek attól féltek, hogy meg fogom metszeni őket, és nem akartak már gyűlésre járni. A nővér, akivel együtt dolgoztam, régóta úgy érezte, hogy a korlátozásommal elnyomom, sírt, és le akart mondani. Ezt az eredményt látva szemrehányást tettem magamnak, mert rájöttem, hogy mások állandó dorgálása és kritizálása nem helyénvaló. De azután azt gonoltam: „A ti érdeketekben teszem ezt, nincsenek rossz szándékaim.” Az ilyen gondolatok után a szemrehányás minden érzése is eltűnt a szívemből.

2016 szeptemberében egy másik gyülekezet egybeolvadt a miénkkel, és a másik gyülekezetből két nővér, Csang Csing és Cseng Lu lettek a csoportvezetők. Abban az időben ki kellett képeznünk valakit az öntözők csoportvezetőjének. Csao Zsuj nővérre gonodoltunk. Jóllehet az igazságról való közösségvállalása hagyott kívánnivalót maga után, de megbízható volt, teherbíró, képes volt valódi munkát végezni, így őt akartuk kiképezni. Amikor Cseng Lu ezt meghallotta, voltak ellenvetései. Azt gondolta, hogy egy másik nővér, aki viszonylag új hívő volt és fiatalabb, több fejlődési potetnciállal rendelkezik és alkalmasabb, mint Csao Zsuj. Szejü jelentette ezt nekem, miután visszatért, és azonnal harag támadt a szívemben. Azt gondoltam: „Én vagyok felelős ezért a gyülekezetért, az enyém az utolsó szó. Te mégis beleütöd ebbe az orrodat. Te egy másik gyülekezettől vagy, mégis nyíltan akadályozod és megzavarod az én felelősségi köröm. Nem fogom hagyni, hogy végezd a kötelességed, és el foglak szigetelni, hogy ne tudj többé akadályozni vagy megzavarni.” Arra is gondoltam magamban: „Ez az én területem; ha nem hallgatsz rám, elmehetsz. Nem fogsz a mi gyülekezetünkben maradni.” Dühösen azt mondtam több diakónusnak: „Cseng Lu megzavarja a munkát; függeszétek fel a kötelességeit és szigeteljétek őt el, nehogy akadályozza és megzavarja ott a munkát!” Abban az időben az egyik nővér emlékeztetett rá, hogy „Ami teszel, az nem helyénvaló. Ha valamit rosszul csinál, akkor közösséget kell vállalnunk vele, és útmutatást kell adnunk neki. Ha így kezeled a dolgot, az kirekesztésnek tűnik.” Magamban azt gondoltam: „Ő még csak nem is a gyülekezetünk része. Miért ne tudnám, hogy kit kell képezni, és kit nem? Egyébként meg, bár Csao Zsujnak vannak hiányosságai, ő megbízható, és tud valódi munkát végezni. Már most ki nem állhatom Cseng Lut, és nem akarok közösséget vállalni vele.” Később, anélkül, hogy a gyülekezeti testvérekkel megbeszéltem volna, elszigeteltem Cseng Lut.

Ahogy az arrogáns beállítottságom egyre nőtt, néhány testvér jelentést tett rólam. Ezt követően a felső vezetés intézkedett, hogy valaki vizsgálja ki a helyzetet, és felolvasták nekem a testvérek jelentéseit. Mivel rendszeresen arrogánsan, önelégülten viselkedtem, és a többieket dorgáltam és korlátoztam, rossz emberi mivolttal rendelkező hamis vezetőként jellemeztek, és eltávolítottak. Amikor ezt meghallottam, egyáltalán nem tudtam elfogadni. Azt gondoltam magamban: „Hogy bocsáthattak el? Több mint tíz éve hiszek Istenben, a napjaimat munkával és önmagam feláldozásával töltöm. Mindig az élen jártam a gyülekezet dolgaiban. Hogy bocsáthattak el?” Nagyon méltánytalannak éreztem ezt, és a könnyek megállíthatatlanul záporoztak a szememből a hazafelé úton. Abban az időben senkit sem jelöltek ki a munkám átvételére, így időlegesen egyes feladatokban én is részt vállaltam. Ezt nem úgy fogtam fel, mint egy Isten által nyújtott lehetőséget a megbánásra. Inkább azt gondoltam, hogy bár elbocsátottak, azért továbbra is dolgozhatok. Úgy tűnt, a gyülekezet nem tud meglenni nélkülem. Nem telik sok időbe, és ismét én vezetem a gyülekezetet. Egy kisebb csoportgyűlésen az egyik nővér azt mondta nekem: „Soványabbnak tűnsz mostanában.” Azt feleltem: „Mostanában elgondolkodom magamon, és áhítati jegyzeteket írok otthon. Utálom magam, és írás közben is sírok.” A nővér erre azt mondta: „Te valóban az igazságra törekszel. Még az elbocsátásod után is áhítati jegyzeteket írsz.” Egy másik páros azt mondta: „Nővér, sokat elbírsz, és áldozatokat hozol. Nem fogadhatjuk el, hogy eltávolítottak. A vezető még külön is összeült és közösséget vállalt velünk.” Képmutatón azt feleltem: „Hamis vezető voltam, és megérdemeltem, hogy eltávolítsanak. Nem az én oldalamon kellene állnotok, hanem az igazság oldalán.” De legbelül nagyon örültem, és azt gondoltam: „Úgy tűnik, hogy a testvérek megismertek, és tudják, hogy tévesen vádoltak meg. Tudják, hogy sok munkát végzek a gyülekezetben. A felső vezetés elbocsáthatta volna a velem párban dolgozó nővért, de engem nem kellett volna elbocsátaniuk.” Arra is gondoltam, hogy az aznap felolvasott legtöbb jelentés a munkatársaimtól származott. Ettől még nagyobb lett az ellenállásom, és még kevésbé voltam hajlandó elfogadni: a saját érdekükben metszettem meg őket, de ők azt mondták, hogy megdorgáltam őket és lelepleztek, ami a leváltásomhoz vezetett. Nyilvánvalóan tettem pozitív dolgokat, de ők ezt nem látták. Tényleg keményen dolgoztam minden elismerés nélkül! A jövőben nem fogok többé rámutatni a problémáikra, és megnézem majd, hogyan boldogulnak nélkülem. Ebben az időszakban külsőleg továbbra is végeztem a kötelességeimet, de belül ellenálltam és vívódtam. Gyűlöletet tápláltam a munkatársak iránt, akik lelepleztek. Amikor megszólítottak, nem vettem róluk tudomást, alig beszéltem az összejövetelek során. Korlátoztam őket, állandóan a megnyilvánulásaimat figyelték, és az összejövetelek nem voltak hatékonyak. Az ilyen jelenetek láttán nemcsak a lelkiismeret-furdalásnak nem volt bennem semmi nyoma, hanem úgy éreztem, hogy az elszenvedett fájdalmat az ő jelentéseik okozták, és az, hogy lelepleztek. Nem is voltak ennek tudatában. Még az elégedetlenségemnek is utat engedtem a testvérek előtt, mondván: „Elbocsátottak, de még mindig arra kérnek, hogy legyek jelen a munkatársi összejöveteleken. Már nem vagyok vezető, akkor miért mennék oda? Elbocsátottak, de még mindig megkérnek erre meg arra. Még mindig minden az én vállamon nyugszik.” Egy hónappal később a vezetőség megtudta, hogy nem gondolkodtam el magamon, miután elbocsátottak, sőt, még az elégedetlenségemnek is hangot adtam a testvérek előtt, így közösséget vállaltak velem, és lelepleztek. Én azonban nem fogadtam ezt el, és haragudtam a nővérre, aki jelentette a helyzetet, az gondolván: „Megbíztam benned, te pedig elárultál azzal, hogy jelentetted a problémáimat. Ha leközelebb találkozunk, egész biztosan kritizálni foglak.” Egy összejövetelen dühösen vádoltam a nővért, mondván: „Soha többet nem mondok el neked semmit bizalmasan. Jelentetted, amit a romlottságom egyes elemeiről mondtam neked.” A nővér csak tehetetlenül ült ott. Aztán bántóan azt mondtam: „Soha többet nem fogok irányítani. Elbocsátottak, és nem hagyják, hogy hazamenjek, ehelyett itt kell szégyenkeznem. Ez olyan, mint amikor egy életlen késsel megvágnak.” A munkatársak meglepődve néztek rám, miután ezt hallották, és megint megzavartam az összejövetelt. Később a nővér, akivel párban dolgoztam, emlékeztetett rá, hogy a negativításomnak engedtem így utat. De én egyáltalán nem vettem észre.

Abban az időben ellenálltam, nem voltam hajlandó elfogadni az elbocsátást, és elégedetlenséget szítottam, utat engedtem a negativitásnak, és akadályoztam és megzavartam a gyülekezeti életet. Két hónappal később a testvérek több mint húsz olyan esetet lepleztek le, amikor akadályoztam és megzavartam a gyülekezeti munkát. Amikor egyesével meghallgattam a testvérek írásos vádjait, rendkívül kényelmetlenül éreztem magam, azt kívántam, bárcsak a föld nyelne el. A vezető azt mondta: „A testvérek jelentéseiből kiviláglik, hogy folyamatosan korlátoztad, megdorgáltad, sőt, még meg is büntetted a többieket a gyülekezetben. Önkényesen és meggondolatlanul cselekedtél, a testvérek pedig úgy érezték, hogy korlátozod őket. Törvénytelenül cselekedtél a gyülekezetben. Miután eltávolítottak, ellenálló és elégedetlen maradtál, megzavartad a gyülekezeti életet, és másokat félrevezető elképzeléseket terjesztettél, a testvéreket pedig arra késztetted, hogy álljanak ki érted. A tetteid alapján kiközösítünk a gyülekezetből, mint antikrisztust.” Akkor teljesen megdöbbentem. Soha eszembe se jutott ilyesmi. Sok éve hittem már Istenben, mégis így végeztem. A szívem borzalmasan fájt, és úgy éreztem, rám szakadt az ég. Nem tudtam, a síráson kívül mi egyebet tehetnék. Isten nélkül milyen út állt előttem? Belegondolni sem mertem. Úgy éreztem, az Istennel való életem véget ért. Az ezt követő napokban, amikor Istenhez imádkoztam, úgy éreztem, hogy nagyon-nagyon messze van. Már nem éreztem a jelenlétét. Céltalanul lapozgattam Isten szavait, legbelül sötétséget és ürességet éreztem, nem hozott világosságot az, hogy az Ő szavait ettem és ittam. Utat akartam találni Isten szavaiban, de úgy éreztem, az a nap más, mint az azt megelőzőek. Már nem voltam Isten családjának tagja, és Ő nem akart többé engem. Így minden napom állandó félelemben telt. Azután megbetegedtem. Akkoriban minden nap csak egy tányér híg levest ettem, gyakran sírtam fájdalmamban, kábulatban éltem, mint egy két lábon járó hulla. Úgy éreztem, nem tudok így élni tovább, ezért sürgetőn Istenhez imádkoztam. Azután egy reggel eszembe ötlött Isten szavainak egy passzusa: „Isten minden embert úgy ért, ahogyan az anya érti a gyermekét. Érti minden egyes ember nehézségeit, gyengeségeit, valamint szükségleteit. Sőt, Isten érti, milyen nehézségekkel, gyengeségekkel és kudarcokkal szembesülnek az emberek a beállítottságbeli változásba való belépés folyamata során. Ezek azok a dolgok, amelyeket Isten a legjobban ért” (Az Ige, 3. kötet – Az utolsó napok Krisztusának beszédei. A gyakorlás útja az ember természetének megváltoztatása felé). Világos lett számomra, hogy ez a megvilágosítás Istentől jött. Éreztem, hogy Isten nem hagyott el teljesen; még mindig mellettem volt, vigyázott rám. Sírtam, és így imádkoztam Istenhez: „Istenem! Szóval nem mondtál le rólam. Még mindig mellettem vagy, elkísérsz, vezetsz.” Úgy éreztem, Isten szavai különösen vigasztalók, a sír széléről hoznak vissza, és bátorságot adnak a folytatáshoz. A szívem már nem volt olyan kétségbeesett. Ezután elkezdtem imádkozni Istenhez, hogy változtassa meg az állapotomat.

Egy nap ezt a tapasztalati himnuszt hallottam: „Isten szavai úgy ítéltek meg engem, mint egy penge a szívemben, és láttam, hogy milyen mélyen megromlottam. Semmi emberi nem volt bennem. Annyira arrogáns voltam, hogy hiányzott belőlem minden értelem, minden félelem és az Isten iránti alávetettség. A beállítottságom nem változott, még mindig a Sátáné voltam, valóban az a fajta voltam, aki ellenáll Istennek. Csak a sokadik ítélet után ébredtem fel, csak akkor volt bűnbánat és önutálat a szívemben. A fájdalom közepette Isten szavai vigasztaltak és bátorítottak, lehetővé téve, hogy újra felálljak elesett állapotomból. Hűséges és alávetett kívánok lenni, hogy viszonozzam Isten szeretetét, és gyakoroljam az igazságot, és teljesítsem emberi kötelességemet. Hála Istennek, hogy megítélte és megtisztította a romlottságomat. Megtapasztaltam, hogy milyen nagy az Ő szeretete. Ó, Istenem! Szeretnék jól törekedni az igazságra, egy új képmást megélni, és vigaszt nyújtani a Te szívednek” (Kövesd a Bárányt és énekelj új énekeket). Állandóan ezt a himnuszt hallgattam, és folyamatosan patakzottak a könnyeim. A szöveg minden sora megérintette a szívemet, pontosan azt fejezte ki, amit gondoltam. A lelkiismeretem mélyen elítélt. Visszagondolva a vádakra és az eltávolításra, amivel szembesültem, mindezek Isten által teremtett körülmények voltak. A cél az volt, hogy felébresszen, hogy bűnbánatban fordítson vissza Istenhez. Ez Isten szeretete és üdvössége volt. De én mindezt folyamatosan ellöktem magamtól. Egyszer sem fogadtam el Istentől, és nem tanultam meg a leckét, amit Isten tanítani akart nekem. Elszalasztottam a lehetőségeket, amelyeket Isten újra és újra felkínált. Most már nem volt több esélyem. Bűntudat és lekötelezettség töltött el, megállíthatatlanul folytak a könnyeim. Később ráébredtem, hogy csak egy teremtett lény vagyok, és a lélegzetemet Isten adta. Még ha Isten nem is akart többé, amíg élek, addig viszonoznom kell az Ő szeretetét. Nem szűnhettem meg hinni Istenben csak azért, mert kiközösítettek. Az utolsó leheletemig követnem kell Istent, gondolkodnom kell önmagamon, és megismernem magamat. Amikor felismertem ezeket a dolgokat, elkezdtem gondolkodni, hogy miért közösítettek vajon ki, miután oly sok éve hittem már Istenben.

Ezután elolvastam egy passzust Isten szavaiból: „Ha évek óta hiszel Istenben, mégsem vetetted alá magad Neki soha, és nem fogadod el minden szavát, hanem azt kéred, hogy Isten hódoljon be neked, és a te elképzeléseid szerint cselekedjen, akkor te vagy a leglázadóbb mind közül; álhívő vagy. Hogyan tudnák az ilyen emberek alávetni magukat Isten munkájának és szavainak, amelyek nem felelnek meg az emberi elképzeléseknek? A leglázadóbbak azok, akik szándékosan dacolnak és ellenkeznek Istennel. Ők Isten ellenségei, az antikrisztusok. Mindig ellenséges magatartást tanúsítanak Isten új munkájával szemben; soha, a legcsekélyebb hajlandóságot sem mutatják arra, hogy alávessél magukat, és soha nem vetették alá magukat vagy alázkodtak meg örömmel. Felmagasztalják magukat mások előtt, és soha senkinek nem vetik alá magukat. Isten előtt a legjobbnak tartják magukat az igehirdetésben, és a legügyesebbnek abban, ahogy másokon dolgoznak. Soha nem dobják el a birtokukban lévő »kincseket«, hanem imádni való családi ereklyeként kezelik őket, hogy prédikáljanak róluk másoknak, és arra használják őket, hogy kioktassák azokat a bolondokat, akik bálványozzák őket. Valóban van bizonyos számú ilyen ember az egyházban. Azt lehet mondani, hogy ők »megfékezhetetlen hősök«, akik nemzedékről nemzedékre Isten házában időznek. Az igehirdetést (doktrínát) legfőbb kötelességüknek tekintik. Évről évre, nemzedékről nemzedékre buzgón teljesítik »szent és sérthetetlen« kötelességüket. Senki sem mer hozzájuk nyúlni; egyetlen ember sem mer nekik nyíltan szemrehányást tenni. »Királlyá« válnak Isten házában, zabolátlanok, ahogyan korról korra zsarnokoskodnak mások felett. A démonok e falkája arra törekszik, hogy összefogjon, és lerombolja művemet; hogyan engedhetem meg, hogy ezek az élő ördögök a szemem láttára létezzenek?” (Az Ige, 1. kötet – Isten megjelenése és munkája. Azokat, akik igaz szívvel alávetik magukat Istennek, biztosan megnyeri Isten). Az Isten szavaiban rejlő ítélet felébresztette zsibbadt szívemet, különösen az „álhívő”, az „anitkrisztus” és a „démon” szavak, amelyek szíven szúrtak, és különösképpen elkeserítettek. Tovább gondolkodtam, és tűnődtem: „Miután annyi éven át hittem Istenben, feláldoztam a családomat és a karrieremet, elviseltem a szenvedést, és szorgalmasan végeztem a kötelességeimet, hogy bélyegezhettek meg álhívőként, antikrisztusként és démonként?” Ha visszatekintettem, azt láttam, hogy sok éven át voltam vezető, több munkát végeztem, mint sok másik munkatárs, több problémát oldottam meg, és a felső vezetés is nagyra értékelt. Ezeket tekintettem a megbízólevelemnek, azt hittem, hogy jobb képességem, jobb munkaképességem és több tehetségem van, mint másoknak. Ez arrogánssá tett. Különösen amikor gyengébb gyülekezetekhez küldtek, és gyors javulásnak voltam tanúja a gyakorlati együttműködés révén, akkor gondoltam úgy, hogy ez az én sikerem, úgy éreztem, mindenben kiváló vagyok és felsőbbrendű másoknál. Kezdtem mindenkit megvetni. Amikor a prédikátor eljött, és a munkáról érdeklődött, úgy tekintettem magamra, mint a gyülekezet nagyágyújára, aki a legnagyobb felhatalmazással rendelkezik, hogy beszéljen. Amikor azt láttam, hogy a velem párban dolgozó nővér szólal meg először, úgy gondoltam, elhomályosít engem. A kötelességem végzése alatt nem vettem tudomást a munkatársaim erősségeiről, és gyakran arrogánsan leckéztettem és kritizáltam őket rangidős mivoltomra hivatkozva. A velem párban dolgozó nővérrel szemben főnökösködtem, állandóan megdorgáltam, ha olyat tett, ami nem tetszett nekem, amitől ő úgy érezte, hogy korlátozom, és félénken végezte a kötelességeit, mindig azt figyelve, épp milyen lelkiállapotban vagyok. A gyülekezeti munkát illetően mindenben én döntöttem, teljes mértékben háttérbe szorítva a munkatársaimat. Amikor a csoportvezető kétségeit fejezte ki a választásommal kapcsolatban, úgy éreztem, hogy nem tartja tiszteletben a vezetői szerepemet, ezért nem bírtam őt elviselni, és elszigeteltem őt, anélkül hogy ezt bárkivel megbeszéltem volna, és elvettem tőle a kötelességeit, hogy megalapozzam a saját presztízsemet. Visszatekintve mindezekre a tettekre, vajon tényleg a kötelességemet teljesítettem? Uralkodó és önkényeskedő voltam a gyülekezetben, minden testvért rábírtam, hogy rám hallgasson, és az én akaratom szerint cselekedjen. Vajon ezzel nem csupán a hatalmat sajátítottam ki, és hoztam meg minden döntést a gyülekezetben? A érzéketlenségem és a hajthatatlanságom miatt nagyon sok gonoszságot követtem el anélkül, hogy észrevettem volna. Amikor Isten a testvéreket használta arra, hogy jelentsenek engem, és elbocsátottak a pozíciómból, ezt nem úgy fogtam fel, mint Isten szeretetét és igazságosságát az irányomban. Nem sikerült elgondolkodnom magamon és megismernem magamat. Inkább dacos és elégedetlen maradtam, a múltbeli lemondásaimat és áldozathozatalaimat tőkeként használtam, abban a hitben, hogy érdemes tisztviselő vagyok, akit nem lett volna szabad elbocsátani. Még az is eszembe juott, hogy a munkatársaim azért lepleztek le, mert nem tudtak velem kijönni. A munkatársi összejöveteleken úgy viselkedtem, mint egy hárpia, káoszt okoztam és játszottam a sértettet, amivel komolyan megzavartam a gyülekezeti életet. Ráadásul hamis színben tüntettem fel a saját magamról való tudásomat, félrevezetve a testvéreket, hogy így mellém álljanak és megvédjenek. Magamhoz ragadtam a hatalmat a gyülekezetben, rávettem az embereket, hogy rám hallgassanak, sőt, azokat, akik ellenkeztek velem még meg is támadtam és kizártam. Nem voltam hajlandó alávetni magam az elbocsátásnak, hadakoztam és tiltakoztam ellene, és olyan elképzeléseket terjesztettem, amelyekkel félrevezettem a testvéreket. A cselekedeteimet elnézve, azok pontosan olyanok voltak, mint amilyennek Isten szavai leleplezték: „Egyetlen ember sem mer nekik nyíltan szemrehányást tenni. »Királlyá« válnak Isten házában, [...]” (Az Ige, 1. kötet – Isten megjelenése és munkája. Azokat, akik igaz szívvel alávetik magukat Istennek, biztosan megnyeri Isten). Senki sem mert provokálni vagy megbántani; senki sem tudta rászánni magát, hogy leleplezzen vagy megvádoljon. Arrogáns természetem a hisztéria szintjére fokozódott. Nemcsak közönséges romlott beállítottságot fedtem fel, hanem sátáni természetű kitörést. Ezért nem volt túlzás antikrisztusnak minősíteni engem. Ahogy Isten háza velem bánt, az Isten igazságossága volt, és én ezt készségesen elfogadtam. Olyan sokszor ellenálltam Istennek! Még a halál sem tudná jóvátenni gonosz tetteimet, és megérdemeltem, hogy átkozott legyek. Folyamatosan Istenhez imádkoztam: „Ó, Istenem! Olyan sok gonoszságot tettem. Ha nem közösítenek ki, és a Te igazságos természeted nem tárul fel előttem, nem tudom, mennyi más gonoszságot tettem volna. Istenem, hajalndó vagyok bevallani és megbánni a bűneimet Előtted. Még ha most halállal sújtasz is, hajlandó vagyok engedelmesen alávetni magam.”

Később Isten szavait olvastam: „Ha a szívedben valóban érted az igazságot, akkor tudni fogod, hogyan gyakorold azt és hogyan vesd alá magad Istennek, és természetesen az igazságra törekvés útjára lépsz. Ha az út, amelyen jársz, a helyes út, és összhangban van Isten szándékaival, akkor a Szentlélek munkája nem fog elhagyni téged – ebben az esetben egyre kisebb lesz az esélye, hogy elárulod Istent. Az igazság nélkül könnyű rosszat cselekedni, és saját magad ellenére meg fogod tenni. Például, ha arrogáns és önhitt a beállítottságod, akkor, ha azt mondják, ne ellenkezz Istennel, nem számít, nem tudod megállni, nem áll hatalmadban. Nem szándékosan tennéd; arrogáns és önhitt természeted uralma alatt tennéd. Arroganciád és önhittséged miatt lenéznéd Istent és úgy tekintenéd, mint aki nem számít; ezek arra késztetnének, hogy magadat magasztald, folyamatosan magad szerepeltesd; arra késztetnének, hogy megvess másokat, magadon kívül senkinek nem hagynának helyet a szívedben; megfosztanának Isten szívedben elfoglalt helyétől, és végül arra késztetnének, hogy Isten helyébe ülj és azt követeld az emberektől, hogy vessék alá magukat neked, és arra indítanának, hogy saját gondolataidat, ötleteidet és elképzeléseidet az igazságként tiszteld. Milyen sok gonoszságot követnek el az emberek arrogáns és önhitt természetük uralma alatt! A rossz elkövetése jelentette problémát megoldandó először a természetüket kell orvosolniuk. A beállítottságot illető változás nélkül nem lehetne alapvető megoldást találni erre a problémára” (Az Ige, 3. kötet – Az utolsó napok Krisztusának beszédei. Az ember csak az igazságra törekvéssel érhet el változást a beállítottságában). Isten szavaiból megértettem, hogy az a képességem, hogy kisajátítsam a gyülekezetet, magamhoz vegyem az irányítást, megdorgáljam és korlátozzam a munkatársaimat, és kizárjam a tőlem különbözőket, abban gyökerezett, hogy arrogáns és beképzelt természetem irányított. Ez az arrogáns és beképzelt természet volt az oka, hogy olyan nagyra tartottam magamat, azt hittem, hogy minden, amit teszek, helyes, és hogy a testvéreknek engedelmeskedniük kell nekem. Bárkit, aki nem értett egyet velem, kizártam és megbüntettem. A Sátán olyan mérgei, mint „Az egész világegyetemben egyedül én vagyok a legfőbb uralkodó”, és „Boldoguljon, aki teljesíti elvárásaimat, és vesszen, aki ellenáll nekem!”, egyre arrogánsabbá és beképzeltebbé tett, azt tettem a gyülekezetben, amit csak akartam, féktelen, fékezhetetlenül nagyképű emberré váltam, elveszítve minden lelkiismeretet és értelmet, megfosztva minden emberi mivolttól. Ha nem változom meg, Isten végül ki fog rekeszteni és meg fog büntetni, mert ellenségeskedem Vele. Arra gondoltam, hogy Isten felemelt és lehetőséget adott, hogy gyakoroljam az irányítást. Az ilyen lehetőségek felkínálásával az volt a szándéka velem, hogy az igazságra törekedjek, és hogy az igazságról vállaljak közösséget a testvéreim támogatása és segítése érdekében. Én azonban basáskodtam, és kisajátítottam a hatalmat a gyülekezetben, megdorgáltam és leszidtam minden olyan testvért, aki romlottságot mutatott, rabszolgaként kezeltem őket, akiket szidtam és büntettem. Amikor valaki megkérdőjelezte a döntéseimet, elnyomtam és megbüntettem. Olyan elvetemült voltam! Mindegy, hogy mennyi fájdalmat okoztam a testvéreimnek, mennyi zavart okoztam a gyülekezeti életben, érzéketlen és keményszívű maradtam. Még azután sem bántam meg a bűneimet, hogy a gyülekezet elbocsátott a tetteim miatt, azt gondolva, hogy tehetséges vagyok és nélkülözhetetlen Isten házának, és továbbra is folytattam a zavarást és akadályozást, és elégedetlenséget szítottam a gyülekezetben, magamhoz édesgetve a testvéreket, hogy védjenek meg. Ezeket cselekedeteket a gyülekezet velem szembeni bánásmódjával szembeni dac szülte. Ez ellenállás és ellenségeskedés volt Istennel szemben. Az, hogy kizártak a gyülekezetből, teljes mértékben feltárta Isten igazságosságát, és teljesen az én hibám volt. A múlt minden egyes jelenetére visszaemlékezve mélyen elítéltem magamat. Az önutálat miatt többször megütöttem magam, de a vétkeim jóvátehetetlenek voltak. A testvérekre gondoltam, akiket megbántottam, és először egy olyan nővérhez mentem el, akit el tudtam érni. Sírva mondtam neki: „Már látom, hogy nincs bennem semmi emberi hasonlatosság. Amikor együtt dolgoztunk, minden okot felhasználtam, hogy lenézzelek, és sértő dolgokat mondtam, hogy megdorgáljalak és korlátozzalak. Most már tudom, hogy nem is voltam ember; borzalmasan arrogáns voltam. Elnézésedet kérem!” A nővér közösséget vállalt velem, és megvigasztalt, arra buzdított, hogy vonjam le a tanulságot ebből az esetből. Amikor végül alávetettem magam a kizárásnak, sokkal nyugodtabb lettem. A félelem és a tehetetlenség mindent elsöprő érzése kezdett enyhülni. Amikor visszagondoltam mindarra, amit tettem, olyan volt, mintha tüskéket szúrnának a szívembe, ami elviselhetetlenné tette a visszatekintést. Lehet, hogy nem lett jó kimenetele a dolognak, de hajlandó voltam alávetni magam és megbánást tanúsítani! Hogy lerójam a tartozásom, a gyenge és negatív testvéreket támogattam a legjobb képességem szerint. A testvéreket vendégül láttam a házamban gyűlésekre. Elmerültem Isten szavaiban, tapasztalati tanúságtételi cikkeket írtam, és észrevétlenül újra elkezdtem érezni Isten jelenlétét. Megtapasztaltam Isten szavainak iránymutatását és vezetését, és a szívem egyre jobban megtelt.

Két évvel később elérkezett a nap, amikor az egyik nővértől azt hallottam, hogy a gyülekezet vissza akar fogadni. Belül örültem, de még mindig nem igazán tudtam elhinni. Nagyon vártam, hogy visszatérhessek a gyülekezetbe, és magamban azt gondoltam: „Ha valaha visszatérek a gyülekezetbe, nem fogok gonoszságot művelni, ahogy korábban tettem.” Két nappal később váratlanul a vezető találkozóra hívott, és azt mondta: „Tudomást szereztünk a kiközösítésed utáni bűnbánó magatartásodról, többek között arról, hogy vendégül látod és támogatod a testvéreket, és leleplezed a saját gonosz tetteidet. Az alapelvek szerinti értékelés alapján a gyülekezet úgy döntött, hogy újra részt vehetsz a gyülekezeti életben. Hajlandó vagy visszajönni?” Annyira izgatott voltam, hogy folyton csak azt hajtogattam: „Hajlandó vagyok, hajlandó vagyok.” A hazafelé úton a szívem megtelt örömmel, és hangosan fel akartam kiáltani: „Istenem, Istenem! Újra itt vagyok a Te házadban.” Abban a pillanatban minden csodálatosnak tűnt, és a múlt keserűsége szertefoszlott. Amikor hazaértem, olyan izgatott voltam, hogy nem tudtam, mit is mondjak Istennek. Könnyekkel a szememben imádkoztam: „Istenem! Újra gyülekezeti életet élhetek a testvéreimmel. Istenem! Köszönöm Neked! Istenem! Köszönöm Neked!” Ezután ismét végeztem a kötelességeimet. Nagyra becsültem ezt a lehetőséget, hogy végezhetem a kötelességeimet, és nem akartam gonosz tettekkel ellenállni Istennek, mint tettem korábban. Mélyen megtapasztaltam, hogy Isten igazságos természete eleven és valóságos. Akár haragszik Isten, akár irgalmas és toleráns az emberekkel szemben, ez az Ő igazságos természetének a megnyilvánulása. Láttam, hogy Isten cselekedetei az emberekkel szemben mind szeretetből és üdvösségből fakadnak.

2020 novemberében, a gyülekezeti választáson engem választottak meg evangéliumi diakónusnak. Visszagondolva arra, hogy múltbeli gonosz tetteim hogyan zavarták meg és akadályozták a gyülekezet munkáját, rájöttem, hogy ez alkalommal Isten háza lehetőséget nyújtott számomra a bűnbánatra, és helyesen kell viselkednem. Többé nem hagyatkozhattam az arrogáns beállítottságomra a kötelességeim elvégzésében. Egy nap Isten szavait olvastam: „Ha vezetőként vagy dolgozóként mindig mások felettinek gondolod magad, és úgy élvezed a kötelességedet, mintha egy kormányzati beosztás lenne, ha mindig élvezed a státuszodból származó előnyöket, ha mindig a saját terveidet készíted, ha mindig a saját hírnevedet, hasznodat és státuszodat tartod szem előtt és élvezed, ha mindig a saját érdekeidet működteted, ha mindig arra törekszel, hogy magasabb státuszt szerezz, hogy több embert kezelj és irányíts és hogy kiterjeszd a hatalmad körét, akkor ez baj. Nagyon veszélyes, ha egy fontos kötelességet úgy kezelsz, mint egy lehetőséget, hogy élvezd a pozíciódat, mintha kormánytisztviselő lennél. Ha mindig így viselkedsz, ha nem kívánsz együttműködni másokkal, ha nem akarod felhígítani a hatalmadat és megosztani mással, ha nem akarod, hogy más háttérbe szorítson, ellopja a rivaldafényt, ha csak egyedül akarod élvezni a hatalmat, akkor antikrisztus vagy. De ha gyakran keresed az igazságot, ha gyakorlod, hogy lázadj a tested, a motivációid és az elképzeléseid ellen, és képes vagy arra, hogy felvállald a másokkal való együttműködést, megnyisd a szívedet, másokkal konzultálj és keress, figyelmesen meghallgasd mások ötleteit és javaslatait és elfogadd a helyes és az igazsághoz igazodó tanácsokat, függetlenül attól, hogy kitől származnak, akkor bölcsen és helyesen gyakorolsz, és képes vagy elkerülni, hogy rossz útra térj, ami oltalmat jelent számodra. El kell engedned a vezetői címeket, el kell engedned a státusz mocskos levegőjét, hétköznapi emberként kell kezelned magad, másokkal egy szinten kell állnod és felelősségteljesen kell viszonyulnod a kötelességedhez. Ha mindig hivatalos címként és státuszként vagy egyfajta babérként kezeled a kötelességedet, és azt képzeled, hogy mások azért vannak, hogy a pozíciódért dolgozzanak és szolgáljanak, akkor ez problémát jelent – Isten meg fog vetni és megundorodik tőled. Ha úgy hiszed, hogy egyenlő vagy másokkal, csak egy kicsit több megbízatást és felelősséget kapsz Istentől, ha meg tudod tanulni, hogy egyenrangúvá tedd magad velük, és még ahhoz is le tudsz alacsonyodni, hogy megkérdezd, mit gondolnak mások, ha komolyan, gondosan és figyelmesen meg tudod hallgatni, amit mondanak, akkor harmóniában fogsz együttműködni másokkal” (Az Ige, 4. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Első rész)). Isten szavai megmutatják nekünk a gyakorláshoz vezető utat. Isten azt követeli tőlünk, hogy engedjük el az irányító szerepét, és működjünk együtt harmonikusan másokkal, ne ragaszkodjunk a saját módszereinkhez, hallgassunk jobban mások tanácsaira, és tanuljunk az erősségeikből. Csak így tudjuk megfelelően végrehajtani a kötelességeinket. Régebben azt gondoltam, hogy korábban sok éven át vezetői kötelességeket végeztem és volt munkatapasztalatom, és hogy ez egyfajta tőkének számít, mindig azt hittem, hogy jobb vagyok másoknál, képtelen voltam meglátni a testvéreim erősségeit, és csak kárt okoztam nekik. Csak zavart okoztam a gyülekezet munkájában. Most rájöttem, hogy a nővér, akivel párban voltam, stabilan és teherbíróan teljesíti a kötelességét. Ha észrevette, hogy valaki az alapelvek ellen cselekszik, útmutatást és segítséget nyújtott. Én azonban nem értékeltem az erősségeit, és gyakran lenéztem őt. A legtöbbször nem hallgattam a tanácsaira, sőt, korlátoztam őt. Amikor erre gondoltam, elszégyelltem magam, és sajnáltam a nővéremet. Mindenkinek voltak erősségei. Isten azért párosított össze minket, hogy segíthessünk egymáson, tanuljunk egymástól, és kölcsönösen számon kérjük egymást, nehogy eltévelyedjünk. Ez a fajta gyakorlat jótékonyan hatott a gyülekezeti munkára. Most változtatnom kellett. Kötelességeim végrehajtása során az igazságot kellett keresnem, jobban kellett hallgatnom mások tanácsára, és nem a saját tapasztalataimra és képzettségemre hagyatkoznom. Az Isten szavai által mutatott utat kellett követnem.

Egy gyűlés során az evangélium egy potenciális befogadójával kapcsolatos nehézségeket és kérdéseket vitattuk meg. Más véleményen voltam, mint az egyik nővér, és amikor megosztottam a nézetemet, ő nem értett egyet velem. Egy kicsit zavarba jöttem, és azt gondoltam: „Az utóbbi időben a saját megközelítésemet követve fel tudtam mutatni eredményeket az evangélium terjesztésében. Hogyan tudnád te, aki fiatalabb vagy, és tapasztalatlan az evangéliumi munkában, megérteni, miként kell ezeket a kérdéseket kezelni?” A szívem mélyén elkezdtem arrogánsan ragaszkodni a saját véleményemhez, de ebben a pillanatban eszembe jutottak Isten szavai: „Ha úgy hiszed, hogy egyenlő vagy másokkal, csak egy kicsit több megbízatást és felelősséget kapsz Istentől, ha meg tudod tanulni, hogy egyenrangúvá tedd magad velük, és még ahhoz is le tudsz alacsonyodni, hogy megkérdezd, mit gondolnak mások, ha komolyan, gondosan és figyelmesen meg tudod hallgatni, amit mondanak, akkor harmóniában fogsz együttműködni másokkal” (Az Ige, 4. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Első rész)). Ekkor ébredtem rá, hogy a nővér elutasítása az álláspontomat illetően segíthet abban, hogy elengedjem a nagyképűségemet, megtanuljak harmonikusan együttműködni másokkal, és meghallgatni a tanácsaikat. Alapos megfontolás után úgy találtam, hogy a nővér javaslata helyénvaló és megalapozott. Abban a pillanatban rájöttem, hogy a múltban túlságosan önelégült voltam, magasabbrendűnek gondoltam magamat, és nem szívleltem meg mások tanácsait. Túlságosan arrogáns voltam. Azt is láttam, hogy a Szentlélek másként munkálkodik minden emberben. Mindegy, hogy ki tesz javaslatot, meg kell próbálni meghallgatni és tovább vizsgálódni, tanulni egymás erősségeiből és hiányosságaiból, hogy jól végezzük a munkánkat. Most, hogy a nővér javaslata megfelelő volt, el kell fogadnom. Azt mondtam: „Haladjunk a te terved szerint!” Amikor félretettem a saját véleményemet, és meghallgattam a nővér tanácsát a gyülekezeti munka érdekében, a bizonyosság érzése töltött el. Később, amikor a kötelességek elvégzése során problémákkal szembesültünk, mindenki megosztotta a saját álláspontját. Én elfogadtam testvéreimtől minden olyan megfelelő javaslatot, amely megoldhatta a problémát. Néha, amikor a testvéreim rámutattak a problémáimra, bár kényelmetlenül éreztem magam, el tudtam fogadni, és el tudtam gondolkodni rajtuk. Miután egy ideig így gyakoroltam, fejlődtem, és normálisan tudtam érintkezni a testvéreimmel.

Bár nagy fájdalmat okozott a kizárás, abban segített, hogy többet megtudjak a mélyen gyökerező arrogáns természetemről. Az ilyen körülmények megtapasztalása nélkül nehéz lett volna megváltoznia egy olyan arrogáns embernek, mint amilyen én voltam. Ha nem változtam volna meg, végül lelepleződnék és kirekesztenének. Ez az elbocsátás és kizárás Isten nagy szeretete és üdvössége az irányomban. Szívem legmélyéről őszintén dicsőítem Istent!


10. Egy főiskolai hallgató nehéz hitbeli útja

2021 szeptemberében elsőéves voltam. A világjárvány miatt online órákat vettünk, de mivel így alakultak az események, az interneten egy nővérrel is találkoztam, aki meghívott az online összejövetelekre. Amikor az a nővér tanúskodott nekem, hogy Mindenható Isten a visszatért Úr Jézus, nagyon izgatott lettem. Vizsgálódásom ideje alatt sokat olvastam Mindenható Isten szavait, és megbizonyosodtam Isten utolsó napokbeli munkájáról. Nagyon szerettem volna minél több embernek hirdetni az evangéliumot, és a családomra gondoltam. Ezt hittem: „Biztosan nagyon boldogok lesznek, ha meghallják, hogy az Úr visszatért.” Meghívtam a szüleimet és a nagymamámat, hogy együtt vegyünk részt egy összejövetelen, de ők elhitték az interneten terjedő alaptalan szóbeszédeket, így egyikük sem volt hajlandó keresni és vizsgálódni. Még ezt is mondták nekem: „Ne vegyél részt a Mindenható Isten Egyházának összejövetelein! Elég, ha a vallásos gyülekezetbe jársz.” Majd megkértek, hogy összpontosítsak a tanulmányaimra. Mivel ragaszkodtam Mindenható Istenben való hitemhez, a szüleim nagyon dühösek lettek. Gyakran elvették a mobiltelefonomat, és nem engedték, hogy részt vegyek az összejöveteleken. Sokszor szerettem volna visszakapni a telefonomat, de apám hirtelen haragú volt, és gyakran kiabált velem, sőt meg is vert. Egyszer kilökött a házból, és a hajamnál fogva rángatott. Anyám látta ezt, de nem állította meg őt, sőt még átkozott is engem, mondván, hogy megérdemlem, és hogy félrevezetett egy hamis krisztus. Tudtam, hogy nem vagyok félrevezetve. Az Úr Jézus azt mondta: „Akkor, ha valaki ezt mondja nektek: Íme, itt a krisztus vagy amott – ne higgyétek el! Mert hamis krisztusok és hamis próféták jönnek majd, nagy jeleket és csodákat tesznek, hogy félrevezessék, ha lehet, a választottakat is” (Máté 24:23-24). A hamis krisztusok csak utánozni tudják Isten korábbi munkáját, és nagy jeleket és csodákat mutatnak, hogy félrevezessék az embereket. Isten azonban mindig új, és soha nem régi. Nem ismétli meg az Ő korábban végzett munkáját. Isten az emberiség szükségletei szerint cselekszik. Az utolsó napokban Mindenható Isten kifejezi az igazságot, hogy elvégezze az ítélet munkáját, megtisztítva az emberiséget a romlottságától. A hamis krisztusok azonban nem tudják kifejezni az igazságot; még kevésbé tudják megtisztítani vagy megmenteni az embereket. Ennek az az oka, hogy a hamis krisztusok nem rendelkeznek az igazsággal. Ráadásul akkoriban Mindenható Isten szavait olvasva sok olyan igazságot és misztériumot értettem meg, amit korábban nem értettem. Megtudtam Isten 6.000 éves irányítási tervének, és az Ő megtestesülésének misztériumait. Azt is megtudtam, hogy Isten hogyan munkálkodik az emberek vezetésén, hogyan tisztítja meg az embereket, hogyan változtatja meg romlott beállítottságukat, és hogyan osztályozza őket fajtájuk szerint és így tovább. A szavak alapján, melyeket Mindenható Isten kifejezett, megerősödtem abban a hitemben, hogy Mindenható Isten a visszatért Úr Jézus. Megmondtam a szüleimnek: „Bármi történjék is, nem adom fel a hitet Mindenható Istenben.” Anyám pofon vágott, amikor látta, hogy ragaszkodom Mindenható Istenben való hitemhez. Anyám eddig még soha nem ütött meg, és végtelenül nyomorultnak éreztem magam – sírni kezdtem.

A következő négy napban a szüleim még mindig nem adták vissza a telefonomat. Azt mondták, hogy ne menjek főiskolára, maradjak otthon, végezzem a házimunkát, és gondoskodjak az öcsémről és a húgomról. Arra is figyelmeztettek, hogy ne említsek az öcsémnek és a húgomnak semmi olyat, aminek köze van az Istenben való hithez. Szembesülve... Szembesülve ezzel a környezettel, egy kissé gyenge lettem. Úgy éreztem, hogy senki sem tud megérteni engem. Nem értettem Isten szándékát – miért rendezne el Isten ilyen környezetet számomra? Még az összejöveteleken való részvételt és a kötelességem végzését is abba akartam hagyni. Akkor két részletet olvastam Isten szavaiból. „Isten embereken végzett munkája minden lépését illetően kívülről úgy tűnik, mintha emberek közti interakciókról lenne szó, mintha emberi elrendezésből vagy emberek általi zavarásból születne. A színfalak mögött azonban a munka minden lépése és minden történés egy-egy fogadás, amelyet a Sátán tesz Isten előtt, és amely szükségessé teszi, hogy az emberek szilárdan álljanak az Isten melletti bizonyságtételükben. Vegyük például Jób próbatételét: a színfalak mögött a Sátán fogadást kötött Istennel, a Jóbbal történtek pedig emberek tettei és emberi zavarások voltak. Isten bennetek végzett munkájának minden egyes lépése mögött ott van a Sátán fogadása Istennel – az egész hátterében egy csata dúl. [...] Minden, amit az emberek tesznek, megköveteli, hogy erőfeszítéseik során megfizessenek egy bizonyos árat. Tényleges szenvedés nélkül nem felelhetnek meg Istennek; meg sem közelítik azt, hogy megfeleljenek Istennek, csak üres szlogenekkel dobálóznak!” (Az Ige, I. kötet – Isten megjelenése és munkája. Csak az Isten iránti szeretet az igaz hit Istenben). „Ne bátortalanodj el, ne légy gyenge, és érthetővé teszem a dolgokat számodra. A királysághoz vezető út nem olyan sima; semmi sem olyan egyszerű! Ugye azt szeretnéd, hogy az áldások könnyen jöjjenek hozzád? Ma mindenkinek keserű próbákkal kell majd szembenéznie. Az ilyen próbatételek nélkül az Engem szerető szívetek nem fog megerősödni, és nem lesz bennetek igaz szeretet Irántam. Még ha ezek a próbák csupán jelentéktelen körülményekből is állnak, mindenkinek át kell mennie rajtuk; csak annyi a különbség, hogy a megpróbáltatások nehézsége egyénenként változó lesz. A próbák Tőlem származó áldások, és közületek hányan jöttök Elém gyakran, hogy térden állva könyörögjetek az áldásaimért? Ostoba gyermekek! Mindig úgy gondoljátok, hogy néhány kedvező szó az Én áldásomnak számít, de nem ismeritek fel, hogy a keserűség az áldásaim egyike. Akik osztoznak keserűségemben, azok bizonyosan részesednek majd édességemben is. Ez az Én ígéretem és áldásom számotokra” (Az Ige, I. kötet – Isten megjelenése és munkája. Krisztus kijelentései a kezdetekkor, 41. fejezet). Isten szavai erőt adtak nekem, és megértettem, hogy bár a felszínen úgy tűnik, hogy a szüleim vernek, átkoznak engem, és elveszik a telefonomat, hogy megakadályozzák az Istenben való hitemet, valójában a Sátán trükkjei állnak emögött. Pontosan úgy, mint Jób esetében történt, amikor a Sátán különböző módokon megkísértette Jóbot, aki elvesztette gyermekeit és vagyonát, és testét fájdalmas fekélyek borították be. A Sátán ezt arra akarta felhasználni, hogy rávegye Jóbot Isten megtagadására, Jób azonban nem tagadta meg Isten nevét, hanem továbbra is dicsérte Isten nevét, és szilárdan megállt Isten melletti bizonyságtételében. Mindez Isten engedélyével történt velem. Bár gyenge voltam, szilárdan meg akartam állni Isten melletti bizonyságtételemben. Nem számít, hogy a szüleim hogyan vertek, és milyen eszközökkel próbáltak megállítani, hinnem kellett Istenben, és végeznem kellett a kötelességemet. Nem hagyhattam, hogy a Sátán cselszövései sikerrel járjanak. Úgy éreztem, hogy otthon nagyon nehéz hinni Istenben, és nem tudok a kötelességem végzésére koncentrálni. Ezért úgy döntöttem, hogy elmegyek otthonról.

A dolgok azonban nem alakultak olyan egyszerűen, mint gondoltam. Miután elmentem, a családom folyamatosan keresett. Jelentették az esetet a rendőrségen, és még egy videót is feltettek rólam az internetre, miszerint eltűntem, és ha valaki lát, hívja a rendőrséget. Aggódtam, hogy ha ez így folytatódik, az bajba sodorja a testvéreket és a gyülekezetet. Ezért felhívtam a családomat, és megkértem őket, hogy töröljék a videót, mondván, hogy egy nap majd visszatérek. Nem voltak hajlandók abbahagyni. Később találtak egy nővért, aki Isten szavainak könyveit őrizte, és megkérdezték tőle, hogy hol vagyok. Még meg is fenyegették a nővért. Hogy ne keverjem bele a nővért, haza kellett mennem, hogy megóvjam a környezetet. Amikor hazaértem, láttam, hogy sok falubeli és rokon csődül össze a házam körül. A szüleim elhívták a médiát. Az újságírók azt kérdezték: „Hol voltál? Miért hagytad el a szüleidet? Miért nem jöttél haza?” Sok kellemetlen dolgot is mondtak, azt állítva, hogy hálátlan vagyok a szüleimmel szemben, engedetlen gyerek vagyok, és hogy nem érdekel a tanulás. Abban az időben körülöttem mindenki hitetlen volt. Senki sem értett meg engem. Nagyon magányosnak éreztem magam, teljesen egyedül, ezért csendben imádkoztam Istenhez: „Édes Istenem, bármi történjék is ezután, Te adj nekem bátorságot, hogy szembenézzek mindezzel.” Isten szavainak egy szakasza jutott eszembe, amelyet már korábban olvastam: „Nehézségeket kell elszenvedned az igazságért, fel kell áldoznod magad az igazságért, el kell viselned a megaláztatást az igazságért, és ahhoz, hogy még többet elnyerj az igazságból, még több szenvedésen kell keresztülmenned. Ezt kellene tenned. Nem szabad eldobnod az igazságot egy harmonikus családi élet élvezetének kedvéért, és nem szabad elveszítened egy egész élet méltóságát és tisztességét a pillanatnyi élvezet kedvéért. Mindarra kell törekedned, ami szép és jó, és olyan életutat kell követned, amely értelmesebb” (Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről). Isten szavaiból megértettem, hogy szenvednem kell az igazságért, és el kell viselnem a megaláztatást az igazságért, és hinnem kell Istenben, és soha nem hagyhatom el Mindenható Istenbe vetett hitemet. Isten sokat szenvedett, hogy megmentse az emberiséget – a KKP kormánya elítélte és üldözte, és egy egész nemzedék elutasította Őt. Isten túl sokat áldozott az emberiségért. Én élveztem Isten sok-sok szavának öntözését és ellátását – hát mit számít ez a kis szenvedés? Ezenkívül miközben ezt a fájdalmat elszenvedtem, Isten mellettem volt. Isten vezetett engem, és utat mutatott nekem. Amikor ezt megértettem, hit és erő töltötte el a szívemet, és nem éreztem magam többé magányosnak. Az sem érdekelt már, hogy mit gondolnak rólam ezek az emberek. A nagybátyám és a családom arra kényszerített, hogy adjak interjút. Bármit mondtam, nem hittek nekem. Később a családom elkezdett megfigyelni engem. Kívülről bezárták az ajtót, még akkor is, amikor aludtam. Mélységesen szomorú voltam. Nem tettem semmi rosszat. Csak hittem Istenben, és végeztem a kötelességemet, de így bántak velem.

Amikor szomorú voltam és gyötrődtem, az öcsém hirtelen bejött a szobámba, és azt mondta, szeretné, ha lenne társaságom. Adott nekem egy régi mobiltelefont, és segített, hogy fel tudjak kapcsolódni a netre. Megnéztem egy videót Isten szavainak felolvasásáról, melynek címe: „Isten szeretetreméltóságát csak fájdalmas próbatételek megtapasztalása által ismerheted meg.” Mindenható Isten azt mondja: „Pontosan mennyire szereted ma Istent? És pontosan mennyit tudsz mindarról, amit Isten végzett benned? Ezeket a dolgokat kellene megtanulnod. Amikor Isten a földre érkezik, minden, amit az emberben végzett, és amit az embernek látnia engedett, azért történt, hogy az ember szeresse és igazán megismerje Őt. Az, hogy az ember képes szenvedni Istenért, és képes volt idáig eljutni, az egyfelől Isten szeretetének, másfelől Isten üdvösségének köszönhető; továbbá az ítéletnek és a fenyítés munkájának, amelyet Isten az emberben véghezvitt. Ha nélkülözitek Isten ítéletét, fenyítését és próbatételeit, és ha Isten nem vetett alá benneteket szenvedésnek, akkor őszintén szólva nem szeretitek igazán Istent. Minél hatalmasabb Isten munkája az emberben, és minél nagyobb az ember szenvedése, annál nyilvánvalóbb, mennyire jelentőségteljes Isten munkája, és annál inkább képes annak az embernek a szíve igazán szeretni Istent. Hogyan tanulod meg, hogy kell szeretni Istent? Kínszenvedés és finomítás nélkül, fájdalmas próbatételek nélkül – továbbá, ha Isten nem adna semmi mást az embernek, mint kegyelmet, szeretetet és irgalmat – képes lennél-e eljutni arra a pontra, hogy igazán szeresd Istent? Egyfelől az ember Isten próbatételei során ismeri meg saját hiányosságait, és látja be, milyen jelentéktelen, megvetésre méltó és alacsony rendű ő valójában, hogy nincs semmije, és ő maga is semmi; másfelől Isten az Ő próbatételei folyamán különféle körülményeket teremt az ember számára, amelyek révén az ember jobban képes lesz megtapasztalni Isten szeretetreméltóságát. Bár a fájdalom nagy, sőt néha leküzdhetetlen – akár a megsemmisítő gyász szintjét is elérheti –, miután az ember megtapasztalta, belátja, mennyire szeretetreméltó Isten munkálkodása őbenne, és csakis ezen az alapon születik meg az emberben az Isten iránti igaz szeretet” (Az Ige, I. kötet – Isten megjelenése és munkája). Bár ebben a nehéz helyzetben gyengének éreztem magam, Isten szavai lelkesítettek. Megértettem, hogy ha minden, ami velem történik, simán menne, és nem lennének nehézségeim, az Isten iránti szeretetem nem növekedne. Ha csak Isten kegyelmét, irgalmát és szeretetét kapnám, akkor az én megértésem Isten munkájáról túlságosan korlátozott lenne. A szenvedés és a megpróbáltatások célja az volt, hogy tökéletesítsék az Istenbe vetett hitemet. Úgy éreztem, nem bírom elviselni, hogy a családom korlátoz és üldöz, a körülöttem lévő emberek pedig lekicsinyelnek és lenéznek, mintha egy börtönben élnék, ahonnan nincs kiút. Ebben a környezetben azonban felimertem a hiányosságaimat. Beláttam, hogy túl gyenge vagyok, és túl csekély az érettségem. Amikor először kezdtem hinni Mindenható Istenben, úgy éreztem, hogy nagy hitem van Istenben, és hogy szembe tudok nézni bármilyen környezettel, amellyel találkozom. Amikor azonban valóban szembesültem a szenvedéssel és a nehézséggel, úgy éreztem, hogy ez nagyon nehéz, és még panaszkodtam is a szívem mélyén arról, hogy Isten miért hagyja, hogy ilyen környezetbe kerüljek. Ebben a környezetben végre igazán megértettem a saját hiányosságaimat, és megértettem, hogy csak a szenvedéssel teli környezet megtapasztalása által tudok valódi megértést szerezni önmagamról, és valódi szeretetet érezni Isten iránt.

Később a szüleim erőszakkal elvittek egy lelkészhez, és megkérték a lelkészt, hogy imádkozzon értem. Arra is kényszerítettek, hogy a Bibliát tanulmányozzam a Törvényhozó Gyűlés egyik tagjával, megpróbálták átmosni az agyam. Ezt mondták: „Téged félrevezettek. Te vagy az elveszett tékozló fiú. Ha vissza tudsz jönni, és visszatérsz a szüleid mellé, az Úr még mindig vigyázni fog rád. Ha továbbra is lázadsz, az Úr nem fog vigyázni rád. Jó gyermeknek kell lenned, és tisztelned és szeretned kell a szüleidet, de most rossz úton jársz!” Tudtam, hogy ez a Sátán kísértése. A szüleim iránti ragaszkodásomat használták fel arra, hogy lépre csaljanak. Azt mondták, hogy félre lettem vezetve, és rossz dologban hiszek, de én már megértettem néhány igazságot Mindenható Isten szavait olvasva, és szilárdan hittem, hogy Mindenható Isten a visszatért Úr Jézus Krisztus. Meghallottam Isten hangját, és visszatértem Isten házába. Nem voltam félrevezetve. Tudom, hogy nem könnyű hinni az igaz Istenben. Pontosan úgy van ez, mint a Kegyelem Korában azokkal az emberekkel, akik hittek az Úr Jézusban. Akkoriban sokan azt mondták, hogy rossz dolog hinni az Úr Jézusban, néhányan pedig követték a farizeusokat, és elutasították Őt. Végül azonban az Úr Jézus befejezte munkáját, amikor keresztre feszítették, és megváltotta az egész emberiséget. A tanítványok, akik követték Őt, nem törődtek azzal, hogy mások mit mondanak. Hajlandóak voltak elviselni a szenvedést, és feláldozták az életüket azért, hogy kövessék az Urat az út végéig. Most már hallottam Isten hangját, és megértettem sok igazságot és misztériumot, és nem akartam újra visszatérni a valláshoz. Nincs új fény a vallásban, és nincs benne a Szentlélek munkája. A vallásban soha nem fogod megkapni az igazságot és az életet. Csak azért mondják ezeket a szavakat, hogy megakadályozzák, hogy Istent kövessem, de engem a legkevésbé sem befolyásolnak.

Egy héttel később a szüleim nyomására újra elkezdtem főiskolára járni. Anyám gyakran terjesztett alaptalan híreszteléseket, hogy elítélje Istent, és engedetlennek nevezett engem. Az osztálytársaim is rosszat gondoltak rólam, és lenéztek. Még a főiskola igazgatója is ezt mondta: „Vezető vagy a gyülekezetben? Tilos megkérned az osztálytársaidat, hogy vegyenek részt az összejöveteleiteken. Anyád nagyon törődik veled. A tanulmányaidra kell összpontosítanod, és engedelmeskedned kell a szüleidnek. Ellenkező esetben ki leszel zárva a főiskoláról. Ha hinni akarsz Istenben, elmehetsz a vallásos gyülekezetbe, és ott imádkozhatsz Jézushoz. Ennyi elég lesz.” Nem engedték, hogy részt vegyek a Mindenható Isten Egyházának összejövetelein. Találtak valakit, aki mindennap figyelt engem. A tanáraim, osztálytársaim, barátaim, családtagjaim, sőt még a főiskolai biztonsági őrök is engem figyeltek. Esélyem sem volt elmenni sehova. A szüleim mindig időben felvettek és kitettek a főiskolán. Ha anyám későn fejezte be a munkáját, megkérte a főiskolai biztonsági őröket, hogy vigyázzanak rám. Az igazgatói iroda közelében kellett megvárnom anyámat. Anyám félt, hogy továbbra is hinni fogok Istenben, és figyelmeztetett: „Ha még egyszer rajtakaplak, hogy hiszel Istenben, szólok a rendőrségnek, és letartóztatnak téged és mindenki mást, aki veled együtt hisz Mindenható Istenben!” E szavak hallatán ezt gondoltam magamban: „Még mindig az anyám vagy? Mindent te irányítasz körülöttem, és egyáltalán nem érdekel, hogyan érzem magam.” A nagynéném ezt is mondta: „Ha csak megfordul a fejedben, hogy elszöksz, eltörjük a lábad, és majd meglátjuk, hogy tudsz-e futni!” Ez idő alatt nem tudtam részt venni az összejöveteleken, és nem tudtam végezni a kötelességemet. Mindennap mélységes gyötrelemben voltam. Néha még erre is gondoltam: „Jobb lenne meghalni, mint így élni.” Felismertem, hogy ezek a gondolatok a Sátántól származnak. Nem számít, mi történt, Istenre kellett támaszkodnom, hogy szembenézzek ezzel.

Később találkoztam a barátnőmmel a főiskolán. Ő is hisz Mindenható Istenben. Odaadta a telefonját, és megkért, hogy lépjek kapcsolatba Chloe nővérrel. Chloe nővér elmesélte nekem Az én történetem, a mi történetünk című film tartalmát, amelyben a testvérek Isten szavait adták tovább a börtönben. Ezt mondta: „Néhány testvért tíz évre bebörtönöztek. Nem volt elvégzendő kötelességük, és nem volt gyülekezeti életük, de soha nem vesztették el az Istenbe vetett hitüket. A börtönben folyamatosan imádkoztak Istenhez, és Istenre támaszkodtak, és látták Isten tetteit, és érezték Isten szeretetét és vezetését.” Azokra a börtönben lévő testvérekre gondoltam, akik közül néhányan már egy évtizede ott voltak, miközben én csupán a családom általi akadályokkal és korlátozásokkal szembesültem. Felismertem, hogy nem kellene ilyen gyengének lennem. Nekem is hinnem kell Istenben. Elolvastam néhány szakaszt Mindenható Isten szavaiból. „A megpróbáltatások során normális, hogy az emberek gyengék, vagy negatívak, vagy nincsenek tisztában Isten szándékával, vagy a gyakorlathoz vezető útjukkal. De mindenesetre legyen hited Isten munkájában, Jóbhoz hasonlóan nem szabad megtagadnod Istent. Bár Jób gyenge volt és megátkozta saját születése napját, nem tagadta, hogy az emberi életben minden dolgot Jahve adományozott, és Jahve az, aki mindezt el is veszi. Bármilyen próbatételen kellett is átmennie, ő megtartotta ezt a hitet. A te tapasztalatod szerint, függetlenül attól, hogy milyen finomításon mész keresztül Isten szavai által, amit Isten az emberiségtől megkövetel – röviden szólva –, az a hitük és az Istent szerető szívük. Azzal, hogy így dolgozik, az emberek hitét, szeretetét és elhatározását tökéletesíti. Isten a tökéletesítés munkáját végzi az embereken, és ők nem látják, nem érzik; ilyen körülmények között szükség van a hitedre. Az emberek hitére akkor van szükség, amikor valami nem látható szabad szemmel, és a te hitedre akkor van szükség, amikor nem tudod elengedni a saját elképzeléseidet. Amikor nincs tisztánlátásod Isten munkájáról, akkor az az elvárás veled szemben, hogy legyen hited, határozott álláspontod és állj erősen a bizonyságtételedben. Amikor Jób eljutott erre a pontra, Isten megjelent neki és beszélt hozzá. Vagyis csak a hitedből kiindulva leszel képes meglátni Istent, és amikor van hited, Isten tökéletessé fog tenni téged. Hit nélkül nem tudja ezt megtenni. [...] Mire utal ez a szó, hogy »hit«? A hit az a valódi meggyőződés és az az őszinte szív, amellyel az embereknek rendelkezniük kell, amikor nem láthatnak vagy érinthetnek meg valamit, amikor Isten munkája nem igazodik az emberi elképzelésekhez, és amikor az elérhetetlen az ember számára. Ez az a hit, amelyről beszélek” (Az Ige, I. kötet – Isten megjelenése és munkája. Akik tökéletessé lesznek téve, azoknak finomításon kell átesniük). „Amikor valós életproblémákkal szembesülsz, hogyan kellene ismerned és értened Isten hatalmát és szuverenitását? Amikor szembesülsz ezekkel a problémákkal, és nem tudod, hogyan értsd, kezeld és éld meg őket, milyen hozzáállást kellene magadévá tenned, amely jelzi, hogy alá akarod vetni magad, hogy vágysz arra, hogy alávesd magad, és amely jelzi az Isten szuverenitásának és elrendeléseinek való alávetettséged valódiságát? Először meg kell tanulnod várni; aztán meg kell tanulnod keresni; majd meg kell tanulnod alávetni magad. A »várakozás« azt jelenti, hogy várod Isten idejét, várod azokat az embereket, eseményeket és dolgokat, amelyeket Ő rendezett el számodra, várod, hogy az Ő szándékai fokozatosan feltáruljanak számodra. A »keresés« azt jelenti, hogy megfigyeled és megérted Isten veled kapcsolatos átgondolt szándékait azokon az embereken, eseményeken és dolgokon keresztül, amelyeket Ő rendezett el, megérted rajtuk keresztül az igazságot, megérted, hogy az embereknek mit kell teljesíteniük és milyen utakat kell követniük, megérted, hogy Isten milyen eredményeket akar elérni az emberekben és milyen teljesítményeket akar véghez vinni bennük. Az »alávetés« természetesen arra utal, hogy elfogadod az Isten által vezényelt embereket, eseményeket és dolgokat, elfogadod az Ő szuverenitását, és azon keresztül megtudod, hogyan irányítja a Teremtő az ember sorsát, hogyan látja el az embert az Ő életével, hogyan munkálja az igazságot az emberben” (Az Ige, II. kötet – Isten megismeréséről. Isten Maga, az egyedülálló III.). Isten szavai alapján felismertem, hogy amikor a családtagok és tanárok általi üldözéssel és akadályoztatással találkozom, bár vannak gyengeségeim, nem veszíthetem el az Istenbe vetett hitemet, nem tagadhatom meg Istent, és nem panaszkodhatok Istenre. Jóbot kell utánoznom. Bár Jób a születése napját is elátkozta, amikor megpróbáltatások érték, soha nem tagadta meg Istent, és nem panaszkodott Istenre. Én azonban állandóan panaszkodtam Istenre, amikor ezekkel az üldözésekkel szembesültem – miért hagyta Ő, hogy mindez megtörténjen velem? Hajlandó voltam végezni a kötelességemet, de amikor szembesültem ezekkel a szenvedésekkel és megaláztatásokkal, nem akartam megtapasztalni ezeket a körülményeket, és el akartam menekülni tőlük. Ilyen környezetekben nem tudtam alávetni magam Istennek. Isten szavai azonban kifejezetten kimondják, hogy amikor egy környezettel találkozunk, először várnunk kell, majd keresnünk, és alávetnünk magunkat. Meg kell tanulnom várni, keresni, hogy mi Isten szándéka, és végül elfogadni minden embert, eseményt és dolgot, amit Isten elrendez, és alávetni magam ezeknek. Minden, amit Isten elrendez, jó. Többet kell imádkoznom, és mindent Istenre kell bíznom. Csendben imádkoztam Istenhez: „Édes Istenem, még ha nehéznek is találom az ilyen körülményeket, és gyengeség van a szívemben, a Te szavaid erőt adtak nekem, és a Te szavaid békét hoztak a szívembe. Hajlandó vagyok mindent Rád bízni.”

A következő napokban anyám még mindig folyamatosan ellenállt, és elítélte Mindenható Istent. Minden este rávette a többieket, hogy imádkozzanak értem, és még káromolta is Istent az imáiban. A szavai tőrként döfték át a szívemet. Nem bírtam elviselni azokat a szavakat, amelyek elítélik Istent, és ellenállnak Neki. Aztán ott volt az apám. Átkozott, és még vert is, amikor részeg volt, mert hittem Istenben. Később olvastam Isten szavainak egy részletét. „Manapság azok, akik keresnek, és azok, akik nem keresnek, két teljesen különböző típusú ember, akiknek a rendeltetési helye is nagyon különböző. Azok, akik az igazság megismerésére törekszenek és az igazságot gyakorolják, azok, akiknek Isten elhozza az üdvösséget. Akik nem ismerik az igaz utat, azok démonok és ellenségek; ők az arkangyal leszármazottai, és a pusztítás tárgyai lesznek. Még azok is, akik egy homályos Isten jámbor hívei – nem démonok-e ők is? [...] Aki nem hisz a megtestesült Istenben, az démoni, sőt a pusztulásé lesz. Azok, akiknek van hite, de nem gyakorolják az igazságot, azok, akik nem hisznek a megtestesült Istenben, és azok, akik egyáltalán nem hisznek Isten létezésében, szintén a pusztítás tárgyai lesznek. Mindazok, akiknek megengedik, hogy fennmaradjanak, azok az emberek, akik átmentek a finomítás szenvedésén, és szilárdan álltak; ezek azok az emberek, akik valóban kiállták a próbákat. Bárki, aki nem ismeri el Istent, ellenség; vagyis bárki, aki nem ismeri el a megtestesült Istent – függetlenül attól, hogy ezen az áramlaton belül vagy kívül van-e vagy sem –, az antikrisztus! Ki a Sátán, kik a démonok, és kik Isten ellenségei, ha nem azok az ellenállók, akik nem hisznek Istenben? Nem ők-e azok az emberek, akik lázadnak Isten ellen?” (Az Ige, I. kötet – Isten megjelenése és munkája. Isten és ember együtt fog bemenni a nyugalomba). Isten szavaiból megértettem, hogy a szüleim és én teljesen más utakon járunk. A szüleim nem fogadták el a megtestesült Istent, sőt, ellenálltak Neki, és elítélték Őt. Főleg anyám káromolta állandóan és ítélte el Istent. Lényegüknél fogva ellenállnak Istennek; ők Isten ellenségei, és ők ördögök és Sátánok. A végén Isten pusztulásra ítéli őket. Többé már nem tudtak megkötni.

Olvastam egy másik részletet Mindenható Isten szavaiból. „Akármilyen »erős« is a Sátán, akármilyen vakmerő és nagyravágyó, akármilyen nagy a károkozási képessége, akármilyen széles körűek a technikái az ember megrontására és elcsábítására, akármilyen ravaszak a trükkjei és cselszövései az ember megfélemlítésére, akármilyen változékony formában létezik, soha nem volt képes megteremteni egy árva élőlényt sem, soha nem volt képes törvényeket vagy szabályokat lefektetni minden dolog létezése számára, és soha nem volt képes uralni és irányítani egyetlen tárgyat sem, legyen az akár élő, akár élettelen. A világegyetemben és az égbolton nincs olyan személy vagy tárgy, amely tőle született volna, vagy neki köszönhetné a létét, nincs egyetlen személy vagy tárgy sem, amelyet ő uralna vagy irányítana. Épp ellenkezőleg, a Sátánnak nemcsak hogy Isten uralma alatt kell élnie, hanem ráadásul még alá is kell vetnie magát Isten minden parancsának és utasításának. Isten engedélye nélkül a Sátánnak nehéz akár csak egy csepp vizet vagy egy homokszemet is megérintenie a földön; Isten engedélye nélkül a Sátán szabadsága még arra sem terjed ki, hogy a földön a hangyákat mozgassa, nemhogy az Isten által teremtett emberiséget. Isten szemében a Sátán alsóbbrendű, mint a hegyek liliomai, mint a levegőben szálló madarak, mint a halak a tengerben és mint a férgek a föld színén. Szerepe a dolgok összessége között az, hogy minden dolgot szolgáljon, az emberiséget szolgálja, valamint, hogy Isten munkáját és az Ő irányítási tervét szolgálja. Bármilyen rosszindulatú is a természete, bármilyen gonosz is a lényege, mindössze annyit tehet, hogy kötelességtudóan betölti funkcióját, amely nem más, mint Isten szolgálatában állni és Isten ellenpontjaként szolgálni. Ilyen a Sátán lényege és pozíciója. Lényege nem kapcsolódik az élethez, nem kapcsolódik az erőhöz, nem kapcsolódik a hatalomhoz; nem több ő, mint játékszer Isten kezében, csupán egy gép Isten szolgálatában!” (Az Ige, II. kötet – Isten megismeréséről. Isten Maga, az egyedülálló I.). Olyan emberek vettek körül, akik nem hisznek Istenben, és a szüleim mindenfélét kitaláltak, hogy megakadályozzák az Istenben való hitemet. Akár a főiskolán voltam, akár otthon, mindennap figyeltek engem, és sokféle fondorlattal próbáltak megakadályozni abban, hogy Isten szavait olvassam, és imádkozzak. Teljesen irányították az életemet. Isten szavai azonban reményt adtak nekem. Megértettem, hogy nem számít, ők milyen erősnek tűnnek kívülről, Isten szuverén mindenek felett, és Ő a felelős mindenért. Minden, ami velem kapcsolatos, Isten kezében van. Bár a felszínen úgy tűnik, hogy a Sátán megzavarja a dolgokat, a Sátán csak Istennek tesz szolgálatot. Ha ezek a dolgok nem történtek volna meg, nem láttam volna át a családom Istennek ellenálló lényegét. A családom általi üldözés megtapasztalása tovább erősítette elhatározásomat, hogy Istent kövessem. Mindegy, milyen nehéz, Istenre kell támaszkodnom, és szilárdan meg kell állnom a bizonyságtételemben Isten mellett. Miután ezt megértettem, nem volt többé félelem a szívemben.

Később, mivel túl sok főiskolai jegyzetem volt, a szüleim vettek nekem egy laptopot. Minden alkalommal fogtam a laptopomat, és kimentem a mosdóba. Mivelhogy az iskola tele volt térfigyelő kamerákkal, és a barátaim és osztálytársaim is figyeltek engem. A mosdóban csatlakoztam a főiskolai Wi-Fi hálózatra, és meg tudtam nézni néhány tapasztalati tanúságtétel videót és Istent dicsőítő himnuszt. Később bár a családom nem figyelt állandóan, de azt kérték, hogy tartsam velük a kapcsolatot, és megkérték a barátaimat is, hogy figyeljenek engem. Nem tudtam szabadon olvasni Isten szavait, és nem tudtam gyülekezeti életet élni – még kevésbé tudtam végezni egy teremtett lény kötelességét. Úgy éreztem, hogy az életnek így nincs értelme. Szóval egy kora reggel elszöktem otthonról, és eljöttem a gyülekezetbe, ahol elkezdtem gyülekezeti életet élni, és a kötelességemet végezni. Most már kiszabadultam a családom rabságából, és gyülekezeti életet élhetek a testvérekkel. Szabadon olvashatom Isten szavait, és végezhetem a kötelességemet, és a szívem rendkívül békés és felszabadult. Nagyon hálás vagyok Istennek, hogy megmentett engem.


11. Keressetek, és találtok

A lányom epilepsziával született. A férjemmel mindenhol próbáltuk kezeltetni, és mindent megtettünk, amit csak tudtunk, de nem lett jobban. Amikor el voltam keseredve, és zsákutcában éreztem magam, valaki hirdette nekem az evangéliumot, és én hinni kezdtem az Úr Jézusban. A lányom állapota hamarosan javulni kezdett, a férjem és az édesanyja is elkezdett hinni az Úrban. A férjem később prédikátor lett, én pedig otthon tartottam összejöveteleket a gyülekezeti munkatársaknak.

Emlékszem, hogy eljöttek hozzánk, és hirdették az evangéliumot. Azt mondták, hogy az Úr Jézus már visszatért, hogy hús-vér testet öltött, és új munkát végez, és hogy az Ő neve Mindenható Isten. Csodálkoztam, hogy ez hogyan lehetséges. A Biblia így szól: „És nincsen üdvösség senki másban, mert nem is adatott az embereknek az ég alatt más név, amely által üdvözülhetnénk” (Cselekedetek 4:12). „Jézus Krisztus tegnap, ma és mindörökké ugyanaz” (Zsidók 13:8). Az Úr Jézus neve mindörökre változhatatlan. Hogyan lehetne hát Őt Mindenható Istennek nevezni? Hogyan végezhetne új munkát? Akkoriban nem tudtam ezt elfogadni, és nem voltam hajlandó odafigyelni rájuk. Egy idő után ismét eljöttek, hogy hirdessék nekünk az evangéliumot, de én megmakacsoltam magam, és nem hallgattam rájuk. A Biblia világosan azt mondja, hogy az Úr Jézus neve mindörökre változhatatlan, ők mégis azt mondták, hogy az Úr eljött, és hogy Mindenható Istennek nevezik Őt. Ez nem volt összhangban a Bibliával. Ő sem hallgatta meg őket.

2002-ben a férjem egy nap elment prédikálni, és két hét múlva jött vissza. Izgatottnak tűnt, és ezt mondta nekem: „Jó hírem van. Az Úr Jézus, akit annyira vártunk, visszatért! Mindenható Isten, akiről a Keleti Villámlás tanúskodik, a visszatért Úr Jézus! Tudod, Isten hatezer éves irányítási terve három szakaszra oszlik: Az első a Törvény Korának munkája volt, amikor Jahve Isten kihirdette a törvényt, hogy vezesse az embereket a földi életükben. A második a Kegyelem Kora volt, amikor az Úr Jézust keresztre feszítették, és elvégezte az emberiség megváltásának munkáját. A harmadik a Királyság Kora. Mindenható Isten sok igazságot fejez ki, az ítélet és a fenyítés munkáját végzi, feloldja az ember bűnös természetét, teljesen megtisztítja és megmenti az embert, és végül gyönyörű rendeltetési helyre vezeti az embert. A munka ezen három szakasza Istennek az ember megmentésére irányuló teljes munkája, és mindhárom szakasz alapvető fontosságú.” A férjem sok dolgot elmondott nekem. Akkoriban azt gondoltam, hogy ez elképzelhetetlen. Elgondolkodtam: „Hogyan fogadhattad el a Keleti Villámlást? Annyi éven át prédikáltál, hogyan tudtak félrevezetni téged? Egész nap a Bibliát olvastuk. A Galatákhoz írt levél 1:6-7 azt mondja: »Csodálkozom, hogy attól, aki Krisztus kegyelme által elhívott titeket, ilyen hamar más evangéliumhoz pártoltok, pedig nincsen más evangélium. De egyesek megzavartak titeket, és el akarják ferdíteni Krisztus evangéliumát.« A zsidókhoz írt levél 13:8-at is olvastuk: »Jézus Krisztus tegnap, ma és mindörökké ugyanaz.« Ezek a versek világosan kijelentik, hogy az Úr Jézus neve soha nem fog megváltozni. A Keleti Villámlás azt mondja, hogy Isten neve Mindenható Isten. Ez nem az Úr Jézus nevének megváltoztatása? Nem változtatják meg Krisztus evangéliumát? Hogy tudod ezt elhinni? Istenbe vetett hitünkben mindig meg kell őriznünk az Úr nevét. Az Úr neve nem változhat meg!” A férjem jól ismerte a Bibliát, és jól tudott prédikálni. Tudtam, hogy nem fogom tudni meggyőzni, és ha ő elkötelezi magát valami mellett, senki sem tudja megváltoztatni a véleményét. Ezért nem mondtam semmit. Így gondolkodtam: „Ezt nem fogom elfogadni, bármennyire is jól beszélsz. Az Úr Jézus annyi kegyelmet adott nekünk; soha nem tudnám elárulni Őt. A végsőkig követni fogom az Urat, még ha el is kell válnunk.” Végül ezt mondtam neki: „Ha továbbra is az Úr Jézusról prédikálsz, akkor hallgatni fogok rád. Még mindig egy család vagyunk. De ha a Keleti Villámlásról fogsz prédikálni, akkor te mész a magad útján, én meg az enyémen, és elválnak útjaink.” Amikor a férjem látta, hogy makacsul nem vagyok hajlandó meghallgatni, tehetetlenül rázta a fejét, és nem mondott semmi többet.

Miután elfogadta a Keleti Villámlást, hirdette az evangéliumot az embereknek a gyülekezetünkben. A legközelebbi munkatársa, Feng váratlanul kirúgta őt a gyülekezetből. Ezután Feng és a többiek elkezdték lezárni a gyülekezési helyeket, és nem engedték, hogy a hívők meghallgassák, amit a férjem mondani akart. Ezt mondták nekem: „A férjed elfogadta a Keleti Villámlást. Ne hallgass rá! Eltévelyedett a hitében.” Ezt válaszoltam: „Én nem fogadtam el, de néhány dolog, amit mond, összhangban van a Bibliával.” Mivel ezt mondtam, még velem szemben is óvatosak lettek. A hátam mögött így beszéltek rólam: „A férje most már Mindenható Istenben hisz, úgyhogy nem szabad, hogy bármi közünk legyen hozzá. Idővel biztosan ő is a hatása alá kerül. Biztosan ő is el fogja fogadni.” Amikor ezt hallottam, úgy éreztem, igazságtalanság ért. Bárhogyan is bizonygattam az ártatlanságomat, és esküdöztem, hogy nem fogadtam el a Keleti Villámlást, nem hittek nekem. Valahányszor beléptem egy összejöveteli helyszínre, az arckifejezésük megváltozott. Óvakodtak tőlem, attól féltek, hogy félrevezetem a hívőket. Örültek volna, ha egyáltalán nem jelenek meg az összejöveteleken, és nem mertek hozzám szólni, mintha valami fertőző betegségem lenne. Annyira megbántva éreztem magam, és nehezteltem a férjemre. Úgy éreztem, hogy ő tehet arról, hogy engem elutasítanak. Nagyon boldogtalannak és elnyomottnak éreztem magam, ezért az Úrhoz imádkoztam: „Ó, Uram! A testvérek elutasítottak engem. Annyira megbántottak. Mi a Te szándékod?” Hogy bebizonyítsam, hogy nem fogadtam el a Keleti Villámlást, amikor egy nővér, akinél összejöveteleket tartottunk, megbetegedett és kórházba került, én meglátogattam őt, még ajándékot is vittem neki, hogy lássa, mennyire törődöm vele. De miután kiengedték, megint nem vett rólam tudomást többé. Így azután nem jártam el többé az összejövetelekre, és csak otthon imádkoztam, és olvastam a Bibliát. A férjem látta, hogy milyen boldogtalan vagyok, és ismét tanúságot tett nekem Isten új munkájáról. Dühösen így szidtam: „Ha te nem fogadtad volna el a Keleti Villámlást, vajon elutasított volna engem a gyülekezet? Elhagyott volna mindenki? Még ha nem is engednek be az összejövetelekre, én nem fogok a Keleti Villámlásban hinni, mint te! Én hű maradok az Úr nevéhez, és soha nem fogom megtagadni, hogy Krisztus az én Uram!” Nem lett dühös, amikor látta, hogy rossz a kedvem, csak nyugtalan lett, és aggódott. Később két testvért is elhozott, hogy közösséget vállaljanak velem. Az egyik testvér nagyon őszintén ezt mondta: „Nővérem! Az Úr Jézus valóban visszatért, és milliónyi szót kimondott. Ezek a szavak mind az igazság. Az összes zavarodottságodat meg lehet oldani Isten szavaival. Csak hallgasd meg, és megtudod!” Akkoriban csak azzal foglalkoztam, hogy mit csinálok, és nem voltam hajlandó odafigyelni rájuk. A testvérek látták, hogy nem figyelek, így nem volt más választásuk, mint elmenni. Láttam, hogy a Keleti Villámlás emberei milyen méltóságteljesek és egyenesek, és milyen szeretetteljesek. Nem haragudtak meg, annak ellenére, hogy így leállítottam őket, és nagyon türelmesen társalogtak velem. Egyértelműen igaz hívők voltak, de hogyan hihettek a Keleti Villámlásban? Nem tudtam rájönni. Ezután a férjem elutazott, hogy hirdesse az evangéliumot. Amíg távol volt, az emberek folyamatosan tanúságot tettek nekem Isten új munkájáról, de én nem voltam hajlandó meghallgatni őket. Ha jött valaki, bezártam az ajtót, és elbújtam mögötte. Látták, hogy az ajtó zárva van, és elmentek. Akkoriban, amikor arra gondoltam, hogy az emberek a gyülekezetben mennyire félreértettek és elutasítottak, megbántva éreztem magam. Sokszor sírtam és tettem vallomást az Úrnak a szenvedésemről. Egyszer hirtelen ez jutott eszembe: „A gyülekezet nem engedi, hogy részt vegyek az összejöveteleken, ezért ha visszaviszem a gyülekezetbe a jó juhokat, akiket a Keleti Villámlás ellopott, akkor majd elhiszik, hogy nem árultam el az Urat.” Fény gyúlt a szívemben, amikor erre gondoltam, és azonnal az Úrhoz imádkoztam: „Ó, Uram! Te átvizsgálod a szívünk legmélyét, és tudod, hogy hűséges vagyok Hozzád. Nem fogadtam el a Keleti Villámlást. Ó, Uram, a gyülekezet már nem akar engem, és ez fáj nekem. Nem vagyok hajlandó otthon ülni, megbántva és semmibe véve. Ó, Uram, kérlek, nyújts nekem bölcsességet és erőt, hogy a jó juhokat, akiket a Keleti Villámlás ellopott, visszavigyem a Te nevedhez! Ó Uram, kérlek, segíts rajtam!” Miután imádkoztam, azt terveztem, hogy kezdeményezni fogok, és felveszem a kapcsolatot a Keleti Villámlás embereivel, hogy szembeszálljak velük, hogy a Biblia segítségével megcáfoljam őket, és visszahozzam Isten juhait, ezért mindennap sok időt töltöttem a Biblia olvasásával.

Egy nap buzgón olvastam a Szentírást, amikor rábukkantam erre: „Mert ahogyan a villámlás, amely az égbolt egyik részéből kivillan, míg a másikat megvilágítja, úgy lesz majd az Emberfia is, az Ő napján. Előbb azonban még sokat kell szenvednie és megvettetnie ettől a nemzedéktől” (Lukács 17:24-25). Megdöbbentem. Hogy lehet, hogy most, amikor ezt a verset olvastam, másképp éreztem magam, mint korábban? Elgondolkodtam ezeken a szavakon: „Előbb azonban még sokat kell szenvednie és megvettetnie ettől a nemzedéktől.” Mindig azt gondoltam, hogy ez az Úr Jézusról szól, mert a Kegyelem Korában Isten testet öltött, hogy az Úr Jézus Krisztussá váljon, és az a nemzedék elutasította, keresztre feszítették, és annyi fájdalmat elszenvedett. Hogy lehet, hogy az Úr ezt mondta: „és megvettetnie ettől a nemzedéktől”, amikor megjövendölte az Emberfia visszajövetelét? Ez még mindig a 2000 évvel ezelőtti Úr Jézusról szól? Minél többet elmélkedtem rajta, annál inkább úgy éreztem, hogy amit a Keleti Villámlás emberei mondanak, az összhangban van a Bibliával. Arra is gondoltam, hogy a Keleti Villámlás emberei bizonyságot tesznek amellett, hogy Mindenható Isten Isten második megtestesülése, és hogy az emberek minden felekezetből megítélik Mindenható Isten munkáját, ellenállnak annak, és elítélik azt, és hogy a kormánypárt, a KKP milyen elszántan zaklatja és üldözi a Keleti Villámlást – vajon nem ezt jelenti, hogy Mindenható Isten sokat szenved, és ez a nemzedék megveti Őt? „Előbb azonban még sokat kell szenvednie és megvettetnie ettől a nemzedéktől” – lehetséges, hogy ez valójában Mindenható Istenre vonatkozik? Mindenható Isten az Úr Jézus visszatérése? Erre gondolva megijedtem: „Jaj, ne! Valóban ellenálltam az Úrnak?” De aztán erre gondoltam: „Az nem lehet! Az Úr neve változhatatlan!” Aztán viszont ezt gondoltam: „Ez egy nagyon komoly dolog, nem ítélhetem el csak úgy vakon a Keleti Villámlást. Tényleg nem szabad ellenállnom az Úrnak.” Ekkor eszembe jutottak az Úr szavai: „Mert aki kér, mind kap, aki keres, talál, és a zörgetőnek megnyittatik” (Máté 7:8). Úgy éreztem, mintha kinyílt volna a szemem, és ezt gondoltam: „Igen, keresnem kell.”

Eszembe jutott, hogy a férjemnek van egy evangéliumi kiadványa. Azt mondta nekem: „Ez a könyv az összes zavarodottságodat feloldhatja.” Sietve megkerestem a könyvet, de mielőtt elolvastam volna, imádkoztam: „Ó, Uram, kérlek, világosíts meg engem, és engedd meg, hogy tisztán lássam ennek a könyvnek a tartalmát! Nincs elegendő érettségem, és félek, hogy félrevezetnek, de attól is félek, hogy ellenállok Neked. Ó, Uram, kérlek, óvj meg engem, amikor ma ezt a könyvet olvasom!” Imádkozás után kinyitottam a könyvet, és belenéztem. Tényleg olyan kérdések voltak benne, amelyeket fel akartam tenni. Az első Isten nevéről szólt. A könyvben ez állt: „A Bibliában meg van írva: »És nincsen üdvösség senki másban, mert nem is adatott az embereknek az ég alatt más név, amely által üdvözülhetnénk« (Cselekedetek 4:12). Ez teljesen igaz. De ez nem bizonyítja, hogy Istent csak Jézusnak lehet hívni, és hogy az Ő neve soha nem változhat meg. Mindannyian emlékszünk arra, hogy az Ószövetségben Jahve ezt mondta: »Én, én vagyok az Úr, rajtam kívül nincs szabadító« (Ézsaiás 43:11). »Jahve [...] az én nevem mindörökre, így szólítsatok engem nemzedékről nemzedékre!« (2Mózes 3:15). Az Újszövetségben, az Apostolok Cselekedetei 4:12-ben pedig ez áll: »És nincsen üdvösség senki másban, mert nem is adatott az embereknek az ég alatt más név, amely által üdvözülhetnénk.« A »senki más« azt jelenti: senki más, mint Jézus. Melyik tehát Isten egyetlen neve, Jahve vagy Jézus? Isten neve eredetileg Jahve volt, de később Jézus lett. Tehát nem változott meg Isten neve? És amikor az Úr Jézus visszatér az utolsó napokban, az Ő neve is hasonló változáson megy keresztül. Olvassuk el ezt a próféciát a Jelenések könyvében, és akkor megértjük! A Jelenések könyve 3:12 így szól: »Aki győz, azt oszloppá teszem az én Istenem templomában, és ott marad örökké, felírom rá az én Istenem nevét és az én Istenem városának, az új Jeruzsálemnek a nevét, amely a mennyből száll alá az én Istenemtől, és az én új nevemet.« Ez világosan megjövendöli, hogy amikor Isten visszatér az utolsó napokban, új neve lesz. Tehát lehet, hogy ez az új név még mindig »Jézus«? Hogyan lehetne ez egy új név, ha Őt még mindig »Jézusnak« hívják?” Úgy éreztem, hogy ezek a szavak nagyon észszerűek, hogy összhangban vannak a Bibliával. Amit prédikáltak, nem tért el a Bibliától. Már sokszor olvastam ezeket a verseket, hogyhogy nem értettem meg? Jahve volt Isten neve a Törvény Korában. Jézus volt Isten neve a Kegyelem Korában. Jahve és Jézus, mindkettő Isten neve volt. Különböző korokban különböző nevei voltak. Ebben a két korban különböző nevei voltak. Amikor korábban azt mondtam, hogy Isten neve változhatatlan, az ellentétben állt a tényekkel. A Jelenések könyve szerint az Úrnak „új neve” lesz. Ebből kiderül, hogy ez az „új név” nem az Úr Jézusra vonatkozik.

A kérdésre adott válaszban a könyv Mindenható Isten szavait is idézte. „Isten minden korban új munkát végez, és új néven nevezik; hogyan végezhetné ugyanazt a munkát különböző korokban? Hogyan ragaszkodhatna a régihez? A Jézus nevet a megváltás munkája miatt vette fel, tehát vajon akkor is ugyanezen a néven neveznék-e Őt, amikor az utolsó napokban visszatér? Vajon még mindig a megváltás munkáját végezné? Miért van az, hogy Jahve és Jézus egy, mégis különböző korokban különböző neveken nevezik Őket? Nem azért, mert a munkájuk kora különböző? Képviselhetné-e egyetlen név Istent az Ő teljességében? Ily módon Istent más-más korban más-más néven kell nevezni, Neki pedig arra kell használnia a nevet, hogy megváltoztassa a kort és hogy képviselje a kort. Hiszen egyetlen név sem képviselheti teljes mértékben Magát Istent, és minden egyes név csak arra képes, hogy egy adott korban Isten természetének időbeli aspektusát képviselje; mindössze annyi a dolga, hogy az Ő munkáját képviselje” (Az Ige, 1. kötet – Isten megjelenése és munkája. Isten munkájának látomása (3.)). „A »Jahve« az a név, amelyet Izráelben végzett munkám során vettem fel, és azt jelenti, hogy az izráeliták (Isten választott népe) Istene, aki képes megszánni az embert, megátkozni az embert, és irányítani az ember életét; az Isten, aki nagy hatalommal bír és tele van bölcsességgel. »Jézus« Immánuél, melynek jelentése a vétekáldozat, ami tele van szeretettel, könyörületességgel, és amely megváltja az embert. Ő elvégezte a Kegyelem Korának munkáját és Ő képviseli a Kegyelem Korát, és csak egy részét képviselheti az irányítási terv során végzett munkának. [...] Jézus neve a Kegyelem Korából származik, és a Kegyelem Korában végzett megváltás munkája miatt született. Jézus neve azért adatott, hogy a Kegyelem Korának emberei újjászülethessenek és üdvözülhessenek, és hogy az egész emberiség megváltásának önálló neve legyen. Így a Jézus név a megváltás munkáját képviseli, és a Kegyelem Korát jelöli. A Jahve név Izráel népének önálló neve, amely a törvény szerint élt. Minden egyes korban és a munka valamennyi szakaszában, az Én nevem nem alap nélküli, hanem képviseleti jelentőséggel is bír: minden név egy-egy kort képvisel. A »Jahve« a Törvény Korát képviseli, és ez az a megtisztelő név, amellyel Izráel népe az Istent nevezte, akit imádott. »Jézus« a Kegyelem Korát képviseli, és mindazok Istenének neve, akiket a Kegyelem Korában váltottak meg. Ha az ember még mindig Jézus, a Szabadító érkezésére vágyik az utolsó napokban, és még mindig azt várja, hogy azon képmásában érkezzen, amelyet Júdeában viselt, akkor az egész hatezer éves irányítási terv megállt volna a Megváltás Korában, és nem haladhatott volna tovább. Az utolsó napok továbbá soha nem érkeznének el, és a kor soha nem érne véget” (Az Ige, 1. kötet – Isten megjelenése és munkája. Már visszatért a Szabadító egy „fehér felhőn”). Ezt elolvasva valamennyire megértettem. Isten munkája folyamatosan halad előre, és Isten neve mindig az Ő munkájával együtt változik. Isten különböző korokban más-más munkát végez, és különböző neveken nevezik Őt. Az Ő neve által megváltoztatja a kort, és az Ő neve jelenti a kort. Istent a különböző korokban más-más néven nevezik, hogy képviselje az egyes korokban Általa kifejezett különböző természeteit. A Törvény Korában Isten törvényt hirdetett, hogy az izráelitákat a földi életükben vezesse. És a Jahve név Isten fenséges, haragos, irgalmas, és embereket elátkozó természetét jelképezi. A Kegyelem Korában Isten megtestesült, hogy az Úr Jézussá váljon. Keresztre feszítették, és vétekáldozattá vált az emberért. A Jézus név Isten irgalmas és szerető természetét jelképezte. A névnek, amelyet Isten az egyes korokban felvesz, jelentősége van, én mégis azt mondtam, hogy Isten munkája és az Ő neve soha nem változhat – nem mondtam-e ítéletet Istenről?

Aztán elolvastam egy másik szakaszt Mindenható Isten szavaiból, és még jobban felragyogott a szívemben a fény. Mindenható Isten azt mondja: „Egykoron Jahve néven ismertek Engem. Messiásnak is neveztek, és az emberek egykor szeretettel és megbecsüléssel hívtak Engem Jézusnak, a Szabadítónak. Ma azonban már nem az a Jahve vagy Jézus vagyok, akit az emberek a múltban ismertek; Én vagyok az Isten, aki az utolsó napokban visszatért, az Isten, aki véget vet a korszaknak. Én vagyok az Isten Maga, aki felemelkedik a világ végéről, a Maga teljes természetében tele tekintéllyel, becsülettel és dicsőséggel. Az emberek soha nem léptek kapcsolatba Velem, soha nem ismertek meg Engem, és mindig is tudatlanságban voltak az Én természetemet illetően. A világ teremtésétől kezdve a mai napig egyetlen ember sem látott Engem. Ezen Isten az, aki az utolsó napokban megjelenik az embereknek, de elrejtőzik közöttük. Az emberek között él, igaz és valóságos, mint az égő nap és a lobogó láng, erővel és tekintéllyel tele. Nincs egy árva ember vagy dolog sem, aki vagy ami ne ítéltetne meg szavaim által, és nincs egy árva ember vagy dolog sem, aki vagy ami ne tisztulna meg a lángoló tűzben. Végül minden nemzet áldott lesz az Én szavaim miatt, és darabokra is törik miattuk. Ily módon az utolsó napokban minden ember látni fogja, hogy Én vagyok a visszatért Szabadító, és hogy Én vagyok a Mindenható Isten, aki meghódítja az egész emberiséget. És mindenki látni fogja, hogy egykor Én voltam a vétekáldozat az emberekért, de az utolsó napokban Én válok a nap lángjává is, amely mindent elhamvaszt, valamint az igazságosság Napja, amely mindent feltár. Ez az Én munkám az utolsó napokban. Azért vettem fel ezt a nevet, és azért bírok e természettel, hogy minden ember lássa, hogy Én vagyok az igazságos Isten, az égő nap, a lobogó láng, és hogy mindenki imádjon Engem, az egyetlen igaz Istent, és hogy lássák igazi arcomat: nemcsak az izráeliták Istene vagyok, és nemcsak a Megváltó, hanem minden teremtmény Istene vagyok az égen, a földön és a tengereken” (Az Ige, 1. kötet – Isten megjelenése és munkája. Már visszatért a Szabadító egy „fehér felhőn”). Úgy éreztem, hogy ezek a szavak annyira tekintélyt parancsolóak, hogy ezek Isten szavai. Azt is megértettem, hogy Jahve, Messiás, Jézus és Mindenható Isten mind Isten neve, mind az egy Isten, és hogy Mindenható Isten Isten neve az utolsó napokban. Ez beteljesíti azt, amit a Biblia mond: „Én vagyok az Alfa és az Ómega, így szól az Úr Isten, aki van, és aki volt, és aki eljövendő: a Mindenható” (Jelenések 1:8). Annyira feldúlt voltam, amikor erre gondoltam. Arra gondoltam, hogy mennyire ragaszkodtak a farizeusok a Biblia szavaihoz, azt gondolván, hogy valaki, akit nem Messiásnak hívnak, nem lehet Isten, ezért keresztre feszítették az Úr Jézust, és Isten megbüntette őket. Vajon különb voltam én a farizeusoknál? Ragaszkodtam a Biblia szavaihoz, és az elképzeléseim és a képzelődéseim szerint éltem, és azt gondoltam, hogy ha Istent nem Jézusnak hívják, akkor Ő nem is Isten. Ami az Úr üdvözlését illeti, nem kerestem és nem kutattam, hanem csak makacsul ragaszkodtam az elképzeléseimhez és a képzelődéseimhez, azt hittem, hogy az Úr nevét védem, és az Úr útját védelmezem, és nem vettem észre, hogy ellenállok Isten új munkájának. Olyan bűntudatot éreztem, hogy sírtam.

Sietve olvastam tovább, és láttam, hogy az evangéliumi kiadványban ez áll: „Sok embernek van ez az elképzelése. Azt hiszik, hogy a Biblia világosan kimondja, hogy mindenki, aki mást prédikál, mint ők, átkozott lesz, hogy amit a Keleti Villámlás prédikál, az más, mint amit ők, hogy az egy másik evangélium, és ezért nem merik elfogadni azt.” Ez engem is összezavart. A kiadványban ez áll: „A Galaták könyvét Pál apostol írta Kr. u. 60 körül, ez a Galáciában lévő gyülekezethez írt levele. Abban az időben az Úr Jézus evangéliuma már látványosan elterjedt, és Galáciában is sokan elfogadták az Úr Jézus új munkáját, és gyülekezeteket alapítottak. Ez volt az az időszak, amikor a Törvény Kora átment a Kegyelem Korába, és az akkori zsidók között két prédikátorcsoport volt: Az egyik csoport a Törvény Korának régi munkáját hirdette, rávéve az embereket, hogy tartsák be Jahve törvényeit, vagyis hogy metélkedjenek körül, tartsák be a szombatot, lépjenek be a templomba és így tovább. A másik csoport (Jézus 12 tanítványának vezetésével) a Kegyelem Korának új munkáját hirdette, rávéve az embereket, hogy higgyenek az Úr Jézusban, és elérjék az üdvözülést, tegyék meg, amit az Úr Jézus kért, azaz vallják meg bűneiket, tartsanak bűnbánatot, keresztelkedjenek meg, törjék meg a kenyeret, szeressék egymást, legyenek toleránsak és türelmesek stb. Az Ószövetség törvényéhez ragaszkodó farizeusok azt mondták, hogy a Jézus tanítványai által hirdetett evangélium más, mint amit ők prédikálnak, hogy Jézus útja túlmutat a Biblián, és hogy elhagyta a törvényt. Elítélték Jézus új munkáját, és megzavarták azokat, akik elfogadták Jézus keresztre feszítésének üdvösségét. Azt mondták, hogy az emberek nem üdvözülhetnek azáltal, hogy hisznek Jézusban, hogy ez ellentétes Jahve tanításaival, hogy továbbra is meg kell tartaniuk a szombatot, körül kell metélkedniük és így tovább. A galaták azonban akkoriban nem láttak tisztán, és elhagyták a Pál által hirdetett jézusi evangéliumot, hogy a zsidókat kövessék, akik az Ószövetség törvényét hirdették. Amikor Pál meghallotta, hogy a galáciai gyülekezet testvérei elutasították az Úr Jézus evangéliumát, és visszatértek a templomba, ezt írta a galáciai gyülekezetnek: »Csodálkozom, hogy attól, aki Krisztus kegyelme által elhívott titeket, ilyen hamar más evangéliumhoz pártoltok, pedig nincsen más evangélium. De egyesek megzavartak titeket, és el akarják ferdíteni Krisztus evangéliumát« (Galaták 1:6-7). Ezt azért írta, hogy rávegye a galatákat, hogy térjenek vissza az igaz útra. Mindannyian tudjuk, hogy a farizeusok ragaszkodtak a törvényhez, elítélték az Úr Jézust, és ki lettek iktatva a Szentlélek új munkájából, végül pedig Isten megbüntette és megátkozta őket. Hogyan kell tehát ma megközelítenünk Isten új munkáját?” Csak akkor jöttem rá, hogy nem értettem a Bibliát, miután elolvastam ezt a közösséget. Anélkül, hogy tudtam volna, miért mondta Pál azt, amit mondott, úgy értelmeztem, ahogy nekem tetszett, a saját elképzeléseimnek és képzelődéseimnek megfelelően. A Pál által említett „másik evangélium” azokra utalt, akik Jahve evangéliumát hirdették a Törvény Korában, hogy rávegyék az embereket az ószövetségi törvény megtartására, és nem azokra utalt, akik a királyság evangéliumát hirdetik. Ennek az az oka, hogy amikor Pál ezt a levelet írta, Isten még nem végezte el az utolsó napokbeli munkáját, és senki sem hirdette Isten utolsó napokbeli evangéliumát. Úgy vettem, mintha azok, akik a királyság evangéliumát hirdetik, egy másik evangéliumot hirdetnének. Mindent összezavartam, és eltorzult megértésem volt a Szentírásról! Olyan szegény, szánalmas és vak voltam, és annyira szégyelltem magam! Korábban szégyentelenül azt mondtam, hogy vissza akarom hozni a gyülekezetnek a Keleti Villámlás által ellopott juhokat. Csak akkor értettem meg, hogy ők nem lettek félrevezetve. Látták, hogy Mindenható Isten szavai az igazság, és megbizonyosodtak arról, hogy ez Isten hangja, ezért kezdték követni Mindenható Istent. Nem csoda, hogy a hitük olyan erős volt, miután elfogadták a Keleti Villámlást, hogy még hat ökörrel sem tudták volna visszafogni őket. Kiderült, hogy üdvözölték az Urat. Azt hittem, ha többet olvasom a Bibliát, visszahozhatom a Keleti Villámlás által ellopott jó juhokat. Soha nem gondoltam volna, hogy Isten ezt a különleges helyzetet arra használja fel, hogy újraélessze elzsibbadt és hajthatatlan szívemet. Annyira izgatott voltam!

Lelkesen olvasni kezdtem Isten szavait, és ezt találtam: „Jahve munkája után Jézus testté lett, hogy elvégezze munkáját az emberek között. Az Ő munkája nem elkülönülten haladt, hanem Jahve munkájára épült. Ez egy új korra vonatkozó munka volt, amelyet Isten a Törvény Korának lezárása után végzett. Hasonlóképpen, miután Jézus munkája véget ért, Isten folytatta a következő kort illető munkáját, mert Isten teljes irányítása mindig előrehalad. Amikor a régi kor elmúlik, helyébe egy új kor lép, és miután a régi munka befejeződött, új munka következik, hogy Isten irányítási tevékenysége folytatódhasson. Ez a megtestesülés Isten második megtestesülése, amely Jézus munkáját követi. Természetesen ez a megtestesülés nem önállóan történik; ez a munka harmadik szakasza a Törvény Kora és a Kegyelem Kora után. Minden alkalommal, amikor Isten a munka új szakaszát indítja, mindig új kezdetnek kell lennie, és mindig új kort kell hoznia. Ennek megfelelően változik Isten természete, munkálkodásának módja, munkájának helye és az Ő neve is. Nem csoda tehát, hogy az embernek nehéz elfogadnia Isten munkáját az új korban. Ám függetlenül attól, hogy az ember hogyan áll ellen Neki, Isten mindig végzi a munkáját, és mindig előreviszi az egész emberiséget. Amikor Jézus eljött az emberek világába, megnyitotta a Kegyelem Korát, és véget vetett a Törvény Korának. Az utolsó napokban Isten ismét testté lett, és ezzel a megtestesüléssel véget vetett a Kegyelem Korának, majd megnyitotta a Királyság Korát. Mindazok, akik képesek elfogadni Isten második megtestesülését, eljutnak a Királyság Korába, ráadásul képessé válnak arra, hogy személyesen elfogadják Isten vezetését. Bár Jézus sok munkát végzett az emberek között, Ő csak az egész emberiség megváltását teljesítette, és az ember vétekáldozatává vált; nem szabadította meg az embert minden romlott beállítottságától. Az embernek a Sátán befolyásától való teljes megmentéséhez nemcsak arra volt szükség, hogy Jézus vétekáldozattá váljon, és magára vegye az ember bűneit, hanem arra is, hogy Isten még nagyobb munkát végezzen, hogy az embert teljesen megszabadítsa sátánian romlott beállítottságától. Így most, hogy az ember bűnei megbocsátást nyertek, Isten ismét testet öltött, hogy az embert az új korba vezesse, és megkezdte a fenyítés és az ítélet munkáját. Ez a munka az embert egy magasabb birodalomba vezette. Mindazok, akik alávetik magukat az Ő uralmának, magasabb igazságot fognak élvezni és nagyobb áldásokban részesülnek. Valóban a világosságban fognak élni, és elnyerik az igazságot, az utat és az életet” (Az Ige, 1. kötet – Isten megjelenése és munkája. Előszó). Minél többet olvastam Mindenható Isten szavait, annál derűsebb lett a szívem. Megértettem, hogy Isten munkája és az Ő neve nem megváltozhatatlan. Isten munkája folyamatosan halad előre, és minden korszak munkája az előző korszak munkájára épül. Mivel Isten munkája minden korban más és más, Isten neve és az általa kifejezett természet is más és más. Ha úgy lenne, ahogy én hittem, hogy Isten neve és munkája soha nem változik, akkor Istent örökké Jahvénak hívnák, és nem változhatott volna Jézusra. Isten munkája sem tudott volna előrehaladni, hanem megállt volna a Törvény Korában. Akkor az ember nem tudott volna megváltást nyerni Istentől, hanem a törvény uralma alatt halt volna meg. Ha csak Jézus nevét tartanám meg, és nem fogadnám el Isten új munkáját és új nevét az utolsó napokban, akkor soha nem lennék képes üdvözölni az Úr visszatérését, és a végén sírva és fogcsikorgatva zuhannék a katasztrófákba, mert lemaradnék Isten munkájáról az utolsó napokban.

Még többet olvastam Mindenható Isten szavaiból: „Talán miután hallottál az igazság útjáról, és olvastad az élet szavát, azt hiszed, hogy e szavak közül csak egy a tízezerből egyezik a meggyőződéseddel és a Bibliával, és akkor ezeknek a szavaknak az egy tízezred részében kell folytatnod a keresést. Továbbra is azt tanácsolom, hogy légy alázatos, ne légy túlságosan magabiztos, és ne magasztald fel magad túlságosan. Azzal a darabka Istenfélő szívvel, amivel rendelkezel, nagyobb világosságot fogsz nyerni. Ha alaposan megvizsgálod és ismételten átgondolod ezeket a szavakat, megérted, hogy ez-e az igazság, vagy sem, hogy vajon ez az életet, vagy sem” (Az Ige, 1. kötet – Isten megjelenése és munkája. Mire meglátod Jézus szellemi testét, Isten újjáteremti a mennyet és a földet). Mindenható Isten szavai egyenesen a szívemhez szóltak: pont ebben az állapotban voltam. Sok minden, amit a férjem korábban közölt velem, összhangban volt a Bibliával, de én túlságosan elbizakodott és tudatlan voltam, teljesen istenfélő szív nélkül éltem, kevés bibliai tudásom alapján ítéletet mondtam Isten munkájáról, és még több támpontot is kerestem a Bibliában, hogy megtagadjam Isten új nevét és új munkáját. Tényleg olyan makacs voltam, és a gondolkodásom annyira eltorzult! El akartam engedni az elképzeléseimet, folytatni akartam a keresést és a kutatást, meg akartam vallani a bűneimet, és bűnbánatot akartam tartani Isten előtt. Addig sosem voltam hajlandó meghallgatni a férjemet, amikor Isten utolsó napokbeli munkájáról közösséget vállalt velem, de most annyira szerettem volna meghallgatni azt. A férjem azonban elutazott, hogy az evangéliumot hirdesse, és nem tudtam, mikor jön vissza. Így mindennap kinyitottam a bejárati ajtót, és vártam Mindenható Isten Egyházának testvéreit, mert azt akartam, hogy jöjjön egy nővér, és nyújtson számomra közösséget.

Egy reggel éppen megreggeliztem, amikor hallottam, hogy valaki hív. Amikor megláttam, hogy Mindenható Isten Egyházának nővérei, hihetetlenül izgatott lettem. Boldogan behívtam őket. Egyikük kinyitotta Az Ige testet ölt című könyvet. Láttam egy címet a könyvben, amely így szólt: „Megismerni Isten munkájának három szakaszát az Isten megismeréséhez vezető út.” A nővér hangosan felolvasott belőle, miközben én lelkesen hallgattam. Mindenható Isten azt mondja: „A munka három szakasza áll Isten egész irányításának középpontjában, és ezekben fejeződik ki Isten természete, és mindaz, ami Ő. Azok, akik nem ismerik Isten munkájának három szakaszát, képtelenek felismerni, hogyan fejezi ki Isten az Ő természetét, és nem ismerik Isten munkájának bölcsességét sem. Nem ismerik annak sokféle módját sem, ahogyan Ő megmenti az emberiséget, és nem ismerik az egész emberiségre vonatkozó szándékait sem. A munka három szakasza az emberiség megmentésére irányuló munka teljes kifejeződése. Azok, akik nem ismerik a munka három szakaszát, nem lesznek tisztában a Szentlélek munkájának különböző módszereivel és elveivel, és azok, akik mereven ragaszkodnak pusztán a munka egy bizonyos szakaszából megmaradt doktrínához, olyan emberek, akik Istent a doktrínára korlátozzák, és akiknek az Istenbe vetett hite homályos és bizonytalan. Az ilyen emberek soha nem kapják meg Isten üdvösségét. Csak Isten munkájának három szakasza képes teljes mértékben kifejezni Isten egész természetét, és teljesen kifejezni Isten szándékát, hogy megmentse az egész emberiséget, valamint az emberiség üdvösségének teljes folyamatát. Ez a bizonyíték arra, hogy Ő legyőzte a Sátánt, és megnyerte az emberiséget; ez Isten győzelmének bizonyítéka, és Isten teljes természetének kifejeződése. Azok, akik Isten munkájának három szakaszából csak egyet értenek, azok Isten természetének csak egy részét ismerik. Az ember elképzeléseiben könnyen doktrínává válik a munkának ez az egyetlen szakasza, és valószínűvé válik, hogy az ember rögzített szabályokat állít fel Istenről, és Isten természetének ezt az egyetlen részét Isten egész természetének ábrázolásaként alkalmazza. Továbbá, az ember képzelete nagyban belekeveredik, úgy, hogy az ember mereven korlátozza Isten természetét, lényét és bölcsességét, akárcsak Isten munkájának elveit, korlátozott keretek közé szorítva, abban a hitben, hogy ha Isten egyszer ilyen volt, akkor örökké ugyanilyen marad, és soha nem változik. Csak azok ismerhetik Istent teljes mértékben és pontosan, akik ismerik és értékelik a munka három szakaszát. Legalábbis ők nem az izráeliták vagy a zsidók Isteneként fogják meghatározni Istent, és nem olyan Istenként fogják látni Őt, aki örökké a keresztre lesz szögezve az emberekért. Ha valaki csak a munkájának egy szakaszából ismeri Istent, akkor a tudása túlságosan kevés, nem több, mint csepp az óceánban. Ha nem így van, akkor a régi vallásos gárda tagjai közül sokan miért szögeznék Istent élve a keresztre? Vajon nem azért, mert az ember bizonyos keretek közé szorítja Istent? Vajon nem azért ellenkeznek sokan Istennel és akadályozzák a Szentlélek munkáját, mert nem ismerik Isten sokrétű és változatos munkáját, továbbá mert csak egy csöppnyi ismerettel és doktrínával rendelkeznek, amellyel a Szentlélek munkáját mérni tudják? Bár az ilyen emberek tapasztalatai felszínesek, természetüknél fogva arrogánsak és elnézőek, és megvetéssel tekintenek a Szentlélek munkájára, figyelmen kívül hagyják a Szentlélek tanításait, ráadásul a Szentlélek munkájának »alátámasztására« régi, elcsépelt érveiket használják. Ők meg is játsszák magukat, és teljesen meg vannak győződve saját műveltségükről és tanultságukról, valamint arról is meg vannak győződve, hogy képesek beutazni a világot. Vajon nem az ilyen emberek azok, akiket a Szentlélek visszautasít, és nem őket veti-e majd ki az új kor? Hát nem tudatlan és alulinformált gazemberek azok, akik Isten elé járulnak és nyíltan szembeszállnak vele, akik csupán azt próbálják megmutatni, hogy milyen zseniálisak? A Biblia csekély ismeretével próbálnak a világ »akadémiáján« randalírozni; felszínes doktrínával tanítva az embereket próbálják visszájára fordítani a Szentlélek munkáját, és igyekeznek azt a saját gondolatmenetük körül forgatni. Amilyen rövidlátóak, megpróbálják egyetlen pillantással szemügyre venni Isten 6000 éves munkáját. Ezeknek az embereknek nincs említésre méltó értelmük! Valójában minél jobban ismerik az emberek Istent, annál kevésbé ítélkezőek az Ő munkáját illetően. Ráadásul csak keveset beszélnek Isten mai munkáját érintő tudásukról, viszont nem ítélkeznek elhamarkodottan. Minél kevesebbet tudnak az emberek Istenről, annál arrogánsabbak és önhittebbek, és annál féktelenebbül hirdetik Isten lényét – ám csak elméletről beszélnek, és nem kínálnak valódi bizonyítékot. Az ilyen emberek semmiféle értékkel nem bírnak” (Az Ige, 1. kötet – Isten megjelenése és munkája). Amikor meghallottam Isten e szavait, úgy éreztem, hogy Isten valóban belelátott a szívembe, és nagyon világosan leleplezi az elképzeléseimet. Isten munkájának három szakaszából csak egy szakaszt ismertem, és a Biblia azon szavaiba kapaszkodtam, amelyek abból a szakaszból maradtak meg. Istent az előírásokra korlátoztam, és azt hittem, hogy Isten neve Jézus, és soha nem változhat meg. Azt is mondtam, hogy Mindenható Isten munkájának elfogadása az Úr Jézus elárulása, és hitehagyás. Láttam, hogy semmit sem tudok Isten munkájáról, és hogy az Istenbe vetett hitem nagyon homályos. A munka három szakasza Isten emberiséget megmentő munkájának teljes kifejeződése. Azzal, hogy a munka három szakaszának egyikét ismertem, Isten természetének csak egy részét ismertem, mégis Isten természetét, az Ő lényét, az Ő bölcsességét és az Ő munkáját szigorúan erre a behatárolt körre korlátoztam, mert azt hittem, hogy ha Isten egyszer ilyen volt, akkor mindig is ilyennek kell lennie. Rövidlátó voltam, és nem ismertem Istent, mégis ítéletet mondtam Isten nevéről és munkájáról. Tényleg arrogáns voltam!

Később még többet olvastam Mindenható Isten szavaiból, és meggyőződtem arról, hogy Mindenható Isten a visszatért Úr Jézus, ezért csatlakoztam a Mindenható Isten Egyházához, és elkezdtem gyűlésekre járni, és olvasni Mindenható Isten szavait a testvérekkel együtt. Úgy érzem, gondoskodnak rólam. Köszönöm Istennek, hogy irgalmat és jóságot mutatott irántam, hogy így csodával határos módon elfogadhattam Isten utolsó napokbeli üdvösségét, és üdvözölhettem az Úr megjelenését!


12. Gondolatok a letartóztatásom után

2018-ban vezetővé választottak a gyülekezetben. Akkoriban Li Hua folyamatosan elnyomta és gyötörte a többieket, és zavarta a gyülekezeti életet. Isten szavaival összekapcsolva le kellett lepleznünk és boncolgatnunk kellett a gonosz emberként tanúsított viselkedését. Lin Zsu, a nővértársam megkért, hogy menjek vele. Amikor Li Huával beszélgettünk és lelepleztük őt, Li Hua ezt nem fogadta el. Aljas módon állt hozzá. Nemcsak hogy nem ismerte el a gonosztetteit, hanem még szúrós szemmel is nézett ránk, és védekezett. Amikor láttam az ádáz tekintetét, kissé megijedtem. Magamban folyamatosan imádkoztam Istenhez, és kértem a vezetését. Ekkor bekapcsoltam a számítógépet, és láttam egy részletet Isten szavaiból, amely nagyon jól illett Li Hua viselkedésére. Közösen felolvastuk, majd lelepleztem a gonosztetteit, összekapcsolva azokat az ellentmondásokkal, amelyek a különböző időkben mondott szavai és a folyamatos viselkedése között feszültek. Együttesen más testvérek is leleplezték a viselkedését, és csak ekkor ismerte el. Miután Li Hua elment, az egyik nővér azt mondta: „Amikor ma láttam ennek a gonosz embernek a modorát, tényleg féltem egy kicsit. Ha te nem leplezted volna le, tényleg nem ismerte volna el.” Amikor ezt hallottam, bár azt mondtam: „Hála Istennek, ez mind Isten vezetése”, a szívemben igazán boldog voltam. Úgy éreztem, hogy tényleg rendelkezem némi munkaképességgel. Nem sokkal később elmentem összejövetelt tartani a szövegalapú munkát végzőknek. Mivel nem értettem jól a szövegalapú munka alapelveit, féltem, hogy nem fogok tudni világosan beszélni, az emberek pedig majd lenéznek. Ezért magamban folyamatosan imádkoztam Istenhez, kérve az Ő útmutatását. Ezután közösen elolvastuk az alapelveket, megosztottam a saját felfogásom egy részét, valamint beszéltem a munkájukban felmerülő problémákról és eltérésekről, és megoldottam azokat. Ezután mindenki tudta, hogyan végezze a munkát. Néhány testvér boldogan mondta, hogy a közlésem segítséget jelentett nekik. Amikor láttam, hogy abban az időszakban elértem némi eredményt a kötelességem végzése során, és a testvéreim mind csodálnak engem, belül igen elégedett voltam magammal. „A jövőben segítenem kell nekik még több problémát megoldani. Így biztosan még jobban fog csodálni mindenki.” Hamarosan a felsőbb szintű vezetők elrendezték, hogy én feleljek több nehéz feladatért. Eleinte úgy éreztem, hogy ezek nagyon nehezek, és lehetetlen teljesíteni őket. A vezetők beszélgettek velem arról, ahogy Mózes átvezette az izráelitákat a Vörös-tengeren, valamint Isten hittel kapcsolatos szavairól. Ezután megvolt bennem az elhatározás, hogy elvégezzem a munkát. Amikor a munka során nehézségekbe ütköztem, és nem tudtam, mit tegyek, sokszor imádkoztam Istenhez és kerestem az igazságalapelveket. A munka lassan sikerrel elkészült. Akaratlanul is kezdtem nagyra tartani magam, arra gondolva, hogy semmilyen nehézség nem fog ki rajtam. Később, amikor a testvérek nehézségekbe ütköztek a kötelességük végzése során, és elveszítették a hitüket, felvágtam a testvéreim előtt: „A ti nehézségeitek semmiségek. Ezek sokkal kisebbek, mint az én kötelességvégzésem nehézségei.” Aztán hosszan beszéltem arról, hogyan támaszkodtam Istenre, hogy megoldjam a nehézségeket, amelyekkel a kötelességem végzése során találkoztam. Azonban nem említettem a saját negatív állapotaimat, a hitem elvesztését, sőt a vágyat sem, hogy feladjam a folyamat során. A beszélgetés után volt némi felismerés a szívemben. Nem magam felmagasztalása és hivalkodás volt ez? De aztán arra gondoltam: „Beszéltem arról is, hogyan támaszkodtam Istenre a problémák és nehézségek megoldásában. Ez nem számít hivalkodásnak.” Különösen amikor láttam a testvéreim irigy és csodálattal teli arckifejezését, úgy éreztem, hogy tényleg értem az igazságot és rendelkezem némi munkaképességgel.

Egyszer elmentem egy összejövetelre. Liu Li nővér, aki a gyülekezet tisztogatási munkájáért volt felelős, azt mondta: „Egy gyülekezetvezető jelentette, hogy van valaki, akinek elég rossz a viselkedése. Beszélgettek vele, de nemcsak hogy nem volt hajlandó elfogadni, hanem még védekezni is próbált, sőt megkísérelt még fogást is találni rajtuk. Ha én találkoznék egy ilyen emberrel, nem tudnám, hogyan beszélgessek vele és hogyan leplezzem le. Kicsit félnék a szívemben.” Azt gondoltam magamban: „El kell mondanom neked, én hogyan leplezem le a gonosz embereket, hogy tanulj valamit.” Aztán mindent elmeséltem arról, hogyan lepleztem le Li Huát, hogyan nem fogadta el, és végül hogyan ismerte el teljesen. Minél többet beszéltem, annál izgatottabb lettem. Bár megemlítettem azt is, hogy akkoriban kicsit bátortalan voltam és féltem, ezt csak úgy mellékesen jegyeztem meg. Miután Liu Li végighallgatott, irigykedve és csodálattal nézett rám, és azt mondta: „Ha a helyedben lettem volna, nem tudtam volna, hogyan leplezzem le.” Hallva, hogy ezt mondja, nagyon boldog voltam. Nagyon élveztem a helyzetet. Abban az időszakban egyre erősebb lett bennem a hivalkodási vágy. Minden alkalommal, amikor visszatértem egy összejövetelről, meséltem Lin Zsunak az összes problémáról, amit a gyülekezetben felfedeztem, és arról, hogy miként oldottam meg őket. Lin Zsu gyakran mondta: „Ez igaz, nagyon ügyesen fedezel fel és oldasz meg problémákat! Ha én lennék, talán meg sem találnám a problémákat, nemhogy megoldjam őket.” Később, valahányszor Lin Zsu találkozott valamivel, megkérdezte tőlem, hogyan kezelje és oldja meg. Még az apróbb dolgokkal is megvárta, hogy visszajöjjek és elintézzem. Rossz volt az egészségem, és Lin Zsu azt mondta nekem: „Vigyáznod kellene az egészségedre. Ha lerobbansz, ki fogja végezni a gyülekezetünk munkáját?” A nővérek, akikkel együtt dolgoztam, mindig tápláló ételeket adtak nekem, én pedig még erősebben éreztem, hogy én vagyok a gyülekezet gerince. Később a testvéreim mind hozzám jöttek, hogy beszélgessenek minden problémájukról, és kikérjék a véleményemet. A testvérek versengve tettek fel nekem kérdéseket minden összejövetelen. Nagy örömöt éreztem a szívemben, és arra gondoltam: „Úgy tűnik, nélkülözhetetlen vagyok ennek a gyülekezetnek a munkájához. Ha nem lennék, hogy irányítsak, egyszerűen nem működne a dolog!” Az egész gyülekezet munkájára gondoltam: legyen szó bármilyen jelentős vagy apró ügyről, nekem kellett meghoznom a végső döntést. Ezért úgy éreztem, fontos a jelenlétem. De mivel soha nem gondolkodtam el magamon és nem ismertem meg magam, Isten haragja utolért.

2021 júniusának egyik estéjén otthon aludtam. Egy csapat rendőr törte be az ajtót és rontott be, fenekestül felforgatva az otthonomat. A megyei ügykezelő központba is elvittek kihallgatásra. Egy székhez bilincseltek. Meglehetősen féltem. Aggódtam, hogy esetleg megvernek, vagy börtönbüntetésre ítélnek. A szívemben nem mertem elhagyni Istent, és folyamatosan Istenhez kiáltottam, hogy óvjon meg attól, hogy Júdássá váljak. A kihallgatás azon néhány napja alatt folyamatosan azon gondolkodtam: „Mi Isten szándéka azzal, hogy ilyen helyzetbe hozott? Tettem valami olyat, ami nincs összhangban Isten szándékával?” A rendőrök arra kértek, hogy adjak ki információkat a gyülekezettel kapcsolatban, de én nem mondtam semmit. A rendőrök gúnyosan azt mondták nekem: „Csak nem egy kis vezető vagy? Több tucat emberért felelsz, és úgy rendezheted a dolgokat, ahogy csak akarod. Ez az elismerés érzésével tölt el, ugye? Bátor kis vezető vagy te, hogy itt hivalkodsz!” Megdöbbentem, és magamban imádkoztam: „Drága Istenem, miért mondták ezt nekem a rendőrök? Kérlek, világosíts meg engem.” Imádkozás után visszagondoltam arra, hogyan viselkedtem a kötelességem végzése során ebben az időszakban. Amikor különböző csapat-összejöveteleken voltam, a testvérek mind versengtek, hogy megkérdezzenek, miként kezeljék a problémákat és oldják meg a nehézségeket. A szívemben élveztem ezt. A nővértársam is nagyon függött tőlem. Legyen szó akár nagy, akár kis dologról, mindig eljött, hogy kikérje a véleményemet. Úgy éreztem, hogy nélkülözhetetlen vagyok a gyülekezet munkájához, és hogy nekem kell irányítanom és meghoznom a végső döntést minden ügyben. Ez az elismerés valódi érzését adta nekem. Hát nem magam elé vezettem a testvéreket? Antikrisztusok versengenek Istennel státuszért és emberekért. Végül maguk elé vezetik az embereket. Hát nem egy antikrisztus tettével volt azonos annak a természete, amit én csináltam? Csak ekkor jöttem rá, hogy elkezdtem az antikrisztusok útján járni. Ez Isten utálatát és gyűlöletét váltja ki. Minél többet gondolkodtam, annál jobban féltem. Imádkoztam Istenhez: „Drága Istenem! Tévedtem. Ha a rendőrség nem tartóztatott volna le, nem gondolkodtam volna el azon az úton, amelyen járok, és nem értettem volna meg azt. Olyan érzéketlen voltam! Ez a letartóztatás a Te szereteted, amely elér engem, és a szenvedés, amit megérdemlek. Hajlandó vagyok elfogadni. Nem számít, hány évre ítélnek, alá fogom vetni magam.” A fogvatartásom mintegy tucatnyi napja alatt állandó megbánást és önvádat éreztem. Gyűlöltem magam, amiért túl érzéketlen voltam, és tudtomon kívül olyan dolgokat tettem, amelyekkel ellenálltam Istennek. Amikor elhatároztam, hogy nem árulom el Istent, nem árulom el Isten házának érdekeit, és nem adom ki a testvéreket, még akkor sem, ha ez azt jelenti, hogy meghalok a börtönben, Isten szeretete ismét elért engem. A rendőrség arra készült, hogy a fogdába küldjön. Először elvittek a kórházba orvosi vizsgálatra. Váratlanul a terhességi teszt eredménye azt mutatta, hogy várandós vagyok, így a fogda nem fogadott be. Tizenkét nap fogvatartás után a rendőrség kérvényezte, hogy óvadék ellenében szabadlábra helyezzenek a tárgyalásig. Később rájöttem, hogy egyáltalán nem voltam terhes. Láttam Isten csodálatos tetteit, és a szívem tele volt hálával Isten iránt. Ugyanakkor azt is éreztem, hogy túl sokkal tartozom Istennek.

Szabadulásom után elkezdtem elgondolkodni mindazon, amit a kötelességem végzése során tettem. Valójában ismertem a valódi érettségemet. Ha nem lett volna Isten megvilágosítása és vezetése, nem tudtam volna jól végezni a kötelességemet. Isten megvilágosítását azonban tőkeként használtam fel a hivalkodáshoz, és magam elé vezettem a testvéreket. Ez kiváltotta Isten utálatát. Elolvastam Isten ezen szavait: „Felmagasztalják önmagukat és önmagukról tesznek bizonyságot, magamutogatók, megpróbálják elérni, hogy az emberek nagyra tartsák és imádják őket – a romlott emberiség ezekre a dolgokra képes. Az emberek ösztönösen így reagálnak, amikor a sátáni természetük irányítja őket – ez az egész romlott emberiségre jellemző. Általában hogyan szokták az emberek felmagasztalni önmagukat, és hogyan tesznek önmagukról bizonyságot? Hogyan érik el azt a célt, hogy mások nagyra tartsák és imádják őket? Bizonyságot tesznek arról, hogy mennyi munkát végeztek, mennyit szenvedtek, mennyire feláldozták magukat és mekkora árat fizettek. Azáltal magasztalják fel önmagukat, hogy a tőkéjükről beszélnek, azért, hogy magasabb, szilárdabb, biztosabb helyet szerezzenek mások szívében, hogy még többen értékeljék, tartsák nagyra, irigyeljék, sőt imádják őket, felnézzenek rájuk és kövessék őket. E cél elérése érdekében az emberek sok olyan dolgot tesznek, amelyek a felszínen Istenről tesznek bizonyságot, de lényegében önmagukat magasztalják fel és önmagukról tesznek bizonyságot. Vajon ezt cselekedve rendelkeznek józan ésszel? Túl vannak a racionalitás határain, és nem szégyellik magukat. Szemérmetlenül tesznek bizonyságot arról, hogy mit tettek Istenért és mennyit szenvedtek Érte. Még fitogtatják is az ajándékaikat, tehetségüket, tapasztalataikat, különleges képességeiket, a világi ügyekhez használt ügyes módszereiket, az emberekkel való játszadozásuk eszközeit és egyebeket. Az önmaguk felmagasztalásának és önmagukról való bizonyságtételnek egyik módszere, hogy önmagukat fitogtatják és másokat lekicsinyelnek. Emellett álcázzák és hamis színben tüntetik fel magukat: elrejtve gyengeségeiket, hiányosságaikat és elégtelenségeiket az emberek elől, hogy mindig csak a ragyogó oldalukat mutassák. Még azt sem merik elmondani másoknak, amikor negatívak; nincs bátorságuk megnyílni és beszélgetni velük. Amikor valami rosszat tesznek, minden tőlük telhetőt megtesznek, hogy elrejtsék és eltussolják azt. Soha nem említik meg, hogy a kötelességük végzése közben milyen kárt okoztak a gyülekezet munkájában. Amikor azonban valamilyen kisebb hozzájárulást tettek, vagy valamilyen apró sikert értek el, egyből kérkednek vele. Türelmetlenül azt akarják, hogy az egész világ megtudja, milyen rátermettek, milyen komoly képességekkel rendelkeznek, milyen kivételesek és mennyivel jobbak az átlagembereknél. Ezek nem önmaguk felmagasztalásának és az önmagukról tett bizonyságnak a módszerei? Önmaga felmagasztalása és az önmagáról tett bizonyság olyasvalami, amit egy lelkiismerettel és józan ésszel rendelkező ember tesz? Nem. Tehát milyen beállítottságot fednek fel általában az emberek, amikor így tesznek? Arroganciát. Ez az egyik legfőbb feltárt beállítottság, amelyet a csalárdság követ, ami azt jelenti, hogy mindent megtesznek, hogy mások nagyra becsüljék őket. A szavaik teljesen kifogástalanok és egyértelműen motivációkat és cselszövéseket tartalmaznak – felvágnak, de ezt a tényt el akarják rejteni. Az általuk mondottak eredménye az, hogy azt éreztetik az emberekkel, hogy jobbak másoknál, hogy senki sem egyenlő velük, hogy mindenki más alacsonyabb rendű náluk. És ezt az eredményt nem alattomos eszközökkel érik-e el? Milyen beállítottság áll az ilyen eszközök mögött? És vannak az elvetemültségnek elemei benne? (Vannak.) Ez egyfajta elvetemült beállítottság” (Az Ige, IV. kötet – Az antikrisztusok leleplezése. Negyedik tétel: Önmagukat magasztalják fel, és önmagukról tesznek bizonyságot). Isten azt mondta, hogy a romlott emberek szeretik elérni, hogy az emberek nagyra tartsák őket és felnézzenek rájuk. Amikor elérnek némi eredményt a kötelességük végzése során, tőkeként használják fel a hivalkodásra. Teljesen természetes módon vágnak fel az emberek előtt. Visszatekintettem arra az időszakra, amikor vezetői kötelességet végeztem. Amikor láttam, hogy a tisztogatási munkáért felelős emberek nem mertek leleplezni egy gonosz embert, azért, hogy nagyra tartsanak engem, azzal vágtam fel, hogy miként lepleztem le egy gonosz embert, és hogyan bírtam belátásra a gonosz embert. A folyamatot igen részletesen leírtam, de a saját bátortalanságomon és félelmemen nagyon röviden átsiklottam. Amikor ezt hallották, mind irigyek voltak és csodáltak engem. Amikor a testvérek nehézségekbe ütköztek a kötelességük végzése során és elveszítették a hitüket, beszéltem arról, hogyan győztem le a nehézségeket és fejeztem be zökkenőmentesen a munkát, hogy lássák a munkaképességemet. A testvérek nagyon nagyra tartottak, miután ezt hallották. A nővértársam előtt is hivalkodtam. Minden alkalommal, amikor befejeztem a gyülekezeti munka intézését, arról beszéltem előtte, hogyan fedeztem fel problémákat és hogyan beszélgettem a megoldásukról. Ez azt eredményezte, hogy függővé vált tőlem mind a jelentős, mind az apróbb ügyekben. Mivel rossz volt az egészségem, aggódott, hogy túlságosan kimerülök ahhoz, hogy normálisan végezzem a kötelességemet, ezért az összes ízletes és tápláló dolgot félretette nekem. Láttam, hogyan magasztaltam fel magam és hivalkodtam lépten-nyomon, elérve, hogy az emberek nagyra tartsanak és felnézzenek rám. Ez azt jelentette, hogy státuszt akartam az emberek szívében! Egy vezető kötelessége az, hogy felmagasztalja Istent, bizonyságot tegyen Isten mellett és Isten elé vezesse a testvéreket Ez Isten szándéka. Én azonban az összes testvért saját magam elé vezettem. Igazán nem volt emberi mivoltom, és teljesen híján voltam a lelkiismeretnek és a józan észnek!

Elolvastam egy másik részletet Isten szavaiból: „Miután az emberek arrogánssá váltak természetükben és lényegükben, gyakran megtehetik, hogy lázadnak Isten ellen és ellenállnak Istennek, nem veszik figyelembe a szavait, elképzeléseket gyártanak Róla, olyan dolgokat tesznek, amelyek elárulják Őt, és olyan dolgokat, amelyekkel önmagukat magasztalják és önmaguk mellett tesznek bizonyságot. Azt mondod, hogy nem vagy arrogáns, de tegyük fel, hogy kaptál egy gyülekezetet, és megengedték, hogy vezesd azt; tegyük fel, hogy Én nem metszettelek, és Isten családjában senki sem kritizált vagy segített téged: miután egy ideig vezetted, az embereket a lábad elé terelnéd, és arra késztetnéd, hogy engedelmeskedjenek neked, sőt, odáig mennél, hogy csodáljanak és tiszteljenek téged. És miért tennéd ezt? A természeted határozná meg; nem lenne más, mint természetes kinyilatkoztatás. Nincs szükséged arra, hogy ezt másoktól tanuld, és arra sincs szükség, hogy ők ezt megtanítsák neked. Nincs szükséged arra, hogy mások erre utasítsanak vagy kényszerítsenek; ez a fajta helyzet természetesen jön létre. Minden, amit teszel, arról szól, hogy arra késztesse az embereket, hogy felmagasztaljanak, dicsérjenek, imádjanak, engedelmeskedjenek neked, és mindenben rád hallgassanak. Ha megengedik neked, hogy vezető legyél, az természetesen idézi elő ezt a helyzetet, és ezen nem lehet változtatni. És hogyan jön létre ez a helyzet? Ezt az ember arrogáns természete határozza meg. Az arrogancia megnyilvánulása az Isten elleni lázadás és ellenállás. Amikor az emberek arrogánsak, önhittek és önelégültek, akkor létre fogják hozni saját független birodalmukat, és oly módon fognak cselekedni, ahogy csak akarnak. Másokat is a saját kezükbe vesznek és az ölelésükbe vonnak majd. Az, hogy az emberek képesek ilyen arrogáns tettekre, csak azt bizonyítja, hogy arrogáns természetük lényege a Sátáné, az arkangyalé. Amikor az arroganciájuk és önhittségük elér egy bizonyos szintet, többé nem marad majd hely Isten számára a szívükben, és félre fogják tenni Istent. Ezután Istenek akarnak majd lenni, és arra késztetni az embereket, hogy engedelmeskedjenek nekik, és pont olyanokká válnak majd, mint az arkangyal. Ha ilyen sátáni arrogáns természeted van, nem lesz helye Istennek a szívedben. Még ha hiszel is Istenben, Isten többé nem fog téged elismerni, gonosz embernek fog tekinteni, és ki fog iktatni” (Az Ige, III. kötet – Az utolsó napok Krisztusának beszédei. Az ember arrogáns természete az Istennel szembeni ellenállásának gyökere). Isten azt mondta, hogy mivel az embereknek arrogáns természetük van, olyan dolgokat tesznek, amelyekkel ellenállnak Istennek és fellázadnak Isten ellen. Ez az, amit az emberek természetes módon felfednek. Arra gondoltam, hogy miként találkoztam problémákkal és nehézségekkel a munkámban, amikor épp csak vezetővé lettem. Isten megvilágosításának és vezetésének köszönhetően a munkám hozott némi eredményt, de nem adtam meg a dicsőséget Istennek. Ehelyett tőkeként használtam fel arra, hogy hivalkodjak. Azt gondoltam: „Meg tudom oldani ezt a problémát, és tudom kezelni azt a nehézséget”; úgy éreztem, már értem az igazságot, és tudom, hogyan kell dolgozni. Ennek eredményeként még arrogánsabb lettem. Mivel lépten-nyomon hivalkodtam a kötelességem végzése közben, amikor problémák érték a testvéreimet, nem imádkoztak Istenhez és nem támaszkodtak Istenre. Ehelyett rám támaszkodtak, hogy megoldjam azokat. Még szégyentelenül azt is gondoltam, hogy jobban értem az igazságot, mint mások, hogy én vagyok a gyülekezet gerince, hogy én irányítok, és hogy nélkülözhetetlen vagyok a gyülekezetben. Ezen a ponton éreztem, milyen ostoba és nevetséges voltam. Olyan arrogáns voltam, hogy még egy szemernyi józan ész sem volt bennem! Pálra gondoltam. Mivel túl arrogáns volt, folyamatosan magáról tett bizonyságot, arról, hogy hány embert nyert meg az evangélium hirdetésével, milyen messzire utazott és mennyit szenvedett, végül pedig arról tett bizonyságot, hogy számára az élet krisztus. Megsértette Isten természetét, és Isten megbüntette. Hát nem Pál útján jártam? Ha nem tartanék bűnbánatot, a sorsom ugyanaz lenne, mint Pálé.

Ezután folytattam az igazság keresését és a problémáimról való gondolkodást. Elolvastam egy részletet Isten szavaiból: „A »dicsőség« szó nem az emberekhez tartozik. A dicsőség csak Istent, a Teremtőt illetheti, és semmi köze a teremtett emberi lényekhez. Még ha fáradoznak és együttműködnek is az emberek, akkor is a Szentlélek munkájának vezetése alatt állnak. Ha a Szentlélek munkája nincs jelen, mit tehetnek vajon az emberek? A »tanúság« szó sem tartozik az emberekhez. Legyen az a »tanúság« főnév vagy a »tanúskodik« ige, e két szó egyikének sincs köze a teremtett emberi lényekhez. Csak a Teremtő méltó arra, hogy tanúságot tegyenek Róla, illetve méltó az emberek tanúságtételére. Ezt Isten identitása, státusza és lényege határozza meg, illetve azért van, mert minden, amit Isten tesz, Isten erőfeszítéseiből fakad, és Isten méltó arra, hogy az Övé legyen. Az, amit az emberek tehetnek, határozottan korlátozott, és mind a Szentlélek megvilágosításának, vezetésének és útmutatásának eredménye. Ami az emberi természetet illeti, amint megértenek néhány igazságot és tudnak végezni egy kevés munkát, az emberek arrogánssá válnak. Ha nem kíséri őket Isten ítélete és fenyítése, senki sem tudja elérni az Istennek való alávetettséget és nem tud tanúskodni Róla. Isten előre elrendelésének eredményeképp az embereknek lehet néhány adottságuk vagy különleges tehetségük, megtanulhattak valamilyen szakmát vagy készségeket, vagy lehet egy kis ügyességük, és emiatt elviselhetetlenül arrogánssá válnak, és állandóan azt akarják, hogy Isten ossza meg velük az Ő dicsőségét és a Róla szóló tanúságtételt. Hát nem észszerűtlen ez? Ez a végletekig észszerűtlen. Azt mutatja, hogy a rossz helyen állnak. Nem emberi lényeknek tekintik magukat, hanem egy külön fajtának, emberfelettieknek” (Az Ige, IV. kötet – Az antikrisztusok leleplezése. Kilencedik tétel (Első rész)). Miután elolvastam Isten szavait, eléggé elszégyelltem magam. A dicsőségnek és a bizonyságtételnek semmi köze az emberekhez. Csak a Teremtő méltó arra, hogy bizonyságot tegyenek Róla. Hogy megmentse az emberiséget, Isten elviselte az emberi világ minden szenvedését. Bár a KKP üldözi, a világ kigúnyolja, a vallásos közösség pedig elítéli és rágalmazza, Isten mindig is csendben tűrte ezt. Isten olyan nagy árat fizetett értünk. Ezt szavakkal nem tudjuk kifejezni. Én csak egy apró teremtett lény vagyok. Még ha el is tudok végezni bizonyos kötelességeket, ezek korlátozottak. Pontosan olyan ez, mint amikor lelepleztem a gonosz Li Huát. Isten vezetett rá, hogy megtaláljam az Ő megfelelő szavait, a gonosz ember pedig csak akkor jutott belátásra, amikor ezen felül még a testvéreim is leleplezték őt. Amikor nehézségekbe ütköztem a kötelességemben, Isten volt az, aki azonnal elrendezte, hogy a vezetők beszélgessenek velem. Isten szavaiból megértettem Isten szándékait, és csak ekkor lett hitem. Ezt mind Isten tette. Én magam semmi dicséretre méltót nem tettem. Ha nem lett volna Isten vezetése, feltehetően nem érhettem volna el jó eredményeket a kötelességem végzése során. Én azonban mindezért magamnak tulajdonítottam az érdemet. Igazán arrogáns voltam, és híján a józan észnek! A romlott beállítottságom olyan súlyos volt, de Isten nem hagyott el és nem vetett ki a gonosztetteim miatt. Isten volt az, aki kialakította azt a környezetet, amelyben letartóztattak, hogy megállítson és megakadályozza, hogy gonoszságot tegyek. Egy rendőrtiszt száját is felhasználta arra, hogy elgondolkodtasson önmagamon, és hogy megértsem magam. Isten lényege olyan szép és jóságos! Azt is igazán megtapasztaltam, hogy csak Isten méltó az emberek dicséretére és bizonyságtételére! Később elolvastam Isten ezen szavait: „Milyen viselkedésmód tehát az, amikor valaki nem önmagát magasztalja fel és nem önmagáról tesz bizonyságot? Ha egy bizonyos dologgal kapcsolatban önmagadat fitogtatod és önmagadról teszel bizonyságot, akkor azt az eredményt éred el, hogy egyesek nagyra fognak tartani és imádni fognak. De ha ugyanazzal a dologgal kapcsolatban felfeded magad és megosztod az önismeretedet, akkor ennek más a természete. Nem így van ez? Az, hogy valaki teljesen feltárja magát és megosztja önismeretét, egy olyan dolog, amellyel a normális emberi mivoltnak rendelkeznie kellene. Ez egy pozitív dolog. Az jelenti az Istenről való bizonyságtételt, ha valóban ismered magad, és szabatosan, valóságosan és pontosan beszélsz az állapotodról; ha olyan tudást osztasz meg, amely teljes mértékben Isten szavain alapul; ha azok, akik hallgatnak téged, épülnek és a javukra válik; valamint ha bizonyságot teszel Isten munkájáról és dicsőíted Őt. Ha miközben felfeded magad, sokat beszélsz az erősségeidről és arról, hogyan szenvedtél és hogyan fizetted meg az árat, hogyan álltál meg szilárdan a bizonyságtételedben, és ennek eredményeként az emberek nagyra tartanak és imádnak téged, akkor azzal önmagadról teszel bizonyságot. Meg kell tudnod különböztetni ezt a két megnyilvánulást” (Az Ige, IV. kötet – Az antikrisztusok leleplezése. Negyedik tétel: Önmagukat magasztalják fel, és önmagukról tesznek bizonyságot). Miután elolvastam Isten szavait, találtam egy utat Isten felmagasztalásához és a Mellette való bizonyságtételhez. Megértettem a különbséget aközött is, hogy bizonyságot teszünk Isten mellett vagy hivalkodunk. Mindkettővel együtt jár, hogy az ember beszél a saját tapasztalatairól, a legfontosabb különbség azonban az ember szándékaiban és az elért eredményekben rejlik. A társalgás folyamata során beszélnünk kell a saját valós állapotunkról és a romlottságról, amely megnyilvánult bennünk, összekapcsolva ezt Isten szavaival, hogy leleplezzük a saját romlottságunkat, és végül beszélnünk kell arról, hogy milyen gyakorlási utakat találtunk, és milyen ismereteket szereztünk Istenről. Csak azzal magasztaljuk fel Istent és teszünk bizonyságot Mellette, ha ily módon beszélünk. Ha csak arról beszélünk, hogy miként oldottuk meg a problémákat és hogyan álltunk meg szilárdan a bizonyságtételünkben, amikor dolgok történtek velünk, és csak a jó oldalról beszélünk anélkül, hogy lelepleznénk a saját romlottságunkat, akkor ez a fajta beszélgetés csak hivalkodás. Amikor a tapasztalatomról beszéltem, nem nyíltam meg és nem mutattam meg a romlottságot, amelyet felfedtem. Amit a testvéreim előtt kifejeztem, az csupa pozitív, aktív belépés volt minden alkalommal. Ez elhitette a testvérekkel, hogy van hitem, és képes vagyok megoldani a problémákat. Amit tettem, az önmagam felmagasztalása és hivalkodás volt.

Később a gyülekezet elrendezte, hogy szövegalapú munkát végezzek. Egy nap a munkáról beszélgettem Ding Ning nővérrel, akivel együtt dolgoztam. Ding Ning azt mondta: „Szerintem a megfogalmazásom a kommunikációs levélben, amit a testvéreimnek írtam, nem olyan világos, mint a tiéd. Szerintem amit te írtál, nagyon jó.” Amikor Ding Ning befejezte a beszédet, nagyon boldog voltam. Megint fel akartam vágni azzal, hogyan írok kommunikációs leveleket. Ebben a pillanatban ráeszméltem valamire: Hát nem ismét hivalkodni akarok? Így azt mondtam Ding Ningnek: „Valójában nekem is voltak nehézségeim az írás folyamata során. Néha nem tudtam, hogyan fejezzem ki magam. Írtam valamit, kitöröltem, aztán írtam valami mást, és néha még szívesen fel is adtam volna. Később imádkoztam Istenhez, hogy elgondolkodjak azon, miért nem tudok jól írni. Miközben kerestem és töprengtem, megértettem, hogy írás közben helytelen volt a szándékom. Nem azért írtam, hogy jól végezzem a kötelességemet – azért akartam jól írni, hogy az emberek csodáljanak. Ezért imádkoztam Istenhez, hogy bárhogyan is írom meg, amennyiben magában foglalja az alapelveket és a testvérek megértik, akkor rendben van. Amikor így gyakoroltam, és újra írtam, támadtak ötleteim, és képes voltam világosan kifejezni azt, amit akartam. Eszembe jutottak Isten ezen szavai: »Én megjelenek a szent királyságnak, és elrejtőzöm a mocsok földje elől« (Az Ige, I. kötet – Isten megjelenése és munkája. Isten szavai az egész világegyetemhez, 29. fejezet). Ekkor értettem meg ennek a mondatnak a jelentését. Amikor helytelenek voltak a szándékaim, és a levélírást hivalkodásra akartam használni, Isten elrejtette előlem az arcát, és bárhogyan is írtam, nem volt jó. Amikor azonban a helyes hozzáállást vettem fel, és azért írtam, hogy eredményeket érjek el, Isten vezetése alatt zökkenőmentesen meg tudtam írni.” Miután Ding Ning ezt meghallgatta, azt mondta, már tudja, hogyan csinálja. Így gyakorolva a szívem igazán nyugodt volt.

Ezután, amikor a testvéreimmel voltam, tudatosan megnyíltam, leleplezve a saját romlott beállítottságomat és azt, ahogyan a múltban felmagasztaltam és mutogattam magam, és beszéltem arról, hogy Isten miként alakított olyan környezetet, hogy megmentsen és megváltoztasson engem. Így a testvéreim tisztán láthattak engem, és megérthették azt, hogy Isten üdvözíti az embereket. Később, amikor a kötelességemet végeztem, nem magasztaltam fel magam, és nem hivalkodtam úgy, mint a múltban. Az, hogy képes voltam így megváltozni, az Isten szavai vezetésének az eredménye. Hála Istennek!


13. Már nem idegeskedem a fiam házassága miatt

Paraszti családba születtem. A szüleim nagyon korán keltek és éjszakába nyúlóan dolgoztak, hogy pénzt keressenek, hogy az idősebbik bátyám házat építhessen és megnősülhessen. Nagyon kimerültek voltak. A szüleim hatása és befolyása alatt azt hittem, a szülők feladata, hogy a gyermekeik házasságát intézzék. A férjemnek és nekem a házasságkötésünk után született egy fiunk. Ezt mondtam a férjemnek: „Keressünk egy kis pénzt, amíg még fiatalok vagyunk, hogy amikor a fiunk felnő, és saját családja lesz, ne kelljen neki magának előteremtenie a pénzt egy új ház építésére, mint ahogy nekünk kellett! A legkevesebb, hogy egy házat vennünk kell neki.” Később a férjem elfogadta a Mindenható Isten utolsó napokbeli munkáját. Ezután a rendőrség letartóztatta, mert összejövetelekre járt, és végezte a kötelességét. Kénytelen volt elmenni otthonról, és elmenekülni. Két évvel később én is elfogadtam Isten utolsó napokbeli munkáját. Mivel a Nőszövetség igazgatója állandóan eljött hozzám, hogy a férjem holléte felől érdeklődjön, otthon nem tudtam az Istenben való hitemet gyakorolni, és a kötelességemet végezni. Nem maradt más választásom, én is elmentem otthonról. Ettől kezdve a férjem és én elszakadtunk a szülővárosunktól, és száműzetésben éltük az életünket, nem tudtunk hazamenni.

A napok csak úgy repültek. Egy szempillantás alatt a fiam már a húszas éveiben járt. Házasságra alkalmas korba ért. 2013 februárjában a férjemmel kihasználtunk egy véletlen alkalmat, hogy titokban hazatérjünk. A fiunk megemlítette nekünk a házasságát, mondván, hogy talált egy társat. A társának a szülei szülei alig várták, hogy rendeződjön a házasság. Ezt mondták a fiamnak: „Tudjuk, hogy a családodnak nincs pénze. Nem kérünk menyasszonypénzt, de legalább egy házat venned kell! Ház nélkül hogyan fogtok ti ketten élni?” Nagyon aggódtam. Mivel a férjemet és engem üldözött a KKP, évek óta távol voltunk, otthonról elmenekülve végeztük a kötelességünket, és nem tudtunk elmenni dolgozni, hogy pénzt keressünk. Egyszerűen nem volt módunk arra, hogy pénzt szerezzünk egy ház megvásárlására. Amikor láttam, hogy a fiam sóhajtozik és morgolódik, én is aggódni kezdtem és izgatott lettem, erre gondolva: „Ha a fiam házassága nem jön létre, mert nem találunk rá pénzt, nem fog-e panaszkodni rám?” Amikor mások gyermekei összeházasodnak, a szüleik mindannyian spórolnak, hogy autót és házat vegyenek nekik, míg én nem tudom összeszedni a pénzt, és úgy érzem, hogy nem tettem eleget az anyai feladatnak. Hogyan tudnám ezt megmagyarázni a fiamnak? Úgy éreztem, hogy nem tudok emelt fővel állni előtte, és nem tudom tisztázni magam. Minél többet gondolkodtam, annál jobban aggódtam. Mit fogok tenni a fiam házasságával kapcsolatban? Egyszer az anyósom azt mondta nekem és a férjemnek, „Gondoljatok a fiatokra. Nézzétek meg a szomszédunk fiát, aki megnősül. A szomszédék vettek egy házat a fiuknak, és több tízezer jüan menyasszonypénzt adtak a menyasszony családjának. Aztán nézd meg az unokatestvéredet. Amikor a fia megnősült, vett neki egy házat, és több mint százezer jüan menyasszonypénzt fizetett érte. A fiad társának családja igazán figyelmes. Nem akarják, hogy a családunk menyasszonypénzt fizessen, csak egy ház önrészét. A családja nem nevelhet fel egy szép lányt a semmiért, ugye? Egyébként is, ők ketten nagyon is összeillenek. Ha a fiad házassága nem jönne létre, mert nem tudjuk összeszedni a pénzt, nem lenne az nagy kár? És az emberek kinevetnének minket!” Miután meghallgattam anyósom szavait, elszomorodtam, mintha szíven szúrtak volna. Megállíthatatlanul hullottak a könnyeim. Emlékeztem, a fiam 8 hónapos volt, amikor az apja elment otthonról, mert a KKP vadászott rá, és a fiú soha nem élvezhette az apja szeretetét. Később a környezet miatt nekem is el kellett hagynom az otthonom, így többet voltunk távol a fiunktól, mint amennyit vele voltunk. Tizenhárom éves kora óta egyáltalán nem láttam őt. Ezekben az években a nagyszüleire volt utalva. Most pedig pénzre volt szüksége, hogy megházasodjon, de én nem tudtam összekaparni a pénzt. Egyetlen feladatomnak sem tettem eleget. Minél többet gondolkodtam, annál inkább úgy éreztem, hogy cserben hagytam a fiamat. Anyaként alkalmatlan voltam a feladatomra. A fiam szánalomra méltó volt, mert a családunkba született. Ha nem lett volna a KKP általi üldöztetés és letartóztatások, nem kellett volna elrejtőznünk, és valahogy meg tudtunk volna keresni egy kis pénzt a gyermekünknek. Arra gondoltam, hogy kölcsönkérek pénzt a bátyámtól és a nővéremtől, hogy ki tudjam fizetni egy ház önrészét. és elkerüljem, hogy anyósom, rokonaim és barátaim pletykáljanak rólam. Ez is eszembe jutott. Ha kölcsönt kérnék, akkor dolgoznom kellene, hogy visszafizessem, és így nem tudnám végezni a kötelességemet. Sok gyülekezet munkájáért voltam felelős. Ha felhagynék a kötelességemmel, hogy pénzt keressek, az nem lenne Isten elárulása? De a fiamnak mégis pénzre volt szüksége ahhoz, hogy megházasodjon. Dilemmában éltem. Szorongó szívvel Isten elé járultam imádkozni: „Drága Istenem. A fiam házasságával szembesülve tényleg nem tudom, mit tegyek. Tudom, hogy nem mondhatok le a kötelességemről. Nem árulhatlak el Téged, hogy pénzt keressek a fiamnak, hogy ő megházasodhasson. De az én érettségem túl csekély. A fiam házassága miatt korlátozva vagyok. Szívesen Rád bízom ezt, és felnézek Rád emiatt. Drága Istenem, kérlek, segíts nekem, hogy ne áruljalak el Téged a fiam házassága miatt!” Ima után a szívem nagyon megnyugodott.

Visszatértem arra a helyre, ahol a kötelességemet végeztem. A felszínen mindennap a gyülekezet munkájával voltam elfoglalva. De amint a fiam házasságára gondoltam, a szívemben kínt éreztem. Attól féltem, hogy a fiam házassága nem fog létrejönni, mert nincs pénzem. Olyan gyötrelmes és nyomorult voltam! Úgy éreztem, hogy tartozom a fiamnak. Annyira kínlódtam, hogy nem tudtam rendesen enni, sem aludni. A belső hőség olyannyira megviselt, hogy fájtak a fogaim és a torkom. Néha még az összejöveteleken is elkalandozott az elmém, és önkéntelenül is gondolkodni kezdtem: „Mit fogok tenni a fiam házasságával kapcsolatban?” Mindig álmos voltam, képtelen voltam jókedvre derülni. A nővér, aki a társam volt, látta, hogy az állapotom nem jó, és hogy nem viselek olyan terhet a kötelességemben, mint korábban. Elbeszélgetett velem arról, hogy neki milyen tapasztalatai voltak a fiával. Azt is elmondta, hogy amikor ő távol volt az otthonától, a fia megtanult önállóan élni, és társra is talált. Mindez Isten szuverenitásán belül történik. Miután meghallgattam a nővérem közlését, erre gondoltam: „Ez azért van, mert a fiad jó társra talált.” Utána még mindig időről időre korlátozva éreztem magam. Ha a fiam házassága nem jönne létre, a szívem nem tudna megnyugodni egész hátralévő életemben. Folyamatosan fájdalom és kínok között éltem. Úgy éreztem, mintha a szívemet egy szikla zúzta volna össze. Akkoriban elolvastam Isten szavainak egy részletét, és felszabadult a szívem. Olvastam, hogy Isten ezt mondja: „A házasság fontos fordulópont az ember életében. A házasság az ember sorsának terméke és az ember sorsának döntő fontosságú láncszeme; nem az egyén saját akaratán vagy preferenciáin alapul, és nem befolyásolják semmilyen külső tényezők, hanem teljes mértékben a két fél sorsa határozza meg, a Teremtőnek azon rendelkezései és eleve elrendelései, amelyek a pár mindkét tagjának sorsára vonatkoznak” (Az Ige, II. kötet – Isten megismeréséről. Isten Maga, az egyedülálló III.). Isten szavaiból megértettem, hogy az ember életének sorsát Isten már régen elrendezte. Még inkább igaz az, hogy a házasságot is Isten rendelte el, és azt nem befolyásolják semmilyen külső körülmények. Ha Isten úgy rendelte, hogy a fiam és a párja egy családot alkossanak, akkor semmi sem tudja őket szétválasztani. Ha nem kell, hogy egy család legyenek, akkor végül is a házasság nem fog sikerülni. Hogy sikerül-e vagy sem, az Isten kezében van, nem pedig azon múlik, hogy mennyi pénzt költök. Régebben tudtam, hogy a házasságot Isten rendelte el doktrinális módon. De amikor a fiam házassága merült fel, azt gondoltam, hogy pénz nélkül nem fogja tudni elvenni a párját. Amikor a nővér, akivel együtt dolgoztam, beszélt velem a tapasztalatairól és Isten szuverenitásáról, a szívem mélyén nem hittem el. Azt hittem, hogy ez az ő fiáról szól. Az én fiam viszont pénz nélkül nem tud megnősülni. Különösen amikor a mai társadalomban egyre több szegény családból származó gyermeket láttam, akik nem találnak feleséget, még inkább úgy gondoltam, hogy pénz nélkül egyszerűen nem lehet házasodni. A fiam házassága miatt annyira feszült voltam, hogy nem tudtam rendesen enni és aludni, és még a kötelességem végzésére sem volt motivációm. A szívem csak akkor világosodott meg, miután elolvastam Isten szavait. Vegyük példának a nővéremet. Rengeteg pénze van, de az unokája egyszerűen képtelen volt feleséget találni, bármit is tett. Egy ismerős családban több fiú is van. Nem volt pénzük, de mindegyik fiú talált magának feleséget. ez sokszor előfordul. Isten szavai teljesen igazak. A házasságot Isten rendeli el. Nem a pénz határozza meg. Hittem Istenben, de nem Isten szavai szerint szemléltem a dolgokat, nem hittem Isten szuverenitásában, és még a nem hívők irányzatait is követtem, az Istenbe vetett hit legkisebb jele nélkül. Hát nem az álhívők szemlélete ez? A házasságot Isten rendeli el. Semmi köze a családi környezethez, vagy külső tényezőkhöz. Nem úgy van, ahogy én gondoltam, hogy pénzzel a fiam házassága sikerülni fog, pénz nélkül pedig nem. Amikor ezt megértettem, a szívem hirtelen kitisztult és felderült. A fiam házasságát is el tudtam engedni valamennyire.

Utána eltűnődtem: Miért éreztem állandóan, hogy cserben hagytam a fiamat, és miért volt nyugtalan a szívem? Isten következő szavait olvastam: „Az ebben a valós társadalomban élő embereket a Sátán mélyen megrontotta. Attól függetlenül, hogy iskolázottak-e vagy sem, a hagyományos kultúra nagy része beleivódott az emberek gondolataiba és nézeteibe. Különösen a nőktől elvárás az, hogy kiszolgálják a férjüket és neveljék gyermekeiket, legyenek jó feleségek és szerető anyák, egész életüket férjüknek és gyermekeiknek szenteljék és értük éljenek, gondoskodjanak arról, hogy a család naponta háromszor kiadósan étkezzen, valamint a mosást, takarítást és minden egyéb házimunkát is jól végezzenek. Ez a jó feleség és szerető anya elfogadott mércéje. Minden nő azt gondolja, hogy ez a dolgok rendje, és ha nem így tesz, akkor nem rendes asszony, beszennyeződik a lelkiismerete, és megsérti az erkölcsi normákat. Ezeknek az erkölcsi normáknak a megsértése nyomni fogja néhányuk lelkiismeretét; úgy érzik majd, hogy cserbenhagyták a férjüket és a gyermekeiket, és hogy nem rendes asszonyok. De ha már hiszel Istenben, sokat olvastad az Ő szavait, megértettél néhány igazságot, és átláttál néhány dolgon, azt fogod gondolni: »Teremtett lény vagyok, ekként kell teljesítenem a kötelességemet, és fel kell áldoznom magamat Istenért.« Van-e most konfliktus aközött, hogy jó feleség és szerető anya legyél, és hogy teremtett lényként végezd a kötelességedet? Ha jó feleség és szerető anya akarsz lenni, akkor nem tudod főállásban a kötelességedet végezni, míg ha főállásban a kötelességedet akarod végezni, akkor nem tudsz jó feleség és szerető anya lenni. Mit teszel hát most? Ha úgy döntesz, hogy Isten iránti hűséggel, jól végzed a kötelességedet, és felelősséget vállalsz a gyülekezeti munkáért, akkor le kell mondanod arról, hogy jó feleség és szerető anya legyél. Mit gondolnál most? Miféle békétlenség lenne úrrá az elméden? Úgy éreznéd-e, mintha cserbenhagytad volna a gyermekeidet, a férjedet? Vajon honnan jön ez a bűntudat és nyugtalanság? Úgy érzed-e, mintha cserbenhagytad volna Istent, amikor nem teljesíted a teremtett lény kötelességét? Nincs benned bűntudat vagy szemrehányás, mert a szívedben és az elmédben a legcsekélyebb nyoma sincs az igazságnak. Szóval, mit is értesz meg? Hagyományos kultúra, valamint jó feleség és szerető anya. Így az elmédben az az elképzelés fog felmerülni: »Ha nem vagyok jó feleség és szerető anya, akkor nem vagyok jó és tisztességes nő.« Ettől kezdve ez az elképzelés megkötöz és bilincsbe ver, az ilyen elképzelések pedig még akkor is megmaradnak, ha már hiszel Istenben és végzed a kötelességedet. Amikor konfliktus van a kötelességed végzése és aközött, hogy jó feleség és szerető anya legyél, habár vonakodva úgy dönthetsz, hogy talán egy kis Isten iránti hűséggel végzed a kötelességedet, mégis ott lesz a nyugtalanság és a vád érzése a szívedben. Ezért, amikor kötelességed végzése közben van egy kis szabadidőd, keresed majd a lehetőséget, hogy gondoskodj a gyermekeidről és a férjedről, még inkább kárpótolni akarod őket, és úgy gondolod, hogy mindaddig, amíg nyugodt a lelked, nem baj, ha még többet kell szenvedned. Vajon ezt nem a hagyományos kultúra jó feleségről és szerető anyáról szóló eszméinek és elméleteinek hatása idézte elő?” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha felismeri saját téves nézeteit). Isten szavai leleplezték előttünk a „jó feleség és szerető anya” téves gondolatát és nézetét. A hagyományos kultúra azt követelte, hogy a nők „gondoskodjanak férjükről, neveljék fel gyermekeiket, legyenek jó feleségek és szerető anyák”. Mindenki úgy gondolta, hogy ez a mércéje annak, hogy valaki megfelelő nő legyen. Ellenkező esetben nem volt jó nő vagy jó anya. Amikor fiatal voltam, láttam, hogy a szüleim nagyon korán kelnek, és éjszakába nyúlóan dolgoznak, hogy pénzt keressenek, hogy a bátyám megnősülhessen. Bármennyire is szenvedtek vagy kimerültek, mégis viselniük kellett ezt a terhet. A szüleim hatása és befolyása alatt azt hittem, hogy szülőként felnőtté kell nevelnünk a gyerekeinket, amíg meg nem házasodnak, és meg nem alapozzák a karrierjüket. Csak így tudunk eleget tenni szülői feladatunknak, és lehetünk méltók arra, hogy jó szülőknek nevezzenek bennünket. Erre a gondolatra és nézetre támaszkodva éltem: Amikor a fiam kicsi volt, és nekem menekülnöm kellett a nagy vörös sárkány általi üldöztetés elől, és nem tudtam a fiammal lenni és vigyázni rá, úgy éreztem, hogy nem vagyok megfelelő anya. Amikor a fiam meg akart nősülni, és házat kellett vennie, anyaként nem tudtam összeszedni a pénzt, és a legkevésbé sem tudtam segíteni, ezért úgy éreztem, hogy adósa vagyok a fiamnak. Még arra is gondoltam, hogy elengedem a kötelességemet, hogy pénzt keressek, hogy a családom és a barátaim ne nevessenek ki, és a fiam ne panaszkodjon rám. „Jó feleségnek és szerető anyának lenni”: ez a nézet irányította a gondolataimat és vezérelte a viselkedésemet. Gyötrődtem, mert nem tudtam megfelelni a fiamnak, még Istenre is panaszkodtam, és félreértettem Istent a szívem mélyén. A fiam házassága fogva tartott és korlátozott, és kimondhatatlan szenvedés gyötört. Még a kötelességemet sem tudtam nyugodt lélekkel végezni. Láttam, hogy a „jó feleségnek és szerető anyának lenni” hagyományos kultúrája valójában egy béklyó, amely gúzsba köti az embereket. Ez csak arra késztetheti az embereket, hogy elkerüljék és elárulják Istent. Miután némileg megértettem a saját nézetemet, tovább kerestem Isten szavaiban.

Egy nap Isten következő szavait olvastam: „Hogy hinni tudunk Istenben, az egy olyan lehetőség, amelyet Ő adott nekünk; Ő rendelte el, és ez az Ő kegyelme. Ezért szükségtelen, hogy bárki mással szemben tegyél eleget a kötelezettségednek vagy felelősségednek; teremtett lényként csak Istennel szemben kell teljesítened a kötelességedet. Az embereknek mindenekelőtt ezt kell megtenniük, ez a legfontosabb, amit az ember életének elsődleges feladataként meg kell tennie. Ha nem teljesíted jól a kötelességedet, akkor nem minősülsz teremtett lénynek. Lehet, hogy mások szemében jó feleség és szerető anya, kiváló háziasszony, hálás gyermek és a társadalom derék tagja vagy, Isten előtt azonban olyasvalaki vagy, aki lázad Ellene, aki egyáltalán nem teljesítette kötelezettségét, illetve a kötelességét, aki elfogadta ugyan Isten megbízatását, de nem teljesítette azt, aki félúton feladta. Elnyerheti-e Isten jóváhagyását valaki, aki ilyen? Az ilyen emberek értéktelenek” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha felismeri saját téves nézeteit). „A világra hozatalon és a gyermeknevelésen kívül a szülők felelőssége a gyermekeik életében csupán annyi, hogy formális környezetet biztosítanak számukra, amelyben felnőhetnek, mert a Teremtő eleve elrendelésén kívül semmi másnak nincs befolyása az ember sorsára. Senki sem tudja befolyásolni, hogy milyen jövője lesz valakinek; ez már jó előre el van döntve, és az ember sorsát még a szülei sem változtathatják meg. Ami a sorsot illeti, mindenki független, és mindenkinek megvan a saját sorsa. Tehát senkinek a szülei nem tudják meggátolni a sorsát az életben, vagy a legkisebb befolyást gyakorolni arra, hogy milyen szerepet játszik az életben. Azt mondhatnánk, hogy a család, amelybe az ember sorsa beleszületni, és a környezet, amelyben felnő, nem több, mint az életfeladat teljesítésének előfeltétele. Ezek semmilyen módon nem határozzák meg egy ember sorsát az életben, vagy azt, hogy az illető milyen végzet keretében teljesíti küldetését. Így tehát senkinek a szülei nem segíthetnek abban, hogy az életének küldetését teljesítse, és hasonlóképpen, a rokonok sem segíthetnek abban, hogy az illető magára vegye az életben betöltött szerepét. Azt, hogy valaki hogyan teljesíti küldetését, és milyen életkörnyezetben tölti be a szerepét, teljes mértékben az életsorsa határozza meg. Más szóval, semmilyen más objektív körülmény nem befolyásolhatja az ember küldetését, amelyet a Teremtő előre elrendelt. Minden ember abban az adott környezetben válik éretté, amelyben felnő; majd fokozatosan, lépésről lépésre elindul a saját életútján, és beteljesíti a Teremtő által számára eltervezett sorsot. Természetes módon, önkéntelenül belépnek az emberiség hatalmas tengerébe, és elfoglalják saját helyüket az életben, ahol teremtett lényként elkezdik teljesíteni kötelességeiket a Teremtő eleve elrendelése és az Ő szuverenitása miatt” (Az Ige, II. kötet – Isten megismeréséről. Isten Maga, az egyedülálló III.). Isten szavaiból megértettem hogy az a tény, hogy képes vagyok hinni Istenben és kötelességeket végezni, egy Istentől kapott lehetőség. Ez Isten kegyelme is. Az ember életében a legfőbb prioritás a teremtett lény kötelességének végzése. Ez minden másnál fontosabb. Ha csak azért teljesítem az anyai feladataimat, hogy a fiamnak megfeleljek, bár mások jó feleségnek és szerető anyának fognak látni, ha nem végzem a teremtett lény kötelességét, ez nem mutat hűséget Isten iránt; ez azt jelenti, hogy olyasvalaki vagyok, aki lázad Isten ellen. Megértettem azt is, hogy minden embernek saját küldetése van, és mindenki sorsa független. Bár életet adtam a fiamnak, hogy milyen lesz a sorsa, az Isten kezében van. A szülőknek erre egyáltalán nincs hatásuk. Senki sem változtathatja meg azt, hogy ki mennyi szenvedést vagy áldást fog megtapasztalni az életében, milyen környezetben nő fel, vagy hogy mit fog átélni. A szülők még kevésbé képesek ezen változtatni. Mindezt Isten rendeli el. Amikor ezt megértettem, képes voltam elengedni a fiam házasságát, és már nem éreztem úgy, hogy cserben hagyom a fiamat. Képes voltam engedni, hogy a dolgok a maguk útján menjenek. Később ezt mondtam a fiamnak: „A házasságot Isten rendeli el, és annak sikere vagy kudarca Isten kezében van. Nem számít, hogy mennyi pénzt adsz nekik. Ne gondolkodj annyit a házasságról. Amikor eljön a házasságkötés ideje, nem láthatjuk előre, hogy Isten hogyan fogja elrendezni azt. Meg kell tanulnunk kivárni Isten idejét. Ahogy a mondás tartja: »Ha a tiéd, mások nem vehetik el tőled. Ha nem a tiéd, nem tudod elvenni másoktól.«” Egy idő után a fiam már nem volt annyira feldúlt, mint korábban, és már nem emlegette azt az ügyet, hogy vegyünk házat. Már nem aggódtam annyira a házassága miatt, és képes voltam lecsendesíteni a szívemet, amikor a kötelességeimet végeztem. A szívem sokkal felszabadultabb volt.

Néhány hónappal később a fiam felhívott telefonon, és boldogan mondta nekem: „Anya, ez csodálatos, vettem egy házat. Nem kellett önrészt fizetnem. A kollégámnak sürgősen pénzre volt szüksége, mert áthelyezték délre dolgozni, ezért eladta nekem 300.000 jüanért. 400.000 jüan kölcsönt vettem fel a banktól, ami még a ház berendezésére is elég. Havonta alig több mint 1.000 jüant fogok visszafizetni. Így a házzal kapcsolatos problémám igazán simán megoldódott, csak úgy!” Amikor meghallottam ezt a hírt, nagyon örültem. Folyamatosan hálát adtam Istennek. Egy évvel később a fiam és a párja megszervezték az esküvőjüket a munkájukból félretett pénzből. Nem kellett aggódnunk vagy költenünk egy fillért sem. A fiam nekük is adott egy kis költőpénzt, hogy megoldjuk a kötelességeink végzésével kapcsolatos nehézségeinket. Amire a legkevésbé számítottam, hogy a fiam is elkezdett hinni a Mindenható Istenben! Ezen a tapasztalaton keresztül láttam Isten csodálatos tetteit, és láttam, hogy az ember házassága, szíve és lelke mind Isten kezében van.

Később olvastam egy másik részletet Isten szavaiból, és megértettem, hogyan kell a szülőknek bánniuk felnőtt gyermekeikkel. Mindenható Isten azt mondja: „Minden egyes ember sorsát Isten határozza meg; ezért azt, hogy mennyi áldást vagy szenvedést tapasztalnak meg az életben, miféle családjuk, házasságuk és gyermekeik vannak, milyen tapasztalatokon mennek keresztül a társadalomban, és milyen eseményeket tapasztalnak meg az életben, ők maguk nem láthatják előre és nem változtathatják meg ezeket a dolgokat, a szülők pedig még kevésbé képesek változtatni ezeken. Ezért, ha a gyermekek bármilyen nehézséggel néznek szembe, a szülőknek pozitívan és proaktívan kell segíteniük, ha képesek rá. Ha nem azok, akkor a legjobb, ha a szülők lazítanak és a teremtett lények perspektívájából szemlélik ezeket a dolgokat, a gyermekeiket teremtett lényekként egyenlőként kezelve. Azt a szenvedést, amit megtapasztalsz, nekik is meg kell tapasztalniuk; az életet, amit élsz, nekik is élniük kell; ők is át fognak menni azon a folyamaton, amin te átmentél a gyermekeid felnevelése során; azokat a fordulatokat és csavarokot, csalást és megtévesztést, amit megtapasztalsz a társadalomban és az emberek között, továbbá az érzelmi bonyodalmakat és a személyes konfliktusokat, valamint minden hasonló dolgot, amit megtapasztaltál, ők is meg fogják tapasztalni. Hozzád hasonlóak ők mind romlott emberi lények, mindannyiukat elragadják a gonoszság hullámai, a Sátán megrontotta őket; nem kerülheted el ezt, és ők sem tudják elkerülni. Ezért az, ha segíteni akarsz nekik minden szenvedést elkerülni, és élvezni minden áldást a világban, ostoba illúzió és bolond elképzelés. Nem számít, milyen hatalmasok egy sas szárnyai, nem tudják egész életén át megvédeni a fiatal sasfiókát. A sasfióka végül eljut oda, amikor fel kell nőnie és egyedül repülnie. Amikor a sasfióka úgy dönt, hogy egyedül fog repülni, senki sem tudja, hogy az égbolt mely része lehet az övé, vagy merre fog repülni. Ezért a legészszerűbb hozzáállás a szülők részéről, miután gyermekeik felnőnek, ha elengedik őket, hagyják, hogy önállóan tapasztalják meg az életet, hagyják, hogy önállóan éljenek, és önállóan nézzenek szembe az élet különböző kihívásaival, valamint önállóan kezeljék és oldják meg azokat. Ha segítséget kérnek tőled, neked pedig megvannak a képességeid és a feltételeid hozzá, akkor természetesen segítő kezet nyújthatsz, és megadhatod a szükséges segítséget. Ennek azonban az az előfeltétele, hogy bármilyen segítséget is nyújtasz, legyen az anyagi vagy pszichológiai, az csak átmeneti lehet, és nem tud érdemben változtatni semmilyen lényeges problémán. A saját útjukat kell járniuk az életben, neked pedig nem kötelességed bármilyen ügyüket vagy a következményeket a válladra venni. Ez az a hozzáállás, amit a szülőknek tanúsítaniuk kell a felnőtt gyermekeik iránt” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Isten szavai megértették velem, hogy miután a szülők életet adnak a gyermekeknek, és felnőtté nevelik őket, a feladataik teljesültek. Ezután el kell engedniük őket, és hagyniuk kell, hogy gyermekeik megtalálják a helyüket a világban, és a saját útjukat járják az életben. Hagyniuk kell, hogy gyermekeik maguk tapasztalják meg az életet, és önállóan nézzenek szembe a különböző problémákkal, amelyekkel az életben találkoznak, és oldják meg azokat. Amikor a gyermekeknek nehézségeik vannak, ha a szülők rendelkeznek a szükséges feltételekkel és képességekkel, akkor kinyújthatják a kezüket, hogy segítsenek gyermekeiknek a valódi nehézségek megoldásában. Ha a szülők nem rendelkeznek a megfelelő feltételekkel, akkor hagyniuk kell, hogy a dolgok a maguk útján menjenek. Mindenki az Isten által kijelölt pályán halad, és a szülők egyáltalán nem tudják befolyásolni a gyermekeik sorsát. Ami a fiam házasságát illeti, még ha adtam volna is neki pénzt, hogy megházasodjon, az csak egy átmeneti problémát oldott volna meg számára. Nem tudta volna megoldani azt a kérdést, hogy a házassága létrejön-e, vagy sem. A sas is így van ezzel. Akármilyen nagyok is a szárnyai, a sasfiókát egy életen át nem tudja megóvni. Amikor a gyermekek elérik a felnőttkort, Isten szuverenitása és elrendelése szerint teljesítik küldetésüket. Senki sem változtathatja meg a szenvedést és a megpróbáltatásokat, amelyeket az életükben meg kell tapasztalniuk. Megértettem azt is, hogy mindenkinek, legyen az szülő vagy gyermek, saját küldetése van. Mindannyiuknak az igazságra és az üdvösségre kell törekedniük. A rendelkezésükre álló korlátozott időn belül a kötelességükre kell fordítaniuk az idejüket és az erőfeszítéseiket, és teljesíteniük kell a küldetésüket. Ez az egyetlen dolog, ami értékes és értelmes. Ha csupán azért, hogy megfeleljenek a gyermekeik elvárásainak és igényeinek, a szülők aggódnak és szoronganak értük, vagy fáradhatatlanul, keményen dolgoznak, mint a gyermekeik rabszolgái, feladva saját kötelességeiket, akkor ez egy értelmetlen és értéktelen élet. Bármennyire is ezt teszik, Isten nem jegyezheti meg őket, és nem tudják megváltoztatni gyermekeik sorsát. Miután elolvastam Isten szavait, a szívem nagyon felderült. Most már tudtam, hogyan bánjak a fiammal. Segítettem neki, ha tudtam, amikor nehézségei voltak, és elengedtem, ha nem tudtam segíteni. Hagytam, hogy egyedül élje meg az életét. Nekem végeznem kell a kötelességemet, amennyire képes vagyok rá, és viszonoznom kell Isten szeretetét. Ezt a feladatot kell teljesítenem.

Hatással volt rám a hagyományos kultúra, és kötődtem hozzá, és sokat szenvedtem azért, hogy jó feleség és szerető anya legyek. Isten szavai voltak azok, amelyek megszabadítottak a fájdalmamtól, és segítettek megtalálni a gyakorlás irányát és útját. Most már vannak alapelveim, amelyek szerint kezelem a fiamat, és az életem szabaddá vált. Hála Istennek!


14. A státusz megóvása mérhetetlenül szégyenteljes dolog

2023 májusában több gyülekezet evangelizációs munkájáért feleltem. Amikor láttam, hogy több testvért, akikkel együtt dolgoztam, egymás után elbocsátanak, például a tényleges munka hiánya miatt, tudat alatt az a gondolat fogalmazódott meg a szívemben: „Engem nem bocsáthatnak el azért, mert nem végzek tényleges munkát. Ha elbocsátanának, mit gondolnának rólam a testvérek? Jobban nyomon kell követnem és meg kell ismernem a testvéreim munkáját. Csak akkor fognak felnézni rám, ha mindenki látja, hogy képes vagyok tényleges problémákat megoldani a kötelességem végzése során; így a státuszomat is megőrizhetem.” Ezután bármelyik testvér is tett fel kérdést, a lehető leghamarabb megoldottam, attól félve, hogy ha valamelyik feladatot nem végzem el azonnal, az emberek rossz véleménnyel lesznek rólam, és végül elbocsátanak. Egyszer egy evangelizációs csoportvezető azt kérdezte tőlem, hogyan kell bizonyságot tenni a jó eredményekért. Hogy a nővér jó véleménnyel legyen rólam, azonnal elmondtam neki a nézőpontomat. Amikor meghallotta, nagyon elégedett volt, és én is boldognak éreztem magam a szívemben. Azonban sok mindent mondtam, és nem voltam biztos abban, hogy a nővér valóban felfogta-e azokat, vagy hogy a gyakorlás során nem adódnak-e majd eltérések. Egy idő után vissza kellett volna kérdeznem erre, nyomon kellett volna követnem a dolgot, és a felmerülő tényleges problémák alapján konkrétabb utakat kellett volna javasolnom. De akkoriban nem vettem ezt túl komolyan. Azt hittem, mivel annyi mindent mondtam neki, valószínűleg jó benyomást tettem rá. Nem gondoltam arra, hogyan fog boldogulni később. Később, ha bármelyik csapatnak gyengék voltak az evangelizációs eredményei, sietve felvettem a kapcsolatot a csoportvezetőkkel, hogy megértsem a helyzetet, és közösséget vállaljak, hogy megoldjam, és ezáltal a testvéreim lássák, hogy azonnal megoldom a problémákat, és képes vagyok tényleges munkát végezni. Azonban ezután már nem igazán törődtem azzal, hogy a csoportvezetők megfelelően végrehajtják-e a dolgokat, vagy hogy a tényleges problémák valóban megoldódnak-e. Néha, az összejöveteleken vagy a munka megbeszélésekor, szándékosan vagy akaratlanul megemlítettem, milyen problémákat fedeztem fel a munka nyomon követése során, hogy a testvérek lássák, nem vagyok bürokrata, és képes vagyok alaposan belelátni a gyülekezet problémáiba, és megoldani azokat. Két héttel később ellenőriztem több gyülekezet evangelizációs munkáját. Azt találtam, hogy az eredmények egyáltalán nem javultak, ezért megkérdeztem a csoportvezetőket a helyzetről. Felfedeztem, hogy a csoportvezetők nehézségek közepette élnek. Voltak olyan gyülekezetek, ahol sokan eljöttek vizsgálódni, de a többségük nem felelt meg az evangéliumhirdetés alapelveinek. Végül nem sokan csatlakoztak valóban a gyülekezethez. Amikor ezt a helyzetet láttam, megdöbbentem: „Én követtem nyomon az evangelizációs munkát mindezekben a gyülekezetekben. Most, hogy ennyi probléma merült fel, mit fognak gondolni rólam azok a testvérek, akikkel együtt dolgozom? Azt fogják mondani, hogy nincs munkaképességem?” Erre gondolva kissé elcsüggedtem. Rájöttem, hogy a munka eredménytelenségének az az oka, hogy problémák vannak azzal, ahogyan a kötelességemet végzem. Ezért Istenhez imádkoztam, és kértem, hogy világosítson meg, és vezessen, hogy tanuljak a leckéből.

Isten szavait olvastam: „Hogyan kell megítélni, hogy egy vezető eleget tesz-e a vezetők és a dolgozók felelősségeinek, vagy pedig ő egy hamis vezető? A legalapvetőbb szinten azt kell megvizsgálni, hogy képes-e valódi munkát végezni, és hogy rendelkezik-e ezzel a képességgel, vagy sem. Ezt követően azt kell megnézni, hogy rendelkezik-e a teherrel ahhoz, hogy jól végezze ezt a munkát. Hagyd figyelmen kívül, hogy milyen szépen hangzó dolgokat mond, és hogy látszólag mennyire érti a doktrínákat, és hagyd figyelmen kívül, hogy mennyire tehetséges, és milyen adottságokkal rendelkezik a külső ügyek kezelésekor – ezek a dolgok nem fontosak. A legfontosabb az, hogy képes-e megfelelően végrehajtani a gyülekezet munkájának legalapvetőbb tételeit, képes-e problémákat megoldani az igazság felhasználásával, és hogy be tudja-e vezetni az embereket az igazságvalóságba. Ez a legalapvetőbb és leglényegesebb munka. Ha nem képes arra, hogy a valódi munka ezen tételeit elvégezze, akkor nem számít, milyen jó képességű vagy milyen tehetséges, vagy hogy mennyire tudja elviselni a nehézséget és megfizetni az árat, attól még ő egy hamis vezető. [...] Nem számít, milyen tehetséges vagy, milyen szintű képességgel és végzettséggel rendelkezel, hány szlogent tudsz kiabálni, vagy hány szót és doktrínát ismersz; függetlenül attól, hogy mennyire elfoglalt, illetve mennyire kimerült vagy egy adott napon, vagy milyen messzire utaztál, hány gyülekezetet látogattál meg, vagy mennyi kockázatot vállalsz, és mennyi szenvedést viselsz el – ezek egyike sem számít. Az számít, hogy a munkarendek alapján végzed-e a munkádat, hogy azokat a munkarendeket pontosan hajtod-e végre; hogy a vezetőséged alatt részt veszel-e minden konkrét munkában, amelyért felelős vagy, és hány valós problémát oldottál meg ténylegesen; hogy hány ember értette meg az igazságalapelveket a vezetésed és útmutatásod révén, és mennyire haladt előre és fejlődött a gyülekezet munkája – az számít, hogy elérted-e ezeket az eredményeket vagy sem. Függetlenül attól, hogy milyen konkrét munkában veszel részt, az számít, hogy következetesen nyomon követed-e és irányítod-e a munkát, ahelyett, hogy nagyzolóan viselkednél és parancsokat osztogatnál. Ezenkívül az is számít, hogy van-e életbe való belépésed a kötelességed végzése közben, hogy képes vagy-e az alapelvek szerint kezelni az ügyeket, hogy rendelkezel-e bizonyságtétellel az igazság gyakorlatba ültetéséről, és hogy képes vagy-e kezelni és megoldani azokat a valós problémákat, amelyekkel Isten választott népe szembesül. Ezek és más hasonló dolgok mind annak megítélésére szolgáló kritériumok, hogy egy vezető vagy dolgozó eleget tett-e a felelősségeinek, vagy sem” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (9.)). „Ha igazán lenne teher a vezetőkön és a dolgozókon, és ha képesek lennének egy kicsit több szenvedést elviselni, többet gyakorolni az igazság közlését, és egy kicsit több hűséget tanúsítani, világosan beszélve az igazság valamennyi aspektusáról, hogy azok az evangéliumi munkások képesek legyenek beszélni az igazságról az emberek elképzeléseinek és kétségeinek az eloszlatása végett, akkor egyre jobb eredményei lennének az evangélium hirdetésének. Így azok közül, akik az igaz utat kutatják, többen tudnák korábban elfogadni Isten munkáját és hamarabb visszatérni Isten elé azért, hogy elfogadják az Ő üdvösségét. A gyülekezet munkája egyszerűen azért akadozik, mert a hamis vezetők súlyosan elhanyagolják a felelősségeiket, nem végeznek valós munkát, illetve nem követik nyomon és nem felügyelik a munkát, és képtelenek beszélni az igazságról, hogy megoldják a problémákat. Természetesen ez azért is van, mert ezek a hamis vezetők elmerülnek a státusz előnyeiben, egyáltalán nem törekednek az igazságra, nem hajlandóak nyomon követni, felügyelni és irányítani az evangélium terjesztésének munkáját – aminek következtében a munka lassan halad, és sok, ember okozta eltérést, abszurditást és meggondolatlan hibát nem sikerül azonnal korrigálni vagy megoldani, ami súlyosan befolyásolja az evangélium terjesztésének hatékonyságát” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (4.)). Miután elolvastam Isten szavait, megértettem, hogy annak megítélésében, hogy egy vezető vagy dolgozó megfelelő színvonalú-e, nem azt kell nézni, mennyit szenved, vagy látszólag mennyi áldozatot hozott; azt kell nézni, milyen eredményeket ért el a munkájában, mennyi tényleges munkát végzett Isten házának követelményeivel és alapelveivel összhangban, és milyen mértékben játszik szerepet a munka előmozdításában. Ha egy vezető vagy dolgozó látszólag nagyon aktív és elfoglalt a kötelessége végzésében, de nem az alapelvekkel összhangban dolgozik, sok tényleges problémát megoldatlanul hagy, és csak olyan munkát végez, ami őt jó színben tünteti fel, akkor az elfoglaltság látszatát önmaga fényezésére használja. Az ilyen vezető hamis vezető. Összehasonlítva magamat Isten szavaival, felfedeztem, hogy bár látszólag nyomon követem az evangelizációs munkát, csupán formálisan végzem a kötelességemet; nem keresem, mit tegyek az eredmények elérése érdekében. Mint amikor az evangelizációs csoportvezető megkérdezte tőlem, hogyan kell bizonyságot tenni a jó eredmények elérése érdekében. Bár mondtam neki néhány utat, nem követtem nyomon, és nem oldottam meg tényleges problémákat, mint például, hogy valóban felfogta-e, amit mondtam, és hogy az együttműködése során nem fognak-e eltérések felmerülni. Megelégedtem azzal, hogy beszélgettem vele, és nem kerestem tényleges eredményeket. Nyomon követtem néhány gyülekezet evangelizációs munkáját, amikor problémák merültek fel, de nem vettem figyelembe olyan kérdéseket, mint hogy a csoportvezetők felfogják-e az alapelveket, és helyesen hajtják-e végre a munkát, és nem is követtem nyomon, illetve nem felügyeltem ezt. Ennek eredményeként a munka nem hozott tényleges eredményeket, és tele volt mindenféle hibával. Csak látszólag dolgoztam, anélkül, hogy a részletekbe belementem volna. Látszólag sok munkát végeztem, de egyáltalán nem értem el eredményeket. Csak ekkor jöttem rá, hogy a hamis vezetők dolgoznak így, és hogy ez különösen felelőtlen dolog. Bűntudatot éreztem a szívemben, szerettem volna rendesen helyrehozni a dolgokat, és többé nem akartam a romlott beállítottságomra támaszkodva cselekedni. Azonban nem sokkal később olyan körülmények adódtak, amelyek újra lelepleztek.

Nem sokkal később a gyülekezetnek sürgős evangelizációs feladata akadt, amelyen dolgoznunk kellett. Én és a testvérek, akikkel együtt dolgoztam, gőzerővel és haladéktalanul hajtottuk ezt végre minden gyülekezetben. Éppen azokban a napokban ellenőrizték a felsőbb vezetők azt a munkát, amelyért én feleltem, és találtak néhány eltérést. Azt is kiemelték, hogy nem dolgoztam aprólékosan. Bár minden gyülekezetnek sok evangéliumi munkása volt, többségük nem volt tisztában az igazsággal Isten munkájának vonatkozásában, és sok hiányosság volt az evangélium hirdetésében. Ráadásul nem gondoztam időben az evangéliumi munkásokat. Amikor hallottam, hogy a vezetők rámutatnak a problémáimra, égett az arcom. A vezetők megkértek, hogy szakítsak időt arra, hogy tájékozódjak minden gyülekezet evangéliumi munkásainak helyzetéről és az evangélium hirdetésében fennálló problémákról, és a lehető leghamarabb nyújtsak be jelentést. Azt gondoltam magamban: „Mit fognak gondolni rólam a vezetők, miután ennyi problémát fedeztek fel? Azt fogják gondolni, hogy nem vagyok alkalmas felügyelőnek, és elbocsátanak? Ha elbocsátanak, mit fognak gondolni rólam a testvérek? Nem, nem hagyhatom, hogy az emberek lássák, hogy nem végeztem tényleges munkát. Most sürgősen végre kell hajtanom azt a munkát, amelyet a vezetők rám bíztak. Csak így mutathatom meg nekik, hogy bár korábban voltak eltérések a munkámban, képes vagyok azokat aktívan helyrehozni. Csak így állíthatom helyre a vezetők rólam alkotott jó benyomását.” Ezután úgy rohangáltam, mint egy mérgezett egér, kétségbeesetten próbáltam a lehető leggyorsabban elvégezni azokat a dolgokat, amelyeket a vezetők kértek tőlem. Valójában a szívem mélyén azt is tudtam, hogy mindenkinek van más sürgős, elvégzendő munkája, amelyet végre kell hajtani, és hogy azokat az időszakokat kellene kihasználnom, amikor kevesebb kötelesség van, mint például az ebédidő vagy az esték, hogy tájékozódjak az evangéliumi munkások helyzetéről. Így nem zavarnám meg a többiek kötelességvégzésének ritmusát. Azonban, hogy a lehető leggyorsabban tájékozódjak és jelentsek a vezetőknek, előírtam, hogy mindenkinek fél napon belül be kell fejeznie az adatgyűjtést az evangéliumi munkások helyzetéről és problémáiról. Miután befejeztem a beszédet, mindannyian nagyon nyugtalannak tűntek. Néhányan azt mondták, hogy aznap összejövetelük van, mások pedig azt, hogy nincs idejük, mert még hirdetniük is kell az evangéliumot. Más választásom nem lévén, haladékot adtam nekik, de ezalatt folyamatosan sürgettem őket. Azonban másnap reggelre még mindig nem készült el. Nagyon nyugtalan voltam a szívemben. Attól féltem, hogy ha túl lassan készül el, a felsőbb vezetők azt fogják gondolni, hogy halogatom a munkát, ezért folyamatosan sürgettem a testvéreimet, figyelmen kívül hagyva a tényleges helyzetüket. Amikor a harmadik napon végre összegyűltek az adatok, megkönnyebbülten sóhajtottam fel. Azonban nem próbáltam komolyan megoldani azokat a problémákat az evangelizációs munkában, amelyeket mindenki észrevett. A következő néhány napban minden, a felsőbb vezetők által elrendelt munkát rendkívüli sürgősséggel végeztem el, de közben soha nem gondolkodtam el azon, valójában mik azok a tényleges problémák, amelyeket a felsőbb vezetők említettek, vagy mit kellene tenni az eredmények elérése érdekében. Csak felszínes, adatokkal kapcsolatos munkát végeztem. Folyamatosan sürgettem a testvéreimet, hogy a lehető leggyorsabban befejezhessem a feladatomat. Ez azt jelentette, hogy mindenki más is pánikba esett a munkájában, és nem tudta lecsendesíteni a szívét. Több testvér is nagy nyomás alatt érezte magát. Néhányan nem hajtották végre megfelelően a munkát, mert túl szoros volt a határidő. Az állapotukra befolyással volt, hogy úgy érezték, a képességeik nem felelnek meg a feladatnak. Néhányan attól féltek, hogy áthelyezik őket, mivel soha nem tudják jól végezni a munkájukat, és negatív állapotban éltek. Pusztán azért, mert rossz úton jártam, arra késztettem a testvéreimet, hogy alapelvek nélkül és a prioritások figyelmen kívül hagyásával cselekedjenek. Ez befolyásolta más munkák végrehajtásának előrehaladását. Csak akkor kezdtem el keresni az igazságot és elgondolkodni magamon, amikor problémák sorozatával szembesültem.

Keresés közben Isten szavainak egy részletét olvastam: „Az antikrisztusok minden egyes nap csak a hírnévért és a státuszért élnek, csak azért élnek, hogy elmerüljenek a státusz előnyeiben – csakis erre gondolnak. Még ha alkalmasint szenvednek is némi apró nehézséget vagy fizetnek valamilyen jelentéktelen árat, az a státusz és a hírnév megszerzése érdekében történik. [...] Bárki, aki antikrisztus, nem fogja őszintén feláldozni magát Istenért, a kötelességvégzése pusztán formaság kérdése és ímmel-ámmal tett dolog lesz. Akkor sem fog valódi munkát végezni, ha vezető vagy dolgozó, és csak a hírnév, a nyereség és a státusz kedvéért fog beszélni és cselekedni, a gyülekezet munkáját egyáltalán nem oltalmazva. Mit csinálnak hát az antikrisztusok egész nap? Azzal foglalatoskodnak, hogy színjátékot rendeznek és kérkednek. Csak olyan dolgokat tesznek, amelyeknek része a saját hírnevük, nyereségük és státuszuk. Azzal vannak elfoglalva, hogy félrevezessenek másokat, csőbe húzzák az embereket, amikor pedig összeszedték az erejüket, továbblépnek, hogy még több gyülekezetet irányítsanak. Csakis királyként akarnak uralkodni, a gyülekezetet pedig saját önálló királyságukká akarják alakítani. Csak arra vágynak, hogy ők legyenek a nagy vezetők, hogy teljes körű, egyoldalú hatalmuk legyen, hogy több gyülekezetet irányítsanak. A legkevésbé sem érdekli őket semmi más. Nem foglalkoznak a gyülekezet munkájával, sem Isten választott népének életbe való belépésével, az pedig még kevésbé érdekli őket, hogy Isten akarata megvalósul-e. Őket csak az érdekli, hogy mikor gyakorolhatnak önálló hatalmat, irányíthatják Isten választott népét, és lehetnek egyenrangúak Istennel. Az antikrisztusok vágyai és ambíciói tényleg óriásiak! Bármennyire szorgalmasan dolgozónak tűnnek is az antikrisztusok, csakis a saját törekvéseikkel vannak elfoglalva, azzal foglalkoznak, amit szeretnek csinálni, a saját hírnevükkel, nyereségükkel és státuszukkal kapcsolatos dolgok mellett. A feladataikra, illetve az általuk végzendő kötelességre nem is gondolnak, és egyáltalán semmi helyénvalót nem tesznek. Efféle lények az antikrisztusok – ördögök és Sátánok, akik akadályozzák és megzavarják Isten munkáját” (Az Ige, IV. kötet – Az antikrisztusok leleplezése. Kilencedik tétel (Második rész)). Isten leleplezi, hogy az antikrisztusok csak a státuszra gondolnak a szívükben, és csak a státuszért dolgoznak. Csak a saját hírnevükkel, nyreségükkel és státuszukkal kapcsolatos dolgokkal foglalatoskodnak, miközben nem tesznek semmit, ami a felelősségük lenne. Rájöttem, hogy az én megközelítésem megegyezik egy antikrisztuséval. A felsőbb vezetők eltéréseket találtak a munkámban, és nem akartam, hogy lenézzenek. Ezért a vezetők által kijelölt munkában mindent megtettem, hogy megmutassam magam, és a lehető leggyorsabban be akartam fejezni. Azt akartam, hogy a vezetők lássák, hatékonyan, határozottan és villámgyorsan dolgozom, hogy elnyerhessem jó véleményüket. E cél elérése érdekében folyamatosan felszínes munkát végeztem, megkértem a testvéreket, hogy gyűjtsenek adatokat az evangéliumi munkásokról, foglalják össze az evangelizációs munka problémáit stb. De nem tettem erőfeszítést annak mérlegelésére, hogyan oldjam meg az evangéliumi munkában megjelenő problémákat vagy eltéréseket. Ez azt jelentette, hogy néhány probléma nem kapott valódi megoldást, és más feladatok végrehajtása késett. Annak érdekében, hogy megvédjem a saját tekintélyemet és státuszomat, nem vettem figyelembe a testvéreim tényleges nehézségeit, és folyamatosan arra ösztönöztem őket, hogy gyorsabban haladjanak. Ez azt jelentette, hogy néhány testvér nagy nyomás alatt érezte magát, néhányan pedig úgy érezték, hogy a képességeik nem felelnek meg a feladatnak, és negatív állapotban éltek, késleltetve a munkát. Amikor elgondolkodtam ezen, elfogott egyfajta maradandó félelem. Gonoszságot követtem el! Ezért sietve igyekeztem helyreállítani az állapotomat. Ugyanakkor újra átnéztem a munkát, és részletes tervet készítettem azokról a feladatokról, amelyek fontosabbak voltak, és sürgős kezelést és megoldást igényeltek. Ami a kevésbé sürgős feladatokat illette, azokat a szabadidőmben oldottam meg. Az összejöveteleken nyíltan beszéltem a testvéreimnek azokról a romlott beállítottságokról, amelyeket ebben az időszakban mutattam, hogy a testvéreim is helyreállíthassák saját állapotukat, és aktívan belevessék magukat a kötelességeikbe. Ezután a munka lassan visszatért a rendes kerékvágásba.

Később Isten szavainak újabb két részletét olvastam el: „Az antikrisztusok ravasz fajta, nem igaz? Bármit is tesznek, nyolc-tíz, vagy akár még több alkalommal is latolgatják és számítgatják. A fejük tele van afféle gondolatokkal, hogy miként teremtsenek stabil pozíciót maguknak a tömegben, hogyan legyen jó hírnevük és nagy tekintélyük, hogyan hízelegjék be magukat a Fennvaló kegyeibe, hogyan érjék el, hogy a testvérek támogassák, szeressék és tiszteljék őket, és bármit megtesznek, hogy elérjék ezeket az eredményeket. Milyen úton járnak? Isten házának érdekei, a gyülekezet érdekei és Isten házának munkája számukra nem a fő szempontot jelentik, és még kevésbé olyan dolgok, amelyek miatt aggódnak. Mit gondolnak? »Semmi közöm ezekhez a dolgokhoz. Mindenki gondoskodjék magáról, az utolsót pedig vigye el az ördög; az embereknek önmagukért, valamint a saját hírnevükért és státuszukért kell élniük. Ez a legmagasabb létező cél. Ha valaki nem tudja, hogy önmagáért kell élnie és óvnia kell magát, akkor idióta. Ha arra kérnének, hogy gyakoroljak az igazságalapelvek szerint, valamint vessem alá magam istennek és az ő háza intézkedéseinek, akkor az attól függene, hogy származna-e abból bármi hasznom vagy sem, és hogy lenne-e bármi előnye annak, ha így tennék. Amennyiben megvan az esélye, hogy esetleg kitakarítanak, illetve, hogy elveszítem a lehetőségét, hogy áldást nyerjek, ha nem vetem alá magam isten háza intézkedéseinek, akkor alávetem magam.« Így hát – a saját hírnevük és státuszuk megóvása érdekében az antikrisztusok gyakran azt választják, hogy némi kompromisszumot kötnek. Mondhatni, hogy a státusz kedvéért az antikrisztusok képesek bármiféle szenvedést elviselni, a jó hírnév kedvéért pedig bármilyen árat képesek megfizetni. A szólás, miszerint »egy nagy ember tudja, mikor engedjen és mikor ne«, igaznak hangzik az esetükben. Ez a Sátán logikája, nem igaz? Ez a Sátán világi ügyekre vonatkozó filozófiája, és a Sátán túlélési alapelve is. Végképp visszataszító!” (Az Ige, IV. kötet – Az antikrisztusok leleplezése. Kilencedik tétel (Második rész)). „Akiket kiiktatnak, azok soha nem járnak az igazságra való törekvés és az igazság gyakorlásának útján. Folyton letérnek erről az útról, és azt teszik, amit csak akarnak, a saját vágyaik és ambícióik szerint cselekszenek, saját státuszukat, hírnevüket és büszkeségüket védve, és saját vágyaikat elégítve ki – ezek körül forog minden, amit tesznek. Bár ők is megfizették az árat, időt és energiát áldoztak, és reggeltől estig dolgoztak, mi a végső eredményük? Mivel a dolgok, amelyeket tettek, Isten szemében gonosznak ítéltettek, az eredmény az, hogy kiiktatják őket. Vajon van-e még esélyük az üdvösségre? (Nincs.) Ez egy hihetetlenül súlyos következmény! Olyan ez, mint amikor az emberek megbetegszenek. Egy kisebb betegség, amelyet nem kezelnek azonnal, súlyos betegséggé fajulhat, vagy akár halálos kimenetelűvé is válhat. Például ha valaki megfázik és köhög, gyorsan jobban lesz, ha normális orvosi kezelést kap. Vannak azonban olyanok, akik azt hiszik, hogy erős a szervezetük, ezért nem veszik komolyan a megfázást, és nem kezeltetik magukat. Ennek következtében az hosszú ideig elhúzódik, és tüdőgyulladást kapnak. Miután tüdőgyulladást kaptak, még mindig úgy érzik, hogy fiatalok, erős az immunrendszerük, így néhány hónapig nem kezelik a betegséget. Nem törődnek a mindennapos köhögéssel, amíg el nem jutnak addig a pontig, amikor a köhögés kontrollálhatatlanná és elviselhetetlenné válik, és vért köhögnek fel. Ekkor bemennek kivizsgálásra a kórházba, ahol kiderül, hogy tuberkulózis alakult ki náluk. Mások azt tanácsolják, hogy sürgősen kezeltessék magukat, de ők még mindig azt gondolják, hogy fiatalok és erősek, nem kell aggódniuk, így nem keresnek megfelelő kezelést. Míg végül egy napon a testük annyira legyengül, hogy nem tudnak járni, amikor pedig bemennek kivizsgálásra a kórházba, már késői stádiumú rákjuk van. Ha az embereknek romlott beállítottságaik vannak, amelyeket nem kezelnek, az szintén helyrehozhatatlan következményekkel járhat. A romlott beállítottságtól nem kell megijedni, azonban, aki romlott beállítottságú, annak keresnie kell az igazságot, hogy azonnal megoldja azt; csak így lehet a romlott beállítottságot fokozatosan megtisztítani. Ha nem összpontosít annak megoldására, akkor egyre súlyosabbá fog válni, és lehetséges, hogy megsérti Istent, és ellenáll Neki, Isten pedig visszautasítja és kiiktatja őt” (Az Ige, III. kötet – Az utolsó napok Krisztusának beszédei. Csak az igazság gyakorlásával és Istennek alávetve érhetünk el változást a beállítottságunkban). Isten leleplezi, hogy az antikrisztusok a szívük mélyén csak a saját hírnevükre, nyereségükre és státuszukra gondolnak, és csak a státuszért dolgoznak. Bármilyen szenvedést képesek eltűrni a hírnév, a nyereség és a státusz kedvéért. Amikor a mindennapi életemre gondoltam, sok hasonló viselkedést tapasztaltam magamon. Például az összejöveteleken és a közösségvállalások során komolyan töprengtem, hogy némi világosságot közölhessek, és elnyerhessem mások megbecsülését. Néha erőfeszítést tettem, és végeztem némi munkát, de ez csak azért történt, hogy az emberek lássák, nem vagyok lusta, és jó az emberségem. Amikor a kötelességemet végeztem, csak a dolgok külső megjelenésére összpontosítottam, és ritkán tettem erőfeszítést az alapelvek terén. Láttam, hogy minden tettem mögött az a vágy áll, hogy megvédjem a saját tekintélyemet és státuszomat. A hírnév, a nyereség és a státusz iránti törekvés már mélyen gyökeret vert a szívemben. Ha nem változtatnék ezen, biztosan akadályoznám és megzavarnám a gyülekezet munkáját annak érdekében, hogy fenntartsam a hírnevemet, nyereségemet és státuszomat. Azokra az antikrisztusokra gondoltam, akiket kizártak. Hogy hírnevet, nyereséget és státuszt szerezzenek, az alapelvek követése nélkül hirdették az evangéliumot, pontatlan számokat jelentettek, és cselszövésben tobzódtak. Ez súlyosan akadályozta és megzavarta Isten házának munkáját. Végül Isten kiiktatta őket, mivel számtalan módon gonoszságot cselekedtek. Visszatekintve, abban az időszakban csak arra összpontosítottam, hogy mások szeme előtt cselekedjek, és olyan munkát végezzek, ami jó színben tüntet fel. Egyáltalán nem törődtem a kritikus vagy lényeges munkával. Ez azt jelentette, hogy a felelősségi körömben az evangelizációs munka egyáltalán nem haladt előre, és folyamatosan stagnált. Nem felelt meg Isten háza követelményeinek. Vajon ez nem akadályozta az evangelizációs munka előrehaladását? Ha megbánás nélkül folytattam volna a hírnév, a nyereség és a státusz iránti törekvést, akkor nem számít, mennyi szenvedést viseltem el, vagy mennyi áldozatot hoztam, Isten soha nem emlékezett volna meg rólam. Ehelyett a tetteim miatt gonosznak minősítettek volna, és kiiktattak volna! Csak ekkor jöttem rá, hogy a hírnév, a nyereség és a státusz állandó hajszolása túl veszélyes. Sürgősen meg akartam változtatni a törekvésem mögött rejlő helytelen nézőpontokat, és két lábbal a földön járva akartam végezni a kötelességemet.

Később Isten szavait olvastam: „Isten házának minden egyes kiadott munkarendjét komolyan kell kezelniük és komolyan végre kell hajtaniuk a vezetőknek és a dolgozóknak. Gyakran kell használnod a munkarendeket arra, hogy összehasonlítsd és ellenőrizd az összes elvégzett munkádat. Meg kell vizsgálnod és el kell gondolkodnod azon is, hogy ebben az időszakban mely feladatokat nem végezted jól, vagy nem valósítottad meg megfelelően. Minden olyan feladatot, amelyet a munkarendek kijelöltek és megköveteltek, de te elhanyagoltad, gyorsan pótolnod kell és érdeklődnöd kell felőle. [...] Így tehát, akár regionális vezető, akár kerületi vezető, akár gyülekezetvezető, vagy bármilyen csapatvezető, illetve felügyelő vagy, ha már megismerted a felelősségi körödet, gyakran meg kell vizsgálnod, hogy valódi munkát végzel-e, hogy eleget tettél-e azoknak a felelősségeknek, amelyeknek egy vezetőnek, illetve dolgozónak eleget kell tennie, valamint azt, hogy a rád bízott számos feladat közül melyeket nem végeztél el, melyeket nem akarsz elvégezni, melyek hoztak rossz eredményeket, és melyek alapelveit nem sikerült felfognod. Ezek mind olyan dolgok, amelyeket gyakran meg kell vizsgálnod. Ugyanakkor meg kell tanulnod beszélgetni más emberekkel és kérdéseket tenni fel nekik, és meg kell tanulnod, hogyan azonosíts egy tervet, az alapelveket és a gyakorlás útját Isten szavaiban és a munkarendekben. Bármilyen munkarenddel kapcsolatban, legyen szó akár adminisztrációról, személyzeti vagy gyülekezeti életről, illetve bármilyen szakmai munkáról, ha az a vezetők és a dolgozók felelősségét érinti, akkor az olyan felelősség, amelynek a vezetőknek és a dolgozóknak eleget kell tenniük, valamint a vezetők és a dolgozók felelősségének körébe tartozik – ezek azok a feladatok, amelyekkel foglalkoznod kell. Természetesen a prioritásokat a helyzetnek megfelelően kell meghatározni; semmilyen munka nem maradhat el” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (10.)). Isten szavai megmutatták nekem a gyakorlás útját. Egyetlen feladat végrehajtása sem merülhet ki csupán a dolgok felszínes elvégzéséből: folyamatosan vizsgálnod kell, hogy valódi munkát végzel-e, és hogy mi az a munka, ami nincs jól elvégezve. Nem számít, mi a feladat, mélyen bele kell ásnod magad a tényleges helyzetbe, és nem olyan munkát végezned, ami jól mutat, csak hogy a külsőségekre törekedj, és az emberek felnézzenek rád. Az ilyen munka egyáltalán nem tudja megoldani a tényleges problémákat. Ezután, valahányszor azt tapasztaltam, hogy az evangelizációs munka eredményei nem jók, ténylegesen utánajártam, mi az oka a gyenge eredményeknek, és megértettem a testvéreim állapotát és nehézségeit, azt, hogy miként követik nyomon az evangelizációs munkát, és így tovább. Amikor részletesen ellenőriztem a munkát, olyan problémákat és eltéréseket fedeztem fel, amelyeket korábban nem láttam. Néhány gyülekezetnek túl kevés evangéliumi munkása volt; néhány evangelizációs csoportvezető nem tudta, hogyan kövesse nyomon a munkát; és néhány evangéliumi munkás nem értette az igazságot. Nem tudtak világosan beszélni sok, Isten munkájával kapcsolatos igazságról, ami azt jelentette, hogy néhányan az evangélium lehetséges befogadói közül, akik őszintén hittek Istenben, nem voltak hajlandóak folytatni a vizsgálódást, mert az elképzeléseik nem oldódtak meg. A testvérekkel, akikkel együtt dolgoztam, közösséget vállaltunk ezekről a problémákról, hogy orvosoljuk őket. Részletesen nyomon követtük az evangéliumi munkások munkáját, és rámutattunk a bizonyságtételükben lévő problémákra, útmutatást és közösséget nyújtva nekik. Miután egy ideig együtt dolgoztunk, néhányan az evangélium lehetséges befogadói közül hajlandóak lett folytatni a vizsgálódását, és végül elfogadták Isten utolsó napokbeli munkáját. Ekkor végre rádöbbentem, hogy csak valódi megértéssel és a munkánk során a részletekbe való mélyreható elmélyüléssel tudjuk felfedezni és megoldani a problémákat; és csak ekkor nyugodott meg a szívem, és találtam békére.

Egyszer egy gyülekezet evangelizációs munkáját követtem nyomon. Láttam, hogy az evangelizációs munka nem hoz eredményeket, és a testvérek többsége kissé negatív. Ezért összejövetelt tartottam, hogy megoldjam a testvéreim állapotát. Ugyanakkor közösséget vállalttam az evangélium hirdetésében fennálló problémáról is, és megoldottam ezeket. Egy idő után az evangelizációs munka némi javulást mutatott. Nagyon boldog voltam, és azt gondoltam: „A testvéreim biztosan felnéznek rám. A jövőben majd a csoportvezetőkkel végeztetem el a nyomon követést.” Amikor erre gondoltam, rájöttem, hogy a múltban csak olyan munkát végeztem, ami jól mutatott, és sok probléma valójában nem oldódott meg. Ezúttal nem elégedhettem meg azzal, hogy csak megoldom a testvéreim állapotát, és ennyiben hagyom a dolgokat. El kellett gondolkodnom azon, milyen feladatok nem lettek még megfelelően elvégezve. Amikor ténylegesen utánajártam, mi történik, felfedeztem, hogy ebben a gyülekezetben nincs elég evangéliumi munkás, és hogy néhány evangéliumi munkás nagyon lassan halad, de a csoportvezetők nem segítik és nem támogatják őket. Azt sem tudták, hogyan oldják meg az evangelizációs munkában felmerülő eltéréseket. Ennek eredményeként az evangelizációs munka hónapok óta nem hozott egyértelmű eredményeket. Ezután megbeszéltem a csoportvezetőkkel, hogyan oldjuk meg ezeket a problémákat, és kiválasztottam néhány evangéliumi munkást. Megtanítottam a csoportvezetőknek, hogyan kövessék nyomon és szervezzék a munkát, és megoldottam a problémáikat és nehézségeiket. Egy idő után az evangélium hirdetésének eredményei némi javulást mutattak. Amikor ezt az eredményt láttam, nagyon boldognak éreztem magam, de kissé az önvád is mardosott. Mivel a múltban túl sok olyan munkát végeztem, ami csak arra szolgált, hogy jól mutassak, az evangelizációs munka nem haladt előre. Hálát adtam Istennek, hogy ezt a helyzetet használta fel arra, hogy egy kicsit jobban megismerjem magam, és megtanuljam, hogyan végezzek tényleges munkát.


15. Miután az évfolyamtársaim feljelentettek az evangélium hirdetése miatt

Általános iskolás koromban elkezdtem összejövetelekre járni a nagyszüleimmel, de amikor középiskolás lettem, többet kellett tanulnom, így nem tudtam részt venni az összejöveteleken, és nem tudtam Isten szavait olvasni, a szívem pedig egyre távolabb sodródott Istentől. Csak 2011 novemberében kezdtem újra gyülekezeti életet élni, és ekkor csatlakoztam a testvéreimhez, hogy velük egyem és igyam Isten szavait, és együtt énekeljünk himnuszokat Isten dicséretére. Ettől igazán elégedettnek éreztem magam. 2012 decemberében, amikor éppen elkezdtem egyetemre járni, a KKP a fővonalbeli médiát és az online platformokat használta fel különböző alaptalan pletykák terjesztésére a Mindenható Isten Egyházának elítélésére és lejáratására. A szobatársaim látták ezt a negatív propagandát, és jelentették a hitemet a tanárunknak. A tanár ezután tájékoztatta a szüleimet, és a szüleim megtudták, hogy hívő vagyok.

Emlékszem, 2012. december 20-ának estéje volt. Éppen befejeztem a kötelességemet, és visszatértem az iskolába. Nem sokkal azután, hogy beértem a kollégiumba, jött két tanár, hogy kikérdezzenek. Megkérdezték, hogy hol voltam, és mit csináltam az elmúlt napokban, és az iránt is érdeklődtek, hogy hirdetem-e az evangéliumot az iskolában. Aztán anyám és a nagybátyám is bejöttek a kollégiumba, jól leszidtak, és azt mondták, hogy hazavisznek. Az unokatestvéremet az Istenbe vetett hite miatt a nagybátyám már hónapok óta otthon tartotta, és attól féltem, hogy a szüleim is ugyanezt teszik velem. A szívem mélyén folyamatosan imádkoztam Istenhez, és kértem, hogy mutasson kiutat a számomra. Azt mondtam anyámnak: „Az iskolában akarok maradni, nem akarok hazamenni.” Látva az elszántságomat, anyám megengedte, hogy az iskolában maradjak. A hátam mögött azonban figyelmeztette a tanáraimat, hogy nagyon figyeljenek rám. Másnap először a tanárok, majd a tanszékvezető is beszélt velem. Azt mondták, hogy az iskola mostantól szigorúan kezeli a vallási meggyőződéssel kapcsolatos kérdéseket, és hogy néhány napig maradjak a kollégiumban, és ne menjek sehova. Az iskola biztonsági őrének még a fényképem is megvolt, és jelentette volna, ha meglát. Csak azért, mert hittem Istenben, a tanáraim és az évfolyamtársaim furcsán néztek rám, és úgy bántak velem, mint egy különccel. Mélyen megalázva éreztem magam, és nagyon nehéz volt mindezt elviselni. Csupán hittem Istenben, és nem tettem semmi rosszat, de akkor miért kezeltek úgy, mintha valami rosszat tettem volna? Az is megfordult a fejemben, hogy: „Ha nem hirdetném az evangéliumot, vajon a tanáraim és az évfolyamtársaim többé nem értenének félre, és nem néznének többé furcsán rám?” Olyan gyengének éreztem magam, ezért felhívtam a nővéremet, aki egy másik egyetemen tanult, hogy kiteregessek neki. A nővérem azt mondta, hogy őt is jelentették a szobatársai, sőt, a tanára még az egész osztály előtt le is szidta. Miután ezt meghallottam, rájöttem, hogy sok testvért üldöznek a KKP alaptalan híresztelései miatt, és azért, mert a Mindenható Isten Egyházát rágalmazzák. Az elmúlt napokra gondolva azt láttam, hogy a KKP kormánya alaptalan pletykákat terjeszt, elítéli és lejáratja a Mindenható Isten Egyházát a fővonalbeli médiában, és hogy a közvetlen célpontjuk Isten. Isten sokkal nagyobb szenvedést visel el, mint mi. De ebben a helyzetben én csak a saját szenvedésemre gondoltam, és soha nem vettem figyelembe, hogy milyen érzésekkel van tele Isten szíve az ilyen rágalmazásokkal és támadásokkal szemben. Isten szavainak egy himnusza jutott eszembe: „Ezúttal Isten testté lett, hogy elvégezze befejezetlen munkáját, hogy megítélje ezt a korszakot, és véget vessen neki, hogy megmentse az embert a tengernyi szenvedéstől, hogy teljesen meghódítsa az embert, és hogy átalakítsa az életfelfogását. Azért, hogy az emberiséget megszabadítsa a szenvedéstől és a sötét erőktől, amelyek olyan feketék, mint az éjszaka, és az emberiség munkája érdekében Isten sok álmatlan éjszakát töltött. A legmagasabbról a legalacsonyabb helyre szállt le, hogy ebben az emberi pokolban éljen. Ó! Ő együtt él az emberrel a világ végei között, soha nem panaszkodik az emberi világ aljasságára, és soha nem kér túl sokat az embertől; inkább nagy szégyent visel el, hogy elvégezze a munkáját. Azért, hogy az egész emberiség hamarosan megnyugvást találjon, Ő elviselte a megaláztatást és az igazságtalanságot, hogy eljöjjön a földre, és személyesen bement a tigris barlangjába, hogy megmentse az emberiséget” (Az Ige, I. kötet – Isten megjelenése és munkája. Munka és belépés). Isten szent, és azért jött a mennyből a földre, hogy megmentse az emberiséget, mégis félreértik, és ellenségként kezelik, és a romlott emberiség elutasítja és elítéli Őt. De én nem értettem Isten szándékát. Panaszkodtam, és negatív lettem a legkisebb szenvedésre. Amikor egy kis kirekesztéssel és furcsa pillantásokkal kellett szembenéznem az évfolyamtársak és a tanárok részéről, úgy éreztem, hogy megbántottak, szenvedtem, és még azt is megbántam, hogy hirdettem az evangéliumot. Valóban csekély volt az érettségem! Erre gondolva már nem éreztem úgy, hogy a szenvedésem olyan nagy lenne, és úgy éreztem, hogy az üldöztetés, amivel szembesülök, az a szenvedés, amit azért kell elviselnem azért, mert hiszek Istenben.

Később a tanárok a szobatársaimmal figyeltették, hogy mit csinálok, így nem volt más lehetőségem, mint elbújni a takaró alá, és az MP4-lejátszómon olvasni Isten szavait, és hallgatni a himnuszokat. Azokban a napokban a tanáraim is beszélgettek velem, hogy lássák, hirdettem-e az evangéliumot. Néhány évfolyamtársam, aki korábban közel állt hozzám, kezdett eltávolodni tőlem. Néhányan megróttak, mondván, nem kellene hinnem Istenben, néhányan pedig kigúnyoltak. A rokonok is felhívtak, és megpróbáltak meggyőzni arról, hogy ne higgyek Istenben. Két unokatestvérem még a Mindenható Isten Egyházát rágalmazó és elítélő ördögi megjegyzéseket is letöltött az internetről, hogy megmutassa nekem. Akkoriban valahányszor meghallottam a telefon csörgését, a szívem hevesen dobogott, mert attól féltem, hogy egy családtag hív, hogy leszidjon. Azokban a napokban úgy tűnt, mintha minden nap egy évig tartott volna, magányosnak és tehetetlennek éreztem magam. Nagyon hiányoztak a testvéreim, és szerettem volna megosztani velük a szenvedésemet. De mivel a tanáraim és az évfolyamtársaim felügyelet alatt tartottak, nem mehettem el az összejövetelekre. Belül nagyon gyengének éreztem magam, és nem tudtam, hogyan éljem meg ezt a helyzetet. Én is nagyon aggódtam akkoriban. A szüleim mindig határozottan ellenezték, hogy a nővérem és én hívők legyünk, és nem voltam biztos benne, hogy ezúttal mit fognak velem tenni. Vajon úgy fognak bánni velem, ahogy a nagybátyám az unokatestvéremmel, és bezárnak otthon? Képes leszek-e szilárdan megállni a kritikával és az üldöztetéssel szemben? A szüleim korábban azt mondták, hogy ha megtudják, hogy hiszek Istenben, kitagadnak. Apám eddig még nem hívott fel. Ez vajon azt jelenti, hogy tényleg nem kellek többé neki? Mindezekkel a bizonytalanságokkal szemben teljesen tehetetlennek éreztem magam. Csak annyit tehettem, hogy Istenre bíztam a nehézségeimet, és Őrá figyeltem az útmutatását kérve. Zavarodottságom és tehetetlenségem közepette rábukkantam Isten szavainak egy szakaszára: „Senki számára, aki arra törekszik, hogy szeresse Istent, nincsenek elérhetetlen igazságok, és nincs olyan igazságosság, amelyért ne tudna szilárdan kiállni” (Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről). Isten szavai hitet adtak. A helyes úton jártam az életben azzal, hogy hittem Istenben, tehát még akkor is, ha mindenki félreért, kigúnyol és elutasít, amíg szilárdan kitartok a hitemben, addig ezek a nehézségek nem fognak maguk alá temetni. Mindig féltem attól, hogy a családom elutasít és leszid, és féltem az évfolyamtársak és a tanárok gúnyolódásától és furcsa pillantásaitól is, és mindig úgy éreztem, hogy nem tudom folytatni. Ez azért volt, mert túl gyáva voltam, és hiányzott belőlem az elszántság a szenvedéshez. Eszembe jutott Isten szavainak a könyvéből az egyik fejezet címe, amelyet néhány nappal korábban olvastam: „Menekülj meg a sötétség befolyásától, és Isten majd megnyer téged.” Isten abban a reményben rendezte el ezt a helyzetet, hogy áttörhessem a Sátán sötét befolyását. Egész idő alatt erősen korlátoztak a szüleim azzal, hogy ellenezték az Istenbe vetett hitemet, és amíg a szüleim közelében voltam, nem mertem enni és inni Isten szavait, és nem mertem elmenni az összejövetelekre, vagy végezni a kötelességeimet. Nem engedhettem, hogy továbbra is kényszer alá helyezzenek. Csak úgy tudtam megfelelően hinni Istenben és végezni a kötelességeimet, ha áttörök ezen a sötét befolyáson, és kiszabadulok a korlátozásuk alól. Ezért Istenhez imádkoztam: „Istenem! Nagyon szeretnék áttörni a családom sötét befolyásán, de hiányzik belőlem a bátorság. Kérlek, adj nekem hitet és erőt, hogy megszabadulhassak a Sátán befolyásától, és végezhessem a teremtett lény kötelességeit.” Az ima által nyertem némi hitet, és azt is éreztem, hogy Isten mindig velem van. Szenvedésemben és tehetetlenségemben Isten szavai vigasztaltak, bátorítottak, és adtak hitet. A következő elhatározásra jutottam: „Nem számít, hogyan bánik velem a családom és a tanáraim, kitartok a hitemben és a kötelességeimben.” Ezért felhívtam a nővéremet, és megegyeztünk, hogy minden időnket a kötelességeinknek fogjuk szentelni. Istenhez is imádkoztam, és kértem, hogy nyisson számomra utat, hogy kiszabaduljak a tanáraim és évfolyamtársaim felügyelete alól.

Isten szavainak egy himnusza jutott eszembe: „Ha szeretnétek, hogy Isten tökéletessé tegyen benneteket, akkor meg kell tanulnotok, hogyan szerezzetek tapasztalatot mindenben, és hogyan nyerjetek megvilágosodást mindenből, ami veletek történik. Akár jó, akár rossz legyen, a te hasznodra kell váljon, és nem válhatsz tőle negatívvá. Ettől függetlenül képesnek kell lenned arra, hogy a dolgokat Isten oldalán állva vedd fontolóra, és ne emberi nézőpontból elemezd vagy tanulmányozd azokat. Ha így éled meg, akkor a szíved megtelik az életed terheivel. Folyamatosan Isten ábrázatának a fényében fogsz élni, nem fogsz könnyen elhajlani a gyakorlataidban. Az ilyen emberek előtt fényes jövő áll” (Az Ige, I. kötet – Isten megjelenése és munkája. Ígéretek azoknak, akik tökéletesítve vannak). Isten szavain elmélkedve egy kicsit jobban megértettem Isten szándékát. Ebben az időben az Istenbe vetett hitem miatt azzal szembesültem, hogy az évfolyamtársaim kirekesztenek és gúnyolódnak velem, és bár ez rossz dolognak tűnt, valójában jótékonyan hatott az életem fejlődésére. Nem a személyes haszon szempontjából kellett volna ezt elemeznem, hanem el kellett volna ezt fogadnom Istentől, és az Ő szándékát kellett volna keresnem. A KKP alaptalan pletykákat terjeszt az interneten, rágalmazza és elítéli Istent, és bár ez rossz dolognak tűnik, Isten valójában arra használja a nagy vörös sárkányt, hogy a saját céljainak szolgálatába állítsa, mivel a KKP által terjesztett negatív propaganda révén egyre több ember ismeri meg Mindenható Isten nevét. Ez valóban Isten mindenhatósága és bölcsessége. A szobatársaim jelentettek, és mindenki megtudta, hogy hiszek Istenben. A családom, a tanáraim és az évfolyamtársaim gúnyoltak és szidtak, és bár fizikailag szenvedtem egy kicsit, ez a helyzet arra késztetett, hogy áttörjek a sötétség befolyásán, és a helyes utat válasszam az életben. Ez jó dolog volt a számomra. Isten szavainak útmutatásával az állapotom fokozatosan javult, és képes voltam helyesen szembenézni ezzel a helyzettel. Amikor csak volt rá időm, Isten szavain elmélkedtem, és nem éreztem, hogy ez a magány olyan fájdalmas lenne. Éppen ellenkezőleg, azáltal, hogy közel kerültem Istenhez, a szívemben sokkal nagyobb elégedettség volt, mint korábban.

Később Isten utat nyitott előttem. A szobatársaim látták, hogy a hangulatom sokat javult, és már nem figyeltek, ezért megragadtam az alkalmat, és elmentem egy összejövetelre. Amikor újra megláttam a testvéreimet, a melegség elsöprő érzése töltött el, és leírhatatlan öröm járta át a szívemet. Bár részt tudtam venni az összejöveteleken, a nem hívő családom továbbra is ellenezte a hitemet, és a tanáraim időről időre ellenőriztek, sőt, még fel is hívtak, hogy megkérdezzék, merre járok. Néha megzavarta a szívemet, amikor elmentem az összejövetelekre, és ebben a környezetben nem tudtam szabadon hinni Istenben, vagy szabadon végezni a kötelességeimet. Folyamatosan imádkoztam Istenhez, arra kérve Őt, hogy vezessen, és adjon nekem eltökéltséget a helyes döntések meghozatalához. Felidéztem Isten szavait:

Az embereknek arra kellene törekedniük, hogy értelmes életet éljenek meg

1  Az embernek arra kell törekednie, hogy értelmes életet éljen meg, és nem szabadna megelégednie jelenlegi körülményeivel. Ahhoz, hogy Péter képmását élje meg, rendelkeznie kell Péter tudásával és tapasztalataival. Az embernek magasabb rendű és mélyebb dolgokra kell törekednie. Isten mélyebb, tisztább szeretetére kell törekednie, és olyan életre, amelynek van értéke és értelme. Csak ez az élet; csak akkor lesz az ember olyan, mint Péter. Arra kell összpontosítanod, hogy proaktívan viszonyulj a belépésedhez a pozitív oldalon, és nem szabad passzívan hagynod, hogy a pillanatnyi könnyebbség kedvéért visszaess, miközben figyelmen kívül hagyod a mélyebb, konkrétabb és gyakorlatiasabb igazságokat. A szeretetednek gyakorlatiasnak kell lennie, és meg kell találnod a módját, hogy megszabadulj ettől a züllött, gondtalan élettől, amely nem különbözik egy állatétól. Értelmes és értékes életet kell élned, és nem szabad becsapnod magad, vagy úgy kezelned az életedet, mint egy játékszert, amivel játszadozhatsz.

2  Senki számára, aki arra törekszik, hogy szeresse Istent, nincsenek elérhetetlen igazságok, és nincs olyan igazságosság, amelyért ne tudna szilárdan kiállni. Hogyan kellene élned az életedet? Hogyan kellene szeretned Istent, és arra használni ezt a szeretetet, hogy eleget tégy az Ő szándékainak? Nincs nagyobb dolog az életedben. Mindenekelőtt ilyen törekvésekkel és kitartással kell rendelkezned, és nem szabad olyannak lenned, mint a gerinctelenek gyengéknek. Meg kell tanulnod, hogyan tapasztalj meg egy értelmes életet, és hogyan tapasztalj meg jelentőségteljes igazságokat, és nem szabad ilyen hanyagul bánnod magaddal. Anélkül, hogy észrevennéd, elmegy melletted az életed; azután vajon lesz még lehetőséged arra, hogy szeresd Istent? Vajon szeretheti az ember Istent, miután meghalt? Ugyanolyan törekvésekkel és lelkiismerettel kell rendelkezned, mint Péter; az életednek értelmesnek kell lennie, és nem szabad játszadoznod magaddal. Emberi lényként és Istenre törekvő emberként képesnek kell lenned arra, hogy alaposan megfontold, miként bánj az életeddel, hogyan ajánld fel magad Istennek, hogyan legyen értelmesebb az Istenbe vetett hited, és – mivel szereted Istent – hogyan szeresd Őt tisztább, szebb és jobb módon.

Forrás: Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről

Pozitív hozzáállással kellett bemennem és törekednem, és nem szabad megelégednem pusztán azzal, hogy nem hátrálok meg, vagy nem vagyok negatív. Aktívan kellett törekednem az igazságra, és keresnem, hogy miként élhetek értelmes életet. Ezek a szavak különösen megvilágosítottak: „A szeretetednek gyakorlatiasnak kell lennie, és meg kell találnod a módját, hogy megszabadulj ettől a züllött, gondtalan élettől, amely nem különbözik egy állatétól. Értelmes és értékes életet kell élned, és nem szabad becsapnod magad, vagy úgy kezelned az életedet, mint egy játékszert, amivel játszadozhatsz.” Úgy éreztem, hogy ez Isten utasítása és követelménye, és hogy erre kell törekednem. Az életem valóban nagyon elfajzott volt. Az egyetemen a tanárok nem tanították meg nekünk a helyes életcélok kitűzését, hanem arra tanítottak minket, hogy élvezzük az egyetemi életet. Néhány tanár még azt is mondta, hogy ha nem lógtál az órákról, nem volt párkapcsolatod, vagy nem voltál benne az őrültségekben az egyetemen, akkor egyáltalán nem is éltél. Ilyen volt a légkör az egész iskolában, ahol mindenkit az evés, ivás és szórakozás érdekelt, és túl akarták szárnyalni egymást. Kevesen összpontosítottak ténylegesen a tanulmányaikra. Az emberek nem arról beszéltek, hogyan kell tanulni vagy elsajátítani egy készséget, hanem az evésről, az ivásról, a szórakozásról, a tanároknak való behízlegésről és a személyes kapcsolatok kezeléséről. Úgy tűnt, hogy szabad és könnyed életet élünk, de belül üresek és zavarodottak voltunk, fogalmunk sem volt arról, hogy mi lehet az élet értelme, és nem tudtuk, hogy pontosan mire is kell törekednünk az életben. Bár tudtam, hogy nincs valódi értelme, ha ezekre a dolgokra törekszem, csekély volt az érettségem, és ebben a környezetben önkéntelenül is ezt az életmódot követtem, és nehezemre esett megnyugodni és az igazságra törekedni. Megelégedtem azzal, hogy időnként elmegyek összejövetelekre, és jó kapcsolatot ápolok a szüleimmel, anélkül, hogy elgondolkodtam volna azon, hogy miként teljesítsük jól a teremtett lényként ránk háruló kötelességet. Ez vajon nem azt jelentette, hogy egyszerűen csak negatív voltam, és meghátráltam, hogy a pillanatnyi kényelmet élvezzem? Korábban nem értettem az igazságot, és nem tudtam, mi az, amire igazán érdemes törekedni. Csak a tanáraim és a szüleim kívánsága szerint éltem, azt gondolva, hogy ha bejutnék az egyetemre, találnék valamilyen irányt és célt az életben. De a valóságban az egyetemi élet nem egy fényes utat mutatott meg a számomra, hanem egy még nagyobb romlottsággal és zűrzavarral teli életet. Mi értelme volt továbbra is ott maradni? Eszembe jutott, amikor nemrég elmentem hirdetni az evangéliumot a testvéreimmel. Bár néha sértegettek és kigúnyoltak minket, a szívemben elégedettség és vidámság volt, és úgy éreztem, hogy a teremtett lényként ránk rótt kötelességek teljesítése és az igazságos cselekedetek adnak értelmet az életnek. Ezt az örömöt és békét a szívben semmi sem pótolhatja. Korábban nem megfelelően hittem Istenben, és nagyon sok időt pazaroltam el, mert a tudásra törekedtem. Ha továbbra is hagynám, hogy korlátozzanak a szüleim, és nyomást gyakoroljanak rám, hogy folytassam a tanulmányiamat és ezt az elfajzott életet éljem, az nem lenne teljes ostobaság a részemről? Ennek tudatában elhatároztam, hogy felhagyok a tanulmányaimmal, és a kötelességemet fogom végezni.

2013. január 1-én este a nővéremmel hazatértünk. Apám azt mondta nekünk: „Azért hívtalak ma ide titeket, hogy mindent elmondjak nektek. Jól át kell gondolnotok a dolgokat, és el kell döntenetek, hogy továbbra is hinni akartok-e Istenben. Ha hinni akartok Istenben, akkor ne folytassátok tovább a tanulmányaitokat, és mindketten halottak vagytok a számomra! Ha úgy döntötök, hogy feladjátok a hiteteket, akkor szakítsátok meg a kapcsolatotokat azokkal, akik hisznek Istenben, és folytassátok tanulmányaitokat.” Azt is hozzátette: „Az istenhitet ellenzi a kormány, és most a KKP uralma alatt élünk. Tényleg azt hiszitek, hogy szembeszállhattok velük?” Amint a nővérem és én tanúságot tettünk Isten munkája mellett, az apám és a nagybátyám feldühödtek, megtagadták és káromolták Istent, minket pedig korholtak és szidalmaztak. Nagyon megijedtem, hogy ilyennek láttam őket, és folyamatosan Istenhez imádkoztam a szívemben, arra kérve Őt, hogy adjon hitet és az erőt, hogy szembenézzek ezzel a helyzettel. Hajnali kettőig vagy háromig folytatták a szidalmazásunkat. Az anyám is folyton arról faggatott minket, hogy akarunk-e még hinni Istenben. Nagyon szerettem volna csendben maradni, és csak túllenni ezen, de arra gondoltam, hogy három évvel ezelőtt, amikor attól féltem, hogy a családom elutasít, nem mertem bevallani, hogy hiszek Istenben, és nem tettem tanúságot. Ezt nem tehetem meg még egyszer. Nemcsak a családom várta a válaszomat, hanem Isten is várt arra, hogy kinyilvánítsam az álláspontomat. A Sátán is figyelte, hogy mit választok. Nem számított, hogyan bánnak velem a szüleim, szilárdan meg kellett állnom a bizonyságtételemben. Tehát határozottan ezt mondtam: „Továbbra is hinni fogok Istenben!” Apám dühösen azt mondta: „Mivel továbbra is hinni fogsz Istenben, el kell hagynod ezt a házat. Mostantól halott vagy a számomra!” Aztán kidobott minket a szobájából. Annyira fájt a szívem. Csak hinni akartam Istenben, és soha nem mondtam, hogy nem akarom a szüleimet, de miért nem tudták meghallgatni a szívemet? Miért kényszerítettek választásra? Amikor visszamentem a szobámba, nem tudtam megnyugodni. Istenhez imádkoztam: „Istenem! Nem számít, hogyan próbálnak megállítani, követni foglak. Kérlek, adj nekem hitet és erőt, és vezess az előttem álló úton.”

Másnap reggel, amikor kezdett felvirradni a hajnal, a nagynéném és a nagybátyám eljött hozzánk, és arra biztatták a nővéremet és engem, hogy ne higgyünk Istenben. A nagynéném azt mondta, hogy apám sokat szenvedett, amíg felnevelt minket, sőt, még sírt is a nénikém, és könyörgött, hogy ne higgyek többé Istenben. Nagyon gyenge voltam, és nagyon szerettem volna rábólintani, csak hogy megnyugtassam őket, de tudtam, hogy ha ezt teszem, azzal nem tennék tanúságot, és hogy nem tagadhatom meg Istent, és nem árulhatom el Őt. Nem bánthattam meg Isten szívét. A következő néhány napban folyton azzal vádoltak, hogy a nővéremnek és nekem nincs lelkiismeretünk. Apám továbbra is ragaszkodott ahhoz, hogy válasszunk a hitünk és a családunk között. A szívem mélyén tudtam, hogy az istenhit a helyes út. Isten kiskorom óta vezet és kísér, és a hitem már az életem részévé vált. Nem hagyhattam el Istent. De amikor arra gondoltam, hogy a szüleim milyen keményen dolgoztak, hogy felneveljenek, a szívemben állandóan azt éreztem, hogy a lekötelezettjük vagyok, és az ő érzéseiket sem akartam megbántani. Nem tudtam, mitévő legyek, ezért tovább imádkoztam Istenhez, kérve, hogy vezessen. Isten szavaira gondoltam. „Isten teremtette ezt a világot, és belehelyezte az embert, egy élőlényt, akinek életet adott. Ezután az embernek szülei és rokonai lettek, és többé nem volt egyedül. Amióta az ember először pillantotta meg ezt az anyagi világot, az volt a sorsa, hogy Isten elrendelése szerint létezzen. Az Istentől származó élet lehelete minden egyes élőlényt támogat a felnőtté válás során. E folyamat során senki sem érzi, hogy az ember Isten gondviselése alatt nő fel; inkább úgy gondolják, hogy az ember a szülei szerető gondviselése alatt teszi ezt, és a saját életösztöne irányítja a felnövekedését. Ez azért van, mert az ember nem tudja, hogy ki adományozta neki az életét, vagy hogy honnan származik, még kevésbé azt, hogy az életösztön milyen módon hoz létre csodákat. Csak azt tudja, hogy élete az élelem alapján folytatódik, hogy a kitartás létezésének forrása, és hogy az elméjében lévő hiedelmek jelentik azt a tőkét, amelytől a túlélése függ. Isten kegyelméről és ellátásáról az ember mit sem tud, és így elpazarolja az Istentől kapott életet... Ebből az emberiségből, amelyről Isten éjjel-nappal gondoskodik, egyetlenegy sem vállalja, hogy imádja Őt. Isten csak tovább munkálkodik az emberen, akivel szemben nem támaszt elvárásokat, ahogyan azt Ő tervezte. Abban a reményben teszi ezt, hogy egy napon az ember felébred álmából, és hirtelen felismeri az élet értékét és értelmét, azt az árat, amelyet Isten fizetett mindazért, amit adott neki, és azt a buzgó várakozást, amellyel Isten várja, hogy az ember visszatérjen hozzá” (Az Ige, I. kötet – Isten megjelenése és munkája. Isten az ember életének forrása). Isten szavaiból megértettem, hogy az életem Istentől származik, és hogy Isten az, aki megadta nekem az élet leheletét, lehetővé téve, hogy életben maradjak ebben a világban. A családomat és a szüleimet Isten rendezte el. Bár úgy tűnt, hogy a szüleim neveltek fel, valójában azért élek még ma is, mert Isten titokban vigyázott rám és oltalmazott. Gyermekkoromtól a felnőttkoromig a szüleim csak az anyagi szükségleteimről és a tandíjamról gondoskodtak, de ritkán törődtek velem, és ritkán tanítottak arra, hogy miként viselkedjek. Csak Isten szavait olvasva tanultam meg helyesen viselkedni. Amikor fiatal voltam, az unokatestvéremmel jelentéktelen dolgokon vitatkoztunk, és a nagymamám volt az, aki Isten szavait használta, hogy megtanítson arra, hogyan kell toleránsnak és türelmesnek lenni, és nem kicsinyesneknek vagy bosszúállónak. Az iskolában sok osztálytársam gonosz irányzatokat követett, függővé váltak az online játékoktól, és túl korán kerültek párkapcsolatba. Én Isten szavait olvastam, és tudtam, hogy ezek a dolgok nem tetszenek Istennek, így nem követtem őket ezekben a dolgokban. Az egyetemen sok évfolyamtársam csalt a vizsgákon, a tudományos jövőjük érdekében behízelegték magukat a tanároknál, és kihasználták egymást. Isten szavaiból megértettem, hogy Isten elvárja tőlünk, hogy becsületes emberek legyünk, és hogy nem szabad megtévesztésben, féltékenységben vagy vitákban részt vennünk, így nem követtem őket ezekben a dolgokban. A felnőtté válásom során sok ijesztő és félelmetes helyzettel is találkoztam, és az imádságra támaszkodva és Istenhez kiáltva mindig képes voltam megtalálni a bizakodást, és megszabadulni a félelemtől. Isten szavai vezettek és segítettek megérteni néhány igazságot, így nem tévesztettek meg vagy kísértettek meg a gonosz irányzatok, és nem lettem elvetemült vagy züllött. Isten volt az is, aki mindig vigyázott rám és oltalmazott, lehetővé téve, hogy békében és egészségben nőjek fel. Isten rendelte el azt is, hogy a szüleim életet adjanak nekem. Az, hogy gondoskodtak rólam, szintén Isten szuverenitása alatt állt, és vissza kell fizetnem Isten szeretetét. Miután annyi éven át hittem Istenben, nem sokat tettem Istenért, csak élveztem az Ő kegyelmét és áldásait. Korábban, mivel a szüleim korlátoztak, nem végeztem a kötelességeimet, de már nem lázadhattam tovább, és többé nem akartam lemondani a kötelességeimről csak azért, hogy fenntartsam a kapcsolatomat a szüleimmel.

Olvastam még Isten szavaiból. „Vajon mit kérnek Isten szavai, az emberek milyen alapelv szerint bánjanak másokkal? Szeressétek, amit Isten szeret, és gyűlöljétek, amit Isten gyűlöl. Ez az az alapelv, amelyet be kell tartani. Isten szereti azokat, akik törekednek az igazságra, és képesek követni az Ő akaratát; nekünk is ezeket az embereket kell szeretnünk. Azok, akik nem képesek követni Isten akaratát, akik gyűlölik Istent, és lázadnak Ellene – ezeket az embereket Isten utálja és nekünk is utálnunk kell őket. Ez az, amit Isten kér az embertől. Ha a szüleid nem hisznek Istenben, ha nagyon jól tudják, hogy az Istenbe vetett hit a helyes út, hogy ez vezethet az üdvösséghez, és mégsem fogadják el, akkor kétségtelen, hogy ők olyan emberek, akik idegenkednek az igazságtól és gyűlölik azt, olyan emberek, akik ellenállnak Istennek és gyűlölik Őt – és Isten nyilvánvalóan utálja és gyűlöli őket. Tudnád-e utálni az ilyen szülőket? Szembeszegülnek Istennel, és gyalázzák Őt – így ők bizonyosan démonok és sátánok. Tudnád-e gyűlölni és átkozni őket? Ezek mind valós kérdések. Ha a szüleid megakadályoznak abban, hogy higgy Istenben, hogyan kellene velük bánnod? Ahogyan Isten kéri, szeretned kell, amit Isten szeret, és gyűlölnöd kell, amit Isten gyűlöl” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha felismeri saját téves nézeteit). Amikor láttam, hogy Isten szava azt mondja: „Szeressétek, amit Isten szeret, és gyűlöljétek, amit Isten gyűlöl”, világosabban megértettem, hogy milyen döntést kell hoznom. A szüleim nem hittek Istenben, sőt megpróbáltak üldözni, és megakadályozni abban, hogy higgyek. Amikor a nővérem és én bizonyságot tettünk nekik Istenről, apám nagyon mérges lett, megátkozta Istent, és istenkáromló dolgokat mondott. Az ő lényegük ördögi, és a Sátánhoz tartoznak. Korábban azt hittem, csak azért ellenzik a hitemet, mert félrevezették őket a KKP alaptalan szóbeszédei, de amikor mások látták a KKP alaptalan pletykáit, ők képesek voltak megkülönböztetni a jót a rossztól, és nem követték vakon a KKP-t Isten elítélésében. De a szüleim nem láttak tisztán, vakon hittek a KKP-nak, és elfogadták a KKP elítélő véleményét. Ráadásul a nagyszüleim korábban már hirdették nekik az evangéliumot, de ők nem fogadták el, és később, amikor látták, hogy a nagyszüleim arra vezetnek minket, hogy higgyünk Istenben, gyűlölet ébredt bennük a nagyszüleim iránt, még támadták és sértegették is őket. Sőt, meg is fenyegették a nagyszüleimet, mondván, ha továbbra is hisznek Istenben, akkor nem adnak nekik több pénzt. Ez idő alatt folyamatosan fenyegették a nővéremet és engem, hogy ne higgyünk Istenben. Ezúttal, amikor rájöttek, hogy hiszünk Istenben, azzal próbáltak meg rákényszeríteni, hogy adjam fel a hitemet, hogy megszakítják velem a kapcsolatot. Rájöttem, hogy nem arról van szó, hogy ostobák és tudatlanok, vagy képtelenek a tisztánlátásra, hanem hogy a természetükben van az Isten iránti gyűlölet és az Istennek való ellenállás. Azon a napon elhatároztam, hogy az istenhitet választom és a helyes úton fogok járni, de a szüleim továbbra is próbáltak üldözni és ellenkezni velem. Nem ugyanazon az úton jártam, mint ők, és nem hagyhattam, hogy tovább korlátozzanak. Aznap éjjel sokat hánykolódtam, nem tudtam aludni, és folyamatosan Istenhez imádkoztam arra kérve Őt, hogy vezessen, és adjon lehetőséget arra, hogy a kötelességemet végezzem.

Másnap reggel apám elvitt az iskolába. Miután befejeztem a záróvizsgáimat, korán leadtam a szakdolgozatomat, és amíg az évfolyamtársaim nem voltak a közelben, összepakoltam a holmijaimat, és elmentem, hogy végezzem a kötelességemet. Jelenleg már közel tíz éve végzem a kötelességemet a gyülekezetben, és Isten szavainak olvasása és a kötelességemben való gyakorlás által fokozatosan megtanultam felismeri mindenféle embert, eseményt és dolgot, és valamennyi megértésre is szert tettem a romlott beállítottságomról. Lassan kezdek megélni egy kis emberi hasonlatosságot. Minden alkalommal, amikor felidézem ezt a tapasztalatot, nagyon hálás vagyok Istennek. Bár fiatal korom óta hittem Istenben, túl tudatlan és gyáva voltam, és bár ismertem az igaz utat, nem volt bátorságom ragaszkodni hozzá. Engedtem a szüleim kényszerítésének, nem tudtam megfelelően törekedni az igazságra, és nem tudtam végezni a kötelességemet. Mindig is Isten vezetett a szavaival, hogy a helyes útra tereljen az életben. Hálás vagyok Isten szeretetéért és üdvösségéért.


16. Most már képes vagyok megbékélni a kötelességemmel

2024. február 21., napos idő

A szövegalapú munka felügyelője ma váratlanul üzenetet küldött: Miért nem szánsz valamelyik nap egy kis időt arra, hogy írj egy forgatókönyvet? Utána meglátjuk, hogy felkészülhetsz-e a forgatókönyvírói köteleségek elvégzésére. Amikor megláttam ezt az üzenetet, mérhetetlen izgalmat éreztem. Az írás a hobbim. Ha forgatókönyvírói kötelességeket végezhetnék az egyházban, megvalósíthatnám az álmomat, hogy író legyek. Ráadásul a forgatókönyvírók mind elmélyült és ötletgazdag emberek, akik képesek elnyerni a testvéreik megbecsülését. Most, hogy lehetőségem van forgatókönyvírói kötelességet végezi, meg kell becsülnöm és meg kell ragadnom ezt a lehetőséget.

2024. február 24., felhős idő

Ködös és párás az idő. Egyik kezemmel az arcomat támasztottam, a másikkal pedig folyamatosan mozgattam az egeret, miközben a számítógép képernyőjére meredtem. A gondolataim azonban messze jártak. Egy nappal azelőtt odaadtam a próba-forgatókönyvemet a felügyelőnek, és nem tudtam, mikor kapok választ. Egyszer csak egy értesítés érkezett. Egy hangüzenet volt, amit a felügyelő küldött: Elolvastam a próba-forgatókönyvedet. A cselekmény felépítése kissé homályos, és hiányosságok vannak az igazságról szóló közlésében. Egyelőre talán a cikkek szűrését kellene gyakorolnod. Nem erre az eredményre vágytam. Az én elképzeléseim szerint a cikkek szűrésének feladata nem igényel különösebb szakmai tudást, és ha ezzel foglalkozom a forgatókönyvírás helyett, kevésbé tudom megmutatni a tehetségemet, és kevesebbre értékelnek mások. Azonban azért ez mégis egy szövegalapú kötelesség. Habozva és vívódva, de elfogadtam.

2024. március 6., napos idő

Sok cikk felhalmozódott, bár folyamatosan olvastam őket, miközben állandóan arra gondolok, amit a felügyelő mondott. Tervezi egyáltalán, hogy a forgatókönyvírást is rám bízza? Vajon azért gondolta így, mert nem régóta végeztem szövegalapú kötelességeket, és ezért kért meg arra, hogy először cikkeket szűrjek, hogy így megragadhassam ezt a lehetőséget arra, hogy felvértezzem magam az igazsággal? Aztán eszembe jutottak a régi szép idők, amikor még forgatókönyveket írtam. Bár ez a kötelesség fárasztó volt, minden nap nagyon tartalmas volt. A vezető útmutatásával gyorsan fejlődtem a szakmai készségek terén, és gyakran beszéltünk és vitattunk meg problémákat a vezetővel és az igazgatókkal. Mindenki nagyon tisztelt. De most már csak a cikkek szűrésének száraz és dicstelen munkáját végezhetem. Amikor az ismerős testvérek megkérdezik, hogy mi a kötelességem, azt sem tudom, hogy beszéljek velük erről. Úgy érzem, hogy bár szövegalapú kötelességeket végzek, csak egy kicsit bütykölök itt-ott: egyáltalán nem érzem úgy, hogy amit csinálok, az méltó lenne az elnevezésére. Mikor lesz lehetőségem forgatókönyveket írni? Minél többet gondolkodtam, annál negatívabb lettem, és nem tudtam tovább olvasni az előttem heverő cikkeket. Isten szavait kerestem, és olvastam: Isten azt mondja: „Mert mindazok számára, akik kötelességet végeznek, függetlenül attól, hogy mennyire mélyrehatóan vagy felületesen értik az igazságot, az igazságvalóságba való belépés gyakorlásának legegyszerűbb módja az, ha mindenben Isten házának az érdekeire gondolnak, és elengedik önző vágyaikat, személyes érdekeiket, indítékaikat, kevélységüket és rangjukat. Isten házának az érdekei kerüljenek az első helyre – ez a legkevesebb, amit megtehet az ember. Ha még ennyit sem tud megtenni az, aki kötelességet végez, akkor hogyan mondhatnánk, hogy elvégzi a kötelességét? Ez nem a kötelességének az elvégzése. Először Isten házának az érdekeire gondolj, legyél tekintettel Isten szándékaira, és vedd figyelembe az egyház munkáját. Tedd ezeket a dolgokat az első és legfőbb helyre; csak ezután gondolhatsz a rangod stabilitására, illetve arra, hogy miként tekintenek rád mások. Nem érzitek, hogy ez egy kicsit könnyebbé válik, amikor két lépésre bontjátok és köttök némi kompromisszumot? Ha egy ideig gyakorlod ezt, akkor érezni fogod, hogy nem is olyan nehéz eleget tenni Istennek. Emellett arra is képesnek kell lenned, hogy eleget tegyél a felelősségeidnek, elvégezd a kötelezettségeidet és a kötelességed, és félretedd önző vágyaidat, szándékaidat és indítékaidat. Vedd figyelembe Isten szándékait, és tedd első helyre Isten házának az érdekeit, az egyház munkáját, valamint az általad elvégzendő kötelességet. Miután ezt egy ideig megtapasztaltad, érezni fogod, hogy ez jó módja annak, ahogyan viselkedj. Nyíltan és becsületesen élsz, nem vagy alantas, hitvány ember. Igazságosan és tisztességesen élsz ahelyett, hogy alávaló, alantas és semmirekellő lennél. Érezni fogod, hogy ez az, ahogy az embernek cselekednie kell, és ezt a képet kell megélnie. Fokozatosan egyre inkább alábbhagy az arra irányuló vágyad, hogy saját érdekeidnek tegyél eleget” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságának levetésével nyerheti el az ember). Miután elolvastam Isten e szavait, tele voltam önváddal. Sírva járultam Isten elé imádságban: „Édes Istenem! Túlságosan hiányzik belőlem a lelkiismeret, és teljesen önző és hitvány vagyok. Az, hogy a gyülekezet egyáltalán lehetőséget adott nekem arra, hogy szövegekkel kapcsolatos feladatokat végezzek, azért volt, mert Te felemeltél, de én telhetetlen maradtam, állandóan a saját tekintélyemre és státuszomra gondoltam. A felszínen a szakmai készségeimet szeretném fejleszteni, és jobbá szeretnék válni, de a mögöttes szándékok mind csak a saját hírnevemről és státuszomról szólnak. Csak azt veszem figyelembe, hogy a saját kötelességem fontos-e vagy sem, hogy ez lehetőséget ad-e arra, hogy reflektorfénybe kerüljek vagy sem, és használhatom-e arra, hogy elnyerjem mások megbecsülését. Amikor a vágyaim nem teljesültek, ellenálló és negatív lettem, és még arra sem voltam hajlandó, hogy ezt a kötelességet végezzem. Látom, hogy teljesen önző és hitvány vagyok! Már egy ideje nem végeztem szövegalapú kötelességeket, és nem értek sok alapelvet. Az igazságot sem értem pontosan. Ha valóban felkértek volna, hogy írjak forgatókönyveket, nem lettem volna alkalmas a feladatra. A megfelelő megoldás az volt, hogy először gyakoroljam a cikkek szűrését, de még mindig ellenállás volt bennem ezzel kapcsolatban. Annyira hiányzott belőlem a józan ész! Édes Istenem! Túl lázadó vagyok. Már nem a saját érdekeimet akarom figyelembe venni. Hajlandó vagyok alávetni magam a gyülekezet intézkedéseinek, és jól akarom végezni a jelenlegi kötelességemet.” Az imádság után sokkal nyugodtabbnak éreztem magam, és a szívemet többé nem zaklatta fel vagy korlátozta ez a dolog. Amikor legközelebb elkezdtem olvasni a cikkeket, meg tudtam nyugtatni a szívemet.

2024. március 19., felhős nap

Már közel egy hónapja végzem a szövegalapú kötelességeket, és képes vagyok észrevenni néhány problémát az olvasott cikkekben. Az általam megszűrt és kiválasztott cikkek közül néhányból videót készítettek. Nagyon boldog vagyok, és hiszek benne, hogy jól fogom tudni végezni ezt a kötelességet. Emlékszem, hogy néhány nappal ezelőtt a felügyelő azt mondta: „Kevés most a gyülekezetben a forgatókönyvíró. Ha érdekel, gyakorolhatod a forgatókönyvek írását.” Ezek a szavak nagy hatással voltak rám. Úgy tűnik, mégis van rá remény, hogy forgatókönyveket írjak. Bár átlagos a képességem, de ha bőségesen felvértezem magam az igazsággal, fokozatosan javulni fogok. Emiatt már nagyon várok minden egyes csoportos tanulmányi megbeszélést. Így több alapelvet tanulhatok meg, és fejleszthetem a szakmai készségeimet. Hosszú idő múlva még az is lehet, hogy előléptetnek forgatókönyvírónak. Ma a csoportos tanulmányi megbeszélés napja volt. Szokás szerint korán keltem, de mielőtt az ülés elkezdődött volna, a felügyelő azt mondta: „Ma a párbeszédírás alapelveit fogjuk tanulmányozni. Ha akarsz, és az időd engedi részt vehetsz az ülésen, de az sem baj, ha nem jössz.” Hirtelen kicsit kínosan éreztem magam. Miért nem követelte meg tőlem, hogy tanuljak? Nem azt mondta nekünk, hogy gyakorolhatjuk a forgatókönyvírást? Úgy tűnt, hogy a felügyelő mégsem akar képezni. Egy idő után két másik nővérnek, akik forgatókönyveket írtak, el kellett kéreckedniük, mert valami közbejött az utolsó pillanatban. A felügyelő azt mondta: „Eleve nem voltak sokan, most pedig ketten hiányoznak. Tanuljuk inkább holnap.” Minden erőmmel azon voltam, hogy nyugodt maradjak, miközben azt feleltem: „Rendben.” Miután kiléptem a beszélgetésből, sokáig bódultan merengtem. Úgy éreztem, hogy teljesen szertefoszlott az álmom, hogy lehetőséget kapjak a forgatókönyvírásra. Vajon úgy gondolta a felügyelő, hogy nem vagyok méltó a képzésre, és a képességem nem megfelelő a forgatókönyvíráshoz? Miért gondolta, hogy nem igazán számít, hogy részt veszek-e a csoporots tanulmányi megbeszélésen vagy sem? Ma nagyon rossz volt a hangulatom. Nincs bennem energia, bármit is teszek, és a kötelességem teljesítésében rendkívül alacsony a hatékonyságom. Általában egy nap egy tucatnyi cikket is el tudok olvasni, de ma csak egy párat olvastam el. A gondolkodásom is nagyon zavaros volt, és nem akartam erőfeszítéseket tenni, hogy olyan problémákon töprengjek, amelyeket nem tudok átlátni. Csak sírni volt kedvem. Megállíthatatlanul folytak a könnyeim. A szívemben azt mondtam Istennek: „Édes Istenem! Meg akarom tanulni, hogyan kell forgatókönyvet írni, és meg akarom tenni a hozzájárulásomat. Bármennyit is kell szenvednem, nem gond. Miért nem léptetnek elő soha? Édes Istenem! Nem értem a szándékodat...”

2024. március 20., napos idő

A hajnali kórus az ablakom előtt felébresztett álmomból. Szokás szerint bekapcsoltam a telefonomat, és Isten szavait olvastam. Mindenható Isten azt mondja: „Melyek a viselkedésetek alapelvei? Viselkedjetek a hivatalotok szerint, találjátok meg a számotokra megfelelő helyet, és végezzétek a kötelességet, amit kell; csak az ilyen embernek van józan esze. Vannak például olyanok, akik jártasak bizonyos szakmai készségekben és felfogják az alapelveket, nekik magukra kellene venniük a felelősséget és elvégezni az utolsó ellenőrzéseket azon a területen; vannak olyanok, akik ötletekkel és meglátásokkal tudnak előállni, inspirálni tudnak másokat, és segíteni nekik jobban teljesíteni a kötelességeiket – akkor ők álljanak elő ötletekkel. Ha megtalálod a neked megfelelő helyet, és összhangban dolgozol a testvéreiddel, akkor teljesíteni fogod a kötelességed – ez jelenti azt, hogy a hivatalodnak megfelelően viselkedsz. Lehetséges, hogy eredetileg csak ötletekkel tudsz előállni, de ha megpróbálsz másvalamit felajánlani, és végül nagyon igyekszel ezen, de még mindig képtelen vagy rá; akkor, ha mások biztosítják ezeket a dolgokat, kényelmetlenül érzed magad, és nem szeretnéd meghallgatni, a szíved fáj és feszélyezett, és panaszkodsz Istenre, igazságtalannak nevezve Őt – akkor ez bizony ambíció. Milyen beállítottság az, amely ambíciót szül valakiben? Az arrogáns beállítottság szüli az ambíciót. Ezek az állapotok bizonyára bármikor felbukkanhatnak bennetek, és ha nem keresitek az igazságot, hogy megoldjátok őket, és nincs az életbe való belépésetek, és nem tudtok e tekintetben megváltozni, akkor alacsony lesz annak a képesítésnek és tisztaságnak a szintje, amivel a kötelességeiteket teljesítitek, és az eredmények sem lesznek valami jók. Ez nem a kötelességetek kielégítő végzése, és azt jelenti, hogy Isten nem nyert tőletek dicsőséget. Isten mindenkinek különböző tehetségeket és ajándékokat adott. Némelyek két vagy három területen tehetségesek, mások egy területen, megint mások pedig egyáltalán nem tehetségesek – ha megfelelően tudtok közelíteni ezekhez a dolgokhoz, akkor van józan eszetek. Az értelemmel bíró egyén képes lesz megtalálni a helyét, a hivatala szerint viselkedni, és jól teljesíteni a kötelességeit. Aki soha nem tudja megtalálni a helyét, az olyan valaki, akinek mindig van ambíciója. Mindig státuszra és nyereségre törekszik. Soha nem elégszik meg azzal, amije van. További nyereségszerzés végett megpróbál elvenni annyit, amennyit csak tud; mindig az extravagáns vágyainak a kielégítését reméli. Azt gondolja, hogy ha vannak ajándékai és jó képességű, akkor többet kellene élveznie Isten kegyelméből, és nem hiba az, hogy van néhány extravagáns vágya. Vajon az ilyen embernek van józan esze? Nem arcátlanság az, hogy mindig extravagáns vágyai vannak? Akiknek van lelkiismeretük és józan eszük, azok érzik, hogy ez arcátlanság. Akik értik az igazságot, azok nem teszik meg ezeket az ostoba dolgokat. Ha a kötelességed hű teljesítését reméled, hogy visszafizesd Isten szeretetét, az nem extravagáns vágy. Ez összhangban van a normális emberi mivolt lelkiismeretével és józan eszével. Ez boldoggá teszi Istent. Ha valóban jól kívánod teljesíteni a kötelességed, akkor először meg kell találnod a neked megfelelő hivatalt, majd teljes szíveddel, elméddel és erődből meg kell tenned mindazt, amit tudsz, a tőled telhető legjobban. Ez megfelelő színvonalú, és a kötelesség ilyesfajta teljesítésében van bizonyos mértékű tisztaság. Ez az, amit egy valódi teremtett lénynek tennie kell” (Az Ige, III. kötet – Az utolsó napok Krisztusának beszédei. Alapelvek, amelyeknek az ember magatartását vezérelniük kellene). Ahogy Isten szavait olvastam, úgy éreztem, Isten mellettem van, és megnyugtat. A szívemet melegség öntötte el. Isten megmondja nekünk a magatartásunk alapelveit: találjuk meg a helyünket, viselkedjünk a helyzetünknek megfelelően, és teljes mértékben használjuk ki a bennünk rejlő tehetséget. Tegyük fel, hogy vannak olyan emberek, akik jó szakmai készségekkel és az alapelvek szilárd megértésével rendelkeznek, akkor azoknak kell elvégezniük a végső ellenőrzéseket, akik meg tudják csinálni; és azok, akik nem tudják a végső ellenőrzéseket megcsinálni, ötleteket adhatnak, vagy javaslatokat tehetnek, és együtt dolgozhatnak a testvéreikkel, hogy végrehajtsák a kötelességeiket. Ily módon Isten elégedett lesz. Elgondolkodtam magamon. A gyülekezet rám bízta a cikkeket szűrését. Ez egyrészt a munka szükségleteiből adódik, másrészt pedig az érettségem függvénye. De nekem állandóan féktelen ambícióim voltak. Annak ellenére, hogy a képességem nyilvánvalóan nem elég jó a forgatókönyvíráshoz, mégis panaszkodtam Istenre, amiért nem adta meg ezt a lehetőséget. Tényleg nagyon arrogáns voltam! Folyamatosan előtérbe akartam helyezni magam, és állandóan olyan nő akartam lenni, aki irodalmi tehetséggel van megáldva, és mások nagyra becsülik. Amikor ez a vágyam nem teljesülhetett, és nem volt platform, amelyen megmutathattam volna tehetségemet, negatív lettem, és ellustultam. Még cikkeket sem volt kedvem olvasni, és nem akartam energiát fektetni olyan problémák mérlegelésébe, amelyeket nem tudtam átlátni. Ez akadályozta a haladást a cikkek szűrésében. Láttam, hogy a féktelen becsvágyamat belevittem a kötelességem teljesítésébe. Nem voltam elégedett a helyemmel: a szomszéd füve mindig zöldebbnek tűnt, és még a saját alapvető munkámat sem tudtam szívvel-lélekkel végezni. Állandóan olyan kötelességet akartam végezni, ami meghaladta a képességeimet. Ha mindig ennyire hiányzik belőlem a gyakorlatiság, akkor még a cikkek szűrésének a kötelességét sem fogom tudni jól végezni, a forgatókönyvírásról nem is beszélve. Rájöttem, hogy ez egy nagyon veszélyes állapot. Ha nem oldom meg gyorsan, akkor bármikor felfedhetnek és kivethetnek!

2024. március 24, felhős idő

Tudom, hogy a hírnév és a státusz a végzetes gyengeségem, de soha nem dolgoztam keményen ennek a megoldásán. Ezúttal Isten azon szavainak néztem utána, amelyek leleplezik azt, hogy miként törekszenek az antikrisztusok a hírnévre és a státuszra. Isten e szavait olvastam el: „Az, ahogyan az antikrisztusok dédelgetik a hírnevüket és a státuszukat, túlmegy a normális emberek hasonló viselkedésén, és valami olyasmi, ami a beállítottságuk lényegében van; nem egy ideiglenes érdeklődés vagy a környezetük átmeneti hatása – az életükben, a zsigereikben lévő valami, így tehát a lényegük. Ez azt jelenti, hogy mindenben, amit az antikrisztusok tesznek, az első megfontolásuk a saját hírnevük és státuszuk, semmi más. Az antikrisztusok számára a hírnév és a státusz az életük és egész életen át tartó céljuk. Mindenben, amit tesznek, ez az első szempontjuk: »Mi történik majd a státuszommal? És a hírnevemmel? Ha ezt teszem, azzal jó hírnevet szerzek magamnak? Vajon emelni fogja a státuszomat az emberek fejében?« Ez az első dolog, amire gondolnak, ami kellőképp bizonyítja, hogy az antikrisztusok beállítottságával és lényegével bírnak; ezért tartják így a dolgokat. Azt lehet mondani, hogy az antikrisztusok számára nem holmi plusz követelmény a hírnév és a státusz, és még kevésbé olyan dolgok, amelyek külsődlegesek számukra, amelyek nélkül ellennének. Ezek részei az antikrisztusok természetének, a zsigereikben, a vérükben vannak, velük született dolgok. Az antikrisztusok nem közömbösek az iránt, hogy van-e hírnevük és státuszuk; nem ez a hozzáállásuk. Akkor mi a hozzáállásuk? A hírnév és a státusz szorosan kapcsolódik a mindennapi életükhöz, a naponkénti állapotukhoz, ahhoz, hogy mire törekednek napi szinten. Az antikrisztusok számára tehát a státusz és a hírnév az élet. Nem számít, hogyan élnek, nem számít, milyen környezetben élnek, nem számít, milyen munkát végeznek, nem számít, mire törekednek, hogy mik a céljaik, mi az életük iránya, minden a jó hírnév és a magas státusz körül forog. Ez a cél pedig nem változik; soha nem tudják az ilyen dolgokat félretenni. Ez az antikrisztusok valódi arca és lényege. Kitehetnéd őket a hegyek mélyén egy őserdőben, még akkor sem tennék félre a hírnév és a státusz hajszolását. Bármilyen embercsoportba helyezheted őket, még mindig csak a hírnévre és a státuszra tudnak gondolni. Habár az antikrisztusok is hisznek Istenben, egyenértékűnek tekintik a hírnévre és státuszra való törekvést az Istenbe vetett hittel, és ugyanolyan fontosnak tartják. Ami annyit tesz, hogy miközben az Istenben való hit útját járják, a saját hírnevüket és státuszukat is hajszolják. Elmondható, hogy az antikrisztusok azt hiszik szívükben, hogy az Istenbe vetett hitükben az igazságra való törekvés a hírnév és státusz hajszolását jelenti; hogy a hírnév és státusz hajszolása egyben az igazságra való törekvés, és hírnevet és státuszt nyerni annyi, mint elnyerni az igazságot és az életet. Ha úgy érzik, hogy nincs hírnevük, nyereségük vagy státuszuk, hogy senki sem csodálja őket, értékeli vagy követi őket, akkor nagyon csalódottak, azt hiszik, nincs értelme hinni Istenben, nincs értéke, és ezt mondják maguknak: »Vajon az ilyen hit istenben kudarc? Reménytelen?« Gyakran fontolgatnak ilyen dolgokat a szívükben, azt latolgatják, hogyan hasíthatnának ki egy helyet maguknak Isten házában, hogyan lehetne előkelő hírnevük a gyülekezetben, hogy az emberek figyeljenek, amikor beszélnek, támogassák őket, amikor cselekszenek, és kövessék őket, bárhová is mennek; hogy az övék legyen az utolsó szó a gyülekezetben, és legyen hírnevük, nyereségük és státuszuk – valójában ilyen dolgokra összpontosítanak a szívükben. Ezekre törekednek az ilyen emberek. Miért gondolkodnak mindig ilyen dolgokon? Miután olvasták Isten szavait, miután prédikációkat hallgattak, tényleg nem értik mindezt, tényleg nem képesek tisztán látni mindezt? Isten szavai és az igazság tényleg nem képesek megváltoztatni az elképzeléseiket, az elgondolásaikat és a véleményüket? Egyáltalán nem ez a helyzet. A probléma bennük van, ez teljességgel azért van, mert nem szeretik az igazságot, mert a szívükben idegenkednek az igazságtól, és ennek eredményeképp egyáltalán nem fogékonyak az igazságra – ezt a természetlényegük határozza meg” (Az Ige, IV. kötet – Az antikrisztusok leleplezése. Kilencedik tétel (Harmadik rész)). Isten azt mondta, hogy az antikrisztusok számára a hírnév és a státusz a vérükben van. Minden cselekedetükben a saját hírnevük és státuszuk az elsődleges szempont, és az, hogy miként kell úgy viselkedni, hogy az emberek kövessék és megbecsüljék őket. Ha nem szerezhetnek hírnevet és státuszt, az olyan, mintha az életüket vennék el tőlük, és úgy érzik, hogy az életnek már nincs értelme. Visszagondoltam egy költőnőre, akit imádtam, amikor még iskolába jártam. Úgy gondoltam, hogy a régi időkben nem sok tehetséges női költő volt, és azt hittem, hogy minél ritkább valami, annál inkább csodálnivaló. Én is szerettem volna elérni valamit a jövőben. Nem akartam valami jelentéktelen, névtelen figura lenni. Bölcs axiómaként kezeltem a túlélés törvényeit, amelyeket a Sátán oltott belém, mint például „az ember mindig törekedjen arra, hogy jobb legyen, mint a kortársai”, „törekedj arra, hogy kitűnj és kiemelkedj”, és „az ember felfelé törekszik, a víz lefelé folyik”. Amikor iskolába jártam, keményen tanultam, hogy bekerülhessek az osztálybizottságba. Iskola után, amikor a többi osztálytársam már hazament, én a teremben maradtam, hogy felügyeljem néhány osztálytársamat a házi feladat elkészítése közben. Végül elnyertem a tanár megbecsülését. Igazából nem az én jegyeim voltak a legjobbak az osztályban, de azért, hogy kitűnjek az osztálytársaim közül, folyamatosan felvágtam a tanár előtt, ahelyett, hogy szorgalmasan tanultam volna, és elsajátítottam volna a különböző tantárgyakat. Végül, bár bekerültem az osztálybizottságba, ez csak egy üres cím volt. Azonban soha nem untam meg azt az élvezetet, amit a státusz által hozott dicsfény nyújtott. Miután elkezdtem hinni Istenben, bár rájöttem, hogy a hírnévre és a státuszra való törekvés helytelen, és hogy Isten nem azt nézi, hogy milyen magas vagy alacsony az ember státusza, hanem csak azt, hogy az igazságra törekszik-e vagy sem, a szívemben még mindig nem tudtam megszabadulni a hírnév és a státusz iránti szomjamtól, és sokat törődtem azzal, hogy a kötelességemet mások értékelik és megbecsülik-e. Ha egy jelentéktelen kötelességet kaptam, nagy gyötrelmet éreztem, és semmi iránt sem tudtam érdeklődni, amit csináltam. Pontosan úgy, ahogyan Isten már felemelt engem, hogy szövegalapú kötelességeket végezzek, én mégis úgy éreztem, hogy a cikkek szűrése nem olyan értékes, mint a forgatókönyvírás, és így a szívem mélyén lenéztem ezt a kötelességet, és állandóan a forgatókönyvírásra akartam váltani. A felügyelő egy mellékes megjegyzéséből azt éreztem, hogy nem áll szándékában képeznie engem, ami rendkívüli gyötrelmet okozott. Nem volt energiám semmit sem csinálni. A cikkek szűrése terén is csökkent a hatékonyságom, ami befolyásolta a cikkek leadásának előrehaladását. Láttam, hogy túlságosan szorosan béklyóba kötöttek a Sátán gondolatai és nézetei. Igazából meg kell értenünk néhány igazságot, és meg kell ragadnunk néhány alapelvet a cikkek szűréséhez. Ha nem így lenne, nem tudnánk mérlegelni, hogy mely cikkek értékesek és építő jellegűek. Ha meg tudtam volna nyugtatni a szívemet, és komolyan elgondolkodtam volna azokon az igazságokon, amelyeket minden cikk érint, akkor egy idő után sokat nyertem volna. Én azonban nem vettem észre, hogy mekkora szerencsém van. Nem kerestem az igazságalapelveket, amikbe bele kell mennem ebben a kötelességben, hogy a haladásra törekedjek. Ehelyett félreértettem Istent, és panaszkodtam, hogy Isten nem adott nekem lehetőséget a tanulásra. Túlságosan érzéketlen voltam a józan ésszel szemben! Ha nem a igazságra való törekvésre összpontosítok, akkor még ha valóban engedték volna is, hogy forgatókönyveket írjak, és ez kielégítette volna a büszkeségemet, akkor sem tudtam volna jókat írni, mert nem volt bennem igazságvalóság.

Miközben gondolkodtam, rájöttem, hogy valójában csak azért akartam forgatókönyveket írni, hogy beteljesítem a személyes becsvágyamat és céljaimat. A kötelességem végzését ugródeszkaként kezeltem a becsvágyam beteljesítéséhez. Isten szavait olvastam. „A világban helyesnek tartják a saját eszmények megvalósítására való törekvést. Akármilyen eszményekre is törekszel, ez rendben van addig, amíg azok törvényesek, és nem hágnak át semmilyen erkölcsi korlátot. Senki sem kérdőjelez meg semmit, és nem keveredsz bele olyan kérdésekbe, hogy mi helyes vagy helytelen. Arra törekszel, amit te személy szerint előnyben részesítesz, és ha megkapod, ha eléred a célodat, akkor sikeres vagy. Ha viszont elmulasztod, ha nem sikerül, az a te saját dolgod. Amikor azonban belépsz Isten házába, egy különleges helyre, akkor bármilyen eszményeket és vágyakat is hozol magaddal, mindet el kell engedned. Miért van ez így? Az eszményekre és vágyakra való törekvés – bármik is legyenek konkrétan, most csak magáról a törekvésről beszéljünk – eljárásmódja és útja mind az egoizmus, az önérdek, a státusz és a hírnév körül forog. Csakis ezen dolgok körül forognak. Más szóval, amikor az emberek az eszményeik megvalósítására törekednek, annak kizárólag önmaguk a kedvezményezettjei. Az igazságos, ha valaki a státusz, a hírnév, a hiúság és a fizikai érdeklődés érdekében az eszményei megvalósítására törekszik? (Nem, nem az.) A személyes és magánjellegű eszmények, gondolatok és vágyak érdekében alkalmazott módszereik és megközelítéseik mind énközpontúak, és az egyéni nyereségre összpontosítanak. Ha az igazság szerint mérjük ezeket, akkor se nem méltányosak, se nem igazságosak. Az embereknek el kellene ezeket engedniük, nem bizonyos-e ez? (De igen, az.) [...] Az egyház, Isten háza olyan hely, ahol végrehajtják Isten akaratát, hirdetik az Ő szavait, tanúságot tesznek Mellette, és az Ő választottai megtisztulásban részesülnek, és elnyerik az üdvösséget. Ez egy ilyen hely. Vajon egy ilyen helyen van olyan feladat vagy projekt – legyen az bármi –, amely összhangban van a személyes eszmények és vágyak teljesítésével? Nincs olyan munka vagy projekt, amely a személyes eszmények és vágyak teljesítését szolgálja, és ezeknek egyetlen aspektusa sem a személyes eszmények és vágyak megvalósítása végett létezik. Kellene hát létezniük személyes eszményeknek és vágyaknak Isten házában? (Nem kellene.) Nem kellene, mert a személyes eszmények és vágyak ellentétesek bármely munkával, amelyet Isten végezni kíván az egyházban. A személyes eszmények és vágyak ellentétben vannak az egyházban végzett bármely munkával. Ellentmondanak az igazságnak, eltérnek Isten akaratától, az Ő szavainak hirdetésétől, az Isten melletti tanúságtételtől, valamint Isten választottai megtisztulásának és üdvösségének munkájától. Függetlenül az ember eszményeitől, amennyiben azok személyes eszmények és vágyak, megakadályozzák, hogy az emberek kövessék Isten akaratát, valamint befolyásolják vagy gátolják az Ő szavainak hirdetését és az Isten melletti tanúságtételt. Természetesen, amennyiben ezek személyes eszmények és vágyak, nem tehetik lehetővé az emberek számára, hogy megtisztulásban részesüljenek és elnyerjék az üdvösséget. Nem pusztán arról van szó, hogy a két oldal között ellentmondás van, hanem alapvetően szembemennek egymással. Miközben a saját eszményeidre és vágyaidra törekszel, meggátolod Isten akaratának végrehajtását, az Ő szavai hirdetésének munkáját és az Isten melletti tanúságtételt, valamint az emberek és nyilván saját magad üdvösségét is. Egyszóval, bármilyen eszményeik is vannak az embereknek, azok nem Isten akaratának követését szolgálják, és nem érhetik el az Istennek való teljes alávetettség tényleges eredményét. Amikor az emberek az eszményeikre és vágyaikra törekednek, a végső céljuk nem az, hogy megértsék az igazságot, vagy azt, hogy hogyan viseljék magukat, miként kell eleget tenniük Isten szándékainak, illetve miként végezzék jól a kötelességeiket és töltsék be a szerepüket teremtett lényként. Ez nem azt szolgálja, hogy az emberek őszintén féljék Istent és alávessék Neki magukat. Épp ellenkezőleg, minél inkább valóra válnak valakinek az eszményei és vágyai, annál messzebbre sodródik Istentől, és annál közelebb kerül a Sátánhoz. Hasonlóképpen, minél jobban törekszik valaki az eszményeire, és éri el azokat, annál jobban lázad a szíve Isten ellen, annál messzebbre távolodik Istentől, majd végül, amikor a kívánt módon képes beteljesíteni az eszményeit, valamint megvalósítani és kielégíteni a vágyait, annál jobban megveti Istent, az Ő szuverenitását és mindent, ami Vele kapcsolatos. Még az is lehet, hogy a tagadás, az ellenkezés és az Istennel való szembenállás útját járja. Ez a végső következmény” (Az Ige, VI. kötet – Az igazságra törekvésről. Hogyan kell törekedni az igazságra? (7.)). Isten szavai révén megértettem a szívemben rejlő helytelen törekvést. Isten házát és a gyülekezetet olyan helyként kezeltem, ahol megvalósíthatom a személyes becsvágyamat, és úgy kezeltem a különböző kötelességeket a gyülekezetben, mintha azok különböző világi foglalkozások lennének. Szerettem a szövegalapú munkát, és úgy éreztem, hogy ebben a munkában meg tudom mutatni az értékemet. Ezenkívül úgy éreztem, hogy az irodalmat író emberek mélyebbek és több ötlettel rendelkeznek, és az emberek megbecsülik őket, és odafigyelnek rájuk. A kiindulópontom, a kötelességem végzésének forrása téves volt: az volt a célom, hogy kitűnjek a tömegből, nem pedig az, hogy az igazságra törekedjek vagy elnyerjem azt. Bár elvégeztem a cikkek szűrésének kötelességét, ritkán kerestem az alapelveket, vagy vérteztem fel magam az igazsággal a kötelességemben, hogy javuljon a hatékonyságom a cikkek olvasásában és a problémák megítélésének képességében. Ehelyett csak arra vártam, hogy előléptessenek. Amikor a felügyelő azt mondta, hogy amit tanulunk, az nem kapcsolódik a jelenlegi kötelességemhez, azt hittem, hogy egyáltalán nem áll szándékában képezni engem. Még a szívemben lévő elégedetlenséget is negatív hozzáállással és hanyagsággal vezettem le. Hát nem voltam teljesen észszerűtlen? Rájöttem, hogy önző dolog a saját vágyakozásunkra törekedni: ez semmilyen hatással nem lehet a kötelességünk előmozdítására, és még a gyülekezet munkáját is akadályozza. Valójában a képességem átlagos, és a nyelvi ismereteim meglehetősen hiányosak. És ami a legfontosabb, hogy sok igazság van, amit nem értek teljesen, és egyszerűen nem vagyok alkalmas a forgatókönyvírás feladatára. Helyénvaló volt, hogy a cikkek szűrésére lettem beosztva. Ráadásul a gyülekezet nem fosztott meg a kötelességvégzés jogától, és lehetővé tette számomra, hogy szövegalapú kötelességeket gyakoroljak. Én azonban nem voltam elégedett a helyzetemmel, sőt félreértettem Istent. Tényleg teljesen hiányzott belőlem a józan ész! Pont ahogy Isten mondja: „Függetlenül az ember eszményeitől, amennyiben azok személyes eszmények és vágyak, megakadályozzák, hogy az emberek kövessék Isten akaratát, valamint befolyásolják vagy gátolják az Ő szavainak hirdetését és az Isten melletti tanúságtételt. Természetesen, amennyiben ezek személyes eszmények és vágyak, nem tehetik lehetővé az emberek számára, hogy megtisztulásban részesüljenek és elnyerjék az üdvösséget.” Most sokkal derűsebb a szívem, és értem, hogy Isten miért kéri az embereket arra, hogy engedjék el a becsvágyukat. A gyülekezet valóban olyan hely, ahol Isten akarata valósul meg. Olyan hely, ahol az emberek az igazságra törekedhetnek, megtisztulhatnak és elérhetik az üdvösséget. Azonban az az út, amelyen jártam, ellentétes volt Isten szándékával. Ebben az időszakban mindennap azon töprengtem, hogy miként teljesíthetném be a becsvágyamat, és nagyon érzékennyé váltam. Még egy elejtett szó is, amit valaki más mondott, befolyásolta az állapotomat, miközben a kötelességemet végeztem, és a szívem és az elmém egész nap nyugtalan volt. Bár soha nem mertem panaszkodni Istenről, a szívemben tusakodtam Istennel, és a Vele való kapcsolatom rendkívül távolságtartó volt. Ez tulajdonképpen egyfajta csendes ellenállás volt. Ellenálltam Istennek, és lázadtam Isten ellen! Folyamatosan a saját becsvágyam beteljesítésére törekedtem. Ez egy nem hívő ember szemlélete. Ha ezen az úton mentem volna tovább, akkor nemcsak a saját beállítottságom nem változhatott volna meg soha, hanem bomlasztottam és megzavartam volna a gyülekezet munkáját. Tehát amit tettem, az nem a jócselekedetekre való felkészülés volt, hanem a rossz cselekedetek felhalmozása. Amikor ezt felismeretem, a szívem mélyéről kész voltam elengedni túlzó vágyaimat, és arra törekedni, hogy jól végezzem a jelenlegi kötelességemet, és eleget tegyek Istennek.

2024. április 2., napos idő

Ma Isten szavainak egy passzusában rátaláltam egy útra a hírnév és a státusz elengedéséhez. Isten szavait olvastam: „Nos, milyen kötelességek és felelősségek hárulnak egy teremtett lényre? Isten szava egyértelműen lefekteti a teremtett lények kötelességeit, kötelezettségeit és felelősségeit, nem igaz? Mától fogva Isten házának valódi tagja vagy, vagyis Isten egyik teremtett lényének vallod magad. Ebből kifolyólag mától fogva újra kell formálnod az életterveidet. Nem szabad többé azokra az eszményekre, vágyakra és célokra törekedned, amelyeket korábban az életedre vonatkozóan meghatároztál, hanem el kell engedned azokat. Helyettük meg kell változtatnod az identitásodat és a perspektívádat, annak érdekében, hogy megtervezd azokat az életcélokat és azt az irányt, amelyekkel egy teremtett lénynek rendelkeznie kell. Először is, nem szabad azt a célt és irányt követned, hogy vezető legyél, hogy bármilyen iparágat vezess vagy jeleskedj benne, vagy hogy neves személyiség váljon belőled, aki egy adott feladatot hajt végre, vagy elsajátít egy bizonyos készséget. Az kell hogy legyen a célod, hogy elfogadd Istentől a kötelességedet, azaz megtudd, hogy most, ebben a pillanatban milyen munkát kell végezned, és megértsd, hogy milyen kötelességet kell végezned. Meg kell kérdezned, hogy mit követel meg tőled Isten, és milyen kötelességet határozott meg számodra az Ő házában. Meg kell értened és tisztán kell látnod az alapelveket, amelyeket tudomásul kell venned, meg kell ragadnod és be kell tartanod az adott kötelességre vonatkozóan. Ha nem tudod megjegyezni, akkor fel is jegyezheted őket egy papírra, vagy rögzítheted a számítógépeden. Szakíts időt az átnézésükre, és gondolkozz el rajtuk. Teremtett lényként az kell hogy legyen az elsődleges életcélod, hogy teremtett lényként teljesítsd a kötelességedet és alkalmas teremtett lény legyél. Ez a legalapvetőbb életcél, amellyel rendelkezned kell. A második, és konkrétabb dolog, hogy teremtett lényként miként teljesítsd a kötelességedet, illetve hogyan legyél alkalmas teremtett lény. Természetesen a hírnevedhez, státuszodhoz, hiúságodhoz, jövődhöz és hasonlókhoz kötődő bármely célt vagy irányt fel kell adnod” (Az Ige, VI. kötet – Az igazságra törekvésről. Hogyan kell törekedni az igazságra? (7.)). Isten szavai felderítették a szívemet. Teremtett lény vagyok, és a helyzetemnek megfelelően kell végeznem a kötelességeimet. El kell engednem a saját becsvágyamat és a vágyaimat, és alá kell vetnem magam Isten vezénylésének és elrendezésének. Nem számít, hogy az a kötelesség, amit a gyülekezet ma elrendez a számomra, tetszik-e vagy sem, vagy hogy fontosnak vagy jelentéktelennek tartom-e, amíg az Istentől jön, addig tökéletes engedelmességgel kell elfogadnom. Most a cikkek szűréséért felelek, így az alapelvek szerint kell kiválasztanom a jó cikkeket, és erőfeszítést kell tennem azokkal a problémákkal kapcsolatban, amiket nem látok át, hogy jó eredményeket érjen el ebben a feladatban.

2024. április 3., napos idő

Ma láttam, hogy egy új nővér csatlakozott a csapatunkhoz. A forgatókönyvek írását gyakorolja. A szívem ismét zaklatott volt. Hát nem azt mondta a felügyelő, hogy nincs hiány forgatókönyvírókból? Miért keresett valaki újat ahelyett, hogy engem léptetett volna elő? Tényleg ennyire rossz vagyok? Rájöttem, hogy megint a hírnév és a státusz befolyásol, és sietve imádkoztam a szívemben. Nem számít, kit léptetnek elő, most az a dolgom, hogy tartsam magam a kötelességemhez, és ne hagyjam, hogy ez a dolog megzavarjon. Ezután időt és energiát fektettem abba, hogy megtaláljam az alapelveket, amelyek a jó cikkek kiválasztásához szükségesek, és segítenek annak a mérlegelésében, hogy a cikkben foglalt megértés gyakorlati-e. Mindent megbeszéltem a nővéreimmel, amit nem láttam át, és pozitív hozzáállással végeztem a kötelességemet. Nem törekedtem többé a státuszra. A szívem fokozatosan sokkal nyugodtabb lett, és több gondolatot tudtam a kötelességemre fordítani. Azt is éreztem, hogy Isten vezet a kötelességem végzésében. Hála Istennek!


17. Milyen következményekkel jár, ha nem az alapelvek szerint végezzük a kötelességeinket?

2022 elején tíz gyülekezet munkájáért feleltem. Ezek közül három gyülekezetben a vezetők és diakónusok képessége meglehetősen gyenge volt, és a gyülekezeti élet sem volt jó. Ráadásul több más gyülekezet is hiányt szenvedett vezetőkben és diakónusokban, ezért sietve megszerveztem, hogy a testvérek választásokat tartsanak. Mivel a testvérek nem értették jól a választás alapelveit, a választási munka rendkívül lassan haladt. Később a felsőbb vezetők összejövetelt szerveztek velünk, hogy kiderítsék a választások lassú haladásának okát. Beszéltek a vezetők és diakónusok megválasztásának fontosságáról is. Amikor ez megütöte a fülemet, a szívem szorongani kezdett. Azt gondoltam magamban: „Az általam felügyelt gyülekezetekből nagyon sok vezető és diakónus hiányzik. Hát nem azt bizonyítja ez, hogy túl gyenge a munkaképességem? Mit fognak gondolni rólam a vezetők? Ez így nem mehet tovább. Gyorsan pótválasztásokat kell tartanom, hogy betöltsem a megüresedett vezetői és diakónusi pozíciókat. Ez majd megmutatja mindenkinek, hogy még mindig képes vagyok valódi munkát végezni.” Ezután sietve megszerveztem a vezetők és diakónusok választását, de nem beszéltem részletesen a vezetők és diakónusok megválasztásának alapelveiről. Úgy gondoltam, hogy hag a megválasztott emberek viszonylag tevékenyek a kötelességük végzésében, képesek elviselni a szenvedést és áldozatot hozni, akkor ez rendben lesz. Egy kemény munkával teli időszak után a gyülekezetek fokozatosan megválasztották a vezetőket és diakónusokat. Amikor láttam ezeket az „eredményeket”, nagyon boldog voltam. Azt hittem, most már senki sem fogja megkérdőjelezni a munkaképességemet. Arra azonban nem számítottam, hogy két nővér később több jelentést is benyújt arról, hogy az egyik újonnan megválasztott vezetőnek, Csen Lin testvérnek nincs igazságérzete, a beállítottságát súlyos megfelelési kényszer jellemzi, és nem alkalmas vezetőnek. Azt gondoltam magamban: „Mindenkinek van romlottsága és vannak hiányosságai. Túl magasak az elvárásaitok. Ha a ti mércétek szerint mérlegelnénk az embereket, mikor tudnánk betölteni az összes vezetői és diakónusi pozíciót?” Úgy gondoltam, hogy Csen Lin megválasztásával nincs semmi gond, és a probléma az, hogy az a két nővér nem tudja igazságosan kezelni az embereket. Így hát írtam egy levelet a nővéreknek, hogy beszéljek velük, és megpróbáljam meggyőzni őket. Néhány napon belül azonban a nővérek újra írtak nekem, és azt mondták: „Csen Lin megfelelési kényszeres beállítottsága nagyon súlyos. Nem óvja a gyülekezet munkáját, és nem alkalmas vezetőnek.” De akkoriban romlott beállítottságban éltem, és sürgősen meg akartam választatni a vezetőket és dolgozókat, ezért nem foglalkoztam ezzel az üggyel.

Nem sokkal később levelet kaptam a felsőbb vezetőktől, amelyben ez állt: „Csen Lin megfelelési kényszeres beállítottsága nagyon súlyos. Nem óvja a gyülekezet munkáját, és még most sem mutatja a bűnbánat semmilyen jelét. Az alapelvek szerint nem alkalmas vezetőnek.” Amint elolvastam a levelet, rájöttem, hogy a nővérek korábban már több levelet küldtek, hogy jelentsék a Csen Linnel kapcsolatos problémákat, de én nem vettem azokat komolyan, és nem jártam utána a dolognak, sőt, rendkívüli ellenállást éreztem ezzel kapcsolatban. Láttam, hogy túl arrogáns és önelégült voltam! Nem fogadtam el mások javaslatait, és a saját akaratom szerint cselekedtem. Abban a pillanatban annyira szégyelltem magam, hogy legszívesebben a föld alá süllyedtem volna. Az arcom égett a szégyentől, és a gondolataim cikázni kezdtek: „Végem van. A felsőbb vezetők most már tudják, hogy nem az alapelvekkel összhangban végzem a kötelességemet. Lehet, hogy vizsgálatot indítanak, hogy kiderítsék, hogyan teljesítek. Nem fognak vajon elbocsátani ebben az esetben?” Azokban a napokban feszült és nyugtalan voltam. Eszembe jutottak Isten szavai: „Ha lehetőséged van arra, hogy a saját akaratod szerint cselekedj, akkor arra is lehetőséged van, hogy az igazságot keresd, és az igazságot kell használnod a cselekedeteid alapelveként” (Az Ige, VI. kötet – Az igazságra törekvésről. Mit jelent az igazságra törekedni? (15.)). Ahogy Isten szavain töprengtem, olyan fájdalmat éreztem a szívemben, mintha tőrt döftek volna bele. Igen, megvolt a lehetőségem, hogy keressem az igazságot, de mivel nem törekedtem az igazságra, nem kerestem az alapelveket, és a saját akaratom szerint cselekedtem a kötelességeimben. Ez akadályozta és megzavarta a munkát. Ebben az időszakban gyors sikert akartam elérni a választásokkal, és nem kerestem az alapelveket, ami oda vezetett, hogy a rossz személyt választották meg. Amikor a testvérek rámutattak erre, nem gondolkodtam el magamon, és nem javítottam ki a problémát. Hogy végeztem így a kötelességemet? Ennek ellenére nem jutottam semmilyen megértésre a természetemmel és az általam járt úttal kapcsolatban, és a régi problémám nem sokkal később kiújult. Abban az időben a felsőbb vezetők levelet küldtek, amelyben az állt, hogy minden gyülekezetnek biztosítania kell néhány tehetséges embert, hogy más területeken végezzenek kötelességet, hozzájárulva ezzel az evangelizációs munkához. Ezután sietve átnéztem a jelölteket. Amikor elolvastam az általam ellenőrzött névsort, igazán boldognak éreztem magam. Önkéntelenül is ezt gondoltam: „Nem arról van szó, hogy ha több embert biztosítok, az jobban bizonyítja a munkaképességemet? Erőfeszítést kell tennem, hogy a felsőbb vezetők lássák, még mindig képes vagyok valódi munkát végezni.” Abban az időben volt a listán egy testvér, aki szerepelt a rendőrségi nyilvántartásban az Istenbe vetett hite miatt. Nem volt világos, hogy körözik-e, és hogy veszélyes lenne-e számára hosszú útra indulni. Kicsit nyugtalannak éreztem magam, de annak érdekében, hogy több tehetséges embert biztosítsak, és a vezetők lássák, hogy a munkám eredményes, elintéztem, hogy ez a testvér egy másik területen végezzen kötelességeket. Nem számítottam rá, hogy letartóztatják, miközben a kötelességei végzése érdekében utazik. Nem sokkal később a felsőbb vezetők írtak, és azt mondták, hogy az általunk biztosított emberek közül többen alkalmatlanok arra, hogy más területeken végezzenek kötelességet. Emlékeztettek minket, hogy a dolgokat az alapelvek szerint végezzük, és ne a lelkesedés alapján biztosítsunk embereket. A levelet olvasva legszívesebben a föld alá süllyedtem volna. Tényleg csak el akartam bújni egy lyukba a föld alatt. A szívemhez kapva azt kérdeztem magamtól: „Ez lenne a kötelességem végzése? Ez nyilvánvalóan akadályozás és megzavarás!” Kínomban Isten elé járultam imádkozni, kérve Őt, hogy világosítson meg és vezessen, hogy megértsem a saját romlott beállítottságomat.

Később Isten szavait olvastam: „Nem számít, mennyire tűnnek elfoglaltnak kívülről, milyen messzire utaznak, mennyi mindent áldoznak és adnak fel, vajon az igazságra törekvőknek tekinthetők azok a fajta emberek, akik mindig csak a státusz érdekében beszélnek és cselekednek? Egyáltalán nem. A státuszért bármilyen árat megfizetnek. A státuszért bármilyen nehézséget elviselnek. Ha a státuszról van szó, semmi sem állíthatja meg őket. Igyekeznek hibát találni másokban, bemártani őket, megnehezíteni a dolgukat: lábbal tipornak más embereket. Nem félnek a büntetés és a megtorlás kockázatától sem; úgy cselekednek a státusz érdekében, hogy bele sem gondolnak a következményekbe. Mire törekednek az efféle emberek? (Státuszra.) Miben hasonlítanak Pálra? (A koronára törekvésben.) Az igazságosság koronájára törekednek, státuszra, hírnévre és nyereségre törekednek, és a státuszra, hírnévre és nyereségre törekvést kezelik jogos törekvésként az igazságra törekvés helyett. Mi az ilyen emberek legfőbb jellemzője? Az, hogy minden tekintetben a státusz, a hírnév és a nyereség végett cselekednek” (Az Ige, III. kötet – Az utolsó napok Krisztusának beszédei. Az igazság gyakorlása az életbe való belépés elnyerésének egyetlen módja). „A hírnevük vagy a státuszuk ellen intézett támadás és annak elvesztése még annál is súlyosabban érinti az antikrisztusokat, mint ha az életüket próbálnák elvenni. Mindegy, hogy hány prédikációt hallgatnak meg, vagy hogy Istennek hány szavát olvassák el: nem fognak szomorúságot vagy megbánást érezni amiatt, hogy sosem gyakorolták az igazságot, és hogy az antikrisztusok útjára tértek, sem amiatt, hogy az antikrisztusok természetlényegével bírnak. Ehelyett folyton azon törik a fejüket, hogy miként tehetnének szert státuszra és növelhetnék a hírnevüket. Azt lehet mondani, hogy az antikrisztusok mindent azért tesznek, hogy felvágjanak mások előtt, nem pedig Isten előtt teszik a dolgokat. Miért mondom ezt? Azért, mert az ilyen emberek annyira szerelmesek a státuszba, hogy az életüknek és az életcéljuknak tekintik azt. Azonkívül, mivel ennyire szeretik a státuszt, soha nem hisznek az igazság létezésében, sőt még az is elmondható róluk, hogy Isten létezésében sincs egyáltalán hitük. Így aztán bármennyire kalkulálnak is a hírnév és a státusz elnyerése érdekében, és bármennyire próbálják is hamis látszatot keltve becsapni az embereket és Istent, a szívük mélyén nincs bennük tudatosság, sem önvád, szorongásról nem is beszélve. Miközben állandóan a hírnévre és a státuszra törekednek, azt is gátlástalanul letagadják, amit Isten végzett el. Miért mondom ezt? Az antikrisztusok a szívük mélyén ezt hiszik: »Minden hírnévre és státuszra önerőből lehet szert tenni. Az emberek csak úgy élvezhetik isten áldásait, ha szilárdan megvetik a lábukat az emberek között, és ha hírnevet és státuszt szereznek. Az élet akkor értékes csupán, ha teljes hatalmat és státuszt szereznek az emberek. Csakis ez nevezhető emberi életnek. Ezzel szemben haszontalan lenne úgy élnie az embernek, amiről isten szava beszél – mindenben alávetnie magát isten szuverenitásának és elrendezéseinek, készségesen egy teremtett lény pozíciójába helyezkedni és normális emberként élni –; senki sem nézne fel egy ilyen személyre. Az embernek a saját küzdelmei árán kell státuszra, hírnévre és boldogságra szert tennie; mindenkinek pozitív és proaktív hozzáállással kell kiharcolnia és megragadnia ezeket. Senki más nem fogja megadni neked ezeket – a passzív várakozás csak kudarchoz vezethet.« Így kalkulálnak az antikrisztusok. Ez az antikrisztusok beállítottsága. Ha azt reméled, hogy az antikrisztusok elfogadják az igazságot, beismernek hibákat és valóságos megbánást tanúsítanak, ez lehetetlen – teljességgel képtelenek erre. Az antikrisztusok a Sátán természetlényegével bírnak, és gyűlölik az igazságot, úgyhogy bármerre mennek, még ha a föld széléig elmennek is, sosem fog változni az az ambíciójuk, hogy hírnévre és státuszra törekednek, ahogyan a dolgokkal kapcsolatos nézeteik sem változnak meg, és az sem, hogy melyik úton járnak” (Az Ige, IV. kötet – Az antikrisztusok leleplezése. Kilencedik tétel (Harmadik rész)). Isten szavai leleplezik, hogy az antikrisztusok a hírnevet és a státuszt fontosabbnak tekintik magánál az életnél. Bármit is tesznek, mindig a saját hírnevük erősítésére törekszenek. A hírnevet és a státuszt tekintik törekvésük céljának és irányának, és hajlandóak bármilyen árat megfizetni a státuszért. A saját akaratuk szerint cselekszenek, és a legkevésbé sem keresik az igazságalapelveket. Csak úgy teszik a dolgokat, ahogy az a legelőnyösebb a saját hírnevük, nyereségük és státuszuk szempontjából. Vajon az én viselkedésem ebben az időszakban nem pontosan ilyen volt? Bár látszólag képes voltam elviselni a szenvedést és árat fizetni a kötelességem végzése során, mindent, amit tettem, a hírnév, a nyereség és a státusz érdekében tettem. Akár a vezetők és diakónusok megválasztásáról, akár a tehetséges emberek biztosításáról volt szó, gyors sikerre vágytam. Meg akartam mutatni a testvéreimnek, hogy eredményeket értem el a kötelességem végzésében és van munkaképességem, hogy így elnyerjem mindenki csodálatát és elismerését. Amikor nem sikerült megfelelő vezetőket vagy diakónusokat választani, rájöttem, hogy beszélnem kellett volna a testvéreimmel a választás alapelveiről, de azért, hogy megmutassam a felsőbb vezetőknek, hogy gyorsan be tudom fejezni a vezetők és diakónusok választását, túl mohón vágytam a gyors sikerre, és nem az alapelvek szerint folytattam le a választásokat. Amikor a nővérek rámutattak, hogy alkalmatlan személyt választottunk, nem fogadtam el ezt, sőt azt gondoltam, hogy a követelményeik túl szigorúak. Aztán azon gondolkodtam, hogyan győzzem meg őket és bizonyítsam be, hogy a megválasztott emberek alkalmasak. Vezetőként az, hogy az alapelvekkel ellentétesen cselekedtem a saját hírnevem, nyereségem és státuszom védelmében egy olyan fontos ügyben, mint a gyülekezeti választás, Isten nyílt becsapása és a Vele való szembeszegülés volt. Ráadásul a tehetséges emberek biztosításának ügyében egy olyan személy, aki valóban tekintettel van Isten szándékára, osztozna Isten gondjaiban, és alkalmas embereket biztosítana, hogy hozzájáruljanak a királyság evangéliumához. Azonban azért, hogy megmutassam az embereknek a munkaképességemet, csak azért, hogy meglegyen a létszám, olyan embereket írtam fel a listára, akikről nyilvánvalóan nem volt tiszta megértésem. Pontosan úgy, mint ennél a testvérnél, aki szerepelt a rendőrségi nyilvántartásban. Nem voltam tisztában a helyzetével, ezért a biztonság kedvéért tovább kellett figyelnem, mi történik vele. Mivel azonban a saját tekintélyemet és státuszomat féltve csak az emberek számát akartam növelni, a testvért végül letartóztatták. Láttam, hogyan törekedtem a hírnévre és a státuszra, és nem az alapelvek szerint dolgoztam, sőt, a saját tekintélyem és státuszom megőrzése érdekében figyelmen kívül hagytam a testvéreim biztonságát is, nem is beszélve arról, hogy nem vettem figyelembe a gyülekezet érdekeit. Kárt okoztam a testvéreimnek. Az antikrisztusok útját jártam. Ha nem tartok bűnbánatot, Isten visszautasít és kiiktat.

Később Isten további szavait olvastam: „Egyesek lengetik a zászlót, hogy ők az egyház munkáját végzik, mégis a saját személyes hírnevükre, nyereségükre és státuszukra törekednek, a saját vállalkozásukkal foglalkoznak, létrehozzák a saját kis csoportjukat, a saját kis királyságukat – az efféle ember vajon a kötelességét teszi? Minden általuk végzett munka lényegében megszakítja, megzavarja és károsítja az egyház munkáját. Mi a következménye annak, hogy a hírnévre, a nyereségre és a státuszra törekednek? Először is, ez hatást gyakorol arra, hogy Isten választott népe normálisan eszi és issza Isten szavát és hogyan érti meg az igazságot, akadályozza az életbe való belépésüket, visszatartja őket attól, hogy az Istenbe vetett hit helyes kerékvágására lépjenek, és a helytelen útra vezeti őket – ez árt Isten választott népének, és tönkreteszi őket. És végső soron mit okoz az egyház munkájában? Zavart, kárt és bomlást. Ez a következménye annak, ha az emberek hírnévre, nyereségre és státuszra törekednek. Amikor így teszik a kötelességüket, vajon az nem úgy határozható meg, mint az antikrisztus útján járás? Amikor Isten azt kéri, hogy az emberek engedjék el a hírnevet, a nyereséget és a státuszt, az nem azt jelenti, hogy elveszi tőlük a szabad választás jogát, hanem az az oka, hogy a hírnévre, nyereségre és státuszra való törekvés közben az emberek akadályozzák és megzavarják az egyház munkáját és Isten választott népének életbe való belépését, sőt több ember esetében befolyásolhatják Isten szavainak evését és ivását, az igazság megértését és Isten üdvösségének elnyerését. Ez tagadhatatlan tény. Amikor az emberek a saját hírnevükre, nyereségükre és státuszukra törekednek, biztos, hogy nem az igazságra fognak törekedni és nem fogják odaadóan jól végezni a kötelességüket. Csakis a hírnév, a nyereség és a státusz érdekében fognak szólni és cselekedni, és minden általuk végzett munka, a legkisebb kivétel nélkül, ezen dolgok érdekét szolgálja. Az ilyen típusú viselkedés és cselekvés kétséget kizáróan az antikrisztusok útján járás; Isten munkájának az akadályozása és zavarása, és azok mindennemű következménye gátolja a királyság evangéliumának terjesztését és Isten akaratának végrehajtását az egyházon belül. Biztosan kijelenthető tehát, hogy a hírnévre, nyereségre és státuszra törekvők az Istennel szembeni ellenállás útján járnak; szándékosan ellenállnak Neki, kötekednek Vele, és együttműködnek a Sátánnal az Istennel szembeni ellenállásban és a Vele való ellenkezésben. Ez a természete az emberek hírnévre, nyereségre és státuszra való törekvésének. Az a baj azokkal, akik a saját érdekeikre törekednek, hogy a célok, amelyekre törekednek, sátáni célok, és hogy ezek elvetemült és nem igazságos célok. Amikor az emberek olyan személyes érdekekre törekednek, mint a hírnév, a nyereség és a státusz, akaratlanul is a Sátán eszközeivé, a Sátán szócsöveivé, sőt, a Sátán megtestesüléseivé válnak. Negatív szerepet játszanak az egyházban; az egyház munkájára, a normális gyülekezeti életre és Isten választott népének normális törekvésére zavaró és károsító hatásuk van; károsító és negatív hatást gyakorolnak” (Az Ige, IV. kötet – Az antikrisztusok leleplezése. Kilencedik tétel (Első rész)). Amikor összehasonlítottam a saját viselkedésemet az Isten által leleplezett antikrisztusokéval, láttam, hogy ugyanolyanok. A vezetők és diakónusok megválasztása, valamint a tehetséges emberek biztosítása által kínált lehetőségeket a saját magánakcióimhoz használtam fel: megpróbáltam megmutatni a munkaképességemet és elérni a célomat – azt, hogy az emberek csodáljanak. Bár kívülről úgy tűnt, mintha nagy lelkesedéssel végezném a kötelességemet, belül tele voltam saját ambíciókkal és vágyakkal. A hírnév, a nyereség és a státusz hajszolása érdekében felületes voltam, és megtévesztően cselekedtem a gyülekezet fontos munkájában. Mi különböztette meg ezt a viselkedésemet egy antikrisztusétól? Mind a vezetők és diakónusok választása, mind a tehetséges emberek biztosítása a gyülekezet munkája és az evangélium terjesztése érdekében történik. A cél semmiképpen sem az, hogy alkalmatlan embereket válasszunk meg, csak hogy meglegyen a létszám. Ha alkalmatlan embereket választanak meg a munka vállalására, az nemcsak hogy nem viszi előre az evangéliumi munkát, hanem akadályozást és megzavarást is jelent, kárt okozva a testvéreknek. A hírnevet, a nyereséget és a státuszt mindennél fontosabbnak tartottam. Egyszerűen egyáltalán nem viseltem a szívemen a kötelességemet, és még kevésbé volt bármi jele bennem az istenfélő szívnek. Az efféle hozzállás a kötelességemhez valóban Isten utálatát váltja ki! Ha nem tartok bűnbánatot, Isten kiiktat engem. Korábban mindig azt hittem, hogy minél gyorsabban választják meg a vezetőket és diakónusokat, annál jobb, és minél több tehetséges embert biztosítunk, Isten annál inkább jóváhagy engem. Ez a nézet abszurd. Amit Isten értékel, az az, hogy a kötelességünk végzése során tekintettel vagyunk-e az Ő szándékára, és az alapelvekkel összhangban cselekszünk-e.

Ezután imádkoztam Istenhez, hogy keressem a gyakorlás útját. Isten szavait olvastam: „Bármilyen kötelességet is végzel, az igazságalapelveket kell kutatnod, meg kell értened Isten szándékait, tudnod kell, hogy mik az Ő követelményei a szóban forgó kötelességgel kapcsolatban, és meg kell értened, hogy milyen eredményeket kell elérned az adott kötelesség végzése során. Csak így juthatsz el oda, hogy alapelvek szerint cselekedsz. A kötelességed végzése során semmiképpen nem veheted alapul a személyes preferenciáidat, azt téve, amit szeretnél, amit örömmel csinálnál, vagy ami jó fényt vet rád. Ez a saját akaratod szerint való cselekvés. Ha a saját személyes preferenciáidra hagyatkozol a kötelességed végzése során, azt gondolva, hogy ez az, amit Isten megkövetel és ami Istent boldoggá teszi, továbbá, ha erőszakkal ráerőlteted a személyes preferenciáidat Istenre, vagy úgy gyakorlod őket, mintha azok lennének az igazság, és igazságalapelvekként betartod őket, akkor ez vajon nem hiba? Ez nem a kötelességed végzése, és Isten nem fog emlékezni a kötelességed ily módon történő végzésére. Egyesek nem értik az igazságot, és nem tudják, mit jelent jól végezni a kötelességeiket. Úgy érzik, hogy erőfeszítést tettek, beleadták szívüket-lelküket, fellázadtak hús-vér testük ellen, és szenvedtek, de miért nem tudják soha megfelelő színvonalon végezni a kötelességüket? Isten miért elégedetlenkedik mindig? Hol rontották el ezek az emberek? Az volt a hibájuk, hogy nem keresték Isten követelményeit, ehelyett a saját elképzeléseik szerint cselekedtek – ez az oka. Saját vágyaikat, preferenciáikat és önző indítékaikat kezelték az igazságként, és úgy bántak velük, mintha azok lennének azok, amiket Isten szeret, mintha azok lennének az Ő mércéi és követelményei. Azt tekintették az igazságnak, amit ők helyesnek, jónak és szépnek hittek; ez helytelen. Valójában, még ha az emberek néha úgy is gondolják, hogy valami helyes és összhangban van az igazsággal, az nem feltétlenül jelenti azt, hogy az összhangban van Isten szándékaival. Minél inkább azt gondolják az emberek, hogy valami helyes, annál óvatosabbnak kell lenniük, és annál jobban kell az igazságot kutatniuk, hogy lássák, hogy amit gondolnak, megfelel-e Isten követelményeinek. Ha az pontosan ellentétes az Ő követelményeivel és az Ő szavaival, akkor elfogadhatatlan, még akkor is, ha te azt gondolod, hogy helyes, ez csak egy emberi gondolat, és nem fog megfelelni az igazságnak, bármennyire is helyesnek gondolod. Azt, hogy valami helyes vagy helytelen, Isten szavai alapján kell eldönteni. Nem számít, mennyire vélsz valamit helyesnek: ha nincs alapja Isten szavaiban, helytelen, és el kell vetned. Csak akkor elfogadható, ha összhangban van az igazsággal, és csak az igazságalapelvek ily módon való betartásával felelhet meg a kötelességed végzése a megfelelő színvonalnak. Mi is az a kötelesség? Isten által az embereknek adott megbízatás, Isten házának munkájához tartozik, valamint olyan felelősség és kötelezettség, amelyet Isten választott népe minden egyes tagjának viselnie kell. A kötelesség a karriered? Személyes családi ügy? Jogos-e az a kijelentés, hogy ha egyszer rád bíztak egy kötelességet, akkor ez a kötelesség a te személyes ügyeddé válik? Egyáltalán nem ez a helyzet. Hogyan kellene tehát végezned a kötelességedet? Úgy, hogy Isten követelményeinek, szavainak és mércéinek megfelelően cselekszel, és úgy, hogy viselkedésedet az igazságalapelvekre alapozod szubjektív emberi vágyak helyett” (Az Ige, III. kötet – Az utolsó napok Krisztusának beszédei. Az ember csak az igazságalapelvek kutatásával végezheti jól a kötelességét). Isten szavaiból megértettem, hogy ahhoz, hogy jól végezzük a kötelességünket és eleget tegyünk Istennek, először helyre kell igazítanunk a szándékainkat, el kell engednünk a személyes ambíciókat és vágyakat, és nem a hírnév, a nyereség és a státusz érdekében kell cselekednünk. A saját elképzeléseinket és preferenciáinkat sem szabad igazságalapelveknek tekintenünk. Ehelyett Isten követelményeit kell keresnünk, és Isten szándékával összhangban kell végeznünk a kötelességünket. Csak így tudjuk a dolgokat az alapelvek szerint végezni. Isten házában, függetlenül attól, hogy a kötelesség melyik aspektusáról van szó, vannak hozzá kapcsolódó igazságalapelvek. Például, amikor a gyülekezet vezetőket és diakónusokat választ, keresnünk kell a vezetők és diakónusok megválasztására vonatkozó alapelveket és normákat. Először is olyan embereknek kell lenniük, akik törekszenek az igazságra, jó az emberi mivoltuk és van igazságérzetük. Néhány testvér romlott beállítottsága talán kicsit súlyosabb, de még mindig el tudják fogadni az igazságot, és a metszést követően képesek megérteni önmagukat és Isten követelményei felé tartani. Az ilyen típusú ember vezetőnek való megválasztása összhangban van az alapelvekkel. Ezzel szemben néhány embernek jó esze, adottságai és külső lelkesedése van, és képesek elviselni a szenvedést a kötelességük végzése során, de nincs saját belépésük az életbe; a kötelességük végzése során vakon hajszolják a hírnevet, a nyereséget és a státuszt, szavakat és doktrínákat hangoztatva, hogy félrevezessék az embereket. Amikor megmetszik őket, még mindig nem értik önmagukat. Ha az ilyen típusú ember vezető, nem lesz képes semmilyen problémát megoldani, és csak kárt okoz a testvéreknek és a gyülekezet munkájának.

Később azt javasoltuk, hogy Li Ling nővér menjen egy másik területre kötelességet végezni. Alig néhány nappal a nővér tervezett indulása előtt néhány testvér jelentőlevelet írt, amelyben azt állították, hogy Li Ling nem viselt terhet a kötelessége végzése során, nem végzett valódi munkát, és meglehetősen arrogáns volt. Mindig ellenszenves volt neki a két nővér, akivel együtt dolgozott, és gyakran ítélkezett felettük, illetve lekicsinyelte őket más testvérek előtt, aminek következtében másokban előítéletek alakultak ki velük szemben. Ez zavart keltett a csapatban, és a két nővér emiatt negatívvá vált. Sietve írtam a jelentőlevelet kezelő nővéreknek, és megkértem őket, hogy egyszerű módon leplezzék le Li Ling problémáit, hogy Li Ling gyorsan útnak indulhasson. Később rájöttem, hogy az állapotom nem volt helytálló. Vajon tényleg azért siettem annyira, hogy tehetséges embereket biztosítsak Isten házának? Nem inkább azért, mert azt hittem, hogy ha eggyel több tehetséges embert biztosítok, az jó fényt vetne rám? Eszembe jutottak Isten szavai: „A kötelességed végzése valójában nem nehéz, és az sem nehéz, hogy ezt odaadóan és megfelelő színvonalon tedd. Nem kell feláldozni az életedet, illetve bármi különlegeset vagy nehezet tenned, csupán engedelmesen és két lábbal a földön járva követned kell Isten szavait és utasításait, saját ötletek nélkül, és nem a saját vállalkozásodat végrehajtva, hanem az igazságra való törekvés ösvényét járva. Ha az emberek meg tudják tenni ezt, akkor alapvetően emberi hasonlatosságuk lesz. Ha valóban alávetik magukat Istennek, és becsületes emberekké váltak, akkor meglesz bennük az igazi emberi lény hasonlatossága” (Az Ige, III. kötet – Az utolsó napok Krisztusának beszédei. A kötelesség megfelelő végzése összehangolt együttműködést kíván). Isten szavaiból láttam, hogy mivel a kötelesség nem magánügy, hanem Istentől kapott megbízatás, azt Isten követelményeivel és az igazságalapelvekkel összhangban kell végeznünk. Csak így leszünk összhangban Isten szándékával. El kell engednem a szándékaimat, és nem szabad arra figyelnem, hogy mások csodálnak-e vagy sem. Az igazság keresésére kell figyelnem, és arra, hogy az alapelvekkel összhangban, jól végezzem a kötelességemet. Ezt jelenti a megfelelő munkavégzés és a megfelelő út követése. Ha a saját hírnevem, nyereségem és státuszom érdekében nem ellenőrizném és kezelném komolyan a Li Linnel kapcsolatos problémákat, az az alapelvek nyilvánvaló megsértését jelentené. Amikor ezt végiggondoltam, rájöttem, hogy nem vehetem továbbra is figyelembe a saját hírnevemet és státuszomat, és sietve írtam egy levelet, amelyben megkértem a testvéreket, hogy ellenőrizzék a jelentőlevél tartalmát. Az ellenőrzés után beigazolódott, hogy Li Ling képtelen igazságosan bánni az emberekkel, hajlamos lekicsinyelni másokat és ítélkezni felettük, nem tud harmonikusan együttműködni az emberekkel, és nem visel terhet a kötelessége végzése során. Amikor Li Ling problémáit leleplezték és elbocsátották, ő nem gondolkodott el magán, nem fogadta el a döntést, és elégedetlenségét fejezte ki. Ezért nem engedtük, hogy más területen végezzen kötelességet. A tapasztalatomon keresztül rájöttem, hogy a kötelességünk végzése során helyre kell igazítanunk a szándékainkat, el kell engednünk a saját vágyainkat, és az igazságalapelvekkel összhangban kell cselekednünk. Csak így lesz nyugodt és békés a szívünk.


18. Az üldöztetés és a nyomorúság felfedett engem

Több gyülekezetben is én feleltem a tisztogatási munkáért. Egy 2022. júliusi napon elmentem Jang Hszinhez, hogy néhány dolgot megtudjak tőle. A férje nyitott ajtót. Idegesen odasúgta: „Kit keresel?” Gyorsan feltaláltam magam, és azt feleltem: „A nővéremet keresem.” Azonnal rávágta: „Elment itthonról.” Ezzel be is csukta az ajtót. Abban a pillanatban, ahogy becsukta az ajtót, a résen át megpillantottam két harminc-negyven év körüli férfit a nappaliban, ahogy mindketten rám meredtek. Megdöbbentem: „Ez a két alak máshogy néz az emberre, mint az átlagemberek. Ellenséges tekintettel méregettek. Lehet, hogy rendőrök?” Félelem lopódzott a szívembe, és sietve távoztam.

Amikor visszatértem a vendéglátó házba, egy pánikba esett nővér érkezett oda, mondván, épp most hallotta, hogy két gyülekezetvezetőt letartóztattak. A szívem a torkomban dobogott: „Jaj, ne! Lehet, hogy Jang Hszint is letartóztatták. Az a két idegen, akit a házában láttam, valószínűleg rendőr volt, akik őrködtek.” A szívembe pánik költözött. Rögtön ezután megtudtam, hogy hajnali két-három óra körül több testvért is letartóztattak. Nagyon sok testvért tartóztattak le egyszerre, és a szívem hevesen vert az idegességtől. Eszembe jutott, hogy három évvel korábban a rendőrök a fényképemet mutogatták az embereknek, hogy azonosítsanak, és a letartóztatott testvérek is ismerték a házat, ahol éppen laktam. Ha ott maradnék, bármikor letartóztathatnak, ezért fogtam a holmimat, és készen álltam az indulásra. Ekkor sietve odarohant hozzám egy nővér, és elmondta, hogy a gyülekezet vezetőit és munkásait, valamint az evangelizációs és az öntözési munka felügyelőit mind letartóztatták. Azt mondta, gyorsan hagyjam el ezt a házat. Amikor ezt meghallottam, földbe gyökerezett a lábam a döbbenettől. „Ennyi ember letartóztatása után ki végzi majd az utómunkálatokat? Gyorsan találnom kell valakit, aki értesíti a testvéreket, hogy elmenekülhessenek!” De aztán más jutott eszembe: „Szoros kapcsolatban álltam a letartóztatott testvérekkel, és a rendőrségnek megvan a fényképem. Ha a rendőrség letartóztat, addig vernek, amíg nyomorék nem leszek, még ha nem is vernek agyon. Gyorsan el kell rejtőznöm!” Így hát elmentem az egyik rokonomhoz. Bár egyelőre biztonságban voltam, a szívemben folyamatosan nyugtalanság uralkodott. „Mi van a gyülekezettel? Vajon letartóztattak még valakit? Most csupa vezetőt és munkást tartóztattak le, de akkor ki végzi az utómunkálatokat? Én is a gyülekezet tagja vagyok, szóval tényleg csak így elbújok?” Nagyon nyugtalan volt a szívem.

Másnap levelet kaptam a felsőbb vezetőktől, amelyben arra kértek, hogy lássam el az utómunkálatokat. Akkor egy kicsit megijedtem: „Annyi testvért tartóztattak le. Ez tényleg a veszély sűrűje. Ha most elvállalom az utómunkálatokat, vajon nem a tűzvonalba kerülök ezzel? Ráadásul a rendőrségnek megvan a fényképem. Ha egyszer rám tapadnak, hogyan leszek képes megmenekülni? Az egészségem amúgy sem jó. Ha letartóztatnak, hogyan bírom majd ki az ördög kínzását – vajon nem fognak egyszerűen csak halálra verni? Ha meghalok, nem volt-e hiábavaló a hitem ennyi éven át?” Amikor ezt gondoltam, úgy éreztem, mintha a szívem hirtelen a torkomban dobogna. De ha visszautasítanám a kötelességemet, amikor a gyülekezet már úgyis megbénult, hogyan számolhatnék el azzal, hogy dezertőr lettem ebben a kritikus pillanatban?! A szüntelen őrlődés mintha kettészakította volna a szívemet. Később válaszoltam a vezetőknek, hogy a biztonságom veszélyben forog. Azt is hozzátettem: „Döntsétek el ti, hogy működhet-e, ha engem kértek meg erre. Ha úgy gondoljátok, hogy alkalmas vagyok, akkor megyek.” A szándékom az volt, hogy tudassam velük: kockázatos a helyzetem, és nem akartam, hogy engem osszanak be erre. Miután elküldtem a levelet, önvádat éreztem a szívemben. „Vajon nem voltam csalárd, amikor ezt a levelet írtam? Isten háza annyi éven át gondozott, de ebben a kritikus pillanatban csak a saját bőrömet próbáltam menteni. Ezt tenné egy olyan ember, akiben van emberi mivolt? Ahogy a mondás tartja: »A bajban mutatkoznak meg az igaz érzések.« Most a gyülekezetből nagyon sok embert letartóztattak, és égető szükség van az utómunkálatok elvégzésére. De én visszautasítom a kötelességemet – ez igazán nem emberhez méltó viselkedés!” A szívem mélyén azonban még mindig féltem, ezért imádkoztam Istenhez, és könyörögtem, hogy adjon hitet, hogy felállhassak és megóvhassam a gyülekezet munkáját. Az imádság után Isten szavait olvastam: „Azok, akik őszintén követik Istent, képesek kiállni azt, hogy a munkájukat próbára teszik, míg azok, akik nem őszintén követik Istent, képtelenek kiállni Isten bármely próbatételét. Őket előbb vagy utóbb kiűzik, miközben a győztesek megmaradnak a királyságban. Azt, hogy az ember őszintén keresi-e Istent, csak a munkájának próbára tétele, vagyis Isten próbatételei határozhatják meg, és nincs semmi köze ahhoz, amit maga az ember határoz meg. Isten egyetlen személyt sem utasít el könnyelműen; minden, amit Ő tesz, képes teljesen meggyőzni az embert. Ő semmi olyat nem tesz, ami láthatatlan az ember számára, sem olyan munkát nem végez, amely ne tudná meggyőzni az embert. Hogy az ember hite igaz vagy sem, azt a tények bizonyítják, és nem határozhatja meg ember. Az, hogy »búzából nem lesz konkoly, és konkolyból nem lehet búzát csinálni«, kétségtelen. Mindazok, akik őszintén szeretik Istent, végül meg fognak maradni a királyságban, és Isten nem fog rosszul bánni senkivel, aki őszintén szereti Őt” (Az Ige, I. kötet – Isten megjelenése és munkája. Isten munkája és az ember gyakorlata). Miután elolvastam Isten szavait, megértettem, hogy Isten a nagy vörös sárkány általi üldözést és letartóztatásokat arra használja fel, hogy próbára tegye az embereket: igaz hitük van-e vagy hamis. Akiknek igaz hitük van, azok képesek megóvni a gyülekezet munkáját és teljesíteni a kötelességeiket a nyomorúság idején. Akiknek hamis a hitük, azok normális időkben szintén képesek áldozatot hozni Istenért, amíg az nem befolyásolja a saját érdekeiket, de amikor veszélyes környezettel szembesülnek, félénkké és ijedtté válnak, és csak a saját biztonságukra gondolnak. Egyáltalán nem törődnek a gyülekezet munkájával. Az ilyen embert felfedik és kirekesztik. Összehasonlítottam ezt a saját viselkedésemmel. Már sok éve hittem Istenben, Isten oly sok szavát ettem és ittam, és gyakran beszélgettem a testvéreimmel arról, hogy ki kell tartanunk a kötelességünk mellett a nyomorúság és megpróbáltatások közepette, és bizonyságot kell tennünk Isten mellett. Azonban amikor a gyülekezet ezzel a nagy letartóztatási hullámmal szembesült, és a vezetőket, munkásokat, valamint sok testvért letartóztattak, az első gondolatom az volt, hogy gyorsan elrejtőzzem. Amikor a felsőbb vezetők megkértek, hogy végezzem el az utómunkálatokat, haboztam, mert úgy gondoltam, túl veszélyes ezt a kötelességet teljesíteni, és arra hivatkozva utasítottam vissza a dolgot, hogy a biztonságom veszélyben van. Arra gondoltam, hogy milyen súlyos helyzetbe került a gyülekezet, és hogy minden vezetőt és munkást letartóztattak. Ha a felajánlásokat és a gyülekezet vagyontárgyait nem helyezzük át azonnal, a rendőrség lefoglalja azokat. Ezenkívül sok olyan testvér is volt, aki nem tudta, hogy a vezetőket és munkásokat letartóztatták. Ha nem értesíteném őket időben, ők is a letartóztatás kockázatával néznének szembe. Ebben a kritikus pillanatban mégis újra azt választottam, hogy a saját bőrömet mentem, és visszautasítom a kötelességemet. Túl önző és aljas voltam, és híján voltam az emberi mivoltnak. Valójában nem érdemeltem meg, hogy Isten színe előtt éljek! Amikor erre gondoltam, adósnak éreztem magam, megbántam mindent, amit tettem, és többé nem akartam a saját bőrömet menteni. Ezután írtam egy levelet a felsőbb vezetőknek, amelyben beszámoltam akkori aljas szándékaimról, és közöltem, hogy hajlandó vagyok elvégezni az utómunkálatokat.

Ezután álruhát öltöttem, és elmentem találkozni a testvéreimmel, hogy megbeszéljük, hogyan szállítsuk át Isten szavainak könyveit. Majd értesítettük azokat a testvéreket, akiknek a biztonsága veszélyben forgott, hogy gyorsan el kell rejtőzniük, és leveleket írtunk, hogy közösséget vállaljunk a gyenge, negatív, félénk és ijedt testvérekkel, arra bátorítva őket, hogy Istenre támaszkodva éljék a gyülekezeti életet és végezzék a kötelességüket. Épp amikor aktívan végeztem az utómunkálatokat, történt egy másik eset, ami ismét felfedett. Megtudtam, hogy letartóztatták annak a testvérnek a feleségét és lányát, aki a könyveket őrizte. A helyzet kritikus volt. Isten szavainak könyveit át kellett helyezni, amilyen hamar csak lehetett. Amikor ezt meghallottam, nagyon aggódtam. Ha ezek a könyvek a rendőrség kezére jutnának, a veszteség egyszerűen túl nagy lenne. Módot kellett találnom rá, hogy a lehető leggyorsabban elszállítsam őket. Ezért elterveztem, hogy találkozom a könyveket őrző testvérrel, hogy valós képet kapjak a helyzetről. Rögtön ezután megtudtam a letartóztatott, majd szabadon bocsátott testvérektől, hogy a letartóztatottak közül néhányan nem láttak át a Sátán mesterkedésein, és kezdték eladni és azonosítani a vezetőket és a munkásokat. Ennek a testvérnek a lánya adta el a legtöbb információt. Ezt hallva nagyon megijedtem: „Ebben az időszakban gyakran jártam-keltem megfigyelés alatt. Ha valaki azonosít, nem leszek bukásra ítélve?” Ez a gondolat kezdett meghátrálásra késztetni. Ekkor hallottam, hogy Li Hszüan nővér visszatért egy másik vidékről. Tudtam, hogy korábban már foglalkozott utómunkálatokkal, ezért azt akartam, hogy vegye át a kötelességemet. Azt mondtam a társamnak, Vang Hszin nővérnek: „Rábízhatnánk Li Hszüanra az utómunkálatokat? Az ő biztonsága nincs veszélyben, és korábban már végzett utómunkálatokat.” Vang Hszin meglepetten kérdezte: „Hogy gondolkodhatsz így? Ő még a többi kötelességét végzi. Helyénvaló ez?” Vang Hszin költői kérdését hallva rájöttem, hogy ez valóban nem helyénvaló: „Ez egyértelműen az én kötelességem, mégis megpróbáltam áthárítani másokra, anélkül, hogy a legkevésbé is figyelembe vettem volna a gyülekezet érdekeit. De ha tovább végzem ezt a kötelességet, félek, hogy letartóztatnak. Ha nem látok át az ördög mesterkedésein, és elárulom Istent, az örök pusztulást jelent, és esélyem sem lesz a megváltásra. Teljesen elveszítem az esélyemet az üdvösség elnyerésére!” Minél többet gondolkodtam, annál jobban féltem. Ezért imádkoztam Istenhez: „Drága Istenem! Amikor veszély fenyeget, meg akarok hátrálni. Kérlek, vezess, adj hitet és erőt!”

Isten szavait olvastam: „Amikor az emberek készek feláldozni életüket, minden jelentéktelenné válik, és senki sem tud felülkerekedni rajtuk. Mi lehetne fontosabb az életnél? Így a Sátán képtelen lesz arra, hogy tovább munkálkodjon az emberekben, semmit sem tehet az emberrel. Habár a »test« definíciójában az hangzik el, hogy a testet megrontotta a Sátán, ha az emberek igazán átadják önmagukat, és nem a Sátán hajtja őket, akkor senki sem kerekedhet fölébük – és ebben a pillanatban a test betölti egy másik szerepét, és elkezdi hivatalosan fogadni Isten Lelkének útmutatását. Ez egy szükséges folyamat, lépésről lépésre kell történnie; ha nem, akkor Istennek nem lenne eszköze a makacs testben munkálkodni. Ilyen Isten bölcsessége” (Az Ige, I. kötet – Isten megjelenése és munkája. Az „Isten szavai az egész világegyetemhez” című rész misztériumainak kinyilatkoztatásai 36. fejezet). Isten szavaiból megértettem, miért éltem félénkségben és félelemben, attól tartva, hogy ha nap mint nap a térfigyelő kamerák előtt mozgok, bármikor letartóztathatnak. A fő ok az volt, hogy túlságosan féltettem az életemet, és attól féltem, hogy letartóztatnak és halálra vernek. A halálfélelem vált az Achilles-sarkammá. Már a letartóztatás előtt is nagyon féltem: ha letartóztatnának, biztosan nem tudnék szilárdan megállni a bizonyságtételemben. Azokra az emberekre gondoltam, akik júdássá váltak. Ők, kétségbeesetten próbálták menteni a bőrüket, és nem haboztak eladni a testvéreiket és Isten házának érdekeit. Letették a fegyvert a Sátán előtt, és elárulták Istent, amivel a Sátán gúny tárgyává tette őket. Mi értelme így élni? Az Úr Jézus azt mondta: „Mert aki meg akarja menteni az életét, elveszti azt, aki pedig elveszti az életét énértem, megtalálja azt” (Máté 16:25). Akik mártírhalált haltak Istenért, mint István, akit megköveztek, mert hirdette az Úr Jézust és bizonyságot tett Mellette; vagy mint Péter, akit fejjel lefelé feszítettek keresztre Istenért; életüket adták, hogy bizonyságot tegyenek Isten mellett. Bár a testük meghalt, elnyerték Isten elismerését. Ott vannak azok a testvérek is, akik mártírhalált haltak Istenért, miután elszenvedték a nagy vörös sárkány általi brutális üldöztetést: bár a testük halott, bizonyságtételük a Sátán legyőzésének bizonyítékává vált, lelkük pedig visszatért a Teremtő elé. Az igazságosságuk miatt üldözték őket, és haláluk értékes és jelentőségteljes volt! Aztán magamra néztem: még mindig korlátozott a halál, és hiányzott belőlem az Istenbe vetett őszinte hit. Az életemet Isten adta, és életem és halálom Isten kezében van. Ha Isten megengedi, hogy letartóztassanak, akkor azt Isten rendelte el. Ha Isten nem engedi meg, hogy letartóztassanak, akkor ez is Isten szuverenitása. Alá kell vetnem magam Isten vezénylésének és elrendezéseinek.

Később olvastam még Isten szavaiból: „A kontinentális Kínában a nagy vörös sárkány következetesen és brutálisan elnyomja, letartóztatja és üldözi az istenhívőket, gyakran veszélyes környezetbe helyezve őket. A kormány például különféle ürügyeket használ a hívők letartóztatására. Amikor felfedezik azt a területet, ahol antikrisztus tartózkodik, mi az első dolog, amire az antikrisztus gondol? Nem az, hogy megfelelően szervezze a gyülekezet munkáját, hanem az, hogy miként meneküljön el ebből a veszélyes helyzetből. Amikor a gyülekezet elnyomással és letartóztatásokkal néz szembe, az antikrisztusok soha nem vesznek részt az utóhatásokkal kapcsolatos munkában. Nem hoznak intézkedéseket az alapvető gyülekezeti forrásokat és személyzetet illetően. Helyette kifogásokat és indokokat találnak, hogy biztonságos helyről gondoskodjanak a maguk számára, és ezzel túllegyenek a dolgon. Amint a személyes biztonságuk garantált, ritkán vesznek részt személyesen a gyülekezet munkájának, állományának és forrásainak szervezésében, és nem is érdeklődnek a dologról, illetve nem tesznek konkrét intézkedéseket. Ez azt eredményezi, hogy a gyülekezet forrásai és pénzei nem kerülnek át haladéktalanul biztonságos helyekre, és végül a nagy vörös sárkány sokat fosztogat és elvesz, jelentős veszteségeket okozva a gyülekezetnek, és több testvér elfogásához vezetve. Ez az eredménye annak, hogy az antikrisztusok kibújnak a felelősségük alól a munkában. Az antikrisztusok szíve mélyén a személyes biztonságuk mindig elsőbbséget élvez. Olyan kérdés ez a szívükben, amely állandóan aggasztja őket. Magukban erre gondolnak: »Nem szabad bajba kerülnöm. Akárkit elkaphatnak, de nem engedhetem meg magamnak, hogy én legyek az – nekem életben kell maradnom. Még mindig arra várok, hogy osztozzam isten dicsőségében, amikor isten munkája befejeződik. Ha elkapnak, Júdásként fogok viselkedni, és akkor végem lesz. Nem lesz jó sors számomra. Meg fognak büntetni.« Ezért amikor új helyre mennek dolgozni, elsőként azt vizsgálják meg, hogy kinek van a legbiztonságosabb és legerősebb háztartása, ahol elrejtőzhetnek a kormány házkutatásai elől és biztonságban érezhetik magukat. [...] Miután letelepednek és úgy érzik, hogy nem érheti őket baj, hogy a veszély elmúlt, az antikrisztusok akkor látnak neki némi felszínes munka elvégzésének. Az antikrisztusok meglehetősen aprólékosak az intézkedéseikben, de attól függ, hogy kivel foglalkoznak. A saját érdekeiket érintő kérdéseket nagyon alaposan átgondolják, amikor azonban a gyülekezet munkájáról vagy a saját kötelességeikről van szó, megmutatják a saját önzőségüket és hitványságukat, és nem tanúsítanak felelősséget, a lelkiismeretnek és a józan észnek a szikrája is hiányzik belőlük. Pontosan ezek miatt a viselkedésformák miatt jellemezhetők antikrisztusokként” (Az Ige, IV. kötet – Az antikrisztusok leleplezése. Kilencedik tétel (Második rész)). Isten azt mondta, hogy az antikrisztusok soha nem veszik figyelembe Isten házának érdekeit sem a testvéreik biztonságát, amikor veszély közeledik feléjük. Ehelyett a saját érdekeiket és biztonságukat helyezik előtérbe. Rendkívül önzők és aljasok. A múltban olvastam ezeket a szavakat, de soha nem vonatkoztattam őket magamra. Azt hittem, hogy olyan ember vagyok, aki igazán hisz Istenben, és képes megóvni Isten házának érdekeit. Csak amikor a tények felfedtek, akkor láttam meg, milyen önző és aljas vagyok, és hogy a legkevésbé sem óvom meg a gyülekezet munkáját. Amikor hallottam, hogy egyesek júdássá váltak, aggódtam, hogy eladnának, ha az utómunkálatokat végezném, és sok emberrel kerülnék kapcsolatba. Hogy mentsem a bőrömet, át akartam hárítani ezt a kötelességet másokra, hogy elrejtőzhessek. Láttam, hogy amit felfedtem, az egy antikrisztus beállítottsága. Mindenféle aljas gondolat merült fel bennem a testi érdekeim miatt. Igazán önző, aljas és rosszindulatú voltam! Isten háza annyi éven át gondozott, és Isten oly sok igazságának ellátását élveztem, de a kritikus pillanatban figyelmen kívül hagytam Isten házának érdekeit. Tényleg nem volt lelkiismeretem! Arra gondoltam, hogy Isten testté lett, és eljött Kínába, ahol az ördög uralkodik, hogy megmentsen minket. Bármikor és bárhol halálos veszéllyel nézett szembe, de soha nem törődött a személyes biztonságával. Továbbra is a gyülekezetek között járt, kifejezve az igazságot, hogy öntözzön és ellásson minket. Én viszont ebben az ellenséges környezetben csak arra gondoltam, hogyan kerüljem el a letartóztatást, és hogy ne verjenek halálra. Egyáltalán nem vettem figyelembe a gyülekezet munkáját. Egyáltalán nem volt bennem hűség Isten iránt. Amikor erre rájöttem, szégyelltem magam a viselkedésem miatt. Isten előtt elhatározásra jutottam: „Drága Istenem, tévedtem. Nem kellett volna próbálnom megóvni magamat ebben a kritikus pillanatban, figyelmen kívül hagyva Isten házának érdekeit. Túlságosan hiányzott belőlem a lelkiismeret! Drága Istenem, legyen bármilyen veszélyes az utómunkálatok elvégzése, és még ha a rendőrség elkap és halálra ver, akkor is hajlandó vagyok jól végezni a kötelességemet.”

Később, miután egyeztettem a nővérrel, akivel együttműködtem, megbeszéltem egy találkozót egy félreeső helyen a könyveket őrző testvérrel, hogy megtudjam, mi a helyzet. Akkorra a feleségét már elengedték, és az asszony elmondta a részleteket arról, hogy mit adott el a lánya. A lánya nemcsak eladta az embereket, hanem abba is beleegyezett, hogy a rendőrség besúgója legyen. A rendőrség azt is mondta a lányának: „Ha még pár napig kutatunk a házatokban, garantáljuk, hogy találunk valami mást is.” Amikor ezt meghallottam, a szívemet égette az aggodalom: „Gyorsan el kell szállítanunk a könyveket! Múltkor elszalasztottam a legjobb lehetőséget a könyvek átszállítására, mert a saját bőrömet akartam menteni. Ezúttal nem késlekedhetek tovább. Akkor is átszállítom a könyveket, ha az életemet kell adnom érte!” Így megegyeztem velük egy időpontban a könyvek átszállítására. Amikor eljött a könyvek átszállításának ideje, nem vettem észre, hogy a házuk előtt egy szűk átjáró van. Nagy nehezen sikerült csak beállnunk az autóval, de beszorult, amikor bejöttünk a kapun. Se be, se ki nem tudtunk menni. A szomszéd kutyája folyamatosan ugatott. Belül ideges voltam, és féltem: „Ha a szomszéd feljelent minket, a rendőrség pár percen belül itt lesz. Akkor mitévők legyünk?” Csendben imádkoztam Istenhez a szívemben. Eszembe jutottak Isten szavai: „Ne félj ettől meg attól, a seregek Mindenható Istene biztosan veled lesz; Ő a ti tartalék erőtök, és Ő a ti pajzsotok” (Az Ige, I. kötet – Isten megjelenése és munkája. Krisztus kijelentései a kezdetekkor, 26. fejezet). Isten szavai hitet adtak, hogy Isten minden felett szuverén, és meg fogja óvni a munkáját. Miután imádkoztam, sikerült korrigálnunk a beszorult autó irányát és kitolatni. Így két kocsinyi könyvet szállítottunk el. A bepakolás kezdetétől az utolsó fuvar végéig körülbelül egy óra telt el. A szomszéd kutyája folyamatosan ugatott, de a szomszéd egyszer sem jött ki. Később egy másik őrző házából is zökkenőmentesen átszállítottuk a könyveket egy biztonságos helyre.

E tapasztalat után nyertem némi megértést a saját önző és aljas sátáni beállítottságomról, és megértettem, hogy az ember sorsa és kimenetele Isten kezében van. Az embernek az a dolga, hogy jól végezze a kötelességét. Még ha letartóztatják és bebörtönzik, vagy halálra verik is, az értelmes és értékes. Amikor kész voltam odaadni az életemet, és felhagytam a saját nyereségeim és veszteségeim mérlegelésével, megláttam Isten szuverenitását. Még több hitet nyertem Istenben!


19. Amikor a státusz iránti vágy bajt okoz

2020 júliusában, Csao Cse-csien testvérrel és Li Mu-hszin nővérrel együtt felügyeltem az öntözési munkát. Ők ketten éppen csak elkezdték a betanulást, így felvállaltam a terhet, és segítettem nekik elsajátítani az alapelveket és a lehető leggyorsabban megismerkedni a munkával, ők pedig hozzám fordultak, ha valamit nem értettek. Kis idő elteltével észrevettem, hogy mindkettőjüknek vannak erősségei. Csao Cse-csien jó képességű volt, és gyorsan megtanulta az alapelveket, Li Mu-hszin pedig igazán alkalmas volt a munkára – nagyon rendszerezett és hatékony volt. Amikor munkát osztottak ki nekik, gyorsan meg tudták találni Isten odaillő szavait, hogy megoldják az újonnan érkezettek nehézségeit és kérdéseit. Úgy éreztem, eltörpülök mellettük. Nem dolgoztam olyan hatékonyan, és nem volt olyan gyors a felfogásom, mint az övék. Minden alkalommal jó ideig kellett töprengenem az újonnan érkezettek problémáin. Úgy éreztem, számomra minden lassabb és megerőltetőbb, mint nekik. Később, ahogy egyre jobban megismerték a munkát, fokozatosan központi szerepet kezdtek betölteni. Néha együtt kellett válaszolnunk az öntözők kérdéseire, de mivel én még nem végeztem el minden feladatomat, Li Mu-hszin azt mondta: „Ne aggódj, van néhány egyszerű kérdés, amit mi is rögtön meg tudunk válaszolni.” Kényelmetlenül éreztem magam, amikor ezt hallottam. Nem pusztán azért mondták ezt, mert féltek, hogy mivel lassan dolgozom, a velem való megbeszélés mindent feltartana? Olyan kirekesztve éreztem magam, mint még soha. Még bosszús is voltam: miért ilyen rosszak a képességeim? Nem gondolkodtam rugalmasan, és nem reagáltam gyorsan. Nem voltam olyan fiatal, és nem voltak olyan jó képességeim, mint nekik – ők mindenben hatékonyak voltak. Nem azt jelenti ez, hogy most már én vagyok közülünk a legkevésbé alkalmas? Mit gondolnak majd rólam? Lehet, hogy azt mondják majd, hogy hiába végzek ennyi ideje öntözési munkát, alacsonyabb szinten vagyok, mint ők, akik éppen csak elkezdték a betanulást. Ez annyira kínos lenne! Mivel nem akartam, hogy azt higgyék, nem vagyok jó, titokban elkezdtem keményen dolgozni, mindennap több időt szántam az újonnan érkezőkkel való találkozásra, kerestem Isten szavait és az igazságot, és átgondoltam az új hívők problémáit. Még a ruhamosást és az evést is időpocsékolásnak éreztem, és sokat imádkoztam Istenhez, kértem a segítségét, hogy hatékonyabb lehessek a kötelességemben. De a dolgok fordítva sültek el – bármilyen keményen is dolgoztam, továbbra is az én munkám eredményei maradtak a legrosszabbak. Mielőtt észbe kaptam volna, már nem volt semmi motivációm a kötelességem iránt, és sok problémát átadtam a partnereimnek, hogy ők kezeljék azokat. Úgy gondoltam, rosszak a képességeim, így csak annyit fogok vállalni, amennyivel boldogulok. Egyre rosszabb állapotba csúsztam, igazán passzívvá váltam a kötelességemben, és már nem vettem észre a problémákat a munkámban. Látva, hogy nem vagyok jó állapotban, a két partnerem beszélgetett velem, de én nem tudtam befogadni a mondandójukat. Nem voltam képes megváltoztatni az állapotomat, és néhány problémát nem sikerült időben megoldani, ami kihatott az öntözési munkám teljesítményére. A vezető beszélgetett velem, amikor tudomást szerzett az állapotomról. Azt mondta, ennek semmi köze a képességeimhez, hanem azért van, mert túlságosan vágyom a hírnévre és a státuszra, és hogy minél hamarabb helyre kell hoznom az állapotomat, hogy ne tartsa fel a munkánkat. Rájöttem, hogy nagyon rossz lelkiállapotban vagyok, hiányzik belőlem a felelősségérzet a kötelességem iránt, és nem tudok megoldani olyan problémákat, amelyeket korábban igen. Nem éreztem, hogy a Szentlélek megvilágosítana és útmutatást adna nekem; rendkívül érzéketlen és tompa voltam. Eszembe jutott, amit az Úr Jézus mondott: „Mert akinek van, annak adatik, és bővelkedik, akinek pedig nincs, attól még az is elvétetik, amije van” (Máté 13:12). Bizonyára tettem valamit, ami nem volt összhangban Isten szándékával, ezért elrejtette előlem az arcát. Kissé megijedtem, és imádkoztam: „Istenem, nehézségeim vannak a kötelességem végzése közben, és nem érzem az útmutatásodat. Kérlek, világosíts meg, adj nekem útmutatást, és engedd, hogy elgondolkodjam magamon, megértsem a problémáimat, és megváltoztassam a helytelen állapotomat!”

Ezután találtam olyan szavakat Istentől, amelyek megoldást kínáltak az állapotomra. Isten azt mondja: „Egyszer az Úr Jézus azt mondta: »Mert akinek van, annak adatik, és bővelkedik, akinek pedig nincs, attól még az is elvétetik, amije van« (Máté 13:12). Mit jelentenek ezek a szavak? Azt jelentik, hogy ha még a saját kötelességedet vagy munkádat sem végzed el, illetve nem szenteled magad annak, Isten el fogja venni, ami egyszer a tiéd volt. Mit jelent az, hogy »elvétetik«? Hogy érzik magukat ettől az emberek? Lehetséges, hogy nem éred el azt, amit a képességed és adottságaid lehetővé tettek volna számodra, és semmit sem érzel, és épp olyan vagy, mint egy nem hívő. Ilyen az, amikor Isten mindent elvesz. Ha hanyag vagy a kötelességedben és nem fizeted meg az árat, és nem vagy őszinte, Isten el fogja venni, ami egyszer a tiéd volt, vissza fogja venni a kötelességed végzéséhez való jogodat, nem fogja megadni neked ezt a jogot. [...] Ha mindig értelmetlennek tűnik számodra a kötelességed végrehajtása, ha úgy érzed, nincs mit tenni, és nem tudod magad rávenni, hogy hozzájárulj, ha soha nem kapsz megvilágosodást, és úgy érzed, semmi intelligenciád vagy bölcsességed nincs, amit használhatnál, akkor ez bajt jelent. Azt mutatja, hogy nincs meg a helyes késztetésed vagy a helyes ösvényed a kötelességed végzéséhez, és Isten nem hagyja jóvá, az állapotod pedig abnormális. Önvizsgálatot kell tartanod: »Miért hiányzik az ösvény a kötelességemből? Tanulmányoztam ezt a területet, és a szakterületemhez tartozik – még jó is vagyok benne. Miért van az, hogy amikor megpróbálom alkalmazni a tudásomat, nem tudom? Miért nem tudom hasznosítani? Mi folyik itt?« Ez véletlen? Van itt egy probléma. Amikor Isten megáld valakit, intelligenssé és bölccsé válik, tisztánlátóvá minden kérdésben, valamint lelkessé, éberré és különösen ügyessé, érteni fog hozzá és ihletett lesz mindenben, amit tesz, és azt fogja gondolni, hogy minden, amit tesz, annyira könnyű, és hogy semmilyen nehézség nem akadályozhatja – Isten megáldotta őt. Ha valaki mindent nagyon bonyolultnak talál, és bármit tesz is, ügyetlen, hajlamos a torzulásokra és tanácstalan, ha semmit nem ért meg, amit mondanak neki, akkor mit jelent ez? Azt jelenti, hogy nem bír Isten vezetésével és Isten áldásával. Egyesek azt mondják: »Odatettem magam, tehát miért van az, hogy nem látom Isten áldásait?« Ha csupán odateszed és megerőlteted magad, de nem keresed, hogy az igazságalapelvek szerint cselekedj, akkor csak rutinszerűen teszed a kötelességedet. Hogyan is láthatnád Isten áldásait? Ha mindig hanyag vagy a kötelességed végzésében és soha nem vagy lelkiismeretes, a Szentlélek nem fog megvilágosítani vagy megvilágítani, és nem lesz a tiéd Isten vezetése vagy az Ő munkája, a cselekedeteid pedig nem fognak gyümölcsöt teremni. Emberi erőre és tanulásra támaszkodva nagyon nehéz jól végezni egy kötelességet vagy jól kezelni egy ügyet. Mindenki azt hiszi, hogy tud egy-két dolgot, hogy van némi szakértelme, de gyengén végzi a dolgokat, és mindig félresikerülnek a dolgok, megjegyzéseket és nevetést váltanak ki. Ez probléma. Lehet, hogy egyesek nyilvánvalóan nem jók semmire, mégis azt hiszik, hogy van szakértelmük, és senkinek sem engednek. Ennek az ember természetében lévő problémához van köze” (Az Ige, III. kötet – Az utolsó napok Krisztusának beszédei. Csak azáltal tudja valaki megélni az emberi hasonlatosságot, hogy becsületes ember). Kicsit pánikba estem, miután elolvastam Isten szavait. Mostanában minden nehéz és fárasztó volt számomra. Nem vettem észre a problémákat a munkámban, és még olyan problémákkal szemben is tehetetlennek éreztem magam, amelyeket korábban meg tudtam oldani. Ez azért volt, mert megrekedtem a lázadás állapotában, és Isten elrejtette előlem az arcát. Elveszítettem a Szentlélek munkáját, és érzéketlenné, tompává, balgává és lassú felfogásúvá váltam. Már jó ideje öntöztem az új hívőket, értettem néhány igazságot az evangélium hirdetésével kapcsolatban, és tisztában voltam néhány alapelvvel. Úgy lett volna logikus, hogy idővel egyre jobban végezzem a kötelességemet, de nekem egyre rosszabbul ment. Egyáltalán nem éreztem a Szentlélek útmutatását, és a kötelességemhez való hozzáállásom utálatos volt Isten számára. Isten szavaiból láthattam Isten igazságosságát és szentségét. Amikor Ő megáldja az embereket vagy elvesz tőlük valamit, az mindig alapelveken nyugszik. Amikor az emberek szívvel-lélekkel végzik a kötelességüket, amikor mindent beleadnak, és az a motivációjuk, hogy eleget tegyenek Istennek, könnyen elnyerik a Szentlélek munkáját. Van éleslátásuk, felfedezik a problémákat a kötelességükben, és tudják, hogyan oldják meg azokat. Egyre jobban végzik a kötelességüket. Ha az emberek nem őszinték a kötelességükben, ha mindig a hírnévre és a státuszra gondolnak, nehezen nyerik el a Szentlélek munkáját. Aztán érzéketlenné és lassú felfogásúvá válnak, és nem tudják felmutatni azokat az erősségeket, amelyekre korábban képesek voltak. Így lehetetlen jól végezni egy kötelességet. Elgondolkodtam azon, milyen állapotban vagyok éppen. Miután elkezdtem dolgozni a két partneremmel, először éreztem a terhet, és segíthettem nekik a lehető leggyorsabban megismerni a munkát, de amikor rájöttem, hogy gyorsan fejlődnek, és túlszárnyalnak a képességeiket tekintve és minden másban is, fenyegetve éreztem magam – féltem, hogy elveszítem a vezető szerepemet, ezért elkezdtem letérni a helyes útról. Nem akartam, hogy lássák, hogy alulmaradok, ezért keményen, késő éjszakáig dolgoztam. Hogy hatékonyabb legyek az öntözésben, több időt fektettem az új hívőkkel való összejövetelekbe. De bárhogyan is igyekeztem, bármilyen árat is fizettem, mégis kevesebbet értem el, mint a társaim. Minden energiámat abba fektettem, hogy versenyezzek velük. Még Isten segítségét is kértem, hogy többet érjek el a munkámban, és megőrizzem a tekintélyemet. Olyan észszerűtlen voltam! Kihasználtam Istent, becsaptam Őt – hogy lehetne ezt kötelességvégzésnek nevezni? Megbánással telve imádkoztam Istenhez: „Ó, Istenem! A hírnevet és a státuszt hajszoltam ahelyett, hogy megfelelően végeztem volna a kötelességemet. Akadályoztam az öntözési munkát. Bűnbánatot akarok tartani Előtted.”

Ezután olvastam Isten szavainak egy szakaszát, amely igazán a segítségemre volt. Mindenható Isten azt mondja: „Nem az adottságaidtól, a képességed nagyszerűségétől, az emberi mivoltodtól, a rátermettségedtől vagy a készségeidtől függ az, hogy jól tudod-e végezni a kötelességedet. Azon múlik, hogy olyasvalaki vagy-e, aki elfogadja az igazságot, és hogy képes vagy-e gyakorlatba ültetni az igazságot. Ha képes vagy az igazságot gyakorlatba ültetni és igazságosan bánni másokkal, akkor el tudod érni a másokkal való összehangolt együttműködést. Annak kulcsa, hogy valaki jól tudja-e végezni a kötelességét és el tudja-e érni a másokkal való összehangolt együttműködést, abban rejlik, hogy el tudja-e fogadni az igazságot és alá tudja-e vetni magát annak. Az emberek képessége, ajándékai, adottságai, életkora stb. nem lényegesek, ezek mind másodlagosak. A legfontosabb az, hogy megnézzük, vajon az illető szereti-e az igazságot és gyakorolni tudja-e az igazságot. Akik szeretik az igazságot és gyakorolni tudják az igazságot, azok egy prédikáció hallatán el fogják ismerni, hogy az helyes. A valós életben emberekkel, eseményekkel és dolgokkal találkozva alkalmazni fogják magukra ezeket az igazságokat. Gyakorlatba ültetik az igazságot, ami a saját valóságukká válik, a saját életük részévé. Olyan mérce és alapelvek lesznek belőle, amelyek szerint viselkednek és teszik a dolgokat; ezt fogják megélni és ezt fogják felfedni. Akik nem szeretik az igazságot, azok egy prédikáció hallatán szintén elismerik, hogy az helyes, és azt fogják hinni, hogy teljesen megértették. Feljegyezték a szívükbe a doktrínákat, azonban milyen alapelveket és mércét fognak használni valamely tettük megfontolásakor? Mindig a saját érdekeik szerint fogják fontolóra venni a dolgokat; nem az igazságot használva veszik fontolóra a dolgokat. Attól félnek, hogy az igazság gyakorlása miatt lemaradnak valamiről, és attól félnek, hogy mások megítélik és lenézik őket, hogy megszégyenülnek. Ingadoznak a megfontolásaikban, majd végül azt gondolják: »Csak a státuszomat, a hírnevemet és az érdekeimet fogom védeni, ez a lényeg. Amikor ezek meglesznek, elégedett leszek. Ha ezek a dolgok nem lesznek meg, akkor nem szívesen fogom gyakorolni az igazságot, és nem is találom élvezetesnek.« Olyan valaki ez, aki szereti az igazságot? Egyáltalán nem” (Az Ige, III. kötet – Az utolsó napok Krisztusának beszédei. A kötelesség megfelelő végzése összehangolt együttműködést kíván). Megtudtam Isten szavaiból, hogy a kötelesség megfelelő színvonalon történő végzése nemcsak a képességeken, az adottságokon vagy az életkoron múlik. A kulcs az, hogy az ember szereti-e és gyakorolja-e az igazságot. Ha nem szereti és nem gyakorolja az igazságot, hanem szavaiban és tetteiben csak a tekintélyét és a státuszát tartja szem előtt, és nem védelmezi a gyülekezet munkáját, akkor bármilyen kiemelkedőek is a képességei vagy az adottságai, nehezen fog boldogulni a kötelességével. De én mindig azt hittem, hogy akinek jók a képességei és rugalmas a gondolkodása, az jól tudja végezni a kötelességét, míg az idősebbek és szerényebb képességűek, bárhogyan is igyekeznek, nem járnak sikerrel. Nem értettem az igazságot, és mindig az elképzeléseimen és képzelődéseimen keresztül néztem az embereket és a dolgokat. Olyan ostoba és tudatlan voltam! Isten mindenkit más képességekkel, más adottságokkal ruház fel, és mindenkitől mást követel meg. A gyülekezet azért rendezte úgy, hogy együtt dolgozzunk, hogy mindannyian kibontakoztassuk az erősségeinket, kiegészítsük egymás gyengeségeit, és együtt jól végezzük a kötelességünket. A két partneremnek elég jó képességei voltak, hatékonyak voltak a kötelességükben, és képesek voltak azonnal megoldani a felfedezett problémákat, biztosítva, hogy a munka ne akadjon fenn. Ha képes lettem volna félretenni a hiúságomat, és tanulni mások erősségeiből, gyorsabban fejlődtem volna, nem igaz? Nem voltak olyan képességeim, mint a partnereimnek, de nem voltam annyira alkalmatlan, hogy ne tudtam volna végezni a kötelességemet. Amikor helyes volt a szándékom, és kész voltam erőfeszítést tenni a kötelességemben, tisztábban láttam a problémákat, és gyorsabban megoldottam a dolgokat. Fel kellett hagynom azzal, hogy a saját hírnevemmel és státuszommal kapcsolatos nyereségeket és veszteségeket latolgatom. Ezután azon dolgoztam, hogy teljesítsem Isten követelményeit, nem versenyeztem többé a partnereimmel, hanem szívemet-lelkemet beleadtam a kötelességembe. Az idő múlásával fokozatosan megváltozott az állapotom, és fellendült a munkám.

Váratlanul azonban egy kis idő elteltével ismét a tekintély és a státusz csapdájában találtam magam. Néhány új hívő, aki éppen elfogadta Isten utolsó napokbeli munkáját, átkerült a gyülekezetünkbe. Csao Cse-csien és én feleltünk az öntözésükért. Bár Csao Cse-csien nem végezte túl régóta az öntözési munkát, igazán ügyesen tudta megtalálni Isten vonatkozó szavait, hogy megoldja a problémáikat, és a közössége igazán világos volt. Én meg tudtam oldani az újak néhány problémáját, de nem tudtam olyan világosan kommunikálni, mint ő. Az újonnan érkezettek jobban élvezték Csao Cse-csien közösségét, mint az enyémet. Nagyon irigykedtem, és azt gondoltam: „Milyen rövid ideje tanul, mégis ilyen gyorsan fejlődött. Én már több éve öntözöm az újonnan érkezetteket, de még mindig csak ezen a szinten vagyok. Tényleg sokkal gyengébb vagyok nála!” Amikor láttam, hogy a testvérek azokkal a kérdésekkel, amelyeket nem értenek, Csao Cse-csienhez fordulnak, hogy segítsen nekik megoldani azokat, különösen irigy voltam. A jó képességek nagy előnyt jelentenek. Nemcsak hogy mások csodálták miatta, hanem könnyebben végezte a kötelességét, és jobb eredményeket ért el. Ha nekem is olyan képességeim lennének, mint neki, talán engem is mindenki csodálna. De már elmúltam 50 éves, és a képességeim hiányosak voltak. Bárhogyan is igyekeznék, ennél a szintnél nem jutnék magasabbra. Mielőtt észbe kaptam volna, elveszítettem a motivációmat a kötelességem iránt. Valahányszor egy új hívő kérdést tett fel egy összejövetelen, hagytam, hogy Csao Cse-csien válaszoljon, én pedig csak néhány egyszerű megjegyzést fűztem hozzá. Egyre passzívabbá váltam a kötelességemben, és egyre jobban eltávolodtam Istentől. Nem tudtam, mit mondjak az imáimban, és néha éjszaka még el is aludtam ima közben. Felismerve, hogy veszélyes állapotban vagyok, kerestem és töprengtem. Amikor láttam, hogy hiányosak a képességeim, negatívvá és passzívvá váltam a kötelességemben: milyen romlott beállítottság húzódott meg emögött?

Később olvastam még néhányat Isten szavaiból: „Az embereknek nem szabad magukat nagyon tökéletesnek, nagyon kiemelkedőnek, nagyon nemesnek vagy másoktól nagyon különbözőnek gondolniuk; mindezt az ember arrogáns beállítottsága és tudatlansága idézi elő. Mindig úgy gondol magára, mint aki kiemelkedik – ezt arrogáns beállítottság okozza; soha nem tudja elfogadni a hiányosságait, és soha nem tud szembenézni a hibáival és a kudarcaival – ezt arrogáns beállítottság okozza; soha nem engedi meg másoknak, hogy magasabb rendűek vagy jobbak legyenek nála – ezt arrogáns beállítottság okozza; soha nem engedi meg, hogy mások erősségei felülmúlják vagy meghaladják az övéit – ezt arrogáns beállítottság okozza; soha nem engedi meg másoknak, hogy jobb gondolataik, javaslataik és nézeteik legyenek, mint neki, és amikor felfedezi, hogy mások jobbak nála, akkor negatívvá válik, nem kíván szólni, szorong és lehangolt, és felzaklatja magát – mindezt egy arrogáns beállítottság okozza” (Az Ige, III. kötet – Az utolsó napok Krisztusának beszédei. Alapelvek, amelyeknek az ember magatartását vezérelniük kellene). Isten szavai pontosan leleplezték az állapotomat. Összehasonlítottam a képességeimet a partnereim képességeivel, és amikor nem értem fel hozzájuk, negatívvá váltam és visszahúzódtam. Ezt egy arrogáns beállítottság uralta. Az arroganciám miatt nem tudtam megfelelően szembenézni a saját gyengeségeimmel és hiányosságaimmal, és különösen azt nem tudtam elfogadni, ha mások jobbak vagy alkalmasabbak voltak nálam. Látva, hogy a partnereim minden szempontból erősebbek nálam, központi szerepet töltenek be a csoportban, és elnyerik mindenki csodálatát és elismerését, kényelmetlenül éreztem magam, kibillentem az egyensúlyomból, és nem tudtam elfogadni ezt a helyzetet. Bár elismertem, hogy a képességeim szempontjából elmaradok a többiektől, a szívemben nem egyeztem ebbe bele. Titokban folyamatosan versengtem velük. Eltökéltem, hogy versenyre kelek és összehasonlítom magam velük. Amikor nem tudtam túlszárnyalni őket, negatívvá váltam, és hiányzott belőlem az energia a kötelességemben. Nem az arrogáns beállítottságom tört elő belőlem? Olyan arrogáns és tudatlan voltam!

Eszembe jutott Isten szavainak egy olyan szakasza is, amelyben leleplezi az antikrisztusok beállítottságát. Isten azt mondja: „Az antikrisztusoknak a hírnév és a státusz az életük és a cél, amire életük során törekednek. Mindenben, amit tesznek, ez az első szempontjuk: »Mi történik majd a státuszommal? És a hírnevemmel? Ha ezt teszem, azzal jó hírnevet szerzek magamnak? Vajon emelni fogja a státuszomat az emberek fejében?« Ez az első dolog, amire gondolnak, ami kellőképp bizonyítja, hogy az antikrisztusok beállítottságával és lényegével bírnak – és ezért tekintenek így a dolgokra. Azt lehet mondani, hogy az antikrisztusok számára nem holmi plusz követelmény a hírnév és a státusz, és még kevésbé olyan dolgok, amelyek külsődlegesek számukra, amelyek nélkül ellennének. Ezek részei az antikrisztusok természetének, a zsigereikben, a vérükben vannak, velük született dolgok. Az antikrisztusok nem közömbösek aziránt, hogy van-e hírnevük és státuszuk; nem ez a hozzáállásuk. Akkor mi a hozzáállásuk? A hírnév és a státusz szorosan kapcsolódik a mindennapi életükhöz, a naponkénti állapotukhoz, ahhoz, hogy mire törekednek napi szinten. Az antikrisztusok számára a státusz és a hírnév az élet. Nem számít, hogyan élnek, nem számít, milyen környezetben élnek, nem számít, milyen munkát végeznek, nem számít, mire törekednek, mik a céljaik, mi az életük iránya, minden a jó hírnév és a magas státusz körül forog. Ez a cél pedig nem változik; soha nem tudják az ilyen dolgokat félretenni. Ez az antikrisztusok valódi arca és lényege. Kitehetnéd őket a hegyek mélyén egy őserdőbe, még akkor sem engednék el a hírnévre és státuszra való törekvést. Bármilyen embercsoportba helyezhetnéd őket, még mindig csak a hírnévre és a státuszra tudnak gondolni. Habár az antikrisztusok hisznek Istenben, egyenlővé teszik a hírnévre és státuszra való törekvést az Istenbe vetett hittel, és egyenrangúként kezelik ezt a két dolgot. Ami annyit tesz, hogy miközben az Istenben való hit útját járják, a saját hírnevükre és státuszukra is törekszenek. Elmondható, hogy az antikrisztusok szívében az igazságra való törekvés az Istenben való hitben a hírnévre és státuszra való törekvést jelenti, és hogy a hírnév és státusz hajszolása egyben az igazságra való törekvés – hírnevet és státuszt nyerni annyi, mint elnyerni az igazságot és az életet. Ha úgy érzik, hogy nem tettek szert hírnévre, nyereségre vagy státuszra, hogy senki sem néz fel rájuk, nem értékeli nagyra és nem követi őket, akkor elcsüggednek, azt hiszik, nincs értelme hinni Istenben, nincs értéke, és belül így tűnődnek: »Kudarcot vallottam azáltal, hogy így hiszek Istenben? Nincs remény a számomra?« Gyakran számítgatnak ilyen dolgokat a szívükben. Számítgatják, hogyan hasíthatnának ki egy helyet maguknak Isten házában, hogyan lehetne előkelő hírnevük a gyülekezetben, hogyan érhetik el, hogy az emberek figyeljenek rájuk, amikor beszélnek és dicséreteket zengjenek nekik, amikor cselekszenek, hogyan érhetik el, hogy az emberek kövessék őket, bárhol is vannak; és miként lehet befolyásos hangjuk a gyülekezetben, és hogyan legyen hírnevük, nyereségük és státuszuk – a szívükben nagyon ezekre a dolgokra összpontosítanak. Ezekre törekednek az ilyen emberek” (Az Ige, IV. kötet – Az antikrisztusok leleplezése. Kilencedik tétel (Harmadik rész)). Nagyon nehéz volt Isten azon szavaival szembesülnöm, amelyek leleplezték az antikrisztusok hírnév és státusz utáni törekvését, mert szíven találtak. Az antikrisztusok hírnév és a státusz utáni törekvése nem pusztán pillanatnyi dolog, hanem a zsigereikben van – ez egy egész életen át tartó törekvés. Számukra a státusz mindenek felett áll, még az életüknél is fontosabb. Az antikrisztusok mindig helyet követelnek az asztalnál, és nem hajlandók alárendelni magukat másoknak. Csak akkor éreznek ösztönzést a kötelességük végzésére, ha mindenki csodálja és imádja őket. Enélkül negatívvá válnak és lazsálnak, sőt még az Istenbe vetett hit sem érdekli már őket. Miben különbözött a viselkedésem egy antikrisztusétól? Akkor voltam motivált a kötelességemben, amikor mások felnéztek rám és nagyra értékeltek, de amikor a partnereim fejlődtek, és minden tekintetben felülmúltak, és a státusz iránti vágyam nem teljesült, már nem éreztem terhet a kötelességemben. Most, hogy az öntözési munka olyan fontos, és olyan sok újonnan érkezettnek van sürgős szüksége öntözésre, segítenem kellett volna nekik, hogy megértsék az igazságot, és megismerjék Isten munkáját, hogy a lehető leggyorsabban gyökeret verjenek az igaz úton. De nem szívvel-lélekkel csináltam. Csak a saját hírnevem és státuszom foglalkoztatott, és mindent Csao Cse-csienre hárítottam. Nem végeztem azt a kötelességet, amit végeznem kellett volna. Jellemtelen voltam! Nem éreztem se bűntudatot, se megbánást, amikor nem végeztem jól a kötelességemet. De azt látni, ahogy a hírnevem vagy státuszom csorbát szenved, ugyanolyan fájdalmas volt számomra, mintha magát az életemet veszíteném el. A hírnevemet és státuszomat érintő veszteségeimet és nyereségeimet számolgattam, és ez negatívvá és gyengévé tett. Mindig azt reméltem, hogy olyanná válok, mint a partnereim, jobb képességekkel, hogy mindenki engem kérdezzen azokról a dolgokról, amiket nem értenek, és velem akarják megbeszélni a dolgokat, hogy központi szerepet tölthessek be a csoportban. Ezt kergettem mindig, ezt akartam elnyerni. Arra összpontosítottam, hogy csodálatot és imádatot szerezzek másoktól. Nem ugyanaz volt a törekvésem mögött, mint egy antikrisztusnak? Mivel rossz úton jártam, és elvesztettem a Szentlélek munkáját és útmutatását, nem teljesítettem azt a kötelességet, amit teljesítenem kellett volna. Tehát még ha magasabb pozíciót kaptam volna is, és elnyertem volna mindenki csodálatát, nem jutottam volna arra a sorsra, hogy Isten kiiktat? Amikor erre rájöttem, kissé megijedtem. Láttam, hogy a státusz hajszolásával olyan útra léptem, ami szembemegy Istennel! Meg akartam változtatni a téves törekvésemet, és abbahagyni a másokkal való versengést. Végezni akartam azt a kötelességet, amit végeznem kellett.

Ezután kerestem a gyakorlás útját. Eszembe jutottak Isten ezen szavai: „Mit kell tennie valakinek ahhoz, hogy jól végezze a kötelességét? A kötelessége végrehajtása során minden dologban keresnie kell az igazságalapelveket, és teljes szívvel és teljes erejével kell végeznie azt – csak ez fogadható el. A teljes szív és erő bevetése azt jelenti, hogy az ember a teljes szívét beleteszi a kötelességébe, és nem hagyja, hogy más dolgok elfoglalják azt, minden erőfeszítését a kötelességébe fekteti, és kamatoztatja a képességét, az adottságait, az erősségeit, és azokat a dolgokat, amelyeket megért. Ha jó a megértésed és a felfogóképességed, amikor van egy jó ötleted, meg kell beszélned másokkal, meg kell hallgatnod mindenki véleményét, tanulnod kell mások erősségeiből a saját gyengeségeid ellensúlyozására, és harmonikusan kell együttműködnöd velük. Ily módon a kötelességed végrehajtása eredményeket fog hozni, és megfelelő színvonalon fogod végrehajtani a kötelességedet. Ha mindig mindent magadra akarsz vállalni, egyedül akarsz nagy dolgokat véghezvinni, és mutogatni akarod magad, hogy mások nagyra tartsanak, és elutasítod és elnyomod azokat az embereket, akiknek vannak erősségeik, nem adva nekik semmilyen lehetőséget azok kamatoztatására, akkor vajon végrehajtod a kötelességedet? Ez egyeduralkodóként való viselkedés; ez magamutogatás. Sátáni viselkedés, nem a kötelesség végrehajtása. Nem számít, milyen erősségei, adottságai vagy különleges tehetségei vannak egy embernek, nem tud maga vállalni egy egész munkaegységet; meg kell tanulnia összehangoltan együttműködni, ha jól akarja végezni a gyülekezet munkáját. Ezért a kötelességvégzésben a gyakorlás alapelve az összehangolt együttműködés. Amennyiben a teljes szívedet, minden erőfeszítésedet és teljes odaadásodat beleadod, és mindent felajánlasz, amit meg tudsz tenni, jól végzed a kötelességedet” (Az Ige, III. kötet – Az utolsó napok Krisztusának beszédei. A kötelesség megfelelő végzése összehangolt együttműködést kíván). Isten szavai utat mutattak nekem a gyakorláshoz. Függetlenül a képességeimtől, amennyiben a kötelességem végzése közben őszinte a szívem, jól együttműködöm másokkal, a szívemet és erőmet a munkának szentelem, mindent jól megteszek, amit tennem kell és tudok, anélkül hogy simlis lennék és lazsálnék, az összhangban lesz Isten szándékával. Valójában Isten azért adott hármunknak különböző képességeket és erősségeket, hogy kiegészíthessük egymást. A két partneremnek jó képességei voltak, és hatékonyak voltak a munkában; meglátták a problémák lényegét. Pótolták azt, ami belőlem hiányzott. A képességeim kissé hiányosak voltak, de egy kicsit idősebb voltam náluk, így kicsit alaposabban, átfogóbban tudtam átgondolni a dolgokat. Ha mindannyian kibontakoztatnánk az erősségeinket, és együtt dolgoznánk, az javára válna a munkánknak. De az igazság keresése helyett mindig a partnereim erősségeit hasonlítottam össze a saját gyengeségeimmel, ami miatt gyakran voltam passzív és negatív, és nem tudtam végezni a kötelességemet. Most belegondolva, tényleg túl ostoba voltam. Ezzel a megértéssel ezután proaktívabban tudtam végezni a kötelességemet. Bármilyen nehézségem vagy problémám volt, megbeszéltem a partnereimmel, hogy megoldjuk azokat. Amikor nem tartottak vissza a gyenge képességeim és az idős korom, sokkal nyugodtabbnak éreztem magam a kötelességemben. Továbbá, amikor közös akarattal teret adtunk az egyes enberek erősségeinek, nagyobb volt köztünk az összhang a közös munka során. Mindenki más feladatokon dolgozott, miközben együttműködtünk, és az öntözési munka eredményei sokat javultak.

E tapasztalat után elolvastam Isten szavait: „Akár sokan, akár kevesen végzitek együtt a kötelességeiteket, függetlenül a körülményektől, és függetlenül az időponttól, ne felejtsétek el ezt az egy dolgot – egyetértésben lenni! Ha ebben az állapotban éltek, akkor rendelkezni fogtok a Szentlélek munkájával” (Az Ige, III. kötet – Az utolsó napok Krisztusának beszédei. Harmadik rész). A szívemben megtapasztaltam, hogy ha elengedjük a hírnevet és a státuszt, és jól együttműködünk másokkal, könnyen elnyerjük a Szentlélek útmutatását, és jó eredményeket érünk el a kötelességeinkben. Hála Istennek!


20. Elengedem a betegséggel kapcsolatos gondjaimat és aggodalmaimat

Idén áprilisban súlyosbodott a fejfájásom, és amikor reggel felébredtem, a fejemet kezdtem duzzadtnak érezni, és fájt, az agyam ködös volt, és kissé szédültem. Éjszaka gyakran zsibbadtak a karjaim és a kezeim, és a nyakam is annyira fájt, hogy nem tudtam elfordítani a fejem. Azt gondoltam: „Már korábban is fájt a fejem, de általában reggelre jobban éreztem magam. Miért érzem mostanában a fejemet duzzadtnak és nehéznek, amikor felébredek?” Elmentem a kórházba kivizsgálásra, és az orvos azt mondta, hogy az agyam vérellátása elégtelen, és a vérnyomásom is magas. Az agy elégtelen vérellátása életveszélyes betegség az idősek számára, és ha nem kezelik, bármikor életveszélyessé válhat. Az orvos azonnal adott egy vérképzést segítő készítményt, hogy igyam meg. Bevettem az orvosságot, kissé idegesen, és erre gondoltam: „Tényleg ennyire komoly a baj? Hogy lehet ez? Ez az orvos ijesztgetni próbál engem? Ráadásul hiszek Istenben, és Ő vigyáz rám, és megóv engem!” Így hát szedtem néhány gyógyszert.

De egy idő után nem láttam semmi javulást. Rákerestem az interneten, és azt találtam, hogy ha az agy elégtelen vérellátása és a magas vérnyomás súlyosbodik, akkor agyvérzés alakulhat ki, és az agy elégtelen vérellátása iszkémiás sztrókhoz is vezethet. Az információk szerint ennek a betegségnek nagyon magas a halálozási aránya. Nyugtalanságot éreztem a szívemben. Folyton szédültem és ködös volt az agyam. Mindig álmos voltam, és soha nem volt energiám. Még a gépelési sebességem is nagyon lelassult, és a reakcióim lassabbá váltak. Arra is emlékeztem, hogy nyolcéves koromban apámnak agyvérzése volt. Amikor megbetegedett, először fájt a feje, és néhány nappal később a demencia jeleit kezdte mutatni. A karjai és a lábai zsibbadni kezdtek, és egy idő után egy szélütés miatt az egyik oldalára lebénult. Több hónapos kezelés után végül is elhunyt. Gondjaim és aggodalmaim hirtelen felszínre törtek, és eltűnődtem: „Vajon én is szélütést fogok kapni, mint az apám? Ha iszkémiás sztrókot kapok, nem az lesz-e számomra a vég? Akkor hogyan fogok törekedni az igazságra, és hogyan fogom végezni a kötelességemet? Ha végül félig lebénulok, mint apám, nemcsak hogy nem fogom tudni végezni a kötelességemet, de még az életemet is elveszíthetem egy napon. Miután oly sok éven át hittem Istenben, nem fogom-e végül elszalasztani az üdvösséget? Majdnem 60 éves vagyok, és olyan krónikus betegségeim vannak, mint a reumás ízületi gyulladás, és nyaki és ágyéki gerincproblémák. Több gyülekezetben is felelős vagyok az evangelizációs munkáért, de ilyen sok tennivalóval, ha folyton felidegesítem magam, nem fog-e súlyosbodni a betegségem?” Ekkor eszembe jutott valaki, akivel fiatal koromban együtt dolgoztam, és aki jósolt. A tenyeremből olvasott, és azt mondta, hogy 60 éves koromban fogok meghalni egy betegségben. Akkoriban nem vettem ezt komolyan, de ahogy közeledem ehhez a korhoz, tényleg igaz lehet, hogy csak 60 évig fogok élni? Úgy éreztem, hogy ha tényleg meghalok, nem leszek képes bizonyságot tenni Isten királyságának szépségéről. Zavartak és felzaklattak ezek a gondolatok, és még panaszkodtam is: „Éveken át végeztem a kötelességemet, még a gyengélkedéseimmel együtt is – miért nem szüntette meg Isten a betegségemet?” Minél többet gondolkodtam rajta, annál csüggedtebb lettem. Ezért módosítottam az alvási időbeosztásomat, és próbáltam pihenni, amennyit csak tudtam. Tornáztam is, és népi gyógymódokat kerestem, hogy kiegészítsem a kezelésemet. Mielőtt észrevettem volna, a gondolataim csak a testem gondozására koncentráltak, és már nem viseltem terhet a kötelességeimben. Csak azon aggódtam, hogy a túlhajszoltság tényleg a halálomat okozza. Mivel nagyon lassan követtem nyomon a munkát, az evangelizációs munka hatékonysága fokozatosan csökkent, és mégsem éreztem sürgetőnek a problémák megoldását, ami azt eredményezte, hogy az evangelizációs munka több gyülekezetben majdnem holtpontra jutott. Sőt még ez is eszembe jutott: „Öregszem, és olyan sok betegségem van. Talán azt kellene mondanom a vezetőknek, hogy hazamegyek a kötelességemet végezni, hogy ha rosszabbodik az állapotom, ott legyen a családom, hogy gondoskodjon rólam.” De aztán láttam, hogy több evangéliumi munkás is rossz állapotban van, és hogy az evangelizációs munka hatékonysága folyamatosan csökken, kicsit megijedtem, rájöttem, hogy az állapotom nem megfelelő, és akkor gyorsan Isten elé járultam, hogy imádkozzam: „Istenem, mivel elégtelen agyi vérellátást és magas vérnyomást diagnosztizáltak nálam, attól félek, hogy szélütést kapok, lebénulok, és meghalok, mint az apám. Emiatt nem akartam erőfeszítést tenni és idegeskedni a kötelességeim miatt, aminek következtében az evangelizációs munka hatékonysága jelentősen csökkent. Istenem, hajlandó vagyok bűnbánatot tartani és keresni az igazságot, hogy megoldjam a betegséggel kapcsolatos gondjaimat és aggodalmaimat. Kérlek, vezess engem.”

Ezután tudatosan kerestem Isten betegségről szóló szavait, hogy elolvassam őket. Isten következő szavait olvastam: „Aztán vannak olyanok, akiknek rossz az egészségi állapotuk, gyenge az alkatuk és nincs energiájuk, akik gyakran betegeskednek kisebb-nagyobb kórok miatt, akik még a mindennapi élethez szükséges alapvető dolgokat sem tudják elvégezni, akik nem tudnak úgy élni vagy mozogni, mint a normális emberek. Az ilyen emberek gyakran érzik magukat kényelmetlenül és rosszul a feladataik végzése közben; egyesek fizikailag gyengék, másoknak valódi betegségeik vannak, és természetesen vannak olyanok is, akiknek valamilyen ismert és lehetséges betegségük van. Az ilyen emberek, mivel ilyen gyakorlati fizikai nehézségeik vannak, gyakran süllyednek negatív érzelmekbe, és gyötrelmet, szorongást és aggodalmat éreznek. Miért éreznek gyötrelmet, szorongást és aggodalmat? Azért aggódnak, hogy ha továbbra is így végzik a kötelességüket, így fáradoznak és rohangálnak Istenért, és mindig ilyen fáradtnak érzik magukat, akkor vajon az egészségük egyre jobban meg fog romlani? Amikor elérik a 40 vagy az 50 éves kort, vajon ágyhoz lesznek kötve? Helytállóak-e ezek az aggodalmak? Tudna-e valaki konkrét megoldást adni arra, hogyan lehet ezt kezelni? Ki fog ezért felelősséget vállalni? Ki lesz a felelős? Akiknek rossz az egészségi állapotuk, és akik fizikailag alkalmatlanok, azok gyötrelmet, szorongást és aggodalmat éreznek az ilyen dolgok miatt” (Az Ige, VI. kötet – Az igazságra törekvésről. Hogyan kell törekedni az igazságra? (3.)). „Annak ellenére, hogy a születés, az öregség, a betegség és a halál állandó az emberiség körében, és elkerülhetetlenek az életben, vannak olyan fizikai alkattal vagy különleges betegséggel rendelkezők, akik – akár teljesítik kötelességüket, akár nem – gyötrelembe, szorongásba és aggodalomba süllyednek a test nehézségei és betegségei miatt; aggódnak a betegségük miatt, és a sok nehézség miatt, amit a betegségük okozhat nekik, aggódnak, hogy a betegségük súlyos lesz-e, milyen következményei lesznek, ha súlyosbodik, és hogy belehalnak-e. Különleges helyzetekben és bizonyos körülmények között ez a kérdéssorozat azt eredményezi, hogy gyötrelembe, szorongásba és aggodalomba merülnek, amiből képtelenek szabadulni; egyesek már azért is a gyötrelem, szorongás és aggodalom állapotában élnek, mert tudják, hogy súlyos vagy lappangó betegségük van, semmit sem tehetnek, hogy elkerüljék, és ezek a negatív érzelmek hatnak rájuk, befolyásolják és irányítják őket” (Az Ige, VI. kötet – Az igazságra törekvésről. Hogyan kell törekedni az igazságra? (3.)). Amit Isten leleplezett, az pontosan az én állapotom volt. Felismertem, hogy sok betegségem van, és az orvos is azt mondta, hogy életveszélyes a betegségem, és azt tapasztaltam, hogy a gyógyszerek nem segítenek. Ennek eredményeként állandó gondban és aggodalomban éltem, és minden gondolatomat a testem gondozására összpontosítottam. Már nem viseltem terhet a kötelességeimben, és nem voltam hajlandó erőfeszítéseket tenni, vagy áldozatokat hozni. Attól tartottam, hogy minél több erőfeszítést teszek, annál rosszabb lesz az állapotom, ami az agy elégtelen vérellátásából és a magas vérnyomásból adódik, és hogy ha iszkémiás sztrókom lesz, nem leszek képes végezni a kötelességeimet. Akkoriban mindennap zsibbadást éreztem a karjaimban és a kezeimben, és aggódtam, hogy ha ezek a tünetek súlyosbodnak, félig lebénulok, mint az apám, és végül meg is halok. Még akkor is, ha nem halok meg, hanem csak vegetálok, hogyan tudnám végezni a kötelességeimet, és hogyan tudnék jó cselekedeteket előkészíteni, hogy üdvözüljek és bemenjek a mennyek országába? Arra is emlékeztem, hogy amikor fiatal voltam, valaki jósolt nekem, és azt mondta, hogy 60 éves koromban betegségben fogok meghalni, és most, hogy közeledtem a hatvanhoz, még jobban aggódtam, hogy vajon tényleg meg fogok-e halni. A gond és az aggodalom állapotában éltem, és nem a kötelességeimre összpontosítottam. Amikor a munkám során problémák merültek fel, nem éreztem, hogy sürgősen meg kell oldanom őket, ami miatt az evangelizációs munka hatékonysága jelentősen csökkent. Gyorsan Isten elé járultam, hogy az igazságot keressem a gondjaim és aggodalmaim megoldása érdekében.

Isten következő szavait olvastam: „Amikor megbetegszel, az azért van, hogy felfedje minden észszerűtlen követelésedet, irreális képzelődésedet és elképzelésedet Istenről, továbbá azért, hogy próbára tegye az Istenbe vetett hitedet és a Neki való alávetettségedet. Ha átmész a próbán ezekben a dolgokban, akkor igazi bizonyságtételed és valódi bizonyítékod van az Istenbe vetett hitedről, az Isten iránti hűségedről és a Neki való alávetettségedről. Ez az, amit Isten akar, és ez az, amit birtokolnia kell és meg kell élnie egy teremtett lénynek. Hát nem mind pozitív dolgok ezek? (De igen.) Ezek mind olyasmik, amikre az embereknek törekedniük kell. Sőt, ha Isten megengedi, hogy megbetegedj, vajon nem tudja-e a betegségedet bármikor és bárhol el is venni? (De igen.) Isten bármikor és bárhol elveheti a betegségedet, nem teheti-e meg tehát azt is, hogy a betegséged megmaradjon, és soha ne múljon el? (Megteheti.) És ha Isten miatt ez a betegség soha nem múlik el, akkor is el fogod tudni végezni a kötelességedet? Képes leszel-e megtartani az Istenbe vetett hitedet? Vajon nem próbatétel ez? (De az.) Ha megbetegszel, majd néhány hónap múlva meggyógyulsz, akkor az Istenbe vetett hited, valamint az Őhozzá való hűséged és a Neki való alávetettséged nincs próbára téve, és nincs bizonyságtételed. Könnyű elviselni a betegséget néhány hónapig, de ha a betegséged két vagy három évig tart, és a hited, valamint a vágyad, hogy alávetett és hűséges legyél Istenhez, nem változik, hanem egyre valóságosabbá válik, ez nem azt mutatja-e, hogy növekedett az életed? Nem aratod-e le ezt a termést? (De igen.) Tehát, ha valaki, aki valóban az igazságra törekszik, beteg, akkor átéli és személyesen megtapasztalja a betegségéből fakadó rengeteg hasznot. Nem próbál aggódva menekülni a betegsége elől, és nem aggódik amiatt, hogy mi lesz a sorsa, ha a betegsége elhúzódik, hogy milyen problémákat fog okozni, hogy rosszabbodik-e, vagy hogy meg fog-e halni – nem aggódik ilyen dolgok miatt. Amellett, hogy nem aggódik ilyen dolgok miatt, képes pozitívan bemenni, képes igazán hinni Istenben, képes arra, hogy igazán alávetett legyen Neki, és hűséges Hozzá. Azáltal, hogy így gyakorol, eljut oda, hogy bizonyságtétele lesz, ez szintén nagyban elősegíti az életbe való belépést és a beállítottság megváltozását, ez pedig szilárd alapot teremt számára az üdvösség elnyeréséhez. Milyen csodálatos is ez!” (Az Ige, VI. kötet – Az igazságra törekvésről. Hogyan kell törekedni az igazságra? (4.)). „Isten a betegség által meg akar menteni és meg akar tisztítani téged. Mit szeretne megtisztítani benned? Szeretne megtisztítani az összes túlzó vágyadtól és követelésedtől Istennel szemben, sőt megtisztítani a különböző számításoktól, ítéletektől és tervektől is, amelyekkel a túlélés és életben maradás érdekében mindenáron előállsz. Isten nem kéri, hogy terveket készíts, nem kéri, hogy ítélkezz, és nem engedi meg neked, hogy túlzó vágyaid legyenek Vele szemben; Ő csak azt várja el tőled, hogy alávesd magad Neki, és az alávetettség gyakorlása és megtapasztalása során megismerd a saját hozzáállásodat a betegséghez és ezekhez a testi feltételekhez, amelyeket Ő ad számodra, valamint hogy megismerd a saját személyes vágyaidat. Amikor megismered ezeket a dolgokat, akkor fogod tudni érzékelni, hogy mennyire a javadra válik, hogy Isten így intézte számodra a betegség körülményeit, vagy hogy ezt a testi állapotot adta neked; és akkor fogod tudni érzékelni, hogy ezek mennyire hasznosak a beállítottságod megváltoztatását, az üdvösséged elérését és az életbe való belépésedet illetően. Éppen ezért, amikor a betegség jelentkezik, nem szabad mindig azon gondolkodnod, hogyan úszhatod meg vagy menekülhetsz el előle, illetve hogyan zárhatod ki” (Az Ige, VI. kötet – Az igazságra törekvésről. Hogyan kell törekedni az igazságra? (3.)). Isten szavaiból megértettem Isten szándékát. Azzal, hogy Isten betegséget okozott nekem, függetlenül attól, hogy hosszú vagy rövid időbe telik, amíg felépülök belőle, és attól, hogy Isten meggyógyított-e vagy sem, Isten azt akarta, hogy a betegségemben igazi alávetettséget mutassak. Isten meg akarta vizsgálni, hogy hűséges vagyok-e a kötelességeimben, és ami még fontosabb, meg akarta tisztítani és változtatni a romlott beállítottságomat. De amikor meghallottam, hogy az orvos szerint életveszélyes betegségem van, azonnal a gond és az aggodalom állapotába estem. Féltem, hogy a betegségem súlyosbodik, vagy akár részleges bénuláshoz is vezet, és attól féltem, hogy ha az állapotom rosszabbodik, és meghalok, akkor nem üdvözülök, és nem megyek be a mennyek országába. Nemcsak a hit, és az Istennek való alávetettség hiányzott belőlem, hanem azt is alkualapként használtam, hogy hazamegyek a kötelességemet végezni, így próbálva érvelni Isten előtt. Panaszkodtam, hogy Isten nem szünteti meg a betegségemet, és még az is megfordult a fejemben, hogy elhagyom az aktuális feladatokat, és elmegyek, hogy otthon végezzem a kötelességeimet. Hol volt az alávetettségem, és az Isten iránti hűségem? Amikor korábban rövid ideig tartó, enyhe fejfájásaim voltak, még képes voltam kitartani a kötelességeim mellett, és úgy éreztem, hogy elég hűséges vagyok Istenhez, de amikor idén utánaolvastam a betegségemnek, és azt találtam, hogy a halálozási arány igencsak magas, nem akartam áldozatot hozni a kötelességeimben, kényelmes és felületes lettem a kötelességeimben, ami jelentősen hátráltatta több gyülekezet evangelizációs munkáját. Rájöttem, hogy mennyire önző és megvetendő vagyok, és mennyire hiányzik belőlem az Istennek való igazi alávetettség. Teljesen feltárultam e betegség által, és ha ez nem történik meg velem, akkor szégyentelenül a hűség és az Istennek való alávetettség koronáját tettem volna a fejemre. Ez a betegség gazdag lakoma volt, amit Isten rendezett nekem! Megértve Isten szándékát, sokkal nyugodtabbnak éreztem magam a szívem mélyén. Imádkoztam Istenhez: „Istenem, akár javul a betegségem, akár rosszabbodik, hajlandó vagyok félretenni gondjaimat és aggodalmaimat, alávetni magam a Te vezénylésednek és elrendezéseidnek, és hamarosan szívemet-lelkemet beleadom a kötelességeimbe. Te vezess engem arra, hogy továbbra is elgondolkodjak magamon, és levonjam a tanulságokat.”

Ismét elgondolkodtam magamon. Megkérdeztem magamtól, hogy annyi évnyi Istenben való hit után, amikor a betegségem nem javult, miért veszítettem el a hitemet Istenben, és miért nem volt motivációm a kötelességeimben? Elmélkedésem során Isten szavaira gondoltam: „Csak szavakban vagytok hűségesek, tudásotok csupán gondolkodásból és elképzelésekből áll, fáradozásotok a mennyei áldások elnyerésére irányul – hát akkor mégis milyen lenne a hitetek? Még ma is süket fülekre talál nálatok az igazság minden egyes szava” (Az Ige, I. kötet – Isten megjelenése és munkája. Mire meglátod Jézus szellemi testét, Isten újjáteremti a mennyet és a földet). Isten szavai valóban fején találták a szöget, amikor az én megvetendő szándékaimról volt szó. Úgy tűnt, mintha sok éven át végeztem volna a kötelességeimet, áldozatokat hoztam volna, és megerőltettem volna magam, de legbelül az volt a szándékom, hogy áldásokat szerezzek. Azt gondoltam, hogy mivel ennyi éven át kitartottam a kötelességeim mellett, miközben beteg voltam, hogy ha nem is volt érdemem, legalább keményen dolgoztam, és megpróbáltam ezeket a dolgokat tőkeként felhasználni, hogy alkudozzam Istennel a mennyek országának áldásaiért. Amikor láttam, hogy a betegségemből könnyen szövődmények adódhatnak, amelyek bénuláshoz vagy akár halálhoz is vezethetnek, és a reményeim, hogy bemegyek a mennyek országába, szertefoszlóban vannak, az Istent eláruló természetem teljesen lelepleződött. Egyre kevésbé viseltem terhet a kötelességeimben, és az elmém arra összpontosított, hogy népi gyógymódokat találjak a betegségemre. Nem akartam bajlódni az evangelizációs munka csökkenő hatékonyságának megoldásával, és csak attól féltem, hogy ha túl keményen dolgozom, és meghalok, nem kapom meg a mennyek országának áldásait. Még a tartaléktervemet is fontolóra vettem, és arra gondoltam, hogy feladom a feladatokat, és hazamegyek. Rájöttem, hogy valójában nincs bennem hűség, és hogy csak azért végzem a kötelességeimet, hogy elnyerjem az áldásokat. Ha nem az történt volna, hogy ezen a betegségen keresztül feltárulok, akkor nem eszméltem volna rá arra a megvetendő szándékomra, hogy csak áldásokat keresek a hitemben, vagy azokra az észszerűtlen követelésekre, amelyeket Istennel szemben támasztottam. Az, hogy olyasvalaki, mint én, aki tele van romlott beállítottságokkal, mégis be akar menni a királyságba, és élvezni akarja Isten áldásait, igazán szégyenletes! Adósnak éreztem magam, és bűntudatom volt. Teremtett lény vagyok, és a kötelességeim végzése tökéletesen természetes és indokolt. Nagyon élveztem az Istentől kapott igazság ellátását, ezért feltétel nélkül végeznem kell a kötelességeimet, hogy viszonozzam Isten szeretetét.

Később, Isten szavait olvasva, világosabban megértettem a halált. Mindenható Isten azt mondja: „A halál kérdése ugyanolyan természetű, mint más kérdések. Nem az emberekre van bízva, hogy maguk döntsenek róla, még kevésbé változtatható meg az ember akaratával. A halál ugyanolyan, mint az élet bármely más fontos eseménye: teljes mértékben a Teremtő eleve elrendelése és szuverenitása alatt áll. Ha valaki könyörögne a halálért, nem biztos, hogy meghalna; ha könyörögne az életért, nem biztos, hogy élne. Mindez Isten szuverenitása és eleve elrendelése alatt áll, és mindez Isten hatalma, Isten igazságos természete, Isten szuverenitása és intézkedései alapján változik és dől el. Ezért, mondjuk, ha súlyos betegség ér, egy végzetesnek tűnő súlyos betegség, nem fogsz feltétlenül meghalni – ki dönti el, hogy meghalsz-e vagy sem? (Isten.) Isten dönti el. És mivel Isten dönti el, és az emberek nem dönthetnek ilyesmiről, miért szoronganak és gyötrődnek az emberek? Olyan ez, mint az, hogy kik a szüleid, és mikor és hol születtél – ezeket a dolgokat sem választhatod meg. A legbölcsebb döntés ezekben a kérdésekben az, ha hagyjuk, hogy a dolgok a maguk természetes útját járják, ha alávetjük magunkat, és nem választunk, ha nem áldozunk erre a kérdésre semmilyen gondolatot vagy energiát, és nem gyötrődünk, szorongunk vagy aggódunk emiatt. Mivel az emberek nem képesek maguk választani, ezért ostobaság és bölcstelenség ennyi energiát és gondolatot fordítani erre a kérdésre. Az embereknek, amikor a halál roppant fontos kérdésével szembesülnek, nem azt kellene tenniük, hogy gyötrődnek, bosszankodnak miatta, vagy félnek tőle, hanem mit? Az embereknek várniuk kellene, igaz? (Igen.) Így van? Vajon a várakozás azt jelenti, hogy várni a halálra? Várni a halálra, amikor a halál közeledik? Így van ez? (Nem, az embereknek pozitívan kell szembenézniük vele, és alá kell vetniük magukat.) Így van, ez nem a halálra való várakozást jelenti. Ne rémüljetek meg a haláltól, és ne használjátok minden energiátokat arra, hogy a halálra gondoljatok. Ne arra gondoljatok egész nap, hogy »Vajon meg fogok halni? Mikor fogok meghalni? Mit fogok tenni a halálom után?« Egyszerűen ne gondoljatok rá. Egyesek azt mondják: »Miért ne gondoljak rá? Miért ne gondoljak rá, amikor meg fogok halni?« Mert nem tudni, hogy meg fogsz-e halni vagy sem, és nem tudni, hogy Isten megengedi-e, hogy meghalj – ezek ismeretlen dolgok. Konkrétan, nem tudni, mikor fogsz meghalni, hol fogsz meghalni, vagy hogy a tested mit fog érezni, amikor meghalsz. Az, hogy az agyadat töröd, hogy olyan dolgokon gondolkodsz és töprengsz, amiket nem tudsz, hogy szorongsz és aggódsz miattuk, vajon nem tesz téged ostobává? Mivel ostobává tesz, nem kellene ezeken a dolgokon törnöd a fejed” (Az Ige, VI. kötet – Az igazságra törekvésről. Hogyan kell törekedni az igazságra? (4.)). „Követed Istent és azt mondod, hogy hiszel Benne, de ugyanakkor babonák irányítanak és zavarnak. Akár olyan gondolatokat is képesek vagytok követni, amelyeket a babonák ültetnek el az emberekben, vagy ami még súlyosabb: némelyikőtök fél ezektől a babonás gondolatoktól és tényektől. Ez a legnagyobb káromlás Istennel szemben. Nem csak hogy nem vagy képes Isten mellett tanúságot tenni, hanem még követed is a Sátánt az Isten szuverenitásának való ellenállásban – ez káromlás Istennel szemben” (Az Ige, VI. kötet – Az igazságra törekvésről. Hogyan kell törekedni az igazságra? (16.)). Isten szavainak ítélete riadalmat és félelmet keltett bennem. Arra gondoltam, hogy az állapotom a közelmúltban súlyosbodott, és az orvos azt mondta, hogy életveszélyes a betegségem, és eszembe jutott, amit egy tenyérjós egyszer mondott – hogy 60 éves koromban betegségben fogok meghalni, és így rögtön azon kaptam magam, hogy a gond és az aggodalom állapotában élek. Féltem, hogy valóban meghalhatok, ezért mindenféle kezelést kipróbáltam, remélve, hogy gyorsan megszabadulok ettől a betegségtől. Most visszatekintve, látom, hogy valóban vak és tudatlan voltam. Életem és halálom Isten kezében van, és az, hogy mikor és hogyan halok meg, mind Isten eleve elrendelése és szuverenitása alatt áll. Akár beteg vagyok, akár nem, amikor eljön az eleve elrendelt időm, meg fogok halni, még akkor is, ha nem vagyok beteg. De ha még nem értem el az eleve elrendelt időt, még ha súlyos betegséget kapok is, nem fogok meghalni. De én nem értettem Isten hatalmát és szuverenitását, és befolyásolt és megzavart az, amit egy tenyérjós mondott, attól féltem, hogy amit mondott, az tényleg valóra válik. Hol volt Isten helye a szívemben? Nem tagadtam-e ezzel Isten eleve elrendelését és szuverenitását? Ez Isten káromlása volt! Olyan bolond voltam, legszívesebben megpofoztam volna magam. Apámra gondoltam, aki csak 40 éves volt. Rengeteg pénzt költött kezelésekre, de nem tudta meggyógyítani a betegségét, és amikor eljött az eleve elrendelt ideje, senki sem tudta életben tartani. Ezzel szemben azt is láttam, hogy az egyik nővér nagyapja több mint 10 éve rákos volt. Az orvosok azt mondták, hogy nem fog sokáig élni, de a diagnózis után még sok évig élt kezelés nélkül. Még 70 éves kora elmúltával is rendszeresen járt a piacra. Bár több betegségem is van, az, hogy az állapotom romlik-e, szélütéssé, bénulássá fejlődik-e, vagy akár halálhoz vezet-e, olyan dolgok, amiket nem tudok megjósolni vagy irányítani. De a gond és aggodalom csapdájába estem, és nem végeztem szívvel-lélekkel a kötelességemet. Nem volt ez ostobaság tőlem? Akár élek, akár meghalok, alá kell vetnem magam Isten eleve elrendelésének és elrendezéseinek, és nem kellene aggódnom vagy zaklatottnak lennem olyan dolgok miatt, amelyeket nem tudok megjósolni vagy irányítani. Tekintve, hogy az elmém még normálisan működik, és még van energiám a kötelességeim végzésére, gyorsan meg kellett változtatnom az állapotomat, átállítani a gondolkodásmódomat, szívvel-lélekkel végezni a kötelességeimet, mindent megtenni, hogy megoldjam az evangelizációs munkában felmerülő problémákat, megoldani a testvérek negatív állapotát, motiválni őket, hogy hirdessék az evangéliumot és tegyenek tanúságot Isten mellett, és még több embert elhozni az Ő házába, akik szomjazzák Isten megjelenését, hogy megkapják az Ő üdvösségét. Ily módon, még ha meg is halok, nem fogok semmit megbánni.

Később tovább olvastam Isten szavait: „Mi az értéke egy ember életének? Pusztán annyi, hogy a testi örömöknek, például az evésnek, ivásnak és a szórakozásnak hódolhasson? (Nem.) Akkor mi? Kérlek, fejtsétek ki a gondolataitokat! (Egy embernek legalább annyit kell elérnie az életében, hogy teljesítse egy teremtett lény kötelességét.) Úgy van. [...] Egy tekintetben a teremtett lény kötelességének teljesítéséről van szó. Más tekintetben arról, hogy a képességeiteknek és adottságaitoknak megfelelően mindent tegyetek meg a lehető legjobban, legalább odáig jussatok el, ahol a lelkiismeretetek nem vádol titeket, ahol megbékéltek a saját lelkiismeretetekkel, és ahol mások szemében elfogadhatónak bizonyultok. Egy lépéssel továbbhaladva, egész életed során, függetlenül attól, hogy milyen családba születtél, milyen a tanulmányi háttered vagy a képességed, valamelyest meg kell értened azokat az alapelveket, amelyeket az embereknek fel kellene fogniuk az életben. Például, hogy az embereknek milyen úton kellene járniuk, hogyan kellene élniük, és hogyan kell értelmes életet élni – legalább egy kicsit meg kellene ismerned az élet igazi értékét. Az ember nem élheti ezt az életet hiába, és nem jöhet hiába erre a földre. Más tekintetben, életed során teljesítened kell a küldetésedet; ez a legfontosabb. Nem valami nagy küldetés, kötelesség vagy felelősség teljesítéséről beszélünk, de legalább valamit el kell érned. Az egyházban például egyesek minden erőfeszítésüket az evangélium terjesztésének munkájába fektetik, ennek szentelik egész életük energiáját, nagy árat fizetnek érte és sok embert megnyernek. Emiatt úgy érzik, hogy nem hiába élték az életüket, és az értéket és vigaszt tartogat számukra. Amikor szembenéznek egy betegséggel vagy a halállal, amikor összegzik az életüket és felidézik mindazt, amit valaha tettek, az utat, amelyen jártak, vigaszt találnak a szívükben. Nem élnek át vádaskodást vagy megbánást. [...] Az emberi élet értéke és a követendő helyes út valamilyen értékes dolog megvalósítását és egy vagy több értékes munka elvégzését foglalja magában. Ezt nem karriernek hívják, hanem helyes útnak és helyes feladatnak is. Mondjátok meg Nekem, megéri az embernek megfizetni az árat azért, hogy valamilyen értékes munkát végezzen, értelmes és értékes életet éljen, továbbá az igazságra törekedjen és elérje azt? Ha valóban vágysz arra, hogy az igazságra törekedj és megértsd azt, hogy az életben a helyes útra lépj, hogy jól teljesítsd a kötelességedet, és értékes és tartalmas életet élj, akkor nem kellene haboznod, hogy minden erődet beleadd, megfizesd az árat, és minden idődet és a napjaid egészét odaadd. Ha ebben az időszakban megtapasztalsz egy kis betegséget, az nem számít majd, nem fog megtörni téged. Nem sokkal magasabb rendű ez, mint egy egész életen át tartó kényelem és semmittevés, a fizikai test etetése addig a pontig, amíg jól táplált és egészséges lesz, majd végül a hosszú élet elérése? (De.) E két lehetőség közül melyik segíti elő jobban az értékes életet? Melyik hozhat vigaszt és melyik nem okoz megbánást az emberekben, amikor a legvégén szembenéznek a halállal? (Ha értelmes életet élünk.) Értelmes életet élni azt jelenti, hogy eredményeket és vigaszt érzünk a szívünkben” (Az Ige, VII. kötet – Az igazságra törekvésről. Hogyan kell törekedni az igazságra? (6.)). Isten szavainak útmutatása alapján megértettem, hogyan élhet az ember értelmes és értékes életet, és nagyon felbuzdult a szívem. Én a Sátán által megrontott ember vagyok, de Isten ma felemelt, és végezni tudom a teremtett lény kötelességét, élhetek, hogy hirdessem az evangéliumot és tanúságot tegyek a Teremtőről, elvezessem a szenvedésben és sötétségben élőket Istenhez, hogy megkapják az Ő üdvösségét, és oltalomban részesüljek Istentől, hogy túlélhessem a nagy szerencsétlenségeket. Ez olyan értékes és jelentőségteljes dolog! Kevesebbek vagyunk a pornál, Isten mégis kegyelemmel bánik velünk. Az, hogy ehetjük, ihatjuk, és élvezhetjük Isten szavainak ellátását, megérthetünk oly sok igazságot és misztériumot, és képesek vagyunk végezni a teremtett lény kötelességét, ezek olyan áldások, amelyeket a történelem során még a királyok sem élvezhettek! Igazán megtisztelő számunkra, hogy találkozhatunk ezzel az elképzelhetetlenül ritka lehetőséggel! Ha csak a testemnek viselem gondját, és nem akarok erőfeszítést tenni, vagy áldozatot hozni a kötelességemben, még ha hazamegyek is, és ápolom a testemet, hogy meggyógyuljak ha nem végeztem jól a kötelességemet, és elvesztettem a teremtett lény funkcióját, akkor nem úgy fogok-e élni, mint egy két lábon járó hulla? A lélek fájdalmát nem lehet helyrehozni. Ezután gyorsan beszéltem Isten szándékairól az evangéliumi munkásoknak, és amikor problémákat és eltéréseket fedeztem fel az evangelizációs munkájukban, azonnal megoldásokat ajánlottam, és az evangelizációs munka fokozatosan javulni kezdett. Két hónappal később az evangelizációs munka eredményei ezekben a gyülekezetekben megduplázódtak. Ezután abbahagytam a gyógyszerek szedését, a vérnyomásom normálisra állt vissza, és a fejemet már nem éreztem duzzadtnak, és nem fájt. Amikor nem volt sok munka, akkor egy kicsit többet pihentem, és alkalmanként, amikor sok volt a munka, és sokáig fenn kellett maradnom, másnap reggel, amikor felébredtem, a fejemet már nem éreztem olyan duzzadtnak, és nem fájt annyira, mint korábban. A karjaim és a kezeim éjszakai zsibbadása is megszűnt, és igazán hálás voltam Istennek.

Később kaptam egy levelet a felsőbb vezetőktől, amelyben megkértek, hogy legyek felelős Sujjüan körzet több mint egy tucat gyülekezete evangelizációs munkájának nyomon követéséért. Amikor elolvastam a levelet, erre gondoltam: „Ilyen sok gyülekezet evangelizációs munkájának nyomon követése nagyobb áldozatvállalást, több erőfeszítést és több szellemi energiát igényel. Ha túlságosan igénybe veszem az agyamat, vajon nem fog visszatérni a betegségem?” Ezen gondolkodva felismertem, hogy valami nincs rendben az állapotommal. Hát nem épp az imént szabadultam meg a betegségemmel kapcsolatos gondoktól és aggodalmaktól? Miért aggódom újra? Ezért imádkoztam Istenhez, hajlandó voltam alávetni magam. Utána elolvastam Isten szavait: „Akár beteg vagy, akár fájdalmaid vannak, amíg csak lélegzel, amíg még élsz, amíg még tudsz beszélni és járni, addig van energiád a kötelességed teljesítésére, és jól kell viselkedned a kötelességed teljesítése során, szilárdan megállva abban. Nem szabad lemondanod a teremtett lény kötelességéről és a felelősségről, amelyet a Teremtő adott neked. Amíg meg nem halsz, el kell végezned a kötelességedet, és jól kell teljesítened” (Az Ige, VI. kötet – Az igazságra törekvésről. Hogyan kell törekedni az igazságra? (3.)). Isten szavai hitet és erőt adtak nekem, és amíg élek, képes vagyok beszélni és járni, engedelmesnek és gyakorlatiasnak kell lennem, és végeznem kell a teremtett lény kötelességét. Ha belegondolok, a betegségeim ekkorra már lényegében meggyógyultak, és bár a munkaterhelés egy kicsit nagyobb volt, észszerűen meg tudtam szervezni az időbeosztásomat, és függetlenül attól, hogy a jövőben kiújul-e a betegségem, hagytam, hogy Isten úgy vezényeljen és rendezzen el, ahogyan kívánja. Ezért küldtem egy választ a vezetőknek, hogy hajlandó vagyok engedelmeskedni az egyház intézkedéseinek, és hajlandó vagyok harmonikusan együttműködni mindenkivel, hogy jól végezzük a kötelességet.


21. Miért nem sikerült felügyelnem és nyomon követnem a munkát?

2023 novemberében prédikátornak választottak. Mivel gyakran nyomon követtem Anna gyülekezetvezető munkáját, és eligazítottam azt, észrevettem, hogy haladást ért el a kötelessége végzésében, hatékonyabban valósította meg a munkát, mint korábban, és jobb eredményeket ért el munkájában. Úgy gondoltam, hogy ez a nővér felvállalja a terhet a kötelességében, és meglehetősen keményen dolgozik, ezért elég nyugodt voltam vele kapcsolatban. Ezt követően már csak a többi gyülekezetvezető munkájának nyomon követésére és felügyeletére összpontosítottam, Anna munkájának felügyeletét és nyomon követését pedig abbahagytam. Egy idő után a felelősségi körömbe tartozó gyülekezetek evangelizációs munkájának eredményei hanyatlani kezdtek. Találkoztam a gyülekezetvezetőkkel, hogy megtudjam, hogyan oldják meg a problémákat, és amikor problémákat fedeztem fel, közösséget nyújtottam nekik, rámutattam a problémákra, és segítettem nekik. Mivel azonban Annában megbíztam, nem mentem el, hogy tájékozódjak a munkájáról, és csak egyszerűen emlékeztettem, hogy foglalja össze az evangelizációs munka eltéréseit és problémáit. Anna akkor beleegyezett. Az Anna felelősségi körébe tartozó munka korábban eredményes volt, de ezúttal az eredményei visszaestek, ezért, amikor a felsőbb vezetők tudomást szereztek arról, hogy nem összpontosítok Anna munkájának nyomon követésére, külön emlékeztetőt küldtek, hogy a lehető leggyorsabban végezzek tényleges ellenőrzést a munkájával kapcsolatban. Azt gondoltam magamban: „Épp a minap emlékeztettem. Ha most odamegyek és ellenőrzöm a munkáját, vajon azt fogja gondolni, hogy nem bízom benne?” Amikor erre gondoltam, nem mentem el ellenőrizni a munkáját. Ennek eredményeként egy idő után az Anna felelősségi körébe tartozó evangelizációs munka eredményei folyamatosan romlottak. Csak amikor ténylegesen tájékozódtam a munkájáról, akkor fedeztem fel, hogy Anna csupán utasítások továbbításával valósította meg a munkát, és hogy egyszerűen egyáltalán nem oldott meg tényleges problémákat, és a testvérek által az evangélium hirdetése során tapasztalt problémák és nehézségek nem oldódtak meg. Ez hatással volt az evangelizációs munkára. Csak ekkor jöttem rá, hogy egyszerűen én magam sem végeztem semmilyen tényleges munkát, és némi önvád ébredt a szívemben. Találkoztam Annával, hogy közösséget vállaljak vele, és rámutattam a problémáira. Ezt követően azt láttam, hogy Anna változtatott a dolgokon, és végzett némi konkrét munkát, ezért nem foglaltam össze a saját problémáimat, és nem gondolkodtam el rajtuk.

2024 áprilisában a felsőbb vezetők elintézték, hogy további két gyülekezet evangelizációs munkájáért is én feleljek. Egy ideig tartó nyomon követés után felfedeztem, hogy az egyik gyülekezet vezetője, Martha, viszonylag jó képességű, időben el tudja végezni a szükséges munkát, és képes felfedezni a problémákat, amikor összefoglalja a munkáját. Ennek eredményeként jó véleménnyel voltam róla, és úgy éreztem, hogy ő alkalmasabb a tényleges munkavégzésre, mint a többi gyülekezetvezető. Amikor láttam, hogy a Martha felelősségi körébe tartozó evangelizációs munka eredményei meglehetősen jók, még jobban megbíztam benne, és nagyon ritkán érdeklődtem részletesen a munkájáról. Júniusban annak a gyülekezetnek, amelyért Martha felelt, az evangéliumhirdetési eredményei némileg visszaestek. Akkoriban találkoztam vele, hogy tájékozódjak a helyzetről, és megtudtam, hogy nehézségekkel küzd, mert problémái adódnak az internettel, amikor a munkát próbálja végezni, és hogy már nem vállalja fel a terhet a kötelessége végzésében. Rámutattam a problémáira, és közösséget vállaltam vele arról, hogyan támaszkodjon Istenre a kötelessége végzése során, amikor ilyen nehézséggel szembesül; a munkát nem késleltethette. Egy héttel később Wilma nővér, akivel együtt dolgoztam, emlékeztetett, hogy kövessem nyomon Martha munkájának helyzetét, és tájékozódjak róla. Azt gondoltam magamban: „Néhány nappal ezelőtt közösséget vállaltam vele – valószínűleg éppen most próbál változtatni a dolgokon. Van némi munkaképessége, így nem lesznek komolyabb problémák.” Ezért aztán nem találkoztam vele. Csak néhány nappal később, amikor Wilma újra emlékeztetett, próbáltam megszervezni egy találkozót Marthával, hogy tájékozódjak a munkájáról. A találkozót azonban továbbra sem tudtam megszervezni. Folyamatosan azt mondta, hogy problémái vannak az internettel, vagy hogy még mindig elfoglalt. Akkoriban nem sokat gondolkodtam ezen. Úgy gondoltam, hogy amíg dolgozik, addig minden rendben van. Nem számítottam rá, hogy két héttel később annak a gyülekezetnek, amelyért Martha felelt, az evangelizációs munkaeredményei drámaian visszaesnek. Csak ekkor kezdtem aggódva kutatni az okát, és felfedeztem, hogy az evangéliumi diakónus és több evangéliumi munkás csupán személyes ügyekkel van elfoglalva, és nem hirdeti az evangéliumot. Emiatt Martha negativitásban élt, és nem vállalt közösséget a problémák időbeni megoldása érdekében. Ez azt jelentette, hogy az evangéliumi munkások egyre kevesebb terhet vállaltak, és valójában nem végezték a kötelességüket. Megdöbbentem, amikor ilyen súlyos problémákat láttam a nővérem felelősségi körében. Elkerülhetetlen felelősségem volt e problémák kialakulásában: mindezeket az én mulasztásom okozta, hogy nem követtem nyomon időben a nővérem munkáját. Rendkívül szomorú voltam, és könnyek között imádkoztam Istenhez: „Drága Istenem, jól akarom végezni a kötelességemet, de nézd, milyen zűrzavart okoztam! Úgy érzem, igazán nem érdemlem meg, hogy ezt a kötelességet végezzem. Kérlek, vezess és adj útmutatást, hogy tanuljak ebből az ügyből, hogy tudjam, mit kell tennem legközelebb, hogy jól végezzem ezt a kötelességet!”

Egyszer a felsőbb vezetők eljöttek, hogy összejövetelt tartsanak velünk, és Isten szavainak egy olyan részletét olvastuk, amely kifejezetten az én állapotomra vonatkozott. Mindenható Isten azt mondja: „A hamis vezetők soha nem érdeklődnek azokról a felügyelőkről, akik nem végeznek tényleges munkát, illetve akik nem a megfelelő munkájukkal foglalkoznak. Azt gondolják, hogy csak meg kell választaniuk egy felügyelőt, és ezzel készen is vannak, és hogy a felügyelő azután már maga tudja kezelni az összes munkával kapcsolatos dolgot. A hamis vezetők tehát mindössze összejöveteleket tartanak időnként, és nem felügyelik a munkát, nem is kérdeznek rá, hogy az hogy megy, hanem olyan főnökként viselkednek, aki kivonja magát a munkából. Ha valaki jelent egy felügyelővel kapcsolatos problémát, egy hamis vezető azt fogja mondani: »Ez csak egy kisebb probléma, minden rendben van. Ti magatok is el tudjátok intézni. Ne engem kérdezzetek.« Az, aki jelentette a problémát, azt mondja: »Ez a felügyelő egy tunya haspók. Csak az ételre és a szórakozásra összpontosít, és rendkívül lusta. Még csak egy kis nehézséget sem akar elszenvedni a kötelességében, és mindig csalárdul lazsál és kifogásokat talál ki, hogy elkerülje a munkáját és kibújjon a felelősségei alól. Nem alkalmas arra, hogy felügyelő legyen.« A hamis vezető azt fogja válaszolni: »Amikor megválasztották felügyelőnek, akkor ő nagyszerű volt. Nem igaz, amit mondasz, vagy ha igaz is, az csak egy átmeneti megnyilvánulás.« A hamis vezető nem próbál többet megtudni a felügyelő helyzetéről, hanem az illetőről szerzett korábbi benyomásai alapján ítéli meg az ügyet és hoz róla ítéletet. Függetlenül attól, hogy ki jelzi a felügyelővel kapcsolatos problémákat, a hamis vezető figyelmen kívül hagyja azokat. A felügyelő nem végez tényleges munkát, és majdnem holtpontra jut a gyülekezet munkája, a hamis vezető azonban nem törődik ezzel, olyan, mintha nem is lenne köze hozzá. Már az is elég hányingerkeltő, hogy amikor valaki jelenti a felügyelővel kapcsolatos problémákat, akkor ő szemet huny felette. De mi a leginkább megvetendő? Az, hogy amikor valóban súlyos problémákat jelentenek neki az emberek a felügyelővel kapcsolatban, nem próbálja megoldani azokat, sőt, mindenféle kifogásokkal áll elő: »Ismerem ezt a felügyelőt; igazán hisz Istenben, soha nem lenne semmi problémája. Még ha lenne is egy kis problémája, Isten megóvná és megfegyelmezné. Ha bármilyen hibát követ el, az rá és Istenre tartozik – nekünk nem kell foglalkoznunk vele.« Így dolgoznak a hamis vezetők a saját elképzeléseik és képzelődéseik szerint. [...] a hamis vezetőknek van egy végzetes hibájuk: könnyen megbíznak emberekben a saját képzelődéseik alapján. Ez pedig amiatt van, hogy nem értik az igazságot, ugye? Hogyan fedi fel Isten szava a romlott emberiség lényegét? Miért kellene emberekben bízniuk, amikor Isten sem bízik bennük? A hamis vezetők túlságosan arrogánsak és önelégültek, nem igaz? Ezt gondolják: »Biztosan nem ítéltem meg tévesen ezt az illetőt, nem lehet semmi probléma ezzel az emberrel, akit én megfelelőnek ítéltem; egész biztosan nem olyasvalaki, aki elmerül az evésben, ivásban és szórakozásban, vagy aki a kényelmet szereti, a kemény munkát pedig gyűlöli. Teljességgel megbízható, és lehet rá számítani. Nem fog megváltozni; ha megváltozna, az azt jelentené, hogy tévedtem vele kapcsolatban, nem igaz?« Miféle logika ez? Talán valamiféle szakértő vagy? Talán röntgenszemed van? Rendelkezel ezzel a különleges képességgel? Egy vagy két évig együtt élhetsz valakivel, de vajon képes lennél meglátni, hogy ki is ő valójában anélkül, hogy adódna egy megfelelő körülmény, amely teljességgel leleplezi az illető természetlényegét? Ha Isten nem fedné fel, három vagy akár öt éven át is élhetnél mellette, és még mindig nehezen látnád csak meg, hogy pontosan miféle természetlényege is van. És mennyivel inkább igaz ez, ha ritkán látod az illetőt, ha ritkán vagy együtt vele? A hamis vezetők könnyelműen megbíznak egy emberben egy pillanatnyi benyomás alapján vagy azért, mert valaki más pozitívan értékelte őt, és rá merik bízni egy ilyen emberre a gyülekezet munkáját. Vajon nem rendkívül vakok, amikor így tesznek? Nem vakmerően viselkednek ilyenkor? És vajon nem rendkívül felelőtlenek a hamis vezetők, amikor így végzik a munkájukat?” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (3.)). Amikor Isten leleplező szavaival szembesültem, rendkívül kényelmetlenül éreztem magam a szívemben. Isten leplezte, hogy egy hamis vezető elképzelésekre és képzelődésekre támaszkodva dolgozik, és könnyen megbízik az emberekben. Amikor látja, hogy valaki egy ideig jól teljesít, azonnal azt gondolja, hogy az illető minden tekintetben jó, és mindig is jó lesz. Még ha mások azt is mondják, hogy ennek a személynek problémája van, a szívében tagadni fogja, és nem fogja komolyan felügyelni és ellenőrizni ennek a személynek a munkáját. Arra gondoltam, hogy abban az időszakban én pontosan így, vakon bíztam meg az emberekben, amikor a kötelességemet végeztem. Láttam, hogy Anna képes némi tényleges munkát végezni, és meglehetősen keményen dolgozik, ezért nem követtem nyomon és nem ellenőriztem a munkáját, sőt, még akkor sem vettem azt komolyan, amikor a felsőbb vezetők emlékeztettek. A szívem mélyén még mindig bíztam Annában, azt gondolva, hogy el fogja végezni a munkát. Ezért csak röviden emlékeztettem, hogy foglalja össze az evangelizációs munka problémáit, anélkül, hogy konkrétan nyomon követtem volna a munkáját. Arra nem számítottam, hogy Anna a munkája közben csak szavakat ad tovább, és nem old meg tényleges problémákat. Ez azt jelentette, hogy az evangelizációs munka eredményei hanyatlottak. Mindez annak a következménye volt, hogy vakon bíztam Annában, és nem követtem nyomon a munkáját. Később ugyanez történt, amikor Martha munkáját követtem nyomon. Azt gondoltam, hogy van némi munkaképessége, és képes némi tényleges munkát végezni, ezért nagyon megbíztam benne. Ritkán kérdeztem a kötelessége végzésének részleteiről, nem ellenőriztem és nem felügyeltem a munkáját. Amikor a nővér, akivel együtt dolgoztam, emlékeztetett, nem törődtem vele, és nem követtem nyomon Martha munkáját. Ennek eredményeként a testvérei problémái nem oldódtak meg időben, és ő negativitásban élt, ami befolyásolta a munkát. Isten azt mondta, hogy a vezetőknek és dolgozóknak gyakran nyomon kell követniük a munkát, tájékozódniuk kell a testvéreik lelkiállapotáról és nehézségeiről, meg kell ragadniuk azokat a problémákat és eltéréseket, amelyek mindenki kötelességében fellelhetők, valamint személyesen is látogatást kell tenniük, hogy tájékozódjanak és útmutatást adjanak a munkához, azonnal megoldva a problémákat, amint felfedezik azokat. Ez az a felelősség, amelynek a vezetőknek és dolgozóknak eleget kell tenniük: csak az így végzett kötelesség van összhangban Isten szándékával. Én azonban állandóan a saját elképzeléseimre és képzelgéseimre támaszkodva éltem, vakon bízva az emberekben. Azt hittem, hogy Anna és Martha képesek némi tényleges munkát végezni, nem igényelnek felügyeletet és ellenőrzést, ezért ritkán követtem nyomon konkrétan a munkájukat. Vajon az én viselkedésem nem egy hamis vezetőé volt? Nem láttam át az emberek lényegét, mégis állandóan könnyelműen bíztam az emberekben, nem követve nyomon a munkájukat. Igazán vak voltam! Olyan arrogáns! Amikor ezt megértettem, a szívem annyira fájt, mintha késsel döfködték volna. Felelőtlenül bántam a kötelességemmel, de Isten nem iktatott ki, hanem esélyt adott a bűnbánatra. Továbbra is el kellett gondolkodnom magamon, és meg kellett értenem magam.

Egy nap Isten szavainak egy másik részletét olvastam, és tisztább képet kaptam a problémáimról. Mindenható Isten azt mondja: „A legtöbb ember igazságnak tekinti a »Ne kételkedj azokban, akiket alkalmazol, és ne is alkalmazd azokat, akikben kételkedsz« frázist, és ez félrevezeti és gúzsba köti őket. Megzavarja és befolyásolja őket, amikor kiválasztják az embereket, vagy amikor alkalmazzák őket, sőt hagyják, hogy ez diktálja a cselekedeteiket. Ennek eredményeképpen sok vezetőnek és dolgozónak mindig nehézségei és kételyei vannak, amikor ellenőrzik a gyülekezeti munkát, és amikor embereket léptetnek elő és alkalmaznak. Végső soron csak annyira képesek, hogy megnyugtassák magukat ezekkel a szavakkal: »Ne kételkedj azokban, akiket alkalmazol, és ne is alkalmazd azokat, akikben kételkedsz.« Valahányszor ellenőrzik a munkát vagy érdeklődnek róla, azt gondolják: »’Ne kételkedj azokban, akiket alkalmazol, és ne is alkalmazd azokat, akikben kételkedsz.’ Bíznom kell a testvéreimben, és végül is a Szentlélek átvizsgálja az embereket, ezért nem szabadna mindig kételkednem másokban és felügyelnem őket.« Ugye befolyásolta őket ez a frázis? Milyen következményekkel jár ennek a mondatnak a befolyása? Először is, ha valaki a »Ne kételkedj azokban, akiket alkalmazol, és ne is alkalmazd azokat, akikben kételkedsz« eszmét vallja, akkor vajon fogja-e ellenőrizni és utasítani mások munkáját? Fogja-e felügyelni és nyomon követni az emberek munkáját? Ha ez a személy mindenkiben megbízik, akit alkalmaz, és soha nem ellenőrzi vagy utasítja őket a munkájuk során, és soha nem felügyeli őket, akkor vajon hűen végzi a kötelességét? Képes-e hozzáértő módon végezni a gyülekezeti munkát és betölteni Isten megbízatását? Hűséges-e Isten megbízatásához? Másodszor, ez nem pusztán Isten szavának és a kötelességeidnek a be nem tartása, ez a Sátán mesterkedéseinek és világi ügyekre vonatkozó filozófiájának igazságként való elfogadása, valamint ezek követése és gyakorlása. A Sátánnak engedelmeskedsz és sátáni filozófia szerint élsz, nem igaz? Nem olyan ember vagy, aki aláveti magát Istennek, még kevésbé olyan ember, aki betartja Isten szavait. Egy igazi gazember vagy. Isten szavait félretenni, és helyette venni egy sátáni frázist és azt gyakorolni igazságként az igazság és Isten elárulása! Isten házában dolgozol, mégis a sátáni logika és a világi ügyekre vonatkozó filozófia képezi a cselekedeteid alapelveit; miféle ember vagy akkor? Olyasvalaki, aki elárulja és súlyosan meggyalázza Istent. Mi ennek a cselekedetnek a lényege? Isten nyílt elítélése és az igazság nyílt tagadása. Talán nem ez a lényege? (De igen.) Amellett, hogy nem követed Isten akaratát, azt is megengeded, hogy a Sátán ördögi mondásai és a világi ügyekre vonatkozó sátáni filozófiák egyike elszabaduljon a gyülekezetben. Ezzel a Sátán bűntársává leszel és támogatod a Sátánt abban, hogy véghez vigye tevékenységeit a gyülekezetben, hogy megzavarja és akadályozza a gyülekezeti munkát. Nagyon súlyos ennek a problémának a lényege, nem igaz?” (Az Ige, IV. kötet – Az antikrisztusok leleplezése. Első exkurzus: Mi az igazság). Miután elgondolkodtam Isten szavain, megértettem, hogy azért nem ellenőriztem ennek a két nővérnek a munkáját, mert a „ne kételkedj azokban, akiket alkalmazol, és ne is alkalmazd azokat, akikben kételkedsz” sátáni filozófiája befolyásolt. Korábban, amikor nyomon követtem a munkát, láttam, hogy képesek megoldani néhány tényleges problémát, és rendelkeznek bizonyos fokú munkaképességgel, ezért nagyon megbíztam bennük. Azt hittem, hogy nem kell állandóan nyomon követnem és ellenőriznem a munkájukat, elég, ha időnként röviden megkérdezem őket az állapotukról és nehézségeikről, és rendben lesz. Mivel nem felügyeltem és nem ellenőriztem a munkájukat, és nem tudtam időben felfedezni és megoldani a tényleges nehézségeiket, ezért ez hatással volt a munka haladására. Tisztában voltam vele, hogy a munka nyomon követése és ellenőrzése az én felelősségem, és hogy időben fel kell fedeznem és meg kell oldanom a munka nehézségeit és problémáit. Csak így haladhatott tovább a munka. Én azonban a „ne kételkedj azokban, akiket alkalmazol, és ne is alkalmazd azokat, akikben kételkedsz” gondolatára és nézetére támaszkodtam a magatartásomban és cselekedeteimben. Rendkívül tiszteletlenül bántam a kötelességemmel, felületes voltam, és nem volt felelősségérzetem. Nem követtem nyomon és nem ellenőriztem azt a munkát, amelyet nyomon kellett volna követnem és ellenőriznem kellett volna, befolyásolva ezzel az evangelizációs munka haladását. Valójában néha, amikor láttam, hogy az evangelizációs munka eredményei hanyatlanak, vagy a testvérek nem túl proaktívak a kötelességük végzésében, rájöttem, hogy nyomon kellene követnem és ellenőriznem kellene a munkájukat. Azonban az elképzeléseim és képzelgéseim alapján azt hittem, hogy meg fogják csinálni, és nem kell nyomon követnem őket, ezért nagyon megbíztam bennük. Azt a nézetet, hogy „ne kételkedj azokban, akiket alkalmazol, és ne is alkalmazd azokat, akikben kételkedsz”, igazságnak tekintettem, eszerint gyakoroltam, és ehhez tartottam magam; nem az alapelvek szerint végeztem a kötelességemet, és végül tudtomon kívül késleltettem a munkát. Állandóan a „ne kételkedj azokban, akiket alkalmazol, és ne is alkalmazd azokat, akikben kételkedsz” világi ügyekre vonatkozó sátáni filozófiára támaszkodva éltem, és azt gondoltam, hogy ha nyomon követem a munkájukat, akkor bizalmatlankodom velük. Nem Isten szavai szerint gyakoroltam. A cselekedetem természete az igazság tagadása. Ez Istennel szembeni ellenállás! Ha továbbra is e gondolatok és nézetek szerint éltem volna, nem tudtam volna jól végezni a kötelességemet, és végül csak felfednének és kiiktatnának. Amikor erre gondoltam, megbánást és önvádat éreztem, és állandóan sírtam. Isten elé járultam imádkozni: „Drága Istenem, könnyelműen bíztam az emberekben, és nem végeztem jól a kötelességemet, vétkeket hagyva magam után. Hajlandó vagyok bűnbánatot tartani Előtted.” Miután imádkoztam, a szívem nagyon megnyugodott. Később állandóan nyomon követtem és ellenőriztem a munkájukat, apránként megoldva a problémákat. A testvéreim is proaktívabbak voltak a kötelességükben, mint korábban.

Egy reggeli áhítat során egy tapasztalati tanúságtételcikket olvastam. Isten szavainak egy olyan részletét idézte, amely gyökeresen megváltoztatta a dolgokról alkotott nézetemet. Mindenható Isten azt mondja: „Úgy hiszitek, hogy helyes az a nézet, hogy »Ne kételkedj azokban, akiket alkalmazol, és ne is alkalmazd azokat, akikben kételkedsz«? Ez a frázis az igazság? Miért használta ezt a frázist Isten házának munkája és kötelességének teljesítése során? Mi itt a probléma? Ez, hogy »Ne kételkedj azokban, akiket alkalmazol, és ne is alkalmazd azokat, akikben kételkedsz«, egyértelműen a nem hívők szavai, a Sátántól származó szavak – akkor miért kezeli ezeket igazságként? Miért nem tudja megítélni, hogy ezek a szavak helyesek vagy helytelenek? Ezek nyilvánvalóan az ember szavai, a romlott emberiség szavai, ezek egyszerűen nem az igazság, teljesen ellentétesek Isten szavaival, és nem szabadna az emberek cselekedeteinek, magatartásának és Isten iránti imádatának mércéjeként szolgálniuk. Hogyan kellene tehát megközelíteni ezt a frázist? Ha valóban képes vagy a tisztánlátásra, akkor milyen igazságalapelvet kellene használnod helyette, hogy a gyakorlásod alapelveként szolgáljon? Azt, hogy »teljes szíveddel, teljes lelkeddel és teljes elméddel, jól végezd a kötelességedet«. Teljes szíveddel, teljes lelkeddel és teljes elméddel cselekedni azt jelenti, hogy senki sem korlátoz téged; azt jelenti, hogy egy szívvel és lélekkel kell lenni, nem többel. Ez a te felelősséged és kötelességed, és ezt jól kell végezned, hiszen ez tökéletesen természetes és indokolt. Bármilyen problémával is találkozol, az alapelvek szerint kell cselekedned. Kezeld azokat úgy, ahogyan szükséges; ha metszésre van szükség, hát legyen, és ha elbocsátásra van szükség, hát legyen. Röviden, cselekedj Isten szavai és az igazság alapján. Nem ez az alapelv? Ez nem éppen az ellentéte annak, hogy »Ne kételkedj azokban, akiket alkalmazol, és ne is alkalmazd azokat, akikben kételkedsz«? Mit jelent az, hogy ne kételkedj azokban, akiket alkalmazol, és ne is alkalmazd azokat, akikben kételkedsz? Azt jelenti, hogy ha alkalmaztál valakit, ne kételkedj benne, engedd el a gyeplőt, ne ellenőrizd, és hagyd, hogy azt tegye, amit akar; ha pedig kételkedsz benne, akkor ne alkalmazd. Nem ezt jelenti? Ez borzasztóan helytelen. Az emberiséget mélyen megrontotta a Sátán. Minden ember rendelkezik sátáni beállítottsággal, és képes elárulni Istent és ellenállni Istennek. Mondhatni, senki sem megbízható. Még ha valaki égre-földre megesküszik is, az sem ér semmit, mert az embereket korlátozzák romlott beállítottságaik, és nem tudnak uralkodni magukon. El kell fogadniuk Isten ítéletét és fenyítését, mielőtt megoldhatnák romlott beállítottságuk problémáját, és teljes mértékben megoldhatnák az Istennel szembeni ellenállásuk és árulásuk problémáját – azaz feloldhatnák az emberek bűneinek gyökerét. Mindazok, akik nem estek át Isten ítéletén és a megtisztuláson, és nem érték el az üdvösséget, nem megbízhatók. Nem méltók a bizalomra. Következésképpen, ha alkalmazol valakit, akkor felügyelned és irányítanod kell őt. Emellett meg kell metszened őt, és gyakran el kell beszélgetned vele az igazságról, és csak így láthatod majd tisztán, hogy továbbra is hasznát veheted-e. Ha vannak néhányan, akik képesek elfogadni az igazságot, elfogadni a metszést, képesek hűen végrehajtani a kötelességüket, és akik életében folyamatos a fejlődés, akkor csak ezek az emberek a valóban használhatók” (Az Ige, IV. kötet – Az antikrisztusok leleplezése. Első exkurzus: Mi az igazság). Miután elgondolkodtam Isten szavain, megértettem, hogy nem számít, milyen egy személy munkaképessége, milyen a képessége, tudja-e, hogyan kell végezni a munkát, vagy mennyi igazságot ért meg, a munkáját mindig nyomon kell követni. Ez azért van, mert az embereket mind túl mélyen megrontotta a Sátán, és mindannyian hajlamosak a romlott beállítottságukra támaszkodva cselekedni. Akárki is legyen, egyetlen ember sem megbízható vagy hitelt érdemlő, mielőtt elnyerte volna az igazságot és elérte volna az üdvösséget. Vezetőkként és dolgozókként közvetlenül felügyelnünk és ellenőriznünk kell a munkát, tájékozódnunk kell a munka haladásáról, rá kell mutatnunk a problémákra, és segítséget kell nyújtanunk, ahol szükséges, amikor problémákat fedezünk fel, meg kell metszenünk az embereket súlyos problémák esetén, valamint azonnal fel kell fedeznünk és meg kell oldanunk a problémákat. Csak ez a valódi munkavégzés. Ezután ténylegesen nyomon követtem, felügyeltem és ellenőriztem a testvérek munkáját.

Egyszer, amikor Martha munkáját követtem nyomon és tájékozódtam róla, felfedeztem, hogy egy evangéliumi diakónus nem végez tényleges munkát, és el kell bocsátani. Így Martha és én elbocsátottuk a diakónust. Az elbocsátás után időközi választásokat kellett tartanunk a diakónusi pozícióra, és megkértem Marthát, hogy elnököljön, és közösséget vállaltam vele arról, hogyan kell konkrétan végezni a munkát a továbbiakban. Azt gondoltam magamban: „Korábban is végzett már ilyen feladatokat. Most közösséget is vállaltam vele ezekről, így biztosan jól fogja csinálni. Nem kell tovább felügyelnem.” Ekkor rájöttem, hogy a gondolataim helytelenek. Eszembe jutott, amikor vakon bíztam az emberekben, és nem ellenőriztem és követtem nyomon a munkájukat, ami súlyosan befolyásolta a munkát. Nem engedhettem, hogy a régi problémám újra felüsse a fejét. Eszembe jutott Isten szavainak egy részlete: „Akik még nem nyerték el az igazságot, nem megbízhatóak és nem szavahihetőek. Mit jelent az, hogy nem szavahihetőek? Azt jelenti, hogy amikor nehézségekkel vagy kedvezőtlen fordulatokkal találkoznak, hajlamosak elbukni, valamint negatívvá válni és elgyengülni. Vajon szavahihető az, aki gyakran negatív és gyenge? Egész biztosan nem. Ám az igazságot értő emberek mások. Azoknak az embereknek, akik igazán értik az igazságot, bizonyosan istenfélő és Istennek alávetett szívük van, és csak az istenfélő szívű emberek szavahihetőek; akinek nincs istenfélő szíve, az nem szavahihető. Hogyan kell közeledni az istenfélő szív nélküli emberekhez? Természetesen szeretetteljes segítségben és támogatásban kell részesíteni őket. Többször kell őket ellenőrizni, miközben a kötelességüket végzik, és több segítséget és utasítást kell adni nekik; csakis így garantálható, hogy hatékonyan végezzék a kötelességüket. És mi ennek a célja? Az a fő cél, hogy fenn legyen tartva Isten házának a munkája. Másodikként következik ezután a problémák haladéktalan azonosítása, a haladéktalan ellátás, támogatás vagy metszés biztosítása a részükre, az elhajlásaik helyreigazítása, valamint a hibáik és hiányosságaik kipótlása. Ez előnyös az emberek számára; ebben nincs semmi rosszindulatú” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (7.)). Ahogy Isten szavain töprengtem, többé nem mertem bízni magamban. Sietve találkoztam Marthával, hogy tájékozódjak a diakónusválasztással kapcsolatos helyzetről. Ennek eredményeként megtudtam, hogy más munkával volt elfoglalva, és a diakónusválasztást felfüggesztette. Később lelepleztem őt, amiért nem vállal terhet a kötelességében, és késlelteti a munkát, mire sietve elment megtartani a diakónusválasztást. Ezután ténylegesen tájékozódtam a többi feladatról is, amelyekért Martha felelt, és azokban is felfedeztem néhány problémát. Azonnal közösséget vállaltam e problémák megoldásáról, és egy idő után a gyülekezet munkája némi előrelépést mutatott. Amikor így gyakoroltam, a szívem sokkal nyugodtabb lett.

Azon időszakban, amikor ezt megtapasztaltam, világosan felismertem, hogy az az elképzelés, amelyet a Sátán ültetett az emberekbe, miszerint „ne kételkedj azokban, akiket alkalmazol, és ne is alkalmazd azokat, akikben kételkedsz”, téves és abszurd. Továbbá ellenséges az igazsággal szemben. Azt is megértettem, hogyan kell felügyelni és nyomon követni a munkát az igazság alapelveivel összhangban. Hála Istennek!


22. Nagyon fontos az alapelvek keresése a kötelességünkben

Régebben ez volt az elképzelésem a kötelességemben: azt gondoltam, hogy amíg jó szándékaim vannak, és végezni akarom a kötelességemet, addig a jó szándékaim miatt Isten jóváhagyásával és elfogadásával fogok találkozni, és Ő jó eredményekkel fogja megáldani a kötelességemet. De amikor az erőfeszítéseim eredményeképpen kritizáltak, megdorgáltak, sőt, meg is metszettek, úgy éreztem, hogy megbántottak. Elgondolkodtam: „Isten nem vizsgálja át az emberek szívének legmélyét? Miért érdemelnek a jó szándékaim hideg zuhanyt?” Utána negatívvá, passzívvá és túl óvatossá váltam a kötelességemben. Gyakran frusztrációval fogadtam az ilyen helyzeteket, és soha nem voltam tisztában azzal, hogy hol rontottam el, amikor így végeztem a kötelességemet. Ez gúzsba kötötte a szívemet. Csak akkor értettem meg némileg ezt a kérdést, amikor nemrégiben átéltem néhány tapasztalatot.

Az elmúlt két évben én felügyeltem a videós munkát, és idén májusban megtudtam, hogy az egyik énekes videóban használt felvételek nem illenek a témához, és hogy újra kell készíteni őket. Később megnéztem a videót. Úgy találtam, hogy a felhasznált felvételek egy része elég újszerű volt, de nem illett ahhoz a hangulathoz, amit a dal közvetíteni akart. Azt gondoltam, hogy talán újítani akartak, de nem fogták fel az alapelveket. Másnap a vezető részletesen beszélt a videóval kapcsolatos problémákról, és meg is metszette a videógyártó csapatot. Egy általa említett kulcsfontosságú pont nagyon szíven ütött. A vezető azt mondta, hogy semmilyen alapelveket nem követnek a kötelességeikben, hogy nem értik az igazságot, nincs tisztánlátásuk, és nem keresnek. Csak az elképzeléseik, képzelődéseik és jó szándékaik szerint cselekedtek, és ennek eredményeképpen akadályozásokat és megzavarásokat okoztak. Amikor ezt meghallottam, elgondolkodtam: „Vajon nem ezt a hibát követem el én is gyakran a kötelességemben?” A közelmúltban készített videóink meglehetősen egyhangúak voltak a megjelenítés formáját tekintve, és sok testvér javasolta, hogy újítanunk kellene. Amikor ezt hallottam, arra gondoltam: „Ez igaz, valóban van ilyen problémánk. Tanuljunk tehát, és készítsünk egy merész újítást! Mutassuk meg mindenkinek, hogy kreatívak vagyunk, és nem ragadtunk le a múltban!” Ezért kerestem néhány referenciavideót, és úgy gondoltam, hogy újíthatunk a formátumon. Amikor megmutattuk a tervezeteket néhány testvérnek, azt mondták: „Ez elég újító.” Azonban úgy gondoltam, hogy mivel ezúttal új formátumokat használtunk, talán a vezető is ránézhetne. De aztán aggódni kezdtem: „Mi van, ha a vezető alapelvekkel kapcsolatos problémákat talál, és visszautasítja ezeket a formátumokat? Talán nem kellene megmutatnunk a vezetőnek, és csak feltöltjük, ha szerintünk rendben van.” Később emiatt nem voltam nyugodt, ezért idegesen benyújtottam a videót a vezetőnek ellenőrzésre. A vezető végül rengeteg problémára mutatott rá. Azt mondta, hogy néhány formátum nem illik a témához, hogy az ötleteink túl egyszerűek, és hogy nem látunk tisztán. Eléggé elkeseredtem. Tudtam, hogy még mindig vannak problémák a videóval, de a szándékaink jók voltak, és újítani akartunk. Miért nem tudott néhány bátorító szót mondani a vezető, hogy jobban érezzük magunkat?

Utána elgondolkodtam: „Amikor szenvedélyesen próbálom jól végezni a munkámat, de végül a vezető megró és megmetsz, miért érzem megbántva magam, és miért gondolom, hogy a vezető nem ért meg engem?” Imádkoztam Istenhez, hogy megértsem, hol rontottam el a kötelességemet. Az áhítataim során Isten szavait olvastam. „A kötelességed végzése során semmiképpen nem veheted alapul a személyes preferenciáidat, azt téve, amit szeretnél, amit örömmel csinálnál, vagy ami jó fényt vet rád. Ez a saját akaratod szerint való cselekvés. Ha a saját személyes preferenciáidra hagyatkozol a kötelességed végzése során, azt gondolva, hogy ez az, amit Isten megkövetel és ami Istent boldoggá teszi, továbbá, ha erőszakkal ráerőlteted a személyes preferenciáidat Istenre, vagy úgy gyakorlod őket, mintha azok lennének az igazság, és igazságalapelvekként tekintesz rájuk, akkor ez vajon nem hiba? Ez nem a kötelességed végzése, és Isten nem fog emlékezni a kötelességed ily módon történő végzésére. Egyesek nem értik az igazságot, és nem tudják, mit jelent jól végezni a kötelességeiket. Úgy érzik, hogy erőfeszítést tettek, beleadták szívüket-lelküket, fellázadtak hús-vér testük ellen, és szenvedtek, akkor miért nem tudják soha megfelelő színvonalon végrehajtani a kötelességüket? Isten miért elégedetlenkedik mindig? Hol rontották el ezek az emberek? Az volt a hibájuk, hogy nem derítették ki Isten követelményeit, ehelyett a saját elképzeléseik szerint cselekedtek – ez az oka. Saját vágyaikat, preferenciáikat és önző indítékaikat kezelték az igazságként, és úgy bántak velük, mintha azok lennének azok, amiket Isten szeret, mintha azok lennének az Ő mércéi és követelményei. Azt tekintették az igazságnak, amit ők helyesnek, jónak és szépnek hittek; ez helytelen. Valójában, még ha az emberek néha úgy is gondolják, hogy valami helyes és összecseng az igazsággal, az nem feltétlenül jelenti azt, hogy az összecseng Isten szándékaival. Minél inkább azt gondolják az emberek, hogy valami helyes, annál óvatosabbnak kell lenniük, és annál jobban kell az igazságot kutatniuk, hogy lássák, hogy amit gondolnak, megfelel-e Isten követelményeinek. Ha az pontosan ellentétes az Ő követelményeivel és az Ő szavaival, akkor elfogadhatatlan, még akkor is, ha te azt gondolod, hogy helyes, ez csak egy emberi gondolat, és nem fog megfelelni az igazságnak, bármennyire is helyesnek gondolod. Azt, hogy valami helyes vagy helytelen, Isten szavai alapján kell eldönteni. Nem számít, mennyire vélsz valamit helyesnek: ha nincs alapja Isten szavaiban, helytelen, és el kell vetned. Csak akkor elfogadható, ha összhangban van az igazsággal, és csak az igazságalapelvek ily módon való betartásával felelhet meg a kötelességed végzése a megfelelő színvonalnak. Mi is az a kötelesség? Isten által az embereknek adott megbízatás, Isten házának munkájához tartozik, valamint olyan felelősség és kötelezettség, amelyet Isten választott népe minden egyes tagjának viselnie kell. A kötelesség a karriered? Személyes családi ügy? Jogos-e az a kijelentés, hogy ha egyszer rád bíztak egy kötelességet, akkor ez a kötelesség a te személyes ügyeddé válik? Egyáltalán nem ez a helyzet. Hogyan kellene tehát végezned a kötelességedet? Úgy, hogy Isten követelményeinek, szavainak és mércéinek megfelelően cselekszel, és úgy, hogy viselkedésedet az igazságalapelvekre alapozod szubjektív emberi vágyak helyett. Egyesek azt mondják: »Ha egyszer már rám bíztak egy kötelességet, az nem az én dolgom? A kötelességem az én feladatom, és az, amivel megbíztak, nem az én dolgom? Ha a kötelességemet a saját dolgomként kezelem, nem azt jelenti, hogy megfelelően fogom csinálni? Vajon jól végezném, ha nem a saját dolgomként kezelném?« Helyesek vagy helytelenek ezek a szavak? Helytelenek; ellentétben állnak az igazsággal. A kötelesség nem a te személyes ügyed, hanem Isten ügye, Isten munkájának része, és úgy kell végezned, ahogy Isten kéri; csak akkor felelhetsz meg a mércének, ha a kötelességedet Istennek alávetett szívvel végzed. Ha mindig a saját elképzeléseid és képzelődéseid, valamint a saját hajlamaid szerint végzed a kötelességedet, akkor soha nem fogsz megfelelni a mércének. Ha mindig csak úgy végzed a kötelességedet, ahogyan szeretnéd, akkor nem végzed a kötelességedet, mert amit te csinálsz, az nem tartozik Isten irányításának körébe, nem Isten házának munkája; ehelyett a saját működésedet irányítod, a saját feladataidat végzed, és így Isten erről nem fog megemlékezni” (Az Ige, III. kötet – Az utolsó napok Krisztusának beszédei. Az ember csak az igazságalapelvek kutatásával végezheti jól a kötelességét). Miután olvastam Isten szavait, megértettem, hogy az én gondolkodásmódom pontosan az, amit Isten leleplezett, hogy amíg erőfeszítést teszek, gondolkodom, és áldozatot hozok azért, hogy kitaláljam a dolgokat, addig jól végzem a kötelességemet, és akkor Istennek elégedettnek kellene lennie. De nem vettem figyelembe, hogy a „jó szándékaim” megfelelnek-e az alapelveknek. Néha a pillanat hevében úgy gondoltam, hogy valami megfelelő vagy jó, és csak úgy nekiláttam és megcsináltam, anélkül, hogy komolyan kerestem volna az alapelveket, vagy megnyugodtam volna, hogy információkat keressek, tanulmányozzam vagy összegezzem a dolgokat. Ennek eredményeképpen az általam készített munkák gyakran nem feleltek meg az alapelveknek. Például a himnuszvideók készítésekor a nem hívők az emberek figyelmének felkeltésére és az átkattintási arány növelésére összpontosítanak, látványos összekötő képeket és fejlett szerkesztési technikákat használnak, hogy a videókat feltűnőbbé tegyék. De a mi elsődleges célunk a videógyártással az, hogy segítsünk az embereknek elcsendesedni és Isten szavaira figyelni. Ez Isten szavainak népszerűsítése és a Róla való tanúságtétel. Ha személyes preferenciáinkat vagy a nem hívők kritériumait tekintjük az alapelveknek, amelyek alapján végezzük a kötelességeinket, gyakran előfordulnak eltérések, és az eredmény nem tesz tanúságot Istenről. Az én képességem is korlátozott, és nem tudom tisztán látni az ítéleteket. Bár szeretném jól végezni a kötelességemet, követni akarom az alapelveket a cselekedeteimben, újítani akarok, és elkerülni az ismétléseket, mivel nem értem az igazságot, és nem látom tisztán a dolgokat, gyakran vannak eltéréseim az alapelvek megértésében, és a munkám eredményei nem jók. Ez alkalommal például újítani akartunk a videó formátumán, ezért siettem, hogy a videómban felhasználjam a tanult új elemeket, de valójában csak az alapokat fogtam fel a tanultakból, és nem vettem figyelembe, hogy ezek összhangban vannak-e a videó témájával, vagy hogy egyes technikákat az alapelveknek megfelelően alkalmaztam-e. Ennek eredményeképpen a videó hatékonysága gyenge volt, és még alapvető hibák is előfordultak. A vezető rámutatott a problémáimra, mondván, hogy egyszerűen gondolkodom, és nem látok tisztán. Még megbántva is éreztem magam, és úgy gondoltam, hogy a vezető meggondolatlanul viselkedik. Úgy éreztem, hogy a szándékaim jók, így még ha voltak is eltérések vagy problémák, a vezetőnek néhány vigasztaló szót kellett volna mondania a jó szándékaim miatt. Ezen a ponton azt gondoltam magamban: „Vajon ez a követelésem valóban összhangban van-e az alapelvekkel?” Isten házában a dolgokat az alapelvek gondos figyelembevételével kell elvégezni, és a helyes az helyes, a helytelen pedig helytelen. Ha a munkám az alapelveket követi és jó eredményeket ér el, Isten háza természetesen át fogja venni azt. De ha megszegi az alapelveket, és nem tud tanúságot tenni Istenről, akkor a vezető nem fogja használni, és egyértelműen rá is fog mutatni a problémáimra. Egy ilyen közvetlen rámutatás célja nem az, hogy leleplezze a gyengeségeimet vagy megtámadjon, hanem hogy segítsen tisztán látni a hiányosságaimat és hibáimat, hogy a jövőben jobban tudjak az alapelvek keresésére és a képességeim fejlesztésére összpontosítani. Így jobb videókat tudok majd készíteni. Az ilyen útmutatások és metszések a legjobb módjai annak, hogy segítsük az embereket a kötelességvégzésükben. De képtelen voltam megkülönböztetni a helyest a helytelentől, és szerettem vigasztaló és megértő szavakat hallani. Amikor mások szigorúan szóltak hozzám, ellenállás volt bennem, mintha addig, amíg a szándékaim jók, még ha hibáztam is, nem érhetne kritika, és meg kellene hagyni a tekintélyemet. Ez nem a Sátán világi ügyekre vonatkozó filozófiája? Ha jobban belegondolunk, az ilyen követelések valóban nélkülözik a józan észt, és ez nem az igazságot elfogadó ember viselkedése. Emellett a kötelességeink nem magánügyek. Minden kötelesség Isten házának munkáját és az Istenről való tanúságtételt érinti, ezért óvatosan és gondosan, istenfélő szívvel kell kezelnünk, többet kell keresnünk, és többet kell konzultálnunk másokkal, hogy elkerüljük, hogy elképzeléseink vagy képzelődéseink alapján Istent megszégyenítő műveket alkossunk. A jó szándékra és a lelkesedésre való hagyatkozás az alapelvek keresése nélkül akadályozásokat okozhat az ember kötelességeiben.

Később elgondolkodtam: „Amióta elkezdtem a kötelességeimet, tudom, hogy minden kérdésben az alapelveket kell keresnem, de néha úgy gondolom, hogy valami jó, és csak úgy rögtön megcsinálom, anélkül, hogy keresni akarnék. Miért vagyok ilyen akaratos?” Később elolvastam Isten szavainak egy passzusát, és némileg megértettem a kötelességemmel kapcsolatos szándékaimat. Mindenható Isten azt mondja: „Az a megfelelő kiindulópont, ha valaki folyamatosan mutogatni akarja a szakértelmét és dicsekedni akar a képességeivel Isten házában? (Nem, nem az.) Milyen értelemben helytelen ez? Kérlek, magyarázzátok el az okát. (Az a szándékuk, hogy felvágjanak és kitűnjenek – a saját karrierjüket hajszolják. Nem gondolkodnak azon, hogyan tudják jól teljesíteni a kötelességeiket, vagy hogy miként cselekedjenek úgy, hogy az hasznára váljon Isten házának munkáját. Ehelyett a saját preferenciáik szerint akarnak cselekedni, anélkül, hogy megvédenék Isten házának érdekeit vagy keresnék az igazságalapelveket.) Mások hogy látják ezt a dolgot? (Mindig dicsekedni, amikor valami történik, az sátáni természet. Nem gondolkodnak azon, hogyan tegyék a kötelességeiket, és hogyan tegyenek tanúbizonyságot Isten mellett. Mindig saját maguk mellett akarnak tanúbizonyságot tenni, ez az út pedig természeténél fogva téves.) Ez a kiinduló pont természeténél fogva téves, ez biztos. Milyen értelemben helytelen? Ez egy olyan dolog, amelyet nem tudtok cáfolni. Úgy tűnik, hogy mindannyiótok elnyomva érzi magát, és mindannyiótok mutogatni akarja a szakértelmét, hogy megcsillogtassátok a képességeiteket – nem így van? Van a nem hívőknek egy mondása, hogy is hangzik? »Egy idős hölgy kirúzsozza magát, hogy legyen mit nézned.« Nem ezt jelenti a »képességeid csillogtatása«? (De igen.) A képességeid csillogtatása azt jelenti, hogy mutogatni akarod a képességeidet és dicsekedni, hogy presztízsre és státuszra tegyél szert a többiek között, és nagyra becsüljenek. Legalábbis arról szól, hogy valaki ki akarja használni a lehetőséget, hogy csillogtassa a képességeit, tájékoztatva és értesítve másokat, hogy »Van pár valódi készségem, nem vagyok hétköznapi ember, ne nézzetek le, tehetséges egyén vagyok.« Legalábbis ez a jelentés bújik meg mögötte. Tehát ha valakinek ilyen szándékai vannak, és mindig csillogtatni akarja a képességeit, milyen természetről van szó? A saját karrierjét akarja hajszolni, a saját státuszát akarja menedzselni, hogy megvesse a lábát, és presztízsre tegyen szert a többiek körében. Ilyen egyszerű. Nem azért csinálja, hogy végezze a kötelességét, nem is Isten háza érdekében teszi, továbbá nem keresi az igazságot, s nem Isten háza alapelvei és követelményei szerint cselekszik. Önmagáért teszi, hogy még szélesebb körben elismerjék, hogy növelje saját értékét és hírnevét. Azért csinálja, hogy az emberek felügyelővé vagy vezetővé válasszák. Miután vezetővé vagy dolgozóvá választották, vajon nem lesz státusza? Nem lesz akkor a rivaldafényben? Erre törekszik, ilyen egyszerű a kiindulópontja – nem más, mint a státuszra való törekvés. Elszántan hajszolja a státuszt, és nem védi meg Isten háza munkáját vagy érdekeit” (Az Ige, VI. kötet – Az igazságra törekvésről. Hogyan kell törekedni az igazságra? (6.)). Isten szavaiból láttam, hogy az ember szándékai és indítékai nagyon fontosak a kötelességeiben. Ha valaki a kötelességét arra használja, hogy felvágjon, mutogassa a tehetségét, hogy csodálatot szerezzen és a hírnevét fényezze, akkor valószínűleg meggondolatlanul fog cselekedni, és a hírnevére és a státuszára fog összpontosítani. Az így végzett kötelesség az illető személyes érdekét szolgálja. Azon is gondolkodtam: „Miért merül fel annyi probléma, amikor végzem a kötelességemet?” Azért, mert a szándékaim problémásak voltak. A kötelességemben nem arra gondoltam, hogyan tegyek tanúságot Istenről, vagy hogyan érjek el jobb eredményeket. Ehelyett arra akartam használni a munkámat, hogy bebizonyítsam, hogy vannak ötleteim, és kreatív vagyok, és hogy nem ragadtam le a régi elképzeléseknél. Mindezt azért tettem, hogy elnyerjem mások dicséretét. Például néhány testvér nemrégiben adott nekünk néhány javaslatot, mondván, hogy az általunk készített videók formátuma nem változatos. Azt gondoltam magamban: „Biztos azt hiszik, hogy nem vagyok kreatív.” Hogy elkerüljem, hogy ez a benyomás maradjon bennük, elkezdtem videókat tanulmányozni, átvettem azokat a stílusokat, amelyek népszerűnek tűntek és magas kattintási arányt mutattak, és arra gondoltam, hogy a következő videóban megpróbálok áttörést elérni, hogy az emberek új megvilágításban lássanak. Amikor mintákat mutattunk néhány testvérnek a videóból, azt mondták, hogy elég újító, így elégedett voltam magammal, és nagyon szerettem volna, hogy minél előbb még többen lássák a videót. Nem is akartam elküldeni a vezetőnek ellenőrzésre, mert attól tartottam, hogy miután megnézi, esetleg az alapelvekkel kapcsolatos problémákra fog rámutatni, és megakadályozza a videó feltöltését. Egyszerűen nem akartam tőle keresni. Mikor mindezeken elgondolkodtam, rettegés fogott el. Rájöttem, hogy a kötelességemmel kapcsolatos szándékaim helytelenek, és hogy túlságosan akaratos vagyok. Majdnem feltöltöttem egy problémás videót, ami szégyent hozott volna Istenre ahelyett, hogy tanúságot tett volna Róla. Ennek a következményei elképzelhetetlenek lettek volna.

Később Isten e szavai jutottak eszembe. „Tudjátok-e, hogy mi a legnagyobb tabu az ember Istennek végzett szolgálatában? Néhány vezető és dolgozó mindig más akar lenni, mindig a többiek fölé akar emelkedni, hencegni és új trükköket kitalálni, hogy Isten lássa, mennyire rátermettek is ők valójában. Arra ugyanakkor nem összpontosítanak, hogy megértsék az igazságot és belépjenek Isten szavainak valóságába. Ez a legostobább viselkedésmód. Vajon nem pontosan ez tárja fel az arrogáns beállítottságot? [...] Ezért soha, de soha ne tedd hirtelen felindulásból, amit csak akarsz. Hogyan ne vennéd figyelembe a kimenetelt? Amikor megsérted Isten természetét és megszeged az adminisztratív rendeleteit, és ezt követően kivetnek, akkor nem marad számodra semmi, amit mondhatsz” (Az Ige, III. kötet – Az utolsó napok Krisztusának beszédei. Harmadik rész). Isten azt mondja, hogy a kötelességteljesítésben a leginkább kerülendő az, hogy állandóan különbözőek akarjunk lenni, és fel akarjunk vágni. Az ember, hogy megmutassa, mennyire alkalmas és ügyes, gyakran vakon és elhamarkodva cselekszik a saját akarata alapján. Ez egy arrogáns hajlam feltárulása. Akárcsak most, amikor a videót készítettük, nem értettem az igazságot, így csak felületes ismereteim voltak az ezzel kapcsolatos készségekről, nem kutattam alaposan több programformátum és prezentációs módszer után, és csak ötleteket kölcsönöztem az alapján, amit én jónak éreztem. Különösen akkor, amikor a videóhoz olyan ötleteim voltak, amelyeket kreatívnak vagy ihletettnek gondoltam, elégedett voltam magammal, és nagyon bíztam magamban, és úgy gondoltam, hogy ennek a videónak az elkészítése biztosan új megvilágításba helyez majd engem. Ha észszerű lettem volna, és felismertem volna, hogy nem értem az igazságot, és nem vagyok tisztában a dolgokkal, akkor egy új technika vagy formátum kipróbálása előtt alaposan utánanéztem volna annak, és konzultáltam volna másokkal, hogy a gyártás megkezdése előtt megbizonyosodjak arról, hogy nincs probléma. A vak önbizalom az ostobaság és a tudatlanság jele. Igazán arrogáns és tudatlan voltam! Nem értettem a saját képességeimet, és nem kerestem, amikor cselekedtem. Könnyen akadályozásokat okozhattam azáltal, hogy a saját preferenciáimra alapozva végeztem a kötelességeimet. Nagyon veszélyes volt így végezni a kötelességemet!

Az áhítataim során két olyan passzust olvastam Isten szavaiból, amelyek világosabbá tették számomra a gyakorlás útját. Mindenható Isten azt mondja: „Ha nem az igazságalapelvek alapján cselekszel, hanem helyette a nem hívők helytelen gondolatai és nézőpontjai felé hajlasz, és ezekre a dolgokra alapozod a cselekedeteidet, akkor hiábavalóak lesznek az erőfeszítéseid. Még ha magas árat fizettél és sok energiát fektettél is be, akkor is hiábavaló lesz a végeredményed. Vajon hogyan látja Isten ezt a dolgot? Hogyan jellemzi? Hogyan foglalkozik vele? Annyi bizonyos, hogy a cselekedeteid nem jók, nem tesznek bizonyságot Isten mellett, és nem szereznek dicsőséget Neki, és Isten nem fog megemlékezni arról, hogy milyen árat fizettél, és milyen mentális erőfeszítéseket tettél; hiábavaló lesz az egész. Érted? (Igen.) Mielőtt bármit is tennél, szakíts időt az alapos elgondolkodásra, beszélgess többet másokkal, keresd a tisztánlátást az alapelvek tekintetében, mielőtt cselekednél, és ne cselekedj forrófejűen vagy impulzívan, a saját önzésedtől és vágyaidtól vezérelve. Függetlenül a kimeneteltől, neked kell majd azt végül elviselned, és bármi lesz is az eredmény, lesz egy ítélet Istentől. Ha azt reméled, hogy nem lesznek hiábavalóak a cselekedeteid, hogy Isten meg fog róluk emlékezni, vagy ami még jobb: olyan jó cselekedetekké lesznek, amelyekkel Isten elégedett, akkor gyakrabban kell keresned az alapelveket. Ha nem törődsz ezekkel a dolgokkal, ha nem számít neked, hogy jók-e a cselekedeteid, vagy hogy elégedett-e velük Isten, és még csak az sem érdekel, hogy megbüntetnek-e, hanem ezt gondolod: »Nem számít, most úgysem leszek képes ezt meglátni vagy érezni« – ha ezek a gondolataid és nézőpontjaid vannak, akkor nem Istent félő szívvel fogsz cselekedni. Bátor, féktelen és vakmerő leszel, semmivel sem törődsz, és semmitől sem riadsz vissza. Istenfélő szív nélkül nagy valószínűséggel eltérő irányt választasz majd, amikor cselekszel. Az emberi természet és ösztönök szerint valószínűleg az lesz a végeredmény, hogy a cselekedeteid nemcsak hogy nem nyerik el Isten tetszését, sem azt, hogy Isten megemlékezzen róluk, de ráadásul megszakításokká, zavarásokká és gonosz tettekké is válnak. Elég nyilvánvaló tehát, hogy mi lesz a véged, és hogy miként fogja kezelni és intézni Isten. Éppen ezért mielőtt bármit is tennél, mielőtt bármilyen dolgot kezelnél, gondolkozz el először azon, hogy mit akarsz, gondold át alaposan, hogy mi lesz ennek a dolognak a végeredménye, és csak azután lépj tovább. Mi tartozik hát bele ebbe? Az, hogy milyen a hozzáállásod és milyen alapelveket követsz, amikor bármit is teszel. Az a legjobb hozzáállás, ha gyakrabban keresed az alapelveket, és nem alapozod a magad érzékeire, preferenciáira, szándékaira, vágyaira vagy közvetlen érdekeire az ítéletedet; ehelyett keresned kell az alapelveket, gyakrabban kell imádkoznod és keresned Isten előtt, gyakrabban kell a testvérek elé vinned dolgokat, valamint beszélgetned azokkal a testvéreiddel, és keresned azokat a testvéreidet, akik együtt munkálkodnak veled a kötelességek végzésén. Rakd rendbe az alapelveket, mielőtt cselekednél; ne cselekedj elhamarkodottan, ne zavarodj össze! Miért hiszel Istenben? Nem azért, hogy ételhez juss, hogy eltöltsd az idődet, hogy haladj a divattal, vagy hogy kielégítsd a szellemi szükségleteidet. Azért hiszel Benne, hogy megmenekülj. Hogyan menekülhetsz meg hát? Amikor bármit is teszel, annak kapcsolatban kell állnia az üdvösséggel, Isten követelményeivel és az igazsággal, nem igaz?” (Az Ige, VI. kötet – Az igazságra törekvésről. Hogyan kell törekedni az igazságra? (15.)). „Mivel ez Isten háza, csakis az a helyes és megfelelő, ha az emberek végzik a kötelességüket, amelyeket itt végezniük kellene. De az emberek ezt nem önmagukért teszik, a mindennapi létükért, életükért, családjukért vagy karrierjükért. Akkor miért teszik? Isten munkájáért és Isten irányításáért. Függetlenül attól, hogy konkrétan melyik szakmát foglalja magában vagy miféle munkát érint, akár olyan kicsi, mint a mondat végi pont vagy egy formázási stílus, vagy olyan jelentős, mint egy konkrét munkadarab, mind Isten munkájának hatókörébe esik. Ezért, ha rendelkezel józan ésszel, először fel kellene tenned magadnak a kérdést, hogy »Miként kellene elvégeznem ezt a munkát? Mik Isten követelményei? Milyen alapelveket határozott meg Isten háza?« Aztán listázd ki egyesével a vonatkozó alapelveket, és cselekedj szigorúan összhangban minden egyes szabállyal és alapelvvel. Amíg ez összhangban van az alapelvekkel, és nem haladja meg azok hatókörét, addig minden, amit teszel, megfelelő lesz, és Isten úgy fogja kezelni és minősíteni, hogy tetted a kötelességedet. Nem olyasmi ez, amit az embereknek meg kellene érteniük? (De igen.) Ha megérted ezt, akkor nem kell folyton azon elmélkedned, hogy miként szeretnéd csinálni a dolgokat, vagy hogy mit szeretnél csinálni. Ha így gondolkodsz és cselekszel, abból hiányzik a józan ész. Kellene olyan dolgokat művelni, amikből hiányzik a józan ész? Nem, nem kellene. Ha szeretnél ilyeneket csinálni, akkor mit kellene tenned? (Lázadni magam ellen.) Lázadnod kellene magad ellen, és el kellene engedned saját magadat, és a kötelességedet, valamint Isten házának követelményeit és alapelveit kellene első helyre tenned” (Az Ige, VI. kötet – Az igazságra törekvésről. Hogyan kell törekedni az igazságra? (6.)). Miután elolvastam Isten szavait, felderült a szívem, és megértettem, mi a jó cselekedet. Nevezetesen az, hogy az alapelveknek és Isten követelményeinek megfelelően cselekszünk, ezáltal tanúságot teszünk Istenről, és dicsőítjük Őt. Egy cselekedet csak akkor jó cselekedet, ha eléri ezeket a pozitív eredményeket, és csak akkor fogja Isten jóváhagyni és elfogadni. Ha vakon, saját akaratunk vagy szenvedélyeink alapján cselekszünk, anélkül, hogy az igazság alapelveit keresnénk, akkor, függetlenül az erőfeszítéstől vagy a meghozott áldozattól, minden hiábavaló, és egyáltalán nincs összhangban Isten szándékaival. Még az is lehet, hogy az alapelvekkel ellentétes, megzavarásokat és akadályozásokat okoz. Rájöttem, hogy az ember cselekedeteinek szándékai döntő fontosságúak, és hogy az út, amelyen jár, szintén nagy jelentőséggel bír. Ezen felül a kötelességvégzésem Isten házában nem a személyes dolgaimról szól, és nem cselekedhetek csak úgy, ahogy akarok. Ahogy Isten mondja, még egy olyan apróság esetében is, mint egy írásjel vagy egy formátum, meg kell keresni a vonatkozó alapelveket. Ez ahhoz kapcsolódik, hogy valaki hogyan viszonyul a kötelességéhez, és hogy van-e istenfélő szíve. Ezért mielőtt bármit is tenne, az embernek először el kell gondolkodnia azon, hogy milyen alapelvek tartoznak ide, mit követel meg Isten, hogyan lehet a munkát úgy végezni, hogy eleget tegyen Istennek, és hogyan lehet pozitív eredményeket elérni. Ha valaki többet gondolkodik ezeken a kérdéseken, akkor óvatosabban tud cselekedni, erősebb vágyat érez az imádkozásra és a keresésre, és tudatosan fogja keresni a kapcsolódó alapelveket is. Még ha egyelőre nem is talál egyértelmű alapelveket, akkor is keresheti a közösséget azokkal, akik megértik az igazságot vagy ismerik ezeket a készségeket, és kereshet egy viszonylag megfelelő utat, amely alapján cselekedhet. Kereshet a Fennvalótól, ha a legtöbb ember nem látja tisztán a kérdést, a képessége határain belül meg kell tennie mindent, és ha később eltéréseket talál, összegeznie kell és ki kell javítania azokat. Ez biztosítja a kötelesség pontos végrehajtását. Később, amikor a kötelességemet végeztem, tudatosan imádkoztam Istenhez, és kerestem, hogyan érhetek el pozitív eredményeket. Különösen az olyan dolgok tekintetében bíztam egyre kevésbé magamban, amelyekről úgy gondoltam, jók és kielégítőek, és több embert is megkerestem megerősítésért. Ha a legtöbben egyetértettek azzal, hogy ez megfelelő, akkor maradtam ennél. Azáltal, hogy így végeztem a kötelességemet, sokkal nyugodtabb lettem. Nemrég például kipróbáltunk egy új plakátformátumot, és beépítettünk néhány új elemet. Átbeszéltem a dolgokat a testvérekkel, és először több tervet is készítettünk. Nem voltunk biztosak abban, hogy a választott irányunk megfelelő, ezért kerestünk a vezetőtől. A készítési folyamat során néhányan kérdéseket vetettek fel, és mi tovább kerestünk azokról a kérdésekről, amelyekkel nem voltunk tisztában. A keresésünk során a vezető rámutatott a plakátjaink hiányosságaira, mi pedig tanulmányoztuk a vonatkozó készségeket és ismereteket ezen a területen, és végül az általunk készített plakátok valamivel megfelelőbbek lettek.

Ezen a tapasztalaton keresztül rájöttem, hogy a kötelességvégzés folyamata az igazság alapelveinek keresése, és hogy az embernek istenfélő szívvel kell rendelkeznie, és a helyes alapelveket kell követnie. Csak így tud Isten szándékainak megfelelően cselekedni. Ez megnyugvást hoz, és segít a szakmai készségek fejlesztésében. A legfontosabb, hogy a keresés által az ember több időt tölt elcsendesedve Isten előtt, jobban összpontosít a tényleges munkára, és az Istennel való kapcsolata is szorosabbá válik. Ezek az alapelvek szerinti cselekvés gyümölcsei! Hála Istennek!


23. A kapott kedvességet hálásan viszonozni kell?

2015-ben a vezetők úgy rendezték, hogy szövegalapú kötelességeket lássak el. Abban az időben a csoportvezetőt, Cseng Nót megmetszették a vezetők, amiért rossz hozzáállást tanúsított a kötelessége végzése során. Azt hitte, a vezetők azért küldtek oda engem, hogy a helyére lépjek, ezért lépten-nyomon megnehezítette a dolgomat. Gyakran előfordult, hogy az összejöveteleken a prédikációkkal kapcsolatos problémákról faggatott. Ha nem tudtam válaszolni, Cseng No kigúnyolt, és azt mondta: „Ennyire gyenge a képességed? Mi másért küldtek volna ide a vezetők?” Ahogy hallgattam őt, nagyon korlátozva éreztem magam a szívemben. Minden összejövetel kínszenvedés volt. Mivel rossz lelkiállapotban voltam, nem voltak ötleteim, amikor a prédikációkat ellenőriztem, és nem tudtam felvértezni magam az alapelvekkel. Úgy éreztem, nagyon nehéz ezt a kötelességet végezni, és nem vagyok alkalmas rá. A szívem gyötrődött, és legszívesebben hazamentem volna. Éppen amikor a mélyponton voltam, Jang Kuang nővér, akivel együttműködtem, látta, hogy rossz lelkiállapotban vagyok, ezért türelmesen beszélgetett velem, és segített nekem. Arra is bátorított, hogy ne adjam fel a lehetőséget a kötelességem végzésére, és azt mondta, hogy ha bármit nem értek, beszélgethetek vele, megvitathatjuk, és együtt dolgozhatunk. Jang Kuang sokat beszélgetett velem, és sokkal tisztábbnak és megvilágosodottabbnak éreztem a szívem. Elég akaraterőt éreztem magamban ahhoz is, hogy folytassam a kötelességem végzését. Később időt és energiát fektettem abba, hogy felvértezzem magam az alapelvekkel, és ha bármi nem volt világos, megkértem Jang Kuangot, hogy beszélgessünk róla. Fokozatosan rátaláltam a kötelességem végzésének néhány útjára, és nagyon hálás voltam Jang Kuangnak. Később Cseng Nót elbocsátották, és a testvérek engem ajánlottak csapatvezetőnek. Mivel féltem, hogy nem leszek alkalmas a feladatra, vissza akartam utasítani, de Jang Kuang ismét bátorított, mondván, hogy a többi csapattaggal együtt mindent megbeszélünk majd, amit nem tudok megcsinálni, és ő is segíteni fog nekem. Ezért elvállaltam a csapatvezetői kötelességet. Ebben az időszakban Jang Kuang gyakran beszélgetett velem arról, hogyan kell a kötelességemet végezni, és a munka elég zökkenőmentesen haladt. Rendkívül hálás voltam Jang Kuangnak, és úgy éreztem, hogy ezt a szívességet nem szabad elfelejtenem. Ha a jövőben bármilyen problémája adódna, minden tőlem telhetőt meg kell tennem, hogy segítsek neki. Nem lehetek hálátlan.

Egy idő után Jang Kuang hazament látogatóba, de a fia nem egyezett bele, hogy újra eljöjjön végezni a kötelességét. Sőt, azt mondta, hogy nem fog gondoskodni az édesanyjáról, ha megöregszik, így Jang Kuang korlátozva érezte magát. Folyamatosan negatív lelkiállapotban élt, és nem viselt terhet a kötelessége végzése során. Többször is beszélgettem vele és segítettem neki, de ő mégsem változtatott semmit a dolgokon. Később levél érkezett a vezetőktől, amelyben az állt, hogy Jang Kuang állapota már súlyosan akadályozza a munkát, és ha nem változtat ezen hamarosan, akkor el kell bocsátani. Amikor elolvastam a levelet, nagyon aggódtam. Arra gondoltam, hogy Jang Kuang mennyit segített nekem, amikor nehézségeim voltak, ezért most ebben a helyzetben nekem is sok segítséget kell nyújtanom neki. Ezután megkerestem Jang Kuangot, és beszélgettem vele. Azt mondta, hogy az állapota egy kicsit javult, én pedig egy kissé megkönnyebbültem. Egy másik alkalommal Jang Kuangnál volt néhány prédikáció, amelyek sürgős átvizsgálást igényeltek, de fél hónap elteltével még mindig nem készült el ezzel. Láttam, hogy Jang Kuang nem szívvel-lélekkel végzi a kötelességét, és ha ez így folytatódik, a munka késedelmet fog szenvedni. Arra gondoltam, hogy mást bízok meg a feladattal, de aztán az jutott eszembe: „Ha Jang Kuang átvizsgálja a prédikációkat, akkor úgy fogják értékelni, hogy elért némi eredményt a kötelessége végzése során, és nem fogják áthelyezni. Most segítenem kell neki.” Ezután elmentem beszélgetni Jang Kuanggal; megkértem, hogy változtasson a kötelességéhez való hozzáállásán, és sürgősen vizsgálja át a prédikációkat. Azonban eltelt még néhány nap, és még mindig nem történt előrelépés. Konkrétan rákérdeztem, mi ennek az oka, de nem adott őszinte választ. Rájöttem: nem hagyhatom tovább, hogy ő dolgozzon a prédikációkon, és sietve intézkedtem, hogy valaki más csinálja meg. Amikor láttam, hogy a munka késedelmet szenvedett, mélységes önvádat éreztem. Tudtam, hogy Jang Kuangot el kell bocsátani, mivel tartósan megrekedt a helytelen állapotában, de aztán azt gondoltam: „Az állapota eleve nem jó. Mi lesz, ha az elbocsátása után nem tud kilábalni belőle?” Nem vitt rá a lélek, hogy megtegyem; a szívem összeszorult. Abban az időben éppen úgy alakult, hogy emberekre volt szükség egy másik feladathoz, ezért úgy intéztem, hogy Jang Kuang menjen és csinálja azt. Ezután nem hallottam felőle.

Egy évvel később vezetőnek választottak a gyülekezetben. Egyszer egy munkajelentést olvastam, és megtudtam, hogy Jang Kuang rendkívül passzív a kötelessége végzése során, gyakran hazamegy, és minden munkáját a társára hárítja. Ráadásul Jang Kuang saját biztonsága is veszélyben volt, és kockázatos volt folyton ingáznia. Már beszélgettek vele erről, de nem fogadta el. Amint olvastam, hogy Jang Kuang viselkedése ugyanolyan, mint korábban, és semmit sem változott, arra gondoltam, hogy megbeszélem a velem párban dolgozó nővérrel, hogy át kell-e helyezni Jang Kuangot. Azonban azonnal eszembe jutott az is, hogy Jang Kuang mennyit segített nekem a legsötétebb óráimban, most pedig el akarom bocsátani, amint vezető lettem. Ha megtudná, nem mondaná-e azt, hogy nincs lelkiismeretem, és hálátlan vagyok? Ha a jövőben találkozunk, nem tudnék a szemébe nézni. Ezért nem akartam többé említeni az ügyet a velem párban dolgozó nővérnek. Később, amikor találkoztam Jang Kuanggal, beszélgettem vele arról, milyen természete és következményei vannak annak, ha így végzi a kötelességét, és figyelmeztettem, hogy ha nem változtat a dolgokon, el fogják bocsátani. Szemtől szemben Jang Kuang készségesen beleegyezett. Arra azonban nem számítottam, hogy kevesebb mint egy hónappal később a nővér, akivel Jang Kuang párban dolgozott, levelet küld, amelyben azt írja, hogy Jang Kuang még mindig hajlamos elhanyagolni a kötelességét, és ez súlyosan akadályozza a munkát. Mélységes önvádat éreztem a szívemben. Ha azonnal elbocsátottam volna Jang Kuangot, nem okozott volna további egy hónapos késedelmet a munkában. Rájöttem, hogy Jang Kuang viselkedése változatlan, és nem lehet megváltoztatni pusztán azzal, hogy néhányszor segítek neki, ezért úgy döntöttem, hogy elbocsátom.

Ezután elgondolkodtam önmagamon. Miért nem tudtam az alapelvek szerint kezelni a Jang Kuanggal kapcsolatos problémákat? Elolvastam két passzust Isten szavaiból: „Vannak, akik rendkívül érzelmesek. Mindennap az érzelmeik szerint élnek mindabban, amit mondanak, és abban, ahogy viselik magukat és kezelik az ügyeket. Érzéseket táplálnak különféle személyek iránt, és napjaikat kapcsolatokkal és érzésekkel kapcsolatos ügyekkel töltik. Az érzések birodalmában élnek mindenben, amivel szembesülnek. Amikor egy ilyen embernek a nem hívő rokona meghal, három napig sírni fog, és nem hagyja eltemetni a holttestet, mivel továbbra is érzéseket táplál az elhunyt iránt. Túlzottan érzelmes. Azt mondhatjuk, hogy ennek az embernek a végzetes hiányosságát az érzések jelentik. Mindenben az érzéseik korlátozzák őket, képtelenek az igazságot gyakorolni vagy elvek szerint cselekedni, és gyakran lázadoznak Isten ellen. Az érzéseik a legnagyobb gyengeségük, a végzetes hiányosságuk, és az érzéseik teljes mértékben képesek tönkretenni és elpusztítani őket. A túlságosan érzelmes emberek képtelenek gyakorlatba ültetni az igazságot vagy alávetni magukat Istennek. Ilyen erős érzésekkel nem tehetnek mást, mint hogy kiszolgálják a hús-vér test igényeit; ostoba és zavaros fejű emberek. Az ilyen emberek természete az, hogy nagyon érzelmesek. Az érzéseik szerint élnek” (Az Ige, III. kötet – Az utolsó napok Krisztusának beszédei. Hogyan ismerhető meg az ember természete?). „Mi jellemzi az érzéseket? Bizonyára semmi pozitív. Az jellemzi őket, hogy a testi kapcsolatokra összpontosítanak, és a hús-vér test preferenciáit elégítik ki. A kivételezés, a gaztettek elfedése, a majomszeretet, a pátyolgatás és az elkényeztetés mind az érzések alá tartoznak. Vannak emberek, akik nagy hangsúlyt fektetnek az érzéseikre, és bármi is történik velük, az érzéseik alapján cselekednek; a szívük mélyén nagyon jól tudják, hogy ez helytelen, mégis képtelenek elfogulatlanok lenni, és még kevésbé képesek alapelvek szerint cselekedni. Amikor az embereket mindig az érzések korlátozzák, akkor képesek vajon az igazságot gyakorolni? Ez rendkívül nehéz! Sok ember képtelensége az igazság gyakorlására az érzésekre vezethető vissza; különösen fontosnak tartják az érzéseket, és legelőre helyezik őket. Olyan emberek ők, akik szeretik az igazságot? Biztosan nem. Mi az érzések lényege? Az, hogy a testi érzések kerülnek legelőre, az igazságalapelveket pedig félresöprik. Az érzések megnyilvánulásait több szóval és kifejezéssel lehet jellemezni: kivételezés, mások elvtelen óvása, a testi kapcsolatok fenntartása és a méltányosság hiánya. Ezek az érzések” (Az Ige, III. kötet – Az utolsó napok Krisztusának beszédei. Mi az igazságvalóság?). Isten leleplezi, hogy a nagyon érzelmes embereket mindenben korlátozzák az érzéseik. Nem tudják gyakorolni az igazságot, és nem tudnak az alapelvek szerint cselekedni. Még ha a szívükben pontosan tudják is, hogy amit tesznek, az helytelen, akkor sem tudják pártatlanul végezni a munkájukat. Nagyon érzelmes ember voltam, és a Jang Kuanggal való interakcióim során kimutattam az érzéseimet. Amikor elkezdtem a szövegalapú kötelességeket, gyakran éltem negatív állapotban, és azon gondolkodtam, hogy feladom a kötelességemet. Jang Kuang volt az, aki újra és újra türelmesen segített nekem, hogy legyen hitem a kötelességem végzéséhez. Úgy éreztem, hogy jó volt hozzám, és kedvességet tanúsított irántam. Miután csapatvezető lettem, láttam, hogy Jang Kuang folyamatosan a családja iránti ragaszkodásban él, ami akadályozza a munkát. Azonban nem bocsátottam el, sőt, még védelmeztem is. Nem jelentettem a valódi helyzetét a vezetőknek, és egyik esélyt a másik után adtam neki, hogy folytathassa a kötelességei végzését. Ennek eredményeként a munka késedelmet szenvedett. Miután vezető lettem a gyülekezetben, láttam, hogy Jang Kuang folyamatosan nem visel terhet a kötelességében, és el kellene bocsátani, de észben tartottam, hogy korábban kedvességet tanúsított irántam. Amikor a segítségre gondoltam, amit tőle kaptam, nem vitt rá a lélek, hogy elbocsássam, és továbbra is az érzéseim alapján védelmeztem őt. Folyamatosan újabb és újabb esélyeket adtam Jang Kuangnak, de ez akadályozta és megzavarta a munkát. Rájöttem, hogy az érzések alapján való cselekvés csak azt eredményezheti, hogy ellenállok Istennek, és elárulom Istent. Súlyos önvádat éreztem a viselkedésem miatt, és gyűlöltem magam, amiért testi érzésekben éltem, és nem óvtam meg a gyülekezet munkáját. Imádkoztam Istenhez: „Drága Istenem! Nem akarok többé az érzéseim alapján cselekedni. Az alapelvekkel összhangban kell gyakorolnom, és meg kell óvnom a gyülekezet munkáját. Kérlek, vezess engem, hogy képes legyek gyakorolni az igazságot!” Ezután megbeszéltem az ügyet a velem párban dolgozó nővérrel, és elbocsátottam Jang Kuangot. Csak ekkor éreztem megkönnyebbülést a szívemben.

Később olvastam Isten szavait, amelyek leleplezik azt a hagyományos elképzelést, hogy „a kapott kedvességet hálásan viszonozni kell”, és némi megértést nyertem az állapotomról. Isten azt mondja: „Az eszme, miszerint »a kapott kedvességet hálásan viszonozni kell«, a hagyományos kínai kultúra klasszikus mércéinek egyike annak megítélésére, hogy valakinek az erkölcsi magatartása jó vagy rossz. Amikor valaki emberi mivoltának jó vagy rossz voltát, illetve erkölcsi magatartásának milyenségét értékelik, annak egyik fokmérője az, hogy viszonozza-e az általa kapott szívességeket vagy segítséget – hogy olyan ember-e, aki hálásan viszonozza a kapott kedvességet. Az emberek a hagyományos kínai kultúrában, sőt az emberiség hagyományos kultúrájában is az erkölcsi magatartás fontos mércéjének tekintik ezt. Ha valaki nem tudja, hogy a kapott kedvességet hálásan viszonozni kell, azt hálátlan, lelkiismeretlen embernek tekintik, olyannak, aki nem méltó arra, hogy közösködjenek vele, és akit mindenkinek meg kell vetnie és vissza kell utasítania. Másfelől, ha valaki igenis tudja, hogy a kapott kedvességet hálásan viszonozni kell – vagyis miután szívességeket vagy segítséget kap egy másik embertől, nem hálátlan, és mindent megtesz, hogy viszonozza mindezt az illetőnek –, azt lelkiismerettel és emberi mivolttal rendelkező személynek tartják. Ha valaki szívességeket vagy segítséget kap a másiktól, ám nem tudja, hogy viszonoznia kell a másik kedvességét, vagy csupán egy egyszerű »köszönömmel« fejezi ki háláját, és semmi több, akkor vajon az, aki kedvességet tanúsított iránta, nem fogja kényelmetlenül érezni magát a szívében? Nem fogja azt gondolni: »Ez a fickó nem érdemli meg a segítséget, nem jó ember. Olyan sokat segítettem neki, erre még azt sem tudja, hogy viszonoznia kell. Valóban nincs sem lelkiismerete, sem emberi mivolta, és nem érdemes közösködni vele«? Ha ismét ilyesféle emberbe botlana, akkor is segítene neki? Valószínűleg nem akarna. A korábbi tapasztalata alapján levont tanulság ez lenne: »Nem segíthetek csak úgy akárkinek – az illetőnek tudnia kell, hogy a kapott kedvességet hálásan viszonozni kell. Ha hálátlan típus, aki nem fogja viszonozni a neki nyújtott segítségemet, akkor jobb, ha nem segítek.« Ha ilyen helyzettel találkoztok, vajon nem ez lenne a véleményetek? (De igen.)” (Az Ige, VI. kötet – Az igazságra törekvésről. Mit jelent az igazságra törekedni? (7.)). „Mielőtt megértettétek az igazságot, a lelkiismeretetek szerint éltetek, és mindegy volt, ki ajándékozott meg kedvességgel vagy ki segített neked, még ha gonosz emberek vagy gengszterek voltak is, biztosan viszonoztad neki, és kényszert éreztél, hogy akár egy golyót is bevállalj a barátaidért, sőt akár az életedet is vásárra vidd értük. A férfiaknak viszonzásul a jótevőjük rabszolgájává kell válniuk, míg a nők tegyenek házassági fogadalmat és szüljenek gyermeket neki – a hagyományos kultúra ezt az eszmét sulykolja az emberekbe, azt parancsolva nekik, hogy hálásan viszonozzák a kapott kedvességet. Ennek eredményeképp az emberek azt gondolják: »Csak azoknak van lelkiismeretük, akik viszonozzák a kedvességet, és ha nem viszonozzák a kedvességet, akkor biztosan hiányzik belőlük a lelkiismeret és embertelenek.« Ez az eszme mélyen gyökerezik az emberek szívében” (Az Ige, VI. kötet – Az igazságra törekvésről. Mit jelent az igazságra törekedni? (7.)). Miután elolvastam Isten szavait, rájöttem, hogy amikor folyamatosan tekintettel voltam a kedvességre, amit Jang Kuang tanúsított irántam, és emiatt nem bocsátottam el őt, akkor az a hagyományos kulturális elképzelés kötözött meg, hogy „a kapott kedvességet hálásan viszonozni kell”. Amikor kicsi voltam, a nagymamám gyakran mondogatta: „A viselkedésedben értened kell a hálát. Tudnod kell, hogy »a kapott kedvességet hálásan viszonozni kell«. Ha nem tudod, hogy viszonoznod kell a kedvességet, hálátlan ember leszel, és senki sem akar majd szóba állni veled.” Anyám így viselkedett. Emlékszem, amikor az öcsém beteg volt, elköltöttük a család minden megtakarított pénzét. A falubeliek mind pénzt gyűjtöttek, hogy segítsenek a családunknak. Anyám észben tartotta a többi falubeli kedvességét, és minden évben az őszi betakarításkor sietett befejezni a családunk munkáját, hogy segíthessen a többi falubelinek a munkájukban. A falubeliek mind azt mondták, hogy anyámnak jó az emberi mivolta, és érdemes barátkozni vele. Abban az időben anyám gyakran mondta nekem, hogy a többi falubeli segített nekünk, amikor bajban voltunk, ezért hálásnak kell lennünk. Bármikor, ha valaki bajban van, segítő kezet kell nyújtanunk, és igazán nem lehetünk lelkiismeretlenek. Ez fokozatosan rányomta bélyegét a gondolkodásomra, és én is elhittem, hogy csak azok a jó emberek, akik megértik, hogy „a kapott kedvességet hálásan viszonozni kell”, és hogy ha valaki nem érti a kedvesség viszonzásának fontosságát, akkor nincs lelkiismerete, és nem érdemes barátkozni vele. Miután elkezdtem hinni Istenben, Jang Kuang számos alkalommal segített és támogatott engem, amikor nehézségeim voltak, vagy negatív és gyenge voltam. Emiatt úgy gondoltam, hogy viszonoznom kell ezt a kedvességet, így amikor el kellett volna bocsátanom, az alapelveket megsértve védelmeztem őt. Újabb és újabb esélyt adtam neki, és ennek eredményeként késleltettem a gyülekezet munkáját. Viszonoztam a kedvességet, de a gyülekezet munkája zavart szenvedett. Aszerint a hagyományos kulturális elképzelés szerint éltem, hogy „a kapott kedvességet hálásan viszonozni kell”, és a viselkedésemben és a dolgok intézésében az alapelvek legkisebb szikráját sem alkalmaztam. Rájöttem, hogy az a nézet, miszerint „a kapott kedvességet hálásan viszonozni kell”, nem pozitív dolog, és nincs összhangban az igazsággal.

Elolvastam egy másik passzust Isten szavaiból, és világosabb képet kaptam arról, milyen megtévesztő az az elképzelés, hogy „a kapott kedvességet hálásan viszonozni kell”. Isten azt mondja: „Az erkölcsi magatartásról szóló afféle állítások, mint »a kapott kedvességet hálásan viszonozni kell«, nem mondják meg pontosan az embereknek, hogy milyen felelősségeknek kell eleget tenniük az emberi társadalomban. Ehelyett megkövetelik az emberektől, hogy e mondások szerint cselekedjenek és gyakoroljanak, függetlenül a körülményektől. Az ókori Kínából ilyen történetek maradtak ránk. Például egy család befogadott és táplált, öltöztetett, harcművészetre nevelt és mindenféle tudásra tanított egy éhező koldus fiút. Megvárták, amíg felnő, majd bevételi forrásként kezdték használni, elküldték, hogy tegyen gonoszat, öljön embereket és olyasmiket cselekedjen, amiket ő nem akart. Ha az általa kapott szívességek fényében nézitek ezt, akkor jó dolog volt, ami történt vele. Ám ha azt veszitek fontolóra, hogy később mire kényszerítették, valóban jó volt, vagy rossz? (Rossz volt.) Viszont a hagyományos kultúra afféle kondicionálása mellett, hogy »a kapott kedvességet hálásan viszonozni kell«, az emberek nem tudják ezt megkülönböztetni. A felszínen úgy tűnik, hogy a fiúnak nem volt más választása, mint hogy gonoszat tegyen és ártson az embereknek, hogy gyilkossá váljon – ezek olyasmik, amiket a legtöbb ember nem akarna tenni. De vajon az a tény, hogy ura utasítására ezeket a rossz dolgokat tette és ölt, vajon ott mélyen nem abból a vágyból fakadt, hogy viszonozza annak kedvességét? Különösen a hagyományos kínai kultúra ama kondicionálásának köszönhetően, hogy »a kapott kedvességet hálásan viszonozni kell«, az embereket elkerülhetetlenül ezek az eszmék befolyásolják és irányítják. Ezek minden bizonnyal korlátozzák a cselekvésük módját és a cselekvésük mögötti szándékokat és indítékokat. Amikor ez a család gonosz tettek elkövetésére bujtogatta, mi volt az első gondolata? »Ez a család megmentett engem és kedvességet tanúsított irántam. Viszonoznom kell a kedvességüket. Mivel nekik köszönhetem az életemet, nekik kell szentelnem azt. Bármit kérnek tőlem, meg kell tennem; még ha azt is kérik, hogy kövessek el gonosz tetteket és öljek embereket, nem fontolgathatom, hogy helyes-e vagy helytelen, kizárólag arra kell összpontosítanom, hogy viszonozzam a kedvességüket. Méltó lennék arra, hogy embernek nevezzenek, ha nem viszonoznám ezt a nagy kedvességet?« Következésképp, hogy viszonozza a kedvességüket, gondolkodás nélkül megtette, amit azok kértek tőle, még akkor is, ha arra kérték, hogy öljön meg valakit vagy tegyen valami rosszat. Csak hogy viszonozza a kedvességüket, eltökélten cselekedett, mindenféle habozás vagy kétség nélkül. Milyen nézőpont irányította hát a viselkedését és megnyilvánulásait, amelyekbe azért bocsátkozott, hogy viszonozza a kedvességüket? Hát nem az erkölcsi magatartásnak ezt a mércéjét teljesítette? (De igen.) Mit láttok ebből a példából? A mondás, miszerint »a kapott kedvességet hálásan viszonozni kell«, jó dolog vagy sem? (Nem jó, nincs alapelv mögötte.) Tulajdonképpen a fiúnak igenis volt egy alapelve, nevezetesen a következő: »A kapott kedvességet hálásan viszonoznod kell. Ha valaki valami kedveset tesz érted, viszonoznod kell. Ha ezt elmulasztod, akkor nem vagy ember, és nem szólhatsz semmit, ha elítélnek érte. A mondás szerint ’egy vízcseppnyi kedvességet bugyogó forrással kell viszonozni’ – nem is beszélve az én helyzetemről, hiszen én nem apró, hanem életmentő kedvességet kaptam. Annál inkább az életemmel kell viszonoznom azt.« Nem tudta, mik a kedvesség viszonzásának határai és alapelvei. Úgy hitte, hogy az a család adta neki az életét, ezért cserébe nekik kell szentelnie azt és meg kell tennie, bármit követelnek tőle, legyen az gyilkosság vagy más gonosztettek. A kedvesség efféle viszonzásának nincsenek alapelvei vagy határai. A gonosztevők cinkosaként szolgált, és közben tönkretette magát. Helyesen tette, hogy így viszonozta a kedvességet? Természetesen nem. A dolgok intézésének ostoba módja volt” (Az Ige, VI. kötet – Az igazságra törekvésről. Mit jelent az igazságra törekedni? (7.)). Isten szavain keresztül láttam, hogy miután a Sátán az emberekbe táplálta azt az elképzelést, hogy „a kapott kedvességet hálásan viszonozni kell”, ők válogatás nélkül viszonozzák ezt a kedvességet, mindennek ellenére, és függetlenül attól, mi a helyes és mi a helytelen. Alapelvek nélkül cselekszenek, és nincsenek lelkiismereti korlátaik. Én is azon elképzelés szerint éltem, hogy „a kapott kedvességet hálásan viszonozni kell”. Hogy viszonozzam Jang Kuangnak a segítséget, amit nekem nyújtott, nemcsak hogy nem bocsátottam el, hanem segítettem is őt, és egyik esélyt a másik után adtam neki, bár tisztában voltam vele, hogy nem alkalmas a kötelességek végzésére. Ennek eredményeként a gyülekezet munkája késedelmet szenvedett. Megkötözött az az elképzelés, hogy „a kapott kedvességet hálásan viszonozni kell”, és nem tudtam különbséget tenni helyes és helytelen között. Az alapelvek megsértésével cselekedtem, és késleltettem a gyülekezet munkáját. Olyan zavarodott voltam! Ha Isten szavai nem leplezték volna ezt le, és ha nem ismertem volna fel ezt Isten szavaival összhangban, még mindig azt hinném, hogy amit tettem, helyes volt, és nem tudnám, hogy a hagyományos kultúra ártott nekem.

2023 áprilisában egy nap a vezetők levelet küldtek, amelyben arra kértek, hogy írjak jellemzést Jang Kuangról. Eszembe jutott, amit a társam nemrég mondott, hogy amikor kötelességeket osztottak Jang Kuangra, ő nem fogadta el azokat, sőt azt mondta, hogy ha arra kérik, végezzen kötelességet, azzal megtagadják a szabadságát. Jang Kuang egészen a mai napig nem végezte a kötelességeit, ráadásul ott volt néhány korábbi viselkedése is a kötelessége végzése közben. Tudtam, hogy ha ezt mind leírom, akkor Jang Kuangot nagyon valószínűleg ki fogják takarítani. Ha megtudná, hogy információt adtam a viselkedéséről, vajon meggyűlölne engem? Azt gondolná, hogy hiányzik belőlem az emberség? Ha viszont nem írom le, elveszítem az esélyt az igazság gyakorlására. Ez sértés Isten ellen. Aznap éjjel forgolódtam az ágyban, és nem tudtam aludni. Ahogy kerestem a választ és töprengtem, eszembe jutott egy passzus Isten szavaiból, és kikerestem, hogy elolvassam. Isten azt mondja: „Isten időnként a Sátán szolgálatait használja, hogy segítsen az embereknek, de ilyen esetekben ügyelnünk kell, hogy Istennek mondjunk köszönetet, és ne a Sátánnak viszonozzuk a kedvességet – ez elvi kérdés. Amikor a kísértéssel abban a formában találkozol, hogy egy gonosz ember tanúsít kedvességet irántad, először is a szívedben tisztában kell lenned azzal, hogy milyen szándékoktól és indítékoktól vezérelve segít ő rajtad és lát el jótéteményekkel, valamint pontosan kell tudnod, hogy jó vagy gonosz ember-e ő. Bár a kedvesség viszonzásának gondolata nem helytelen, a gyakorlásában szem előtt kell tartanod az alapelveket és határokat. Attól is függ, hogy miféle ember a jótevőd, és milyen következményekkel fog járni, ha viszonzod a kedvességét. Az ilyen eseteket rugalmasan kell kezelned. Ha Isten meg akar menteni, mindegy kinek a szolgálatait használja ennek eléréséhez, először is Istennek kell köszönetet mondanod és Tőle kell elfogadnod. Ne irányítsd a háládat kizárólag az emberek felé, arról nem is beszélve, hogy hálából felajánlod valakinek az életedet. Ez súlyos hiba. A lényeg az, hogy a szíved Istennek hálás, és Tőle fogadod el” (Az Ige, VI. kötet – Az igazságra törekvésről. Mit jelent az igazságra törekedni? (7.)). Miután elolvastam Isten szavait, hirtelen felszabadultnak éreztem a szívem. Mindig hálás voltam Jang Kuangnak, és azt hittem, hogy azért nem hagytam el a kötelességemet akkoriban, mert Jang Kuang beszélgetett velem és segített. A szívemben soha nem tudtam elengedni ezt a kedvességet, és viszonozni akartam neki. Igazán olyan ostoba és vak voltam! Isten gyakorol szuverenitást afölött és Ő rendeli el, hogy milyen kötelességet végezhet egy ember és mikor végzi azt. Amikor Jang Kuang segített nekem, azt Isten vezényelte le és rendezte el. Nem kellett volna minden kedvességet Jang Kuangnak tulajdonítanom. Istennek kellett volna köszönetet mondanom.

Még több szót olvastam Istentől: „A valóságban, függetlenül attól, hogy meghálálod-e neki vagy sem, te még mindig te vagy, még mindig ugyanolyan ember vagy; semmi sem fog megváltozni amiatt, hogy viszonzod-e a kedvességét vagy sem. Az emberi mivoltod nem fog megváltozni, és a romlott beállítottságod nem fékeződik meg attól, hogy viszonzol egy kedvességet. Hasonlóképp a romlott beállítottságod sem fog rosszabbra fordulni csak azért, mert nem viszonzod jól, amit kaptál. Az, hogy viszonzol-e egy kedvességet vagy sem, nem határozhatja meg, hogy van-e bármi változás a jellemedben, sem azt, hogy ténylegesen rendelkezel-e az igazságvalósággal. Ezért az Én szememben ez a kedvesség viszonzásáról szóló mondás egyszerűen nem állja meg a helyét. Nem lehet azt mondani, hogy a kedvességet viszonozni teljesen helytelen dolog; egyszerűen csak kötelezettségnek és felelősségnek kell tekintened. Ez egyúttal az emberi mivolt lelkiismeretének egy ösztöne is. Ha valaki valóban kedvességet tanúsít irántad, és jó ember, akkor, amikor neki vannak nehézségei, teljesítsd a felelősségedet és kötelezettségedet, és a legjobb képességed szerint segíts rajta. Ennyi elég” (Az Ige, VI. kötet – Az igazságra törekvésről. Mit jelent az igazságra törekedni? (7.)). „Mit kérnek Isten szavai, az emberek mely alapelvek szerint bánjanak egymással? Szeressétek, amit Isten szeret, és gyűlöljétek, amit Isten gyűlöl. Ez az az alapelv, amelyet az embereknek be kellene tartaniuk. Isten szereti azokat, akik törekednek az igazságra, és képesek követni az Ő akaratát; nekünk is ezeket az embereket kell szeretnünk. Azok, akik nem képesek követni Isten akaratát, akik gyűlölik Istent, és lázadnak Ellene – ezeket az embereket Isten utálja és nekünk is utálnunk kell őket. Ez az, amit Isten kér az embertől” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha ismeri saját helytelen nézeteit). Isten szavain elgondolkodva megértettem, hogy Istennél egyszerűen nincs olyan dolog, hogy „kedvesség”. Nem szabadna minden erkölcsi korlát nélkül viszonoznod azoknak a kedvességét, akik segítettek neked. Ehelyett a tőled telhető legjobban kell teljesítened a feladataidat, de nem szabad megsértened az igazságalapelvet. Ha valami sérti az igazságalapelvet, meg kell tagadnod a megtételét, és Isten követelményeivel összhangban kell gyakorolnod. Ami azokat illeti, akik törekednek az igazságra és hajlandók végezni a kötelességüket, még ha romlottságot fednek is fel, meg kell próbálnod minden tőled telhetőt megtenni, hogy szerető szívvel segíts nekik, amennyiben hajlandók bűnbánatot tartani és megváltozni. Nem azt kell nézned, hogy segítettek-e neked, vagy hogy tanúsítottak-e kedvességet irántad. Ami azokat illeti, akik nem törekednek az igazságra, nem hajlandók végezni a kötelességüket, nem tartanak bűnbánatot és nem változnak meg még a többszöri beszélgetés után sem, sőt továbbra is gonoszat tesznek, ők Isten gyűlöletének tárgyai. Nekünk is el kell vetnünk és gyűlölnünk kell őket. Ami Jang Kuangot illeti, sokat segítettem neki, de egyszerűen nem volt életbe való lépése. Több év után sem mutatta a legkisebb változást sem. Sok éve hitt Istenben, de nem gyakorolta az igazságot, és nem volt hajlandó végezni a kötelességét. Ő egyike volt az Isten munkája által felfedett álhívőknek. Az alapelvekkel összhangban kellett gyakorolnom, szeretnem kellett azt, amit Isten szeret, és gyűlölnöm azt, amit Isten gyűlöl. Ezért megírtam a jellemzést Jang Kuangról. Miután a jellemzést továbbították, a szívem megkönnyebbült. Később Jang Kuangot kitakarították.

Az ebben az időszakban szerzett tapasztalataim révén nyertem némi tisztánlátást arról a hagyományos elképzelésről, hogy „a kapott kedvességet hálásan viszonozni kell”, és megtapasztaltam, Isten megmenti az emberiséget azzal, hogy boncolgatja a hagyományos kultúra téveszméit. Ha nem olvastam volna Isten szavait, még mindig folyamatosan azon hagyományos elképzelés szerint élnék, hogy „a kapott kedvességet hálásan viszonozni kell”, és ki tudja, hány olyan dolgot tettem volna, ami sérti az igazságot, és ellenáll Istennek. Az, hogy képes voltam elérni ezt a kis változást, Isten szavai által elért eredmény. Hála Istennek!


24. Elmélkedés a kényelemben való elmerülésről

2022 augusztusában az új hívők öntözéséért voltam felelős a gyülekezetben. Nagyon hálás voltam Istennek, hogy ilyen fontos kötelességet végezhetek, és titokban elhatároztam, hogy ezt a kötelességet mindenképpen jól fogom végezni. Mivel korábban nem feleltem öntözési munkáért, és nem értettem az alapelveket, gondosan tanultam, és erőfeszítéseket tettem, hogy megismerkedjek a vonatkozó alapelvekkel. Ha az újonnan érkezetteknek bármilyen állapotuk vagy problémájuk volt, sietve közösséget vállaltam, és megoldottam azokat a nővérrel, akivel együtt dolgoztam. Bár mindennap elfoglalt voltam, sok energiát éreztem a szívemben, és megoldottam néhány problémát. Egy idő után felfedeztem, hogy ez a munka sok részletet tartalmaz. Nemcsak az újonnan érkezettek különféle problémáit és nehézségeit kellett időben megoldanom, hanem ellenőriznem kellet és nyomon kellett követnem az öntözők munkáját, és megoldanom az ő nehézségeiket, tehetséges embereket kellett felfedeznem, öntözőket kellett művelnem, és így tovább. Kezdtem úgy érezni, hogy ezt a munkát jól végezni egyszerűen túl nehéz. Sok gondolkodást és nagy áldozatot igényelt. Annyira fárasztó volt! Így hát állandóan azt reméltem, hogy kevesebb problémával fogok találkozni, hogy a munkám könnyebb lehessen. Később még nagyobb nyomás alá kerültem, ahogy az öntözésre szoruló újonnan érkezettek száma folyamatosan nőtt. Azt gondoltam magamban: „Ahhoz, hogy minden újonnan érkezettet jól megöntözzek, és mindenre megfelelően odafigyeljek, nagyon sok időre és erőfeszítésre lesz szükség. Ez túl fárasztó!” Ezért onnantól csak az öntözőkkel jártam összejövetelekre. A több elképzeléssel rendelkező újonnan érkezettek felelősségét az öntözőkre hárítottam, és nem sokat törődtem velük. Néha érdeklődtem az öntözők munkájáról, de csak a formaság kedvéért tettem. Egy idő után folyamatosan problémák merültek fel az öntözőmunkában. Néhány újonnan érkezett negatív és gyenge volt, és ritkán járt összejövetelekre; néhányat pedig félrevezettek a vallásos lelkészek alaptalan szóbeszédei és téveszméi. Megint másokat a családjuk akadályozott és üldözött, így nem jártak rendszeresen összejövetelekre, és így tovább. Az öntözők is nehézségekkel küzdöttek, és kissé negatívak voltak. A vezetők levelet küldtek, kérve, hogy gyorsan találjam meg az okot, és hozzam helyre az eltéréseket. Arra is emlékeztettek, hogy személyesen kellene öntöznöm azokat az újonnan érkezetteket, akiknek elképzeléseik vannak, de jó képességűek. Valóban részt kellett vennem az újonnan érkezettek problémáinak megoldásában, és segítenem kellett nekik gyökeret verni az igaz úton. Amikor láttam, hogy a vezetők ezt mondják, szomorúságot éreztem a szívemben. Úgy éreztem, ez annak az eredménye, hogy nem végeztem valódi munkát. Ezután sietve elmentem, hogy közösséget vállaljak az újonnan érkezettek problémáiról, és megoldjam azokat, de az eredmények nem voltak túl jók. Elkezdtem úgy érezni, hogy ez a munka egyszerűen túl nehéz, és jó lenne, ha egy kicsit könnyebb kötelességre cserélhetném. Egyszer az öntözők rámutattak néhány problémára és nehézségre a munkában. Meg akartam keresni néhány alapelvet, majd megbeszélni velük, hogyan oldjuk meg ezeket a problémákat, de aztán arra gondoltam: „Túl sok időbe és erőfeszítésbe kerül alapelveket keresni. A társam, akivel együtt dolgozom, jó képességű, és jól tud közösséget vállalni és problémákat megoldani. Majd őt kérem meg, hogy menjen, és oldja meg őket.” Így hát nem kerestem meg azokat az alapelveket, amelyeket meg kellett volna keresnem, és nem vállaltam közösséget arról, amiről kellett volna. Csak vártam, hogy a társam megoldja a dolgokat. Később, amikor ügyek merültek fel, saját gyenge képességemre hivatkozva adtam át az összes legproblémásabb és legnehezebb munkát a társamnak, mintha ez tökéletesen észszerű és természetes lenne. Egyre kevesebb terhet vállaltam a kötelességem végrehajtásában. Minden nap csak a kezem ügyében lévő feladatokat végeztem, gépiesen dolgozva. Abban az időben a szívemben állandóan nyugtalanságot és bizonytalanságot éreztem. Mivel az eredmények folyamatosan romlottak, a vezetők gyakran nyomon követték a munkát, hogy megértsék, mi történik. Elnyomottnak és nyugtalannak éreztem magam, mintha túl sok probléma és nehézség várna megoldásra. Úgy éreztem, túl nagy rajtam a nyomás, és túl sok minden miatt kell aggódnom. Gyakran gyötrelmesen éreztem magam, és panaszkodtam: „Nem olyan régóta végzem ezt a kötelességet. Miért nem értenek meg a vezetők? Miért követik ilyen szorosan nyomon a munkát?” Igazán azt reméltem, hogy többé nem merülnek fel problémák a munkában.

Egy nap elkaptam a COVID-19-et. Hirtelen belázasodtam, és az egész testem fájt. Egyáltalán nem volt energiám. Nem tudtam lenyelni az ételt, és éjjel sem tudtam aludni. A szívemben állandóan Istenhez imádkoztam: „Drága Istenem, ez a betegség és fájdalom a Te szándékoddal ért engem. De most még mindig nem tudom, melyik leckét kellene megtanulnom. Kérlek, adj útmutatást nekem, hogy megértsem a saját problémáimat!” Imádkozás után elgondolkodtam azon az állapotomon, amelyben a kötelességem végzése során voltam ebben az időszakban. Arra gondoltam, hogy a kötelességem végzése értelmes dolog, de miért éreztem magam gyakran elnyomottnak és gyötrődőnek? Hogyan kerültem ebbe az állapotba a kötelességem végzése közben? Később Isten következő szavait olvastam: „Ha az emberek állandóan a fizikai kényelmet és boldogságot keresik, ha állandóan a fizikai boldogságot és kényelmet hajszolják, és nem kívánnak szenvedni, akkor még egy kevés fizikai szenvedés, mások szenvedésénél egy kicsit több szenvedés, vagy a szokásosnál kicsit nagyobb túlterheltség is elnyomottságérzést kelt bennük. Ez az elnyomottság egyik oka. Ha az emberek nem tartanak nagy dolognak egy kis fizikai szenvedést, és nem a fizikai kényelemre törekszenek, hanem az igazságra, és igyekeznek jól végezni kötelességeiket, hogy eleget tegyenek Istennek, akkor nem fognak gyakran fizikai szenvedést érezni. Még ha időnként kissé elfoglaltnak, fáradtnak vagy kimerültnek is érzik magukat, miután alszanak, ébredéskor jobban érzik magukat, és folytatják a munkát. A feladataikra és a munkájukra fognak összpontosítani; nem fognak jelentős problémának tekinteni egy kis fizikai fáradtságot. Ha azonban az emberek gondolkodásában probléma merül fel, és állandóan a fizikai kényelemre törekszenek, minden alkalommal, amikor a fizikai testük némi kárt szenved, vagy nem talál kielégülést, bizonyos negatív érzelmek fognak bennük felszínre törni. Akkor az ilyen típusú emberek, akik mindig azt akarják tenni, ami nekik tetszik, és a hús-vér testüket akarják kényeztetni és élvezni az életet, miért kerülnek gyakran az elnyomottság negatív érzelmének csapdájába, amikor elégedetlenek? (Azért, mert a kényelemre és a fizikai élvezetre törekszenek.) Ez igaz néhány emberre” (Az Ige, VI. kötet – Az igazságra törekvésről. Hogyan kell törekedni az igazságra? (5.)). Miután elgondolkodtam Isten szavain, megértettem, hogy az oka annak, hogy elnyomásban és gyötrelemben éltem, nem az volt, hogy ez a munka nehéz lett volna. A fő ok az volt, hogy probléma volt a gondolataimmal és nézeteimmel. Amire törekedtem, az nem az igazság elnyerése volt, és nem is az, hogy teremtett lényként jól végezzem a kötelességemet. Ehelyett a testi kényelelmre törekedtem. Csak arra gondoltam, hogyan aggódhatnék kevesebbet, és hogyan tehetném könnyebbé a dolgokat magamnak. Amikor a munkateher nagy volt, és több gondot kellett fordítanom rá, több nehézséget kellett elszenvednem, és több áldozatot kellett hoznom, akkor zúgolódtam, és ellenállást éreztem. Amikor sok problémával és nehézséggel találkoztam a munkában, túl bajosnak tartottam őket, és panaszkodtam, milyen nehezek a dolgok számomra, vagy más testvérekre hárítottam a kezelésüket és megoldásukat. Még a kötelességemet is könnyebbre akartam cserélni, hogy elmenekülhessek ebből a környezetből. Teljesen tisztában voltam vele, hogy amikor a vezetők nyomon követik a munkát, akkor a vezetői felelősségüknek tesznek eleget, de amikor a nyakamon lihegtek, és ez érintette a hús-vér testem érdekeit, úgy éreztem, hogy megterhelnek és túlhajszolnak, és emiatt zúgolódtam és panaszkodtam. Valójában azért panaszkodtam, hogy az Isten által elrendezett környezet nem jó. Ez elégedetlenség volt Istennel szemben, és ellenállás Istennel szemben. Ez Istennel való szembeszegülés volt! Igazán túl lázadó voltam, és nyoma sem volt bennem istenfélő szívnek!

Később tovább kerestem az igazságot, és elgondolkodtam magamon. Isten következő szavait olvastam: „Az emberek folyton nehézségekre panaszkodnak a kötelességük végzése közben, amikor nem akarnak semennyi erőfeszítést tenni, és amint van némi leállás, mindjárt megpihennek, üres fecsegésbe fognak vagy szabadidős és szórakoztató tevékenységekbe kezdenek. Amikor pedig felgyorsul a munka, és megzavarja az életük ritmusát és megszokásait, boldogtalanok és elégedetlenek miatta. Zúgolódnak és panaszkodnak, és felületessé válnak a kötelességük végzésében. Ez a testi kényelmek után való sóvárgás, nem igaz? [...] Nem számít, mennyi munkája van a gyülekezetnek, vagy mennyire foglalják le őket a kötelességeik, a rutinjukat és a normális életvitelüket ez soha nem akadályozza. Soha nem hanyagolják el a testi élet egyetlen apró részletét sem, és tökéletesen kontrollálják őket; nagyon szigorúak és komolyak. Amikor azonban Isten házának munkájával foglalkoznak, nem számít, milyen nagy dologról van szó – akár például a testvérek biztonságáról –, könnyelműen kezelik azt. Még azokkal a dolgokkal sem törődnek, amelyek Isten megbízatását vagy az általuk végzendő kötelességet érintik. Nem vállalnak felelősséget. Ez a testi kényelmekben való elmerülés, nem igaz? Alkalmasak-e kötelességvégzésre azok, akik elmerülnek a testi kényelmekben? Amint valaki felhozza a kötelességük végzésének témáját, vagy az ár megfizetéséről és nehézségek elszenvedéséről beszél, egyre csak csóválják a fejüket. Túl sok problémájuk van, tele vannak panasszal, és tele vannak negativitással. Az ilyen emberek hasztalanok, nem alkalmasak a kötelességük végzésére, és ki kellene vetni őket” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (2.)). Miután elolvastam Isten szavait, végre rájöttem, hogy a kényelem hajszolása és a kötelességvégzés során tanúsított felelőtlenség rendkívül súlyos természetű probléma. Akik állandóan a kényelmet élvezik, azok ravasz és számító módon végzik a kötelességüket, mindig a munka könnyebbik végét fogják meg, és félnek a nehéz munkától, és nem akarnak nehézséget szenvedni vagy áldozatot hozni. Valahányszor nehézségeket látnak, elfutnak, és különféle ürügyeket és kifogásokat keresnek, hogy a nagy nehézséggel vagy számos problémával járó munkát másokra tolják. Ez a fajta ember megbízhatatlan, és alkalmatlan a munka vállalására. Én pontosan ilyen ember voltam. Teljesen tisztában voltam vele, hogy én felelek az öntözőmunkáért, és időben kellene öntöznöm az újonnan érkezetteket, valamint megoldanom az elképzeléseiket és problémáikat, hogy a lehető leghamarabb gyökeret verhessenek az igaz úton. Ez volt a kötelességem alapvető hatásköre, ezek voltak azok a felelősségek, amelyeknek eleget kellett volna tennem. Én azonban panaszkodtam, hogy az újonnan érkezetteknek sok problémájuk van, és hogy a problémák megoldása túl bajos, és túl fárasztó. Így hát kifogásokat kerestem, hogy az összes elképzelésekkel és nehézségekkel küzdő újonnan érkezettet az öntözőkre tolhassam, és egyáltalán ne törődjek velük, mint egy mindent másra hárító, nemtörődöm főnök. Ez azt jelentette, hogy az újonnan érkezettek problémái nem oldódtak meg időben, és akadályozták az öntözőmunka haladását. Amikor az öntözők nehézségekkel és problémákkal találkoztak a munkájukban, én szemérmetlenül a hús-vér testtel törődtem, és nem voltam hajlandó megoldani őket. Mégis rendkívül ravasz voltam, és azzal a kifogással álltam elő, hogy gyenge képességű vagyok, hogy így jogosan tolhassam át az összes nehézséget és problémát a nővérre, akivel együtt dolgoztam. Mivel a hús-vér testtel törődtem, elmerültem a kényelemben, és nem végeztem valódi munkát, az öntözőmunka eredményei nem voltak jók. Ennek ellenére nem gondolkodtam el magamon, és amikor a vezetők nyomon követték a munkát, és megtudták, mi történik, még ellenállást is éreztem velük szemben, és nehezteltem rájuk. Lepergett rólam minden józan ész! Ilyen állapottal és viselkedéssel hogyan lehettem volna méltó arra, hogy felügyelő legyek? Nem a kötelességemet végeztem: gonoszságot cselekedtem! Szomorúságot és megbánást éreztem a szívemben, és azt gondoltam, hogy ennek a járványnak az elkapását Isten engedte meg. Imádkoztam Istenhez, hogy vezessen engem, hogy továbbra is elgondolkodjak a saját problémáimról, és megismerjem azokat.

Nem sokkal később egy összejövetelen voltam, és megnyíltam mindenkinek, hogy beszéljek az állapotomról. A vezető felolvasott nekem egy részletet Isten szavaiból, ami némi megértést adott a romlott beállítottságomról. Mindenható Isten azt mondja: „A hamis vezetők nem végeznek valódi munkát, azt viszont tudják, hogy miként viselkedjenek hivatalnokként. Mi az első dolguk, miután vezetővé lesznek? Az, hogy megvásárolják az emberek kegyét. Ezt a hozzáállást veszik fel: »Az új hivatalnokok azt hajhásszák, hogy imponáljanak«: először tesznek pár dolgot, amivel elnyerik az emberek kegyét, és kezelnek néhány olyan dolgot, amely mindenkinek javít a mindennapi jólétén. Először megpróbálnak jó benyomást kelteni az emberekben, megmutatni mindenkinek, hogy összhangban vannak a tömegekkel, hogy azután mindenki dicsérje őket, és ezt mondja: »Ez a vezető úgy viselkedik irányunkban, mint egy szülő!« Azután hivatalosan is átveszik az irányítást. Úgy érzik, hogy népszerűek és támogatást élveznek, a pozíciójuk pedig be van biztosítva; ezután elkezdik élvezni a státuszból fakadó előnyöket, mintha azok jogosan megilletnék őket. Ezek a mottóik: »az élet arról szól, hogy jókat együnk, és szépen öltözködjünk«, »rövid az élet, élvezd, amíg tudod«, »idd meg ma a mai nap borát, és ne aggódj a holnap miatt holnapig«. Minden napot úgy élveznek, ahogy van, szórakoznak, amíg csak tudnak, és nem gondolnak a jövőre, és még kevésbé veszik fontolóra, hogy milyen felelősségeket kell teljesítenie és milyen kötelességeknek kell eleget tennie egy vezetőnek. A látszat kedvéért a megszokott módon prédikálnak néhány szót és doktrínát, és végrehajtanak néhány feladatot, de semmilyen valódi munkát nem végeznek. Nem hozzák felszínre a valódi problémákat a gyülekezetben és nem oldják meg azokat teljesen, akkor hát mi értelme van annak, hogy ilyen felületes feladatokat végeznek? Nem megtévesztő ez? Rá lehet bízni fontos feladatokat egy ilyesfajta hamis vezetőre? Vajon összhangban van Isten házának a vezetők és dolgozók kiválasztására vonatkozó alapelveivel és feltételeivel? (Nem, nincs.) Ezeknek az embereknek nincs semmi lelkiismeretük és józan eszük, híján vannak mindennemű felelősségérzetnek, mégis szeretnének valamilyen hivatalos pozíciót betölteni, vezetők lenni a gyülekezetben – miért ilyen szégyentelenek? Vannak egyesek, akiknek van felelősségérzetük, mégsem lehetnek vezetők, ha szegényes a képességük – a hasznavehetetlen emberekről nem is szólva, akiknek egyáltalán nincs felelősségérzetük; ők még kevésbé alkalmasak arra, hogy vezetők legyenek. Mennyire lusták az ilyen falánk és tétlen hamis vezetők? Még ha fel is fedeznek egy problémát, és tudják, hogy ez egy probléma, akkor sem veszik komolyan, és ügyet sem vetnek rá. Annyira felelőtlenek! Noha jó a beszélőkéjük, és látszólag van némi képességük, nem tudják megoldani a gyülekezeti munkában felmerülő különféle problémákat, minek következtében megreked a munka; egyre jobban felhalmozódnak a problémák, de ezek a vezetők nem foglalkoznak velük, és mindenáron el akarnak végezni néhány felületes feladatot a szokásos módon. És mi a végeredmény? Vajon nem rontják és nem fuserálják el a gyülekezeti munkát? Nem okoznak káoszt és az egység hiányát a gyülekezetben? Ez elkerülhetetlenül ide vezet” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (8.)). Úgy éreztem, mintha szemtől szemben állnék Istennel, ahogy leleplezett engem. Az a fajta lusta ember voltam, akit Isten leleplezett. A kényelemben való elmerülés érdekében nem oldottam meg azokat a problémákat, amelyeket láttam, és egyáltalán nem végeztem valódi munkát. Visszagondolva erre az időszakra, mindent tudtam az újonnan érkezettek elképzeléseiről és problémáiról, és láttam az öntözők nehézségeit és állapotait. De nem gondolkodtam azon, hogyan keressem az igazságot, hogy ezeket a problémákat a lehető leggyorsabban megoldjam. Ehelyett csak megpróbáltam megkímélni magam a fáradságtól azzal, hogy csak az eljárást követtem, és tessék-lássék módon cselekedtem, csak röviden közösséget vállalva. Némi doktrínát szajkóztam, hogy becsapjam az embereket, és ennyiben hagytam. Néha még közvetlenül is áttoltam a problémákat a társamra vagy az öntözőkre, hogy ők oldják meg. Mindig a munka könnyebbik végét fogtam meg, a fárasztó feladatokat pedig kerültem, és minden helyzetben a hús-vér testtel törődtem. Teljesen tisztában voltam vele, hogy az újonnan érkezettek öntözése nagyon fontos, mivel ez befolyásolta, hogy az új hívők képesek lesznek-e szilárdan megállni az igaz úton. Azonban nem akartam áldozatot hozni, és nem oldottam meg azokat a problémákat, amelyeket láttam. Elfutottam a problémák elől, és kibújtam a felelősségem alól, és bár világosan láttam, hogy a munka veszteségeket szenved, egyáltalán nem törődtem vele. Igazán súlyosan hiányzott belőlem a lelkiismeret, és túl felelőtlen voltam! Ennek ellenére nem gondolkodtam el magamon, és azt hittem, hogy mivel csak rövid ideje felelek ezért a munkáért, a vezetőknek megértőnek kellene lenniük a nehézségeimmel szemben, és nem kellene túl sokat követelniük tőlem. Igazán teljességgel hiányzott belőlem a józan ész! Olyan sátáni filozófiákra támaszkodva éltem, mint „Idd meg ma a mai nap borát, és ne aggódj a holnap miatt holnapig!” és „Minden napon csak tessék-lássék módon legyél túl.” Amikor a kötelességemet végeztem, nem a valódi munkámmal foglalkoztam. Csak néhány lényegtelen és jelentéktelen dolgot csináltam, és zavarosan tengettem a napjaimat. Látszólag nem voltam mindennap tétlen, de valójában egyáltalán nem végeztem valódi munkát, és nem tettem eleget azoknak a felelősségeknek, amelyeknek eleget kellett volna tennem. Miben különbözött az én viselkedésem egy aljas emberétől vagy egy naplopóétól, aki nem foglalkozik a valódi munkájával? Korábban lenéztem az ilyen embereket, soha nem gondolva, hogy én is ugyanebbe a kategóriába tartozom. Undorodtam magamtól! Egy olyan ember, mint én, akiből hiányzik az integritás, és teljesen megbízhatatlan, igazán méltatlan volt a kötelességvégzésre. A hamis vezetők és hamis dolgozók útját jártam. Most, hogy beteg lettem, nem volt energiám a kötelességeim végzésére, pedig szerettem volna. Rendkívül sajnáltam, hogy elpazaroltam az időt, amikor jó egészségnek örvendtem. Ha ez a betegség nem lenne gyógyítható, és meghalnék, örök megbánást hagynék magam után ebben az életben. Minél többet gondolkodtam, annál zaklatottabb lettem. Állandóan az az érzésem volt, hogy Isten elhagyott, és rájöttem, hogy ha továbbra sem törekszem az igazságra, és nem végzem jól a kötelességemet, valóban kiiktatnak.

Egy nap a lelki áhítat során Isten további szavait olvastam: „Vannak emberek, akik egyáltalán nem hajlandóak szenvedni a kötelességeik végzése során, akik mindig panaszkodnak, valahányszor problémával találkoznak, és nem akarnak árat fizetni. Miféle hozzáállás ez? Felületes. Ha felületesen végzed a kötelességed, és tiszteletlenül állsz hozzá, mi lesz az eredménye? Gyatrán fogod végezni a kötelességed, habár képes lennél jól végezni – a teljesítményed nem lesz megfelelő színvonalú, és Isten nagyon elégedetlen lesz azzal a hozzáállással, amelyet a kötelességed iránt tanúsítasz. Ha tudtál volna Istenhez imádkozni, keresni az igazságot, és a teljes szíved és elméd beletenni, ha tudtál volna így együttműködni, akkor Isten mindent előre elkészített volna a számodra, hogy amikor kezeled a dolgokat, minden a helyére kerüljön, és jó eredményeket érj el. Nem lenne szükséges rengeteg energiát kifejtened; amikor minden tőled telhetőt megtettél, hogy együttműködj, Isten már előre mindent elrendezett volna a számodra. Ha megcsúszol és lazítasz, ha nem végzed megfelelően a kötelességed, és mindig a rossz úton jársz, akkor Isten nem fog cselekedni az érdekedben; el fogod veszíteni ezt a lehetőséget, és Isten ezt mondja majd: »Nincs semmi hasznod; nem tudlak használni. Menj és állj félre! Szeretsz ügyeskedni és henyélni, igaz? Szeretsz lustálkodni és elmerülni a kényelemben, ugye? Nos, akkor merülj csak el a kényelemben mindörökre!« Isten valaki másnak fogja adni ezt a kegyelmet és lehetőséget. Mit mondotok? Veszteség ez vagy nyereség? (Veszteség.) Óriási veszteség!” (Az Ige, III. kötet – Az utolsó napok Krisztusának beszédei. Harmadik rész). „Rendkívül fontos, hogy miként kell kezelnetek Isten megbízatásait. Ez egy nagyon komoly dolog. Ha nem tudod teljesíteni azt, amit Isten rád bízott, akkor nem vagy alkalmas arra, hogy az Ő jelenlétében élj, és el kell fogadnod a büntetésedet. Tökéletesen természetes és indokolt, hogy az emberek teljesítik a megbízatást, amelyet Isten rájuk bíz. Ez az ember legfőbb kötelezettsége, és ugyanolyan fontos, mint a saját élete. Ha könnyelműen kezeled Isten megbízatásait, az egy súlyos elárulása Istennek. Ez esetben szánalmasabb vagy, mint Júdás, és átkozottnak kell lenned” (Az Ige, III. kötet – Az utolsó napok Krisztusának beszédei. Hogyan ismerhető meg az ember természete?). Isten szavaiból éreztem Isten igazságosságát és megsérthetetlen természetét. Megértettem, hogy a kötelességünk Istentől való megbízatás, és a becsületünk kötelez, hogy ne utassítsuk vissza ezt a felelősséget. A kötelesség tiszteletlen és felelőtlen kezelése Isten elárulása. Ez súlyos vétek. Az ilyen embert átoknak kell sújtania. Azok az emberek, akik nem veszik figyelembe személyes testi érdekeiket, és komolyan és felelősségteljesen kezelik kötelességüket, elnyerhetik Isten munkáját és útmutatását. Kötelességük végzése során fokozatosan megértik az igazságot, és elnyerik az igazságot, és eljutnak oda, hogy alapelvek szerint cselekedjenek. Én azonban nem szerettem az igazságot. Csak a kényelmet szerettem. Nem tettem meg azokat a dolgokat, amelyek egyértelműen az alapvető felelősségeim közé tartoztak, és még ha néha csináltam is valamit, csak a formaság kedvéért, felületesen tettem azt. Csak egy kis látszatmunkát végeztem, hogy becsapjam Istent, és félrevezessem a testvéreimet. Igazán túl csalárd voltam! Isten megvizsgálja az emberek legbensőbb szívét. Minden tettemet és minden gondolatomat és ötletemet megvizsgálja. Egy olyan ember, mint én, aki elmerül a kényelemben, és önző és csalárd, teljességgel megbízhatatlan, és Isten utálatát és gyűlöletét vonja magára. De én még mindig nem gondolkodtam el magamon. A vezetők emlékeztettek, de én még mindig a hús-vér testemnek kedveztem, aminek következtében képtelen voltam elnyerni a Szentlélek munkáját a kötelességeim végzése során, és képtelen voltam átlátni a problémákat. Ez azt is jelentette, hogy az újonnan érkezettek nehézségei nem oldódtak meg időben. Vétkeket követtem el a kötelességeimben. Most, hogy ez a járvány sújtott, Isten fenyítése ért engem. Ez Isten igazságos természetének kinyilatkoztatása is volt számomra. Ha továbbra sem bánom meg bűneimet, akkor még ha a gyülekezet nem is takarítana ki, Isten mindent megvizsgál, és a Szentlélek nem fog rajtam munkálkodni. Előbb vagy utóbb kiiktatásra kerülök. Ahogyan a Biblia mondja: „Az ostobákat jólétük pusztítja el” (Példabeszédek 1:32). Mindenható Isten azt is mondja: „Az, amit ma mohón élvezel, pontosan az a dolog, ami tönkreteszi a jövődet” (Az Ige, I. kötet – Isten megjelenése és munkája. Az evangélium terjesztésének munkája egyben az ember megmentésének munkája is). Amikor ezt megértettem, megbánás töltött el, és alaposan megutáltam magam. Imádkoztam Istenhez: „Drága Istenem, túl önző és csalárd vagyok. Kötelességeim végzése során felületes vagyok, és a hús-vér testemmel törődöm. Ez befolyásolta a gyülekezet munkáját. Drága Istenem, hajlandó vagyok bűnbánatot tartani. Kérlek, adj útmutatást nekem, hogy megváltoztassam ezt az állapotot!”

Később Isten következő szavait olvastam: „Mi az értéke egy ember életének? Pusztán annyi, hogy a testi örömöknek, például az evésnek, ivásnak és a szórakozásnak hódolhasson? (Nem.) Akkor mi? Kérlek, fejtsétek ki a gondolataitokat! (Egy embernek legalább annyit kell elérnie az életében, hogy teljesítse egy teremtett lény kötelességét.) Úgy van. [...] Egy tekintetben a teremtett lény kötelességének teljesítéséről van szó. Más tekintetben arról, hogy a képességeiteknek és adottságaitoknak megfelelően mindent tegyetek meg a lehető legjobban, legalább odáig jussatok el, ahol a lelkiismeretetek nem vádol titeket, ahol megbékéltek a saját lelkiismeretetekkel, és ahol mások szemében elfogadhatónak bizonyultok. Egy lépéssel továbbhaladva, egész életed során, függetlenül attól, hogy milyen családba születtél, milyen a tanulmányi háttered vagy a képességed, valamelyest meg kell értened azokat az alapelveket, amelyeket az embereknek fel kellene fogniuk az életben. Például, hogy az embereknek milyen úton kellene járniuk, hogyan kellene élniük, és hogyan kell értelmes életet élni – legalább egy kicsit fel kellene fedezned az élet igazi értékét. Az ember nem élheti ezt az életet hiába, és nem jöhet hiába erre a földre. Más tekintetben, életed során teljesítened kell a küldetésedet; ez a legfontosabb. Nem fogunk valami nagy küldetés, kötelesség vagy felelősség teljesítéséről beszélni, de legalább valamit el kell érned. Az egyházban például egyesek minden erőfeszítésüket az evangélium prédikálásának munkájába fektetik, ennek szentelik egész életük energiáját, nagy árat fizetnek érte és sok embert megnyernek. Emiatt úgy érzik, hogy nem hiába élték az életüket, és az értéket és vigaszt tartogat számukra. Amikor szembenéznek egy betegséggel vagy a halállal, amikor összegzik az életüket és felidézik mindazt, amit valaha tettek, az utat, amelyen jártak, vigaszt találnak a szívükben. Nem élnek át vádaskodást vagy megbánást. Egyesek nem sajnálják az erejüket, amikor az egyházban vezető szerepet vállalnak, vagy a munka egy bizonyos részéért felelősek. Minden potenciáljukat felszabadítják, minden erejüket beleadják, teljes szívüket feláldozzák, és megfizetik a munkájuk árát. Öntözésükkel, vezetésükkel, segítségükkel és támogatásukkal sokaknak segítenek saját gyengeségeik és negativitásuk közepette megerősödni és szilárdan megállni, nem visszahúzódni, hanem visszatérni Isten jelenlétébe, sőt végül tanúságot tenni Mellette. Ezen túlmenően vezetésük ideje alatt számos jelentős feladatot megvalósítanak, nem kevés gonosz embert kitakarítanak, Isten választottai közül sokat megvédenek, valamint számos jelentős veszteséget helyrehoznak. Mindezen eredmények az ő vezetésük alatt történnek. Visszatekintve az általuk bejárt útra, felidézve az elvégzett munkájukat és az évek során fizetett árat, nem éreznek megbánást vagy vádaskodást. Nem éreznek lelkifurdalást, amiért ezeket a dolgokat tették, és azt hiszik, értékes életet élnek, nyugodtság és vigasz van a szívükben. Milyen csodálatos ez! Hát nem ezt a gyümölcsöt nyerték? (De igen.) Ez a nyugodtság és vigaszérzés, a megbánás hiánya – ez az eredménye és a gyümölcse a pozitív dolgokra és az igazságra való törekvésnek. Ne mérjük magas mércével az embereket. Vegyünk egy olyan helyzetet, amikor egy ember szembekerül egy olyan feladattal, amelyet el kellene végeznie, vagy amelyet hajlandó elvégezni az élete során. Miután megtalálta a helyét, szilárdan megáll a pozíciójában, megtartja azt, szívének minden vérét és minden erejét feláldozza, és teljesíti és befejezi azt, amin dolgoznia kell, és amit véghez kell vinnie. Amikor végül Isten elé áll számot adni, viszonylag elégedettnek érzi magát, a szívében nincs vádaskodás vagy megbánás. Vigaszt érez és azt, hogy nyert valamit, hogy értékes életet élt” (Az Ige, VI. kötet – Az igazságra törekvésről. Hogyan kell törekedni az igazságra? (6.)). Isten szavaiból megértettem, hogy Isten elrendelte, hogy az utolsó napokban éljek, elfogadjam Isten munkáját, és kötelességeket végezzek a gyülekezetben. Nem azt akarta, hogy a hús-vér testemmel törődjek, elmerüljek a kényelemben, és az életemet arra pazaroljam, hogy elfoglaltnak tűnjek, de semmit se érjek el. Isten szándéka az volt, hogy az élet helyes útján járjak, többet keressem az igazságot a kötelességem végzése közben, és Isten szavainak megfelelően oldjam meg a testvéreim problémáit és nehézségeit, hogy képes legyek az alapelvek szerint cselekedni és a kötelességemet megfelelő színvonalon végezni. Csak az így élt élet értékes. Arra gondoltam, hogy ravasz és számító módon végeztem a kötelességemet. Bár a hús-vér test kényelemben volt, szívem mélyén gyötrelem és sötétség honolt, és egyszerűen semmi békém vagy boldogságom nem volt. A múló kényelemért és élvezetért nemcsak a saját életbe való lépésemet akadályoztam, hanem sok megbánást is hagytam magam után a kötelességemben. Igazán túl makacs és túl ostoba voltam! Imádkoztam Istenhez, és elhatároztam, hogy bár nem gyógyultam meg teljesen a betegségemből, hajlandó vagyok megváltoztatni helytelen állapotomat és fellázadni a hús-vér test ellen, hogy gyorsan megoldjam az újonnan érkezettek elképzeléseit és állapotait, jól végezzem a munkámat, eleget tegyek a felelősségeimnek, és jól tegyem a kötelességeimet.

Ezután a társammal együtt rendszeresen kerestem az igazságot, hogy megoldjuk a munkában felmerült problémákat. Általában az öntözőket is úgy vezettem, hogy együtt keressék az alapelveket, én pedig időszakosan összefoglaltam a munka eltéréseit és problémáit, és kerestem a megoldás útját. Egy nap Csen Hszin nővér azt mondta, hogy egy általa öntözött újonnan érkezett több problémát is felvetett. Nem tudta, hogyan oldja meg őket, és azt akarta, hogy közösséget vállaljak róluk. Néhány problémával kapcsolatban nem tudtam azonnal, hogyan kellene közösséget vállalni róluk vagy megoldani őket. Elkezdtem gondolkodni: „Sok gondolkodásba és keresésbe fog kerülni, hogy világos választ kapjak ezekre a problémákra. Ez sok időt vesz igénybe. Micsoda macera! Hagyhatnám ezeket a problémákat, és később a társamra bízhatnám a megoldásukat.” Amikor így gondolkodtam, rájöttem, hogy újra a hús-vér testtel törődöm. Sietve imádkoztam Istenhez: „Drága Istenem, tudom, hogy újra a kényelmet áhítom, és kísértést érzek, hogy ravasz és számító legyek. Hajlandó vagyok fellázadni a hús-vér test ellen és minden erőmet annak szentelni, hogy megoldjam ezeket a problémákat. Kérlek, adj útmutatást nekem!” Később Isten következő szavait olvastam: „Ha valaki igazán szereti az igazságot, olyan szíve lehet, amelyben óriási vágyakozás él Isten után, őszinte szíve, valamint késztetése lehet az igazság gyakorlására és arra, hogy alávesse magát Istennek. Valódi erő birtokában képes megfizetni az árat, az energiáját és idejét áldozni, lemondani a személyes előnyeiről, és elengedni a test összes akadályát, megtisztítva az utat Isten szavainak gyakorlása, az igazság gyakorlása és az Isten szavának valóságába való belépés előtt. Ha ahhoz, hogy bemenj Isten szavának a valóságába, el tudod engedni a saját elképzeléseidet, elengeded a saját tested érdekeit, az elismertséget, a státuszt, a hírnevet és a test élvezeteit – ha minden ilyen dolgot el tudsz engedni, akkor egyre inkább be fogsz menni az igazságbalóságba. Bármilyen nehézségeid vagy gondjaid is vannak, többé nem jelentenek majd problémát, könnyen megoldódnak, te pedig könnyedén bemész majd Isten szavainak valóságába. Az igazságvalóságba való belépésnek két elengedhetetlen feltétele van: az őszinte szív és az olyan szív, amelyben óriási vágyakozás él Isten után. Ha csak őszinte szíved van, ám mindig gyáva vagy, nincs óriási vágyakozásod Isten után, és meghátrálsz, amikor nehézségekkel találkozol, az nem elég. Ha csupán egy óriási vágyakozás van a szívedben Isten után, egy kicsit lobbanékony vagy, és csak ez a törekvésed van meg, de hiányzik az őszinte szíved, amikor dolgok történnek veled, és meghátrálsz, és a saját érdekeidet választod, ez szintén nem elegendő. Egyaránt szükséged van őszinte szívre és olyan szívre, amelyben óriási a vágyakozás Isten után. A szíved őszinteségének szintje és az Isten utáni óriási vágyad ereje határozza meg az igazság gyakorlására való késztetésed erejét. Ha nincs őszinte szíved és a szívedben nincs óriási vágyakozás Isten után, nem leszel képes megérteni Isten szavait, és nem lesz késztetésed az igazság gyakorlására. Így nem mehetsz be az igazságvalóságba, és nehéz lesz számodra elérni az üdvösséget” (Az Ige, III. kötet – Az utolsó napok Krisztusának beszédei. Isten szavainak becsben tartása az Istenbe vetett hit alapja). Nagyon megihlettek Isten szavai. Kötelességem végzése során állandóan meghátráltam a nehézségek elől, és visszarettentem a nehéz feladatoktól. A fő probléma az volt, hogy nem őszinte szívvel kezeltem a kötelességemet, és nem voltam hajlandó szenvedni vagy áldozatot hozni az igazság gyakorlásáért. Amikor belegondoltam, rájöttem, hogy amikor nem tudtam megoldani az újonnan érkezettek problémáit, az azt jelentette, hogy nem értettem az igazságnak azt az aspektusát. Ez volt az a pillanat, amikor keresnem kellett az igazságot, és fel kellett szerelkeznem az igazsággal. Ez a fajta környezet arra késztethetett, hogy közelebb kerüljek Istenhez, és támaszkodjak Istenre, és még inkább esély volt számomra az igazság elnyerésére. Nagyra kell becsülnöm ezeket a lehetőségeket, fellázadnom a saját hús-vér testem ellen és Istenre támaszkodva keresnem az igazságot és megoldanom ezeket a problémákat, meghozva azt az áldozatot, amit meg kell hoznom. Csak így nyerhetem el Isten megvilágosítását és útmutatását, és érthetem meg és nyerhetem el fokozatosan az igazságot. Ha állandóan elmerülnék a kényelemben, meghátrálnék a nehézségek elől, és visszarettennék, amikor a dolgok nehézzé válnak, soha nem lépnék be az igazságvalóságba, és nem lenne módom elnyerni az igazságot. Végül én lennék az, aki kárt szenved. Miután ezt megértettem, imádkoztam Istenhez, és megkerestem néhányat Isten szavaiból, amelyek az újonnan érkezettek problémáival kapcsolatosak. Később Csen Hszinnel együtt összejövetelt tartottunk az újonnan érkezetteknek, hogy egyék és igyák Isten szavait. Közösségvállalás által megoldottuk az újonnan érkezettek problémáit. Az újonnan érkeeztteknek megnyílt a gyakorlás útja, miután megértették az igazságot, a nehézségeik és problémáik pedig megoldódtak. Szívem mélyéből köszönetet mondtam Istennek! Azzal, hogy ténylegesen kerestem az igazságot a problémák megoldásához, én is képes voltam átlátni néhány problémát és megérteni néhány olyan igazságot, amelyet korábban nem értettem. Azzal, hogy így végeztem a kötelességemet, a szívem nyugodt és békés lett.

E tapasztalat után láttam, hogy mindenféle nehézségre és problémára, amellyel a kötelességem végzése közben találkozom, Isten adott engedélyt, és Isten nem szándékosan nehezíti meg a dolgomat. Isten szándéka az, hogy ezeket a különféle nehézségeket és problémákat felhasználva ösztönözzön engem az igazságalapelvek keresésére, valamint hogy általuk felfedje a romlottságomat és a hiányosságaimat, hogy keressem az igazságot saját romlott beállítottságom megoldására. Különben mindig a romlott beállítottságomra támaszkodva élnék, és elmerülnék a kényelemben, ravaszul és számítóan végezve a kötelességemet. Ez nemcsak a gyülekezet munkáját késleltetné, hanem végül engem is tönkretenne. Isten szavai ébresztettek fel engem, egy ostoba és makacs embert. Hála Istennek az Ő üdvösségéért!


25. Nem bánom, hogy lemondtam a biztos állásomról

Gazdálkodó családból származom, és az egész családom a mezőgazdaságból élt. A férjemmel minden napot arccal a sárga lösz talaj felé fordulva töltöttünk, háttal az égnek, és egész évben keményen dolgoztunk, csekély jövedelemért. Különféle alkalmi munkákból kellett megélnünk, hogy fedezni tudjuk a családunk általános kiadásait. Nagyon szűkösen éltünk. Később egy rokonom a kapcsolatai révén elintézte, hogy alkalmi munkásként dolgozhassak egy közeli állami tulajdonú lepárlóüzemben. A gyárban az állandó alkalmazottak végezték a könnyebb munkákat, míg nekünk, alkalmi munkásoknak többnyire a piszkos és fárasztó munkák jutottak. A fizetésünk azonban csak fele volt az állandó alkalmazottakénak. A termelés csendesebb időszakában minket, alkalmi munkásokat, még el is bocsátottak, és más munkákat kellett keresnem. Mivel szakképzetlen voltam, a legtöbb munka, amit találtam, fizikai munka volt, és nem volt állandó. Előfordult, hogy egyik nap még kaptam elvégzendő munkát, de másnap talán nem volt semmi tennivaló, és tétlenül kellett ülnöm. Nagyon nehéz helyzetben voltam. Magamban gyakran azt gondoltam: „Olyan jó lenne, ha lenne egy stabil állásom! Akkor nem kellene aggódnom a munkakeresés miatt, több pénzt vihetnék haza, és nagyobb jólétben élhetnék.” Nem sokkal azután a lepárlóüzemben bővítést terveztek. A falunkban lévő földek egy részét kártalanítás nélkül kisajátították. A legalább tízfős családok esetében azonban egy fő számára biztosítottak egy állandó munkahelyet a lepárlóüzemben. A mi családunk több mint tizenkét főből állt, és én voltam az egyetlen, aki munkát kapott a lepárlóüzemben. A szomszédok mind nagyon irigykedtek, én pedig igazán szerencsésnek éreztem magam. „Ennyi idősen máris egy állami vállalat hivatalos alkalmazottja lettem! Ez egy irigylésre méltó, biztos állás. Időben kézhez kapom majd a fizetésemet, és nemcsak a megélhetésem biztosított, de öregkoromban nyugdíjat is kapok, nem is beszélve az olyan juttatásokról, mint a nyugdíj- és az egészségbiztosítás. Keményen kell dolgoznom, hogy megtartsam ezt a nehezen megszerzett állást.” Rendkívül szorgalmasan dolgoztam a munkahelyemen. Soha nem lazsáltam, és sosem hanyagoltam el a munkámat. Nem sokkal később csapatvezetővé választottak, és valamivel jobb fizetést kaptam, mint a többi alkalmazott. Ekkor még jobban megbecsültem a biztos állásomat. Különösen a csúcsidényben, amikor a lepárlóüzemben rengeteg volt a munka, gyakran több mint tíz órát dolgoztam naponta. Annyira fáradt voltam, hogy fájt a derekam, és a hátam is sajgott. Legyengültem a megterheléstől. Amikor azonban arra gondoltam, hogy a fizetés többszöröse az átlagosnak, és olyan juttatások is vannak, mint az év végi bónusz, úgy éreztem, hogy a kimerültség megéri. Így dolgoztam egy évtizeden át.

2005 őszén a sógornőm hirdette nekem Isten utolsó napokbeli evangéliumát. Azáltal, hogy ettem és ittam Isten szavaiból, rájöttem, hogy az embereket Isten teremtette, hogy Isten szuverén az egész emberiség sorsa felett, és hogy az egész emberiségnek hinnie kell Benne, és imádnia kell Őt. Később gyakran összegyűltem a testvérekkel, hogy együtt együnk és igyunk Isten szavaiból, és himnuszokat énekelve dicsőítsük Őt. Élveztem ezt, és a szívemben felszabadulást éreztem. Hamarosan kötelességek végzésére is képessé váltam. Három csoport összejöveteleinek szervezéséért voltam felelős. Akkoriban a lepárlóüzemben csendes időszak volt, és csak részmunkaidőben dolgoztam. Vasárnaponként szabadnapot is kivehettem. A munkám nem akadályozott abban, hogy összejövetelekre járjak, és végezzem a kötelességemet.

2006 őszén a lepárlóüzemben rendkívül mozgalmas időszak vette kezdetét. Naponta legalább tíz órát kellett dolgoznom. A lepárlóüzem vezetője a megbeszéléseken gyakran elmondta: „Most van a csúcsidőszak a termelésben. Csapatvezetőként meg kell találnod a módját, hogy a megadott határidőn belül teljesítsd a termelési kvótát. Ebben az időszakban nem vehetsz ki szabadságot, nem jöhetsz későn, és nem mehetsz el korábban! Ha nem dolgozol keményen, repülsz!” Ennek hallatán összeszorult a szívem. Féltem, hogy kirúgnak, ha valamit nem végzek el jól a munkában. Bár szerettem volna részt venni az összejöveteleken és végezni a kötelességemet, egyszerűen nem találtam rá időt. Nagyon ellentmondásos érzéseim voltak: „Annyira elfoglalt vagyok, hogy még az összejöveteleken sem tudok részt venni. Hát ilyennek kell lennie egy Istenben hívő embernek? Ha gyakran veszek ki szabadságot, hogy összejövetelekre járjak, akkor a munkám késedelmet szenved, és kirúgnak. Ha elveszítem ezt a biztos állást, hogyan fogom fenntartani magam a jövőben? Az nem lesz jó. Bármi történjék is, nem veszíthetem el ezt az állást. Az összejövetelekről majd a csúcsidőszak után gondolkodom.” Ezután szívvel-lélekkel a munkámnak szenteltem magam. Mindennap reggel 7-től éjfélig dolgoztam. Néhányszor még túlóráztam is hajnali egyig vagy kettőig. Annyira fáradt voltam, hogy a kimerültségtől alig álltam a lábamon. Amikor hazaértem, csak letettem a fejem a párnára, és már aludtam is. Még imádkozni vagy áhítatot tartani sem volt erőm. Mindennap csak az járt a fejemben, hogy miként teljesítsem a termelési kvótát a megadott határidőn belül. Megállás nélkül dolgoztam, mint egy gép. A szívem fokozatosan egyre távolabb került Istentől.

Ez idő alatt néhány kellemetlen dolog is történt velem. Mivel nem szerettem a hízelgést, és nem hívtam meg az igazgatót vacsorára, csak piszkos, fárasztó munkákat kaptam. Amikor a csapattagjaim látták, hogy a többi csapat könnyebb munkát végez, gyakran panaszkodtak nekem: „Nézd meg a többi csapatvezetőt! Ők tudják, mit kell mondaniuk, hogy az igazgató elégedett legyen, és könnyű feladatokat kapnak. Te túl merev vagy, nem adsz ajándékokat az igazgatónak, nem ápolod a vele való kapcsolatodat, nem próbálsz neki örömöt szerezni. Ezt a sok piszkos, fárasztó munkát nekünk kell elvégezni, mert a te csapatodban vagyunk.” Néha szándékosan sztrájkoltak, hogy késleltessék a munkát, így a haladás nagyon lassú volt. Amikor a igazgató látta ezt a helyzetet, leszidott, amiért olyan csapatot vezettem, amely halogatta a munkát. Ez nagyon megviselt. A napi munkaterhelés miatt eleve rendkívül fáradt voltam, most pedig a beosztottak és az igazgató is nekem panaszkodtak, és ez a gyötrelem fizikailag és mentálisan is kimerített. Úgy éreztem, hogy az élet egyszerűen túl fárasztó. Néha annyira dühös voltam, hogy nem akartam tovább végezni ezt a munkát, de nem volt más választásom, meg kellett birkóznom vele, mert ez jelentette a biztonságot. Tehetetlennek éreztem magam, de muszáj volt tovább csinálnom.

A csúcsidőszaknak gyorsan vége lett, és a lepárlóban kevesebb lett a munka. Eredetileg jól ki akartam pihenni magam, de végül megbetegedtem. Alacsony lázam volt, ami nem akart csökkenni, az egész testem erőtlen volt, és sem a gyógyszerek, sem az injekciók nem segítettek. Csak lábadozni tudtam otthon. Valahányszor hazamentem a kórházból, láttam az utcán a folyamatosan áramló tömeget, és irigyeltem másokat a jó egészségükért. Bár elfoglalt voltam és keményen gürcöltem, hogy egy kis pénzt keressek, jó egészség nélkül mi értelme volt ennek? Hirtelen rájöttem, hogy bármennyit is keresek, az nem olyan fontos, mint a jó egészség. Visszagondoltam arra, amikor még összejövetelekre jártam, és a testvéreimmel együtt végeztem a kötelességemet. Akkor nagyon nyugodt volt a szívem. Aztán ránéztem a jelenlegi beteges állapotomra, amelyben egyáltalán nem tudtam dolgozni, elkeseredettnek és tehetetlennek éreztem magam. Szenvedésem órájában Csian Jü nővér eljött hozzám, hogy támogasson, és megkért, hogy járjak az összejövetelekre. Szégyenkezve azt mondtam: „Mióta nem voltam már összejövetelen? Részt vehetek még rajtuk egyáltalán?” Csian Jü azt mondta, hogy mehetek, és elintézte, hogy több testvér az én otthonomban gyűljön össze. Örömmel beleegyeztem. Az összejövetel napján letérdeltem, és imádkoztam Istenhez. Abban a pillanatban úgy éreztem magam, mint egy rossz és engedetlen gyermek: elkóboroltam otthonról, és keservesen szenvedtem, de amikor már teljesen összezavarodtam, és tanácstalanná váltam, visszatértem szüleim ölelő karjaiba. Az öröm, a szégyen és a lekötelezettség érzése keveredett bennem, és nem tudtam, hogyan fejezzem ki őket. Keserű könnyeket hullattam, és imádkoztam Istenhez: „Drága Istenem, túl messzire kerültem Tőled, és túl sokat lázadtam Ellened. Nem tudom, hogyan beszéljek az Irántad érzett adósságomról. Ez idő alatt végig csak a munkán járt az eszem. Teljesen félretettem az összejöveteleket és azt, hogy egyek és igyak Isten szavaiból, egész nap csak dolgoztam, mint egy gép, kimerülve testben és lélekben, miközben kimondhatatlan szenvedést viseltem el. Csak most, hogy megbetegedtem, jöttem rá, hogy a Te gondoskodásodtól és oltalmadtól távol élni olyan, mint élő halottként létezni; az ilyen élet üres és fájdalmas. De Te nem emlékeztél a vétkeimre, sőt, még a nővéremet is arra használtad, hogy segíts és támogass engem. Köszönöm a türelmet és irgalmat, amelyet irántam tanúsítottál! Kész vagyok visszatérni Hozzád, összegyűlni a testvéreimmel, hogy együnk és igyunk a szavaidból, és a legjobb tudásom szerint végezni a kötelességemet.” Láttam, hogy a testvéreim között nincsenek korlátok és konfliktusok, amivel merő ellentétben állt a lepárlóüzemben tapasztalt kemény versengés. Éreztem, hogy ez két különböző világ, és a szívem békés és nyugodt volt. Egy hónap múlva a betegségem szinte észrevétlenül elmúlt. A szívemben rendkívül hálás voltam Istennek.

Később Csian Jü eljött hozzám, hogy meglátogasson. Amikor meghallgatta a tapasztalataimat, elénekelt nekem egy himnuszt Isten szavaiból, melynek az volt a címe, hogy „Az ember sorsa Isten kezében van”: „Az ember sorsát Isten keze irányítja. Te képtelen vagy irányítani magadat: még ha az ember mindig a saját érdekében rohan és szorgoskodik is, továbbra is képtelen irányítani magát. Ha ismerhetnéd a saját kilátásaidat, ha irányíthatnád a saját sorsodat, akkor is teremtett lény lennél? Röviden, függetlenül attól, hogy Isten hogyan munkálkodik, minden munkája az ember érdekében történik. Éppen úgy, mint ahogy Isten azért teremtette az eget, a földet és minden dolgot, hogy az embert szolgálja: Isten az ember számára teremtette a Holdat, a Napot és a csillagokat, az ember számára teremtette az állatokat és növényeket, az ember számára teremtette a tavaszt, a nyarat, az őszt, a telet, és így tovább – ez mind az ember létezéséért lett teremtve. És így, függetlenül attól, hogy Isten hogyan fenyíti és ítéli meg az embert, mindez az ember üdvösségéért történik. Még ha meg is fosztja az embert testi reményeitől, ez az ember megtisztítása érdekében történik, az ember megtisztítása pedig az ember létezéséért történik. Az ember rendeltetési helye a Teremtő kezében van, tehát hogyan tudná az ember irányítani önmagát?” (Az Ige, I. kötet – Isten megjelenése és munkája. Az ember normális életének helyreállítása és eljuttatása csodálatos rendeltetési helyére). Csian Jü elmesélte nekem, hogy korábban rendkívül elfoglalt volt, hogy pénzt keressen a világi életben, majd miután akadályokba ütközött, eljutott Isten házába. Azt is mondta: „Mi, emberek, teremtett lények vagyunk, és egyszerűen nem tudjuk irányítani a saját sorsunkat. Még ha tele is vagyunk feladattal, és a saját erőnkre támaszkodva küszködünk, az eredmény nem feltétlenül az lesz, amit szeretnénk. Most Isten testet öltött, és eljött az emberi világba, hogy az emberek megmentéséért dolgozzon. A Sátán az anyagi előnyöket és a hús-vér test örömeit is felhasználja, hogy megnyerje és félrevezesse az embereket, hogy szívüket a hús-vér test és a pénz töltse be; végül a Sátán hálójába esnek. Több igazsággal kell felvérteznünk magunkat – csak így fogjuk átlátni a Sátán cselvetéseit.” Csian Jü közösségvállalását hallgatva nagyon meghatódtam. Mindig is a saját kemény munkámra akartam támaszkodni, hogy jól végezzem a munkámat, elnyerjem az igazgató bizalmát, és megtartsam a biztos állásomat, hogy a jövőben biztosítva legyen a megélhetésem. Emiatt nem vettem részt az összejöveteleken, és nem végeztem a kötelességemet; folyamatosan kemény munkába temetkeztem, és a szívemet teljesen kitöltötte a pénz. Ennek következtében nemcsak hogy nem nyertem el az igazgató elismerését, hanem a betegség gyötrelmeit is el kellett viselnem. A megpróbáltatások kimerítették a testemet és a lelkemet, és kimondhatatlan szenvedéshez vezettek. Csak akkor jöttem rá, hogy hiába terveztem, kalkuláltam, és dolgoztam keményen, képtelen voltam megváltoztatni a sorsomat. Olyan sátáni elvek szerint éltem, mint az, hogy „teremtsd meg a boldogságodat a saját kezeddel” és „jobb egy biztos állás, mint egy jól fizető”. A saját erőfeszítéseimmel akartam elérni az áhított életet, de végül mindig falakba ütköztem, és mindenhol csalódás ért. Végül kudarcot vallottam. Ahogy Isten mondja: „Még ha az ember mindig a saját érdekében rohan és szorgoskodik is, továbbra is képtelen irányítani magát.” Tényleg túl vak és tudatlan voltam, nem voltam tisztában a saját képességeimmel! Amit Isten szavai lelepleztek, az felébresztette az érzéketlenné vált szívemet, és végre rájöttem, hogy a korábban tapasztalt betegség és fájdalom Istentől érkező fenyítés és fegyelmezés volt. Sőt, Isten így mentett meg engem. Enélkül még mindig a pénz rabságában élnék, és a Sátán hálójába estem volna, ahonnan képtelen lennék kiszabadulni.

2007 áprilisában vezetőnek választottak a gyülekezetben. Akkoriban még mindig holtszezon volt. A munka viszonylag könnyű és nyugalmas volt, így nem akadályozott meg abban, hogy eljárjak az összejövetelekre, és végezzem a kötelességemet. Később történt valami, ami nagyon megérintett. Mivel a lepárlóban végzett munka megkövetelte, hogy hosszú ideig hajlongjunk, nehéz tárgyakat mozgassunk, és hideg vízzel érintkezzünk, néhány idősebb alkalmazottnál foglalkozási megbetegedések alakultak ki. Többségüknél ágyéki porckorongsérv, reuma, nyaki meszesedés és hasonlók jelentkeztek. Néhányan olyan súlyos állapotba kerüntek, hogy bénultan feküdtek az ágyban, és képtelenek voltak gondoskodni magukról. Egyszer éppen a gyártási anyagok előkészítésével voltunk elfoglalva, amikor megláttam egy alkalmazottat, aki hamuszürke arccal feküdt a földön, és a szemében kétségbeesés és tehetetlenség tükröződött. A kollégáim elmondták, hogy ennél az alkalmazottnál rohamszerűen jelentkezett a nyaki meszesedés. Szédült és hányt, majdnem elájult. Korábban nagy lendülettel dolgozott. Soha nem gondoltam volna, hogy egy nyakimeszesedés-roham bármikor ledönthet valakit a lábáról. Ez ráébresztett arra, hogy bármennyire is erős az ember, ha betegséggel szembesül, nem tud ellenállni. Az emberek tényleg olyan jelentéktelenek és törékenyek! Elgondolkodtam azon, hogy bár ezek az idősebb alkalmazottak kerestek némi pénzt, de a fél életüket erre áldozták. Bármilyen jó juttatásokat vagy javadalmazást kapnak is, az egészségüket soha nem fogják tudni visszaszerezni; még kevésbé tudják megszüntetni a betegség gyötrelmei által okozott fájdalmat. Még ha a világ minden pénze az övék is lenne, mi hasznuk származna belőle? Nem csak fájdalom és üresség lenne továbbra is az életük? A nyaki és az ágyéki csigolyáim egyaránt rossz állapotban voltak, és reumás voltam. Ha így folytatnám, egy nap bénultan az ágyban végezném? Ezek az idősebb alkalmazottak életük nagy részében keményen dolgoztak, hogy pénzt keressenek. Nem volt jó életük, és a betegségek gyötrelmei elviselhetetlen fájdalmakat okoztak nekik. Ez is emlékeztetőül szolgált számomra. Ha az emberek nem imádják Istent, és nem élvezik Isten oltalmát, akkor a Sátán bármikor kárt tehet bennük: a biztos munkahelybe való kapaszkodás nem hozhat boldogságot. Tétovázni kezdtem: „Tényleg folytatni akarom ezt a munkát?”

Nem sokkal később megválasztottak prédikátornak. A vezetők megkérdezték tőlem, hogy kész vagyok-e végezni ezt a kötelességet. Arra gondoltam, hogy ha prédikátor lennék, akkor még elfoglaltabb lennék, és alig maradna időm munkába járni. Ott kellene hagynom a munkámat? Ha felmondanék, kemény életet kellene élnem, de a munkába járás hátráltatná a gyülekezet munkáját. Belegondoltam, hogy már így is le vagyok kötelezve, mivel korábban a munkahelyi elfoglaltságom miatt lemondtam a kötelességemről. Ha ismét megtagadnám a kötelességemet, az nem lenne túlságosan lázadó? Zavarodottan többször imádkoztam Istenhez, hogy a gyakorlás legmegfelelőbb módját keressem. Utána Isten e szavait olvastam: „Most van az idő, amikor Lelkem hatalmas munkát végez, és az idő, amikor megkezdem munkámat a pogány népek között. Mi több, most van az idő, amikor az összes teremtményt osztályozom, mindegyiket a megfelelő csoportba helyezve, hogy munkám gyorsabban haladhasson előre, és képesebb legyen eredményeket elérni. És így, amit tőletek kérek, még mindig az, hogy teljes lényedet ajánld fel az Én összes munkámnak, és még inkább, hogy világosan felismerd és pontosan lásd mindazt a munkát, amit benned végeztem, és minden erőfeszítésedet áldozd az Én munkámra, hogy nagyobb eredményeket érhessen el. Ez az, amit meg kell értened. Hagyj fel a magatok közti harccal, azzal, hogy kiutat keress vagy kényelmet a hús-vér tested számára, hogy ne késleltesd a munkámat, és ne késleltesd a te csodás jövődet sem. Nemhogy nem óv meg, ha így teszel, hanem csak pusztulást hozhat rád. Botorság lenne részedről, nemde? Az, amit ma mohón élvezel, pontosan az a dolog, ami tönkreteszi a jövődet, miközben a ma elviselt fájdalom épp az, ami megvédelmez téged. Világosan látnod kell ezeket a dolgokat, hogy ne ess olyan kísértések áldozatául, amelyekből csak nehezen szabadíthatod ki magad, és hogy elkerüld, hogy a sűrű ködben tévelyegj, nem találva a napot. Amikor a sűrű köd felszáll, a nagy nap ítélete közepette találod magad” (Az Ige, I. kötet – Isten megjelenése és munkája. Az evangélium terjesztésének munkája egyben az ember megmentésének munkája is). Isten szavaiból megértettem, hogy a menny királyságának evangéliumát terjesztésében döntő fordulóponthoz érkeztünk. Ha csak arra gondolok, hogy megtartsam a biztos állásomat, és arra törekszem, hogy jólétben és bőségben éljek, akkor végül a hús-vér test rabságába esem, felfal a Sátán, és elveszítem az esélyt arra, hogy Isten megmentsen. Elgondolkodtam azon, hogy a múltban, bár hittem Istenben és jártam az összejövetelekre, nem arra összpontosítottam, hogy az igazságra törekedjek, és eleget tegyek a teremtett lényként rám háruló felelősségeknek azzal, hogy jól végzem a kötelességemet. Csak az járt a fejemben, hogy a jóléten és bőségen alapuló, jó életre törekedjek. Úgy gondoltam, hogy egy ilyen biztos állás mellett nem kell majd aggódnom a mindennapi élet költségei miatt, és öregkoromra is lesz majd fedezetem. Ezért minden erőmet és időmet a munkámnak szenteltem, hajnaltól estig lótottam-futottam, és keményen dolgoztam, attól rettegve, hogy nem teljesítem időben az eladási kvótámat, és elveszítem a biztos állásomat. Amikor a munka és a kötelességem végzése ellentétbe került egymással, egyáltalán nem törődtem a gyülekezet munkájával. Lemondtam az összejövetelekről és a kötelességemről, és minden időmet és energiámat a biztos állásom megtartására fordítottam. Ennek következtében nemhogy nem találtam megnyugvást és lelki békét, de még a betegség gyötrelmeit is el kellett szenvednem, kimerültem testben és lélekben, és egyre távolabb sodródtam Istentől. Elgondolkodtam azon, hogy Isten megajándékozott azzal a lehetőséggel, hogy a saját életem növekedése érdekében prédikátorrá képezzem magam, én azonban, nem tudván, hogy mi a jó nekem, megtagadtam a kötelességemet, mert továbbra is testi örömökkel akartam eltelni. Tényleg teljesen hiányzott belőlem a lelkiismeret és a józan ész! A lepárlóban dolgozó nem hívő munkatársaimra gondoltam. Ők nem kapták meg Isten szavainak öntözését és ellátását, és állandóan keményen dolgoztak és küzdöttek. Ennek következtében nemcsak hogy nem sikerült elérniük azt az életet, amire vágytak, hanem néhányan közülük lebénulva ágyba kényszerültek, miközben a testüket elborító betegségek gyötrelmeitől szenvedtek. A mások múltbeli balsorsából levont tanulságok figyelmeztetések és emlékeztetők voltak számomra! Ha továbbra is kitartanék makacs tudatlanságomban, és kezemet az eke szarvára tenném, miközben hátratekintek, elszalasztanám azt az ezerévente egyszer adódó lehetőséget, hogy Isten megmentse az embereket az utolsó napokban. Amikor a nagy katasztrófák bekövetkeznek, az álhívőkkel együtt jajgatva és fogcsikorgatva a sötétségbe zuhannék. Ez idő alatt, amikor a kötelességem végzése során nehézségekbe ütköztem, imádkoztam, hogy keressem az igazságot, így történt némi előrelépés az életemben, és megértettem néhány igazságot. Ilyen nyereségeket korábban sosem tapasztaltam. Amikor ezt átgondoltam, elfogadtam a prédikátori kötelességet.

Miután prédikátorrá váltam, egyre elfoglaltabb lettem. Egy idő után ismét eljött a csúcsidőszak. Az összejöveteleim időpontjai gyakran ütköztek a munkával, és egyre nehezebbé vált számomra, hogy szabadságot kérjek. Egyszer az igazgató elégedetlenül azt mondta nekem: „Ha mindennap szabadságot akarsz kérni, akkor mondj fel!” Az igazgató szavai hallatán elszorult a szívem, és tétovázni kezdtem: „Ha jól akarom végezni a kötelességemet, akkor fel kell mondanom. De egy kicsit még mindig vonakodom elveszíteni ezt a biztos állást. Csak nagy nehézségek árán lettem hivatalos alkalmazott ennél az állami vállalatnál. Ha most felvetem a felmondás gondolatát, a családom semmiképp sem fog beleegyezni. Néhány éven belül a fiamnak házat kell vennie, és meg kell nősülnie. Rengeteg kiadás vár ránk! Ha tényleg kilépek, akkor mostantól kezdve szegénységben kell élnem. Ha megöregszem, még az alapvető megélhetési költségekért is meg kell majd küzdenem.” Miközben tétovázgattam, kereső szívvel sokszor imádkoztam Istenhez. Arra gondoltam, amit az Úr Jézus mondott: „Nézzétek meg az égi madarakat: nem vetnek, nem is aratnak, csűrbe sem gyűjtenek, és a ti mennyei Atyátok táplálja őket. Nem vagytok-e ti értékesebbek azoknál?” (Máté 6:26). Isten e szavai is eszembe jutottak: „Tartsd gondolataidat a gyülekezet munkáján. Tedd félre a saját tested kilátásait, légy határozott a családi ügyekben, teljes szívvel szenteld magad Isten munkájának, és tedd Isten munkáját az első helyre, saját életedet pedig a másodikra. Ezt jelenti egy szent illendősége” (Az Ige, I. kötet – Isten megjelenése és munkája. A tíz adminisztratív rendelet, amelynek Isten választott népének engedelmeskednie kell a Királyság Korában). Az ég madarainak Isten megadta a túlélésükhöz szükséges eszközöket. Nincs szükségük arra, hogy egész nap röpködjenek, csak azért, hogy létezzenek: egész évben kemény munka nélkül is fenn tudnak maradni. Aztán magamra gondoltam: az, hogy a fiam mennyi pénzt fog költeni a nősülésre, és az, hogy öregkoromban meg kell-e majd küzdenem az ételért és a ruházatért, mind Isten szuverenitása alá tartozik. Mi értelme ennyit gondolkodni a jövőről? Felidéztem, hogy amikor Mózes kivezette Izráel népét Egyiptomból, nem volt mit enniük, amikor megérkeztek a pusztába. Isten mannát és fürjeket adott nekik, hogy jóllakhassanak. Néhányan, attól félve, hogy a jövőben éhesek lesznek, titokban félretettek egy kis mannát, hogy később megehessék. Másnapra azonban a manna megrohadt. Azokat viszont, akik őszintén engedelmeskedtek Isten szavainak, és követték Őt, bármerre is vezette őket, Isten végül elvezette az ígéret földjére, Kánaánba. Én most nem szenvedtem hiányt az alapvető szükségletekben: meg kellene elégednem azzal, hogy van ételem és ruhám. Ennek ellenére állandóan amiatt aggódtam, hogy a jövőben nem fogom tudni fenntartani magam; túl kevés hitem volt Istenben. Isten most azon fáradozik, hogy megmentse az embereket, és az evangélium terjesztése elsődleges fontosságú. Nemcsak több olyan embert kell Isten elé vinnünk, akik még mindig keservesen küzdenek a sötétségben, hanem az újonnan érkezőknek is időben kell öntözést kapniuk, hogy szilárd gyökereket ereszthessenek az igaz úton. A kötelességemet kell előtérbe helyeznem, és teljes szívemből a kötelességemnek kell szentelnem magam. Csak ez áll összhangban Isten szándékával. Ezért őszintén imádkoztam Istenhez azzal kapcsolatban, hogy lemondjak az állásomról. Arra gondoltam, hogy ha önszántamból mondanék fel, akkor a családom biztosan nem értene egyet, határozottan elleneznék, és akadályoznának a kötelességem végzésében. Úgy alakult, hogy az ágyéki csigolyáim nem voltak rendben, ezért ezt használtam fel arra, hogy hosszú távú betegszabadságot igényeljek. Ezután már nem igazán mentem be dolgozni, és minden időmet a kötelességemnek tudtam szentelni.

Később Isten e szavait olvastam: „Normális emberként, és mint aki az Isten iránti szeretetre törekszik, a királyságba való belépés, hogy Isten népéhez tartozzatok, az igazi jövőtök és egy olyan élet, amely a legnagyobb értékkel és jelentőséggel bír; senki sem áldottabb, mint ti. Miért mondom ezt? Mert azok, akik nem hisznek Istenben, a testnek és a Sátánnak élnek, de ti ma Istennek éltek, és azért éltek, hogy Isten akaratát kövessétek. Ezért mondom, hogy a ti életetek a legnagyobb jelentőséggel bír. Csak az embereknek ez a csoportja, akiket Isten kiválasztott, képes a legnagyobb jelentőségű életet megélni, senki más a földön nem képes ilyen értékes és jelentőségteljes életet megélni” (Az Ige, I. kötet – Isten megjelenése és munkája. Ismerd meg Isten legújabb munkáját, és kövesd az Ő nyomdokait). Ma Isten megkegyelmezett nekem azzal, hogy az Ő színe elé állított. Szerencsés vagyok, hogy meghallottam a Teremtő kijelentéseit és szavait, megértettem néhány igazságot, átláttam néhány dolgot, némi felismerést szereztem a pénzre való törekvés káráról és következményeiről, magam mögött hagytam az üresség és a fájdalom napjait, amikor a pénzt hajszoltam, majd megfelelően végeztem a teremtett lényként rám bízott kötelességet, és elindultam a helyes életúton. Mindezzel Isten megmentett engem. Bár kevesebb anyagi élvezetben van részem, a szívem nyugodt, tiszta és megvilágosodott. Az evangélium hirdetése által megtapasztaltam, hogy ha minél több hívőt viszek Isten elé, hogy elnyerjék az Ő üdvösségét, az a létező legértékesebb és legjelentősebb dolog.

Ezután a jövőbeli megélhetésemet Isten kezébe helyeztem, és abbahagytam a tervezgetést és a kalkulálást. A szívemet többé nem korlátozták az efféle dolgok, képes voltam lecsendesíteni a szívemet, és végezni a kötelességemet. Ebben az időszakban Isten szavainak olvasása révén sok igazságot megértettem, megértettem saját sátáni természetemet, és a romlott beállítottságaim apránként megváltoztak. Ez még több hitet adott Isten követéséhez. Arra viszont nem számítottam, hogy 2015-ben, majdnem egy évtizeddel azután, hogy eljöttem a lepárlóból, a gyár összesen 60 000 jüan támogatást fizetett a régi alkalmazottaknak. Más alkalmazottak rengeteg pénzt költöttek ajándékokra és vendéglátásra, és rengeteget erőlködtek, hogy ezt megkapják, én azonban úgy jutottam hozzá, hogy egy fillért sem költöttem. Ez még világosabban megmutatta nekem, hogy ez mind Isten szuverenitása alá tartozik, és hogy ez nem olyasmi, amit az emberek maguk tervezhetnek el. Hála Istennek!


26. Gondolatok a státuszra való törekvésről

Hívő éveim során elsősorban szövegalapú kötelességeket végeztem, és idővel a legtöbb testvér csodált és felnézett rám. Úgy éreztem, Isten igazán kegyelemben részesített, és mindig motiváltan végeztem a kötelességemet. De ha nincs összehasonlítás, nincs különbségtétel. Amikor láttam, hogy velem egykorú testvérek, akik hasonló ideje vannak a hitben, vezetőként és felügyelőként szolgálnak, megváltozott a hozzáállásom. Úgy éreztem, vezetőnek vagy felügyelőnek lenni tekintélyesebb és megbecsültebb dolog, és arra gondoltam, milyen nagyszerű lenne, ha egy nap én is vezető vagy felügyelő lehetnék.

2022 áprilisában éppen az emberek gyülekezetből való kitakarítására vonatkozó dokumentumokat rendszereztem. Egyszer eljött hozzánk Li Vej összejövetelt tartani. Feltűnt, hogy körülbelül velem egyidős, úgy harminc év körüli lehet. Amikor megtudtam, hogy kerületi vezető, egyszerre döbbentem meg és lettem irigy, arra gondolva: „Li Vej ilyen fiatal létére máris kerületi vezető! Ha őt választották vezetőnek, az biztosan azt jelenti, hogy az ő képessége a legjobb, és ő törekszik leginkább az igazságra a kerület gyülekezeteiben. A testvérek biztosan mind felnéznek rá. Ha én is vezető vagy felügyelő lehetnék, mint ő, a testvérek biztosan rám is felnéznének.” De amikor arra gondoltam, hogy ennyi év hit után a legmagasabb pozíció, amit elértem, csak a csapatvezetői volt, kissé csalódottnak éreztem magam, és így gondolkodtam: „Ha a testvérek megtudják, hogy ennyi év hit után még sosem voltam gyülekezetvezető, vajon azt gondolják majd, hogy nem törekszem az igazságra? Mindenki kötelességét Isten rendezi és rendeli el, akkor miért rendelte úgy Isten, hogy Li Vej vezető lehet, míg én csak szövegalapú kötelességeket végezhetek?” Történetesen a gyülekezet éppen akkor készült vezetőválasztásra. Azt gondoltam magamban: „Már több mint tíz éve hiszek Istenben, és ez idő alatt végig szövegalapú kötelességeket végeztem. Értek valamennyit az igazságból, és meg tudok oldani néhány problémát, hát nem lehetne engem is gyülekezetvezetőnek képezni?” Reménykedtem benne, hogy mások majd ajánlanak, de végül senki sem tette. Kicsit csalódott voltam. De aztán arra gondoltam: „Nos, az itteni emberek nem töltöttek velem sok időt, és nem ismernek jól. Ráadásul sosem szolgáltam vezetőként vagy dolgozóként, és nincs munkatapasztalatom. Ha tényleg megkapnám egy vezető kötelességét, lehet, hogy nem tudnám jól végezni.” Így elvetettem ezt a gondolatot.

2023 januárjában munkaáthelyezések miatt cikkeket kezdtem el átnézni. Amikor megláttam a felügyelőmet, Li Csinget, elég zaklatott lettem, és arra gondoltam: „Li Csing velem egyidős. Mindketten az egyetemen lettünk hívők, és pár éve, amikor csapatvezető voltam, Li Csing még csak csapattag volt. De alig néhány év elteltével most ő felügyeli a szövegalapú munkát, míg én csak csapattag vagyok. Amikor a testvérek látják, hogy Li Csing ilyen fiatal és máris felügyelő, biztos azt gondolják, jó a képessége és törekszik az igazságra. Én már oly sok éve hiszek Istenben, miért nem kaptam meg a lehetőséget, hogy felügyelő legyek? Korábban úgy éreztem, Isten igazán kegyelemben részesített, amiért szövegalapú kötelességeket végezhettem. De összehasonlítva ezekkel a testvérekkel, akik képesek vezetőként, dolgozóként vagy felügyelőként szolgálni, én még mindig csak egy átlagos hívő vagyok. Nem tűnik ez úgy, mintha nem törekednék az igazságra? Ha a dolgok így folytatódnak, senki sem fog felnézni rám!” Ezen gondolkodva panaszok kezdtek felmerülni bennem: „Miért részesít Isten kegyelemben másokat, de engem nem?” Ezt követően a kötelességem végzése során kissé passzívvá váltam. Láttam, hogy Li Csing közösséget tart arról, hogyan rendezzék a testvérek állapotát és oldják meg a munkában felmerülő problémákat, és amikor ezt tette, mindenki nagy figyelemmel hallgatta, sőt néha jegyzeteltek is. Ez a látvány irigységet és féltékenységet váltott ki a szívemben, és nem tudtam elfogadni ezt a helyzetet, és amikor Li Csing beszélt, nem akartam odafigyelni rá. Később rájöttem, hogy az állapotom helytelen volt. Amikor láttam, hogy Li Csing felügyelő lett, féltékeny voltam, és nem tudtam elfogadni a dolgot, sőt még panaszkodtam is, amiért Isten engem nem tett felügyelővé. Hát nem hiányzott belőlem az Isten iránti engedelmesség ebben a helyzetben? Ezért kerestem az igazságot, hogy megoldjam a problémámat.

Egy nap olvastam Isten néhány szavát: „Isten identitása, státusza és lényege sosem tekinthető egyenlőnek az ember identitásával, státuszával és lényegével, és megváltozni sem fognak soha ezek a dolgok – Isten örökké Isten lesz, az ember pedig örökké ember. Ha valaki képes ezt megérteni, akkor mit kell tennie? Alá kell vetnie magát Isten szuverenitásának és rendezéseinek – ez a legracionálisabb módja a dolgok intézésének, azonkívül pedig nem választható semmilyen másik út. Ha nem veted alá magad, akkor lázadó vagy, és ha dacos vagy és vitatkozol, akkor felháborítóan lázadó vagy, és el kell téged pusztítani. Ha képes vagy alávetni magad Isten szuverenitásának és rendezéseinek, az azt mutatja, hogy van józan eszed; ezzel a hozzáállással kell rendelkezniük az embereknek, és csakis ilyen hozzáállásuk kellene, hogy legyen a teremtett lényeknek. Mondjuk például, hogy van egy kis macskád vagy kutyád – vajon fel van jogosítva az a macska vagy kutya annak megkövetelésére, hogy különféle finom ételeket vagy szórakoztató játékokat vásárolj neki? Létezik-e olyan macska vagy kutya, amelyik annyira értelem nélkül való, hogy követeléseket támasszon a gazdájával szemben? (Nem.) És van-e olyan kutya, amely úgy döntene, hogy nem marad többé a gazdájával, miután azt látja, hogy másvalaki házánál jobb élete van egy kutyának, mint neki? (Nincs.) A kutyák természetes ösztöne, hogy ezt gondolják: »A gazdám kosztot és kvártélyt ad nekem, úgyhogy vigyáznom kell a házra a gazdámért. Még ha nem is ad ételt a gazdám, vagy ha nem valami finom ételt kapok tőle, akkor is vigyáznom kell a házára.« A kutyának nincs egyéb, nem helyénvaló, a státuszát meghaladó gondolata. Akár jó hozzá a gazdája, akár nem, a kutya nagyon boldog, valahányszor hazatér a gazda; egyfolytában csóválja a farkát, és nem is lehetne boldogabb. Függetlenül attól, hogy tetszik-e a gazdájának vagy sem, vagy hogy vesz-e neki finom ennivalót, a kutya mindig ugyanúgy cselekszik a gazdája irányában, és mindig vigyáz a házára. Ebből ítélve nem rosszabbak-e vajon az emberek a kutyáknál? (De igen.) Az emberek folyton követeléseket támasztanak Istennel szemben, és mindig lázadnak Ellene. Mi ennek a problémának a gyökere? Az, hogy az embereknek romlott beállítottságaik vannak, nem tudnak megmaradni a teremtett lények helyén, így elveszítik az ösztöneiket és Sátánokká lesznek; ösztöneik sátáni ösztönné válnak, amely arra sarkallja őket, hogy szegüljenek szembe Istennel, vessék el az igazságot, cselekedjenek gonoszul és ne vessék alá magukat Istennek. Hogyan állíthatók helyre az emberi ösztöneik? El kell érni náluk, hogy legyen lelkiismeretük és józan eszük, hogy azokat a dolgokat tegyék, amelyeket egy embernek tennie kell, és hogy azt a kötelességet végezzék, amelyet végezniük kell. Olyan ez, ahogyan a kutya őrzi a házat, és ahogyan a macska elkapja az egereket – akárhogy bánik is velük a gazdájuk, minden erejükkel azon vannak, hogy elvégezzék ezeket a dolgokat, belevetik magukat ezekbe a feladatokba, valamint a helyükön maradnak és maximálisan követik az ösztöneiket, ezért aztán szeretik őket a gazdáik” (Az Ige, IV. kötet – Az antikrisztusok leleplezése. Tizenkettedik tétel: Vissza akarnak vonulni, amikor nincs státuszuk vagy nincs reményük az áldások elnyerésére). Isten leleplezi, hogy miután az embereket megrontotta a Sátán, elveszítik a lelkiismeretüket és a józan eszüket, és eltölti őket az Isten elleni lázadás. Még a kutyáknál és a macskáknál is rosszabbak. Gondoljunk csak a kutyákra és a macskákra: akár jól, akár rosszul eteti őket a gazdájuk, akár a kanapén, akár kint az eresz alatt hagyja őket aludni, ők mindig odaadóan fogják az egereket vagy őrzik a házat a gazdájuknak, maximálisan kihasználva az ösztöneiket. Ha ehhez hasonlítom magam, bár nem végeztem vezetői vagy dolgozói kötelességet, ugyanúgy élveztem Isten szavainak öntözését és ellátását, és amikor nehézségekkel szembesültem, és Istenre támaszkodtam és Rá tekintettem, megkaptam az Ő útmutatását és vezetését. Isten a legcsekélyebb részrehajlást sem mutatta velem szemben, én mégis mindig követeléseket támasztottam Vele szemben. Amikor láttam, hogy néhány testvért vezetőnek vagy felügyelőnek választanak, panaszkodtam Istenre. Úgy éreztem, Isten másokat kegyelemben részesít, de engem nem. Az, hogy ilyen követeléseket támasztottam Istennel szemben, azt mutatta, hogy nincs józan eszem, és lázadok Ellene. Ezt felismerve kissé szégyelltem magam, és kész voltam a kötelességemre összpontosítani, és azt a valóság talaján állva végezni.

Két hónappal később egy másik felügyelőt, Csen Jü testvért a gyenge képessége miatt áthelyeztek. Láttam, hogy újabb lehetőség adódott. Mivel Csen Jüt elbocsátották, biztosan új felügyelőt kell választaniuk. Az együttműködő testvérek közül a képesség és a munkaképesség tekintetében én tűntem ki egy kicsit jobban. Nagyobb volt a valószínűsége annak, hogy engem választanak felügyelőnek. Azt gondoltam: „Meg kell ragadnom ezt az alkalmat, hogy jól teljesítsek. Ha engem választanak, és mindenki látja, hogy ilyen fiatalon felügyelő lettem, biztosan azt hiszik majd, hogy jó a képességem, és törekszem az igazságra. Milyen dicsőséges lesz ez!” Attól kezdve nagyon proaktív voltam a kötelességemben. Mindenkit összehívtam, hogy technikákat tanulmányozzunk, és részt vettem a munkában felmerülő problémák megoldását célzó megbeszéléseken is. Egyszer, a kötelességem végzése közben, arroganciám és önelégültségem miatt megszegtem az alapelveket, és megmetszettek. Azt gondoltam magamban: „Az, hogy valaki el tudja-e fogadni, ha megmetszik, fontos jelzés annak megítéléséhez, hogy elfogadja-e az igazságot. Őszintébbnek kell lennem önmagam megismerésében. Így mindenkiben jó benyomás alakul ki rólam, és akkor megnő az esélyem arra, hogy megválasszanak felügyelőnek!” Ezért így válaszoltam: „A metszésed helyénvaló, és hajlandó vagyok elfogadni. A beállítottságom valóban túl arrogáns, és ha észreveszed a problémáimat, kérlek, adj útmutatást, mert ez a javamra válik.” Nem sokkal később a csapatnak felügyelőt kellett választania, és valóban, az egyik testvér engem ajánlott. De a végső választás előtt a vezetők előléptettek egy másik kötelességre. Bár a vágyam, hogy felügyelő legyek, meghiúsult, mégis nagyon örültem az előléptetésnek.

Csak 2023 szeptemberében, amikor levelet kaptam a vezetőktől, kezdtem végre elgondolkodni a státuszra való törekvésemen. A levélben az állt, hogy Li Csing felügyelő nemrég hazament egy orvosi vizsgálatra, de mielőtt hazatért volna, arról panaszkodott, hogy túl nehéz neki az otthonától távol végezni a kötelességeit, és alig több mint egy hónappal azután, hogy hazatért, hozzáment egy nem hívőhöz, és többé nem akarta végezni a kötelességeit. Megdöbbentem, és arra gondoltam: „Li Csing ennyi éven át végezte a kötelességeit távol az otthonától, és felügyelőként szolgált, ami nagyon fontos munka. Hogy dobhatta el hirtelen a kötelességét, és hogyan ugorhatott fejest egy házasságba egy nem hívővel?” Ez az eset nagy hatással volt rám. Nyilvánvalóvá vált számomra, hogy a státusz birtoklása nem jelenti azt, hogy valaki törekszik az igazságra, és azt sem, hogy Isten helyesli vagy elismeri őt. Eszembe jutottak Isten ezen szavai: „Nem az életkor, a rangidősség vagy a szenvedés mértéke alapján határozom meg, hogy kinek milyen rendeltetési helye van, és még kevésbé az alapján, hogy mennyire szánalomra méltó az illető, hanem aszerint, hogy birtokában van-e az igazságnak. Nincs más választás, csak ez” (Az Ige, I. kötet – Isten megjelenése és munkája. Készíts elegendő jócselekedetet rendeltetési helyedhez). Isten szavai nagyon világosak. Isten az alapján határozza meg az emberek kimenetelét, hogy birtokolják-e az igazságot, nem pedig a státuszuk, a rangidősségük vagy az alapján, hogy mennyit szenvedtek. Én alapvetően nem fogadtam be a szívembe Isten szavait, és nem tűztem ki célul az igazságot a törekvésemben. Bár sok olyan vezetőt és dolgozót láttam, akik nem törekedtek az igazságra és nem végeztek tényleges munkát, és akik hamis vezetőkké váltak, ezért elbocsátották őket, és bár láttam, hogy egyesek a státuszra való makacs törekvésükben támadták és kirekesztették a más véleményen lévőket, majd végül antikrisztusokká váltak és ki lettek közösítve, mégsem jutottam semmilyen felismerésre, és nem fektettem energiát az igazságra való törekvésbe. Ehelyett továbbra is a státuszra koncentráltam. Folyamatosan a státuszra akartam törekedni. Igazán ostoba és hajthatatlan voltam! Csak ebben a pillanatban határoztam el, hogy megfelelően keresem az igazságot, hogy megoldjam a státuszra való állandó törekvésem problémáját.

Később, az áhítataim során Isten e szavait olvastam: „Miért tartod olyan nagy becsben a státuszt? Milyen előnyökkel járhat számodra a státusz? Ha a státusz katasztrófát, nehézségeket, szégyent és fájdalmat hozna neked, akkor is nagy becsben tartanád? (Nem.) Nagyon sok előnnyel jár az, ha valakinek státusza van, például irigykedés, tisztelet, megbecsülés és hízelgés mások részéről, valamint csodálat és hódolat. Ott van még a státuszoddal járó felsőbbrendűségi érzés és a kiváltságok is, ami büszkeséget és önbecsülést ad. Ráadásul olyasmiket is élvezhetsz, amit mások nem, például a státusz és a különleges bánásmód előnyeit. Ezek azok a dolgok, amikre még gondolni sem mersz, és amikre álmaidban vágytál. Becsben tartod-e ezeket a dolgokat? Ha a státusz csupán üres, nincs valós jelentősége, és annak védelme nem szolgál valós célt, nem ostobaság-e becsben tartani azt? Ha el tudod engedni az olyan dolgokat, mint a hús-vér test érdekei és élvezetei, akkor a hírnév, a nyereség és a státusz nem fog többé lekötözni” (Az Ige, IV. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Második rész)). „Ha státuszod van valaki más elméjében, a vele folytatott interakcióid során, tiszteletteljes és különösen udvarias veled, amikor beszél hozzád. Mindig felnéz rád és mindenben előre enged, eláll az utadból, hízeleg és engedelmeskedik neked. Mindenben kikéri a véleményedet és engedi, hogy te hozz döntéseket. Te pedig egyfajta élvezetet lelsz ebben – úgy érzed, hogy mindenki más felett állsz és mindenkinél jobb vagy. Ez annak az érzése, hogy státuszod van valakinek a gondolataiban; minden ember szereti élvezni ezt az érzést. Ezért versengenek az emberek a státuszért, és szeretnék, ha státuszuk lenne mások gondolataiban, hogy mások becsüljék és bálványozzák őket. Ha nem származna ebből ilyen élvezetük, akkor nem törekednének a státuszra. Ha például nincs státuszod valakinek a gondolataiban, akkor egyenlő félként fog kezelni, amikor veled beszél, magával egyenrangúnak tekint. Ellentmond neked, amikor szükséges, anélkül, hogy udvarias vagy tiszteletteljes lenne veled, és még az is lehet, hogy elmegy, mielőtt befejezed a mondandódat. Nem fogod kellemetlenül érezni magad ettől? Nem szereted, amikor így bánnak veled az emberek; az tetszik, amikor lépten-nyomon hízelegnek neked, felnéznek rád, és bálványoznak. Szereted, amikor te vagy mindennek a középpontja, minden körülötted forog, és mindenki hallgat rád, felnéz rád, és aláveti magát az irányításodnak. Vajon nem azt jelenti ez, hogy királyként akarsz uralkodni? A szavaidat és a tetteidet a státuszra való törekvés, annak megszerzése hajtja, és ezért küzdesz, tolakodsz és versengsz érte másokkal. A célod valamilyen pozíció megszerzése, és az, hogy Isten választott népe hallgasson rád, támogasson és bálványozzon téged. Ha már megszerezted ezt a pozíciót, akkor hatalomra is szert tettél, és élvezheted a státusz előnyeit, a mások általi bálványozást, valamint az adott pozícióval járó összes többi előnyt” (Az Ige, III. kötet – Az utolsó napok Krisztusának beszédei. Alapelvek, amelyeknek az ember magatartását vezérelniük kellene). Isten szavainak olvasása után megértettem, hogy valójában azért irigyeltem Li Vejt vezetőként és Li Csinget felügyelőként, mert miután vezető és felügyelő lett belőlük, mások támogatták és csodálták őket. Irigyeltem a felsőbbrendűség érzését és a státusz előnyeit. Pont úgy, mint mielőtt hinni kezdtem Istenben: láttam a vezetőket a világban, és láttam, hogy mindenki tisztelettel köszönti őket, hogy bármilyen véleményt is fejeztek ki, a beosztottaik engedelmeskedtek és alkalmazkodtak, és hogy erős felsőbbrendűségi érzésük volt a tömegben. Azt hittem, hogy csak az ilyen élet tesz valakit méltóságteljessé és sikeressé. Miután elkezdtem hinni Istenben, láttam, hogy Li Vej és Li Csing fiatalon vezető és felügyelő lett, és azt gondoltam, hogy a testvérek mind csodálják és irigylik őket, dicsérik őket a jó képességükért és az igazságra való törekvésükért, és így én is arra vágytam, hogy vezető vagy dolgozó legyek. Ezáltal én is csodálatot és irigységet válthatnék ki a testvérekből, és figyelmesen hallgatnának engem, amikor a tömeg előtt beszélek. Milyen méltóságteljes és jelentőségteljes lenne egy ilyen élet! Láttam, hogy a vágyam, hogy vezető vagy felügyelő legyek, nem azért volt, hogy nehéz terhet hordozzak és tekintettel legyek Isten szándékaira, hanem inkább azért, hogy státuszt szerezzek, és ezáltal tekintélyem legyen mások előtt, hogy élvezzem a testvérek támogatását és csodálatát. Hát nem ugyanígy törekszenek a nem hívők a hatalmi pozíciókra és a vezetésre? Amire én törekedtem, az a státusz előnyeiben való elmerülés volt. Így hogyan nyerhetném el az igazságot és menekülhetnék meg?

Később olvastam egy másik szakaszt Isten szavaiból: „Isten azokat az embereket szereti, akik az igazságra törekednek, és amit a legjobban utál az emberekben, az a hírnévre, nyereségre és státuszra törekvés. Egyesek igazán nagy becsben tartják a státuszt és a hírnevet, és mélységesen ragaszkodnak hozzájuk, nem bírják elviselni, hogy feladják őket. Mindig úgy érzik, hogy státusz és hírnév nélkül nincs öröm és remény az életben, hogy csak akkor van remény ebben az életben, ha a státuszért és a hírnévért élnek, és még ha van is egy kis renoméjuk, akkor is folytatják a küzdelmet, soha fel nem adva. Ha ilyen gondolatod és nézeted van, ha a szívedet ilyen dolgok töltik meg, akkor képtelen vagy szeretni az igazságot és törekedni rá, hiányzik a helyes irány és a helyes célok az Istenbe vetett hitedben, és képtelen vagy törekedni önmagad megismerésére, levetni a romlottságot és megélni az emberi hasonlatosságot; hagyod elcsúszni a dolgokat a kötelességed végzése során, semmiféle felelősségérzet nincs benned, és megelégszel csupán azzal, hogy nem követsz el gonoszságot, nem okozol zavarást és nem takarítanak el. Tudhatják-e az ilyen emberek megfelelő színvonalú módon végezni a kötelességüket? És vajon meg tudja-e őket menteni Isten? Lehetetlen. Amikor a hírnév és a státusz kedvéért cselekszel, még erre is gondolsz: »Amennyiben az, amit csinálok, nem gonosztett és nem jelent zavarást, akkor még ha helytelen is az indítékom, senki sem láthatja, illetve senki sem ítélhet el.« Nem tudod, hogy Isten mindent átvizsgál. Ha nem fogadod el, illetve nem gyakorlod az igazságot, és Isten visszautasít, akkor számodra mindennek vége. Mindazok, akiknek nincs istenfélő szívük, okosnak gondolják magukat; valójában azt sem tudják, hogy mikor sértették meg Őt. Egyesek nem látják világosan ezeket a dolgokat; ezt gondolják: »Csak azért törekszem hírnévre és státuszra, hogy többet tegyek, hogy több felelősséget vállaljak. Ez nem jelent akadályozást és zavarást a gyülekezet munkája számára, és biztosan nem árt Isten háza érdekeinek. Ez nem egy súlyos probléma. Egyszerűen szeretem a státuszt és óvom a státuszomat, ez azonban nem gonosztett.« A felszínen egy ilyen törekvés talán nem tűnik gonosztettnek, de mihez vezet végezetül? El fogják az ilyen emberek nyerni az igazságot? El fogják érni az üdvösséget? Egyáltalán nem. Ezért a hírnév és a státusz hajszolása nem a helyes út – pontosan az igazságra való törekvéssel ellentétes irányba halad. Összegezve, függetlenül attól, hogy mi törekvésed iránya vagy célja, ha nem gondolkodsz el a státuszra és a hírnévre való törekvésen, és ha nagyon nehéznek találod félretenni ezt, akkor ezek befolyásolni fogják az életbe való belépésedet. Ameddig szívedben helye van a státusznak, addig képes lesz teljesen irányítani és befolyásolni az életed irányát és a törekvésed céljait, mely esetben nagyon nehéz lesz számodra bemenni az igazságvalóságba, nem beszélve arról, hogy változásokat érj el a beállítottságodban; az pedig, hogy végül el tudod-e majd nyerni Isten jóváhagyását, természetesen már szóba sem kerül. Mi több, ha soha nem vagy képes feladni a státusz utáni törekvésedet, akkor ez befolyásolni fogja azt a képességedet, hogy oly módon tedd a kötelességed, ami megfelelő színvonalú, ami nagyon meg fogja nehezíteni számodra azt, hogy olyan teremtett lénnyé válj, aki megfelelő színvonalú. Miért mondom ezt? Isten semmit nem gyűlöl jobban annál, mint amikor az emberek a státuszra törekednek, mivel a státusz hajszolása egy sátáni beállítottság, rossz út, a Sátán romlottságából született, olyasmi, amit Isten elítél, és pontosan az a dolog, amit Isten meg fog ítélni és ki fog tisztítani. Isten semmit nem gyűlöl jobban annál, mint amikor az emberek a státuszra törekszenek, te mégis csökönyösen versengsz a státuszért, hűségesen dédelgeted és óvod, mindig megpróbálod megszerezni magadnak. Nincs-e ebben egy kis Istennel ellenséges tulajdonság? A státuszt nem Isten rendelte el az emberek számára; Isten biztosítja az igazságot, az utat és az életet az emberek számára, hogy végül megfelelő színvonalú teremtett lénnyé váljanak, egy kicsi és jelentéktelen teremtett lénnyé – ne pedig olyasvalakivé, akinek státusza vagy tekintélye van, és akit emberek ezrei tisztelnek. Így pedig, bármilyen szempontból tekintünk is rá, a státuszra való törekvés a pusztulásba vezető út. Nem számít, mennyire észszerű is a mentséged a státuszra való törekvésre, ez az út akkor is rossz, és Isten nem hagyja jóvá. Bármilyen keményen próbálkozol és bármilyen nagy árat fizetsz is, ha státuszra vágysz, Isten nem fogja neked megadni azt; ha Isten nem adja meg neked, elbuksz a megszerzéséért folytatott harcban, ha pedig tovább harcolsz, csak egy kimenetel lesz: Fel leszel fedve és ki leszel iktatva – a pusztulásba vezető úton fogsz járni” (Az Ige, IV. kötet – Az antikrisztusok leleplezése. Kilencedik tétel (Harmadik rész)). Isten szavai világosan elmagyarázzák a státuszra való törekvéssel járó kárt és következményeket. Ha valaki állandóan a státuszra koncentrál, még ha látszólag nem is okoz nyilvánvaló akadályozást vagy megzavarást, ez akkor is gátolni fogja abban, hogy jól végezze a kötelességét, sőt, késleltetni fogja a beállítottsága megváltoztatására és az üdvösségre való törekvését. Elgondolkodva a saját viselkedésemen, láttam, hogy bár látszólag nem teszek semmit, ami megzavarná vagy akadályozná a gyülekezet munkáját, a szívemet folyamatosan a státusz iránti vágy uralja. Amikor láttam, hogy Li Vej vezető, Li Csing pedig felügyelő lett, a szívem kiegyensúlyozatlanná vált, csalódott és zaklatott voltam, amiért nem léptettek elő. Arra is panaszkodtam, hogy Isten másokat kegyelemben részesít, engem viszont nem. Amikor láttam, hogy Li Csing felügyelő lett, miközben én még mindig csak csapattag voltam, különösen féltékeny lettem, nem tudtam elfogadni a helyzetet, nem voltam hajlandó meghallgatni a közösségvállalását, és már nem adtam bele a szívemet a kötelességembe. Miután Csen Jüt áthelyezték, aktívan próbáltam úgy feltüntetni magam, hogy engem válasszanak felügyelőnek. Amikor a kötelességemben tanúsított arroganciám és önelégültségem miatt megmetszettek, úgy tettem, mintha ismerném magam, hogy mások azt higgyék, el tudom fogadni az igazságot, abban a reményben, hogy rám szavaznak a választáson. Rájöttem, hogy a szándékaim és a tetteim mind a státusz megszerzésére irányulnak, és hogy az antikrisztus útját járom! Isten szavaiból azt is megértettem, hogy Isten azért fejezi ki az igazságot az emberek megmentésére, mert azt reméli, hogy az emberek megfelelően törekszenek majd az igazságra és beállítottságuk megváltoztatására, míg végül teremtett lényként megfelelő színvonalúvá válnak, és nem azért, hogy bármiféle tekintéllyel vagy státusszal rendelkező emberekké váljanak. Nem értettem Isten szándékait. Mindig elégedetlen voltam azzal, hogy csak átlagos hívő vagyok, és nem összpontosítottam az igazságra való törekvésre; mindig a státuszt kerestem, hogy mások csodáljanak és imádjanak. Ez teljesen ellentétes volt Isten szándékaival. Ha így folytatnám, az életfelfogásom soha nem változhatna meg, soha nem végezném a kötelességeimet megfelelő színvonalon, és végül csak kivetnének.

Később, elgondolkodva ezen, rájöttem, hogy az állandó státuszra való törekvésem egy bennem lévő téves nézőpontból fakadt. Azt hittem, hogy egy csoportban a vezetők és a felügyelők azok, akik a leginkább törekszenek az igazságra, és mivel én mindig csak átlagos hívő voltam, és soha nem voltam vezető vagy felügyelő, ez azt jelenti, hogy nem törekszem az igazságra, és hogy Isten nem hagy jóvá engem. Isten szavainak olvasása által némi felismerést nyertem ezzel a téves nézőponttal kapcsolatban. Mindenható Isten azt mondja: „Amikor vezetővé választanak meg valakit a testvérek, vagy előléptet valakit Isten háza, hogy egy bizonyos munkarészt vagy egy bizonyos kötelességet végezzen, az nem azt jelenti, hogy különleges státusza vagy pozíciója van az illetőnek, sem azt, hogy mélyebb igazságokat vagy több igazságot ért másoknál – azt pedig még kevésbé, hogy képes alávetni magát Istennek és nem fogja elárulni Őt. Természetesen nem jelenti azt sem, hogy ismeri Istent, és hogy olyasvalaki, aki féli Istent. Valójában ezek egyikét sem érte el. Az előléptetése és a művelése mindössze a szó egyszerű értelmében vett előléptetés és művelés, és nem egyenlő azzal, hogy Isten előre elrendelte és érdemesnek találta volna őt. Egyszerűen azt jelenti az előléptetése és a művelése, hogy elő lett léptetve és művelésre vár. Ennek a művelésnek a végső kimenetele pedig attól függ, hogy törekszik-e az illető az igazságra, és hogy képes-e az igazságra való törekvés útját választani” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (5.)). Miután elolvastam Isten szavait, a szívem megkönnyebbült. Az, hogy valakit vezetőnek vagy felügyelőnek választanak, nem jelenti azt, hogy az illető törekszik az igazságra, és azt sem jelenti, hogy az igazságra való törekvés útján jár. Ez egyszerűen azt jelenti, hogy az illető hajlandó törekedni, rendelkezik némi képességgel, és megfelel a feltételeknek, hogy Isten háza kiválassza és felhasználja, ezért a gyülekezet lehetőséget ad neki a jobb képzésre. Azonban az, hogy ez a személy végül ráléphet-e az igazságra való törekvés útjára, és hogy elnyerheti-e az igazságot és beléphet-e a valóságba, attól függ, hogy valóban törekszik-e az igazságra, és hogy milyen úton jár. Vegyük például Li Csinget! Kezdetben azért választották meg felügyelőnek, mert volt benne teherérzet a kötelességei iránt, de miután felügyelő lett, nem összpontosított az igazságra való törekvésre, és elkezdte élvezni a státusz előnyeit. Ritkán beszélt a kötelességei során feltáruló romlott beállítottságairól, vagy arról, hogyan kereste az igazságot ezek megoldására. Élvezte, hogy felügyelői pozícióban van és irányítja a munkát, és boldogította az emberek csodálata és helyeslése. Amikor megbetegedett, úgy gondolta, hogy túl nehéz az otthonától távol végeznie a kötelességeit, és végül feladta a kötelességeit, hazament és férjhez ment. Eszembe jutott egy nem sokkal korábbi eset is, amikor letartóztattak egy vezetőt, aki már sok éve hitt Istenben. Attól való félelmében, hogy elítélik, és mivel nem tudta elengedni a gyermekeit, aláírta a „Három Nyilatkozatot”, és elárulta Istent. Ezekből a tényekből láttam, hogy a státusz birtoklása nem jelenti azt, hogy valaki törekszik az igazságra, vagy igazságvalóságokkal rendelkezik, még kevésbé azt, hogy Isten jóváhagyja vagy elismeri őt. Az igazságra való törekvés az egyetlen útja annak, hogy az ember megmeneküljön és tökéletesítve legyen, és még státusz nélkül is, amíg valaki komolyan törekszik az igazságra és végzi a kötelességeit, megkaphatja Isten megvilágosítását és útmutatását, megértheti az igazságot, és beléphet a valóságba. Később elgondolkodtam: „Miért nem választottak meg vezetőnek vagy felügyelőnek, miután ennyi éve hiszek Istenben? Pontosan mi hiányzik belőlem?” Ahhoz, hogy valaki vezető vagy felügyelő legyen, rendelkeznie kell az igazság felfogásához szükséges képességgel, meg kell értenie a kötelességek alapelveit, és rendelkeznie kell teherérzettel és munkaképességgel. Bár volt némi felfogóképességem Isten szavaihoz, úgy találtam, hogy a testem eluralkodik rajtam, hogy hiányzik belőlem a teherérzet a kötelességeimben, és hogy gyenge a munkaképességem. Amikor túl sok volt a munka, megzavarodtam, és nem tudtam megragadni a lényeget, és abban sem voltam jó, hogy felfedezzem és megoldjam a problémákat. E viselkedések alapján valóban nem voltam alkalmas vezetőnek vagy felügyelőnek. Ráadásul ez alatt az elmélkedési időszak alatt láttam, hogy a hitem évei során folyamatosan a hírnévre és a státuszra törekedtem, és hogy egyáltalán nem vagyok olyan ember, aki törekszik az igazságra. Még ezen a ponton sem rendelkeztem semmilyen igazságvalósággal, és nem tudtam beszélni az igazságról, hogy megoldjam a testvérek valódi problémáit. Így valóban helyénvaló volt, hogy nem választottak meg vezetőnek vagy felügyelőnek. Az, hogy a gyülekezet elrendezte, hogy szövegalapú kötelességeket végezzek, Isten kegyelme és felemelése volt számomra, és hálásnak kell lennem Istennek.

Később olvastam egy szakaszt Isten szavaiból, és jobban megértettem az Ő szándékait és követelményeit. Mindenható Isten azt mondja: „Amikor Isten megköveteli, hogy az emberek jól végezzék a kötelességüket, akkor nem arra kéri őket, hogy végezzenek el bizonyos számú feladatot vagy valósítsanak meg valami hatalmas törekvést, és nem is azt, hogy érjenek el világrengető bravúrokat. Isten azt akarja, hogy az emberek képesek legyenek két lábbal a földön állva megtenni mindent, amit csak tudnak, és éljenek az Ő szavai szerint. Istennek nem arra van szüksége, hogy nagy ember vagy nemes legyél, vagy csodákat tegyél, és kellemes meglepetéseket sem akar látni benned. Nincs szüksége ilyen dolgokra. Istennek mindössze arra van szüksége, hogy két lábbal a földön állva az Ő szavai szerint gyakorolj. Miután megértetted Isten szavait, cselekedj azok szerint és valósítsd meg őket, illetve miután hallottad Isten szavait, jól jegyezd meg őket, amikor pedig majd eljön a gyakorlás ideje, Isten szavaival összhangban gyakorolj. Váljanak az életeddé, a valóságaiddá és azzá, amit megélsz. Így fog megelégedni Isten. [...] Természetesen Istent követed, mert Isten kiválasztott téged – de vajon mi az értelme annak, hogy Isten kiválasztott téged? Az, hogy olyan személlyé változtasson, aki bízik Istenben, aki őszintén követi Istent, aki mindent el tud hagyni Istenért, aki képes követni Isten útját, és aki levetette sátáni beállítottságait, már nem követi a Sátánt, és nem él a hatalma alatt” (Az Ige, III. kötet – Az utolsó napok Krisztusának beszédei. A kötelesség megfelelő végzése összehangolt együttműködést kíván). Isten szava tele van emlékeztetőkkel, buzdításokkal és figyelmeztetésekkel, amelyek mind Isten szíve mélyéről jövő őszinte tanácsok az embereknek. Ez mélyen megérintett. Isten abban a reményben választ ki embereket a követésére, hogy azok törekedni fognak az igazságra és a beállítottságuk megváltoztatására, alávetik magukat az Ő szuverenitásának és elrendezéseinek, és elégedetten és hűségesen végzik a kötelességeiket. Így Isten elégedett lesz. Isten házának munkáját nem végezheti el egyetlen ember, szükség van vezetőkre és dolgozókra, hogy felügyeljék a munkát, valamint testvérekre, akik elvégzik a konkrét feladatokat. Csak így haladhat normálisan a gyülekezet munkája. Az, hogy a gyülekezet elrendezte, hogy szövegalapú kötelességeket végezzek, a tehetségem, az emberi mivoltom és a képességem átfogó értékelésén alapult, és alá kell vetnem magam, és jól kell végeznem a kötelességemet. Ez volt az a józan ész, amivel rendelkeznem kellett. Miután megértettem ezeket a dolgokat, sokkal felszabadultabbnak és nyugodtabbnak éreztem magam, és amikor láttam, hogy velem egykorú vagy fiatalabb, illetve nálam rövidebb ideje hívő testvérek vezetők vagy felügyelők lesznek, ez már nem zavart, és nem éreztem csüggedtséget vagy csalódottságot amiatt, hogy nem tettek meg vezetőnek vagy dolgozónak. Mostanában jobban figyelek a feltáruló romlott beállítottságaimra, és az áhítataim során keresem az igazságot a romlott beállítottságaim feloldására. Arra is összpontosítok, hogy több energiát fektessek a kötelességeimbe. Aktívan felvetem és megvitatom a munkában látott problémákat, és arra koncentrálok, hogyan működjek együtt a testvéreimmel, hogy jól végezhessük a kötelességeinket. Mivel a hozzáállásom helyreigazodott, egy idő után némi eredményt értem el mind az életbe való belépésem, mind a kötelességeim terén. Hála Istennek!


27. Megtudtam, hogy valaki elárulta Istent, miután elfogták és megkínozták

2022 végén egy nap megtudtam, hogy Lin Huj gyülekezetvezető elárulta Istent, miután letartóztatták, és júdássá vált. A kihallgatás során a rendőrség megfenyegette Lin Hujt, hogy kiszedjék belőle az információkat a gyülekezet pénzügyeiről és a testvérekről. Azt mondták, ha nem vall, börtönbe kerül, és a lánya jövőjével zsarolták. Mivel félt a börtönbeli szenvedéstől, és aggódott, hogy a lánya jövőre vonatkozó tervei meghiúsulnak, a KKP bűntársává vált. Elvezette a rendőrséget egy házhoz, ahol Isten szavainak könyveit tárolták, és még abban is segített a rendőrségnek, hogy agymosást végezzenek a letartóztatott testvéreken. Látva, hogy Lin Huj lelepleződött mint júdás, és kiközösítették a gyülekezetből, mélyen elgondolkoztam: „Lin Huj már évek óta vezetőként végezte a kötelességét. A testvérekkel folytatott beszélgetései általában elég világosak voltak. Logikusan nézve valakinek, aki olyan lelkesen törekedett, mint ő, rendelkeznie kellene némi érettséggel. Hogyan válhatott júdássá, miután letartóztatták? Még Lin Huj is, aki így törekedett, képtelen volt szilárdan megállni a bizonyságtételében. Én nem voltam vezető, és nem sok igazságot értek; mi lesz, ha egy nap engem is letartóztatnak? Ha a rendőrség elítél, vagy a családom jövőjét felhasználva fenyeget, képes leszek szilárdan megállni a bizonyságtételemben? Ha nem tudok szilárdan megállni, és júdássá válok, örökre elkárhozom! Nem azt jelentené ez, hogy nem lesz jó jövőm és rendeltetési helyem? Hogyan nyerhetnék megmentést, és léphetnék be a királyságba?” Minél többet gondoltam erre, annál csüggedtebb lettem, és elvesztettem a motivációmat a kötelességem végzésére. Valahányszor hallottam, hogy valamelyik gyülekezetben testvéreket tartóztattak le, nagyon féltem, és folyton azon aggódtam, hogy talán egy nap engem is letartóztat a rendőrség, és nem tudok majd szilárdan megállni. Abban az időben a tisztogatási munkáért felelős néhány nővér rossz állapotban volt, és szükségük volt a közösségre a problémáik megoldásához. Megbeszéltem velük a találkozó idejét és helyét. Később azonban, miután hallottam, hogy azon a környéken biztonsági kockázatok vannak, nem akartam elmenni. „Mi van, ha letartóztatnak?” Később egy nővér beszélgetett velem, és végül elmentem, és nem késleltettem a dolgokat.

Ezután kerestem, hogyan kellene értenem azt, hogy Lin Huj elárulta Istent a letartóztatása után. Elolvastam Isten ezen szavait: „Az ember a Királyság Korában fog egészen teljessé válni. A hódítás munkáját követően az ember finomításnak és megpróbáltatásnak lesz kitéve. Azok, akik győzedelmeskedni tudnak és szilárdan megállnak a bizonyságtételükben e megpróbáltatás alatt, azok, akik végül teljessé lesznek; ők a győztesek. Ez alatt a megpróbáltatás alatt elvárás az ember felé, hogy elfogadja ezt a finomítást, és ez a finomítás Isten munkájának utolsó esete. Ez az utolsó alkalom, hogy az ember finomításon megy át Isten valamennyi irányítási munkájának befejezése előtt, és mindazoknak, akik követik Istent, el kell fogadniuk ezt a végső próbát, és el kell fogadniuk ezt az utolsó finomítást. Azok, akik a nyomorúság közepette vannak, nélkülözik a Szentlélek munkáját és Isten útmutatását, viszont azok, akiket igazán meghódított Isten, és akik valóban Istenre törekednek, végül erősen fognak állni; ők azok, akik emberi mivolttal bírnak, és akik őszintén szeretik Istent. Nem számít, hogy mit tesz Isten, ezek a győztesek nem fogják nélkülözni a látomásokat, és továbbra is az igazságot fogják gyakorlatba ültetni anélkül, hogy elveszítenék a bizonyságtételüket. Ők azok, akik végül kikerülnek majd a nagy nyomorúságból. Még ha ma azok is tudnak potyázni, akik csak elevickélnek, senki sem kerülheti el a végső nyomorúságot, és senki sem menekülhet el az utolsó próbatétel elől. Azoknak, akik győznek, az efféle nyomorúság hatalmas finomítást jelent; viszont azoknak, akik csak elevickélnek, ez a teljes kiiktatás munkája. Nem számít, hogyan vannak megpróbálva, azok hűsége, akiknek a szívében van Isten, változatlan marad; viszont ami azokat illeti, akiknek a szívében nincs Isten, amint Isten munkája már nem előnyös a testüknek, megváltoztatják Istenről alkotott nézetüket, és még el is távolodnak Istentől. Az ilyenek azok, akik a végén nem fognak szilárdan állni, akik csak Isten áldásait keresik és semmiképp nem kívánják feláldozni magukat Istenért, és odaszánni magukat Neki. Az ilyen aljas emberek mind »el lesznek űzve«, amikor Isten munkája véget ér, és semmiféle irgalomban nem fognak részesülni. Az emberi mivolt nélküliekben egyáltalán nincs Isten iránti igaz szeretet. Amikor a környezet kényelmes, vagy van mit nyerniük, teljesen engedelmesek Istennek, de amint vágyaik csorbát szenvednek vagy végül meghiúsulnak, azonnal fellázadnak. Akár egyetlen éjszaka leforgása alatt mosolygós, »jószívű« emberből vad tekintetű hóhérrá válnak, váratlanul, minden ok és értelem nélkül halálos ellenségükként kezelve tegnapi jótevőjüket. Ha ezeket a gonosz démonokat, akik szemrebbenés nélkül ölnek, nem vetik ki, vajon nem válnak-e súlyos, rejtett fenyegetéssé? Nem arról van szó, hogy amint a hódítás munkája lezárul, az ember megmentésének munkája teljesen befejeződik. Habár a hódítás munkája véget ért, az ember megtisztításának munkája nem; az ilyen munka csak akkor fejeződik be, amikor az ember teljesen megtisztul, amint azok, akik tényleg alávetik magukat Istennek, teljessé váltak, és amint azok az álszentek, akiknek a szívében nincs ott Isten, ki lettek takarítva. Azokat, akik nem tesznek eleget Istennek az Ő munkájának utolsó szakaszában, teljességgel kiiktatják, és azok, akiket kiiktatnak, az ördögöktől valók. Minthogy képtelenek eleget tenni Istennek, lázadóak Istennel szemben, és bár ezek az emberek ma követik Istent, ez nem bizonyítja azt, hogy ők azok, akik végül meg fognak maradni. Azokban a szavakban, hogy: »akik mindvégig követik Istent, üdvösséget nyernek«, a »követik« jelentése az, hogy szilárdan megállnak a megpróbáltatás közepette. Ma sokan azt hiszik, hogy Istent követni könnyű, ám amikor Isten munkája a végéhez közeledik, meg fogod ismerni a »követni« igazi jelentését. Csak azért, mert ma még képes vagy követni Istent, miután Ő megnyert magának, ez nem bizonyítja azt, hogy egy vagy azok közül, akik tökéletessé fognak válni. Azok, akik képtelenek kiállni a próbákat, akik képtelenek győzedelmeskedni a megpróbáltatások közepette, a végén nem lesznek képesek szilárdan megállni, és így képtelenek lesznek a legvégsőkig követni Istent. Azok, akik igazán követik Istent, képesek kiállni azt, hogy a munkájukat próbára teszik, míg azok, akik nem őszintén követik Istent, képtelenek kiállni Isten bármely próbatételét. Őket előbb vagy utóbb kizárják, miközben a győztesek megmaradnak a királyságban. Azt, hogy az ember valóban keresi-e Istent, csak a munkájának próbára tétele, vagyis Isten próbatételei határozhatják meg, és nincs semmi köze ahhoz, amire maga az ember következtet. Isten egyetlen személyt sem utasít el könnyelműen; minden, amit Ő tesz, képes teljesen meggyőzni az embert. Ő semmi olyat nem tesz, ami láthatatlan az ember számára, sem olyan munkát nem végez, amely ne tudná meggyőzni az embert. Hogy az ember hite igaz vagy sem, azt a tények bizonyítják, és nem határozhatja meg ember. Az, hogy »búzából nem lesz konkoly, és konkolyból nem lehet búzát csinálni«, kétségtelen. Mindazok, akik őszintén szeretik Istent, végül meg fognak maradni a királyságban, és Isten nem fog rosszul bánni senkivel, aki igazán szereti Őt” (Az Ige, I. kötet – Isten megjelenése és munkája. Isten munkája és az ember gyakorlata). Isten szavain elmélkedve megértettem, hogy az utolsó napokban Isten azt a munkát végzi, hogy mindent a maga fajtája szerint osztályoz. A konkolyt és a búzát, a jó szolgákat és a gonosz szolgákat, a juhokat és a kecskéket csak próbatételek és nyomorúság révén lehet leleplezni. Isten okkal engedi meg, hogy üldöztetés és nyomorúság érjen bennünket. Azok számára, akik őszintén hisznek Istenben, ez tökéletesítés; azok számára, akik nyerészkedésből vágynak áldásokra és csak meg akarják úszni a dolgokat, ez leleplezés és kiiktatás. Azok, akik őszintén akarják Istent, nem fogják megtagadni és elárulni Őt, függetlenül attól, milyen üldöztetéssel vagy nyomorúsággal találkoznak, képesek keresni az igazságot és szilárdan megállni a bizonyságtételükben. De azok, akik nem követik őszintén Istent, még ha egy ideig képesek is felületesen lemondani dolgokról és áldozatot hozni, hívőnek álcázva magukat Isten házában, amint az Isten által elrendezett környezet kedvezőtlenné válik a hús-vér testük számára, és az áldások iránti vágyuk szertefoszlik, képesek azonnal megtagadni és elárulni Istent. Isten azokat akarja megmenteni és tökéletesíteni, akik a megpróbáltatások közepette képesek gyakorolni az igazságot és szilárdan megállni a bizonyságtételükben. Azok, akik nem tudnak szilárdan megállni a bizonyságtételükben, a lelepleződött konkoly. Isten munkája oly bölcs! Eszembe jutott a testvér az egyház „Ifjúkori emlékeim” című filmjéből, aki mindössze 20 éves volt. Istenbe vetett hite miatt elszenvedte a KKP általi letartóztatást és üldöztetést. Hogy kényszerítsék Isten megtagadására és elárulására, a rendőrök kegyetlenül több csésze forró vizet öntöttek a testére. De a testvér bizonyos volt abban, hogy ez az igaz út, és nem tagadta meg és nem árulta el Istent annak ellenére sem, hogy mindenféle kínzást kiállt. Ott van „Az ötvösök tüze” című film is, ahol a rendőrök szégyentelenül meztelenre vetkőztették a nővért, és elektromos botokkal sokkolták, hogy Isten elárulására kényszerítsék. A nővér hatalmas megaláztatást és gyötrelmet állt ki. Fájdalmában Istenhez imádkozott, megfogadva, hogy inkább meghal, mintsem behódoljon a Sátánnak, nem tagadta meg Istent, nem árulta el Istent, gyönyörű és hangzatos bizonyságot tett, és megszégyenítette a Sátánt. Láttam, hogy azok a testvérek, akik igazán hisznek Istenben, nem fogják se megtagadni, se elárulni Istent, bármekkora veszéllyel vagy nyomorúsággal is találkozzanak. De Lin Huj, aki régóta vezető volt a gyülekezetben, júdássá vált és elárulta a gyülekezet érdekeit, miután letartóztatták, és a nagy vörös sárkány cinkosa és csicskása lett, hogy elkerülje a kegyetlen kínzást, biztosítsa lánya jövőjét, és megpróbálja menteni a saját bőrét. Évek óta hitt Istenben, és gyakran sokat beszélgetett a testvérekkel, de nem hitte el, hogy az emberek sorsa Isten kezében van. Amikor eljött a kritikus pillanat, képes volt megtagadni és elárulni Istent. Akkor hát a másokkal folytatott beszélgetései szavak és doktrínák voltak csupán, nem igaz? A tények felfedték, hogy egyáltalán nem rendelkezett igazságvalósággal. Csak egy álhívő volt, aki belopakodott Isten házába, hiába remélve, hogy spekuláció révén áldásokat nyerhet. A múltban csak a külsődleges viselkedését néztem. Mivel vezető volt, és ékesszólóan tudott beszélni, azt hittem, hogy van igazságvalósága. Azáltal, hogy Isten felfedte őt, növekedett a tisztánlátásom. Ugyanakkor megláttam a valódi érettségemet is. Gyakran, amikor nem értek veszélyes helyzetek, még azt is hittem, hogy van némi hitem, de amikor megtudtam, hogy valakit megkínoztak, és elárulta Istent, félelemben és szorongásban éltem. Nem kerestem az igazságot, hogy tanuljak a leckéből, és azon sem gondolkodtam, hogyan álljak helyt a kötelességemben. Láttam, hogy nincs semmi igazságvalóságom. Most van itt az ideje, hogy Isten próbára tegye az emberek munkáját. Fel kell vérteznem magam több igazsággal, hogy szilárdan megállhassak a próbatételekben és nyomorúságban.

Később elgondolkodtam a negativitásom kiváltó okán is. Elolvastam Isten ezen szavait: „Tehát tudjátok-e, hogy mi rejlik az emberek szívének mélyén? (Az Istenbe vetett hit azért, hogy áldásokat nyerjenek; ez olyasmi, ami az emberek szívében rejlik.) Így van. Az emberek mind azért hisznek Istenben, hogy áldásokat, jutalmakat és koronákat nyerjenek. Vajon nincs meg minden ember szívében ez a szándék? A valóságban minden emberben megvan. Ez tény. Bár az emberek nem gyakran beszélnek erről, sőt még el is fedik az áldások elnyerésére irányuló szándékukat és vágyukat, ez a vágy, ez a szándék és indíték, amely mélyen az emberek szívében rejlik, soha nem rendült meg. Függetlenül attól, hogy mennyi spirituális elméletet értenek meg az emberek, milyen tapasztalati ismerettel rendelkeznek, milyen kötelességet tudnak végezni, mennyi szenvedést viselnek el, vagy mekkora árat fizetnek, soha nem engedik el az áldások elnyerésére irányuló szándékot, amely mélyen a szívükben rejtőzik, és mindig csendben fáradoznak és serénykednek a szolgálatában. Hát nem ez a dolog van a legmélyebben eltemetve az emberek szívében? Ezen áldások elnyerésére irányuló szándék nélkül hogyan éreznétek magatokat? Milyen hozzáállással végeznétek a kötelességeteket és követnétek Istent? Mi lenne az emberekkel, ha ezt a szívükben rejtőző, áldások elnyerésére irányuló szándékot teljesen kiirtanák? Lehetséges, hogy sok ember negatívvá válna, és egyesek elveszítenék a motivációjukat a kötelességeikben, és elveszítenék az érdeklődésüket az Istenbe vetett hitükben. Úgy tűnne, mintha elveszítették volna a lelküket, és mintha elvették volna tőlük a szívüket. Ezért mondom azt, hogy az áldások elnyerésére irányuló szándék olyasmi, ami mélyen az emberek szívében rejtőzik” (Az Ige, III. kötet – Az utolsó napok Krisztusának beszédei. Az élet növekedésének hat mutatója). Isten szavainak fényében vizsgálva magamat, végül rájöttem, hogy a negativitásomat és a motivációhiányomat főként az áldások iránti szándékom vezérelte. A múltban, amikor a környezet kényelmes volt, lelkes voltam a törekvésemben, és aktívan végeztem a kötelességemet. De visszatekintve, a motivációm főként abból a gondolatból fakadt, hogy csak akkor lehet jó jövőm és rendeltetési helyem, ha jól végzem a kötelességemet. Most, látva, hogy Lin Huj júdássá vált és elárulta Istent, aggódtam, hogy ha letartóztatnak, olyan leszek, mint Lin Huj, és nem tudok majd szilárdan megállni a bizonyságtételemben, és akkor nem lenne jó kimenetelem és rendeltetési helyem, ezért elkezdtem meghátrálni. Még akkor is, amikor a kötelességemet végeztem, csak felületesen tettem, és ha bármilyen veszély volt, gyorsan hazafutottam elbújni, és amíg biztonságban voltam, nem érdekelt, milyen jól végzem a kötelességemet. Istenbe vetett hitem csak az áldások és a jó rendeltetési hely megszerzésére irányult, és nem akartam szembenézni semmilyen veszéllyel és nyomorúsággal. Nem kerestem az igazságot, hogy tanuljak az Isten által elrendezett helyzetekből. Mi különbség volt az én Istenbe vetett hitem és azon álhívőké között, akik elvegyülnek Isten házában, de nem törekszenek az igazságra, csak hiába remélnek áldásokat? Ha nem keresem az igazságot, hogy megoldjam ezt az állapotot, biztosan elbukom, amikor próbatételek érnek. Ezúttal Isten egy ilyen helyzeten keresztül fedett fel engem, és ezzel megmentett. Szívből megköszöntem Istennek.

Később azon is elgondolkodtam: Miért reagáltam olyan hevesen, amikor láttam, hogy egy vezetőt letartóztattak, és júdássá vált? Azt hittem, hogy a vezetők mind olyan emberek, akik meglehetősen jól értik az igazságot, és rendelkeznek valósággal, és hogy ha letartóztatják őket, képesnek kell lenniük szilárdan megállni a bizonyságtételükben. De vajon a nézeteim összhangban voltak az igazsággal? Keresés közben elolvastam Isten ezen szavait: „Amikor vezetővé választanak meg valakit a testvérek, vagy előléptet valakit Isten háza, hogy egy bizonyos munkarészt vagy egy bizonyos kötelességet végezzen, az nem azt jelenti, hogy különleges státusza vagy pozíciója van az illetőnek, sem azt, hogy mélyebb igazságokat vagy több igazságot ért másoknál – azt pedig még kevésbé, hogy képes alávetni magát Istennek és nem fogja elárulni Őt. Természetesen nem jelenti azt sem, hogy ismeri Istent, és hogy olyasvalaki, aki féli Istent. Valójában ezek egyikét sem érte el. Az előléptetése és a művelése mindössze a szó egyszerű értelmében vett előléptetés és művelés, és nem egyenlő azzal, hogy Isten előre elrendelte és érdemesnek találta volna őt. Egyszerűen azt jelenti az előléptetése és a művelése, hogy elő lett léptetve és művelésre vár. Ennek a művelésnek a végső kimenetele pedig attól függ, hogy törekszik-e az illető az igazságra, és hogy képes-e az igazságra való törekvés útját választani” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (5.)). „Isten szavait lobogtatni és képesnek lenni azokat arcátlanul magyarázni nem jelenti azt, hogy birtokában vagy a valóságnak; a dolgok nem olyan egyszerűek, mint ahogy elképzeled. A valóság birtoklása nem olyasmi, amiről csak beszélsz, hanem olyasmi, amit megélsz. Csak ha Isten szavai az életeddé és a természetes feltárulásoddá válnak, akkor mondható el rólad, hogy rendelkezel a valósággal, és csak akkor tekinthető úgy, hogy igaz megértést és tényleges érettséget nyertél. Képesnek lenni hosszú időn át kiállni a próbákat és megélni azt a hasonlatosságot, amely megfelel Isten követelményeinek, nem megjátszva magad, hanem ezt természetes módon kimutatva – csak ez számít a valóság és az élet igazi birtoklásának” (Az Ige, I. kötet – Isten megjelenése és munkája. Csupán az igazság gyakorlatba ültetése jelenti a valóság birtoklását). Isten szavaiból megértettem, hogy Isten háza a gyülekezeti munka szükségleteinek megfelelően léptet elő és művel embereket. Azokat, akik rendelkeznek a vezetőknek vagy dolgozóknak szükséges képességgel és előfeltételekkel, vezetőkké vagy dolgozókká választják, vagy előléptetik bizonyos munkák elvégzésére. Ezzel lehetőséget adnak nekik, hogy képződjenek. Ez azonban nem jelenti azt, hogy rendelkeznek igazságvalóságokkal, és azt sem, hogy az érettségük nagyobb, mint a többi testvéré. Csupán arról van szó, hogy az általuk végzett kötelességek és az általuk betöltött funkciók különböznek. Isten szavainak fényében vizsgálva magamat, láttam, hogy a vezetőkkel és dolgozókkal kapcsolatos nézőpontom helytelen volt. Például, amikor láttam, hogy Lin Hujt letartóztatták, azt gondoltam, mivel vezető, és a közössége meglehetősen világos, biztosan törekszik az igazságra, rendelkezik valóságokkal, és ha letartóztatják, képesnek kell lennie szilárdan megállni a bizonyságtételében. Amikor láttam, hogy teljesen júdássá vált, nem tudtam megérteni. Ráadásul aggódtam, hogy mivel nem vagyok se vezető, se dolgozó, nem tudnék szilárdan megállni, ha letartóztatnának. Most már megértettem, hogy azt, hogy valaki rendelkezik-e igazságvalóságokkal, nem az határozza meg, milyen kötelességet végzett, vagy mennyi doktrínáról tud beszélni, hanem főként az, hogy képes-e gyakorolni az igazságot, amikor dolgokkal szembesül. Eszembe jutott egy idős nővér a gyülekezetben, aki a felajánlások megőrzéséért volt felelős. Amikor egy júdás elvezette a rendőrséget az otthonához, hogy házkutatást tartsanak, és a rendőrség fenyegetéssel megpróbálta rávenni őt, hogy adja át a felajánlásokat, a nővér nem félt a Sátán gonosz erőitől, és kockára tette az életét, hogy megvédje a felajánlásokat. Istenre támaszkodva bölcsen válaszolt a rendőrségnek, és miután a rendőrség távozott, azonnal biztonságba helyezte a felajánlásokat. Az emberek szemében az idős nővér nem volt vezető, és nem tudott se közösséget tartani, se prédikálni, de amikor nehézségekkel szembesült, képes volt figyelmen kívül hagyni a saját biztonságát, hogy megóvja a felajánlásokat, és megvédje Isten házának érdekeit. Egy ilyen ember bizonyságot tett.

Lin Huj kudarcának egyik oka az volt, hogy félt a börtönbeli szenvedéstől. A másik ok az volt, hogy amikor a nagy vörös sárkány a lánya jövőjét használta a megfenyegetésére, nem hitte el, hogy az emberek sorsa Isten kezében van. A saját hasonló állapotomra gondolva kerestem Isten szavait az állapot ezen aspektusára vonatkozóan. Elolvastam Isten ezen szavait: „Az ember sorsát Isten keze irányítja. Te képtelen vagy irányítani magadat: még ha az ember mindig a saját érdekében rohan és szorgoskodik is, továbbra is képtelen irányítani magát. Ha ismerhetnéd a saját kilátásaidat, ha irányíthatnád a saját sorsodat, akkor is teremtett lény lennél? [...] Az ember rendeltetési helye a Teremtő kezében van, tehát hogyan tudná az ember irányítani önmagát?” (Az Ige, I. kötet – Isten megjelenése és munkája. Az ember normális életének helyreállítása és eljuttatása csodálatos rendeltetési helyére). Isten szavain elmélkedve megértettem, hogy Isten a Teremtő, az ember teremtett lény, és hogy az emberek sorsa Isten kezében van. Azt, hogy milyen egy ember sorsa, Isten már rég elrendelte és elrendezte. Még ha az emberek terveznek és szervezkednek is maguknak, nem tudják irányítani a sorsukat. Az aggodalmam, hogy a KKP rendőrsége a családom jövőjét fogja felhasználni a megfenyegetésemre, főként abból fakadt, hogy nem értettem igazán Isten szuverenitását. Megértettem, hogy ha egy nap valóban letartóztatnak és bebörtönöznek, az, hogy a családom is érintett lesz-e vagy sem, mind Isten kezében van. Teremtett lény vagyok, és még a saját sorsomat sem tudom irányítani, mégis a családom jövője miatt aggódtam. Milyen ostoba voltam! Még le se tartóztattak, már attól féltem, hogy felfednek mint júdást, ezért megpróbáltam menteni a bőrömet azzal, hogy otthon rejtőzködtem, még azokat a kötelességeket sem végeztem el, amelyeket meg kellett volna tennem, így semmi hűséget nem mutattam a kötelességem iránt. Látszólag nem árultam el közvetlenül Istent, ahogy Lin Huj tette júdásként, de azzal, hogy nem végeztem jól a kötelességemet, vajon nem dőltem be a Sátán trükkjének, és veszítettem el a bizonyságtételemet? Ezért Istenhez imádkoztam: „Ó, Istenem, feltárult, hogy Lin Huj egy júdás. Sok helytelen nézetet tártam fel, gyáva és ijedt voltam, de ezen a feltáruláson keresztül tisztán megláttam a valódi érettségemet, és látom, milyen kevés hitem van. Ó, Istenem, kérlek, adj nekem útmutatást, hogy a jövőbeni kötelességteljesítésem során szilárdan megálljak a bizonyságtételemben!” Ezután a tisztogatási munkáért felelős nővérekre gondoltam, akik rossz állapotban voltak, és arra, hogy még mindig van munka, amit meg kell beszélni velük. Ezért egyeztettem velük egy időpontot a találkozásra, és az összejövetelünk némi eredménnyel járt.

Ezúttal egy júdás feltárulása lehetővé tette számomra, hogy felismerjem a valódi érettségemet, és lássam, milyen erős az áldások iránti vágyam. Némi megértést szereztem önző és aljas sátáni beállítottságomról is. Ugyanakkor tisztábban láttam azt is, hogy Istenben hinni az igazság elnyerése érdekében egy KKP által uralt országban nem könnyű dolog. Az embernek valóban kockára kell tennie az életét! Bár az érettségem még kicsi, hajlandó vagyok alávetni magam, és megtapasztalni Isten szavait és munkáját egy ilyen környezetben. Köszönöm Istennek!


28. Megváltoztathatják-e a szülők a gyermekeik sorsát?

Miután elfogadtam a Mindenható Isten utolsó napokbeli munkáját, Isten szavainak evése és ivása által felismertem, hogy csak az Istenben való hit, és az Ő imádása által lehet az emberiségnek jó sorsa és rendeltetési helye, és megértettem, hogy ebben a sötét és gonosz világban az Istenbe vetett hit az egyetlen helyes út az életben. Akkoriban a fiam középiskolás volt, és gyakran beszéltem neki az Istenben való hitről, elmondtam neki, hogy az embereket Isten teremtette, és ezért hinni és imádni kell Istent, és a szívem mélyén reméltem, hogy a fiam velem együtt fog hinni Istenben. Így képes lesz elnyerni Isten gondoskodását és oltalmát, és jó rendeltetési helye lesz. Röviddel azután, hogy megtaláltam Istent, elkezdtem végezni a kötelességemet a gyülekezetben, de az alaptalan híresztelések és a KKP általi üldözés miatt a férjem akadályozni és üldözni kezdett engem, attól félve, hogy a hitem bajt hoz majd a családra, és gyakran vitatkozott velem. De a fiam nagyon támogatta a hitemet, és gyakran próbálta meggyőzni az apját, hogy ne álljon az utamba. Valahányszor a fiam hazajött hétvégén, amikor csak időm engedte, bibliai történeteket osztottam meg vele, és Isten szavait olvastam neki. Néha, amikor láttam, hogy tévét néz, és nem Isten szavait olvassa aktívan, nyugtalan lettem, és folyton kértem, hogy olvassa velem Isten szavait. A fiam szóban beleegyezett, de aztán csak ült, és nem mozdult, én pedig mérges lettem, és néha megszidtam. Amikor látta, hogy mérges vagyok, gyorsan odajött, hogy elolvasson néhány részletet Isten szavaiból. Látszott, hogy a fiam csak ímmel-ámmal csinálja velem az egészet, mindenesetre ez jobb volt, mintha egyáltalán nem olvasta volna Isten szavait. Miután a fiam elkezdte a középiskolát, egy közeli gyülekezetben kezdtem el végezni a kötelességemet, és amikor eljött a hétvége, mindent megtettem, hogy hazamehessek, és beszélhessek vele az Istenben való hitről. Később a fiam egyetemre ment, és vettem neki egy MP5 lejátszót, hogy elvihesse az iskolába, és időt szakítson Isten szavainak olvasására. Egy idő után felhívtam, hogy emlékeztessem, és mondtam neki, hogy „vegye be a táplálékkiegészítőit”. Így emlékeztetted, hogy olvassa többet Isten szavait? Amikor a fiam hazajött a vakációra, az első dolog, amit megkérdeztem tőle, ez volt: „Olvastad-e Isten szavait az iskolában?” Amikor azt mondta, hogy olvasta őket, amikor volt ideje, megkönnyebbültem.

A 2011. év tavaszán valaki a családomból, egy nem hívő gonosz ember, jelentette a vallásos hitemet a hatóságoknak, és így a kötelességem végzéséhez el kellett hagynom az otthonom, hogy elkerüljem a KKP általi letartóztatást. Akkoriban a gyermekem másodéves volt egy távoli egyetemen, és néha több tucat mérföldet utaztam, csak hogy egy nyilvános telefonról felhívhassam, hogy emlékeztessem: „Ne felejtsd el bevenni a táplálékkiegészítőidet!” Hallva, hogy megígéri ezt, megnyugodtam. Mindig is reméltem, hogy az iskola elvégzése után eljöhet, és csatlakozhat hozzám az Istenben való hitben, és gyakran imádkoztam Istenhez, kérve, hogy indítsa meg a gyermekem szívét, és vezesse őt az Istenben való hitre. 2013 őszén megtudtam, hogy a fiam a végzés után katonai akadémiára ment. Nagyon nyugtalan lettem. A KKP ateista párt, és nem engedi, hogy a katonai állománynak vallásos hite legyen. Nemcsak Isten szavainak olvasásától vannak eltiltva, hanem mindennap alávetik őket a KKP agymosó foglalkozásainak is, ahol ateista eszméket sulykolnak beléjük. Ha ez így folytatódik, akkor a fiam nem távolodik-e el egyre jobban Istentől, és akkor majd nem lesz-e képtelen arra, hogy higgyen Istenben? A korábbi évek során mindig azt reméltem, hogy a fiam hinni fog Istenben, és jó rendeltetési helye lesz, de most ez a vágyam teljesen szertefoszlott. Amikor arra gondoltam, hogy a fiam erre a pokoli helyre jár, nem tudtam enni vagy aludni, és nem tudtam visszatartani a sírást. Arra gondoltam, hogy a középiskolai évei alatt kéthetente egyszer hazajött, és én gyakran nem tudtam időben hazajönni a kötelességeim miatt. Később, amikor elmentem otthonról a kötelességeim végzése miatt, már nem volt időm beszélgetni vele. Úgy éreztem, hogy ha helyben végeztem volna a kötelességemet, többet olvashattam volna vele Isten szavaiból, és jobban vezethettem volna őt, és akkor talán nem szökött volna el a világi életbe. Amikor így gondolkodtam, úgy éreztem, hogy nem teljesítettem az anyai feladataimat, és adósa vagyok a gyermekemnek. És még inkább aggódtam a jövője és a sorsa miatt. Később sok fiatal testvért láttam a gyülekezetben, akik körülbelül egyidősek a fiammal, és láttam, hogy hisznek Istenben és a helyes úton járnak, míg az én gyermekem a világi életre törekszik. Mindig sajnáltam őt, bűntudatom volt, hogy nem fordítottam rá több erőfeszítést, és hogy nem olvastam vele többet Isten szavait. Néha, amikor nem a kötelességeimmel voltam elfoglalva, rá gondoltam, és eltöltött a bűntudat és a bánat.

Később elolvastam Isten szavainak két részletét, és el tudtam engedni a fiammal kapcsolatos néhány aggodalmamat. Mindenható Isten azt mondja: „A világra hozatalon és a gyermeknevelésen kívül a szülők felelőssége a gyermekeik életében csupán annyi, hogy formális környezetet biztosítanak számukra, amelyben felnőhetnek, mert a Teremtő eleve elrendelésén kívül semmi másnak nincs befolyása az ember sorsára. Senki sem tudja befolyásolni, hogy milyen jövője lesz valakinek; ez már jó előre el van döntve, és az ember sorsát még a szülei sem változtathatják meg. Ami a sorsot illeti, mindenki független, és mindenkinek megvan a saját sorsa. Tehát senkinek a szülei nem tudják meggátolni a sorsát az életben, vagy a legkisebb befolyást gyakorolni arra, hogy milyen szerepet játszik az életben” (Az Ige, II. kötet – Isten megismeréséről. Isten Maga, az egyedülálló III.). „Helytelen azt mondani, hogy »ha a gyermekek nem a helyes utat követik, annak köze van a szüleikhez«. Bárki is legyen az, ha ő egy bizonyos fajta ember, akkor egy bizonyos úton fog járni. Talán nem biztos ez? (De, igen.) Az út, amelyen az ember jár, meghatározza, hogy ő milyen. Rajta múlik, milyen utat választ, és milyen emberré válik. Ezek olyan dolgok, amelyek eleve elrendeltek, veleszületettek, és az ember természetéhez van közük. Akkor mi haszna van a szülői nevelésnek? Irányíthatja-e az ember természetét? (Nem.) A szülői nevelés nem tudja irányítani az emberi természetet, és nem tudja megoldani azt a problémát, hogy az ember melyik utat választja. Mi az egyetlen nevelés, amelyet a szülők nyújthatnak? Egyszerű viselkedésformák gyermekeik mindennapi életében, néhány meglehetősen felszínes gondolat és viselkedési szabály – ezek olyan dolgok, amelyeknek van közük a szülőkhöz. Mielőtt gyermekeik elérik a felnőttkort, a szülőknek teljesíteniük kell a rájuk háruló felelősséget, azaz arra kell nevelniük gyermekeiket, hogy a helyes utat kövessék, szorgalmasan tanuljanak, és arra törekedjenek, hogy a felnőtté válásuk után képesek legyenek a többiek fölé emelkedni, ne tegyenek rossz dolgokat, és ne váljanak rossz emberekké. A szülőknek szabályozniuk kell gyermekeik viselkedését is, meg kell tanítaniuk őket arra, hogy legyenek udvariasak és köszönjenek az idősebbeknek, amikor csak találkoznak velük, és meg kell tanítaniuk őket a viselkedéssel kapcsolatos egyéb dolgokra is – ez az a felelősség, amelynek a szülőknek eleget kell tenniük. Vigyázni gyermekük életére, és néhány alapvető viselkedési szabállyal nevelni őket – ennyiből áll a szülői befolyás. Ami a gyermekük személyiségét illeti, ezt a szülők nem tudják tanítani. Egyes szülők lazán viselkednek, és mindent nyugodt tempóban csinálnak, míg gyermekeik nagyon türelmetlenek, és még rövid ideig sem tudnak nyugton maradni. 14-15 éves korukban elindulnak, és maguk gondoskodnak a megélhetésükről, mindenben maguk döntenek, nincs szükségük a szüleikre, és nagyon függetlenek. Ezt a szüleik tanították? Nem. Tehát az ember személyiségének, beállítottságának, sőt lényegének, valamint annak, hogy milyen utat választ a jövőben, semmi köze a szüleihez. [...] Van egy probléma azzal a kifejezéssel, hogy »Tanítás nélkül etetni az apa hibája.« Bár a szülőknek felelősségük, hogy neveljék gyermekeiket, a gyermek sorsát nem a szülők határozzák meg, hanem a gyermek természete. Megoldhatja-e a nevelés a gyermek természetének problémáját? Egyáltalán nem tudja megoldani. Azt, hogy az ember milyen utat választ az életben, nem a szülei határozzák meg, hanem az Isten által előre elrendeltetett. Azt mondják, hogy »az emberi sorsot a Menny rendeli el«, és ezt a mondást az emberi tapasztalat fogalmazta meg. Mielőtt elérné valaki a felnőttkort, nem tudod róla megmondani, hogy milyen utat fog járni. Amint felnőtté válik, és vannak gondolatai, és el tud gondolkodni a problémákon, akkor fogja eldönteni, hogy mit tegyen a tágabb közösségben. Egyesek azt mondják, hogy magas rangú tisztviselők akarnak lenni, mások azt mondják, hogy ügyvédek, megint mások pedig azt, hogy írók. Mindenkinek megvannak a saját választási lehetőségei és saját elképzelései. Senki sem mondja, hogy »Megvárom, hogy a szüleim neveljenek engem. Az leszek, amivé a szüleim nevelnek.« Senki sem ilyen ostoba. A felnőttkor elérése után az emberek elképzelései elkezdenek mozgolódni és fokozatosan érlelődni, és így egyre világosabbá válik az előttük álló út és a célok. Ilyenkor apránként nyilvánvalóvá és világossá válik, hogy milyen típusú emberek, és hogy melyik csoporthoz tartoznak. Ettől a ponttól kezdve mindenki személyisége fokozatosan világossá válik, ahogyan a beállítottsága is, valamint az út, amelyet követ, az életének iránya és a csoport, amelyhez tartozik. Min alapul mindez? Végső soron ez az, amit Isten eleve elrendelt – ennek semmi köze az ember szüleihez” (Az Ige, IV. kötet – Az antikrisztusok leleplezése. Kilencedik tétel (Első rész)). Isten szavaiból felismertem, hogy a szülők felelősek gyermekeik megszületéséért és felneveléséért, azért, hogy jó környezetet biztosítsanak a növekedésükhöz, azért, hogy jóra neveljék őket, hogy a helyes úton járjanak, és hogy ne tegyenek rossz dolgokat, mielőtt elérik a felnőttkort, és azért, hogy megtanítsák őket a legelemibb viselkedési alapelvekre. A gyermekek sorsa és életútja azonban Isten által előre meghatározott, és ezek nem olyan dolgok, amikről a szülők dönthetnek, vagy amiket a szülők irányíthatnak. Miután a gyermekek felnőtté válnak, saját elképzeléseik és döntéseik vannak, és olyan dolgok, mint az, hogy ők milyen emberek, milyen csoporthoz tartoznak, és milyen utat választanak, mind világossá válnak. De tévesen azt hittem, hogy ha a gyermekem felnő, és nem hisz Istenben, vagy nem jár a helyes úton, az az én anyai kudarcom, és hogy ennek az az oka, hogy nem olvastam neki többet Isten szavait, vagy nem vezettem őt jobban, ami miatt a világi útra lépett. Az elmúlt tíz évben mély bűntudatban éltem, állandóan úgy éreztem, hogy adós vagyok neki. Sok éven át hittem Istenben, de az embereket és a dolgokat nem Isten szavai szerint szemléltem. Ez valóban szégyenletes volt! Azt, hogy a fiam nem a hit útját választotta, szintén a saját természete határozta meg, amely nem szereti az igazságot. Valójában otthon elég gyakran beszéltem neki az Istenben való hitről, de őt nem érdekelték Isten szavai. Mindannyiszor fel kellett hívnom, és sürgetnem kellett, és ő csak azért olvasott egy keveset Isten szavaiból, hogy megnyugtasson. Ahogy felnövekedett, megszerette a világot, a hírnevet és a hasznot, így természetesen igyekezett a világ útját járni, és ennek semmi köze nem volt ahhoz, hogy én hogyan hatottam rá és neveltem őt. Még ha nem is mentem volna el otthonról, hogy végezzem a kötelességemet, és otthon maradtam volna, hogy mindennap olvassam neki Isten szavait, akkor sem hitt volna Istenben. A sorsa és az út, amelyen jár, nem olyan dolgok, amelyeket én, mint az édesanyja, irányíthatok. Ez az ő természetével függ össze, és Isten eleve elrendelésétől is függ. Volt egy nővér, aki a főiskola elvégzése után rögtön jött, hogy végezze a kötelességét, de a nem hívő apja a rendőrségre juttatta. Miután kiengedték, továbbra is hitt Istenben és végezte a kötelességét. Egy másik nővér egy tekintélyes egyetemre járt, és amikor meghallotta Isten szavait, ez mélyen megindította, és elhatározta, hogy hinni fog Istenben, ezért felhagyott a tanulmányaival, és eljött, hogy végezze a kötelességét, és feláldozza magát Istenért. Az ilyesmi elég gyakran előfordul. Az, hogy az emberek milyen utat választanak, igazából nem függ a szüleiktől.

Egy nap az áhítatom alatt olvastam Isten e szavait: „Némely szülők ilyen követelményeket támasztanak a gyermekeikkel szemben: »A gyermekeinknek a helyes útra kell rálépniük, hinniük kell Istenben, el kell hagyniuk a szekuláris világot és fel kell adniuk a munkájukat. Máskülönben, amikor bemegyünk majd a királyságba, ők nem fognak tudni bejutni, és el leszünk választva tőlük. Olyan csodálatos lenne, ha az egész családunk együtt mehetne be a királyságba! Együtt lehetnénk a mennyben, ahogyan a földön is együtt vagyunk. Nem szabad elhagynunk egymást, mialatt a királyságban vagyunk, hanem együtt kell maradnunk minden korban!« Aztán kiderül, hogy a gyermekeik nem hisznek Istenben, és hogy világi dolgokra törekszenek inkább, azon igyekeznek, hogy sok pénzt keressenek és nagyon jómódúak legyenek; úgy öltöznek, ahogy a divat diktálja, arról beszélnek, ami éppen trendi, és nem teljesítik a szüleik kívánságait. Így aztán ezek a szülők feldúltnak érzik magukat, imádkoznak és böjtölnek emiatt, egy héten, tíz napon vagy két héten át böjtölnek, és rengeteg erőfeszítést fektetnek ebbe a dologba a gyermekeik érdekében. Gyakran annyira éhesek már, hogy szédülnek, és sokszor zokogva imádkoznak Isten előtt. De akárhogy imádkoznak és akármennyi erőfeszítést fektetnek is ebbe, a gyermekeiket mindez nem hatja meg, és nem képesek felébredni. Minél inkább nem akarnak hinni a gyermekeik, ezek a szülők annál inkább ezt gondolják: »Jaj, ne! Kudarcot vallottam szülőként, cserbenhagytam a gyermekeimet! Nem tudtam terjeszteni feléjük az evangéliumot, és nem hoztam őket magammal az üdvösség útjára. Azok az ostobák – hiszen ez az üdvösséghez vezető út!« Ők nem ostobák; egyszerűen csak nincs meg bennük ez az igény. Ezek a szülők az ostobák, mivel rá próbálják kényszeríteni a gyermekeiket erre az útra, nem igaz? Ha meglenne a gyermekeikben ez az igény, vajon szükséges volna ezekről a dolgokról beszélniük ezeknek a szülőknek? Maguktól is hitre jutnának a gyermekeik. Ezek a szülők folyton ezt gondolják: »Cserben hagytam a gyermekeimet. Kiskoruktól fogva arra biztattam őket, hogy menjenek főiskolára, és amióta elmentek főiskolára, vissza se néztek. Egyre csak a világi dolgokra törekszenek, és valahányszor visszajönnek, csak a munkáról, a pénzkeresésről és arról beszélnek, hogy ki kapott előléptetést, ki vett autót, ki kötött gazdag emberrel házasságot, ki ment továbbtanulni vagy cserediákprogrammal Európába, és hogy milyen nagyszerűen alakul mások élete. Valahányszor hazajönnek, ezekről a dolgokról beszélnek, én pedig nem akarom ezeket hallani, de semmit sem tehetek ellene. Mindegy, mit mondok, és mivel próbálom rávenni őket, hogy higgyenek Istenben, nem hallgatnak meg.« Így aztán ezek a szülők összevesznek a gyermekeikkel. Valahányszor találkoznak velük, elkomorul az arcuk; valahányszor beszélnek velük, savanyú képet vágnak. Egyes gyermekek nem tudják, mi tévők legyenek, és ezt gondolják: »Nem tudom, mi baj van a szüleimmel. Ha nem hiszek Istenben, akkor egyszerűen nem hiszek Benne. Miért kezelnek engem minidig ilyen hozzáállással? Azt gondoltam, minél inkább hisz valaki Istenben, annál jobb ember lesz belőle. Hogy képes valaki, aki hisz Istenben, ilyen kevéssé ragaszkodni a családjához?« Ezek a szülők annyira aggódnak a gyermekeik miatt, hogy majd’ szélütést kapnak, és ezt mondják: »Ők nem a gyermekeim! Megszakítom velük a kapcsolatot, kitagadom őket!« Ezt mondják, de valójában nem így éreznek. Nem ostobák vajon az ilyen szülők? (De igen.) Mindig mindent az irányításuk alatt és a kezükben akarnak tartani: a gyermekeik jövőjét, a hitüket és az utat is, amelyen járnak. Ez nagyon ostoba dolog! Ez nem helyes” (Az Ige, VI. kötet – Az igazságra törekvésről. Hogyan kell törekedni az igazságra? (18.)). Amit Isten leleplez, az teljesen pontos. Pontosan ezt gondoltam magamban, és így is cselekedtem. Amikor a gyermekem iskolába járt, a szívem mélyén már elterveztem, hogy miután végez, együtt fogunk hinni Istenben, és anyaként és fiúként belépünk a királyságba. Milyen csodálatos lenne! Így amikor a gyermekem otthon volt, időt szántam arra, hogy beszélgessek vele az Istenben való hitről, újra meg újra biztattam, hogy olvassa Isten szavait, és amikor nem hallgatott rám, mérges lettem, és néha még meg is szidtam. Amikor egy másik város egyetemén tanult, több tucat kilométert utaztam, hogy felhívjam, és emlékeztessem, hogy olvassa Isten szavait, és észszerűtlenül imádkoztam Istenhez, és igényeket támasztottam Vele szemben, arra kértem Őt, hogy érintse meg a gyermekem szívét, és vezesse őt a hitre. Még a saját sorsomat sem tudtam irányítani, mégis folyamatosan próbáltam vezényelni és manipulálni a gyermekemét, azt akartam, hogy azt az utat kövesse, amit én terveztem neki. Ez igazán arrogáns és önhitt volt a részemről! Amikor megtudtam, hogy a fiam az evilági utat választotta, szorongó, zaklatott lettem, nem tudtam enni és aludni, és megbántam, hogy nem fektettem több erőfeszítést abba, hogy a hit útjára tereljem őt. Láttam, hogy azért szorongtam, mert attól féltem, hogy ha a gyermekem nem hisz Istenben, akkor szerencsétlenségre jut. Az érzéseim irányítottak, és figyelmen kívül hagytam Isten szándékait, illetve azt, hogy a gyermekem Isten elé járulhat-e, és ragaszkodtam hozzá, hogy akarata ellenére cselekedjen. Még észszerűtlenül imádkoztam is Istenhez, hogy segítsen nekem beteljesíteni az álmomat, hogy a fiammal együtt lépjek be a királyságba. Minden, amit tettem, valóban ostobaság volt, és teljesen utálatos Isten számára!

Később még többet olvastam Isten szavaiból. „Amikor arról van szó, hogy szülőként milyen hozzáállást tápláljon valaki a felnőtt gyermekei iránt, azon kívül, hogy csendben megáldja őket, és jó elvárásai vannak velük kapcsolatban, nem számít, hogy milyen megélhetése van a gyermekeinek, milyen sorsuk vagy életük van, a szülők nem tehetnek mást, mint azt, hogy hagyják megtörténni. Egy szülő sem tud ezek egyikén sem változtatni, és irányítani sem tudja. Bár megszülted a gyermekeidet és felnevelted őket, ahogyan azt korábban már megvitattuk, a szülők nem urai gyermekeik sorsának. A szülők nemzik a gyermekeik fizikai testét, és felnőttkorukig nevelik őket, ami azonban a gyermekeik sorsát illeti, azt nem a szüleik adják vagy választják, és egész biztosan nem a szüleik döntenek róla. Azt szeretnéd, hogy a gyermekeidnek jó sora legyen, de ez garantálja vajon, hogy úgy lesz? Nem kívánod, hogy csapással, balszerencsével és mindenféle szerencsétlen eseménnyel találkozzanak, de vajon ez azt jelenti, hogy képesek lesznek elkerülni azokat? Függetlenül attól, hogy mivel szembesülnek a gyermekeid, e dolgok közül egyik sem az emberi akarattól függ, és nem is a szükségeid vagy elvárásaid határozzák meg bármelyiket közülük. Mit mond ez tehát neked? Mivel a gyermekek felnőttekké váltak, képesek arra, hogy gondoskodjanak magukról, hogy legyenek önálló gondolataik és nézőpontjaik a dolgokról, magasviseleti alapelveik és életszemléletük, illetve többé már nem befolyásolják, uralják, korlátozzák és irányítják őket a szüleik, akkor valóban felnőttek. Mit jelent az, hogy felnőtté váltak? Azt jelenti, hogy a szüleiknek el kell engedniük őket. Írott nyelvezetben ezt nevezzük »elengedésnek«, amikor megengedjük, hogy a gyermekek önállóan felfedezzék és kiválasszák a saját útjukat az életben” (Az Ige, VI. kötet – Az igazságra törekvésről. Hogyan kell törekedni az igazságra? (19.)). „Istenben hívő és az igazságra, valamint az üdvösségre törekvő emberként azt az időt és energiát, ami még hátravan az életedben, a kötelességed végrehajtására és arra kell fordítani, amit Isten rád bízott; egyáltalán nem szabadna időt szánnod a gyermekeidre. Az életed nem a gyermekeidhez tartozik, és nem szabad felemészteni az ő életükért vagy túlélésükért, sem azért, hogy a velük szemben támasztott elvárásaidat kielégítsd. Ehelyett az Istentől kapott kötelességnek és rád bízott feladatnak kell szentelni, valamint annak a küldetésnek, amit teremtett lényként teljesítened kell. Ebben rejlik az életed értelme és értéke. Ha hajlandó vagy elveszíteni a saját méltóságodat és a gyermekeid rabszolgájává válni, értük aggódni, és bármit megtenni értük annak érdekében, hogy a saját, velük szemben támasztott elvárásaidnak eleget tegyél, akkor mindez értelmetlen és értéktelen, és nem lesz emlékezetes. Ha kitartóan csinálod ezt, és nem engeded el ezeket az elképzeléseket és cselekedeteket, az csak azt jelentheti, hogy nem olyasvalaki vagy, aki az igazságra törekszik, hogy nem vagy alkalmas teremtett lény, és hogy meglehetősen lázadó vagy. Nem becsülöd sem az életet, sem az időt, amit Isten adott neked. [...] Amint ez a kötelezettség teljesül, és a gyermekeid felnőtté válnak, akár kimagaslóan sikeresek lesznek, akár színtelen, átlagos és egyszerű személyek maradnak, annak semmi köze hozzád, mert a sorsukat nem te határozod meg, és nem is a te választásod, és semmiképpen nem te adtad nekik – Isten rendelte azt el. Mivel Isten rendelte el, nem szabad közbeavatkoznod, vagy beleütnöd az orrodat az életükbe vagy a túlélésükbe. A szokásaik, a napi rutinjaik és az élethez való hozzáállásuk, bármilyen túlélési taktikáik is vannak, bármilyen is az életszemléletük, bárhogy is viszonyulnak a világhoz – ezek az ő saját döntéseik kell legyenek, és nem a te gondod. Nem vagy köteles kijavítani őket vagy bármilyen szenvedést elviselni értük, hogy biztosítsd a mindennapi boldogságukat. Mindezek a dolgok feleslegesek. Minden egyes ember sorsát Isten határozza meg; ezért azt, hogy mennyi áldást vagy szenvedést tapasztalnak meg az életben, miféle családjuk, házasságuk és gyermekeik vannak, milyen tapasztalatokon mennek keresztül a társadalomban, és milyen eseményeket tapasztalnak meg az életben, ők maguk nem láthatják előre és nem változtathatják meg ezeket a dolgokat, a szülők pedig még kevésbé képesek változtatni ezeken” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Isten szavai nagyon világossá teszik, hogy milyen hozzáállással kell bánnunk a gyermekeinkkel. Ha a szülők felnőtté nevelték a gyermekeiket, akkor a feladataik befejeződtek. Ami azt illeti, hogy milyen útra lépnek a gyermekeik, és milyen sors vár rájuk, ezeket a dolgokat nem a szülők döntik el. A fiammal kapcsolatos feladataimnak már régen eleget tettem, így nem kellene észszerűtlenül beavatkoznom a gyermekem életébe vagy abba, hogy milyen utat választ, a sorsa és a rendeltetési helye pedig már nem az én gondom. Alá kellett vetnem magam Isten szuverenitásának és elrendezéseinek, és mindent el kellett fogadnom Istentől. Jób jutott eszembe. Apaként ő is azt remélte, hogy gyermekei úgy fogják hinni és imádni Istent, ahogy ő tette, de Jóbnak alapelvei voltak abban, ahogyan a gyermekeivel bánt. Egyszerűen hirdette nekik az evangéliumot, és teljesítette apai feladatát, és azt illetően, hogy hisznek-e Istenben, Jób nem próbálta őket akaratuk ellenére rávenni, hogy higgyenek, és nem avatkozott bele az általuk választott útba. Nem imádkozott Isten előtt a gyermekeiért, és nem kérte Istent, hogy indítsa meg a szívüket, hogy higgyenek Őbenne. Egyszerűen alávetette magát Isten szuverenitásának és elrendezéseinek. Jób gyakorlata összhangban volt Isten szándékaival. Amikor Jóbhoz hasonlítottam magam, szégyelltem magam. Ettem és ittam Isten megannyi szavát, de Istennek mégsem volt helye a szívemben. Amikor különféle helyzetekkel szembesültem, nem kerestem az igazságot, és nem fogtam fel Isten szándékait, hanem ehelyett vakon úgy cselekedtem, ahogy én akartam. Követnem kellett Jób példáját, és az igazságalapelvek szerint kellett bánnom a fiammal.

2024 júniusában levelet kaptam egy nővértől a szülővárosomból, és megtudtam, hogy a fiam még mindig a világi életet keresi. A ragaszkodásom miatt egy kicsit hiányoltam őt, de mélységes békét éreztem a szívemben, és többé nem aggódtam a jövője és a sorsa miatt, nem voltam szomorú vagy zaklatott miatta. Isten szavai voltak azok, amelyek megfordították téves nézeteimet, és hálát adok Istennek!


29. Nem hátrálok meg többé a nyomorúságtól

2023 augusztusában egy gyülekezet vezetője voltam. 29-én levelet kaptam a felsőbb vezetőktől. Azt írták, hogy az utóbbi napokban a KKP letartóztatásokat hajtott végre két közeli gyülekezetben, és sok testvért őrizetbe vettek. Kérdezték, hogy tudok-e valamit az ottani helyzetről. Amikor elolvastam a levelet, megdöbbentem: „Hogy lehet, hogy megint ennyi testvért letartóztattak? A vezetők valószínűleg azért küldték ezt a levelet, hogy lássák, oda tudok-e menni kezelni az utóhatásokat. Bár nem ismerem pontosan az ottani helyzetet, van némi korábbi tapasztalatom az utóhatások kezelésében. Ha elmennék, képes lennék elvégezni a feladatot. Ráadásul, mivel olyan sok testvért tartóztattak le az ottani gyülekezetekből, nehéz lesz olyan embereket találni, akik kezelni tudják az utóhatásokat.” De aztán egy másik gondolat is felmerült bennem: „Túl veszélyes az utóhatásokkal foglalkozni. Engem köröz a rendőrség. Ha elmegyek, engem is letartóztathatnak. Akárhogy is, nem igazán értem, mi történik azokban a gyülekezetekben, és egyébként meg a vezetők nem intézkedtek arról, hogy én menjek. Jobb, ha nem jelentkezek önként a feladatra.” Ezért azt válaszoltam, hogy még soha nem jártam ott, és nem ismerem a helyzetet. Nem számítottam rá, hogy alig küldtem el a levelet, máris egy újabb érkezik a felsőbb vezetőktől. Azt írták, hogy el kell mennem a két gyülekezetbe, hogy kezeljem az utóhatásokat. A vezetők adtak egy listát a tizenhét letartóztatott emberről. A gyülekezet vezetőit és azokat az embereket, akik számos más fontos kötelességet végeztek, mind letartóztatták. A levélben a felsőbb vezetők közösséget vállaltak néhány lehetőségről az utóhatások kezeléséhez, megkértek, hogy keressem meg Csou Na nővért, és működjek vele együtt, és végül arra is kértek, hogy imádkozzak sokat Istenhez, és fordítsak különös figyelmet a biztonságomra. Összeszorult a szívem, amikor ezt olvastam. Arra gondoltam, hogy mivel olyan sok testvért tartóztattak le ezekben a gyülekezetekben, túl kevés ember maradt, aki az utóhatásokat kezelhetné. Volt némi tapasztalatom ezen téren, és alkalmas is voltam erre a kötelességre, de mégis úgy döntöttem, hogy tétlen maradok, mert féltem, hogy letartóztatnak, aggódtam a saját biztonságomért, és nem voltam hajlandó elvégezni a feladatot, csak amikor kifejezetten megkértek rá. Amikor történt velem valami, csak a saját érdekeimet néztem – egyáltalán nem vettem figyelembe a gyülekezet érdekeit. Túl önző voltam! Ezért azt válaszoltam a vezetőknek, hogy hajlandó vagyok kezelni az utóhatásokat. De aztán azt gondoltam: „Ennek a két gyülekezetnek a legtöbb vezetőjét és dolgozóját letartóztatták. Ha közülük néhányan nem bírják a kínzást, és Júdássá válnak, akkor, ha odamegyek, nem egyenesen a rendőrség karjaiba sétálok-e? Engem is köröz a KKP, így ha letartóztatnak, biztosan sokkal súlyosabb kínzásnak leszek kitéve, mint mások. Ha nem is vernek halálra, akkor is megnyomorítanak.” Amikor erre gondoltam, félelem töltötte el a szívemet. Azonban a kötelesség szólított, nem lehettem önző és megvetendő, hogy csak magamra gondoljak. Ezért imádkoztam Istenhez, és kértem, hogy vezessen engem. Isten szavaira gondoltam: „A kötelességeddel és azzal, ami a te dolgod – sőt ezen felül az Istentől kapott megbízatással és a kötelezettségeddel, valamint az olyan fontos munkával, amely kívül esik a kötelességeden, de meg kell tenned, olyan munkával, amelyet elrendeztek számodra, és amelynek elvégzésére név szerint elhívtak – meg kell fizetned az árat, bármilyen nehéz is legyen az. Még akkor is, ha a legteljesebb mértékben be kell vetned magad, még akkor is, ha üldöztetés fenyeget, és még akkor is, ha ez az életedet veszélyezteti, ne sajnáld az árát, hanem ajánld fel hűségedet és vesd alá magad mindhalálig. Így nyilvánul meg a valóságban az igazságra való törekvés, annak valódi ráfordítása és valódi gyakorlata” (Az Ige, VI. kötet – Az igazságra törekvésről. Miért kell az embernek az igazságra törekednie). Isten szavai megértették velem, hogy a kötelesség hívása Isten próbája volt számomra. Isten látni akarta, hogyan állok a kötelességemhez, hogy van-e hitem Benne, és alávetem-e magam Neki. Bár az utóhatások kezelése veszélyes volt, személyesen engem választottak ki erre a kötelességre. Akkor is el kell végeznem ezt a kötelességet, ha súlyos árat kell fizetnem érte. A legfontosabb az volt, hogy megóvjam Isten felajánlásait a veszteségtől. Arra gondoltam, hogy Isten háza hogyan öntözött és művelt engem ezekben az években. Most, ebben a kritikus helyzetben meg kellett védenem a gyülekezet munkáját. Nem gondolhatok tovább csak magamra, nem bújhatok vissza a páncélomba, mint valami teknős. Ezért imádkoztam Istenhez: „Drága Istenem, én egy teremtett lény vagyok, és tökéletesen természetes és indokolt, hogy alávessem magam Neked. Nem lehetnek saját választásaim és feltételeim. Bár gyenge vagyok, mégis készen állok figyelembe venni a Te szándékodat, és nem maradhat bennem megbánás a kötelességemben. Vezess engem, és mutass nekem utat.”

Augusztus 31-én megérkeztem az egyik közeli gyülekezetbe, és találkoztam Csou Nával. Hallottam, amikor Csou Na azt mondta, hogy a KKP ezúttal sok rendőrt küldött a testvérek letartóztatására. A két vezetőt, az evangelizációs diakónust és a vendéglátókat mind letartóztatták. Egyetlen biztonságos ház sem maradt. Azt gondoltam magamban: „Olyan sok embert tartóztattak le. Úgy tűnik, a rendőrség már régóta követi és figyeli őket. Túl veszélyes itt kötelességet végezni!” Amikor erre gondoltam, félelem töltötte el a szívemet. A szívemben imádkoztam Istenhez. Eszembe jutottak Isten szavai: „Akármilyen »erős« is a Sátán, akármilyen vakmerő és nagyravágyó, akármilyen nagy a károkozási képessége, akármilyen széles körűek a technikái az ember megrontására és elcsábítására, akármilyen ravaszak a trükkjei és cselszövései az ember megfélemlítésére, akármilyen változékony formában létezik, soha nem volt képes megteremteni egy árva élőlényt sem, soha nem volt képes törvényeket vagy szabályokat lefektetni minden dolog létezése számára, és soha nem volt képes uralni és irányítani egyetlen tárgyat sem, legyen az akár élő, akár élettelen. A világegyetemben és az égbolton nincs olyan személy vagy tárgy, amely tőle született volna, vagy neki köszönhetné a létét, nincs egyetlen személy vagy tárgy sem, amelyet ő uralna vagy irányítana. Épp ellenkezőleg, a Sátánnak nemcsak hogy Isten uralma alatt kell élnie, hanem ráadásul még alá is kell vetnie magát Isten minden parancsának és utasításának. Isten engedélye nélkül a Sátánnak nehéz akár csak egy csepp vizet vagy egy homokszemet is megérintenie a földön; Isten engedélye nélkül a Sátán szabadsága még arra sem terjed ki, hogy a földön a hangyákat mozgassa, nemhogy az Isten által teremtett emberiséget” (Az Ige, II. kötet – Isten megismeréséről. Isten Maga, az egyedülálló I.). Isten szavai hitet adtak nekem. Isten uralkodik és szuverén minden felett. A Sátán is Isten kezében van. Isten engedélye nélkül, bárhogy tomboljon is a Sátán, nem tehet semmit ellenem. Az, hogy letartóztatnak-e vagy sem, Isten kezében van. Másnap Csou Na és én elmentünk azokhoz, akik a gyülekezet felajánlásait és javait felügyelték. Egyetértésben imádkoztunk Istenhez, és megbeszéltük, hogyan dolgozzunk együtt. Pár nap alatt biztonságosan átszállítottuk a gyülekezet holmiját és felajánlásait onnan. Láttam, hogy Isten oltalmaz és vezet minket, és szívemből hálás voltam Istennek.

Rögtön utána Csou Na és én elmentünk a másik gyülekezetbe. Ennek a gyülekezetnek szinte valamennyi vezetőjét és diakónusát letartóztatták. Csupán az evangéliumi diakónus kerülte el a letartóztatást, és nem akadt olyan ház, ahol megpihenhettük volna. Nem volt más választásunk, mint hogy egy kukoricaföldön vagy a dombok között találkozzunk az evangéliumi diakónussal, hogy megbeszéljük a munkát. Akkoriban sok nehézség adódott a munkában, és nem tudtuk mindet egyszerre megoldani. Gyengeséget éreztem a szívemben, és nehézségek között éltem. Imádkoztam Istenhez, arra kérve Őt, hogy megvilágosítson, és adjon útmutatást nekem. Imádkozás után eszembe jutottak Isten szavai: „A legnagyobb bölcsesség Istenre tekinteni, és minden dologban Rá hagyatkozni” (Az Ige, III. kötet – Az utolsó napok Krisztusának beszédei. Az Istenben való hitnek azzal kell kezdődnie, hogy átlátunk a világ gonosz irányzatain). A szívem hirtelen felderült: „Igen, Istenre kell támaszkodnom. Istennek hatalma és ereje van az ég és a föld, valamint minden dolog felett. Ha Istenre támaszkodom, semmit sem nehéz megvalósítani.” Isten szavai olyanok voltak számomra, mint egy mentőöv, hitet és erőt adtak nekem. Elkezdtem gondolkodni, mit tegyek biztonságos szálláshely nélkül. Aztán rájöttem, hogy ha egy nővéremet megkérném, hogy béreljen egy házat, akkor lenne helyünk, ahol megszállhatnánk és megbeszélhetnénk a munkát, nem igaz? Gyorsan megosztottam Csou Nával ezt az ötletet. Mi ketten egyetértésre jutottunk, és még aznap elmentünk megkeresni egy nővért, hogy közösségben beszélgessünk erről. Azonban ekkor még mindig voltak kétségeim. A környezet nagyon veszélyes volt – vajon a nővér beleegyezik-e? Nem számítottam rá, hogy azt fogja mondani, hogy éppen egy házat akar bérelni, hogy vendégül lásson minket. Csodálatos módon ugyanaz az ötlet jutott eszünkbe. Nagyon meghatódtam. Hálából mindketten megfogtuk a nővér kezét, és önkéntelenül könnyek csorogtak a szemünkből. Mélyen megértettem, hogy mindezen keresztül Isten vezetett minket. A legnagyobb gyengeségem, a legnagyobb nehézségem és a legrosszabb gyötrelmem órájában Istenre támaszkodtam és láttam Isten kezét; láttam, hogy Isten megvédi saját munkáját azzal, hogy előre elkészített egy vendéglátó jelöltet, és kijelölte számunkra az előre vezető utat. Szünet nélkül hálát adtam Istennek a szívemben. Később megtudtam, hogy miután Lin Hszi általános ügyekért felelős diakónust letartóztatták, a fia némi pénz ellenében megkérte egy kapcsolatát, intézze el, hogy óvadék ellenében szabadon engedjék. Lin Hszi azt mondta, hogy a rendőrség megkínozta. Ököllel ütötték, rúgták, pofon vágták, és elektromos bottal sokkolták. Mustárolajat öntöttek rá, hideg vízzel locsolták, majd forró vízzel leforrázták. Annyira összeverték, hogy az arca kék-zöld lett a zúzódásoktól, és a bilincsek olyan mélyen bevésődtek a húsába, hogy nem lehetett őket levenni. Azt is hallottam, hogy a gyülekezetvezetőt, Li Suang nővért a felismerhetetlenségig összeverték. Ezeket hallván nagyon megrettentem a szívemben. Elhagyott minden erőm, és a szívem úgy fájt, mintha késsel szúrták volna át. Felmerült bennem a kérdés: „Én foglalkozom a következményekkel, ezért néha személyesen kell elszállítanom a felajánlásokat és Isten szavainak könyveit. A kötelességemet itt végezni olyan, mintha a rendőrség orra elől ragadnám vissza a felajánlásokat. Manapság mindenütt kamerák és térfigyelő rendszerek vannak, és körözés alatt állok. Fennáll a veszélye, hogy bármikor letartóztathatnak. Ha letartóztatnak, miközben Isten szavainak könyveit szállítom, hogyan fognak megkínozni? Lin Hszi 78 éves, mégis ádáz módon csaknem halálra verték őt. Ha letartóztatnak, nem tudom, milyen kínzásnak fog alávetni a rendőrség. Mi lesz, ha halálra vernek? Azt sem tudom, hogy élve kijutok-e a börtönből. Ha nem tudom elviselni a kínzásokat és Júdássá válok, akkor istenhitben töltött életem véget ér, és nem lesz semmi esélyem az üdvösségre.” Minél többet gondolkodtam, annál jobban megijedtem. Már nem volt erő a testemben, és még megbánás is elfogott: „Most tényleg a vihar középpontjában vagyok. Miért nem gondolkoztam eléggé, mielőtt ilyen hirtelen elfogadtam ezt a kötelességet? Hogy lehettem ennyire ostoba?” Rájöttem, hogy a lelkiállapotom helytelen, és imádkoztam Istenhez: „Drága Istenem! Hallottam, hogy a nagy vörös sárkány sok vezetőt és dolgozót letartóztatott, felismerhetetlenre verték a nővéreket, és mindenféle módon kínozták őket. A szívem gyenge és ijedt, és félelemben élek. Drága Istenem! Kérlek Téged, vezess és adj útmutatást nekem, és adj hitet és erőt, hogy ne rettentsen meg a KKP sötét befolyása!”

Miután imádkoztam, eszembe jutott egy sor Isten szavaiból: „És minden másról le lehet mondani, még az ember saját életéről is – de Isten megbízatásait teljesíteni kell.” Kikerestem a szövegrészletet, hogy átolvassam. Mindenható Isten azt mondja: „Rendkívül fontos, hogy miként kell kezelnetek Isten megbízatásait. Ez egy nagyon komoly dolog. Ha nem tudod teljesíteni azt, amit Isten rád bízott, akkor nem vagy alkalmas arra, hogy az Ő jelenlétében élj, és el kell fogadnod a büntetésedet. Tökéletesen természetes és indokolt, hogy az emberek teljesítik a megbízatást, amelyet Isten rájuk bíz. Ez az ember legfőbb kötelezettsége, és ugyanolyan fontos, mint a saját élete. Ha könnyelműen kezeled Isten megbízatásait, az egy súlyos elárulása Istennek. Ez esetben szánalmasabb vagy, mint Júdás, és átkozottnak kell lenned. Az embereknek alapos megértést kell nyerniük arról, hogy hogyan kezeljék Isten megbízatását, és legalább ezt meg kell érteniük: Isten megbízatásaival, amit az emberre bíz, Ő felmagasztalja az embert, és különleges kegyelmet mutat az embernek, ez a legdicsőségesebb dolog mind közül, és minden másról le lehet mondani, még az ember saját életéről is – de Isten megbízatásait teljesíteni kell” (Az Ige, III. kötet – Az utolsó napok Krisztusának beszédei. Hogyan ismerhető meg az ember természete?). Miközben Isten szavain elmélkedtem, megértettem, hogy a kötelesség Isten által az embereknek adott megbízatás, és olyan felelősség, amit az ember becsületből nem tagadhat meg. Amennyiben nem tudod véghezvinni, akkor nem érdemled meg a létet. Eszembe jutottak a régi idők szentjei. Isten megbízatásának teljesítése érdekében hirdették Isten evangéliumát a világ minden részén. Bár vérük hullott és életüket áldozták, soha nem adták meg magukat a Sátán hatalmának. Továbbra is népszerűsítették Isten evangéliumát habozás és aggályok nélkül. Azonban, amikor ez a kötelesség rám hárult, nem tekintettem megtisztelő dolognak. Ehelyett félelemben éltem, mert féltem, hogy letartóztatnak. Csak a saját érdekeimet, nyereségeimet és veszteségeimet vettem figyelembe. Amikor veszély fenyegetett, el akartam menekülni. Még mielőtt ténylegesen letartóztattak és megkínoztak volna, már elkezdtem sajnálni, hogy elfogadtam ezt a kötelességet, és már elárultam Istent a szívemben. A korábbi idők szentjeivel összehasonlítva, igazán szégyelltem magam! Ilyen bizonyságtételt tudtak tenni anélkül, hogy Isten annyi szavát olvastak volna, én azonban hiába hittem Istenben sok éven át, és ettem és ittam Isten szavait oly sokat, a döntő pillanatban nem tudtam tekintettel lenni Isten szándékaira, és nem mutattam hűséget a kötelességem végzésekor. Teljesen hiányzott belőlem a lelkiismeret és az emberi mivolt!

Olvastam még Isten szavaiból: „Az antikrisztusok rendkívül önzők és hitványak. Nem hisznek igazi hittel Istenben, és még kevésbé hűségesek Istenhez; amikor problémával találkoznak, csak magukat védik és óvják. Semmi sem fontosabb számukra, mint a saját biztonságuk. Mindaddig, amíg élni hagyják és nem tartóztatják le őket, nem foglalkoznak azzal, hogy mekkora kár éri a gyülekezet munkáját. Ezek az emberek rendkívül önzőek, egyáltalán nem gondolnak a testvérekre, sem a gyülekezet munkájára, csakis a saját biztonságukra. Ők antikrisztusok. Amikor tehát ilyen dolgok érik azokat, akik hűségesek Istenhez és igazi hittel hisznek Istenben, ők hogyan kezelik azokat? Miben különbözik az, amit ők tesznek, attól, amit az antikrisztusok tesznek? (Amikor ilyen dolgok érik azokat, akik hűségesek Istenhez, akkor ők azon gondolkodnak, hogy miként védhetnék meg Isten házának érdekeit, hogy miként óvhatnák meg az Istennek szánt adományokat a veszteségektől, és a vezetők és a dolgozók, valamint a testvérek vonatkozásában megteszik a veszteségek minimalizálásához szükséges intézkedéseket. Az antikrisztusok ezzel szemben a saját védelmükről gondoskodnak először. Nem törődnek a gyülekezet munkájával és Isten választott népének biztonságával, és amikor a gyülekezet letartóztatásokkal szembesül, az a gyülekezeti munka szempontjából veszteséget eredményez.) Az antikrisztusok feladják a gyülekezet munkáját és Isten felajánlásait, és nem tesznek arra vonatkozó intézkedéseket, hogy az emberek kezelni tudják az utóhatásokat. Ez ugyanaz, mintha megengednénk a nagy vörös sárkánynak, hogy elragadja Isten felajánlásait és az Ő választott népét. Ez vajon nem Isten felajánlásainak és választott népének burkolt elárulása? Amikor az Istenhez hűségesek világosan tudják, hogy veszélyes környezetben vannak, akkor is bátran vállalják a kockázatot, hogy kezeljék az utóhatásokat, és a lehető legkisebbre csökkentsék az Isten házát ért veszteségeket, mielőtt visszavonulnának. Nem a saját biztonságukat helyezik előtérbe. Mondd meg Nekem, a nagy vörös sárkány ezen elvetemült országában ugyan ki tudná biztosítani, hogy egyáltalán ne legyen veszélyben az Istenbe vetett hit és a kötelesség végzése? Bármilyen kötelességet is vállal valaki, az némi kockázattal jár – a kötelesség teljesítése azonban Isten megbízásából történik, és Istent követve az embernek vállalnia kell a kötelessége végzésével járó kockázatot. Az embernek bölcsnek kell lennie, és meg kell tennie bizonyos intézkedéseket a biztonsága érdekében, de nem szabad a személyes biztonságát előtérbe helyeznie. Isten szándékait kell figyelembe vennie, és az Ő házának munkáját, illetve az evangélium terjesztését kell előtérbe helyeznie. Isten megbízatásának teljesítése a legfontosabb számára; ez az elsődleges. Az antikrisztusok számára a személyes biztonságuk a legfontosabb; úgy gondolják, hogy nem is tartozik rájuk semmi más. Nem érdekli őket, amikor valaki mással történik valami, függetlenül attól, hogy ki az. Az antikrisztusok mindaddig nyugodtak, amíg velük nem történik semmi rossz. Hiányzik belőlük mindenféle hűség, ami az antikrisztusok természetlényegéből fakad” (Az Ige, IV. kötet – Az antikrisztusok leleplezése. Kilencedik tétel (Második rész)). Isten szavai leleplezték az antikrisztusok önző és megvetendő természetét. Rájöttem, hogy amikor az antikrisztusokra az a veszély leselkedik, hogy a nagy vörös sárkány letartóztatja őket, mindenáron a saját biztonságukat keresik. A maguk biztonságát tekintik elsődlegesnek, és egyáltalán nem veszik figyelembe Isten házának érdekeit. Még az Istennek tett felajánlásokat is hátrahagyják, hogy saját biztonságukat megóvják. Isten szavaival egybevetve az általam feltártakat, azt találtam, hogy én is olyan voltam, mint egy antikrisztus. Amikor meghallottam, hogy a rendőrség sok rendőrt mozgósított a letartóztatásoknak ebben a hullámában, hogy az elfogott testvérek különféle kínzásokat szenvedtek el, hogy Li Suangot felismerhetetlenre verték, és hogy még a 78 éves Lin Hszit sem kímélték, féltem, hogy a rendőrség kezére kerülök, miközben a következményekkel foglalkozom, és megrokkanok, ha ugyan nem vernek halálra. Ha nem álltam volna ellen a gyötrelemnek, és Júdássá váltam volna, akkor nem nyerhettem volna el az üdvösséget. Félelemben és bizonytalanságban éltem, sőt, megbántam, hogy elvállaltam ezt a kötelességet. Ha veszély fenyegetett, csupán a saját védelmemet kerestem. Nem vettem figyelembe a testvéreim biztonságát, és azt sem, hogy az Istennek tett felajánlásokat elkobozza-e a nagy vörös sárkány. Úgy viselkedtem, mintha közömbös lett volna, kit tartóztatnak le, amíg engem nem. Egyáltalán nem óvtam meg a gyülekezet munkáját. Egyszerűen túl önző és megvetendő voltam! Elgondolkodtam azon, hogy ha hiszünk Istenben, vagy bármilyen kötelességet végzünk a nagy vörös sárkány országában, a letartóztatás veszélye fenyeget minket, azonban Isten ezzel a körülménnyel próbára tesz minket, és tökéletesíti a hitünket. Akik képesek figyelmen kívül hagyni saját biztonságukat veszélyes környezetben, megóvják az Istennek tett felajánlásokat, és megvédik testvéreiket, ők azok, akik óvják a gyülekezet munkáját és hűségesek Istenhez. Amikor ezt megértettem, már nem féltem annyira, mint korábban, és volt hitem, hogy jól kezeljem a következményeket, a felajánlásokat és az Isten szavait tartalmazó könyveket a lehető leggyorsabban kimenekítve, hogy minimalizáljuk a veszteségeket.

Elolvastam még egy részletet Isten szavaiból: „Hogyan haltak meg az Úr Jézus tanítványai? A tanítványok közül voltak olyanok, akiket megköveztek, ló mögött húztak, fejjel lefelé megfeszítettek, öt lóval szétszaggattak – a legkülönbözőbb halálnemek érték őket. Mi okból haltak meg? Vajon törvényesen végezték ki őket a bűntetteik miatt? Nem. Az Úr evangéliumát terjesztették, de a világi emberek azt nem fogadták el, és helyette kárhoztatták, megverték, szidalmazták, sőt halálba küldték őket – így jutottak vértanúságra. Ne arról beszéljünk, hogy végül mi lett a sorsa ama mártíroknak, vagy hogy Isten miként határozta meg a viselkedésüket, hanem ezt kérdezzük meg: amikor elérkezett számukra a vég, vajon az emberi elképzeléseknek megfelelően fejezték be az életüket? (Nem.) Az emberi elképzelések szemszögéből nézve óriási árat fizettek Isten munkájának terjesztéséért, de végül megölte őket a Sátán. Ez nincs összhangban az emberi elképzelésekkel, pedig pontosan ez történt velük. Ez volt az, amit Isten megengedett. Milyen igazságot lehet keresni ebben? Isten átka és kárhoztatása, vagy az Ő terve és áldása volt-e az, hogy engedte őket így meghalni? Egyik sem. Akkor mi volt? Az emberek most sajgó szívvel gondolnak vissza halálukra, de akkor így történtek a dolgok. Mivel magyarázható, hogy így haltak meg, akik hittek Istenben? Amikor szóba kerül ez a téma, beleképzelitek magatokat a helyükbe, szomorú-e ezért a szívetek, és éreztek-e rejtett fájdalmat? Ezt gondoljátok: »Ezek az emberek Isten evangéliuma terjesztésére vonatkozó kötelességüket tették és jó embereknek kell tekinteni őket, akkor hogy juthatott nekik ilyen vég és ilyen sors?« Valójában a testük halt meg és hunyt el így; így távoztak az emberi világból, de ez nem azt jelenti, hogy ugyanez volt a sorsuk is. Nem számít, mi volt a haláluk és a távozásuk módja, vagy hogy az miként történt, Isten nem így határozta meg ezeknek az életeknek, ezeknek a teremtett lényeknek a végső sorsát. Ezt világosan kell látnod. Éppen ellenkezőleg: ők pontosan azokon a halálnemeken keresztül kárhoztatták a világot és tanúskodtak Isten cselekedetei mellett. Ezek a teremtett lények a mindennél drágább életüket – életük utolsó pillanatát – használták, hogy Isten cselekedetei mellett tanúskodjanak, Isten nagy ereje mellett tegyenek bizonyságot, és hogy kihirdessék a Sátán és a világ felé, hogy Isten cselekedetei igazak, hogy az Úr Jézus Isten, hogy Ő az Úr és Isten megtestesült teste. Életük utolsó pillanatáig sohasem tagadták meg az Úr Jézus nevét. Vajon ez nem az e világ fölötti ítélet egyik formája volt? Arra használták az életüket, hogy kihirdessék a világnak és megerősítsék az emberi lények előtt, hogy az Úr Jézus az Úr, hogy az Úr Jézus Krisztus, hogy Ő Isten megtestesülése, hogy az egész emberiség megváltásáért végzett munkája révén maradhat fenn ez az emberiség – ez a tény örökre változhatatlan. Akik vértanúvá lettek az Úr Jézus evangéliumának terjesztése miatt, vajon milyen mértékig hajtották végre a kötelességüket? A maximális mértékig? Miben nyilvánult meg a maximális mérték? (Az életüket áldozták.) Így van, az életükkel fizették meg az árat. A család, a vagyon és a földi élettel járó anyagiak mind külsőségek; az élet az egyetlen dolog, amely az ember énjével kapcsolatos. Minden élő ember számára az élet a leginkább megbecsülésre méltó és legértékesebb dolog, és ezek az emberek tulajdonképpen képesek voltak a legdrágább kincsüket – az életüket – felajánlani azért, hogy megerősítsék és tanúsítsák Isten emberiség iránti szeretetét. Egészen a haláluk napjáig nem tagadták meg Isten nevét, sem Isten munkáját, és arra használták életük utolsó pillanatait, hogy tanúságot tegyenek e tény létezése mellett – vajon nem ez a tanúságtétel legmagasabb rendű formája? Ez a legjobb módja a kötelesség végzésének; ez az ember kötelezettségének teljesítése. Ezek az emberek akkor sem fordítottak hátat a felelősségüknek, amikor a Sátán fenyegette és rettegésben tartotta őket – még akkor sem, amikor végül az életükkel fizettette meg velük az árat. Ez az, amikor az ember maximálisan teljesíti a kötelességét. Hogy mit értek ez alatt? Azt, hogy ti is ugyanilyen módon tanúskodjatok Isten mellett és terjesszétek evangéliumát? Nem feltétlenül kell így tenned, de azt meg kell értened, hogy ez a te felelősséged, hogy ha Isten úgy látja szükségesnek, úgy kell elfogadnod, mint amit elkerülhetetlen kötelességed elvégezni” (Az Ige, III. kötet – Az utolsó napok Krisztusának beszédei. Az evangélium hirdetése az a kötelesség, amit minden hívő köteles teljesíteni). Miután elgondolkoztam Isten szavain, megértettem, hogy az istenhithez olyan szívre van szükség, amelyben óriási vágy él Isten után. Eszembe jutottak az elmúlt korok szentjei, akik életüket adták, hogy népszerűsítsék az Úr Jézus evangéliumát. Volt, akit lovak mögé kötöttek, volt, akit forró olajba vetettek, és Pétert, aki haláláig alávetette magát, fejjel lefelé feszítették keresztre Istenért; ők hangos bizonyságot tettek Istennek. Haláluk rendkívül jelentőségteljes és becses volt; halálukra Isten emlékezett. Bár testüket Sátán megsebezte és megölte, a lelkük sosem halt meg. Ha attól való félelemből, hogy letartóztatnak és halálra vernek, feladom a kötelességem, vagy Júdássá válok és elárulom Istent, akkor élőhalottként élnék tovább. Végül a lelkem a pokolra vettetik, hogy örök büntetést szenvedjen. Így hát imádkoztam Istenhez, „Drága Istenem, Te rendelkezel életem és halálom felől. Készen állok alávetni magam annak, amit Te levezényelsz és elrendezel. Ha valóban letartóztatnak, az a Te engedélyeddel történik majd. Hajlandó vagyok szilárdan megállni a bizonyságtételemben Melletted. Még ha a rendőrség halálra is kínoz, sosem válok Júdássá, és nem árulom el a gyülekezet érdekeit.” Miután imádkoztam, több hitem lett a szívemben.

Mivel a gyülekezet vezetőit mind letartóztatták, egyszerűen nem volt tudomásunk róla, hány házban tartotta a gyülekezet a könyveket. Később körbekérdeztünk, és megtudtuk, hogy a Hao Ji nővér és egy másik nővér által őrzött, Isten szavait tartalmazó könyveket át kell helyezni. Egy szabadon engedett nővértől azt is hallottuk, hogy a rendőrség a letartóztatások második hullámát készül végrehajtani. Ha a könyveket nem szállítják el időben, a nagy vörös sárkány kezére kerülnek. Találtunk egy távoli helyet, ahol találkozhattunk Hao Jivel, de ő elmondta, hogy két megfigyelő kamera van annak a háznak az ajtaján, ahol Isten szavainak könyveit őrzik. Aggódott, hogy valami balul sül el, ha megpróbáljuk áthelyezni őket, és semmiképpen sem engedte, hogy próbálkozzunk. Azt gondoltam magamban: „A rendőrségnek van fényképe Hao Jiről, és felkérték a letartóztatott testvéreket, hogy azonosítsák őt. Ha nem szállítjuk el a könyveket, akkor ha valami történik vele, az Isten szavait tartalmazó összes könyv a nagy vörös sárkány kezére kerül, és a gyülekezet érdekei súlyosan károsodnak. De ha letartóztatnak, miközben a könyveket szállítom, a rendőrség nem fog halálra verni?” A szívem mélyén egy kicsit aggódtam és féltem, így hát imádkoztam Istenhez. Arra gondoltam, amit az Úr Jézus mondott: „Ne féljetek azoktól, akik a testet megölik, de a lelket meg nem ölhetik. Inkább attól féljetek, aki mind a lelket, mind a testet elpusztíthatja a gyehennában” (Máté 10:28). Igen. Sátán árthat a testnek, de nem tudja megölni a lelket. Ha letartóztatnának a könyvek áthelyezése közben, az Isten engedélyével történne. Itt volt az alkalom, hogy tanúságot tegyek Istennek. Nem engedhettem, hogy az Isten szavait tartalmazó könyvek a nagy vörös sárkány kezére kerüljenek. Azt mondtam Hao Jinek: „Nem kell részt venned az Isten szavait tartalmazó könyvek áthelyezésébe. Mi magunk fogjuk elszállítani őket.” Hao Ji beleegyezett. Csou Na és én megbeszéltük és megállapodtunk abban, hogyan szállítsuk el az Isten szavait tartalmazó könyveket. Csou Na azt mondta: „Ez az áthelyezés túlságosan veszélyes. Téged köröznek – nem szabad mutatkoznod. Egyedül megyek, így ha letartóztatnak, én leszek az egyetlen.” Mélyen megérintett, hogy Csou Na ezt mondta, és hagyni akartam, hogy egyedül csinálja. De aztán eszembe jutott, hogy az egészségi állapota gyenge, és veszélyben lenne, mert sok időbe telne egyedül elszállítania az összes könyvet. Nem maradhatok önző és megvetendő, és nem védelmezhetem tovább magam. Azt mondtam: „Jobb, ha mindketten megyünk. Így gyorsabb lesz. Minél kevesebb időt vesz igénybe, annál biztonságosabb.” Ezért álruhát öltöttünk, és óvatosan elszállítottuk onnan az Isten szavait tartalmazó könyveket. Néhány nappal később befejeztük az Isten szavait tartalmazó könyvek áthelyezését a másik helyről is. Láttam Isten gondoskodását és védelmét, és rendkívül hálás voltam Istennek a szívemben!

Mélyen meghatódtam a következmények kezelése során. Isten szavaitól kaptam erőt ahhoz, hogy lépésről lépésre leküzdjem a bátortalanságomat és a félelmemet. Amikor a legnagyobb kínokat és tehetetlenséget éreztem, Isten nyitott nekem utat, és valódi megértést és tapasztalatot adott Isten mindenhatóságáról és szuverenitásáról. Ezzel egy időben betekintést nyertem a saját önző és gonosz sátáni természetembe is. Megértettem, hogy ha ebben a veszélyes környezetben végzem a kötelességemet, az feltárja a hibáimat, és fejleszti a képességeimet. Nem hátráltam meg a kötelességem végzése elől egy veszélyes környezetben. Ezeket az eredményeket mind Isten szavai által vezetve értük el. Istennek legyen hála!


30. Hogyan vetettem véget a tehetséges emberek iránti irigységemnek?

2021 februárjában gyülekezetvezetőnek választottak. Egy nap egy felső vezető azt mondta nekem, hogy Esther nővér jó képességű, és nagyon kezdeményező a kötelességeiben, és hogy nekem kell őt művelnem. Amikor ezt hallottam a felső vezetőtől, kissé aggódni kezdtem, mert arra gondoltam, hogy Esther nővér talán hamarosan jobban végzi majd a kötelességeit, mint én. Ha a felső vezetők és a testvérek mindannyian nagyra tartanák őt, akkor lehet, hogy a végén keresztülnéznének rajtam, és akkor majd senki sem fordulna hozzám gyülekezeti ügyekben. Később, bár elmondtam Esther nővérnek, hogyan végezze a gyülekezeti munkát, nem osztottam meg vele a gyülekezet helyzetének minden tényleges részletét, és nem nyújtottam neki részletes közösséget arról, hogyan végezze jól a munkát. De láttam, hogy Esther nővér valóban kezdeményező a kötelességeiben. Gyorsan megismerte a testvéreket, és a kötelességeinek az eredménye egyre jobb és jobb lett. A testvérek dicsérték, és a felső vezetők szintén felfigyeltek rá. Nemsokára Esther nővért gyülekezetvezetőnek választották, és elkezdett velem együttműködni a gyülekezeti munkában. Mivel én a Közel-Keleten voltam, és időeltolódás volt a Fülöp-szigetekhez képest, a testvérek nehezen tudtak kapcsolatba lépni velem, ezért mindig Esther nővért kérték, hogy az összejövetelek házigazdája legyen. Láttam őt minden összejövetelen, és azt is, hogy igazán kezdeményező a kötelességeiben. Nagyon irigy voltam rá, és aggódtam, hogy a testvérek úgy látják majd, hogy ő kezdeményezőbb és hozzáértőbb, mint én, és hogy több munkát tud elvégezni, mint én, ami miatt többre értékelik majd őt, mint engem. Azt gondoltam: „A jövőben nem fogom azonnal megosztani vele a gyülekezeti munkám egyes tapasztalatait. Már most sokat ért a gyülekezeti munkáról, és néhány igazságot is, így ha mindent elmondok neki, amit én értek, akkor egy nap jobban fogja érteni a gyülekezeti munkát, mint én, és jobban fogja csinálni, mint én. Akkor őt jobban fogják kedvelni és csodálni a testvérek, mint engem, és a felső vezetők is jobban fogják értékelni őt, és úgy gondolják majd, hogy engem már nem igazán érdemes művelni.” Ennek következtében nem akartam művelni őt. Ahogy teltek a napok, Esther nővér egyre kezdeményezőbb lett a kötelességeiben. Egyre többet dolgozott, és minden alkalommal, amikor vele voltam, alkalmatlannak és bátortalannak éreztem magam.

Egyszer, mivel sok újonnan érkezett csatlakozott a gyülekezethez, több kis összejöveteli csoportot kellett létrehoznunk. Esther nővér és én külön-külön dolgoztunk ezen a feladaton. A felszínen úgy tűnt, hogy Esther nővér és én jól dolgozunk együtt, de nem mondtam el neki, hogy ezt a feladatot gyorsan el kell intézni, és csak a saját munkámmal foglalkoztam. Azt gondoltam: „Ha Esther lassan dolgozik, akkor több csoportot tudok létrehozni, és több embernek tudom szervezni az összejöveteleken való részvételét. Így dicséretet kapok majd a testvérektől.” Amikor megkérdeztem Esther nővért a munkája előrehaladásáról, elmondta, hogy mivel sok a munkája, nem tudott több olyan emberrel foglalkozni, akiknek szükségük lett volna összejövetelre. De nem ajánlottam neki segítséget. Amikor a felső vezetők Esther nővér munkájáról kérdeztek, még azt is mondtam, hogy panaszkodott a nagy munkaterhelésére. Amikor láttam, hogy a felső vezetők látszólag egyetértenek azzal, amit mondtam, boldog voltam. Úgy éreztem, hogy csökkentettem Esther nővér értékét a szemükben, és a vezetők már nincsenek jó véleménnyel a munkaképességéről. Egy másik alkalommal, amikor Esther nővér egy kis összejöveteli csoportot szervezett, egy újonnan érkezettnek volt néhány elképzelése Isten munkájáról és megjelenéséről. Esther elmondta, hogy nem tudja, hogyan vállaljon közösséget, hogy feloldja ezeket az elképzeléseket. Én valójában tudtam, hogy mely igazságokkal kell közösséget vállalni a feloldásukhoz, de nem akartam, hogy többet tanuljon. Azt gondoltam: „Már így is jól csinálod. Ha többet tanulsz, és meg tudod oldani ezt a problémát, akkor a testvérek mind dicsérni fognak téged. Nem akarom, hogy mindenki csodáljon téged. Bár mindketten gyülekezetvezetők vagyunk, én voltam először vezető, és én akarok a legjobb lenni. Ha minden problémát meg tudsz oldani, amit az emberek felvetnek neked, akkor a testvérek azt fogják gondolni, hogy a te munkád hatékonyabb, mint az enyém. Hogyan folytathatnám akkor a munkát?” Tehát nem mondtam el a nővérnek, hogyan oldja meg ezt a problémát. Ehelyett csak azt mondtam neki, hogy kérdezze meg a felső vezetőket. Úgy gondoltam, hogy így a felső vezetők azt gondolják majd, hogy nem önállóan keresi Isten szavát a megoldáshoz, és így nem fogják többé sokra tartani. Miután ezt tettem, igazán bűntudatom volt, de továbbra sem segítettem Esthernek. Csak akkor mondtam el neki végre, hogyan oldja meg ezt a problémát, amikor a felső vezetők szóltak, hogy segítsek neki.

Úgy éreztem, hogy nagyon keményszívű lettem. Igazán nem akartam irigy lenni a nővérre, de nem tudtam uralkodni magamon. Szomorú voltam a tetteim miatt, és tudtam, hogy amit művelek, az szörnyű. Miután felismertem a problémámat, olvastam Mindenható Isten szavait, hogy elgondolkodjak magamon, és megértsem magam. Olvastam, hogy Mindenható Isten azt mondja: „Gyülekezeti vezetőként nem elég az, ha megtanulod problémák megoldására használni az igazságot, meg kell tanulnod felfedezni és nevelni olyan tehetséges embereket, akiket semmiképpen sem szabad irigyelned vagy elnyomnod. Ha így jársz el, az hasznára válik az egyház munkájának. Ha néhány igazságra törekvőt fel tudsz készíteni arra, hogy együttműködjön veled, és minden munkát jól végezzen, és végül mindannyiótoknak lesznek tapasztalati tanúságtételei, akkor te alkalmas vezető, illetve dolgozó vagy. Ha mindent az alapelvek szerint tudsz kezelni, akkor elkötelezed magad a hűség mellett. Némelyek állandóan attól félnek, hogy mások jobbak náluk vagy felettük állnak, hogy mások majd elismerésben részesülnek, míg őket figyelmen kívül hagyják, és ez arra készteti őket, hogy másokat támadjanak vagy kizárjanak. Vajon nem az a helyzet, hogy irigykednek a tehetséges emberekre? Vajon ez nem önző és megvetendő? Miféle beállítottság ez? Ez rosszindulat! Akik csak a saját érdekeikre gondolnak, akik csak saját önző vágyaikat elégítik ki anélkül, hogy másokra gondolnának vagy fontolóra vennék Isten házának az érdekeit, azoknak rossz a beállítottsága, és Isten nem szereti őket” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságának levetésével nyerheti el az ember). Miután olvastam Isten szavait, mély gyötrelmet éreztem. Rájöttem, hogy olyan ember vagyok, aki irigykedik a tehetségesekre. Amikor a felső vezetők megkértek, hogy műveljem Esther nővért, láttam, hogy tehetséges, tudja, hogyan kell összejöveteleket tartani, és jó eredményei vannak a munkájában, ezért irigykedni kezdtem rá. Féltem, hogy felülmúl engem, és a testvérek csodálni fogják, aggódtam, hogy a felső vezetők észreveszik a tehetségét, és értékelik őt, és hogy abbahagyják az én művelésemet. Hogy megakadályozzam, hogy a nővért előléptessék és műveljék, mert jól végezte a kötelességét, elnyomtam őt. Nagyon jól tudtam, hogy jó képességű, de nem műveltem, és nem mondtam meg neki, hogyan végezze jól a gyülekezeti munkát. Egyszerűen én akartam az egyetlen lenni, akire felnéznek. Amikor nem tudta megoldani a testvérek problémáit, bár én tudtam, hogyan kell megoldani őket, nem mondtam el neki. A felszínen arra bátorítottam, hogy kérdezze meg a felső vezetőket, de valójában ezzel azt akartam elérni, hogy a felső vezetőknek rossz benyomásuk legyen róla, és hogy azt higgyék, nem keresi az igazságot, és nincs meg benne a képesség, hogy jól végezze ezt a kötelességet. Valóban alattomos, csalárd, önző és hitvány voltam! Gyülekezeti vezetőként művelnem kellett volna a tehetséges embereket, amikor rájuk találtam, és mindent meg kellett volna tennem, hogy segítsem őket abban, hogy jól végezzék a gyülekezeti munkát. De nem törődtem Isten szándékával, és nem vettem figyelembe a gyülekezet munkáját sem. Csak a saját hírnevemért és státuszomért dolgoztam, irigy voltam a tehetséges emberekre, és elnyomtam őket. Nem voltam hajlandó művelni a nővéremet, sőt, még reménykedtem is, hogy el fog bukni a gyülekezeti munkában. E cselekedetek mögött rosszindulatú beállítottságot fedtem fel. Csak a rosszindulatú beállítottsággal rendelkezők nyomnák el a testvéreiket. A normális emberi mivoltú emberek nem bántanák a testvéreiket. Ekkor jöttem rá, hogy a kötelességemben sátáni beállítottság szerint cselekszem, és hogy ez Isten szemében utálatos. A nővér jó képességű és kezdeményező volt a kötelességében, a művelésével a gyülekezeti munka könnyebben menne, és a gyülekezeti munka eredménye minden szempontból javulna. Nem kellett volna irigynek lennem rá, hanem segítenem kellett volna neki a kötelességében, felelősségteljesen és szorgalmasan kellett volna végeznem a gyülekezeti munkát. Ezért imádkoztam Istenhez: „Istenem, nem akarok többé a sátáni beállítottságom szerint cselekedni. Nem akarok többé lázadni Ellened, vagy szembeszállni Veled. Bűnbánatot akarok tartani Előtted, segíteni akarok a nővéremnek, és együtt akarok vele dolgozni, hogy jól végezzük a kötelességeinket.” Újra és újra imádkoztam Istenhez, mert felismertem a saját romlottságomat, és azt, hogy nem végeztem jól a kötelességeimet. Ez idő alatt nagy bűntudatot éreztem a szívemben. Azt mondtam magamnak, hogy nem szabad többé irigyelnem a nővéremet – ez egy romlott beállítottság, amely nem tetszik Istennek. Ezután elkezdtem aktívan segíteni a nővéremnek. Naponta kommunikáltam vele, és fokozatosan irányítottam, hogyan végezze jól a gyülekezeti munkát, hogy fejlődni tudjon. Valahányszor a felső vezetők tájékoztattak a végrehajtandó munkákról, megbeszéltem a nővéremmel, hogyan kell a munkát elvégezni. Már nem féltem attól, hogy felülmúl engem, hogy a testvérek őt csodálják, és hogy elhomályosítja a dicsőségemet. Harmóniában dolgoztam a nővéremmel, amikor együtt végeztük a kötelességeinket, és azt tapasztaltam, hogy sok feladat könnyebbé vált, és a gyülekezeti munka eredményei is javultak.

Később több gyülekezet munkáját felügyeltem, és a felső vezetők Marlene nővért bízták meg, hogy az egyik általam felügyelt gyülekezetben végezze a kötelességeit. Eleinte nagyon keveset beszélt az összejöveteleken, és nagyon csendes volt, de később elkezdett sokkal többet közösséget vállalni, és nagyon jó volt a közössége. Kissé irigy voltam rá, és aggódtam, mert ő már régóta hitt Istenben, több igazságot értett meg, sokat tudott a munkáról, és több tapasztalata volt a munkában. Úgy gondoltam, hogy a testvérek biztosan dicsérni és csodálni fogják őt. Nem akartam, hogy ez megtörténjen. Egy nap több olyan csoport munkájáról beszéltünk, amelyeket Marlene nővér felügyelt, és megkérdeztem tőle, hogyan mennek a dolgok azokkal a testvérekkel, akik nem járnak rendszeresen az összejövetelekre. Azt mondta, hogy utánanézett a dolognak, de hiába dolgozik rajta sokat, még mindig nem látja világosan, hogy mi a baj. Miután ezt hallottam, úgy éreztem, hogy panaszkodik, és úgy gondoltam, hogy sok hiányossága van. Amikor a felső vezetők eljöttek a munkáról érdeklődni, azt mondtam nekik: „Marlene nővér szeret panaszkodni, és nem hajlandó kitartóan jól végezni a kötelességeit.” Még a beszélgetésünk képernyőfotóit is elküldtem a vezetőknek, mivel azt akartam, hogy a vezetők azt higgyék, hogy Marlene panaszkodik, és nem hajlandó elfogadni mások tanácsát. Azt akartam, hogy lenézzék őt, engem pedig jobban értékeljenek, és azt gondolják, hogy engem jobban megéri művelni, mint őt. Amikor feltártam ezeket a gondolatokat, rájöttem, hogy az állapotom rossz, ezért imádkoztam Istenhez, és kereséssel fordultam Hozzá.

Később Isten szavaiból olvastam. „Miféle beállítottság az, amikor az ember lát valakit, aki jobb nála, és megpróbálja őt lealacsonyítani, pletykákat terjeszteni róla, vagy aljas eszközöket alkalmazni, hogy becsmérelje és aláássa a hírnevét – akár el is tapossa –, hogy megvédje a saját helyét az emberek fejében? Ez nemcsak arrogancia és önhittség, ez a Sátán beállítottsága, ez egy rosszindulatú beállítottság. Az, hogy ez a személy képes megtámadni és elidegeníteni olyan embereket, akik jobbak és erősebbek nála, alattomos és elvetemült dolog. Az pedig, hogy semmi sem állítja meg őket, hogy lealacsonyítsák az embereket, azt mutatja, hogy sok ördögi van bennük! A Sátán beállítottsága szerint élve hajlamosak arra, hogy lekicsinyeljék az embereket, hogy megpróbálják őket leszólni, hogy megnehezítsék a dolgukat. Vajon ez nem gonoszság? És ha így élnek, továbbra is azt hiszik, hogy rendben vannak, hogy jó emberek – mégis, amikor meglátnak valakit, aki jobb náluk, hajlamosak megnehezíteni a dolgát, és eltaposni. Mi itt a probléma? Vajon nem gátlástalanok és önfejűek azok az emberek, akik képesek ilyen gonosz tetteket elkövetni? Az ilyen emberek csak a saját érdekeikre gondolnak, csak a saját érzéseiket veszik figyelembe, és csak a saját vágyaikat, ambícióikat és céljaikat akarják elérni. Nem törődnek azzal, hogy mekkora kárt okoznak az egyház munkájának, és inkább feláldozzák Isten házának érdekeit, hogy megvédjék a saját státuszukat és hírnevüket az emberek szemében. Nem arrogánsak és önelégültek, önzőek és aljasak az ilyen emberek? Az ilyen emberek nemcsak arrogánsak és önelégültek, hanem rendkívül önzőek és aljasak is. Egyáltalán nincsenek tekintettel Isten szándékaira. Istenfélő szíve van-e az ilyen embereknek? Egyáltalán nincs istenfélő szívük. Ezért cselekszenek önkényesen, és teszik azt, amit akarnak, mindenféle hibáztatás, mindenféle remegés, félelem vagy aggódás nélkül, illetve a következmények mérlegelése nélkül. Ez az, amit gyakran tesznek, és mindig is így viselkedtek. Mi az ilyen viselkedés természete? Hogy finoman fogalmazzunk, az ilyen emberek túlságosan féltékenyek, és túl erős a személyes jó hírnév és státusz iránti vágyuk; túlságosan csalárdak és alattomosak. Keményebben fogalmazva, a probléma lényege az, hogy az ilyen emberek egyáltalán nem rendelkeznek istenfélő szívvel. Nem félnek Istentől, önmagukat tartják a legfontosabbnak, és önmaguk minden aspektusát magasabb rendűnek tartják Istennél és az igazságnál. A szívükben Isten említésre sem méltó és jelentéktelen, és Istennek egyáltalán nincs rangja a szívükben. Vajon azok, akiknek a szívükben nincs helye Istennek, és akiknek nincs istenfélő szíve, képesek az igazságot a gyakorlatba átültetni? Egyáltalán nem. Tehát, amikor jellemzően vidáman járkálnak, elfoglalva magukat és jó sok energiát belefektetve, akkor mit csinálnak? Az ilyen emberek még azt is állítják, hogy mindent feladtak, hogy áldozatot hozzanak Istenért, és sokat szenvedtek, de valójában minden cselekedetük indítéka, elve és célja a saját pozíciójuk, presztízsük és minden érdekük védelme. Mondanátok vagy sem, hogy az ilyen ember szörnyű? Miféle emberek azok, akik hosszú évek óta hisznek Istenben, mégsem rendelkeznek istenfélő szívvel? Nem arrogánsak? Nem Sátánok? És mely dolgokból hiányzik leginkább az istenfélő szív? A vadállatokon kívül a gonosz emberekből és az antikrisztusokból, az ördögökből és a sátánfajzatokból. Ők egyáltalán nem fogadják el az igazságot; egyáltalán nem rendelkeznek istenfélő szívvel. Minden gonoszságra képesek; ők Isten ellenségei és az Ő választott népének ellenségei” (Az Ige, III. kötet – Az utolsó napok Krisztusának beszédei. Az öt feltétel, amelynek teljesülnie kell, hogy az ember az Istenbe vetett hit helyes útjára lépjen). Isten szavai leleplezték a valódi állapotomat. Irigy voltam azokra a testvéreimre, akiknek a munkája jobb eredményeket hozott, mint az enyém, sőt, támadtam és kirekesztettem őket, hogy megőrizzem a hírnevemet és a státuszomat. Bár tudtam, hogy azért végzik a kötelességüket, hogy eleget tegyenek Istennek, nem vettem figyelembe Isten szándékait. Egyszerűen úgy akartam a kötelességemet végezni, hogy kivívjam mások csodálatát, és felnézzenek rám, ahelyett, hogy jól végeztem volna a gyülekezeti munkát, hogy figyelembe vegyem Isten szándékait. Amikor rájöttem, hogy Marlene nővér már régóta hisz Istenben, jó képessége és munkaképessége van, és hogy a kötelességében felvállalja a terhet, irigy lettem rá, és aggódtam, hogy felül fog múlni engem. A felső vezetők előtt megítéltem őt, mondván, hogy állandóan panaszkodik a kötelességére, amikor valójában Marlene nővér csak elmondta nekem, hogy nehézségei vannak a kötelességében, és bár sokat tett, még mindig nem oldotta meg a problémákat. De én hazudtam a felső vezetőknek, azt mondtam, hogy panaszkodik. Az volt a célom, hogy a felső vezetőkkel elhitessem, hogy nem érdemes őt művelni, és célomul tűztem ki, hogy tönkretegyem a vezetők róla alkotott képét. Így a vezetők nem tartanák sokra, nem művelnék őt, nekem pedig nem kellene aggódnom amiatt, hogy felülmúl engem. Mindent megtettem, amit csak tudtam, hogy rágalmazzam a nővéremet a hírnevem és a státuszom érdekében. Végtelenül alattomos és rosszindulatú voltam! Gyülekezetvezetőként harmonikusan kellett volna együttműködnöm a testvéreimmel, lehetővé téve, hogy kiegészítsük egymás erősségeit és gyengeségeit, és jól kellett volna teljesítenem a feladataimat és kötelességeimet. Nem kellett volna versenytársként kezelnem a testvéreimet. De engem csak a hírnevem és a státuszom érdekelt. Egyszerűen azt akartam, hogy én legyek az egyetlen, aki kiemelkedik, és hogy mások csodáljanak. A felszínen úgy tűnt, hogy felvállaltam a gyülekezet munkájának terhét, de nem volt istenfélő szívem. Amikor láttam, hogy a nővérem tehetséges, irigy lettem, és nem engedtem, hogy felülmúljon engem. Céljaim elérése érdekében még meg is tagadtam, hogy segítsek neki, noha tisztában voltam vele, hogy nehézségei vannak a kötelességében. Hajlandó voltam ártani a gyülekezet munkájának, csak hogy megóvjam a hírnevemet, a nyereségemet és a státuszomat. Megrémültem attól az arrogáns és rosszindulatú beállítottságtól, amit felfedtem. Nem törődtem a gyülekezet munkájával, hanem a saját dolgommal foglalkoztam. Isten ettől valóban undorodott. Arra gondoltam, hogy milyen gyorsan terjed a királyság evangéliuma, hogy milyen sok gyülekezetet alapítanak mindenütt, és hogy milyen sürgős szükség van arra, hogy több ember öntözze az újonnan érkezőket és vezesse a gyülekezeteket. De a gondolataim elvetemültek voltak. Csak a hírnevemet és a státuszomat igyekeztem megóvni, és amikor tehetséges embereket láttam, nemhogy nem műveltem őket, hanem kirekesztettem és elnyomtam őket. Szembefordultam Istennel, akadályoztam és megzavartam az evangelizációs munkát. A jó emberi mivoltú ember örülne, ha látná, hogy több ember felemelkedik, hogy együttműködjön a gyülekezeti munkában, és csak az antikrisztusok és a gonosz emberek érzik fenyegetve magukat, ha látnak másokat, akik rátermettebbek náluk, miközben támadják és kirekesztik őket, hogy megőrizzék a hírnevüket és státuszukat. Nem volt hely Isten számára a szívemben, és nem volt istenfélő szívem. Túlságosan nagyra értékeltem a hírnevet és a státuszt. Ambícióim és vágyaim beteljesítése érdekében manipulatív taktikákat alkalmaztam, hogy elnyomjam a nővéremet, és önkényesen cselekedtem. Ez a beállítottságom egy antikrisztus beállítottsága volt. Az önző és hitvány céljaim miatt nem segítettem a nővéremnek, hanem elnyomtam őt, és ezzel befolyásoltam a képességét, hogy jól végezze a kötelességeit. Rájöttem, hogy ellenállok Istennek, és ha így folytatom bűnbánat nélkül, akkor Isten biztosan elhagy. Ezután megnyitottam a szívemet Isten előtt, és imádkoztam, megbocsátást kérve Tőle. Arra is kértem Istent, hogy világosítson meg és világítson meg, hogy megértsem az Ő szándékát, és megtaláljam a gyakorlás útját.

Később Isten e szavait olvastam. „Ha valóban figyelmet tudsz tanúsítani Isten szándékai iránt, akkor tisztességesen tudsz majd bánni másokkal. Ha javasolsz egy jó embert, és lehetővé teszed számára, hogy képzést kapjon és végezzen valamilyen kötelességet, és így egy tehetséges emberrel gazdagítod Isten házát, akkor ezzel vajon nem könnyíted meg a munkádat? Vajon nem tanúsítasz ezzel hűséget a kötelességedben? Ez egy jótett Isten előtt; a vezetőkként szolgálóknak kell, hogy legyen legalább ennyi lelkiismeretük és értelmük. Akik át tudják ültetni az igazságot a gyakorlatba, azok el tudják fogadni azt, hogy Isten alaposan megvizsgálja, amit tesznek. Ha elfogadod Isten alapos vizsgálatát, akkor rendbe lesz téve a szíved. Ha mindig csak azért teszel dolgokat, hogy mások lássák, és mindig mások dicséretét és bámulatát szeretnéd kivívni, és nem fogadod el Isten alapos vizsgálatát, akkor vajon ott van-e még Isten a szívedben? Az ilyen embereknek nincs Istent félő szívük. Ne mindig saját magadért tegyél dolgokat, és ne fontolgasd állandóan a saját érdekeidet; ne fontolgasd az ember érdekeit, és ne gondolj a saját büszkeségedre, hírnevedre, illetve rangodra. Először Isten házának az érdekeit kell fontolóra venned, elsősorban ezekkel kell törődnöd. Figyelembe kell venned Isten szándékait, és kezdd annak az átgondolásával, hogy volt-e tisztátalanság a kötelességed végzésében, hogy hűséges voltál-e, elvégezted-e a feladataidat, minden tőled telhetőt megtettél-e, és vajon teljes szívvel gondoltál-e a kötelességedre, valamint az egyház munkájára. Fontolóra kell venned ezeket a dolgokat. Ha gyakran gondolsz rájuk és megfejted ezeket, akkor könnyebb lesz jól végezned a kötelességedet” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságának levetésével nyerheti el az ember). Miután elolvastam Isten szavait, rájöttem, hogy gyülekezetvezetőként Isten szándékát kell figyelembe vennem a kötelességeimben, mindig a gyülekezeti munkát helyezve előtérbe. Amikor jó képességű és munkaképességű testvéreket látok, nem szabad irigynek lennem és kizárnom őket a saját hírnevem, nyereségem és státuszom érdekében, hanem inkább ajánlanom és művelnem kell őket, és segítenem kell őket a jó kötelességvégzésben, hogy gyorsabban fejlődhessenek. Ez volt a kötelességem és a felelősségem. Isten szavai szerint kell gyakorolnom, meg kell szabadulnom a hírnév, a nyereség és a státusz kényszereitől, valamint az irigységtől, félre kell tennem a saját érdekeimet, őszintén kell művelnem a testvéreket, és jól kell végeznem a kötelességemet, hogy eleget tegyek Istennek. Miután megértettem Isten szándékát, elkezdtem kijavítani a szándékaimat, és folyamatosan emlékeztettem magam arra, hogy Isten utálja az irigységet. Amikor Marlene nővérrel ismét a munkáról beszélgettünk, megnyugodtam, hogy meghallgassam a beszédét, és igyekeztem minden tőlem telhetőt megtenni, hogy törődjek vele, és segítsek neki minden nehézségében, közösséget vállalva a saját hasonló tapasztalataimról. Megosztottam a munkámban használt jó módszereket is, és az eredményeink javulni kezdtek.

Egyszer Marlene nővér küldött nekem egy üzenetet, amelyben azt írta, hogy nagyon feldúlt, mert néhány újonnan érkezett még mindig nem vesz részt rendszeresen az összejöveteleken. Amikor megláttam az üzenetét, bűntudatom támadt, mert eszembe juttatta azt, amikor régebben irigy voltam rá. Akkoriban, amikor nehézségekbe ütközött a feladatai során, nemcsak hogy nem segítettem neki, de még a vezetők előtt meg is ítéltem, mondván, hogy mindig panaszkodik, miközben a kötelességét végzi. Az önzőségem mélyen megbántotta őt. Attól a naptól kezdve gyakran vigasztaltam és bátorítottam őt, mondogattam neki, hogy ne aggódjon, és aktívan dolgoztam vele. Már nem érdekelt, hogy az ő kötelességeinek eredményei nagyszerűbbek-e, mint az enyémek, vagy hogy ő jobban kiemelkedik-e, mint én. Nemsokára Marlene nővért választották meg az evangelizációs munka felügyeletére, és velem együtt ő volt a felelős a gyülekezetek evangelizációs munkájának nyomon követéséért. Amikor problémák vagy nehézségek merültek fel az evangelizációs munkában, megvitattuk a megoldásokat, és gyakran beszéltünk nyíltan, szívből. Nem éreztem többé irigységet iránta, és nem voltak többé akadályok közöttünk. Azóta a szívem megkönnyebbült. Tapasztalataim során rájöttem, hogy valóban fel kell hagynom a hírnév és a státusz iránti vágyammal, mert csak így tudom Isten követelményei szerint jól végezni a kötelességeimet. Nem akartam többé versenyezni a testvérekkel a hírnévért és a státuszért, mert tudtam, hogy minél inkább törekszem a hírnévre és a státuszra, annál távolabb kerülök Istentől. Ha így tennék, mindig csak romlott beállítottságban élnék, és nem lennék képes jól végezni a gyülekezeti munkát és jól végezni a kötelességeimet. Ezután, amikor a gyülekezetben újonnan érkezett, művelésre szoruló emberek voltak, mindent megtettem, hogy segítsek nekik. Bár néha még mindig az irigység jeleit mutattam, megvetettem magam. Megnyugtattam a szívemet, imádkoztam Istenhez, és kértem Istent, hogy óvja meg a szívemet, hogy többé ne korlátozzanak a romlott gondolatok. Miután így imádkoztam, a szívem békére lelt, nem voltam többé irigy másokra, nem féltem attól, hogy felülmúlnak engem, és csak segíteni akartam a testvéreimnek, jól együttműködni velük, és jól végezni a kötelességeimet.

Mindenható Isten szavai voltak azok, melyek lehetővé tették számomra, hogy felismerjem a romlott beállítottságomat: a tehetséges emberekkel szembeni irigységet, és hogy megtudjam, hogy Isten utálja az olyan embereket, mint én. Most már képes vagyok fellázadni a hús-vér testem ellen, Isten szavai szerint gyakorolni, őszintén segíteni és támogatni a testvéreimet, és olyan dolgokat tenni, amelyek a gyülekezet munkájának és a testvéreimnek javára válnak. Mindez Isten üdvössége.


31. Már nem aggódom amiatt, hogy lehet-e gyerekem

Igazából miután férjhez mentem, én is gondoltam a gyermekvállalásra, de a kötelességeim eléggé lefoglaltak, és úgy gondoltam, hogy ha lenne gyermekem, akkor a napjaim körülötte forognának, és nem lenne időm és energiám a kötelességeimre, ezért úgy döntöttem, hogy egyelőre nem vállalok gyermeket. Néhány évvel ezelőtt a szüleim megbetegedtek, és a halálukig nagyon lefoglalt a gondozásuk. És hirtelen olyan kételyem támadt, ami korábban soha nem volt. Eszembe jutott, hogy a szüleimnek ott voltam, hogy gondozzam őket, amikor betegek voltak, de azon tűnődtem, hogy ki lesz hajlandó velem törődni öregkoromban, vagy ha megbetegszem, ha nincsenek gyermekeim. De ez a gondolat csak időnként merült fel, és nem igazán befolyásolta a kötelességemet, így nem is nagyon figyeltem rá.

Aztán egy idő után hirtelen erős hasi fájdalmat éreztem. Olyan erős volt, hogy hánynom kellett tőle. Évek óta voltak menstruációs görcseim, de előtte soha nem fájt annyira. Elmentem a kórházba kivizsgálásra, adenomiózissal diagnosztizáltak, és fibrómákat találtak a méhemben, amelyek már öt centiméteresek voltak. Az orvos azt mondta, hogy ez az állapot kezelhetetlen, hogy a görcsök idővel egyre rosszabbak lesznek, és olyan fájdalmassá válhat, hogy akár az öngyilkosság is eszembe juthat, és hogy végül el kell távolítani a méhemet. Amikor az orvos megtudta, hogy még nincs gyermekem, arra biztatott, hogy gyorsan szüljek egyet, és azt mondta, hogy ha azután nem akarok gyermeket, akkor eltávolíttathatom a méhemet. Akkor nem sokat gondolkodtam rajta, és azt hittem, hogy az orvos csak túl komolyan veszi a dolgot. Miután hazaértem, sok információt találtam a neten erről a betegségről, és pénzt is szántam arra, hogy egy pekingi szakemberrel konzultáljak. Nem számítottam arra, hogy ez egy nehezen kezelhető állapot, és kiderült, hogy valóban nem gyógyítható. Vagy rendszeresen hormont kellett volna szednem, hogy kezeljem, és megakadályozzam a gyors súlyosbodását, vagy el kellett volna távolítani a méhemet. A következő néhány napban a hasam puffadt volt és fájt, amikor jártam, és alsó vérzésem volt. Látva az állapotom romlását, megmagyarázhatatlan félelmet és szomorúságot éreztem, és magamban azt gondoltam: „Ez a betegség idővel biztosan egyre rosszabb és fájdalmasabb lesz. Ha eltávolítják a méhemet, a harmincas éveim elején meddővé válok. De most még mindig vannak kötelességeim, és mindennap nagyon elfoglalt vagyok. Hogyan találjak időt vagy energiát arra, hogy gyermeket vállaljak? Emellett az Úr Jézus azt mondta: »Jaj a terhes és a szoptató anyáknak azokban a napokban!« (Máté 24:19). Isten emberiséget megmentő munkája hamarosan befejeződik, és a nagy katasztrófák is elérkeztek. Mi történne, ha elrontanám az esélyemet az igazságra való törekvésre és a megmenekülésre, mert gyermekem született? De ha most nem vállalok gyermeket, ha egyszer eltávolítják a méhemet, akkor többé nem leszek képes gyermeket szülni. Akkor ki fog gondoskodni rólam, amikor megöregszem?” Kétségbe voltam esve és szorongtam, az egészségi állapotom romlása és a méheltávolítás miatt aggódtam. Állandóan depressziós voltam, és nem voltam motivált a kötelességvégzésemben. A szívemet szörnyű kínok gyötörték. Imádkoztam Istenhez, és segítséget kértem Tőle a nehézségeimben. Hogyan tudnék úgy gyakorolni, hogy az összhangban legyen Isten szándékával?

Később olvastam Isten szavait. „Mondjátok csak, nem sorsszerű-e már az, hogy mikor fog valaki megbetegedni valamilyen betegségben, milyen lesz az egészsége egy bizonyos korban, és hogy el fog-e kapni valamilyen súlyos betegséget? Ez így van, és ez biztos, hadd mondjam el neked. Most nem fogunk arról beszélni, hogy Isten hogyan rendeli el előre a dolgokat számodra; az emberek külsője, arcvonásai, testalkata és születési dátuma mindenki számára világosan ismert. A nem hívő jósok, asztrológusok és azok, akik a csillagokból és az emberek tenyeréből tudnak olvasni, meg tudják mondani az emberek tenyeréből, arcából és születési dátumából, hogy mikor éri őket baj, és mikor éri őket valamilyen szerencsétlenség – ezek a dolgok már eleve meg vannak határozva. [...] hogy milyen lesz valakinek az egészsége egy bizonyos életkorban, és hogy eléri-e egy súlyos betegség, azt mind Isten rendezte el. A nem hívők nem hisznek Istenben, és keresnek valakit, aki ezeket a dolgokat tenyérben, születési dátumokban és arcokban látja, és elhiszik ezeket. Te hiszel Istenben, és gyakran hallgatsz prédikációkat és beszédeket az igazságról, tehát ha nem hiszed ezt, akkor nem vagy más, mint álhívő. Ha valóban hiszed, hogy minden Isten kezében van, akkor el kell hinned, hogy ezek a dolgok – súlyos betegségek, enyhébb betegségek és az egészség – mind Isten szuverenitása és intézkedései alá tartoznak. Egy súlyos betegség megjelenése és az, hogy milyen lesz valakinek az egészsége egy bizonyos életkorban, nem véletlenül történik, és ennek megértése pozitív és pontos megértést jelent” (Az Ige, VI. kötet – Az igazságra törekvésről. Hogyan kell törekedni az igazságra? (4.)). Isten szavait olvasva megértettem, hogy az ember születését, öregedését, betegségét és halálát Isten mind előre elrendelte. Azt, hogy az ember mennyi szenvedést él át élete során, mennyi betegséggel, nehézséggel, vagy mennyi áldással találkozik, Isten mind előre elrendelte, és ezt senki sem kerülheti el. Folyton azon aggódtam, hogy a betegségem súlyosbodni fog-e, hogy a fájdalom olyan elviselhetetlenné válik-e, hogy méheltávolításra lesz szükségem, és hogy milyen szenvedésekkel kell szembenéznem, ha a jövőben nem lesz gyermekem. Valójában mindezek az aggodalmak feleslegesek voltak. Ha tényleg el kell majd távolítani a méhemet, és nem lesz gyerekem, akkor ez lesz a sorsom. Ezt nem lehetett megoldani azzal, hogy aggódok és szorongok. Mindez Isten kezében van. Nyugodtan szembe kellett néznem vele, és alá kellett vetnem magam Isten szuverenitásának és elrendezéseinek. Ráadásul a betegségem nem élet-halál kérdése volt, és nem befolyásolta a jövőmet vagy a rendeltetési helyemet, így nem kellett volna azzal töltenem a napjaimat, hogy emiatt szorongok és idegeskedek. Abban a pillanatban a legfontosabb dolog az volt, hogy az igazságra törekedjek, Isten szándékát keressem ebben a helyzetben, és megtanuljam alávetni magamat Isten szuverenitásának és elrendezéseinek. Erre gondolva kevésbé szorongtam. De ahogy telt az idő, néha mégis elgondolkodtam: „Mi van, ha meddővé válok, és nem lesz gyerekem? Akkor mit fogok csinálni, amikor megöregszem, vagy ha megbetegszem? Most kellene gyermeket vállalnom? De vajon a gyermekvállalás hatással lesz-e az igazságra való törekvésemre és az üdvösségemre?”

Ezután Isten szavait olvastam. „A házasságot illetően: el kell engedned azokat a terheket, amelyeket el kell engedni. Szabadságodban áll az egyedüllétet választani, szabad vagy a házasságkötést választani, és arra is szabad vagy, hogy sok gyermek vállalása mellett dönts. Bármi legyen is a döntésed, szabadságodban áll. Egyfelől, ha a házasságkötés mellett döntesz, az nem azt jelenti, hogy ezzel viszonoztad a szüleid jóságát vagy teljesítetted gyermeki kötelességedet; természetesen, ha az egyedüllétet választod, az sem azt jelenti, hogy ellene szegülsz a szüleidnek. Másfelől, ha a házasságkötést vagy sok gyermek vállalását választod, az nem lázadás Istennel szemben és nem is ellenszegülés Neki. Nem leszel elítélve miatta. Az egyedülálló lét választása sem lesz ok arra, hogy Isten végül üdvösséget adjon neked. Röviden: akár egyedülálló, akár házas, akár sokgyermekes szülő vagy, Isten nem e tényezők alapján fogja meghatározni, hogy végül megmenthető vagy-e. Isten nem a családi állapotodat és hátteredet nézi, hanem csakis azt figyeli, hogy törekszel-e az igazságra, hogy miként állsz a kötelességeid végzéséhez, hogy mennyit fogadtál el és mennyinek vetetted alá magadat az igazságból, és hogy az igazságalapelvek szerint cselekszel-e. Isten a végén a családi állapotodat is félreteszi majd, hogy megvizsgálja, milyen úton jársz az életben, milyen alapelvek szerint élsz, és hogy milyen szabályokat követve élsz túl, és e döntéseid alapján határozza majd meg, hogy megment-e téged. [...] Azt, hogy hány gyermeked legyen, miután házasságot kötöttél, Isten eleve elrendelte, de magad is eldöntheted az aktuális körülményeid és a törekvéseid alapján. Isten nem ír elő neked szabályokat. Tegyük fel, hogy milliomos, multimilliomos vagy milliárdos vagy és ezt mondod: »Nekem nem jelent problémát, ha van nyolc-tíz gyerekem. Ha egy rakás gyereket nevelek is, az sem fogja elvonni az energiámat a kötelességeim végzésétől.« Ha nem tartasz a zűrzavartól, csak rajta, legyen ennyi gyermeked; Isten nem fog elítélni miatta. Isten nem fogja megváltoztatni az üdvösségedhez való viszonyulását amiatt, ahogyan te a házassághoz viszonyulsz. Így van ez. Világos? (Igen.)” (Az Ige, VI. kötet – Az igazságra törekvésről. Hogyan kell törekedni az igazságra? (16.)). Isten szavait olvasva hirtelen megértettem, hogy a házasság és a gyermekvállalás egy olyan szabadság, amelyet Isten adott az embereknek. Isten nem ítéli el az embereket csak azért, mert megházasodnak vagy gyermeket vállalnak. Isten elsősorban egy ember kötelességhez való hozzáállása alapján ítéli meg, hogy az illető megmenekülhet-e, és az alapján, hogy törekszik-e az igazságra, aláveti-e magát az igazságnak. Még ha valaki nem is házasodik meg, és nem vállal gyermeket, ha nem törekszik az igazságra, és nem oldotta fel a romlott beállítottságát, akkor végül nem fog megmenekülni. A valóságban Isten nem az ember látható áldozatait vagy tetteit nézi. Az emberek dönthetnek úgy, hogy gyermeket vállalnak, vagy egyedülállók maradnak, és nem számít, hogy milyen döntést hoznak ebben a kérdésben, Isten nem ítéli el őket. Ez az emberek szabadsága és joga. Az ilyen kérdéseket azonban az egyén tényleges helyzetére kell alapozni. Ha a házasság és a gyermekvállalás befolyásolja az egyén igazságra való törekvését és kötelességét, akkor félre kell tennie ezeket a dolgokat, és a kötelességeit kell előtérbe helyeznie. A mostani egy döntő fontosságú pillanat Isten emberiséget megmentő munkájában, és csak akkor van esélyem a megmenekülésre, ha jól végzem a kötelességemet, és az igazságra törekszem. Ha csak azért szülnék gyermeket, hogy majd később ő gondoskodjon rólam, és minden energiámat a gyermekem nevelésére fordítanám, akkor ez mind az igazságra való törekvésemet, mind a kötelességemet befolyásolná. A gyermekvállalás Istentől kapott szabadság és jog, de meg kellett határoznom, hogy mi a fontosabb, és most az igazságra való törekvés és annak elnyerése a legfontosabb. Amikor erre gondoltam, a felszabadultság érzése járta át a szívemet, és tudtam, hogyan kezeljem a házasság és a gyermekvállalás kérdését.

Amikor hajlandó lettem alávetni magam, egy rokonom egy nap hirtelen megkeresett azzal, hogy van egy hely, ahol ingyenes testkondicionáló kezeléseket kínálnak, és megkérdezte, hogy van-e kedvem elmenni. Történetesen éppen nem voltam túlságosan elfoglalva a kötelességemmel, ezért úgy döntöttem, hogy elmegyek és megnézem. Néhány hónappal később váratlanul javult az állapotom. Elmentem a kórházba kontrollvizsgálatra, és a jelentés szerint a fibrómák három centiméteresre zsugorodtak. Soha nem gondoltam volna, hogy az állapotom javulni fog anélkül, hogy egyetlen fillért is költenék rá. Szívem mélyéből hálát adtam Istennek. Amikor az egészségügyi központba mentem a kezelésre, láttam, hogy az ott lévő emberek többsége idős férfi vagy nő, és megkérdeztem tőlük, hogy vannak-e gyermekeik, akik gondoskodnak róluk. Néhányan azt mondták, hogy a gyermekeik nemcsak hogy nem gondoskodnak róluk, hanem a nyugdíjukat is arra kell fordítaniuk, hogy támogassák őket. Néhányuknak, akik majdnem hetvenévesek voltak, még mindig gondoskodniuk kellett az unokáikról, ők vitték az iskolába és hozták el onnan őket. Rettegtek attól, hogy megbetegednek, mert féltek, hogy a gyerekeik neheztelnének rájuk, ezért gyakran jöttek kezelésre. Hirtelen rájöttem, hogy a gyermekvállalás nem feltétlenül jelenti azt, hogy valaki gondoskodni fog rólad, valójában amikor az ember megöregszik, lehet, hogy végül neki kell gondoskodnia a gyermekeiről és az unokáiról.

Később még többet olvastam Isten szavaiból, és a szívem még jobban felderült. „Mi a gyermeknevelés célja? Nem a saját céljaid érdekében történik, hanem ez olyan felelősség és kötelezettség, amelyet Isten adott neked. Az egyik szempont az, hogy a gyermeknevelés az emberi ösztönhöz tartozik, míg más szempontból ez az emberi felelősség része. Ösztönből és felelősségérzetből döntesz amellett, hogy gyermekeket hozol a világra, nem pedig amiatt, hogy felkészülj az öregkorra, és gondoskodjanak rólad, amikor idős vagy. Nem ez a helyes álláspont? (De igen.) A gyermektelen emberek vajon elkerülhetik az öregedést? Az öregedés feltétlenül azt jelenti vajon, hogy az ember nyomorult lesz? Nem feltétlenül, igaz? A gyermektelen emberek attól még megélhetik az öregkort, néhányan közülük pedig még egészségesek is, élvezik a kései éveiket, és békében mennek a sírba. Vajon a gyermekesek egész biztosan boldogan és egészségben élvezhetik a kései éveiket? (Nem feltétlenül.) Ezért hát az öregkort megérő szülők egészségének, boldogságának és élethelyzetének, valamint az anyagi életük minőségének valójában kevés köze van ahhoz, hogy gyermekeik gyermeki hűséggel viseltetnek-e irántuk, és a kettő között nincs közvetlen kapcsolat. A te időskori élethelyzeted, életminőséged és fizikai állapotod azzal kapcsolatos, amit Isten rendelt el a számodra, valamint azzal az életkörnyezettel, amelyet Ő rendez el számodra, és ezek nem állnak közvetlen kapcsolatban azzal, hogy a gyermekeid gyermeki hűséget tanúsítanak-e vagy sem. A gyerekeid nem kötelesek felelősséget vállalni a te élethelyzetedért a kései években. Nem így van? (De igen.) [...] Felelősséget kell vállalnod és viselned kell a terhet a saját életedért és túlélésedért mindaddig, amíg képes vagy rá, és nem szabadna ezt másokra hárítanod, legkevésbé a gyermekeidre. Proaktívan és helyesen kell szembenézned az élettel a gyermekeid társasága és segítsége nélkül, és még ha távol is vagy a gyermekeidtől, akkor is képes vagy egyedül szembenézni mindazzal, amit csak hoz az élet” (Az Ige, VI. kötet – Az igazságra törekvésről. Hogyan kell törekedni az igazságra? (19.)). „Azt, hogy a szülők és gyermekeik sorsa mennyire kapcsolódik egymáshoz, és mennyit nyerhetnek a szülők a gyermekeiktől, a nem hívők úgy hívják, hogy »támogatásban részesülni« vagy »nem részesülni támogatásban«. Mi nem tudjuk, hogy ez mit jelent. Végső soron azt, hogy az ember támaszkodhat-e a gyermekeire, egyszerűen fogalmazva Isten rendeli el előre és határozza meg. Nem úgy van, hogy minden pontosan úgy alakul, ahogy te szeretnéd. Természetesen mindenki azt akarja, hogy jól menjenek a dolgok, és hasznot akar húzni a gyerekeiből. De miért nem tűnődtél el azon soha, hogy vajon ezt a sorsot szánták-e neked, hogy ez van-e megírva a sorsodban? Hogy meddig fog tartani a közted és a gyermekeid közötti kötelék, hogy az életedben végzett bármely munka kapcsolódni fog-e a gyermekeidhez, hogy Isten elrendezte-e, hogy a gyermekeid részt vegyenek az életed jelentős eseményeiben, és hogy a gyermekeid azok között lesznek-e, akik részesei lesznek annak, amikor megtapasztalsz egy fontos életeseményt – mindezek Isten elrendelésén múlnak. Ha Isten nem úgy rendelte, akkor miután felnőttkorig nevelted a gyermekeidet, még ha nem is kergeted el őket a háztól, maguktól el fognak menni, ha eljön az ideje. Ez olyasmi, amit az embereknek át kell látniuk. Ha nem tudod átlátni ezt a dolgot, akkor mindig személyes vágyakhoz és igényekhez ragaszkodsz majd, továbbá különféle szabályokat hozol és különféle ideológiákat fogadsz el a saját fizikai élvezeted kedvéért. Mi fog történni végül? Megtudod majd, amikor meghalsz. Sok ostobaságot tettél az életed során, és sok valószerűtlen dologra gondoltál, amelyek nem felelnek meg a tényeknek vagy Isten elrendelésének” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Isten szavain keresztül megértettem, hogy a gyermekvállalás egy emberi ösztön, és egyben felelősség is, és hogy az embernek nem szabad a gyermekeire hagyatkoznia, hogy öregkorában gondoskodjanak róla. Hogy milyenek lesznek az ember utolsó évei, hogy több szenvedéssel vagy több egészséggel és boldogsággal járnak-e, azt nem az dönti el, hogy vannak-e gyermekei, hanem az, hogy mit rendelt el előre Isten. Az embereknek saját lehetőségeikhez mérten felelősséget kell vállalniuk az idős korukért, önállóan kell szembenézniük az élet kihívásaival, és nem szabad a gyermekeikre hagyatkozniuk ezekben a dolgokban. Magamon elgondolkodva rájöttem, hogy amikor megbetegedtem, aggódtam, hogy milyen súlyos az egészségi állapotom. Ha eltávolítanák a méhemet, nem lehetne gyerekem, és akkor ki fog gondoskodni rólam, amikor megöregszem vagy megbetegszem? Ezért az idegeskedés és a szorongás állapotában éltem. Ehhez a hagyományos gondolathoz ragaszkodtam: „nevelj gyerekeket, hogy öregkorodban gondoskodjanak rólad”, és eszerint a gyermekvállalásom célja az lenne, hogy biztosítsam a stabilitást öregkoromra, és hogy valaki gondoskodjon rólam, amikor megöregszem. Eszerint az elképzelés szerint csak azért szülnék gyerekeket, hogy igényeket támasszak velük szemben. Csak a saját érdekemre figyeltem, és ez egy teljesen önző látásmód volt. Ráadásul azt, hogy az egyes emberek hogyan töltik az öregkorukat, Isten már eleve elrendelte, és ennek semmi köze ahhoz, hogy vannak-e gyermekeik. Vannak olyan idős emberek, akik egészségesek, és kapnak nyugdíjat, de a gyermekeik tele vannak adósságokkal, ezért a szülők egyáltalán nem szorulnak rá, hogy a gyermekeik gondozzák őket, ehelyett valójában ők támogatják a gyermekeiket. Néhány ember esetében, miután megöregszenek és megbetegszenek, a gyermekeiknek nincs emberi mivolta, és nem hajlandóak gondoskodni róluk, és amikor megbetegszenek, egyéb rokonaik segítenek a gondozásukban. A gyermekvállalás nem garantál biztonságot. Az, hogy az ember hogyan éli meg az öregkorát, és hogy a gyermekei mellette vannak-e vagy gondozzák-e, mind Isten előre elrendelésétől függ. Mivel a férjem máshol dolgozott, én pedig a kötelességemet végeztem, bár senki sem volt velem, aki gondoskodott volna rólam, megtanultam Istenre hagyatkozni, amikor beteg és gondterhelt voltam. Isten szavai vezettek át a nehézségeimen. Sokat javult az egészségem. Mindez Isten kegyelme és irgalma volt. Még ha a jövőben nem is lesznek gyermekeim, Istenre hagyatkozva akkor is jól élhetek. Régebben mindig azon aggódtam, hogy mit fogok tenni, ha nem lesznek gyermekeim, akik majd gondoskodnak rólam, emiatt szorongtam és aggódtam, és még a motivációt is elvesztettem, hogy a kötelességemet végezzem. Ezzel csak fájdalmat okoztam magamnak, és nem bíztam Isten szuverenitásában! Hittem Istenben, de nem bíztam Benne, és nem értettem az Ő szuverenitását. A Sátán hagyományos kultúrája szerint éltem. Vajon nem voltak az én nézeteim ugyanolyanok, mint az álhívőkéi? Miután megértettem ezeket a dolgokat, megkönnyebbültem. Nem szabad aggódnom a jövő miatt, és Isten kezére kell bíznom magam. Nem számít, milyen lesz életem alkonya, alá fogom vetni magam Isten szuverenitásának és elrendezéseinek. A kötelességem végrehajtása, hogy Istennek eleget tegyek és az üdvösségre törekedjek, a legfontosabb dolog, és egyben a legrealisztikusabb is.

Később olvastam egy másik passzust Isten szavaiból. „Ha a legjobb éveidet azzal töltöd, hogy azon gondolkodsz, hogyan találj jó munkahelyet vagy hogyan keress társat, remélve, hogy élvezheted a hús-vér test életét, miközben hiszel Istenben, hogy mindkettőt megteheted egyszerre, akkor lehet, hogy néhány év elteltével párt találsz magadnak, megházasodsz, gyermekeid lesznek, otthont és karriert építesz, de semmit nem nyertél azzal, hogy mindezen évek során hittél Istenben, semmilyen igazságot nem nyertél, a szívedet üresnek érzed majd, és a legszebb éveid addigra már tovatűntek. Amikor negyvenévesen visszatekintesz, addigra már lesz családod, lesznek gyermekeid, és nem leszel egyedül, de a családodat el is kell tartanod. Ez egy olyan béklyó, amelyből nem szabadulhatsz. Ha végezni akarod a kötelességedet, úgy kell megtenned, hogy közben megbéklyóznak a családod láncai. Bármekkora is a szíved, nem tudsz mindkét szerepben megfelelni – nem leszel képes teljes szíveddel követni Istent és jól végezni a kötelességedet. Sok ember van, aki elhagyja a családját és a világi dolgokat, de miután már néhány éve hisznek Istenben, még mindig csak a hírnevet, a nyereséget és a státuszt hajszolják. Nem nyerték el az igazságot, és még igazi tapasztalati bizonyságtételük sincs. Ez annyi, mintha az idejüket vesztegetnék. Amikor most a kötelességüket végzik, az igazságnak még egy apró részét sem értik, és amikor történik velük valami, nem tudják, hogyan tapasztalják meg – ezért nyafogni kezdenek, és súlyos megbánás tölti el őket. Amikor visszagondolnak a kezdetekre, a sok fiatalra, akik együtt élték a gyülekezeti életet, végezték a kötelességüket, himnuszokat énekeltek és együtt dicsőítették Istent, arra gondolnak, milyen szépek is voltak azok a napok, és mennyire szeretnének visszatérni abba az időbe. Sajnos ebben a világban a megbánásra nincs gyógyír. Senki nem forgathatja vissza az idő kerekét, hiába szeretné. Nem lehet visszamenni a kezdetekhez és újraélni az életet. Ezért van az, hogy ha egy alkalom egyszer elmúlt, többé nem tér vissza. Egy ember élete mindössze néhány évtizeden át tart, és ha elmulasztod az igazságra való törekvésnek ezt az optimális idejét, utána hiába fogod bánni. [...] Most éppen időben vagytok ehhez a nagy pillanathoz – Isten az ítélet munkáját végzi az utolsó napokban. Ez az egyetlen alkalom arra, hogy Isten megmentse és tökéletessé tegye az embereket. Ti mind a kötelességeteket teszitek Isten királyságevangéliuma terjedésének ebben a kulcsfontosságú pillanatában. Ez valóban a ti kivételes felmagasztalásotok Isten által. Bármilyen területet tanulmányoztál, bármilyen tudományterületet ismersz, bármilyen adottsággal vagy szakértelemmel rendelkezel, Isten mindenképpen kegyelmet tanúsít irántad azáltal, hogy megengedi, hogy e szakértelmed segítségével kötelességet végezz az Ő házában. Ilyen lehetőséghez nehéz hozzájutni” (Az Ige, III. kötet – Az utolsó napok Krisztusának beszédei. Nagy jelentőségű, hogy megfizessük az árat az igazság elnyeréséért). Az, hogy az utolsó napokban Isten megmenti az emberiséget, az utolsó lehetőség. Nem lesz második vagy harmadik esély. Most különösen döntő fontosságú időszak van, amikor Isten kifejezi az igazságot, hogy megmentse és tökéletesítse az embereket. Az a tény, hogy az életem ilyen korai szakaszában el tudtam fogadni Isten utolsó napokbeli munkáját, hogy teljes mértékben, mindenféle teher és kötöttség nélkül a kötelességeimnek tudtam szentelni magam, és hogy az igazságra és a beállítottságbeli változásra is tudtam törekedni a kötelességeimben, valóban Isten kegyelme. Időm és energiám legjavát az evangélium hirdetésére, az igazságra és az üdvösségre való törekvésre kell szánnom. Ha gyermeket akarnék vállalni, mivel a szüleim már elhunytak, és a férjem és a családja nem hisznek Istenben, senki sem tudna segíteni a gyermek gondozásában, egyedül kellene gondoskodnom róla és kielégítenem a különböző szükségleteit. A gondolataimat a gyermekem uralná, és ez még több terhet és kötöttséget rakna rám. Nagyon kevés időm és energiám lenne az igazságra való törekvésre és a kötelességeim végzésére. Ha minden időmet és energiámat a gyermekvállalásra fordítanám, elszalasztanám ezt az optimális lehetőséget, hogy Isten tökéletesítsen engem. A végén nem szerezném meg az igazságot, nem végezném jól a kötelességeimet, tönkretenném az esélyemet az üdvösségre, és akkor már túl késő lenne megbánni.

Később olvastam egy másik passzust Isten szavaiból, ami mélyen megérintette a szívemet. Mindenható Isten azt mondja: „A nem hívők nem értik, mi az ember által az életében megtehető legjelentőségteljesebb dolog, de ti némileg értitek ezt, nemde? (Igen.) Annak elfogadása, amit Isten rátok bízott, és a saját küldetésetek teljesítése – ezek a legfontosabb dolgok. Az általatok most végzett kötelességek értékesek! Lehet, hogy most nem látod az eredményeket, és lehet, hogy éppen most nem érnek nagy hatások miattuk, azonban nemsokára gyümölcsöt teremnek. Hosszú távon, ha jól lesz elvégezve ez a munka, akkor az emberiséghez való hozzájárulását lehetetlen lesz pénzzel mérni. Az ilyen tényleges bizonyságok bármi másnál becsesebbek és értékesebbek, és az egész örökkévalóságon át megmaradnak. Ezek minden Istent követő ember jótettei, és érdemes emlékezni rájuk. Az ember életében az Istenbe vetett hiten, az igazságra való törekvésen, valamint teremtett lényként a kötelessége megfelelő végzésén kívül minden üres, és nem érdemes emlékezni rá. Vigyél bár véghez eget rengető hőstetteket; menj bár el a Holdra és vissza; tegyél bár az emberiség javára váló vagy annak segítő tudományos felfedezéseket, ezek mind hiábavalóak és elmúlnak. Mi az egyetlen dolog, ami nem fog elmúlni? (Isten szava.) Csakis Isten szava, az Istenről tett bizonyság, a Teremtőről tanúságot tevő bizonyságtételek és munkálatok, valamint az emberek jó tettei azok, amelyek nem fognak elmúlni. Ezek a dolgok örökké megmaradnak, és rendkívül értékesek. Vessétek hát le az összes megkötéseteket, vigyétek véghez ezt a hatalmas vállalkozást, és ne engedjétek, hogy bárki, bármilyen esemény vagy bármely dolog korlátozzon benneteket; őszintén áldozzátok fel magatokat Istenért, és tegyétek bele minden energiátokat, illetve erőfeszítéseteket a kötelességeitek végrehajtásába. Ez az a dolog, amit Isten a leginkább megáld, és ez minden mennyiségű szenvedést megér!” (Az Ige, III. kötet – Az utolsó napok Krisztusának beszédei. Az élet értéke csak a teremtett lény kötelességének jó végrehajtásában rejlik). Isten szavaiból megértettem, hogy egy teremtett lény kötelességeinek végzése, a saját erőnk felajánlása a királyság evangéliumának terjesztésére, és az, hogy minél több embert Isten elé viszünk, a legbecsesebb dolgok, és azok a dolgok, amelyek leginkább megkapják Isten jóváhagyását. Megtanultam szövegalapú kötelességeket végezni, és több jó tapasztalati tanúságtétel-cikket kiválasztani, hogy tanúságot tegyek Isten embereken végzett munkájának eredményeiről, lehetővé téve, hogy több ember megismerhesse Istent, és visszatérhessen az Ő jelenlétébe. Ez bizonyságtétel Istennek, valami, amit Isten jóváhagy, és bármilyen szenvedést is kell elviselnem ezért, megéri. Isten emberiséget megmentő munkája hamarosan befejeződik, és a nagy katasztrófák már elkezdődtek. Még azt sem tudtam, hogy mi fog holnap történni, vagy hogy mikor fog lecsapni a katasztrófa, mégis a jövőt tervezgettem, és azon gondolkodtam, hogy gyereket vállalok, hogy majd gondoskodjon rólam öregkoromban. Teljesen felesleges szoronganom és aggódnom a jövővel kapcsolatban. Megtanultam teljesen a kötelességeimnek szentelni magam, mindenféle teher és kötöttségek nélkül. Az igazságra és a beállítottságbeli változásra is törekedhek, miközben a kötelességeimet végzem. Ez mind Isten kegyelme. Meg kell becsülnöm ezt a mostani lehetőséget, hogy az igazságra és az üdvösségre törekedjek, és minden energiámat és időmet a kötelességeimnek és az Istenről való tanúságtételnek kell szentelnem. Ha meg tudok érteni néhány igazságot, és Isten megmenthet, akkor az életem nem volt hiábavaló. Miután megértettem ezeket a dolgokat, elengedtem a szívemben lévő szorongást és aggodalmakat, és nagyobb hitet nyertem, hogy a jó kötelességvégzésért éljek. Hála Istennek!


32. Az evangélium hirdetése apámnak

Gyermekként lettem hívő, és elhatároztam, hogy egész életemben az Urat fogom szolgálni. Miután felnőttem, három évig jártam teológiára. Később elfogadtam Mindenható Isten utolsó napokbeli munkáját. Miután elfogadtam az evangéliumot, azonnal meg akartam osztani apámmal az Úr visszatérésének jó hírét. Ő diakónus volt egy helyi gyülekezetben, jól ismerte a Bibliát, évek óta szolgálta az Urat, és szeretetteljes volt másokkal. Jámbor keresztény volt. Úgy gondoltam, örömmel fogadja majd, ha meghallja, hogy az Úr visszatért.

Amikor aznap este hazaértem, elmondtam neki: „Az Úr Jézus, akire vártunk, visszatért. Igazságokat fejez ki, és az ítélet munkáját végzi, amely Isten házával kezdődik. El kell fogadnunk az utolsó napokbeli munkáját, hogy megtisztuljunk, és bejussunk a királyságába.” Meglepetésemre azt tanácsolta: „A Biblia azt prófétálja, hogy az utolsó napokban hamis krisztusok fogják félrevezetni az embereket, ezért légy óvatos és légy résen. Van bibliai alapja annak, amit az Úr visszatéréséről és az ítélet munkájáról mondasz? Ha nincs, ne dőlj be neki!” Elővettem egy Bibliát, és azt mondtam: „Természetesen van. Legalább 200 vers említi, hogy az Úr eljön, hogy véghezvigye az ítéletét, mint például... »Mert eljön, hogy ítélkezzék a földön. Igazságosan ítéli a világot, pártatlanul a népeket« (Zsoltárok 98:9). És Jánosnál ez áll: »Az Atya nem is ítél meg senkit, hanem az ítéletet egészen a Fiúnak adta át« (János 5:22). »Aki elvet Engem, és nem fogadja el az Én beszédeimet, annak van ítélő bírája: az az ige, amelyet szóltam, az ítéli el őt az utolsó napon« (János 12:48). Péter első levelében pedig ez van: »Mert itt van az idő, amikor elkezdődik az ítélet Isten háza népén« (1Péter 4:17). Ezek a versek azt mutatják, hogy az Úr testté lesz az utolsó napokban, hogy kifejezze az igazságot, és elvégezze az ítélet munkáját.” Ő így válaszolt: „Testté lesz? Én csak azt láttam a Bibliában, hogy felhőn jön el. »Íme, eljön a felhőkön, és meglátja minden szem, azok is, akik átszegezték, és jajgatni fog Miatta a föld minden nemzetsége« (Jelenések 1:7). Soha nem láttam semmit a Bibliában arról, hogy az Úr testben jönne el. Kizárt, hogy az utolsó napokban testben végezné az ítélet munkáját!” Ekkor ezt a közösséget osztottam meg vele: „Sok prófécia szól az Úr eljöveteléről, nemcsak arról, hogy felhőn jön, hanem arról is, hogy titokban, testben jön el. Ahogy az Úr Jézus mondta: »Ti is legyetek készen, mert abban az órában jön el az Emberfia, amelyikben nem is gondoljátok!« (Lukács 12:40). »Íme, eljövök, mint a tolvaj« (Jelenések 16:15). »Ahogyan a villámlás keletről támad, és ellátszik nyugatig, úgy lesz az Emberfiának az eljövetele is« (Máté 24:27). És a Lukács 17:24-25-ben ez áll: »Mert ahogyan a villámlás, amely az égbolt egyik részéből kivillan, egészen a másik részig világít az ég alatt, úgy lesz majd az Emberfia is, az Ő napján. Előbb azonban még sokat kell szenvednie és megvettetnie ettől a nemzedéktől.« Az Úr Jézus sokszor említette az Emberfia eljövetelét, és mindegyik az Úr testben való eljövetelére utalt. Ha az eljövetelét arra határoljuk be, hogy felhőn érkezik, hogyan teljesednének be azok a próféciák, amelyek szerint titokban jön el? Valójában az Úr kétféleképpen jön el az utolsó napokban. Először megtestesül, és titokban jön el, hogy elvégezze az ítélet munkáját, amely Isten házával kezdődik, aztán pedig felhőn jön el, és megjelenik minden népnek. Ha nem nézzük a titkos eljöveteléről szóló próféciákat, csak azokat, amelyek szerint felhőn jön, az egyoldalú és önkényes, és könnyen elszalaszthatjuk az esélyt az Úr fogadására.” Apám csak a homlokát ráncolta, anélkül hogy szólt volna, aztán dühösen félbeszakított: „Elég volt! Kiskorom óta olvasom a Bibliát, és évek óta szolgálom az Urat. Nem tudok talán többet nálad? Mit tudsz te mindössze három év teológia után?” Láttam, hogy pillanatnyilag nem tud megnyugodni, és a vele való további beszélgetés nem hozna eredményt. Így hát visszamentem a szobámba. Ezután még néhányszor megpróbáltam, de ő továbbra is ellenállt, sőt azt mondta: „Elég hinni az Úrban. Nincs szükségünk más tanításokra. Ha nem hallgatsz el, takarodj a házból!” Megdöbbentem, és nagyon felzaklatott, hogy ilyet tesz. Fiatal kora óta hitt az Úrban, és sok éve szolgálta Őt, másokkal pedig különösen gyengéd és alázatos volt. Mindig is vágyott az Úr eljövetelére, de most, hogy Ő megérkezett, apám a Biblia betűjéhez ragaszkodott anélkül, hogy keresett volna, sőt dühbe gurult. Úgy éreztem, apám igazán makacs. Csalódott voltam, és vesztettem a magabiztosságomból az evangélium hirdetését illetően, amikor láttam, hogy apám, aki olyan jártas a Bibliában, ennyire megrekedt az elképzeléseiben.

Amikor néhány testvér megtudta ezt, küldtek nekem néhányat Isten szavai közül, hogy bátorítsanak. Isten ezen szavait olvastam: „Tudatában vagy a vállaidra nehezedő súlynak, a megbízatásodnak és a felelősségednek? Hol van a történelmi küldetéstudatod? Hogyan fogsz a következő kor gazdájaként megfelelően szolgálni? Erősen tudatában vagy gazda voltodnak? Hogyan kellene megmagyarázni a »mindenek gazdája« jelentését? Valóban minden élőlény és minden fizikai dolog gazdája a világon? Milyen terveid vannak a munka következő szakaszának folytatására? Hány ember vár rád, hogy pásztorold őket? Nehéz a feladatod? Ők szegények, szánalomra méltók, vakok és tanácstalanok, és jajgatnak a sötétségben – merre van az út? Mennyire áhítoznak a világosságra, amely mint egy hullócsillag, hirtelen alászáll, és eloszlatja a sötétség erőit, amelyek már oly sok éve elnyomás alatt tartják az embert! Nyughatatlanul reménykednek, és éjjel-nappal epekednek ez után – ki ismerheti meg ezt teljesen? Még azon a napon is, amikor a fény tovasuhan, ezek a mélységesen szenvedő emberek tovább raboskodnak egy sötét tömlöcben a szabadulás reménye nélkül – mikor szűnik meg a sírásuk? Rettenetes eme törékeny lelkek szerencsétlensége, akik sohasem pihenhettek meg, és akiket régóta ebben a megkötözött állapotban tartottak a könyörtelen kötelékek és a dermedt történelem. Ki hallotta hát meg a jajveszékelésük hangját? Ki látta a nyomorúságos állapotukat? Eszedbe jutott valaha, hogy milyen bánatos és aggódó Isten szíve? Hogyan tudja elviselni az ártatlan emberiség látványát, amit a saját kezével teremtett, miközben az emberiség ilyen kínokat szenved el? Elvégre az emberi lények áldozatok, akiket megmérgeztek. És jóllehet az ember a mai napig fennmaradt, ki gondolta volna, hogy az emberiséget már rég megmérgezte a gonosz? Már elfelejtetted, hogy te is az áldozatok egyike vagy? Nem akarsz azért küzdeni Isten iránti szeretetedből, hogy megmentsd mindezeket a túlélőket? Nem akarod minden erődet annak szentelni, hogy visszafizesd Istennek, Neki, aki úgy szereti az emberiséget, akár a saját testét és vérét?” (Az Ige, I. kötet – Isten megjelenése és munkája. Hogyan kell a jövőbeni küldetésedhez hozzáállnod?). Isten szavai igazán bátorítóak voltak számomra. Most még sokan nem ismerik Isten munkáját, és vallási elképzelések kötik meg őket, így nem keresnek és nem vizsgálódnak, bár hallják az Úr visszatérésének hírét. Sötétségben vannak, és nem táplálják őket Isten szavai. Abban a szerencsében volt részem, hogy hallhattam Isten hangját, és követhetem a Bárány lépteit, ezért felelősségem és kötelességem megosztani velük a királyság evangéliumát. Így ők is meghallhatják Isten hangját, és elragadtatnak az Ő trónja elé, megtisztítást és üdvösséget nyerve Isten szavaitól. Ez Isten szándékának figyelembevétele. Apám régi, igaz hívő volt az Úrban, és mindig is vágyott az Úr visszatérésére. Csak túl szorosan kötötték a vallási elképzelések, így természetes volt, hogy nem tudta azonnal elfogadni. Tudtam, hogy Istenre kell hagyatkoznom, és szeretettel kell továbbra is bizonyságot tennem neki Isten utolsó napokbeli munkájáról, hogy teljesítsem a feladatomat.

Apám hozzáállása az ötödik napon kissé megenyhült, így tovább hirdettem neki az evangéliumot, bizonyságot téve Isten utolsó napokbeli ítélő munkájáról. Komoran így szólt: „Az Úrba vetett hitünkben a szívünkkel való hit és a szánkkal való megvallás azt jelenti, hogy megigazulunk, és hit által üdvözülünk. Az Úr magára vette a bűneinket, így amikor eljön, közvetlenül a mennyek országába visz fel minket. Nincs szükségünk arra, hogy Isten eljöjjön az ítélet munkáját végezni.” Közösséget vállaltam vele arról, hogy az Úrba vetett hitünk által a bűneink megbocsáttattak, de mi még mindig folyton vétkezünk, és megvalljuk a bűneinket. Nem szabadultunk meg a bűntől. „Apa, gondolj csak bele: gyakran mondod az embereknek, hogy legyenek alázatosak és türelmesek, és te szelíd vagy másokkal, de itthon dühös leszel Anyára, és sokat vitatkozol vele. Nem tudod betartani az Úr tanításait…” Dühösen félbeszakított, és nem hagyta, hogy többet mondjak. Másnap találtam egy másik alkalmat, hogy beszélgessek vele: „Apa, az Úr azt tanítja nekünk, hogy szeressük ellenségeinket. Én nem az ellenséged vagyok, hanem a fiad. Én csak a tényeket mondom el neked arról, hogy az Úr eljön munkálkodni, te pedig nemcsak hogy nem keresel és nem vizsgálódsz, de még a sodrodból is kijössz. Ezzel nem éppen toleranciát és türelmet tanúsítasz. Tudom, hogy nem akarsz dühös lenni. Ez azért van, mert a bűnös természetünk nem oldódott meg, így nem tehetsz róla, de heves leszel, és szemrehányást teszel az embereknek. A Biblia azt mondja: »Törekedjetek mindenki iránt a békességre és a szent életre, amely nélkül senki sem látja meg az Urat« (Zsidók 12:14). Az Úr Jézus azt is mondta: »Bizony, bizony, mondom nektek, hogy aki bűnt cselekszik, az a bűn szolgája. A szolga pedig nem marad a házban örökre: a fiú marad ott örökre« (János 8:34-35). Ezek a szavak igazán világosak. Az Úr szent, és azok, akik nem szentek, nem láthatják Őt. Mi folyton vétkezünk, bűnben élünk, és a legkevésbé sem vagyunk szentek. Hogyan léphetnénk be Isten királyságába? Az Úr Jézus sokszor megjövendölte a visszatérését, és azt, hogy igazságokat fog kifejezni, és elvégzi az ítélet munkáját, hogy teljesen megtisztítsa és megmentse az emberiséget, és bevigye az embereket a mennyek országába. Ahogy az Úr Jézus mondta: »Még sok mindent kellene mondanom nektek, de most nem tudjátok elviselni; amikor azonban eljön Ő, az igazság Lelke, elvezet titeket a teljes igazságra« (János 16:12-13). Az Úr most visszatért, és kimondott minden igazságot, amely megtisztítja és megmenti az emberiséget. Végzi az ítélet és fenyítés munkáját, hogy teljesen megoldja az emberek bűnös természetét. Csak azok léphetnek be Isten királyságába, akik megtapasztalják Isten ítéletét és fenyítését, és akiknek megtisztult a romlott beállítottságuk. Apa, alázatosan keresnünk kell Isten utolsó napokbeli munkáját. Csak olvasd el Mindenható Isten szavait, és lásd meg, hogy Isten hangja-e az. Nem akarhatod elszalasztani az esélyt az Úr eljövetelének fogadására!” Le akartam játszani neki egy rövid evangéliumi jelenetet – Apám, a lelkész –, de nem volt hajlandó megnézni. Nagy bibliai tudása volt, és kifelé jónak mutatkozott. Gyakran adakozott a szegényeknek, és néha akkor is segített másokon, amikor ő maga is szűkében volt a pénznek, és engedte, hogy a gyülekezet ingyen használja az ingatlanát. De Isten új munkájával szembesülve makacsul ragaszkodott az elképzeléseihez és képzelődéseihez, és nem volt hajlandó keresni és megvizsgálni azt. Ez a farizeusokra emlékeztetett engem. Féltem, hogy apám ugyanúgy szembeszáll majd Istennel, mint ők, és elveszíti Isten üdvösségét. Figyelmeztettem őt: „Apa, a farizeusok jól ismerték a Bibliát, és jámbornak tűntek, de egyáltalán nem ismerték az Urat. A munkája nem illeszkedett az elképzeléseikhez, és ők nem keresték alázatos szívvel, hanem a Szentírás betűjéhez ragaszkodtak, őrülten ellenálltak Neki, és elítélték Őt. Keresztre feszíttették Őt, és Isten megbüntette őket...” Félbeszakított, mielőtt befejezhettem volna. „Így beszélsz az apáddal? Farizeusnak nevezel engem?” Sietve válaszoltam: „Nem nevezlek farizeusnak, Apa. Csak arra akarlak emlékeztetni, hogy ne lépj azoknak az útjára, akik úgy szolgálták Istent, hogy közben szembeszálltak Vele. Évek óta követed az Urat, és mindig is vágytál a visszatérésére. Most itt van, te mégsem keresed alázattal, hanem a Szentírás betűjéhez és az elképzeléseidhez ragaszkodsz. Ellenállást érzel az Úr visszatérésével szemben, és nem fogadod el. Ha ilyen hozzáállással kezeljük Isten utolsó napokbeli munkáját, Isten el fog ítélni minket, mint a farizeusokat, és elveszítjük Isten üdvösségét. Mindenható Isten utolsó napokbeli ítélő munkája Isten utolsó, legkritikusabb és legfontosabb munkaszakasza az emberiség megmentéséért. Hamarosan véget ér. Már létrehozott egy csoport győztest a nagy katasztrófák előtt, amelyek hamarosan ránk zúdulnak. Ha nem fogadjuk el azt, hogy Ő az utolsó napokban megítél és megtisztít minket, amikor eljönnek a nagy katasztrófák, bele fogunk zuhanni azokba, sírás és fogcsikorgatás közepette.” Ez még jobban feldühítette apámat. Felállt, és azt mondta: „Most már elég legyen belőled! Ha nem hallgatsz el, mostantól nem vagy a fiam, és azonnal takarodj a házból!”

Nagyon fájdalmas volt ezt hallani tőle. Apám és én korábban nagyon közel álltunk egymáshoz. Gyakran beszélgettünk nagyokat, együtt olvastuk a Bibliát, és együtt kerestük Isten szándékait. Gyakran tanított arra is, hogy legyek türelmes, toleráns, alázatos és engedelmes. Soha nem képzeltem volna, hogy kidob, sőt ellenségként kezel, mert bizonyságot tettem neki Isten utolsó napokbeli munkájáról. A példáját követve a család többi tagja is ridegen bánt velem. Annyira magányosnak és tehetetlennek éreztem magam! Üzenetet küldtem erről a testvéreknek, és egy nővér elküldte nekem Isten szavainak egy szakaszát, amely így szól: „Az evangélium hirdetése mindenkinek felelőssége és kötelessége. Bármikor, függetlenül attól, hogy mit hallunk, vagy mit látunk, vagy milyen bánásmóddal találkozunk, mindig fenn kell tartanunk az evangéliumhirdetésnek ezt a felelősségét. Semmilyen körülmények között nem mondhatunk le erről a kötelességünkről a negativitás vagy gyengeség miatt. Az evangéliumhirdetés kötelessége nem sima ügy, hanem veszélyekkel teljes. Az evangéliumhirdetés során nem angyalokkal, idegenekkel vagy robotokkal fogsz találkozni. Csak gonosz és romlott emberiséggel, élő démonokkal, fenevadakkal fogsz szembesülni – ők mind emberek, akik tovább élnek ebben a gonosz térben, ebben a gonosz világban, akiket a Sátán mélyen megrontott, és ellenállnak Istennek. Ezért az evangélium hirdetése során minden bizonnyal sokféle veszély leselkedik ránk, nem is beszélve a kicsinyes rágalmakról, gúnyolódásokról és félreértésekről, amelyek gyakran előfordulnak. Ha valóban felelősségnek, kötelezettségnek és a kötelességednek tekinted az evangélium hirdetését, akkor képes leszel helyesen tekinteni ezekre a dolgokra, sőt helyesen kezelni őket. Nem fogsz lemondani a felelősségedről és a kötelességedről ezek miatt, sem pedig eltérni eredeti szándékodtól, hogy hirdesd az evangéliumot és tanúságot tegyél Isten mellett, és soha nem fogsz lemondani erről a felelősségről, mert ez a kötelességed. Hogyan kell érteni ezt a kötelességet? Ez az emberi élet értéke és elsődleges kötelezettsége. Isten utolsó időkben végzett munkája jó hírének és Isten munkája evangéliumának népszerűsítése az emberi élet értéke” (Az Ige, III. kötet – Az utolsó napok Krisztusának beszédei. Az evangélium hirdetése az a kötelesség, amit minden hívő köteles jól végezni). Isten szavai nagyon bátorítóak voltak számomra. Láttam, hogy gyakran elutasítással találkoznak azok, akik hirdetik az evangéliumot. Az embereket nagyon mélyen megrontotta a Sátán, és nem szeretik az igazságot. Emellett nagyon arrogánsak, és megrekedtek a saját elképzeléseikben és képzelődéseikben. Nem hagyhattam el a kötelességemet és a feladatomat az evangélium hirdetésekor felmerülő nehézségek miatt. Péterre gondoltam, aki mindenfelé utazott, hogy prédikáljon, a szülei ellenkezése ellenére. Később több százszor megítélték, megfenyítették, megpróbálták és megfinomították, és végül Isten tökéletesítette őt. Értelmes életet élt meg. Olyannak kellett lennem, mint Péter: jól kellett végeznem a kötelességemet, és terjesztenem az evangéliumot, hogy bizonyságot tegyek Istenről, függetlenül attól, mennyit szenvedek, vagy hogy a családom mennyire ért félre.

Másnap reggel összepakoltam a holmimat, készen arra, hogy elinduljak. Apám azt mondta: „Maradhatsz, ha továbbra is szeretnél velem lakni, de abba kell hagynod Mindenható Isten útjának hirdetését.” Határozottan feleltem: „Apa, tudod, hogy mindig is szolgálni akartam az Urat. Azért mentem teológiára, hogy több bibliai igazságot tanuljak, és viszonozzam Isten szeretetét. De annyiszor olvastam a Bibliát anélkül, hogy bármilyen igazságot megértettem volna. Lelkileg egyre sötétebbnek és kiszáradtabbnak éreztem magam. A lelkészek és a munkatársak versengenek egymással a hírnévért és a nyereségért, összeesküvést szőnek és áskálódnak egymás ellen. Néhány munkatárs még a gyülekezet pénzét is ellopja. Ami engem illet, bár látszólag tettem jó dolgokat, mindig fel akartam vágni, és gyakran irigy voltam másokra. Például a reggeli és esti istentiszteleteken elöl álltam, hogy lássanak. Irigykedtem azokra a testvérekre az istentiszteleti csoportunkban, akik tudtak hangszeren játszani, mert én csak énekelni tudtam. Irigy voltam azokra, akik jobban vizsgáztak nálam a teológián. Nem tudtam uralkodni ezeken a gonosz gondolatokon. Egyszerűen nem tudtam megszabadulni a bűn rabságából. Igazán fájdalmas volt. Végül megtaláltam a választ, amikor elolvastam Mindenható Isten szavait. Az Úrba vetett hitünk által a bűneink megbocsáttattak, és Isten nem tekint minket bűnösnek, de a bűnös természetünk nem oldódott meg. Isten utolsó napokbeli ítéletének elfogadása az egyetlen módja annak, hogy megtisztuljunk, és bejussunk a mennyek országába. Hallottam Isten hangját, és tudom, hogy az Úr eljött, és a királyság leszállt. Tehát felelősségem és kötelességem terjeszteni a királyság evangéliumát még több ember között, hogy ne okozzak csalódást Istennek.” Miután apám ezt meghallotta, nem tűnt olyan elutasítónak. Láttam rajta, hogy egy kicsit zaklatott. Azt mondta: „Elmehetsz. Imádkozni fogok érted. Ha Mindenható Isten tényleg a visszatért Úr Jézus, el fogom fogadni Őt. Ha nem, vissza kell jönnöd.”

Ezután egy kis panzióban laktam, dolgoztam a megélhetésért, miközben továbbra is hirdettem az evangéliumot. Gyakran imádkoztam Istenhez, Isten kezébe helyezve apámat és a családom többi tagját. Apám két héttel később váratlanul felhívott, és megkérdezte, hogy vagyok. Őszintén elmondta, hogy nagyon megbánta, hogy múltkor kiabált velem. Azt mondta, gyakran mondja az embereknek, hogy legyenek alázatosak, de ő elvesztette a fejét velem szemben, és igaz, ami igaz, nem tartotta be az Úr parancsolatait. Aztán így szólt: „Gyere haza. Szeretnék többet tudni Mindenható Isten utolsó napokbeli munkájáról.” Nagyon meglepődtem, és boldog voltam, hogy ezt hallom tőle. Korábban nagyon elutasító volt Isten új munkájával szemben, de most a keresés útjára lépett. Tudtam, hogy Isten meghallgatta az imáimat. Hálát és dicséretet mondtam Istennek. Miután hazamentem, apám ezt mondta nekem: „Gyakran nem tudtam aludni, miután elmentél. Minden reggel és este elalvás előtt felidéztem, amit mondtál. Folyton imádkoztam az Úrhoz, és kutattam a Szentírást, és tényleg azt írja, hogy az Úr ítélő munkát fog végezni, amikor eljön az utolsó napokban, hogy az Úr titokban jön el éjfélkor mint az Emberfia. Az ajtóban áll és zörget, Isten juhai hallják Isten hangját, és csak az okos szüzek hallhatják meg Isten hangját, míg a balga szüzek nem... Úgy gondolom, minden igaz, amit mondtál. Korábban ezt sosem hallottam, de mindennek van bibliai alapja, és a tények egybecsengenek. Amit mondtál, az az Úr eljövetelére vonatkozó próféciákat érinti. Ha az Úr Jézus tényleg visszatért, ez egy komoly és jelentős esemény. Ennek utána kell járnom. Aggódom, hogy esetleg tényleg farizeussá váltam, és elveszítettem Isten üdvösségét. Keresnem kell az igazságot Isten utolsó napokbeli munkájáról.” Ezután feltett egy kérdést: „Az Úr Jézus megváltott minket a keresztre feszítése által, és magára vette minden bűnünket, így Ő nem tekint minket bűnösnek, és amikor eljön, egyenesen a mennybe mehetünk. Miért kell mégis elvégeznie az ítélet munkájának ezt a szakaszát?”

Örömmel hallottam, hogy apámban megvan ez a fajta megértés és keresés. Hogy választ kapjon a kérdésére, megnéztünk egy részletet „A győzelem éneke” című filmből, amelynek címe: „Miért tér vissza az Úr, hogy elvégezze az ítélet munkáját az utolsó napokban?” A benne szereplő nővér felolvasta Mindenható Isten szavainak két szakaszát: „Mielőtt az ember megváltására sor került, a Sátán számos mérge el volt már benne ültetve, és miután a Sátán évezredeken át megrontotta, olyan természetet hordoz magában, amely ellenáll Istennek. Ezért, amikor az ember meg lett váltva, az nem volt több, mint a megváltás egy esete. Vagyis az ember magas áron vissza lett vásárolva, de a benne lévő mérgező természet nem lett kiiktatva. Az ennyire mocskos embernek változáson kell átesnie, mielőtt méltóvá válhat Isten szolgálatára. Az ítélet és a fenyítés e munkája révén az ember teljesen megismeri a saját magában rejlő szennyes és romlott lényeget, és képes lesz teljesen megváltozni és megtisztítottá válni. Csak így válhat az ember méltóvá arra, hogy visszatérjen Isten trónja elé. Minden jelenlegi munka végrehajtása azért van, hogy az ember megtisztulhasson és megváltozhasson; azért, hogy az ember levethesse a romlottságát és megtisztulhasson az ige ítélete és fenyítése által, valamint a finomítás révén. Ahelyett, hogy ezt a munkafázist az üdvösség munkájának tartaná valaki, helyesebb lenne azt mondani, hogy ez a megtisztítás munkája. Valójában ez a szakasz a hódítás munkája is, valamint az üdvösség munkájának második szakasza. Az embert az ige általi ítélet és fenyítés révén nyeri meg Isten, továbbá az ige általi finomítás, megítélés és feltárás által tárul fel teljesen az ember szívében lévő összes tisztátalanság, elképzelés, indíték és személyes reménység” (Az Ige, I. kötet – Isten megjelenése és munkája. A megtestesülés misztériuma (4.)). „Az ember bűnei a vétekáldozat révén bocsánatot nyerhettek, de arra vonatkozóan, hogy miként lehet az embert rábírni, hogy többé ne vétkezzen, hogyan vetheti le teljesen romlott beállítottságait és bűnös természetét, és hogyan változhat meg bizonyos mértékig az életfelfogása, nincs rá módja, hogy ezt a problémát megoldja. Az ember bűnei megbocsáttattak, ami Isten keresztre feszítése munkájának köszönhető, ám az ember továbbra is régi romlott sátáni beállítottságaiban él. Mivel ez így van, az embert teljesen meg kell menteni a romlott sátáni beállítottságaitól, bűnös természetét teljesen le kell vetnie, hogy soha többé ne alakuljon ki, és a beállítottságának átalakuláson kell átmennie. Ehhez az embernek meg kell értenie az életben való növekedés útját, meg kell értenie az élet útját, és meg kell értenie beállítottsága megváltoztatásának módját. Továbbá az embernek eme útnak megfelelően kell gyakorolnia, hogy beállítottsága fokozatosan megváltozhasson, és a fény ragyogása alatt élhessen, hogy minden, amit tesz, összhangban legyen Isten szándékaival, hogy levethesse romlott sátáni beállítottságait és kiszabadulhasson a sötétség sátáni befolyása alól, ezáltal teljesen kiemelkedve a bűnből. Csak akkor fogja megkapni az ember a teljes üdvösséget” (Az Ige, I. kötet – Isten megjelenése és munkája. A megtestesülés misztériuma (4.)). Aztán ezt a közösséget osztotta meg: „Az Úr Jézus megváltó munkája a Kegyelem Korában csak megbocsátotta az ember bűneit, de a bűnös természetünk megmaradt. Ez a mi sátáni természetünk és sátáni beállítottságunk, amelyek mélyen a szívünkben gyökereznek, és az életünkké váltak. Ezért van az, hogy akaratlanul is vétkezünk, és szembeszállunk Istennel. Ennek a sátáni természetünk a gyökere. Isten megbocsáthatja a bűneinket, de a bűnös természetünk mélyen beágyazódott, és már régen magává az életünkké vált. Ez nem bocsátható meg. Ezért kell Istennek kifejeznie az igazságot, hogy megítéljen és megfenyítsen minket, hogy teljesen megmentsen minket sátáni természetünk béklyóitól. Istennek az utolsó napokbeli ítélő munkája a romlott emberiség sátáni természetére és beállítottságára irányul. Egyesek megkérdezhetik, hogy ezt csak ítélet és fenyítés által lehet-e megoldani. Ha szenvedéseken megyünk keresztül, megfizetjük az árat, legyőzzük a testünket, és önmegtartóztatást gyakorolunk, megoldhatjuk-e a sátáni természetünket? Egyáltalán nem. Ahogy Pál mondta: »Tudom, hogy énbennem, vagyis a testemben nem lakik jó, hiszen az akarat megvolna bennem a jóra, de nem tudom véghezvinni azt« (Róma 7:18). Mindannyiunknak volt már ilyen tapasztalata. Szenvedtünk, megfizettük az árat, és legyőztük a testünket, hogy megszabaduljunk a bűnösségtől, és túllépjünk a hús-vér testünkön, de ki győzte le a Sátánt, és vált olyan emberré, aki igazán aláveti magát Istennek? Szinte senki. Ez azt mutatja, hogy magunkra hagyatkozva nem tudjuk megoldani a sátáni természetünket. Istennek meg kell ítélnie, fenyítenie, próbálnia és finomítania minket, hogy elnyerjük az igazságot, és teljesen megoldjuk a sátáni természetünket. Ezért az Úr Jézus megváltó munkájának alapjára építve az utolsó napokban Mindenható Isten megítéli és megfenyíti az embert, kifejez minden igazságot, amely megtisztítja és megmenti az embert, és feltárja Isten hatezer éves irányítási munkájának misztériumait, mint például a Törvény, a Kegyelem és a Királyság Korában végzett munkájának kulisszatitkait, és azt, hogy mi valósul meg az egyes korokban, utolsó napokbeli ítélő munkájának és neveinek jelentőségét, a megtestesülés misztériumát, a Biblia kulisszatitkait, azt, hogyan vet véget a korszaknak, hogyan jön létre Krisztus királysága, és minden embertípus kimenetelét. Leleplezi továbbá a világ gonoszságának és sötétségének gyökerét, és azt az igazságot, hogy a Sátán hogyan rontotta meg az emberiséget. Megítéli és leleplezi sátáni természetünket és beállítottságunkat, amely szembeszáll Istennel. És így tovább. Pár éve már megtapasztaljuk az Isten szavai általi ítéletet és fenyítést, megértettük Istennek ellenálló sátáni természetünket, hogy milyen sátáni mérgek és beállítottságok vannak a sátáni természetünkben, és megláttuk az igazságot arról, hogyan rontott meg minket mélyen a Sátán. Kezdtük megérteni Isten igazságos, megsérthetetlen természetét, és bűnbánóan leborultunk Isten előtt, gyűlölve magunkat. Elkezdtünk az igazság gyakorlására és az Isten szavai szerinti életre összpontosítani. Romlott beállítottságunk lassan megváltozik és megtisztul. Kevesebbet hazudunk, vétkezünk és szállunk szembe Istennel. Ezeket az eredményeket mind Isten utolsó napokbeli ítélő munkája érte el. Egyedül Mindenható Isten utolsó napokbeli ítélő munkája tisztítja és menti meg teljesen az embert. Ez tény.”

Apám figyelmesen végignézte az egészet. Kevés szót szólt, de őszintén mondta: „Most már értem. Meg akarom vizsgálni Mindenható Isten utolsó napokbeli munkáját.” Adtam neki egy példányt Isten szavainak könyvéből, amelynek címe: „Isten juhai hallják Isten hangját”, és ő minden reggel elkezdte olvasni Mindenható Isten szavait. Bár néha összehasonlította a Bibliával, miután egy ideig vizsgálódott, meglátta, hogy Mindenható Isten szavai maga az igazság és maga Isten hangja. Biztossá vált abban, hogy Mindenható Isten a visszatért Úr Jézus, és elfogadta az Ő utolsó napokbeli munkáját.

Nem sokkal később a régi lelkészünk meghallotta, hogy apám elfogadta Mindenható Isten utolsó napokbeli munkáját, és eljött egy misszionáriussal és egy másik munkatárssal, hogy megpróbálja megállítani és megzavarni őt. Apám bizonyságot tett nekik Isten utolsó napokbeli munkájáról, és komolyan azt mondta: „Évekig szolgáltam az Urat. Jól ismerem a Bibliát, és jámbornak és hűségesnek tűnök, de nem kerestem az igazságot, és nem vizsgálódtam alázatosan, amikor hallottam, hogy az Úr visszatért. Figyelmen kívül hagytam mindenféle bibliai próféciákat arról, hogy az Úr visszatér, hogy elvégezze az ítélet munkáját az utolsó napokban, sőt még a fiamat is kidobtam a házból, amikor hirdette nekem ezt az evangéliumot. Olyan lázadó vagyok! Azt hittem, igazán jól értem a Bibliát, és senki sem győzhet meg az ellenkezőjéről, de Mindenható Isten szavainak olvasása igazán megindított. Most már értem, hogy csak az igazság keresői hallhatják meg Isten hangját, és nyerhetik el az Ő üdvösségét az utolsó napokban.” Hallva a szavait, és visszagondolva arra, hogyan állt ellen, majd fogadta el Isten új munkáját, könnyekig hatódtam. Szívem mélyéből köszönetet mondtam Istennek. Valóban megláttam, hogy Isten szavai az igazság, és képesek meghódítani az ember szívét. Nem számít, milyen erősek valakinek a vallási elképzelései, vagy milyen lázadó a beállítottsága, ha van benne némi vágy a keresésre, és olvassa Isten szavait, meg fogja hallani Isten hangját, és meglátja az Ő megjelenését. Pontosan úgy, ahogy az Úr Jézus mondta: „Az én juhaim hallgatnak a hangomra, és én ismerem őket, ők pedig követnek engem” (János 10:27).

Mostanra az egész családom, mind a heten elfogadtuk Mindenható Isten utolsó napokbeli munkáját, és most sokkal magabiztosabban hirdetem az evangéliumot.


33. Az elbocsátásomból levont tanulságok

2012-ben gyülekezetvezetőnek választottak. Isten vezetésével gyülekezetünk evangélizációs munkája eredményeket hozott, és két új gyülekezetet is alapítottunk. Akkoriban a testvérek engem jelöltek ki a gyülekezet választási munkájának vezetésére, és amikor a testvérek rossz állapotban voltak, akkor is engem kértek meg, hogy vállaljak közösséget velük, és segítsek nekik. A közösségem után képesek voltak megváltoztatni az állapotukat. Különösen a munkatársi összejöveteleken, amikor láttam, hogy a mi gyülekezetünk szerezte a legtöbb újonnan érkezőt, hogy ebben a gyülekezetben van a legtöbb vezető és diakónus, és hogy a munka minden szempontból zökkenőmentesen halad, rendkívül boldog voltam. Azt hittem, hogy valóban rendelkezem a munkához szükséges képességekkel, és jó vagyok az emberek kiválasztásában és hasznosításában.

Később prédikátornak választottak. Egyszer elmentem egy gyülekezeti választásra elnökölni, és a választások első fordulójában egy Vang Csen nevű nővér kapta a legtöbb szavazatot. Ezt gondoltam magamban: „Bár Vang Csen meglehetősen státuszimádó, és szeret hencegni, a néhány alkalommal, amikor kapcsolatba kerültünk, észrevettem, hogy valamennyire tisztán látja a romlott beállítottságát. Alkalmas arra, hogy vezető legyen.” Aznap találkoztam Csang Linnel, akit korábban elbocsátottak a gyülekezetben betöltött vezetői pozíciójából. Csang Lin ezt mondta nekem: „Vang Csen gyakran magáról tesz tanúbizonyságot, és dicsekszik. Amikor az állapotáról vállal közösséget, csak a jó tulajdonságait említi, és soha nem beszél a romlottságairól. Ez oda vezetett, hogy a testvérek imádják őt, és azt mondják, hogy ő tud közösséget vállalni az igazságról, és meg tudja oldani a problémákat. Még az elbocsátása után sem szerzett önismeretet; őt vezetőnek választani nem helyénvaló!” Miután ezt hallottam, lett néhány elképzelésem Csang Linről. Ezt gondoltam: „Nem arról van szó, hogy téged épp most bocsátottak el, ezért rosszul érzed magad, hogy Vang Csent megválasztották? Ráadásul többször is beszéltem Vang Csennel, és szerintem megértést mutatott a korábbi elbocsátásával kapcsolatban. Egyáltalán nem úgy van, ahogy mondod. El kellene gondolkodnod a szavaid mögött rejlő indítékokon.” Korábban szinte az összes gyülekezeti választást én vezettem, és a megválasztottak többé-kevésbé megfeleltek a feladatuknak, ezért úgy gondoltam, hogy jó az ítélőképességem, és nem akartam elfogadni Csang Lin tanácsát. Amikor hazaértem, elmondtam annak a nővérnek, aki a társam volt, hogy Vang Csen kapta a legtöbb szavazatot ezen a választáson. Ezt hallva meglepődött, és ezt mondta: „Vang Csen erősen vágyik a státuszra, és komoly problémája van a dicsekvéssel. Vezetőként, amikor beszámolt a munkáról, csak a saját jó oldalát emelte ki, és soha nem említette az elhajlásait. Amikor az állapotáról beszélt, minden pozitív volt; soha senkinek nem engedte, hogy meglássa a romlott oldalát. Azt mondta, a testvérek mindannyian Vang Csennel beszéltek, ha valami felmerült, és nem keresik az alapelveket. Akkoriban közösséget vállaltunk vele, és rámutattunk a problémáira, de ő azt mondta, hogy nincsenek hátsó szándékai, csak a testvérek akarták őt csodálni. Miután elbocsátották, semennyi önismeretre nem tett szert.” A nővérem így folytatta: „Még mindig nem látunk át Vang Csenen; továbbra is keresned kell az igazságot róla.” Amikor meghallottam, hogy ez a nővérem is elutasította az általam kiválasztott személyt, eléggé felzaklatott. Ezt gondoltam magamban: „Olyan dolgokról beszélsz, amelyek több évvel ezelőtt történtek. Az utóbbi néhány alkalommal, amikor kapcsolatba kerültem vele, láttam, hogy képes megérteni önmagát. Nem úgy van, ahogy te mondod. Ne akarj másokat olyan gyorsan beskatulyázni! Arról nem is beszélve, hogy már néhány éve vezető vagyok, sok emberrel kerültem kapcsolatba, és tudom, hogyan kell tisztán látni az embereket. Nekem nagyobb tapasztalatom van az emberek kiválasztásában és hasznosításában, mint neked; tényleg tévednék ezúttal?” De kívülről mégis kedvesen ezt mondtam neki: „A dolgok, amikről beszélsz, több évvel ezelőtt történtek; most már van némi önismerete. Nem nézhetjük csupán az emberek múltját; megfelelően kell tekintenünk rájuk.” Amikor a nővérem nem válaszolt, még biztosabban hittem abban, hogy nekem van igazam.

Volt olyan alkalom is, amikor egy Li Li nevű nővérrel találkoztam. Elbocsátották a vezetői szerepéből, és rendkívül negatív volt, haza akart menni. Arra gondoltam, hogy Li Li talán azért akar hazatérni, mert nem volt végezni való kötelessége. Ha szerveznék neki egy kötelességet, talán már nem akarna hazamenni. A gyülekezetnek történetesen szüksége volt valakire, aki általános ügyekkel kapcsolatos munkát végez, és Li Li jutott eszembe. Megkérhetném, hogy végezze ezt a kötelességet. Elmentem abba a gyülekezetbe, ahol volt, és találkoztam a vezetőjével, Csang Hujjal, hogy beszéljünk arról, hogy Li Li átvegye az általános ügyekkel kapcsolatos feladatokat. Csang Huj ezt mondta: „Li Li nem mutatja jelét önismeretnek, mióta elbocsátották. Nem fogadja el, amikor a testvérek rámutatnak a problémáira, és mindenki korlátozva érzi magát miatta. A testvérek arról számoltak be, hogy szegényes emberi mivolttal rendelkezik, és nem fogadja el az igazságot.” Csang Huj szavait hallva tele voltam megvetéssel. Ezt gondoltam magamban: „Li Lit most bocsátották el; normális, hogy nem sok megértése van. És amikor a múltban kapcsolatba kerültem vele, nem vettem észre, hogy az emberi mivolta szegényes lenne. Tudjátok ti egyáltalán, hogyan kell megítélni az embereket? Bár Li Li elég sokat törődik a hírnévvel, és néha vitázik azokkal, akik rámutatnak, hogy problémák vannak vele, utólag önvizsgálatot tart, megpróbálja megismerni önmagát, és nem hagyja, hogy a rossz kedve akadályozza a kötelességét. Képes felvállalni a kötelessége terhét.” Ezért ezt mondtam Csang Hujnak: „Elég jól ismerem ezt a nővért, és nem vettem észre, hogy szegényes lenne az emberi mivolta. Megfelelő lesz ez a kötelesség neki.” Bár a felszínen nem tűntem túl hajthatatlannak, de továbbra is így gondoltam: „Évek óta vezető vagyok; tényleg rosszul ítélném meg ezt a dolgot? Azt tesszük, amit mondok. Csak azért jöttem ide, hogy tudassam veled ezt. Végül is a döntés az én kezemben van.” Miután beszéltem Csang Hujjal, rögtön elintéztem, hogy Li Li az általános ügyekkel foglalkozzon.

És ezzel együtt az arrogancia és az önhittség állapotában éltem; mindennek úgy kellett lennie, ahogy én mondtam, és nem fogadtam el mások tanácsait. Azt hittem, hogy nagyszerű vagyok, hogy van mélység abban, ahogyan a dolgokat látom. Amikor a munkáról beszéltem azzal a nővérrel, aki a társam volt, mindig úgy éreztem, hogy az én ítéletem jobb, mint az övé, és ragaszkodtam a nézeteimhez. Ezután a kötelességemben elért eredmények hanyatlani kezdtek, és az állapotom egyre rosszabb lett. Még akkor sem tudtam semmilyen fényről beszélni, amikor Isten szavaival közösséget vállaltam. Mindig elszundítottam, amikor a kötelességemet végeztem, és este nyolcra vagy kilencre elálmosodtam; akkor sem tudtam ellene küzdeni, ha akartam. Úgy éreztem, mintha elvesztettem volna a Szentlélek munkáját, mintha Isten elrejtette volna előlem az arcát. Akkoriban még tompa voltam ehhez az egészhez, még mindig képtelen voltam felismerni a problémáimat. Néhány nappal később szembesültem Isten ítéletével és fenyítésével.

Egyik este véletlenül kinyitottam egy jelentést tartalmazó levelet. Amikor megláttam, alig hittem a szememnek. A levélben az állt, hogy a prédikátorként töltött időm alatt nem az alapelvek szerint kezeltem a dolgokat. Amikor a testvérek jelentették nekem, hogy Vang Csen nem alkalmas vezetőnek, nem fogadtam el, és nem próbáltam megérteni a valós helyzetet. Vang Csen gyülekezetvezetőként töltött ideje alatt nem kereste Isten szavait, hogy közösséget vállaljon a testvérekkel, és segítsen nekik, amikor rossz volt az állapotuk, ehelyett lehordta őket, amiért nem törekedtek az igazságra. A nővér, aki a társa volt, Hsziaohszüe, rámutatott Vang Csen problémáira, de Vang Csen nemcsak hogy nem fogadta el azt, de még el is terjesztette Hsziaohszüe problémáit a testvérek között. Ez oda vezetett, hogy mindenki Vang Csen pártjára állt, és azt hitték, hogy Hsziaohszüe egy hamis vezető. Káosz tört ki a gyülekezetben, és a testvérek több mint két hónapig nem éltek normális gyülekezeti életet. Az életbe való belépésük veszteségeket szenvedett, és súlyos zavar és akadályozás érte a gyülekezeti munkát. Ezt a jelentést olvasva tetőtől talpig remegtem, és a szívem hevesen kalapált. Mintha a levél minden szava a szívembe fúródott volna, és mintha elítéltek volna; pánikba estem, és megriadtam. Ezt gondoltam magamban: „Most már tényleg végem van. A felsőbb szintű vezető el fog bocsátani?” Ezt is gondoltam: „Isten munkája most már a végéhez közeledik. Ha most elbocsátanak, az nem azt jelenti, hogy feltártak? Nem azt fogja jelenteni, hogy nem lesz reményem a megmenekülésre?” Úgy éreztem, mintha egy nehéz súly nyomná a mellkasomat. Abban a néhány napban nem ettem rendesen, és nem tudtam aludni, mert féltem, hogy a vezető bármikor elbocsáthat. Hamarosan a felsőbb szintű vezető megbeszélt velem egy találkozót. Látva, hogy nincs önismeretem, leleplezett és megmetszett, mondván, hogy rendkívül arrogáns vagyok, nem fogadom el a testvérek tanácsát, önkényesen és meggondolatlanul viselkedem a kötelességemben, és akadályozom és megzavarom a gyülekezeti munkát. Végül a vezető elbocsátott engem. Az elbocsátásom után nagyon negatív voltam; nem akartam Isten szavait enni és inni, sem imádkozni, és amint arra gondoltam, hogy a vezető hogyan leplezett le, szívszaggatóan szomorú lettem. Azt hittem, hogy végem van, hogy túl arrogáns és menthetetlen vagyok. Sőt, lemondtam magamról, és elmerültem a nyomorúságban, nem gondolkodtam el magamról, amikor volt rá időm, helyette inkább csak tévéműsorokat néztem, hogy eltompítsam a fájdalmat. Zavaros kábulatban teltek a napok, úgy éltem, mint egy két lábon járó hulla. Néha ezt gondoltam: „Pontosan miért is hiszek én Istenben? Tényleg csak úgy abbahagyom a törekvést, most, hogy el lettem bocsátva? Miért fogyott el most az az energia, amit régebben a törekvésre fordítottam? Olyan ember vagyok, aki őszintén hisz Istenben?” Ezen gondolkodva Isten színe elé járultam, és imádkoztam: „Ó, Istenem! Miután elbocsátottak, negativitásba süllyedtem, és végül ilyen lettem. Látom, hogy az érettségem valóban nagyon kicsi. Istenem, kérlek, vezess ki ebből a negatív állapotból!”

Egy nap a lelki áhítatom alatt Isten e szavait olvastam. „Némelyek úgy gondolják, hogy ha már valaki megtapasztalta, hogy megítélik, megfenyítik és megmetszik, vagy miután színt vallott, akkor már meg van szabva a kimenetele, és az a rendeltetése, hogy ne legyen reménye az üdvösségre. A legtöbben nem képesek tisztán látni ebben a kérdésben, haboznak a keresztútnál, nem tudva, hogyan járjanak az eléjük táruló ösvényen. Vajon ez nem azt jelenti, hogy még mindig híján vannak Isten munkája valódi ismeretének? Vajon akikben mindig kétségek vannak Isten munkáját és azt illetően, hogy Isten megmenti az embert, azokban van egyáltalán bármi igaz hit? Rendszerint, amikor némelyeket még nem metszettek meg, és még nem szenvedtek el semmilyen kedvezőtlen fordulatot, akkor úgy érzik, hogy a hitükben az igazságra kellene törekedniük és eleget kellene tenniük Isten szándékainak. Azonban amint némi csapás éri őket, vagy bármilyen nehézség adódik, felbukkan az áruló természetük, amit utálatos látni. Ezt követően aztán ők is utálatosnak érzik, és végül ítélkeznek a saját sorsuk felett, mondván: »Végem van! Ha képes vagyok ily dolgok megtételére, akkor ez vajon nem azt jelenti, hogy nekem befellegzett? Isten soha nem fog megmenteni engem.« Sokan vannak ebben az állapotban. Talán az is elmondható, hogy mindenki ilyen. Miért van az, hogy az emberek ilyen ítéletet mondanak magukra? Ez azt bizonyítja, hogy még mindig nem értik Istennek az emberiség megmentésére irányuló szándékát. Ha csupán egyszer megmetszenek téged, az oda vezethet, hogy hosszú időre negativitásba süllyedsz, képtelen vagy kimászni belőle, olyannyira, hogy akár még a kötelességedről is lemondasz; akár egy apró élethelyzet is annyira meg tud rémíteni, hogy már nem törekszel az igazságra és megrekedsz. Olyan ez, mintha az emberek csak akkor lennének lelkesek a törekvésükben, amikor hibátlannak és szeplőtelennek érzik magukat, ám amikor felfedezik, hogy rendkívül romlottak, akkor nincs szívük továbbra is törekedni az igazságra. Sokan szóltak már ezekhez hasonló csalódott és negatív szavakat: »Biztosan végem van, Isten nem fog megmenteni engem. Még ha Isten meg is bocsát nekem, én nem tudok megbocsátani magamnak; soha nem tudok megváltozni.« Az emberek nem értik Isten szándékát, ami azt mutatja, hogy még mindig nem ismerik az Ő munkáját. Tulajdonképpen természetes az, hogy az emberek időnként bizonyos romlott beállítottságokat fednek fel a tapasztalataik során, vagy meghamisítottan, felelőtlenül, felszínesen és hűtlenül viselkednek. Ez azért van, mert az embereknek romlott beállítottságaik vannak; ez egy könyörtelen törvény. Ha nem volnának ezek a megnyilvánulások, akkor vajon miért neveztetnének romlott emberi lényeknek? Ha az emberi lények nem lennének romlottak, akkor Isten üdvözítő munkájának nem lenne jelentősége. A probléma most az, hogy mivel az emberek nem értik az igazságot, illetve valójában nem értik magukat, és nem képesek tisztán látni a saját állapotukat, a világosság észrevételéhez szükségük van rá, hogy Isten kifejezésre juttassa az Ő felfedő és ítélkező szavait. Különben érzéketlenek és nehéz felfogásúak maradnának. Ha Isten nem munkálkodna ily módon, akkor soha nem változnának meg az emberek” (Az Ige, 3. kötet – Az utolsó napok Krisztusának beszédei. Harmadik rész). Amikor Isten szavainak ezt a szakaszát olvastam, az Ő szavai olyanok voltak, mint egy meleg áramlat, amely megnyugtatja a szívemet, vigasztal és bátorít. Végül felismertem, hogy azért éltem ebben a kétségbeesett állapotban, mert nem értettem meg Isten munkáját. Azt gondoltam, hogy mivel önfejűen választottam ki és hasznosítottam az embereket, akadályoztam és megzavartam a gyülekezeti munkát, Isten most már nem fog megmenteni. Valójában Isten ítélő és fenyítő munkája az volt, hogy segített megérteni a romlottságomat. Anélkül, amit a tények feltártak, és e nélkül a metszés nélkül, nem láttam volna, hogy milyen súlyos az arrogáns beállítottságom, és hogy mennyi olyan dolgot vagyok képes elkövetni, ami ellenáll Istennek. Most elbocsátottak, és ezzel Isten megóvott engem, lehetővé tette, hogy azonnal felhagyjak a gonosz tettekkel, és képes legyek önvizsgálatra, bűnbánatra és változásra. De továbbra is félreértettem Istent, azt hittem, hogy Ő felfedett és kiiktatott engem, ezért negativitásban éltem, és átadtam magam a kétségbeesésnek. Olyan mélyen megbántottam Istent! Úgy éreztem, rendkívül sokkal tartozom Istennek, és ezért ezt mondtam magamban: „Nem számít, mennyire romlott vagyok, továbbra is mindent meg kell tennem, hogy jobb legyek. Nem süllyedhetek egyre mélyebbre a negativitásban.” Ezután rendesen ettem és ittam Isten szavait, és mindennap imádkoztam Hozzá, és az állapotom fokozatosan javulni kezdett.

Ezalatt az idő alatt azon is elgondolkodtam, hogy miért buktam el, és miért botlottam meg. Isten szavainak e szakaszát olvastam: „Mit jelent »önkényesnek és meggondolatlannak« lenni? Azt jelenti, hogy amikor valamilyen problémával találkozol, úgy cselekszel, ahogyan jónak látod, mindenféle gondolkodási vagy kutatási folyamat nélkül. A mások által mondott dolgok közül semmi sem érinti meg a szívedet, illetve nem változtat a véleményeden. Még azt sem tudod elfogadni, amikor az igazságot közlik veled, a saját véleményedhez ragaszkodsz, nem figyelsz, amikor mások valami igazat mondanak, hanem azt hiszed, hogy neked van igazad, és a saját eszméidhez ragaszkodsz. Még ha helyesen gondolkodsz is, mások véleményét is fontolóra kellene venned. Ha pedig egyáltalán nem teszed, az vajon nem azt jelenti, hogy szélsőségesen önelégült vagy? A szélsőségesen önelégült és akaratos emberek számára nem könnyű elfogadni az igazságot. Ha valami rosszat teszel és mások kritizálnak, mondván, hogy »ezt nem az igazságnak megfelelően teszed«, te így felelsz: »még ha nem is úgy teszem, akkor is így fogom tenni«. Aztán majd találsz valamilyen indokot, amivel eléred, hogy helyesnek gondolják. Ha szemrehányást tesznek neked, mondván: »ha így cselekszel, az bomlasztó és kárt fog tenni a gyülekezet munkájában«, te nemcsak, hogy nem figyelsz oda, hanem folyamatos kifogásokkal állsz elő: »én úgy gondolom, hogy ez a helyes út, úgyhogy így fogom tenni«. Miféle beállítottság ez? (Arrogancia.) Ez arrogancia. Az arrogáns természet akaratossá tesz. Ha arrogáns természetű vagy, akkor önkényesen és meggondolatlanul viselkedsz, ügyet sem vetve arra, amit bárki mond” (Az Ige, 3. kötet – Az utolsó napok Krisztusának beszédei. Harmadik rész). Amit Isten leleplezett, az pontosan az én viselkedésem volt. Pontosan olyan voltam, mint amit Ő leírt: egy arrogáns beállítottságú, meggondolatlanul és önkényesen cselekvő ember. Úgy gondoltam, hogy elég tapasztalt vagyok az emberek kiválasztásában és hasznosításában, és hogy tudom, hogyan kell megítélni az embereket az alapelvek alapján, ezért nem voltam hajlandó meghallgatni a testvérek javaslatait, mert azt hittem, hogy nekem van igazam, és nem fogok rosszul megítélni senkit. Ami az egyházi vezetők megválasztásának kérdését illeti, Csang Lin és a nővér, aki a társam volt, emlékeztettek rá, hogy Vang Csen önmagáról tesz tanúbizonyságot, akkor sem nyert igazi önismeretet, miután elbocsátották, és alkalmatlan arra, hogy vezető legyen. Én azonban csak fél füllel hallgattam a nővérek tanácsaira, még mindig abban a hitben, hogy mivel sok éven át vezető voltam, jobban meg tudom ítélni az embereket. Nemcsak, hogy nem vizsgálódtam tovább, és nem értettem meg a dolgot, de még a nővéreket is megcáfoltam, azt akartam, hogy azt tegyék, amit mondtam. Mivel arrogáns és önelégült voltam, ragaszkodtam a saját nézeteimhez, és meggondolatlanul cselekedtem, Vang Csen lett a vezető, ami akadályozta és megzavarta a gyülekezeti életet. Ami Li Li előléptetését illeti, Csang Huj elmondta nekem, hogy Li Lit nemrég bocsátották el, és nincs önismerete, hogy szegényes emberi mivolttal rendelkezik, nem fogadja el mások tanácsait, és alkalmatlan az általános ügyek intézésére. Bár tudtam, hogy amit Csang Huj mond, annak van értelme, úgy gondoltam, Li Li állapotán javíthatna, ha kötelességet végezne. Azt is gondoltam, hogy elég jól ismerem őt, és hogy nem olyan, mint amilyennek Csang Huj mondta, ezért ragaszkodtam az előléptetéséhez. Ebben a két esetben, amikor embereket választottam ki és hasznosítottam, a testvérek mindkét alkalommal javaslatokat nyújtottak nekem, de én egy cseppet sem hallgattam arra, amit mondtak. Ennek eredményeként komoly akadályozásokat és zavarokat okoztam a gyülekezeti munkában, és a testvérek több mint két hónapig nem tudtak normális gyülekezeti életet élni. Ez annak a következménye volt, hogy az arrogáns beállítottságom szerint cselekedtem, önkényesen viselkedtem, és nem fogadtam el mások tanácsát. Mikor ezt megértettem, Istenhez imádkoztam: „Ó, Istenem! Ha nem jelentettek volna fel, nem bocsátottak volna el, és nem akadályoztak volna meg abban, hogy gonoszságot tegyek, ki tudja, mennyi gonoszságot követtem volna még el. Istenem! Köszönöm, hogy felfedtél engem; hajlandó vagyok bűnbánatot tartani.”

Később többet olvastam Isten szavaiból, és némileg megértettem a romlott beállítottságomat. Mindenható Isten azt mondja: „Ha arrogáns és önhitt a beállítottságod, akkor, ha azt mondják, ne ellenkezz Istennel, nem számít, nem tudod megállni, nem áll hatalmadban. Nem szándékosan tennéd; arrogáns és önhitt természeted uralma alatt tennéd. Arroganciád és önhittséged miatt lenéznéd Istent és úgy tekintenéd, mint aki nem számít; ezek arra késztetnének, hogy magadat magasztald, folyamatosan magad szerepeltesd; arra késztetnének, hogy megvess másokat, magadon kívül senkinek nem hagynának helyet a szívedben; megfosztanának Isten szívedben elfoglalt helyétől, és végül arra késztetnének, hogy Isten helyébe ülj és azt követeld az emberektől, hogy vessék alá magukat neked, és arra indítanának, hogy saját gondolataidat, ötleteidet és elképzeléseidet az igazságként tiszteld. Milyen sok gonoszságot követnek el az emberek arrogáns és önhitt természetük uralma alatt!” (Az Ige, 3. kötet – Az utolsó napok Krisztusának beszédei. Az ember csak az igazságra törekvéssel érhet el változást a beállítottságában). „Az arrogancia az ember romlott beállítottságának gyökere. Minél arrogánsabbak az emberek, annál észszerűtlenebbek, és minél észszerűtlenebbek, annál hajlamosabbak ellenállni Istennek. Mennyire súlyos ez a probléma? Az arrogáns beállítottságú emberek nemcsak mindenkit maguknál alacsonyabb rendűnek tekintenek, hanem ami a legrosszabb, leereszkedőek még Isten felé is, és nincs Istent félő szívük. Még ha úgy tűnik is, hogy az emberek hisznek Istenben és követik Őt, egyáltalán nem Istenként kezelik Őt. Mindig úgy érzik, hogy övék az igazság, és nagyon nagyra tartják magukat. Ez az arrogáns beállítottság lényege és gyökere, és ez a Sátántól származik. Ezért az arrogancia problémáját meg kell oldani. Azt érezni, hogy valaki jobb másoknál – ez triviális dolog. A kritikus probléma az, hogy az ember arrogáns beállítottsága megakadályozza őt abban, hogy alávesse magát Istennek, az Ő szuverenitásának és intézkedéseinek; az ilyen személy mindig hajlik arra, hogy versengjen Istennel a hatalomért és mások irányításáért. Ennek a fajta embernek a legkevésbé sincs Istent félő szíve, nem is beszélve az Isten iránti szeretetről vagy a Neki való alávetettségről. Az arrogáns és önhitt emberek, különösen azok, akik annyira arrogánsak, hogy elvesztették az eszüket, nem tudják alávetni magukat Istennek az Őbelé vetett hitükben, sőt, még magukat dicsérik és maguk mellett tesznek bizonyságot. Az ilyen emberek állnak leginkább ellen Istennek, és egyáltalán nincs bennük Istent félő szív” (Az Ige, 3. kötet – Az utolsó napok Krisztusának beszédei. Harmadik rész). Isten azt mondta, hogy az arrogáns beállítottságúak képesek olyan dolgokat tenni, amelyek akadályozásokat és zavarokat okoznak, és megszegik az alapelveket; képesek ellenállni Istennek. Évekig hittem Istenben, és némi eredményt is produkáltam a kötelességemben, ezért ezeket a dolgokat tőkének tekintettem. Azt hittem, hogy van bennem egy kevés igazságvalóság, hogy tehetséges vagyok, hogy jobb vagyok mindenkinél. Nagy önbizalmam volt, azt gondoltam, hogy minden kérdésben igazam van. A két alkalommal, amikor kiválasztottam és hasznosítottam embereket, Isten arra használta a testvéreket, hogy többször is emlékeztessenek arra, hogy ezeknek az embereknek a hasznosítása nem felel meg az alapelveknek, de én egyáltalán nem vettem őket komolyan. Azt hittem, hogy értem az igazságot, jól meg tudom ítélni az embereket, és ragaszkodtam a saját megoldásomhoz, hogy az embereket a saját elképzeléseim szerint válasszam ki és hasznosítsam, figyelmen kívül hagyva az igazságalapelveket. Azt gondoltam, hogy mindenki alábbvaló nálam, és nem tartottam Istent a szívemben; az arroganciám nem ismert határokat. Az, hogy a múltban láttam némi eredményt a kötelességem végzésekor, nem azért volt, mert jó képességű voltam, és megértettem az igazságot. Valójában amikor elkezdtem a kötelességemet végezni, sok mindent nem értettem. Amikor nehézségekkel szembesültem, Istenhez imádkoztam, és Istenre támaszkodtam, kerestem az Ő szándékát, és az alapelvek szerint cselekedtem. Ez megkönnyítette, hogy elnyerjem a Szentlélek útmutatását, és a kötelességemben is voltak eredmények. A Szentlélek munkája által elért eredményeket azonban a saját tőkémnek tekintettem, és mindig azt hittem, hogy értem az igazságot. Nem fogadtam el a testvérek tanácsát, nem kerestem az igazságalapelveket, önkényesen és meggondolatlanul cselekedtem, akadályozásokat és zavarokat okoztam a munkában, végül elvesztettem a Szentlélek munkáját, és elbocsátottak. Ez volt a kudarcom alapvető oka. Arra gondoltam, hogy Krisztus minden összejövetelen lehetőséget adott a testvéreknek, hogy kifejtsék álláspontjukat, és elfogadta a szavaikat, ha azok helyesek voltak. Látva Krisztus alázatosságát és elrejtettségét, valamint az Ő szépségének és jóságának lényegét, még jobban szégyelltem magam. Semmi voltam: megértettem néhány doktrínát, szereztem némi munkatapasztalatot, de aztán már nem hallgattam senkire, és a „csak nekem lehet igazam” hozzáállással cselekedtem. Ha akkoriban képes lettem volna nyitott elmével meghallgatni a testvérek tanácsait, és képes lettem volna elfogadni az igazságot, akkor nem választottam és hasznosítottam volna embereket úgy, ahogy a kedvem tartja, és nem okoztam volna ekkora kárt a munkának. Valóban nagy lelkiismeret-furdalásom volt! Amikor a testvérek jelentettek és elbocsátottak engem, ezt Isten azért rendezte így, hogy ne tehessek több gonoszságot; ez Isten oltalma volt. Az Ő oltalma nélkül, az arrogáns természetemet tekintve, nem tudni, milyen gonosz tetteket követtem volna el. Isten most lehetőséget adott nekem, hogy elgondolkodjak, és bűnbánatot tartsak. Éreztem, hogy Isten szeretete olyan nagy irántam, és a szívemben ezt mondtam magamnak: „A jövőben, bármit is teszek, többet kell keresnem az igazságot, és istenfélő szívvel kell rendelkeznem; nem cselekedhetek meggondolatlanul, a saját vágyaim alapján.”

2020-ban ismét gyülekezetvezető lettem. Akkoriban a gyülekezetünknek szüksége volt valakire, aki átveszi az öntözési munkát. A nővér, aki a társam volt, azt mondta, hogy a gyülekezetünkben egy Csenhszin nevű nővér aktívan végzi a kötelességét, tiszta szívű, igaz ember, és fejleszthető. Miután ezt hallottam, ezt gondoltam magamban: „Néhányszor már találkoztam ezzel a nővérrel. A közössége meglehetősen felszínes, és nem beszél a romlottságairól. Egy ilyen ember végezhet vajon öntözőmunkát?” Akkoriban két másik nővér is azt mondta, hogy bár Csenhszin aktív a tevékenységeiben, az igazsággal való közösségvállalás és a problémák megoldása terén hiányosságok mutatkoznak nála. Ezek után még biztosabb voltam abban, hogy jól ítéltem meg, hogy Csenhszin nem alkalmas az öntözőmunkára. Amikor ez a gondolat beugrott, rájöttem, hogy megint arrogáns és önelégült vagyok. Arra gondoltam, hogy a múltban hogyan vétkeztem a saját nézeteimhez való ragaszkodásom miatt, és úgy éreztem, hogy nem ragaszkodhatok tovább a nézeteimhez, hogy azokkal kell együtt keresnem, akik értik az igazságot. Még többet olvastam Isten szavait: „Amikor mások eltérő véleménynek adnak hangot – hogyan gyakorolhatsz, hogy ne légy önkényes és meggondolatlan? Először is, alázatos hozzáállásod kell legyen, félre kell tenned az általad helyesnek vélteket, és engedned kell, hogy mindenki közösséget vállaljon. Még ha a saját megoldásodat hiszed is helyesnek, nem szabad ragaszkodnod hozzá. Ez egyfajta előrelépés; az igazságot kereső, önmagadat megtagadó és Isten szándékainak eleget tevő magatartást mutat. Ha egyszer megvan ez a hozzáállásod, ugyanakkor nem ragaszkodsz a saját véleményeidhez, imádkoznod kell, keresned az igazságot Istentől, majd alapot keresned Isten szavaiban – Isten szavai alapján eldönteni, hogy hogyan cselekedj. Ez a legmegfelelőbb és legpontosabb gyakorlat. A Szentlélek akkor nyújt megvilágosítást, amikor keresed az igazságot és előhozol egy problémát, hogy mindenki együtt kommunikáljon róla és kutassa” (Az Ige, 3. kötet – Az utolsó napok Krisztusának beszédei. Harmadik rész). Istenhez imádkoztam: „Ó, Istenem! Azt mondták, hogy ez a nővér képes öntözőmunkát végezni, de én úgy érzem, hogy nem jó választás. Tudom, hogy arrogáns beállítottságom van, és nem feltétlenül ítéltem meg ezt helyesen. Kérlek, vezess, hogy lemondjak magamról, és lássam, hogyan cselekedjek az alapelvekkel összhangban, és oly módon, hogy az hasznos legyen a gyülekezeti munkának!” Az egyik összejövetelünkön történetesen ott volt a prédikátor, és én vele együtt kerestem. A prédikátor közösséget vállalt velem, és azt mondta, hogy az alapján hozzak ítéletet, ahogy a testvérek többsége értékeli Csenhszint. Körbekérdeztem, és megtudtam, hogy mindenki jó emberi mivoltúnak és türelmesnek gondolja Csenhszint, olyannak, aki képes tisztán megnyílni, amikor másokkal kapcsolatba kerül. Azt mondták, hogy bár az életbe való belépése kissé sekélyes, de képes terhet viselni a kötelességében. Akkoriban a gyülekezetben létszámhiány volt, és nem állt rendelkezésre alkalmasabb személy. Ez a nővér volt a legjobb egy középszerű csapatból, ezért helyénvaló volt, hogy őt válasszuk ki az öntözési munkára. A testvérek értékelése után végül Csenhszint választottuk ki az öntözőcsoport vezetőjének. Ezután, amikor Csenhszin társa voltam, észrevettem, hogy amikor történtek vele dolgok, képes volt felismerni a romlott beállítottságát, és volt némi igazságérzete is. Szerencse, hogy korábban meghallgattam mindenki tanácsát, és nem ragaszkodtam a saját nézeteimhez. A következő napokban, amikor a testvérekkel megvitattuk a dolgokat, valahányszor úgy éreztem, hogy nekem van igazam, vagy mások eltérő javaslatokat tettek nekem, tudatosan imádkoztam Istenhez, és lázadtam magam ellen, kereső szívvel hallgatva a testvérek javaslatait. Amikor így gyakoroltam, láttam, hogy a javaslataikat gyakran érdemes volt meghallgatni, és ezek gyakran megmutatták nekem azt, ami belőlem hiányzott. Ez sokat segített a kötelességem végrehajtásában. Az, hogy ma már képes vagyok egy kicsit megváltozni, mind Isten szavainak köszönhető. Hála Istennek!


34. Miután megtudtam, hogy anyám beteg

2023 májusában az otthonomtól távol végeztem a kötelességemet. Egy nap levelet kaptam hazulról, amelyben az állt, hogy anyám pár évvel korábban agyvérzést kapott, és nehezen mozog. Képtelen voltam elhinni, hogy ez igaz. Amikor megjelent előttem az agyvérzést szenvedett anyám képe, megállíthatatlanul sírni kezdtem. Azt gondoltam magamban: „A KKP üldözése és hajtóvadászata miatt már közel kilenc éve nem tértem haza. A nem hívő családtagjaim és rokonaim biztosan kerestek engem. Lehetséges, hogy folyton faggatták őt, és azért kapott agyvérzést, mert akkora nyomás nehezedett rá? A családtagjaim közül senki sem hisz Istenben, sőt, még üldözik is anyámat. Vajon tényleg jól gondját viselik majd? Konkrétan a testvérem és a sógornőm jutott eszembe: most, hogy anyám agyvérzést kapott, nemcsak hogy nem tud dolgozni és pénzt keresni, de a gyerekeikről való gondoskodásban sem tud segíteni nekik. Ehelyett ő szorul a bátyámék gondoskodására. Ahogy a mondás tartja: »Nincs kötelességtudó gyermek az ágyhoz kötött beteg mellett.« Ahogy telik az idő, továbbra is lesz türelmük gondozni őt? Vajon a rokonok, barátok és szomszédok mondanak majd neki bántó dolgokat? Ha ez megtörténik, akkor anyámnak nemcsak a betegség kínjait kell elszenvednie, hanem a lelki fájdalmat is el kell viselnie. Képes lesz ezt átvészelni?” Akkoriban nagyon szerettem volna azonnal hazatérni, hogy gondoskodjak anyámról, de nem mehettem, mert a KKP üldözött, és le akart tartóztatni. Arra gondoltam, hogy ő szült, ő nevelt fel, és ő támogatott a tanulmányaim során. Nehéz volt az élet otthon, anyám pedig kuporgatott, és még a magas kamatozású hitel terhét is vállalta, hogy egyetemre küldhessen. Az elmúlt kilenc évben nem tudtam gondoskodni anyámról, és még most, az agyvérzése után sem mehetek haza ápolni őt. Anyám olyan nagy árat fizetett értem, de én, a lánya, semmit sem teljesítettem gyermeki kötelességeimből. Úgy éreztem, igazán sokkal tartozom neki. Ennyi éven át mindig azt vártam, hogy egy nap újra láthatom anyámat, és hosszan, őszintén elbeszélgethetek vele. De ez az álom most teljesen szertefoszlott. Az agyvérzése után anyám már beszélni sem tudott rendesen, nemhogy hosszú és meghitt beszélgetést folytatni. Minél többet gondoltam erre, annál jobban gyötrődtem. Még a kötelességem végzése közben sem tudtam megnyugtatni a szívemet. Újra és újra felvillant az elmémben a betegségtől szenvedő anyám képe, és csak sírtam megállíthatatlanul.

Este hánykolódtam az ágyban, nem tudtam aludni. A gondolataimban folyton az anyám képe volt az agyvérzés után, és teljesen az iránta érzett ragaszkodásban éltem. Rájöttem, hogy az állapotom nem megfelelő, és ha így folytatom, biztosan nem fogom tudni jól végezni a kötelességemet. Az evangélium terjesztésének döntő szakaszában vagyunk. A lehető leggyorsabban helyre kell hoznom az állapotomat, és újra a kötelességemnek kell szentelnem a szívemet. Ekkor eszembe jutott Jób tapasztalata. Egyetlen éjszaka alatt elvették tőle a hegyoldalakat borító nyájait és gulyáit, a gyermekei meghaltak, és testét fájdalmas fekélyek lepték el. Ilyen hatalmas próbatétel és ekkora fájdalom közepette Jób soha nem mondott egyetlen Istenre panaszkodó szót sem. Sőt, azt mondta: „Jahve adta, Jahve vette el, áldott legyen Jahve neve!” (Jób 1:21). Most, amikor anyám agyvérzést kapott, bár nem értettem teljesen Isten szándékát, tudtam, hogy ezzel az eseménnyel Isten megpróbál és próbára tesz engem. Követnem kellett Jób példáját. Bármi történjék is, nem vétkezhetek az ajkaimmal azzal, hogy panaszkodom Istenre, és nem hagyhatom el a kötelességemet, és nem árulhatom el Istent. Amikor erre gondoltam, a szívem lassan megnyugodott.

Egy reggel megnéztem egy tapasztalati tanúságtétel-videót, amelynek címe: „Miután édesanyámnál rákot diagnosztizáltak”. Mélyen megérintett egy szakasz Isten szavaiból, melyet ebben idéztek. Mindenható Isten azt mondja: „Ha a szüleid súlyosan megbetegednek, vagy valamilyen nagy szerencsétlenséggel találkoznak, akkor ez az, amit meg kell tapasztalniuk. Az emberi életben nagyon normális dolog a születés, az öregedés, a betegség és a halál megtapasztalása, valamint a különféle, nagy és kis dolgokkal való találkozás. Ha felnőtt vagy, akkor nyugodtan és helyesen kell megközelítened ezeket a dolgokat. Ne hibáztasd magad túlzottan, és ne érezd magad túlzottan az adósuknak azért, mert nem tudsz gondoskodni a szüleidről, és még inkább ne fektess ebbe túl sok energiát, és ne hagyd, hogy ez befolyásolja az igazságra való törekvésedet és a kötelességed megfelelő végzését. Vannak, akik azt gondolják, hogy a szülők azért betegednek meg, mert hiányoznak nekik a gyerekeik. Így van ez? Vannak, akiknek a gyerekei egész évben mellettük vannak; vajon ők nem betegednek meg mégis? Az, hogy az emberek mikor betegednek meg, és milyen betegségeket kapnak az életükben, mind Isten kezének vezénylése alatt áll, és semmi köze ahhoz, hogy a gyerekeik mellettük vannak-e vagy sem. Ha Isten nem rendezte el a szüleid sorsának részeként, hogy megbetegedjenek, akkor semmi sem fog történni velük, még ha nem is vagy velük. Ha a sorsukban az van, hogy valamilyen betegséggel vagy nagy szerencsétlenséggel találkozzanak az életükben, mit tudsz ezen változtatni, még ha mellettük is vagy? Akkor sem fogják tudni elkerülni, igaz? (Igaz.) Csak arról van szó, hogy gyermekükként, mivel ez a vérségi kötelék fűz a szüleidhez, zaklatott leszel, amikor azt hallod, hogy betegek. Ez nagyon normális. Azonban nincs szükséged arra, hogy azon töprengj, hogyan segíts a szüleidnek megszabadulni a fájdalmuktól, vagy hogyan oldd meg a nehézségeiket, mert betegséggel vagy nagy szerencsétlenséggel találkoznak. A szüleid nem egyszer tapasztaltak már ilyen dolgokat. Ha Isten olyan környezetet rendez el, hogy megszabadítsa őket ezektől a problémáktól, akkor előbb-utóbb teljesen el fognak tűnni. Ha ezek a problémák életük akadályai, és olyan dolgok, amelyeket meg kell tapasztalniuk, akkor nem tudják elkerülni őket, és Istenen múlik, meddig kell megtapasztalniuk őket; az emberek ezen nem tudnak változtatni. Ha a saját erődre akarsz támaszkodni, hogy megoldd ezeket a problémákat, és elemezni és vizsgálni akarod az okaikat és a következményeiket, az ostoba gondolat, és felesleges. Nem szabad így cselekedned. Nem kell túl sok energiát fordítanod arra, hogy embereket keress, akik segítenek, vagy hogy a legjobb orvosokat találd meg, vagy hogy a legjobb kórházi ágyat rendezd el nekik – nem kell mindezeken törnöd a fejed. Ha tényleg van némi fölösleges energiád, akkor jól kellene végezned azt a kötelességet, amelyet most végre kell hajtanod. A szüleidnek megvan a maguk sorsa. Senki sem kerülheti el azt a kort, amikor meg kell halnia. A szüleid nem a sorsod urai, és ugyanígy, te sem vagy a szüleid sorsának ura. Ha valami sorsszerű, hogy megtörténjen velük, mit tudsz kezdeni vele? Milyen eredményt érhet el az, ha ideges vagy és megoldásokat keresel? Semmit nem érhet el; ez Isten szándékain múlik. Ha Isten el akarja venni őket, hogy neked ne legyen miért aggódnod otthon, és nyugodt lélekkel végezhesd a kötelességedet, bele tudsz-e ebbe avatkozni? Tudsz-e feltételeket szabni Istennek? Mit kellene tenned ebben az időben? Alá kell vetned magad Isten vezényléseinek és elrendezéseinek. Ha valaki töri a fejét a megoldásokon, vizsgálódik, elemez, és magát hibáztatja, bűntudatot érezve a szülei iránt, vajon ezek azok a gondolatok és cselekedetek, amelyekkel egy embernek rendelkeznie kell? (Nem.) Ezek mind az Istennek és az igazságnak való alávetettség hiányának megnyilvánulásai; irracionálisak, balgák és Isten ellen lázadóak. Nem szabadna, hogy az embereknek ilyen megnyilvánulásai legyenek. Érted ezt? (Igen.)” (Az Ige, VI. kötet – Az igazságra törekvésről. Hogyan kell törekedni az igazságra? (17.)). Isten szavaiból megértettem, hogy azt, hogy az ember mennyi szenvedést visel el élete során, milyen súlyos betegségeket kap el, és mennyi buktatót kell átélnie, mindezt Isten már rég elrendelte, és mindennek semmi köze az objektív tényezőkhöz. Meg volt írva anyám sorsában, hogy megbetegszik. Ami pedig azt illeti, hány évig kell tapasztalnia ezt a betegséget, hogy teljesen meggyógyulhat-e vagy sem, és hogy végül maradnak-e utóhatásai, mindezt Isten már rég előre elrendelte. Én azonban nem értettem Isten szuverenitását, és tovább elemeztem és vizsgálódtam, miközben azt hittem, hogy mivel annyi éve nem tértem haza, és a nem hívő családtagjaim és rokonaim üldözték az anyámat, ő nem bírta elviselni a rá nehezedő nyomást, és ennek eredményeként kapott agyvérzést. Aggódtam amiatt is, hogy a családom nem fog gondoskodni anyámról az agyvérzése után, és hogy a rokonok, barátok és szomszédok bántó dolgokat mondanak majd neki, kettős gyötrelmet okozva ezzel a testének és lelkének egyaránt. A KKP általi üldöztetés és a letartóztatás veszélye miatt nem mehettem haza ápolni őt, ezért folyamatosan úgy éreztem, tartozom neki, és a szívemet teljesen lefoglalta anyám betegsége. Még a kötelességem végzése közben sem tudtam megnyugtatni. Most rájöttem, hogy anyám agyvérzése függetlenül történt attól, hogy mellette voltam-e vagy sem. Akkor sem kerülhette volna el a betegséget, ha vele lettem volna, és ha hazatérnék ápolni őt, akkor sem enyhülne vagy gyógyulna meg teljesen a betegsége. Olyan volt ez, mint amikor a nagymamám nyelőcsőrákot, a nagynéném pedig májrákot kapott. Akkoriban anyám törte a fejét a kezelésük módjain, sok pénzt költött, és gyakran látogatta őket. Végül mégis elhunytak. Ez azt mutatta, hogy Isten már rég előre elrendelte, milyen betegségeket kap el az ember élete során, és mikor hal meg. Bármennyire próbálkoznak is az emberek, illetve bárhogyan gondoskodnak is a betegekről, ezen a legkevésbé sem tudnak változtatni. Még ha anyám mellett is maradtam volna és gondoztam is volna, akkor is elérte volna ez a betegség. E tények feltárulása révén láttam, hogy bár sok éve hiszek Istenben, a szemléletmódom még mindig olyan, mint egy nem hívőé. Nem értettem Isten szuverenitását. Amikor erre gondoltam, szégyelltem magam a szívemben, és kész voltam visszafordulni Istenhez, teljesen Istenre bízva anyám betegségét, és kiszolgáltatni magam Isten vezénylésének abban a tekintetben, hogy javul-e vagy sem, és semmilyen esetben sem panaszkodni. Lassacskán sokat javult az állapotom. Néha még eszembe jutott anyám betegsége, de a szívem már kevésbé fájt, és képes voltam a szívemet a kötelességeimnek szentelni.

Egy nap beszélgettem néhány nővérrel, és véletlenül megemlítettem anyám agyvérzését. Könnyek kezdtek gyűlni a szemem sarkában, és az elmém megtelt azzal a képpel, ahogy anyám gondoskodik rólam, és támogatja az Istenbe vetett hitemet. Később kerestem a választ: Miért éreztem akkora fájdalmat, amikor megtudtam, hogy anyám agyvérzést kapott? Hogyan lábaljak ki ebből az állapotból? A keresés során elolvastam két szakaszt Isten szavaiból: „Isten teremtette ezt a világot, és belehelyezte az embert, egy élőlényt, akinek életet adott. Az embernek pedig szülei és rokonai lettek, és többé nem volt egyedül. Amióta az ember először pillantotta meg ezt az anyagi világot, az volt a sorsa, hogy Isten elrendelése szerint létezzen. Az Istentől származó élet lehelete az, ami minden egyes élőlényt támogat a felnőtté válás során. E folyamat során senki sem érzi, hogy az ember Isten gondviselése alatt létezik és nő fel; inkább úgy gondolják, hogy az ember a szülői nevelés kegyelme alatt nő fel, és a saját életösztöne vezérli a növekedését. Ez azért van, mert az ember nem tudja, hogy ki adományozta neki az életét, vagy hogy honnan származik, még kevésbé azt, hogy az életösztön milyen módon hoz létre csodákat. Csak azt tudja, hogy élete az élelem alapján folytatódik, hogy a kitartás az élete létezésének forrása, és hogy az elméjében lévő hiedelmek jelentik azt a tőkét, amelytől a túlélése függ. Isten kegyelméről és ellátásáról az ember mit sem tud, és ily módon pazarolja el az Istentől kapott életet...” (Az Ige, I. kötet – Isten megjelenése és munkája. Isten az ember életének forrása). „Beszéljünk arról, hogy pontosan hogyan kellene értelmezni azt, hogy »a szüleid nem a hitelezőid«. A szüleid nem a hitelezőid – vajon ez nem tény? (De az.) Mivel ez tény, teljesen indokolt alapon kell elmagyaráznunk a benne foglalt kérdéseket. Nézzük meg annak a kérdését, hogy a szüleid hoztak a világra téged. Te voltál az, aki úgy döntött, hogy hozzanak a világra téged, vagy a szüleid voltak azok, akik úgy döntöttek, hogy életet adnak neked? Ha Isten szemszögéből tekintesz erre, nem az emberek dolga, hogy döntsenek. Nem a te választásod volt, hogy a szüleid világra hozzanak téged, és nem is az övék. Megnézve ennek a kérdésnek a gyökerét, ezt Isten rendelte el. Most egyelőre félretesszük ezt a témát, mivel ezt a kérdést könnyen megértik az emberek. A te szemszögedből nézve te passzívan születtél meg a szüleidhez, anélkül, hogy bármilyen választásod lett volna ebben a dologban. A szüleid szemszögéből nézve ez az ő arra való szubjektív hajlandóságuk volt, hogy gyermekeik legyenek és felneveljék őket. Más szóval, félretéve Isten elrendelését, amikor a gyerekvállalás és a gyereknevelés kérdéséről van szó, a szüleidnél volt minden hatalom. Ők választották, hogy világra hoznak téged. Te passzívan születtél meg hozzájuk. Semmilyen választásod nem volt ebben a kérdésben. Mivel tehát minden hatalom a szüleidnél volt, és mivel életet adtak neked, kötelezettségük és felelősségük, hogy felnőtté neveljenek téged. Akár arról van szó, hogy oktatásban részesítenek, vagy ellátnak élelemmel és ruházattal, ez az ő felelősségük és kötelezettségük, és ez az, amit tenniük kell. Ezzel szemben abban az időszakban, amikor neveltek téged, állandóan passzív voltál, nem volt jogod választani – nekik kellett felnevelniük téged. Mivel fiatal voltál, nem voltál képes arra, hogy gondoskodj magadról, nem volt más választásod, mint hogy passzívan hagyd, hogy a szüleid neveljenek fel. Bárhogyan is neveltek fel a szüleid, az nem rajtad múlt. Ha jó ételt és italt adtak neked, akkor jó ételekben és italokban volt részed. Ha a szüleid olyan életkörnyezetet biztosítottak számodra, ahol kenyéren és vízen éltél túl, akkor kenyéren és vízen éltél túl. Mindenesetre, amikor nevelkedtél, passzív voltál, és a szüleid eleget tettek a felelősségüknek. Ez ugyanolyan, mint ahogy a szüleid egy virágot gondoznak. Mivel hajlandóak törődni a virággal, műtrágyázniuk, öntözniük kell, és biztosítaniuk, hogy kapjon napfényt. Amikor tehát emberekről van szó, függetlenül attól, hogy a szüleid pedánsan vigyáztak-e rád vagy nagy gondodat viselték-e, mindenesetre csak a felelősségüknek és kötelezettségüknek tettek eleget. Függetlenül attól, hogy mi volt a céljuk a felneveléseddel, ez volt a felelősségük – mivel ők hoztak világra, felelősséget kell vállalniuk érted. Ennek alapján tekinthető-e jószívűségnek mindaz, amit a szüleid érted tettek? Nem tekinthető, igaz? (Igaz.) Nem számít jószívűségnek az, hogy a szüleid eleget tesznek a veled szembeni felelősségüknek, ezért ha egy virág vagy egy növény iránt tesznek eleget a felelősségüknek, öntözve és trágyázva azt, az vajon jószívűségnek számít? (Nem.) Ez még távolabb áll a kedvességtől. A virágok és a növények jobban növekednek odakint – ha a földbe ültetik őket, széllel, napfénnyel, esővízzel, akkor még jobban virulnak. Ha odabent cserépbe ültetik őket, nem növekednek vagy alakulnak olyan jól, mint odakint! Bármilyen családba is születik valaki, azt Isten rendelte el. Te élettel rendelkező ember vagy, és Isten minden életért felelősséget vállal, képessé téve az embereket, hogy életben maradjanak és kövessék azt a törvényt, amelyet minden teremtmény betart. Csak arról van szó, hogy emberként te abban a környezetben éltél, ahol a szüleid felneveltek, ezért abban a környezetben kellett felnövekedned. Az, hogy abban a környezetben születtél, Isten elrendelésének tulajdonítható; az, hogy a szüleid neveltek felnőtté, szintén Isten elrendelésének tudható be. Mindenesetre a felneveléseddel a szüleid felelősségnek és kötelezettségnek tesznek eleget. A felnőttkorig való felnevelésed az ő kötelezettségük és felelősségük, és ez nem nevezhető jószívűségnek. Mivel nem nevezhető jószívűségnek, elmondható, hogy ez olyasmi, aminek az élvezete megillet téged? (Igen.) Ez egyfajta jog, amelyet élvezned kell. Megérdemled, hogy a szüleid felneveljenek, mert mielőtt eléred a felnőttkort, az általad betöltött szerep a felnevelés alatt álló gyermeké. Ezért amit kapsz, az egyszerűen az, hogy a szüleid eleget tesznek a veled szembeni felelősségüknek, nem pedig szívesség vagy jószívűség tőlük” (Az Ige, VI. kötet – Az igazságra törekvésről. Hogyan kell törekedni az igazságra? (17.)). Isten szavaiból megértettem, hogy Isten az emberi élet forrása, és az életem leheletét Isten adta nekem. Még mielőtt megszülettem volna, Isten már elrendezett számomra egy családot és szülőket, és mindig vigyázott rám és oltalmazott, miközben felnőttem. Úgy rendezte, hogy testvérek hirdessék nekem az evangéliumot, így abban a szerencsében volt részem, hogy meghallhattam Isten hangját, és elnyerhettem Isten üdvösségét. Ettől kezdve felhagytam a világi hírnév és nyereség hajszolásával. Mindez Isten szuverenitása és elrendezése volt. A felszínen úgy tűnt, mintha anyám nevelne fel, de ez Isten szuverenitásából és előre elrendeléséből fakadt. Apám többre tartotta a fiúkat a lányoknál, és születésem napjától fogva sosem szeretett. Ha a legkisebb rosszat tettem, megvert, és anyám volt az, aki minden alkalommal mellém állt és megvédett. Apám nem engedte, hogy középiskolába menjek, de anyám ragaszkodott hozzá, sőt, még a magas kamatozású kölcsön terhét is vállalta, hogy egyetemre járhassak. A diplomázás után, mikor állást kerestem, mindenhol falakba ütköztem, nyomorúságban és kétségbeesésben éltem. Egy éjjel anyám megkért néhány nővért, hogy beszélgessenek velem Isten szavairól, hogy segítsenek és támogassanak, így kilábalhattam a nyomorúságból és a kétségbeesésből. Amikor elmentem hazulról, hogy végezzem a kötelességeimet, anyám sok anyagi támogatást nyújtott, és tartotta a hátát miattam otthon is, hogy a családtagok ne üldözzenek és akadályozzanak. Mindaz, amit anyám tett értem a felnőtté válásom és az Istenbe vetett hitem útja során, az ő felelősségének és kötelezettségének teljesítése volt. Ez az ő felelőssége volt, amelyet viselnie kellett, miután megszült engem; nem pedig kedvesség, vagy olyasvalami, amit visszonoznom kell. Én azonban mindig egyfajta kedvességnek tekintettem azt, ahogy anyám felnevelt, és az árat, amit értem fizetett. Ehhez társult még az a tény is, hogy kiskoromtól fogva mélyen megmérgeztek az olyan hagyományos kulturális értékek, mint „A gyermeki kötelességtudat olyan erény, amely minden mást felülmúl” és „A hálátlan ember kevesebbet ér egy vadállatnál”, így végül úgy éreztem, hogy viszonoznom kell anyám kedvességét. Ha nem viszonoznám, cserbenhagynám őt, és a lelkiismeretem vádolna. Amikor megtudtam, hogy anyám agyvérzést kapott, és nem mehetek haza gondoskodni róla, a szívemet elárasztotta az érzés, hogy tartozom neki, és még a kötelességem végzése közben sem tudtam megnyugtatni a szívemet. Most, hogy a nagy katasztrófák lesújtottak ránk, Isten sürgető szándéka az, hogy minél több ember hallja meg a hangját, térjen vissza Isten trónja elé, és nyerje el az Ő üdvösségét. Az evangélium terjesztésének ebben a kritikus időszakában, ha kizárólag az anyám iránti ragaszkodásban élnék, félvállról és felületesen véve a kötelességemet, az Isten súlyos elárulása lenne. Igazán lelkiismeretlen és hálátlan ember lennék. Isten életet adott nekem, abban a kegyelemben részesített, hogy elé járulhatok, és ellátott az élet szavaival. Két autóbalesetben is megvédett, kimentve engem a veszélyből. Isten gondoskodása és oltalma nélkül nem tudom, hányszor haltam volna meg. Isten üdvössége nélkül még mindig úgy élnék, mint egy nem hívő, ürességben és fájdalomban. Isten irántam való szeretete egyszerűen túl nagy. Elsősorban Istennek kellene köszönetet mondanom, és amit leginkább tennem kellene, az az, hogy jól végzem a kötelességemet, hogy viszonozzam Isten szeretetét.

Ezután elolvastam egy másik szakaszt Isten szavaiból, és megtaláltam bennük a gyakorlás alapelveit a szüleimmel való bánásmódra vonatkozóan. Mindenható Isten azt mondja: „Ha az életkörülményed és a környezeted alapján a szüleid megbecsülése nem áll ellentétben azzal, hogy teljesítsd Isten megbízatását és végezd a kötelességedet – vagyis, másképp fogalmazva, ha a szüleid megbecsülése nem befolyásolja az odaadásodat a kötelességed iránt – akkor egyszerre mindkettőt gyakorolhatod. Nem kell formálisan elválnod a szüleidtől, és nem kell formálisan lemondanod róluk, illetve elutasítanod őket. Milyen helyzetben érvényes ez? (Amikor a szülők megbecsülése nem áll ellentétben az ember kötelességének végzésével.) Helyes. Vagyis, ha a szüleid nem próbálják akadályozni az Istenbe vetett hitedet, és ők maguk is hívők, és valóban támogatnak és bátorítanak abban, hogy odaadóan végezd a kötelességed és teljesítsd Isten megbízatását, akkor a szüleiddel való kapcsolatod nem tipikus értelemben vett, a hús-vér testen alapuló rokoni kapcsolat, hanem inkább a gyülekezet testvérei közötti kapcsolat. Ebben az esetben amellett, hogy a testvéreidként érintkezel velük, néhány gyermeki felelősségedet is teljesítened kell velük szemben. Az is helyes, ha egy kicsit több törődést tanúsítasz irányukban. Amíg ez nincs hatással a kötelességed végzésére, vagyis ameddig nem korlátozzák a szívedet, felhívhatod a szüleidet, hogy megkérdezd, hogy vannak, illetve, hogy törődj velük egy kicsit, segíthetsz nekik megoldani pár nehézséget, és kezelheted néhány élettel kapcsolatos problémájukat, és segítheted őket az életbe való belépésüket illető nehézségek megoldásában – mindezt megteheted. Azaz, ha a szüleid nem akadályozzák az istenhitedet, fenn kell tartanod ezt a kapcsolatot velük és teljesítened kell a felelősségeidet irántuk. És miért kell törődnöd velük, gondoskodnod róluk és érdeklődnöd a hogylétük felől? Mert a gyermekük vagy. Mivel ilyen kapcsolatban vagy velük, másféle felelősséggel tartozol, ezért egy kicsit többet kellene érdeklődnöd a hogylétükről, és több segítséget kellene nyújtanod nekik. Mindaddig, amíg az nem befolyásolja a kötelességed végzését, és amíg a szüleid nem akadályozzák és nem zavarják az istenhitedet és a kötelességed végzését, és nem is hátráltatnak, addig természetes és megfelelő, hogy teljesíted az irántuk való felelősségedet, és ezt oly mértékben kellene tenned, hogy a lelkiismereted ne tegyen szemrehányást – ez a legalacsonyabb mérce, amelynek meg kellene felelned. Ha a körülményeid hatása és az általuk való akadályoztatás miatt nem tudod otthon biztosítani a szüleid számára a megbecsülést, akkor nem kell ragaszkodnod ehhez az előíráshoz. Ki kell szolgáltatnod magad Isten vezénylésének, és alá kell vetned magad az Ő rendezésének, s nem kell ragaszkodnod ahhoz, hogy becsüld a szüleidet. Isten elítéli ezt? Isten nem ítéli el ezt; nem kényszeríti az embereket arra, hogy ezt tegyék. [...] Megvan az a felelősséged, hogy becsüld a szüleidet, és ha a körülmények engedik, akkor eleget kell tenned ennek a felelősségnek, ám nem szabad, hogy a ragaszkodásod állandóan korlátozzon, és nem szabad vakon gyermeki hűséget mutatnod irántuk és ennek következtében halogatnod a kötelességed végrehajtását. Például, ha az egyik szülőd megbetegszik és kórházba kerül, téged pedig túlságosan leköt a kötelességed ahhoz, hogy hazamenj, mit kell tenned? Ilyen alkalmakkor nem korlátozhat a ragaszkodásod. Imádságban Isten elé kell vinned az ügyet, rá kell bíznod Istenre, és ki kell szolgáltatnod Isten vezénylésének. Ilyen hozzáállással kell rendelkezned. Ha Isten el akarja venni a szülőd életét, és el akarja venni őt tőled, akkor is alá kell vetned magad. Egyesek azt mondják: »Bár alávetettem magam, még mindig nyomorultul érzem magam, és napokig sírni fogok emiatt – vajon ez ragaszkodás?« Normális, ha szomorúnak és zaklatottnak érzed magad, amikor a szüleid megbetegszenek. Sírhatsz; ez a normális emberi mivolt megnyilvánulása, és Isten nem ítéli el. De ha annyira sírsz, hogy napokig nem alszol és nem eszel, nincs kedved a kötelességedet végezni, és még haza is akarsz menni, hogy meglátogasd a szüleidet, akkor lehetetlen, hogy jól végezd a kötelességedet, és nem ültetted gyakorlatba az igazságot. Ebben az esetben azzal, hogy tiszteled a szüleidet, nem a felelősségednek teszel eleget, hanem a ragaszkodásodnak élsz. Ez nem Isten szavainak betartása, mert lemondtál Isten megbízatásáról, és nem vagy olyan valaki, aki követi Isten útját. Amikor olyan dolog történik veled, mint a szüleid megbetegedése, mindaddig, amíg ez nem késlelteti a kötelességed végrehajtását, és nem befolyásolja azt, hogy odaadással hajtsd végre, megtehetsz néhány dolgot, amire lehetőséged van, hogy gyermeki tiszteletet mutass irántuk, és eleget tehetsz azoknak a felelősségeknek, amelyekre képes vagy – vagyis megteszed azt, amit meg kell tenned, és amire képes vagy a lehetőségeid határain belül. De ha annyira rabjává válsz a ragaszkodásodnak, hogy az hátráltatja a kötelességed végrehajtását, akkor az teljesen ellentétes Isten szándékaival. Isten nem követeli meg tőled, hogy ezt tedd; Isten csak azt követeli meg tőled, hogy tegyél eleget a szüleid iránti felelősségednek, és ez minden. Ezt jelenti az igazi gyermeki tisztelet. Megvan a maga kontextusa »a szülők megbecsülésének«, amiről Isten beszél. Csupán néhány felelősségednek kell eleget tenned a különféle szempontokból megvalósítható dolgok határain belül. Ami pedig azt illeti, hogy milyen lesz a szüleid élete a jövőben, hogy súlyosan megbetegszenek-e, mikor halnak meg, vagy hogyan halnak meg – vajon te döntesz ezekről a dolgokról? Van-e bármi közük ahhoz, hogy megbecsülöd-e őket vagy sem? (Nincs.) Ezeknek semmi közük hozzád” (Az Ige, VI. kötet – Az igazságra törekvésről. Mit jelent az igazságra törekedni? (4.)). Isten szavaiból megértettem, hogy a szüleim tisztelete nem Istentől kapott megbízatás, és nem is az én küldetésem. Az én mennyei elhívatásom csupán annyi, hogy teljesítsem egy teremtett lény kötelességeit, mert Isten azt mondta: „Nem a kötelességed végzése a dolgod amúgy is? Mennyből küldött hivatás ez, olyan felelősség, amely nem vethető le. Tenned kell a kötelességedet akkor is, ha senki más nem teszi. Ilyen elhatározással kell rendelkezned” (Az Ige, III. kötet – Az utolsó napok Krisztusának beszédei. Az Istenbe vetett hitben az igazság elnyerése a legfontosabb dolog). Bár a gyermekeknek felelősségük tisztelni a szüleiket, ez nem egy teremtett lény kötelessége. Meg kell találnunk a gyakorlás helyes útját a különböző körülményeknek és háttereknek megfelelően, és mindent, amit teszünk, arra az előfeltételre kell alapoznunk, hogy az nem akadályozza a kötelességünket. Ha a környezet és a feltételek megengedik, teljesítenem kell gyermeki felelősségemet, és tőlem telhetően gondoskodnom kell anyámról. Azonban nem térhettem haza, mivel a KKP üldözött és le akart tartóztatni, így nem maradhattam mellette, hogy gondoskodjam róla. A KKP még attól a jogomtól is kíméletlenül megfosztott, hogy lássam őt, vagy felhívjam telefonon, hogy érdeklődjem az állapota felől. Ráadásul elfoglalt voltam a kötelességemmel, és nem volt időm visszamenni, hogy gondoskodjam anyámról. Ha hazatérnék, hogy gondoskodjam anyámról, és késleltetném a gyülekezet munkáját, az nem lenne összhangban Isten szándékával. Amikor mindezt végiggondoltam, sokkal nyugodtabbnak éreztem magam a szívemben, és Isten elé járultam, hogy imádkozzak: „Drága Mindenható Isten, most már tudom, hogyan kezeljem anyám betegségének ügyét. Hajlandó vagyok elengedni az iránta érzett ragaszkodásomat, és kitartani a kötelességem mellett. Nem térhetek haza, hogy gondoskodjam róla, ezért a Te kezedre bízom őt. Bármi történjék is vele a jövőben, hajlandó vagyok alávetni magam neki.” Imádkozás után felszabadultabbnak éreztem a szívemet. Képes voltam a szívemet a kötelességemnek szentelni, és többé nem korlátozott és foglalt le anyám agyvérzése. Hálát adok Istennek, hogy kialakította ezt a helyzetet, lehetővé téve számomra, hogy némi felismerésre jussak a bennem lévő hagyományos eszmékkel kapcsolatban, és ráébredjek, hogyan kell helyesen bánnom a szüleimmel.


35. Nehéz döntés

Valaha volt egy boldogtalan házasságom. A válás után nagyon nehéz volt egyedül felnevelni a lányaimat. Később összejöttem egy kollégámmal az iskolánkból. Miután összeházasodtunk, nagyon jó volt hozzám és a lányaimhoz, és nem kellett aggódnom semmi miatt otthon. Nagyon hálás voltam neki. Bár az életem stabil volt, a szívem mélyén mindig volt egy megmagyarázhatatlan üresség. 2012 augusztusában az unokanővérem hirdette nekem Mindenható Isten utolsó napokbeli evangéliumát. Elkezdtem olvasni Isten szavait, és hétvégente összejártam az unokanővéremmel. Isten szavaiból megértettem, hogy az embert Isten teremtette. Őseinket, Ádámot és Évát elcsábította a Sátán, és elárulták Istent, ami miatt az emberiség bűnben él. A világban lévő összes elvetemültség és paráznaság a Sátán megrontásának eredménye. Azt is megtudtam, hogy Isten mindig is az emberiség megmentésén munkálkodott. A Kegyelem Korában Isten testté lett és keresztre feszítették, hogy vétekáldozattá váljon az emberiségért. Az utolsó napokban Isten ismét testté lett, hogy kifejezze az igazságot, és végezze az ítélet és megtisztítás munkáját, megoldva az emberi bűn kiváltó okait, alaposan megtisztítva és megmentve az embereket, és egy csodálatos rendeltetési helyre víve őket. Miután ezt megértettem, választ kaptam az életem és a világ számos rejtélyére, az álmatlanság, amely évekig gyötört, észrevétlenül elmúlt, és a félelem és magány érzése is eltűnt a szívemből. Úgy éreztem, mintha egy üres és reménytelen pusztaságból egy derűs és meleg helyre vittek volna. A szívem békés és nyugodt volt. Azt is megértettem, hogy Istenen kívül senki sem adhatja meg az embereknek az igazságot, és nem hozhat békét az emberek szívébe. Teremtett lényként hinnem kell Istenben, imádnom kell Istent, és törekednem kell az igazság elnyerésére. Különben az élet üres és értelmetlen. Amikor a férjem látta, mennyire felvidult a lelkem, mióta elkezdtem hinni Istenben, támogatta a hitemet.

2012 decemberében a férjem elolvasta az interneten azokat az alaptalan szóbeszédeket, amelyeket a KKP terjesztett, hogy rágalmazza és elítélje a Mindenható Isten Egyházát. Félve, hogy letartóztatnak, attól kezdve megpróbált megakadályozni abban, hogy higgyek Istenben. Nem engedte, hogy olvassam Isten szavait, és nem engedte, hogy az unokanővérem eljöjjön és találkozzon velem. Akkoriban én is aggódtam, hogy elkapnak és bebörtönöznek, ha hiszek Istenben, de az unokanővérem beszélgetett velem arról, hogy az igaz utat ősidők óta mindig is üldözték. A Bibliában olvastam arról is, hogyan szenvedtek üldözést az Úr Jézus és a tanítványai, és láttam, hogyan uralkodik a Sátán ebben a világban. Ő nagyon is elvetemült és sötét, és nem engedi, hogy pozitív dolgok létezzenek. Azzal, hogy hiszek Istenben és követem Istent, az élet helyes útján járok, és akkor sem szabad feladnom, ha üldöznek. Elmondtam a férjemnek mindent, amit megértettem, de ő egyszerűen nem volt hajlandó meghallgatni. Titokban kellett olvasnom Isten szavait, és olyankor kellett összejövetelekre járnom, amikor ő nem volt otthon. 2013 áprilisában rosszabbodott az ágyéki gerincmeszesedésem. Nem tudtam ülni vagy állni – csak feküdni tudtam. A férjem segített több hónapos szabadságot kérni a munkáltatómtól. Isten oltalmával a betegségem gyakorlatilag meggyógyult, miután feltettem néhány gyógyszeres tapaszt. Ezután elkezdtem kihasználni a szabadságomat az evangélium hirdetésére, de nem telt bele sok időbe, és a férjem észrevette. Kihasználta az ebédszünetét, hogy hazajöjjön és megnézze, ott vagyok-e vagy sem. Ha egy kicsit később értem haza, és láttam az autóját a ház előtt parkolni, a szívemet azonnal elfogta a pánik. A házasságunk évei alatt mindig jól gondoskodott rólam, de amikor az Istenbe vetett hitem miatt nem azt tettem, amit mondott, úgy éreztem, csalódást okozok neki, és amikor szidott és kiabált velem, egyszerűen el kellett viselnem. Ahogy egyre több összejövetelre jártam, megértettem, hogy Isten az emberi élet forrása. Hogy minden ember élhet, az Isten ellátásának, gondoskodásának és oltalmának köszönhető. Tökéletesen természetes és indokolt, hogy az emberek higgyenek Istenben és végezzék a kötelességeiket. Ez a legigazságosabb dolog. Egyre inkább úgy éreztem, hogy a helyes utat választottam Isten követésében. A szívem erőt nyert, és kevésbé féltem attól, hogy a férjem elveszíti a türelmét. Néha még észszerűen vitatkoztam is vele. Egyszer dühösen rám mutatott, és azt kiabálta: „Most már semmire sem hallgatsz, amit mondok! Mondtam neked, hogy az állam nem engedi, hogy higgyetek, de te nem hallgattál rám. Tényleg azt hiszed, hogy nem éled túl, ha nem hiszel Istenben?” Azt mondtam: „Most olyan elvetemült és sötét ez a világ. Csak nézz az iskolánkra – egész nap csak színlelés folyik. Elegem van belőle! Az, hogy Isten eljött, hogy kifejezze az igazságot és megmentse az embereket, csodálatos dolog. Istenbe vetett hit nélkül szerintem nincs semmi értelme az életnek!” Rám nézett, és azt mondta: „Tudom, hogy nem rossz dolog Istenben hinni, de a Kommunista Pártot ez nem érdekli. Ha továbbra is hiszel, valószínűleg letartóztatnak. Ha ez megtörténik, elveszíted a munkádat, és szenvedned kell a börtönben. Miért bajlódsz ezzel? Hagyd már abba ezt a hitet!” Amint ezt meghallottam, rájöttem, hogy a férjem megijedt, mert jól ismerte a Kommunista Párt módszereit, és ezért próbált megállítani. Valójában én is aggódtam, hogy letartóztatnak és börtönbe zárnak, sőt még az is lehet, hogy a rendőrök agyonvernek. Egyszerűen túl sok olyan eset van, amikor a KKP-kormány teljes mértékben semmibe vette az emberi életet. Később eszembe jutott, amit az Úr Jézus mondott: „Aki megtalálja életét, az elveszti azt, aki pedig elveszti életét énértem, az megtalálja azt” (Máté 10:39). A szívem rendkívül derűsnek érezte magát. Az emberi élet nagyon rövid. Abszolút semmi értelme nincs mindennap a hús-vér testért és a megélhetésért tülekedni. Azáltal, hogy hiszel Istenben és követed Istent, örök életet nyerhetsz – ez annyira értékes! Ha a letartóztatástól való félelem miatt nem merek hinni Istenben, akkor soha nem fogom elnyerni az örök életet. Bármi történjék is, nem adhatom fel az Istenben való hitet. A férjem azonban erősködött, hogy nem engedi, hogy higgyek. Magamban aggódtam: „Már majdnem hat éve vagyunk házasok, és ő mindig gondoskodott erről a családról és figyelmes volt velem. Keményen dolgoztunk együtt, hogy házat és autót vegyünk. Láthatjuk, hogy az életünk egyre jobb és jobb lesz. A kollégáim mind azt mondják, hogy végre jó családom van. Én is úgy gondolom, hogy ebben az életben ebbe a családba tartozom, és szívem mélyéből szeretem ezt a stabil és békés életet élni. De ha a férjem elszánta magát, hogy nem hagyja, hogy higgyek Istenben, mit tegyek? Követhetem-e még továbbra is Istent?” Ahogy ezek a kérdések behálóztak, folyamatosan imádkoztam Istenhez, kérve Őt, hogy vezessen tovább.

Egy összejövetelen elmeséltem a testvéreimnek az aggodalmaimat, ők pedig elolvasták velem Isten ezen szavait: „Nehézségeket kell elszenvedned az igazságért, fel kell áldoznod magad az igazságért, el kell viselned a megaláztatást az igazságért, és még több szenvedésen kell keresztülmenned ahhoz, hogy még többet elnyerj az igazságból. Ezt kellene tenned. Nem szabad eldobnod az igazságot a családi harmónia élvezetének kedvéért, és nem szabad elveszítened egy egész élet méltóságát és integritását az ideiglenes élvezet kedvéért. Mindarra kell törekedned, ami szép és jó, és olyan életútra kell törekedned, amely értelmesebb. Ha ilyen hétköznapi és világi életet élsz, és nincs egyetlen célod sem, amelyre törekednél, akkor vajon nem pazarolod el az életedet? Mit nyerhetsz egy ilyen életből? Le kellene mondanod minden testi élvezetről egyetlen igazság kedvéért, és nem kellene minden igazságot eldobnod egy kis élvezet kedvéért. Az ilyen embereknek nincs integritásuk és méltóságuk; nincs értelme a létezésüknek!” (Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről). Isten szavainak elolvasása után fokozatosan erőt nyertem a szívemben. Isten kegyelméből járultam Isten elé, és látva mindezeket az igazságokat, amelyeket Isten kifejezett, úgy észszerű, hogy jól törekedjek rájuk. Még ha szenvedéssel jár is, megéri. Bár a családi harmónia nagyon fontos nekem, az igazságra való törekvés a legértelmesebb dolog. Mielőtt olvastam volna Isten szavait, nem tudtam, honnan jöttem, vagy miért élek. Nem tudtam, miért olyan elvetemült és sötét ez a világ, és mindennap sötétségben éltem, nehézségek árán vészeltem át a napjaimat. Az élet olyan fájdalmas volt! Most, nagy nehézségek árán, sikerült megtalálnom az igaz utat és meglátnom a fényt. Isten szavaiból az élet sok misztériumát megértettem, és megtaláltam, mi az élet értéke. Ha feladom az igazságot a családi harmónia kedvéért, akkor nem lenne-e az így leélt élet üres és teljesen értelem nélkül való? Olvastam még Isten szavaiból: „Miért szereti a férj a feleségét? Miért szereti egy feleség a férjét? Miért kötelességtudóak a gyerekek a szüleikkel szemben? Miért gondoskodnak a szülők féltve a gyermekeikről? Mire irányul az emberek szándéka? Nem arra irányul vajon az egész, hogy saját terveiket és önző vágyaikat kielégítsék?” (Az Ige, I. kötet – Isten megjelenése és munkája. Isten és ember együtt fog bemenni a nyugalomba). Isten szavaiból megértettem, hogy a férj és feleség közötti szeretet a személyes érdekek alapjára épül. Elgondolkodtam rajta – miért volt jó hozzám a férjem korábban? Azért, mert jól néztem ki, és nem szerettem a pénzt kezelni, hanem átadtam neki a család feletti pénzügyi irányítást. Eléggé megfeleltem az ideális feleséggel kapcsolatos mércéjének, ami megelégedésére szolgált. Azonban amikor lett saját hitem és életcélom, amelyeket nem tűrtek meg ebben az országban, elkezdte úgy érezni, hogy nem vagyok hasznos a számára, és soha többé nem volt kedves hozzám. Eközben én vonakodtam elhagyni a férjemet, mert figyelmes volt velem és gondoskodott rólam, és nem kellett sok minden miatt aggódnom otthon. Az emberek mind önzőek, és a férj és a feleség is kihasználják egymást. Hogyan létezhetne bármi igaz vonzalom? Nem adhatom fel Isten általi megmentésemet ezért a szemernyi házastársi érzelemért. Ezután továbbra is ragaszkodtam ahhoz, hogy összejövetelekre járjak és végezzem a kötelességemet.

2013 júniusának egy napján éppen vacsorát készítettem, miután hazaértem az evangélium hirdetéséből. Amikor a férjem hazaért, az arca nagyon komor volt, de én nem vettem róla tudomást. Vacsora után bementem a szobámba, hogy bibliai történeteket meséljek a két lányomnak. Boldogan hallgatták, amikor a férjem hirtelen megállt az ajtóban, és szidni kezdett. A lányaim annyira megijedtek, hogy egy szót sem mertek szólni, én pedig sietve mondtam valamit, hogy megvigasztaljam őket. Miután befejeztem a beszédet, kimentem sétálni egyet. Nem számítottam arra, hogy a férjem követni fog. Amikor egy, az épületünktől nem messze lévő sarokhoz értünk, megragadta a karomat, és a mellettem lévő lépcsőre lökött. Éles fájdalom hasított a karomba, lassan felkeltem, és szó nélkül elindultam hazafelé. Megint megragadta a karomat, és erőszakosan megrántotta, mire ismét a földre estem. Az arcomba mutogatva szidalmazott: „Miért kell neked istenben hinned? Hogy létezhetne isten? Hol van az istened, amikor így bánok veled? Miért nem véd meg téged?” Rájöttem, hogy nem hallgat a józan észre. Azt gondoltam magamban: „Te nem hiszel Istenben – mit tudsz te? Meg akarsz verni, hogy kételkedjek Istenben, és megtagadjam Őt. A szándékaid igazán aljasok!” Megint azt mondta: „Bármit mondok, egyszerűen nem hallgatsz rám – minél jobban hiszel, csak annál megszállottabb leszel. Most már mindenhová jársz evangéliumot hirdetni. A sógorunk azt mondta, hogy ha nem hallgatsz a józan észre, verjelek meg jó alaposan. Nem hisszük, hogy nem tudunk helyretenni! Szóval mondd, hiszel még vagy sem?” Amikor látta, hogy meg sem nyikkanok, mögém került, és egyenesen derékon rúgott. A derekam annyira fájt, hogy a szívemig hatolt, és a könnyeim azonnal folyni kezdtek. A férjem azonban továbbra sem tanúsított semmi irgalmat. Miközben rugdosott, azt mondta: „Soha nem fogom engedni, hogy higgy! Addig rugdoslak, amíg meg nem bénulsz! Még ha nekem kell majd ápolnom téged, akkor sem engedem, hogy higgy istenben!” Amikor ezt hallottam, jéghideg rémületet éreztem a szívemben. Korábban mindig úgy éreztem, hogy a férjem emberi mivolta egész jó, és mindig elég figyelmes volt velem. Soha nem számítottam arra, hogy elhiszi a KKP alaptalan szóbeszédeit és téveszméit, megpróbál megakadályozni abban, hogy higgyek Istenben, és még bénára is akar rugdosni! Egyszerűen túl ádáz volt! Ezután azt mondta: „Ha egyedül vagy otthon, valószínűleg eljársz összejövetelekre. Egyszerűen elküldelek. Az olyanok, mint te, nem érdemlik meg, hogy a szép házamban éljenek. Kelj fel!” Miközben beszélt, felrángatott, belökött az autóba, és elvitt az anyám házához. Nem számítottam arra, hogy anyám nagyon támogatni fogja az Istenbe vetett hitemet. Hirdettem neki az evangéliumot, és ő is elfogadta Isten utolsó napokbeli munkáját. Az öcsém azonban folyamatosan a férjem pártját fogta. Próbált meggyőzni engem: „Nővérem, vannak idők ebben a világban, amikor az ember egyszerűen tehetetlen. Realistábbnak kell lenned. Pihenj itt néhány napig, aztán menj haza, és élj jó életet.” Amit az öcsém mondott, mélyen elgondolkodtatott: „Ebben a világban tényleg realistának kell lenni. Már majdnem negyvenéves vagyok. Fél életemben küzdöttem azért, hogy elérjem azt az életet, amim most van. Az Istenbe vetett hitemmel kapcsolatos dolgokon kívül minden másban nagyon jó hozzám a férjem. Csak az Istenbe vetett hitem miatt tűnik úgy, mintha más emberré változott volna. A viselkedése alapján, ha kitartok az Istenbe vetett hitem mellett, nagyon valószínű, hogy elválik tőlem. Akkor elveszítem ezt a családot, amelytől a túlélésem függ. Mihez kezdek az életemmel azután? Vissza kell térnem ahhoz az élethez, hogy egyedül és segítség nélkül gondoskodom a gyermekeimről?” Féltem attól, hogy ilyen életet éljek, de nem akartam feladni az Istenbe vetett hitemet sem. Dilemmába kerültem. Azt gondoltam magamban: „Talán csak hátralépek egy időre. Mi lenne, ha nem járnék összejövetelekre, és nem végezném a kötelességemet, csak titokban olvasnám Isten szavait otthon egy ideig? De ez nem fog működni. Mit tegyek?”

Az alatt a néhány nap alatt folyamatosan imádkoztam Istenhez, és eszembe jutott egy részlet Isten szavaiból: „Te egy teremtett lény vagy – természetesen imádnod kell Istent, és értelmes életre kell törekedned. Ha nem imádod Istent, hanem a tisztátalan testedben élsz, vajon nem csupán egy emberi ruhába öltözött vadállat vagy? Mivel emberi lény vagy, fel kell áldoznod magad Istenért, és el kell viselned minden szenvedést! Örömmel és bizonyossággal kell fogadnod azt a kis szenvedést, amelynek ma ki vagy téve, és értelmes életet kell élned, mint Jób és Péter. Ebben a világban az ember az ördög ruházatát viseli, az ördög ételét eszi, és az ördög keze alatt dolgozik és szolgál, és olyannyira eltapossák, hogy teljesen belepi a szenny. Nem fogta fel az élet értelmét és nem nyerte el az igaz utat – akkor mi értelme van így élni? Ti olyan emberek vagytok, akik a helyes útra törekedtek és igyekeztek fejlődni. Felemelkedtek a nagy vörös sárkány országában, és azok vagytok, akiket Isten igazságosnak nevez. Hát nem ez a legértelmesebb élet?” (Az Ige, I. kötet – Isten megjelenése és munkája. Gyakorlat (2.)). Az Isten szavain való elmélkedés erőt adott nekem. Világos irányt kaptam azzal kapcsolatban, hogy milyen életutat válasszak. Istenben hinni és Istent imádni tökéletesen természetes és indokolt. Ha értelmes életet akarsz megélni, fel kell áldoznod magad Istenért, nem szabad hagynod, hogy bármilyen ember, esemény vagy dolog akadályozzon, és el kell viselned minden szenvedést, hogy jól végezd a kötelességedet, és eleget tégy Istennek. Pont mint Jób: odalett a vagyona és a gyermekei, de ő mégis imádta Istent és dicsérte Isten nevét. És ott van Péter: mindent hátrahagyott, hogy kövesse az Urat, és egész életét az Úrért áldozta. Végül elérte, hogy a végsőkig szeresse Istent, és mindhalálig alávesse magát Istennek, értelmes életet élve meg. Máté, a vámszedő is ugyanilyen volt. Amint az Úr Jézus elhívta, a legkisebb habozás nélkül követte az Urat. Az ő Istenbe vetett hitük annyira irigylésre méltó! Bár kész voltam követni Istent, mégsem tudtam elengedni a családomat. Nem voltam hajlandó elviselni a szenvedést és mindent hátrahagyni. E szentekhez képest igazán szégyelltem magam! Most már ki volt jelölve előttem az élet helyes útja. Nem lehettem többé gyenge: semmiképpen sem adhattam fel ezt a lehetőséget, hogy kövessem Istent, és elnyerjem az igazságot és életet! Akkoriban gyülekezetvezetőnek választottak, és mindennap el voltam foglalva a kötelességem végzésével. Nem sokkal később a férjem hazavitt. Épp nyári szünet volt, így nem kellett dolgozni mennie. Minden napját azzal töltötte, hogy engem figyelt. Nem engedte, hogy olvassam Isten szavait, összejövetelekre járjak vagy végezzem a kötelességemet. Mindennap csak a házimunkát végezhettem, és vele együtt vigyázhattam a gyerekekre. Mivel képtelen voltam elnyerni Isten szavainak ellátását, olyan voltam, mint a partra vetett hal, a szívemben rendkívüli fájdalommal és gyötrelemmel. Egy nap eszembe jutottak Isten ezen szavai: „A hívők és a nem hívők eredendően összeegyeztethetetlenek, sőt, inkább szemben állnak egymással” (Az Ige, I. kötet – Isten megjelenése és munkája. Isten és ember együtt fog bemenni a nyugalomba). Ez valóban így van. A férjem nem hitt Istenben, és határozottan nem engedte, hogy én higgyek. Mindennap úgy figyelt, mintha egy foglyot őrizne. Nem férj volt – egyértelműen az ellenségem volt! Amikor már tényleg nem bírtam tovább, azt mondtam neki: „Nemcsak megvertél, de semmi szabadságot sem adsz nekem. Nem tudok így élni tovább. Váljunk el, és folytassuk külön utakon. Így mindkettőnknek könnyebb.” De ő azt mondta: „Hiba volt megütnöm téged. Bocsánatot kérek. Bárhogy is szeretnéd, hogy jóvátegyem, rendben van. Az egyetlen dolog az, hogy nem válhatunk el. Te jó ember vagy. Nagyon nehéz volt felépítenünk ezt a családot. Miért válnánk el? A saját érdekedben vigyázok rád. Egy idő után elfelejted majd az Istenbe vetett hitedet, és minden rendben lesz. Ha bezárva érzed magad, mi lenne, ha elvinnélek sétálni?” Amikor ezt hallottam, tudtam, hogy a nyájassága mögött vaskéz rejlik, és megpróbál itt tartani és fokozatosan egyre távolabb vinni Istentől. Nem tudtam, mit tegyek. Továbbra is hinni akartam Istenben, de vonakodtam elengedni ezt a családot és a férjemet. Imádkoztam Istenhez, kérlelve Őt, hogy óvja meg a szívemet attól, hogy bármikor is elhagyjam Őt, és könyörögtem Neki, hogy nyisson utat számomra, hogy visszatérhessek a gyülekezetbe, és végezhessem a kötelességemet.

Egy nap eljött az összejövetel ideje. Bölcsen azt mondtam a férjemnek, hogy menjünk el biciklizni. Rávettem, hogy ő biciklivel jöjjön, míg én az elektromos rollerrel mentem. Beleegyezett. Amikor az út felénél jártunk, felgyorsítottam, és messze magam mögött hagytam őt. Többször köröztem is, mielőtt megérkeztem volna az összejövetel helyszínére. Végre, ennyi nehézség után, sikerült részt vennem egy összejövetelen. Amikor este hazaértem, a férjem különösen dühös volt. Azt mondta: „Egyre többet engedsz meg magadnak. Hogy merészelsz hátrahagyni engem és elmenni egy összejövetelre? Ha ilyen bátor vagy, ne is gyere vissza!” Azt mondtam: „Hagytál nekem bármilyen választást? Egyáltalán nincs szabadságom. Úgy őrzöl, mintha fogoly lennék. Ha így folytatod, kettőnknek nincs közös jövője.” Ezután meglepő módon még szigorúbban őrzött, mint valaha. Amikor elkezdődött az iskola, kényszerített, hogy vele menjek dolgozni, hétvégén pedig minden lépésemet követte, feltéve, hogy nem túlórázott éppen. Nem tudtam összejövetelekre járni és végezni a kötelességemet, és úgy éreztem, mintha a pokolban élnék. Nem tudtam visszatartani a könnyeimet, és nem tudtam megállni, hogy meg ne kérdezzem magamtól: Miféle világ ez? Miért nem engedik meg az embereknek, hogy higgyenek Istenben és a helyes úton járjanak? Később elolvastam Isten ezen szavait: „Egy ilyen sötét társadalomban, ahol a démonok könyörtelenek és embertelenek, az ördögök királya, aki szemrebbenés nélkül öl embereket, hogyan tűrhetné egy olyan Isten létezését, aki szeretetre méltó, jóságos és szent? Hogyan tapsolhatna és ujjonghatna Isten érkezésén? Ezek a talpnyalók! A jóságért gyűlölettel fizetnek, már régen ellenségként kezdték kezelni Istent, bántalmazzák Istent, rendkívül vadak, a legkevésbé sincsenek tekintettel Istenre, támadnak és fosztogatnak, minden lelkiismeretüket elvesztették, minden lelkiismerettel szembemennek, az ártatlan emberiséget pedig kábulatba csábítják. Mi az, hogy a régiek ősapái? Mi az, hogy szeretett vezetők? Mind nyomorultak, akik szembeszállnak Istennel! Az ő beavatkozásuk miatt van a menny alatt minden a sötétség és káosz állapotában! Mi az, hogy vallásszabadság? Mi az, hogy a polgárok törvényes jogai és érdekei? Ezek mind csak trükkök a gonoszság elleplezésére!” (Az Ige, I. kötet – Isten megjelenése és munkája. Munka és belépés (8.)). Isten szavai felébresztettek az álmomból, és tisztább képet adtak a KKP Istennel szembeni ellenállásának elvetemült lényegéről. Annyi éven át a Kommunista Párt oktatásában részesültem, és mindig nagyon csodáltam a Pártot. Még amikor láttam az elvetemültséget és a sötétséget a társadalomban, akkor sem hittem, hogy azt a Párt uralma okozza. Azt hittem, hogy bár a KKP diktatúrájával vannak problémák, alapvetően meglehetősen bölcs. Csak most értettem meg, hogy a KKP egy ateista párt. A világ megtévesztése révén szerzett lopott hírnevet élvezi, hamisan rögzítve az alkotmányban, hogy a kínai állampolgárok vallásszabadságot élveznek, de valójában egyszerűen nem engedi meg a kínaiaknak, hogy higgyenek Istenben. Nemcsak a kínaiakat csapja be, hanem az egész világot. A rezsim diktatórikus uralmának fenntartása érdekében gátlástalanul alaptalan szóbeszédeket terjeszt az online médiában, amelyek rágalmazzák a Mindenható Isten Egyházát, és különféle eszközöket használ a keresztények válogatás nélküli letartóztatására. Ez azt eredményezte, hogy a férjem félre lett vezetve, és különféle módokon akadályozott és üldözött engem. Mindebben a Kommunista Párt fekete keze keveri a bajt. Nemcsak nem akarja, hogy az emberek higgyenek Istenben és megmeneküljenek, hanem egyenesen azt akarja, hogy kövessék őt a pokolba, és bűnhődjenek. Ez az ő elvetemült célja. Ha nem járultam volna Isten elé, soha nem láttam volna tisztán a Párt valódi arcát.

Később olvastam Isten további szavait: „Amit »szeretetnek« neveznek, olyan vonzalomra utal, amely tiszta és romlatlan, amikor a szívedet arra használod, hogy szeress, hogy érezz, és hogy figyelmes légy. A szeretetben nincsenek feltételek, nincsenek akadályok és nincs távolság. A szeretetben nincs gyanú, nincs csalárdság, és nincs ravaszkodás. A szeretetben nincs üzletelés, és nincs benne semmiféle szennyezettség. Ha van benned szeretet, akkor nem fogsz csalni, panaszkodni, elárulni, lázadni, követelni, sem arra törekedni, hogy valamit vagy valamennyit nyerj. Ha van benned szeretet, akkor szívesen odaszánod magad, szívesen szenveded el a nehézségeket, összeegyeztethető leszel Velem, lemondasz Értem mindarról, amid van, lemondasz a családodról, a kilátásaidról, a fiatalságodról és a házasságodról. Ha nem, akkor a szereteted nem is szeretet lenne, hanem csalás és árulás!” (Az Ige, I. kötet – Isten megjelenése és munkája. Sokan vannak az elhívottak, de kevesen a választottak). Isten szavai mélyen megindították a szívemet. Ez a fajta szeretet, amely tiszta és szeplőtelen, annyira vonzó az emberek számára, és engem is különösen szégyenkezésre késztetett. Arra gondoltam, hogy a Kegyelem Korában Isten testté lett, és a mennyből a földre jött, keresztre feszítették értünk, és drága vérének minden cseppjét kiontotta, hogy megváltsa az emberiséget. Az utolsó napokban Isten ismét testté lett, és eljött a földre, hogy ellássa az emberiséget azokkal az igazságokkal, amelyekre szükségük van az üdvösség elnyeréséhez. Nemcsak a nagy vörös sárkány üldözését és a vallásos világ elítélését és istenkáromlását kell elviselnie, hanem a hívők, vagyis a mi lázadásunkat és félreértéseinket is. Isten csendben fejezi ki az igazságot, hogy ellássa és vezesse az embereket, várva az időt, amikor az emberek lelkiismerete felébred. Isten szeretete annyira valóságos! Minden, amit Isten tesz, az emberiségért van! Ma Isten lehetőséget adott nekem, hogy vezető legyek, és jól kell végeznem a kötelességemet, hogy viszonozzam Isten szeretetét.

Később a férjem látta, hogy nem tud megállítani, és azt mondta: „Azt hiszem, most már tisztán látom. Senki sem állíthat meg abban, hogy higgy Istenben. Ebben az esetben csak higgy nyugodtan. Engem már nem érdekel. De csak itthon hihetsz – nem mehetsz el itthonról, és nem engedheted, hogy mások a házunkba jöjjenek. Ha beleegyezel, akkor tovább élhetünk együtt, de ha nem értesz egyet, akkor el kell válnunk.” Amikor hallottam, mit mondott, rájöttem, hogy még mindig nem enged elmenni. Tudtam, hogy csak ideiglenesen próbál megnyugtatni, majd lassan elérni, hogy elveszítsem a kapcsolatomat a gyülekezettel és a testvéreimmel, hogy végül ne tudjam folytatni a hitet. Nem sétálhattam bele a csapdájába. Ezért határozottan azt mondtam: „Ha őszintén egyetértesz azzal, hogy hiszek Istenben, akkor ne korlátozz abban, hogy kapcsolatot tartsak a testvéreimmel, és ne korlátozz abban, hogy összejövetelekre járjak és végezzem a kötelességemet. Nem te határozod meg, hogyan hiszek.” Ő aggodalmasan így szólt: „Ha úgy hiszel, ahogy te akarsz, előbb-utóbb letartóztatnak. Ha pedig letartóztatnak, én is gyanúba keveredem, és nem lesznek többé kilátásaim. Ha ilyen akarsz lenni, el kell válnunk!” Kimondta mindazt, ami a szívét nyomta. Egy pillanatra megdöbbentem. Nem amiatt aggódott, hogy engem letartóztatnak, és emiatt szenvedni fogok. Amiatt aggódott, hogy ez hatással lehet a saját kilátásaira. Mivel ez volt a helyzet, tiszteletben tartottam a döntését. Azt mondtam: „Rendben. Beleegyezem a válásba. Mikor megyünk elintézni?” Ő is megdöbbent, és megkérdezte: „Jól átgondoltad ezt? Tényleg nem fogod megbánni a jövőben?” Azt mondtam: „Mindenki meghozhatja a saját döntéseit, és mindenkinek megvan a saját útja, amit járnia kell. Nem fogom megbánni!” Így hát elmentünk, hogy végigcsináljuk a válási procedúrát. Amikor kijöttünk az anyakönyvi hivatalból, és visszaültünk az autóba, úgy éreztem, mintha nagy kő esett volna le a szívemről. Ő azonban sírt, és azt mondta: „Ez a válás életem legszomorúbb eseménye. Tényleg nem akartam elválni tőled, de te ragaszkodtál ahhoz, hogy az Istenbe vetett hitet válaszd, így nem volt más választásom.” Láttam, ahogy a könnyek csorognak az arcán, és csendben felsóhajtottam. Azt gondoltam magamban: „Te nem hiszel Istenben, ezért nem érted. Mindezt a Kommunista Párt okozta. Ellenáll Istennek, üldözi azokat, akik követik Istent, és alaptalan szóbeszédeket terjeszt, családtagokat használva fel arra, hogy megakadályozza az embereket Isten követésében. Te nem látsz át a Kommunista Párt elvetemültségén, és ragaszkodsz ahhoz, hogy tisztviselőként dolgozz a Kommunista Párt rendszerében, és a karrieredet építsd. Hogyan járhatnánk együtt?” Az autó ment tovább, de tudtam, hogy végül elválnak útjaink, és különböző irányokba megyünk.

Ettől kezdve végre szabadon, korlátok nélkül tudtam hinni Istenben és végezni a kötelességemet. Nagyon hálás vagyok Isten vezetéséért, amiért segített lépésről lépésre kiszabadulni a házasság és a család csapdájából.


36. A megfelelő kötelességvégzés az Isten által ránk bízott küldetésünk

A családom nem volt túl jómódú. Amikor nagyon kicsi voltam, apám az otthonunktól távol dolgozott, hogy pénzt keressen, amiből iskoláztathattak engem és az öcsémet. Takarékosan élt, és még akkor sem pihent, amikor beteg volt. Fiatal és naiv fejjel úgy éreztem, apám sokat szenved azért, hogy felneveljen minket, ezért elhatároztam, hogy ha felnövök, hűségesen támogatni fogom apámat. Bár fiatal voltam, amennyire csak tudtam, segítettem a szüleimnek a házimunkában, mostam, főztem és vigyáztam az öcsémre, a szomszédaink pedig dicsértek, és azt mondták: „Milyen értelmes és szorgalmas kislány!” Amikor felnőttem, minden hónapban csak egy kis zsebpénzt tartottam meg, a keresetem többi részét pedig a szüleimnek adtam, és gyakran vettem nekik ruhát, élelmiszert és egyéb szükségleti cikkeket is. Néha apám felvette az új ruhát, amit én vettem neki, és boldogan mondogatta a rokonoknak és a szomszédoknak: „Nézzétek, mit vett nekem a lányom!” A szüleim boldogságát látva engem is öröm töltött el.

2009-ben megtaláltam Istent, és végül kötelességet vállaltam a gyülekezetben. Akkoriban a hely, ahol a kötelességemet végeztem, közel volt az otthonunkhoz, így gyakran meg tudtam látogatni a szüleimet. 2013-ra a KKP rendőrsége tudomást szerzett a hitemről, és eljöttek a házunkhoz, hogy letartóztassanak, és ez után már nem mehettem haza. 2017 novemberében megtudtam, hogy apám autóbalesetet szenvedett, és eltört a csuklója. Amikor ezt meghallottam, egyszerűen nem volt maradásom, és haza akartam menni, hogy lássam apámat. Azt is hallottam, hogy a sofőr, aki elütötte, nem volt hajlandó vállalni a felelősséget, és hogy bíróságra kell menniük. Nagyon aggódtam, és így gondolkodtam: „Az öcsém nincs otthon, anyámnak pedig ápolnia kell apámat, miközben ezt a sok ügyet intézi. Vajon meg tud birkózni ezzel? Ha otthon lennék, segíthetnék apám ápolásában, de annak ellenére, hogy ilyen súlyos baj történt, nem tudok osztozni a terheikben.” Nagy bűntudatot éreztem velük szemben, és nagyon szerettem volna hazamenni és gondoskodni apámról, de féltem, hogy letartóztatnak, így nem mertem csak úgy, megfontolás nélkül visszamenni. Viszont azt gondoltam: „Ha nem látogatom meg apámat a kórházban, nem fognak-e a rokonaim és barátaim szidni, hogy hiányzik belőlem az emberi mivolt és a lelkiismeret?” Nagyon zaklatott voltam, és nem akartam mást, csak hazamenni. Így hát túlóráztam, hogy befejezzem a feladataimat, és a holdnaptár szerinti tizenkettedik hónap 29. napján megkockáztattam a hazautazást.

Mire hazaértem, apámat már kiengedték a kórházból, és amikor láttam, hogy apám szépen gyógyul, végre megnyugodtam. Apám nagyon örült, amikor meglátott, de nem sokkal később az arca elkomorult az aggodalomtól, mert néhány órával korábban a rendőrség felhívta őt, és arra kérték, hogy térjen vissza a szülővárosunkba, hogy kikérdezzék a hitemről. A rendőrség zaklatásával szembesülve a családunk nagyon elnyomottnak és tehetetlennek érezte magát. Miután apám elment, anyám elmondta, hogy a rendőrség évente többször is felhívta őket, hogy a hollétem felől érdeklődjön, és a rendőrök gyakran a nagyszüleim házához is elmentek és zaklatták őket. Azt is elmondta, hogy a rendőrök minden újévkor és minden ünnep alkalmával megkérdezték, hogy hazajöttem-e. Amikor ezt hallottam anyámtól, nagyon dühös lettem. Nem számítottam rá, hogy a rendőrség ennyi éven át keresett, mióta eljöttem otthonról, és hogy még újévkor is zaklatják a szüleimet. Ugyanakkor azonban féltem, hogy a rendőrség eljön a házunkhoz, hogy letartóztasson, és az otthon töltött két nap alatt végig feszült voltam. Meg akartam várni, amíg apám visszajön, hogy újra láthassam, de a harmadik napon még mindig nem jött vissza. Nagyon nyugtalannak éreztem magam, és úgy gondoltam, minél tovább maradok otthon, annál nagyobb a veszély, ezért gyorsan eljöttem. Amikor visszatértem oda, ahol a kötelességemet végeztem, folyton az otthon történteken járt az eszem, és nem tudtam megnyugodni. Azt gondoltam: „Mások gyermekei hazamennek meglátogatni a szüleiket újévkor, tápláló ételeket visznek nekik, elcsevegnek velük a családi ügyekről, és bensőséges beszélgetéseket folytatnak, de én alig jutok haza látogatóba, és nem tölthetek sok időt a szüleimmel. Ráadásul a rendőrség folyton zaklatja őket miattam. Még azt sem tudom, hogyan bánnak majd a rendőrök apámmal, amikor visszamegy.” Nagyon szomorú voltam. Bár végeztem a kötelességemet, valahányszor a szüleimre gondoltam, zaklatottnak éreztem magam.

Később elolvastam egy részt Isten szavaiból, és az állapotom egy kicsit javult. Mindenható Isten azt mondja: „Néhány szülőnek abban az áldásban és sorsban van része, hogy élvezheti az otthon boldogságát, valamint a gyermekekkel és unokákkal teli otthont. Ez Isten szuverenitása, és egy olyan áldás, amelyet Isten ad nekik. Egyes szülőknek nem ez a sorsuk; Isten nem ezt rendezte el számukra. Nincsenek megáldva azzal, hogy boldog családjuk legyen, vagy azzal, hogy a gyermekeik körülveszik őket. Ez Isten vezénylése, és az emberek nem erőltethetik ezt. Akárhogy is, amikor a gyermeki engedelmességről és tiszteletről van szó, akkor az embereknek legalább az alávetettség mentalitásával rendelkezniük kell. Ha a környezet lehetővé teszi, neked pedig megvannak hozzá az eszközeid, akkor tanúsíthatsz gyermeki tiszteletet és engedelmességet a szüleid iránt. Ha a környezet nem teszi lehetővé, neked pedig nincsenek meg hozzá az eszközeid, akkor ne próbáld erőltetni. Ez az alávetettség. Hogyan jön létre ez az alávetettség? Mi az alávetettség alapja? Az, hogy mindezeket a dolgokat Isten rendezte el, és Isten szuverenitása alá tartoznak. Ezek a dolgok nem az emberek választásán múlnak és az embereknek nincs is joguk választani; alá kell vetniük magukat. Amikor úgy érzed, hogy az embereknek alá kell vetniük magukat, és mindent Isten vezényel, akkor vajon nem érzed magad nyugodtabbnak a szívedben? (De igen.) Akkor a lelkiismereted még mindig érez majd dorgálást? Többé már nem fogja folyamatosan dorgálva érezni magát, az a gondolat pedig, hogy nem viselkedsz tisztelettel és engedelmességgel a szüleiddel, többé már nem fog uralkodni feletted. Alkalmanként lehet, hogy még mindig fogsz erre gondolni – az, hogy lesznek normális gondolatok vagy ösztönök az ember emberi mivoltán belül, olyasmi, amit senki nem tud elkerülni” (Az Ige, III. kötet – Az utolsó napok Krisztusának beszédei. Mi az igazságvalóság?). Isten szavait olvasván megértettem, hogy az, hogy a szülők mennyi áldást élveznek a gyermekeiktől ebben az életben, és mennyi szenvedést viselnek el értük, mind Isten által elrendelt dolog. Egyes szülőket a gyermekeik életük végéig elkísérnek, és élvezik a családi boldogságot, míg másoknak nem ilyen élet jut. Mindezekben a dolgokban Isten szuverenitása és elrendezései vannak jelen. Amikor apám autóbalesetet szenvedett, a balesetet okozó sofőr kezdetben nem volt hajlandó vállalni a felelősséget, de egy arra járó újságíró váratlanul nyilvánosságra hozta a balesetet. Később anyám találkozott egy ügyvéddel a kórházban, aki önként jelentkezett, hogy segít a perben, és az ügy simán megoldódott. Ez ráébresztett arra, hogy azt, amit a szülők megtapasztalnak az életükben, az általuk élvezett áldások számát és az elszenvedett gyötrelmek mértékét Isten már előre elrendelte. Ezeknek a dolgoknak semmi közük ahhoz, hogy a gyermekek a szüleik mellett vannak-e, és nekem Isten szavai alapján kellene szemlélnem a dolgokat, Isten kezébe kellene adnom a szüleimet, alá kellene vetnem magam Isten szuverenitásának, és megfelelően kellene végeznem a kötelességemet. Ez a bölcs választás. Arra is gondoltam, hogy azon kívül, hogy némi érzelmi vigaszt nyújtottam a szüleimnek a látogatásom során, semmi mást nem tehettem értük. Ezzel szemben, ha otthon letartóztatnának, nemcsak hogy a kötelességemet nem tudnám végezni, de az az életemre is káros hatással lenne, és ha látnák, hogy letartóztatnak, az még jobban elkeserítené és megszomorítaná a szüleimet. A jövőben többet kell imádkoznom és keresnem Istent, amikor történik valami, és nem szabad többé érzelmi alapon cselekednem.

Egy napon, 2023 augusztusában levelet kaptam az öcsémtől, amelyben azt írta, hogy apámnál két évvel korábban szívkoszorúér-betegség alakult ki, és hogy folyamatosan attól retteg, hogy egy nap talán hirtelen meghal, anélkül, hogy újra látna engem. Azt is említette, hogy apám depressziós lett, mivel mindig arra gyanakodott, hogy engem letartóztattak és megkínoztak a rendőrök, és gyakran álmodott arról, hogy rossz dolgok történnek velem. Gyakran mondogatta a családnak, hogy hiányzom neki, és közben sírt. Amikor elolvastam a levelet, teljesen leblokkoltam. Nem tudtam elhinni, hogy a levélben leírt személy az én apám. Azt gondoltam: „Apám mindig egészséges volt. Hogy lett hirtelen szívkoszorúér-betegsége és depressziója? Valahányszor apám megemlít engem, sír, és folyton azt hajtogatja, mennyire hiányzom neki. Vajon a miattam való aggódás váltotta ki a betegségét? A miattam érzett állandó félelme okozta a depresszióját?” Megszakadt a szívem, és könnyek szöktek a szemembe. Arra gondoltam, hogy a szüleim milyen gondoskodással neveltek fel, és hogy milyen nehéz volt nekik. Nem elég, hogy nem gondoskodtam róluk, de még a KKP zaklatásának is kitettem őket. Miattam aggódtak és félelemben éltek, apám pedig még depressziós is lett. A rokonok és barátok biztosan szidni fognak, azt mondják majd, hogy hálátlan vagyok, és hiányzik belőlem a lelkiismeret. Súlyos lelkiismeret-furdalást éreztem. Arra is gondoltam, hogy a súlyos szívkoszorúér-betegség életveszélyes lehet. Ez a betegség tényleg nem bírja az érzelmi felindulást, és mivel apám mindig aggódik miattam, és rossz a hangulata, az élete bármelyik pillanatban veszélybe kerülhet! Ha ilyen depressziós marad, vajon a józan eszét is elveszíti? Nem mertem tovább ezen gondolkodni. Könnyek csorogtak le az arcomon megállíthatatlanul, és elviselhetetlen szívfájdalmat éreztem. Még arra is gondoltam: „Ha annak idején nem választottak volna meg vezetőnek, nem kellett volna gyakran eljárnom összejövetelekre, és nem végződött volna úgy, hogy a rendőrség megfigyel és üldöz. Ha ez nem történt volna meg, nem kellett volna elhagynom az otthonomat, és amikor a szüleim megbetegedtek, mellettük maradhattam volna, hogy ápoljam őket, apám pedig nem lett volna depressziós a miattam való aggódástól és hiányérzettől.” A következő pár napban a szüleim iránti bűntudatomban dagonyáztam, szörnyű állapotban voltam, és nem vitt rá a lélek, hogy végezzem a kötelességemet. Néha átvillant rajtam egy gondolat: „Ha hazamennék, és apám láthatná, hogy jól vagyok, talán javulna a hangulata, és gyorsabban felépülne.” Ezek a gondolatok teljesen összezavartak. Szenvedésemben Isten elé járultam imádkozni: „Istenem, tudom, hogy ezek a dolgok a Te engedélyeddel történnek, és hogy keresnem kellene a szándékodat, de az érzések korlátoznak, és folyamatosan aggódom a szüleim miatt. Nagy fájdalmat élek át. Kérlek, vezess engem, hogy keressem az igazságot, és kiszabaduljak az érzések korlátai közül.”

Később Isten következő szavait olvastam: „Ha nem hagytad volna el az otthonodat, hogy máshol végezd a kötelességedet, és a szüleid mellett maradtál volna, vajon garantálhattad volna, hogy soha nem betegednek meg? (Nem.) Vajon irányíthatod azt, hogy a szüleid élnek-e vagy meghalnak? Irányíthatod-e azt, hogy gazdagok vagy szegények? (Nem.) Bármilyen betegséget kapnak is el a szüleid, az nem azért lesz, mert annyira kimerítette őket a nevelésed, illetve mert hiányoztál nekik; főleg nem miattad fogják elkapni ezeknek a nagy, súlyos betegségeknek vagy halálos állapotoknak az egyikét sem. Ez az ő sorsuk, és semmi köze hozzád. Nem számít, milyen odaadó vagy, vagy milyen figyelmesen törődsz velük, a legjobb esetben is csak egy kicsit enyhítheted a testi szenvedésüket és a terheiket. De hogy mikor betegszenek meg, milyen betegséget kapnak el, mikor halnak meg, és hol halnak meg – van ezeknek a dolgoknak bármi köze is ahhoz, hogy mellettük vagy-e a gondjukat viselve? Nem, nincsen. Ha odaadó vagy, ha nem vagy nemtörődöm és hálátlan, és az egész napot mellettük töltöd a gondjukat viselve, akkor nem lesznek betegek? Nem fognak meghalni? Ha meg fognak betegedni, akkor nem lesznek így is, úgy is betegek? Ha meg fognak halni, nem halnak meg mindenképpen? Nem igaz?” (Az Ige, VI. kötet – Az igazságra törekvésről. Hogyan kell törekedni az igazságra? (17.)). „Mindig azt gondolod, hogy minden, amit a szüleid elviseltek, és amivel szembenéztek, az veled kapcsolatos, és hogy osztoznod kellene ezeken a terheken; mindig magadat hibáztatod, mindig azt gondolod, hogy ezeknek a dolgoknak köze van hozzád, mindig bele akarsz keveredni. Ez jó ötlet? (Nem.) Miért? [...] Az emberi életben nagyon normális dolog a születés, az öregedés, a betegség és a halál megtapasztalása, valamint a különféle, nagy és kis dolgokkal való találkozás. Ha felnőtt vagy, akkor nyugodtan és helyesen kell megközelítened ezeket a dolgokat. Ne hibáztasd magad túlzottan, és ne érezd magad túlzottan az adósuknak azért, mert nem tudsz gondoskodni a szüleidről, és még inkább ne fektess ebbe túl sok energiát, és ne hagyd, hogy ez befolyásolja az igazságra való törekvésedet és a kötelességed megfelelő végzését. Vannak, akik azt gondolják, hogy a szülők azért betegednek meg, mert hiányoznak nekik a gyerekeik. Így van ez? Vannak, akiknek a gyerekei egész évben mellettük vannak; vajon ők nem betegednek meg mégis? Az, hogy az emberek mikor betegednek meg, és milyen betegségeket kapnak az életükben, mind Isten kezének vezénylése alatt áll, és semmi köze ahhoz, hogy a gyerekeik mellettük vannak-e vagy sem. Ha Isten nem rendezte el a szüleid sorsának részeként, hogy megbetegedjenek, akkor semmi sem fog történni velük, még ha nem is vagy velük. Ha a sorsukban az van, hogy valamilyen betegséggel vagy nagy szerencsétlenséggel találkozzanak az életükben, mit tudsz ezen változtatni, még ha mellettük is vagy? Akkor sem fogják tudni elkerülni, igaz? (Igaz.) Csak arról van szó, hogy gyermekükként, mivel ez a vérségi kötelék fűz a szüleidhez, zaklatott leszel, amikor azt hallod, hogy betegek. Ez nagyon normális. Azonban nincs szükséged arra, hogy azon töprengj, hogyan segíts a szüleidnek megszabadulni a fájdalmuktól, vagy hogyan oldd meg a nehézségeiket, mert betegséggel vagy nagy szerencsétlenséggel találkoznak. A szüleid nem egyszer tapasztaltak már ilyen dolgokat. Ha Isten olyan környezetet rendez el, hogy megszabadítsa őket ezektől a problémáktól, akkor előbb-utóbb teljesen el fognak tűnni. Ha ezek a problémák életük akadályai, és olyan dolgok, amelyeket meg kell tapasztalniuk, akkor nem tudják elkerülni őket, és Istenen múlik, meddig kell megtapasztalniuk őket; az emberek ezen nem tudnak változtatni. Ha a saját erődre akarsz támaszkodni, hogy megoldd ezeket a problémákat, és elemezni és vizsgálni akarod az okaikat és a következményeiket, az ostoba gondolat, és felesleges” (Az Ige, VI. kötet – Az igazságra törekvésről. Hogyan kell törekedni az igazságra? (17.)). Isten világossá tette, hogyan viszonyuljunk ahhoz, ha a szüleink betegek. Azt, hogy egy ember sorsa hogyan alakul, hogy megbetegszik-e, hány évesen lesz beteg, milyen betegséget kap, belehal-e, milyen hosszú lesz az élete és így tovább – ezeket Isten mind előre elrendelte. Senki sem avatkozhat közbe, és nem változtathatja meg ezeket a dolgokat. A felszínen úgy tűnt, apám azért lett beteg, mert hiányoztam neki, de a valóságban Isten előre elrendelte, hogy életének ebben a szakaszában megtapasztalja ezt az akadályt. Teljesen észszerűtlen volt magamra vállalni a felelősséget apám betegségéért, és ez nem volt összhangban a tényekkel. Arra gondoltam, hogy az unokatestvéreim a szüleikkel éltek és gondoskodtak róluk, de a nagynénémnek néhány éve magas vérnyomása és asztmája lett, és a nagybátyámnál is súlyos betegség alakult ki. Ez azt mutatta, hogy még ha a gyerekek a szüleik mellett maradnak is, az nem változtat semmin. Továbbá az emberek csupán hús-vér lények, és mivel a föld gabonáit eszik, elkerülhetetlen, hogy idővel megbetegedjenek. Apám a hatvanas éveiben járt, és ebben a korban a testi funkciói romlottak, az immunrendszere gyengült, így normális volt, hogy olyan betegségek alakuljanak ki nála, amelyek általában a középkorúakat és időseket sújtják. Sok idős ember szenved magas vérnyomás, cukorbetegség és szívbetegség miatt. Amikor otthon voltam, láttam, hogy apám erősen dohányzik és iszik, és a napirendje rendszertelen volt. Különféle módszerekkel próbáltam segíteni neki leszokni a dohányzásról és az ivásról, és bátorítottam, hogy egyen olyan ételeket, amelyek jót tesznek az egészségének, de soha nem fogadta meg a tanácsomat. Ha még apám egészségtelen szokásait sem tudtam megváltoztatni, hogyan várhatnám el, hogy bármit befolyásoljak a betegségével kapcsolatban? Ezenkívül volt a környezetemben egy nővér, akinek a szülei cukorbetegségben és magas vérnyomásban szenvedtek. Ez a nővér orvos volt, és amikor a szülei megbetegedtek, a legjobb gyógyszereket és drága egészségmegőrző készítményeket adott nekik, és nem kímélte a pénzt, hogy megtalálja a legjobb idősotthont számukra. Szinte mindennap meglátogatta a szüleit, és abszolút minden szükségletükről gondoskodott, az ételtől kezdve a napirendjükig, de az anyjának mégis amputálni kellett mindkét lábát a cukorbetegség szövődményei miatt, az apja pedig Alzheimer-kóros lett. Ismertem egy idős nővért is, akinek a gyermekei nem voltak a közelben. Majdnem nyolcvan éves volt, de még mindig nagyon egészséges volt, és az egészségügyi vizsgálatai minden alkalommal normális eredményeket mutattak. Láttam, hogy az, hogy mindenkinek mennyi mindenen kell keresztülmennie az életében, és hogy megtapasztalja-e a betegség gyötrelmét, mind Isten elrendelésétől függ, és hogy ezen senki sem változtathat. A szülők nem fognak több áldást élvezni vagy elkerülni a betegséget csak azért, mert a gyermekeik ott vannak, hogy gondoskodjanak róluk, és nem fognak többet szenvedni vagy több betegséget elviselni azért, mert a gyermekeik nincsenek ott, hogy gondoskodjanak róluk. Ezekből a tényekből láttam, hogy mindenki élete, a születéstől, az öregedésen és a betegségeken át a halálig előre meghatározott, és hogy apám betegségét illetően, még ha mellette is maradnék, semmin sem tudnék változtatni. Miután ezeket megértettem, a szívem sokkal könnyebb lett.

Egy nap megnéztem egy tapasztalati bizonyságtételről szóló videót, és volt benne egy szakasz Isten szavaiból, ami nagyon sokat segített nekem. Mindenható Isten azt mondja: „A nem hívő világban van egy mondás: »A varjak etetik öregedő anyjukat, a bárányok pedig letérdelnek, hogy szopjanak.« Ez a mondás is van: »Aki nem hálás a szüleinek, az alantasabb, mint egy vadállat.« Milyen grandiózusan hangzanak ezek a mondások! Valójában az első szólásban említett jelenségek, vagyis hogy a varjak etetik az idősödő anyjukat, a bárányok pedig letérdelnek, hogy szopjanak, valóban léteznek, ezek tények. Ezek azonban egyszerűen csak az élőlények világán belül előforduló jelenségek. Ezek csupán olyan törvények, amelyeket Isten állított fel a különféle élőlények számára. Mindenféle élőlény, beleértve az embereket is, betartja ezt a törvényt, ez pedig tovább erősíti, hogy minden élőlényt Isten teremtett. Egyetlen élőlény sem szegheti meg ezt a törvényt, és egy élőlény sem tudja meghaladni. Nézd, az oroszlánok és a tigrisek meglehetősen vad húsevők, de gondozzák a kölykeiket, és nem bántják őket, mielőtt azok elérik a felnőttkort. Ez állati ösztön. Függetlenül attól, melyik fajhoz tartoznak, akár vadak, akár kedvesek és szelídek, minden állat rendelkezik ezzel az ösztönnel. Mindenféle teremtmény, beleértve az embereket is, csak egy ilyen ösztön és törvény követésével képes tovább szaporodni és élni. Ha nem tartanák be ezt a törvényt, vagy ha ez a törvény és ez az ösztön nem létezne, nem lennének képesek szaporodni és tovább élni. A biológiai lánc nem létezne, és ez a világ sem. Hát nem igaz? (De igen.) Az, hogy a varjak etetik öregedő anyjukat, és a bárányok letérdelnek szopni, pontosan megerősíti, hogy az élőlények világa követi ezt a fajta törvényt. Mindenféle élőlény rendelkezik ezzel az ösztönnel. Amint utódok születnek, a faj nőstény vagy hím egyedei gondozzák és táplálják őket, amíg felnőtté nem válnak. Mindenféle élőlény képes eleget tenni az utódaival szembeni felelősségének és kötelezettségének, lelkiismeretesen és kötelességtudóan nevelve őket. Az emberek esetében ennek még inkább így kellene lennie. Az emberiség az embereket magasabb rendű állatoknak nevezi – ha ők nem tudják betartani ezt a törvényt, és hiányzik belőlük ez az ösztön, akkor az emberek rosszabbak az állatoknál, nem igaz? Ezért nem számít, hogy a szüleid mennyire gondoskodtak rólad, vagy mennyire tettek eleget a felelősségüknek veled szemben, amíg felneveltek, csak olyasmit tettek, amit egy teremtett lénynek tennie kell – ez az ösztönük. [...] Mindenféle élőlény és állat rendelkezik ezekkel az ösztönökkel és törvényekkel, és nagyon jól be is tartják, tökéletesen végrehajtva azokat. Ez olyasvalami, amit egyetlen ember sem tud elpusztítani. Van néhány különleges állat is, mint a tigrisek és oroszlánok. Amikor ezek az állatok felnőttkorba lépnek, elhagyják szüleiket, néhány hím még riválissá is válik, harap, verseng és harcol, ha szükséges. Ez normális, ez törvény. Ők nem figyelnek az érzésekre, és nem az érzések közepette élnek, ahogy az emberek, akik mindig vissza akarják fizetni azt a kedvességet, amelyet a szüleik tanúsítottak irántuk azzal, hogy felnevelték őket, mindig azon aggódva, hogy ha nem tanúsítanak gyermeki jámborságot a szüleik iránt, akkor mások majd elítélik, szidják és kritizálják őket a hátuk mögött. Az állatvilágban nem léteznek ezek az elgondolások. Az embereknek miért vannak ilyen elgondolásaik? Azért, mert a társadalomban és az embercsoportokon belül léteznek különféle eszmék és általánosan vallott nézetek, amelyek nem helytállóak. Miután ezek a dolgok befolyásolták, szétmarták és megrohasztották az embereket, a szülő-gyermek kapcsolat különféle értelmezési és kezelési módjaival kezdenek rendelkezni, és végül úgy bánnak a szüleikkel, mint a hitelezőikkel – olyan hitelezőkkel, akiknek egész életükben soha nem lesznek képesek törleszteni. Még olyan emberek is vannak, akik a szüleik halála után az egész életükben bűntudatot éreznek, amiért nem sikerült meghálálniuk a szüleik jóságát, mert egyszer tettek valamit, ami nem tette boldoggá a szüleiket, vagy ami nem úgy ment, ahogy a szüleik akarták. Mondd meg Nekem, nem szükségtelen ez? Az emberek az érzéseik közepette élnek, ezért elkerülhetetlenül rájuk törnek az ezekből az érzésekből fakadó különféle elgondolások” (Az Ige, VI. kötet – Az igazságra törekvésről. Hogyan kell törekedni az igazságra? (17.)). Isten e szavait olvasván végre megértettem, hogy az a gondolat, miszerint „a varjak azzal fizetnek meg az anyjuknak, hogy etetik őt, a bárányok pedig letérdelnek, hogy tejet kapjanak az anyjuktól”, azt az ösztönt tükrözi, amelyet Isten minden teremtménybe beleültetett. Sok állat fiatal korában önállóan még nem képes túlélni, és a túléléshez szükségük van a szüleik gondoskodására. Ez a túlélés törvénye, amely lehetővé teszi minden teremtmény számára a szaporodást és a növekedést. Az emberek is ilyenek: a szülők gyermeknevelése ösztönös, és ezzel szülői felelősségüket és kötelezettségüket teljesítik, nem pedig jótéteményt gyakorolnak a gyermekeikkel. Azt hittem, hogy a szüleim nagy erőfeszítések és nehézségek árán neveltek fel, és különösen, amikor láttam, hogy apám keményen dolgozik, hogy pénzt keressen a család eltartására és az iskoláztatásomra, takarékosan él, és még betegen sem pihen, az árat, amit apám fizetett, és a szenvedést, amit a felnevelésemért elviselt, jótéteményként kezeltem, és ez a szívembe vésődött. Azt gondoltam, hogy ha felnövök, kötelességtudó leszek iránta, különben teljesen hiányozna belőlem a lelkiismeret. Ráadásul olyan eszmék befolyásoltak, mint például: „a gyermeki kötelességtudat olyan erény, amely minden mást felülmúl” és „aki nem hálás a szüleinek, az alantasabb, mint egy vadállat”, és a szüleim iránti gyermeki hálát tekintettem a legfontosabb dolognak. Amikor hallottam, hogy apám autóbalesetet szenvedett, a letartóztatást kockáztatva elmentem meglátogatni őt. Amikor megtudtam, hogy apám szívkoszorúér-betegségben és depresszióban szenved, úgy éreztem, hogy ez a betegség a KKP zaklatása miatt van, amit én hoztam rá, valamint a miattam érzett félelme és aggodalma miatt. Ennek következtében mély bűntudatot éreztem, és még azt is megbántam, hogy kezdetben elvállaltam a vezetői kötelességet. Bár az imának köszönhetően nem hagytam el a kötelességemet és nem mentem haza, a gondolataim egyáltalán nem a kötelességemen jártak, és elkezdtem csak felületesen végezni a kötelességemet. Most már értettem, hogy a hagyományos eszmék, amelyeket a Sátán az emberekbe ültet, félrevezetőek és megrontóak, és arra késztetik az embereket, hogy az érzéseikben éljenek, elárulják Istent, eltávolodjanak Tőle, és végül elveszítsék az esélyüket Isten üdvösségére.

Később Isten további szavait olvastam: „Isten elrendelte, hogy a szüleid felneveljenek téged, de nem azért, hogy az életedet azzal töltsd, hogy megháláld a gondoskodásukat. Ebben az életben felelősségeid és kötelezettségeid vannak, amelyeket teljesítened kell, és egy utad, amelyen járnod kell; megvan a saját életed. Az életedben nem szabad minden energiádat abba fektetned, hogy gyermeki tiszteletet tanúsíts a szüleid iránt, és megháláld a jóságukat. A szüleid iránti gyermeki tisztelet tanúsítása csupán egy dolog, ami elkísér az életedben. Ez olyasmi, ami elkerülhetetlen az érzéseken alapuló emberi kapcsolatokban. Ami azonban azt illeti, hogy milyen kapcsolatot rendelt a sors neked és a szüleidnek, és mennyi ideig tudtok együtt élni, ez Isten vezényléseitől és elrendezéseitől függ. Ha Isten úgy vezényelte és rendezte el, hogy te és a szüleid különböző helyeken legyetek, hogy nagyon távol legyél tőlük és ne tudjatok együtt élni, akkor eleget tenni ennek a felelősségnek számodra csupán egyfajta vágyakozás. Ha Isten úgy rendezte el, hogy a lakóhelyed nagyon közel legyen a szüleidhez, és hogy mellettük tudj maradni, akkor bizonyos felelősségeknek eleget tenni a szüleid iránt és némi gyermeki tisztelet kimutatása irántuk olyan dolgok, amelyeket meg kell tenned – nincs ebben semmi kivetnivaló. De ha más helyen vagy, mint a szüleid, és nincs lehetőséged vagy nincsenek megfelelő körülményeid arra, hogy teljesítsd a gyermeki kötelességedet, akkor ezt nem kell szégyenletes dolognak tartanod. Az, hogy nem sikerült teljesítened a gyermeki kötelességedet, nem jelenti azt, hogy megbántottad a szüleidet; csak arról van szó, hogy a körülményeid nem teszik ezt lehetővé. Gyermekként meg kell értened, hogy a szüleid nem a hitelezőid. Ha csak a szüleid kedvességének viszonzására figyelsz, ez sok olyan kötelesség útjába fog állni, amelyet el kellene végezned. Sok mindent kell tenned az életedben, és ezek a kötelességek, amelyeket el kell végezned, olyan dolgok, amelyeket egy teremtett lénynek tennie kell, és amelyeket a Teremtő bízott rád, és semmi közük a szüleid kedvességének viszonzásához. A gyermeki jámborság kimutatása szüleid iránt, törleszteni nekik, viszonozni a kedvességüket – ezeknek a dolgoknak semmi közük az életben való küldetésedhez. Azt is lehet mondani, hogy nem szükséges gyermeki jámborságot tanúsítanod a szüleid iránt, törlesztened nekik, illetve eleget tenned bármely felelősségednek velük szemben. Egyszerűen szólva, megtehetsz ebből egy kicsit és eleget tehetsz a felelősségeid egy részének, amikor a körülményeid lehetővé teszik; amikor pedig nem, akkor nem kell ragaszkodnod ahhoz, hogy így cselekedj. Ha nem tudsz eleget tenni a felelősségednek, hogy gyermeki jámborságot mutass a szüleid iránt, ez nem szörnyű hiba, csak némileg ellenkezik a lelkiismereteddel és az erkölcsi igazságossággal, és néhány ember el fog miatta ítélni – ennyi az egész. De legalábbis nem ellenkezik az igazsággal. Ha a kötelességed végzése és Isten akaratának követése érdekében teszed, akkor még Isten helyeslését is elnyered. Ezért, ami a szüleid iránti gyermeki jámborságot illeti, amíg megérted az igazságot és megérted Isten követelményeit az emberekkel szemben, akkor még ha a körülményeid nem is teszik lehetővé, hogy gyermeki jámborságot mutass a szüleid iránt, a lelkiismereted nem fogja magát megrovásban érezni” (Az Ige, VI. kötet – Az igazságra törekvésről. Hogyan kell törekedni az igazságra? (17.)). Isten szavait olvasván megértettem, hogy a gyermeki kötelességtudatot nem szabad életem küldetésének tekintenem. A szüleimmel kapcsolatos ügyekben alá kell vetnem magam Isten szuverenitásának és elrendezéseinek, és ha lehetőségem van a szüleimmel lenni, minden tőlem telhetőt meg kell tennem, hogy gondoskodjak róluk és eleget tegyek a gyermeki felelősségemnek. Ha azonban nincs ilyen lehetőségem, akkor arra kell összpontosítanom, hogy nyugodt szívvel végezzem a kötelességeimet. Nem azért nem tudtam gondoskodni a szüleimről, mert nem voltam hajlandó eleget tenni a gyermeki felelősségemnek, hanem mert a KKP üldözött, és nem térhettem haza, és emiatt nem kellett bűntudatot vagy önvádat éreznem. Isten előre elrendelte, hogy az utolsó napokban szülessek, és a színe elé vezetett, és élveztem Isten oly sok szavának öntözését és ellátását. Döntő pillanat ez a királyság evangéliumának kiterjesztéséhez, nekem pedig a szívemet az evangéliumi munkának kell szentelnem, teljesítenem kell a kötelességemet, és viszonoznom kell Isten szeretetét. Ha csak arra törekszem, hogy kötelességtudó gyermek legyek, és elhagyom a teremtett lényként rám szabott felelősségemet és küldetésemet, akkor hátat fordítanék Isten irántam való ellátásának, gondoskodásának és oltalmának, és ez valóban a lelkiismeret és az emberi mivolt hiánya lenne. Isten szavainak olvasása által megértettem a szülők és gyermekek közötti kapcsolatot, nem éreztem többé, hogy a Sátán hagyományos eszméi megkötöznek vagy korlátoznak, belül felszabadultnak éreztem magam, és képes lettem arra, hogy nyugodt szívvel a kötelességem végzésére összpontosítsak. Teljes szívemből köszönöm ezt Istennek!


37. Hogyan küzdöttem le a lehangoltság érzését

2023 decemberében kerületi vezetőnek választottak. Mindennap sok olyan feladat volt, amelyet nyomon kellett követni és megvalósítani. Kezdetben a gondolkodásmódom meglehetősen jó volt. Tudtam, hogy sok hiányosságom van, ezért összpontosítottam a felsőbb vezetők útmutatást tartalmazó leveleinek olvasására, hogy eligazodjak. Megvitattam az ügyeket, kommunikáltam a társaimmal, és fokozatosan megtanultam, hogyan kövessem nyomon a munkát. Néhány nap múlva a társaim azt mondták, hogy a hónap végén jelentést kell írnunk a munkáról. Azonnal nyilvánvalóvá vált, hogy sok mindent kell jelentenünk, például az egyes feladatok előrehaladását, valamint hogy voltak-e bennük problémák vagy eltérések, továbbá a testvérek kötelességeiben mutatkozó hiányosságokat és nehézségeket, és hogy milyen lelkiállapotban vannak. Mindezeket, és még számos más kérdést is, vizsgálnunk és tisztáznunk kellett. Munkaterveket és megoldásokat is kellett írnunk. Hirtelen nagyon ingerlékenynek kezdtem érezni magam, és arra gondoltam: „Olyan sok részletnek kell bekerülnie a munkajelentésbe; mennyi erőfeszítést és agymunkát fog ez igényelni?” Minél többet olvastam, annál inkább túlterheltnek éreztem magam. Különösen akkor, amikor olyan feladatokat láttam, amelyek ismeretlenek voltak számomra, és a kapcsolódó alapelvek és szakmai készségek tanulmányozására és megismerésére időt és energiát kellett szánnom, gondoltam azt magamban: „Épp most kezdtem ezt a kötelességet, így ha nem tudom befejezni ennek a hónapnak a munkajelentését, még mindig támaszkodhatok a társaimra. De jövő hónapban nekem kell majd mindent egyedül intéznem, nem igaz? Olyan sok erőfeszítést fog igényelni, és akkora macera lesz!” Az elmúlt napok felgyülemlett munkájára gondolva forgott velem a világ, és igazán el akartam menekülni ettől a kötelességtől. Tudtam, hogy ezek a gondolatok nem felelnek meg Isten szándékainak, ezért imádkoztam Istenhez, miközben próbáltam kitalálni, hogyan tovább. De néha, amikor hallottam, hogy a nővérek a munkában lévő problémákról beszélgetnek, szándékosan feltettem a fejhallgatót, hogy himnuszokat hallgassak, és ne vegyek részt a megbeszéléseikben. Így nem kellett azon gondolkodnom, hogyan oldjam meg a problémákat, nem kellett aggódnom és kimerítenem magam.

Ahogy mélyebben beleástam magam a munkába, rájöttem, hogy minden feladat sok részletet tartalmaz, és mindegyik alapos megfontolást igényel a megoldások meghatározásához és a jó eredmények eléréséhez. Ez a munkateher sokkal nagyobb volt, mint az előző, egyfeladatos kötelességemben, ezért nagy ellenállást éreztem, és arra gondoltam: „Miért kellene ennyire kimerítenem magam és ennyit aggódnom? Egyfeladatos kötelességet végezni sokkal jobb volt. Akkoriban nem kellett mindennap ekkora nyomással megküzdenem!” Minél inkább vágytam a testi kényelemre, annál kimerítőbbnek éreztem a vezetői létet. Nagyon nyomottnak és zaklatottnak éreztem magam, és gyakran rossz hangulatom volt. Amikor a társaim munkáról beszélgettek velem, csak rövid és felületes válaszokat adtam, majd csak a saját feladataimba temetkeztem. Rájöttem, hogy az állapotom nem helyes, ezért imádkoztam Istenhez: „Ó, Istenem, állandóan panaszkodom, mennyire megterhelő ez a kötelesség. A hús-vér testem kényelmére áhítozom, és nem tudom örömmel végezni a kötelességemet. Nem akarok ebben az állapotban maradni. Kérlek, adj útmutatást, hogy megértsem romlott beállítottságomat!” Később Isten szavainak egy részletét olvastam, és némi megértést nyertem az állapotomról. Mindenható Isten azt mondja: „Egyesek azt mondják: »Mindenki azt mondja, hogy a hívők szabadok és felszabadultak, hogy a hívők különösen boldog, békés és örömteli életet élnek. Én miért nem élhetek olyan boldogan és békésen, mint mások? Miért nem érzek örömöt? Miért érzem magam olyan elnyomottnak és kimerültnek? Hogy lehet, hogy mások olyan boldog életet élnek? Az én életem miért olyan nyomorúságos?« Mondjátok meg Nekem, mi ennek az oka? Mi okozta az elnyomottságukat? (A fizikai testük nem volt elégedett, és a hús-vér testük szenvedett.) Amikor az ember fizikai teste szenved, és úgy érzi, hogy valami rosszat tettek vele, ha ezt el tudja fogadni a szívében és az elméjében, akkor vajon nem fogja úgy érezni, hogy a fizikai szenvedése már nem olyan nagy? Ha a szívében és elméjében vigaszt, békét és örömöt talál, még akkor is elnyomottnak fogja érezni magát? (Nem.) Ezért nem helytálló azt állítani, hogy az elnyomottságot a fizikai szenvedés okozza. Ha az elnyomottság a túlzott fizikai szenvedés miatt keletkezik, akkor ti nem szenvedtek? Azért érzitek elnyomottnak magatokat, mert nem tehetitek azt, amit szeretnétek? Elnyomó érzelmek csapdájába estek, mert nem tudjátok azt tenni, amit szeretnétek? (Nem.) Elfoglaltak vagytok a napi munkátokban? (Kissé elfoglaltak vagyunk.) Mindannyian eléggé elfoglaltak vagytok, reggeltől estig dolgoztok. Az alvás és az evés mellett szinte az egész napodat a számítógép előtt töltöd, fárasztva a szemedet és az agyadat, kimerítve a testedet, de elnyomottnak érzed magad? Ez a fáradtság elnyomottságot eredményez benned? (Nem.) Mi okozza az emberek elnyomottságát? Biztosan nem a fizikai fáradtság miatt van, akkor mi okozza? Ha az emberek állandóan a fizikai kényelmet és boldogságot keresik, ha állandóan a fizikai boldogságot és kényelmet hajszolják, és nem kívánnak szenvedni, akkor még egy kevés fizikai szenvedés, mások szenvedésénél egy kicsit több szenvedés, vagy a szokásosnál kicsit nagyobb túlterheltség is elnyomottságérzést kelt bennük. Ez az elnyomottság egyik oka. Ha az emberek nem tartanak nagy dolognak egy kis fizikai szenvedést, és nem a fizikai kényelemre törekszenek, hanem az igazságra, és igyekeznek jól végezni kötelességeiket, hogy eleget tegyenek Istennek, akkor nem fognak gyakran fizikai szenvedést érezni. Még ha időnként kissé elfoglaltnak, fáradtnak vagy kimerültnek is érzik magukat, miután alszanak, ébredéskor jobban érzik magukat, és folytatják a munkát. A feladataikra és a munkájukra fognak összpontosítani; nem fognak jelentős problémának tekinteni egy kis fizikai fáradtságot. Ha azonban az emberek gondolkodásában probléma merül fel, és állandóan a fizikai kényelemre törekszenek, minden alkalommal, amikor a fizikai testük némi kárt szenved, vagy nem talál kielégülést, bizonyos negatív érzelmek fognak bennük felszínre törni. Akkor az ilyen típusú emberek, akik mindig azt akarják tenni, ami nekik tetszik, és a hús-vér testüket akarják kényeztetni és élvezni az életet, miért kerülnek gyakran az elnyomottság negatív érzelmének csapdájába, amikor elégedetlenek? (Azért, mert a kényelemre és a fizikai élvezetre törekszenek.) Ez igaz néhány emberre” (Az Ige, VI. kötet – Az igazságra törekvésről. Hogyan kell törekedni az igazságra? (5.)). Miután elolvastam Isten szavait, rájöttem, hogy a testi kényelemre törekszem, és testileg kielégületlennek érzem magam, ezért a depresszió és a csüggedés negatív érzelmeiben élek, és kötelességem végzése közben mindig gyötrelmet és ingerlékenységet érzek. Korábban, amikor egyfeladatos kötelességet végeztem, a munkateher nem volt túl nagy, és ügyes is voltam benne, ezért elememben éreztem magam. A testem nem fáradt el, és a szívem sem volt megterhelve. Most vezetőként sok munkát kellett felügyelnem, több minden miatt kellett aggódnom, és több olyan probléma is akadt, amelyet meg kellett fontolnom és meg kellett oldanom. Sok feladat ismeretlen volt számomra, és nem tudtam, hogyan oldjam meg ezeket a problémákat, ezért mindent az alapoktól kellett megtanulnom. Ettől nyomottnak, ingerlékenynek éreztem magam, és nagyon vágytam arra, hogy elmeneküljek ebből a helyzetből. Valójában ha a kötelességemet helyeztem volna előtérbe a testi kényelemre és a pihenésre való törekvés helyett, akkor, még ha fáradtnak is éreztem volna magam, képes lettem volna megbirkózni vele. Rájöttem, hogy félresiklott a gondolkodásom.

Később Isten olyan szavait kerestem és olvastam, amelyek leleplezik, miért érzik magukat az emberek depressziósnak. Mindenható Isten azt mondja: „Egyesek egyszerűen nem hajlandók végrehajtani kötelességeiket és beszélgetni az igazságról. Nem alkalmazkodtak a gyülekezeti élethez, képtelenek alkalmazkodni hozzá, és mindig rendkívül nyomorultnak és tehetetlennek érzik magukat. Nos, én azt mondanám ezeknek az embereknek: Sietve távoznotok kellene. Menjetek a szekuláris világba, keressétek meg saját céljaitokat és irányotokat, és éljétek azt az életet, amit élnetek kellene. Isten háza soha senkit nem kényszerít. [...] az ilyen emberek mindig elnyomottnak érzik magukat. Egyszerűen fogalmazva az a vágyuk, hogy kényeztessék a hús-vér testüket és kielégítsék a vágyaikat. Túlságosan önzőek, mindent a saját szeszélyük és kedvük szerint akarnak csinálni, figyelmen kívül hagyják a szabályokat, és nem az alapelvek szerint kezelik az ügyeket, csak a saját érzéseik, preferenciáik és vágyaik alapján intézik a dolgokat, és a saját érdekeik szerint cselekszenek. Hiányzik belőlük a normális emberi mivolt, és az ilyen emberek nem foglalkoznak a rendes munkájukkal. Azok az emberek, akik nem foglalkoznak a rendes munkájukkal, mindenben elnyomottnak érzik magukat, bárhová is mennek. Még ha egyedül élnének, akkor is elnyomottnak éreznék magukat. Szépen fogalmazva, ezek az emberek nem ígéretes egyéniségek, és nem foglalkoznak a rendes munkájukkal. Pontosabban fogalmazva, az emberi mivoltuk abnormális, és kissé együgyűek. Milyenek azok az emberek, akik a rendes munkájukkal foglalkoznak? Olyanok, akik egyszerű módon tekintenek az olyan alapvető szükségleteikre, mint az étel, a ruházat, a menedék és a közlekedés. Amíg ezek a dolgok megfelelnek a normális színvonalnak, az elég nekik. Jobban érdekli őket az életútjuk, a küldetésük emberi lényként, az életszemléletük és az értékeik. A nem ígéretes emberek min töprengenek egész nap? Állandóan azon töprengenek, hogyan lazsáljanak, hogyan trükközzenek, hogy kibújhassanak a felelősség alól, hogyan egyenek jókat és hogyan szórakozzanak, hogyan éljenek fizikai kényelemben és komfortban, anélkül, hogy a megfelelő dolgokat figyelembe vennék. Ezért elnyomottnak érzik magukat abban a keretben és környezetben, amelyben kötelességeiket végzik Isten házában. Isten háza megköveteli, hogy az emberek megtanuljanak bizonyos általános és szakmai ismereteket, amelyek a kötelességeikkel kapcsolatosak, hogy jobban tudják azokat végezni. Isten háza megköveteli az emberektől, hogy gyakran egyék és igyák Isten szavait, hogy jobban megértsék az igazságot, belépjenek az igazságvalóságba, és megtudják, hogy mik minden cselekedet alapelvei. Mindezek a dolgok, amelyeket Isten háza közöl és megemlít, olyan témákra, gyakorlati kérdésekre és egyebekre vonatkoznak, amelyek az emberek életének és kötelességeik végzésének körébe tartoznak, illetve arra szolgálnak, hogy segítsék az embereket abban, hogy a rendes munkájukat végezzék és a helyes úton járjanak. Ezek az egyének, akik nem végzik a rendes munkájukat, és akik azt teszik, amit akarnak, nem kívánják ezeket a megfelelő dolgokat tenni. A végső cél, amit el akarnak érni azzal, hogy azt teszik, amit akarnak, az a fizikai kényelem, az élvezet és a könnyedség, valamint az, hogy ne korlátozzák őket, és ne érje őket semmilyen módon sérelem. Az, hogy eleget ehessenek abból, amiből csak akarnak, és azt csinálhassák, amit akarnak. Emberi mivoltuk minősége és belső törekvéseik miatt érzik magukat gyakran elnyomottnak. Akárhogyan is beszélgetsz velük az igazságról, nem fognak megváltozni, és az elnyomottságuk nem oldódik fel. Ők pontosan ilyen emberek; olyanok, akik nem végzik a rendes munkájukat” (Az Ige, VI. kötet – Az igazságra törekvésről. Hogyan kell törekedni az igazságra? (5.)). Miután olvastam Isten szavait, végre rájöttem, hogy akik mindig elmerülnek a kényelemben és testi vágyaikat elégítik ki, azok nem a tényleges munkájukkal foglalkoznak, és reménytelenek. Az ilyen emberek csak saját vágyaik szerint akarnak élni, de amikor a tényleges munkavégzésre kerül sor, ravaszkodnak és lustálkodnak, elnyomottnak és nyomorultnak érzik magukat, amikor aggódniuk kell vagy meg kell terhelniük a hús-vér testüket. Ezekből az emberekből hiányzik a lelkiismeret és a józan ész. Ennek fényében vizsgáltam meg a közelmúltbeli állapotomat. Amikor láttam, hogy mindennap a különféle feladatokban felmerülő problémákon és nehézségeken kell gondolkodnom, és meg kell oldanom őket, és hogy ez jelentős szellemi erőfeszítést igényel, elkezdtem egy könnyebb és egyszerűbb kötelességre vágyni, hogy a testem kényelemben lehessen. Amikor hallottam, hogy a társaim munkáról beszélgetnek, szándékosan feltettem a fejhallgatót, hogy himnuszokat hallgassak, és elkerültem a megbeszélésben való részvételt. Amikor a nővéreim munkahelyi problémákról akartak velem beszélni, nem akartam belemenni, és amikor csak tehettem, kitértem előlük, és ha igazán nem tudtam elkerülni, csak rövid és felületes válaszokat adtam, ami hibákhoz vezetett a feladatok végrehajtása során, és átdolgozásokat tett szükségessé. Ezek a testi kényelemben való elmerülés következményei voltak. Azokra az emberekre gondoltam, akik a tényleges munkájukkal foglalkoztak. Amikor a kötelességeik megkövetelik tőlük, hogy aggódjanak vagy megterheljék magukat, vagy hogy tudást és szakmai készségeket tanuljanak és sajátítsanak el, örömmel fordítják erre idejüket és energiájukat, és arra törekszenek, hogy jól végezzék a kötelességeiket, hogy eleget tegyenek Istennek. Én viszont folyamatosan a kényelemre és a pihenésre törekedtem, és amikor a kötelességek megkövetelték, hogy aggódjak vagy megterheljem magam, ellenállást éreztem, és kitértem előlük. Isten kegyelmet nyújtott a lehetőséggel, hogy vezető legyek, és ez jótékony hatással volt a lelki növekedésemre, mert a vezetői lét megköveteli, hogy egy személy különféle feladatokkal foglalkozzon, és mindenféle alapelvvel felvértezze magát, és amikor nehézségekkel szembesül, kénytelen keresni az igazságalapelveket, többet imádkozni és jobban támaszkodni Istenre. Ugyanakkor ez magában foglalja a vonatkozó szakmai készségek és ismeretek elsajátítását, valamint egy személy megértésének és tapasztalatának bővítését, lehetővé téve számára, hogy különféle területeken képezze magát, és gyorsabban fejlődjön. Ha egy személy képes fejlődni és vállalni egy feladatot Isten házában, akkor hasznos ember. Én azonban továbbra is elmerültem a testi kényelemben, arra vágyva, hogy fizikailag el tudjam engedni magam, és nem voltam hajlandó erőfeszítést vagy gondolatokat fektetni semmibe. Hát nem voltam teljesen semmirekellő? Nem csoda, hogy Isten azt mondja az ilyen emberekről, hogy „reménytelenek”, „abnormális az emberi mivoltuk” és „együgyűek”. Ezt felismerve láttam, milyen szánalmasan élek, ezért imádkoztam Istenhez, és elhatároztam: „Ó, Istenem, hajlandó vagyok fellázadni a hús-vér testem ellen, és a tényleges kötelességeimre összpontosítani. Kötelességeim során keresni fogom az igazságalapelveket, és szakmai készségeket és ismereteket fogok tanulni, hogy pótoljam különféle hiányosságaimat, és arra törekszem, hogy hasznos ember legyek a Te házadban!” Ezután a gondolkodásmódom némileg megváltozott. Jelentősen javult az az állapotom is, amelyben a kötelességemet végeztem, és már nem éreztem magam olyan depressziósnak és ingerlékenynek, mint korábban. Bár mindennap sok munkám volt, a tőlem telhető legjobbat nyújtottam, és amikor olyasmivel találkoztam, amit nem tudtam, hogyan kell csinálni, felvérteztem magam a vonatkozó igazságalapelvekkel, valamint szakmai készségekkel és ismeretekkel. Amikor problémákat láttam a munkában, felvetettem azokat, és megbeszéltem a megoldásokat a társaimmal.

Azt hittem, megoldódtak a depressziós érzelmeim. Ez így volt egészen egy hónappal későbbig, amikor a felsőbb vezetők levelet küldtek. Azt írták, hogy a kerületünkben a rendőrség célba vett egy nővért. A rendőrség kifejezetten megnevezte a nővért mint körözött személyt, és nekünk gyorsan értesítenünk kellett őt, hogy elrejtőzzön. Aztán kaptunk egy másik levelet. Azt írták, hogy több közeli gyülekezet a KKP összehangolt letartóztatásainak célpontja lett. Ez sok testvért érintett azon a területen, amelyet én felügyeltem. E két hír hallatán úgy éreztem, mintha hirtelen sötét fellegek tornyosulnának fölém, és újra a lehangoltság és a bánat állapotába kerültem. Ezek a letartóztatások jelentős akadályokat gördítettek a gyülekezeti munka különböző elemei elé, és sokan biztonsági kockázatokkal néztek szembe, és nem tudták normálisan végezni a kötelességeiket. Tudtam, hogy ahhoz, hogy jól végezzem a gyülekezeti munkát, még több gondolatot és erőfeszítést kell rászánnom. Amikor ezekre a nehézségekre gondoltam, óriási nyomást éreztem, és különösen akkor, amikor láttam a munkában felmerülő problémák látszólag végtelen sorát, amelyeket soha nem lehetett teljesen megoldani, tehetetlennek éreztem magam, és nem volt motivációm semmihez, de nem volt más választásom, mint tanácstalanul folytatni a munkámat. Egyszer egy társam emlékeztetett, hogy van egy levél, amelyre nem válaszoltam, és nem tudtam megállni, hogy rá ne förmedjek: „Nem volt időm válaszolni!” Miután ezt kimondtam, rájöttem, hogy a kötelességemen vezetem le a frusztrációmat, és hogy ez teljességgel észszerűtlen. Vonakodva elővettem a levelet, és válaszoltam rá. Ezután még néhányszor előfordult, hogy ingerlékeny lettem a felgyülemlett munka miatt, és durván beszéltem a nővéreimmel. Önvizsgálatot tartva rájöttem, hogy újra a depresszió negatív érzelmeiben élek a hús-vér testem aggodalmai és fájdalmai miatt.

Isten szavainak két szakaszát olvastam el: „Azok a gondolatok, amelyekre az emberek túlélésük érdekében támaszkodtak, sok éven át marták a szívüket, míg végül álnokok, gyávák és megvetendőek lettek. Nemcsak az akaraterő és az elszántság hiányzik belőlük, hanem mohókká, arrogánsakká és akaratosakká is váltak. Teljesen hiányzik belőlük bármiféle, az énjükön túlmutató elhatározás, sőt, mi több, egy csipetnyi bátorság sincs bennük, hogy lerázzák magukról e sötét befolyások kötelékeit. Az emberek gondolatai és élete olyannyira rohadtak, hogy az Istenbe vetett hittel kapcsolatos perspektíváik még mindig elviselhetetlenül rútak, és még amikor az istenhittel kapcsolatos perspektíváikról beszélnek is egyesek, egyszerűen még hallani is elviselhetetlen. Az emberek mind gyávák, inkompetensek, megvetendőek és gyarlók. Nem éreznek undort a sötétség erői iránt, és nem éreznek szeretetet a világosság és az igazság iránt; ehelyett minden tőlük telhetőt megtesznek, hogy kiűzzék azokat” (Az Ige, I. kötet – Isten megjelenése és munkája. Miért nem akarsz ellenpont lenni?). „Megelégszel azzal, hogy a Sátán befolyása alatt élsz, békességgel, örömmel és egy kis testi kényelemmel? Vajon nem vagy te a legalantasabb az emberek között? Senki sem ostobább azoknál, akik látták az üdvösséget, de nem törekszenek annak elnyerésére; ezek azok az emberek, akik átadják magukat a testnek, és a Sátánt élvezik. Te azt reméled, hogy az Istenbe vetett hited nem jár majd kihívásokkal, megpróbáltatásokkal vagy a legcsekélyebb nehézséggel sem. Te mindig azokat a dolgokat hajszolod, amelyek értéktelenek, és nem tulajdonítasz értéket az életnek, ehelyett a saját szertelen gondolataidat az igazság elé helyezed. Annyira értéktelen vagy! Úgy élsz, mint egy disznó – mi a különbség közted, a disznók és a kutyák között? Azok, akik nem törekednek az igazságra, helyette a testet szeretik, vajon nem mind vadállatok? Vajon azok a lelketlen halottak nem mind két lábon járó hullák? [...] Igazi emberi életet ajándékozok neked, de te mégsem törekszel rá. Nem különbözöl egy disznótól vagy egy kutyától? A disznók nem törekszenek az emberi életre, nem törekszenek a megtisztulásra, és nem értik, mi az élet. Mindennap, miután jóllaktak, egyszerűen csak alszanak. Megadtam neked az igaz utat, de te mégsem nyerted el: üres a markod. Hajlandó vagy folytatni ezt az életet, a disznók életét? Mi a jelentősége annak, hogy élnek ilyen emberek? A te életed megvetendő és alantas, mocsokban és paráznaságban élsz, és nem törekszel semmilyen célra; vajon nem a te életed a legalantasabb az összes közül? Van képed szembenézni Istennel? Ha továbbra is ilyeneket tapasztalsz, vajon nem fogsz semmit se megszerezni? Az igaz út már megadatott neked, de hogy végül el tudod-e nyerni, az a te személyes törekvésedtől függ” (Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről). Miután olvastam Isten szavait, elgondolkodtam azon, miért összpontosítottam annyira a testi kényelemre és nyugalomra, és rájöttem, hogy ez azért volt, mert befolyásoltak és megmérgeztek a Sátán túlélési törvényei, mint például: „élvezd az életet, amíg élsz” és „idd meg ma a mai nap borát, és ne aggódj a holnap miatt holnapig”. Ezeket az elveket a bölcsesség szavainak tartottam. Mivel ezekhez még a lusta természetem is hozzáadódott, gyerekkorom óta féltem a nehézségektől és a fáradozástól. A kényelmes és nyugodt életet tűztem ki célul, és nem voltam hajlandó úgy dolgozni és élni, hogy az túlságosan kimerítsen. Kerültem, hogy túl nagy nyomást helyezzek magamra, elégedett voltam, amíg gondtalanul élhettem, és a mindennapi fókuszom az volt, hogy jóllakjak, eleget igyak és aludjak. Ez a hozzáállás áttevődött a kötelességeimre is. Ezúttal, mivel a gyülekezeti munka különféle területei akadályokba ütköztek a KKP letartóztatásai miatt, és nekem több időt és energiát kellett befektetnem, hogy jól végezzem a kötelességemet, önkéntelenül és panaszkodtam és kiáltoztam a nehézségek közepette. Elkezdtem vágyakozni azokra a napokra, amikor csak egyfeladatos kötelességet végeztem, és rájöttem, hogy Istenbe vetett hitem azon a vágyon alapult, hogy keveset adjak, de nagy áldásokat kapjak. Amikor sok probléma és nehézség merült fel a kötelességemben, amelyek megkövetelték, hogy elgondolkodjak azon, hogyan vállaljak közösséget róluk, és hogyan oldjam meg őket, és testi aggodalmat és nehézséget kellett elviselnem, ellenállást éreztem és dühös lettem, sőt, odáig mentem, hogy a társaimon vezettem le a frusztrációmat. Igazán hiányzott belőlem az emberi mivolt! Teljesen helyénvaló és illő, hogy én, egy teremtett lény, végezzem a kötelességemet, és ez egyben módja annak is, hogy jó cselekedeteket készítsek elő magamnak. Azzal, hogy végzem a kötelességemet és az igazságra törekszem, levethetem a romlott beállítottságaimat, és elérhetem az üdvösséget. Én mégis úgy éreztem, hogy a vezetői lét zavarja a testi kényelmemet, ezért észszerűtlenül és dacosan cselekedtem. Igazán hiányzott belőlem a józan ész! Állandóan arra törekedtem, hogy kielégítsem a hús-vér testemet, ismételten ellenállást éreztem a kötelességemmel szemben, felületesen végeztem a kötelességemet, akadályoztam és megzavartam a gyülekezeti munkát, és ismételten vétkeztem.

Később Isten további szavait olvastam: „Minden felnőttnek vállalnia kell a felnőttekre háruló felelősséget, függetlenül attól, hogy mekkora nyomás nehezedik rájuk, mint például a megpróbáltatások, betegségek, vagy akár a különféle nehézségek – ezeket a dolgokat mindenkinek meg kell tapasztalnia és el kell viselnie. Ezek részei egy normális ember életének. Ha nem tudod elviselni a nyomást vagy eltűrni a szenvedést, az azt jelenti, hogy túlságosan törékeny vagy és haszontalan. Aki él, annak el kell viselnie ezt a szenvedést, és senki sem kerülheti el. Akár a társadalomban, akár Isten házában, ez mindenkire egyformán vonatkozik. Ez az a felelősség, amelyet viselned kell, a súlyos teher, amelyet egy felnőttnek cipelnie kell, a dolog, amelyet vállalnia kell, és nem szabad kitérned előle. [...] Egyrészt meg kell tanulnod, hogy vállald azokat a felelősségeket és kötelezettségeket, amelyeket a felnőtteknek viselniük és vállalniuk kellene. Másrészt meg kell tanulnod, hogy harmonikusan, normális emberi mivolttal tudj együtt élni másokkal az élet- és munkakörnyezetedben. Ne egyszerűen azt tedd, ami neked tetszik. Mi a harmonikus együttélés célja? Az, hogy jobban végezd el a munkát, és jobban teljesítsd azokat a kötelezettségeket és felelősségeket, amelyeket neked felnőttként végre kellene hajtanod és teljesítened, hogy minimalizáld a munkád során felmerülő problémák okozta veszteségeket, valamint hogy maximalizáld a munkád eredményeit és hatékonyságát. Ezt kellene elérned. Ha rendelkezel normális emberi mivolttal, akkor ezt kellene megvalósítanod, amikor emberek között dolgozol. Ami a munkából eredő nyomást illeti, akár a Fennvalótól, akár Isten házából jön, vagy ha a testvéreid helyezik rád a nyomást, el kell viselned. Nem mondhatod, hogy »Túl nagy nyomás, ezért nem csinálom meg. Én csak pihenésre, gondtalanságra, boldogságra és kényelemre törekszem a kötelességem végzésében és az Isten házában végzett munkában.« Ez nem fog működni; ez nem egy olyan gondolat, aminek egy normális felnőttben fel szabadna merülnie, és Isten háza nem az a hely, ahol átadhatod magad a kényelemnek. Minden ember vállal bizonyos mértékű nyomást és kockázatot az életében és a munkájában. Bármilyen munkában, különösen az Isten házában végzett kötelességedben optimális eredményekre kell törekedned. Magasabb szinten ez Isten tanítása és elvárása. Alacsonyabb szinten ez az a hozzáállás, nézőpont, mérce és alapelv, amelyet minden embernek magáévá kellene tennie viselkedésében és cselekedeteiben” (Az Ige, VI. kötet – Az igazságra törekvésről. Hogyan kell törekedni az igazságra? (5.)). Isten azt mondja, hogy felnőttként vállalni kell egy felnőtt felelősségeit és kötelezettségeit, és legyen szó az élet vagy a kötelesség nehézségeiről, a nyomás olyasmi, amivel egy felnőttnek szembe kell néznie és amit el kell viselnie, nem pedig olyasmi, ami alól ki kellene bújni, vagy amit el kellene kerülni. Isten házában azok, akik őszintén végzik a kötelességüket, szívükben eleget tesznek Istennek, amikor olyan munkahelyi nyomással vagy nehézségekkel szembesülnek, amelyek hús-vér testük szenvedését igénylik. Imádkozhatnak Istenhez, kereshetik az igazságot, és fellázadhatnak a hús-vér testük ellen; komolyan és pragmatikusan végzik kötelességüket, és arra törekszenek, hogy a legjobb eredményeket érjék el. Az ilyen embereknek van felelősségérzetük, és összhangban vannak Isten szándékaival. De én lusta, céltalan és elfajult gondolatok szerint éltem. Nem voltam képes elviselni semmilyen nehézséget, és jó úton haladtam afelé, hogy semmire se vigyem. Kerek perec kimondva haszontalan voltam, és még arra sem méltó, hogy embernek nevezzenek. Valójában a testi szenvedés és némi nyomás elviselése jó dolog, mivel ez arra késztethet, hogy keményebben dolgozzak az igazságon való elmélkedésben, ami jótékony hatással van a lelki növekedésemre. Bár sok hiányosságom van, és néhány összetett problémát még mindig nem tudok megoldani, nem szabad elkerülnöm ezeket a dolgokat, hanem felelősségteljes embernek kell lennem, többet kell imádkoznom, jobban kell támaszkodnom Istenre, a társaimmal együtt kell keresnem az igazságot a problémák megoldására, és mindent meg kell tennem, amit tudok. Megértve Isten felnőttekkel szembeni követelményeit és elvárásait, a gondolkodásmódom némileg megváltozott, és reméltem, hogy felelősségteljes felnőtté válhatok. Később, amikor a felsőbb vezetők leveleket küldtek, hogy nyomon kövessék a különböző feladatokat, már nem éreztem ellenállást vagy ingerlékenységet, és fel tudtam ismerni, hogy ezek az én felelősségeim, és hajlandó lettem a tőlem telhető legjobbat nyújtani, hogy teljesítsem az elsődleges munkámat.

Egy idő után a munka intenzívebbé vált, és amikor a felsőbb vezetők szorosan nyomon követték a munkát, még mindig éreztem a nyomást, de azt is felismertem, hogy a vezetők felügyelete azért van, hogy támogasson engem a kötelességem megfelelő végzésében, és hogy ez a felügyelet figyelmeztethet és emlékeztethet arra, hogy több erőfeszítést tegyek a kötelességem elvégzésébe, megakadályozva, hogy elmerüljek a testi kényelemben, és lazítsak a kötelességemben, valamint arra ösztönöz, hogy javítsam a kötelességvégzésem hatékonyságát. Részt vettem abban a munkában is, amelyet a társaim felügyeltek, és együtt közösséget vállaltunk és megoldásokat kerestünk. Néha, amikor láttam a felgyülemlett problémákat, amelyek megoldásához részletes közösségvállalásra volt szükség, még mindig az elnyomás és ingerlékenység érzelmeit fedtem fel, de azonnal fel tudtam lázadni a helytelen állapotom ellen, így intve magam: „Felnőtt vagyok, és rendelkeznem kell egy felnőtt felelősségérzetével és kitartásával, el kell viselnem a nyomást, és tovább kell haladnom.” Imádkoztam is Istenhez, kérve Őt, hogy segítsen a szívemnek a kötelességemre és a tényleges munkára összpontosítani. Aztán az alapelvek szerint rangsoroltam és egyenként megoldottam a problémákat. Azokkal a problémákkal kapcsolatban, amelyekkel korábban nem találkoztam, tanulmányoztam a vonatkozó szakmai anyagokat, felvérteztem magam az igazságalapelvekkel, és imádkoztam, miközben azon töprengtem, hogy pontosan mik a problémák gyökerei. Így a problémák fokozatosan megoldódtak. Amikor láttam, hogy a testvérek állapota nem jó, és ez befolyásolja a kötelességeiket, azonnal kerestem Isten szavait, hogy közösséget vállaljak velük a megoldásokról. Bár ez egy kicsit több erőfeszítést és szenvedést igényelt, nagyon elégedett voltam. Mivel gyakran kommunikáltam a testvérekkel különféle munkahelyi problémákról, és töprengtem a kapcsolódó igazságokon és alapelveken, az állapotom egyre javult, és lelkileg érzékenyebbé váltam. A problémákat is pontosabban láttam, mint korábban, és fokozatosan felfogtam néhány alapelvet és utat. Első kézből tapasztaltam meg annak igazságát, amit Isten mond: „Ha eltökélt ember vagy, ha a felelősségeket és a kötelezettségeket, amelyeket az embereknek viselniük kell, azokat a dolgokat, amelyeket a normális emberi mivolttal rendelkező embereknek el kell érniük, és azokat a dolgokat, amelyeket a felnőtteknek véghez kell vinniük, a törekvéseid célkitűzéseként és céljaiként tudod kezelni, és ha vállalni tudod a felelősségeidet, akkor nem számít, milyen árat fizetsz és milyen fájdalmat viselsz el, nem fogsz panaszkodni, és amíg felismered, hogy ez Isten követelménye és szándéka, képes leszel elviselni bármilyen szenvedést és jól végezni a kötelességedet. Akkor más lesz a lelkiállapotod; békét és stabilitást fogsz érezni a szívedben, és megtapasztalod az élvezetet. Látod, ha az emberek normálisan tudják végezni a kötelességeiket, felvállalni Isten megbízatását és rálépni a helyes útra az életben, békét és örömöt éreznek a szívükben, és megtapasztalják a stabilitást és az élvezetet. Ha ráadásul képesek az igazságot követni és elérni azt a pontot, amikor az alapelvek szerint cselekednek és jól végzik a kötelességeiket, akkor átmentek némi változáson” (Az Ige, VI. kötet – Az igazságra törekvésről. Hogyan kell törekedni az igazságra? (5.)). Amikor szívvel-lélekkel foglalkoztam a kötelességemben felmerülő problémák megoldásával, azt célozva tanultam, amiben hiányosságaim voltak, és minden tőlem telhetőt megtettem, hogy eleget tegyek a felelősségeimnek, a szívem többé nem fájt, hanem inkább megnyugodott. Most egyre ritkábban érzem magam lehangoltnak, és még ha időnként fel is bukkannak ilyen érzelmek, már nem befolyásolnak. Anélkül, hogy észrevettem volna, elkezdtem a megfelelő dolgokra összpontosítani, és terhet vállalok a kötelességeimben. Ezek a változások bennem mind Isten szavainak eredményeként jöttek létre. Hála Istennek!


38. Az újonnan érkezők öntözésénél felmerülő problémák

Az újonnan érkezőket öntözöm a gyülekezetben. Egyik este szokás szerint vártam egy házaspárt, Jü Hujt és Hszin Minget, hogy eljöjjenek hozzám egy összejövetelre. Ők épp akkoriban fogadták el Isten utolsó napokbeli munkáját. Majdnem egy óra telt el azóta, hogy meg kellett volna érkezniük, én pedig kezdtem aggódni és nyugtalankodni, és erre gondoltam: „Amióta ez a fiatal pár elfogadta Isten új munkáját, mindig nagyon aktívak voltak minden összejövetelen. Mindig időben érkeztek, és ritkán késtek. Mi van ma este? Már jó késő van, és még mindig semmi jelük. Nem, nem tudok tovább várni! Mennem kell, hogy megnézzem, mi a helyzet!” A szobámba siettem, Isten szavainak könyvét a táskámba tettem, azt a nyakamba akasztottam, és elindultam kifelé. Abban a pillanatban megjöttek, gondterhelt és kétségbeesett tekintettel. Kivették táskájukból Isten szavait tartalmazó könyveiket, és a dohányzóasztalra tették őket. Ezután lehajtott fejjel ültek a kanapén, és egy szót sem szóltak, időnként kinéztek az ablakon, mintha el akarnának menni. Megdöbbentem és elgondolkodtam: „Biztos valami nehézségük volt!” Csendben imádkoztam Istenhez, és kértem, hogy vezessen engem a problémáikról való közösségvállalásban, és azok megoldásában. Miközben teát töltöttem, megkérdeztem: „Hszin Ming! Jü Huj! Minden rendben van otthon? Kialakultak bennetek elképzelések Isten szavainak olvasása nyomán? Nem számít, milyen nehézségekkel találkozunk, amennyiben Isten elé járulunk, és az igazságot keressük, minden probléma megoldható. Nyissuk meg a szívünket, és beszélgessünk, jó?”

Egy idő után Hszin Ming felnézett, és tétován ezt mondta: „Nővér, én tényleg nem értem: Mindenható Isten, akiben hiszünk, ember vagy Isten?” Jü Huj azután így szólt: „Nővér, hogy őszinte legyek veled, tegnapelőtt Hszin Ming és én Mindenható Isten szavait olvastuk otthon, amikor Csang, gyülekezetünk vénje eljött hozzánk. Megkért minket, hogy nézzünk meg egy riportot a telefonján megnyitott weboldalon. A riport arról szólt, hogy a KKP és a vallási vezetők szerint a Mindenható Isten Egyháza egy hétköznapi emberben hisz. A riport sok más dolgot is mondott. Megdöbbentem és nagyon nyugtalan lettem. Nem tudtam enni és aludni, és két éjszakán át egy szemhunyásnyit sem aludtam. A »hétköznapi ember« szavak folyamatosan visszhangzottak a fejemben, és aggódtam, hogy helytelen lenne, ha tényleg egy emberben hinnénk. Ebben az esetben nem vesztegettem el több mint tíz évet az Úr Jézusban való hitre? Hogyan mehetnék be akkor a mennyek országába? De aztán arra gondoltam, hogy azokban az években, amikor hittem Jézusban, gyakran hallottam, hogy lelkészek és vének magyarázzák a Bibliát, de a lelkemet kiszáradtnak és komornak éreztem. Még ahhoz is túl közömbös voltam, hogy eljárjak az összejövetelekre. De mióta elfogadtam Mindenható Isten utolsó napokbeli munkáját, úgy érzem, hogy Isten szavainak olvasása táplálja a szívemet, és valóban hasznára válik az életünknek. Hszin Ming és én mostanában békét és örömöt érzünk a szívünkben. De most, azok után, amit Csang, a gyülekezeti vén mondott, nem tudom, mit tegyek. Ki is pontosan Mindenható Isten, akiben hiszünk? Ő Krisztus? Vagy Ő egy hétköznapi ember?”

Sietve közöltem: „Hszin Ming! Jü Huj! Tarthatunk attól, hogy Mindenható Isten, akiben hiszünk, egy ember, de gondolkodjunk el ezen egy pillanatra: vajon nem volt-e az Úr Jézus is egy hétköznapi ember a megjelenését tekintve? Miért tudtunk több mint tíz évig hinni az Úr Jézusban? Péter, János és a szamáriai asszony miért hitték el, hogy ez a hétköznapi ember, az Úr Jézus, a Krisztus? Gondolkodtatok már ezeken a kérdéseken?”

Hszin Ming pislantott egyet, és így szólt: „Miért hiszünk? Ezen még tényleg nem gondolkodtam. Én csak azt gondoltam, hogy Jézus az Úr, a Krisztus, és hogy hinnünk kell.”

Ezt válaszoltam: „Bár az Úr Jézus Krisztusban hittünk, nem értettük Krisztus lényegét. Ezért ma, amikor Mindenható Istent követjük, nem tudjuk, hogyan lássunk tisztán, ha valaki azt mondja, hogy egy emberben hiszünk. Hogy őszinte legyek, amikor először fogadtam el Mindenható Isten munkáját, hasonló gondolataim voltak, és én is össze voltam zavarodva ebben a kérdésben. Később egy nővér felolvasott néhány részt Mindenható Isten szavaiból, és beszélt az igazságról ebben a témában. Csak ekkor értettem meg, hogy Mindenható Isten, akiben hiszünk, az utolsó napok Krisztusa.” Miközben beszéltem, sietve kinyitottam Isten szavainak könyvét, és ezt mondtam: „Olvassunk el néhány részletet Isten szavaiból, jó?” Mindenható Isten azt mondja: „A megtestesült Istent Krisztusnak hívják, és Krisztus az Isten Lelke által felöltött test. Ez a test nem hasonlít semmilyen emberhez, aki testből való. Ez a különbség azért van, mert Krisztus a Lélek megtestesülése, nem pedig testi. Egyszerre rendelkezik normális emberi és teljes isteni mivoltával. Isteni mivoltának egyetlen ember sincs birtokában. Normális emberi mivolta fenntartja minden normális tevékenységét a testben, míg isteni mivolta Magának Istennek a munkáját végzi” (Az Ige, I. kötet – Isten megjelenése és munkája. Krisztus lényege a Mennyei Atya akaratának való alávetettség). „A »megtestesülés« Isten megjelenése a testben; Isten a test képében munkálkodik a teremtett emberiség körében. Ezért mivel Ő Isten megtestesülése, előbb testté kell lennie, normális emberi mivolttal rendelkező testté; ez a legalapvetőbb előfeltétel. Valójában Isten megtestesülésének a jelentése az, hogy Isten a testben él és munkálkodik, és Isten éppen az Ő lényegében testté lesz, emberré lesz” (Az Ige, I. kötet – Isten megjelenése és munkája. Az Isten által lakott test lényege). „Isten szavai olyan igazságokat és misztériumokat tárnak fel, amelyeket az emberiség évezredek óta nem értett meg. Mi a megtestesülés? Mi az, hogy Krisztus? Krisztus a megtestesült Isten, és Isten Lelke, Aki a földre jött, hogy hús-vér emberré váljon, aki testben jelenik meg és munkálkodik. A felszínen a megtestesült Isten nagyon normális, hétköznapi embernek tűnik, de benne lakozik Isten Lelke és az isteni mivolt lényege. Éppen úgy, mint amikor az Úr Jézus megtestesült, hogy elvégezze a munkáját, Ő is hétköznapi emberként jelent meg, és végigment az emberi fejlődés normális folyamatán. Voltak szülei és testvérei, és akkoriban az emberek Őt názáreti Jézusnak nevezték, aki József, az ács fia. Ezek az Úr Jézus normális emberi mivoltának megnyilvánulásai voltak. Kívülről nézve az Úr Jézus csak egy hétköznapi zsidó ember volt, de benne volt az isteni mivolt lényege. Ki tudta fejezni az igazságot, és meg tudta adni a bűnbánat útját az embereknek. El tudta végezni a megváltás munkáját, megbocsátva az emberek bűneit, és ki tudta fejezni Isten szerető és irgalmas természetét. Képes volt jeleket és csodákat tenni, például betegeket gyógyítani, démonokat űzni, halottakat feltámasztani, és ötezer embert megetetni öt kenyérrel és két hallal. Az Úr Jézus szavai és munkája, az Őáltala kifejezett beállítottságok, és az Őáltala mutatott hatalom olyan dolgok, amelyeket senki sem érhetett el, vagy birtokolhatott. Ezek a dolgok az Úr Jézus isteni lényegének kinyilatkoztatásai voltak. Ezért az Úr Jézus volt Krisztus, akit az Emberfiának is neveznek. Az Úr Jézus volt a megtestesült Isten, és ez általánosan elfogadott tény a vallásos világban. Ha egy entitás csak isteni mivolttal rendelkezik, normális emberi mivolt nélkül, akkor ez az entitás a láthatatlan és érinthetetlen Szentlélek lenne, és nem nevezhető Krisztusnak. De ha egy személy csak emberi mivolttal rendelkezne isteni mivolt nélkül, akkor ez a személy nem lenne a megtestesült Isten. Ez az egyén egyszerűen csak egy romlott emberi lény lenne. Ahogyan mi, hétköznapi emberek, mindannyian hús-vér testből vagyunk, és emberi mivoltunk mellett mindannyian romlott természetűek vagyunk. Még Dávid, Dániel, Ézsaiás, és más egykori szentek és próféták is csak emberi mivolttal rendelkeztek. Ők csupán a romlott emberiség tagjai voltak, és nem birtokolták Krisztus isteni mivoltát. Ennélfogva Krisztus isteni lényege egyedülálló, és olyasmi, amit senki más nem birtokol.”

Jü Huj elgondolkodva pislogott. Egy kis gondolkodás után hirtelen megszólalt: „Ha Mindenható Isten nem tárta volna fel ezt a misztériumot, egyikünk sem értette volna meg. Még a vallásos világ lelkészei és vénjei sem értik ezt. Gyakran hirdetik, hogy Krisztus a Király, a Felkent. Dávid például Izrael királya volt, és egyben a felkent is, akkor miért ne lehetne őt Krisztusnak nevezni? Ezek a lelkészek és vének nem tudják ezt világosan megmagyarázni. Most már értem. Dávid csak emberi mivolttal rendelkezett, és nem birtokolta az isteni mivolt lényegét, ezért őt nem lehetett Krisztusnak nevezni. Az Úr Jézus azonban mind normális emberi mivolttal, mind teljes isteni mivolttal rendelkezett, így Őt Krisztusnak lehetett nevezni. Ahogy mi is gyakran énekeljük: »Krisztus, Krisztus, Jézus Krisztus, az egyház alapja...«” Miközben ezt mondta, Jü Huj finoman dobolt kezével a dal ritmusára.

Látva, hogy mindketten elkezdenek beszélni és közösséget vállalni, idegességem lassan lecsillapodott. Elmosolyodtam, és ezt mondtam: „Jól van. Értjük, hogy mi Krisztus. Azzal is tisztában vagyunk, hogy az Úr Jézust miért hívják Krisztusnak, és az Emberfiának. Nos, emlékeztek, hogy a Biblia több helyen is úgy jövendöli az Úr visszatérését, mint »az Emberfiának eljövetelét«?”

Ők azt válaszolták: „Igen, emlékszünk!” Xin Ming egy lélegzetre előadta, hogy „Lukács 17:24 szerint: »Mert ahogyan a villámlás, amely az égbolt egyik részéből kivillan, míg a másikat megvilágítja, úgy lesz majd az Emberfia is, az Ő napján.«”

Azután erról beszéltem: „Amikor az »Emberfiáról« van szó, ez azt jelenti, hogy Isten Lelke eljött a földre, és emberré lett, aki normális emberi anyától született, akinek szülei vannak és családja. Külsőleg Ő csak egy hétköznapi ember. Az utolsó napokban Isten ismét megtestesült, mint az Emberfia, aki Mindenható Isten. Külsőleg Mindenható Isten csak egy hétköznapi Emberfia, de Ő Isten Lelkének megtestesítője. Ő Isten Maga. Mindenható Isten minden igazságot kifejezett, hogy megmentse és megtisztítsa az emberiséget, és elvégezte az ítélet és a megtisztítás utolsó napokbeli munkáját, hogy teljesen feloldja az emberek bűnös természetét, hogy megmentse őket a Sátán megrontó hatásától és ártalmától, és végül, hogy bevezesse őket Isten királyságába. A Mindenható Isten által kifejezett igazság, és az általa végzett munka megoldotta az összes zűrzavart és nehézséget, amellyel az Úr hívői a Kegyelem Korában szembesültek, és ezeket az igazságok olyanok, amelyeket senki más nem tudott kifejezni. Az, hogy Ő-e a megtestesült Isten, nem azon alapul, hogy az emberek ezt elismerik-e, még kevésbé a KKP vagy a vallási vezetők alaptalan híresztelésein és megjegyzésein. Ehelyett ezt Isten munkája és az Ő lényege határozza meg. Az igaz út kutatása során, hogy megítéljük, Ő-e a megtestesült Isten, nem nézhetjük csak az Ő külső megjelenését, és nem hagyhatjuk figyelmen kívül az Ő lényegét. Olvassuk el Isten szavainak egy részletét.” Mindenható Isten azt mondja: „Nem nehéz vizsgálódni ilyen témában, de ehhez mindannyiunknak ismernie kell ezt az egy igazságot: Aki a megtestesült Isten, annak Isten lényegét kell birtokolnia, és aki a megtestesült Isten, annak Isten kifejeződését kell birtokolnia. Mivel Isten testté lesz, létre fogja hozni azt a munkát, amit tenni szándékozik, és mivel Isten testté lesz, ki fogja fejezni azt, ami Ő, és képes lesz az igazságot az emberhez elhozni, életet ajándékozni neki, és utat mutatni neki. Az a test, amely nem rendelkezik Isten lényegével, határozottan nem a megtestesült Isten; ehhez nem fér kétség. Ha az ember meg akarja vizsgálni, hogy az Isten megtestesült teste-e, akkor ezt az Általa kifejezett természettel és az Általa mondott szavakkal kell alátámasztania. Ami azt jelenti, hogy annak megerősítéséhez, hogy ez Isten megtestesült teste-e vagy sem, és hogy ez az igaz út vagy sem, az Ő lényege alapján kell különbséget tenni. Így tehát annak eldöntésében, hogy Isten megtestesült testéről van-e szó, a kulcs az Ő lényegében (a munkájában, a kijelentéseiben, a természetében és sok más aspektusában) rejlik, nem pedig a külső megjelenésben” (Az Ige, I. kötet – Isten megjelenése és munkája. Előszó). „Isten szavai nagyon világosak. Hogy megállapítsuk, Ő-e a megtestesült Isten, a legfontosabb dolgok, amelyek alapján ezt felismerhetjük, Isten szavai, munkája, és az általa kifejezett beállítottság. Ezek az egyetlen módjai annak, hogy megismerjük Krisztust. Krisztus hétköznapinak és normálisnak tűnik, de munkájából és szavaiból felismerhetjük, hogy Ő Isten-e vagy sem. Akárcsak az Úr Jézus. Ő egy hétköznapi embernek tűnt, de képes volt véget vetni a Törvény Korának, megnyitni a Kegyelem Korát, és megfeszíttetni magát, hogy megváltsa az emberiséget. Az Úr Jézus hatalommal és erővel beszélt. Egyetlen szavával feltámasztotta Lázárt a halálból, és öt kenyérrel és két hallal etetett meg 5000 embert. Az Úr Jézus szavai és munkája, valamint az általa mutatott hatalom elégséges volt ahhoz, hogy bizonyítsa az Ő identitását és státuszát. Ő nem hétköznapi ember volt, hanem Krisztus! De a főpapok, írástudók és farizeusok abban az időben nem törekedtek arra, hogy tanulmányozzák az Úr Jézus munkáját, hanem a látottak alapján úgy ítélték meg az Úr Jézust, hogy csak egy ember, mondván: »Nem az ács fia ez?« »Ez nem a názáreti Jézus?« »Nem ismerjük-e az Ő szüleit?« Minden alkalmat megragadtak, hogy elítéljék az Úr Jézust. A hívők nem a tisztánlátásra összpontosítottak, és akár a szélben hajladozó nádszál, követték a farizeusokat az Úr Jézus elítélésében. Végül a farizeusok összefogtak a római kormánnyal, hogy keresztre feszítsék Őt. Kr. u. 70-ben Isten átkát és büntetését szenvedték el. Izrael elpusztult, és az izraeliták kétezer évre idegen földekre menekültek. Ez volt a tragikus következménye annak, hogy híreszteléseket gyártottak, és elítélték Jézus Krisztust. Bár az Úr Jézus tele volt szeretettel és irgalommal, Isten igazságossággal és fenséggel is rendelkezik, és az Ő természete nem tűri a sértést. Az Úr Jézus volt a megtestesült Isten, és az Ő munkája és szavai a Szentlélek kifejeződései voltak. A farizeusok felelőtlenül megítélték és elítélték az Úr Jézust, és nem fogadták el Jézus Krisztust mint Szabadítót. Ez azt jelentette, hogy elutasították az igazságot, és elutasították Krisztust, és ez a Szentlélek elleni káromlás volt. A Szentlélek káromlásának bűne sem ebben az életben, sem a túlvilágon nem bocsátható meg! Az Úr Jézus azt mondta: »Minden bűn és káromlás megbocsáttatik majd az embereknek, de a Lélek káromlása nem bocsáttatik meg« (Máté 12:31).”

Miután meghallgatta ezt, Hszin Ming bosszúsan így szólt: „Azok a farizeusok olyan gyűlöletesek voltak! Fel sem ismerték az Úr Jézus Krisztust, mégis elítélték Őt, és híreszteléseket gyártottak. Hiába olvasták évekig az Ószövetséget.” Jü Huj rápillantott Hszin Mingre, és ezt mondta: „Nem kellene ilyeneket mondanunk. Ha mi akkor születtünk volna, lehet, hogy mi is ugyanúgy elítéltük volna az Úr Jézust, mint ők. Nem tudhatjuk biztosan!”

Átvettem a szót: „Így van. A múlt hibáinak figyelmeztetésül kell szolgálnia a jövő nemzedékek számára! Az utolsó napokban az Úr Jézus hús-vér testben tért vissza, mint az Emberfia, hogy beszéljen és munkálkodjon a földön. Ez az Emberfia maga Mindenható Isten. Mindenható Isten munkájával szembenézve, nem kellene-e óvatosnak és körültekintőnek lennünk, istenfélő szívvel keresnünk és vizsgálódnunk, és nem csupán a látszat alapján ítélkeznünk? Olvassunk el néhány szentírási részt. János 16:12-13 szerint: »Még sok mindent kellene mondanom nektek, de most nem tudjátok elviselni; amikor azonban eljön ő, az igazság Lelke, elvezet titeket a teljes igazságra.« A Jelenések 2:7-ben ez áll: »Akinek van füle, hallja meg, amit a Lélek mond a gyülekezeteknek!« »Aki elvet engem, és nem fogadja el az én beszédeimet, annak van ítélő bírája: az az ige, amelyet szóltam, az ítéli el őt az utolsó napon« (János 12:48). Ezekből a szentírási részekből láthatjuk, hogy az Úr Jézus megjövendölte, hogy sok-sok dolgot fog mondani, amikor visszatér, és hogy Ő kifejezi az igazságot, és végrehajtja az ítélet munkáját. Mondjátok hát meg nekem, hogy ezek a próféciák mostanra beteljesedtek-e?” „Igen” – így feleltek mindketten egyhangúlag.

Felvettem Az Ige testet ölt-példányomat, és ezt mondtam: „Ez a könyv, Az Ige testet ölt, a Bárány által megnyitott tekercs. Ez a Szentlélek által a gyülekezetekhez intézett szó. Ezek az igazságok Isten szavai, amelyek az emberi életet biztosítják, és ezek jelentik az igazság örök útját. Mindenható Isten szavainak olvasása által, látjuk, hogy Mindenható Isten nemcsak Isten hatezer éves irányítási tervének misztériumát tárja fel, amelynek célja az emberiség megmentése, hanem feltárja a megtestesülés misztériumát is, a Biblia és Isten közötti kapcsolatot, és az emberek minden fajtájának sorsát és rendeltetési helyét. Isten szintén megítéli és leleplezi az emberiség Istennel szembeni ellenállásának bűnös természetét, és az igazságot arról, hogy az emberiséget megrontotta a Sátán, valamint különböző romlott beállítottságairól. Megmutatja az embereknek a bűntől való menekülés útját is, és ugyanakkor Isten feltárja az emberiség előtt igazságos, fenséges és haragvó természetét, amely sérthetetlen. Mindenható Isten szavai és munkája maradéktalanul teljesíti a Biblia próféciáit. Gondolkodjunk el ezen még egy kicsit: ha Mindenható Isten csak egy hétköznapi ember lenne, hogyan tudna Ő belső információkat feltárni Isten munkájáról a Törvény Korában és a Kegyelem Korában? Hogyan tudná Ő felfedni Isten irányító munkájának misztériumát, hogy megmentse az emberiséget? Hogyan tudná Ő kifejezni Isten igazságos természetét, mindenhatóságát és bölcsességét? Ha Mindenható Isten csak egy hétköznapi ember lenne, hogyan tudná Ő megnyitni a Királyság Korát, és lezárni a Kegyelem Korát, hogy azokat, akiknek bűnei megbocsátást nyertek, és akik követték az Úr Jézust, egy új korba vigye, és hogy megkezdje az ítélő munkát Isten házából kiindulva? Melyik nagy ember vagy híres személyiség lenne képes ilyen szavakra és munkára? Melyik lelkész vagy vén tudna ilyen szavakat mondani? Egyikük sem! Nos, gondoljuk meg: Istenen kívül ki tudná befejezni Isten hatezer éves irányítási tervét? Ki más tudná kifejezni az igazságot, hogy megítélje az embereket, megtisztítsa őket, és megmentse őket a bűntől? Ki más tudná meghatározni az emberek minden fajtájának sorsát? Senki. Csak a megtestesült Krisztus, Mindenható Isten képes ezt a munkát elvégezni, és Ő rendelkezik ilyen hatalommal! Mivel ezt a munkát csak az utolsó napok Krisztusa, Mindenható Isten végezheti el, akkor Mindenható Isten ember vagy Isten?”

Mindketten együtt válaszoltak, „Ő Isten!” Jü Huj feszült arckifejezése megenyhült, és rég nem látott mosoly virult az arcán. Izgatottan mondta: „Milyen csodálatos! Mindenható Isten eljött, hogy Isten házából kiindulva végrehajtsa az ítélet munkáját, és nagyon sok szót mondott ki. Ez mind Isten műve. Ha Ő csak egy hétköznapi ember lenne, hogyan tudta volna mindezt elérni?”

Nagyon megörültem, és mosolyogva mondtam: „Igazán nagyszerű, hogy ezt így megérted. Olvassunk el egy részletet Mindenható Isten szavaiból, és még tisztább lesz a szívünk.” Mindenható Isten azt mondja: „Ezúttal Isten nem szellemi testben jön, hogy elvégezze a munkát, hanem nagyon is hétköznapi testben. Ez ráadásul Isten második inkarnációjának teste, és az a test is, amelyen keresztül Isten visszatér a hús-vér testbe. Ez egy nagyon is hétköznapi hús-vér test. Ha Rá nézel, nem láthatsz semmit, ami kiemelné Őt a többiek közül, de korábban sosem hallott igazságokat nyerhetsz Tőle. Pontosan ez a jelentéktelen hús-vér test a megtestesítője Isten minden igazságszavának, ez Isten munkájának hordozója az utolsó napokban, és az a kifejeződés, amely által az ember megérti Isten teljes természetét. Nem ég benned a vágy, hogy lásd a mennyei Istent? Nem ég benned a vágy, hogy megértsd a mennyei Istent? Nem ég benned a vágy, hogy lásd az emberiség rendeltetési helyét? Ő mindezen titkokat elmondja majd neked – olyan titkokat, amelyeket soha egyetlen ember sem volt képes elmondani neked – és azokat az igazságokat is el fogja mondani neked, amelyeket nem értesz. Ő a te kapud a királysághoz és a te vezetőd az új korba. Ez a hétköznapi hús-vér test sok, az ember számára kifürkészhetetlen misztériumot rejt. Tettei kifürkészhetetlenek számodra, de az Általa végzett munka teljes célja elegendő ahhoz, hogy képessé tegyen téged megérteni azt, hogy Ő nem egyszerű hús-vér test, ahogy azt az emberek hiszik, mert Ő képviseli Isten szándékait az utolsó napokban, és Isten emberiség iránti törődését az utolsó napokban. Bár nem hallhatod, hogy szavai olyanok, mintha megrengetnék az eget és a földet, bár nem láthatod, hogy a szeme olyan, mint a tűz lángja, és bár nem részesülhetsz az Ő vasvesszejének fegyelmezésében, mindazonáltal hallhatod a szavaiból, hogy Isten haragszik, és tudhatod, hogy Isten irgalmat tanúsít az emberiség iránt, és láthatod Isten igazságos természetét és az Ő bölcsességét, és még inkább, értékelheted Isten gondoskodását az egész emberiség iránt. Isten munkája az utolsó napokban az, hogy az ember láthassa a földön, ahogy a mennyei Isten az emberek közt él, és hogy az ember megismerhesse Istent, alávesse magát Neki, félje és szeresse Őt. Ezért tért vissza másodszor is testet öltve. Bár amit az ember ma lát, az egy olyan Isten, aki ugyanolyan, mint az ember, egy Isten, akinek orra és két szeme van, egy jelentéktelen Isten, végül Isten megmutatja nektek, hogy ha ez az ember nem létezne, az ég és a föld hatalmas változáson menne keresztül; ha ez az ember nem létezne, a menny elhomályosulna, a föld káoszba süllyedne, és az egész emberiség éhínségek és járványok közepette élne. Ő majd megmutatja nektek, hogy ha a megtestesült Isten nem jönne el, hogy megmentsen titeket az utolsó napokban, akkor Isten régen elpusztította volna az egész emberiséget a pokolban; ha ez a test nem létezne, akkor örökké főbűnösök lennétek, és hullák mindörökké. Tudnotok kell, hogy ha ez a hús-vér test nem létezne, az egész emberiség elkerülhetetlen balsorssal nézne szembe, és lehetetlennek találná, hogy elkerülje a még keményebb büntetést, amelyet Isten az utolsó napokban szab ki az emberiségre. Ha ez a közönséges hús-vér test nem született volna meg, mindannyian olyan állapotban lennétek, ahol életért könyörögnétek anélkül, hogy képesek lennétek élni, és a halálért imádkoznátok anélkül, hogy képesek lennétek meghalni. Ha ez a hús-vér test nem létezne, akkor nem lennétek képesek elnyerni az igazságot, és ma Isten trónja elé járulni, hanem Isten megbüntetne benneteket súlyos bűneitekért. Tudtátok, hogy ha Isten nem tért volna vissza a hús-vér testbe, senkinek sem lenne esélye üdvözülni; és ha nem jött volna el ez a test, Isten már régen véget vetett volna a régmúlt korszaknak? És mivel ez így van, még mindig képesek vagytok elutasítani Isten második megtestesülését? Mivel oly sok hasznot húzhattok ebből a közönséges emberből, miért ne fogadnátok el Őt örömmel?” (Az Ige, I. kötet – Isten megjelenése és munkája. Tudtad? Isten nagy dolgot vitt véghez az emberek között). „Isten az igazság, az út és az élet, és ez abszolút tény. Ha Isten nem fejezné ki az igazságot, és mi nem hallanánk Isten hangját, csak a megjelenése alapján ítélnénk meg Őt, akkor nagyon nehéz lenne felismernünk Istent. De ez a látszólag hétköznapi Emberfia valójában az utolsó napokbeli megtestesült Isten. Ő sok igazságot fejezett ki, és az egész emberiség megmentésén munkálkodik. A KKP-kormány és a vallásos világ azonban úgy ítéli meg, hogy a Mindenható Isten Egyházának tagjai egy hétköznapi emberben hisznek. Ez teljes egészében téveszme. Gondoljunk csak bele! A KKP ateista, és Marx sátánizmusát követi. Ellenséges Istennel szemben, és folyamatosan letartóztatja és üldözi a keresztényeket. Ez általánosan elismert tény. Elhihetjük, amit mondanak?”

Hszin Ming ökölbe szorította a kezét, és frusztráltan a dohányzóasztalra csapott: „A KKP-kormány ateista, és ellenáll Istennek. Amikor hittünk az Úr Jézusban, elszenvedtük a kormány általi elnyomást és üldöztetést. Hogyan hihettem el az alaptalan híreszteléseit?”

Hszin Mingnek így válaszoltam: „A KKP alapítása óta szektának bélyegzi a kereszténységet, a Bibliát pedig szektás könyvnek. Mindenütt letartóztatja a keresztényeket, megkínozza, megítéli és elítéli őket, sok család szétszakadását, és emberek halálát okozva. Most, hogy Mindenható Isten munkához látott, a KKP még dühösebb, és Istent ellenségnek tekinti. Mindenhol keresi Az Ige testet ölt példányait, és ha megtalálja, elkobozza és megsemmisíti azokat. Amikor a Mindenható Isten Egyházából néhány testvér összegyűlik, hirdeti az evangéliumot, és tanúságot tesz Isten mellett, a KKP az ország minden erejét felhasználja, hogy lecsapjon rájuk és letartóztassa őket, alaptalan híreszteléseket és rágalmakat terjesztve az interneten, sikertelenül próbálja megsemmisíteni Isten egyházát. Egy ilyen gonosz ateista párt, amely ellenséges Istennel szemben, azt sem tudja, hogy mi az a Krisztus, vagy mi az a megtestesülés. Nem alkalmas arra, hogy a hit dolgairól nyilatkozzon, és mégis felelőtlenül azt állítja, hogy a Mindenható Isten Egyháza egy emberben hisz. Ez nem pusztán alaptalan pletykák terjesztése és istenkáromlás? Azok a vallási vezetők, akik látják Isten megjelenését és munkáját, ahelyett, hogy a hívőket arra vezetnék, hogy keressék az igazságot és üdvözöljék az Urat, valójában csatlakoznak a KKP-hez Mindenható Isten elítélésében. Látják, hogy hívők tömegei mennek a Keleti Villámlást tanulmányozni, és hogy egyre több ember fogadja el azt, és félnek, hogy elveszítik a pozíciójukat és a megélhetésüket, ezért mindent megtesznek, amit csak tudnak, hogy akadályozzák és irányítsák a hívőket, hogy visszatartsák őket az igaz út tanulmányozásától, kétségbeesetten elszigetelik a gyülekezeteket, és alaptalan híreszteléseket és rágalmakat terjesztenek a Mindenható Isten Egyházáról, ami sok embert, aki nem érti az igazságot, arra késztet, hogy túlságosan is féljen a Keleti Villámlást tanulmányozni, miután meghallotta az alaptalan híreszteléseiket és ördögi szavaikat, és hogy elszalassza a lehetőséget, hogy üdvözölhesse az Úr eljövetelét. Ezeknek a vallásos lelkészeknek és véneknek a cselekedetei mennyiben különböznek a farizeusok tevékenységétől, akik ellenálltak az Úr Jézusnak?”

Jü Huj és Hszin Ming egyetértően bólintottak. Jü Huj ezt mondta: „Isten szavait olvasva, és a te közösségedet hallgatva végre megértettem, hogy amíg Isten az emberek megmentésén munkálkodik, addig a Sátán megrontja az embereket. Amikor Mindenható Isten eljön, hogy kifejezze az igazságot, és az emberek megmentésén munkálkodjon, a Sátán tombolni kezd, és kétségbeesetten hazugságokat gyárt, hogy bomlasztást és pusztítást idézzen elő. Milyen alattomos és gonosz ez! Hála Isten útmutatásának, mi maradtunk, és megértést nyertünk. Enélkül Hszin Ming és én még mindig közel álltunk volna ahhoz, hogy elhiggyük a KKP és a vallásos lelkészek és vének által terjesztett alaptalan híreszteléseket és ördögi szavakat, és elvesztettük volna a bátorságunkat, hogy tovább higgyünk. Majdnem elvesztettük Isten üdvösségét. Milyen szerencsés megmenekülés!” Jü Huj sietve felvette az asztalról Az Ige teste ölt című könyvet, és szorosan a mellkasához szorította. Hirtelen Hszin Mingben is világossá vált a felismerés, és így szólt: „Mostantól kezdve nem szabad hinnünk a KKP és a vallásos világ által terjesztett alaptalan híreszteléseknek és téveszméknek. Ezeknek semmi hasznát nem vesszük az életünkben. Ehelyett több időt kellene töltenünk Mindenható Isten szavainak olvasásával, és gyakrabban kellene eljönnünk az összejövetelekre, hogy közösséget vállaljunk, és fokozatosan meg fogjuk érteni Isten új munkáját.”

Könnybe lábadt a szemem, és izgatottan mondtam: „Megértettétek az igazságot Isten megtestesüléséről, áttörtetek a KKP félrevezető hazugságain, és visszatértetek Istenhez. Ez valóban Isten kegyelme! Nem számít, hogy a KKP és a vallásos világ hogyan próbál alaptalan pletykákat terjeszteni, illetve Mindenható Isten munkáját lejáratni és becsmérelni, azok, akik valóban hisznek Istenben, mégis felismerik majd Isten hangját, és visszatérnek az Ő színe elé. A hamis hívők hisznek a KKP és a vallásos világ alaptalan híreszteléseinek és ördögi szavainak, és nem hajlandók keresni vagy tanulmányozni Mindenható Isten munkáját és szavait. Így kerülnek a fenevad fogságába, és lesznek megjelölve a fenevad bélyegével. Olyanok, mint a pelyva, amelyet elfúj a szél, és eléget az olthatatlan tűz. Így válik el a búza a konkolytól. Isten olyan mindenható és bölcs!”

Az összejövetelünk itt véget ért, Hszin Ming és Jü Huj gondosan összeszedték Isten szavait tartalmazó könyveiket, és boldogan elmentek. Álltam az ablaknál, néztem, ahogy eltűnnek a távolban, és nem tudtam megállni, hogy ne sóhajtsak egyet: „Hála Mindenható Istennek!”


39. Már nem érzem magam alsóbbrendűnek

Gyermekkorom óta félénk és lassú felfogású voltam. A családomban mindenki azt mondta, hogy nem vagyok okos, és lassú vagyok. Ráadásul a kifejezőkészségem is gyenge, ezért hajlamos voltam az idegességre, ha sok ember előtt kellett beszélnem. Amint ideges lettem, leblokkoltam, ezért gyakran csöndben maradtam. Az iskolában, amikor a tanár feltett egy kérdést, az osztálytársaim mind lelkesen válaszoltak, de én akkor sem mertem jelentkezni, ha tudtam a választ. Csak passzívan vártam, hogy a tanár felszólítson, vagy magamban válaszoltam. A családom és a barátaim mind azt mondták, hogy lassú felfogású vagyok, és nehezen fejezem ki magam. Apám is gyakran mesélt nekem arról, hogy a lassabb madaraknak a többiek előtt kell elindulniuk, hogy ellensúlyozzák a képességeik hiányát. Ahogy telt az idő, én is kezdtem úgy érezni, hogy kicsit lassú vagyok, és úgy éreztem, bármit is teszek, az nem elég jó ahhoz, hogy másoknak megmutassam. Ezért meglehetősen zárkózottá váltam. Miután elkezdtem hinni Istenben, láttam, milyen kedvesek a testvérek, és úgy éreztem, ők a családom. Meg is nyíltam, és beszélgettem az állapotomról és a nehézségeimről a testvérekkel. Mindenki segített és bátorított, így kevésbé éreztem korlátozva magam; a szívem felszabadult, és megtelt örömmel. Azonban még mindig nagyon korlátozva éreztem magam, ha sok ember előtt kellett beszélnem. Volt néhány összejövetel, ahol sokan voltak, és amikor rám került a sor, hogy beszéljek, annyira ideges lettem, hogy remegni kezdtem. A gondolataim összekuszálódtak, és belezavarodtam a szavaimba. Több nővér is felkapta a fejét, hogy rám nézzen, én pedig zavartan elmosolyodtam. Abban a pillanatban égett az arcom a szégyentől, és kétségbeesetten azt kívántam, bárcsak megnyílna alattam a föld, és elnyelne. Azon kezdtem gondolkodni: „Vajon mit gondolnak rólam a testvérek? Azt hiszik, túl haszontalan vagyok? Úgy tűnik, a jövőben kevesebbet kellene beszélnem, és hagynom kellene, hogy a jó képességű testvérek többet beszéljenek.” A későbbi összejöveteleken, ha sokan voltak, mindig én voltam az utolsó, aki beszélt; néha egyáltalán nem is szóltam hozzá. Csak akkor mertem egyszerű szavakkal beszélni, ha nem voltak sokan, vagy olyan testvérek előtt, akiket jól ismertem. Néha elértem némi eredményt a kötelességem végzése során, és a felügyelő megkért, hogy beszéljek a jó gyakorlatokról és módszerekről, hogy mindenki tanulhasson belőlük, és kiindulási alapként használhassa őket Azonban amint arra gondoltam, hogy sok testvér előtt kell megvitatnom a dolgokat, nagyon megijedtem. Aggódtam, hogy amikor eljön az idő, ideges leszek, és összefüggéstelenül fogok beszélni – az milyen kínos lenne! Újra és újra visszautasítottam arra hivatkozva, hogy nincsenek különleges módszereim. Később elgondolkodtam: miért ijedek meg és hátrálok meg minden alkalommal, amikor sok ember előtt kell beszélnem?

Egyszer Isten ezen szavait olvastam: „Vannak olyan emberek, akik gyermekkoruk óta lassú felfogásúak, nehezen fejezik ki magukat és egyszerű a külsejük, ezért a családjukban és a társadalomban mások negatív megjegyzéseket tesznek rájuk. Például az emberek ezt mondanák: »Ez a gyerek egy tökfej, lassan reagál a dolgokra, és ügyetlenül beszél. Nézd meg annak az embernek a gyerekét, az ő édes szavai leveszik az embereket a lábukról. Amikor ez a gyerek emberekkel találkozik, nem tudja, mit mondjon, vagy hogyan tegye boldoggá az embereket, és ha valami rosszat tesz, nem tudja, hogyan magyarázza ki vagy igazolja magát. Ez a gyerek egy idióta.« A szüleik ezt mondják, és a rokonaik, barátaik és tanáraik is. Ez a környezet észrevétlenül bizonyos nyomást gyakorol az ilyen egyénekre, aminek következtében öntudatlanul kialakítanak egyfajta gondolkodásmódot. Milyen gondolkodásmódot? Úgy érzik, hogy nem vonzóak, és senkinek sem tetszik a külsejük, hogy nem érnek el jó jegyeket a tanulmányaikban, és lassan reagálnak; mindig zavarban vannak, ha ki kell nyitniuk a szájukat és beszélniük kell, amikor másokat látnak, és túlságosan zavarban vannak ahhoz, hogy köszönetet mondjanak, amikor az emberek adnak nekik valamit. Azt gondolják magukban: »Miért beszélek ilyen ügyetlenül? Miért olyan ékesen szólóak mások? Egyszerűen hülye vagyok!« Tudat alatt rendkívül értéktelennek tartják magukat, de mégsem hajlandóak elismerni, hogy ennyire értéktelenek, ennyire buták lennének. Gyakran felteszik maguknak a kérdést a szívükben: »Tényleg ennyire buta vagyok? Tényleg ennyire szerethetetlen vagyok?« A szüleik nem szeretik őket, és a testvéreik, a tanáraik vagy az osztálytársaik sem. A családtagjaik, rokonaik és barátaik pedig időről időre ezt mondják róluk: »Alacsony, a szeme és az orra kicsi, és ilyen kinézettel nem sokra viszi majd, ha felnő.« Ilyen környezetben a szívükben kezdetben érzett ellenállástól eljutnak saját alkalmatlanságuk és hiányosságaik fokozatos elfogadásáig és elismeréséig, ugyanakkor a szívük mélyén egy negatív érzelem ébred. Hogy hívják ezt az érzelmet? Kisebbrendűségi érzésnek. Azok, akiknek kisebbrendűségi érzésük van, csak a saját hiányosságaikat látják, az erősségeiket nem; mindig úgy érzik, hogy nem vonzóak és nem szerethetőek, hogy nem vág az eszük és lassan reagálnak, és hogy képtelenek kiismerni az embereket. Röviden, teljesen alkalmatlannak érzik magukat. Ez a kisebbségi érzés fokozatosan eluralkodik a szívedben, és egy megingathatatlan érzelemmé válik, amely behálózza a szívedet. Miután felnőttél és kiléptél a világba, vagy megházasodtál és megalapoztad a karrieredet, függetlenül a társadalmi identitásodtól és státuszodtól, ez a gyermekkorod óta a neveltetésedbe plántált kisebbségi érzés még mindig hatással van rád és irányít téged, és azt érezteti veled, hogy minden tekintetben rosszabb vagy másoknál” (Az Ige, VI. kötet – Az igazságra törekvésről. Hogyan kell törekedni az igazságra? (1.)). Isten szavai nagyon illettek az állapotomra. A körülöttem lévők gyermekkorom óta nehézkes beszédűnek és lassú felfogásúnak neveztek; a családom is gyakran azt mondta: „Nézd csak, a nővéred milyen okos! De amilyen te vagy, sehová sem fogsz beilleszkedni...” Fokozatosan egyre inkább úgy éreztem, hogy kevésbé vagyok okos, mint mások, és kisebbségi érzés alakult ki bennem. Gyermekkoromtól egészen felnőttkorig soha nem gondoltam, hogy lennének erősségeim: A kifejezőkészségem gyenge, és a mentális ellenálló képességem is rossz, ezért ideges lettem, ha sok ember előtt kellett beszélnem, ráadásul nem vagyok túl gyors észjárású, így nem beszéltem gyakran, és nem vettem részt sok dologban. Miután elkezdtem hinni Istenben, gyakran féltem attól, hogy a testvérek lenéznek, mert nem tudom jól kifejezni magam, és igyekeztem a lehető legkevesebbet beszélni, hogy elkerüljem a kínos helyzeteket. Nagyon passzív voltam, amikor az összejöveteleken beszélgettünk, nem voltam hajlandó megbeszélni, mit nyertem a kötelességem végzése révén, és folyamatosan a meghátrálást választottam. A kisebbségi érzés hatására sok lehetőséget elszalasztottam az igazság elnyerésére, és még azokat a kötelességeket sem tudtam végezni, amelyekre képes voltam. Úgy éreztem, szánalmas az életem, ezért keresni akartam az igazságot, hogy megoldjam ezt a problémát.

Egy napon Isten ezen szavait olvastam: „A szíved tele van kisebbségi érzés ezen érzelmével, és ez az érzelem nem valami átmeneti hangulat, hanem már régóta veled van. A lelked legmélyéből szoros ellenőrzés alatt tartja a gondolataidat, szorosan lezárja az ajkaidat, ezért bármilyen helyesen is értelmezel dolgokat, bármilyen nézeten vagy véleményen vagy az emberekkel, eseményekkel és dolgokkal kapcsolatban, csak gondolkodni mersz, forgatni magadban a dolgokat, de hangosan kimondani soha. Akár helyeselnék mások a mondandódat, akár kijavítanának és kritizálnának, te ezzel a végkimenetellel nem mersz szembenézni. Miért van ez így? Azért, mert ott van benned a kisebbségi érzésed érzelme, és azt mondja neked: »Ne tedd ezt, nem állsz erre készen. Nincs meg ez a fajta képességed, nincs meg ez a fajta valóságod, inkább ne tedd ezt, te egyszerűen nem ilyen vagy. Most ne tégy semmit és ne gondolj semmit! Csak akkor leszel valódi önmagad, ha kisebbrendűségben élsz. Te nem vagy alkalmas arra, hogy az igazságra törekedj, vagy hogy megnyisd a szívedet és kimondd, amit akarsz, és kapcsolatba lépj másokkal, ahogy más emberek teszik. És mindez azért van, mert nem vagy jó semmire, nem vagy olyan jó, mint ők.« A kisebbségi érzés eme érzelme vezérli az emberek gondolkodását az elméjük mélyén; meggátolja, hogy teljesítsék a kötelezettségeket, amelyeket egy normális embernek teljesítenie kell, és hogy a normális emberi mivolt életét éljék, amelyet élniük kellene, miközben irányítja annak útját-módját, irányát és céljait is, ahogyan az embereket és a dolgokat szemlélik, valamint ahogy viselik magukat és cselekszenek. [...] Ezekből a konkrét megnyilvánulásokból és feltárulásokból láthatjuk, hogy mihelyt ez az egy negatív érzelem – a kisebbségi érzés érzelme – hatni kezd és gyökeret ver az emberek szíve legmélyén, akkor, hacsak nem törekszenek az igazságra, nagyon nehéz lesz kigyomlálniuk és kitörniük a korlátozása alól, és mindenben, amit tesznek, ez fogja korlátozni őket. Bár ez az érzelem nem nevezhető romlott beállítottságnak, máris egy súlyos negatív hatást okozott az embereknek; brutálisan elnyomja az emberi mivoltukat, és erős negatív hatást gyakorol a normális emberi mivoltuk különféle érzelmeire, beszédére és cselekedeteire. Ezek a következmények nagyon súlyosak. Kisebb léptékben ez hatással van a személyiségükre, preferenciáikra és ambícióikra; nagyobb léptékben pedig az életcéljaikra és az életük irányára. Akár a kisebbségi érzés érzelmének okai, akár kialakulása, akár az emberre gyakorolt következményei szempontjából nézzük, nem kellene az embereknek elengedniük ezt? (De igen.)” (Az Ige, VI. kötet – Az igazságra törekvésről. Hogyan kell törekedni az igazságra? (1.)). Amikor összevetettem magam Isten szavaival, felismertem, milyen kárt okoz, ha kisebbségi érzésben élek. A kisebbségi érzés nem egy egyszerű érzelem, hanem közvetlenül befolyásolja a magatartásunkat és a tetteinket; leláncol és gúzsba köt minket. Gyermekkorom óta a környezetemből mindenki azt mondta, hogy lassú felfogású és nehézkes beszédű vagyok; apám is gyakran mesélt nekem arról, hogy a lassabb madaraknak a többiek előtt kell elindulniuk, hogy ellensúlyozzák a képességeik hiányát. Fokozatosan arra a gondolatra jutottam, hogy eredendően lassabb vagyok, mint mások, így gyakran csöndben maradtam, és még olyan dolgokban sem mertem kezdeményezni, amelyekre képes voltam. Amikor a testvérek összegyűlnek, hogy beszélgessenek Isten szavainak felfogásáról és megértéséről, annak pozitív dolognak kellene lennie, de én folyamatosan úgy éreztem, hogy nem tudok jól beszélni, és féltem, hogy ha nem beszélek jól, a testvérek lenéznek majd, ezért nem mertem felszólalni és készségesen beszélni. Néha még akkor sem mertem beszélni, amikor volt némi világosságom és megértésem Isten szavaival kapcsolatban. Valójában, ha elérsz némi eredményt a kötelességed végzése során, az a Szentlélek megvilágosításának és vezetésének köszönhető, és erről kommunikálnod kell, hogy több testvér is profitálhasson belőle. Azonban a kisebbségi érzés hatása alatt álltam, és aggódtam, hogy ha ideges leszek és nem tudok jól beszélni, megszégyenülök; ehelyett a menekülést választottam, elveszítve a gyakorlás lehetőségét. A kisebbségi érzés gúzsba kötött, ezért minden tettemben és szavamban korlátozva éreztem magam; nem tudtam kezdeményezően, önként terheket vállalni, és nem haladtam az életbe való belépésben. Amikor láttam a kisebbrendűségi érzés okozta károkat, így imádkoztam Istenhez: „Drága Istenem, a kisebbrendűségi érzés gyermekkoromtól egészen felnőttkoromig folyamatosan gúzsba kötött. Miután elkezdtem hinni Benned, még mindig korlátozott, és nem tudtam megfelelően végezni a saját kötelességemet. Nem akarok továbbra is kisebbrendűségi érzések között élni; változtatni akarok ezen. Kérlek, segíts levetni a negatív érzelmek kötelékeit!”

Később Isten ezen szavait olvastam: „Akkor hát hogyan értékelheted és ismerheted meg magad pontosan, és hogyan szakadhatsz el a kisebbségi érzés érzelmétől? Isten szavait tekintsd alapként önmagad megismeréséhez – próbáld megtudni, milyen az emberi mivoltod, valójában milyen a képességed és a tehetségeid, valamint azt, hogy milyen erősségeid vannak. Tegyük fel például, hogy régen szerettél énekelni, jól is csináltad, de egyesek mindig kritizáltak és leszóltak téged, mondván, hogy nincs hallásod és hamisan énekelsz, ezért úgy érzed, nem tudsz jól énekelni, és többé nem mered mások előtt csinálni. Azok a világi emberek, azok a zavaros fejű emberek és középszerű emberek pontatlanul értékeltek és ítéltek meg téged, megcsorbítva a jogokat, amelyeket az emberi mivoltod megérdemel, és elfojtva a tehetségedet. Ennek eredményeként még egy dalt sem mersz elénekelni, és csak akkor vagy elég bátor hangosan énekelni és elengedni magad, amikor egymagad vagy. Pontosan azért nem mersz elénekelni egy dalt, amikor nem vagy egyedül, mert általában ilyen borzalmasan elnyomottnak érzed magad; csak akkor mersz énekelni, amikor egyedül vagy, élvezed, hogy hangosan és tisztán énekelhetsz – milyen csodálatos, szabaddá tévő, felszabadító pillanatok ezek! Nem így van? Amiatt, hogy mások kárt tettek benned, nem tudod és nem látod világosan, mire vagy képes valójában, miben vagy jó és miben nem. Ilyen helyzetben Isten szavai szerint kell helyes értékelést készítened és helyesen felmérned magadat. Meg kell állapítanod, hogy mit tanultál, miben rejlenek az erősségeid, és tedd meg mindazt, amire képes vagy; ami pedig azokat a dolgokat illeti, amikre nem vagy képes, a hiányosságaidat és az alkalmatlanságaidat, el kell gondolkodnod rajtuk és meg kell ismerned őket, és arról is pontos értékelésednek és tudásodnak kell lennie, hogy milyen a képességed, hogy jó vagy gyenge. Ha nem vagy képes megérteni a saját problémáidat és nincs világos tudásod róluk, akkor kérd meg a körülötted lévő értő embereket, hogy értékeljenek téged. Akár pontos, amit mondanak, akár nem, legalább ad neked valamit, amihez viszonyíthatsz, és lehetővé teszi, hogy legyen egy alapvető ítéleted és jellemzésed önmagadról. Akkor megoldhatod ennek a negatív érzelemnek – a kisebbségi érzésed érzelmének – a lényegi problémáját, és fokozatosan kilábalhatsz belőle. A kisebbségi érzés érzelmét könnyű feloldani, ha valaki tisztán látja, felébred belőle, és az igazságot keresi” (Az Ige, VI. kötet – Az igazságra törekvésről. Hogyan kell törekedni az igazságra? (1.)). Isten szavaiból találtam egy utat a gyakorláshoz. Isten szavai szerint kellene mérlegelnem és értékelnem magam, és nem szabad hagynom, hogy mások pontatlan értékelései hassanak rám vagy befolyásolják az énképemet és saját magam megítélését. Eszembe jutott, hogy Isten azt mondta: megkérdezhetem azokat a testvéreket, akiket jól ismerek, hogy ők hogyan értékelnek engem, aztán objektíven mérlegelhetem magam Isten szavai alapján. Ezért megkérdeztem néhány nővért, akik jól ismertek. Azt mondták: „Valójában nem vagy olyan haszontalan, mint amilyennek mondod magad. Általában megvan a saját felfogásod a kötelességedre vonatkozó alapelvekről, és képes vagy beszélni Isten szavainak bizonyos mértékű megértéséről. Néha segíteni is tudsz a testvéreknek. Helyesen kellene kezelned magad.” Amikor hallottam a nővérek értékelését rólam, rájöttem, hogy nem vagyok olyan rossz, mint gondoltam. Nem élhettem tovább mások téves értékelése szerint, úgy, hogy negatívan ítélem meg magam. Valójában nem arról van szó, hogy egyáltalán nincsenek erősségeim; bár a személyiségem kissé befelé forduló, és kevésbé tudom kifejezni magam, mint mások, az idő nagy részében képes vagyok világosan elmagyarázni dolgokat, találok jó gyakorlási utakat a kötelességem végzése során, és betölthetek némi szerepet. Észszerűen kellene kezelnem a hiányosságaimat. Később, amikor újra negatív gondolataim támadtak magammal kapcsolatban, arra gondoltam: „Az ember nyelvi képességeit Isten határozta meg. Nem érezhetem úgy, hogy kevesebb vagyok másoknál az e téren mutatkozó hiányosságaim miatt, és nem hagyhatom, hogy ez lépten-nyomon korlátozzon. Helyes hozzáállást kell kialakítanom, és helyesen kell kezelnem ezt, igyekezve a tőlem telhető legjobban végezni azokat a dolgokat, amiket jól tudok csinálni.”

Egyszer meséltem egy nővérnek az állapotomtról. Azt mondta, a fő problémám az, hogy túl nagy hangsúlyt fektetek a büszkeségre, és túlságosan törődöm azzal, mit gondolnak rólam mások. Olyan szavakat kerestem elolvasásra Isten szavai közül, amelyek ennek az állapotnak a megoldásáról szólnak. Isten szavai szerint: „Amikor az idősebb családtagok gyakran azt mondják neked, hogy »az embernek úgy kell a büszkesége, mint fának a kéreg«, azzal azt akarják elérni, hogy fontosságot tulajdoníts annak, hogy jó színben tűnj fel, tiszteletreméltóan élj, és elkerüld az olyan dolgok megtételét, amelyek szégyent hoznak. Tehát ez a mondás pozitív vagy negatív irányba vezérli az embereket? Elvezethet téged az igazsághoz? Elvezethet téged az igazság megértéséhez? (Nem, nem vezethet.) Egészen biztosan nem! Isten azt követeli meg az emberektől, hogy becsületesek legyenek. Amikor vétkeztél, vagy valami rosszat tettél, vagy olyasmit tettél, ami lázad Isten ellen és ellentétes az igazsággal, el kell gondolkoznod önmagadon, meg kell ismerned a hibádat, és boncolgatnod kell a romlott beállítottságaidat; csak így érheted el a valódi bűnbánatot, és cselekedhetsz ezután Isten szavaival összhangban. Milyen gondolkodásmóddal kell rendelkezniük az embereknek ahhoz, hogy gyakorolják a becsületességet? Van bármilyen ellentét a megkövetelt gondolkodásmód és »az embernek úgy kell a büszkesége, mint fának a kéreg« mondás által példázott nézőpont között? (Igen.) Mi az ellentét? Az a mondás, hogy »az embernek úgy kell a büszkesége, mint fának a kéreg«, azt mondja az embereknek, hogy tulajdonítsanak fontosságot annak, hogy a legjobb oldalukat mutassák, és több olyan dolgot tegyenek, amitől jónak tűnnek – ahelyett, hogy rossz vagy becstelen dolgokat tennének, leleplezve a csúnya oldalukat –, és kerüljék a nem tiszteletreméltó vagy nem méltóságteljes életet. A büszkesége érdekében, és azért, hogy jónak tüntesse fel magát, az ember nem állíthatja be magát teljesen értéktelennek, még kevésbé beszélhet másoknak a sötét oldaláról és szégyenletes aspektusairól, mert tiszteletreméltó és méltóságteljes életet kell élnie, és ahhoz, hogy méltósága legyen, büszkeségre van szüksége, ahhoz pedig, hogy büszkesége legyen, színlelnie kell és jó színben kell feltüntetnie magát. Nem áll ez ellentétben azzal, hogy valaki becsületes ember legyen? (De igen.) Amikor becsületes ember vagy, már elengedted azt a mondást, hogy »az embernek úgy kell a büszkesége, mint fának a kéreg«. Ha becsületes ember akarsz lenni, ne tulajdoníts fontosságot az imázsodnak; az ember imázsa egy garast sem ér. Az igazság jelenlétében az embernek le kell lepleznie magát, nem pedig színlelni és álcát viselni. Fel kell fednie Isten előtt a valódi gondolatait, az elkövetett hibáit, az igazságalapelveket sértő aspektusokat és így tovább, és ezeket a dolgokat a testvérek előtt is fel kell tárnia. Ez nem a büszkeségért való élet, hanem inkább a becsületes emberként való élet, az igazságra való törekvésért való élet, a valódi teremtett lényként való élet, valamint az Istennek való eleget tevésért és az üdvösségért való élet. De amikor nem érted ezt az igazságot, és nem érted Isten szándékait, a családod által beléd nevelt dolgok hajlamosak uralkodni a szívedben. Így amikor valami rosszat teszel, eltussolod és színlelsz, azt gondolva: »Erről senkinek sem beszélhetek, és azt sem engedem, hogy bárki más, aki tud róla, beszéljen róla az embereknek. Ha bármelyikőtök elmondja valakinek, nem hagyom annyiban. A büszkeségem az első. Az élet nem másért van, mint a büszkeségért, ami mindennél fontosabb. Ha egy embernek nincs büszkesége, elveszíti minden méltóságát. Tehát nem mondhatsz igazat, színlelned kell, el kell tussolnod a dolgokat, különben nem lesz többé büszkeséged és méltóságod, és az életed értéktelen lesz. Ha senki sem tisztel, akkor egyszerűen értéktelen vagy, csak olcsó szemét vagy.« Lehetséges elérni, hogy becsületes ember legyél, ha így gyakorolsz? Lehetséges így feltárni és boncolgatni magad? (Nem, nem az.) Azzal, hogy így teszel, nyilvánvalóan ahhoz a szóláshoz tartod magad, miszerint »az embernek úgy kell a büszkesége, mint fának a kéreg« – amit a családod ültetett beléd. Ha azonban elengeded ezt a szólást annak érdekében, hogy az igazságra törekedj és gyakorold az igazságot, akkor az megszűnik hatással lenni rád, és nem lesz többé a mottód, sem az alapelved a cselekedeteidben, hanem amit teszel, az pontosan az ellentéte lesz annak a szólásnak, hogy »az embernek úgy kell a büszkesége, mint fának a kéreg«. Nem a büszkeségedért, és nem is a méltóságodért fogsz élni, hanem az igazságra való törekvés és annak kedvéért, hogy becsületes ember légy, valamint, hogy igyekezz eleget tenni Istennek és valódi teremtett lényként élni. Ha ehhez az alapelvhez tartod magad, akkor végül el fogod engedni azokat a dolgokat, amelyeket a családod kondicionál beléd” (Az Ige, VI. kötet – Az igazságra törekvésről. Hogyan kell törekedni az igazságra? (12.)). Amikor összevetettem magam Isten szavaival, megértettem, miért nem mertem soha megnyílni vagy kifejezni a saját véleményemet. A fő probléma az volt, hogy olyan sátáni mérgek hatottak rám, mint az, hogy „az embernek úgy kell a büszkesége, mint fának a kéreg” és „ahogy a vadlúd gágog, amerre csak repül, úgy az ember is mindenütt hátrahagyja nevét”. A saját büszkeségemet mindennél fontosabbnak tartottam, és azt hittem, ha valaki elveszíti a tekintélyét, akkor a méltóságát is elveszíti. Lassú felfogású vagyok, és a nyelvi képességeim sem jók, ezért úgy éreztem, feleannyit sem érek, mint mások: nagyon erős kisebbrendűségi érzésem volt. Hajlamos voltam az idegességre, ha sok ember előtt kellett beszélnem, félve attól, hogy ha nem tudom jól kifejezni magam, akkor a testvérek le fognak nézni, ezért inkább hallgattam. Amikor jó módszereim és eljárásaim voltak a kötelességem végzése során, ezeket meg kellett volna osztanom a testvérekkel, nemcsak azért, hogy segítsek nekik, hanem azért is, hogy javítsam az eredményeiket és a hatékonyságukat a kötelességük végzésében. Azonban, hogy megóvjam a saját hírnevemet, ezt újra és újra visszautasítottam és kifogásokat kerestem; rájöttem, hogy túlságosan fontosnak tartottam a büszkeségemet, és minden helyzetben magamat helyeztem előtérbe. Igazán túl önző és aljas voltam! Isten szándéka az, hogy az emberek becsületesek legyenek, és megtanuljanak kitárulkozni magukról, feltárva még a saját hibáikat és hiányosságaikat is; nem szabad elfedniük a dolgokat és álarcot viselniük. Amikor megértettem Isten szándékát és követelményét, imádkoztam Hozzá: „Drága Istenem! Nem akarom, hogy a büszkeségem állandóan gúzsba kössön és korlátozzon. Magam mögött akarom hagyni a kisebbrendűségi érzés negatív érzelmeit. Kérlek, vezess engem, hogy képes legyek gyakorolni az igazságot!”

Egyszer, mivel elértem némi eredményt a kötelességem végzése során, amikor összegeztük a munkát, a felügyelő megkért, hogy beszéljek róla. Amint arra gondoltam, hogy ennyi ember előtt kell beszélnem, kicsit félni kezdtem. Épp vissza akartam utasítani, amikor hirtelen rájöttem, hogy a helyzetek, amelyek nap mint nap érnek, mind Isten engedélyével történnek. Ez egy Istentől kapott lehetőség volt számomra, hogy gyakoroljam az igazságot, és szembe kellett néznem vele. Eszembe jutott Isten szavainak egy passzusa: „Ha megengeded, hogy a hibáid és a hiányosságaid veled együtt létezzenek, akkor engedj teret nekik, és ha mások látják is a hibáidat, ez még a javadra is válhat és oltalom is lehet a számodra, amely megóv attól, hogy arrogánssá és önhitté válj. Természetesen sokaknak bátorságra van szükségük ahhoz, hogy felfedjék a saját hibáikat és hiányosságaikat. Némelyek ezt mondják: »Az erősségeit és érdemeit mindenki felfedi. A saját gyengeségeit és a hibáit ki fedné fel szándékosan?« Nem arról van szó, hogy szándékosan felfeded őket, hanem hogy hagyod őket feltárulni. Ha például szégyenlős vagy és gyakran idegesnek érzed magad ahhoz, hogy beszélj, amikor sokan vannak körülötted, akkor a kezdeményezést magadhoz ragadva ezt mondhatod másoknak: »Én könnyen ideges leszek, amikor beszélek; arra szeretnék csak kérni mindenkit, hogy legyen megértő és ne hibát keressen bennem.« A kezdeményezést magadhoz ragadva felfeded a hibáidat és hiányosságaidat mindenki előtt, hogy megértők és toleránsak lehessenek irányodban, és hogy mindenki megismerjen téged. Minél inkább megismer téged mindenki, annál inkább megkönnyebbül a szíved, és annál kevésbé fognak korlátozni a hibáid és a hiányosságaid. Ez valójában a javadra válik és hasznos lesz a számodra. A hibáid és hiányosságaid állandó takargatása azt bizonyítja, hogy nem akarsz együtt élni velük. Ha teret engedsz nekik, akkor fel kell fedned őket; ne érezz szégyent és ne bátortalanodj el miattuk, valamint ne érezd magad másoknál alacsonyabb rendűnek, vagy ne gondold azt, hogy semmitérő vagy és hogy nincs reményed arra, hogy megmenekülj. Amennyiben képes vagy az igazságra törekedni és képes vagy teljes szívedből, teljes erődből és teljes elmédből az alapelvek szerint végezni a kötelességedet, és ha őszinte a szíved, és nem vagy felületes Isten iránt, akkor van reményed arra, hogy üdvösséget nyerj” (Az Ige, VII. kötet – Az igazságra törekvésről. Hogyan kell törekedni az igazságra? (3.)). Isten szavaiból láttam, hogy ha valakinek vannak hiányosságai és problémái, Isten nem ítéli el őket, és ez nem jelenti azt, hogy ez az ember kevesebb lenne másoknál. Isten azt reméli, hogy helyesen tudjuk kezelni a saját hiányosságainkat, és hagyjuk, hogy azok velünk együtt létezzenek. Ha elfedjük a hiányosságainkat, mert félünk attól, hogy mások lenéznek, ez álcázás és csalárdság, és lépten-nyomon korlátozva leszünk, képtelenek arra, hogy teljes mértékben kamatoztassuk még azokat a dolgokat is, amikre képesek vagyunk. Természetemből fakadóan befelé forduló vagyok, és hajlamos vagyok az idegességre, ha sok ember között vagyok; a kifejezőkészségem is gyenge. Ezt Isten rendelte el. Nem kellene folyamatosan azon gondolkodnom, hogyan ne legyek ideges, amikor beszélek, vagy mit kezdjek a gyenge kifejezőkészségemmel. Isten felé kell fordulnom, és gyakorolnom kell a becsületes emberré válást, pontosan elmondva, hogyan dolgoztam, és mi volt a tapasztalatom. Amennyiben igyekszem a legjobbat nyújtani, hogy jól csináljam, az elég. Csendben imádkoztam Istenhez: „Drága Istenem, nem akarok a büszkeségemmel foglalkozni. Ezt a megbeszélést csupán lehetőségként szeretném felfogni arra, hogy gyakoroljam az igazságot és őszinte ember legyek. Kérlek, vezess engem!” Ezért megosztottam mindenkivel az ebben az időszakban szerzett tapasztalataimat és a kötelességem végzése során elért eredményeimet. Bár néha ideges voltam, és nem beszéltem különösebben folyékonyan, ez nem korlátozott, és a szívemben felszabadulást éreztem. Isten szavai arra késztettek, hogy elgondolkodjak magamon és megértsem önmagam, és fokozatosan levetettem a kisebbrendűségi érzés béklyóit és korlátait, hogy kezdeményező, pozitív hozzáállással végezhessem a kötelességemet. Hála Istennek!


40. Búcsú a pénz, a hírnév és a nyereség hajszolásával töltött keserű évektől

Egy egyszerű falusi családba születtem, és az otthoni életkörülményeink meglehetősen átlagosak voltak. A szomszédban egy tanár lakott, a családja pedig generációk óta jómódú volt, és nagy tiszteletnek örvendett. Nagyon irigy voltam rájuk. Gyerekkoromban ezek a szomszédaink tésztát ettek, míg a családomnak csak kukoricakenyérre tellett. Amikor végigmentek az úton, a falubeliek mind készségesen köszöntötték őket, de velünk csak néhány felületes, udvarias mondatot váltottak. Amikor láttam, hogy a szomszéd gyerekek milyen csinosan és tisztán öltözködnek, majd a saját kopott, vattával bélelt kabátomra néztem, zavaromban nem mertem melléjük állni, és nagyon alsóbbrendűnek éreztem magam. Azt gondoltam magamban: „Amikor felnőtt leszek, meg fogom keresni a pénzt, hogy javítsak a családunk életkörülményein, hogy jó életünk legyen, és hogy mások tiszteljenek minket.” Tizenöt éves koromban apámat politikai okokból hét év börtönre ítélték. Mivel a családunknak se pénze, se hatalma nem volt, még a nagybátyám is zsarnokoskodott velünk, sőt, rávette a nagynénémet, hogy apróbb ügyek miatt megüsse anyámat. Ezt látva a szívem megtelt gyűlölettel, és ez tovább szította a vágyamat, hogy pénzt keressek, mivel úgy éreztem, hogy mások csak akkor hagynak fel a bántalmazásunkkal, ha meggazdagszunk. Gyakran hallottam, ahogy az emberek azt mondták: „A szegény nem harcol a gazdaggal, a gazdag pedig nem versenyez a hivatalnokokkal. A gazdag a pénzével eltiporhatja a szegényt, egy hivatalnok pedig egyetlen szóval halálba küldhet egy szegény embert.” Azt gondoltam magamban: „Az embernek csak akkor van hatalma és státusza, ha van pénze, és akkor nem nézik le és nem bántják. Pénzt kell keresnem!” Később azt hallottam, hogy taxisofőrként lehet pénzt keresni, ezért elmentem jogosítványt szerezni. Miután egy ideig taxiztam, úgy éreztem, nem keresek elég pénzt, ezért értékesítőként kezdtem dolgozni egy cégnél, ahol egy-egy üzlet megkötésével több ezer jüan jutalékot tudtam keresni. Hogy több jutalékot keressek, az időm nagy részét telefonálással töltöttem, és még akkor sem tartottam szünetet, amikor kimerült voltam és szédültem. Még akkor sem álltam meg vizet inni sem, amikor berekedt a torkom. Bármikor odamentem az ügyfélhez, amikor csak hajlandó volt fogadni. Néha az éjszaka közepén, holtfáradtan értem haza, de amikor arra a több ezer jüan jutalékra gondoltam, amit egy üzlet megkötése után kereshetek, már nem éreztem magam annyira fáradtnak.

Miután 2002-ben férjhez mentem, a férjemmel éttermet nyitottunk, hogy javítsunk a családunk életkörülményein. 2003-ban kitört a SARS-járvány, és több mint egyéves működés után az étterem nem termelt hasznot, így átadtuk. Nem tudtam beletörődni egy ilyen kudarcba, ezért nyitottunk egy másik éttermet, de végül különböző okok miatt azt sem tudtuk tovább üzemeltetni. Fájdalmat és kétségbeesést éreztem, de nem voltam hajlandó feladni, ezért azt mondtam magamnak: „A családom életéért, és azért, hogy az emberek ne nézzenek le ránk, nem adhatom fel ilyen könnyen. Továbbra is keményen kell dolgoznom. Nem vagyok hajlandó elfogadni, hogy nem tudok pénzt keresni!” Később a férjemmel nyitottunk egy másik éttermet, és mindennap annyira sokat dolgoztunk, hogy soha nem aludtam éjfél előtt. Hogy megspóroljuk egy újabb alkalmazott bérét, még akkor is mosogattam, felmostam és takarítottam, amikor a második gyermekemmel voltam terhes, és miután a gyermekem egy hónapos lett, visszamentem dolgozni az étterembe. Idővel az étterem egyre forgalmasabb lett, naponta több tucat asztalnyi vendéggel, és nekem állandóan rohangálnom kellett, hogy kiszolgáljam őket. Nyáron gyakran fájt a fejem a hőségtől, és annyira elfoglaltak voltunk, hogy még vizet inni sem volt időm. Testileg-lelkileg kimerültem. De amikor láttam, hogy egy nap több mint 10 000 jüant kerestünk, igazán boldog voltam, és arra gondoltam, hogy bármilyen nehéz vagy fárasztó is, mindez megéri. A kemény munkánknak köszönhetően nemcsak autót és házat vettünk, hanem sikerült némi pénzt is félretennünk. Azt gondoltam magamban: „Ennyi évnyi nehézség után végre emelt fővel járhatok és méltósággal élhetek.” Később a férjem egy befektetési céget nyitott, és még egy gyárat is épített a szülővárosunkban. Annyi profitot termeltünk, hogy meg sem tudtuk számolni. A gyermekem azt mondta nekem: „Anya, apa csomagtartója tele van pénzzel!” Rengeteg ember próbált a kegyeinkbe férkőzni, és otthon mindig akadt valaki, aki segített a munkában. Még kormányzati tisztviselők is eljöttek hozzánk beszélgetni. Amikor végigmentem az utcán, az emberek már messziről köszöntek, és amikor rólam beszéltek, elismerően felemelték a hüvelykujjukat, a szüleimnek pedig azt mondták: „A lányuk igazán lenyűgöző; mindössze egy év alatt három házat épített, és ez a városban már meglévő két gyáron és éttermen felül van! Hihetetlen!” Amikor ezt hallottam, igazán elégedettnek éreztem magam, és azt gondoltam: „Nagyszerű dolog, ha van pénze az embernek. Végre becsületet szerezhetek a szüleimnek! Az embernek mindig magasabbra kell törnie, mert ha van pénzed, az emberek más szemmel néznek rád. Ahogy a mondás tartja: »Ha szegény vagy a városban, senki sem törődik veled, de ha gazdag vagy a hegyekben, olyan rokonaid is akadnak, akikről sosem tudtál!« Ennyi év kemény munka után végre emelt fővel járhatok.”

Két-három évig élveztem ezt az életet, de bár volt pénzünk, vagyonunk és mindenünk, amire szükségünk volt, és az étterem, a cég és a gyárak is mind zökkenőmentesen működtek, mindig ürességet éreztem a szívemben. A férjem gyakran járt el az ügyfelekkel enni, inni és szórakozni, és gyakran egész éjszaka kimaradt. Egyre többet volt távol otthonról, és nem törődött a gyerekekkel. Még egy közös családi étkezésre is ritkán kerülhetett sor. Pénzt kerestünk, de elvesztettük az otthon érzését. Vegyes érzések kavarogtak a szívemben, és mély nyugtalanságot éreztem. Amikor szabadidőm volt, unatkoztam, és azon kaptam magam, hogy nincs más dolgom, mint céltalanul lődörögni, hogy elüssem az időt. Nemsokára a férjem befektetései csődbe mentek, és mivel belekeveredett egy pénzügyi bűnügybe, őrizetbe vették. A gyár már nem tudott működni, és kiderült, hogy a cég vezetősége több tízmillió pénzeszközt sikkasztott el, így nem volt más választásunk, mint hogy eladjuk az autóinkat és a vagyonunkat, hogy kifizessük az adósságokat. Még az általam vezetett éttermet is el kellett adni. Miután ez történt a családunkkal, a barátok és rokonok távol tartották magukat tőlünk, hűvösen méregettek és gúnyoltak minket. A szenvedéseim közepette megtudtam, hogy a férjemnek viszonya volt. Úgy éreztem, mintha villám csapott volna belém. Ezeket a sorsfordulatokat nehezen tudtam elfogadni, és a szívemben felkiáltottam: „Ó, Istenem, ez a sorsom?” Olyan mély gyötrelemben és kétségbeesésben voltam, hogy éjszakákon át nem tudtam aludni, és nem volt kivel megosszam a szívemben lévő fájdalmat.

Nem tudtam elfogadni, hogy az évekig tartó kemény munkám kárba veszett, ezért kerestem valakit, akivel gyárat nyithatnék. De soha nem találtam megfelelő embert, ezért kölcsönkértem, hogy autót vegyek, és taxis vállalkozásba kezdtem, hogy pénzt keressek. A takarékosság, a folyamatos szellemi összpontosítás, a rossz táplálkozás és az alváshiány miatt az ereim elmeszesedtek, magas vérzsírszintem és magas vérnyomásom lett. Emellett pajzsmirigygöböket is találtak bennem. Később az egészségem tovább romlott. A szemeim könnyeztek a széltől, homályossá vált a látásom, és gyakran éreztem, hogy duzzadt a fejem, és szorít a mellkasom. Amikor a fejfájás súlyossá vált, úgy kellett vezetnem, hogy az egyik kezemmel a fejem hátsó részét fogtam, a másikkal pedig a kormányt. Arra nem számítottam, hogy két évvel később az összes pénzt, amit a vezetéssel kerestem, az unokaöcsém ellopja. És így a megtakarításom, amit a sok évem alatt kerestem meg, odaveszett. Teljesen összetört a szívem, és tehetetlennek éreztem magam. Végül a testem már nem bírta tovább, abba kellett hagynom a munkát, és pihennem kellett, hogy felépüljek. Csendes magányomban erre gondoltam: „Éveken át olyan keményen dolgoztam, hogy pénzt keressek, de a végén semmit sem nyertem, csak egy betegséggel teli testet. Arra vagyok ítélve, hogy az életem során soha ne tudjak pénzt keresni?” Fájdalmamban, ahogy a kétségbeesés szélén küszködtem, eljutott hozzám Mindenható Isten utolsó napokbeli evangéliuma.

2021 márciusában egy barátom bizonyságot tett nekem Mindenható Isten utolsó napokbeli evangéliumáról, elmondta, hogy Isten újra testet öltött, és a munka egy új szakaszát kezdte el, és szavakat szól, hogy megítélje és megtisztítsa az embereket, végső soron pedig helyreállítsa az embereket abba a hasonlatosságba, ahogyan Isten eredetileg teremtette őket, és helyreállítsa az emberi életet olyanná, amilyen az Édenkertben volt. Igazán boldognak éreztem magam, miután ezt hallottam, és miután egy ideig kutakodtam, elfogadtam Isten új munkáját. Később Isten szavait olvastam: „Isten arra használja az életét, hogy minden dolgot, élőt és élettelent egyaránt ellásson, és mindenben jó rendet teremtsen ereje és hatalma révén – ez olyan tény, amelyet senki sem tud elképzelni és felfogni. Ezek a felfoghatatlan tények nem mások, mint Isten életerejének megnyilatkozásai és bizonyságai. Most pedig hadd áruljak el nektek egy titkot: Isten életének nagyszerűsége és az Ő életének ereje kifürkészhetetlen minden teremtett lény számára. Így van ez most is, így volt a múltban, és így lesz az eljövendő időkben is. A második titok, amelyet átadok, a következő: Az élet forrása minden teremtmény számára Istentől származik; bármennyire is különböznek életformájukban vagy életfelépítésükben, és bármilyen élőlények is, egyetlen teremtmény sem fordulhat az Isten által kijelölt életút ellen. Mindenesetre én csak azt szeretném, hogy az ember megértse: Isten gondoskodása, oltalma és ellátása nélkül az ember nem kaphatja meg mindazt, amire hivatott, bármennyire is szorgalmasan próbálkozik, vagy bármilyen fáradságosan is küzd. Az élet Istentől származó ellátása nélkül az ember elveszíti az életben lét értékét és az élet értelmét. Hogyan engedheti meg Isten, hogy az ember, aki könnyelműen elkótyavetyéli az Ő életének értékét, ilyen gondtalan legyen? Ahogy már korábban is mondtam: Ne feledd, hogy Isten az életed forrása” (Az Ige, I. kötet – Isten megjelenése és munkája. Isten az ember életének forrása). Isten szavainak olvasása után mélyen meghatódtam, és megértettem, hogy Isten szuverén minden felett, és Ő irányítja az emberiség sorsát. Bármennyire is próbálkoznak, az emberek nem érhetik el azt, amit Isten nem rendelt el előre számukra. Azt hittem, az én kezeim is éppolyan ügyesek, mint másoké, és ha mások meg tudnak tenni valamit, akkor én is. De az évekig tartó kemény munkám után, bár kerestem pénzt, és sikerült autókat, ingatlant, céget és vagyont szereznem, éppen amikor egy kis sikert elértem, minden egy pillanat alatt semmivé lett, majd később azt a pénzt, amit két évig a taxizással kerestem, ellopta az unokaöcsém. Végre megértettem, hogy az ember nem változtathat a sorsán, és hogy ebben az életben, bármennyire is próbálkozom, nem szerezhetem meg azt, ami nincs nekem rendelve. Amikor erre rájöttem, a szívem végre megnyugodott, és megkönnyebbülést éreztem. Azért éltem akkora fájdalomban, mert nem ismertem fel Isten szuverenitását, és mindig harcoltam a sors ellen. Isten szavainak elolvasása után megértettem, hogy Isten mindent eleve elrendelt, és hogy én csak egy jelentéktelen teremtett lény vagyok, és alá kell vetnem magam Isten szuverenitásának és elrendezéseinek.

Aztán Isten szavait olvastam: „E széles világon az óceánok mezőkké apadnak, és a mezők óceánokká áradnak, számtalanszor újra és újra. Őrajta kívül, aki minden dolgok között mindenek felett szuverenitást gyakorol, nincs senki, aki képes volna vezetni és irányítani ezt az emberi fajt. Nincs olyan »hatalmasság«, aki fáradozna vagy előkészületeket tenne az emberi fajért, még kevésbé van olyan, aki ezt az emberi fajt arra vezethetné, hogy mozduljon a fény rendeltetési helye felé és szabaduljon meg az emberi világ igazságtalanságaitól. Isten siratja az emberiség jövőjét, bánkódik az emberiség bukása miatt, és fáj Neki, hogy az emberiség lépésről lépésre halad a hanyatlás és az út felé, ahonnan nincs visszatérés” (Az Ige, I. kötet – Isten megjelenése és munkája. Isten az ember életének forrása). „Az emberiség, eltévelyedve a Mindenható életellátásától, nem ismeri a lét célját, de azért fél a haláltól. Segítség és támasz nélkül állnak, mégis vonakodnak lehunyni a szemüket, és megacélozzák magukat, hogy támogassák a hús-vér testüket érzéketlen lélekkel, és hosszúra nyújtják alantas létezésüket ebben a világban. Te is így élsz, remény nélkül, akár a többiek, céltalanul. Csak a legendabeli Szentséges fogja megmenteni azokat az embereket, akik szenvedésük közepette nyöszörögnek, és kétségbeesetten óhajtják az Ő érkezését. Ez a hit sokáig nem valósult meg azokban, akikből hiányzik a tudatosság. Ők mégis így vágyakoznak utána. A Mindenható irgalmaz ezeknek az embereknek, akik nagyon megszenvedtek; ugyanakkor idegenkedik ezektől az emberektől, akikben egyáltalán nincs tudatosság, mivel túl sokáig kell várnia, míg választ kap az emberektől. Keresni akar, keresni a szívedet és a lelkedet, élelmet és vizet hozni neked, hogy felébredj és többé ne éhezz és ne szomjazz. Amikor elcsigázott vagy, és amikor megérzel valamit e világ sivárságából, ne érezd magad elveszve, ne sírj. Mindenható Isten, az Őrző mindenkor Magához öleli az érkezésedet. Ott őrködik melletted. Arra vár, hogy megfordulj, arra a napra vár, amikor hirtelen visszatér az emlékezeted: amikor rájössz, hogy Istentől származol, és hogy egy ismeretlen időpontban eltévesztetted az irányt, egy ismeretlen időpontban az út során elvesztetted a tudatodat, és egy ismeretlen időpontban lett egy »apád«; amikor ráeszmélsz arra is, hogy a Mindenható mindvégig őrködött, és sokáig, nagyon sokáig ott várt a visszatérésedre. Kétségbeesetten vágyakozik, felelet nélkül válaszra vár. Az Ő őrködése megfizethetetlen, ami az emberi szív és az emberi lélek érdekében van. Lehet, hogy ez az őrködés határozatlan időre szól, vagy az is lehet, hogy már véget ért. De tudnod kell, hogy ebben a pillanatban pontosan hol van a szíved és a lelked” (Az Ige, I. kötet – Isten megjelenése és munkája. A Mindenható sóhajtása). Isten szavainak olvasása után mélyen meghatódtam, és melegség töltött el. Rájöttem, hogy Isten mindvégig a visszatérésemre várt. Kezdetben megszállottan csak a pénzre törekedtem, és minden gondolatom a pénz, és kizárólag a pénz körül forgott! Az éttermünk megnyitása és a befektetési cégünk csődje, a barátok és rokonok megvető tekintete, valamint a férjem hűtlensége – mindezek olyan fájdalmat és kétségbeesést okoztak, hogy eljutottam arra a pontra, hogy meg is akartam halni. De amikor az otthoni idősekre és gyerekekre gondoltam, letettem arról a gondolatról, hogy elvegyem a saját életemet. Később, amikor taxiztam, gyakran fájt a fejem, és még akkor sem tudtam rávenni magam a pihenésre, amikor a vérnyomásom elérte a 170 Hgmm-t. Hogy hírnevet és nyereséget szerezzek, és hogy mások nagyra becsüljenek, a betegségem ellenére is kényszerítettem magam a pénzkeresésre. Eszembe jutott egy kollégám, aki egyik nap még vezetett, másnap pedig sztrókja lett, és meghalt. De velem soha nem történt baleset. Ez mind Isten gondviselése és oltalma volt. Életem mélypontján voltam. A családi vállalkozások csődbe mentek, a férjem elárult, a barátaim és rokonaim semmibe vettek, sőt, még az anyámat is csak az unokája esküvője érdekelte, és nem törődött velem. Mindezek ráébresztettek, hogy amikor igazán számít, az embereket csak a pénz és az előnyök érdeklik, és hogy valójában nincs is olyan, hogy családi ragaszkodás. Fájdalmamban és tehetetlenségemben eljutott hozzám Isten utolsó napokbeli munkája, meghallottam Isten hangját, és visszatértem Elé. Miután mindezen keresztülmentem, láttam, hogy Isten csendben vigyázott rám és oltalmazott engem, és éreztem az Ő valódi szeretetét.

2022 első felében a gyülekezetben végeztem a kötelességeimet, és aktívan hirdettem az evangéliumot a barátaimnak és rokonaimnak, Isten elé vezetve őket. Mély beteljesülést éreztem a szívemben. Később Isten szavait olvastam: „Az, hogy »a pénz mozgatja a világot«, a Sátán filozófiája. Ez nagyon elterjedt az emberek körében, minden társadalomban; mondhatnánk, hogy ez egy irányzat. Ez azért van, mert ez minden ember szívébe beleivódott, aki először nem fogadta el ezt a mondást, de aztán hallgatólagosan elfogadta, amikor kapcsolatba került a valós élettel, és azt kezdte érezni, hogy ezek a szavak valójában igazak. Ez vajon nem az a folyamat, amely során a Sátán megrontja az embert? Lehet, hogy az embereknek nem egyforma szintű tapasztalati tudása van ezzel a mondással kapcsolatban, de mindenkinek megvan a maga értelmezési és elfogadási szintje – ami ezt a mondást illeti – a körülötte történt dolgok és a saját személyes tapasztalatai alapján. Nem így van? Függetlenül attól, hogy milyen mély tapasztalata van az embernek ezzel a mondással kapcsolatban, milyen negatív hatást gyakorolt a szívére? Azt, hogy az emberek ebben a világban – és elmondható, hogy ez mindannyiótokra kivétel nélkül érvényes – felfednek valamit a beállítottságukból. Mit? A pénz imádata. Könnyű ezt kiirtani az emberek szívéből? Nem, nem könnyű! Ez azt mutatja, hogy az ember Sátán általi megrontása valóban mély! A Sátán a pénzt használja az emberek elcsábítására, és mindannyiukat megrontja, hogy a pénzt és az anyagi dolgokat imádják. És hogyan nyilvánul meg ez a pénzimádat az emberekben? Vajon nem úgy gondoljátok, hogy ebben a világban nem tudnátok életben maradni pénz nélkül, és hogy egyetlen napot sem bírnátok ki nélküle? Az, hogy kinek mennyi pénze van, meghatározza, milyen magas a státusza, és mennyire tekintélyes. A szegények nem érzik úgy, hogy emelt fővel és büszkén járhatnak, míg a gazdagok magas státusszal rendelkeznek, emelt fővel és büszkén járnak, hangosan beszélhetnek, és arrogáns, valamint féktelen módon élhetnek. Mit hoz ez a mondás és ez az irányzat az emberek számára? Vajon nem igaz, hogy sokan hajlandók bármilyen áldozatot meghozni azért, hogy pénzt keressenek? Nem veszítik el sokan a méltóságukat és a tisztességüket a több pénzre törekvés során? A pénz kedvéért nem szalasztják el sokan a lehetőséget, hogy végezzék a kötelességüket és kövessék Istent? Nem a legnagyobb veszteség az emberek számára, ha elveszítik az esélyt az igazság elnyerésére és arra, hogy üdvözüljenek? Csupán ezzel a módszerrel és ezzel a mondással a Sátán ilyen mértékben megrontja az embert. Nem aljas a Sátán szándéka? Hát nem egy rosszindulatú csel ez?” (Az Ige, II. kötet – Isten megismeréséről. Isten Maga, az egyedülálló V.). „A Sátán a hírnevet és a nyereséget használja arra, hogy kontrollálja az emberek gondolatait, elérve, hogy másra se gondoljanak, mint erre a két dologra, és rávéve őket, hogy a hírnévért és nyereségért küszködjenek, a hírnévért és nyereségért szenvedjenek el nehézségeket, a hírnévért és nyereségért tűrjenek el megaláztatást és viseljenek nehéz terheket, a hírnévért és nyereségért áldozzák fel mindenüket, és minden ítéletet vagy döntést a hírnév és nyereség kedvéért hozzanak meg. Ily módon a Sátán láthatatlan béklyókat helyez az emberekre, nekik pedig ezek által megbéklyózva sem képességük, sem bátorságuk nincs, hogy kiszabadítsák magukat. Tudtukon kívül viselik ezeket a béklyókat, ahogy nagy nehézségek árán vánszorognak egyre előre, lépésről lépésre. E hírnév és nyereség kedvéért az emberiség elkóborol Istentől és elárulja Őt, és egyre elvetemültebbé válik. Ily módon egyik generáció a másik után pusztul el a Sátán hírneve és nyeresége közepette. Ha most a Sátán cselekedeteire tekintünk, alattomos szándékai nem végképp gyűlöletesek? Lehet, hogy ma még mindig nem láttok át a Sátán alattomos indítékain, mert úgy vélitek, hogy hírnév és nyereség nélkül nem lenne értelme az életnek, az emberek többé nem látnák az előttük lévő utat, többé nem látnák a céljaikat, és a jövőjük elsötétülne, homályos és borús lenne. De lassanként, egy nap mindannyian felismeritek majd, hogy a hírnév és a nyereség hatalmas béklyók, amelyeket a Sátán helyez az emberre. Amikor az a nap eljön, teljes mértékben ellen fogsz állni a Sátán irányításának, és teljesen ellen fogsz majd állni azoknak a béklyóknak, amelyeket a Sátán hozott neked. Amikor meg szeretnél szabadulni mindezektől a dolgoktól, amiket a Sátán beléd nevelt, akkor majd teljesen szakítasz a Sátánnal és igazán gyűlölni fogod mindazt, amit a Sátán hozott neked. Csak akkor fogod igazán szeretni Istent és igazán sóvárogni Utána” (Az Ige, II. kötet – Isten megismeréséről. Isten Maga, az egyedülálló VI.). Isten szavai világosan elmagyarázzák az emberi szenvedés gyökerét. Az emberek azzal töltik az életüket, hogy a pénzt, a hírnevet és a nyereséget hajszolják. Ezek láthatatlan béklyók, amelyeket a Sátán helyez az emberekre, és arra készteti őket, hogy vakon a pénzre, a hírnévre és a nyereségre törekedjenek, akár odáig is, hogy mindent feláldozzanak, végül pedig eltávolodnak Istentől, és elárulják Őt. A Sátán mérgei befolyásoltak, olyan nézetek szerint éltem, mint „A pénz nem minden, de nélküle semmit sem tehetsz”, „A pénz mozgatja a világot”, „Az embereknek legyen gerincük küzdeni a méltóságukért”, és a pénzt, a hírnevet és a nyereséget tettem meg a törekvésem céljává. Gyerekkorom óta hittem, hogy ha van pénzem, mindent megkaphatok, emelt fővel járhatok, és mások csodálnak. Hogy sok pénzt keressek és kitűnjek, árusítottam az utcán, taxiztam, és értékesítőként dolgoztam, majd miután férjhez mentem, éttermet nyitottam. Egyetlen kudarc után sem voltam hajlandó meghátrálni. Hogy megspóroljam egy alkalmazott bérét, még a szülés előtti napon is az étteremben dolgoztam. Amikor vizsgálatra mentem, az orvos azt mondta, a gyermekem oxigénhiányos, és javasolta, hogy menjek be a kórházba oxigénkezelésre, de hogy pénzt spóroljak, nem mentem el, aminek következtében a gyermekem agyi hipoxiával született, és újszülött inkubátorba kellett tenni. Hogy pénzt keressek, napjaimat azzal töltöttem, hogy hajnaltól estig görnyedtem a munka alatt. Sikerült némi pénzt keresnem, de a férjem megcsalt, végül pedig a családunk szétesett, és én egy betegségekkel teli testtel maradtam. Személyesen tapasztaltam meg, hogyan használta a Sátán a hírnév és a nyereség láthatatlan béklyóit, hogy irányítson, lehetetlenné téve, hogy kitörjek, és nagy fájdalmat okozva nekem. Rettegtem, amikor visszagondoltam arra az időszakra, mert majdnem elvesztettem az életemet a pénzre, a hírnévre és a nyereségre való törekvés közben. Ha nem lett volna Isten gondviselése és oltalma, nem tudom, hol végeztem volna holtan. Visszagondolva, a pénzre, a hírnévre és a nyereségre való törekvéssel egy pillanatra elnyertem mások csodálatát és tiszteletét, de a végén minden hiábavaló volt. Ha tovább haladtam volna ezen az úton, csak végtelen fájdalmat okoztam volna magamnak, és a végén a Sátán felfalt volna. Ettől a felismeréstől némileg megijedtem, és hajlandóvá váltam arra, hogy elengedjem a pénzt, a hírnevet és a nyereséget, és hogy megfelelően kövessem Istent.

Később Isten további szavait olvastam: „Teremtett lényként az embereknek végre kell hajtaniuk a kötelességüket, és csak ekkor kaphatják meg a Teremtő jóváhagyását. A teremtett lények a Teremtő uralma alatt élnek, és elfogadnak mindent, amivel Isten ellátja őket, és mindent, ami Istentől származik, ezért eleget kell tenniük a felelősségeiknek és a kötelezettségeiknek. Ez tökéletesen természetes és indokolt, és Isten rendelte el. Ebből látható, hogy az emberek számára a teremtett lény kötelességének végrehajtása igazságosabb, szebb és nemesebb, mint bármi más, amit az életük során tesznek ebben az emberi világban; az emberiség körében semmi sem értelmesebb és méltóbb, és semmi sem ad nagyobb értelmet és értéket a teremtett ember életének, mint a teremtett lény kötelességének végzése. A földön csak az emberek azon csoportja veti alá magát a Teremtőnek, akik igazán és őszintén hajtják végre a teremtett lény kötelességét. Ez a csoport nem követi a világi irányzatokat; Isten vezetésének és útmutatásának vetik alá magukat, csak a Teremtő szavaira hallgatnak, elfogadják a Teremtő által kifejezésre juttatott igazságokat, és a Teremtő szavai szerint élnek. Ez a legigazabb, leghangosabb bizonyságtétel, és ez a legjobb bizonyságtétel az Istenbe vetett hitről. Az, hogy egy teremtett lény képes végrehajtani egy teremtett lény kötelességét, képes eleget tenni a Teremtőnek, a legcsodálatosabb dolog az emberiség körében, és olyasvalami, amit dicsőítendő történetként kellene terjeszteni közöttük. Bármit, amit a Teremtő a teremtett lényekre bíz, feltétel nélkül el kell fogadniuk; az emberiség számára ez egyszerre boldogság és kiváltság, és mindazok számára, akik végrehajtják egy teremtett lény kötelességét, nincs csodálatosabb és megjegyzésre méltóbb dolog – ez egy pozitívum” (Az Ige, IV. kötet – Az antikrisztusok leleplezése. Kilencedik tétel (Hetedik rész)). Annyit szenvedtem a pénzre, a hírnévre és a nyereségre való törekvés miatt, mély ürességben és fájdalomban éltem, sőt, súlyosan meg is betegedtem, de Isten szavai voltak azok, amelyek megértették velem az igazságot, és segítettek átlátni a Sátán rosszindulatú, ártó szándékain. Láttam Istennek az emberek iránti szeretetét és megmentését. Isten szavai irányt mutattak nekem, és megakadályoztak abban, hogy tovább haladjak a rossz úton. Láttam, hogy a körülöttem lévők is a pénzre, a hírnévre és a nyereségre való törekvés fájdalmában élnek, és bizonyságot akartam tenni Isten szeretetéről és az irántam tanúsított üdvösségéről, hogy azok is, akik ugyanazt élték át, mint én, megszabadulhassanak a szenvedéstől, és lehetőségük legyen elfogadni Isten szavait és elnyerni Isten megmentését.

Nem sokkal később egy barátom, akivel korábban egy projekten dolgoztam, hirtelen megkeresett, és azt mondta: „Szedd össze újra az embereidet, és állítsd őket munkába! Én most 200 000-300 000 jüant keresek évente. A céggel nem kell törődnöd, csak a saját részedet intézd. Jobb üzleti érzéked van, mint nekem, így biztosan sok pénzt fogsz keresni.” Amikor ezt meghallottam, kicsit irigy lettem, és kísértést éreztem. Amikor régebben projekteken dolgoztam, nekem kellett felvennem a kapcsolatot a cégekkel és intéznem az üzletet, de most csak a csapatomat kellene vezetnem, és elég sok pénzt kereshetnék. Tudat alatt azt gondoltam: „Ők havonta elég szép pénzt keresnek, így ha velük dolgozom, én is sokat kereshetnék. Jelenleg alig jövök ki a pénzemből, és nyakig úszom az adósságban. Mindenki ismeri a helyzetemet, így ha nem megyek bele, nem fognak a hátam mögött kigúnyolni és kinevetni?” De aztán arra gondoltam: „Ha velük dolgozom a projekteken, nem fogok tudni hinni Istenben és nem fogom tudni megfelelően végezni a kötelességeimet, és fennállna a veszélye, hogy elsodródom Istentől.” Visszagondolva azokra a fájdalmas napokra, nem akartam megismételni ugyanazokat a hibákat. Fájdalmat és belső vívódást érezve Istenhez imádkoztam: „Istenem, nem akarok elsodródni Tőled. Kérlek, adj útmutatást nekem!” Az ima után elgondolkodtam az összes hullámvölgyön, amin korábban keresztülmentem. Amikor a legnagyobb fájdalomban és tehetetlenségben voltam, Isten kegyelmet adott nekem, Maga elé vezérelt, és a szavaival irányított, lehetővé téve, hogy felismerjem, az ember élete, legyen szegény vagy gazdag, mind Isten elrendelése alatt áll, függetlenül attól, mennyi vagyona van. Ez segített, hogy némi megértést nyerjek Isten szuverenitásáról, és hogy kilábaljak a fájdalmamból. Abban a szerencsében volt részem, hogy teremtett lényként a kötelességemet végezhettem, és ez Isten felemelése és kegyelme volt irántam. Ha továbbra is a pénzre, a hírnévre és a nyereségre törekednék, méltatlanná válnék Isten szeretetére és az Ő gondos szándékaira. Hosszas mérlegelés után visszautasítottam a barátom ajánlatát. Később, bárhogy is próbáltak meggyőzni, a szívem szilárd maradt. Eltökélt voltam, hogy soha többé nem hagyom el Istent azért, hogy újra a pénzre, a hírnévre és a nyereségre törekedjek. Megfelelően akartam hinni Istenben, jól végezni a kötelességeimet, és meghálálni Isten szeretetét. Azóta a gyülekezetben végzem a kötelességeimet. Hála Istennek!


41. Megtaláltam az utat az arrogáns beállítottságom feloldásához

Középiskolában tanultam táncolni, és volt némi táncos tapasztalatom. Nagyon szeretek is táncolni. Amikor a gyülekezet azt a kötelességet bízta rám, hogy táncoljak, nagyon boldog voltam, hiszen úgy éreztem, hogy az alapjaimmal biztosan könnyen megtanulom, így habozás nélkül elfogadtam ezt a kötelességet. A gyakorlás során könnyedén meg tudtam csinálni az összes mozdulatot, ezért azt gondoltam, hogy jobb táncos vagyok, mint a többi testvér. Néha a testvéreim javaslatokat tettek, mondván, hogy a mozdulataim mások, mint az övék, és hogy a táncmozdulatainkat egységesíteni kellene. Ezeket csak látszólag fogadtam el. A szívemben ugyanis úgy éreztem, hogy az én mozdulataim szabályosabbak, mint az övék, és nem akartam rájuk hallgatni. Később, amikor a felügyelők átnézték a próbafelvételünket, amit készítettünk, ők is megemlítették, hogy a táncmozdulataink nem egységesek, és egységesíteni kellene őket. Azonban azt is mondták, hogy a refrénrészben a táncmozdulataim nagyon jók, és a többi testvér tanulhat tőlem. Arra is megkértek, hogy tanítsam őket táncolni. Amikor ezt meghallottam, elragadtatott voltam, és még erősebben éreztem, hogy én vagyok a legjobb táncos közülük. Sok tapasztalatom volt, és képes voltam irányítani és vezetni őket a táncban. Ahogy a táncmozdulatokat tanítottam nekik, újra és újra gyakorolniuk kellett, míg el nem érték az én színvonalamat, mert a mozdulataim meglehetősen tág terjedelműek és erőteljesebbek voltak. Ez nagyon nehéz volt számukra. Akkoriban nem gondolkodtam el magamon, és nem alakítottam úgy a táncterven, hogy megfelelőbb legyen. Ehelyett csak azt gondoltam, hogy nagyszerű vagyok, és a táncmozdulataim igazán különlegesek. Amikor másnap folytattuk a gyakorlást, különböző véleményen voltunk a lábmozdulatainkról. Nem akartam úgy csinálni, ahogy javasolták, mert úgy gondoltam, hogy az ő mozdulataik nem szépek. Továbbra is a saját elképzeléseim szerint tanítottam őket gyakorolni.

Később Diane nővér azt mondta, hogy a kézmozdulataim nagyon túlzóak, és nem elég áhítatosak, és arra kért, hogy csökkentsem a mozdulataim terjedelmét. Más testvérek is egyetértettek vele, de én nem fogadtam el. Azt gondoltam, a mozdulataim helyesek. Azonban aggódtam, hogy ha nem fogadom el a javaslatukat, talán azt mondják, hogy nagyon arrogáns vagyok. Csak ekkor próbáltam csökkenteni a kézmozdulataim terjedelmét. Amikor visszanéztük a táncos próbafelvételt, felfedeztem, hogy a mozdulataink nem egyformák. A mozdulataim terjedelme még mindig sokkal nagyobb volt, mint az övék. Hittem abban, hogy jobban táncolok náluk, és a mozdulataim szabályosabbak. Korábban a felügyelők dicsértek a jó mozdulataimért, így ha a mozdulataink nem voltak egyformák, az biztosan az ő problémájuk volt. Néha, még ha úgy is csináltam a dolgokat, ahogy javasolták, akkor sem gondoltam, hogy a mozdulataik szépek. Valójában minden alkalommal, amikor titokban nem értettem egyet a javaslataikkal, és nem tudtam jól együttműködni velük, nagy fájdalmat éreztem a szívemben. Nagyon kimerültnek éreztem magam, és nem éreztem Isten jelenlétét. Elvesztettem a szenvedélyemet is a kötelességem iránt. Elkezdtem töprengeni: „Miért van az, hogy minden alkalommal fájdalmat érzek a szívemben, amikor velük táncolok? Vajon a kötelességvégzésnek ez a módja összhangban van Isten szándékával?” Nem akartam így folytatni, ezért imádkoztam Istenhez, könyörögve Hozzá, hogy világosítson meg, hogy elgondolkodhassak a problémáimon.

Egy nap, az áhítatom során, Isten szavainak egy olyan részletét olvastam, amely igazán megérintett. Mindenható Isten azt mondja: „Ne próbálj mindig hencegni, mindig hangzatos dolgokat mondani, egymagad csinálni a dolgokat. Tanulj meg együttműködni másokkal, és összpontosíts inkább mások javaslatainak a meghallgatására és az erősségeik felfedezésére. Ez megkönnyíti az összehangolt együttműködést. Ha mindig megpróbálsz hencegni és azt keresztülvinni, amit te mondtál, akkor nem működsz együtt összehangoltan. Mit csinálsz? Zavart keltesz és aláaknázol másokat. A zavarkeltés és mások aláaknázása a Sátán szerepének az eljátszása, nem pedig a kötelesség teljesítése. Ha mindig olyan dolgokat teszel, amelyek zavart keltenek és aláaknáznak másokat, akkor nem számít, mennyi erőfeszítést teszel vagy mi mindenre ügyelsz, Isten nem fog emlékezni. Lehet, hogy kevés az erőd, de ha együtt tudsz dolgozni másokkal, és el tudsz fogadni odaillő javaslatokat, ha rendben vannak a motivációid, és védeni tudod Isten házának a munkáját, akkor megfelelő személy vagy. [...] Ha nem érted az igazságot, akkor meg kell tanulnod engedelmeskedni. Ha van valaki, aki érti az igazságot, és az igazságnak megfelelően szól, akkor azt el kell fogadnod és be kell tartanod. Semmiképp ne tegyél olyan dolgokat, amelyek zavart keltenek vagy aláaknáznak, és ne cselekedj önkényes, egyoldalú módon. Ily módon nem fogsz gonoszságot cselekedni. Szem előtt kell tartanod, hogy a kötelességed végzése nem a saját vállalkozásodban való részvételedről vagy saját magad irányításáról szól. Ez nem a saját munkád, ez az egyház munkája, és te csupán hozzájárulsz azokkal az erősségekkel, amelyekkel rendelkezel. Amit Isten irányítási munkájában teszel, az csupán az ember együttműködésének egy kis része. Csupán kis szereped van valamely sarokban. Ez az általad felvállalt felelősség. Legyen ott ez az értelem a szívedben. Vagyis nem számít, hányan teljesítik együtt a kötelességüket, vagy milyen nehézségekkel szembesülnek, az első dolga mindenkinek az kell legyen, hogy imádkozzanak Istenhez, közösséget vállaljanak egymással, keressék az igazságot, majd határozzák meg, hogy melyek a gyakorlat alapelvei. Ha ily módon teljesítik a kötelességeiket, akkor megnyílik előttük a gyakorlathoz vezető ösvény” (Az Ige, III. kötet – Az utolsó napok Krisztusának beszédei. A kötelesség megfelelő teljesítése összehangolt együttműködést kíván). Isten szavainak elolvasása után megértettem, hogy ha jól akarjuk végezni a kötelességeinket, meg kell tanulnunk együttműködni a testvéreinkkel, tanulva egymás erősségeiből, hogy pótoljuk a gyengeségeinket. Csak így lennénk összhangban Isten szándékával. Ha állandóan a saját elképzeléseinkhez ragaszkodnánk, az hatással lenne a munkára, és kivívná Isten utálatát. Azon is elgondolkodtam, hogy azért nem működtem együtt harmonikusan a testvéreimmel, mert úgy éreztem, több tapasztalatom van, és jobban táncolok náluk, ezért nekik kellene az én mozdulataimat mintául venniük. Amikor a testvéreim tanácsot adtak a túlzó mozdulataimmal kapcsolatban, ellenállást éreztem, és nem akartam követni a javaslataikat. Még ha láttam is, hogy a mozdulataim terjedelme valóban túl nagy, akkor sem akartam változtatni. Néha követtem a javaslataikat, de a szívem mélyén nem éreztem jól magam emiatt. Még mindig azt hittem, hogy az én mozdulataim jobbak, és ragaszkodtam az elképzeléseimhez. Ez azt jelentette, hogy az én mozdulataim és az ő mozdulataik nem voltak egységesek és összehangoltak. Beláttam, hogy nagyon arrogáns voltam, hiszen állandóan azt hittem, hogy a mozdulataim helyesek. Valójában a mozdulataim tényleg nagyon túlzóak voltak, és egyáltalán nem néztek ki jól. Ráadásul, mivel a mozdulataim nem voltak összhangban a többiekével, ez hatással volt az összhatás egységességére és a tánc eredményességére. Ez zavaró szerepet játszott. Isten azt mondta: „Tanulj meg együttműködni másokkal, és összpontosíts inkább mások javaslatainak a meghallgatására és az erősségeik felfedezésére. Ez megkönnyíti az összehangolt együttműködést.” Valójában minden testvéremnek megvoltak a maga erősségei. Néhányuknak nagyon sima és természetes fejmozdulatai voltak, míg az én fejmozdulataim olyan merevek voltak, mint egy roboté. Továbbá az ő mozdulataik, bár nem voltak nagy terjedelműek, mégis nagyon elegánsan néztek ki. Rájöttem, hogy amikor újra javaslatokat tesznek, el kell fogadnom őket, és minden tőlem telhetőt meg kell tennem, hogy kövessem a javasolt mozdulataikat. Ha más véleményem lenne, azt előadhatnám, és megbeszélhetném a testvéreimmel, és együtt dolgozhatnánk azon, hogy a mozdulataink egységesek és szabályosak legyenek, és jól táncoljunk, hogy dicsérjük Istent, és bizonyságot tegyünk Róla.

Egyszer a testvérek azt mondták, hogy a vállaim és a fejem túl sokat mozognak, és kiigazításra szorulnak, valamint a deréktáji mozgásomon is igazítani kell. Kezdetben nem tudtam ezt teljesen elfogadni, mivel azt hittem, a mozdulataim helyesek. Azonban, amikor láttam, hogy az ő fejmozdulataik mind mások, mint az enyém, arra gondoltam, hogy talán mégis nekik van igazuk, és megpróbáltam elfogadni. Néha sikerült jól csinálnom, de néha újra visszacsúsztam a régi kerékvágásba. Amikor rám néztek, arra gondoltam: „Miért van az, hogy nekem jobb táncos alapjaim vannak, mint nekik, mégis én vagyok az, akinek keményen kell dolgoznia a mozdulatai megváltoztatásán?” Nagyon gyengének és kínosan éreztem magam. Eszembe jutottak Isten szavai: „Tanulj meg együttműködni másokkal, és összpontosíts inkább mások javaslatainak a meghallgatására és az erősségeik felfedezésére. Ez megkönnyíti az összehangolt együttműködést. Ha mindig megpróbálsz hencegni és azt keresztülvinni, amit te mondtál, akkor nem működsz együtt összehangoltan” (Az Ige, III. kötet – Az utolsó napok Krisztusának beszédei. A kötelesség megfelelő teljesítése összehangolt együttműködést kíván). Isten szavaiból értettem meg, hogy jobban kell összpontosítanom mások jó tulajdonságainak megtanulására és javaslataik elfogadására. Mivel mindannyian azt mondták, hogy a mozdulataim nem jók, mindent meg kell tennem a változásért. Bár nem könnyű jól csinálni ezeket a mozdulatokat, a tőlem telhető legjobbat kell nyújtanom, hogy a mozdulataink egységesek legyenek. Ráadásul mások javaslatainak elfogadása nemcsak abban segíthet, hogy jól táncoljak Isten dicséretére, hanem megoldást jelenthet a romlott beállítottságomra is, és segíthet elkerülni az arroganciát és az önelégültséget. Aznap este egyedül folytattam a gyakorlást, miután a csoportos gyakorlás véget ért. Amikor másnap újra táncot gyakoroltunk, azt mondták, hogy a mozdulataim egy kicsit jobbak. Bár a mozdulataim még mindig nem voltak ideálisak, némi javulást mutattak. Nem táncolhatok a saját preferenciáim szerint – figyelembe kell vennem, hogy a mozdulataink egységesek-e vagy sem. Ez azért van, mert még ha egyikünk nagyon jól is táncol, ha másképp táncol, mint a többiek, akkor a táncmozdulataink nem fognak szépnek vagy rendezettnek tűnni, és nem fognak jó eredményt hozni. Később a felügyelők megnézték a táncvideót, amit készítettünk, és azt mondták, hogy a mozdulataink javultak. Tudtam, hogy ez Isten vezetése volt, és a harmonikus együttműködésünkön keresztül elért eredmény is.

Egy nap egy összejövetelen olvastam Isten néhány szavát, ami új megértést adott a saját romlott beállítottságomról. Mindenható Isten azt mondja: „Az emberiséget olyan mélyen megrontotta a Sátán, hogy mindannyian sátáni természetűek és arrogáns beállítottságúak; még a bolondok és az ostobák is arrogánsak, azt gondolják, hogy jobbak másoknál, és nem hajlandóak engedelmeskedni nekik. Tisztán látszik, hogy az emberiség annyira mélyen megromlott, és hogy nagyon nehéz alávetnie magát Istennek. Arroganciájuk és önelégültségük miatt az emberek olyanok lettek, akikből teljesen hiányzik az értelem; nem engedelmeskednek senkinek – még akkor sem engedelmeskednek másoknak, ha amit azok mondanak, az helyes és megfelel az igazságnak. Az arrogancia miatt merik az emberek megítélni Istent, elítélni Istent és ellenállni Istennek. Hogyan oldható meg tehát az arrogáns beállítottság? Megoldható-e az emberi önuralomra támaszkodva? Megoldható-e pusztán a felismerése és elismerése által? Semmiképpen sem. Csak egyetlen mód van egy arrogáns beállítottság megoldására, mégpedig az, hogy elfogadjuk Isten ítéletét és fenyítését. Csak azok tudják fokozatosan levetkőzni arrogáns beállítottságaikat, akik képesek elfogadni az igazságot; akik nem fogadják el az igazságot, soha nem lesznek képesek megoldani arrogáns beállítottságaikat. Sok olyan embert látok, aki hagyja, hogy a fejébe szálljon, ha némi tehetséget tanúsít a kötelességében. Amikor megmutat bizonyos képességeket, azt gondolja, hogy azok nagyon lenyűgözőek, majd ezekből a képességekből él, és nem tör előbbre. Bármit is mondanak mások, nem hallgat rájuk, azt gondolja, hogy a saját kis dolgai az igazság, és hogy ő a felsőbbrendű. Vajon milyen beállítottság ez? Arrogáns beállítottság. Túlságosan hiányzik belőle az észszerűség. Vajon jól tudja végezni valaki a kötelességét, ha arrogáns beállítottságú? Képes alávetni magát Istennek, és a végsőkig követni Istent? Ez még nehezebb. Az arrogáns beállítottság megjavításához meg kell tanulnia azt, hogy kötelessége végrehajtása során hogyan tapasztalja meg Isten munkáját, ítéletét és fenyítését. Csak így ismerheti meg igazán önmagát. Csak akkor ismerhetitek meg igazán a természetlényegeteket, ha tisztán látjátok romlott lényegeteket, ha tisztán látjátok arroganciátok gyökerét, majd pedig felismeritek és ízekre szeditek azt. Ki kell ásnotok az összes bennetek lévő romlott dolgot, szembe kell állítanotok azokat az igazsággal, és meg kell ismernetek azokat az igazság alapján, akkor meg fogjátok tudni, hogy mik vagytok. Nemcsak hogy tele vagytok romlott beállítottsággal, és nemcsak hogy hiányzik belőletek az értelem és az alávetettség, hanem meglátjátok majd, hogy túl sok minden hiányzik belőletek, hogy nem rendelkeztek igazságvalósággal, és hogy milyen szánalmasak vagytok. Akkor képtelenek lesztek majd az arroganciára. Ha nem boncolgatjátok és ismeritek meg magatokat ily módon, akkor kötelességetek végrehajtása során nem fogjátok tudni, hogy hol a helyetek a világegyetemben. Azt gondoljátok majd, hogy minden tekintetben nagyszerűek vagytok, hogy mások mindenben rosszak, és hogy csak ti vagytok a legjobbak. Aztán majd állandóan hivalkodtok mindenki előtt, hogy felnézzenek rátok, és imádjanak benneteket. Ez az öntudatosság teljes hiánya. Vannak, akik folyton hivalkodnak. Amikor mások ezt visszatetszőnek találják, megbírálják őket, hogy arrogánsak. Ezt azonban nem fogadják el; továbbra is tehetségesnek és ügyesnek tartják magukat. Vajon milyen beállítottság ez? Túlságosan arrogánsak és önelégültek. Képesek-e az ilyen arrogáns és önelégült emberek szomjazni az igazságra? Képesek-e törekedni az igazságra? Ha soha nem képesek megismerni önmagukat, és nem vetik le romlott beállítottságukat, akkor vajon jól tudják-e végezni a kötelességüket? Egész biztosan nem” (Az Ige, III. kötet – Az utolsó napok Krisztusának beszédei. A beállítottság megváltoztatása annak megismerésén alapszik). Isten szavainak elolvasása után beláttam, hogy ha az embernek arrogáns beállítottsága van, akkor állandóan azt hiszi, hogy neki van igaza, és hogy felsőbbrendű másoknál. Így nagyon nehéz alávetni magát Istennek és elfogadni mások javaslatait. Amikor egy embernek bizonyos területeken vannak adottságai vagy képességei, azt fogja gondolni, hogy jobb és tájékozottabb másoknál, a saját elképzelései szerint fog dolgozni, és nehéznek fogja találni az együttműködést másokkal. Még ha a mások által előterjesztett javaslatok összhangban is vannak az alapelvekkel, nem akarja elfogadni őket. Az én viselkedésem pontosan ilyen volt. Azt hittem, hogy van tapasztalatom a táncban, és ezért másoknak az én mozdulataimat kellene megtanulniuk. Különösen, amikor a felügyelők azt mondták, hogy jól táncolok, még magasabbra értékeltem magam. Amikor a testvéreim javaslatokat tettek, nem hallgattam rájuk figyelmesen, és nem akartam kipróbálni őket a fejlődés érdekében. Annak ellenére, hogy a testvéreimnek igaza volt, és tisztán láttam, hogy a mozdulataim nem azonosak és nem összehangoltak a többiekével, mégsem akartam elfogadni, és nem akartam megváltoztatni magam. Azt gondoltam: „Miért hallgassak rád? Jobb táncos vagyok nálad. Nekem kellene vezetnem téged.” Amikor a testvéreim azt akarták, hogy ismételten gyakoroljak egy tánclépést, nem akartam elfogadni ezt, és úgy éreztem, mintha ők tanítanának engem. Hát nem volt ez a viselkedésem túl arrogáns? Isten szuverenitása és intézkedése az, hogy együtt táncoljunk, annak érdekében, hogy jól tudjunk együttműködni, és jól végezzük a kötelességünket. Én azonban arrogáns és önelégült voltam: mindig a magam módján táncoltam, és nem fogadtam el mások javaslatait, ami rossz együttműködést eredményezett a testvérek között, és késleltette a tánc előrehaladását. Valójában a világi táncmozdulatok, amiket tanultam, nem voltak sem alapelvek, sem mércék. Néhány mozdulat nagyon túlzó volt, és nem volt túl áhítatos: nem tudták elérni az Istenről való tanúságtétel hatását. Én Istenben hívő vagyok, és méltóságteljesen és illedelmesen kellene mozognom. Azért táncolok, hogy dicsérjem Istent, és hogy a közönség örömet érezzen a szívében, és velem együtt dicsérhesse Istent. Nem folytathattam tovább arrogánsan és ragaszkodva az elképzeléseimhez. Alá kellett vetnem magam Isten háza követelményeinek, és el kellett engednem magam, harmonikusan együttműködve a testvéreimmel.

Később Isten szavainak egy részletét olvastam: „Szerintetek tökéletes bárki is? Nem számít, mennyire erősek az emberek, vagy mennyire rátermettek és tehetségesek, még mindig nem tökéletesek. Az embereknek fel kell ismerniük ezt, ez tény, és ilyen hozzáállással kellene az embereknek rendelkezniük, hogy helyesen közelítsék meg saját érdemeiket és erősségeiket, illetve hibáikat; ezzel az észszerűséggel kellene az embereknek rendelkezniük. Ilyen észszerűséggel megfelelően tudsz foglalkozni a saját erősségeiddel és gyengeségeiddel, valamint másokéival is, és ez képessé tesz téged arra, hogy velük együtt egyetértésben dolgozz. Ha megértetted az igazságnak ezt az oldalát, és be tudsz lépni az igazságvalóságnak ebbe az aspektusába, akkor harmonikus kapcsolatod lehet a testvéreiddel, az ő erősségeikre támaszkodva ellensúlyozni tudod a saját gyengeségeidet. Így bármilyen kötelességet teljesítesz, bármit csinálsz, mindig jobbá válsz benne és megkapod Isten áldását” (Az Ige, III. kötet – Az utolsó napok Krisztusának beszédei. Harmadik rész). Isten szavaiból megértettem, hogy nem számít, milyen képességeink vagy milyen tapasztalatunk van egy adott területen, ez nem jelenti azt, hogy nem fogunk hibázni, és nem jelenti azt, hogy tökéletesek vagyunk. Mindenki követ el hibákat, és mindenkinek vannak hiányosságai. Ez megköveteli tőlünk, hogy tanuljunk egymás erősségeiből, hogy pótoljuk a gyengeségeinket, mielőtt jól tudnánk végezni a kötelességünket. A múltban nem működtem jól együtt a testvéreimmel, amikor gyakoroltunk. A beállítottságom nagyon arrogáns volt, és mindig azt hittem, jobb vagyok. Nem vettem komolyan a javaslataikat, így a táncmozdulataim mindig eltértek az övékétől. Ha nem lett volna Isten szavainak leleplezése és a testvéreim útmutatása, nem ismertem volna meg magamat, és még arrogánsabb lettem volna. Tanulnom kell a testvéreimtől. Tanulnom kell az erősségeikből, hogy pótoljam a gyengeségeimet, és segítenünk kell egymásnak. Csak így végezhetjük jól a kötelességünket. Később, amikor táncoltunk, a testvéreim rámutattak még néhány problémámra. Például a mozdulataim túl gyorsak voltak, és a tempóm más volt, mint az övék. Azt javasolták, hogy lassítsak egy kicsit, hogy összhangban lehessek velük. Amikor meghallottam ezeket a javaslatokat, bár nem tetszettek, nem akartam ragaszkodni a saját elképzeléseimhez, mint korábban. Harmonikusan kell együttműködnöm a testvéreimmel, és el kell fogadnom a javaslataikat. Amikor így gyakoroltam, a mozdulataim jobbak lettek, mint korábban, képes voltam fenntartani velük az összhangot, és jobban táncoltam.

Ezen a tapasztalaton keresztül megtanultam, hogyan működjek együtt megfelelően a testvéreimmel, és némi megértést nyertem a saját arrogáns beállítottságomról. Az, hogy képes voltam szert tenni erre a csekély megértésre és elérni ezt a kis változást, Isten szavai által elért eredmény. Nagyon hálás vagyok Istennek!


42. Hogyan küzdöttem le a féltékenységemet

2019 októberében Mo Hannal működtem együtt a fotós munkában. Mivel korábban tanultam fotózást, sokkal sikeresebb voltam a megfelelő színvonalú felvételek készítésében, mint ő. Azt gondoltam: „Úgy tűnik, van némi tehetségem a fotózáshoz, hiszen már a kezdetektől fogva annyi azonnal felhasználható anyagot tudtam készíteni. A felügyelő biztosan azt fogja hinni, hogy ritka fotós tehetség vagyok.” Titkon örültem magamban, és lenéztem Mo Hant, arra gondolva: „Korábban még egy fotós egyesületnek is tagja voltál, a készségeid mégsem olyan lenyűgözőek!” Később, egy összejövetel során a felügyelő megdicsérte a készségeimet és a kötelességeim iránti elkötelezettségemet, és megkérte Mo Hant, hogy tanuljon többet tőlem. Ez zene volt a füleimnek. Ezután még több erőfeszítést fektettem a kötelességeimbe. Előfordult, hogy délben, a tikkasztó hőségben teljesen egyedül készítettem felvételeket a nádasban. Egyszer még egy heves viharban is folytattam a fotózást, noha nem éreztem jól magam. Azt gondoltam, hogy amíg több jó felvételt készítek, mindenki még nagyobbra fog tartani, és hogy ezért megéri a szenvedés. Egy idő után nyilvánvalóvá vált, hogy a felügyelő nagyra értékel, és minden technikai megbeszélés során engem kértek meg, hogy beszéljek a fotózási tapasztalataimról. A képzések során is engem kértek meg először, hogy elemezzem és összegezzem az elhangzottakat. Látva, hogy a felügyelő mennyire értékel, még inkább tehetséges egyénnek éreztem magam.

Egy este a felügyelő eljött a csapatunkhoz, és azt mondta, hogy választanunk kell egy csapatvezetőt a munka irányítására. Miután megbeszéltük az alapelveket, Mo Han és egy másik nővér engem javasolt csapatvezetőnek. Titkon örültem magamban, arra gondolva: „A kötelességembe fektetett erőfeszítéseim mégsem voltak hiábavalóak. Mindenki észrevette.” De kifelé alázatot színleltem, és azt mondtam: „Ó, én nem vállalhatom. Bár a technikai készségekben egész jó vagyok, hiányos az életbe való belépésem. Nem vállalhatom el a csapatvezetői felelősséget.” Később a felügyelő átfogó értékelést végzett, és Mo Hant választotta csapatvezetőnek. Arra gondoltam, hogy Mo Han megbízható volt a munkájában, fel tudott fogni bizonyos alapelveket, és hogy jobb volt az életbe való belépése. Én kevesebb ideje hittem Istenben, és csak a technikai készségekben voltam jobb, és egyelőre valóban alkalmasabb voltam az egyfeladatos munkára. De látva az események kimenetelét, mégis bonyolult érzéseim támadtak, és erős veszteségérzetet éreztem. Egész nap zaklatott voltam, és nem tudtam rávenni magam, hogy bármit is csináljak. Bár tudtam, hogy Mo Han a megfelelő választás a csapatvezetői posztra, mégis rosszul éreztem magam, és azon tűnődtem: „Vajon a felügyelő azt hiszi, hogy nem értem az igazságot, hogy nincs semmilyen életbe való belépésem, és hogy csak egy munkás vagyok, aki csak dolgozik, és ezért nem tervezi, hogy műveljen engem?” Később, amikor a felügyelő eljött az összejövetelünkre, elkezdtem megfigyelni. Azon tűnődtem, hogy rám vagy Mo Hanra figyel-e jobban. Észrevettem, hogy néha részletesen érdeklődött Mo Han állapota felől, és néhányszor még külön el is beszélgetett vele. Ez tovább erősítette a gondolataimat, és úgy éreztem, hogy a felügyelő többre értékeli Mo Hant. Nagyon csüggedt és szomorú lettem, sőt elkezdtem neheztelni Mo Hanra. Egyszer a felügyelő azt mondta, hogy Mo Han fejlődött a felvételek készítésében, és megkérte, hogy ossza meg a fotózási tapasztalatait. Ettől még féltékenyebb lettem Mo Hanra, és úgy éreztem, ellopta tőlem a rivaldafényt. Ezután nagyon feszélyezve éreztem magam Mo Han társaságában, és néha már az is felbosszantott, ha csak hallottam beszélni, és vágyat éreztem arra, hogy ellentmondjak neki, és szándékosan szembehelyezkedjek vele. A hozzáállásom láttán Mo Han úgy érezte, hogy korlátozom, és egyszer megemlítette nekem, hogy az állandó vitatkozásom és ellenkezésem miatt zaklatottnak érzi magát, és kimerítőnek találja a velem való érintkezést. Tudtam, hogy helytelen a féltékenység, amit érzek, de egyszerűen nem tudtam uralkodni magamon. A múltban, valahányszor jó oktatóvideókat találtam, ajánlottam őket Mo Hannak, és ha problémákat észleltem az általa készített felvételekben, rámutattam azokra, hogy segítsek neki. De amióta úgy éreztem, hogy a felügyelő többre értékeli őt, többé nem akartam segíteni neki a technikai kérdésekben. Néha még szemtől szembe ki is gúnyoltam őt, mondván, hogy a kompozíciói gyengék és híján vannak a szépségnek. Néhány ilyen eset után Mo Han kételkedni kezdett abban, hogy a képessége elég jó-e ahhoz, hogy alkalmas legyen erre a kötelességre. Amikor láttam, hogy a szurkálódásaim miatt elveszítette az önbizalmát, nemhogy nem éreztem magam rosszul, valójában még örültem is neki, arra gondolva, hogy ha negatívvá válik, a felügyelő talán alkalmatlannak látja majd, és újra engem kezd értékelni. Egyszer gyorsan kellett néhány felvételt készítenünk, és már az felbosszantott, hogy láttam, Mo Han egész nap a helyszínkereséssel foglalatoskodik. Féltem, hogy talál néhány remek helyszínt, és olyan felvételeket készít, amelyeket elfogadnak, a felügyelő pedig még többre fogja értékelni őt. Ezért megpróbáltam letörni a lelkesedését, mondván, hogy csak azért dolgozik keményen, hogy elnyerje az emberek csodálatát, és hogy mindezt csak a hírnév és a státusz érdekében teszi. Amikor ezt hallotta tőlem, Mo Han korlátozva érezte magát a kötelességében. Egy másik alkalommal észrevettem, hogy a felügyelő folyamatosan beszélget Mo Hannal, hogy segítsen megoldani a problémáit, és féltékeny lettem. Amikor rám került a sor, hogy beszéljek, az önismeret ürügyén szándékosan azt mondtam a felügyelő előtt: „Túl sokat követeltem Mo Hantól. Egyszerűen úgy éreztem, mivel már annyi éve hisz Istenben, rendelkeznie kell igazságvalósággal, ezért azt akartam, hogy segítsen nekem az életbe való belépésben. De amikor nem segített, elkezdtem lenézni őt.” Olyan dolgokat is megemlítettem, hogy más testvérek, akikkel korábban találkoztam, hogyan segítettek nekem. Miután ezt elmondtam, bűntudatom lett. A felügyelő megkérdezte Mo Hant, mit gondol. Mo Han azt mondta: „Amit mondott, az fájdalmasan érint. Úgy érzem, bár értek néhány doktrínát, miután annyi éve hiszek Istenben, nincs sok igazságvalóságom, sem szeretetem iránta.” Látva, hogy a nővér továbbra is képes elfogadni Istentől, amit ad, és elgondolkodni magán, mélységes szégyent éreztem, és azt kívántam, bárcsak megnyílna alattam a föld, és elnyelne. Ez után az eset után elkezdtem elgondolkodni magamon, és rájöttem, hogy a hírnév és a státusz érdekében nyomtam el és szóltam le Mo Hant. Később olvastam Isten szavait, amelyek leleplezik, hogyan nyomják el és rekesztik ki az antikrisztusok a másként gondolkodókat a státusz érdekében, és ez adott némi megértést arról a romlottságról, amit felfedtem.

Mindenható Isten azt mondja: „Az antikrisztusok nyilvánosan elnyomják az embereket, kizárják és támadják őket, felfedik a problémáikat, és mindezt célzottan teszik. Az ilyen eszközökkel kétségtelenül azokat veszik célba, akik az igazságra törekednek és képesek felismerni őket. Ezeknek az embereknek a letörésével elérik azt a célt, hogy megerősítsék saját pozíciójukat. Az emberek ilyen módon történő támadása és kizárása természetét tekintve rosszindulatú. Agresszió van a nyelvezetükben és a beszédmódjukban: leleplezés, elítélés, rágalmazás és gonosz becsületsértés. Még a tényeket is kiforgatják. A pozitív dolgokról úgy beszélnek, mintha negatívak lennének, a negatív dolgokról pedig úgy, mintha pozitívak lennének. A fekete és a fehér felcserélése és a jó és a rossz ilyen összekeverése az antikrisztusok célját, az emberek legyőzését és a hírnevük tönkretételét szolgálja. Milyen gondolkodásmódból ered a másként gondolkodók ilyen támadása és kizárása? Legtöbbször féltékeny gondolkodásmódból fakad. Az ádáz beállítottság része, hogy a féltékenység erős gyűlöletet hordoz magában, és az antikrisztusok a féltékenységükből fakadóan megtámadják és kizárják az embereket. Ha az antikrisztusok ilyen helyzetekben lelepleződnek, jelentik őket, elveszítik a státuszukat, és csapás éri őket, akkor dacosak és elégedetlenek lesznek, és még könnyebben válnak ádáz bosszúállóvá. A bosszúvágy egyfajta gondolkodásmód, és ez is egyfajta romlott beállítottság. Amikor az antikrisztusok azt látják, hogy valaki a cselekedeteivel ártott nekik, hogy mások rátermettebbek náluk, vagy hogy valakinek a kijelentései és javaslatai jobbak vagy bölcsebbek, mint az övéik, és mindenki egyetért a másik kijelentéseivel és javaslataival, akkor az antikrisztusok úgy érzik, hogy a helyzetük veszélyben van. Féltékenység és gyűlölet támad a szívükben – támadnak és bosszút állnak. Amikor bosszút állnak, az antikrisztusok általában megelőző csapást mérnek a célpontjukra. Proaktívan támadják és megtörik az embereket, amíg a másik fél alá nem veti magát. Csak ekkor érzik úgy, hogy kiengedték a gőzt. Milyen egyéb megnyilvánulásai vannak az emberek támadásának és kizárásának? (Mások lekicsinylése.) Az egyik megnyilvánulási forma mások lekicsinylése. Nem számít, milyen jó munkát végzel, az antikrisztusok akkor is lekicsinyelnek vagy elítélnek, amíg negatív és gyenge nem leszel, és nem tudsz helytállni. Ekkor lesznek boldogok, és ekkor érték el a céljukat” (Az Ige, IV. kötet – Az antikrisztusok leleplezése. Második tétel: Támadják és kizárják a másként gondolkodókat). „Amikor látnak valakit, aki jobb náluk, megpróbálják tönkretenni őt, szóbeszédeket gyártanak róla, vagy aljas eszközöket alkalmaznak a befeketítésére és a tekintélye aláásására, sőt, még el is tapossák őt, mindezt azért, hogy megvédjék a saját státuszukat az emberek szemében. Milyen fajta beállítottság ez? Ez nem csak arrogáns és önhitt beállítottság – az ilyen embereknek sátáni természetlényegük van; ez ádáz beállítottság. Támadják és kirekesztik azokat az embereket, akik jobbak és felsőbbrendűek náluk – alattomosak és elvetemültek. És az, hogy semmitől sem riadnak vissza, hogy tönkretegyenek másokat, azt mutatja, hogy jelentős démoni természet van bennük! Sátáni beállítottságok szerint élve lekicsinylik az embereket, megpróbálják bemártani őket, és gyötrik őket. Hát nem gonosztett ez? És annak ellenére, hogy így élnek, még mindig azt hiszik, hogy rendben vannak, hogy ők jó emberek. De amikor látnak valakit, aki felsőbbrendű náluk, képesek gyötörni és eltaposni őt. Mi itt a probléma? Azok az emberek, akik ilyen gonosztetteket követnek el, nem féktelenek és önkényesek? Az ilyen emberek csak a saját érdekeiket és a saját érzéseiket veszik figyelembe, és csak azt akarják, hogy kielégítsék a saját vágyaikat és ambícióikat, és elérjék a saját céljaikat. Nem törődnek azzal, hogy mennyi kárt okoznak a gyülekezet munkájában, és inkább feláldoznák Isten házának érdekeit, hogy megvédjék a státuszukat az emberek szemében és a saját hírnevüket. Az ilyen emberek nem arrogánsak és önelégültek, önzőek és aljasak? Az ilyen emberek nemcsak arrogánsak és önelégültek, hanem rendkívül önzőek és aljasak is. Egyáltalán nincsenek tekintettel Isten szándékaira. Istenfélő szíve van-e az ilyen embereknek? Egyáltalán nincs istenfélő szívük. Ezért cselekszenek önkényesen, és teszik azt, amit akarnak, mindenféle bűntudat, mindenféle félelem, nyugtalanság vagy aggódás nélkül, illetve a következmények mérlegelése nélkül. Ez az, amit gyakran tesznek, és mindig is így viselkedtek. Mi az ilyen viselkedés természete? Hogy finoman fogalmazzunk, az ilyen emberek túlságosan féltékenyek, és túl erős a személyes jó hírnév és státusz iránti vágyuk; túlságosan csalárdak és alattomosak. Keményebben fogalmazva, a probléma lényege az, hogy az ilyen emberek egyáltalán nem rendelkeznek istenfélő szívvel. Nem félik Istent, önmagukat tartják a legfontosabbnak, és önmagukkal kapcsolatban mindent magasabb rendűnek tartanak Istennél és az igazságnál. A szívükben Isten említésre sem méltó és jelentéktelen, és Istennek egyáltalán nincs helye a szívükben” (Az Ige, III. kötet – Az utolsó napok Krisztusának beszédei. Az öt feltétel, amelynek teljesülnie kell, hogy az ember az Istenbe vetett hit helyes útjára lépjen). Isten szavait olvasva igazán félelmet és gyötrelmet éreztem. A Mo Hannal a kötelességeimben való együttműködés jelenetei sorra peregtek le a lelki szemeim előtt. Amikor elkezdtem némi eredményt elérni az általam készített felvételekkel, és láttam, hogy a felügyelő jobban figyel rám, tehetségesnek éreztem magam. Amikor eljött az ideje a csapatvezető kiválasztásának, azt hittem, biztosan engem választanak. De amikor Mo Hant választották, nagyon negatívnak és levertnek éreztem magam, neheztelés és féltékenység alakult ki bennem Mo Hannal szemben, azt gondolva, hogy ellopta tőlem a rivaldafényt. Hogy visszaszerezzem a pozíciómat a felügyelő szemében, elkezdtem megpróbálni kiszorítani Mo Hant. Nemcsak hogy gyakran ellentétes álláspontra helyezkedtem vele szemben, de amikor hibákat vettem észre az általa készített felvételekben, kifiguráztam és leszóltam, hogy aláássam a lelkesedését. Amikor láttam, hogy visszafogja magát, titokban örültem, azt remélve, hogy még mélyebbre süllyed a negativitásban, így a felügyelő alkalmatlannak látja majd, és újra engem fog értékelni. Amikor láttam, hogy a helyszínkereséssel foglalatoskodik, féltem, hogy esetleg jó felvételeket készít, és emiatt a felügyelő még többre értékeli majd, ezért támadásképpen azzal vádoltam, hogy a hírnevet és a státuszt hajszolja. Még az összejövetelek alatt is elégedetlenséget éreztem, amikor a felügyelő többet beszélgetett vele, ezért leszóltam őt a felügyelő előtt, megpróbálva elérni, hogy a felügyelő úgy lássa, híján van az igazságvalóságnak és a mások iránti szeretetnek. A nővérem elnyomására irányuló gátlástalan kísérleteim igazán aljasak és gonoszak voltak! Miben különböztek ezek a gonosztettek attól, ahogyan az antikrisztusok viselkednek a státuszuk védelmében? Mióta együttműködtünk, Mo Han mindig toleráns és türelmes volt velem. Olyan időkben, amikor rossz állapotban voltam, megosztotta a tapasztalatait, hogy vezessen és segítsen nekem. Tisztában volt a hiányosságaival a technikai készségekben, folyamatosan törekedett a tanulásra, és keményen dolgozott, hogy jó felvételeket készítsen. Bármilyen nehézségekkel és kimerültséggel is nézett szembe a külső helyszíni fotózások során, ritkán panaszkodott. Mind az életbe való belépését, mind a kötelességeihez való hozzáállását tekintve jobb volt nálam, és csapatvezetővé választása teljesen összhangban volt az alapelvekkel. Én mégis a féltéknységből fakadóan újra és újra elnyomtam és kirekesztettem őt. Valóban híján voltam az emberi mivoltnak! Isten boncolgatja az antikrisztusok beállítottságát a közlésekben, én mégsem tekintettem magamra ennek fényében, és nem gondolkodtam el magamon, hanem tovább követtem a romlott beállítottságomat, hogy elnyomjam a nővéremet. Még a legalapvetőbb istenfélő szívvel sem rendelkeztem. Hogyan ne váltották volna ki a tetteim Isten undorát és gyűlöletét? Minél többször idéztem fel, hogyan viselkedtem Mo Hannal, annál jobban gyötört a lelkiismeret és a bűntudat. Gyűlöltem magam, amiért nem törekedtem az igazságra, és amiért a sátáni természetemet követve annyi gonoszságot követtem el.

Nagyon csüggedtnek éreztem magam akkoriban. Valahányszor arra gondoltam, hogy gonoszat cselekedtem, és az antikrisztusok útján jártam a hírnév és a státusz kedvéért, elöntött a megbánás. Gyakran bebújtam a takaró alá az éjszaka közepén, és ott sírtam csendesen. Még a testvéreknek sem mertem megnyílni, mivel féltem, hogy undorodni fognak tőlem és elutasítanak, ha megtudják, milyen vagyok, és hogy talán még azt a lehetőséget is elveszítem, hogy a kötelességeimet végezhessem. Istenhez sem mertem imádkozni, mivel úgy éreztem, hogy egy olyan ember, mint én, már rég kivívta Isten undorát és gyűlöletét, és így Isten nem hallgatná meg az imáimat. Így a rendkívüli negativitás és fájdalom állapotába süllyedtem.

Egy nap olvastam egy részt Isten szavaiból, amely mélyen megindított. Mindenható Isten azt mondja: „Bármennyire haragudott is Isten a niniveiekre, mihelyt azok böjtöt hirdettek, zsákruhát öltöttek és hamuba ültek, az Ő szíve fokozatosan elkezdett meglágyulni, és kezdte meggondolni Magát. Közvetlenül azelőtt, hogy bejelentette nekik városuk elpusztítását – a bűnvallásukat és bűnbánatukat megelőző pillanatban –, még haragudott rájuk. Miután véghez vittek egy sor bűnbánó cselekedetet, Isten haragja Ninive népe iránt fokozatosan irántuk való irgalommá és megbocsátássá változott. Nincs semmi ellentmondás abban, hogy ugyanazon esemény során Isten természetének ez a két aspektusa időben egyszerre tárul fel. Akkor hát hogyan értsük és ismerjük meg ezt az ellentmondás-mentességet? Isten egymás után mindkét, egymástól nagymértékben különböző lényegét kifejezte és feltárta, mielőtt és miután Ninive népe bűnbánatot tartott, lehetővé téve, hogy az emberek meglássák Isten lényegének valódiságát és megsérthetetlenségét. Isten az Ő hozzáállása révén a következőket közölte az emberekkel: nem arról van szó, hogy Isten nem tűri az embereket, vagy hogy nem hajlandó irgalmat tanúsítani irántuk; inkább arról, hogy ők ritkán mutatnak igaz megbánást Isten előtt, és ritkán fordul elő, hogy emberek valóban elfordulnak gonosz útjaiktól, és felhagynak kezük erőszakosságával. Más szóval: amikor Isten haragszik az emberre, azt reméli, hogy az ember képes lesz az igaz bűnbánatra, és reméli, hogy láthatja az ember igaz megbánását, ez esetben pedig Ő továbbra is bőkezűen ajándékozni fogja irgalmát és toleranciáját az embernek. Ez annyit tesz, hogy az ember gonosz cselekedetei kivívják Isten haragját, míg Isten irgalmát és toleranciáját azoknak adományozza, akik hallgatnak Istenre és igaz bűnbánatot tartanak Előtte, akik képesek elfordulni gonosz útjaikról, és felhagynak kezük erőszakosságával. Isten hozzáállása teljesen egyértelműen feltárult abban, ahogy a niniveiekkel bánt: Isten irgalmát és toleranciáját nem nehéz elnyerni, és Ő igaz bűnbánatot vár el az embertől. Amíg az emberek elfordulnak gonosz útjaikról, és felhagynak erőszakosságukkal, Isten meg fogja gondolni Magát, és meg fogja változtatni hozzáállását velük kapcsolatban” (Az Ige, II. kötet – Isten megismeréséről. Isten Maga, az egyedülálló II.). Amikor elolvastam Isten szavainak ezt a részét, leírhatatlan érzés fogott el. Éreztem Isten irgalmát irántam. Olyan volt, mint egy fénysugár egy sötét zsákutcában. Arra a sok gonoszságra gondoltam, amit a hírnév és a státusz érdekében tettem, és a kárra, amit a nővéremnek okoztam, és Isten mégsem mondott le rólam, hanem továbbra is megvilágosított és vezérelt a szavaival; lehetővé tette számomra, hogy meglássam a bennem lévő problémákat, és megértsem, hogy amikor feltárulunk, haszontalan elhagyni magunkat, haszontalan negativitásba és gyengeségbe süllyedni, és hogy a legfontosabb dolog a bűnbánat. Eszembe jutott, hogy Szodoma és Ninive lakói egyaránt oly sok gonoszságot cselekedtek, hogy Isten úgy döntött, elpusztítja őket. Csakhogy a niniveiek felismerték, hogy tetteik annyira gyűlöletesek Isten számára, hogy a pusztulás szélén állnak, és képesek voltak időben Isten elé járulni, hogy bűnbánatot tartsanak és megvallják bűneiket. Őszinte bűnbánatuk miatt elnyerték Isten irgalmát. Láttam, hogy bár Isten gyűlöli az emberek gonosztetteit, mégis törődik az emberekkel, és irgalmas hozzájuk, és minden lehetőséget megad az embereknek a bűnbánatra. Ez mélyen megindított. Isten szeretete az emberiség iránt annyira valóságos! Ahogy elgondolkodtam a Mo Hannal való közel egyéves együttműködésemen, láttam, hogy mindig féltékeny voltam rá és kiszorítottam őt, és hogy soha nem gondolkodtam el magamon. Annyira tompa voltam! Ha nem szembesültem volna Isten szavainak ítéletével és leleplezésével, egyáltalán nem láttam volna a bennem lévő problémákat, és továbbra is a sátáni természetemből fakadóan cselekedtem volna, még több gonoszságot követve el. Isten ítélete és fenyítése az Ő oltalma és szeretete! Erre gondolva elhatározásra jutottam, és imádkoztam Istenhez, mondván, hogy kész vagyok szembenézni a bennem lévő problémákkal és bűnbánatot tartani Előtte.

Ezután olvastam Isten szavait: „Az antikrisztusok számára nem holmi plusz követelmény a hírnév és a státusz, és még kevésbé olyan dolgok, amelyek külsődlegesek számukra, amelyek nélkül ellennének. Ezek részei az antikrisztusok természetének, a zsigereikben, a vérükben vannak, velük született dolgok. Az antikrisztusok nem közömbösek aziránt, hogy van-e hírnevük és státuszuk; nem ez a hozzáállásuk. Akkor mi a hozzáállásuk? A hírnév és a státusz szorosan kapcsolódik a mindennapi életükhöz, a naponkénti állapotukhoz, ahhoz, hogy mire törekednek napi szinten. Az antikrisztusok számára a státusz és a hírnév az élet. Nem számít, hogyan élnek, nem számít, milyen környezetben élnek, nem számít, milyen munkát végeznek, nem számít, mire törekednek, mik a céljaik, mi az életük iránya, minden a jó hírnév és a magas státusz körül forog. Ez a cél pedig nem változik; soha nem tudják az ilyen dolgokat félretenni. Ez az antikrisztusok valódi arca és lényege. Kitehetnéd őket a hegyek mélyén egy őserdőbe, még akkor sem engednék el a hírnévre és státuszra való törekvést. Bármilyen embercsoportba helyezhetnéd őket, még mindig csak a hírnévre és a státuszra tudnak gondolni. Habár az antikrisztusok hisznek Istenben, egyenlővé teszik a hírnévre és státuszra való törekvést az Istenbe vetett hittel, és egyenrangúként kezelik ezt a két dolgot. Ami annyit tesz, hogy miközben az Istenben való hit útját járják, a saját hírnevükre és státuszukra is törekszenek. Elmondható, hogy az antikrisztusok szívében az igazságra való törekvés az Istenben való hitben a hírnévre és státuszra való törekvést jelenti, és hogy a hírnév és státusz hajszolása egyben az igazságra való törekvés – hírnevet és státuszt nyerni annyi, mint elnyerni az igazságot és az életet. Ha úgy érzik, hogy nem tettek szert hírnévre, nyereségre vagy státuszra, hogy senki sem néz fel rájuk, nem értékeli nagyra és nem követi őket, akkor elcsüggednek, azt hiszik, nincs értelme hinni Istenben, nincs értéke, és belül így tűnődnek: »Kudarcot vallottam azáltal, hogy így hiszek Istenben? Nincs remény a számomra?« Gyakran számítgatnak ilyen dolgokat a szívükben. Számítgatják, hogyan hasíthatnának ki egy helyet maguknak Isten házában, hogyan lehetne előkelő hírnevük a gyülekezetben, hogyan érhetik el, hogy az emberek figyeljenek rájuk, amikor beszélnek és dicséreteket zengjenek nekik, amikor cselekszenek, hogyan érhetik el, hogy az emberek kövessék őket, bárhol is vannak; és miként lehet befolyásos hangjuk a gyülekezetben, és hogyan legyen hírnevük, nyereségük és státuszuk – a szívükben nagyon ezekre a dolgokra összpontosítanak. Ezekre törekednek az ilyen emberek. Miért tartják mindig fontosnak az ilyen dolgokat? Miután olvasták Isten szavait, miután prédikációkat hallgattak, tényleg nem értik mindezt, tényleg nem képesek tisztán látni mindezt? Isten szavai és az igazság tényleg nem képesek megváltoztatni az elképzeléseiket, az elgondolásaikat és a véleményüket? Egyáltalán nem ez a helyzet. A probléma bennük van, ez teljességgel azért van, mert nem szeretik az igazságot, mert a szívükben idegenkednek az igazságtól, és ennek eredményeképp egyáltalán nem fogékonyak az igazságra – ezt a természetlényegük határozza meg” (Az Ige, IV. kötet – Az antikrisztusok leleplezése. Kilencedik tétel (Harmadik rész)). Isten azt mondja, hogy minden, amit az antikrisztusok tesznek, a saját hírnevükért és státuszukért van, és hogy úgy becsülik a hírnevet és a státuszt, mintha az maga az életük lenne. Semmitől sem riadnak vissza, hogy a státuszért harcoljanak, még azon az áron sem, hogy kárt okoznak Isten háza érdekeiben. A hírnévhez és státuszhoz való hozzáállásomon elgondolkodva, vajon nem ugyanolyan volt, mint az antikrisztusoké? Mióta elértem néhány kis eredményt a fotós kötelességem végzése során, és értékessé váltam a felügyelő szemében, úgy éreztem, rendkívüli vagyok, és nagyon élveztem, hogy mások értékelnek. Hogy fenntartsam a kedvező képet magamról a felügyelő szemében, úgy éreztem, bármilyen ár vagy nehézség, amit elviselek a kötelességem végzése során, megéri, mintha mások csodálata jelentene számomra mindent. Amikor láttam, hogy a felügyelő Mo Hant választja csapatvezetőnek, úgy éreztem, elvette a helyemet mások szívében, és elviselhetetlen fájdalmat éreztem. Mások nagyrabecsülésének elvesztése olyan volt számomra, mintha elvesztettem volna a támaszomat. Mintha teljesen megbénultam volna. Hogy visszanyerjem az értékemet a felügyelő szemében, kigúnyoltam, nevetségessé tettem, kirekesztettem és elnyomtam Mo Hant. Nemcsak gonoszat cselekedtem, bántottam a nővéremet és késleltettem a gyülekezet munkáját, hanem sötétségbe is zuhantam, és mérhetetlen szenvedésben éltem. Mindezt a hírnév és a státusz iránti szüntelen törekvésem okozta. Olyan sátáni mérgek szerint éltem, mint az, hogy „az egész világegyetemben egyedül én vagyok a legfőbb uralkodó” és „csak egyetlen alfahím lehet”, és én akartam lenni az egyetlen, aki kitűnik. Amikor láttam, hogy a felügyelő kicsit jobban figyel a nővéremre, féltékenység és neheztelés töltött el. Sőt, ellenségemnek tekintettem és képtelen voltam elviselni őt. Antikrisztusi úton jártam! Már láttam, hogy a hírnév és a nyereség láthatatlan béklyók, amelyeket a Sátán rak az emberekre, és hogy ezek az emberek megrontásának és bántásának eszközei. Isten szavainak leleplezése és ítélete nélkül, amelyek felébresztették eltompult szívemet, még mindig a romlott beállítottságom szerint élnék, és ha így folytatnám, előbb-utóbb megsérteném Isten természetét azzal, hogy mindenféle gonoszságot követek el, és a végén Isten kivetne és megbüntetne.

Később elolvastam egy részt Isten szavaiból: „Ha az emberek csak a hírnévre, a nyereségre, a státuszra és a saját érdekeikre törekszenek, akkor soha nem fogják elnyerni az igazságot és az életet, és végül ők lesznek azok, akik veszteséget szenvednek. Isten megmenti azokat, akik az igazságra törekednek. Ha nem fogadod el az igazságot, és ha képtelen vagy elgondolkodni saját romlott beállítottságaidon és megismerni azokat, akkor nem fogsz valódi megbánást tanúsítani, és nem lesz életbe való belépésed. Az igazság elfogadása és önmagad megismerése az út az életben való növekedéshez és az üdvösség elnyeréséhez; ez a lehetőség számodra, hogy Isten elé járulj, hogy elfogadd az Ő átvizsgálását, ítéletét és fenyítését, és hogy elnyerd az igazságot és az életet. Ha a hírnévre, a státuszra és a saját érdekeidre való törekvés miatt feladod az igazságra való törekvést, az egyenértékű azzal, hogy lemondasz arról a lehetőségről, hogy elfogadd Isten ítéletét és fenyítését, és elnyerd az üdvösséget. A hírnevet, a nyereséget, a státuszt és saját érdekeidet választod, amiről azonban lemondasz, az az igazság, és amit elveszítesz, az az élet és az üdvösség esélye. Melyik fontosabb? Vajon nem ostobaság az, ha a saját érdekeidet választod, és feladod az igazságot? Hétköznapi nyelven fogalmazva, ez nagy veszteség elszenvedése egy kis előnyért. A hírnév, a nyereség, a státusz, a pénz és az önérdek mind-mind ideiglenesek, füstgomolyagként elillannak, míg az igazság és az élet örök és változatlan. Ha az emberek megoldják azokat a romlott beállítottságokat, amelyek a hírnévre, nyereségre és státuszra való törekvésre késztetik őket, akkor van reményük az üdvösség elnyerésére. Ráadásul az általuk elnyert igazságok örökkévalóak; sem a Sátán, sem senki más nem tudja elvenni tőlük ezeket az igazságokat. Lemondasz az érdekeidről, viszont amit elnyersz, az az igazság és az üdvösség; ezek a te eredményeid, és te nyered el őket magadnak. Ha valaki az igazság gyakorlását választja, akkor, még ha el is veszíti az érdekeit, elnyeri Isten üdvösségét és az örök életet; az ilyen emberek a legokosabbak. Ha valaki az érdekei miatt lemond az igazságról, akkor elveszíti az életet és Isten üdvösségét; az ilyen emberek a legostobábbak” (Az Ige, III. kötet – Az utolsó napok Krisztusának beszédei. A beállítottság megváltoztatása annak megismerésén alapszik). Isten szavainak elolvasása után megértettem, hogy a hírnév, a nyereség és a státusz megszerzése csak átmeneti, és hogy csak az igazság elnyerése örök. Isten szándékainak keresése mindabban, ami velünk történik, és a személyes érdekek elengedése azért, hogy Isten követelményei szerint viselkedjünk – ez az útja annak, hogy elnyerjük Isten elismerését. Ez az élet legértékesebb módja. Jóbra gondoltam, aki előkelő rangja és státusza ellenére nem foglalkozott a saját helyzetével. Amikor magas státuszban volt, és mások csodálták, nem merült el az élvezetekben, hanem továbbra is félte Istent és kerülte a rosszat. Amikor Isten próbatételek elé állította, és elvesztette a státuszát, gyermekeit és javait, ő még a hamuban ülve is Isten igazságosságát dicsérte. Nem törődött mások véleményével és róla alkotott nézeteivel, hanem egyszerűen alávetette magát a körülményeknek, amelyeket Isten rendezett el számára. Tettei révén Jób bemutatta azt a helyes hasonlatosságot, amelyet egy teremtett lénynek meg kell élnie. Magamon elgondolkodva, én csak egy kis átmeneti csodálatot nyertem másoktól, pusztán azért, mert ismertem néhány technikai készséget, és készítettem néhány jó felvételt, és emiatt elvesztettem a rálátást a helyzetemre és a státuszomra. Azt hittem, rendkívüli vagyok, és hogy másoknak fontosnak kell tartaniuk engem. Amikor láttam, hogy mások felülmúlnak, féltékenység és neheztelés töltött el. Még gonoszat is cselekedtem, és bántottam másokat. Jóbhoz képest teljesen híján voltam a józan észnek, és szégyentelen voltam!

Röviddel ezután Csang No nővért áthelyezték a csoportunkba. Nem sokkal később őt választották csapatvezetőnek. Amikor láttam, hogy a körülöttem lévő nővérek kikérik Csang No véleményét olyan dolgokról, amelyeket nem értettek a munkájukban, és hogy a felügyelő időnként megdicséri Csang Nót a kötelességeiben tanúsított teherérzetéért és a technikai készségek elsajátításában mutatott szorgalmáért, meglehetősen rosszul éreztem magam és levert voltam. A múltban a felügyelő engem értékelt többre, de most, hogy Csang No itt volt, alábbvalónak tűntem nála. Egy nap, ahogy a számítógépemnél ültem, elgondolkodtam azon, mi tárult fel belőlem. Miért éreztem magam rosszul, amikor láttam Csang Nót jeleskedni? Miért éreztem magam olyan levertnek, amikor a körülöttem lévő nővérek csodálták őt? Hát nem azért, mert ez a hírnevemet és státuszomat érintette? Így imádkoztam Istenhez: „Mindenható Istenem, a versengési vágyam újra felszínre tört. Nem akarom többé, hogy a hírnév és a státusz gúzsba kössön és korlátozzon. Függetlenül attól, mit gondolnak rólam mások, csak jól akarom végezni a kötelességemet. Kérlek, óvd meg a szívemet!” Ezután elolvastam egy részt Isten szavaiból: „Ha valaki más jobb nálad és jobban érti az igazságot, mint te, akkor tanulnod kellene tőle – hát nem jó dolog ez? Olyasvalami ez, aminek mindenkinek örülnie kellene. Ott volt például Jób, egy ember azok közül, akik Istent követték az emberiség történelme során. Egy dicsőséges dolog volt ez Isten hatezer éves irányítási munkája során, vagy pedig szégyenletes dolog? (Ez egy dicsőséges dolog volt.) Dicsőséges dolog volt. Milyen hozzáállást kell magadévá tenned ezt a dolgot illetően? Milyen szemléleted kell, hogy legyen? Örülnöd kell Istennek és ünnepelned Őt, dicsérned kell Isten hatalmát, dicsérned kell Istent azért, hogy dicsőséget nyert – ez egy jó dolog volt” (Az Ige, IV. kötet – Az antikrisztusok leleplezése. Hetedik tétel: Elvetemültek, alattomosak és csalárdak (Első rész)). Isten szavai hirtelen mindent világossá tettek számomra. Valóban, amikor a testvérek javuló eredményeket érnek el a kötelességeikben, vajon az nem azt mutatja, hogy Isten munkája az emberekben gyümölcsöt terem? Ez olyasvalami, ami vigaszt nyújt Isten szívének. Ez jó dolog! Nem köthetett gúzsba többé a romlott beállítottságom, és nem lehettem ellenséges Istennel. Másnap kezdeményeztem, hogy nyíltan beszéljek az állapotomról Csang Nónak. Miután így gyakoroltam, a felszabadultság hatalmas érzése töltötte el a szívemet, és a kapcsolatom vele sokkal szorosabbá vált. Később a felügyelő néha még mindig megemlítette, hogy Csang No gyorsan fejlődik a technikai készségeiben, és érdemes a művelésre. Amikor láttam, hogy a felügyelő ilyen nagy fontosságot tulajdonít neki, néha még mindig elkedvetlenített, de ez már nem volt olyan fájdalmas, mint régen. Ehelyett arra összpontosítottam, hogy tanuljak tőle, és merítsek az erősségeiből. Amikor így gyakoroltam, sokkal nyugodtabbnak és felszabadultabbnak éreztem magam a szívemben, és a segítségével én is elértem némi haladást a technikai készségeimben.

A feltárulásnak ez az élménye fájdalmas volt számomra, de értékes is, és igazán hálás vagyok Istennek, amiért megtapasztalhattam egy ilyen Általa elrendezett helyzetet. A változások, amelyeket el tudtam érni, teljes mértékben Isten szeretetének köszönhetők!


44. Többé nem próbálom megóvni a tekintélyemet

2023 szeptemberében a testvérek vezetőnek választottak a gyülekezetben, aki elsősorban az öntözési munkáért felel. A hírt meghallva úgy éreztem, nagy nyomás nehezedik rám. Arra gondoltam: „A gyülekezeti munka sok feladattal jár. Még csak most kezdtem el a képzést, és nincs semmi tapasztalatom. Ha elmegyek nyomon követni a testvéreim munkáját, és lesznek dolgok, amiket nem tudok kezelni, mit fognak gondolni rólam? Azt fogják mondani, hogy észszerűtlen vagyok, hogy úgy követem nyomon mások munkáját, hogy én magam nem értek hozzá?” Mivel nem akartam, hogy rájöjjenek a hiányosságaimra és lenézzenek, visszautasítottam a vezetői kötelességet. Azt mondtam a felügyelőnek: „Jobb, ha keményen dolgozom a jelenlegi kötelességemben.” A felügyelő eljött beszélgetni velem: „Túl sokat követelsz magadtól. Mindenkinek vannak hiányosságai, és teljesen normális, hogy a munkánkban vannak bizonyos tökéletlenségek. Isten követelményei velünk szemben nem olyan magasak. Isten a kötelességünkhöz való hozzáállásunkat értékeli, és azt nézi, hogy minden erőfeszítésünket beleadjuk-e a munkába.” Amikor végighallgattam a felügyelőt, arra gondoltam, hogy igaza van. Mindenkinek vannak hiányosságai és gyengeségei, ezért kell mindannyiunknak képeznünk magunkat és tanulnunk. Nem kellett volna visszautasítanom ezt a kötelességet. Ezután elgondolkodtam magamon. Miért próbáltam folyton visszautasítani, amikor ez a kötelesség hívott?

Egy nap áhítat közben olvastam egy részt Isten szavaiból: „Ha odaadó akarsz lenni mindenben és eleget akarsz tenni Isten szándékainak, azt nem teheted meg úgy, hogy csak egyetlen kötelességet végzel; el kell fogadnod bármilyen megbízatást, amit Isten ad neked. Akár az ízlésednek való és egyezik az érdeklődési köröddel, akár olyasmi, amit nem élvezel, vagy még sosem csináltál és nehéznek találsz, el kell fogadnod, és alá kell vetned magad. Nemcsak el kell fogadnod, hanem proaktívan együtt is kell működnöd, el kell sajátítanod a szakmai készségeket, tapasztalatokat és belépést kell nyerned. Még ha nehézséget vagy fáradtságot, megaláztatást vagy kirekesztettséget szenvedsz is el, akkor is odaadással kell végezned. Csak akkor leszel képes mindenben odaadó lenni és eleget tenni Isten szándékainak, ha így gyakorolsz. Kötelességedként kell végrehajtanod, nem pedig saját vállalkozásodként. Hogyan kell értelmezned a kötelességet? A kötelesség olyasvalami, amit a Teremtő – Isten – rábíz valakire, hogy megtegye; így születnek az emberek kötelességei. Az a megbízatás, amelyet Isten rád ruház, a te kötelességed, és tökéletesen természetes és indokolt, hogy úgy végezd a kötelességedet, ahogyan azt Isten megköveteli. Ha világos számodra, hogy ez a kötelesség Isten megbízatása, és hogy ez Isten rád szálló szeretete és áldása, akkor képes leszel Istent szerető szívvel elfogadni a kötelességedet, és képes leszel a kötelességed végzése során figyelembe venni Isten szándékait, valamint képes leszel legyőzni minden nehézséget, hogy eleget tegyél Istennek. Azoknak, akik igazán feláldozzák magukat Istenért, sohasem szabad visszautasítaniuk Isten megbízatását; sohasem szabad visszautasítaniuk semmilyen kötelességet. Bármilyen kötelességet is bíz rád Isten, függetlenül attól, milyen nehézségekkel jár, nem szabad visszautasítanod, hanem el kell fogadnod. Ez a gyakorlás útja, vagyis az, hogy gyakorlod az igazságot, és minden dologban odaadó vagy, hogy eleget tégy Istennek. Mi itt a kulcsfontosságú pont? A »minden dologban« kifejezés. A »minden dolog« nem feltétlenül egyezik meg a vágyaiddal, és nem feltétlenül mindig olyan dolgokat takar, amelyeket szeretsz csinálni, vagy amelyeket örömmel fogadsz el. Vannak olyan feladatok, amelyekben nem vagy jártas, és meg kell tanulnod elvégezni őket; vannak, amelyek nehezek; mások pedig szenvedéssel járnak. De bármi is legyen az, amennyiben olyasmi, amit Isten bízott rád, el kell fogadnod Istentől; el kell vállalnod ezt a kötelességet, és a szívedet beleadva, jól kell végezned, hogy felajánlhasd az odaadásodat, és eleget tégy Isten szándékainak. Ez a gyakorlás útja. Bármi történjék is, mindig keresned kell az igazságot, és ha már biztos vagy abban, hogy milyen gyakorlás van összhangban Isten szándékaival, akkor úgy kell gyakorolnod. Csak ha így teszel, akkor gyakorolod az igazságot, és csak így tudsz belépni az igazságvalóságba” (Az Ige, III. kötet – Az utolsó napok Krisztusának beszédei. Harmadik rész). Isten szavaiból megértettem, hogy ahhoz, hogy eleget tegyünk Isten szándékainak, el kell fogadnunk bármilyen kötelességet, amely Istentől származik. Lehet, hogy a ránk váró kötelesség olyan, amit még soha nem végeztünk, ezért időt és energiát kell fektetnünk a megtanulásába, és a hús-vér testünknek többet kell szenvednie. Vagy a büszkeségünk sérülhet a hiányosságaink miatt, de bárhogy is legyen, egyszerű és engedelmes szívvel kell rendelkeznünk. Ez az a kötelességhez való hozzáállás, amellyel egy teremtett lénynek rendelkeznie kell. Összehasonlítottam magam ezzel. Amikor megtudtam, hogy vezetőnek választottak a gyülekezetben, tudtam, hogy a vezetőknek nyomon kell követniük a gyülekezet különféle munkáit, de én minden téren hiányosságokkal küzdöttem, ezért aggódtam, hogy ha a munka nyomon követése során olyan problémákba ütközöm, amelyeket nem tudok kezelni, és nem tudok megoldást mutatni a testvéreknek, akkor biztosan mindenki lenéz majd, és azt mondja, alkalmatlan vagyok. Ezért kifogásokat kerestem, azt mondtam, hogy sok feladathoz nem értek, és nem lennék alkalmas a munkára. Amikor ez a kötelesség hívott, nem arra gondoltam, hogyan legyek tekintettel Isten szándékaira, és hogyan vállaljam a kötelességemet; ehelyett vissza akartam utasítani, hogy az emberek ne nézzenek le. Egyáltalán nem óvtam meg a gyülekezet munkáját. Különösen önző és aljas voltam. Isten kegyelemben részesített azáltal, hogy engedte, hogy vezetői kötelességet végezzek. Ez nagyszerű lehetőség volt az igazság elnyerésére, és proaktív és pozitív hozzáállással kellett volna végeznem a kötelességemet. Amikor ezt megértettem, hajlandó voltam megváltoztatni a helytelen gondolkodásmódomat. Bár oly sok hiányosságom és gyengeségem volt, hajlandó voltam tanulni a testvérektől. Ezért elmondtam a felügyelőnek, hogy hajlandó vagyok vezetőnek képezni magam.

Ezután Isten szavait olvastam: „Az első típusba azok tartoznak, akik a különböző munkaelemek felügyelői lehetnek. Az első követelmény velük szemben az, hogy meglegyen bennük a tehetség és a képesség az igazság felfogására. Ez a minimumkövetelmény. A második követelmény az, hogy hordozzanak terhet – ez elengedhetetlen” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (5.)). „Némelyek ezt kérdezhetik: »Hogyhogy nem tartozik a tehetséges emberek előléptetéséhez és műveléséhez teljesítendő kritériumok közé az, hogy értsék az igazságot, legyenek birtokában az igazságvalóságnak, és legyenek képesek félni Istent és kerülni a rosszat? Hogyhogy nem tartozik közéjük az, hogy legyenek képesek megismerni Istent, legyenek képesek alávetni magukat Istennek, legyenek hűségesek Istenhez és olyan teremtett lények legyenek, akik megfelelő színvonalúak? Elmaradtak ezek a dolgok?« Mondjátok meg Nekem, ha valaki érti az igazságot és belépett az igazságvalóságba, valamint képes magát alávetni Istennek, hűséges Istenhez, és istenfélő szíve van, továbbá ismeri Istent, nem áll ellen Neki, és olyan teremtett lény, aki megfelelő színvonalú, szükséges-e őt még mindig művelni? Ha igazán elérte mindezt, azzal nem teljesült máris a művelés eredménye? (De igen.) Éppen ezért ezek a kritériumok nem szerepelnek a tehetséges emberek előléptetésére és művelésére vonatkozó követelmények között. A jelölteket olyan emberi lények közül léptetik elő és művelik, akik nem értik az igazságot, és akik telve vannak romlott beállítottságokkal, éppen ezért lehetetlen, hogy ezek az előléptetésben és művelésben részesülő jelöltek máris birtokában legyenek az igazságvalóságnak, vagy előtte már teljességgel alávessék magukat Istennek, arról nem is beszélve, hogy teljes mértékig hűségesek lennének Istenhez, attól pedig egész bizonyosan még távolabb vannak, hogy ismerjék Istent, és istenfélő szívük legyen. Az előléptetéshez és műveléshez mindenekelőtt azoknak a kritériumoknak kell eleget tennie mindenféle tehetséges embernek, amelyeket az imént említettünk – ezek a legreálisabbak és legkonkrétabbak” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (5.)). „Mondjátok meg Nekem, hogyan lehettek hétköznapi és normális emberek? Hogyan tudjátok, ahogy Isten mondja, elfoglalni a teremtett lény megfelelő helyét, nem próbálva valami nagy alaknak vagy emberfeletti lénynek lenni? Hogyan kellene gyakorolnotok, hogy hétköznapi és normális emberek legyetek? Hogyan érhető ez el? Ki szeretne beszélni? (Először is el kell ismernünk, hogy hétköznapi emberek vagyunk, nagyon átlagos emberek, és hogy sok dolog van, amit nem fogunk fel, nem értünk, és nem látunk át. El kell ismernünk, hogy romlottak és hiányosak vagyunk. Ezután őszinte szívvel kell rendelkeznünk, és gyakran Isten elé kell járulnunk keresni.) Először is, ne adj magadnak címet, és ne hagyd, hogy az korlátok közé szorítson, azt mondva: »Én vagyok a vezető, én vagyok a csoportvezető, én vagyok a felügyelő, vagy én vagyok a legnagyobb szakértelemmel bíró és a szakmailag legképzettebb személy a területen.« Ne feszélyezzen a magadnak adott cím. Amint ez megtörténik, szorosan megkötöz téged; hatással lesz a szavaidra és a tetteidre, valamint a normális gondolkodásodra és az ítéleteidre. Meg kell szabadítanod magad a státusz e korlátaitól. Először is, szállj le e hivatalos cím pozíciójáról, és foglald el egy hétköznapi ember helyét! Akkor a gondolkodásmódod némileg normálissá válik. Azt is el kell ismerned: »Nem tudom, hogyan kell ezt csinálni, és azt sem értem – kutatnom és tanulnom kell«, vagy »Ezt még sosem tapasztaltam, így nem tudom, mit tegyek.« Amikor ki tudod mondani, amit valójában gondolsz, és így becsületesen beszélsz, normális józan ésszel fogsz rendelkezni. Ha hagyod, hogy mások megismerjék a valódi énedet, normális képük lesz rólad, és nem kell megjátszanod magad. Többé nem érzed majd, hogy nagy nyomás nehezedik rád, és képes leszel normálisan kommunikálni másokkal. Így élni szabad és könnyű. Aki úgy érzi, hogy az élet túl fárasztó, az csak magát okolhatja. Ne tettess és ne takargass semmit! Először is, tárd fel, mit gondolsz a szívedben, és a valódi gondolataidat, hogy mindenki tudjon róluk, és megértse őket! Ily módon az aggodalmaid, valamint a közted és mások közötti gátak és gyanakvások mind megszűnnek. Ezenkívül van még valami, ami megkötöz téged, mégpedig az, hogy mindig a csapat fejének, vezetőnek vagy munkásnak tartod magad, valakinek, akinek címe, státusza és rangja van – ha aztán azt mondod, hogy ezt nem érted, és arra képtelen vagy, az nem önmagad lealacsonyítása? Amikor elengeded ezeket a béklyókat a szívedben, amikor nem tekintesz többé vezetőként vagy munkásként magadra, és amikor nem gondolod azt, hogy jobb vagy másoknál, hanem inkább úgy érzed, hogy hétköznapi ember vagy, ugyanolyan, mint mindenki más, és hogy vannak területek, ahol rosszabb vagy másoknál, akkor, amikor ezzel a gondolkodásmóddal beszélsz az igazságról és a munkával kapcsolatos ügyekről, mind az eredmények, mind a légkör más lesz” (Az Ige, III. kötet – Az utolsó napok Krisztusának beszédei. Isten szavainak becsben tartása az Istenbe vetett hit alapja). Isten szavaiból megértettem, mik Isten házának alapelvei az emberek előléptetésében és gondozásában. Nem arról van szó, hogy csak azokat az embereket lehet vezetőnek előléptetni és gondozni, akik rendelkeznek az igazságvalósággal, vagy el tudják végezni az összes különféle munkát. Ehelyett, ha képes vagy felfogni az igazságot, megfelelő emberi mivolttal rendelkezel, terhet hordozol a kötelességed végzése során, és hajlandó vagy tanulni, még ha nincs is tapasztalatod, művelhető vagy. Ezenkívül, ha vezetőnek választanak, nem szabad piedesztálra állítanod magad, hanem a megfelelő helyre kell tenned magad, és be kell ismerned, hogy csak egy hétköznapi ember vagy, és bármilyen munkáról legyen is szó, nem úgy születtél, hogy képes vagy elvégezni; amikor olyan dolgokkal találkozol, amiket nem tudsz megcsinálni, vagy nem értesz, segítséget kérhetsz a testvérektől. Eszembe jutott, hogy amikor elkezdtem az újonnan érkezettek öntözésének képzését, nem tudtam, hogyan végezzem a munkát, de akkor rájöttem, hogy az újonnan érkezettek öntözése képzés arra, hogyan használjuk az igazságot a problémák megoldására, ami hasznos volt az életbe való belépésemhez, és így volt motivációm jól végezni a kötelességemet. Amikor együtt képeztük magunkat a testvérekkel, lépésről lépésre egy idő után én is képes voltam megoldani néhány problémát. Rájöttem, hogy bármilyen munka legyen is az, nem arról van szó, hogy csak akkor végezheted el, ha már tudod, hogyan kell csinálni, és érted; mindig át kell menned a tanulás és képzés folyamatán. Engem azonban az arrogáns beállítottságom irányított, és azt hittem, hogy ha vezető vagyok a gyülekezetben, akkor többet kell értenem másoknál, és jobbnak kell lennem a munkában másoknál. Csak így lennék alkalmas arra, hogy menjek, és nyomon kövessem mások munkáját. Azt is gondoltam, hogy ha én magam nem tudom megcsinálni, vagy nem értem, akkor mások biztosan lenéznek majd, ezért visszautasítottam a kötelességet. Nem voltam tisztában a saját valódi mértékemmel. Túl észszerűtlen voltam! Valójában Isten követelményei velünk szemben nem magasak – csupán annyi, hogy legyünk hétköznapi emberek, és nyugodtan nézzünk szembe a hiányosságainkkal, hogy aktívan kérjünk segítséget a testvérektől azokban a dolgokban, amelyeket nem értünk, és keressük az igazságot, hogy pótoljuk a hiányosságainkat. Ha így fokozatosan képezzük magunkat, gyorsabb lesz a fejlődésünk. Amint ezt megértettem, hajlandó voltam elengedni azt a téves nézetet, hogy „vezető vagyok, jobbnak kell lennem másoknál, és többet kell értenem másoknál”, és azt gyakorolni, hogy becsületes ember legyek. Szívem mélyéből elfogadtam a vezetői kötelességet.

Kezdetben csak azért a gyülekezetért feleltem, amelyben voltam. Viszonylag jól ismertem a gyülekezet személyzetét és munkáját, de nem sokkal később a felügyelő megkért, hogy vállaljam a felelősséget még néhány gyülekezet munkájáért. Azt gondoltam magamban: „Ezekben a gyülekezetekben a testvérek munkaképessége nagyon jó. Régebb óta hisznek Istenben, mint én. Nem vagyok olyan jó, mint ők. Ha sok dolgot nem tudok megcsinálni, amikor nyomon követem a munkájukat, mit gondolnak majd rólam? Le fognak nézni?” Üzenetet küldtem a felügyelőnek, hogy nem vagyok rá alkalmas, és nem tudom megcsinálni. A felügyelő arra kért, hogy próbáljam meg képezni magam, és majd meglátom. Később eszembe jutott Isten szavainak egy részlete, amelyet korábban olvastam: „Mert mindazok számára, akik kötelességet végeznek, függetlenül attól, hogy mennyire mélyrehatóan vagy felületesen értik az igazságot, az igazságvalóságba való belépés legegyszerűbb gyakorlata az, ha minden helyzetben Isten házának az érdekeire gondolnak, elengedve önző vágyaikat, személyes szándékaikat, indítékaikat, büszkeségüket és státuszukat, és Isten házának az érdekeit helyezve az első helyre – ez a legkevesebb, amit meg kell tenniük. Ha még ennyit sem tud megtenni az, aki kötelességet végez, akkor hogyan mondhatnánk, hogy elvégzi a kötelességét? Ez nem a kötelességének a végrehajtása. Először Isten házának az érdekeire gondolj, legyél tekintettel Isten szándékaira, és vedd számításba a gyülekezet munkáját! Tedd ezeket a dolgokat az első és legfőbb helyre; csak ezután gondolhatsz a státuszod stabilitására, illetve arra, hogy miként tekintenek rád mások. Oszd két lépésre, köss egy kis kompromisszumot – nem érzitek úgy, hogy ez egy kicsit megkönnyíti a dolgokat? Ha egy ideig így gyakorolsz, érezni fogod, hogy Istennek eleget tenni nem nehéz dolog. Továbbá ha képes vagy eleget tenni a felelősségeidnek; teljesíteni a kötelezettségeidet és a kötelességedet; félretenni az önző vágyaidat, szándékaidat és indítékaidat; tekintettel lenni Isten szándékaira; és Isten házának érdekeit, a gyülekezet munkáját és az általad végzendő kötelességet az első helyre tenni, akkor miután egy ideig így tapasztalsz, érezni fogod, hogy így viselni magad jó dolog, hogy az embereknek becsületes és nyílt módon kell élniük, és nem szabad gerinctelen, szennyes, alantas életet élniük, hanem inkább egyenesnek és igazságosnak kell lenniük. Érezni fogod, hogy ez az a képmás, amelyet egy embernek meg kell élnie. Fokozatosan egyre inkább alábbhagy az arra irányuló vágyad, hogy saját érdekeidnek tegyél eleget” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságainak levetésével nyerheti el az ember). Miközben Isten szavain elmélkedtem, megértettem, hogy ahhoz, hogy jól végezzem a kötelességemet, el kell engednem a saját büszkeségemet és státuszomat, és mindenben Isten háza érdekeit kell előtérbe helyeznem. Csak ez tenne eleget Istennek. Ez a kötelesség, amely hívott, Isten felemelése volt számomra, arra késztetve, hogy jobban keressem az igazságot, és az igazságra való törekvés útján járjak. Arra gondoltam, milyen feszült a helyzet Mianmarban, ahol állandó háború van. Nem tudtam, meddig végezhetem a kötelességemet. Most, hogy lehetőségem nyílt egy kötelességet végezni, gondosan meg kell becsülnöm, és nem utasíthatom vissza azért, mert aggódom, mit gondolnak majd rólam mások. Bármilyen problémák is lepleződnek le a kötelességemben a következőkben, nyugodtan szembe kell néznem a saját hiányosságaimmal. Amikor így gondoltam erre, a szívem kicsit megkönnyebbült. Egy nap találkoztam azzal a testvérrel és nővérrel, akikkel együtt dolgoztam, és megbeszéltük a közelgő munkát. Megnyíltam kettejüknek, és ezt mondtam: „Sok hiányosságom van, és sok feladatot nem tudok elvégezni, ezért együtt kell működnünk.” Ahogy kinyitottam a számat, hogy ezt mondjam, az arcom tűzpiros volt. Bár úgy éreztem, hogy veszítettem a tekintélyemből, a szívem nagyon megkönnyebbült, miután beismertem nekik a saját hiányosságaimat, és a szívemből beszéltem. A testvér és a nővér nem néztek le engem, és hajlandóak voltak együttműködni velem, hogy jól végezzük a munkát.

Egy nap olvastam egy másik részt Isten szavaiból, és nyertem némi megértést arról, hogy mi a kiváltó oka annak, hogy visszautasítottam a kötelességemet. Mindenható Isten azt mondja: „Az igazság keresése helyett a legtöbb ember kicsinyes trükkökhöz folyamodik. Nagy fontosságot tulajdonítanak a saját érdekeiknek, a büszkeségüknek, valamint a mások szemében elfoglalt helyüknek vagy fontosságuknak. Egyedül ezek azok a dolgok, amelyeket becsben tartanak. Foggal-körömmel ragaszkodnak ezekhez a dolgokhoz, és ezeket tekintik az életüknek – azzal pedig nem törődnek, hogy Isten hogyan tekint ezekre a dolgokra és hogyan kezeli őket; először azt mérlegelik, hogy ők-e a csoport főnökei, hogy tudnak-e olyan pozíciót biztosítani maguknak, amelyben mások nagyra tartják őket, és hogy hallgat-e bárki arra, amit mondanak. Először is nekilátnak, hogy elfoglalják azt a pozíciót. Szinte minden ember, amikor egy csoportban van, ilyen pozíciót, ilyen lehetőséget keres. Ha jó képességű, természetesen megpróbálja elfoglalni az első helyet. Ha csak átlagos, akkor is megpróbál kiemelkedő pozíciót betölteni a csoportban. És ha a csoport alsóbb rangjaihoz tartozik, átlagos képességgel és adottsággal, akkor is megpróbálja elérni, hogy mások nagyra tartsák őt; nem hagyhatja, hogy mások lenézzék őt. Ezek az emberek a büszkeségnél és a méltóságnál húzzák meg a határt; úgy gondolják, hogy ragaszkodniuk kell ezekhez a dolgokhoz. Még ha el is veszítik a tisztességüket, vagy Isten elégedetlen velük és nem ismeri el őket, akkor is küzdeniük kell a büszkeségükért és a státuszukért; mindenáron el kell kerülniük a megaláztatást. Ez egy sátáni beállítottság. Ők azonban nem ismerik fel ezt. Úgy gondolják, nem veszíthetik el azt a kevés büszkeséget, ami megmaradt nekik. Nem tudják, hogy csak akkor válnak valódi emberekké, amikor teljesen elengedik és elhagyják ezeket a felszínes dolgokat, és hogy ha életükként őrzik ezeket a dolgokat, amelyeket el kellene vetni, akkor az életük elvész. Egyszerűen nem tudják, mi a tét. Ezért bármit is tesznek, mindig visszatartanak valamit, mindig a saját büszkeségük és státuszuk védelme érdekében cselekszenek, és ezeket a dolgokat helyezik előtérbe. Csak a saját érdekükben beszélnek és hoznak fel megtévesztő érveket – bármit megtesznek magukért. Minden után rohan, ami fénylik, tudatja mindenkivel, hogy részese volt annak. Ennek valójában semmi köze nem volt hozzá, de ő sosem akar a háttérben maradni, mindig attól tart, hogy mások lenézik őt, mindig fél attól, hogy mások azt mondják, ő semmi, hogy mindenre alkalmatlan, hogy nincsenek képességei. Vajon ezt az egészet nem a sátáni beállítottságai irányítják? Amikor képes vagy elengedni az olyan dolgokat, mint az imázs és a státusz, sokkal nyugodtabb és szabadabb leszel, ráléptél a becsületesség útjára. De sokaknak ezt nem könnyű elérni. Amikor például az emberek olyasmivel találkoznak, ami lehetővé tenné számukra, hogy a középpontba kerüljenek, mindannyian előretolakodnak; szeretnek a középpontban lenni, minél többet vannak ott, annál jobb; félnek attól, hogy nincsenek eleget a középpontban, és bármilyen árat hajlandóak megfizetni az esélyért, hogy odakerüljenek. És vajon mindezt nem egy sátáni beállítottság vezérli? Ez egy sátáni beállítottság. Szóval a középpontba kerülsz – és akkor mi van? Az emberek nagyra tartanak téged – na és? Bálványoznak téged – és? Bizonyíthatja ez azt, hogy rendelkezel az igazságvalósággal? Ennek semmi értéke nincs. Amikor képes vagy felülkerekedni a büszkeségen, a hiúságon, a státuszon és azon, hogy mások nagyra tartanak – amikor közömbössé válsz ezek iránt a dolgok iránt, többé nem gondolod olyan fontosnak őket, és ezek a dolgok már nem befolyásolják a gondolataidat és a viselkedésedet, még kevésbé azt, hogy miként végzed a kötelességedet –, akkor a kötelességedben elért eredményeid folyamatosan javulni fognak, és egyre kevesebb lesz a szennyeződés annak végzésében” (Az Ige, III. kötet – Az utolsó napok Krisztusának beszédei. Harmadik rész). Isten szavainak olvasása után megértettem, hogy az emberek mind nagyra tartják a státuszt, és mindenben, amit tesznek, lépten-nyomon a saját hírnevüket és státuszukat tartják szem előtt. Visszagondoltam a kezdetekre, amikor vezetőnek választottak a gyülekezetben. Mivel még csak most kezdtem a képzést, és sok hiányosságom volt, féltem, hogy ha úgy követem nyomon a testvérek munkáját, hogy sok dolgot nem tudok megcsinálni, akkor igazán alkalmatlannak fogok tűnni. Hogy az emberek ne nézzenek le, újra és újra visszautasítottam a kötelességemet. Hogy vezetőnek képezhettem magam, az Isten felemelése volt számomra. Isten azt remélte, hogy rá tudok lépni az igazságra való törekvés útjára, és fokozatosan megoldom a saját romlott beállítottságaimat. Én azonban nem becsültem meg a kegyét, és folyamatosan próbáltam visszautasítani a kötelességemet, hogy megóvjam a büszkeségemet. Ez lázadás volt Isten ellen. Ezekben az években élveztem Isten oly sok szavának öntözését és ellátását, de amikor a gyülekezeti munka megkövetelte tőlem a cselekvést, nem gondoltam arra, hogyan tegyek eleget a felelősségemnek, vagy hogyan fizessem vissza Isten kegyelmét. Valóban túlságosan hiányzott belőlem az emberi mivolt! Valójában mióta vezető lettem, fokozatosan felvérteztem magam némi igazsággal a tisztánlátás terén, és képeztem magam, hogyan használjam az igazságot a problémák megoldására. Vezetőként sok mindent megtapasztaltam, és sok lehetőségem volt az igazság elnyerésére. Ezek mind valódi nyereségek voltak! Ha nem szolgálnék vezetőként, és nem követném nyomon mások munkáját, akkor a saját hiányosságaim nem lepleződnének le, és megőrizném a tekintélyemet. Azonban végül nem nyerném el az igazságot, és a beállítottságaim nem változnának meg. Nem lenne végül minden üres? Végül csak elveszíteném az üdvösség esélyét, és tönkretenném magam. Ijesztő belegondolni. Később képes voltam normálisan végezni a kötelességemet anélkül, hogy annyira korlátozott volna a tekintélyem.

Egyszer elmentem egy gyülekezetbe, hogy részt vegyek az egyik összejövetelükön. Egy nővér világos gondolatokat fejezett ki a munkáról való beszélgetés során, és én hozzá akartam fűzni valamit. Mivel azonban úgy éreztem, hogy a nővér nagyon jól és nagyon érthetően beszélt, nem szóltam semmit. Azt gondoltam magamban: „Ha idejövök, és nem adok semmi tanácsot, mit fognak gondolni rólam a testvérek? Nem fogják azt gondolni, hogy igazán haszontalan vagyok, és hiányzik belőlem minden munkaképesség?” Amikor erre gondoltam, kicsit zavarban éreztem magam, és arra gondoltam, hogy a testvérek biztosan átláttak rajtam. Így nem akartam többé részt venni az összejöveteleiken. Azokban a napokban nem követtem nyomon a munkájukat, és nem tájékozódtam róla. Abban az időben némi önvádat éreztem: „Azért nem követtem nyomon a munkát, mert féltem attól, hogy a testvérek lenéznek. Nem kötelességmulasztás ez? Ha sokáig nem követem nyomon a munkát, biztosan elveszítem ezt a kötelességet, és elveszítem az igazság elnyerésének sok lehetőségét. Nem törődhetem állandóan azzal, hogy mit gondolnak rólam mások. Bármilyen nagyra is tartanak az emberek, annak semmi haszna. Az a lényeg, hogy mit gondol rólam Isten, és ez a legfontosabb.” Ezért elengedtem a büszkeségemet, és elmentem nyomon követni a munkát. Később készítettem magamnak egy tervet, vázolva, hogy mely gyülekezeteket követem nyomon egy héten, és a munka mely aspektusait követem nyomon. Kezdetben nagyon ideges voltam. Féltem, hogy nem tudom jól kifejezni magam, és a testvérek lenéznek majd. Amikor ez történt, lecsendesedtem és imádkoztam Istenhez, kérve Istent, hogy óvjon meg attól, hogy a tekintélyem megóvása korlátozzon. Amikor helyreigazítottam a gondolkodásmódomat, képes voltam lecsendesíteni a szívemet, és normálisan nyomon követni a munkát. Ezenkívül a munka nyomon követése révén felfedeztem, hogy a testvérek mind rendelkeznek bizonyos erősségekkel, és ezek révén pótolni tudtam a gyengeségeimet. Néha, ha olyan problémába ütköztem, amelyet nem láttam át a munka nyomon követése során, közvetlenül felvetettem nekik: „Még mindig nem látom át ezt a problémát, úgyhogy később keresni fogom rá a választ.” Így gyakorolva a szívem nagyon megkönnyebbült. Hogy ezt a csekély megértést megszerezhettem, és ezt a kis változást elérhettem, ezt az eredményt Isten szavai érték el. Hála Istennek!


45. Amit az üldöztetés és a nyomorúság megtapasztalásából nyertem

2022 júniusában a gyülekezetünk a KKP súlyos letartóztatásait szenvedte el. Rendkívül szomorú voltam, amikor megtudtam, hogy a körülöttem lévő testvéreket sorra tartóztatják le. Ugyanakkor a saját biztonságom miatt is aggódtam, és arra gondoltam: „Kapcsolatban álltam több testvérrel, akit letartóztattak. Néhányukkal még a kötelességet is együtt végeztem, és egy autóban is utaztunk. Ha a rendőrség ellenőrzi a térfigyelő kamerák felvételeit, akkor semmi esélyem elkerülni, hogy én is belekeveredjek. Lupuszom van, és fel vannak dagadva a lábaim. Ha letartóztatnának és megkínozna a rendőrség, a testem biztosan nem bírná ki. Ráadásul a börtönben nem ehetnék és aludhatnék rendesen. Az egészségem amúgy is nagyon rossz, szóval ha a rendőrség nem is verne agyon, a börtönben meghalnék valamilyen betegségben. Ha meghalok, akkor elveszíteném az esélyemet az üdvösségre.” Amikor erre gondoltam, nagy félelem fogott el a szívemben. Egy nap elmentem, hogy átadjak egy levelet egy vezetőnek, Csao Jen nővérnek. Elmondta, hogy amikor kint járt, észrevette, hogy mintha követné őt valaki. Később sok helyen körözött, és csak akkor tért haza, amikor látta, hogy lerázta azt az embert. Amikor ezt hallottam, kicsit ideges lettem. Azt gondoltam magamban: „Naponta kétszer-háromszor kell levelet hoznom neki. Ha követik, én is bajba fogok kerülni?” El akartam rejtőzni, és nem akartam többé leveleket kézbesíteni. De aztán arra gondoltam, hogy mivel a környezet nagyon ellenséges, a vezetők nem végezhetik személyesen a munkájukat. Sok feladatot leveleken keresztül kellett intézni. Ha a levelek nem jutnak el időben a vezetőkhöz, a munka késedelmet szenved. Törtem a fejemet, és úgy döntöttem, hogy muszáj összeszednem a bátorságomat, és folytatnom kell ezt a kötelességet. A levelek küldése és fogadása mellett újonnan érkezőket is öntöztem. Az újonnan érkezettek egyik összejöveteli helyét egyszer meglátogatta egy nővér, akit letartóztattak. Mivel nem találtunk megfelelő vendéglátó családot, és az újonnan érkezettek összejöveteleit nem lehetett leállítani, az átfogó helyzet mérlegelése után úgy döntöttünk, hogy ezt az összejöveteli helyet továbbra is lehet használni, ha figyelünk a körülményekre. Folytattuk az ottani összejöveteleket. Én azonban aggódtam, hogy ha a rendőrség tudomást szerez erről az összejöveteli helyről, bármikor jöhetnek letartóztatni minket. Amikor összegyűltünk, nem tudtam lecsendesíteni a szívemet. Akkoriban néhány újonnan érkezőt lefoglalt a munka, némelyeket pedig a családjuk üldözött. Nem töprengtem azon, hogyan beszélgessek velük az állapotuk megoldása érdekében. Amikor összejövetelekre mentem, csak felületesen letudtam a dolgot. Fokozatosan abbahagyták a rendszeres összejöveteleket. Később rájöttem, hogy a saját állapotom helytelen, és kerestem az igazságot a saját problémáim megoldására.

A lelki áhítatom során olvastam Isten ezen szavait: „Amikor hivatalosan megkezdem munkámat, minden ember úgy mozog, ahogyan Én mozgok, úgy, hogy az emberek az egész világegyetemben Velem együtt foglalatoskodnak, az egész világegyetem »örömteli zsongás« állapotában van, és az embereket Én ösztönzöm előre. Következésképpen magát a nagy vörös sárkányt is Én korbácsolom az őrület és zavarodottság állapotába, és az Én munkámat szolgálja, és bár nem akarja, képtelen követni a saját vágyait, így nem marad más választása, mint hogy »alávesse magát az Én vezényléseimnek«. A nagy vörös sárkány minden tervemben az Én ellenpontom, az Én ellenségem, és egyben az Én szolgám is; mint ilyen, soha nem engedtem a vele szemben támasztott »követelményeimből«. Ezért az Én megtestesülésem munkájának végső szakasza az ő házában valósul meg – ez jobban elősegíti, hogy a nagy vörös sárkány megfelelően szolgáljon Nekem, amin keresztül meg fogom hódítani, és beteljesítem a tervemet. Minden angyal a döntő csatába indul Velem munkám során, és elhatározza, hogy a végső szakaszban eleget tesz a szándékaimnak, hogy a földön élő emberek az angyalokhoz hasonlóan behódoljanak Nekem, és ne akarjanak szembeszegülni Velem, és ne tegyenek semmit, ami elárul Engem. Ez az Én munkám dinamikája az egész világegyetemben” (Az Ige, I. kötet – Isten megjelenése és munkája. Isten szavai az egész világegyetemhez, 29. fejezet). Isten szavainak olvasása után megértettem, hogy a nagy vörös sárkány Isten munkájának szolgáló alanya. Isten a nagy vörös sárkány üldözését arra használja, hogy mindenféle ember felfedését szolgálja. Felfedi, hogy ki konkoly és ki búza. Azok az emberek, akik igazán hisznek Istenben és akiknek igaz hitük van Istenben, képesek kitartani a kötelességük végzése mellett, függetlenül attól, hogy milyen környezettel néznek szembe, vagy mennyire veszélyes a környezetük. Azok az emberek, akik nem hisznek igazán Istenben, bátortalanok lesznek és meghátrálnak, ha letartóztatással és üldözéssel szembesülnek. Láttam, hogy amikor veszélyes környezettel szembesültem, a bátortalanság és a félelem miatt még a kötelességemet sem akartam végezni, és állandóan el akartam rejtőzni. Az egyetlen dolog, amit figyelembe vettem, a személyes biztonságom volt. Egyáltalán nem vettem figyelembe a gyülekezet munkáját. Még felületes is voltam az újonnan érkezők öntözésekor. A viselkedésem nem Isten elárulása volt? Ha így folytatom, nem lennék konkoly, akit kigyomlálnak?

Még többet olvastam Isten szavaiból: „Akármilyen »mérhetetlenül hatalmas erejű« is a Sátán, akármilyen arcátlan és nagyravágyó is, akármilyen nagy is a károkozási képessége, akármilyen széles körűek is a képességei az ember megrontására és elcsábítására, akármilyen ravaszak is a trükkjei és cselszövései az ember megfélemlítésére, akármilyen változatos formában is létezik, soha nem volt képes megteremteni egy árva élőlényt sem, soha nem volt képes törvényeket vagy szabályokat lefektetni minden dolog létezése számára, és soha nem volt képes uralkodni és szuverenitást gyakorolni egyetlen dolog fölött sem, legyen az akár élő, akár élettelen. A világegyetemben és az égbolton nincs egyetlen olyan személy vagy tárgy sem, akit vagy amelyet ő hívott volna életre, vagy neki köszönhetné a létét, nincs egyetlen személy vagy tárgy sem, amely fölött ő uralkodna vagy gyakorolna szuverenitást. Épp ellenkezőleg, a Sátánnak nemcsak hogy Isten uralma alatt kell léteznie, hanem ráadásul még engedelmeskednie is kell Isten minden parancsának és utasításának. Isten engedélye nélkül a Sátán akár csak egy csepp vizet vagy egy homokszemet sem tud egykönnyen megérinteni a földön; Isten engedélye nélkül a Sátán még a földön a hangyákat sem zaklathatja, nemhogy az Isten által teremtett emberiséget” (Az Ige, II. kötet – Isten megismeréséről. Isten Maga, az egyedülálló I.). Isten szavainak olvasása után megértettem, hogy minden dolog és esemény Isten kezében van. Bármennyire féktelen is a Sátán, nem mer önkényesen cselekedni Isten engedélye nélkül. Jób tapasztalatára gondoltam. Amikor a Sátán fogadást kötött Istennel, Isten nem engedte meg a Sátánnak, hogy elvegye Jób életét, így a Sátán nem mert úgy cselekedni. Az Isten által megengedett keretek között cselekszik, és egy hajszálnyival sem meri ezt túllépni. Láttam, hogy nem értettem Isten szuverenitását. Állandóan úgy éreztem, hogy nem tartóztatnak le, ha otthon rejtőzködöm, miközben ha odakint járva dolgozom, akkor a letartóztatást kockáztatom. Amikor egy nap több levelet kellett kézbesítenem, vagy el kellett mennem öntözni az újonnan érkezőket, ellenállást éreztem a szívemben. Úgy éreztem, hogy azzal, hogy mindig ezt csinálom, fennáll a veszélye, hogy a rendőrség megfigyel, majd letartóztat. Isten szavainak olvasása után megértettem, hogy bár mindennap mindenféle térfigyelő kamerák tekintete alatt haladok el, a rendőrség nem tudna letartóztatni Isten engedélye nélkül. Eszembe jutott egy nővér tapasztalata. A rendőrök megállították egy ellenőrzőponton, és le akarták tartóztatni. Úgy tűnt, nincs mód a menekülésre, de ő simán átcsúszott a szemük előtt. Sok éve hittem Istenben, de nem volt valós megértésem Isten mindenhatóságáról, szuverenitásáról és tekintélyéről. Amikor veszélyes helyzettel szembesültem, ki akartam térni és el akartam rejtőzni, hogy megóvjam magam, mint egy teknős, aki visszahúzódik a páncéljába. Túl kevés hitem volt! Ahogy Isten szavain töprengtem, az állapotom valamelyest javult. Később, amikor újra leveleket kézbesítettem, nem féltem annyira. Csak a lehető leggyorsabban kézbesíteni akartam a leveleket, hogy a gyülekezet munkája ne szenvedjen késedelmet. Amikor félénk gondolataim támadtak, miközben az újonnan érkezőket mentem öntözni, tudatosan imádkoztam Istenhez, és kértem Istent, óvja meg a szívemet, hogy lecsendesedhessen. Szívemben Isten szavainak átgondolására összpontosítottam, és a beszélgetésem során ötvöztem azokat az újonnan érkezők problémáival. Az újonnan érkezők mind azt mondták, hogy épültek az összejövetelekből; újra képesek voltak rendszeresen összegyűlni.

Később elgondolkodtam magamon. Miért csak a saját biztonságommal foglalkoztam mindig, amint veszélyes helyzettel szembesültem? Isten ezen szavait olvastam: „A kontinentális Kína környezetében lehetséges vajon elkerülni a kockázatvállalást, valamint biztosítani, hogy semmi rossz ne történjen, mialatt az ember a kötelességét végzi? Még a legelővigyázatosabb ember sem garantálhatja azt. Az elővigyázatosság azonban szükséges. Ha az ember előre jól felkészült, az egy kicsit javít a dolgokon és segíthet a veszteségek lehető legkisebbre csökkentésében, ha valami tényleg balul üt ki. Ha egyáltalán nincs előkészület, a veszteségek jelentősek lesznek. Világosan látjátok a különbséget e két helyzet között? Ezért akár összejövetelekről, akár bármiféle kötelesség végzéséről van szó, a legjobb az elővigyázatosság, és szükség van néhány megelőző intézkedésre. Amikor egy hűséges ember végzi a kötelességét, egy kicsit átfogóbban és alaposabban tud gondolkodni. A tőle telhető legjobban akarja intézni ezeket a dolgokat, hogy ha valami rosszul sül el, a lehető legkisebb legyen a veszteség. Úgy érzi, hogy ezt az eredményt kell elérnie. Az olyan ember, akiből hiányzik a hűség, nem törődik ezekkel a dolgokkal. Úgy gondolja, hogy ezek nem számítanak, és nem kezeli őket felelősségeként, illetve kötelességeként. Ha valami balul üt ki, egyáltalán nem érzi úgy, hogy hibáztatnia kellene magát. Ez a hűség hiányának megnyilvánulása. Az antikrisztusok nem tanúsítanak hűséget Isten iránt. Amikor munkát osztanak rájuk, egész boldogan elfogadják és tesznek pár szép nyilatkozatot, amikor azonban veszély közeleg, ők futnak el a leggyorsabban; ők az elsők, akik futnak, az elsők, akik menekülnek. Ez azt mutatja, hogy az önzőségük és a hitványságuk különösen súlyos. Egyáltalán nincs bennük felelősségérzet és hűség. Amikor problémával szembesülnek, csak azt tudják, hogyan kell menekülni és hogyan kell elbújni, csak a saját védelmükre gondolnak, a feladataikat és a kötelességeiket soha nem mérlegelve. A saját személyes biztonságuk miatt az antikrisztusok folyamatosan megmutatják önző és hitvány természetüket. Nem helyezik előtérbe Isten házának munkáját és a saját kötelességeiket, Isten házának érdekeit pedig még ennél is kevésbé teszik az első helyre. Ehelyett a saját biztonságuk az első” (Az Ige, IV. kötet – Az antikrisztusok leleplezése. Kilencedik tétel (Második rész)). Isten szavai leleplezik, hogy az antikrisztusok mennyire önzőek és aljasok. Bármivel is néznek szembe, csak a személyes hasznukat veszik figyelembe. Különösen, amikor veszélyes környezettel szembesülnek, amint a veszély legkisebb jele mutatkozik, elsőként a személyes biztonságukkal törődnek. Egyáltalán nem veszik figyelembe, hogy a gyülekezet munkája sérül-e. Láttam, hogy az általam feltárt beállítottság ugyanaz, mint egy antikrisztusé. Ezúttal sok testvért tartóztattak le. Az volt az első dolog, amire gondoltam, hogy kapcsolatban álltam a letartóztatott emberekkel, így a biztonságom potenciális veszélyben van. Amikor a vezetők úgy rendezték, hogy leveleket kézbesítsek, féltem, hogy letartóztat és agyonver a rendőrség. Akkor a jövőben nem lenne jó kimenetelem és rendeltetési helyem. Úgy éreztem, hogy ezt a kötelességet végezve halálos veszélybe sodrom magam: túl sok kockázattal járt. Ezért vissza akartam utasítani ezt a kötelességet. Később, bár külsőleg úgy tűnt, hogy alávetem magam, kényszerítettem magam rá. Amint a veszély legkisebb jele mutatkozott, bátortalan és ijedt lettem, és mindig el akartam rejtőzni. Teljesen tisztában voltam vele, hogy az újonnan érkezők öntözése a kötelességem része. Azonban a bátortlanság és félelem miatt nem tudtam lecsendesíteni a szívemet, és nem tudtam összejövetelt tartani az újonnan érkezőkkel. Ez azt jelentette, hogy az újonnan érkezők problémái nem oldódtak meg, és ők negativitásban éltek, nem voltak hajlandóak részt venni az összejöveteleken. Minden alkalommal a saját biztonságomra gondoltam, és arra, hogyan óvjam meg magam. Félretettem a gyülekezet munkáját és a testvéreim életbe való belépését. Tényleg nem volt emberi mivoltom! Olyan önző és aljas voltam! Szívem mélyéből bűnbánatot éreztem. Hajlandó voltam elengedni a személyes érdekeimet, és jól végezni a kötelességemet, akár letartóztatnak, akár nem. Amikor erre gondoltam, a szívem sokkal nyugodtabb lett.

Később folyamatosan híreket hallottam arról, hogy testvéreket tartóztatnak le, és a szívem újra összeszorult. Az egyik letartóztatott testvér ismert több összejöveteli helyet. Néhány nappal korábban még el is kísértem egy összejöveteli helyre, és nem voltam biztos benne, hogy láttak-e és követtek-e. Úgy éreztem, bármikor letartóztathatnak. Ha letartóztatnának, akkor még ha nem is vernének agyon, a börtönben meghalnék betegen. Ahogy erre gondoltam, egyre jobban féltem, és újra el akartam rejtőzni. De aztán egy másik gondolatom támadt: „Ha elmegyek, mi lesz az itteni munkával? Nem élhetek önző és aljas módon, mint egy antikrisztus. Nem hagyhatom figyelmen kívül a gülekezet munkáját, hogy megóvjam magam.” Bár kívülről nézve végeztem a kötelességemet, a szívemben még mindig bátortalan és ijedt voltam. Egyszer a lelki áhítatom során Isten ezen szavait olvastam: „A szárazföldi Kínában Isten választott népe mind megtapasztalta a nagy vörös sárkány elnyomását és letartóztatásait, és megtapasztalt néhány kísértést is. Nem számít, hányszor voltak gyengék és hányszor vallottak kudarcot, mindazok, akik képesek az igazságra törekedni, fokozatosan nőttek érettségükben, és megtörtént az életbe való belépésük. Ha újra találkoznak a múltban tapasztalt környezetekkel és kísértésekkel, lesz némi hitük. Ha egy nap a tapasztalatuk révén eljutnak oda, hogy már nem félnek a haláltól, és világosan látják, hogy az emberek élete és halála valóban Isten kezében van, valamint Isten által vezényelt és elrendezett, ez nem azt jelenti-e, hogy a hitük nagyobb lett? Éppen úgy, mint az Ószövetség korában – miért nem haraptak bele az oroszlánok Dánielbe, amikor az oroszlánok barlangjába vetették? Azért, mert hitt abban, hogy Isten nem engedi, hogy megharapják az oroszlánok. Mit gondolt tehát Dániel a szívében? Nem panaszkodott Istenre. A szívében azt mondta: »Isten az oroszlánok barlangjába vetett engem. Én és az oroszlánok egyaránt teremtmények vagyunk. Ha Isten engedi, hogy megegyenek, akkor itt az idő, hogy meghaljak. Ha Isten nem engedi, az oroszlánok nem fognak megenni engem. Ez azt bizonyítja, hogy továbbra is Isten kezében kell élnem, és hogy az életem még nem ért véget – és nem kell meghalnom. Ezt a Teremtő határozza meg.« Amikor Dániel szembesült ezzel a helyzettel, először is nem tagadta meg Isten nevét; másodszor nem volt gyanakvó azzal szemben, amit Isten tett, nem ítélkezett erről, nem ítélte el ezt, nem lázadt ellene, és képes volt alávetni magát Isten elrendezéseinek. Ezzel legyőzte és megalázta a Sátánt. Mik voltak tehát Dániel cselekedetei és megnyilvánulásai? Bizonyságtétel voltak. Csak akkor fogsz ilyen próbatételekkel szembesülni, ha már rendelkezel ilyen érettséggel. Vagyis ha Isten az oroszlánok barlangjába helyez is, nem félsz, és az oroszlánok nem mernek megenni téged, akkor ez azt bizonyítja, hogy igaz hited van, és hogy elindultál a tökéletessé válás útján. Az élet növekedése pontosan ilyen. Amikor az oroszlánok barlangjába vetnek valakit, az is egy próbatétel, éppúgy, mint Jób hatalmas vagyonának elvétele. Mi volt Jób megnyilvánulása? (Alávetettség.) Miért volt képes alávetni magát? Azért, mert Jóbnak nem voltak kétségei azzal kapcsolatban, amit Isten tett. Akár jutalmazott Isten, akár elvett, az Jóbnak megfelelt. Még ha Isten az egyik nap adni akar, és másnap elveszi, Jób akkor is aláveti magát. Bárhogyan is cselekedett Isten, az megfelelt Jób számára; képes volt hagyni, hogy Isten úgy vezényeljen, ahogyan Ő akart, és képes volt alávetni magát Istennek. Jób összeegyeztethető volt Istennel. Nem számított, hogy Isten hogyan cselekedett, még ha Isten játszott is vele, akkor is alá tudta vetni magát. ... Az igaz hit magában foglalja a valódi alávetettséget, a valódi alávetettség pedig igaz hitet szül. Ha igaz hited van, és képes vagy elérni a valódi alávetettséget, akkor milyen próbatétel győzhet le téged? Milyen környezet győzhet le téged? Egyik sem győzhet le téged. Még ha az oroszlánok barlangjába vetnek is, az oroszlánok nem mernek majd megenni téged. Hát nem jó dolog ez? (De igen.)” (Isten közlése). Isten szavai megértették velem, hogy ha valaki Kínában, egy ateista országban hisz Istenben, nem kerülheti el a letartóztatást és az üldöztetést. De bármilyen veszélyes is a környezet, ha képes vagy kockáztatni az életedet, nem félve a haláltól, az az őszinte hit Istenben. Mint például Dániel esete. Ő hitt Isten szuverenitásában, és hite volt Istenben. Amikor az oroszlánok vermébe vetették, nem panaszkodott Istennek. Akár élt, akár meghalt, kiszolgáltatta magát Isten vezénylésének. Isten azért engedte meg, hogy megtapasztaljuk ezt az üldöztetést és nyomorúságot, hogy ezáltal az Istenbe vetett igaz hitünk tökéletességre jusson. Olyannak kell lennem, mint Dániel, és Isten kezébe kell helyeznem az életemet vagy halálomat. Ha Isten megengedi, hogy letartóztasson a rendőrség, akkor alávetem magam Isten elrendezéseinek. Ha Isten nem engedi meg, hogy letartóztassanak, akkor kész vagyok jól végezni a kötelességemet.

Később hallottam egy gyülekezeti éneket, ami nagyon megérintett.

Krisztust követve mindhalálig soha nem fordulok vissza

Az utolsó napok Emberfia kifejezi az igazságot, számtalan szívet felébresztve. Látom, hogy Isten szavai mind az igazság, ezért követem Őt. A Sátán, a nagy vörös sárkány eszeveszetten elnyomja és letartóztatja Isten választott népét. Akik követik Krisztust és végzik a kötelességüket, az életüket kockáztatva teszik ezt. Egy nap talán letartóztatnak és üldözni fognak, mert tanúságot teszek Isten mellett. A szívemben világosan értem, hogy ez az igazságosságért való üldöztetés. Egy nap talán letartóztatnak és bebörtönöznek az evangélium hirdetéséért. Ez olyan szenvedés, amelyet Isten rendelt el azok számára, akik követik Őt. Nem tudom, meddig járhatok még az evangélium hirdetésének ezen az útján, de amíg élek, népszerűsíteni fogom Isten szavait, és tanúságot teszek Krisztus mellett. Csak azért áldozom fel magam, hogy az igazságra törekedjek, és teljesítsem Isten megbízatását. Ebben az életben Krisztust követni és tanúságot tenni Mellette büszkeséggel tölti el a szívemet. Még ha nem is láthatom a napot, amikor a királyság megvalósul, elég az, hogy ma képes vagyok bizonyságot tenni, és megalázni a Sátánt. Isten velem van az üldöztetésben és a nyomorúságban; Ő az én támaszom. Talán az életem úgy tűnik el, mint egy múló tűzijáték, de mártírhalált halni Istenért annyit tesz, mint zengő bizonyságot tenni. Felajánlottam csekély erőmet a királyság evangéliumának terjesztésére. Nincsenek panaszaim, és nem bánok semmit. Mivel képes vagyok bizonyságot tenni Istenről, az életem nem volt hiábavaló. Ez Isten elrendelése, és én dicséretet és hálát zengek Neki.

[...]

(Kövesd a Bárányt és énekelj új énekeket)

Újra és újra meghallgattam ezt a dalt. Inspirált, de szégyelltem is magam. A testvéreim készek voltak feláldozni az életüket, hogy hirdessék az evangéliumot, és bizonyságot tegyenek Isten mellett. Még ha mártírhalált is kellett volna halniuk, szilárdan megálltak volna bizonyságtételükben. Ezzel szemben én csak néhány lehetséges fenyegetéssel néztem szembe a biztonságomat illetően – szó sem volt az életem feláldozásáról. De még így is annyira megijedtem, hogy nem akartam többé végezni a kötelességeimet. Semmi sem voltam ezekhez a testvérekhez képest. Túlságosan féltettem a saját életemet! A Kegyelem Kora tanítványaira gondoltam, akik annyi üldöztetést szenvedtek el, hogy bizonyságot tegyenek az Úr Jézus munkájáról. Azonban soha nem hagyták abba az evangélium hirdetését és az Isten melletti bizonyságtételt azért, mert féltek a haláltól. Végül mártírhalált haltak Istenért. Bár hús-vér testük meghalt, lelkük nem halt meg; más módon éltek tovább. Bizonyságtételük elnyerte Isten jóváhagyását, haláluk pedig értékes és jelentőségteljes volt. Ezzel szemben azok az emberek, akik bátortalanok, ijedtek voltak, és akik csak a saját életük mentésével törődtek, júdássá váltak és elárulták Istent, hogy megóvják a saját életüket. Bár egy ideig tovább éltek, szellemük, lelkük és testük végül örökre elpusztult. Miután ezt megértettem, többé nem voltam bátortalan, és nem korlátozott a halál. Ha egy nap tényleg letartóztatnának, az egy olyan bizonyságtétel lenne, amit tennem kell. Inkább meghalnék, minthogy júdássá váljak, és eláruljam Istent. Eszembe jutott egy részlet Isten szavaiból: „Nem számít, mit kér tőled Isten, csak minden erődet bele kell adnod, és remélem, meg fogod mutatni az Isten iránti odaadásodat Őelőtte ezekben az utolsó napokban. Amíg látod Isten elégedett mosolyát, amint trónján ül, még ha ez a pillanat a halálod kijelölt időpontja is, nevetned és mosolyognod kell, miközben lehunyod a szemed” (Az Ige, I. kötet – Isten megjelenése és munkája. Az „Isten szavai az egész világegyetemhez” című rész misztériumainak kinyilatkoztatásai 41. fejezet). Bármilyen helyzettel is nézek szembe, teremtett lény vagyok, és jól kell végeznem a kötelességemet. Követnem kell Istent, és jól kell végeznem a kötelességemet, még akkor is, ha az életemet adom érte. Később normálisan végeztem a kötelességemet. Sietve értesítettem a vendéglátó családokat, akiknél a letartóztatott testvér járt, hogy elköltözhessenek. Emiatt egyetlen más testvér sem keveredett bajba. Amikor néhány testvér rossz állapotban volt, mert féltek a letartóztatástól, megkerestem őket, és beszélgettem velük. Ahogy egyre többen fogadták el Isten utolsó napokbeli munkáját, a vezetők megkértek, hogy öntözzem ezeket az újonnan érkezőket. Aktívan együttműködtem.

Ezen a tapasztalaton keresztül némi megértést nyertem Isten tekintélyéről, valamint saját önző és aljas sátáni természetemről. Szívem mélyéből köszönöm Mindenható Istennek!


46. Az az igazi barát, aki a hibáidat is nyíltan kimondja

2023-ban Je Hszünnel együtt végeztem szövegalapú kötelességeket. Je Hszün hatékonyabb nálam, és a munkaképessége is jobb, mint az enyém. Általában, ha bármilyen rossz állapotba kerültem, Isten szavaival vállalt közösséget velem, hogy segítsen nekem. Nagyon jól kijöttünk egymással. 2024 februárjában egy összejövetel során Je Hszün Isten szavait felhasználva próbálta megérteni saját arrogáns beállítottságát, de a megértése nagyon általános volt. Miután befejezte, Lan Hszin rámutatott Je Hszün néhány arrogáns és másokat korlátozó viselkedésére, amelyet a kötelessége végzése közben tanúsított. Azt mondta, hogy általában, amikor Je Hszün rámutatott a problémáira, a hangjában volt némi megvetés, ami nagyon korlátozta őt. Volt, amikor úgy érezte, hogy a képessége gyenge, és nem elég jó a kötelességhez, mire Je Hszün megvetően azt mondta neki, hogy mondjon le, ha nem tudja megcsinálni, amitől ő nagyon negatív lett. Miközben Lan Hszin beszélt, Je Hszün arca lassan elkomorult. Amikor Lan Hszin befejezte a közösségvállalását, Je Hszün sírva mondta, hogy korlátozott másokat és gonoszat tett, és a hangulata levert volt. Azt gondoltam, hogy Je Hszün nem fogadta el teljesen a problémákat, amelyeket Lan Hszin felvetett, de aztán arra is gondoltam, hogy Je Hszün sokat ad a látszatra, így normális, hogy nem tudta azonnal elfogadni, amikor Lan Hszin rámutatott a hibáira. Egy kis idő múlva biztosan jobban lesz, ezért nem szóltam többet. Evés közben Lan Hszin többször is megpróbált beszélgetni Je Hszünnel, de Je Hszün tudomást sem vett róla. A hangulat kissé kínos volt. Je Hszün és én egy irodában dolgoztunk, és ebéd után Lan Hszin bejött az irodánkba, hogy segítsen nekem a számítógéppel. Je Hszün ekkor kiment, mintha szándékosan kerülné Lan Hszint. Korábban ő és Lan Hszin gyakran beszélgettek és nevettek együtt, de most mintha egy másik ember lett volna. Rájöttem, hogy Je Hszün neheztel Lan Hszinre. Meg akartam kérdezni az állapotáról, és rámutatni, hogy ez a hozzáállása azt jelenti, hogy nem fogadja el az igazságot, és ez korlátozni fogja az embereket. De aztán meggondoltam magam: „Lan Hszin épp most mutatott rá a hibáira, de ő még nem igazította helyre az állapotát. Ha én is kritizálom most, nem lesz még negatívabb? Ha később rossz véleménnyel lesz rólam, és nem vesz rólam tudomást, mit fogok tenni? Egy irodában vagyunk, lépten-nyomon látjuk egymást. Ha a kapcsolatunk fagyossá válik, nagyon nehéz lesz kijönnünk egymással a jövőben. Később, ha bármilyen rossz állapotba kerülök, vagy problémáim lesznek a munkámban, mit fogok tenni, ha nem segít nekem? Nem fogom így lejáratni magam?” Amikor erre gondoltam, nem mondtam ki a szavakat, amelyek már a nyelvem hegyén voltak. Azonban tisztán láttam, hogy Je Hszün állapota nem jó, és lelkiismeret-furdalást éreztem, amiért nem vállaltam erről közösséget vele. Így hát összeszedtem a bátorságomat, és megkérdeztem: „Úgy tűnik, nem vagy túl jó állapotban. Azért, mert a problémákat, amelyeket Lan Hszin felvetett, nehéz azonnal elfogadni? Ha vannak gondolataid, megnyílhatsz és közösséget vállalhatsz róluk. Ne tartsd magadban!” Je Hszün halkan azt mondta: „Jól vagyok. Éppen emésztem”, majd nem szólt többet. Látva, hogy nem akar megnyílni és közösséget vállalni, hirtelen nem tudtam, mit mondjak. Aggódtam, hogy ha többet mondok, az ellenszenvet vált ki belőle, és rossz véleménnyel lesz rólam. Ezért csak néhány bátorító szót szóltam, és sietősen befejeztem a beszélgetést.

Ezután Je Hszün két napig csak evett és dolgozott, lehajtott fejjel. Alapvetően egyáltalán nem beszélt, kivéve, ha kérdeztünk tőle valamit, akkor mondott pár szót. Korábban, valahányszor olyan problémák voltak a munkánkban, amelyeket nem láttam át, Je Hszün proaktívan kifejezte a véleményét, és adott néhány javaslatot. Ha a munkával kapcsolatos leveleimben voltak olyan részek, ahol a közösségvállalásom nem volt világos, segített jobbá tenni őket. Azonban ezen a két napon Je Hszün még a munkánk során felmerülő problémákról sem vállalt közösséget. Fel akartam hozni őket, hogy megbeszéljük, de amikor láttam, hogy Je Hszün nincs jó hangulatban, azt gondoltam, hogy nehéz lenne eredményt elérni a munka megbeszélésével, ezért nem említettem őket. Ennek eredményeként a munka kárt szenvedett. Ezután le akartam leplezni Je Hszün viselkedését, hogy tudatára ébredjen, mi vele a probléma. De aztán arra gondoltam, hogy Lan Hszin csak röviden említette meg az arrogáns beállítottságát, és Je Hszün állapota ennek következtében lett ilyen rossz. Ha én ismét megemlítem, hogy nem fogadja el az igazságot, akkor nem válik előítéletessé irántam, és nem úgy fogja végezni a kötelességét, hogy fal lesz közöttünk? Mennyire lenne akkor nehéz kijönnünk egymással? Ezért tapintatosan azt mondtam Je Hszünnek: „Ha vannak gondolataid, beszélhetsz róluk. Ha továbbra is így hallgatsz, korlátozni fogod az embereket. Isten azért rendezte el ezt a környezetet, hogy elgondolkodjunk saját romlott beállítottságunkon. Ez hasznos az életbe való belépésünkhöz.” Ő halkan azt mondta: „Lassan emésztem. Jól vagyok. Jobb ez így. Ha a jövőben kevesebbet beszélek, nem fogom korlátozni az embereket.” Amikor láttam, hogy Je Hszün még mindig sértődötten beszél, újra habozni kezdtem. „Ha rámutatok arra, milyen problémák vannak vele, és nem fogadja el őket, akkor engem is figyelmen kívül fog hagyni? Hagyjuk, inkább megvárom, amíg hajlandó lesz megnyílni és beszélni róla.” Később, amikor együtt tárgyaltuk meg a munkát, Je Hszün még mindig nem sokat beszélt. Lan Hszin látta, hogyan viselkedik Je Hszün, és nem igazán tudta, mit tegyen. Úgy érezte, hogy ez az ő hibája, és nagyon vádolta magát. Az állapota is kissé csüggedt volt. Azokon a napokon csak ez a dolog járt a fejemben. Még a kötelességem végzése közben sem tudtam lecsendesíteni a szívemet. Imádkoztam Istenhez, és elmondtam Neki az állapotomat, hogy vezessen el engem önmagam megismerésére.

Később Isten ezen szavait olvastam: „A legtöbb ember akar törekedni az igazságra és akarja gyakorolni azt, ám legtöbbször csak az elhatározás és a vágy van meg bennük erre; az igazság nem vált az életükké. Ennek eredményeként, amikor gonosz erőkre akadnak vagy gonosztetteket elkövető gonosz emberekkel és rossz emberekkel találkoznak, illetve amikor az alapelveket sértő módon cselekvő – ezáltal a gyülekezet munkáját zavaró és Isten kiválasztottainak ártó – hamis vezetőkkel és antikrisztusokkal találkoznak, elveszítik a bátorságukat, hogy kiálljanak és felszólaljanak. Mit jelent az, amikor nincs bátorságod? Azt jelenti, hogy félénk vagy és nem tudod kifejezni, amit szeretnél? Vagy arról van szó, hogy nem érted alaposan a helyzetet, ezért nincs meg a magabiztosságod, hogy felszólalj? Egyik sem; ez elsősorban a romlott beállítottságok általi korlátozás eredménye. Az általad felfedett romlott beállítottságok egyike egy csalárd beállítottság; amikor valami történik veled, a saját érdekeidre gondolsz elsőként, elsőként a következményeket veszed fontolóra, hogy azok vajon előnyösek lesznek-e számodra. Ez egy csalárd beállítottság, nemde? Egy másik az önző és alantas beállítottság. Arra gondolsz: »Mi közöm nekem ahhoz, ha Isten házának érdekei sérülnek? Nem vagyok vezető, miért kellene, hogy érdekeljen? Semmi köze hozzám. Nem az én felelősségem.« Az efféle gondolatok és szavak nem olyasmik, amiket tudatosan gondolsz, hanem a tudatalattid termékei – ez a romlott beállítottság nyilvánul meg, amikor az emberek egy problémával találkoznak. Az ehhez hasonló romlott beállítottságok irányítják a gondolkodásmódodat, megkötözik a kezedet és a lábadat, és szabályozzák, hogy mit mondasz. A szíved mélyén ki akarsz állni és beszélni akarsz, de kétségeid vannak, és még ha fel is szólalsz, kerülgeted a forró kását és hagysz magadnak kibúvót, illetve köntörfalazol és nem mondod el az igazat. Azoknak, akik tisztán látnak, ez világos; valójában a szíved mélyén tudod, hogy nem mondtál el mindent, amit kellett volna, hogy amit mondtál, az nem ért el hatást, hogy pusztán ímmel-ámmal cselekedtél, és hogy a probléma nem oldódott meg. Nem teljesítetted a felelősségedet, mégis nyíltan mondod, hogy teljesítetted a felelősségedet, vagy hogy nem volt számodra világos, ami történt. Igaz ez? És ez az, amit valójában gondolsz? Akkor tehát nem teljességgel a sátáni beállítottságod irányít? Még ha az általad mondottak egy része összhangban áll is a tényekkel, a legfontosabb pontokon és a lényeges ügyekben hazudsz és becsapod az embereket, ami azt bizonyítja, hogy olyasvalaki vagy, aki hazudik és aki a sátáni beállítottsága szerint él” (Az Ige, III. kötet – Az utolsó napok Krisztusának beszédei. Harmadik rész). Isten leleplezi, hogy az emberek sokszor hajlandóak gyakorolni az igazságot, de mivel önző és csalárd romlott beállítottságuk uralkodik rajtuk, túl sokat foglalkoznak a saját érdekeikkel, és bár tisztán látják a testvéreikkel fennálló problémákat, nem mernek rámutatni azokra és leleplezni azokat. Még ha rá is mutatnak azokra, kerülő úton teszik, a felét elhallgatva, és nem veszik figyelembe Isten házának érdekeit. Én pontosan ebben az állapotban voltam. Láttam, hogy Je Hszün nem fogadta el Lan Hszin útmutatását, és figyelmen kívül hagyta, amikor az beszélt hozzá, ami korlátozta Lan Hszint. Időben kellett volna közösséget vállalnom vele és segítenem. Azonban aggódtam, hogy ha abban a pillanatban rámutatok, hogy nem fogadja el az igazságot, akkor nem fogadja el azonnal, és rossz véleménnyel lesz rólam, és így később nem segít nekem, ha nehézségeim adódnak. Ezért csak tapintatosan kérdeztem az állapotáról. Amikor láttam, hogy nem hajlandó megnyílni, újra aggódni kezdtem, hogy ha leleplezem a vele kapcsolatos problémákat, az ellenszenvet vált ki belőle irántam, és így nem mondtam ki a szavakat, amelyek már a nyelvem hegyén voltak. Később Je Hszün állapota még mindig nem fordult jóra. Több napon keresztül nem sokat beszélt velünk, és nem tudtunk normálisan kommunikálni a munkáról, se megbeszélni azt. A munka megvalósításában sem tudtunk jó eredményeket elérni. Tisztán láttam, mik a problémák Je Hszünnel, de nem mertem leleplezni őket, mert magamat akartam óvni. Végignéztem, ahogy Lan Hszin állapota és a gyülekezet munkája megsínyli ezt. A szívemben csak a saját érdekeim voltak. Egyáltalán nem védtem a gyülekezet munkáját. Túl csalárd és önző voltam!

Később elolvastam Isten szavait, és némi megértést nyertem arról, hogy annak, hogy képtelen voltam gyakorolni az igazságot, mi a gyökere. Mindenható Isten azt mondja: „A világi ügyekre vonatkozó filozófiák egyik tétele így szól: »A hosszú és jó barátság titka, hogy ne tedd szóvá a barátaid hibáit.« Ez azt jelenti, hogy ennek a jó barátságnak a fenntartása érdekében az embernek hallgatnia kell a barátja problémáiról, még akkor is, ha világosan látja őket. Betartja azokat az elveket, miszerint nem üt arcul másokat, és nem kritizálja a hiányosságaikat. Megtévesztik egymást, rejtőzködnek egymás elől és cselt szőnek egymás ellen. Bár kristálytisztán tudják, miféle ember a másik, nem mondják ki nyíltan, hanem ravasz módszereket használnak, hogy megőrizzék a kapcsolatukat. Miért akarna valaki ilyen kapcsolatokat megőrizni? Ez arról szól, hogy az ember nem akar ellenségeket szerezni ebben a társadalomban, a csoportján belül, ez ugyanis azt jelentené, hogy gyakran sodorja magát veszélyes helyzetekbe. Annak tudatában, hogy miután valakinek a hiányosságait szóvá tetted, vagy megbántottad az illetőt, az az ellenséged lesz és ártani fog neked, és nem akarván ilyen helyzetbe hozni magadat, a világi ügyekre vonatkozó filozófiáknak azt a tételét alkalmazod, amely így szól: »Ha megütsz másokat, ne az arcukat üsd; ha kritizálsz másokat, ne a hiányosságaikat kritizáld.« Ennek fényében, ha két ember ilyen kapcsolatban van egymással, azok igazi barátoknak tekinthetők? (Nem.) Nem igazi barátok, még kevésbé egymás bizalmasai. Akkor hát pontosan miféle kapcsolat is ez? Nem egy alapvető társas kapcsolat? (De.) Az ilyen társas kapcsolatokban az emberek nem bocsátkozhatnak bizalmas beszélgetésekbe, sem mély kapcsolatuk nem lehet, és nem beszélhetnek bármiről, amiről csak szeretnének. Nem mondhatják ki hangosan, ami a szívükben rejlik, vagy hogy milyen problémákat látnak másokban, vagy azokat a szavakat, amelyek másoknak hasznára lennének. Ehelyett kiválogatják a kedves mondanivalókat, hogy megtartsák mások jóindulatát. Nem merik kimondani az igazságot vagy betartani az alapelveket, így megakadályozva, hogy ellenséges gondolatokat ébresszenek másokban magukkal szemben. Amikor az emberre senki nem jelent fenyegetést, az illető nem él viszonylagos békében és nyugalomban? Nem ez az emberek célja, amikor ezt a mondást népszerűsítik: »Ha megütsz másokat, ne az arcukat üsd; ha kritizálsz másokat, ne a hiányosságaikat kritizáld«? (De.) Világos, hogy ez a túlélésnek egy elvetemült, csalárd módja, egy kis óvakodással, amelynek a célja az önfenntartás. Ha így élnek, az embereknek nincsenek bizalmasaik, nincsenek közeli barátaik, akiknek a társaságában bármit mondhatnak, amit csak szeretnének. Az emberek között csak kölcsönös óvakodás, kölcsönös kihasználás és kölcsönös cselszövés létezik minden egyes emberrel szemben, azt kivéve a kapcsolatból, amire szükségük van. Nem így van? Alapvetően annak a mondásnak, hogy »ha megütsz másokat, ne az arcukat üsd; ha kritizálsz másokat, ne a hiányosságaikat kritizáld«, az a célja, hogy az ember ne sértsen meg másokat és ne szerezzen ellenségeket, hanem védje magát azzal, hogy nem bánt meg senkit. Ez egy technika és módszer, amit azért alkalmaz valaki, hogy ő maga ne sérüljön. Ha a lényegének ezt a többféle vetületét nézzük, akkor vajon az a követelmény az emberek erkölcsi magatartásával szemben, hogy »ha megütsz másokat, ne az arcukat üsd; ha kritizálsz másokat, ne a hiányosságaikat kritizáld«, nemes követelmény? Pozitív? (Nem.) Akkor mit tanít az embereknek? Hogy ne sérts meg senkit, ne bánts meg senkit, különben a végén te fogod megjárni; továbbá, hogy ne bízz senkiben. Ha megbántod bármelyik jó barátodat, a barátság csendben változni kezd. Közeli jó barátodból idegen vagy az ellenséged lesz. Milyen problémákat oldhat meg az, ha arra tanítják az embereket, hogy így cselekedjenek? Még ha azáltal, hogy így cselekszel, nem is szerzel ellenségeket, sőt, elveszítesz néhányat, ettől majd csodálnak és elfogadnak az emberek, és mindig megtartanak barátjukként? Ez teljesen megvalósítja az erkölcsi magatartás normáját? Ez a legjobb esetben sem több, mint a világi ügyekre vonatkozó filozófia. Ha valaki ehhez a kijelentéshez és gyakorlathoz tartja magát, az jó erkölcsi magatartásnak tekinthető? Egyáltalán nem” (Az Ige, VI. kötet – Az igazságra törekvésről. Mit jelent az igazságra törekedni? (8.)). Isten szavaiból láttam meg, hogy azért nem mertem közvetlenül rámutatni Je Hszün hibáira, mert a világi ügyekre vonatkozó sátáni filozófiák szerint éltem. Olyan maximákat fogadtam el, mint „a hosszú és jó barátság titka, hogy ne tedd szóvá a barátaid hibáit”, és „ha megütsz másokat, ne az arcukat üsd; ha kritizálsz másokat, ne a hiányosságaikat kritizáld”, mint saját hozzáállásomat a világi ügyekhez. Azt hittem, hogy ahhoz, hogy jól kijöjjünk az emberekkel, tekintettel kell lennünk rájuk, úgy kell beszélni, hogy könnyen elfogadják, és nem szabad megbántani őket, és csak így védheti meg az ember a kapcsolatait, és találhatja meg a helyét az emberek között. Amikor még nem hittem Istenben, ha valaki rosszat tett, nem mertem közvetlenül rámutatni. Még ha meg is említettem valamit, azt nagyon tapintatosan tettem, és így nagyon jól kijöttem a kollégáimmal. Miután elkezdtem hinni Istenben, továbbra is ezekre a világi ügyekre vonatkozó filozófiákra támaszkodtam, hogy kijöjjek a testvérekkel. Amikor láttam, hogy a testvérek olyan dolgokat tesznek, amelyek ellentétesek az alapelvekkel, és nem hasznosak a gyülekezet munkája szempontjából, nem mertem rámutatni, nehogy megzavarjam a harmonikus légkört. Ebben a konkrét esetben, amikor láttam, hogy Je Hszün nem fogadja el a problémákat, amelyeket Lan Hszin felvetett, és romlott beállítottságban élve akadályozza a kötelességeinket, közösséget kellett volna vállalnom vele, útmutatást kellett volna adnom neki, és segítenem kellett volna megérteni az igazság el nem fogadásának súlyos következményeit. Azonban féltem, hogy ez hatással lesz a kapcsolatunkra, és ezért csak kerülő úton kérdeztem az állapotáról, anélkül, hogy rámutattam volna a hibáira. Ennek eredményeként állandóan sértődött volt, és nem végezte rendesen a kötelességét, ezzel akadályozva a munkát. Rájöttem, hogy aki a világi ügyekre vonatkozó sátáni filozófiák szerint él, az egyáltalán nem őszinte vagy segítőkész az emberekkel szemben, és nem védi a gyülekezet munkáját. Ráadásul ez egyre csalárdabbá és önzőbbé tesz engem. Ezzel valóban ártok másoknak és magamnak is! Amikor azok, akikben valódi emberség van, látják, hogy testvéreik romlott beállítottságban élnek, szereteten alapulva közösséget vállalnak Isten szavairól, és segítenek a testvéreiknek megérteni saját romlott beállítottságukat. Én azonban csak azt vettem figyelembe, hogy Je Hszünnek rossz véleménye lesz-e rólam, és hogy nehezebb lesz-e kijönnünk a jövőben, miután rámutattam a hibáira. Csak arra gondoltam, hogyan óvjam meg magam. Egyáltalán nem vettem figyelembe a nővérem életbe való belépését és a gyülekezet munkáját. Rájöttem, hogy bár sok éve hittem Istenben, egy cseppet sem változtam. Nem volt normális emberi mivoltom, és valóban megvetést váltottam ki Istenből. Amikor ezt megértettem, a szívem tele volt önváddal és megbánással. Imádkoztam Istenhez is az állapotomról, hogy Ő vezessen el engem ahhoz, hogy képes legyek gyakorolni az igazságot.

Ezután megnéztem egy tapasztalati tanúságtételvideót. Két részletet idéztek benne Isten szavaiból, amelyek különösen hasznosak voltak számomra. Mindenható Isten azt mondja: „Az összehangoltság időnként türelmet és toleranciát jelent, de azt is jelenti, hogy meg kell állnod a helyed és ki kell tartanod az alapelvek mellett. Az összehangoltság nem azt jelenti, hogy a dolgok elsimítása érdekében kompromisszumot kötsz az alapelvek terén, vagy megpróbálsz »embereknek megfelelni vágyó« lenni, vagy ragaszkodni a mértékletesség ösvényéhez – és semmiképpen sem jelenti azt, hogy behízelegsz valakinek. Ezek alapelvek. Ha egyszer felfogtad ezeket az alapelveket, akkor anélkül, hogy észrevennéd, Isten szándékainak megfelelően fogsz beszélni és cselekedni, és meg fogod élni az igazság valóságát, és ily módon könnyű elérni az egységet. Isten házában, ha az emberek a világi ügyekre vonatkozó filozófiáik szerint élnek, és ha saját elképzeléseikre, hajlamaikra, vágyaikra, önző indítékaikra, saját adottságaikra és okosságukra hagyatkoznak, hogy kijöjjenek egymással, akkor így nem lehet Isten előtt élni, és képtelenek az egység elérésére. Miért van ez? Ennek az az oka, hogy amikor az emberek sátáni beállítottság szerint élnek, nem tudnak egységet elérni” (Az Ige, III. kötet – Az utolsó napok Krisztusának beszédei. Az összehangolt együttműködésről). „Ha egy kényszeres megfelelő szándékával és perspektívájával rendelkezel, akkor semmiben sem fogod az igazságot gyakorolni, illetve betartani az alapelveket, és akkor mindig kudarcot vallasz majd és elbuksz. Ha nem ébredsz fel és soha nem keresed az igazságot, akkor álhívő vagy, és soha nem nyered el az igazságot és az életet. Mit kell tehát tenned? Amikor ilyen dolgokkal kerülsz szembe, imádkoznod kell Istenhez és Hozzá kell kiáltanod, az Ő üdvösségéért könyörögve és arra kérve Őt, hogy adjon hitet és erőt, s hogy tegyen képessé arra, hogy betartsd az alapelveket, megtedd, amit meg kell tenned, az alapelvek szerint tudd kezelni a dolgokat, szilárdan megállj abban a helyzetben, amelyben meg kell állnod, megóvd Isten házának érdekeit, és megakadályozd, hogy Isten házának munkája bármiféle veszteséget szenvedjen. Ha fel tudsz lázadni a saját érdekeid, a büszkeséged, és a kényszeres megfelelő nézőpontod ellen, és ha őszinte és teljes szívvel megteszed, amit meg kell tenned, akkor már legyőzted a Sátánt, és elnyerted az igazságnak ezt az aspektusát. Ha mindenkor megmaradsz abban, hogy a Sátán filozófiája szerint élsz, a másokhoz fűződő kapcsolataidat véded, soha nem gyakorlod az igazságot, és nem mered betartani az alapelveket, akkor más dolgokban vajon képes leszel az igazságot gyakorolni? Akkor még mindig nem lesz hited és erőd. Ha soha nem vagy képes az igazság keresésére és elfogadására, akkor az efféle istenhit lehetővé teszi-e számodra az igazság elnyerését? (Nem.) És ha nem tudod elnyerni az igazságot, megmenekülhetsz-e vajon? Nem menekülhetsz meg. Ha mindig a Sátán filozófiája szerint élsz, teljességgel híján az igazságvalóságnak, akkor soha nem menekülhetsz meg. Világosnak kell lennie számodra, hogy az igazság elnyerése az üdvösség egyik szükséges feltétele. Hogyan nyerheted el hát az igazságot? Ha képes vagy gyakorolni az igazságot, ha képes vagy az igazság szerint élni, és az igazság válik az életed alapjává, akkor elnyered az igazságot és életed lesz, és így egy leszel azok közül, akik megmenekülnek” (Az Ige, III. kötet – Az utolsó napok Krisztusának beszédei. Harmadik rész). Isten azt mondta, hogy az igazi harmónia nem csupán türelem és tolerancia, és hogy alapelvekkel kell rendelkezned, és állnod kell a sarat. Nem ragaszkodhatsz a mértékletesség útjához, és nem lehetsz kényszeres megfelelő. Csak azáltal lehetsz összhangban Isten szándékával, ha az igazságalapelvek alapján kezeled az embereket és dolgozol együtt velük. Ha állandóan a világi ügyekre vonatkozó sátáni filozófiák szerint élsz, véded az emberi kapcsolataidat, nem tudod fenntartani az igazságalapelveket, és nem tudod gyakorolni Isten szavait, akkor végül biztosan nem fogod tudni elnyerni az igazságot, és azok közé fogsz tartozni, akiket Isten kiiktat. Én egy kényszeres megfelelő gondolatai és nézetei szerint éltem. Tisztában voltam vele, hogy rá kellene mutatnom Je Hszün hibáira, és segítenem kellene neki megérteni önmagát és megfordítani az állapotát, de állandóan aggódtam, hogy ha rámutatok azokra, az károsítja a kapcsolatunkat. Ezért nem gyakoroltam a megnyílást és a közösségvállalást. A felszínen úgy tűnt, hogy harmonikus a kapcsolatunk, de ő soha nem értette meg a hibáit, és az állapota egyre rosszabb lett. Mindenki korlátozva érezte magát, és a munka is megsínylette mindezt. Mindezek annak a következményei voltak, hogy nem gyakoroltam az igazságot. Nem folytathattam így. Isten szavai szerint kellett gyakorolnom, és rá kellett mutatnom Je Hszün azon viselkedésére, miszerint nem fogadja el az igazságot, és ennek természetére. Ha a közösségvállalás és a leleplezés után elfogadja az igazságot, az jó lenne neki – ez valódi segítség lenne. Azonban, ha a közösségvállalás után még mindig nem fogadja el, és továbbra is ellenállást érez, akkor nekem kell helyesen megítélnem a helyzetet. Aznap este imádkoztam Istenhez, kérve Őt, hogy adjon nekem hitet, hogy rá tudjak mutatni Je Hszün hibáira. Az ima után kezdeményezően megkérdeztem Je Hszünt az állapotáról, és rámutattam arra a viselkedésére, hogy nem fogadja el az igazságot, és idegenkedik tőle. Miután Je Hszün meghallgatott, némi megértése támadt az állapotáról, és hajlandó volt változtatni. Láttam, hogy hajlandó elfogadni az igazságot, de kezdetben romlott beállítottságban élt, és nem tudott azonnal változni. Azt is megtapasztaltam, hogy amikor Isten szavai szerint gyakorolsz, a szíved nyugodt és békés.

A másnapi összejövetelen, amikor Je Hszün közösséget vállalt az állapotáról, elismerte, hogy arrogáns beállítottságával korlátozza az embereket, és nem fogadja el az igazságot. Azonban nem értette meg ennek a cselekvésnek a természetét és következményeit. Ismét dilemmába kerültem: „Talán újra rá kellene mutatnom a dolgokra, hogy jobban megértse a részleteket. Ha csak egy általános vázat ért meg, az nem segít neki a jövőbeni változtatásban és belépésben. De ha rámutatok, nem fogja azt gondolni, hogy túl sokat követelek tőle? Mi van, ha nem tudja elfogadni, és újra negatív lesz? Ha előítéletei támadnak velem szemben, hogyan fogunk kijönni egymással a jövőben? Talán hagynom kellene, hogy lassan, magától értse meg a dolgokat.” Amikor erre gondoltam, újra kissé meghátráltam. Ekkor rájöttem, hogy azért habozom még mindig, mert meg akarom őrizni a vele való kapcsolatomat. Csendben imádkoztam Istenhez, kérve Őt, hogy adjon nekem hitet, és őszinte szívvel bánjak a nővéremmel. Eszembe jutottak Isten ezen szavai: „Hogyan fejeződik ki az építő beszéd? Ez elsősorban bátorítás, iránymutatás, vezetés, buzdítás, megértés és vigasztalás. Ugyanakkor, egyes különleges esetekben szükségessé válik, hogy közvetlenül leleplezzük mások hibáit és megmetsszük őket, hogy megismerjék az igazságot, és felébredjen bennük a vágy a bűnbánatra. Csak így érhető el a kellő hatás. Az efféle gyakorlás nagy hasznára van az embereknek. Valódi segítség számukra és építő számukra, nemde?” (Az Ige, VI. kötet – Az igazságra törekvésről. Mit jelent az igazságra törekedni? (3.)). Isten szavaiból értettem meg, hogy nemcsak a bátorító és intő szavak hasznosak az embereknek. Nagyobb épülésükre szolgál, ha megmetsszük őket a hibáik miatt, és rámutatunk a hiányosságaikra és tökéletlenségeikre. Segíthet az embereknek jobban megérteni az állapotukat, keresni az igazságot a problémák megoldására, és hasznos az életbe való belépésük szempontjából is. Most Je Hszün nem értette meg annak a természetét és következményeit, hogy nem fogadja el az igazságot. Azzal, hogy rámutattam erre, segíthettem neki jobban megérteni önmagát. Ez hasznos lett volna mind a saját életbe való belépése, mind a gyülekezet munkája szempontjából. Bármit is gondol rólam Je Hszün, az nem fontos. A legfontosabb az, hogy gyakorolnom kell Isten szavait, és valódi segítséget kell nyújtanom a nővéremnek. Ezért Isten szavainak több részletét olvastam fel Je Hszün állapotára vonatkozóan, és rámutattam, hogy a felismerése általános és nem elég részletes. Aztán, Isten szavait felhasználva, közösséget vállaltam annak a természetéről és következményeiről, ha így viselkedik. A közösségvállalásunk nyomán Je Hszün beismerte, hogy jelenleg nincs túl mély megértése, és hajlandó változtatni és változni. A helyszínen bocsánatot kért Lan Hszintől is. Lan Hszin is közösséget vállalt a saját állapotáról. Mindenki megnyílt, és nem voltak többé gátak közöttünk. Igazán megtapasztaltam, hogyan hoz az embereknek segítséget és hasznot az Isten szavai szerinti gyakorlás. Amíg az emberek hajlandóak elfogadni az igazságot, addig a testvérek között a problémákra való rámutatás, egymás segítése, a közösségvállalás és a leleplezés nemcsak hogy nem teszi negatívvá az embereket, hanem valójában segít nekik jobban megérteni önmagukat, és mindenki előrehaladhat az életbe való belépésben. Ezek az igazság gyakorlásának nyereségei.


47. Most már tudom, hogyan kell kezelni a házasságot

Nagyanyám 18 éves koromban hirdette nekem Mindenható Isten utolsó napokbeli evangéliumát. Mindenható Isten szavait olvasva megértettem, hogy az utolsó napokban Isten kifejezi az igazságot, és elvégzi ítélő munkáját, hogy megtisztítsa és megmentse az embereket, fajtájuk szerint osztályozza őket, és végül véget vessen ennek a korszaknak. Előtte nem hittem az Úr Jézusban, és elég szerencsés voltam ahhoz, hogy elérjem Isten munkájának utolsó szakaszát. Ez volt Isten kegyelme számomra. Buzgón hinnem kell Istenben, és végeznem kell a kötelességemet, hogy viszonozzam Isten szeretetét. Onnantól kezdve szenvedélyesen törekedtem, és gyakran olvastam Isten szavait, és összejöveteleket tartottunk a szüleimmel és a nagymamámmal. Aktívan részt vettem bármilyen kötelességben, amit a gyülekezet kiosztott nekem. Hat hónap után elmentem otthonról a kötelességemet végezni, mert a munka ezt tette szükségessé. Időnként, amikor a szülővárosom közelében utaztam át, találtam egy kis időt arra, hogy hazatérjek.

2019-ben 25 éves voltam. Egyszer, mikor hazalátogattam, apám azt mondta nekem: „Fiam! Elérted a házasulandó kort, és saját családot kell alapítanod. Nézd meg az unokatestvéredet és a feleségét! Miután összeházasodtak, továbbra is tudtak kötelességeket végezni a gyülekezetben, és ez jól működött.” Mondott még néhány példát fiatal testvérekről, akik megházasodtak, és megpróbált meggyőzni, hogy én is tegyem ugyanezt. Azt mondtam: „Lefoglal a kötelességem. Nem igazán van kedvem megházasodni és családi életet élni. Ebben az életben csak annak akarom szentelni minden időmet, hogy higgyek Istenben, és végezzem a kötelességemet. Csak az igazságra való törekvés és a jó kötelességvégzés által lehet értelmes az életünk. Isten azt mondja: »Vannak, akiket a családjuk elnyom, ezért képtelenek hinni Istenben, hacsak nem házasodnak meg. Ily módon a házasság, épp ellenkezőleg, hasznos számukra. Mások számára a házasság nem hoz hasznot, hanem ráfizetik azt, amijük egykor volt« (Az Ige, I. kötet – Isten megjelenése és munkája. Gyakorlat (7.)). A családunkban senki sem üldöz engem, ezért minden időmet a kötelességemre akarom fordítani. Ez hasznos lesz az életre való törekvésem szempontjából.” Miközben beszéltem, láttam, hogy apám az ágyon fekszik, és csalódottnak látszik. Halkan mormogta: „Ha minden idődet a kötelességvégzésre fordítod, akkor a helyes úton jársz. Ha úgy döntesz, hogy nem házasodsz meg, az a te szabadságod, és én nem állok az utadba. De amikor a családunkra gondolok, amelyet három generáción keresztül egyetlen fiúk vittek tovább, és arra, hogy ha nem házasodsz meg, veled együtt véget ér a vérvonalunk, elszomorodik a szívem. Ezért gondoltam arra, hogy megbeszéljük, nem akarsz-e megnősülni, mint az unokatestvéred.” Ezután apám soha többé nem próbált így győzködni.

A 2024-es tavaszi fesztivál után néhány testvért letartóztattak azon a területen, ahol végeztem a kötelességem. Egy időre megfelelő lakhatás nélkül maradtam, ezért felvetettem a vezetőknek, hogy ideiglenesen hazamegyek. Amíg otthon voltam, anyám időnként beszélt nekem a házasságról. Egyszer azt mondta, hogy apám mesélt neki néhány nővér lányairól. Úgy gondolta, hogy az egyikük nagyon rendes, és megkérdezte, hogy mit gondolok erről. Amint ezt meghallottam, rájöttem, hogy a házasságom ügye folyamatosan a fejükben motoszkál, és most cselekedtek. Ha közvetlenül visszautasítanám, az túlságosan bántó lenne anyám számára, ezért más témára tereltem a beszélgetést, tudatosan próbáltam elkerülni a válaszadást. Egyik este anyámmal beszélgettem, amikor ünnepélyesen azt mondta: „Fiam! Tudod, miért spóroltam meg ennyi pénzt? Az egyik oka az, hogy kifizessem a nagymamád orvosi ellátását, a másik pedig az, hogy feleségül vegyél valakit. Most, hogy a nagymamád meghalt, az egyetlen fontos teendő a családunk számára a házasságod. Ha találkozol egy megfelelő lánnyal, akkor házasodjatok össze! Ez nem fogja megakadályozni, hogy higgy Istenben. Már harminc éves vagy, és nem leszel fiatalabb. Ha nem veszel el valakit, nem lesz senki, aki társaságot nyújtson, és magányosan végzed. Apád és én sem leszünk fiatalabbak, és nem leszünk képesek egész életedben melletted lenni.” Enyhe fájdalmat éreztem a szívemben. Az évek során a véleményem a házasságról mindig is nagyon határozott volt, de akkor tényleg megingtam. Eszembe jutott, amikor előző évben elhunyt a nagymamám. Úgy éreztem, hogy mivel eggyel kevesebb rokonom van a világon, eggyel kevesebb ember van, aki mellettem lehet, és egyfajta hideget éreztem a szívemben: „Ha nem házasodom meg, akkor, ha a szüleim meghalnak, magányosan fogom megélni az öregkoromat.” Aztán arra gondoltam, hogy a szüleim gyerekkorom óta soha nem kértek tőlem semmit. Mindvégig támogattak engem, amíg távol voltam az otthonomtól, hogy végezzem a kötelességemet. Nem sikerült megfelelnem ennek az egyetlen aprócska elvárásnak, amit ebben az életben támasztottak velem szemben. Úgy éreztem, hogy cserben hagyom a szüleimet. De aztán eszembe jutott valami más: „Ha megházasodom és gyerekeim lesznek, akkor több lesz a kötöttség az életemben, kevesebb időm és energiám marad a kötelességemre. Még az is lehet, hogy képtelen leszek a kötelességemet végezni. Volt például egy testvér, akit az élet visszakényszerített a világba, hogy pénzt keressen, miután megnősült. Még az összejöveteleken sem tudott rendszeresen részt venni. Az Istentől kapott kegyelem által eljöhettem Isten házába, hogy végezzem a kötelességemet, és ezekben az években nagyon sokat kaptam Istentől. Ha nem végezném a kötelességemet, és helyette házaséletet élnék, akkor cserben hagynám Istent!” Ezért azt mondtam az anyámnak: „Nem akarok családot alapítani. Ha egyszer családot alapítok, túl sok kötöttségem lesz, és a kötelességem is meg fogja szenvedni. Jól megvagyok egyedül is. Ti csak éljetek jól, és ne aggódjatok miattam!” Amikor anyám ezt hallotta, olyan szomorú lett, hogy lehajtotta a fejét, és nem szólt többet. Ez eszembe juttatta, hogy milyen csalódottnak és szomorúnak látszott apám néhány évvel korábban, és a szívem hirtelen meglágyult. Arra gondoltam: „Ha még a szüleim ezen követelményének sem tudok megfelelni, és ráadásul hagyom, hogy a rokonaink és a barátaik előtt szégyenkezzenek, hogy mások gúnyolódjanak rajtuk és ítélkezzenek felettük, akkor az vajon nem egy túlságosan önző dolog lenne tőlem? A szüleim egyetlen gyermeke vagyok, így ha nem nősülök meg és nem lesznek gyermekeim, a családomnak nem lesznek leszármazottai. Akkor cserben hagyom a szüleimet és az őseimet. Nem veszem ezzel semmibe a gyermeki kötelességemet? A rokonaim és a barátaim mind azt kérdezik, hogy mikor fogok megházasodni. Néhányan közülük még azt is mondják, hogy a szüleim nem vállalnak kellő felelősséget. Azt mondják, hogy bár már bőven elég idős vagyok hozzá, még feleségem sincs, nemhogy gyerekeim, és hogy ezzel megszakítom a vérvonalat, de én mégsem sietek családot alapítani és karriert építeni. Ki tudja, mit mondanak majd még a hátam mögött!” Egész idő alatt zavart ez a dolog, és néha még éjfél után sem tudtam elaludni. Azt gondoltam magamban: „Annyi éven át az otthonomtól távol végeztem a kötelességem, és láttam néhány velem egykorú testvért, akik megházasodtak, és gyerekeket vállaltak. Bár sok kötöttségük van, mégis képesek végezni bizonyos kötelességeket. Mi van, ha egyszerűen keresek egy megfelelő embert, megházasodom, és azzal az élettel egyidejűleg hiszek Istenben is? Nem hagyhatom, hogy a rokonaim és a barátaim azt mondják, hogy megszakítom a vérvonalat, mert ez szégyent hozna a szüleimre előttük.” De aztán arra gondoltam, hogy a házasságkötés és a gyermekvállalás milyen súlyos kötöttségekkel járna számomra, és milyen szűk korlátok közé szorítana a kötelességvégzésemben anélkül, hogy a legcsekélyebb mértékben is hasznos lenne az Istenbe vetett hitem vagy az igazságra való törekvésem számára. Később a vezetők találtak nekem egy megfelelő vendéglátó családot, és egy levélben arra kértek, hogy menjek, és végezzem a kötelességemet. Anyám sírt, amikor elbúcsúzott tőlem. Rendkívül szomorú voltam, visszafogtam a könnyeimet, hogy anyám ne lássa őket. Úgy éreztem, hogy cserben hagytam a szüleimet ebben az életben. Nemcsak hogy fiukként nem tudtam mellettük lenni, még aggodalmat is okoztam nekik azzal, hogy nem kötök házasságot, és a hátuk mögött terjedő pletykák tárgyává tettem őket. Tudtam, hogy az állapotom rossz. Ez akadályozta a kötelességemet, és gyötrelemben éltem. Ezért tudatosan olvastam Isten szavait, hogy megoldjam a problémát.

Egy délután épp gondolkodtam az állapotomon, amikor hirtelen eszembe jutott Isten szavainak egy himnusza, amit korábban hallottam. „Mire kell törekedniük a fiataloknak” Aztán megkerestem Isten szavainak ezt a passzusát, és elolvastam. Mindenható Isten azt mondja: „A fiatalokból ne hiányozzanak a törekvések, a hajtóerő és az önmaguk jobbítására irányuló lelkes vágy; nem szabadna elcsüggedniük a kilátásaik miatt, és nem szabadna elveszíteniük az életbe vetett reményt vagy a jövőbe vetett bizalmukat; kitartással kell rendelkezniük, hogy folytassák az igazság útját, amelyet most választottak – hogy megvalósítsák abbéli vágyukat, hogy egész életüket Értem áldozzák. Nem szabad nélkülözniük az igazságot, és képmutatást és hamisságot sem rejtegethetnek – szilárdan ki kell állniuk a megfelelő álláspont mellett. Nem kellene csak sodródniuk, hanem legyen lelkierejük, hogy merjenek áldozatot hozni, és küzdjenek az igazságosságért és az igazságért. A fiataloknak bátornak kell lenniük ahhoz, hogy ne engedjenek a sötétség erői általi elnyomásnak, és átalakítsák létezésük jelentőségét. A fiataloknak nem szabad beletörődniük a viszontagságokba, hanem nyíltnak és őszintének kell lenniük, a megbocsátás szellemével testvéreik és nővéreik iránt. Természetesen mindenkivel szemben ezek a követelményeim, és ez a tanácsom mindenkinek. De még inkább ezek az Én megnyugtató szavaim minden fiatal számára. Az Én szavaim szerint kell gyakorolnotok. Különösen a fiataloknak nem szabad nélkülözniük az elhatározást, hogy tisztánlátást gyakoroljanak a kérdésekben, és keressék az igazságosságot és az igazságot. Csupa szépre és jóra kell törekednetek, és meg kell szereznetek minden pozitív dolog valóságát. Felelősnek kell lennetek az életetekért, és nem szabad azt félvállról vennetek. Emberek jönnek a földre, és ritkán találkoznak Velem, és az is ritka, hogy lehetőségük van az igazság keresésére és elnyerésére. Miért ne értékelnétek ezt a gyönyörű időt mint a helyes követendő utat ebben az életben? És miért vagytok mindig olyan elutasítóak az igazsággal és az igazságossággal szemben? Miért tapossátok és teszitek tönkre magatokat mindig azért az igazságtalanságért és szennyért, ami az emberekkel játszadozik?” (Az Ige, I. kötet – Isten megjelenése és munkája. Szavak fiataloknak és időseknek). Olyan volt, mintha személyesen nekem adtak volna útmutatást Isten szavai. Rendkívül felbátorodtam. Láttam, hogy Isten nagy elvárásokat támaszt a fiatalokkal szemben, hogy az igazságra törekedjenek. Fiatalemberként az Istenben való hit nemcsak azt követeli meg tőlem, hogy az igazság elnyerése legyen az eszményem és célom, hanem azt is, hogy állást foglaljak: nem mehetek az árral, hanem képesnek kell lennem arra, hogy tisztánlátást gyakoroljak a kérdésekben. Péterre gondoltam. Fiatalon kezdett hinni Istenben. Vágyott az igazságosságra, és szomjazott az igazságra. A szülei azt követelték, hogy járjon iskolába, hogy idősebb korában valamilyen hivatalos állást kaphasson, de Péter tudta, hogy ez ellentétes a helyes útra való törekvéssel, hogy ez egy üres élet. A szülei nem korlátozták, és továbbra is az Istenbe vetett hit útját választotta. Péter különbséget tudott tenni jó és rossz között, és határozottan kiállt amellett, ahogyan viselkedett. Képes volt utálni, elutasítani és nem követni azt, ami emberektől származik, és képes volt elviselni a megaláztatást, sőt, az életét is odaadni azért, hogy azt kövesse, ami Istentől származik. Végül Isten tökéletesítette őt, és ő megélte a legértelmesebb életet. Péter tapasztalatával összehasonlítva magam mély szégyent éreztem. Amikor a nem hívők elítéltek a házasság ügyében, és némi megaláztatást és fájdalmat kellett elviselnem, feladtam a véleményemet. Azt, hogy a szüleim iránti gyermeki kötelességből megházasodjak és gyerekeim legyenek, ugyanolyan fontosnak tekintettem, mint egy teremtett lény kötelességeinek végzését. Olyan volt, mintha mindkét lábammal más-más hajón próbálnék állni: mindkét oldal bizonytalan volt, mert egyiket sem választottam. Most van az a kritikus időszak, amikor Isten az emberek megmentésén munkálkodik. Ha ez idő tájt házas lennék és gyermekeim lennének, keményen kellene dolgoznom, hogy eltartsam őket, és nem lenne annyi időm és energiám, hogy a kötelességemet végezzem és az igazságra törekedjek. Ha elveszíteném a mostani kedvező körülményeimet, azt egy életen át bánnám! Amikor ezt megértettem, beláttam, hogy az a vágyam, hogy családot alapítsak, és közben higgyek Istenben, egyszerűen nem reális. Ha egyszer megnősülök, lehet, hogy már nem rajtam múlik ez. Nem befolyásolhatnak a szüleim. Ragaszkodnom kell ahhoz a célhoz, amire törekszem. Akkor már nem éreztem annyi fájdalmat a szívemben. Később azonban, amikor egy arra alkalmas környezettel találkoztam, még mindig bennem volt a házasságnak és az ilyen fajta életnek a gondolata. Egyszer buzgón imádkoztam Istenhez: „Drága Istenem! Azon a napon, amikor visszatértem Hozzád, elhatároztam, hogy egész életemben Téged foglak követni, feláldozom magam Érted, és egy teremtett lény kötelességeit végzem. De mostanában folyamatosan azon gondolkodom, hogy keresek egy társat, családot alapítok, és családi életet élek, miközben hiszek Istenben. Nem vagyok hajlandó így elbukni, de nincs erőm, hogy megszilárdítsam az elhatározásomat. Kérlek, vezess ki ebből a helytelen állapotból!”

Egy nap olvastam Isten szavainak egy passzusát, és valamennyire megértettem a saját problémámat. Mindenható Isten azt mondja: „Egyesek képtelenek elviselni a szüleik nyaggatását. Először nagyszerűnek tartják, hogy egyedülállóak és csak magukról kell gondot viselniük. Különösen azután, hogy hinni kezdenek Istenben, nagyon szorgalmasan teljesítik a kötelességeiket mindennap, és nincs idejük ezeken a dolgokon gondolkozni, így aztán nem randevúznak, később pedig nem házasodnak meg. A szüleik szigorú vizsgálódásán azonban nem tudnak túllépni. A szülők vitatkoznak velük, és folyton sürgetik és presszionálják őket. Valahányszor találkoznak a gyermekükkel, nyaggatni kezdik: »Jársz valakivel? Tetszik valaki? Igyekezz és hozd haza mielőbb, hogy megnézhessük, jó lesz-e neked. Ha illik hozzád, akkor rajta, kösd össze vele az életedet mielőbb, hiszen nem leszel már fiatalabb! A nők nem szoktak férjhez menni harmincéves koruk után, a férfiak pedig nem szoktak párt keresni a harmincötödik évükön túl. Mit próbálsz elérni, talán a feje tetejére akarod állítani a világot? Ha nem házasodsz meg, ki fogja gondodat viselni, amikor öreg leszel?« A szülőket folyton ez aggasztja és foglalkoztatja; azt akarják, hogy találj egy ilyen vagy olyan embert, erőltetik, hogy házasodj meg és lelj párra. Miután pedig megházasodtál, tovább zaklatnak: »Igyekezz és vállalj gyereket, amíg fiatal vagyok. Majd én vigyázok rá helyetted.« Mire ezt mondod: »Nincs szükségem rá, hogy te vigyázz a gyerekeimre. Ne aggódj.« Ők ezt felelik: »Hogy érted azt, hogy ne aggódjak? Igyekezz, vállalj gyereket! Én majd vigyázok rá helyetted, ha megszületett. Amikor pedig már kicsit idősebb lesz, átveheted.« Bármilyen elvárásokat támasztanak is a szülők a gyermekeikkel szemben – függetlenül a szülők hozzáállásától vagy attól, hogy helyesek-e ezek az elvárások –, a gyermekeik mindig tehernek érzik azt. Ha hallgatnak a szüleikre, kényelmetlenül és boldogtannak fogják érezni magukat. Ha nem hallgatnak a szüleikre, lelkiismeretfurdalásuk lesz: »A szüleim nem tévednek. Nagyon öregek már, és nem láthatják meg, amint megházasodom és gyerekeim lesznek. Szomorúak, ezért sürgetnek, hogy házasodjam meg és legyenek gyerekeim. Ez is a feladataik közé tartozik.« Így aztán, amikor az ilyesfajta szülői elvárások kezeléséről van szó, legbelül mindig ott van az emberekben az a bizonytalan érzés, hogy ez egy teher. Az is helytelennek tűnik, ha nem hallgatnak a szüleikre, de az is, ha igen; így is, úgy is azt érzik, hogy gyalázatos és erkölcstelen dolog, ha nem engedelmeskednek a szüleik követeléseinek vagy kívánságainak. Ennek a súlya aztán ránehezedik a lelkiismeretükre. Egyes szülők még be is avatkoznak a gyermekeik életébe: »Igyekezz, házasodj meg és legyenek gyerekeid! Egy nagy, egészséges fiúunokával ajándékozz meg először.« Ily módon még a baba nemébe is megpróbálnak beleavatkozni. Egyes szülők ilyeneket is mondanak: »Már van egy lányod, igyekezz és adj nekem egy fiúunokát is, hadd legyen fiú-és lányunokám is! A pároddal buzgón hisztek Istenben és egész nap a kötelességeiteket teljesítitek. Nem rendes munkát végzel; nagy dolog, ha gyerekei vannak az embernek. Hát nem ismered a mondást, miszerint ’a három gyermeki istentelenség legrosszabbika az örökös nélküliség’? Azt gondolod, hogy elég, ha van egy lányod? Jobban tennéd, ha igyekeznél, és egy fiúunokát is adnál nekem! Te egyedüli gyerek vagy a családunkban; ha nem adsz nekem fiúunokát, akkor nem szakad vajon vége vérvonalunknak?« Erre elgondolkodsz a dolgon: »Ez igaz, ha megszakadna velem a családi vérvonal, azzal nem hagynám vajon cserben az őseimet?« Helytelen dolog tehát, ha nem házasodom meg, és az is helytelen, ha megházasodom, de nem lesznek gyermekeim; ugyanakkor az sem elég jó, ha csak lánya van az embernek – kell egy fiú is. Vannak, akiknek fiuk születik először, de a szüleik ezt mondják: »Egy nem elég. Mi van, ha történik valami? Legyen még egy, hogy lekössék egymást.« Amikor a gyermekeikről van szó, a szülők szava törvény, és hiába teljességgel észszerűtlenek, hiába képesek a legferdébb logika megfogalmazására, a gyermekeik egyszerűen nem tudják, miként kezeljék őket. A szülők beavatkoznak és kritizálják a gyermekeik életét, munkáját, házasságát és a különböző dolgokhoz való hozzáállásukat. A gyermekek pedig tehetnek mást, mint hogy lenyelik a haragjukat. Nem tudnak elbújni a szüleik elől vagy lerázni őket. Nem szidhatják le és nevelhetik a saját szüleiket – akkor hát mit tehetnek? Elviselik a dolgot, megpróbálják minél ritkábban látni őket, és ha mindenképpen muszáj találkozniuk, nem hozzák fel ezeket a témákat. Ha pedig mégis szóba kerülnek, azonnal véget vetnek a beszélgetésnek és elbújnak valahová. Vannak azonban olyanok is, akik beleegyeznek a szüleik követeléseibe, csak hogy teljesítsék az elvárásaikat és ne okozzanak csalódást nekik. Lehet, hogy vonakodva bár, de gyorsan randevúzni kezdesz, megházasodsz és gyereket vállalsz. De nem elég, ha csak egy gyereked van; több gyereket kell vállalnod. Így is teszel, hogy eleget tégy a szüleid követeléseinek, hogy boldoggá tedd őket és örömet szerezz nekik. Függetlenül attól, hogy képes vagy-e kielégíteni a szüleid kívánságait, követeléseik bármely gyermek számára zavaróak lennének. Nem tesznek törvénybe ütköző dolgot a szüleid, és nem kritizálhatod őket, nem beszélhetsz senki mással a dologról, és nem vitatkozhatsz velük. Ahogy így jársz-kelsz, teherként kezd rád nehezedni a dolog. Folyton azt érzed, hogy amíg nem tudsz eleget tenni a szüleid házassággal és gyerekekkel kapcsolatos követeléseinek, addig nem leszel képes tiszta lelkiismerettel szembenézni a szüleiddel és az őseiddel. Ha még nem teljesítetted a szüleid követeléseit – vagyis, ha még nem randevúztál, nem házasodtál meg, és nem lettek gyermekeid, s ily módon nem vitted tovább a családi vérvonalat úgy, ahogy azt kérték – addig nyomást fogsz érezni belül. Csak akkor nyugodhatsz meg kissé, ha azt mondják a szüleid, hogy nem fognak beleavatkozni ezekbe a dolgokba, és szabadságot adnak neked arra, hogy úgy vedd a dolgokat, ahogy jönnek. Ám ha a tágabb rokonságodtól, a barátaidtól, az osztálytársaidtól, a munkatársaidtól és a társadalomban mindenki mástól elítélő visszajelzést kapsz, és kibeszélnek téged a hátad mögött, akkor az is teher lesz a számodra. Ha 25 éves vagy és még nem vagy házas, azt gondolod, hogy ez nem sokat számít, de ha betöltöd a 30-at, kezded úgy érezni, hogy nem igazán van ez így jól, így hát kerülöd ezeket a rokonokat és családtagokat, és nem hozod fel a dolgot. Ha pedig még 35 évesen is egyedülálló vagy, ezt fogják mondani az emberek: »Miért nem vagy házas? Talán valami baj van veled? Kicsit fura vagy, igaz?« Ha házas vagy, de nem akarsz gyereket, ezt fogják mondani: »Miért nem lettek gyerekeitek azután, hogy összeházasodtatok? Mások összeházasodnak, aztán születik egy lányuk és egy fiuk, vagy fordítva: előbb egy fiuk, aztán egy lányuk. Te miért nem akarsz gyerekeket? Mi a baj veled? Nincsenek emberi érzéseid? Normális ember vagy egyáltalán?« Akár a szüleid, akár a társadalom részéről érnek mindezek, teherré válnak a számodra különböző környezetekben és különböző háttér mellett. Úgy érzed, baj van veled, különösen a korodra tekintettel. Ha például 30 és 50 között vagy, és még mindig nem vagy házas, nem mersz emberekkel találkozni. Ezt mondják: »Az a nő soha életében nem volt férjnél, egy vénlány, senkinek sem kell, senki sem akarja elvenni.« »Annak a srácnak soha nem volt felesége egész életében.« »Miért nem házasodtak meg?« »Ki tudja, talán valami baj van velük.« Így töprengsz: »Nincs velem semmi baj. De akkor vajon miért nem házasodtam meg? Nem hallgattam a szüleimre, és cserben hagyom őket.« Az emberek ezt mondják: »Az a srác nem nős, az a lány nincs férjnél. Nézd meg, milyen szánalomra méltóak most a szüleik. Más szülőknek unokáik és dédunokáik vannak, de az ő gyerekük még mindig egyedülálló. Biztos valami szörnyűséget követtek el az őseik! Hát nem örökös nélkül marad így a család? Nem lesz leszármazottjuk, aki továbbvihetné a családi vérvonalat. Mi a baj ezzel a családdal?« Nem számít, mennyire hajthatatlan a jelenlegi hozzáállásod: amennyiben halandó, átlagos ember vagy, és nem vagy elég igazság birtokában ahhoz, hogy megértsd ezt a dolgot, előbb vagy utóbb bántani és zavarni fog” (Az Ige, VI. kötet – Az igazságra törekvésről. Hogyan kell törekedni az igazságra? (16.)). Amit Isten szava leleplezett, az pontosan az én állapotom volt. Tudtam, hogy a házasságkötés nagymértékű kötöttséget jelent, és semmi haszna az igazságra való törekvésben vagy a kötelességvégzésemben, ezért nem akartam megházasodni. De amikor harmincéves koromra még mindig nem házasodtam meg, és nem voltak gyerekeim, a rokonaim és barátaim gúnyoltak és kritizáltak, a szüleimet pedig kegyetlenül elutasították, mondván, hogy ez nem egy tisztességes család. Sem én, sem a szüleim nem éreztük úgy, hogy felemelt fejjel járhatnánk. Ez azt eredményezte, hogy a szüleim többször is sürgették, hogy házasodjak meg, hogy ne szakítsam meg a vérvonalat. Sőt, még potenciális partnereket is aktívan bemutattak nekem. Mindez annak volt az eredménye, hogy az ilyen hagyományos elképzelések kötöttek minket: „a három gyermeki istentelenség legrosszabbika az örökös nélküliség” és „ha a férfiak felnőtté válnak, nősüljenek meg; ha a nők felnőtté válnak, menjenek férjhez”. Ezeket a téves elképzeléseket, amelyeket a Sátán oltott belém, úgy kezeltem, mint a magatartásomat és a cselekedeteimet vezérlő alapelveket: a szülőknek azon kell aggódniuk, hogy gyermekeik megházasodjanak és karriert építsenek, hogy legyenek gyermekek, akik továbbviszik a vérvonalat, míg a gyermekeknek alá kell vetniük magukat ennek, és saját gyermekeket kell nemzeniük, hogy biztosítsák a bőséges utódokat, hogy a szüleik élvezhessék a gyermekekkel és unokákkal teli ház örömeit. Ha a gyerekek ezt nem teljesítik, az súlyosan lázadó és a gyermeki hűséget megtagadó tett. Nem tudtam megfelelni a szüleim elvárásainak, aggodalmat és szomorúságot okoztam nekik, és szégyenbe hoztam őket. Úgy éreztem, hogy a fiukként túlságosan önző és hűtlen gyermek voltam. Nem bírtam elviselni a rokonok és barátok pletykáit, és hogy elítélnek, és arra gondoltam, hogy megházasodom, hogy visszafizessem a szüleimnek azt, amivel tartozom nekik. Nem akartam azonban elveszíteni az igazságra való törekvésnek és a kötelességem végzésének kedvező feltételeit. Ennek következtében nem tudtam jól enni és aludni, gyötrelemben éltem. Isten megadta az embereknek a jogot, hogy eldönthessék, szaporodnak-e vagy sem, és bárhogyan is döntsenek, az indokolt. De a Sátán olyan hagyományos elképzeléseket használ fel, mint például: „a három gyermeki istentelenség legrosszabbika az örökös nélküliség” és „ha a férfiak felnőtté válnak, nősüljenek meg; ha a nők felnőtté válnak, menjenek férjhez”, hogy megkötözze az embereket, így azt, hogy valakinek van-e emberi mivolta, vagy hogy hűséges gyermek-e, a családi állapota és az alapján állapítják meg, hogy vannak-e gyermekei, és nem a jelleme alapján, még kevésbé Isten szavai alapján. Így nemcsak az emberek nem lesznek képesek pártatlanul felmérni valakit, hanem mindenki kénytelen a házasságkötésért és a vérvonal továbbviteléért élni attól való félelmében, hogy mások elítélik és visszautasítják. Vannak, akik a karrierjük miatt nem akarnak komoly kapcsolatokat építeni. Mások az élet nehézségei miatt nem házasodnak meg. Én azért döntöttem úgy, hogy nem házasodom meg, hogy jól végezhessem egy teremtett lény kötelességeit. Ez az én szabadságom és a leghelyesebb választás. Azonban nem ismertem az igazságot, és nem tudtam átlátni a dolgokon, így a hagyományos elképzelések megkötöttek, és nem tudtam kiszabadulni. Csak tehetetlenül tűrtem a családom nyomását és azt, hogy a társadalom elítél. Apám és én sok éve hittünk Istenben, de még mindig ezekre a téves szemléletmódokra támaszkodva láttuk a dolgokat, és még mindig megkötöttek és béklyóba zártak minket ezek a hagyományos elképzelések. Tényleg túl bolondok voltunk!

Ezt olvastam Isten szavaiból: „Mit számít, ha megszakad a családi vérvonal? Hát nem csak a hústest vezetékneveiről van szó? A lelkek nincsenek kapcsolatban egymással; nem beszélhetünk köztük öröklésről vagy folytatásról. Egyetlen őse van az emberiségnek; mindenki attól az őstől származik, ezért fel sem merülhet, hogy az emberiség leszármazási vonala véget érjen. Nem feladatod a vérvonal továbbvitele. Arra kell törekedniük az embereknek, hogy a helyes úton járjanak az életben, szabad és felszabadult életet éljenek és igazi teremtett lények legyenek. Nem kell annak terhét hordoznod, hogy az emberiség szaporodásáért felelős gép légy. Az sem felelősséged, hogy a családod kedvéért szaporodj vagy folytass egy családi vérvonalat. Isten nem adott neked ilyen felelősséget. Aki szaporodni akar, rajta, megteheti; aki folytatni akarja a családja vérvonalát, megteheti; aki magára akarja vállalni ezt felelősséget, magára vállalhatja, de ennek semmi köze hozzád. Ha te nem vagy hajlandó vállalni ezt a felelősséget, és nem vagy hajlandó teljesíteni ezt a kötelezettséget, rendben van, jogod van hozzá. Hát nem így helyes? (De igen.)” (Az Ige, VI. kötet – Az igazságra törekvésről. Hogyan kell törekedni az igazságra? (16.)). Isten szavai nagy világosságot és megvilágosodást hoztak a szívembe, mintha egy nehéz súly került volna le rólam. Az életben az embereknek semmi olyan kötelességük nincs, hogy továbbvigyék a családi vérvonalat. Kezdetben Isten megteremtette Ádámot és Évát, az emberiség őseit. Később a folyamatos szaporodás révén az emberiség nemzetségeket és családokat hozott létre, de az ember lelke nem tartozik kizárólagosan egyetlen nemzetséghez vagy családhoz sem. Isten szuverén afelett és elrendezi azt, hogy ki melyik családba kerüljön. Lehet, hogy ebben az életben a Li családba születsz, a következő életben a Csao családba, és az azt követő életben Isten talán úgy rendezi, hogy egy másik országban szüless meg. A vezetéknév egy személynek az azonosítója, de nem számít, milyen vezetékneve van valakinek, végső soron mindannyian teremtett emberi lények vagyunk, és az életünk forrása Isten. Korábban nem láttam tisztán ezt a kérdést. Mindig is úgy gondoltam, hogy mivel a családomat három generáción keresztül egyetlen fiúk vittek tovább, így ha én az én generációmban nem házasodom meg és nem lesznek gyermekeim, akkor megszakítom a családi vérvonalat, és cserbenhagyom a szüleimet és az őseimet. Ennek következtében elítéltem magam a szívemben. Isten szavai megértették velem, hogy az emberek lelkének nincs kapcsolata egymással. Ha úgy döntök, hogy nem házasodom meg, vagy nem vállalok gyermeket, az nem befolyásolja azt, hogy hűséges vagyok-e a szüleimhez vagy sem. A szüleim és én is mind saját küldetéssel jöttünk erre a világra. Isten kegyelme megengedte, hogy Isten házába jöjjek, hogy végezzem a kötelességemet, és úgy döntöttem, hogy elengedem a világi kötöttségeket, hogy a kötelességemre koncentráljak. Ez a helyes úton járás és a megfelelő kötelességekkel való foglalatoskodás. Ezt Isten elismeri.

Később még többet olvastam Isten szavaiból. „Ami a házasságot illeti, tegyük először félre azt a tényt, hogy a házasság Istentől rendeltetik. Istennek az a hozzáállása ehhez a kérdéshez, hogy önálló döntési jogot ad az embereknek. Dönthetsz úgy, hogy egyedülálló leszel, vagy úgy, hogy házasságot kötsz; választhatod azt, hogy a házastársaddal kettesben éled az életed, vagy úgy is, hogy nagy családod lesz. Ez a te szabadságod. Akármilyen alapon hozod is e döntéseket, és akármilyen célt vagy eredményt is akarsz velük elérni, ez – röviden – Isten-adta jogod; jogod van választani. [...] Noha Isten ilyen jogot adott neked, e jog gyakorlásakor alaposan át kell gondolnod, hogy milyen döntést készülsz hozni, és hogy az milyen következményekkel járhat. Az esetlegesen felmerülő következményektől függetlenül nem hibáztathatsz másokat, és Istent sem hibáztathatod. Neked kell felelősséget vállalnod a saját döntéseid következményeiért. [...] Egyfelől, ha a házasságkötés mellett döntesz, az nem azt jelenti, hogy ezzel viszonoztad a szüleid jóságát vagy teljesítetted gyermeki kötelességedet; természetesen, ha az egyedüllétet választod, az sem azt jelenti, hogy ellene szegülsz a szüleidnek. Másfelől, ha a házasságkötést vagy sok gyermek vállalását választod, az nem lázadás Istennel szemben és nem is ellenszegülés Neki. Nem leszel elítélve miatta. Az egyedülálló lét választása sem lesz ok arra, hogy Isten végül üdvösséget adjon neked. Röviden: akár egyedülálló, akár házas, akár sokgyermekes szülő vagy, Isten nem e tényezők alapján fogja meghatározni, hogy végül megmenthető vagy-e. Isten nem a családi állapotodat és hátteredet nézi, hanem csakis azt figyeli, hogy törekszel-e az igazságra, hogy miként állsz a kötelességeid végzéséhez, hogy mennyit fogadtál el és mennyinek vetetted alá magadat az igazságból, és hogy az igazságalapelvek szerint cselekszel-e. Isten a végén a családi állapotodat is félreteszi majd, hogy megvizsgálja, milyen úton jársz az életben, milyen alapelvek szerint élsz, és hogy milyen szabályokat követve élsz túl, és e döntéseid alapján határozza majd meg, hogy megment-e téged. Van természetesen egy tény, amelyről muszáj említést tennünk. Van egy dolog, amely az egyedülállók és az elváltak, vagyis azok mellett szól, akik sosem léptek házasságra vagy kiléptek a házasságból, éspedig az, hogy nekik senkiért és semmiért nem kell felelősséget vállalniuk a házasság keretében. Nem kell ilyen felelősséget és kötelezettségeket viselniük, így viszonylag szabadabbak. Nagyobb szabadságuk van az idő tekintetében, több energiájuk marad dolgokra, és bizonyos mértékig több személyes szabadságot élveznek. Amikor például felnőttként elmész otthonról, hogy a kötelességeidet végezd, senki sem korlátozhat – még a szüleidnek sincs joguk hozzá. Te magad imádkozol Istenhez, Ő elrendezi neked a dolgokat, te pedig bepakolhatsz és indulhatsz. Ám ha házas vagy, és családod van, nem vagy ennyire szabad. Felelősséget kell vállalnod értük. Először is, az életkörülmények és a pénzügyi források tekintetében legalább ételt és ruhát biztosítanod kell a számukra, és amikor kicsik a gyerekeid, iskolába kell vinned őket. Viselned kell ezt a felelősséget. A házas emberek nem annyira szabadok ezekben a helyzetekben, mivel társadalmi és családi kötelezettségeket kell teljesíteniük. Egyszerűbb azoknak, akik nem házasok, és nincsenek gyermekeik. Nem éheznek és nem fáznak, amikor Isten házában a kötelességeiket végzik; eledelük is lesz, és fedél is a fejük felett. Nem szükséges a családi életből eredő szükségek miatt pénz után futkosniuk és dolgozniuk. Ez a különbség. A házasságot illetően végül ugyanaz marad a lényeg: semmilyen terhet nem kell hordoznod. Legyen szó a szüleid elvárásairól, a társadalom hagyományos nézeteiről vagy a saját extravagáns vágyaidról: semmilyen terhet nem kell viselned” (Az Ige, VI. kötet – Az igazságra törekvésről. Hogyan kell törekedni az igazságra? (16.)). Isten szavaiból megértettem, hogy az embereknek nem szabad semmilyen terhet viselniük, amikor arról döntenek, hogy házasságra lépnek-e vagy sem. Isten megadta nekünk a szabad választás jogát. Isten nem fog elítélni, ha a házasságot választom, és nem is fog megmenteni csak azért, mert nem a házasság mellett döntök. Isten nem a családi állapotuk alapján határozza meg az emberek kimenetelét. Azt vizsgálja, hogy az emberek az Istenbe vetett hitükben beléptek-e az igazságba, és hogy jól végezték-e a kötelességeiket. Az igazságra való törekvésben mindenki egyenlő. Valójában arra is rájöttem, hogy az egyedülálló testvéreknek van néhány előnyük az igazságra való törekvésben és a kötelességeik végzésében. A család kötöttségei nélkül több idejük és energiájuk van, amit a kötelességüknek és az Isten szavain való elmélkedésnek szentelhetnek. Ez hasznos az emberek számára, hogy belépjenek az igazságba. Amikor láttam, hogy világszerte sok új istenhívő kezdett tanúskodni Istenről, arra gondoltam, amit Isten mondott: „A nagy vörös sárkány fokozatos bukásának bizonyítéka Isten népének folyamatos érése; ez mindenki számára nyilvánvaló és látható. Isten népének érése az ellenség pusztulásának jele” (Az Ige, I. kötet – Isten megjelenése és munkája. Az „Isten szavai az egész világegyetemhez” című rész misztériumainak kinyilatkoztatásai, 10. fejezet). Isten munkája majdnem a végéhez ért, és most a katasztrófák egyre súlyosabbá válnak. Ha most nem fordítunk több időt és energiát a kötelességeinkre, akkor lehet, hogy később nem lesz esélyünk megfelelően törekedni az igazságra, vagy végezni a kötelességeinket, még ha meg is lenne rá a vágyunk. Most a világ minden tájáról származó testvérek aktívan végzik a kötelességeiket, terjesztik Isten munkáját, és tanúskodnak mellette. Ezek jó cselekedetek, amelyekre Isten emlékszik. Ma úgy döntök, hogy nem házasodom meg. Megfelelően kell végeznem a kötelességemet, rendszeresen el kell gondolkodnom Isten szavain, hogy feloldjam a saját romlott beállítottságaimat, és az időmet az igazságra való törekvésre kell fordítanom. Csak akkor nem volt hiábavaló ez az élet, ha tanúságot tudok tenni Istenről, és jól végzem a kötelességemet. Miután ezt megértettem, imádkoztam Istenhez: „Drága Istenem! Elengedtem a házasságot, és szabad akaratomból úgy döntöttem, hogy minden időmet a kötelességeimre fordítom. Vezess engem, hogy az igazságra való törekvésnek útjára lépjek, gyakoroljam és megtapasztaljam Isten szavait, hogy feloldjam a romlott beállítottságaimat!”

Később még többet olvastam Isten szavaiból. „A szüleiddel való bánást illetően először racionálisan ki kell lépned ebből a vérségi kapcsolatból, és tisztán látnod a szüleidet az általad már elfogadott és megértett igazságok segítségével. Lásd tisztán a szüleidet a gondolataik, nézeteik és a viselkedést illető indítékaik, valamint a viselkedési alapelveik és módszereik alapján, ami meg fogja erősíteni, hogy ők is a Sátán által megrontott emberek. Szemléld és ismerd fel őket az igazság szemszögéből ahelyett, hogy folyton arra gondolnál, hogy a szüleid emelkedettek, önzetlenek és kedvesek veled, ha ugyanis így tekintesz rájuk, sosem fogod felfedezni a problémáikat. Ne a családi kötelékeid, sem a fiú-illetve lánygyermeki szereped szemszögéből tekints a szüleidre. Lépj ki ebből a szférából, és nézd meg, hogyan kezelik a világot, az igazságot, valamint az embereket, ügyeket és dolgokat. Továbbá konkrétabban, nézd meg azokat az eszméket és nézeteket, amelyeket a szüleid beléd ültettek arra vonatkozóan, hogy miként szemléld az embereket és a dolgokat, valamint hogyan viselkedj és cselekedj – így kell felismerned és tisztán látnod őket. Így apránként világossá válnak az emberi tulajdonságaik és az a tény, hogy a Sátán megrontotta őket. Miféle emberek ők? Ha nem hívők, akkor hogyan állnak azokhoz az emberekhez, akik hisznek Istenben? Ha hívők, akkor hogyan állnak az igazsághoz? Olyan emberek vajon, akik az igazságra törekednek? Szeretik az igazságot? Szeretik a pozitív dolgokat? Hogyan szemlélik az életet és a világot? És így tovább. Ha ezek alapján tisztán tudod látni a szüleidet, világos elképzelésed lesz. Amint ezek a dolgok világosak, a szüleid magasztos, nemes és rendíthetetlen státusza az elmédben meg fog változni. Amikor pedig megváltozik, a szüleid tanúsította anyai és apai szeretet – a konkrét szavaik és tetteik, valamint a róluk alkotott magasztos képed mellett – többé nem vésődik majd olyan mélyen az elmédbe. A szüleid irántad érzett szeretetének önzetlensége és nagysága, valamint az odaadásuk, hogy gondoskodjanak rólad, óvjanak, sőt akár majomszeretettel csüngjenek rajtad, észrevétlenül megszűnnek fontos helyet elfoglalni az elmédben” (Az Ige, VI. kötet – Az igazságra törekvésről. Hogyan kell törekedni az igazságra? (13.)). Isten szavai felébresztettek engem. Eszembe jutott, hogy a szüleim újra és újra arra biztattak, hogy házasodjak meg. A felszínen a szüleim gondoltak rám, és aggódtak, hogy magányos leszek, de lényegében a hagyományos elképzelésekre támaszkodva éltek, ami miatt a hús-vér test családi életének csapdájába kerültem volna, és így elveszítettem volna az igazságra való törekvésnek kedvező feltételeit. Ez a Sátán zavarásaiból ered, és a szüleim ebben a Sátán szolgáinak szerepét játszották. Korábban mindig a hús-vér test és a családi ragaszkodás szemszögéből láttam a dolgokat; nem az igazság szerint ismertem fel a dolgokat. Mindig azt hittem, hogy a szüleim azért sürgetnek, hogy házasodjak meg, mert szerintük ez jót tenne nekem, és bűntudatom volt, amiért elutasítottam őket. Ha Isten szavai nem vezettek volna újra és újra, akkor egyáltalán nem lettem volna képes tisztán látni a hagyományos kultúrát. Most Isten szavait kell követnem az Istenbe vetett hit és az utam megválasztásának kérdésében. A szüleim nem befolyásolhatnak. Ha amit mondanak, az összhangban van Isten szavaival, akkor engedelmeskedhetek neki; de ha ellentétes az igazsággal, és nem hasznos az életemre nézve, akkor el kell utasítanom. Amikor ezt megértettem, már nem éreztem nyomást a szívemben amiatt, hogy úgy döntöttem, nem házasodom meg.

Arra is találtam időt, hogy írjak apámnak, hogy közösséget vállaljak a tapasztalati megértésemmel, hogy ő is megértse az igazságot Isten szavaiból, és maga mögött hagyja a hagyományos elképzelések ártalmait. Később apám írt egy levelet válaszul: „Nagyon jól leírtad a tapasztalataidat. Annak idején a hagyományos gondolatok miatt meg akartalak kérni, hogy keress egy társat. Miután elolvastam a leveledet, igazán csodáltam a választásodat. Miután elolvastam Isten szavait, amelyeket te találtál nekem, én is képes voltam megváltoztatni ezt a nézetet. A múltban megzavartalak a testi ragaszkodásra való hivatkozással, de most már értem, hogy Isten munkájának megtapasztalásában hajlandó vagy lemondani a házasságról, hogy minden idődet a kötelességedre fordítsd, ami a legértelmesebb dolog.” Apám válasza nagy örömöt okozott nekem. Isten szavai az igazság. Megváltoztatták a téves gondolatainkat és nézeteinket. Megszabadítottak bennünket a hagyományos elképzelések korlátozásaitól, hogy szabadon és felszabadultan végezhessük a kötelességeinket. Tisztán megtapasztaltam Isten üdvösségét és az Ő szeretetét. Hála és dicsőség Mindenható Istennek!


48. Többé nem tesz negatívvá a befelé forduló személyiségem

Gyerekkorom óta befelé forduló vagyok, az iskolában fel sem ismertem minden osztálytársamat. Nem volt sok barátom, és nem nagyon akartam másokkal összejárni, mert úgy éreztem, nincs miről beszélnünk. Fokozatosan nagyon félni kezdtem az idegenekkel való kommunikációtól, és amikor sokan voltak körülöttem, nagyon ideges lettem, és még kevésbé voltam hajlandó megszólalni, mivel attól féltem, hogy lejáratom magam mások előtt, ha valami rosszat mondok.

Amikor középiskolás voltam, a családommal elfogadtuk Mindenható Isten utolsó napokbeli munkáját. Később grafikai tervezést tanultam a gyülekezetben, és ennek a kötelességnek a végzése során többnyire a számítógép előtt ültem. Legfeljebb a saját állapotomról beszéltem az összejöveteleken, de nem kellett túl sokat érintkeznem másokkal, így nem korlátozott túlságosan a befelé forduló személyiségem. 2022-ben elvállaltam az öntözési kötelességet. Eleinte Csia-jin nővérrel együtt tartottunk összejöveteleket az újonnan érkezettekkel. Csia-jin egyáltalán nem volt visszahúzódó. Épp ellenkezőleg, remekül el tudott beszélgetni az újonnan érkezettekkel, és csevegés közben képes volt megérteni az állapotukat és a problémáikat, majd megkereste Isten szavainak vonatkozó részeit, hogy közösséget vállaljon velük azokról. Az újonnan érkezettek nagyon kedvelték őt, és szívesen kommunikáltak vele. Valahányszor ezt láttam, nagyon irigykedtem. Azt kívántam, bárcsak én is olyan extrovertált lehetnék, mint ő, és olyan könnyen tudnék beszélni az emberekkel. Számomra ez borzasztóan nehéz dolog volt, és azon tűnődtem, hogyan tudja a nővértársam ezt ilyen könnyedén csinálni. Figyeltem a partvonalról, ahogy csevegnek, és mindig úgy éreztem, hogy nem illek közéjük, ami elszomorított. Néha Csia-jin megkért, hogy beszéljek. Tudtam egy kicsit beszélgetni az újonnan érkezettek kérdéseiről, de amint megszólaltam, dadogni kezdtem, és folyton ismételtem magam. Soha nem tudtam igazán jól kifejezni, amit mondani akartam. Úgy éreztem, olyan gyenge képességű vagyok, hogy még beszélni sem tudok rendesen, és azon tűnődtem, mit mondanék az újonnan érkezetteknek, ha a nővértársam rám bízná őket. Már a gondolat is idegessé tett, hogy egyedül kell összejövetelt tartanom az újonnan érkezettekkel, mivel attól féltem, hogy ha rosszul beszélek, az újonnan érkezettek nem fognak kedvelni, és nem akarnak majd többet összejönni. Még jobban féltem attól, hogy a kommunikációs problémáim miatt nem tudom majd megfelelően végezni a kötelességemet. Figyelembe véve, hogy az újonnan érkezettek öntözése és az evangélium hirdetése megköveteli az emberekkel való kommunikációt, és hogy belőlem éppen ez a készség hiányzott, úgy éreztem, hogy ha nem tudom öntözni az újonnan érkezetteket, akkor más kötelességeket sem tudok jól végezni, és ez elgondolkodtatott: „Ha nincs semmilyen kötelesség, amit végezhetnék, hogyan nyerhetem el az üdvösséget? Milyen jövőm és rendeltetési helyem lesz így?” Mivel elvállaltam ezt a kötelességet, meg kellett találnom a módját, hogy legyőzzem ezt a nehézséget. Később elkezdtem figyelmesen hallgatni, hogyan beszélget a nővértársam másokkal, mit mond bevezetőként, hogyan érti meg az újonnan érkezettek nehézségeit, és így tovább. Ezeket a dolgokat megjegyeztem és észben tartottam, hogy amikor találkozom az újonnan érkezettekkel, tudjam, mit mondjak. De amikor ténylegesen egyedül mentem összejövetelt tartani az újonnan érkezettekkel, nagyon ideges voltam. Az agyam egyszerűen nem engedelmeskedett, és a legtöbb dolgot elfelejtettem, amit korábban megjegyeztem. Összeszedtem a bátorságomat, és kényszerítettem magam, hogy megszólaljak, követve a nővértársam példáját, de amit mondtam, teljesen élettelennek tűnt. Még egy olyan egyszerű kérdés, mint „Hogy vagy mostanában?”, sem hangzott olyan természetesen, mint amikor a nővértársam mondta, és miután mondtam néhány szót, kínos csend következett. Megvetettem magam, és azt gondoltam: „Miért bánok ilyen ügyetlenül a szavakkal? Még néhány alapvető szót sem tudok jól elmondani!” Nagyon szerettem volna megváltoztatni a befelé forduló személyiségemet, mivel úgy éreztem, hogy csak a személyiségem megváltoztatásával lehetek alkalmasabb az öntözési kötelességre, és csak akkor lenne biztos a jövőm és a rendeltetési helyem. Arra gondoltam, talán nem gyakoroltam eleget, így attól kezdve minden összejövetelen igyekeztem többet beszélgetni az újonnan érkezettekkel, de egyszerűen nem tudtam áttörést elérni. Aztán arra gondoltam, hogy többet imádkozom Istenhez, és talán ha Isten útmutatást ad nekem, nyitottabbá válok, és képes leszek kommunikálni. De miután többször is imádkoztam, még mindig nem tudtam nem ideges lenni, amikor emberekkel találkoztam, és fokozatosan elcsüggedtem, arra gondolva: „Miért nem látok semmilyen változást, miután olyan sokáig gyakoroltam? Végezni akarom ezt a kötelességet, de a személyiségem egyszerűen nem alkalmas rá. Miért nem teremtett Isten egy kicsit extrovertáltabbnak? Ha úgy tudnék kommunikálni, mint Csia-jin, akkor tudnám végezni ezt a kötelességet, nem? Ha továbbra is nehézségeim lesznek a kommunikációban, az újonnan érkezettek nem fogják azt hinni, hogy nagyon ügyetlen vagyok? Hajlandóak lesznek még velem összejönni a jövőben? Mi lesz, ha elbocsátanak, mert nem végzem jól a kötelességemet?”

Egyszer egy újonnan érkezettnek voltak bizonyos elképzelései, és a gyülekezetvezetők megkértek, hogy támogassam őt. Amikor hazaértem, siettem megkeresni a vonatkozó igazságokat. Többször átnéztem, sőt fejből meg is tanultam őket, de amikor az újonnan érkezett házához értem, még mindig annyira ideges voltam, hogy a szívem hevesen dobogott, és a kezem izzadt az erős szorítástól. Az újonnan érkezett említett néhány más elképzelést is, és bár voltak gondolataim arról, hogyan oldjam meg ezeket, annyira ideges voltam, hogy kiürült a fejem, és már néhány mondat után elfelejtettem, mit is akartam mondani. Az újonnan érkezett válaszai nagyon közömbösek voltak. Amikor eljöttem, azt gondoltam magamban: „Ebben egyszerűen borzalmas vagyok! Pedig előre jól felkészültem, de amikor eljött a döntő pillanat, egyszerűen nem tudtam világosan kifejezni magam. Ez a kötelesség tényleg nem olyasmi, amit egy magamfajta ember, aki nem bánik jól a szavakkal, el tud végezni.” Minél többet gondoltam erre, annál negatívabb lettem.

Egy idő után a vezetők levelet küldtek. Az állt benne, hogy befelé forduló a személyiségem, képtelen vagyok kommunikálni másokkal, és hogy hiányzik belőlem a teherérzet a kötelességemben, ezért miután értékelték a helyzetet, úgy döntöttek, hogy más kötelességet jelölnek ki számomra. Vegyes érzelmek kavarogtak bennem: „Egy magamfajta ember, aki nem bánik jól a szavakkal, még az újonnan érkezőket sem tudja öntözni, nemhogy az evangéliumot hirdetni. Nincs más tehetségem, hát milyen más kötelességet végezhetnék? Isten munkája hamarosan véget ér, és nekem nincs semmilyen kötelességem; ez nem azt jelenti, hogy ki leszek vetve?” Minél többet gondoltam erre, annál nyomorúságosabban éreztem magam, és annyira negatív voltam, hogy még Istenre is elkezdtem panaszkodni. Azt gondoltam: „Mindent megtettem, hogy megváltozzak, de mégsem tudok jól kommunikálni. Miért adott nekem Isten ilyen személyiséget? Istennek extrovertáltabbá kellett volna tennie, hogy képes legyek kommunikálni másokkal. Akkor jól tudnám végezni a kötelességemet.” Ahogy így gondolkodtam, hirtelen egy kicsit megijedtem: „Vajon nem Istenre panaszkodom éppen?” Nem mertem többé így gondolkodni, de nem éreztem motivációt a kötelességemben. Abban az időben az egyik újonnan érkezett rossz állapotban volt, és én nem akartam elmenni, hogy közösséget vállaljak vele és megoldjam a dolgot. Arra gondoltam, mivel úgyis átadom az újonnan érkezettet egy másik nővértársnak öntözésre, hagyhatom, hogy a nővértárs foglalkozzon a problémáival. Ahogy erre gondoltam, némi bűntudatot éreztem, és rájöttem, hogy ez nincs így rendjén. Eszembe jutottak Isten szavai: „Isten megengedi, hogy éljünk, ezért jól kell végrehajtanunk a kötelességünket; mert minden egyes nap, melyet megélünk, jól kell végrehajtanunk az aznapi kötelességünket, és amit Isten ránk bízott, elsődleges feladatunkká kell tennünk, a kötelességünk végrehajtását kell életünk első számú feladatává tennünk, és jól kell végeznünk. Bár nem törekszünk a tökéletességre, igyekeznünk kell az igazság felé, és cselekedhetünk Isten szavai és az igazságalapelvek alapján, hogy eleget tegyünk Istennek, szégyent hozzunk a Sátánra, és ne kelljen megbánnunk semmit. Ezzel a hozzáállással kellene az Istenben hívőknek a kötelességükhöz viszonyulniuk” (Az Ige, III. kötet – Az utolsó napok Krisztusának beszédei. Az öt feltétel, amelynek teljesülnie kell, hogy az ember az Istenbe vetett hit helyes útjára lépjen). Isten szavai megértették velem, hogy Isten azt nézi, milyen az ember hozzáállása a kötelességéhez, hogy odaadó-e, és megtesz-e minden tőle telhetőt, és hogy ez a legfontosabb. Azt hittem, mivel befelé forduló vagyok, és nem tudok jól kommunikálni, nem szenteltem magam a kötelességemnek, és nem akartam erőfeszítést tenni arra, hogy az igazságot keressem az újonnan érkezett problémáinak megoldására. Egyáltalán nem vettem figyelembe az újonnan érkezett életét. Ez felelőtlen hozzáállás volt, hát hogyan is ismerhetne el Isten? Bár új kötelességre helyeztek át, az átadási időszakban még el kellett végezni néhány feladatot. Nem végezhettem felületesen a munkát. Gyorsan meg kellett oldanom az újonnan érkezett problémáit, és végig kellett vinnem azt, amiért felelős voltam. Később kerestem a módját, hogyan oldhatnám meg az újonnan érkezett problémáit, és meglepetésemre találtam egy nagyon hasznos tapasztalati cikket, amely pontosan ezekkel a problémákkal foglalkozott. Ezután közösségben megosztottam az újonnan érkezettel a szerzőnek a cikkben leírt tapasztalatait, és bár nem beszéltem túl folyékonyan, az újonnan érkezett problémái végül megoldódtak.

Később a vezetők látták, hogy írtam néhány tapasztalati tanúságtétel-cikket, és szövegalapú kötelességek elvégzésével bíztak meg. Három hónappal később a vezetők megkértek, hogy osszam meg néhány testvérrel a prédikációk írásának alapelveit. Amikor a személyiségemre gondoltam és arra, hogy még a kommunikációra is képtelen vagyok, nemhogy az alapelvek átadására, azon tűnődtem, hogyan lennék képes világosan közösséget vállalni ezekről a dolgokról másokkal. Ezért éles hangnemben azt mondtam: „Olyasmire kényszerítetek, amire nem vagyok képes! Lehet, hogy ezzel akadályozni fogom mások fejlődését!” Bárhogyan is vállaltak közösséget velem a vezetők, alkalmatlannak éreztem magam, és ellenálltam. Miután a vezetők elmentek, megnyugodtam, és némi megbánást és önvádat éreztem. Rájöttem, hogy a rám bízott kötelességek mind Isten szuverenitásának és elrendezéseinek részei, és hogy a kötelességem ilyen módon történő elutasítása nincs összhangban Isten szándékával. Ezután beleegyeztem, hogy elvállalom ezt a kötelességet. Azonban még mindig korlátozott a befelé forduló személyiségem, és csüggedtnek éreztem magam mindenben, amit tettem. Azt gondoltam magamban: „Akárhogy is, a törekvésemben nem járhatok sikerrel, így csak munkás leszek. Az is elég jó.” Bár tisztában voltam vele, hogy ez a gondolkodásmód helytelen, nem tudtam, hogyan változtassak rajta.

Később rábukkantam Isten szavainak egy szakaszára, ami igazán segített nekem. Mindenható Isten azt mondja: „Vannak olyan problémák, amelyeket az emberek nem tudnak megoldani. Például hajlamos lehetsz arra, hogy idegessé válj, amikor másokkal beszélsz; amikor helyzetekkel szembesülsz, lehet, hogy megvannak a saját ötleteid és szempontjaid, de nem tudod világosan megfogalmazni azokat. Különösen idegesnek érzed magad, ha sok ember van jelen; összefüggéstelenül beszélsz, és remeg a szád. Néhány ember még dadog is; mások, ha az ellenkező nem tagjai is jelen vannak, még kevésbé érthetőek, egyszerűen nem tudják, mit mondjanak vagy mit tegyenek. Könnyű ezt leküzdeni? (Nem.) Rövid távon legalábbis nem könnyű leküzdeni ezt a hibát, mert ez a veleszületett adottságaid része. [...] ha rövid távon le tudod küzdeni ezt a hiányosságot, ezt a hibát, akkor tégy úgy. Ha nehéz leküzdened, akkor ne bajlódj vele, ne küzdj ellene, és ne állítsd kihívás elé magad. Természetesen ha nem tudod legyőzni, nem szabad negatívan érezned magad. Még ha életed során soha nem is tudod legyőzni, Isten nem fog elítélni téged, mert ez nem a romlott beállítottságod. A lámpalázad, az idegességed és félelmed – ezek a megnyilvánulások nem tükrözik a romlott beállítottságodat; akár így születtél, akár a környezeted okozta ezeket később az életed során, ezek legfeljebb hibák, az emberi mivoltod hiányosságai. Ha hosszú távon, vagy akár egész életeden át sem tudsz rajta változtatni, ne rágódj rajta, ne hagyd, hogy korlátozzon, és ne válj negatívvá miatta, mert ez nem a romlott beállítottságod; nincs értelme megpróbálnod megváltoztatni vagy küzdeni ellene. Ha nem tudsz rajta változtatni, akkor fogadd el, hagyd, hogy létezzen, és bánj vele megfelelőképpen, mert együtt tudsz élni ezzel a hibával, ezzel a hiányossággal – az, hogy rendelkezel vele, nincs hatással arra, ahogyan követed Istent és végzed a kötelességeidet. Mindaddig, amíg el tudod fogadni az igazságot és a legjobb tudásod szerint végzed a kötelességeidet, továbbra is üdvözülhetsz; ez nem befolyásolja azt, hogy elfogadod-e az igazságot, és nem befolyásolja az üdvösséged elnyerését. Ezért nem szabad, hogy gyakran korlátozzon téged az emberi mivoltod egy bizonyos hibája vagy hiányossága, és nem szabad, hogy gyakran negatívvá és bátortalanná válj, vagy akár lemondj kötelességedről és felhagyj az igazságra való törekvéssel, elszalasztva az esélyt az üdvözülésre ugyanezen okból. Egyáltalán nem éri meg; egy ostoba, tudatlan ember tenne így” (Az Ige, VII. kötet – Az igazságra törekvésről. Hogyan kell törekedni az igazságra? (3.)). Isten szavai jókor jött esőként öntözték kiszáradt szívemet. Reményt hoztak számomra, és megadták a szükséges motivációt, hogy törekedjek az igazságra. Megértettem, hogy a probléma, amelyet soha nem tudtam leküzdeni, a veleszületett emberi jellemzőimmel függ össze. Ezekkel születtem, Isten rendelte el őket, és bár az embereknek vannak hiányosságaik, Isten nem ítéli el őket ezekért, mert ezek nem romlott beállítottságok. Arra gondoltam, hogy mindig féltem az emberekkel való érintkezéstől a befelé forduló személyiségem miatt. Idegenek társaságában vagy tömegben ideges lettem, összefüggéstelenül beszéltem, esetlennek éreztem azt, amit mondtam, és képtelen voltam kommunikálni másokkal. Azt hittem, hogy a befelé forduló emberek soha nem tudják olyan hatékonyan végezni a kötelességüket, mint az extrovertált emberek, ezért folyton próbáltam megváltoztatni a befelé forduló személyiségemet. Azt hittem, ha megváltoztatom a személyiségemet, jól tudom végezni a kötelességeimet, és lesz reményem a megmenekülésre. Ennek érdekében próbáltam megtanulni úgy beszélni, mint mások, és még imádkoztam is Istenhez, hogy tegyen egy kicsit extrovertáltabbá. Amikor minden változtatási kísérletem kudarcot vallott, arra a következtetésre jutottam, hogy nem vagyok alkalmas erre a kötelességre. Elmerültem a csüggedésben, és egyre negatívabb lettem. Miután szövegalapú kötelességeket végeztem, a vezetők megkértek, hogy beszéljek az alapelvekről a testvérekkel, de én ellenálltam, és nem akartam elfogadni ezt, mert úgy éreztem, hogy a személyiségemből fakadóan soha nem tudnék jól közösséget vállalni. Beértem azzal, hogy csak munkás legyek, és tegyem, amit tudok. Mivel nem értettem az igazságot, nem tudtam megfelelően kezelni a hibáimat és hiányosságaimat. Elmerültem a csüggedtség negatív érzelmeiben, és ítéletet mondtam magam felett. Nagyon hálás voltam azért, ahogy Isten szavai épp időben segítettek rajtam. Megértették velem, hogy a befelé fordulás nem romlott beállítottság, hanem az emberi mivoltunk egy hiányossága. Ez egy veleszületett emberi vonás, és Isten nem követelte, hogy megváltoztassam, csak azt, hogy megtanuljak együtt élni vele. Ezért nem kellene küzdenem ellene, és nem szabad hagynom, hogy megkötözzön. Ennek a hiányosságomnak az ellenére, amíg törekszem az igazságra és megváltoztatom a romlott beállítottságomat, még mindig megmentést nyerhetek. Igazán bolond voltam, hogy feladtam az igazságra való törekvést csak azért, mert volt egy hiányosságom!

Később rábukkantam Isten szavainak egy másik szakaszára, amely helyreigazította a téves nézetemet, és megértette velem, hogy az ember személyiségének semmi köze a üdvösségéhez. Mindenható Isten azt mondja: „Függetlenül attól, hogy milyen problémáid, hibáid vagy hiányosságaid vannak, ezek egyike sem probléma Isten szemében. Isten csak azt nézi, hogyan keresed az igazságot, hogyan gyakorlod az igazságot, hogyan cselekszel az igazság alapelvei szerint, és hogyan követed Isten útját a normális emberi mivolt eredendő állapotában – ezeket nézi Isten. Ezért az igazság alapelveivel kapcsolatos ügyekben ne hagyd, hogy a normális emberi mivolt alapvető állapotai, mint a képesség, ösztönök, személyiségjegyek, szokások és életritmusok korlátozzanak. Természetesen ne fektess energiát és időt abba se, hogy megpróbálod legyőzni ezeket az alapállapotokat, és ne is próbáld megváltoztatni őket. [...] Ez olyasvalami, ami minden teremtett emberi lénnyel vele születik. Semmi köze a romlott beállítottságokhoz vagy az illető emberi mivoltának a lényegéhez; ez egyszerűen csak egy létállapot, amely kívülről látható az emberek számára, és annak a módja, ahogyan valaki megközelíti az embereket, eseményeket és dolgokat. Egyesek jók önmaguk kifejezésében, míg mások nem; egyesek szeretnek ismertetni dolgokat, míg mások nem; egyesek szeretik maguknak megtartani a gondolataikat, míg mások nem szeretik magukban tartani a gondolataikat, hanem hangosan ki akarják mondani őket, hogy mindenki hallhassa, és csak ekkor érzik boldognak magukat. Ezek a különböző módjai annak, ahogyan az emberek az élettel, valamint az emberekkel, eseményekkel és dolgokkal foglalkoznak; ezek az emberek személyiségei. A személyiséged egy veleszületett dolog. Ha még sok próbálkozást követően sem sikerült megváltoztatnod, akkor hadd mondjam el Neked, hogy most már szünetet tarthatsz; szükségtelen ennyire kifárasztanod magad. Nem lehet megváltoztatni, úgyhogy ne is próbáld megváltoztatni. Bármi is volt az eredeti személyiséged, az olyan is marad. Ne próbáld megváltoztatni a személyiségedet az üdvösség elérése érdekében. Ez megtévesztő elképzelés – bármilyen is a személyiséged, objektív tény marad, és nem tudod megváltoztatni. Az objektív okokat tekintve az eredménynek, amelyet Isten a munkájában el akar érni, semmi köze a személyiségedhez. Az, hogy el tudod-e érni az üdvösséget, szintén nem függ a személyiségedtől. Ezen felül annak, hogy olyan személy vagy-e, aki gyakorolja az igazságot és rendelkezik az igazságvalósággal, semmi köze a személyiségedhez. Ne próbáld tehát megváltoztatni a személyiségedet azért, mert bizonyos kötelességeket végzel vagy egy bizonyos munkafeladat felügyelőjeként szolgálsz – ez téves elképzelés. Mit kell tehát tenned? A személyiségedtől vagy a veleszületett adottságaidtól függetlenül ragaszkodnod kell az igazság alapelveihez, és gyakorolnod kell őket. Isten végső soron nem a személyiséged alapján méri fel, hogy követed-e az Ő útját vagy el tudod-e érni az üdvösséget, hogy milyen eredendő képességekkel, készségekkel, adottságokkal, ajándékokkal vagy tehetségekkel rendelkezel, és természetesen azt sem nézi, hogy mennyire fékezted meg a testi ösztöneidet és a szükségleteidet. Isten inkább azt nézi, hogy miközben Istent követed és a kötelességeidet végzed, gyakorlod és megtapasztalod-e az Ő szavait, megvan-e benned a hajlandóság és az elhatározás, hogy az igazságra törekedj, végül pedig, hogy elérted-e az igazság gyakorlását és Isten útjának követését. Ezt nézi Isten” (Az Ige, VII. kötet – Az igazságra törekvésről. Hogyan kell törekedni az igazságra? (3.)). Isten olyan világosan beszélt. Az ember üdvösségének semmi köze a személyiségéhez. Isten nem az alapján ítéli meg, hogy valaki megmenthető-e, hogy milyen a veleszületett személyisége, vagy milyenek a képességei, adottságai és tehetsége, hanem inkább az alapján, hogy képes-e gyakorolni az igazságot és követni Isten útját. Téves nézettel végeztem a kötelességemet. Mindig azt hittem, hogy öntözőként nem tudom jól végezni a kötelességemet, ha nem tudok kommunikálni másokkal, és hogy a jövőben biztosan nem nyerhetem el az üdvösséget. Azt hittem, csak a személyiségem és a hiányosságaim megváltoztatásával végezhetem jól a kötelességemet és nyerhetem el az üdvösséget a jövőben. Így hát folyton próbáltam megváltoztatni a személyiségemet, de végül nem jártam sikerrel, és csak negatív lettem. Még Istenre is panaszkodtam, amiért nem adott nekem extrovertált személyiséget. Folyton erőfeszítéseket tettem a személyiségem megváltoztatására, de ez helytelen volt, mert a személyiségbeli változások csak felszínes változások. Még ha meg is változtatnám a hiányosságaimat, és extrovertált, másokkal kommunikálni képes emberré válnék, ha nem oldanám meg a romlott beállítottságomat, mindig csak felületesen végezném a kötelességemet anélkül, hogy a legjobbat nyújtanám testben és lélekben, nem keresném az igazságot, amikor kihívásokkal szembesülök, sőt vitatkoznék Istennel vagy panaszkodnék Rá, akkor Isten nem ismerne el engem, és végül kivetne.

Később rábukkantam Isten szavainak egy másik szakaszára: „Isten munkája nem az emberek veleszületett tulajdonságait és nem a hús-vér testük ösztöneit célozza meg, és az Ő munkája az emberek romlott beállítottságaira, valamint az emberekben lévő olyan dolgokra irányul, amelyek lázadnak Isten ellen és összeférhetetlenek Istennel. Ha úgy képzelik az emberek, hogy Isten munkájának az a célja, hogy megváltoztassa a képességüket, az ösztöneiket, sőt akár még a személyiségüket, a szokásaikat, az életvezetési mintáikat, és így tovább, akkor a saját elképzeléseik és képzelődéseik a gyakorlásuk minden egyes aspektusát befolyásolják és megingatják a mindennapi életük során, és akkor óhatatlanul sok eltorzult rész vagy szélsőséges dolog lesz. Ezek az eltorzult részek és szélsőséges dolgok nincsenek összhangban az igazságalapelvekkel, és el fogják téríteni az embereket a normális emberi mivoltra jellemző lelkiismerettől és józan észtől, valamint le fogják téríteni őket a normális emberi mivolt pályájáról. Mondjuk például, hogy az elképzeléseidben és képzelődéseidben úgy hiszed, hogy Isten meg akarja változtatni az emberek képességét, adottságait, sőt, akár az ösztöneiket is; ha azt gondolod, hogy ezeken a dolgokon akar változtatni Isten, akkor miféle törekvéseid lesznek? Eltorzult törekvéseid lesznek, amelyekhez szigorúan ragaszkodsz – kiválóbb képességre akarsz majd törekedni, és különféle készségek elsajátítására, valamint különféle ismeretek megtanulására fogsz koncentrálni, hogy felsőbbrendű képességre és felsőbbrendű adottságokra tégy szert, illetve magasabb szintű rálátásod legyen és kiemelkedj az önművelés terén, sőt, legyenek a hétköznapi emberekénél felsőbbrendű adottságaid is – ily módon a külső képességekre és tehetségekre fogsz figyelni. Milyen következményekkel járnak hát az efféle törekvések az emberekre nézve? Nemcsak hogy nem fognak rálépni az igazságra való törekvés útjára, hanem helyette a farizeusok útján fognak járni. Versengeni fognak egymással, hogy lássák, ki rendelkezik kiválóbb képességgel, kiválóbb adottságokkal, kiválóbb tudással, nagyobb képességekkel, több erősséggel és magasabb presztízzsel az emberek között, valamint kire néznek fel és kit becsülnek mások. Ily módon nem csupán képtelenek lesznek az igazság gyakorlására és az igazságalapelvek szerinti cselekvésre, hanem helyette olyan úton fognak haladni, amely távol vezet az igazságtól” (Az Ige, VII. kötet – Az igazságra törekvésről. Hogyan kell törekedni az igazságra? (3.)). Miután elolvastam Isten szavainak e szakaszát, elgondolkodtam és töprengtem. Isten munkája az utolsó napokban az, hogy belénk munkálja az igazságalapelveket, és megtisztítsa és megváltoztassa a romlott beállítottságunkat, valamint mindazt bennünk, ami fellázad Isten ellen és ellenáll Neki, nem pedig az, hogy megváltoztassa az olyan dolgokat, mint a veleszületett képességeink, ösztöneink és személyiségünk. Nem értettem Isten munkáját, és téves nézetek szerint éltem. Folyton azt kértem Istentől, hogy tegyen extrovertálttá, ékesszólóvá és jó képességűvé, de ez ellentétes volt Isten követelményeivel. Pálra gondoltam. A felszínen úgy tűnt, hogy nagyszerű adottságai vannak, ékesszóló, és sok embert megnyert az evangélium hirdetése révén, de soha nem törekedett az igazságra, és nem összpontosított az életbe való belépésre, és a romlott beállítottsága soha nem változott meg. Emellett mindig magasztalta magát az elvégzett munka miatt, és végül olyan rendkívül arrogáns szavakat mondott, mint: „Nekem az élet Krisztus”. Ez megsértette Isten természetét, és ahhoz vezetett, hogy Isten megbüntette őt. Ismertem valakit, aki nagyon extrovertált és ékesszóló volt, de csak arra összpontosított, hogy szavakkal és doktrínákkal vértezze fel magát, viszont soha nem gyakorolta az igazságot, nem gondolkodott el önmagán, és nem ismerte meg önmagát ezáltal, végül pedig feltárták, hogy álhívő, és kivetették. Láttam, hogy igazán veszélyes, ha az ember a hitében nem törekszik az igazságra, és nem összpontosít a beállítottsága megváltoztatására, és hogy végül ez ahhoz vezethet, hogy az ember rossz útra téved, és Isten kiveti.

Elolvastam Isten szavainak egy másik szakaszát, és találtam egy utat a gyakorláshoz. Mindenható Isten azt mondja: „Függetlenül attól, hogy mennyire tökéletes vagy nemes az emberi mivoltod, vagy hogy esetleg kevesebb hibád és hiányosságod van, és több erősséggel rendelkezel, mint más emberek, ez nem jelenti azt, hogy megérted az igazságot, és nem helyettesítheti az igazságra való törekvésedet. Ellenkezőleg: ha az igazságra törekszel, sokat értesz az igazságból, valamint kellően mély és gyakorlatias megértéssel rendelkezel róla, akkor ez az emberi mivoltod sok hibáját és problémáját kipótolja. Mondjuk például, hogy félénk és visszahúzódó vagy, dadogsz és nem vagy túlságosan művelt – vagyis sok hibád és hiányosságod van – ám van gyakorlati tapasztalatod, és bár dadogva beszélsz, világosan tudod közölni az igazságot és ez a közlés mindenkinek az épülésére szolgál, amikor hallgatja, problémákat old meg, képessé teszi az embereket arra, hogy kiemelkedjenek a negativitásból, valamint eloszlatja az Istennel kapcsolatos panaszaikat és félreértéseiket. Látod – bár elhebeged a szavaidat, problémákat tudnak megoldani – mily fontosak is ezek a szavak! Amikor laikusok hallgatják őket, azt mondják, hogy iskolázatlan ember vagy és beszéd közben nem követed a nyelvtani szabályokat, valamint időnként az általad használt szavak sem igazán odaillőek. Lehet, hogy tájszólást vagy hétköznapi nyelvet használsz, és a szavaidból hiányzik az igen ékesszólón beszélő, magasan képzett emberek eleganciája és stílusa. A közlésedben azonban ott az igazságvalóság, meg tudja oldani az emberek nehézségeit, és miután hallják azt, az őket körülvevő összes sötét felhő eltűnik és az összes problémájuk megoldódik. Látod, hát nem fontos az igazság megértése? (De az.)” (Az Ige, VII. kötet – Az igazságra törekvésről. Hogyan kell törekedni az igazságra? (3.)). Isten szavai világos gyakorlási utat mutattak nekem. Arra kellett összpontosítanom, hogy törekedjek az igazságra. Bár voltak hiányosságok a személyiségemben, amíg értettem az igazságot, ellensúlyozhattam ezeknek a problémáknak egy részét. Visszagondolva, mióta elvállaltam az öntözési kötelességet, mindig azt hittem, hogy azért vallok benne kudarcot, mert befelé forduló a személyiségem, és képtelen vagyok a kommunikációra az újonnan érkezettekkel, ezért folyton próbáltam megváltoztatni a hiányosságokat a személyiségemben. Soha nem törekedtem az igazságra, ehelyett minden erőfeszítésem a hiányosságaim leküzdésére irányult. Ez valójában helytelen volt. Akkor, amikor elmentem támogatni az újonnan érkezetteket, bár a személyiségem korlátozott, és nem tudtam, mit mondjak, amikor szembesültem az újonnan érkezettek elképzeléseivel, valójában a fő probléma az volt, hogy csak részlegesen értettem, hogyan kezeljem az elképzeléseiket. A valóságban az, hogy nem tudtam jól végezni a kötelességemet, nem teljesen személyiségbeli probléma volt, és a fő probléma abban rejlett, hogy nem értettem az igazságot. Tudtam, mostantól arra kell összpontosítanom, hogy erőfeszítést fektessek az igazságalapelvekbe, és ha világosan értem az igazságot, végre világosan tudok majd beszélni is. Ha néha ideges leszek, és elfelejtem a szavakat, többet imádkozhatok Istenhez, hogy megnyugtassa a szívemet, többször átgondolhatom magamban, mit akarok mondani, és megpróbálhatok lassan beszélni. Ha még mindig nem tudok valamit világosan elmagyarázni, akkor később megkereshetem Isten szavainak vonatkozó részeit, vagy a testvérekhez fordulhatok. Így kell gyakorolnom.

Most már nem válok negatívvá a befelé forduló személyiségem miatt, és amikor az összejöveteleken közösséget vállalok, gyakorolom a szívem lecsendesítését, és képes vagyok kommunikálni másokkal. Már nem aggaszt úgy, hogyan kommunikáljak másokkal, mint régen, és nem érzem úgy, hogy megfojtana a nyomás. Ténylegesen úgy érzem, hogy az igazság képes megoldani az ember minden nehézségét, és hogy Isten szavai hoztak ki a negativitásból. Már nem kötöznek meg és nem korlátoznak a személyiségem hibái.


49. Gondolataim, miután megmetszettek

2023-ban kerületi vezetőnek választottak meg. Úgy éreztem, nagy felelősség hárul rám. Mindennap ide-oda járkáltam a gyülekezetek között, és proaktívan kezeltem minden problémát, amit találtam. Egy idő után a gyülekezet tisztogatási munkája hozott némi eredményt, és más feladatokban is kezdett előrelépés mutatkozni. Kicsit önelégült lettem, úgy éreztem, hogy tényleges munkát végeztem. Később, amikor a felsőbb vezető, Csenhszi nővér ellenőrizte a munkát, rámutatott, hogy a választási munka lassan halad, hogy a vezetők és diakónusok megválasztása nem fejeződött be, ami hátráltatja a gyülekezet munkáját, és hogy az evangelizációs munkában sincs előrelépés. A nővér szavait hallva kissé zavarba jöttem. Ezek a problémák tényleg valósak voltak, és nem tagadhattam le őket. Ezért elkezdtem nyomon követni ezeket a feladatokat. Némi erőfeszítés után mind a választási munka, mind az evangelizációs munka némi javulást mutatott, én pedig így gondolkodtam magamban: „Amióta Csenhszi rámutatott ezekre a gondokra, azóta követem a munkát, a vezetők és a diakónusok ügye előtérbe került, és az evangelizációs munka javult a múlt hónaphoz képest. Ezúttal biztosan nem említi majd, hogy problémák vannak a munkámmal.”

Később, amikor Csenhszi ismét a választási munka fejleményeiről kérdezett, megosztottam vele, amit tudtam a helyzetről, de meglepetésemre azt mondta: „A vezetők és a diakónusok talán már fel lettek terjesztve, de vajon megfelelően összegyűjtötték az önéletrajzukat és az értékeléseiket? Mikor kezdődik a hivatalos választás?” Ezt hallva hirtelen nyugtalan lettem, és azt gondoltam: „Annak ellenére, hogy minden gyülekezetben figyelemmel kísértem a választási munkát, nem vagyok biztos benne, hogy az összes önéletrajzot és értékelést begyűjtötték, vagy hogy mikor lesz a hivatalos választás.” Gyorsan azt mondtam: „Ennek még utána kell járni.” Ezután Csenhszi azt kérdezte: „A körzetednek sokkal több vezetőre és diakónusra van szüksége, és a munka akadozik – miért nem intézkedsz gyorsabban ebben az ügyben? Ott van az evangelizációs munka is. Néhány gyülekezetnek már régóta nincsenek eredményei. Tudod, hogy pontosan mi a probléma? Mit teszel ennek megoldására? Az evangelizációs eredmények az egész körzetben nem jók mostanában.” Ezt hallva ellenállást éreztem, és azt gondoltam: „Miután nemrég rámutattál a munkánkban mutatkozó eltérésekre, nem jártunk utána gyorsan, és nem oldottuk meg ezeket a dolgokat? Áldozatokat hoztunk, és nem lazsáltunk. A munka végrehajtása is időt vesz igénybe, nem? Különben is, nem történt előrelépés az evangelizációs és a választási munkában az utóbbi időben? Miért metszel meg továbbra is minket? Úgy tűnik, bármit is teszünk, az neked sosem elég jó. Nem csak szándékosan veszel célba minket, és keresed a hibákat, amikbe beleköthetsz?” Minél jobban belegondoltam ebbe, annál nagyobb ellenállást éreztem, és sértődötten azt mondtam: „Világos, hogy nincsenek munkaképességeim, és hogy a kötelességem nem hoz jó eredményeket. Akár el is bocsáthatnak.” Ezt látva a vezető azt mondta, hogy nem fogadom el az igazságot, és hogy amikor problémák adódnak a munkában, nem az igazságot keresem, hogy kijavítsam az eltéréseket, hanem ehelyett ellenállást és ellenszegülést érzek. De bármit is mondott, nem akartam többet hallani, és csak lehajtottam a fejem, mert nagyon megbántva éreztem magam. Azt gondoltam magamban: „Nagyon keményen dolgoztam az utóbbi időben. Nem követtem nyomon végig ezt a munkát? Nem ez lenne a tényleges munkavégzés? Te ezt még mindig nem tartod elég jónak, sőt azt állítod, hogy nem fogadom el az igazságot, úgyhogy ha el kell bocsátanod, akkor csak rajta, bocsáss el! A vezetői kötelesség követelményei túl magasak, és én nyilvánvalóan nem tudok megfelelni nekik.” Ez után az eset után nagyon feldúltnak éreztem magam. Amint lecsillapodtam, hogy elgondolkodjak magamon, rájöttem, hogy a felsőbb vezető nem azért mutatott rá a hibáimra, hogy megnehezítse a dolgomat, és nem is azért, hogy kigúnyoljon, hanem azért, mert a gyülekezet munkájára gondolt. Miért nem tudtam ezt elfogadni? Isten elé álltam, és imádkoztam: „Mindenható Isten, a nővérem ma rámutatott a kötelességemmel kapcsolatos problémákra, amit nagyon nehezen tudtam elfogadni. Folyton vissza akartam vágni, igazolni akartam magam, és végig úgy éreztem, hogy igazságtalanul bánnak velem. Istenem, kérlek, világosíts meg, és vezess engem, hogy megértsem magam.”

Keresésem során láttam, hogy Isten leleplezi az antikrisztusok viselkedését, akik nem fogadják el az igazságot. Mindenható Isten azt mondja: „Amikor az antikrisztusokat megmetszik, az az első dolguk, hogy a szívük mélyén ellenállnak neki és visszautasítják. Küzdenek ellene. És vajon miért van ez? Ez azért van, mert az antikrisztusok természetlényegükből eredően idegenkednek az igazságtól, gyűlölik az igazságot, és egyáltalán nem fogadják el. Természetesen egy antikrisztus a lényege és a beállítottsága miatt nem fogja beismerni a saját hibáját, és nem fogja beismerni a saját romlott beállítottságát. E két tény alapján egy antikrisztusnak a teljes és maradéktalan elutasítás és szembeszegülés lesz a hozzáállása a metszéshez. A szíve mélyéből megveti és ellenáll neki, és a legcsekélyebb jelét sem mutatja az elfogadásnak vagy az alávetettségnek, az őszinte elgondolkozásnak vagy a bűnbánatnak pedig még kevésbé. Amikor egy antikrisztust megmetszenek – függetlenül attól, hogy ki teszi, hogy mire vonatkozik, hogy mennyiben hibáztatható az antikrisztus az adott dologért, hogy mennyire égbekiáltó a hibája, hogy mennyi gonoszságot művel, vagy hogy milyen következményekkel jár a gonoszsága a gyülekezet munkájára nézve –, az antikrisztus semmit sem mérlegel ebből. Egy antikrisztus úgy látja, hogy aki megmetszi őt, az kipécézte vagy csak azért keres hibát benne, hogy kínozza őt. Akár még azt is gondolhatja az antikrisztus, hogy bántalmazzák és megalázzák őt, hogy nem bánnak vele emberként, és hogy lekicsinylik és megvetik őt. Egy antikrisztus a metszést követően soha nem gondolkodik el azon, hogy ténylegesen mi rosszat tett, hogy milyen romlott beállítottságot fedett fel, hogy vajon kereste-e azokat az alapelveket, amelyeket be kellene tartania, hogy az igazságalapelveknek megfelelően cselekedett-e, vagy hogy elvégezte-e a feladatait abban az ügyben, amellyel kapcsolatban megmetszették őt. Nem vizsgálja ezeket a dolgokat, nem gondolkozik el egyiken sem, és átgondolni és megfontolni sem fogja ezeket a kérdéseket. Helyette a saját akarata szerint és forrófejűn áll hozzá a metszéshez. Valahányszor megmetszenek egy antikrisztust, az telve lesz haraggal, engedetlenséggel és nehezteléssel, és senkinek sem hallgat a tanácsára. Nem hajlandó elfogadni a metszést, és képtelen visszatérni Isten elé, hogy megismerje magát, elgondolkozzon magán és foglalkozzon az alapelveket sértő cselekedeteivel, például azzal, hogy felületes, vagy hogy ámokfutón végzi a kötelességét, és arra sem használja ki ezt az alkalmat, hogy megoldja a maga romlott beállítottságát. Helyette kifogásokat keres, hogy megvédje és igazolja magát, sőt olyan dolgokat is mond, amelyekkel viszályt szít és felbújt másokat. Röviden: amikor megmetszik az antikrisztusokat, azok az engedetlenség, az elégedetlenség, az ellenállás és a szembeszegülés konkrét megnyilvánulásait mutatják, és panaszok merülnek fel a szívükben. »Olyan magas árat fizettem és annyi munkát végeztem! Noha néhány dologban nem követtem az alapelveket és nem kerestem az igazságot, mindezt nem magamért tettem! Még ha okoztam is némi kárt a gyülekezet munkájában, nem szándékosan tettem! Ki ne követne el hibát? Nem ragadhatjátok ki a hibáimat és metszhettek engem a végtelenségig anélkül, hogy a gyengeségeimre tekintettel lennétek, és hogy törődnétek a hangulatommal és az önbecsülésemmel. Isten háza nem szereti az embereket, és annyira igazságtalan! Azonkívül, egy ilyen kis hiba elkövetése miatt metszetek meg – nem azt jelenti ez vajon, hogy rossz szemmel néztek rám, és ki akartok rekeszteni engem?« Amikor az antikrisztusokat megmetszik, először nem azon jár az eszük hogy elgondolkozzanak rajta, mi rosszat tettek, vagy milyen romlott beállítottságot fedtek fel, hanem azon, hogy vitatkozzanak, magyarázkodjanak és igazolják magukat, miközben feltételezésekbe bocsátkoznak” (Az Ige, IV. kötet – Az antikrisztusok leleplezése. Tizenkettedik tétel: Vissza akarnak vonulni, amikor nincs státuszuk, vagy amikor nincs reményük az áldások elnyerésére). Isten szavaiból megértettem, hogy az antikrisztusok bármennyire is akadályozzák és zavarják Isten házának munkáját, a lelkiismeretüket akkor sem nyomasztja a bűntudat, és amikor megmetszik őket, csak ellenállást éreznek, és mentegetik magukat, folyamatosan próbálnak érvelni az igazuk mellett, miközben nem fogadják el és nem ismerik be a hibáikat. Sőt, a testvérektől érkező metszést úgy fogják fel, mintha mások hibákat keresnének bennük, vagy megnehezítenék a dolgukat. Ez az antikrisztusok azon természetéből fakad, hogy idegenkednek az igazságtól és gyűlölik azt. Visszagondolkodva arra, amikor engem megmetszettek, én vajon nem azt az antikrisztusi beállítottságot fedtem fel, hogy idegenkedem az igazságtól? A felsőbb vezető rámutatott, hogy a választási munkánk lassan halad, én pedig passzívan és lagymatagon végeztem a kötelességeimet. Arra is rámutatott, hogy a kerületünkben végzett evangelizációs munka összességében nem volt hatékony. Ezek tények voltak. Rámutatott a munkánkban lévő problémákra és eltérésekre, és azok kijavítására irányított bennünket. Ez a gyülekezet munkájának védelmét szolgálta. Ezt el kellett volna fogadnom, és el kellett volna gondolkodnom a munkámban felmerülő problémákon, majd azonnal orvosolnom kellett volna őket. Én azonban nemcsak hogy nem gondolkodtam el magamon, hanem az önelégültség állapotában éltem. Ellenállást és ellenszenvet éreztem a felsőbb vezetővel szemben, folyamatosan ellentmondva neki és magamban igazolva magam, azt gondolva, hogy csak azért mutatott rá a hibáimra, mert nem kedvel engem, és hogy szándékosan a hibáimon lovagol. Még az is felmerült bennem, hogy a vezetői feladattal járó elvárások túl magasak, ezért negatívvá és dacossá váltam, mondván, hogy nincs munkaképességem, és akár el is bocsáthatnak, mert nem végzem a kötelességemet. Az a gondolat, hogy nem teszem tovább a kötelességemet, alkalmatlanságot színlelek, és feladom, tényleg a józan ész hiányára vallott! Nem pont egy antikrisztus azon beállítottságát fedtem fel, hogy idegenkedik az igazságtól, és gyűlöli azt? Egy antikrisztusra gondoltam, akit kiűztünk a kerületünkből. Ő mindig a saját akarata szerint dolgozott, és amikor problémák merültek fel, amelyek ártottak a gyülekezet munkájának, nem érzett lelkiismeret-furdalást, és a testvérek metszését, útmutatását vagy segítségét sem fogadta el. Még utólag sem korrigálta magát, csak tovább ellenkezett és kiabált velük. Végül a sok gonosz tette miatt kizárták a gyülekezetből. Ha továbbra sem lennék hajlandó elfogadni a metszést vagy a testvérek tanácsát, súlyos károkat okozva a gyülekezet munkájának, akkor végül engem is felfedne és kiiktatna Isten, mint egy antikrisztust! Felismerve, hogy én is antikrisztusi magatartást tanúsítok, félni kezdtem. Csendben imádkoztam Istenhez, kérve Őt, hogy óvjon meg attól, hogy gonoszságot tegyek, és ellenálljak Neki.

Miután imádkoztam, elgondolkodtam magamban: „Mit jelent az, hogy valaki tényleges munkát végez?” Keresésem során Isten e szavait olvastam: „Nem számít, milyen tehetséges vagy, milyen szintű képességgel és végzettséggel rendelkezel, hány szlogent tudsz kiabálni, vagy hány szót és doktrínát ismersz; függetlenül attól, hogy mennyire elfoglalt, illetve mennyire kimerült vagy egy adott napon, vagy milyen messzire utaztál, hány gyülekezetet látogattál meg, vagy mennyi kockázatot vállalsz, és mennyi szenvedést viselsz el – ezek egyike sem számít. Az számít, hogy a munkarendek alapján végzed-e a munkádat, hogy azokat a munkarendeket pontosan hajtod-e végre; hogy a vezetőséged ideje alatt részt veszel-e minden konkrét munkában, amelyért felelős vagy, és hány valós problémát oldottál meg ténylegesen; hogy hány ember értette meg az igazságalapelveket a vezetésed és útmutatásod révén, és mennyire haladt előre és fejlődött a gyülekezet munkája – az számít, hogy elérted-e ezeket az eredményeket vagy sem. Függetlenül attól, hogy milyen konkrét munkában veszel részt, az számít, hogy következetesen nyomon követed-e és irányítod-e a munkát, ahelyett, hogy nagyzolóan viselkednél és parancsokat osztogatnál. Ezenkívül az is számít, hogy van-e életbe való belépésed a kötelességed végzése közben, hogy képes vagy-e az alapelvek szerint kezelni az ügyeket, hogy rendelkezel-e bizonyságtétellel az igazság gyakorlatba ültetéséről, és hogy képes vagy-e kezelni és megoldani azokat a valós problémákat, amelyekkel Isten választott népe szembesül. Ezek és más hasonló dolgok mind annak megítélésére szolgáló kritériumok, hogy egy vezető vagy dolgozó eleget tett-e a felelősségeinek vagy sem” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (9.)). Isten szavaiból megértettem, hogy Isten nem az alapján méri le, hogy egy vezető tényleges munkát végez-e, hogy az illető mennyi szenvedést vállal, vagy mennyi áldozatot hoz, hanem azon, hogy a munka során mennyi nehézséget és problémát sikerül megoldani, mennyire hatékony a munka, és az illető mennyire hatékonyan végzi a kötelességét. Én viszont mindig a saját elképzeléseimre és képzelődéseimre támaszkodtam, abban a hitben, hogy a kimenetel, a hatékonyság vagy a fejlődés nem számít, amíg nem lustálkodom, mindennap lefoglalom magam feladatokkal, és a szükséges munka elvégzése időben megtörténik, akkor tényleges munkát végzek. Így amikor a felsőbb vezető rámutatott, hogy nem végzek tényleges munkát, megbántva éreztem magam, nem voltam hajlandó ezt elfogadni, és vissza akartam vágni. Amikor Isten szavainak fényében önvizsgálatot tartottam, láttam, hogy bár mindennap elfoglalt voltam, nem kerestem az igazságalapelveket, hogy megoldjak egy sor valódi problémát, különösen a vezetők és diakónusok megválasztását illetően. Bár írtam leveleket, hogy ösztönözzem az embereket, többnyire csak letudtam a feladatokat, csak szlogeneket harsogtam, és alapszinten kísértem figyelemmel a dolgokat. Alig kérdezősködtem arról, hogy később hogy sikerült a megvalósítás a gyülekezetben, hogyan haladnak, és milyen nehézségeket nem sikerült még megoldani, ami lassította a választások haladását, és nagyon alacsony munkahatékonyságot eredményezett. Ugyanez volt a probléma az evangelizációs munkával is. A felszínen úgy tűnt, mintha nagyon követtem volna a munkát, de ez legtöbbször csak az információk ide-oda továbbítását jelentette. Ritkán kérdeztem rá konkrét, meglévő problémákra, és még kevésbé oldottam meg azokat időben, ami gyenge munkahatékonyságot eredményezett. Ezzel nem végeztem tényleges munkát. Miközben így végeztem a kötelességemet, csak gépiesen letudtam a feladatokat, lényegében megpróbáltam megtéveszteni az embereket és becsapni Istent. Isten megköveteli tőlünk, hogy az Ő szándékait figyelembe véve végezzük kötelességeinket, és hogy a hatékonyságra és az eredményességre összpontosítsunk. Csak így végezhetjük a kötelességeinket a megfelelő színvonalon. Én csak felületesen hajtottam végre a munkát, és nem oldottam meg valódi problémákat, ami nem eredményezett valódi előrelépést vagy eredményt a feladatkörömbe tartozó munkában. Ha ez így folytatódna, akkor végül csak hamis vezetőként fednének fel, és elbocsátanának. E felismerések hatására gyűlöltem magam, és csendben elhatároztam magamban: „Amikor újra végezni fogom a kötelességemet, azt szorgalommal és teljes odaadással kell tennem, és a munka végrehajtása során a hatékonyságra és a valódi eredményekre kell összpontosítanom, lehetővé téve a munka minél gyorsabb előmozdítását.” Később, az evangelizációs munka végzésekor, közösséget vállaltam Isten szándékával, hogy megmentse az embereket, és segítettem tisztázni a vezetők és a diakónusok gondolatait, és rávezettem őket, hogy ténylegesen részt vegyenek az evangelizációs munkában. A testvérek megértették az evangélium hirdetésének jelentőségét, és aktívan tevékenykedtek az evangelizációs munkában, így később az evangelizációs munkában történt némi előrelépés. A választási munkában is időben lekövettem és megoldottam a problémákat, és egy idő után megtörtént a gyülekezeti vezetők és diakónusok többségének megválasztása, és a gyülekezeti munka rendben folytatódhatott.

Később még többet olvastam Isten szavaiból: „Ami a metszést illeti: mi az a legkevesebb, amit tudniuk kell az embereknek? Meg kell tapasztalni a metszést ahhoz, hogy valaki megfelelően végezhesse a kötelességét – ez elkerülhetetlen. Olyasvalami, amivel napi szinten szembesülniük kell és amit gyakran meg kell tapasztaniuk az embereknek ahhoz, hogy üdvösséget nyerhessenek az Istenben való hitükben. Senki sem maradhat ki a metszésből. Amikor megmetszenek valakit, az vajon a kilátásait és a sorsát is magában foglalja? (Nem.) Akkor hát mi célból metszenek meg valakit? Az elítélése végett? (Nem, hanem azért, hogy segítsenek neki megérteni az igazságot, valamint az alapelvek szerint tenni a kötelességét.) Így van. Ez a leghelytállóbb értelmezés. A metszés egyfajta fegyelmezés, egyfajta fenyítés, és természetesen a segítségnyújtás és az emberek megmentésének egyik formája is. A metszés lehetővé teszi, hogy időben változtass a helytelen törekvéseden. Lehetővé teszi, hogy azonnal felismerd az éppen fennálló problémáidat, és lehetővé teszi, hogy időben felismerd az általad feltárt romlott beállítottságokat. Bármi történjék is, ha megmetszenek, az segít felismerned a hibáidat és az alapelvek szerint tenned a kötelességeidet, időben megment attól, hogy elhajlásokat okozz és tévútra térj, valamint elejét veszi annak, hogy katasztrófákat okozz. Hát nem ez a legnagyobb segítség és a legnagyszerűbb gyógymód az emberek számára? A lelkiismerettel és értelemmel bíró embereknek tudniuk kell helyesen kezelni azt, ha megmetszik őket” (Az Ige, IV. kötet – Az antikrisztusok leleplezése. Kilencedik tétel (Nyolcadik rész)). Isten szavaiból megértettem, hogy a metszés egy szükséges tapasztalat ahhoz, hogy valaki megfelelő színvonalon végezze a kötelességét. Amikor a testvérek problémákat vagy eltéréseket vesznek észre a kötelességeinkben, az, hogy képesek rámutatni a problémáinkra, és időben megmetszenek vagy lelepleznek minket, segít nekünk a problémáink felismerésében és gyors kijavításában. Ez valójában védi a gyülekezet munkáját, és valódi segítséget nyújt számunkra. Belegondoltam, hogy a felsőbb vezető nem azért mutatott rá többször is a munkámmal kapcsolatos problémákra, hogy megnehezítse a dolgomat, vagy zavarba hozzon, hanem azért, hogy segítsen felismerni a munkámban mutatkozó hiányosságokat és eltéréseket, lehetővé téve számomra, hogy a jövőben jobban végezzem a gyülekezeti munkát, és hogy segítsen megismernem a felületes kötelességvégzésre késztető romlott beállítottságomat. Abban a pillanatban értettem meg igazán, hogy a metszés nemcsak az emberek életbe való belépését szolgálja, hanem segít nekik abban is, hogy gyorsan kijavítsák a kötelességeikben jelentkező eltéréseket és problémákat, megakadályozza, hogy a saját fejük után menjenek, és hogy kár érje a gyülekezet munkáját. A metszés Isten szeretetét és üdvösségét hordozza. Később, amikor a felsőbb vezető nyomon követte a munkámat, továbbra is rámutatott a hibáimra, és bár időnként még mindig azon kaptam magam, hogy vissza akarok vágni, rájöttem, hogy a vezető azáltal, hogy követte a munkámat, kézenfogva vezetett engem, megtanítva arra, hogy hogyan lépjek be az alapelvekbe a munkám során, és így a szívem mélyén kevésbé éreztem ellenállást.

Nem sokkal később a felsőbb vezető egy levélben azt írta nekem, hogy passzív vagyok az evangelizációs munka nyomon követésében, hogy semmibe veszem az evangelizációs munkát, és minden nehézséget az evangéliumi munkásokra hárítok. A levél elolvasása után a szívem mélyén nem tudtam megállni, hogy ne ellenkezzek: „Hogy állíthatod azt, hogy semmibe veszem ezt? Az evangelizációs munka nem hatékony, én pedig szorongok és frusztrált vagyok emiatt. Az utóbbi időben keményen dolgoztam azon, hogy fellendítsem az evangelizációs munkát, és közösséget és segítséget nyújtottam a felmerült kérdésekkel kapcsolatban. Hogy mondhatod azt, hogy nem foglalkozom az evangelizációs munkával?” Abban a pillanatban rájöttem, hogy ismét kezdett kiütközni bennem az igazságtól idegenkedő beállítottság, és azt gondoltam: „A vezetőség levele bizonyára rámutatott egy problémára, ezért előbb józan ésszel kell gondolkodnom, és alá kell vetnem magam.” Ezért csendben imádkoztam a szívemben, és kértem Istent, hogy vezessen, hogy alá tudjam vetni magam. Aztán eszembe jutott egy részlet Isten szavaiból, amit régebben olvastam, arról, hogyan kezeljük a metszést, ezért gyorsan megkerestem, hogy elolvassam. Mindenható Isten azt mondja: „Akkor pontosan mi is az alávetett hozzáállás? Először is, pozitív hozzáállással kell rendelkezned: amikor megmetszenek, először nem elemzed a helyeset és a helytelent – egyszerűen csak elfogadod, alávetett szívvel. Például, lehet, hogy valaki azt mondja, hogy valami rosszat tettél. Bár nem érted a szíved mélyén, és nem tudod, mit tettél rosszul, mégis elfogadod. Az elfogadás elsősorban pozitív hozzáállás. Emellett létezik egy kissé negatívabb hozzáállás is, ami a hallgatás és az ellenállás mellőzése. Milyen viselkedésformákat von ez maga után? Nem bizonygatod az érveidet, nem védekezel, és nem keresel objektív kifogásokat magadnak. Ha mindig kifogásokat keresel és indokokkal állsz elő a magad számára, a felelősséget pedig másokra hárítod, az vajon ellenállás? Ez lázadó beállítottság. Nem kellene elutasítanod, ellenállnod vagy bizonygatnod az érveidet. Még ha az érvelésed hibátlan is, az vajon az igazság? Ez az ember objektív kifogása, nem az igazság. Nem objektív kifogásokról kérdeznek – arról, hogy miért történt ez a dolog, vagy hogyan történt, hanem inkább azt mondják el neked, hogy az adott cselekedeted természete nincs összhangban az igazsággal. Ha ezen a szinten rendelkezel tudással, akkor valóban képes leszel arra, hogy elfogadd és ne állj ellen. Először is, az alázatos hozzáállás kulcsfontosságú, amikor különféle dolgok történnek veled. [...] A metszéssel szembesülve milyen cselekedetek jelentenek elfogadó, alázatos hozzáállást? A legkevesebb az, hogy értelmesnek kell lenned és józan észjárással kell rendelkezned. Először is alá kell vetned magad, nem szabad ellenállnod vagy elutasítanod, és észszerűen kell kezelned. Így rendelkezni fogsz a minimális értelemmel. Ha el akarod érni az elfogadást és az alávetettséget, meg kell értened az igazságot. Nem egyszerű dolog megérteni az igazságot. Először is el kell fogadnod a dolgokat Istentől: a legkevesebb, amit tudnod kell, hogy a metszés olyasmi, amit Isten megenged, hogy megtörténjen veled, vagy pedig Istentől származik. Függetlenül attól, hogy a metszés teljesen észszerű-e vagy sem, elfogadó, engedelmes hozzáállást kell tanúsítanod iránta. Ez az Istennek való alávetettség megnyilvánulása, és egyúttal annak elfogadása is, hogy Isten átvizsgál téged. Ha csak folyton az érveidet bizonygatod és védekezel, azt gondolva, hogy a metszés az embertől származik, és nem Istentől, akkor a megértésed hibás. Egyrészt nem fogadtad el, hogy Isten átvizsgáljon, másrészt pedig a hozzáállásod nem engedelmes és nem is viselkedsz engedelmesen abban a környezetben, amelyet Isten alakított ki számodra. Olyasvalaki ez, aki nem veti alá magát Istennek” (Az Ige, III. kötet – Az utolsó napok Krisztusának beszédei. Az öt feltétel, amelynek teljesülnie kell, hogy az ember az Istenbe vetett hit helyes útjára lépjen). Isten szavai kimondják, hogy amikor megmetszenek bennünket, nem szabad elemeznünk, hogy mi a helyes, és mi a helytelen, vagy megpróbálnunk visszavágni és igazolni magunkat, hanem az elfogadással és önmagunk alávetésével kell kezdenünk. Még ha nem is értjük, akkor is keresést és alázatot tanúsítva kell megközelítenünk ezt a dolgot. Ilyen észszerűen kell az embernek hozzáállnia. A metszés, amellyel szembesültem, Istentől jött, és bár még nem voltam tisztában a hibáimmal, nem szabad megpróbálnom visszavágni vagy igazolni magam. Ehelyett el kell csendesednem, alázatosan keresnem kell, és el kell gondolkodnom a munkámban mutatkozó eltéréseken és problémákon. Ez a megfelelő hozzáállás, ha metszéssel szembesülök. Ha jobban belegondoltam, bár általában figyelemmel kísértem az evangelizációs munkát, a részletes feladatok közül sokat nem végeztem el. Például ez idő alatt nem foglalkoztam azzal, hogy a potenciális evangéliumi befogadókat a megfelelő evangéliumi munkásokhoz rendeljem, és terveket állítsak össze. Ezenkívül nem vizsgáltam és nem oldottam meg azokat a problémákat sem, amelyekkel az evangéliumi munkások szembesültek tanúságtétel közben. Nem pontosan emiatt mondta a felsőbb vezető, hogy nem veszek részt a munka részleteiben, és nem törődöm az evangelizációs munkával? Ezeket a dolgokat felismerve szívből elfogadtam a vezető útmutatását, és hajlandóvá váltam arra, hogy ténylegesen nyomon kövessem az evangéliumi munkások haladását, és problémák esetén gyorsan megkerestem a vonatkozó igazságokat, és közösséget vállaltam a megoldásokról. Az evangelizációs munka fokozatosan javulni kezdett.

A többszöri metszés megtapasztalása által megértettem az antikrisztusi beállítottságomat, amely idegenkedik az igazságtól, és rájöttem, hogy mivel az emberek romlott beállítottságúak, gyakran felületesen végzik a feladataikat, és hogy ha nem fogadjuk el, hogy megmetszenek minket, hanem ellenállunk és dacoskodunk, azzal csak komoly károkat okozunk a munkában. Pontosan ez a számomra kellemetlen, többszöri metszés volt az, ami megvédett engem, és segített elkerülni, hogy a hamis vezetők helytelen útjára lépjek. A metszés valóban jótékonyan hatott a kötelességem végzésére.


50. Ki áll az utamban a mennyei királyság felé vezető úton?

2020 augusztusában, egy nővér meghívott Mindenható Isten Egyházának egy online összejövetelére. Mindenható Isten szavait olvasva, keresve és vizsgálva, biztos voltam benne, hogy Mindenható Isten szava Isten hangja, és hogy Mindenható Isten a visszatért Úr Jézus. Nagyon meghatódtam, és nagyon izgatott voltam. Testvéreim is alig várták az Úr visszatérését. Tudtam, hogy gyorsan el kell mondanom nekik a jó hírt, hogy ők is elfogadhassák Isten utolsó napokbeli munkáját. Ezért prédikáltam az evangéliumot a harmadik testvéremnek, és ő elmondta a legidősebb testvérünknek, a gyülekezetvezetőnek, az Úr eljöveteléről szóló híreket. Váratlanul, miután a legidősebb bátyám megtudta, azonnal eljött hozzám aznap este... „Hosea, te azt mondtad, hogy az Úr Jézus már visszatért, és a munka új szakaszát végzi? Ez hogy lehetséges? Az Úr Jézus megbocsátotta bűneinket. Amikor visszatér, egyenesen felemel minket a mennyek országába. Hogyan végezhetne új munkát?” „Bátyám, ne légy rám mérges. Habár az Úr Jézus megbocsátja bűneinket, mi még vétkezhetünk, és bűnös természetünk megmaradt. Isten azt mondja: »Legyetek azért szentek, mert én szent vagyok!« (3Mózes 11:45). Bátyám, nem láthatjuk az Urat, ha nem vagyunk szentek, és nem léphetünk be a mennyek országába, ha nem tisztultunk meg bűneinktől. Még mindig szükségünk van Istenre, hogy elvégezze az ítélet munkáját, hogy eltávolítsa bűnös természetünket, és a gyökerénél oldja meg a bűn problémáját –” „Az Úr Jézust azért feszítették keresztre, hogy elviselje minden bűnünket. Az Úr már nem tekint minket bűnösöknek. Azt mondod, nem tisztultunk meg, de ez a te saját elgondolásod. A Biblia nem ezt mondja. Nem tudod, mit mond a Biblia? »Mert szívvel hiszünk, hogy megigazuljunk, és szájjal teszünk vallást, hogy üdvözüljünk« (Róma 10:10). Nem vagyunk-e már megmentve azáltal, hogy hiszünk az Úrban? Miért kellene az Úrnak még mindig új munkát végeznie?” „Bátyám, amit mondtál, azok Pál szavai, nem az Úr Jézusé. Az Úr Jézus soha nem mondta, hogy azok, akiket megment a hitük, bejuthatnak a mennyek országába. Az Úr Jézus nagyon világosan megmondja, hogy ki léphet be a mennyek országába. »Nem mindenki megy be a mennyek országába, aki ezt mondja nekem: Uram, Uram, hanem csak az, aki cselekszi az én mennyei Atyám akaratát« (Máté 7:21). Bátyám, Isten akaratát kell teljesítenünk, és az Ő szavai szerint cselekednünk, hogy beléphessünk a mennyek országába. Megfelelünk-e ennek a követelménynek? Még mindig gyakran vétkezünk, és nem tudjuk végrehajtani az Úr szavait. Az Úr Jézus arra kér minket, hogy szeressük felebarátunkat, mint önmagunkat. Képesek vagyunk mi erre? Nemcsak hogy nem tudjuk szeretni őket, hanem féltékenyek lehetünk, gyűlölhetjük őket, és gyakran bűnben élünk. Nem vagyunk alkalmasak a mennyek országába való belépésre. Ezért tér vissza Isten az utolsó napokban, hogy beszéljen és elvégezze az ítélet munkáját. Azért teszi, hogy megszabaduljon az emberek bűnös természetétől, a gyökerénél oldja meg bűnünk problémáját, és alaposan megtisztítsa és megmentse az embereket. Maga az Úr Jézus is megjövendölte: »Aki elvet engem, és nem fogadja el az én beszédeimet, annak van ítélő bírája: az az ige, amelyet szóltam, az ítéli el őt az utolsó napon« (János 12:48). »Mert itt van az idő, amikor elkezdődik az ítélet Isten háza népén« (1Péter 4:17).” „Elég! Azt állítod, hogy van egy másik szakasza a munkának, amikor az Úr visszatér. Ez nem azt jelenti, hogy az Úr Jézus megváltó munkája értelmetlen? Nem lenne hiábavaló?” A bátyámat hallva kissé nyugtalanná váltam. Hogyan tudnék úgy közösséget vállalni, hogy megértse Isten munkáját, és megszabaduljon elképzeléseitől? Ekkor jutott eszembe Mindenható Isten szavainak egy passzusa. „Bár Jézus sok munkát végzett az emberek között, Ő csak az egész emberiség megváltását teljesítette, és az ember vétekáldozatává vált; nem szabadította meg az embert minden romlott beállítottságától. Az embernek a Sátán befolyásától való teljes megmentéséhez nemcsak arra volt szükség, hogy Jézus vétekáldozattá váljon, és magára vegye az ember bűneit, hanem arra is, hogy Isten még nagyobb munkát végezzen, hogy az embert teljesen megszabadítsa sátánian romlott beállítottságától. Így most, hogy az ember bűnei megbocsátást nyertek, Isten ismét testet öltött, hogy az embert az új korba vezesse, és megkezdte a fenyítés és az ítélet munkáját. Ez a munka az embert egy magasabb világba vezette. Mindazok, akik alávetik magukat az Ő uralmának, magasabb igazságot fognak élvezni és nagyobb áldásokban részesülnek. Valóban a világosságban fognak élni, és elnyerik az igazságot, az utat és az életet” (Az Ige, 1. kötet – Isten megjelenése és munkája. Előszó). Isten szavai tisztává és ragyogóvá tették a szívemet. Azt mondtam a bátyámnak: „Az, hogy Isten visszatér az utolsó napokban, hogy elvégezze az ítélet munkáját nem jelenti azt, hogy az Úr Jézus megváltó munkája értelmetlen. Az Úr Jézus megbocsátotta az emberek bűneit, hogy többé ne ítéljék el és ne végezzék ki őket a törvény értelmében, de amit az Úr Jézus tett, az csak a megváltás munkája volt, nem az emberek megtisztításának és megmentésének munkája. Mi még mindannyian bűnben élünk. Isten utolsó napokbeli ítélő munkája nélkül nem szabadulhatunk meg a bűntől, és nem léphetünk be Isten királyságába.” Amikor látta, hogy nem tud megcáfolni, nagyon dühös lett és azt mondta: „Rövid ideje hiszel Mindenható Istenben, de sokat tanultál. Bármit is mondok, van valami, amivel megcáfolsz, szóval nincs mit mondanom neked!” Ezek után dühösen távozott. Azt gondoltam: „Ő hisz az Úrban, és minden nap vágyakozik az Úr eljövetelére, akkor miután hallott az Úr visszatéréséről, miért nemhogy nem vizsgálta meg, de még dühös is lett? Talán mert túl sok vallási elképzelése van, nem tudja ezt azonnal elfogadni. Találnom kell még egy alkalmat, hogy közösséget vállaljak vele.”

Nemsokára a két sógornőm is eljött hozzám, miután megtudták, hogy hiszek Mindenható Istenben... „Hosea, te Mindenható Istenben hiszel, ehhez a névhez imádkozol, nem pedig az Úr nevéhez. Ez az Úr elárulása és hitehagyottá válás.” „Nos, ezt azért mondjátok, mert még nem értitek. Nem olvastátok Mindenható Isten szavait, és nem tudjátok, hogy Ő a visszatért Úr Jézus. Mindenható Isten és az Úr Jézus egy Lélek és egy Isten. Isten csak más-más nevet használ a különböző korokban. A Törvény Korában Isten neve Jahve volt, de a Kegyelem Korában Isten neve Jézus volt. Isten neve megváltozott, de mondhatjátok-e azt, hogy az Úr Jézus és Jahve nem ugyanaz az Isten? Mondhatjátok-e azt, hogy az Úr Jézusban való hit Jahve Isten elárulását jelentette? Mindenható Isten, az Úr Jézus és Jahve egy Isten. Gyertek csak, Mutatok nektek egy videót, és megértitek.” Mindenható Isten mondja: „Egykoron Jahve néven ismertek Engem. Messiásnak is neveztek, és az emberek egykor szeretettel és megbecsüléssel hívtak Engem Jézusnak, a Megváltónak. Ma azonban már nem az a Jahve vagy Jézus vagyok, akit az emberek a múltban ismertek; Én vagyok az Isten, aki az utolsó napokban visszatért, az Isten, aki véget vet a korszaknak. Én vagyok az Isten Maga, aki felemelkedik a világ végéről, a Maga teljes természetében tele tekintéllyel, becsülettel és dicsőséggel. Az emberek soha nem köteleződtek el Mellettem, soha nem ismertek meg Engem, és mindig is tudatlanságban voltak az Én természetemet illetően. A világ teremtésétől kezdve a mai napig egyetlen ember sem látott Engem. Ezen Isten az, aki az utolsó napokban megjelenik az embereknek, de elrejtőzik közöttük. Az emberek között él, igaz és valóságos, mint az égő nap és a lobogó láng, erővel és tekintéllyel tele. Nincs egy árva ember vagy dolog sem, aki vagy ami ne ítéltetne meg szavaim által, és nincs egy árva ember vagy dolog sem, aki vagy ami ne tisztulna meg a lángoló tűzben. Végül minden nemzet áldott lesz az Én szavaim által, és darabokra is törik miattuk. Ily módon az utolsó napokban minden ember látni fogja, hogy Én vagyok a visszatért Megváltó, és hogy Én vagyok a Mindenható Isten, aki meghódítja az egész emberiséget. És mindenki látni fogja, hogy egykor Én voltam a vétekáldozat az emberekért, de az utolsó napokban Én leszek a nap lángja is, amely mindent elhamvaszt, valamint az igazságosság Napja, amely mindent feltár. Ez az Én munkám az utolsó napokban. Azért vettem fel ezt a nevet, és azért bírok e természettel, hogy minden ember lássa, hogy Én vagyok az igazságos Isten, az égő nap, a lobogó láng, és hogy mindenki imádjon Engem, az egyetlen igaz Istent, és hogy lássák igazi arcomat: nemcsak az izráeliták Istene vagyok, és nemcsak a Megváltó, hanem minden teremtmény Istene vagyok az égen, a földön és a tengereken” (Az Ige, 1. kötet – Isten megjelenése és munkája. Már visszatért a Megváltó egy „fehér felhőn”). Miután elolvastuk Isten szavait, így vállaltam közösséget a sógornőimmel: „Isten neve változik a korszakokkal és munkájának szakaszaival. Isten különböző neveket használ különböző korokban, minden korban egy másik nevet, és mindegyik név Isten munkáját képviseli az adott korban. A Törvény Korában, Isten »Jahve« néven rendelte el a törvényeket, és tanította meg az emberiséget a földi életre. A Kegyelem Korában, Isten Lelke az Úr Jézusként testesült meg, és végezte el az emberiség megváltásának munkáját. Az utolsó napokban Isten Mindenható Istenként ölt testet, hogy kifejezze az igazságot, és elvégezze az emberek megítélésének és megtisztításának munkáját. Külsőleg Isten neve és munkája megváltozott, de Isten lényege állandó. Mindig is ugyanaz az Isten munkálkodott az emberiség megmentésén.” Egy példát is mondtam nekik: Lehet, hogy valaki kórházban dolgozik, és mindenki „orvosnak” hívja, de egy nap úgy dönt, hogy tanítani fog, és mindenki „tanárnak” fogja hívni, később pedig elmegy prédikálni egy gyülekezetbe, és mások „pásztornak” hívják. Értitek? Munkája megváltozott és az is, ahogyan mások őt hívják, de ő még mindig ugyanaz a személy. Még mindig ő az. Ugyanígy Isten különböző neveket használ különböző korokban, de Isten lényege és identitása nem változik, és Ő továbbra is ugyanaz az Isten. Amikor Mindenható Isten nevében imádkozunk, nem áruljuk el az Urat, és nem vagyunk hitehagyottak, fogadjuk az Urat, és az Ő lábnyomait követjük. Miközben beszéltem, hirtelen megjelent a legidősebb bátyám és a harmadik testvérem. A legidősebb bátyám dühösen közbevágott. „Ne beszéljetek vele többet. Nem győzhetitek meg. Bármit is mondotok, mindig van rá válasza, úgyhogy minek vesződni vele?” „Hosea, rossz dologban hiszel. Itt az ideje, hogy abbahagyd.” „Azt állítod, hogy Mindenható Isten a visszatért Úr Jézus. Menj és prédikálj a pásztornak. Ha ő azt mondja, hogy ez az igaz út, akkor higgyünk benne együtt, de ha nem, akkor térj vissza a gyülekezetbe és higgy velünk. Mindannyian vér szerinti testvérek vagytok. Nem járhatja mindegyikőtök a maga útját.” Látva, hogy testvéreim és sógornőim milyen hódolattal viseltetnek a pásztor iránt, így szóltam hozzájuk: „Nekünk, hívőknek mindenekelőtt Istennek kell engedelmeskednünk és Őt kell tisztelnünk. Nem engedelmeskedhetünk vakon annak, amit az emberek mondanak. Különösen, ha az Úr fogadásáról van szó, nem hagyhatjuk, hogy a pásztor döntsön. Az Úr Jézus azt mondta, hogy Isten juhai hallják az Ő hangját. Arra kell összpontosítanunk, hogy figyeljünk Isten hangjára, hogy fogadhassuk az Urat.” Azt is hozzátettem: „Amikor az Úr Jézus eljött munkálkodni, azok, akik a judaizmusban hittek, nem akarták meghallani Isten hangját. Vakon követték a farizeusokat az Úr Jézusnak való ellenállásban és az Ő elítélésében. Ennek eredményeként elvesztették az Úr üdvösségét. Ez egy tanulság számunkra.” De bármit is mondtam, a testvéreim és a sógornőim nem hallgattak rám, és ragaszkodtak ahhoz, hogy a pásztor nem tévedhet. Látva a hozzáállásukat, azt gondoltam: „Olyan hódolattal vannak a pásztor iránt, hogy ha a pásztor elfogadja ezt, akkor talán ők is elfogadják.”

Egy januári napon, 2021-ben, a pásztor és a vezetők eljöttek hozzám, és én megragadtam az alkalmat, hogy hirdessem nekik az evangéliumot. „Máté 24:37 azt mondja: »Ahogyan Noé napjaiban történt, úgy lesz az Emberfia eljövetele is.« És a 24:44-ben az áll: »Ezért legyetek ti is készen, mert abban az órában jön el az Emberfia, amelyikben nem is gondoljátok!« Lukács 17:24-25 szerint: »Mert ahogyan a villámlás, amely az égbolt egyik részéből kivillan, míg a másikat megvilágítja, úgy tesz majd az Emberfia is, ha eljön az Ő ideje. Előbb azonban még sokat kell szenvednie és megvettetnie ettől a nemzedéktől.« A prófécia megemlíti »az Emberfia eljövetele« és »eljön az Emberfia« kifejezéseket. Szóval, ki is az Emberfia? Az Emberfia Isten megtestesülésére utal. Az Úr Jézus volt az Emberfia, mert Ő volt Isten Lelkének megtestesülése. Egy lélek nem nevezhető az Emberfiának. Ezért a prófécia azt mondja, hogy az Úr az Emberfiaként tér vissza az utolsó napokban, vagyis megtestesülve jön el. Ha az Úr Jézus szellemi teste a feltámadás után alászáll a felhőkön, és mindenkinek megjelenik nagy dicsőségben, akkor ki merne ellenállni Neki vagy elítélni Őt? Az Úr Jézus mégis azt mondta: »Előbb azonban még sokat kell szenvednie és megvettetnie ettől a nemzedéktől.« Hogyan teljesül be ez a prófécia? Csak ha Isten az Emberfiaként testesül meg, aki hétköznapi és átlagos emberként jelenik meg, egy olyan formában, amit az emberek nem ismernek fel, akkor lehet Őt elítélni és elutasítani. Ezért az Úr Jézus próféciája szerint, az Úr testet öltve tér vissza az utolsó napokban, és ez teljesen biztos.” „Ezek a bibliai versek megemlítik »az Emberfiát«, és ez az Úr Jézust jelenti.” „Elian testvér, az Úr Jézus nagyon világosan beszél. Ezek a próféciák az Úr visszatéréséről szólnak, nem pedig az Úr Jézuséról.” „A Biblia egyértelműen azt mondja: »És akkor feltűnik az Emberfiának jele az égen, akkor jajgat a föld minden nemzetsége, és meglátják az Emberfiát eljönni az ég felhőin nagy hatalommal és dicsőséggel« (Máté 24:30). Az Úr egy felhőn fog visszatérni, de te azt mondod, hogy megtestesülve jön el. Nem mondanak ellent egymásnak ezek a dolgok? Az Úr Jézust várjuk, aki egy felhőn jön el. Most, közeleg az idő, mindenféle katasztrófák jelentek meg, és az Úr hamarosan eljön egy felhőn, hogy felvigyen minket a mennyek országába. Az Úrba vetett sok évnyi hit után már majdnem ott vagy, de te, egyszerűen csak feladod az egészet.” „Jaxon pásztor, az általad említett prófécia is igaz, de Isten megtestesülése nem mond ellent az Ő felhőkön való eljövetelének. Először nem értettem ezt a kérdést. Később, miután elolvastam Mindenható Isten szavait, rájöttem, hogy az Úr visszatérése két lépésben történik. Először titokban, az Emberfiaként jön el, hogy kifejezze az igazságot és elvégezze az ítélet munkáját, majd miután létrejön a győztesek egy csoportja, Isten katasztrófákat küld, hogy megjutalmazza a jót és megbüntesse a gonoszt. A katasztrófák után Isten alászáll egy felhőn, és mindenki előtt nyíltan megjelenik. Ekkor mindazok, akik ellenállnak Mindenható Istennek és elítélik Őt, sírni fognak és fogukat csikorgatják, ami teljesen beteljesíti az Úr felhőkön való eljövetelének próféciáját: »Íme, eljön a felhőkön, és meglátja minden szem, azok is, akik átszegezték, és siratja őt a föld minden nemzetsége« (Jelenések 1:7).” Ekkor a pásztor és a többiek meglepődtek és elhallgattak. Felolvastam egy részt Mindenható Isten szavaiból: „Amikor saját szemetekkel látjátok Jézust leereszkedni a mennyből egy fehér felhőn, az lesz az igazságosság Napjának nyilvános megjelenése. Lehet, hogy az nagy izgalom időszaka lesz számodra, de tudnod kell, hogy az idő, amikor tanúja leszel Jézus mennyből való leereszkedésének, egyben az az idő is, amikor leszállsz a pokolba, hogy megbüntessenek. Ez lesz az az idő, amikor Isten irányítási terve véget ér, és ez lesz az az idő, amikor Isten megjutalmazza a jókat és megbünteti a gonoszokat. Mert Isten ítélete véget ér, mielőtt az ember jeleket látna, amikor csak az igazság kifejezése van. Azok, akik elfogadják az igazságot és nem keresnek jeleket, és így megtisztultak, visszatérnek majd Isten trónusa elé, és belépnek a Teremtő ölelésébe. Csak azok kapnak örök büntetést, akik kitartanak abban a hitben, hogy »Az a Jézus, aki nem fehér felhőn lovagol, hamis Krisztus«, mert csak abban a Jézusban hisznek, aki jeleket mutat, de nem ismerik el azt a Jézust, aki szigorú ítéletet hirdet, és felszabadítja az igaz utat és életet. És így csak az lehet, hogy Jézus akkor foglalkozik velük, amikor nyíltan visszatér egy fehér felhőn. Túl makacsok, túl magabiztosak, túl gőgösek. Ezeket az elfajzottakat hogyan is jutalmazhatná meg Jézus? Jézus visszatérése nagy megváltás azoknak, akik képesek elfogadni az igazságot, de azoknak, akik nem képesek elfogadni az igazságot, az elkárhozás jele. Válasszátok meg a saját utatokat, és ne káromoljátok a Szentlelket, és ne utasítsátok el az igazságot. Ne legyetek tudatlanok és arrogánsak, hanem olyanok, akik engedelmeskednek a Szentlélek iránymutatásának, és kívánják és keresik az igazságot; csak így fog majd a hasznotokra válni” (Az Ige, 1. kötet – Isten megjelenése és munkája. Mire meglátod Jézus szellemi testét, Isten újjáteremti a mennyet és a földet). Az összes jelenlévő megdöbbent, amikor meghallotta Isten tekintélyes szavait. Kis idő múlva a pásztor megszólalt: „Az imént azt mondtad, hogy ezek Isten új szavai? Ez nem így van. Isten szavai mind a Bibliában vannak, és Istennek nincsenek szavai a Biblián kívül. Ha léteznek is ilyenek, azok a Biblia kiegészítései. A Jelenések egyértelműen kijelenti: »Én bizonyságot teszek mindenkinek, aki a prófécia eme könyvének beszédeit hallja: Ha valaki hozzátesz ezekhez, arra Isten azokat a csapásokat bocsátja, amelyek meg vannak írva ebben a könyvben; ha pedig valaki elvesz e prófétai könyv igéiből, attól Isten elveszi az osztályrészét az élet fájából, a szent városból és mindabból, ami meg van írva ebben a könyvben« (Jelenések 22:18-19).” „Jaxon pásztor, az, hogy semmit sem lehet hozzáadni vagy kivenni, figyelmeztetés az embereknek, hogy önkényesen ne adjanak hozzá vagy töröljenek ki próféciákat a Jelenések könyvéből, és nem azt jelenti, hogy Isten többé nem mond ki új szavakat. Maga az Úr Jézus mondta: »Még sok mindent kellene mondanom nektek, de most nem tudjátok elviselni; amikor azonban eljön ő, az igazság Lelke, elvezet titeket a teljes igazságra« (János 16:12-13). Az Úr Jézus nagyon világosan megmondta: amikor Ő az utolsó napokban visszatér, sok szót fog kifejezni, hogy bevezessen minket minden igazságba. Az értelmezésed szerint, amikor Isten az utolsó napokban visszajön, nem fog többé beszélni és munkálkodni. Akkor hogyan fognak beteljesülni és megvalósulni az Úr Jézus ezen szavai? Isten az igazság, az élet forrása, az élő víz örökké áramló forrása. Ti Isten szavait és munkáját a Bibliában szereplőkre korlátozzátok, mintha Isten ezeket a szavakat csak a Bibliában mondhatná ki. Ez nem Isten behatárolása és lekicsinylése?” Jaxon pásztor a szavaim hallatán elhallgatott. Azt gondoltam: „Régen hódoltam a pásztornak. Azt hittem, ismerik a Bibliát, és van ismeretük Istenről. Megdöbbenésemre, nem értik a Bibliát, és még Isten munkáját is behatárolják.” Csalódott voltam.

Számos vita után a pásztor látta, hogy szilárd vagyok a hitemben, és ezért sok téveszmét használt, hogy összezavarjon, amelyeket én Isten szavaival cáfoltam meg, és tanúsítottam Isten utolsó napokbeli munkáját, de ők egyáltalán nem hallgattak rám. A vita végén, amikor Jaxon pásztor látta, hogy nem tud megcáfolni, nem szólt semmit. Elian, aki vele jött, azt mondta nekem: „Hosea, azt akarjuk, hogy ne higgy többé Mindenható Istenben, mert mi vagyunk a felelősek az életedért. Ezt szeretetből tesszük. Félünk, hogy rossz útra térsz. Azoknak, akik hozzád hasonlóan értik a Bibliát, vezetőknek kellene lenniük a gyülekezetben, és együtt kell működniük a munkánkkal. Az csodálatos lenne.” Ezt hallva, az ördög szavaira gondoltam, aki a Bibliában megkísértette az Úr Jézust: „Majd magával vitte az ördög egy igen magas hegyre, megmutatta neki a világ minden országát és azok dicsőségét, és ezt mondta neki: Mindezt neked adom, ha leborulva imádsz engem” (Máté 4:8-9). Az, hogy felkértek gyülekezetvezetőnek, az ördög kísértése volt. Úgy gondolták, ha presztízzsel és státusszal csábítanak, akkor velük megyek. A presztízs és a státusz túlságosan fontos volt számukra! Hallották az Úr eljövetelének hírét, de a keresés és a vizsgálódás helyett megpróbáltak eltéríteni engem az igazi úttól. Ez annyira alattomos volt! Ezért elutasítottam őket. „Nem térek vissza a gyülekezetbe. Most az Úr Jézus visszatért, hogy új munkát végezzen. Már nem munkálkodik a Kegyelem Korának egyházaiban. Mi hasznom lenne abból, ha visszatérnék a gyülekezetbe? El kell fogadnunk Isten új munkáját és követnünk kell Őt, vagy elhagy és kirekeszt minket az Úr. Olyan ez, mint amikor az Úr Jézus jött el, hogy munkálkodjon. A tanítványok hallották az Úr Jézus szavait, felismerték az Úr hangját, követték az Urat, és elnyerték az Ő üdvösségét, és azokat, akik megtartották a törvényeket a templomban, elhagyta és kirekesztette az Úr. Leginkább ezzel a ténnyel kellene tisztában lennetek. Az Úr visszatért az utolsó napokban. Ha nem hallgatunk az Ő hangjára, hogyan fogadhatnánk Őt? Az Úr Jézus mondta: »Az én juhaim hallgatnak a hangomra, és én ismerem őket, ők pedig követnek engem« (János 10:27). A Jelenések azt is megjövendölte: »Akinek van füle, hallja meg, amit a Lélek mond a gyülekezeteknek!« (Jelenések 2, 3. fejezet). »Íme, az ajtó előtt állok, és zörgetek: ha valaki meghallja a hangomat, és kinyitja az ajtót, bemegyek ahhoz, és vele vacsorálok, ő pedig énvelem« (Jelenések 3:20). Jaxon pásztor, az Úr fogadásában a legfontosabb dolog az, hogy hallgassunk az Ő hangjára. Ha valaki arról tanúsít, hogy Ő visszatért, félre kell tennünk elképzeléseinket, kutatnunk és vizsgálódnunk kell. Máskülönben nem tudjuk fogadni az Urat, és nem léphetünk be a mennyek országába.” „Nem kell hallgatnunk Isten hangjára, csak meg kell várnunk, hogy az Úr eljöjjön egy felhőn, hogy bevigyen minket az Ő királyságába. Ha eljön a nap, amikor az Úr Jézus eljön egy felhőn, és mi leszünk azok, akik sírnak és fogukat csikorgatják, akkor vállalni fogjuk a felelősséget. De tisztáznom kell veled a dolgokat. Ne hibáztass minket, ha tévesen hiszel és rossz útra tévedsz. Ha most meg akarod változtatni a dolgok menetét, még mindig visszatérhetsz a gyülekezetbe. Adok neked még néhány napot, hogy gondolkodj rajta. Hét nap múlva gyere el a gyülekezetbe és adj választ. És figyelmeztetlek, nem szabad az evangéliumot a gyülekezetben hirdetned. Ha gyülekezetünkből bárki miattad kezd hinni Mindenható Istenben, megfizetsz érte!” Miután a pásztor befejezte a beszédet, a családomhoz szólt: „Annyi mindent mondtunk, de ő nem hallgatott ránk. Ti vagytok a családja, úgyhogy próbáljátok meggyőzni őt.” Ezt követően a pásztor haragosan távozott.

A családom nagyon dühös volt, amikor látta, hogy nem hallgatok a pásztorra, ezért mindannyian átjöttek, hogy leszidjanak, a második testvérem még erőszakkal is fenyegetőzött. „Elhívtuk a pásztort, és te megszégyenítettél minket. A lelkész sok mindent mondott, de te nem hallgattál rá, és továbbra is ragaszkodsz a Mindenható Istenben való hithez. Ezért agyonverlek!” „Kérlek, mit ártottam neked, hogy meg akarsz ütni? Az Úr eljött. Csak hallgattam az Ő hangjára, és fogadtam Őt. Miért bánsz így velem? Még mindig hisztek Istenben?” „Nem is hallgatsz a pásztorra. Mi bajod van?” „Az Istenben hiszel vagy a pásztorban? Csak azért, mert elfogadtam Isten utolsó napokbeli munkáját, a pásztor így akadályoz és megzavar engem. Szerintem a pásztor és azok a vezetők képmutató farizeusok. Most Isten visszatért, új munkát végez, és oly sok igazságot fejezett ki, de ők maguk nem kutatnak és nem vizsgálódnak, és másokat is akadályoznak abban, hogy fogadják az Urat. Még a státuszt is használják, hogy eltérítsenek az igazi úttól, mondván, hogy ez az életem érdekében van. Nem csak hazugság-e ez? Csapdába akarnak csalni és tönkre akarnak tenni! Az Úr Jézus leleplezte a farizeusokat, mondván: »Jaj nektek, képmutató írástudók és farizeusok, mert bezárjátok a mennyek országát az emberek előtt: ti magatok nem mentek be, és azokat sem engeditek be, akik be akarnak menni. [...] mert bejárjátok a tengert és a szárazföldet, hogy egyetlen pogányt zsidó hitre térítsetek, és ha ez megtörtént, akkor a gyehenna fiává teszitek, kétszerte inkább magatoknál« (Máté 23:13, 15). Mi a különbség a pásztor és a vezetők, valamint a farizeusok között? Hogyan állhatsz az ő oldalukra?” „Ha a lelkész kiutasít, nem vagyunk többé testvérek, és nem fog számítani nekünk, hogy élsz-e vagy meghalsz. Fizesd vissza, amivel tartozol. Két hetet kapsz rá.”

Nagyon elszomorított, amikor láttam, hogy ennyire szívtelenek. Amikor bajban voltak, mindent megtettem, hogy segítsek nekik, de most így bánnak velem. Hogy jutottak el a múltban ismert jó testvérek erre a pontra? Hogyan lehettek ezek az emberek a családom? Aznap este feküdtem az ágyban és nem tudtam aludni. Erre gondolni olyan fájdalmas volt, hogy nem tudtam visszatartani a könnyeimet. Istenhez imádkoztam, kérve Őt, adjon nekem hitet és vezessen az Ő akaratának megértésében, hogy megtudhassam, hogyan éljem át ezt a helyzetet. Eszembe jutott, hogy az Úr Jézus azt mondta: „Ne gondoljátok, hogy azért jöttem, hogy békességet hozzak a földre. Nem azért jöttem, hogy békességet hozzak, hanem hogy kardot. Azért jöttem, hogy szembeállítsam az embert apjával, a leányt anyjával, a menyet anyósával, és így az embernek ellensége lesz a háza népe” (Máté 10:34-36). „Ha gyűlöl titeket a világ, tudjátok meg, hogy engem előbb gyűlölt, mint titeket” (János 15:18). Az Úr szavai igazak, és az Ő próféciái beteljesedtek. Csak azért, mert elfogadtam Isten utolsó napokbeli munkáját, a pásztorom és a testvéreim megpróbáltak akadályozni és üldözni engem. Nem engem gyűlöltek, hanem Istent. Miután átgondoltam az elmúlt napokban történteket, hálás voltam Istennek. Isten szava segített legyőzni a pásztorom és a családom általi megszakítást és akadályozást, és némi tisztánlátást is adott róluk.

Egy nap egy nővér tudomást szerzett a helyzetemről, és küldött egy passzust Mindenható Isten szavaiból: „Ne bátortalanodj el, ne légy gyenge, és érthetővé teszem a dolgokat számodra. A királysághoz vezető út nem olyan sima; semmi sem olyan egyszerű! Ugye azt szeretnéd, hogy az áldások könnyen jöjjenek hozzád? Ma mindenkinek keserű próbákkal kell szembenéznie. Az ilyen próbatételek nélkül az Engem szerető szívetek nem fog megerősödni, és nem lesz bennetek igaz szeretet Irántam. Még ha ezek a próbák csupán jelentéktelen körülményekből is állnak, mindenkinek át kell mennie rajtuk; csak annyi a különbség, hogy a megpróbáltatások nehézsége egyénenként változó lesz. A próbák Tőlem származó áldások, és közületek hányan jöttök Elém gyakran, hogy térden állva könyörögjetek az áldásaimért? Ostoba gyermekek! Mindig úgy gondoljátok, hogy néhány kedvező szó az Én áldásomnak számít, de nem ismeritek fel, hogy a keserűség az áldásaim egyike. Akik osztoznak keserűségemben, azok bizonyosan részesednek majd kedvességemben is. Ez az Én ígéretem és áldásom számotokra. Ne habozzatok enni és inni és élvezni az Én szavaimat. Amikor elmúlik a sötétség, összegyűlik a fény. Hajnal előtt van a legsötétebb; ezt követően az ég fokozatosan kivilágosodik, majd felkel a nap. Ne legyetek félénkek vagy bátortalanok” (Az Ige, 1. kötet – Isten megjelenése és munkája. Krisztus kijelentései a kezdetekkor, 41. fejezet). Közösséget vállalt velem: „Hiszünk Mindenható Istenben, és fogadjuk az Urat, de a Sátán nem akarja, hogy Isten megmentsen vagy megnyerjen minket, ezért különféle eszközökkel akadályoz és zavar bennünket. De Isten megengedi ezt. Miért? Isten az emberek hitét akarja feltárni, mint igazat vagy hamisat. Az őszinte hittel rendelkezők, Isten juhai, ki tudják állni a próbát. Bárhogyan is zavarja őket a Sátán, kitartanak Isten követése mellett. Azok, akik nem tartoznak Istenhez, akik hamisan hisznek, visszavonulnak, amikor a Sátán megzavarja őket. Ez Isten bölcsessége, amelyet a Sátán cselszövései alapján gyakorol. Most a pásztorod és a családod zavar és akadályoz. Ez egy próbatétel. Miután ezt megtapasztalod, megértesz némi igazságot és világosan látsz bizonyos dolgokat. Azt is tudni fogod, hogyan lehet megkülönböztetni, ki az igaz és ki a hamis hívő, és fejleszted az Istenbe vetett hitet, ezek olyan dolgok, amelyeket kényelmes környezetben nem nyerhetünk el. Ez a szenvedés megéri.” Miután meghallgattam a nővér közösségét, megértettem, hogy a pásztor és a családom általi akadályozást és zavarást úgy tűnt, hogy emberek okozták, de valójában mindez a Sátán zavarása volt, arra törekedve, hogy elveszítsem Isten üdvösségét. A Sátán valóban gyűlöletes. Ezáltal az incidens által nyertem némi tisztánlátást a pásztorról, és vágyam, hogy kövessem Istent felerősödött. Pár nappal később, látva, hogy még mindig hiszek Mindenható Istenben, a nagybátyám is eljött, hogy lebeszéljen. „Hosea, csak hallgass rám. Térj vissza. Mit fogsz tenni, ha a pásztor kiutasít? Ha valamilyen nehézséged lesz a jövőben, vagy megbetegszel, ki fog segíteni rajtad?” „Végre fogadtam az Urat, szóval bármi is legyen, követni fogom Mindenható Istent. Nem térek vissza a gyülekezetbe.” „Te nem tudsz annyit, mint a pásztor. Az Istenbe való hit dolgában hallgatnunk kell a pásztorra.” „Amikor az Úr Jézus eljött munkálkodni, a judaizmusban hívők is azt hitték, hogy a farizeusok jobban tudják és követték őket, ellenállva az Urnak és elítélve Őt. Ennek eredményeként megátkozták és megbüntették őket. Istenben hívőkként Isten szavaira kell hallgatnunk. Ha a pásztor szavai és tettei nincsenek összhangban Isten szavaival, nem hallgathatunk rájuk. Elmondtam a pásztornak, hogy Isten visszatér az utolsó napokban, hogy kifejezzen sok igazságot, amit a Biblia és az Úr Jézus próféciái is bizonyítanak, és nem volt módjuk megcáfolni ezt, de egyáltalán nem akartak kutatni, megpróbáltak megakadályozni az Úr fogadásában, és nem engedték, hogy bármelyik testvéremmel megosszam ezt. Úgy gondolod, hogy amit tettek, összhangban van Isten szavaival? Nagybátyám, te nem keresed és nem vizsgálod Isten utolsó napokbeli munkáját. Te hallgatsz mindenre, amit a pásztor mond. Soha nem olvastad Mindenható Isten szavait, akkor honnan tudhatod, hogy igazak-e vagy hamisak? Ez olyan, mint átkelni egy folyón. Ha valaki azt mondja, hogy a víz mély, a egy másik meg azt, hogy sekély, kinek hiszel? Nem tudod meg az igazat, ha magad is belegázolsz? Ha hiszel az Úrban, de nem hallgatsz Őrá, és ragaszkodsz ahhoz, hogy a pásztorra hallgass, a végén, ha a pásztor a pokolra kerül, nem kerülsz-e te is a pokolra? Nem a vak vezeti-e a világtalant a gödörbe?” „Nem félsz, hogy a pásztor feljelent a kormánynál, és letartóztattat?” „Nem számít, ha feljelentenek a kormánynál, nem számít, mit tesz velem a kormány, ha üldöznek is, követnem kell Mindenható Istent.” Aznap a nagybátyám folyamatosan próbált meggyőzni, de nem hallgattam rá. Egy héttel később, hogy megakadályozzam a pásztort, hogy újra megzavarjon, felkerestem a pásztort és a vezetőket, elmondtam nekik, hogy elszántan hiszek Mindenható Istenben, és nem térek vissza a gyülekezetbe, és arra kértem őket, hogy ne beszéljenek velem többet. Nem várt módon, a pásztor nem volt hajlandó feladni, és azt mondta nekem: „Az a Keleti Villám, amelyben hiszel, nem az Úr visszatérése. Ha továbbra is hiszel, akkor elárulod az Urat.” Azt feleltem neki: „Az Úr Jézus megjövendölte a visszatérését, mondván: »Mert ahogyan a villámlás keletről támad, és ellátszik nyugatig, úgy lesz az Emberfiának az eljövetele is« (Máté 24:27). Vajon a Keleti Villám megjelenése nem teljesíti be az Ő próféciáját?” Amikor Jaxon pásztor látta, hogy nem tud megcáfolni, dühös lett és elkezdte megítélni és elítélni Isten munkáját. A szavai nagyon feldühítettek. Eszembe jutott, hogy az Úr Jézus azt mondta: „Az én juhaim hallgatnak a hangomra, és én ismerem őket, ők pedig követnek engem” (János 10:27). Isten juhai hallják az Ő hangját. A pásztor és a vezetők nem értik Isten hangját, és megítélik Istent. Ők nem Isten juhai. Ők az ördögtől valók. Azt mondtam nekik: „A múltban a farizeusok megítélték és elítélték az Úr Jézust. Most, hogy hallottátok, hogy az Úr visszatért, nem kerestek és nem kutattok. Még ha látjátok is, hogy Mindenható Isten szavai milyen jól ki vannak mondva, ti akkor is elítélitek és ellenálltok. Hát nem ti vagytok modern farizeusok?” Ezt hallva a pásztor és a vezetők nagyon dühösek lettek, ezért más módon próbáltak kényszeríteni. „Mivel annyira biztos vagy abban, hogy hinni akarsz Mindenható Istenben, akkor írjunk egy nyilatkozatot, amelyben kijelented, hogy nem hiszel az Úr Jézusban.” „Miért írnám alá ezt? Mindenható Isten az Úr Jézus visszatérése, és én hiszek Mindenható Istenben, ami az Úr fogadását jelenti. Hogy állíthatjátok, hogy nem hiszek az Úr Jézusban? Ez nem torzítja el a tényeket? A ti állításotok szerint, amikor az Úr Jézus eljött munkálkodni, az Úr tanítványai, mint Péter és János, mind elhagyták a templomot, és követték az Úr Jézust. Mondhatjátok-e azt, hogy elárulták Jahve Istent? Természetesen nem. Ők lépést tartottak Isten új munkájával. Ugyanígy, most az Úr Jézus is visszatért, hogy új munkát végezzen, és azáltal, hogy hiszek Mindenható Istenben, a Bárány lábnyomait követem. Hogyan lehet ez az Úr Jézus elárulása? Nem írok alá semmi ilyesmit!” „Alá kell írnod ezt a nyilatkozatot, és a testvéreidnek és szüleidnek is alá kell írniuk, hogy bebizonyítsuk, hogy te magad hagytad el a gyülekezetet, nem mi utasítottunk ki téged.” Abban a pillanatban megláttam a pásztor szándékát. Ha kijelentem, hogy nem hiszek az Úr Jézusban, hanem Mindenható Istenben hiszek, ez nem jelentené-e azt, hogy tagadom, hogy Mindenható Isten és az Úr Jézus egy Isten? Ha aláírom, az bizonyítékként szolgálhatna számukra Mindenható Isten megtagadására és elítélésére. Annyira aljasak és gonoszak voltak! Ha ezt a nyilatkozatot eljuttatnák a vietnami kormányhoz, akkor üldöznének. Ez volt az alávaló szándékuk. Aznap este tíz óra utánig vitatkoztunk, de mindegy, hogy mit mondtam, olyan volt, mintha a pásztor nem értené, goromba és ésszerűtlen volt, így nem maradt mondanivalóm számukra. A következő nap, amikor a családom meghallotta a hírt, eljöttek hozzám, hogy vádaskodjanak. „Apáddal olyan keményen dolgoztunk, hogy felneveljünk, és most elhagysz minket? Egyáltalán nincs lelkiismereted!” „Anyám, nem hagytalak el titeket. Sokszor hirdettem nektek az evangéliumot, de ti nem hiszitek el. Nem hallgattok Isten szavára, csak a pásztoréra. Ez a ti saját döntésetek.” „Mostantól nem vagy a fiam!” „Ezentúl külön utakon járunk. Többé nem vagyunk testvérek. Bármilyen nehézséged is legyen a jövőben, mi nem fogunk segíteni rajtad.” „Nos, akkor legyen így. Én csak hiszek Istenben, és ti így üldöztök engem, kényszerítetek, hogy válasszak köztetek és Isten között, ezért természetesen Istent választom. De én sohasem mondtam, hogy nem vagytok a szüleim és a testvéreim. Ezek a ti szavaitok.”

Ezek után nem jártam többé a gyülekezetbe. Azt hittem, a pásztor és a vezetők nem fognak többé zavarni. Egy áprilisi napon váratlanul eljött hozzám a pénzügyeket intéző gyülekezeti munkatárs és ragaszkodott ahhoz, hogy elmenjek a gyülekezetbe, hogy aláírjak egy nyilatkozatot arról, hogy nem hiszek az Úr Jézusban. Dühös voltam. Ezek az emberek nem akartak békén hagyni. Miért voltak ennyire gyűlölködők? Miután elküldtem őt, megnyugodtam, és Istenhez imádkoztam, és eszembe jutott egy passzus Mindenható Isten szavaiból. „Amikor Isten munkálkodik, gondjaiba vesz valakit, rátekint az illetőre, támogatja és jóváhagyja őt, a Sátán ott ólálkodik a nyomában, igyekszik csőbe húzni és bajba sodorni az illetőt. Ha Isten meg kívánja nyerni ezt az embert, a Sátán minden tőle telhetőt megtesz, hogy akadályozza Istent, mindenféle gonosz csellel kísérti, zavarja meg és hátráltatja Isten munkáját, hogy megvalósítsa saját rejtett célját. Mi ez a cél? Ő nem akarja, hogy Isten bárkit is megnyerjen; ő akarja megkaparintani azokat, akiket Isten meg kíván nyerni, ellenőrizni akarja őket, átvenni fölöttük az irányítást, hogy azok őt imádják, csatlakozzanak hozzá a gonosz cselekedetekben, és ellenszegüljenek Istennek. Nem ez a Sátán baljós indítéka? Gyakran mondjátok, hogy milyen rossz és gonosz a Sátán, de láttátok-e valaha? Láthatjátok, milyen rossz az emberiség; de nem láttátok, milyen rossz az igazi Sátán. Jób esetében azonban világosan megfigyelhettétek, mennyire gonosz a Sátán. Ez az eset nagyon is világossá tette a Sátán ocsmány ábrázatát és lényegét. Miközben a háborúját vívja Istennel, és a nyomában ólálkodik, a Sátán célja, hogy leromboljon minden munkát, amelyet Isten el akar végezni, hogy megszállja és ellenőrzése alá vegye mindazokat, akiket Isten meg akar nyerni, hogy teljesen megsemmisítse azokat, akiket Isten meg akar nyerni. Ha nem semmisülnek meg, akkor a Sátán birtokába kerülnek, hogy használja őket – ez az ő célja” (Az Ige, 2. kötet – Isten megismeréséről. Isten Maga, az egyedülálló IV.). Miután átgondoltam Isten szavait, világosabban láttam a Sátán trükkjeit. Láttam, hogy ezek a pásztorok és vének a Sátánhoz tartoznak. A Sátán cinkosai voltak. Minden eszközzel megpróbálták akadályozni és megzavarni a Mindenható Istenbe vetett hitemet, hogy eltávolítsanak Istentől. Arra kértek, írjak alá egy levelet, amelyben megtagadom az Úr Jézust, hogy ürügyet adjak nekik az elítélésemre. Olyan gonosz volt a szívük! Az elejétől a végéig a Sátánok szerepét játszották. Később a családom is átlátott a pásztor szándékain, rájöttek, hogy azért akarta, hogy aláírjam a levelet, hogy feljelenthessen a kormánynál, és anyám azt mondta nekem: „Hosea, ne írd alá azt a levelet. A pásztor szörnyű. Te nem tettél semmi rosszat azzal, hogy hiszel Istenben, mégis így bánik veled. Ha bármilyen üldöztetést szenvedsz, nem hagyom, hogy megússza.” Régebben imádtam a pásztorokat. Azt gondoltam, hogy ők az Úr szolgái, és hogy segíteni nekik az Úr iránti szeretet kifejezése, ezért gyakran adtam felajánlásokat, pénzt és javakat is. Amikor az autójuk elromlott, mindig megjavítottam, bármennyibe is került. Ezen tapasztalat által most már láthatom a pásztorok valódi arcát. A nyáj védelme érdekében akadályozzák az embereket az igaz utat vizsgálásában, és megakadályoznak másokat abban, hogy fogadják az Urat és belépjenek a mennyek országába. Ők csak az irányításuk alatt akarnak tartani mindannyiunkat, hogy több pénzt ajánljunk fel nekik és támogassuk őket. Ők olyan buktatók, amelyek megakadályozzák az embereket a mennyek országába való belépésben.

Pont úgy, ahogy Mindenható Isten szavai mondják: „Vannak olyanok, akik nagy templomokban olvassák a Bibliát, és egész nap azt szavalják, de közülük egy sem érti Isten munkájának célját. Közülük egyik sem képes megismerni Istent; még kevésbé képes közülük bárki is megfelelni Isten akaratának. Ők mind értéktelen, hitvány emberek, akik mindannyian magas lóról oktatják ki Istent. Szándékosan szembeszállnak Istennel, még akkor is, ha az Ő zászlaját viszik. Istenbe vetett hitüket hangoztatják, mégis az ember húsát eszik és vérét isszák. Minden ilyen ember ördög, akik felfalják az ember lelkét, fő démonok, akik szándékosan megzavarják azokat, akik a helyes útra akarnak lépni, és botránykövek, akik akadályozzák az Istent keresőket. Lehet, hogy »ép alkatúaknak« tűnnek, de honnan tudhatják követőik, hogy ők nem mások, mint antikrisztusok, akik arra vezetik az embereket, hogy szembeszálljanak Istennel? Honnan tudhatják a követőik, hogy ők eleven ördögök, akik az emberi lelkek felfalásának szentelik magukat?” (Az Ige, 1. kötet – Isten megjelenése és munkája. Mindazon emberek, akik nem ismerik Istent, szemben állnak Istennel). Hálás vagyok Isten oltalmáért. Mindenható Isten szava volt az, ami vezetett és lépésről lépésre irányított, lehetővé tette számomra, hogy átlássak Sátán trükkjein, tisztán lássam, hogyan gyűlölik a pásztorok az igazságot és állnak ellen Istennek, teljesen megszabaduljak a gonosz szolgák és antikrisztusok rabságától, és visszatérjek Isten házába. Szívem tele volt hálával Isten iránt! Most minden nap élvezem Isten szavának kínálatát, hirdetem az evangéliumot, és tanúságot teszek Istenről testvéreimmel, elégedett és boldog vagyok! Hála Istennek!


51. A minket érő szenvedés is Isten szeretete

Tizenhét éves koromban apám betegségben elhunyt, és nem sokkal később anyám elvesztette a látását. Hogy gondoskodhassak anyámról, férjhez kellett mennem, és családot kellett alapítanom. A házasság után tudtam meg, hogy a férjem családja nem jómódú. A férjem eltitkolta előlem, hogy nagy adósságba keveredett, és gyakran jöttek hozzánk emberek, akik pénzt követeltek tőle. Emiatt gyakran sóhajtoztam és sírtam. Engem annyi fájdalom és tehetetlenség töltött el! Nem sokkal később egy rokonom hirdette nekem Isten utolsó napokbeli evangéliumát. Megtudtam, hogy Isten kifejezi az igazságot, és végrehajtja az emberek megmentésének munkáját. Olyan volt, mintha sikerült volna belekapaszkodnom egy mentőkötélbe, Istenre tekintettem, és Őrá bíztam a családom minden nehézségét. Fokozatosan javultak egy kicsit az otthoni dolgok, és én titokban hálát adtam Istennek a szívem mélyén. Később a férjem megbetegedett és meghalt. Minden megtakarításunkat elköltöttük, és egyik barátunk vagy rokonunk sem segített nekünk. Rájöttem, hogy az emberek megbízhatatlanok. Amikor nehézségekkel szembesültem az életben, imádkoztam, és Istenre támaszkodtam, és láttam Isten néhány áldását. A gyermekem gyenge és beteges volt kiskorában, de miután a férjem meghalt, már nem volt olyan gyakran beteg. A neuraszténiám is fokozatosan javult. A minimális megélhetési támogatást is megkaptam, amit korábban nem kaphattam, mert nem volt pénzem arra, hogy ajándékokat vegyek a tisztviselőknek. Láttam Isten kegyelmét és oltalmát, és nagyon hálás voltam Neki, és még biztosabbá váltam abban, hogy Isten az egyetlen, akire támaszkodhatunk. Így még motiváltabb lettem a törekvésemben. Úgy gondoltam, hogy amíg rendesen végzem a kötelességemet, Isten mindig megóv minket, és minden simán, csapás és szerencsétlenség nélkül fog menni a családunkban. Abban az időben minden kötelességemet, amit a gyülekezet rám bízott, a lehető legjobban végeztem, és még ha ez azt is jelentette, hogy vállalnom kellett az Isten szavait tartalmazó könyvek szállításának kockázatát, ezt sem utasítottam vissza. Gyakran meséltem a lányomnak Isten csodálatos tetteiről és kegyelméről, és amikor csak volt időm, olvastam neki Isten szavait. Később a lányom úgy döntött, hogy felhagy a tanulmányaival, és a kötelességének szenteli magát.

De egy nap 2020 áprilisában a lányom hirtelen hazajött valahonnan, ahol éppen a kötelességét végezte, és azt mondta, hogy kellemetlen érzéseket tapasztal a szívében, és hogy néhány napig otthon kell maradnia pihenni. Először nem is foglalkoztatott ez a dolog. Gondoltam: „Mindig is gyenge volt az egészsége, és néha erős szívdobogása van, ha kicsit fáradt. Csak pihennie kell, és akkor rendbe jön.” Néhány nap múlva a lányom egészsége kissé javult, és ment, hogy végezze a kötelességét. De nem sokkal később ismét visszajött. Azt mondta, néha, amikor elmegy kötelességét végezni, és épp csak megérkezik a vendéglátó otthonba, nem kap levegőt, és az egész teste rángatózik. Elvittem a kórházba kivizsgálásra, és az orvos azt mondta, hogy veleszületett szívbetegsége van, és erre az állapotra nincs speciális gyógyszer, csak kezelni lehet. Az orvos azt is mondta, hogy ha a lányom nem tapasztal gyakori rohamokat, akkor az állapota javulhat, de ha továbbra is lesznek rohamai, a szervezete összeomolhat, és ha nagyon rosszul lesz, akkor műtétre lesz szüksége. Hallva, hogy milyen súlyos a lányom állapota, a szívem kihagyott egy pillanatra, és nagyon kellemetlen érzés töltött el: „Hogy lehet ilyen súlyos a gyermekem állapota? Miért nem óvta meg őt Isten? Még csak húszéves! Mi lesz, ha továbbra is beteg lesz? Nem megy tönkre a szervezete?” Folyamatosan ideges voltam, attól féltem, hogy a lányom állapota egyre rosszabb lesz. Gyakran imádkoztam Istenhez, és Őrá bíztam lányom betegségét. Azt gondoltam, hogy Isten mindenható, és amíg van hitünk Őbenne, és levonjuk a tanulságokat ebből a helyzetből, a betegsége javulni fog. Egyszer, amikor a lányom és én elmentünk egy összejövetelre, amint megérkeztünk a vendéglátó házba, azonnal rohamot kapott. Egész testében reszketett, nehezen lélegzett, és az arca élénkpiros lett. Úgy tűnt, mintha nem kapna levegőt, és életveszélyben lenne. Amikor így láttam a lányomat, megszakadt a szívem, és a panaszok ömlöttek belőlem: „A lányom abbahagyta a tanulmányait, hogy teljes munkaidőben végezhesse a kötelességeit, hát hogy lehet ilyen súlyos betegsége? A lányomat egész hátralévő életében kínozni fogja ez az állapot? Mi lesz, ha folytatódnak a rosszullétei, és nem éli túl? Ha a lányom elhagy engem, hogyan tudnék egyedül élni? Istennek szeretnie kellene az embereket, és irgalmasnak kellene lennie hozzájuk, akkor miért nem óvott meg minket?” Ezek a gondolatok nyomasztó és fájdalmas érzést keltettek a szívemben, és néha éjjelente titokban sírtam. Negativitásban és panaszkodásban vergődtem, már nem adtam bele szívemet-lelkemet a kötelességeimbe, és a munka nagy részét a társamra bíztam. Szinte csak átfutottam, amit olvastam, amikor Isten szavait ettem és ittam, csak gépiesen csináltam végig az imáimat, és Istennel való kapcsolatom egyre távolabbivá vált. Amikor a lányom így látott engem, ezt mondta nekem: „Anya! Ezt a betegséget meg kell tapasztalnom. Látom, hogy a negativitásban és a panaszkodásban vergődsz, és hogy gátat építesz a szíved és Isten közé. Meg kell találnod Isten azon szavait, amelyekkel ez megoldhatod.” Felismertem azt is, hogy rossz a lelkiállapotom, ezért imádkoztam Istenhez, és kifejeztem az érzéseimet: „Istenem, most nagyon szenvedek. Aggódom, hogy a gyermekem állapota nem fog javulni, és csak egyre rosszabb lesz. Mit tegyek, ha a gyermekem ezt nem tudja túlélni? Tudom, hogy gyermekem betegségét Te engedélyezed, de nem értem a szándékodat. Kérlek, vezess engem, hogy levonjam a tanulságokat, és segíts, hogy megszabaduljak ettől a fájdalomtól!”

Egyik reggel olvastam Isten szavainak egy részletét. „Egyesek gyakran megbetegszenek, és bármennyit imádkoznak Istenhez, akkor sem lesznek jobban. Akármennyire szeretnének is szabadulni a betegségüktől, nem tudnak. Olykor akár életveszélyes állapotokkal is találkozhatnak, és kénytelenek egyenesen szembenézni azokkal. Valójában, hogy ha valakinek csakugyan van a szívében istenhit, annak mindenekelőtt tudnia kell, hogy az ember életének hossza Isten kezében van. Isten eleve elrendeli minden ember születésének és halálának időpontját. Amikor Isten betegséget ad az embereknek, annak oka és jelentősége van. Betegségnek érzik, amit kaptak, holott az valójában nem betegség, hanem kegyelem. Az embereknek mindenekelőtt fel kell ismerniük ezt a tényt, bizonyossá kell válniuk felőle, és komolyan kell venniük. Amikor betegségben szenvednek, gyakran jöhetnek Isten elé, körültekintően és elővigyázatosan ügyelhetnek arra, hogy megtegyék, amit meg kell tenniük, és másoknál nagyobb odafigyeléssel és szorgalommal kezelhetik a kötelességüket. Ez inkább oltalom az emberek számára, nem pedig béklyó. Ez a dolgok kezelésének negatív módja. Azonkívül, Isten mindenki élettartamát előre meghatározta. Egy betegség orvosi szempontból halálosnak tűnhet, ám ha Isten álláspontja szerint az életednek még folytatódnia kell, és még nem jött el a te időd, akkor nem halhatsz meg, akkor sem, ha akarnál. Ha Isten megbízatást adott neked, és a küldetésed még nem ért véget, akkor még egy halálosnak tartott betegségben sem fogsz meghalni – Isten nem fog még magához venni. Még ha nem is imádkozol, és nem keresed az igazságot, vagy nem foglalkozol a betegséged kezelésével, sőt, ha elhalasztod a kezelésedet, akkor sem fogsz meghalni. Ez különösen igaz azokra, akik megbízatást kaptak Istentől: Ha a küldetésük még nem teljesült, bármilyen betegség érje is őket, nem szabad azonnal meghalniuk; a küldetésük teljesítésének utolsó pillanatáig élniük kell. Megvan benned ez a hit?” (Az Ige, III. kötet – Az utolsó napok Krisztusának beszédei. Harmadik rész). Miután elolvastam Isten szavait, nagyon megnyugodtam, és a szívem sokkal békésebb lett. Az ember élete és halála mind Isten által eleve elrendelt. Aggodalmamnak semmi értelme nem volt. Ha a lányom még nem teljesítette küldetését, akkor nem hal meg, még ha halálos betegséget kap is. És ha teljesítette a küldetését, nem tudom megtartani őt, amikor lejár az ideje. Arra gondoltam, hogy a férjem és apám jó egészségnek örvendtek, de hirtelen megbetegedtek és gyorsan elhunytak, míg az anyósom mindig beteg volt, és még a nyolcvanas éveit is megélte. Az, hogy mikor hal meg valaki, független attól, hogy beteg-e. Ez Isten szuverenitásától és elrendelésétől függ. Isten szavai szerint kell szemlélnem a dolgokat, keresnem kell az igazságot, és le kell vonnom a tanulságokat ebből a helyzetből.

Később még többet olvastam Isten szavaiból. „Istenbe vetett hitükben az emberek azt keresik, hogy áldásokat szerezzenek a jövőre; ez a hitük célja. Minden embernek megvan ez a szándéka és reménye, ám a természetük romlottságát megpróbáltatásokon és finomításon keresztül kell megoldani. Bármely szempontból is nem tisztultál meg, és romlottságot fedsz fel, abból a szempontból finomítani kell téged – ez Isten elrendezése. Isten teremt számodra egy környezetet, és arra kényszerít, hogy ott finomodj, hogy megismerd saját romlottságodat. Végül eljutsz egy olyan pontra, ahol inkább meghalnál, hogy feladd a terveidet és vágyaidat, és alávesd magad Isten szuverenitásának és rendezésének. Ezért, ha az emberek nem kaptak több évnyi finomítást, ha nem viselnek el bizonyos mértékű szenvedést, akkor nem lesznek képesek megszabadulni a hús-vér test romlottságának korlátaitól a gondolataikban és a szívükben. Bármely szempontból is szenvedik az emberek még mindig a sátáni természetük korlátait, és bármely szempontból is vannak még mindig meg a saját vágyaik és a saját követeléseik, ezek azok a szempontok, amelyekben szenvedniük kell. Tanulságokat levonni csak a szenvedésen keresztül lehet, ami azt jelenti, hogy az ember képes igazságot nyerni és megérteni Isten szándékát. Ami azt illeti, sok igazság fájdalmas próbatételek megtapasztalásával érthető meg. Senki sem foghatja fel Isten szándékát, nem ismerheti meg mindenhatóságát és bölcsességét, és nem értékelheti igazságos természetét, amikor kényelmes és könnyed környezetben van, vagy amikor kedvezőek a körülmények. Ez lehetetlen lenne!” (Az Ige, III. kötet – Az utolsó napok Krisztusának beszédei. Harmadik rész). Miután elolvastam Isten szavait, egy kicsit jobban megértettem Isten szándékát. Mivel túl sok a tisztátalanság az emberek hitében, ennek próbatételeken és finomításon keresztül kell feltárulnia. Csak a finomításon keresztül mutathatja meg az ember az igazi érettségét, és csak akkor ismerheti meg a romlottságát. Korábban képes voltam lemondani dolgokról, feláldozni magam, és végezni a kötelességemet. Még az alól a veszélyes kötelesség alól sem bújtam ki, hogy Isten szavait tartalmazó könyveket szállítsak, és a gyermekemet is Isten elé vittem, így azt gondoltam, nagyon jól teljesítek a törekvéseimben. Azt gondoltam, hogy Isten látja áldozatainkat és erőfeszítéseinket, és biztos, hogy továbbra is irgalmas lesz hozzánk, vigyáz ránk, és megóv minket. De amikor a lányom szívbeteg lett, a betegsége folyamatosan kiújult, és ő legyengült, nem láttam Isten gondoskodását és oltalmát, és feltárult az igazi érettségem. Negatív és sértődött lettem. Még vitatkozni is próbáltam Istennel, felemlegetve korábbi áldozataimat és erőfeszítéseimet, és már nem adtam bele szívemet-lelkemet a kötelességembe. Beláttam, hogy az Istenbe vetett hitem valójában csak arról szólt, hogy kegyelmet és előnyöket akarok szerezni Tőle, és hogy valójában nem voltam olyasvalaki, aki őszintén hisz Istenben és az igazságra törekszik. Csak ekkor jöttem rá, hogy Isten fáradságos munkája van jelen a lányom betegségében, és hogy Isten azért rendezte el ezeket a körülményeket, hogy megtisztítsa és megváltoztassa a bennem lévő romlottságot és tisztátalanságot. Nem lehettem többé negatív és ellenséges. Isten szavaihoz kellett fordulnom, hogy feloldjam a hitem mögött rejlő helytelen szándékokat és nézőpontokat. Miután megértettem Isten szándékát, képes voltam valamennyire alávetni magam, és a szívemben lévő fájdalom enyhült.

Ezután tovább olvastam Isten szavait. „Te arra törekszel, hogy az Istenben való hit nyomán békére lelj, hogy gyermekeid ne legyenek betegek, a férjednek jó munkája legyen, a fiad jó feleséget találjon, a lányod tisztességes férjet találjon, az ökreid és lovaid jól szántsák a földet és az időjárás jó legyen a termésedhez. Ez az, amit keresel. Csak arra törekszel, hogy kényelmesen élj, hogy ne érje baleset a családodat, ne fújjon rád a szél, ne érje homok az arcodat, ne vigye el az ár a családod termését, ne érjen téged semmilyen katasztrófa, hogy Isten ölelésében élj és egy kényelmes fészekben. Egy ilyen gyáva embernek, mint te, aki mindig a testi dolgokra törekszik: van neked szíved, van neked lelked? Nem pusztán vadállat vagy-e? Az igaz utat adom neked, anélkül, hogy bármit is kérnék cserébe, de mégsem törekszel rá. Azok közé tartozol, akik hisznek Istenben? Igazi emberi életet ajándékozok neked, de te mégsem törekszel rá. Nem különbözöl egy disznótól vagy egy kutyától? A disznók nem törekszenek az emberi életre, nem törekszenek a megtisztulásra, és nem értik, mi az élet. Mindennap, miután jóllaktak, egyszerűen csak alszanak. Megadtam neked az igaz utat, de te mégsem nyerted el: üres a markod. Hajlandó vagy folytatni ezt az életet, a disznók életét? Mi a jelentősége annak, hogy élnek ilyen emberek? A te életed megvetendő és alantas, mocsokban és paráznaságban élsz, és nem törekszel semmilyen célra; vajon nem a te életed a legalantasabb az összes közül? Van képed felnézni Istenre? Ha továbbra is ilyeneket tapasztalsz, vajon nem fogsz semmit se megszerezni? Az igaz út már megadatott neked, de hogy végül el tudod-e nyerni, az a te személyes törekvésedtől függ” (Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről). „Vannak, akik megtelnek életerővel, amint látják, hogy az Istenbe vetett hit áldásokat hoz számukra, de aztán minden energiájukat elveszítik, amikor észreveszik, hogy finomításokat kell elszenvedniük. Ez lenne az Istenben való hit? Végső soron teljes és tökéletes alávetettségre kell jutnod a hitedben Isten előtt. Hiszel Istenben, de még mindig vannak követeléseid Vele szemben, sok vallásos elképzelésed van, melyeket nem tudsz letenni, személyes érdekeid, melyeket nem tudsz elengedni, továbbá még mindig keresed a test áldásait, és azt akarod, hogy Isten mentse meg a testedet és a lelkedet – ezek mind olyan emberek viselkedési formái, akiknek rossz a perspektívája. Bár a vallásos hiedelmekkel rendelkező emberek hisznek Istenben, mégsem igyekeznek megváltoztatni beállítottságukat, és nem törekszenek Isten megismerésére, hanem inkább csak a test érdekeit hajszolják. Közületek sokaknak olyan hitei vannak, amelyek a vallási meggyőződések kategóriájába tartoznak; ez nem igazi istenhit” (Az Ige, I. kötet – Isten megjelenése és munkája. Akik tökéletessé lesznek téve, azoknak finomításon kell átesniük). Amit Isten leírt, az pontosan az én állapotom volt. Akkor kezdtem el hinni Istenben, amikor tehetetlen voltam és szenvedtem, és megláttam Isten kegyelmét és áldásait, ezért úgy kezeltem Istent, mint az Egyetlent, akire támaszkodhatok, hogy segítsen és enyhítse a nehézségeimet. Különösen azután, hogy a férjem meghalt, és egyedül maradtam a lányommal, még inkább úgy kezeltem Istent, mint az utolsó reményemet. Hittem abban, hogy amíg őszintén hiszünk Istenben, és megfelelően végezzük a kötelességeinket, addig Isten megóv és biztonságban tart minket. Ezekkel az elképzelésekkel hittem Istenben, így amikor Isten vigyázott ránk, és megóvott minket, és nem ért minket szerencsétlenség, hajlandó voltam lemondani dolgokról, és feláldozni magam, és motivált voltam a kötelességeim végzésére. Amikor láttam, hogy a gyermekem szívbetegsége rosszabbodik, és Isten nem gyógyítja meg, elcsüggedtem és csalódott lettem, és a hozzáállásom azonnal megváltozott. A negativitásom és a panaszaim felszínre törtek, és még az áldozataimat és az erőfeszítéseimet is felemlegettem, hogy megpróbáljak vitatkozni Istennel, azt gondoltam, hogy Istennek nem szabadna így bánnia velünk. Nem akartam többé szívemet-lelkemet beleadni a kötelességeimbe. Negatív és ellenséges lettem Istennel szemben. Csak ekkor jöttem rá, hogy csupán azért hittem Istenben, hogy Őt használjam fel a nehézségeim megoldására, és arra, hogy Ő vigyázzon ránk, megóvjon, és békés életet adjon nekünk. Az éveken át tartó áldozataim és erőfeszítéseim egyáltalán nem voltak őszinték. Tele voltam észszerűtlen követelésekkel és túlzott vágyakkal Isten irányában. Megpróbáltam alkudozni Istennel, becsapni Őt. Valóban híján voltam a józan észnek! Amikor épp csak elkezdtem hinni Istenben, csekély volt az érettségem, és Isten irgalmában adott némi kegyelmet nekünk. Ez már Isten különleges kegyelme volt, de a mohóságom sosem volt kielégítve. Mindig azt akartam, hogy Isten kegyelmezzen nekem, és amikor nem láttam Isten kegyelmét, ellenséges lettem vele szemben. Valóban nem rendelkeztem emberi mivolttal! Bár elfogadtam Isten utolsó napokbeli munkáját, mindennap olvastam Isten szavait, és a doktrína szempontjából megértettem, hogy Isten az emberek megítélésének és megtisztításának munkáját végzi, a hitről alkotott nézeteim megrekedtek a Kegyelem Korában. Egyszerűen csak folyton kegyelmet és áldást akartam kérni Istentől. Nem voltam különb, mint a vallásos közösségben azok, akik csak jóllaknak kenyérrel, mint egy álhívő, aki csak a vallásban hisz. Ha továbbra is ezt a fajta hitet folytatom, soha nem érem el az igazságot, és a beállítottságom sem fog megváltozni, és ha nem tartok bűnbánatot, soha nem üdvözülök.

Később elolvastam Isten szavainak egy részletét, és tiszta megértést nyertem Isten szeretetéről. Mindenható Isten azt mondja: „Az embereknek gyakran meg kell vizsgálniuk a szívükben bármit, ami nem egyeztethető össze Istennel, vagy ami félreértés Vele kapcsolatban. Hogyan jönnek létre a félreértések? Miért értik félre az emberek Istent? (Mert az önérdekük érintett.) Miután az emberek látják a tényeket a zsidók Júdeából való száműzéséről, megbántódnak, és azt mondják: »Eleinte Isten annyira szerette az izráelitákat. Kivezette őket Egyiptomból a Vörös-tengeren át, mannát adott nekik az égből és forrásvizet, hogy igyanak, majd személyesen adott nekik törvényeket, hogy vezessék őket, valamint megtanította őket arra, hogyan éljenek. Isten szeretete az ember iránt túláradó volt – az akkor élő emberek annyira áldottak voltak! Hogyan tudott Isten hozzáállása egy szempillantás alatt száznyolcvan fokos fordulatot venni? Hová tűnt minden szeretete?« Az emberek érzelmileg nem tudják feldolgozni ezt, és kételkedni kezdenek, mondván: »Isten a szeretet vagy nem? Miért nem látható többé az Ő eredeti hozzáállása az izráelitákhoz? Szeretete nyomtalanul eltűnt. Van egyáltalán szeretet Benne?« Innen indulnak az emberek félreértései. Milyen kontextusban alakítanak ki az emberek félreértéseket? Talán azért, mert Isten cselekedetei nem egyeztethetők össze az emberek elképzeléseivel és képzelgéseivel? Ez a tény okozza, hogy az emberek félreértik Istent? Nem azért értik félre az emberek Istent, mert korlátozzák az Ő szeretetének meghatározását? Azt gondolják: »Isten a szeretet. Ezért vigyáznia kell az emberekre, és meg kell védenie őket, továbbá kegyelemmel és áldásokkal kell elhalmoznia őket. Ez Isten szeretete! Tetszik, amikor Isten így szereti az embereket. Különösen akkor láttam, hogy Isten mennyire szereti az embereket, amikor átvezette őket a Vörös-tengeren. Az akkori emberek annyira áldottak voltak! Bárcsak én is közéjük tartozhatnék.« Amikor beleszeretsz ebbe a történetbe, akkor úgy kezeled Isten abban a pillanatban feltárt szeretetét, mint a legfőbb igazságot és az Ő lényegének egyetlen ismertetőjelét. Korlátozod a szívedben az Ő meghatározását, és mindent, amit Isten abban a pillanatban tett, a legfőbb igazságként kezeled. Azt gondolod, hogy ez Isten legkedvesebb oldala, és az, ami leginkább arra készteti az embereket, hogy tiszteljék és féljék Őt, továbbá, hogy ez Isten szeretete. Valójában Isten cselekedetei önmagukban pozitívak voltak, de a te korlátozott meghatározásaid miatt elképzelésekké váltak az elmédben, és ezek alapján határozod meg Istent. Ezek miatt félreérted Isten szeretetét, mintha nem állna semmi másból, csak irgalomból, gondoskodásból, védelemből, útmutatásból, kegyelemből és áldásokból – mintha Isten szeretete csak ennyi lenne. Miért dédelgeted ennyire a szeretetnek ezeket az aspektusait? Talán azért, mert a saját önérdekedhez kötődnek? (Igen, azért.) Milyen önérdekekhez kötődnek? (A testi örömökhöz és a kényelmes élethez.) Amikor az emberek hisznek Istenben, ezeket a dolgokat akarják megszerezni Tőle, de mást nem. Az emberek nem akarnak ítéletre, fenyítésre, próbatételekre, finomításra, Istenért való szenvedésre, a dolgok feladására és önfeláldozásra gondolni, vagy akár a saját életük feláldozására. Az emberek csak élvezni akarják Isten szeretetét, gondoskodását, védelmét és útmutatását, ezért Isten szeretetét úgy határozzák meg, mint lényének egyetlen jellemzőjét és az Ő egyetlen lényegét. Vajon azok a dolgok, amiket Isten tett, amikor átvezette az izráelitákat a Vörös-tengeren, nem váltak az emberek elképzeléseinek forrásává? (De igen.) Ez egy olyan kontextust teremtett, amelyben az emberek elképzeléseket alakítottak ki Istenről. Ha kialakítottak elképzeléseket Istenről, akkor vajon eljuthatnak Isten munkájának és természetének valódi megértéséhez? Nyilvánvaló, hogy nemhogy nem fogják megérteni, hanem félre is fogják értelmezni, és elképzeléseket alkotnak róla. Ez bizonyítja, hogy az ember megértése túlságosan beszűkült, és nem igazi megértés. Ugyanis az nem az igazság, hanem egyfajta szeretet és megértés, amelyet az emberek saját elképzeléseik, képzelgéseik, és önző vágyaik alapján elemeznek és értelmeznek Istenről; ez nem egyeztethető össze Isten valódi lényegével. Milyen más módokon szereti Isten az embereket, mint irgalommal, üdvösséggel, gondoskodással, védelemmel, valamint azzal, hogy meghallgatja imáikat? (Megfenyítéssel, fegyelmezéssel, metszéssel, ítélettel, fenyítéssel, próbatételekkel és finomítással.) Ez így van. Isten rengeteg módon mutatja meg szeretetét: csapással, fegyelmezéssel, szemrehányással, ítélettel, fenyítéssel, próbatételekkel, finomítással és így tovább. Ezek mind Isten szeretetének aspektusai. Csak ez a szemlélet átfogó, és csak ez van összhangban az igazsággal. Ha ezt megérted, akkor, ha önvizsgálatot tartasz, és rájössz, hogy félreértettél dolgokat Istennel kapcsolatban, akkor vajon nem vagy képes felismerni a torzulásodat és jól átgondolni, hogy hol rontottad el? Nem segít ez neked feloldani az Istennel kapcsolatos félreértéseidet? (De igen, segíthet.) Ahhoz, hogy ezt elérd, keresned kell az igazságot. Amíg az emberek keresik az igazságot, addig ki tudják küszöbölni az Istennel kapcsolatos félreértéseiket, és ha már kiküszöbölték az Istennel kapcsolatos félreértéseiket, akkor alá tudják vetni magukat Isten minden intézkedésének” (Az Ige, III. kötet – Az utolsó napok Krisztusának beszédei. Csak az igazság megértése által ismerhetjük meg Isten tetteit). Miután elolvastam Isten szavait, végre felismertem, hogy annak az oka, hogy ilyen erősen reagáltam a gyermekem betegségére, és annyi negatívumot és fájdalmat éreztem, az volt, hogy behatároltam Isten szeretetét. Amikor tehetetlen voltam, imádkoztam Istenhez, és láttam az Ő gondoskodását és oltalmát, ezért elkezdtem az elképzeléseimre és képzelődéseimre hagyatkozni, és úgy határoltam be Istent, mint irgalmas Istent, aki békét és örömet ad az embereknek. Azt gondoltam, hogy amíg az emberek a bajban Istenhez imádkoznak, Isten utat nyit nekik, és segít nekik minden pillanatban és helyen. Azt gondoltam, hogy csak ez Isten szeretete. Amikor a gyermekem beteg volt, azt hittem, hogy mivel Isten szereti az embereket, Ő majd biztosan meggyógyítja a lányomat, de amikor a gyermekem betegsége nem javult, kételkedni kezdtem Isten szeretetében, és tele voltam panasszal iránta. Isten szeretetét annak alapján mértem, hogy hasznomra válik-e. Amikor láttam Isten gondoskodását és oltalmát felettünk, elismertem, hogy ez az Ő szeretete, de amikor az Isten által elrendezett helyzet nem felelt meg a vágyaimnak, és nem volt előnyös számomra, nem akartam elfogadni azt, és nem ismertem el Isten szereteteként. Láttam, hogy az én megértésem Isten szeretetéről teljesen egyoldalú és torz, és hogy egyáltalán nem egyezik az igazsággal! Isten most éppen szavakat mond ki, és végzi az ítélet és a megtisztítás munkáját, nem pedig kegyelmet ad az embereknek. Amikor az emberek először hinni kezdenek Istenben, és az érettségük csekély, Isten irgalmat tanúsít irántuk, kegyelmet és áldást ad nekik. Ez az egyik módja annak, ahogyan Isten kifejezi az Ő szeretetét. Amikor az emberek megértenek néhány igazságot, és fejlődik az érettségük, Isten az érettségüknek megfelelően különböző helyzeteket rendez el, hogy megpróbálja az embereket finomítani. Ez lehetővé teszi az emberek számára, hogy megismerjék önmagukat és Istent a különböző helyzetekben, változáshoz vezet az emberek beállítottságában, és lehetővé teszi az emberek számára, hogy megértsék az igazságot, és elérjék Isten üdvösségét. Ez még több Isten szeretetéből. Bár mindketten szenvedtünk egy kicsit a lányom betegségétől, ez felfedte a tisztátalanságot a hitemben, és beláttam, hogy az Isten munkájával kapcsolatos megértésem tele van elképzelésekkel és képzelődésekkel, és ezeket időben ki tudtam javítani. A lányom is felismerte, hogy igyekezete és erőfeszítései áldások elnyerésére irányultak, és hogy saját elképzeléseinek istenében hitt, és megváltoztatta a hitről alkotott téves nézeteit, és közelebb került Istenhez. Ez volt Isten szeretete és megváltása számunkra. Mindezek felismerésével eltűntek az Istennel szembeni panaszaim és félreértéseim, és képessé váltam arra, hogy normálisan végezzem a kötelességeimet.

Később megtaláltam a gyakorlás útját Isten következő szavaiban: Mindenható Isten azt mondja: „Te hiszel Istenben és követed Istent, ezért Istent szerető szívvel kell rendelkezned. Félre kell vetned romlott hajlamodat, törekedned kell arra, hogy eleget tegyél Isten szándékainak, és teljesítened kell egy teremtett lény kötelességét. Mivel te hiszel Istenben és követed Istent, mindent Neki kell felajánlanod, és nem szabad személyes döntéseket hoznod vagy követelned, és el kell érned, hogy eleget tegyél Isten szándékainak. Mivel megteremtettek, alá kell vetned magad az Úrnak, aki teremtett téged, mert te eredendően nem rendelkezel önmagad felett, és nem vagy képes irányítani a saját sorsodat. Mivel te olyan ember vagy, aki hiszel Istenben, a szentségre és a változásra kell törekedned” (Az Ige, I. kötet – Isten megjelenése és munkája. A siker vagy a kudarc attól függ, milyen úton jár az ember). Miután elolvastam Isten szavait, megértettem, hogy hitünkben nem szabad arra törekednünk, hogy élvezzük Isten kegyelmét, vagy mindig azt követelnünk, hogy Ő szeressen minket. Ehelyett a teremtett lények helyzetében kell megállnunk, hogy megtapasztaljuk Isten munkáját, és hogy megtapasztaljunk minden embert, eseményt és dolgot, amit Isten elrendezett. Még akkor is, ha szenvedés és megpróbáltatások jönnek, amikor nem értjük Isten szándékait, akkor is alá kell vetnünk magunkat, imádkoznunk és gyakran kell keresnünk, el kell gondolkodnunk az általunk feltárt romlott beállítottságokon, bűnbánatot kell tartanunk, meg kell változnunk, és ragaszkodnunk kell kötelességeinkhez, hogy Istennek megfeleljünk. Ezt kell tennie egy teremtett lénynek. Korábban mindig csak kényelmes környezeteket tapasztaltam meg. Olyan voltam, mint egy virág az üvegházban, képtelen voltam ellenállni a szélnek és az esőnek. Túl törékeny és csekély érettségű voltam, és egy kis nehézség esetén is negatívvá és gyengévé váltam, és amikor próbatételekkel és finomításokkal kellett szembenéznem, egyáltalán nem tudtam szilárdan megállni. Miután átmentem ezen a helyzeten, egy kicsit fejlődött az érettségem, némi megértést nyertem a romlottságomról, és képes lettem jobban megérteni Isten munkáját is. Ez nagyon hasznos volt számomra!

Most, bár a lányom betegsége még nem gyógyult meg teljesen, és időnként még mindig kiújul, és elkeserít és mélyen lesújt, amikor látom, hogy rosszul van, ez már nem korlátoz annyira, és képes vagyok normálisan végezni a kötelességeimet. Ez a változás és ez a megértés Isten szavai nyomán következett be.


52. Amit az elbocsátásomból nyertem

2016-ban vezetőnek választottak a gyülekezetben. Csang Csing nővér lett a társam, mi feleltünk a gyülekezet munkájáért. Akkoriban még csak kicsivel több mint két éve hittem Istenben. Csang Csing már régóta vezető volt, és kiterjedt munkatapasztalattal rendelkezett. Ráadásul a közössége az összejöveteleken meglehetősen világos volt. Bármilyen nehézségük is volt a testvéreknek, ő gyorsan megtalálta Isten vonatkozó szavait, hogy beszélgessen velük és segítsen nekik. Mindenki nagyon csodálta őt. Nagyon irigyeltem Csang Csinget, és reméltem, hogy egy nap én is olyan lehetek, mint ő, és elnyerhetem mindenki csodálatát és elismerését. Miután egy ideig keményen dolgoztam, amikor az összejöveteleken felfedeztem, hogy valaki valamilyen állapotban van, én is nagyon gyorsan találtam részleteket Isten szavaiból, és közösséget tartottam, beleszőve a saját tapasztalataimat vagy néhány példát. A testvéreim figyelmesen hallgattak és jegyzeteltek. Nagyon boldog voltam, látva ezt a jelenetet, és úgy éreztem, hogy a testvéreim igazán elismernek engem. Ennek eredményeként még nagyobb energiával beszélgettem.

Egyszer egy gyülekezetben több testvér közösen jelentett egy hamis vezetőt. Akkoriban nem tudtam, hogyan kezeljem ezt, ezért buzgón imádkoztam Istenhez, majd kerestem a lehetőséget, hogy beszéljek a testvéreimmel. Végül a hamis vezetőt elbocsátották, és a gyülekezet munkája visszatért a normális kerékvágásba. Ezután az eset után kezdtem csodálni magamat: „Néhány nap alatt megoldottam egy ilyen bonyolult problémát. Meg kell mutatnom a testvéreimnek, hogyan kell ezt csinálni. Annak ellenére, hogy fiatal vagyok és rövid ideje hiszek Istenben, mégis tudok kezelni bonyolult problémákat.” Az összejöveteleken nagyon élénken fejtegettem, hogyan kezeltem a jelentőlevelet, de kihagytam a részleteket arról, hogy akkoriban nehézségeim voltak, hogy nem láttam tisztán a dolgokat, és hogy negatív voltam. Főleg azt hangsúlyoztam, milyen összetett volt az eset, milyen rossz volt a hamis vezető emberi mivolta, és hogyan kerestem az igazságot higgadtan és félelem nélkül, hogy megoldjam a problémát. Akkoriban mindenki nagyon komolyan hallgatott. Ahogy figyeltem az irigy tekintetet a szemükben, jó érzés töltött el a szívemben. Még erősebben éreztem, hogy rendelkezem munkaképességgel. Egy másik alkalommal egy nővért a nem hívő családtagjai korlátoztak és akadályoztak a kötelessége végzésében. Beszéltem arról, hogyan üldözött a férjem az Istenbe vetett hitem miatt, és hogyan hagytam végül hátra a családomat, és minden időmet a kötelességem végzésével töltsem. Nagy részletességgel beszéltem arról, mennyit szenvedtem, hogyan határoztam el magam, és hogyan hagytam hátra a családomat. Miután meghallgatott, a nővér igazán csodált engem. Azt mondta: „Képes voltál szilárdan megállni, annak ellenére, hogy a férjed olyan szörnyen üldözött. Tényleg sokat szenvedtél. Valóban elszánt vagy!” Más testvérek azt mondták: „Te tényleg tudod, hogyan tapasztald meg a dolgokat. Jobban törekszel az igazságra, mint mi. Miért van az, hogy mi képtelenek vagyunk gyakorolni az igazságot?” Akkor azt mondtam: „Ugyanolyan romlottak vagyunk. Amíg hajlandóak vagyunk gyakorolni az igazságot, Isten vezetni fog.” A szívemben azonban még mindig nagyon csodáltam magam. Úgy éreztem, hogy törekszem az igazságra, és nagyobb az érettségem, mint a testvéreimnek. Ha nem így lenne, hogyan lettem volna képes hátrahagyni a családomat, hogy végezzem a kötelességemet? És miért választottak volna meg a többiek vezetőnek? Valójában amikor megtapasztaltam, hogy a férjem üldöz, sok negativitás és gyengeség volt bennem. Egy időre még fel is adtam a kötelességemet. Azonban mindezen csak átsiklottam, vagy egyszerűen nem említettem meg. Úgy éreztem: „Ha mindent elmondok, mindenki biztosan azt hiszi majd, hogy híján vagyok az érettségnek, és hogy nem vagyok semmivel sem jobb náluk. Ebben az esetben ki fog még csodálni engem a jövőben? Továbbá ha a pozitív gyakorlásról beszélek többet, az bátorítani is fogja a testvéreimet. Nincs ezzel semmi baj.” Ezért nem gondolkodtam ezen többet. Amikor az összejöveteleken beszélgettem, általában tudatosan többet beszéltem a pozitív megértésről, de nem említettem a saját romlott beállítottságaimat és csúnya gondolataimat, elképzeléseimet. Kitérő módon, csak leegyszerűsítve beszéltem az általános, felszíni romlottságokról, amelyeket mindenki felfed. Féltem, hogy ha az emberek megtudnák, nem csodálnának többé. Tudatosan és tudattalanul is beszéltem arról, milyen elfoglalt vagyok a munkámmal, mennyi dolgot kell elvégeznem, és hogy mindig késő estig dolgozom. A testvéreim azt hitték, hogy képes vagyok elviselni a szenvedést és megfizetni az árat, és hogy felvállalom a terhet a kötelességem végzésében. Azt is mondták, hogy képes vagyok beszélni az igazságról a problémák megoldása érdekében, és hogy olyan ember vagyok, aki törekszik az igazságra. Mindannyian csodáltak engem, és támaszkodtak rám. Később felfedeztem, hogy valahányszor összegyűltem a munkatársaimmal, mindenki csak egy szuszra kiöntötte a munkájával kapcsolatos összes problémát, aztán nem sokat mondtak. Az egész összejövetel alatt én voltam az egyetlen, aki beszélt a dolgokról. Éreztem, hogy valami nincs rendben itt – vajon nem váltak az összejövetelek olyan hellyé, ahol egyedül csak én beszélhetek? Amikor nehézségeik voltak, nem keresték az igazságot, hanem csak várták, hogy én oldjam meg azokat. Nem azt jelentette ez, hogy magam elé viszem őket? Mondtam nekik, hogy imádkozzanak többet Istenhez, keressenek és beszélgessenek többet, és ne hagyatkozzanak csupán emberekre. Azonban utána mégis ugyanolyanok maradtak.

Később elbocsátottak, mert folyamatosan szavakat és doktrínákat szajkóztam, hogy felvágjak az összejöveteleken és a beszélgetések közben, képtelen voltam megoldani a problémákat, és a munkám nem hozott eredményeket. Akkoriban nem gondolkodtam ezen túl sokat. Úgy gondoltam, ha azért bocsátottak el, mert nem tudtam valódi munkát végezni, akkor ennyi: el kellett bocsátani. Mindenesetre beleadtam mindent, nem lazsáltam és nem ravaszkodtam. Arra azonban nem számítottam, hogy miután elbocsátottak, néhány testvér ezt nem hagyta annyiban, és megkérdőjelezték, hogy miért bocsátottak el a vezetők. A vezetők megkértek, hogy alaposan gondolkodjam el a saját problémáimon. Ekkor kezdtem el félni. Azt gondoltam magamban: „Azért bocsátottak el, ahogyan a munkámat végeztem, és most a testvéreim megvédenek az ellen, amit igazságtalanságnak látnak, és oltalmaznak engem. Nem éppen magam elé hoztam őket? Ezzel az antikrisztusok útján járok!” Minél többet gondolkodtam, annál jobban megijedtem. Nem tudtam megállítani a könnyeimet, és buzgón imádkoztam Istenhez: „Drága Istenem, hátrahagytam a családomat és a munkámat, és megfelelően akartam végezni a kötelességemet. Sosem számítottam arra, hogy nemcsak hogy nem végzem jól a kötelességemet, de még magam elé is vezetem az embereket. Igazán túl lázadó vagyok! Drága Istenem, kérlek, vezess engem, hogy megértsem a problémáimat, hogy bűnbánatot tarthassak és megváltozhassak!”

Ezután elkezdtem gondolkodni magamon. Miközben a választ kerestem, elolvastam Isten ezen szavait: „Felmagasztalják önmagukat és önmagukról tesznek bizonyságot, magamutogatók, megpróbálják elérni, hogy az emberek nagyra tartsák és imádják őket – a romlott emberiség ezekre a dolgokra képes. Az emberek ösztönösen így reagálnak, amikor a sátáni természetük irányítja őket – ez az egész romlott emberiségre jellemző. Általában hogyan szokták az emberek felmagasztalni önmagukat, és hogyan tesznek önmagukról bizonyságot? Hogyan érik el azt a célt, hogy mások nagyra tartsák és imádják őket? Bizonyságot tesznek arról, hogy mennyi munkát végeztek, mennyit szenvedtek, mennyire feláldozták magukat és mekkora árat fizettek. Azáltal magasztalják fel önmagukat, hogy a tőkéjükről beszélnek, azért, hogy magasabb, szilárdabb, biztosabb helyet szerezzenek mások szívében, hogy még többen értékeljék, tartsák nagyra, irigyeljék, sőt imádják őket, felnézzenek rájuk és kövessék őket. E cél elérése érdekében az emberek sok olyan dolgot tesznek, amelyek a felszínen Istenről tesznek bizonyságot, de lényegében önmagukat magasztalják fel és önmagukról tesznek bizonyságot. Vajon ezt cselekedve rendelkeznek józan ésszel? Túl vannak a racionalitás határain, és nem szégyellik magukat. Szemérmetlenül tesznek bizonyságot arról, hogy mit tettek Istenért és mennyit szenvedtek Érte. Még fitogtatják is az ajándékaikat, tehetségüket, tapasztalataikat, különleges képességeiket, a világi ügyekhez használt ügyes módszereiket, az emberekkel való játszadozásuk eszközeit és egyebeket. Az önmaguk felmagasztalásának és önmagukról való bizonyságtételnek egyik módszere, hogy önmagukat fitogtatják és másokat lekicsinyelnek. Emellett álcázzák és hamis színben tüntetik fel magukat: elrejtve gyengeségeiket, hiányosságaikat és elégtelenségeiket az emberek elől, hogy mindig csak a ragyogó oldalukat mutassák. Még azt sem merik elmondani másoknak, amikor negatívak; nincs bátorságuk megnyílni és beszélgetni velük. Amikor valami rosszat tesznek, minden tőlük telhetőt megtesznek, hogy elrejtsék és eltussolják azt. Soha nem említik meg, hogy a kötelességük végzése közben milyen kárt okoztak a gyülekezet munkájában. Amikor azonban valamilyen kisebb hozzájárulást tettek, vagy valamilyen apró sikert értek el, egyből kérkednek vele. Türelmetlenül azt akarják, hogy az egész világ megtudja, milyen rátermettek, milyen komoly képességekkel rendelkeznek, milyen kivételesek és mennyivel jobbak az átlagembereknél. Ezek nem önmaguk felmagasztalásának és az önmagukról tett bizonyságnak a módszerei? Önmaga felmagasztalása és az önmagáról tett bizonyság olyasvalami, amit egy lelkiismerettel és józan ésszel rendelkező ember tesz? Nem. Tehát milyen beállítottságot fednek fel általában az emberek, amikor így tesznek? Arroganciát. Ez az egyik legfőbb feltárt beállítottság, amelyet a csalárdság követ, ami azt jelenti, hogy mindent megtesznek, hogy mások nagyra becsüljék őket. A szavaik teljesen kifogástalanok és egyértelműen motivációkat és cselszövéseket tartalmaznak – felvágnak, de ezt a tényt el akarják rejteni. Az általuk mondottak eredménye az, hogy azt éreztetik az emberekkel, hogy jobbak másoknál, hogy senki sem egyenlő velük, hogy mindenki más alacsonyabb rendű náluk. És ezt az eredményt nem alattomos eszközökkel érik-e el? Milyen beállítottság áll az ilyen eszközök mögött? És vannak az elvetemültségnek elemei benne? (Vannak.) Ez egyfajta elvetemült beállítottság” (Az Ige, IV. kötet – Az antikrisztusok leleplezése. Negyedik tétel: Önmagukat magasztalják fel, és önmagukról tesznek bizonyságot). Isten szavainak elolvasása után elgondolkodtam azon, hogy miután elbocsátottak, a fő ok, amiért a testvéreim ezt nem hagyták annyiban, az volt, hogy gyakran felmagasztaltam magam, magamat raktam a középpontba, és nem nyíltam meg a saját hiányosságaimról és romlottságaimról, ami ahhoz vezetett, hogy mindenki csak a jó oldalamat látja. Csak azért harcoltak az én érdekemben az ellen, amit igazságtalanságnak hittek, mert félrevezettem őket. Eszembe jutott, hogyan kezeltem a jelentőlevelet. Eleinte én is össze voltam zavarodva, és nem tudtam, hogyan kezeljem. Később a problémát csak úgy oldottam meg, hogy buzgón imádkoztam Istenhez, kerestem, megbeszéltem a dolgokat és együttműködtem a testvéreimmel. Azonban előttük hosszan beszéltem arról, hogyan kerestem, hogyan ismertem fel a hamis vezetőt az igazság alapelvei alapján, és végül hogyan kezeltem és oldottam meg az ügyet. Minden, amit kiemeltem, arról szólt, amit én tettem, hogy mindenki felnézzen rám. Rendszeresen megragadtam az alkalmat arra is, hogy arról beszéljek, hogyan tapasztaltam meg a családom általi üldözést, hogy magamra vonjam a figyelmet. Nagy részletességgel beszéltem arról, hogyan üldöztek és mennyit szenvedtem, de a saját gyengeségeimen csak átsiklottam. Egyetlen szót sem ejtettem arról, hogy lemondtam a kötelességemről és elárultam Istent, hogy mindenki azt higgye, rendelkezem érettséggel, és tudom, hogyan tapasztaljam meg a dolgokat. Gyakran felhívtam a figyelmet arra, hogyan szenvedtem és fizettem meg az árat a kötelességem végzése közben, és tudatosan többet beszéltem a gyakorlás és a belépés pozitív módjáról. A saját negativitásomat és nehézségeimet eltakartam, hogy az emberek tévesen azt higgyék, jobban törekszem az igazságra, mint ők, és rendelkezem valósággal. Ezeket az illúziókat használtam fel arra, hogy becsapjam és rászedjem a testvéreimet. Valóban teljesen elvetemült és aljas voltam! A testvéreim felnéztek rám és csodáltak, mert én megtévesztettem őket. Még a védelmemre is keltek, amikor a gyülekezet az alapelveknek megfelelően elbocsátott, mert nem voltam képes valódi munkát végezni. Ezek mind annak a következményei voltak, hogy felmagasztaltam magam és magamat helyeztem a középpontba. Hogy lett volna ez a kötelességem végzése? Nyíltan ellenálltam Istennek, és ártottam a testvéreimnek! Arra gondoltam, hogy nem tettem semmi jót a testvéreimnek, amikor vezető voltam, ehelyett félrevezettem és bántottam őket, és különösen nyomorultul éreztem magam a szívemben.

Akkoriban mindennap buzgón imádkoztam Istenhez, kérve Isten segítségét a problémáim megoldásában. Egy nap Isten ezen szavait olvastam: „Vannak, akik különösen bálványozzák Pált. Szeretnek elmenni és beszédeket tartani és munkát végezni, szeretnek összejöveteleket tartani és prédikálni, és szeretik, ha vannak emberek, akik hallgatják őket, bálványozzák őket, és körülöttük forognak. Szeretnek helyet foglalni mások szívében, és szeretik, ha mások odafigyelnek az általuk mutatott képre. Boncolgassuk a természetüket ezekből a megnyilvánulásokból kiindulva! Mi a természetük? Ha tényleg ilyen megnyilvánulásokat mutatnak, akkor ez elég ahhoz, hogy demonstrálja, hogy arrogánsak és önhittek, hogy egyáltalán nem imádják Istent, és hogy magas státuszra törekednek, és hatalmat akarnak mások felett, hogy birtokolják őket, és hogy helyet foglaljanak a szívükben. Ez a Sátán klasszikus képmása. Természetük különösen kiemelkedő aspektusai azok, hogy arrogánsak és önhittek, nem imádják Istent, és azt próbálják elérni, hogy mások imádják őket. Az ilyen megnyilvánulások nagyon világos képet adnak a természetükről” (Az Ige, III. kötet – Az utolsó napok Krisztusának beszédei. Hogyan ismerhető meg az ember természete?). „Ha a szívedben valóban érted az igazságot, akkor tudni fogod, hogyan gyakorold azt és hogyan vesd alá magad Istennek, és természetesen az igazságra törekvés útjára lépsz. Ha az út, amelyen jársz, a helyes út, és összhangban van Isten szándékaival, akkor a Szentlélek munkája nem fog elhagyni téged – ebben az esetben egyre kisebb lesz az esélye, hogy elárulod Istent. Az igazság nélkül könnyű gonoszat tenni, és saját magad ellenére meg fogod tenni. Például ha arrogáns és önhitt beállítottságod lenne, akkor hiába mondanák, hogy ne ellenkezz Istennel, semmi haszna nem volna, mivel nem tudnál uralkodni magadon – ez valahogy önkéntelenül történne. Nem szándékosan tennéd; arrogáns és önhitt természeted uralma alatt tennéd. Arroganciád és önhittséged miatt megvetnéd és semmibe vennéd Istent; ezek miatt hajlamossá válnál arra, hogy magadat magasztald, és azt eredményeznék, hogy folyamatosan magadat szerepeltesd; arra késztetnének, hogy lenézz másokat, és magadon kívül senkinek ne hagyj helyet a szívedben; megfosztanának Isten szívedben elfoglalt helyétől, és végül arra késztetnének, hogy Isten helyébe ülj és azt követeld az emberektől, hogy vessék alá magukat neked, és arra indítanának, hogy saját ötleteidet, gondolataidat, és elképzeléseidet az igazságként tiszteld. Milyen sok gonoszságot követnek el az emberek arrogáns és önhitt természetük uralma alatt!” (Az Ige, III. kötet – Az utolsó napok Krisztusának beszédei. Az ember csak az igazságra törekvéssel érhet el változást a beállítottságában). Ahogy Isten szavain elmélkedtem, rájöttem, hogy folyamatosan azt akarom, hogy az emberek körülöttem forogjanak, mert a természetem túl arrogáns. Nem értettem az identitásomat vagy a státuszomat, és nem voltam hajlandó hétköznapi ember lenni, aki rendíthetetlenül végzi a kötelességét. Ehelyett bárhová mentem, azt akartam, hogy az emberek csodáljanak és imádjanak. Hogy elérjem ezt a célt, folyamatosan szavakat és doktrínákat szajkóztam az összejöveteleken, hogy kérkedjek, hogy az emberek azt higgyék, rendelkezem az igazságvalósággal. Azzal is folyamatosan kérkedtem, hogyan tudok problémákat megoldani, szenvedést elviselni és áldozatot hozni. Tudatosan elfedtem az általam feltárt romlottságokat, valamint a negativitásomat és gyengeségemet. Azt az illúziót keltettem az emberekben, hogy nagyon elszánt vagyok és szorgalmasan törekszem az igazságra, hogy csalással elnyerjem a testvéreim csodálatát. Ez azt okozta, hogy a testvéreim azt hitték, rendelkezem igazságvalósággal, és képes vagyok megoldani a problémákat. Amikor történt velük valami, nem imádkoztak Istenhez és nem keresték az igazságot, hanem ehelyett rám támaszkodtak, hogy megoldjam azt. Még harcoltak is az ellen, amit igazságtalanságnak hittek, amikor elbocsátottak. Belegondolva, vezető voltam a gyülekezetben. Az olyan dolgok, mint a jelentőlevelek kezelése és a problémák megoldása, mind a fő munkám részei voltak. Ráadásul azért tudtam jól kezelni az ügyet, mert Isten vezetett, valamint a testvéreim beszélgettek velem és segítettek. Csak így lehetett elérni ezeket az eredményeket. Semmit sem érhettem volna el, ha magamra támaszkodom. Egyszerűen nem volt olyan tőkém, amivel érdemes lett volna kérkedni. Továbbá szenvedtem valamennyit, amikor megtapasztaltam a családom általi üldözést, de ha valaki hisz Istenben és követi Istent abban az országban, ahol a KKP van hatalmon, el kell szenvednie ezeket a nehézségeket. Ez az én üdvösségemet is szolgálja. Sőt mi több, gyakran voltam gyenge és negatív, és egyszer még le is mondtam a kötelességeimről, és el is árultam Istent. Ha nem lett volna Isten szavainak vezetése, egyedül nem tudtam volna szilárdan megállni. Azonban nem magasztaltam fel Istent, és nem tettem bizonyságot Istenről. Ehelyett magamat magasztaltam fel. Még boldog is voltam, és élveztem, amikor mindenki csodált. Igazán nem ismertem szégyent! Láttam, hogy a szívemben nincs hely Isten számára, és a leghalványabb jele sincs bennem az istenfélő szívnek. Nyíltan romlott ember voltam, egyáltalán nem rendelkeztem igazságvalósággal, mégis burkolt módszereket kerestem, hogy felmagasztaljam magam és kérkedjek, és saját magamnak akartam helyet foglalni a testvéreim szívében. Igazán túl arrogáns voltam, és híján voltam a józan észnek! Aztán Pálra gondoltam, és arra, milyen rendkívül arrogáns és önhitt volt. Folyamatosan azt akarta, hogy az emberek csodálják és imádják. Amint végzett egy kis munkát, azzal kérkedett, mennyit szenvedett és milyen hűséges volt, mégsem tett soha bizonyságot az Úr Jézus szavairól. Végül még azt is mondta: „Nekem az élet krisztus.” Ez a végletekig arrogáns és istenkáromló. Megsértette Isten természetét, és magára vonta Isten igazságos büntetését. Isten szavainak leleplezése által végül láttam, hogy a viselkedésem abban, ahogy a dolgokat tettem, és a beállítottság, amit feltártam, azonos volt Páléval. Antikrisztusok útján jártam, ellenállva Istennek. Ezt Isten elítélte. Rettegtem a szívemben. Nem számítottam arra, hogy miután több éve hiszek Istenben, olyan valakiként végzem, aki ellenáll Istennek. Vajon megment még Isten? Vajon arra használja ezt az elbocsátást, hogy felfedjen és kivessen? Minél többet gondolkodtam, annál jobban gyötrődtem. Ezért imádkoztam Istenhez, kérve Őt, hogy világosítson meg, hogy megértsem a szándékát.

Később elolvastam két részt Isten szavaiból: „Különösen érzékenyen érinti az embereket a saját sorsuk és rendeltetési helyük kérdése, valamint az, ha kiigazítják a számukra kijelölt kötelességet, és ha elbocsátják őket a kötelességükből. Egyesek gyakran vonnak le elhamarkodottan téves következtetéseket az ilyen dolgokkal kapcsolatban, azt gondolva, hogy amint elbocsátják őket, és amint nincs többé státuszuk, vagy ha Isten azt mondja, hogy nem kedveli vagy nem akarja őket többé, akkor számukra vége mindennek. Ezt az ítéletet hozzák. Ezt gondolják: »Nincs értelme hinnem Istenben, Isten nem akar engem, már meg van határozva a sorsom, akkor minek éljek ezek után?« Mások, hallván e gondolatokat, észszerűnek és becsülendőnek találják azokat – de miféle gondolkodás ez valójában? Istennel szembeni lázadó mivolt, önmaguk átadása a kétségbeesésnek. Miért adják át magukat a kétségbeesésnek? Azért, mert nem értik Isten szándékait, nem képesek tisztán látni, hogy miként menti meg Isten az embereket, és nincs igaz hitük Istenben” (Az Ige, III. kötet – Az utolsó napok Krisztusának beszédei. Az ember csak elképzeléseinek feloldásával kerülhet az Istenbe vetett hit helyes kerékvágásába (1)). „Meghallasz egyetlen elítélő mondatot Istentől, és azt feltételezed, hogy az, hogy Isten elítéli az embereket, azt jelenti, hogy lemondott róluk és nem fogja megmenteni őket, és ezáltal negatívvá válsz, átadva magad a kétségbeesésnek. Ilyenkor az emberek félreértik Istent. Valójában Isten nem mondott le az emberekről – az emberek azok, akik félreértették Istent és lemondtak önmagukról. Önmagunk feladása az, ami igazán halálos; ez beteljesíti az Ószövetség szavait: »A bolondok meghalnak esztelenségük miatt« (Példabeszédek 10:21). A legostobább dolog, amit az ember tehet, az, ha átadja magát a kétségbeesésnek. Néha olyan szavakat olvasol Istentől, amelyek látszólag ítéleteket mondanak az emberekről; valójában nem egy bizonyos egyénről mondanak ítéleteket, hanem Isten szándékainak és nézeteinek a kifejeződései. Ezek az igazság és az alapelv szavai, nem mondanak ítéleteket senkiről. Még azok a szavak is, amelyeket Isten a düh és a harag idején ejt ki, az Ő természetét képviselik; ezek a szavak az igazság, és még inkább az alapelv szavai. Az embereknek meg kell érteniük ezt. Isten célja ezeknek a kimondásával az, hogy az emberek megértsék az igazságot és megértsék az alapelveket; egyáltalán nem az, hogy ítéleteket mondjon bárkiről is. Ennek semmi köze az emberek végső rendeltetési helyéhez és jutalmához, még kevésbé utal a végső büntetésükre. Ezek csupán olyan szavak, amelyeket az emberek megítélése és megmetszése céljából mondanak, olyan szavak, amelyek frusztrációt fejeznek ki amiatt, hogy az emberek nem tudnak megfelelni az elvárásoknak, azért mondják őket, hogy felébresszék az embereket, hogy ösztönözzék őket, és ezek a szavak Isten szívéből fakadnak. És mégis, egyesek megbotlanak és lemondanak Istenről egyetlen Tőle származó ítélkező mondat miatt. Az ilyen emberek nem tudják, mi a jó nekik, és ellenállnak a józan észnek; ők olyan emberek, akik egyáltalán nem fogadják el az igazságot” (Az Ige, III. kötet – Az utolsó napok Krisztusának beszédei. Az ember csak elképzeléseinek feloldásával kerülhet az Istenbe vetett hit helyes kerékvágásába (1)). Isten szavaiból megértettem Isten gondos szándékát. Amikor kudarc ér minket és felfednek minket, az nem jelenti azt, hogy kivetnek minket. Ha képesek vagyunk keresni az igazságot a kudarc közepette, tanulni a leckékből és őszintén bűnbánatot tartani, akkor ez számunkra megmentés. Arra gondoltam, hogyan magasztaltam fel mindig magamat, és hogyan kérkedtem, miközben a kötelességemet végeztem. Mindvégig az antikrisztusok útján jártam, anélkül, hogy észrevettem volna. Amikor ezúttal elbocsátottak, csak azt gondoltam, hogy mivel nem tudok valódi munkát végezni, megváltoztatják a kötelességemet, és ez rendben is van. Egyáltalán nem gondolkodtam el magamon. Csak amikor a vezetők emlékeztettek, hogy gondolkodjak el magamon, és Isten szavainak leleplezése által értettem meg, hogy már rég rossz útra léptem, gonoszat cselekedtem, és ellenálltam Istennek. Tényleg túl eltompult voltam! Számomra ez az elbocsátás hatalmas oltalom volt. Gonoszat cselekedtem, és ez megállított az utamon. Különben végül megbüntettek volna, és még mindig nem tudtam volna, mi történik. Láttam, hogy a kudarc, és ha felfednek, nem jelent kivetést – hanem arról szól, hogy megértsem magam, elérjem a bűnbánatot és a változást. Megtapasztaltam Isten gondos szándékát, és nagyon meghatódtam. Olyan sok dolgot tettem, amivel ellenálltam Istennek, de Ő mégsem mondott le a megmentésemről. Ez valóban Isten szeretete volt! Már nem értettem félre Istent, és hajlandó voltam bűnbánatot tartani Isten előtt.

Később még több szót olvastam Istentől: „Amikor tanúságot tesztek Isten mellett, főként arról kellene beszélnetek, hogyan ítél meg és fenyít meg titeket Isten, és milyen próbatételeket használ arra, hogy finomítson titeket és megváltoztassa a beállítottságotokat. Arról is beszélnetek kellene, hogy mennyi romlottságot mutattatok ki, milyen elképzeléseket alakítottatok ki Istenről, és milyen dolgokat tettetek, hogy ellenálljatok Istennek a tapasztalataitok során, valamint arról, hogyan hódított meg titeket végül Isten, milyen valódi ismeretet szereztetek Isten munkájáról, és hogyan kellene tanúságot tennetek Isten mellett, hogy viszonozzátok az Ő szeretetét. Tartalommal kellene megtöltenetek ezeket a szavakat, miközben egyszerű kifejezésekkel beszéltek. Ne beszéljetek üres elméletekről! Mondjatok valami valóságosat, valami szívből jövőt! Csak az ilyen Isten melletti tanúságtétel a helyénvaló. Ne készítsetek mélyrehatónak tűnő, üres elméleteket arra törekedve, hogy felvágjatok; ha így tesztek, meglehetősen arrogánsnak és észszerűtlennek tűntök majd. Többet kell beszélnetek a tényleges tapasztalatotokból származó valós dolgokról és többet kell szívből szólnotok; ez az, ami a leghasznosabb mások számára, és az is, amit a legmegfelelőbbnek látnak” (Az Ige, III. kötet – Az utolsó napok Krisztusának beszédei. Az ember csak az igazságra törekvéssel érhet el változást a beállítottságában). „Milyen viselkedésmód tehát az, amikor valaki nem önmagát magasztalja fel és nem önmagáról tesz bizonyságot? Ha egy bizonyos dologgal kapcsolatban önmagadat fitogtatod és önmagadról teszel bizonyságot, akkor azt az eredményt éred el, hogy egyesek nagyra fognak tartani és imádni fognak. De ha ugyanazzal a dologgal kapcsolatban felfeded magad és megosztod az önismeretedet, akkor ennek más a természete. Nem így van ez? Az, hogy valaki teljesen feltárja magát és megosztja önismeretét, egy olyan dolog, amellyel a normális emberi mivoltnak rendelkeznie kellene. Ez egy pozitív dolog. Az jelenti az Istenről való bizonyságtételt, ha valóban ismered magad, és szabatosan, valóságosan és pontosan beszélsz az állapotodról; ha olyan tudást osztasz meg, amely teljes mértékben Isten szavain alapul; ha azok, akik hallgatnak téged, épülnek és a javukra válik; valamint ha bizonyságot teszel Isten munkájáról és dicsőíted Őt. [...] A kulcs annak tisztán látásához, hogy az emberek önmagukat magasztalják-e fel és önmagukról tesznek-e bizonyságot vagy sem, az, hogy a beszélő szándékát nézzük. Ha az a szándékod, hogy megmutasd mindenkinek az általad feltárt romlottságot és hogy miként változtál meg, valamint az, hogy ez nekik is a javukra válhasson, akkor a szavaid komolyak és igazak, és összhangban vannak a tényekkel. Az ilyen szándék helyes, és ilyenkor nem magadat fitogtatod, nem magadról teszel bizonyságot. Ha mindenkinek megmutatod, hogy valódi tapasztalataid vannak, hogy megváltoztál és birtokában vagy az igazságvalóságnak, és ezzel az a szándékod, hogy nagyra tartsanak és imádjanak, akkor ez a szándék helytelen. Ez magamutogatás és önmagadról való bizonyságtétel. Ha a tapasztalati tanúságtétel, amelyről beszélsz, meghamisított, nem valóságos, és az a szándéka, hogy becsapja az embereket, hogy megakadályozza őket abban, hogy meglássák a valódi állapotodat, hogy megakadályozza, hogy a szándékaid, romlottságod, gyengeséged vagy negativitásod mások előtt feltáruljon, akkor az ilyen módon való beszéd megtéveszti és félrevezeti az embereket. Ez hamis bizonyságtétel, ez arra irányuló kísérlet, hogy becsapd Istent, és szégyent hozz Rá. Ez az, amit Isten a leginkább gyűlöl. Világos különbségek vannak ezek között az állapotok között, és mindegyiket a szándékok alapján lehet tisztán látni” (Az Ige, IV. kötet – Az antikrisztusok leleplezése. Negyedik tétel: Önmagukat magasztalják fel, és önmagukról tesznek bizonyságot). Isten szavaiból megtaláltam a gyakorlás útját. A kötelességem végzése közben helyes szándékot kell kialakítanom, és tudatosan fel kell magasztalnom Istent, bizonyságot kell tennem Istenről, és tisztelnem kell Isten nagyságát a szívemben. Amikor a tapasztalataimról beszélek, istenfélő szívvel kell tennem. Legyen szó a saját negativitásomról és gyengeségemről, vagy a saját romlottságom feltárulásáról, mindig meg kell nyílnom és fel kell tárnom ezeket, hogy a testvéreim felismerjék ezt a fajta romlott beállítottságot, tudják, hogyan értsék meg és oldják meg azt, és épülést és hasznot merítsenek a tapasztalatomból. Ezenkívül a megnyílás és a feltárulkozás révén a testvéreim tisztán láthatják majd a valódi érettségemet és a romlottságom igazságát, és azt, hogy bennem is bőségesen megvan a mások által felfedett romlottság, hogy néhány romlott beállítottságom talán még súlyosabb, mint másoké, és hogy teljesen méltatlan vagyok arra, hogy mások csodáljanak és imádjanak. Az ilyen módon való gyakorlás önmagam oltalmát is szolgálja.

Amikor ezt megértettem, arra gondoltam, hogy a vezetők azt mondták, mindenki híján van a velem kapcsolatos tisztánlátásnak, és megkértek, hogy gondolkodjak el magamon. Így hát meg akartam nyílni az összejöveteleken az ebben az időszakban végzett önmagamról való elgondolkodásról és önismeretemről, és fel akartam tárni a romlottságot, amit felfedtem. Így mindenki képes lenne tisztán látni engem. Azonban amikor eljött az ideje, hogy ténylegesen beszéljek, kicsit őrlődtem a szívemben: „Ha a testvéreim mind tudomást szereznek azokról a dolgokról, amiket felfedtem, és a viselkedésemről, mit gondolnak majd rólam? Azt fogják mondani, hogy mindvégig képmutató voltam? El fognak utasítani?” Ekkor kissé vonakodni kezdtem attól, hogy megnyíljak és beszéljek erről. Akkoriban eszembe jutott Isten közlése a niniveiek bűnbánatáról. Isten azt mondja: „Ha valaki »megtér a maga gonosz útjáról«, az azt jelenti, hogy az illető soha többé nem követ el ilyen cselekedeteket. Más szóval: soha többé nem fog ezen a gonosz módon viselkedni; cselekedeteinek módszere, forrása, indítéka, szándéka és alapelve mind megváltozott; soha többé nem használja majd ezeket a módszereket és alapelveket, hogy örömet és boldogságot hozzon a szívének. »Felhagyni« abban a részben, hogy »felhagy erőszakos tetteivel«, azt jelenti, hogy megválni tőlük vagy félredobni őket, teljesen szakítani a múlttal és soha vissza nem nézni. Amikor Ninive népe felhagyott erőszakos tetteivel, ez bizonyította és képviselte igaz bűnbánatukat. Isten az emberek külső megjelenését éppúgy figyeli, mint a szívüket. Amikor Isten megfigyelte az igaz, megkérdőjelezhetetlen megbánást a niniveiek szívében, és azt is megfigyelte, hogy megtértek gonosz útjukról és felhagytak erőszakos tetteikkel, meggondolta Magát” (Az Ige, II. kötet – Isten megismeréséről. Isten Maga, az egyedülálló II.). A niniveiek zsákruhába öltözve és hamuban ülve tartottak bűnbánatot Isten előtt. Felhagytak a múltbéli gonosz útjaikkal, és többé nem cselekedtek gonoszat. Végül elnyerték Isten irgalmát. Ezzel szemben én csak beszéltem arról, hogy hajlandó vagyok bűnbánatot tartani. De amikor ténylegesen ilyen helyzetbe kerültem, megint csak a saját imázsomat akartam óvni. Ez nem volt valódi bűnbánat! El kell engednem a saját tekintélyemet, és meg kell nyílnom a romlottságom igazságáról a testvéreimnek. Hagynom kell, hogy mindenki tisztán lássa a valódi érettségemet, hogy többé ne csodáljanak, ne imádjanak, és a kudarcomból megértsék Isten igazságosságát, figyelmeztetést merítve abból. Amikor ezt felismertem, megnyíltam, és beszéltem arról, mit tártam fel és hogyan viselkedtem, mióta vezető lettem: hogyan magasztaltam fel magam és helyeztem magam a középpontba. Miután befejeztem a közösséget, a szívem különösen felszabadultnak érezte magát.

Néhány nappal később a felsőbb vezetők elrendeztek számomra egy kötelességet. Akkor annyira izgatott voltam, hogy sírtam. Soha nem számítottam arra, hogy amikor igazán bűnbánatot tartok Isten előtt, látni fogom a mosolygó arcát. Isten nem hagyott el, és nem a vétkeim szerint bánt velem. Rendkívül meghatódtam. Titokban elhatároztam: „A jövőben istenfélő szívvel kell végeznem a kötelességemet, tudatosan fel kell magasztalnom Istent, bizonyságot kell tennem Istenről, minden tőlem telhetőt meg kell tennem, hogy törekedjek az igazságra, két lábbal a földön járva kell végeznem a kötelességeimet, és fel kell hagynom a kérkedéssel.” Később, amikor a kötelességeimet végeztem, sokkal nagyobb visszafogottságot tanúsítottam. Valahányszor magamat akartam középpontba állítani, tudatosan imádkoztam Istenhez, elfogadtam a vizsgálatát, fellázadtam a helytelen szándékaim ellen, és többé nem a romlott beállítottságaimat követve cselekedtem. Amikor így gyakoroltam, nagyon nyugodtnak éreztem a szívemet.


53. Az elképzelésekre és képzelődésekre alapozott hit következményei

2004-ben Isten kiválasztott, hogy eljöjjek az Ő házába. Összejövetelek alkalmával időnként hallottam, amint a testvérek a tapasztalataikról beszélnek, és azt mondják, hogy betegség idején sem hagytak fel a kötelességeikkel, és csodálatos módon meggyógyultak. Tapasztalati tanúságtételekről szóló cikkeket is olvastam egyes testvérektől. Az egyik nővér rákos volt, de továbbra is ragaszkodott a kötelességei végzéséhez, Isten pedig észrevétlenül megszabadította a ráktól. Ezeket a bizonyságtételeket hallva ezt gondoltam magamban: „Amikor a testvérek a betegség próbatételével találkoztak, a hitre hagyatkozva tapasztalták meg azt: szilárdan álltak bizonyságtételükben, és jobban lettek. A jövőben tanulnom kell tőlük. Jöjjön bármilyen betegség vagy katasztrófa, nekem ragaszkodnom kell a kötelességeimhez, és szilárdan kell állnom bizonyságtételemben. Így én is Isten áldásaiban fogok élni, mint a testvérek.”

2011-ben, egy nyári napon délben a hétéves kisfiam a nappaliban görkorcsolyázott, és véletlenül magára rántotta a tévékészüléket. Mindene erősen vérzett, még az orra is. Nagyon kiborultam, a torkomban dobogott a szívem. Rögtön Istenhez kezdtem imádkozni: „Istenem, bármi történjék is a fiammal, akár él, akár meghal, kérlek, ne engedd, hogy a szívem panaszkodjon!” Miután a fiamat megvizsgálták a kórházban, az orvos azt mondta, hogy tartsam otthon megfigyelés alatt, és ha nem lázasodik be, minden rendben lesz. Meggyógyult végül? Igen. Utána eltöprengtem ezen az eseten. Ebben a válságos helyzetben nem panaszkodtam, a fiam pedig hamarosan meggyógyult. Ez még inkább meggyőzött arról, hogy ha nem panaszkodom a bajban, hanem szilárdan állok a bizonyságtételemben, akkor megláthatom Isten oltalmát és áldásait. Attól kezdve még buzgóbban áldoztam fel magam. Bármilyen feladatokat is jelölt ki számomra a gyülekezet, bármennyi szenvedéssel vagy költséggel is jártak, én mindig engedelmeskedtem. Úgy éreztem, Istent szerető ember vagyok, és a jövőben Isten biztosan meg fog áldani.

2016 májusában otthonomtól távol végeztem a kötelességeimet. Egy napon levelet kaptam otthonról, amelyben az állt, hogy a fiam súlyos beteg, leukémiája van, és már be is fektették a kórházba. Miután elolvastam a levelet, kiürült az agyam, és a szobámba mentem imádkozni. Ott térdeltem az ágyon, nem bírtam abbahagyni a zokogást, és ezt mondtam: „Istenem, a fiam csak tizenkét éves. Tényleg el fogod venni tőlem?” Mást nem is bírtam mondani. Azonnal haza akartam menni, hogy gondját viseljem a fiamnak, vigasztaljam és bátorítsam, de aztán belegondoltam, hogy a gyülekezet életét antikrisztusok zavarják meg, hátráltatnak különféle munkákat, és kárt tesznek a testvérek életében. Ebben a válságos pillanatban Isten figyeli, hogy mit választok: a gyülekezet munkáját támogatom-e, vagy félreteszem a kötelességeimet, hogy a fiamat ápoljam. Jóbra gondoltam, aki szörnyű próbatételeket viselt el, fekélyekkel a testén, mégsem panaszkodott Istenre, hanem szilárdan állt a bizonyságtételében. Végül Isten megjelent neki, és nemcsak meggyógyította, de bőségesen meg is áldotta. Amikor arra gondoltam, hogy a fiam betegsége Isten kezében van, nekem is azt kellett választanom, hogy eleget teszek Istennek, végzem a kötelességeimet és nem hagyom, hogy a Sátán cselszövései diadalmaskodjanak. Hittem, hogy ha szilárdan állok a bizonyságtételemben, Isten megáldja a fiamat, hogy meggyógyuljon. Főleg, amikor belegondoltam, hogy Ábrahám alávetette magát Istennek, és kész volt feláldozni egyszülött fiát, Izsákot, Isten azonban nem vette el a fiát, hanem még jobban megáldotta őt, úgy éreztem, Isten most engem is próbára tesz a gyermekemen keresztül. Hittem, hogy ha Isten kezébe adom a fiamat, és szilárdan állok bizonyságtételemben, akkor Isten megáldja őt, hogy meggyógyuljon. Ezután nem is rágódtam többé a fiam betegségén, hanem belevetettem magam a kötelességeimbe.

Amikor hazatértem, a férjemtől megtudtam, hogy a fiunknak nincs is leukémiája, csak túl magas a fehérvérsejtszáma és gyenge az immunrendszere, ami viszont leukémiává alakulhat, ha nem kezelik időben. Több híres kórházban jártunk vele, de több szakorvosi konzultáció után sem tudtak diagnózist felállítani. Nem volt más választásunk, mint hazatérni konzervatív kezelésre. Több mint kétezer jüant költöttünk el kínai orvoslásra, de nem történt javulás. Ezt gondoltam magamban: „Isten számára nincs nehéz eset. Ha egyszer valaki őszintén Istenre hagyatkozik, és aláveti magát Neki, vajon nem tudja Isten könnyedén meggyógyítani őt?” Ezután gyakran beszélgettem a gyermekemmel: „Ebben a betegségben nem szabad panaszkodnunk, hanem alá kell vetnünk magunkat Isten vezénylésének és elrendezéseinek. Ha szilárdan állunk bizonyságtételünkben, Isten majd gondoskodik arról, hogy felgyógyulj a betegségedből.” Közben mindenfelé érdeklődtem népi gyógymódok felől, amelyeket alkalmazni lehetne a fiam betegségére. Egy hónap elteltével azonban a gyermekem állapota nemhogy nem javult, de még romlott is. Kezdtem negatívnak és lélekben gyengének érezni magam, és ezt gondoltam: „Szorgalmasan végzem a kötelességeimet, amióta a fiam megbetegedett. Akkor miért nem tartja meg őt Isten jó egészségben? Miért romlik az állapota az újabb kezelések ellenére? Ha ebből tényleg leukémia lesz, ahogy az orvosok mondták, nem lesz többé remény a fiam számára?” Minél többet gondolkodtam ezen, annál jobban megrémültem.

Egy reggel a férjem majdhogynem sírva mondta nekem: „Minden módszert kipróbáltunk a gyerek betegségére, de nem javul az állapota, sőt egyenesen romlik. Mit csináljunk?” A férjem gyötrődését látva leírhatatlan fájdalom fogott el. Ezért elővettem Isten szavait, hogy olvassak belőlük. Mindenható Isten azt mondja: „A megpróbáltatások során normális, hogy az emberek gyengék, vagy negatívak, vagy nincsenek tisztában Isten szándékával, vagy a gyakorlathoz vezető útjukkal. De mindenesetre legyen hited Isten munkájában, Jóbhoz hasonlóan nem szabad megtagadnod Istent. Bár Jób gyenge volt és megátkozta saját születése napját, nem tagadta, hogy az emberi életben minden dolgot Jahve adományozott, és Jahve az, aki mindezt el is veszi. Bármilyen próbatételen kellett is átmennie, ő megtartotta ezt a hitet. A te tapasztalatod szerint, függetlenül attól, hogy milyen finomításon mész keresztül Isten szavai által, amit Isten az emberiségtől megkövetel – röviden szólva –, az a hitük és az Istent szerető szívük. Azzal, hogy így dolgozik, az emberek hitét, szeretetét és törekvéseit tökéletesíti. Isten a tökéletesítés munkáját végzi az embereken, és ők nem látják, nem érzik; ilyen körülmények között szükség van a hitedre. Az emberek hitére akkor van szükség, amikor valami nem látható szabad szemmel, és a te hitedre akkor van szükség, amikor nem tudod elengedni a saját elképzeléseidet. Amikor nincs tisztánlátásod Isten munkájáról, akkor az az elvárás veled szemben, hogy legyen hited, határozott álláspontod és állj erősen a bizonyságtételedben. Amikor Jób eljutott erre a pontra, Isten megjelent neki és beszélt hozzá. Vagyis csak a hitedből kiindulva leszel képes meglátni Istent, és amikor van hited, Isten tökéletessé fog tenni téged. Hit nélkül nem tudja ezt megtenni” (Az Ige, 1. kötet – Isten megjelenése és munkája. Akik tökéletessé lesznek téve, azoknak finomításon kell átesniük). Isten szavainak olvasása után némi megértést nyertem arról, mi az igaz hit: hinni Istenben és szilárdan állni Mellette való bizonyságtételünkben, még akkor is, ha nem láthatunk vagy érinthetünk meg valamit, mint Jób, aki soha nem tagadta meg Istent. Isten erre vágyik. Beszéltem a férjemmel: „Ha csak olyankor hiszünk Istenben és tesszük a kötelességünket, amikor minden jól megy, az nem feltétlenül tükrözi az igaz hitet. Amikor próbatételekkel állunk szemben, és nem láthatjuk, mi lesz az eredményük, mégis képesek vagyunk kitartóan hinni Istenben és követni Őt, az a hit valóban hiteles, és ez Isten finomításának és próbatételeinek kívánt eredménye. Máskülönben csak az Ő kegyelme és adományai kedvéért hinnénk Istenben, a Sátán pedig vádolna és nem lenne hajlandó elismerni minket. Akár javul a fiunk állapota, akár nem, ha mi továbbra is követjük Istent, és alávetjük magunkat Neki, a Sátán vereséget szenved és megszégyenül, Isten pedig dicsőséget nyer általunk.” Amikor a férjem ezt hallotta, egyetértőleg bólogatott.

A fiunk állapota ezután sem mutatta a javulás jeleit. Egy napon a fiunk az ablakpárkányon könyökölve figyelte, amint más gyerekek iskolába mennek, táskával a hátukon. Irigykedve nézte őket, könnyes szemmel, és elfúló hangon így szólt: „Mama, az összes többi gyerek iskolába megy, de én nem, mert beteg vagyok. Mindig azt mondod, hogy vessem alá magam Istennek. Meddig kell még alávetnem magam, mire jobban leszek?” A fiam szavait hallva mintha kést forgattak volna a szívemben. A hitem nem bírta tovább. Ezt gondoltam magamban: „Amióta a gyermekem megbetegedett, szenvedek, de szilárdan kitartok a kötelességeimben. Már mindent megtettem az együttműködés érdekében. Hogyhogy Isten még mindig nem gyógyította meg a fiamat? Nem elég őszinte a szívem? Ha a fiam nem gyógyul meg, és amputációra lesz szükség, milyen jövő vár rá?” Ezekre a rémisztő következményekre gondolva a szívem olyan kínokon ment keresztül, mintha húsdarálóba került volna. A fájdalomnak erre a szintjére érve Istenhez imádkoztam: „Istenem, miért nem javul a fiam állapota? Túl csekély az érettségem, komolyan nem bírom ezt tovább. Isten, kérlek, világosíts meg, hogy megértsem a Te szándékodat!”

Szeptember végén a vezetőnk levelet írt nekem, amelyben az együttműködésemet kérte egy bizonyos kötelességhez. Elutasítottam, mert annyira aggódtam a fiam betegsége miatt. Később ráébredtem, hogy annyi éven át, amióta hiszek Istenben, egyszer sem utasítottam el kötelességet, bármekkora nehézséggel is álltam szemben. Ma azonban elutasítottam egy kötelességet a fiam betegsége miatt. Ez a felismerés nagyon feldúlt. Ahogy átgondoltam Istenhez való hozzáállásomat ez idő alatt, rájöttem, hogy csak felületesen imádkoztam és olvastam Isten szavait. Nem volt erő a szívemben. Miközben mindennap beadtam a fiamnak a gyógyszerét, a szívem félelemmel és szorongással volt tele. Állandóan azon aggódtam, hogy a fiam állapota nem fog javulni, és elveszíthetem őt, ezért nem a kötelességeimre összpontosítottam. Amikor erre gondoltam, hirtelen ráébredtem: vajon nem árulom el Istent? Isten szavaira gondoltam: „Rendkívül fontos, hogy hogyan tekintetek Isten megbízatásaira, ez nagyon komoly dolog. Ha nem tudod teljesíteni azt, amit Isten az emberekre bízott, akkor nem vagy alkalmas arra, hogy az Ő jelenlétében élj, és büntetést érdemelsz. Tökéletesen természetes és indokolt, hogy az embereknek teljesíteniük kell minden megbízatást, amelyet Isten rájuk bíz. Ez az ember legfőbb kötelezettsége, és ugyanolyan fontos, mint a saját élete. Ha nem veszed komolyan Isten megbízatásait, akkor a legsúlyosabb módon árulod el Őt. Ez esetben szánalmasabb vagy, mint Júdás, és átkozottnak kell lenned” (Az Ige, 3. kötet – Az utolsó napok Krisztusának beszédei. Hogyan ismerhető meg az ember természete?). Isten szigorú ítélő szavaiból éreztem az Ő haragját. Kiderült, hogy Isten megbízatását félvállról venni súlyos hiba. Isten hozzáállása azokhoz, akik elutasítják az Ő megbízatását, utálat és átok. Beleborzongtam e szavak olvasásába. Éveken át hittem Istenben anélkül, hogy az igazságvalóság birtokában lettem volna; amikor olyan helyzetekkel szembesültem, amelyek nem egyeztek az elképzeléseimmel, még mindig képes voltam otthagyni a kötelességeimet és elárulni Istent. Erre ráébredve bűnbánattal imádkoztam Istenhez.

Keresés közben olvastam egy részletet Isten szavaiból. „Ezekben a napokban a legtöbb ember ilyesfajta állapotban van: Hogy áldásokat nyerjek, fel kell áldoznom magam Istenért, és meg kell fizetnem az árat Érte. Hogy áldásokat nyerjek, mindent ott kell hagynom Istenért; be kell teljesítenem, amivel Ő megbízott, és jól kell végeznem a kötelességemet. Ezt az állapotot az áldások elnyerésének szándéka uralja, ami példa arra, hogy valaki kizárólag abból a célból áldozza Istennek magát, hogy jutalmakat szerezzen Tőle, és koronát nyerjen. Az ilyen emberek szívében nincs jelen az igazság, és bizonyos, hogy megértésük pusztán néhány szóból és doktrínából áll, amellyel kérkednek, bárhová mennek. Az ő útjuk Pál útja. Az ilyen emberek hite a folyamatos gürcölés cselekedete, és a lelkük mélyén úgy érzik, hogy minél többet tesznek, az annál inkább bizonyítja Istenhez való hűségüket; hogy minél többet tesznek, Ő bizonyosan annál elégedettebb lesz; és hogy minél többet tesznek, annál inkább kiérdemlik, hogy koronát nyerjenek Isten színe előtt, és annál nagyobb áldásokban fognak részesülni. Úgy gondolják, hogy ha képesek szenvedést eltűrni, igét hirdetni és meghalni Krisztusért, ha fel tudják áldozni saját életüket, és teljesíteni tudnak minden kötelességet, amellyel Isten megbízta őket, akkor ők fogják elnyerni a legnagyobb áldásokat, és bizonyosan koronát fognak kapni. Pontosan ezt képzelte és erre törekedett Pál. Pontosan ezen az úton járt, és ilyen gondolatok vezérletével munkálkodott Isten szolgálatában. Talán ezek a gondolatok és szándékok nem sátáni természetből erednek? Olyan ez, mint amikor a világi emberek azt hiszik, hogy földi életükben a tudásra kell törekedniük, és miután megszerezték azt, kiemelkedhetnek a tömegből, tisztségeket viselhetnek, és státuszra tehetnek szert. Úgy gondolják, hogy ha már van státuszuk, valóra válthatják ambícióikat, és bizonyos mértékű sikerre vihetik vállalkozásukat vagy családi praxisukat. Hát nem ezen az úton jár minden nem hívő? Azok, akiket ez a sátáni természet ural, hitükben csak Pálhoz lehetnek hasonlók. Azt gondolják: »Mindent el kell vetnem, hogy feláldozzam magam istenért. Hűségesnek kell lennem isten előtt, és végül majd nagyszerű jutalmakat és koronákat kapok.« Ez ugyanaz a hozzáállás, amely a világi dolgokra törekvő világi embereket jellemzi. Ők egyáltalán nem különböznek ettől, és ugyanannak a természetnek vannak alávetve. Azok az emberek, akikben ez a fajta sátáni természet van, kinn a világban arra törekednek, hogy tudást, ismereteket, státuszt szerezzenek, és hogy kiemelkedjenek a tömegből. Ha hisznek Istenben, akkor pedig arra törekednek, hogy nagyszerű koronákban és nagyszerű áldásokban részesüljenek. Ha az emberek nem az igazságra törekednek, amikor hisznek Istenben, biztosan ezt az utat választják. Ez megváltoztathatatlan tény, természeti törvény. Azoknak az embereknek az útja, akik nem törekednek az igazságra, szöges ellentétben áll Péter útjával” (Az Ige, 3. kötet – Az utolsó napok Krisztusának beszédei. Hogyan járjunk Péter útján?). Isten leleplező szavai révén megláttam, hogy évek során át nem azért mondtam le annyi mindenről és vállaltam annyi áldozatot, hogy jól végezzem a kötelességemet és eleget tegyek Istennek, hanem hogy üzleteljek Istennel, és mindig az a szándék vezetett, hogy áldásokat nyerjek. Pál útját követtem, amely áldásokra törekszik. Amióta elfogadtam Isten utolsó napokbeli munkáját, láttam, hogy amikor egyes testvérek betegség és próbatételek idején szilárdan megálltak bizonyságtételükben, megkapták Isten gondoskodását, oltalmát és áldásait. Ezért bármilyen nehéz vagy kockázatos kötelességeket is jelölt ki számomra a gyülekezet, én fenntartás nélkül együttműködtem. A szívemben szilárdan hittem, hogy amennyiben szenvedek és árat fizetek Istenért, nem panaszkodom a hányattatások közepette, hanem kitartok a kötelességeim végzésében, biztosan megkapom Isten áldásait. Amikor megtudtam, hogy a fiam súlyos beteg, akkor is azt választottam, hogy teszem a kötelességeimet és feláldozom magam Istenért, hogy Isten meggyógyítsa a fiamat. Amikor azonban a fiam állapota hosszú időn át nem javult, neheztelni kezdtem Istenre. Alkualapként használtam múltbeli lemondásaimat és áldozataimat, vitatkoztam Istennel és ágáltam Ellene, panaszkodtam, hogy nem oltalmazza a fiamat, sőt, még a kötelességeim végzését is megtagadtam. Teljesen leleplezve láttam önző, hitvány, előnyöket hajhászó, sátáni természetemet. Istenért vállalt lemondásaimat és áldozataimat arra használtam, hogy áldásokat követeljek Tőle. Rájöttem, hogy ugyanazon az úton járok, mint Pál. Pál azért hozott áldozatot és fizette meg az árat Istenért, mert jutalmakat és koronát várt, és üzletelt Istennel. Becsapta Istent és ellenállt Neki, végül pedig csak elítélést és büntetést kapott Tőle. Visszagondolva az Istenbe vetett hitem éveire, mivel nem törekedtem az igazságra, és nem kerestem Isten szándékait az Ő szavaiban, Istenért vállalt áldozatomat és a kötelességem végzését egyfajta üzletnek tekintettem. Beláttam, milyen önző és megvetendő vagyok valójában, teljesen méltatlan Isten üdvösségére!

Aztán Isten következő szavait olvastam: „Te Jób próbatételein mész keresztül, ugyanakkor Péter próbatételein is átesel. Amikor Jób megmérettetett, akkor szilárdan megállt bizonyságtételében, és végül Jahve megnyilatkozott neki. Csak azután vált méltóvá arra, hogy meglássa Isten arcát, miután bizonyságtételében szilárdan megállt. Vajon miért hangzott ez el: »Elrejtőzöm a szenny földje elől, de megmutatom Magam a szent királyságnak«? Ez azt jelenti, hogy csak akkor vagy méltó meglátni Isten arcát, ha szent vagy és bizonyságtételedben szilárdan megállsz. Ha nem tudsz tanúságot tenni Érte, akkor nem vagy méltó arra, hogy meglásd az Ő arcát. Ha visszavonulsz vagy panaszt teszel Isten ellen a finomítások során, így nem tudsz szilárdan megállni Mellette való bizonyságtételedben, és a Sátán nevetségének tárgyává válsz, akkor nem fogod elnyerni Isten megjelenését. Ha olyan vagy, mint Jób, aki a próbatételek közepette elátkozta a saját testét és nem panaszkodott Istenre, és képes volt meggyűlölni saját testét anélkül, hogy panaszkodott volna, vagy vétkezett volna a szavai által, akkor bizonyságtételedben szilárdan megállsz. Amikor bizonyos fokig átesel finomításokon, és még mindig olyan tudsz lenni, mint Jób, teljesen alávetett Isten előtt, és nem lesznek Vele szemben más követelményeid vagy saját elképzeléseid, akkor Isten meg fog jelenni neked” (Az Ige, 1. kötet – Isten megjelenése és munkája. Akik tökéletessé lesznek téve, azoknak finomításon kell átesniük). „Bár Isten különböző környezetekben, különböző módokon tesz próbára minden egyes embert, Ábrahámban meglátta, amit akart, látta, hogy Ábrahám szíve igaz, alávetettsége pedig feltétel nélküli. Isten pontosan erre a »feltétel nélküliségre« vágyott. Az emberek gyakran mondják: »Én már felajánlottam ezt, már lemondtam arról – miért nem elégedett velem Isten még mindig? Miért tesz ki engem folyton próbatételeknek? Miért tesz állandóan próbára?« Ez egy tényt jelez: Isten nem látta a szívedet és nem nyerte el a szívedet. Ez azt jelenti, hogy nem látott olyan őszinteséget, mint amikor Ábrahám képes volt felemelni a kését, hogy saját kezűleg megölje a fiát és felajánlja Istennek. Nem látta a feltétel nélküli alávetettséget, és nem vigasztaltad meg Őt. Természetes tehát, hogy Isten folyton próbára tesz téged” (Az Ige, 2. kötet – Isten megismeréséről. Isten munkája, Isten természete és Isten Maga II.). Isten szavaiból megértettem, hogy Isten azokat áldja meg, akik őszintén Érte áldozzák magukat. Akárhogyan is cselekszik Isten, ők feltétel nélkül alávetik magukat az Ő vezénylésének és elrendezéseinek, követelések, kérések vagy személyes beszennyezések nélkül. Ez az igaz bizonyságtétel. Muszáj volt Jóbra gondolnom. Ő csak hallott Istenről, és mégis, amikor minden vagyonát és gyermekét elveszítette, fekélyek borították a testét, és még a felesége is kigúnyolta, ő akkor is ragaszkodott ahhoz, hogy félje Istent és kerülje a rosszat, és azt mondta: „Jahve adta, Jahve vette el, áldott legyen Jahve neve!” (Jób 1:21). Jób nem próbált alkudozni Istennel vagy bármit követelni Tőle; mindvégig tiszta szívvel fordult Felé. Ha Ábrahámot vesszük, ő százéves volt, amikor megszületett a fia, Izsák, akit nagyon szeretett. Amikor Isten azt kérte tőle, hogy ajánlja fel Izsákot áldozatul, bár ragaszkodást érzett a fia iránt, mégsem ez határozta meg az életét. Készségesen felajánlotta Izsákot az oltáron. Az ő hitük és Istennek való alávetettségük abszolút volt és feltétlen, alkudozás és követelések nélkül. Ők tisztán követték Isten útját, nem pedig áldásokért vagy személyes nyereségért. Bizonyságtételük valóban dicséretre és csodálatra méltó volt. Én azonban ezt mindig félreértettem. Amikor betegséggel vagy bajjal szembesültem, amennyiben sikerült panaszkodás nélkül tovább végeznem a kötelességeimet, úgy gondoltam, ez a jó magatartás elegendő ahhoz, hogy szilárdan álljak bizonyságtételemben, eleget tegyek Istennek, és elnyerjem az Ő áldásait. De az áldozatom mögött nem volt őszinteség és Istennek való alávetettség. Az áldozataimat kizárólag a csalás, alkudozás és követelőzés vezérelte. Ez egyáltalán nem volt hiteles bizonyságtétel, ez a viselkedés gyűlöletes volt Isten előtt, és nem érdemelte meg az Ő áldásait. Régen számtalanszor olvastam Jób és Ábrahám bizonyságtételéről, de nem arra figyeltem, hogy miként követték Isten útját, félték Őt és kerülték a rosszat, és hogyan maradtak hűségesek Istenhez és alávetettek Neki, hanem arra, hogy milyen áldásokat nyertek, miután szilárdan megálltak bizonyságtételükben. Ez mind azért volt, mert előnyöket hajhászó, sátáni természetem vezérelt. Isten szavainak leleplezése által nyertem némi ismeretet arról, hogy mi minősül hiteles bizonyságtételnek.

Később eltöprengtem: Amióta hiszek Istenben, éveken át mindig úgy gondoltam, hogy ha áldozatot hozok Istenért, akkor Istennek meg kell áldania engem, hiszen ezt jelenti Isten igazságossága. Ezért amikor a fiam állapota nem javult, hanem rosszabbra fordult, a szívem megtelt panaszokkal és félreértésekkel, és még a kötelességemet is megtagadtam. Kerestem, hogyan kezelhetném helyesen ezt a helyzetet. Keresésem során rábukkantam Isten szavainak egy részletére. „Az igazságosság semmi esetre sem méltányosság vagy észszerűség; nem puszta egyenlő elbírálás, és nem arról szól, hogy az elvégzett munkádnak megfelelően kiosztják neked, amit érdemelsz, vagy fizetnek neked az elvégzett munkádért, illetve megkapod a járandóságodat aszerint, amekkora erőfeszítést teszel. Ez nem igazságosság, ez csupán korrektség és észszerűség. Nagyon kevés ember képes megismerni Isten igazságos természetét. Tegyük fel, hogy Isten megsemmisítette volna Jóbot, miután Jób tanúságot tett Mellette: Ez igazságos lenne? Valójában az lenne. Miért hívják ezt igazságosságnak? Hogyan tekintenek az emberek az igazságosságra? Ha valami összhangban van az emberek elképzeléseivel, akkor nagyon könnyű azt mondaniuk, hogy Isten igazságos; azonban, ha úgy látják, az a dolog nincs összhangban az elképzeléseikkel – ha ez olyasvalami, amit képtelenek megérteni – akkor nehéz lenne azt mondaniuk, hogy Isten igazságos. Ha Isten annak idején elpusztította volna Jóbot, az emberek nem mondták volna, hogy Ő igazságos. Valójában azonban, akár romlottak az emberek, akár nem, és akár mélységesen romlottak, akár nem, kell Istennek igazolnia Magát, amikor elpusztítja őket? Meg kellene magyaráznia az embereknek, hogy milyen alapon cselekszik így? El kell-e Istennek mondania az embereknek azokat a szabályokat, melyeket Ő rendelt el? Nincs rá szükség. Isten szemében, aki romlott, és aki hajlamos Istennel szembefordulni, nem ér semmit; akárhogy is kezeli Isten őket, az helyénvaló lesz, és minden Isten elrendezése. Ha nem tetszenél Istennek, és azt mondaná, hogy nem veszi hasznodat a tanúságtételed után, és ezért elpusztítana téged, ez is az Ő igazságossága lenne? Az lenne. Talán most még nem vagy képes felismerni ezt a tényekből, de a doktrínában meg kell értened. [...] Minden, amit Isten tesz, az igazságos. Habár az emberek talán nem képesek érzékelni Isten igazságosságát, nem szabadna tetszés szerint ítéletet mondaniuk. Ha valami, amit Ő tesz, észszerűtlennek tűnik az emberek számára, illetve, ha van róla bármilyen elképzelésük, és ez arra vezeti őket, hogy azt mondják, Ő nem igazságos, akkor ők igen észszerűtlenek. Látod, hogy Péter néhány dolgot felfoghatatlannak talált, de biztos volt benne, hogy Isten bölcsessége volt jelen és az Ő jóakarata volt azokban a dolgokban. Az emberek nem hatolhatnak mindennek a mélyére; oly sok dolog van, amit ők nem foghatnak fel. Ennélfogva, Isten természetét megismerni nem egyszerű dolog” (Az Ige, 3. kötet – Az utolsó napok Krisztusának beszédei. Harmadik rész). Az Isten általi leleplezésemet átgondolva rájöttem, hogy nincs tiszta megértésem Isten igazságos természetéről. Valaha úgy gondoltam, hogy ha Istenért áldozzuk magunkat, és szilárdan állunk bizonyságtételünkben, akkor Istennek meg kell áldania minket, el kell vennie minden nehézségünket és fájdalmunkat, és meg kell engednie, hogy az Ő áldásaiban éljünk. Számomra így tűnt méltányosnak és észszerűnek; úgy gondoltam, ez Isten igazságossága. Ez a fajta értelmezés nincs összhangban Isten szándékával. Isten a Teremtő, az emberek pedig teremtett lények. Az, hogy Isten miként bánik velünk, az az Ő dolga, mi pedig nem támaszthatunk észszerűtlen követeléseket Istennel szemben. Az, hogy Isten megáldotta Jóbot, amikor szilárdan állt bizonyságtételében, Isten igazságossága volt, de Ő akkor is igazságos lenne, ha nem áldotta volna meg Jóbot. Isten beállítottságának lényege az igazságosság. Én azonban nem láttam be ezt. Úgy hittem, hogy az igazságosság egyenlő elbírálást, méltányosságot és észszerűséget jelent. Úgy gondoltam, hogy ha áldozatot hozok Istenért, áldásokat kell nyernem jutalmul. Ez a gondolkodásmód csupa üzletelés volt. Amikor a fiam megbetegedett, bár kitartottam a kötelességeim végzésében, emögött egy hátsó szándék húzódott meg: hogy kegyelmet követeljek Istentől és elérjem, hogy elvegye a fiam betegségét. Ez valójában nem bizonyságtétel volt, hanem üzletelés. A gyermekem betegsége nélkül az Istennel való alkudozásom hitvány indítékai nem lepleződtek volna le. Láttam, hogyan működik Isten bölcsessége, és ráébredtem, hogy nincs bennem lelkiismeret és értelem. A gyermekem betegségére való tekintet nélkül kész voltam alávetni magam Isten vezénylésének és elrendezéseinek, és jól végezni a kötelességeimet teremtett lényként.

Később elolvastam egy részletet Isten szavaiból. „Nincs összefüggés az ember kötelessége és aközött, hogy áldott vagy átkozott-e. A kötelesség az, amit az embernek teljesítenie kell; ez az ő mennyei hivatása, és nem függhet ellentételezéstől, feltételektől vagy okoktól. Csak akkor teljesíti kötelességét. Áldottnak lenni az, amikor valaki tökéletessé válik, és az ítélet megtapasztalása után élvezi Isten áldásait. Átkozottnak lenni az, amikor valakinek nem változik a beállítottsága, miután megtapasztalta a fenyítést és az ítéletet, ez az, amikor nem azt tapasztalja, hogy tökéletessé vált, hanem hogy büntetést kapott. De függetlenül attól, hogy áldottak vagy átkozottak, a teremtett lényeknek teljesíteniük kell a kötelességüket, azt téve, amit tenniük kell, és azt, amire képesek; ez a legkevesebb, amit egy embernek, egy Istent kereső személynek tennie kellene. Nem szabad csak azért teljesítened a kötelességedet, hogy áldott legyél, és nem szabad megtagadnod a cselekvést attól való félelmedben, hogy átkozott leszel” (Az Ige, 1. kötet – Isten megjelenése és munkája. A megtestesült Isten szolgálata és az emberi kötelesség közötti különbség). Isten szavai világos választ adtak nekem: A kötelesség végzése mennyei hivatás. Semmi köze nincs sem az áldásokhoz, sem a balszerencséhez; ez az, amit tennünk kell. Valaha elképzelésekkel és képzelődésekkel éltem, és azt hittem, hogy ha ki tudok tartani a kötelességeimben, akkor megérdemlem Isten áldásait, Istennek pedig vigyáznia kell a családomra. Most megértettem, hogy ez hibás nézőpont volt. Akár javul a gyermekem állapota, akár nem, nem szabad alkudoznom Istennel. Attól kezdve kész voltam alávetni magam Isten vezénylésének és elrendezéseinek, és jól végezni kötelességeimet és feladataimat. Három nap múlva levelet kaptam a felső vezetőségtől, amelyben az állt, hogy sürgős munka vár rám. Bár nem szívesen hagytam ott a gyermekemet, megértettem, hogy nem élhetek kizárólag a ragaszkodásom szerint. Megvan a magam küldetése, amit teljesítenem kell, a gyermekem betegsége pedig Isten kezében van. Kész voltam Istenre bízni a gyermekemet, és alávetni magam az Ő vezénylésének és elrendezéseinek. Aztán mentem, hogy tegyem a kötelességemet.

Három hónap múlva hazatértem, hogy meglátogassam a fiamat, és megtudtam, hogy a férjem elvitte őt egy vidéki orvoshoz kezelésre. A fiam lábáról lement a duzzanat, és az állapota napról napra javult. Év végén az orvos azt mondta: „Ez a gyermek nagyon gyorsan meggyógyult. Elmúlt a betegsége.” Amikor hallottam ezt az eredményt, rendkívül, kimondhatatlanul izgatott lettem.

Ez után a tapasztalat után nyertem némi ismeretet Isten igazságos természetéről. Arra is ráébredtem, hogy az igazság elnyerésére való törekvés és a kötelességeink teljesítése teremtett lényként az Istenbe vetett hit legfontosabb részei. Nem szabad Istentől fizikai előnyöket, családi békességet, betegségtől és katasztrófától való mentességet, kedvező sorsot és rendeltetési helyet kérnünk. Ezek észszerűtlen követelések. Ha a hitünkben elképzelésekre és képzelődésekre hagyatkozunk, sohasem mehetünk be az igazságvalóságba. Csak ha megtapasztaljuk Isten szavainak ítéletét és fenyítését, valamint próbatételeken és finomításon megyünk keresztül, akkor nyerhetjük el az igazságot, vethetjük le a romlottságot és élhetünk Isten jelenlétének fényében. Bár a fiam betegsége által elviseltem némi fájdalmat és finomítást, ez leleplezte régóta fennálló, romlott tisztátalanságaimat és az Istenben való hittel kapcsolatos téves nézőpontjaimat. Ez a tapasztalat segített megismernem magamat, az igazságot keresnem és ráébrednem, milyen bizonyságtételt helyesel Isten. Képessé tett arra, hogy azonnal kijavítsam hibás nézőpontjaimat és a helyes úton járjak. Ez Isten kegye irántam!


54. A hazugságaim mögött

2021 januárjában megválasztottak prédikátornak. Körülbelül három hónap elteltével a gyenge munkaképességem miatt nem tudtam hozzáértően végezni a munkát, és áthelyeztek gyülekezetvezetőnek. A történtek idején nagyon szomorú voltam: „Áthelyeztek; hogyan fognak rám nézni a testvérek, ha megtudják? Azt hiszik majd, hogy nem törekszem az igazságra, és nincs semmi munkaképességem? Le fognak nézni? Ha a gyülekezetvezetői munkát sem tudom jól végezni, és elbocsátanak, akkor a rólam kialakított pozitív kép a szívükben teljesen megsemmisül.” Miután ezt végiggondoltam, egyszerűen nem tudtam motiválni magam. Ezután, amikor a kötelességemet végeztem, hazudtam és álcáztam magam, hogy megvédjem a mások szemében kialakított imázsomat.

Májusban a felsőbb vezetők eljöttek, hogy nyomon kövessék a gyülekezet különféle munkáit. Találtak néhány részt Isten szavaiban, amely leleplezi azokat a hamis vezetőket, akik nem végeznek valódi munkát, és beszélgettek róluk velünk. Azt gondoltam magamban: „Miért mutatják meg nekünk a vezetők Isten szavait ebben a témában? Talán tudják, hogy nem végeztem valódi munkát ebben az időszakban, és ez egy figyelmeztetés számomra, hogy ha továbbra is rosszul dolgozom, elbocsátanak? Nemrégiben lefokoztak a gyenge munkaképességem miatt. Ha most újra elbocsátanak, a testvérek biztosan azt mondják majd, hogy tényleg alkalmatlan vagyok. Milyen borzasztóan kínos lenne! Ez nem mehet így tovább. Nem hagyhatom, hogy a testvérek lenézzenek. Keményen kell dolgoznom, és el kell érnem némi eredményt.” Ebben az időszakban gyakran vettem részt összejöveteleken a csoportjaimmal, és beszélgettem velük. Amikor láttam, hogy a testvéreknek nehézségeik vannak az evangélium hirdetésében, megpróbáltam azonnal megoldani azokat, de többszöri beszélgetés után sem volt egyértelmű eredmény. A vezetők levelet küldtek, hogy tájékozódjanak az evangéliumi munkáról. Jelenteni akartam ezeket a problémákat a vezetőknek, de aztán arra gondoltam, hogy ezek mind régi problémák, amelyek még mindig nincsenek megoldva. Ha jelentem őket, vajon azt mondják majd a vezetők, hogy hiányzik belőlem a munkaképesség, és nem tudok valódi problémákat megoldani, aztán pedig elbocsátanak? Nem veszíteném el ezzel teljesen a tekintélyemet? Ezért, ellentétben azzal, amit gondoltam, ezt mondtam: „Még nem találtam semmilyen problémát vagy eltérést, de ha később találok, jelenteni fogom.” A válasz elküldése után a szívem nagyon nyugtalan volt: „Vajon nem hazudok és csalok éppen? De ha elmondom az igazat, a vezetők megtudták, hogy képtelen vagyok problémákat megoldani és valódi munkát végezni. Biztosan el fognak bocsátani.” Ezért nem gondolkodtam el magamon.

Júliusban az egyház küldött nekünk három tisztogatási dokumentumot. A nővér, aki mellé be voltam osztva, emlékeztetett, hogy haladéktalanul nézzem át őket, de nem vettem komolyan. Egy hónappal később Csang Jü nővér eljött a gyülekezetünkbe, hogy ellenőrizze a tisztogatási dokumentumokat. Aggódtam, hogy ha Csang Jü megtudja, hogy ezek a dokumentumok ilyen sokat késtek, mert nem néztem át őket időben, azt fogja mondani, hogy akadályozom a tisztogatási munkát, és hogy hamis vezető vagyok. Kisvártatva Csang Jü megkérdezte, hogy benyújtottuk-e ezeket a dokumentumokat. Nagyon bűnösnek éreztem magam: „Ha elmondom az igazat, hogy én késleltettem őket, Csang Jü biztosan azt mondja majd, hogy akadályoztam a tisztogatási munkát. Ha ezt jelentik a felsőbb vezetőknek, és aztán elbocsátanak, az annyira kínos lenne!” Ködösítettem, és ezt mondtam: „Néhány vezető és diakónus még nem írta alá a tisztogatást.” Csang Jü azt mondta: „A tisztogatási munka rendkívül fontos. Igyekezned kell, és alá kell íratnod velük késedelem nélkül.” Égett az arcom, és zavartan annyit mondtam: „Rendben.” Bár Csang Jü nem mondott semmi mást, a szívem sokáig nyugtalan volt, és furdalt a lelkiismeret: „Egyértelműen az én hibám volt, hogy nem ellenőriztem haladéktalanul a tisztogatási dokumentumokat, de másokra hárítottam a felelősséget. Hát nem elferdítem a tényeket és hazudok ezzel?” Aggódtam, hogy a hazugságom lelepleződik, és nyugtalannak és idegesnek éreztem magam. Ugyanakkor nagyon csüggedt is voltam: Miért olyan nehéz elmondani az igazat?

Ezután ugyanolyan elfoglalt voltam, mint általában, de amikor a kötelességem végzésére került a sor, csak fejetlenül rohangáltam. Nem találtam semmilyen problémát, és a munka egyik területe sem hozott eredményt. Később egy felsőbb vezető eljött egy összejövetelre, hogy tájékozódjon a munkáról. Minden kérdésére rendkívüli óvatossággal válaszoltam, és egyeztettem a válaszaimat a társammal is, aki mellettem ült, mert néhány kérdésre nem tudtam válaszolni, mivel nem láttam át egyes feladatok részleteit. Amikor a vezető megkérdezte, milyen az állapotom, ködösítettem, és a vezető közvetlenül megmetszett: „Rájöttem, hogy nem végzel valódi munkát. Amikor jelented a munkát, következetesen a jó híreket jelented, a rosszakat pedig elfeded, hogy mások ne érthessék meg, mi történik valójában a munkával. Az egyház elrendelte, hogy függeszd fel a kötelességeid végzését, hogy elgondolkodhass magadon.” Amikor hallottam, hogy a vezető rámutat a problémáimra, annyira megalázottnak éreztem magam, hogy legszívesebben elsüllyedtem volna szégyenemben.

Miután elbocsátottak, minden erőm elhagyott, és rájöttem, hogy az állapotom nagyon rossz. Így Isten elé járultam imádkozni, hogy világosítson meg és vezessen, hogy megértsem a romlott lényegemet. Egy nap Isten ezen szavait olvastam: „Az antikrisztusok gyakran alkalmazzák azt a megközelítést, hogy hazudnak a Fennvalónak és elrejtenek dolgokat az alattuk állók elől, a Fennvaló metszését elkerülendő. [...] Ha problémák merülnek fel a gyülekezet munkájában, az antikrisztusok tudják, hogy biztosan megmetszik majd őket, sőt, akár el is bocsátják őket, ha a Fennvaló tudomására jutnak a gondok, úgyhogy elhallgatják a problémákat, és nem jelentik őket a Fennvalónak. Egyáltalán nem törődnek azzal, hogy milyen befolyással lesznek ezek a problémák Isten háza munkájára, vagy milyen kárt okoznak annak, ha nem oldják meg őket; közömbösek minden veszteség iránt, amelyet Isten házának munkája elszenved. Azon nem gondolkodnak, hogy milyen eljárásmód válik majd hasznára Isten háza munkájának, illetve hogy mi tesz eleget Istennek, csakis a saját hírnevükre és státuszukra, valamint arra gondolnak, hogy a Fennvaló majd hogyan tekint rájuk és hogy bánik velük, és hogy hogyan óvják a hírnevüket és a státuszukat, hogy azok ne legyenek érintve. Az antikrisztusok így szemlélik a dolgokat és így gondolkodnak a problémákról, és ez teljességgel kifejezi a beállítottságukat. Az antikrisztusok ezért egyáltalán nem fogják az igazságnak megfelelően jelenteni a gyülekezetben fennálló, illetve a munkájukban felmerülő problémákat. Bármilyen munkát végeznek is, bármilyen nehézségekkel kerülnek is szembe, vagy ha olyan helyzetekkel találkoznak, amelyeket nem tudnak kezelni, illetve ahol nem tudják, milyen döntést hozzanak, miközben az adott munkát végzik, leplezni fogják és elrejtik azt, attól tartva, hogy a Fennvaló majd azt mondja, hogy túl gyenge a képességük, illetve rájön a valódi helyzetükre, vagy megmetszi őket azért, mert nem kezelték és nem oldották meg azokat a nehézségeket, illetve helyzeteket haladéktalanul. Az antikrisztusok semmibe veszik Isten házának érdekeit és a gyülekezet munkáját, elkerülendő, hogy a Fennvaló megmetssze őket. Nem haboznak feláldozni a gyülekezet munkáját és érdekeit a státuszuk és a megélhetésük megőrzése, valamint annak biztosítása érdekében, hogy a Fennvalónak jó benyomása legyen róluk. Nem érdekli őket, hogy késleltetik vagy befolyásolják a gyülekezet munkájának előrehaladását, Isten választott népének életbe való belépésével pedig még kevésbé törődnek. Függetlenül attól, hogy a testvérek milyen nehézségekkel találkoznak, vagy milyen problémák léteznek az életbe való belépésük tekintetében, az antikrisztusok nem tudják megoldani azokat, a Fennvalótól pedig nem fognak kérni” (Az Ige, IV. kötet – Az antikrisztusok leleplezése. Kilencedik tétel (Harmadik rész)). Isten leleplezi, hogy az antikrisztusok mindig tökéletes képet akarnak kialakítani magukról az emberek szívében, és rettegnek attól, hogy mások felfedezik a hiányosságaikat és a hibáikat. Annak érdekében, hogy megvédjék az imázsukat és a státuszukat, és megakadályozzák, hogy mások átlássanak rajtuk, elfedik és álcázzák magukat, és lépten-nyomon hazudnak, hogy becsapják és félrevezessék az embereket, cseppet sem törődve azzal, hogy Isten házának munkája kárt szenved-e emiatt. Rendkívül önzők, aljasok, elvetemültek és csalárdok. Amikor összehasonlítottam a saját viselkedésemet az antikrisztusok különféle viselkedési módjaival, egyik kép a másik után jelent meg az elmémben. Aggódtam, hogy ha beszélek a vezetőknek a tényleges nehézségeimről és azokról a problémákról, amelyeket a munkában találtam, ők azt mondják majd, hogy gyenge a képességem, és nem vagyok alkalmas a munkára, lenéznek, vagy akár el is bocsátanak. Akkor teljesen megszégyenülnék. Ezért elfedtem magam, és egy szót sem szóltam a munkában lévő eltérésekről és problémákról. Azt hittem, így a vezetők nem fedezik fel a problémáimat. Amikor a vezetők az evangéliumi munkában lévő eltérésekről és problémákról kérdeztek, becsületesen kellett volna válaszolnom, én azonban szándékosan eltitkoltam az eltéréseket és problémákat, hogy megvédjem a saját imázsomat és státuszomat. Amikor Csang Jü megkérdezte, hogy a tisztogatási dokumentumokat benyújtottuk-e, arra gondoltam, hogy ha őszintén megmondom, hogy késleltettem őket, akkor ha a felsőbb vezetők ezt megtudják, az elbocsátást kockáztatom, és a pozitív kép, ami másokban kialakult rólam, teljesen megsemmisül. Ezért eltorzítottam a tényeket, és másokra hárítottam a felelősséget. Rájöttem, milyen csalárd voltam! Hazudtam, csaltam és illúziókat használtam az emberek rászedésére és félrevezetésére, csellel elérve, hogy megszerezzem a bizalmukat és jóindulatukat. A tetteim nem különböztek az antikrisztusokétól – valóban túlságosan gonosz és aljas voltam! Azt hittem, okos vagyok, és hogy megúszhatom, ha ilyen módon hazudok és csalok. De Isten mindent átvizsgál, és tökéletes tisztasággal látta a csalárd szándékaimat és a trükköket, amiket bevetettem, és elítélte mindezt. Ha nem tartok bűnbánatot, és továbbra is ilyen elvetemült és csalárd maradok, végül egyszerűen kiiktatnak és megbüntetnek.

Később Isten ezen szavait olvastam: „Amikor az emberek csalárdságba bonyolódnak, mi a hátsó szándékuk? Milyen célt próbálnak elérni? Kivétel nélkül a hírnév, a nyereség és a státusz elérése a cél; egyszóval, a saját érdekeik elérése. És vajon mi rejlik az önérdekek hajszolásának gyökerében? Az, hogy az emberek a saját érdekeiket minden egyébnél fontosabbnak tartják. Csalárdságba bonyolódnak, hogy a maguk malmára hajtsák a vizet, feltárva csalárd beállítottságukat. Hogyan kellene megoldani ezt a problémát? Először is fel kell ismerned és meg kell tudnod, hogy mik a személyes érdekek, pontosan mit képesek nyújtani az embereknek, és milyen következményekkel jár az, ha hajszolod őket. Ha ezt nem látod tisztán, akkor könnyebb lesz azt mondani, hogy lemondasz róluk, mint megtenni azt. Ha az emberek nem értik meg az igazságot, akkor semmi sem nehezebb számukra, mint lemondani a saját érdekeikről. Ez azért van így, mert az az életfilozófiájuk, hogy »mindenki gondoskodjék magáról, az utolsót pedig vigye el az ördög« és »az ember úgy hal meg a gazdagságért, mint a madarak a táplálékért«. Nyilvánvalóan csak a saját érdekeikért élnek. Az emberek azt hiszik, hogy ha nincsenek meg a saját érdekeik, vagy ha elveszítik azokat, nem lennének képesek túlélni, mintha a túlélésük a saját érdekeiktől függne. Így a legtöbb ember vak mindenre, kivéve a saját érdekeit. Érdekeiket mindenek felett állónak tekintik, és kizárólag a saját érdekeikért élnek. A kisujjukat sem mozdítják, hacsak nincs benne valami a maguk számára, és azt kérni tőlük, hogy adják fel saját érdekeiket olyan, mintha azt kérnék tőlük, hogy adják fel a saját életüket. Tehát pontosan hogyan válhatnak az emberek képessé arra, hogy elengedjék az érdekeiket? El kell fogadniuk az igazságot. Csak amikor megértik az igazságot, akkor láthatják át az önérdek lényegét és ismerhetik fel világosan, hogy a saját érdekek hajszolása ellentétes az igazságra való törekvéssel, és soha nem teheti képessé az embert az igazság és az élet elnyerésére vagy az üdvösség elérésére; csak akkor tanulhatják meg elhagyni az önérdeket és fellázadni ellene, és válhatnak képessé arra, hogy feladják azt, amit szeretnek. És amikor feladod azt, amit szeretsz, és elhagyod a saját érdekeidet, szilárdabbnak és békésebbnek fogod érezni magad a szívedben, és ezáltal legyőzöd a hús-vér testet. Tegyük fel, hogy ragaszkodsz az érdekeidhez, és nem vagy hajlandó feladni azokat, a legkevésbé sem fogadod el az igazságot, és ezt mondod magadban: »Hasznot akarok húzni, és soha nem akarok veszteséget elszenvedni – mi a baj ezzel? Isten nem büntetett meg, az emberek pedig mit tehetnek velem?« Senki sem tehet veled semmit, de ha így hiszel Istenben, akkor végül nem fogod elnyerni az igazságot és az életet. Ez hatalmas veszteség lesz számodra – nem fogod tudni elnyerni az üdvösséget. Vajon van ennél sajnálatosabb dolog? Ez az, ami végső soron a saját érdekeid hajszolásának következménye. Ha az emberek csak a hírnévre, a nyereségre, a státuszra és a saját érdekeikre törekszenek, akkor soha nem fogják elnyerni az igazságot és az életet, és végül ők lesznek azok, akik veszteséget szenvednek” (Az Ige, III. kötet – Az utolsó napok Krisztusának beszédei. A beállítottság megváltoztatása annak megismerésén alapszik). Isten szavaiból megértettem, hogy mindig azért cselekszem csalárd módon, mert lépten-nyomon a saját imázsomat és státuszomat tartom szem előtt. Gyermekkorom óta olyan sátáni mérgek kondicionáltak, mint például az, hogy „mindenki gondoskodjék magáról, az utolsót pedig vigye el az ördög”, „az embernek úgy kell a büszkesége, mint fának a kéreg”, és „mire ezredszer elismétlik, a hazugságból igazság lesz”. Ezek a sátáni törvények váltak a magatartásomat irányító elvekké, és arra indítottak, hogy időről időre hazudjak és csaljak a saját imázsom és státuszom érdekében. Amikor egyértelműen eltéréseket és problémákat találtam a munkában, és nem tudtam, hogyan oldjam meg őket, hazudtam a vezetőknek, mondván, hogy nem fedeztem fel semmilyen problémát. Amikor egyértelműen én voltam az, aki késleltette a tisztogatási munkát, eltorzítottam a tényeket, és másokat hibáztattam. Láttam, hogy a lelkiismeretem ellenére hazudtam és csaltam, hogy megvédjem az imázsomat és a státuszomat. Tényleg túl önző és hitvány voltam! Eszembe jutott, mit mond a Biblia: „Ti atyátoktól, az ördögtől valók vagytok, és atyátok kívánságait akarjátok teljesíteni. [...] Amikor a hazugságot szólja, a magáéból szól, mert hazug, és a hazugság atyja” (János 8:44). Csak az ördög az, aki mindig hazudik és soha egyetlen igaz szót sem szól: az ördög lényege a hazudozás. Isten megköveteli tőlünk, hogy becsületes emberek legyünk, és kimondjuk a dolgokat úgy, ahogy vannak, de én újra és újra hazudtam és csaltam, hogy megvédjem a saját imázsomat és státuszomat. Hittem Istenben, de nem gyakoroltam az igazságot, ehelyett a túlélés sátáni törvényei szerint éltem, megpróbálva rászedni Istent és ellenállni Neki. Ha nem tartanék bűnbánatot, végül csak Isten büntetése várna rám. Leborultam Isten előtt, és így imádkoztam: „Drága Istenem, láttam, hogy a természetem túl csalárd, és hogy egy élő Sátán vagyok, szikrányi tisztesség vagy méltóság nélkül. Valóban utálatos lehetek Számodra. Nem akarok többé ellenállni Neked. Kész vagyok gyakorolni az igazságot, becsületes ember lenni, és megélni egy igazi emberi hasonlatosságot.”

Ezután még többet olvastam Isten szavaiból: „Bármely problémával találkozol is, az igazságot kell keresned, hogy megoldd azt, semmiképp sem szabad álcáznod magad vagy hamis képet festened magadról másoknak. Ami a hiányosságaidat, tökéletlenségeidet, hibáidat, romlott beállítottságaidat illeti – meg kell nyílnod és beszélned kell mindezekről. Ne tartsd magadban őket. Az életbe való belépés felé vezető első lépés az, hogy megtanulsz megnyílni, és ez az első akadály is, amelyet a legnehezebb megugrani. Ha egyszer leküzdötted ezt az akadályt, könnyű lesz belépni az igazságba. Mit jelent az, hogy megteszed ezt a lépést? Azt jelenti, hogy megnyitod a szíved, és felfeded és megnyitod minden részed, legyen az jó vagy rossz, pozitív vagy negatív; és megvilágítod azt mások és Isten számára, hogy lássák; nem rejtegetsz vagy titkolsz el semmit Isten elől, nem alkalmazol semmiféle álcát, csalárdságot vagy megtévesztést Istennel szemben, és ugyanígy őszinte vagy más emberekkel is. Ily módon a világosságban fogsz élni; nemcsak Isten fog átvizsgálni téged, hanem más emberek is látni fogják, hogy a cselekedeteid elveken alapulnak és átláthatóak. Nem kell semmilyen módszert használnod a hírneved, a rólad kialakult kép és a státuszod védelmére, és a hibáidat sem kell elrejtened vagy eltussolnod. Nem kell ilyen haszontalan erőfeszítéseket tenned. Ha el tudod engedni ezeket a dolgokat, az életed nagyon nyugodttá válik, mentes lesz a korlátoktól és a fájdalomtól, és teljesen a világosságban fogsz élni” (Az Ige, III. kötet – Az utolsó napok Krisztusának beszédei. Harmadik rész). Isten e szavait olvasván találtam egy utat a gyakorláshoz. A hazudozás problémájának megoldásához becsületes embernek kell lennünk, képesnek kell lennünk megnyílni és feltárni bármilyen romlottságot vagy hiányosságot, ahelyett, hogy elfednénk őket, és ha bármilyen nehézségünk van, keresnünk kell a testvérekkel való beszélgetést, tanulva egymás erősségeiből, hogy ellensúlyozzuk a gyengeségeinket. Ha így végezzük a kötelességünket, az jó eredményeket hozhat, előnyös az életbe való belépésünk szempontjából, és a gyülekezet munkájának is javára válik. Ezenkívül azt is megértettem, hogy Isten háza az alapelvek szerint bocsát el embereket. Senkit sem bocsátanak el önkényesen a hiányosságaik vagy az eltéréseik miatt; ehelyett az elbocsátást aszerint mérlegelik, hogy az illető törekszik-e az igazságra és valódi munkát végez-e. Csak akkor bocsátanak el embereket, ha azok nem törekszenek az igazságra és nem végeznek valódi munkát. Ha az érettségük csekély és a képességük gyenge, és tényleg nem alkalmasak a feladatra, akkor áthelyezik őket más kötelességek végzésére az érettségük és a képességük alapján. Pontosan úgy, ahogy engem is áthelyeztek a prédikátorságból gyülekezetvezetőnek. Csak azért helyeztek át, mert a munkaképességem gyenge volt, és nem tudtam megbirkózni a munkával. Ezek az intézkedések a gyülekezet munkáját tartják szem előtt, és az életbe való belépésem szempontjából is előnyösek. Én azonban nem láttam át a dolgokat, spekulációkba bocsátkoztam és félreértettem a helyzetet. Tényleg nem volt lelkiismeretem! Arra gondoltam, hogy korábban mennyire az imázsomért és a státuszért éltem, hazudva a testvéreimnek és rászedve őket, miközben okosnak hittem magam. Úgy véltem, ha hazugságokkal elfedem az igazságot, meg tudom őrizni a státuszomat. Nem fogtam fel, hogy Isten az emberek szívének legbelsőbb zugait is átvizsgálja. A csalásom és a trükközésem miatt a munka késett, és engem is gyötört, hogy a romlott beállítottságom rabságában éltem, elveszítettem a tisztességemet és a méltóságomat, és az életem kimerítővé vált. A jövőben Isten szavai szerint kell élnem, és tudatosan le kell lepleznem a saját romlottságomat ahelyett, hogy az imázsomat és a státuszomat óvnám.

2022 júliusában újra megválasztottak vezetőnek a gyülekezetben. Egyszer a felsőbb vezetők levelet írtak, hogy megkérdezzék, miért halad olyan lassan a tisztogatási munka. Azt gondoltam magamban: „Ha azt mondom, hogy a haladás azért késett, mert nem értem jól az emberek felismerésére vonatkozó alapelveket, vajon a vezetők lenéznek majd?” Ekkor eszembe jutott, milyen kárt okoztam a munkában a csalásommal, hogy megóvjam az imázsomat és a státuszomat, és elmondtam az igazat a vezetőknek. A vezetők találtak néhány vonatkozó alapelvet a nehézségeimmel kapcsolatban, és átirányítottak egy nővért, hogy segítsen nekem, így kaptam néhány gyakorlati utat, amit követhettem a tisztogatási munka végzése közben. E tapasztalat révén megértettem, hogy az élet kevésbé kimerítő, ha igazat mondunk és nem a csalárd beállítottságunk szerint élünk, a szívem pedig sokkal felszabadultabbá vált. Ahogy Isten mondta: „Amikor beszélsz, annyi kört teszel meg, annyi gondolatot áldozol, és olyan fárasztó módon élsz, csak azért, hogy megvédd a saját hírnevedet és büszkeségedet! Tetszel Istennek, ha így cselekszel? Isten mindenekelőtt a csalárd embereket gyűlöli. Ha meg akarsz szabadulni a Sátán befolyásától, és el akarod érni az üdvösséget, akkor el kell fogadnod az igazságot. Azzal kell kezdened, hogy becsületes emberré válsz. Légy őszinte, mondj igazat, ne korlátozzanak az érzéseid, vesd le színlelésedet és trükkjeidet, és beszélj és kezeld az ügyeket elvek szerint – ez egy könnyű és boldog életforma, és képes leszel Isten előtt élni” (Az Ige, III. kötet – Az utolsó napok Krisztusának beszédei. Az ember csak az igazság gyakorlásával vetheti le a romlott beállítottságok béklyóit).


55. Hogyan szabadultam meg a pénz, a hírnév és a nyereség kísértésétől

Gyerekkoromban a családom szegény volt, a környezetemben lévők gyakran bántottak, a rokonok és a barátok pedig lenéztek, és ridegen bántak velem. Ezért elhatároztam, hogy ha felnövök, gazdag és neves ember leszek, hogy az emberek tiszteljenek, és felnézzenek rám. 2000-ben a gyógyszeripari vállalat, ahol a férjemmel dolgoztunk, csődbe ment, így ezután nyitottunk két gyógyszertárat. Eleinte becsületesen vezettük az üzletet, és mivel okleveles gyógyszerész voltam, és volt némi farmakológiai tudásom, az általam készített gyógyszerek többsége hatásos volt, a vásárlóink pedig bíztak bennem. De egy idő után észrevettem, hogy bár mindennap keményen dolgozunk, nagyon kevés a bevételünk, míg a kollégáink egyre több pénzt keresnek, és nemcsak házuk és autójuk van, hanem még üzlethelyiségeket is vásárolnak. Tudtam, hogy a pénzük tisztességtelen forrásból származik, de nem akartam követni a példájukat abban, hogy erkölcstelenül szerezzek pénzt. Idővel azonban a pénz csábításának engedve mi is elkezdtük eltanulni a módszereket a kollégáinktól, és csalárd eszközökhöz folyamodtunk a pénzkeresés érdekében: például olcsó gyógyszeralapanyagokat kevertünk drágákkal, és így árultuk őket, mivel ezek is hatottak valamennyire, ha a vásárlók beszedték őket. Ez nemcsak azt tette lehetővé, hogy megtartsuk a vásárlóinkat, hanem azt is, hogy több pénzt keressünk. Időnként furdalt a lelkiismeret, de látva, hogy mindenki más is ugyanezt teszi, és arra gondolva, hogy ha szabályszerűen vezetjük az üzletet, nem fogunk pénzt keresni, mi is csak úsztunk az árral. Azt is gondoltam, hogy ha több pénzt keresek, nem kell aggódnom a fiam egyetemi költségei és a házassága miatt, a férjemmel anyagi biztonságban élhetjük le életünk második felét, emellett pedig sikeres és neves embernek fognak tartani. Néhány év kemény munka után mindkét gyógyszertárunk lassan virágzásnak indult, vettünk egy házat és egy autót, és némi megtakarítást is felhalmoztunk. A környezetünkben élők, beleértve a rokonokat és a barátokat is, elkezdtek felnézni rám és irigyelni, ami nagyon legyezgette a hiúságomat.

Épp amikor elmerültem a gazdagságról szőtt álmaimban, valami váratlan dolog történt. 2012 szeptemberében a férjemmel és egy barátunkkal meghívást kaptunk egy születésnapi partira, de útközben váratlanul autóbalesetet szenvedtünk, amely egy halálos áldozatot követelt, hárman pedig megsérültek. A férjem nemcsak megsérült és kórházba került, hanem mivel ő vezette az autót, a családunknak nagy összegű kártérítést kellett fizetnie. Ez a hirtelen csapás nagy fájdalmat okozott nekem, és pszichésen majdnem összeomlottam. Ebben az időszakban valaki megosztotta velem Mindenható Isten utolsó napokbeli evangéliumát. Isten szavainak olvasása révén felismertem, hogy az embert Isten teremtette, és hogy a sorsunkat Ő irányítja és kormányozza. Azt is megértettem, hogy az ember csak akkor lelhet valódi boldogságra és örömre, ha Isten elé járul, és elfogadja az Ő üdvösségét. A szívem fájdalma fokozatosan enyhült, és készen álltam arra, hogy ezeket a nehézségeket Isten kezébe helyezzem. Meglepetésemre a férjemet hamar kiengedték a kórházból, és végül a családunknak nem is kellett sok kártérítést fizetnie. Mély hálát éreztem Isten iránt. Később Isten ezen szavait olvastam: „Az utolsó napok Krisztusa életet hoz, és az igazság tartós és örökkévaló útját hozza el. Ez az igazság az ösvény, amely által az ember életet nyer, és ez az egyetlen ösvény, amely által az ember megismeri Istent, és elnyeri Isten helyeslését” (Az Ige, I. kötet – Isten megjelenése és munkája. Csak az utolsó napok Krisztusa adhatja meg az embernek az örök élet útját). Az utolsó napokban Isten kifejezi az igazságot, hogy megtisztítsa és megmentse az emberiséget, hogy megszabadítsa az embereket a Sátán sötét hatalmából, örök életet adjon nekik, és bevigye őket Isten királyságába. Ez az egyetlen lehetőség az ember számára, hogy megmeneküljön. Rendkívül szerencsésnek éreztem magam, hogy ebben az életben Isten elé járulhattam, és elfogadhattam az Ő üdvösségét, és elhatároztam, hogy ebben az életben megfelelően fogom követni Istent.

Abban az időben nappal az üzletekkel foglalkoztam, este pedig összejövetelekre jártam, és amikor időm engedte, mentem hirdetni az evangéliumot is. 2014-ben megválasztottak öntöző diakónusnak. Tudtam, hogy ez a kötelesség fontos, és jól akartam végezni, de a gyógyszertár mindennap korán nyitott, néha annyi dolgom volt, hogy még a lelki áhítataimat se tudtam beiktatni, és általában alig volt időm elcsendesedni Isten előtt, és szorgalmasan olvasni az Ő szavait. Amikor a testvérekkel összegyűltünk, csak felolvastam Isten szavait, és szavakról és doktrínákról beszéltem, de ez nem volt túl hasznos és építő mások számára. Néha annyira lefoglalt a vállalkozásunk, hogy elhalasztottam az összejöveteleket, és mély bűntudatot és nyugtalanságot éreztem legbelül. Eszembe jutottak Isten szavai: „Amikor szívetek örömmel telik meg, mert megfizetnek benneteket fáradozásotokért, nem érzitek magatokat csüggedtnek amiatt, hogy nem szerelkeztetek fel elegendő igazsággal?” (Az Ige, I. kötet – Isten megjelenése és munkája. Pontosan kihez vagy hű?). Azt is olvastam, hogy Isten szava ezt mondja: „Nem Én vagyok minden egyes pillanatban a gondolataitokban, és nem is a Tőlem származó igazság, hanem a férjetek vagy feleségetek, a gyermekeitek és a dolgok, amelyeket esztek és viseltek. Arra gondoltok, hogyan juthatnátok egyre jobb, egyre magasabb szintű élvezethez. De még akkor is, ha pukkadásig megtöltitek a gyomrotokat, nem vagytok-e még mindig csak hullák? Még ha olyan gyönyörű öltözékben ékesítitek is magatokat, nem vagytok-e még mindig csak két lábon járó, élettelen hullák? Addig fáradoztok a gyomrotokért, amíg ősz tincsek nem jelennek meg a hajatokban, de egyikőtök sem áldoz fel egyetlen hajszálat sem a munkámért. Állandóan futkostok, fárasztjátok a testeteket és erőltetitek az agyatokat, a saját testetek, valamint a fiaitok és a lányaitok érdekében – de egyikőtök sem aggódik az Én szándékaim miatt, és nem törődik velük. Mi az, amit még mindig reméltek, hogy elnyeritek Tőlem?” (Az Ige, I. kötet – Isten megjelenése és munkája. Sokan vannak az elhívottak, de kevesen a választottak). Isten szavain elgondolkodva mély bűntudatot és önvádat éreztem. Mindennap azzal voltam elfoglalva, hogy pénzt keressek, ezért olykor rendszertelenül tartottam lelki áhítatot és jártam összejövetelekre, és nem tudtam megfelelően öntözni a testvéreimet. Ez nemcsak a saját igazságra való törekvésemet késleltette, hanem a testvéreim életbe való belépését is akadályozta. Most Isten királyságának evangéliuma gyorsan terjed, és több emberre van szükség, hogy hirdessék az evangéliumot, és bizonyságot tegyenek Istenről. A szívemet a kötelességemre kellene összpontosítanom, és erőfeszítéseim egy részével az evangéliumi munkához kellene hozzájárulnom, de én élveztem az Istentől kapott öntözést és ellátást, miközben elmulasztottam végezni a kötelességemet, és még mindig a jövőm, a hírnév és a nyereség foglalkoztatott. Annyi erőfeszítést fektettem a pénzkeresésbe, de elmulasztottam figyelembe venni Isten szándékait. Igazán sokkal tartoztam Istennek! Hosszú mérlegelés után úgy döntöttem, hogy átadom az egyik gyógyszertárat. Bár a bevételem csökkenne, több időm lenne az igazságra való törekvésre és a kötelességem végzésére. De a férjem ezt teljesen ellenezte. Ráadásul abban az időben a Nemzeti Gyógyszerfelügyeleti Hivatal új szabályozásokat vezetett be, amelyek értelmében csak okleveles gyógyszerészek nyithattak gyógyszertárat, a mi megyénkben pedig a több mint száz gyógyszertár közül csak néhánynak volt meg a működéshez szükséges képesítése, és miénk volt ebből kettő. Ez azt jelentette, hogy ahogy a versenytársaink száma csökken, az üzletünk egyre jobban fog menni. Sok kollégánk irigyelt minket, a férjem pedig el volt ragadtatva, és azt mondta nekem: „Két gyógyszertárral legalább évi 400 000 jüant kereshetünk!” Ezt hallva megdobbant a szívem, és azt gondoltam: „Annyit dolgoztunk ennyi éven át, hogy valamennyit összekaparjunk, és most itt a remek lehetőség, hogy nagy pénzt szakítsunk. Ha ezt még pár évig folytatjuk, vagyont szerzünk. Talán várok még, és keresek még egy kis pénzt, mielőtt teljes munkaidőben a kötelességemnek szentelném magam.” Így hát folytattam a gyógyszertár vezetését, miközben végeztem a kötelességemet. De a gyógyszertárainkban egyre nőtt a forgalom, és néha, épp amikor indulni készültem egy összejövetelre, egy vásárló ragaszkodott hozzá, hogy készítsem el a gyógyszerét, ami miatt elkéstem az összejövetelről. Még amikor otthon maradtam, és nem mentem be a gyógyszertárba, a vásárlók akkor is hívtak vagy kerestek gyógyszerért vagy orvosi tanácsért, zavartak, felkavarták a gondolataimat, és megakadályoztak abban, hogy csendben olvassam Isten szavait. Máskor megbeszéltem a testvérekkel, hogy megyünk hirdetni az evangéliumot, de nem tudtam elmenni, mert sürgős ügy jött közbe a gyógyszertárban. Minden alkalommal, amikor elhalasztottam egy összejövetelt, vagy elmulasztottam végezni a kötelességemet, erős bűntudatom volt. Mindennap az üzlettel voltam elfoglalva, és nem volt időm se az igazságra törekedni, se a kötelességemet végezni. Ha ez így folytatódik, a szívem egyre távolabb sodródik majd Istentől. Még mindig át akartam adni az egyik gyógyszertárat, de a férjem nem értett egyet, és elkezdett akadályozni a hitemben, sőt azzal fenyegetőzött, hogy elválik tőlem, ha továbbra is hiszek Istenben. Emiatt nagyon őrlődtem. Épp amikor nagy dilemmában voltam, valami váratlan dolog történt, ami végre elgondolkodtatott.

A férjemet, mivel gonosz szellemeket imádott, hirtelen több napra megszállta egy démon. Látva abnormális állapotát, megrémültem. Isten szavait olvastam: „Örökké pihenőhely után kutat a földön mindenféle gonosz szellem, szüntelenül emberi holttesteket keresnek, amelyeket felfalhatnak. Én népem! Az Én gondoskodásom és oltalmam alatt kell maradnod! Soha ne légy kicsapongó! Soha ne viselkedj meggondolatlanul! Fel kell ajánlanod a hűségedet az Én házamban, és csak a hűséggel tudsz ellentámadást indítani az ördögök ármánykodásaival szemben. Semmilyen körülmények között sem viselkedhetsz úgy, ahogyan a múltban tetted, hogy egy dolgot teszel Előttem, és mást a hátam mögött; ha így viselkedsz, akkor számodra már nem lehetséges a megváltás. Nem szóltam már több mint elég ilyen szót?” (Az Ige, I. kötet – Isten megjelenése és munkája. Isten szavai az egész világegyetemhez, 10. fejezet). A férjem nem hitt az igaz Istenben, és gonosz szellemeket imádott istenként. Ennek eredményeként a Sátán ésgonosz szellemek gyötörték. Bár én hittem az igaz Istenben, mégis a Sátán hatalma alatt éltem. Világi dolgokra törekedtem, és a pénz rabjaként éltem. Nem olvastam megfelelően Isten szavait, és nem tudtam teljesíteni a kötelességemet. Ha így folytatnám, még messzebb sodródnék Istentől, és ha egyszer elveszítem Isten oltalmát, a Sátán bármikor elragadhat. A férjem helyzete figyelmeztetésül szolgált számomra; nem maradhattam tovább ilyen makacsul elvakult. Abban az időben egy ismerősömet, az adóhivatal egyik igazgatóhelyettesét, fiatalon rákkal diagnosztizálták. Sok pénze volt, és sokan nagyra tartották, de a halállal szembesülve sem a pénz, sem a hírnév nem tudott segíteni rajta. Abban a pillanatban megkérdeztem magamtól: „Valójában mi az élet célja? Csak az, hogy a pénzért éljünk? Mit ér a pénz és a hírnév a halállal szemben? Végül nem mindannyian üres kézzel távozunk, amikor elhagyjuk ezt a világot?”

Később olvastam még Isten szavaiból, és tisztábban megértettem a pénzre, hírnévre és nyereségre való törekvés gyökerét. Mindenható Isten azt mondja: „Az, hogy »a pénz mozgatja a világot«, a Sátán filozófiája. Ez nagyon elterjedt az emberek körében, minden társadalomban; mondhatnánk, hogy ez egy irányzat. Ez azért van, mert ez minden ember szívébe beleivódott, aki először nem fogadta el ezt a mondást, de aztán hallgatólagosan elfogadta, amikor kapcsolatba került a valós élettel, és azt kezdte érezni, hogy ezek a szavak valójában igazak. Ez vajon nem az a folyamat, amely során a Sátán megrontja az embert? [...] A Sátán a pénzt használja az emberek elcsábítására, és mindannyiukat megrontja, hogy a pénzt és az anyagi dolgokat imádják. És hogyan nyilvánul meg ez a pénzimádat az emberekben? Vajon nem úgy gondoljátok, hogy ebben a világban nem tudnátok életben maradni pénz nélkül, és hogy egyetlen napot sem bírnátok ki nélküle? Az, hogy kinek mennyi pénze van, meghatározza, milyen magas a státusza, és mennyire tekintélyes. A szegények nem érzik úgy, hogy emelt fővel és büszkén járhatnak, míg a gazdagok magas státusszal rendelkeznek, emelt fővel és büszkén járnak, hangosan beszélhetnek, és arrogáns, valamint féktelen módon élhetnek. Mit hoz ez a mondás és ez az irányzat az emberek számára? Vajon nem igaz, hogy sokan hajlandók bármilyen áldozatot meghozni azért, hogy pénzt keressenek? Nem veszítik el sokan a méltóságukat és a tisztességüket a több pénzre törekvés során? A pénz kedvéért nem szalasztják el sokan a lehetőséget, hogy végezzék a kötelességüket és kövessék Istent? Nem a legnagyobb veszteség az emberek számára, ha elveszítik az esélyt az igazság elnyerésére és arra, hogy üdvözüljenek? Csupán ezzel a módszerrel és ezzel a mondással a Sátán ilyen mértékben megrontja az embert. Nem aljas a Sátán szándéka? Hát nem egy rosszindulatú csel ez?” (Az Ige, II. kötet – Isten megismeréséről. Isten Maga, az egyedülálló V.). „Az emberek egész életüket a pénz, a hírnév és a nyereség hajszolásával töltik; ezeket a dolgokat mentőövként kezelik, egyetlen támaszukként, mintha ezek birtoklása azt jelentené, hogy tovább élhetnek, és elkerülhetik a halált. De csak amikor közel a vég, akkor veszik észre, hogy a pénz, a hírnév és a nyereség milyen távol állnak tőlük, és hogy a halállal szembesülve milyen gyengék és erőtlenek, milyen sebezhetők, mennyire magányosak, tehetetlenek és nincs hová fordulniuk. Rájönnek, hogy a pénz, illetve a hírnév és a nyereség nem váltható be életre, hogy bármennyire is gazdag valaki, bármennyire is magas státuszban van, a halállal szemben mindenki egyformán szegény és jelentéktelen. Rájönnek, hogy a pénzen nem lehet életet vásárolni, hogy a hírnév és a nyereség nem tehet senkit képessé a halál elkerülésére, hogy sem pénz, sem hírnév, sem haszon nem hosszabbíthatja meg az ember életét egyetlen perccel, egyetlen másodperccel sem” (Az Ige, II. kötet – Isten megismeréséről. Isten Maga, az egyedülálló III.). Isten szavaiból megértettem, hogy gyerekkorom óta számos olyan sátáni mérget plántáltak belém, mint például: „a pénz mozgatja a világot”, „az ember úgy hal meg a gazdagságért, mint a madarak a táplálékért”, és „a legnagyobb nehézségeket kell elviselnünk ahhoz, hogy a legnagyobb emberré váljunk”. Azt hittem, hogy ha pénzed van, mindened megvan, kivívhatod mások csodálatát és tiszteletét, és boldog, elégedett életet élhetsz. Azt hittem, az ilyen életnek van értelme és értéke, ezért meg akartam gazdagodni, és gazdag és neves emberré válni. A pénzt, a hírnevet és a nyereséget lételememnek, támaszomnak és biztosítékomnak tekintettem az életben. De mit hozott nekem valójában a pénz, a hírnév és a nyereség? Valóban ezek voltak a támaszom és a biztosítékom? Valódi örömöt és békét hoztak nekem? Az évek során mindent megtettem, hogy pénzt keressek. Képes voltam még a vásárlóimat is becsapni, hogy tisztességtelen pénzt keressek a lelkiismeretem tiltakozása ellenére. De amikor megkerestem a pénzt, és a hiúságom kielégült, végül rájöttem, hogy ezek a dolgok nem enyhítik a szívem mélyén lévő ürességet és fájdalmat, még kevésbé segítenek elérni a vágyott boldogságot és örömöt. Ehelyett a lelkiismeretem nyugtalanná vált. Különösen az az autóbaleset mutatta meg, hogy ha nem lett volna Isten oltalma, nem tudom, hogy élte volna túl a családunk, és attól tartok, hirtelen és korai halált haltam volna. Rájöttem, hogy pénzen, hírnéven és nyereségen nem lehet életet venni, ezek nem hozhatnak békét és biztonságot, és nem ezek az igazi támaszom, mivel az csak Isten lehet. De még kapaszkodtam a pénzbe, a hírnévbe és a nyereségbe. A pénz, a hírnév és a nyereség olyan volt, mint a béklyó, ami megkötözött. Világosan láttam Isten üdvösségét, és valamennyire megértettem az igazságra való törekvés értékét és jelentőségét, de még mindig úgy akartam hinni Istenben, hogy közben a gazdagságra törekszem. Igazán ostoba voltam! Eszembe jutott, mit mondott az Úr Jézus: „Senki sem szolgálhat két úrnak, mert vagy az egyiket fogja gyűlölni, a másikat pedig szeretni, vagy az egyikhez ragaszkodik majd, a másikat pedig megveti. Nem szolgálhattok Istennek és a mammonnak” (Máté 6:24). „Mit használ az embernek, ha az egész világot megnyeri, lelkében pedig kárt vall? Vagy mit adhat az ember váltságdíjul a lelkéért?” (Máté 16:26). Az elmúlt pár évben, mióta hiszek Istenben, sok időt és energiát fordítottam a pénzkeresésre, és eddig a pontig nem értettem meg sokat az igazságból, és nem volt semmi életbe való belépésem. Ha így folytatom, bármennyi pénzt keresek, bármekkora testi élvezetet élek át, vagy bármilyen hírnevet szerzek, ha nem nyerem el az igazságot, a végén semmit sem nyerek. Ha elveszíteném a lehetőséget, hogy Isten megmentsen, mert pénzt akarok keresni, és tönkretenném az életemet, vajon nem lennék-e rövidlátó, és nem áldoznám-e fel a jövőmet jelentéktelen, rövid távú nyereségekért? Láttam, hogy azok az úgynevezett bölcsességek, mint „a pénz az első” és „a pénz mozgatja a világot”, a Sátán hazugságai és ördögi szavak, amelyek félrevezetik és megrontják az embereket, és hogy ezek csapdák, amelyek arra csábítják az embereket, hogy eltávolodjanak Istentől és elárulják Őt, így végül a pokolra kerüljenek. Ezek a Sátán cselszövései azért, hogy felfalja az emberek lelkét! A Sátán szándékai annyira alattomosak és rosszindulatúak!

Ezután olvastam Isten ezen szavait: „Valóban a világ a te pihenőhelyed? A fenyítésem elkerülése által tényleg el tudod érni a világból származó kielégülés leghalványabb mosolyát is? Valóban fel tudod használni a múló élvezetet arra, hogy elfedd a szívedben lévő ürességet – az ürességet, amelyet nem lehet elrejteni? Lehet, hogy mindenkit be tudsz csapni a családodban, de Engem soha nem tudsz becsapni. Mivel a hited túl csekély, a mai napig nem vagy képes megtalálni az élet örömét. Ez az Én buzdításom hozzád: ahelyett, hogy egész életedet középszerűségben töltöd a test kedvéért, elviselve mindazt a szenvedést, amelyet az ember alig tud elviselni, jobban járnál, ha a fél életedet azzal töltenéd, hogy őszintén feláldozod magad Értem. Mi haszna van annak, hogy ennyire nagy becsben tartod magad, és menekülsz az Én fenyítésem elől? Mi értelme van annak, hogy elrejtőzöl pillanatnyi fenyítésem elől, csak azért, hogy egy örökké tartó szégyent, egy örökké tartó fenyítést arass?” (Az Ige, I. kötet – Isten megjelenése és munkája. Mit jelent igazi embernek lenni?). „Isten keresi azokat, akik vágyódnak az Ő megjelenésére, keresi azokat, akik figyelnek az Ő szavaira, keresi azokat, akik nem felejtik el az Ő megbízatását, és Őneki ajánlják a szívüket és a testüket, és keresi azokat, akik olyan alávetettek és minden ellenállástól mentesek Őelőtte, akárcsak a csecsemők. Ha Istennek szenteled magad, és semmilyen erő nem akadályoz ebben, akkor Isten jóindulattal tekint rád és kiárasztja rád az áldásait. Ha magas státuszod van, nagy a hírneved, bővelkedsz a tudásban, dúskálsz a vagyoni eszközökben, és sokak támogatását élvezed, ám ezek a dolgok nem zavarnak, hanem továbbra is Isten elé járulsz, hogy elfogadd az Ő elhívását és megbízatását, és megtedd azt, amit Isten kér tőled, akkor mindaz, amit teszel, a leginkább érdemi ügy lesz a földön, és az emberiség legigazságosabb vállalkozása. Ha a státusz vagy a saját céljaid érdekében elutasítod Isten elhívását, akkor mindaz, amit teszel, átkozott lesz, sőt, Isten által utált” (Az Ige, I. kötet – Isten megjelenése és munkája. 2. függelék: Isten szuverenitást gyakorol az egész emberiség sorsa felett). Isten szavai mélyen megérintettek és bátorítottak. Isten nemcsak azért rendelte úgy, hogy az utolsó napokban szülessek, hogy gondoskodjak a családomról, nem is csak azért, hogy gyermekeket szüljek, hanem hogy Isten elé járuljak, hogy elfogadjam az Ő üdvösségét, hogy megismerjem Isten szuverenitását és alávessem magam Neki, hogy teljesítsem egy teremtett lény feladatait, hogy végezzem egy teremtett lény kötelességeit, és hogy az igazságra törekedjek, és értelmes és értékes életet éljek. Ez az életem célja és iránya. Most Isten munkája már majdnem befejeződött, és Isten azt reméli, hogy több ember járul majd elé, hogy elfogadja az Ő üdvösségét. Ezért le kell tennem a világi törekvéseimet, és végeznem a kötelességemet, és a kötelességem végzése közben az igazságra kell törekednem, hogy Isten megmentsen. Ez a legértelmesebb élet. Erre gondolva úgy döntöttem, hogy feladom a vállalkozásomat, és teljes munkaidőben a kötelességemnek szentelem magam. Többé nem fogom halálra dolgozni magam a pénzért, a hírnévért és a nyereségért.

Amikor a férjem meghallotta, hogy azt tervezem, átadok egy gyógyszertárat, dühbe gurult, és azzal fenyegetőzött, hogy elválik tőlem, sőt azt mondta, feljelent, amiért hiszek Istenben. Arra gondoltam, hogy a KKP hogyan kínozza, sőt büntetlenül meg is öli azokat, akik hisznek Istenben, és kicsit féltem és gyengének éreztem magam. Imádkoztam Istenhez a szívemben, kérve Őt, hogy adjon nekem hitet és erőt. Imádkozás után arra gondoltam, hogy Isten gyakorol szuverenitást minden felett, és hogy az, hogy a férjem feljelent-e, vagy hogy a rendőrség keresni fog-e, mind Isten kezében van. Mivel tudtam, hogy Isten mellettem áll, már nem féltem. Látva, hogy nem vagyok hajlandó kompromisszumot kötni, a férjem felhívta a szüleimet, és megkérte őket, hogy győzzenek meg. Apám dühösen mondta nekem: „Miért adnál fel egy jó üzletet, és utasítanád vissza a könnyű pénzt csak azért, hogy Istenben higgy? Megőrültél?” Anyám könnyes szemmel mondta: „Ha nem keresel több pénzt, mi lesz a fiaddal? Nem számít neked, hogy megkeresd azt a pénzt, amire öregkorunkban támaszkodunk majd?” A férjem próbálkozott szép szóval és fenyegetéssel is, és ezt mondta: „Ha magadra nem is gondolsz, legalább a fiunkra gondolj. Még kicsi, és a jövőben pénzre lesz szüksége az egyetemhez, a házassághoz és a házvásárláshoz. Mindenféle dologhoz pénz kell majd. Amíg pénzt keresünk a fiunk taníttatására, házasságára és házára, nem foglak megakadályozni abban, hogy higgy Istenben.” Miután ezeket hallottam tőlük, kissé meginogtam, és azt gondoltam: „Igazuk van. Kemény világ ez, és a verseny egyre élesebb. A fiamnak sok pénzre lesz szüksége a taníttatásához, a házasságához és a házához. Hallgassak a férjemre, és folytassam az üzletet még egy-két évig, hogy több pénzt keressek a fiamnak?” Nagyon szenvedtem és őrlődtem, ezért Istenhez kiáltottam, kérve Őt, hogy óvja meg a szívemet.

Egy nap Isten ezen szavait olvastam: „Ha csupán elhatározod, hogy teljesen szakítasz a Sátánnal, de nem vagy felszerelkezve hatékony fegyverekkel a Sátán legyőzéséhez, akkor továbbra is nagy veszélyben vagy. Ahogy telik az idő, amikor már annyira megkínzott téged a Sátán, hogy egy cseppnyi erő sem maradt benned, de még mindig képtelen vagy tanúságot tenni, még mindig nem szabadultál meg teljesen a Sátán vádjaitól és az ellened irányuló támadásaitól, akkor csekély reményed lesz az üdvösségre. A végén, vagyis amikor Isten munkájának befejezését kihirdetik, ha te még mindig a Sátán markában vagy, képtelen vagy kiszabadulni, akkor soha nem lesz esélyed vagy reményed. Ez tehát arra utal, hogy az ilyen emberek teljesen a Sátán fogságában lesznek” (Az Ige, II. kötet – Isten megismeréséről. Isten munkája, Isten természete és Isten Maga II.). Isten szavai időben felébresztettek. A Sátán a fiam miatti aggodalmamat akarta felhasználni arra, hogy a pénzhajszolás csapdájába ejtsen, azt akarva, hogy a pénz rabszolgájává váljak, és képtelen legyek kiszabadulni ebből az örvényből. Ha így folytatom, mire Isten munkája véget ér, semmi igazságot nem nyernék el, és a Sátánnal együtt a pokolba jutnék. Majdnem beleestem a Sátán csapdájába! A férjem válással fenyegetőzött, hogy megakadályozza a kötelességem végzését, sőt fel akart jelenteni. A célja az volt, hogy otthon tartson pénzt keresni, és ha nem tudok pénzt keresni neki, át akart adni a KKP általi üldöztetésnek. Hol volt ebben bármiféle hitvesi szeretet? Egyszerűen csak pénzcsináló eszköznek tekintett. Rájöttem, hogy a férjemmel nagyon különbözőek vagyunk, és nem is ugyanazon az úton járunk. Ha el akarna válni tőlem, az valójában jó dolog lenne számomra, mert a családi kötöttségektől megszabadulva szabadon hihetnék Istenben. Aztán arra gondoltam: „Több pénzt akarok keresni a fiamnak, hogy jó élete legyen a jövőben, de ez azt jelenti: nem hiszem el, hogy az ember sorsa Isten kezében van. Isten már elrendelte a fiam jövőjét, és bármennyi pénzt is keresek, nem változtathatom meg a sorsát. Csak annyit tehetek, hogy Isten kezére bízom a szüleimet és a fiamat, és alávetem magam az Ő minden elrendezésének. Ez a legbölcsebb választás.” Erre gondolva meghoztam a döntést. Nem számít, hogyan üldöz vagy akadályoz a férjem, szilárdan megállok a bizonyságtételemben.

Később olvastam még Isten szavaiból: „Az embereknek mind azon kell igyekezniük, hogy értelmes életet éljenek meg, és nem szabad megelégedniük a jelenlegi körülményeikkel. El kell jutniuk oda, hogy Péter képmását éljék meg, és rendelkezniük kell Péter tudásával és tapasztalataival. Magasabb rendű és mélyebb dolgokra kell törekedniük. Isten mélyebb, tisztább szeretetére kell törekedniük, és olyan életre, amelynek van értéke és értelme. Csak ez az élet; csak akkor lesznek ugyanolyanok, mint Péter. [...] Nehézségeket kell elszenvedned az igazságért, fel kell áldoznod magad az igazságért, el kell viselned a megaláztatást az igazságért, és még több szenvedésen kell keresztülmenned ahhoz, hogy még többet elnyerj az igazságból. Ezt kellene tenned. Nem szabad eldobnod az igazságot a családi harmónia élvezetének kedvéért, és nem szabad elveszítened egy egész élet méltóságát és integritását az ideiglenes élvezet kedvéért. Mindarra kell törekedned, ami szép és jó, és olyan életútra kell törekedned, amely értelmesebb. Ha ilyen hétköznapi és világi életet élsz, és nincs egyetlen célod sem, amelyre törekednél, akkor vajon nem pazarolod el az életedet? Mit nyerhetsz egy ilyen életből? Le kellene mondanod minden testi élvezetről egyetlen igazság kedvéért, és nem kellene minden igazságot eldobnod egy kis élvezet kedvéért. Az ilyen embereknek nincs integritásuk és méltóságuk; nincs értelme a létezésüknek!” (Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről). Miután elolvastam Isten szavainak e szakaszát, mélyen meghatódtam. Az utolsó napokban Isten kifejezte mindazt az igazságot, amely megmenti az embereket. Csak azok részesülhetnek Isten gondoskodásában és oltalmában, és élhetik túl a nagy katasztrófákat, akik elnyerik az igazságot. Ha a pénz, a hírnév és a nyereség mocsarában ragadok, és nem tudok kiszabadulni, elveszítem az esélyemet a megmenekülésre! Komolyan kell törekednem az igazságra, a beállítottságom megváltozását keresnem, és teljesítenem a kötelességemet teremtett lényként. Bár nem értettem meg sok igazságot az évek során, annak révén, amit Isten szavai lelepleztek, némi megértést nyertem a romlott beállítottságomról, és láttam a pénzre, hírnévre és nyereségre való törekvés következményeit is. Ezek a nyereségek pénzen nem vásárolhatók meg. A beállítottság megváltozása nem olyasmi, ami egyik napról a másikra megtörténhet, és ahhoz, hogy elérjem, sok ítéletet és fenyítést kell megtapasztalnom Istentől. Meg kellett ragadnom ezt a lehetőséget a törekvésre, hogy elnyerhessem az igazságot és az életet. Így hát kifejtettem az álláspontomat a férjemnek és a szüleimnek. Azt mondtam: „Isten a Teremtő, és mi mindannyian teremtett lények vagyunk. Istenben hinni és Istent imádni tökéletesen természetes és indokolt. Ha ti nem hisztek Istenben, az a ti választásotok, de nem szabad akadályoznotok abban, hogy higgyek Istenben, és végezzem a kötelességemet.” Látva határozott hozzáállásomat, a családom nem szólt többet. Isten csodálatos elrendezései révén a gyógyszertárat hamarosan sikeresen átadtuk, és végre teljes munkaidőben a kötelességem teljesítésének szentelhettem magam. Hála Istennek!


56. Aki elmerül a kényelemben, a saját halálát okozza

2021 augusztusában a vezetők a videós munka felügyeletére jelöltek ki. Általában amellett, hogy magam is készítettem videókat, ellenőriznem kellett a testvéreim által készítetteket is, meg kellett oldanom minden problémát vagy nehézséget, amivel a kötelességük során találkoztak, továbbá közösséget kellett vállalnom velük, és segítenem kellett megoldani bármilyen helytelen állapotukat. Kezdetben képes voltam minden tőlem telhetőt megtenni a kötelességemben, de egy idő után már terhesnek és fárasztónak találtam. Azt gondoltam magamban: „Minden nap rengeteg munka van, és ha egyenként próbálok megbirkózni mindennel, az túl kimerítő! Jobb lenne csak csapattagnak lenni, és saját videókat készíteni, akkor elkerülném ezt a sok aggodalmat és kimerültséget.” Azt is láttam, hogy a testvéreim általában meglehetősen komolyan veszik a kötelességeiket, így azt gondoltam, felesleges állandóan utánajárnom a dolgaiknak; végül is, miért fárasztanám ki magam ennyire? Ezután, a videók ütemterv szerinti készítésén kívül, a csapat többi ügyére nem sok figyelmet fordítottam. Ritkán foglaltam össze a testvéreimmel a kötelességeinkben előforduló eltéréseket vagy problémákat, és szinte soha nem foglalkoztam a helytelen állapotaikkal. Néha a testvéreim emlékeztettek, hogy időben fejezzek be bizonyos feladatokat, de én ezt már sürgetésnek éreztem, és ha még néhányszor sürgettek, ellenállást éreztem: „Hát nem éppen azt csinálom? Én ennyivel haladok, akárhogy is sürgettek, nem tudok gyorsabb lenni!” Ebben az állapotban élve egyre inkább hiányzott belőlem a kötelességem iránti teherérzet, és egy idő után teljesen unalmasnak találtam a kötelességemet, és ürességet éreztem a szívemben. Azonban akkoriban teljesen elfásult voltam, és soha nem gondolkodtam el magamon.

Egy alkalommal a vezetők észrevették, hogy Paula nővér videókészítése napok óta nem haladt előre, és emlékeztettek, hogy kövessem nyomon, és nézzek utána a helyzetnek, hogy lássam, milyen nehézségekkel néz szembe Paula nővér, és segítsek megoldani azokat. Így gyorsan érdeklődtem az állapota felől, és rájöttem, hogy az utóbbi időben meglehetősen passzív volt a kötelességeiben, és ritkán keresett közösséget vagy beszélt a munkájában felmerülő problémákról. Úgy gondoltam, részletesen utána kellene néznem a helyzetnek, de aztán arra gondoltam: „Ha problémákat találok, közösséget kell vállalnom, és meg kell oldanom őket, ami igazán macerás lesz. A munka haladása nem túl lassú, így nem lehet akkora nagy a baj.” Így nem mélyedtem el komolyan ezekben a dolgokban, és az ügyet annyiban hagytam. Egészen addig a napig, amíg a vezetők észre nem vették, hogy az adott havi videóink száma közel a felére csökkent az előzőhöz képest, ami közvetlenül késleltette a videós munka előrehaladását. Így arra ösztönöztek minket, hogy találjuk meg az okot, és megmetszettek és lelepleztek minket, amiért felületesen végezzük a kötelességeinket, és hiányzik belőlünk a felelősségtudat, sőt azt mondták, hogy a kötelességek ilyen módon való végzése nem hűséges, és ha nem tartunk bűnbánatot, Isten meg fog utálni minket. Igazán kényelmetlenül éreztem magam, és különösen akkor estem még inkább kétségbe, amikor hallottam, hogy a vezetők megemlítik a „lassú haladás”, „nem hűséges” és „Isten meg fog utálni” szavakat, ekkor még a fejemet sem tudtam felemelni. Később, a munka összegzése során, a testvéreim megnyíltak az állapotukról. Azt mondták, hogy az utóbbi időben a kötelességeikben belemerültek a testi kényelembe, sietség nélkül végezték a kötelességeiket, nem törekedtek a hatékonyságra, és a fél nap alatt elvégezhető feladatok egy egész napot vagy még többet vettek igénybe, ami közvetlenül befolyásolta a videókészítés előrehaladását. Miután hallottam a testvéreim állapotáról és a kötelességeikhez való hozzáállásukról, mély bűnbánatot éreztem, és folyton azt kérdeztem magamtól: „Egyes problémákat egyértelműen észre tudtam venni, akkor miért nem néztem utána és oldottam meg őket időben?”

Az egyik áhítatom során Isten szavait olvastam: „Vajon milyen megnyilvánulásokat és jellemzőket mutatnak azok, akik túlzottan lusták? Először is, bármit csinálnak, felületesen cselekszenek, piszmognak, kényelmes tempóban haladnak, pihengetnek és halogatják a dolgokat, amikor csak lehet. Másodszor, nem törődnek a gyülekezet munkájával. Bárki, aki szeret ilyen dolgok miatt aggódni, az felőlük megteheti. Ők nem fognak. Ha valami miatt aggódnak, az a saját hírnevük, nyereségük és státuszuk érdekében van – számukra csak az számít, hogy képesek legyenek élvezni a státuszból származó előnyöket. Harmadszor, visszariadnak a munkájukban jelentkező nehézségtől; nem tudják elfogadni, hogy a munkájuk akár csak egy kicsit is fárasztó legyen, ha pedig az, akkor nagyon neheztelnek, képtelenek elviselni a nehézséget, illetve megfizetni az árat. Negyedszer, képtelenek kitartani bármilyen munkában, mindig félúton feladják, és képtelenek véghezvinni a dolgokat. Ha átmenetileg jó kedvük van, akkor lehet, hogy szórakozásból végeznek valamilyen munkát, ha viszont valami hosszú távú elköteleződést igényel, és lefoglalja őket, sokat kell gondolkodni rajta, a hús-vér testüket pedig kifárasztja, akkor idővel zsörtölődni kezdenek. Egyes vezetők például a gyülekezeti munkáért felelnek, és ezt eleinte újnak és frissnek találják. Nagyon motiváltak, amikor az igazságról beszélnek, és ha látják, hogy a testvéreknek problémáik vannak, képesek segíteni és megoldani azokat. De miután egy ideig kitartottak, kezdik a vezetői munkát túl kimerítőnek találni, és negatívvá válnak – könnyebb munkára szeretnének váltani, és nem hajlandóak elviselni a nehézségeket. Az ilyen emberekből hiányzik a kitartás. Ötödször, egy másik jellemző, ami megkülönbözteti a lusta embereket az, hogy nem hajlandóak valós munkát végezni. Mihelyt a hús-vér testük szenved, kifogásokkal állnak elő, hogy kibújjanak a munka alól, illetve másra hárítsák azt. És amikor az a másik befejezi a munkát, szégyentelenül maguk aratják le a babérokat. Ez a lusta emberek öt fő jellemzője. Ellenőriznetek kellene, hogy a gyülekezetek vezetői és dolgozói között vannak-e ilyen lusta emberek. Ha ilyet találtok, azonnal el kell bocsátani azt. Vajon tudnak-e a lusta emberek vezetőként jó munkát végezni? Bármilyen képességűek is, illetve bármilyen minőségű is az emberi mivoltuk, ha lusták, akkor képtelenek lesznek jól végezni a munkájukat, és hátráltatni fogják a munkát és a fontos ügyeket. A gyülekezet munkája sokrétű; minden egyes aspektusa sok részletes feladatot foglal magában, és a problémák megoldásához beszélgetni kell az igazságról, hogy jól végezzük. Ezért a vezetőknek és a dolgozóknak szorgalmasnak kell lenniük – sokat kell beszélniük és rengeteget kell dolgozniuk nap mint nap, hogy biztosítsák a munka hatékonyságát. Ha túl keveset beszélnek vagy tesznek, akkor nem lesz eredmény. Ha tehát egy vezető vagy dolgozó lusta, akkor minden bizonnyal hamis vezető, és képtelen valós munkát végezni. A lusta emberek nem végeznek valós munkát, még kevésbé mennek el maguk a munkaterületekre, és nem hajlandóak problémákat megoldani, illetve részt venni valamilyen konkrét munkában. Egyáltalán nem értik meg vagy fogják fel a problémákat semmilyen munkában. A fejükben csupán egy felszínes, homályos elgondolás él abból, amit másoktól hallottak, és csupán átevickélnek rajta egy kis doktrínát prédikálva. Képesek vagytok-e felismerni ezt a fajta vezetőt? Képesek vagytok-e megmondani, hogy hamis vezetők? (Valamelyest.) A lusta emberek felületesek, bármilyen kötelességet is végeznek. Bármilyen kötelességet is végezzenek, hiányzik belőlük a kitartás, ötletszerűen dolgoznak, és panaszkodnak, valahányszor valamilyen nehézség éri őket, és véget nem érő sérelmek áradnak belőlük. Szidalmazzák azt, aki kritizálja vagy megmetszi őket, házsártos asszonyként sértegetik az utcán az embereket, mindig másokon akarják levezetni a haragjukat, és nem akarják végezni a kötelességüket. Vajon mit jelez az, hogy nem akarják végezni a kötelességüket? Azt jelzi, hogy nem viselnek terhet, nem hajlandóak felelősséget vállalni, és lusták. Nem akarnak nehézségeket elszenvedni, illetve megfizetni az árat. Ez különösképpen vonatkozik a vezetőkre és a dolgozókra: Ha nem viselnek terhet, akkor eleget tudnak-e tenni a vezetők és a dolgozók felelősségeinek? Egyáltalán nem” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (4.)). „A lusta emberek semmit sem tudnak csinálni. Két szóval összefoglalva: hasznavehetetlen emberek; másodrendű fogyatékosságuk van. Nem számít, mennyire jó képessége van a lusta embereknek, az nem egyéb, mint puszta kirakat; még ha jó képességűek is, semmi haszna. Túlságosan lusták – tudják, hogy mit kellene tenniük, de nem teszik, és még ha tudják is, hogy probléma valami, nem keresik az igazságot a megoldása végett, és noha tudják, hogy milyen nehézségeket kellene elszenvedniük azért, hogy hatékony legyen a munka, mégsem hajlandóak ilyen érdemleges szenvedést elviselni – így aztán nem nyerhetnek el semmilyen igazságot, és nem végezhetnek valóságos munkát. Nem szeretnék elviselni azokat a nehézségeket, amelyeket viselniük kellene az embereknek; csak a kényelemben való elmerülést, az örömteli idők és a szabadidő élvezetét, valamint a szabad és nyugodt élet élvezetét ismerik. Hát nem hasznavehetetlenek? Azok az emberek, akik nem tudnak nehézséget elviselni, nem érdemlik meg az életet. Akik folyton csak parazitaként akarnak élni, lelkiismeret és józan ész nélkül valók; vadállatok, és az ilyen emberek még munkavégzésre is alkalmatlanok. Mivel nem tudnak nehézséget elviselni, még ha végeznek is munkát, nem képesek jól végezni azt, és ha el szeretnék nyerni az igazságot, erre még kevesebb remény van. Az, aki nem tud szenvedni és nem szereti az igazságot, hasznavehetetlen ember; még munkavégzésre sem alkalmas. Vadállat, és szemernyi emberi mivolt sincs benne. Az ilyen embereket ki kell iktatni; csakis ez felel meg Isten szándékainak” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (8.)). Isten szavaiból megértettem, hogy amikor egy nagyon lusta ember végzi a kötelességét, mindig lazítani akar, és átadni magát a testi kényelemnek. Képtelen teherérzetet vagy felelősségtudatot érezni a kötelessége végzése közben, és még ha jó képességekkel vagy munkaképességgel is rendelkezik, nem megbízható, és nem tud tényleges munkát végezni. Elgondolkodtam magamon. Nem kezeltem jól a csapat munkáját, ami a videós munka eredményeinek jelentős hanyatlásához vezetett, és láttam, hogy ennek fő okai az én nagyfokú lustaságom, a testi kényelembe való belemerülésem, és az, hogy nem voltam hajlandó szenvedni és áldozatot hozni. Visszatekintve láttam, hogy nem sokkal azután, hogy elkezdtem felügyelni a videós munkát, már kezdtem úgy érezni, hogy túl sok dolog miatt kell aggódni, és ha minden feladatot aprólékosan elvégzek, akkor szenvednem kell és ki kell fárasztanom magam, ezért mindig csak a saját videóimat akartam készíteni, és elkerülni, hogy ezekkel a dolgokkal kelljen törődnöm. Arra is lusta voltam, hogy utánajárjak a testvéreim állapotának és nehézségeinek a kötelességükben, vagy érdeklődjek ezek felől, ezt mindig túl fáradságosnak találtam. Amikor mások sürgettek a munkám előrehaladása miatt, bosszankodtam, és úgy éreztem, túl szigorúak velem, és nem értik meg a nehézségeimet. Különösen ez volt a helyzet, amikor a vezetők megkértek, hogy nézzek utána, hogy áll Paula a kötelességével: bár felismertem, hogy probléma van, nem akartam részletesen utánajárni, mert féltem, hogy ha problémát fedezek fel, akkor aggódnom kell miatta és meg kell oldanom. Ahogy elgondolkodtam a kötelességemhez való hozzáállásomon, láttam, hogy valahányszor fizikai szenvedéssel vagy törődést igénylő feladatokkal szembesültem, mindig megpróbáltam kibújni alóluk és lazsálni, és elkerülni az áldozatvállalást. Pontosan ilyen az a lusta és haszontalan ember, akit Isten leleplez! Lustaságom, lomhaságom és felelőtlenségem miatt nem felügyeltem és nem követtem nyomon a testvéreim munkáját, ami ahhoz vezetett, hogy csökkent mindenki kötelességének hatékonysága, és mindenki a kényelembe merült, nem törekedve a fejlődésre, ez pedig súlyosan befolyásolta a videós munkát. A felügyelői címet viseltem, de egyáltalán nem tettem eleget egy felügyelő felelősségének. Igazán ártottam magamnak és másoknak is! Ekkor láttam be, hogy a lusta embereknek rossz a jellemük, semmilyen munkát nem tudnak jól elvégezni, és nem megbízhatóak! Ha nem oldom meg a lustaságom problémáját, soha nem leszek képes megfelelően végezni a kötelességemet, és végül Isten meg fog utálni és eltávolít!

Erre az állapotomra reagálva ettem és ittam Isten vonatkozó szavait. Mindenható Isten azt mondja: „Ha az emberek nem tudják kifejezni azt, amit a szolgálat során ki kellene fejezniük, vagy nem tudják elérni azt, ami eredendően lehetséges a számukra, és ehelyett inkább csak színlelik a dolgokat, akkor elvesztették azt a funkciójukat, amivel egy teremtett lénynek rendelkeznie kellene. Az ilyen embereket »középszerűeknek« nevezik; ők haszontalan söpredék. Hogyan lehet az ilyen embereket méltán teremtett lényeknek nevezni? Ők vajon nem romlott lények-e, akik kívülről ragyognak, de belülről rothadtak? [...] Amikor az emberek kudarcot vallanak kötelességük teljesítésében, bűntudatot és lekötelezettséget kell érezniük; gyűlölniük kellene gyengeségüket és haszontalanságukat, lázadásukat és romlottságukat, sőt, életüket Istennek kellene adniuk. Csak így lesznek olyan teremtett lények, akik igazán szeretik Istent, és csak az ilyen emberek méltók arra, hogy élvezzék Isten áldásait és ígéretét, és hogy Általa tökéletessé váljanak. És mi a helyzet a többségetekkel? Hogyan bántok a közöttetek élő Istennel? Hogyan teljesítettétek Előtte kötelességeteket? Megtettétek-e mindazt, amire hivatottak voltatok, akár a saját életetek árán is? Mit áldoztatok fel? Hát nem kaptatok sokat Tőlem? Tudtok-e különbséget tenni? Mennyire vagytok hűségesek Hozzám? Hogyan szolgáltatok Engem? És mi van mindazzal, amit nektek adtam, és amit értetek tettem? Felmértétek már mindezt? Megítéltétek-e mindezt, és összevetettétek-e azzal a csekély lelkiismerettel, ami bennetek van? Kihez lehetnek méltók a szavaitok és tetteitek? Lehetséges-e, hogy a ti ily jelentéktelen áldozatotok méltó mindahhoz, amivel megajándékoztalak benneteket? Nincs más választásom, és teljes szívemből odaadó voltam irántatok, ti mégis gonosz szándékokat dédelgettek, és fél szívvel vagytok irántam. Ez a ti kötelességetek mértéke, a ti egyetlen feladatotok. Vajon ez nem így van? Hát nem tudjátok, hogy teljesen elbuktatok a teremtett lény kötelességének teljesítése során? Hogyan lehet teremtett lénynek tekinteni titeket? Nem világos számotokra, hogy mi az, amit kifejeztek és megéltek? Ti elbuktatok a kötelességetek teljesítésében, de igyekeztek elnyerni Isten toleranciáját és bőséges kegyelmét. Ez a kegyelem nem az olyan értéktelen és alantas embereknek készült, mint ti, hanem azoknak, akik nem kérnek semmit, és boldogan hoznak áldozatot. Az olyan emberek, mint ti, az ilyen középszerűek, teljesen méltatlanok arra, hogy élvezzék a mennyei kegyelmet. Csak megpróbáltatások és végtelen büntetés kíséri majd a napjaitokat! Ha nem tudtok hűségesek lenni hozzám, szenvedés lesz a sorsotok. Ha nem tudtok felelősséggel viseltetni az Én szavaim és az Én munkám iránt, akkor a ti kimeneteletek a büntetés lesz. Minden kegyelemben, áldásban és a királyság csodálatos életében nem lesz részetek. Ez az általatok megérdemelt vég és a saját művetek következménye!” (Az Ige, I. kötet – Isten megjelenése és munkája. A megtestesült Isten szolgálata és az emberi kötelesség közötti különbség). Szembesülve Isten ítélő szavaival, nagyon szégyelltem magam. A múltban mindig azt gondoltam, hogy egy kicsit lustának lenni és kevesebb áldozatot hozni a kötelességeimben nem olyan nagy probléma, de Isten szavainak elolvasása után rájöttem a probléma súlyosságára. Isten szemében az jelenti egy teremtett lény életének értelmét és értékét, ha valaki képességei legjavát nyújtva jól végzi a kötelességét, igazán aláveti magát Istennek, és hűséges Hozzá. Ha valaki gyakran felületesen végzi a kötelességét, és még azokat a feladatokat sem tudja teljesíteni, amelyeket kellene, akkor az ilyen ember méltatlan arra, hogy embernek vagy teremtett lénynek nevezzék. Ahogy Isten szavain töprengtem, mélységes szorongást és félelmet éreztem. Ahogy elgondolkodtam a dolgon, megértettem, hogy bár látszólag végeztem a kötelességeimet, a szívemben nem volt sem teherérzet, sem felelősségtudat, és mindig azt éreztem, hogy ezek a dolgok túl sok nyűggel járnak és kimerítőek. Állandóan közömbös voltam a nyomon követendő munka és a megoldandó problémák iránt, és még ha érdeklődtem is róluk, csak a látszat kedvéért tettem, attól tartva, hogy ha mélyebbre ásnék és problémákat találnék, akkor gondot kellene fordítanom a megoldásukra. Hogy lazítsak és átadjam magam a testi kényelemnek, tudatosan szemet hunytam a munkában felmerülő problémák felett, ami súlyosan befolyásolta a munka hatékonyságát. Láttam, hogy mindenben, amit tettem, csak kibújtam a munka alól, lazsáltam és felületesen cselekedtem. Hogy mondhattam volna, hogy őszinte vagyok Istenhez? Hogyan is nevezhettem volna ezt a kötelességem végzésének? Nyilvánvalóan az a fajta haszontalan voltam, akit Isten úgy leplez le, hogy „kívülről ragyog, de belülről rothadt”! Eszembe jutott, hogy Isten, azért, hogy megmentse a romlott emberiséget, hatalmas megaláztatást és szenvedést viselt el, testet öltve jelent meg és munkálkodott. Bár a gonosz KKP eszeveszetten üldözi és vadászik rá, a vallási világ pedig ellenáll neki és elítéli, Isten soha nem hagyta abba a munkáját, hanem folyamatosan fejezi ki az igazságokat, hogy öntözze, táplálja és ellássa az embereket. Isten, attól tartva, hogy talán nem értjük meg, mindig türelmesen és részletesen beszél, metaforákat, példákat és különböző nézőpontokat használva, hogy minél előbb megérthessük az igazságot és elérhessük a beállítottságunk megváltozását. Isten teljes szívvel elkötelezett az emberiség megmentésének munkája iránt, és mindent feláldozott, de én, aki részesültem Isten megmentésében, nem viszonoztam Isten szeretetét semmi őszinteséggel, még egy teremtett lény kötelességét sem tudtam megfelelően végezni. Hol volt nekem bármiféle emberi mivoltom? Aztán Nóéra gondoltam, aki, miután elfogadta Isten megbízatását, fáradhatatlanul dolgozott a bárka építésén. Nem számított, milyen nehéz volt a projekt, vagy mennyi nehézség vagy akadály merült fel, 120 éven át folyamatosan kitartott, amíg a bárka el nem készült. Ahogy Nóé jellemére, Isten iránti hűségére és engedelmességére tekintettem, láttam, hogy ő egy emberi mivolttal és józan ésszel rendelkező ember, egy igazi teremtett lény, és Isten bizalmára méltó személy. Ezzel összehasonlítva még inkább láttam, hogy belőlem még a normális emberi mivolt legalapvetőbb szintje is hiányzik. Még azt sem tudtam megtenni, amit a lelkiismeretem diktált, és valóban méltatlan voltam arra, hogy embernek nevezzenek! Ha a kötelességeimhez való hozzáállásomban nem térnék meg, annak nem az lenne a következménye, hogy Isten leleplez és eltávolít? E gondolatra kissé megijedtem, valamint megbánást és bűntudatot éreztem, ezért csendben imádkoztam Istenhez, és fogadalmat tettem a szívemben, hogy a jövőben a kötelességeim végzése során mindenképpen fellázadok a test ellen, és legjobb tudásom szerint teljesítem a kötelességeimet.

E tapasztalat után jobban végeztem a kötelességeimet, mint korábban. Mindennap, a videókészítés mellett, gyakran utánanéztem, hogy állnak a testvéreim a kötelességeikkel, és bármikor, amikor nehézségeik vagy problémáik voltak, közösséget vállaltam velük a megoldásokról. Bár így egy kicsit több aggodalommal járt a kötelességemet végezni, békét és biztonságot éreztem, tudva, hogy a képességeim legjavát nyújtva végzem a kötelességeimet. Azonban, mivel nem volt sok ismeretem a saját természetem lényegéről, egy idő után újra a kényelem utáni vágy állapotába estem.

Mivel a videókészítés munkaterhe megnőtt, szinte mindennap sok munkát kellett kezelni, és néhány videót meghatározott időn belül kellett befejezni. Néhány videó magasabb technikai követelményeket támasztott, és gondos megfontolást igényelt. Kezdetben meg tudtam próbálni tőlem telhetően mindent befejezni, de egy idő után elkezdtem magamban panaszkodni, azt gondolva: „Mindennap ennyi munka vár rám; mikor lesz kevesebb? Ha a munkateher csak egy kicsit csökkenne, nem lennék ennyire feszült, és a testem is nyugodtabb lenne.” Emlékszem, egyszer egy nővér több mint tíz videót küldött nekem egyszerre, és arra kért, hogy két napon belül ellenőrizzem őket. Némi ellenállást éreztem, és azt gondoltam: „Tényleg ellenőrizhetem mindezt két nap alatt? Ehhez már túlóráznom kell!” Bár kifelé nem mondtam semmit, magamban folyamatosan panaszkodtam. Később rájöttem, hogy az állapotom nem helyes, és tudtam, hogy ebből a helyzetből tanulnom kell. A következő néhány napban gyakran elgondolkodtam magamon: „Miért akarok mindig a testemnek kedvezni, amint a kötelességem munkaterhe megnő? Mi irányít engem pontosan?” Keresésem közben Isten szavainak több passzusát is olvastam. Mindenható Isten azt mondja: „Tehát mi is a Sátán mérge? Hogyan fejezhető ki? Például, ha azt kérdezed: »Hogyan kellene az embereknek élniük? Mi az, amiért az embereknek élniük kellene?« – azt felelik: »Mindenki gondoskodjék magáról, az utolsót pedig vigye el az ördög.« Ez az egyetlen mondat kifejezi a probléma gyökerét. A Sátán filozófiája és logikája vált az emberek életévé. Bármire is törekednek az emberek, saját magukért teszik – és így csak önmagukért élnek. »Mindenki gondoskodjék magáról, az utolsót pedig vigye el az ördög« – ez az ember életfilozófiája, amely az emberi természetet is képviseli. Ezek a szavak már a romlott emberiség természetévé váltak, és igaz portrét festenek a romlott emberiség sátáni természetéről. Ez a sátáni természet már a romlott emberiség létezésének alapjává vált. Több ezer éve él a romlott emberiség a Sátán e mérge szerint, mind a mai napig” (Az Ige, III. kötet – Az utolsó napok Krisztusának beszédei. Hogyan kell Péter útján járni?). „Ami a hús-vér testet illeti, minél jobban kiszolgálod, annál mohóbb lesz. Alkalmas egy kis szenvedés elviselésére. Azok, akik elviselnek egy kis szenvedést, a helyes úton fognak járni és megfelelő munkát fognak végezni. Ha a hús-vér test nem visel el szenvedést, kényelemre vágyik, és a kényelem fészkében nő fel, akkor az emberek nem fognak elérni semmit, és semmiképpen sem kaphatják meg az igazságot. Ha az emberek természeti csapásokkal és ember okozta katasztrófákkal találkoznak, esztelenek és észszerűtlenek lesznek. Ahogy telik az idő, csak egyre züllöttebbé válnak. Sok példa van erre? Láthatjátok a nem hívők között a sok énekest és filmsztárt, akik viszonylag készek voltak nehézségeket elviselni, és a munkájuknak szentelték magukat, mielőtt híressé váltak volna. De ahogy hírnevet szereznek, és elkezdenek sok pénzt keresni, letérnek a helyes útról. Néhányan közülük kábítószereznek, mások öngyilkosok lesznek, és az életük lerövidül. Mi okozza ezt? Az anyagi örömök túlzásába esnek, túlságosan elkényelmesednek, és azt sem tudják, hogyan jussanak nagyobb élvezethez vagy nagyobb izgalomhoz. Némelyek közülük nagyobb izgalmat és örömöt keresve kábítószerekhez fordulnak, és az idő múlásával nem tudják abbahagyni. Vannak, akik a drog túladagolása miatt meghalnak, mások pedig nem tudnak leszokni, és végül egyszerűen öngyilkosok lesznek. Nagyon sok példa van erre. Nem számít, milyen jól étkezel, milyen jól öltözöl, milyen jól élsz, milyen jól szórakozol, vagy milyen kényelmes az életed, és nem számít, mennyire elégíted ki a vágyaidat, végül ebből sokszoros üresség lesz, és az eredménye a pusztulás. A boldogság, amelyet a nem hívők keresnek, vajon igazi boldogság? Valójában ez nem a boldogság. Ez emberi képzelgés, a züllöttség egy formája, olyan út, amely az embereket elzülleszti. Ez az emberek által hajszolt úgynevezett boldogság hamis. Ez valójában szenvedés. Nem erre a célra kellene törekednie az embereknek, és nem ez az, ahol az élet értéke van. A Sátán útjai és módszerei közül néhány, amelyek megrontják az embereket, arra késztetik őket, hogy a hús-vér test kielégülését és a bujaságban való elmerülést keressék célként. Ilyen módon a Sátán elkábítja, elcsábítja és megrontja az embereket, hogy úgy érezzék, hogy az a boldogság, és e cél hajszolásába vezeti őket. Az emberek azt hiszik, hogy ezeket megszerezve boldogságot nyernek, ezért minden tőlük telhetőt megtesznek erre a célra törekedve. Aztán, miután megszerezték, nem boldogságot éreznek, hanem ürességet és fájdalmat. Ez azt bizonyítja, hogy ez nem a helyes út; ez a halálhoz vezető út” (Az Ige, III. kötet – Az utolsó napok Krisztusának beszédei. Harmadik rész). Isten szavain elmélkedve megértettem, hogy a testi örömök hajszolása a Sátán módja az emberek megrontására. A Sátán különféle világi filozófiákat és téveszméket használ, hogy félrevezesse és megrontsa az embereket, mint például: „mindenki gondoskodjék magáról, az utolsót pedig vigye el az ördög”, „az élet rövid, élvezd, amíg teheted”, és „idd meg ma a mai nap borát”. Ezek arra késztetik az embereket, hogy ezen eszmék szerint éljenek, és a testi örömök hajszolását az élet értelmének és értékének, valamint életcéljuknak tekintsék. Ez arra készteti az embereket, hogy a kényelmet és a testi örömöket hajszolják, aminek következtében egyre züllöttebbé és elfajultabbá válnak, elveszítve emberi hasonlatosságukat. Elgondolkodtam azon, hogy bár hittem Istenben, és végeztem a kötelességeimet a gyülekezetben, és nem voltam olyan, mint a nem hívők, akik az ételt, italt és élvezeteket hajszolják, és a testüknek élnek, a Sátán mérgei, filozófiái és törvényei mégis mélyen gyökereztek a szívemben, és a gondolataim és nézeteim ugyanolyanok voltak, mint a nem hívőké. Mindig azt hittem, hogy a fizikai kényelem és élvezet egyet jelent a boldogsággal, és semmiben sem akartam szenvedni vagy áldozatot hozni. Néha, amikor a kötelességeim sok törődést igényeltek, vagy a munka besűrűsödött, időt akartam találni a pihenésre, és nem akartam annyira kifárasztani magam. Még a munka nyilvánvaló problémáiban sem mélyedtem el, és nem oldottam meg azokat, így félretettem a kötelességeimet. Ennek eredményeként anélkül késleltettem a munka előrehaladását, hogy észrevettem volna. Ez igazán veszélyes volt! Visszagondolva arra, amikor elmerültem a kényelemben, nem gondoltam arra, hogyan teljesítsem a kötelességeimet és hogyan tegyek Isten kedvére, és amikor dolgok merültek fel, az első gondolatom mindig az volt, hogy fog-e szenvedni vagy kimerülni a testem. Ez igazán önző és aljas volt, és egyáltalán nem volt lelkiismeretem vagy józan eszem. Néha, még ha tudtam is, hogy figyelembe kellene vennem Isten szándékait, a testem állandóan korlátozott, és nem voltam hajlandó szenvedni és áldozatot hozni. Mélyen legbelül erős ellenállást és ellenszenvet éreztem az igazsággal és a pozitív dolgokkal szemben, és azokat a feladatokat illetően, amelyeket meg kellett tennem, mindig megpróbáltam kifogásokat keresni, hogy elkerüljem őket. Ezzel a testem kényelemre talált és nem szenvedett, de végül nem nyertem el semmilyen igazságot. Nem hoztam-e ezzel teljes romlást magamra? Ezen elgondolkodva kezdtem egy kis megértést nyerni a kényelembe merülés veszélyes következményeiről.

Később Isten további szavait olvastam: „Azok az emberek, akik valóban hisznek Istenben, szívesen végzik kötelességüket, anélkül, hogy saját hasznukat és veszteségeiket számolgatnák. Nem számít, hogy olyasvalaki vagy-e, aki az igazságra törekszik, a lelkiismeretedre és az eszedre kell hagyatkoznod, és igazi erőfeszítést kell tenned, amikor a kötelességedet végzed. Mit jelent igazi erőfeszítést tenni? Ha megelégszel csupán azzal, hogy némi jelképes erőfeszítést teszel, és elszenvedsz egy kis fizikai megpróbáltatást, de egyáltalán nem veszed komolyan a kötelességedet, és nem keresed az igazságalapelveket, akkor ez semmivel nem több, mint felületesség – ez nem igazi erőfeszítés. Az erőfeszítés kulcsa az, hogy beleadod a szívedet, féled Istent a szívedben, tekintettel vagy Isten szándékaira, rettegsz az Isten ellen való lázadástól és attól, hogy megbántsd Istent, és bármilyen nehézséget elszenvedsz annak érdekében, hogy jól végezd a kötelességedet és megfelelj Istennek: ha ilyen Istent szerető szíved van, akkor képes leszel megfelelően végezni a kötelességedet. Ha nincs istenfélelem a szívedben, akkor nem lesz terhed, amikor végzed a kötelességedet, az nem fog érdekelni, elkerülhetetlenül felületes leszel, és közömbösen végigcsinálod azt, anélkül, hogy valódi hatást érnél el – ez pedig nem kötelességvégzés. Ha valóban van teherérzeted, és úgy érzed, hogy a kötelességed végzése a személyes felelősséged, és hogy ha nem teszed, akkor nem vagy alkalmas az életre, és egy vadállat vagy, ha úgy érzed, hogy csak akkor vagy méltó arra, hogy emberi lénynek nevezzenek, és csak akkor tudsz szembenézni a saját lelkiismereteddel, ha megfelelően végzed a feladatodat – ha a kötelességed végzése közben megvan benned ez a teherérzet –, akkor képes leszel mindent lelkiismeretesen végezni, képes leszel az igazságot keresni, és az alapelvek szerint cselekedni, és így képes leszel helyesen végezni a kötelességedet és megfelelni Istennek. Ha méltó vagy ahhoz a küldetéshez, amelyet Isten adott neked, valamint mindahhoz, amit Isten feláldozott érted, és a veled szemben támasztott elvárásaihoz, akkor igazi erőfeszítést teszel. [...] Isten házának népe legalábbis becsületes emberekből áll. Olyan emberekből, akik megbízhatóak kötelességüket illetően, akik képesek elfogadni Isten megbízatását, és hűségesen végzik kötelességüket. Ha az emberek nem rendelkeznek igazi hittel, lelkiismerettel és értelemmel, és ha a szívük nem féli Istent, és nem veti alá magát Neki, akkor nem alkalmasak a kötelességvégzésre. Bár elvégzik kötelességüket, hanyagul teszik azt. Munkások ők – olyan emberek, akik nem tértek meg igazán. Az ilyen munkások előbb vagy utóbb ki lesznek vetve. Csak a hűséges munkásokat kímélik majd meg. Bár a hűséges munkások nincsenek birtokában az igazságvalóságoknak, rendelkeznek azonban lelkiismerettel és értelemmel, képesek őszintén végezni kötelességüket, és Isten megengedi, hogy megkíméljék őket. Akik birtokában vannak az igazságvalóságoknak, és akik képesek harsogó tanúságot tenni Istenről, azok az Ő népe, és ők is meg lesznek kímélve, és be lesznek vezetve az Ő országába” (Az Ige, III. kötet – Az utolsó napok Krisztusának beszédei. Ahhoz, hogy valaki jól végezze kötelességét, legalább lelkiismerettel és józan ésszel kell rendelkeznie). Isten szavaiból megértettem, hogy Isten szemében csak az őszinte emberek, akik őszintén végzik a kötelességeiket, tartoznak igazán Isten házának népéhez. Az ilyen embereknek van felelősségtudatuk a munkájuk iránt, és megbízhatóak. Nem elégszenek meg azzal, hogy csak némi látható erőfeszítést tesznek, vagy hogy gépiesen dolgoznak. Ehelyett hajlandóak szenvedni és áldozatot hozni, hogy teljesítsék kötelességeiket, amiket szorgalommal és maradéktalanul végeznek. Ez a kötelesség igazi teljesítése. Isten szavaiból találtam egy utat a gyakorláshoz. Őszinte szívvel kellett kezelnem a kötelességeimet. Amikor a kötelességeim végzése közben azon kaptam magam, hogy megpróbálok kibújni a munka alól, lazsálni és a kényelembe merülni, fel kellett lázadnom a testem ellen, bele kellett adnom a szívemet minden, a kötelességeimmel kapcsolatos ügybe, aprólékosnak kellett lennem, és teljesítenem a feladataimat. Csak így végezhettem a kötelességeimet Isten szándékaival összhangban. Így imádkoztam Istenhez: „Istenem, a kötelességeim végzése során mindig a testemnek kedveztem, nem végeztem jól a kötelességeimet, és nem feleltem meg a Te szándékaidnak. Most hajlandó vagyok megtérni Előtted, és elfogadni, hogy átvizsgálsz. Gyakorolni fogom, hogy komolyan és felelősségteljesen végezzek el minden feladatot, és teljesítsem a kötelességeimet, ahogyan kell.”

Ezután a kötelességeim végzése közben erre a gyakorlásra és belépésre összpontosítottam. Emlékszem, egyszer a testvérek két videót küldtek nekem, amelyeket sürgősen ellenőrizni kellett. Az egyik videóban sok probléma volt, és sok időt és erőfeszítést igényelt az ellenőrzése, és önkéntelenül is megint panaszkodni kezdtem. De ekkor rájöttem, hogy a testemnek kedvezek, ezért gyorsan imádkoztam Istenhez, és fellázadtam magam ellen. Eszembe jutott Isten szavainak egy részlete: „Jelenleg nem sok lehetőség van a kötelesség teljesítésére, ezért meg kell ragadnod azt, amikor csak tudod. Pontosan akkor kell megerőltetned magad, amikor egy kötelességgel szembesülsz; akkor kell felajánlanod magad, feláldoznod magad Istenért, és akkor kell megfizetned az árát. Ne titkolj el semmit, ne tervelj ki semmilyen cselszövést, ne biztosíts magadnak mozgásteret, és ne hagyj magadnak kibúvót. Ha bármennyire is kibúvót hagysz magadnak, számító vagy, dörzsölt vagy és lazsálsz, akkor biztosan rossz munkát fogsz végezni” (Az Ige, III. kötet – Az utolsó napok Krisztusának beszédei. Az életbe való belépés a kötelességvégzéssel kezdődik). Egy sürgős feladat szakadt rám, és pontosan most kellett fellázadnom a testem ellen és áldozatot hoznom. El kellett fogadnom, hogy Isten átvizsgál, komolyan és felelősségteljesen kellett befejeznem ezt a munkát, és teljesítenem a feladataimat, mert csak ez felel majd meg Isten szándékának. Így hát gyorsan befejeztem a videók ellenőrzését, és utána más ügyekkel foglalkoztam. Később, amikor hasonló helyzetekkel találkoztam, tudatosan elcsendesedtem Isten előtt, mint korábban, és a kötelességeimet helyeztem előtérbe. Így gyakorolva a szívem megnyugodott, és a kötelességeim sokkal nagyobb kiteljesedést nyújtottak nekem, mint korábban.

E körülmények megtapasztalása által végre megláttam a kényelembe merülés veszélyeit és következményeit, és azt is felismertem, hogy a kötelességek végzése során csak akkor lehet teljesíteni a feladatokat és kötelességeket, ha valakinek igazi teherérzete van, és hajlandó szenvedni és áldozatot hozni.


57. Anyukám börtönben töltött napjai

2002-ben 15 éves voltam, és egy késő éjjelen anyukám hirtelen azt súgta nekem, hogy jönnek a rendőrök, hogy letartóztassák a hite miatt, és hogy nem maradhatunk otthon, azonnal indulnunk kell. Kapkodva összeszedtünk néhány holmit, majd sietve elhagytuk a házat. Azóta soha nem tértünk haza. Akkoriban anyukám elintézte, hogy egy rokonunk házában maradjak, miközben ő egy másik városban bujkált. Anyukám sokat segített a rokonainknak, amikor még üzletelt, de most, hogy bajba kerültünk, aggódtak, mi történhet, és hogy belekeverednek, ezért nem akartak befogadni, sőt még gúnyos megjegyzéseket is tettek anyukámra, mondván, hogy az Istenbe vetett hite miatt lett hajléktalan, és még a gyerekéről sem tud gondoskodni, és azt akarták, hogy anyukám vigyen el onnan. Annyira dühös voltam amiatt, hogy így félreértették anyukámat. Nyilvánvalóan mindez a rendőrök miatt volt. Nem anyukám hibája volt. Tényleg azonnal el akartam menni onnan. Egy perccel tovább sem akartam maradni. Reméltem, hogy anyukám hamarosan vissza tud jönni értem. Kezdetben, miután anyukám elment, nagyon nehéz volt nekem. Úgy éreztem, nincs kire támaszkodnom, és sokat szenvedtem. Egyszülős családból származom. A szüleim elváltak, amikor még csak hároméves voltam. Anyukám és én összetartottunk, és soha nem voltunk távol egymástól. Valahányszor arra gondoltam, hogy anyukám többé nem tud majd gondoskodni rólam, sírva fakadtam. Amikor szomorúnak és tehetetlennek éreztem magam, imádkoztam Istenhez: „Drága Istenem! Anyukám már nem tud gondoskodni rólam. Kérlek, segíts, hogy erősebb legyek.” Imádkozás után rábukkantam Isten szavainak egy szakaszára: „Ne félj ettől meg attól, a seregek Mindenható Istene biztosan veled lesz; Ő a ti tartalék erőtök, és Ő a ti pajzsotok” (Az Ige, I. kötet – Isten megjelenése és munkája. Krisztus kijelentései a kezdetekkor, 26. fejezet). „Bátran haladj előre; Én vagyok a te erős kősziklád, ezért hagyatkozz Rám!” (Az Ige, I. kötet – Isten megjelenése és munkája. Krisztus kijelentései a kezdetekkor, 10. fejezet). Isten szavai világossá tették a dolgokat számomra. Anyukám már nem volt mellettem, de Isten mögöttem állt, és Rá támaszkodhattam. Nem hagyhattam, hogy ez a nehézség legyűrjön, és nem támaszkodhattam többé anyukámra. Meg kellett tanulnom erősnek lenni – bármilyen nehézzé és embert próbálóvá is váltak a dolgok, Istenre kellett támaszkodnom és kitartanom. Később a gyülekezet tudomást szerzett a helyzetemről, és elintézte, hogy Csang Jün nővér házában lakjak. Így Csang Jün nővér családjához költöztem. A háromfős családjuk minden tagja hívő. Nem álltunk vérrokonságban, mégis igazán jól bántak velem. Csang Jün nővér lánya gyakran felolvasta nekem Isten szavait, és beszélgetett velem az igazságról. Bár anyukám nem volt mellettem, nem éreztem magam magányosnak. Nagyon szerettem a testvéreimmel lenni.

2003-ban anyukám egy másik városban hirdette az evangéliumot. Egy nap levelet küldött nekem, amelyben azt írta, hogy szeretne találkozni velem, és azt mondta, hogy várjak rá a megadott helyen és időben. Annyira boldog és izgatott voltam, amikor megkaptam a levelét, hogy több éjszakán át alig tudtam aludni. A találkozó napján pontosan érkeztem a találkozóhelyünkre, de miután több mint egy órát vártam, még mindig nem jelent meg. Néhányszor hívtam a csipogóján, de soha nem válaszolt. Végül déltől este 8-ig vártam rá, de egyáltalán nem jött el. Annyira csalódott voltam, és folyamatosan azt éreztem, hogy valami baj lehet. Másnap a vezetőm megkeresett és elmondta, hogy előző nap letartóztattak 8 testvért, miközben az evangéliumot hirdették, és az egyikük az anyukám volt. Utasított, hogy azonnal semmisítsem meg a csipogót, amit a kapcsolattartásra használtam anyukámmal, nehogy a rendőrség lenyomozzon és megtaláljon. Nagyon aggódtam, amikor meghallottam ezt a hírt. Újra és újra imádkoztam Istenhez, kérve, hogy óvja meg a biztonságát, és segítsen neki szilárdan megállni a bizonyságtételében. Abban az időben, valahányszor anyukámra gondoltam, nem tudtam nem sírni. Gyakran aggódtam azon, hogy vajon a rendőrök megverik-e vagy megkínozzák. Bizonyára sokat szenvedett a börtönben. Mikor engedik szabadon? Annyira túlzásba vittem az aggódást, hogy egy nap hirtelen elájultam. Amikor végre magamhoz tértem, lassan visszasántikáltam a szobámba, a falat használva támaszként, majd lefeküdtem az ágyamba és sírtam, arra gondolva, milyen magányos és tehetetlen vagyok. A legfájdalmasabb pillanatomban eszembe jutott egy sor egy énekből: „Finomításom során a szíved fáj értem. Szavaid ellátnak azzal, amiben hiányt szenvedek; amikor szomorú vagyok, vigaszt nyújtanak” (Kövesd a Bárányt és énekelj új énekeket, Isten szeretete megolvasztotta a szívemet). Világosan felismertem, hogy ez Isten útmutatása. Azonnal rájöttem, hogy nem vagyok egyedül – Isten velem van. A nagy vörös sárkány üldöztetése miatt anyukám nem lehetett velem. Nem tudott gondoskodni rólam és megvigasztalni, Isten azonban nem hagyott magamra. A legfájdalmasabb időszakomban Isten ott volt, hogy velem legyen és megvigasztaljon. Úgy éreztem, olyan közel van: Ő az egyetlen, Akire igazán támaszkodhatom. Azt gondoltam magamban: „Ha Isten így tud vezérelni engem, biztos vagyok benne, hogy anyukámat is át tudja segíteni a nehézségein.” Amikor ezt felismertem, kicsit erőre kaptam, és kevésbé aggódtam és emésztettem magam anyukám helyzete miatt. Később találkozhattam anyukámmal. Négy hónapig volt börtönben, és csak akkor szabadult, amikor az egyik összeköttetését felhasználva elintézte a szabadon bocsátását. Amikor találkoztunk, tele volt aggodalommal irántam, és sok tanácsot adott. Beszélgettünk és bátorítottuk egymást, és megfogadtuk, hogy bármi történjék is velünk, mindig megfelelően követjük majd Istent és jól végezzük a kötelességeinket.

2008 szeptemberében anyukám még mindig egy másik városban hirdette az evangéliumot. Hallottam, hogy egy nővért, akinek fontos kötelessége volt, letartóztattak, és sok testvér, aki kapcsolatba lépett vele, veszélyben volt, és el kellett költözniük. Éppen azon gondolkodtam, ki lehet ez a nővér, amikor a vezetőm jött és elmondta, hogy meg kell semmisítenem a SIM-kártyámat, amit az anyukámmal való kapcsolattartásra használtam. Azonnal rájöttem, hogy anyukámat tartóztatták le. Tudtam, hogy ezúttal azért tartóztatták le, mert Isten szavait tartalmazó könyveket nyomtatott, és brutális veréseknek és kínzásnak lehet kitéve. A következő napokban nagyon aggódtam, és éjszaka nem tudtam aludni. Nem sokkal később megtudtam, hogy több mint húsz testvért tartóztattak le egymás után, és mindannyiukat megkínozták. Amikor ezt hallottam, még jobban aggódtam. Vajon anyukámat éppen most kínozzák? Életben van, vagy meghalt? Anyukám súlyos veszélyben volt, de én csak aggódni és pánikolni tudtam – nem tehettem semmit. Nagyon szörnyen éreztem magam. Nem tudtam nem arra gondolni, hogy bárcsak anyukám ne vállalt volna ilyen veszélyes kötelességet, talán nem tartóztatták volna le és nem kínozták volna meg. Olyan nehéz és veszélyes Istenben hinni Kínában! Abban az időben nagyon gyenge voltam, mintha elvesztettem volna a lelkemet, és nem volt kedvem semmit sem csinálni. Nem volt energiám és motiválatlan voltam a kötelességemben. Minden nap csak imádkoztam Istenhez, és kértem, hogy óvja meg anyukámat.

Egy nap elolvastam egy szakaszt Isten szavaiból: „Amikor Mózes rásújtott a sziklára, és a Jahve által adományozott víz előtört, az az ő hite miatt történt. Amikor Dávid lanton játszott, hogy dicsérjen Engem, Jahvét, és a szíve megtelt örömmel, az az ő hite miatt történt. Amikor Jób elvesztette a hegyeket betöltő jószágait és mérhetetlenül nagy vagyonát, és testét fájdalmas kelések borították, az az ő hite miatt történt. Amikor hallhatta az Én hangomat, Jahve hangját, és láthatta az Én dicsőségemet, Jahve dicsőségét, az az ő hite miatt volt. Az, hogy Péter követni tudta Jézus Krisztust, a hitének volt köszönhető. Az, hogy őt Énértem a keresztre szegezhették, és csodálatos bizonyságot tehetett, szintén az ő hitének köszönhető. Amikor János meglátta az Emberfia dicsőséges ábrázatát, az az ő hitének volt köszönhető. Amikor látta az utolsó napok látomását, az még inkább az ő hitének volt köszönhető. Az ok, amiért az úgynevezett pogány nemzetek sokasága megkapta az Én kinyilatkoztatásomat, és megtudta, hogy testben tértem vissza, hogy elvégezzem munkámat az emberek között, szintén az ő hitük miatt van. Mindazok, akiket kemény szavaim sújtanak, és mégis vigaszt nyernek általuk, és üdvözülnek – ők vajon nem a hitük miatt élik át ezeket? Az emberek oly sokat kaptak a hitük miatt, és ez nem mindig áldás. Talán nem részesülnek abban a boldogságban és örömben, amit Dávid érzett, vagy nem kapnak vizet Jahvétól, ahogy Mózes. Jób például áldást nyert Jahvétól a hite miatt, de katasztrófát is elszenvedett. Akár áldott vagy, akár katasztrófát szenvedsz el, mindkét esemény áldott. Hit nélkül nem lennél képes befogadni a hódításnak eme munkáját, még kevésbé meglátni Jahve cselekedeteit, amelyek ma a szemed előtt zajlanak. Képtelen lennél látni, még kevésbé lennél képes befogadni” (Az Ige, I. kötet – Isten megjelenése és munkája. A hódítás munkájának valódi története (1.)). Azt gondoltam: „Így van. Minden Isten kezében van, akár áldásban részesülünk, akár csapást szenvedünk el. A nehézségek és próbatételek, amelyeken a hitünk során keresztülmegyünk, Isten módja arra, hogy felemeljen és próbára tegyen minket.” Pont úgy, mint Jób esetében – a Sátán fogadást kötött Istennel a szellemi birodalomban, hogy meg tudja kísérteni Jóbot azzal, hogy megfosztja gyermekeitől és jószágaitól, testét pedig kelésekkel és fekélyekkel borítja, hogy megtagadja és elhagyja Istent. Isten arra is használta ezt a megpróbáltatást, hogy próbára tegye Jóbot és tökéletesítse a hitét. Jób nemcsak hogy nem panaszkodott Istenre, hanem még dicsérte is Istent, és azt mondta: „Fogadjuk el a jót Isten keze által, a bajt pedig ne fogadjuk el?” (Jób 2:10). „Jahve adta, Jahve vette el, áldott legyen Jahve neve!” (Jób 1:21). Jób bizonyságot tett Isten mellett, és elnyerte az Ő jóváhagyását, sőt még hallotta is Isten hangját a forgószélben. Ennek eredményeként még igazabb hitet nyert Istenben, és ez még nagyobb áldás Tőle. Arra gondoltam, hogy a felszínen katasztrofálisnak tűnt, hogy anyukámat bántotta a nagy vörös sárkány, de Isten valójában arra használta ezt, hogy próbára tegyen minket és tökéletesítse a hitünket. Ez Isten felemelése volt. Hirtelen rájöttem, hogy a Sátán figyel engem, Isten pedig a szívem legmélyét vizsgálja, hogy lássa, elveszítem-e a hitemet Istenben, megtagadom és elárulom-e Őt azért, mert anyukámat letartóztatták. Amikor erre rájöttem, kész voltam Isten oldalára állni, nem panaszkodni Rá vagy elárulni Őt, és jól végezni a kötelességemet, hogy eleget tegyek Neki. Megértettem, hogy Isten szándéka az volt, hogy a nagy vörös sárkány üldöztetését használja fel arra, hogy tökéletesítsen minket. Így többé nem aggódtam és idegeskedtem annyira anyukám miatt, és hajlandó voltam alávetni magam Isten vezényléseinek és elrendezéseinek.

Később megtudtam, hogy anyukámat két év átnevelő munkára ítélték. Megdöbbentem, amikor ezt megtudtam. Két év nagyon hosszú idő! A börtönben szörnyűek az életkörülmények és az étel, és minden nap dolgoznod kell. Hogyan fogja anyukám túlélni azokat a pokoli körülményeket és a brutális bántalmazást? Már elmúlt 50 éves – vajon tényleg bírhatja még a teste ezt a gyötrelmet? Egy nap olvastam egy szakaszt Isten szavaiból: „Attól a pillanattól kezdve, hogy sírva erre a világra jössz, megkezded felelősségeid teljesítését. Isten tervének és elrendelésének kedvéért töltöd be szerepedet, és megkezded életutadat. Bármi legyen is a háttered, és bármilyen út álljon is előtted, végső soron senki sem menekülhet a Menny vezénylései és intézkedései elől, és senki sem képes irányítani a saját sorsát, mert csak Ő, aki mindenek felett szuverén, képes ilyen munkára” (Az Ige, I. kötet – Isten megjelenése és munkája. Isten az ember életének forrása). Isten szavai segítettek megértenem, hogy minden embernek szerepe és küldetése van az életben, és Isten minden ember életútját előre elrendelte már rég. Anyukámnak is megvolt a maga szerepe és a küldetése, amit teljesítenie kellett. Két év börtön hosszú idő volt, de ezen keresztül kellett mennie. Az, hogy a teste hogyan bírja, és mennyi szenvedésen megy keresztül, Istenen múlt. Isten megengedte, hogy anyukámat bántalmazza a nagy vörös sárkány, letartóztassák és börtönbe zárják, és ezzel Isten próbára tette őt és lehetőséget adott neki, hogy bizonyságot tegyen Mellette. Büszkének kellene lennem rá emiatt. Nekem is voltak leckéim, amelyeket meg kellett tanulnom ebből a helyzetből. Nem volt szabad panaszkodnom Istenre, amikor nehézséggel szembesültem, hanem alá kellett vetnem magam és jól kellett végeznem a kötelességemet. Miután megértettem Isten szándékát, imádkoztam Istenhez, az Ő kezébe ajánlva anyukámat és kérve, hogy óvja meg a börtönben, hogy szilárdan megállhasson a bizonyságtételében.

Másfél évvel később hallottam, hogy anyukám korábban szabadult a börtönből, ezért azon gondolkodtam, hogyan léphetnék kapcsolatba vele. Hogy elkerüljük, hogy a rendőrség kövessen és megfigyeljen minket, úgy döntöttünk, hogy egy szaunában találkozunk. Aznap egy órával korábban érkeztem. A szívem hevesen vert a várakozástól: annyira izgatott voltam, hogy láthatom anyukámat. A szememet a bejáratra szegeztem, majd az ablakon keresztül láttam egy csontsovány középkorú nőt közeledni. Ahogy belépett, mondta az egyik alkalmazottnak, hogy a lánya bent várja őt. Amikor hallottam beszélni, azt gondoltam: „Ez nem az anyukám hangja?” Egy pillanatba telt, mire rájöttem. Ha nem szólalt volna meg, egyáltalán nem ismertem volna fel. Anyukámnak régen magas, egyenes tartása és kifinomult eleganciája volt, de sokat fogyott, és görnyedtnek tűnt. Egyáltalán nem hasonlított a régi önmagára. Odafutottam hozzá és felkiáltottam: „Anya!” Anyukám felém fordult, és az arca annyira beesett volt, hogy nem ismertem fel. Sárgás volt az arcszíne, vékonynak és nyúzottnak tűnt. A szeme fénytelen volt, mint akit traumatizáltak. Majdnem összeomlottam, amikor így láttam őt. Elképzelni sem tudtam, min mehetett keresztül a börtönben – elviselni sem bírtam a gondolatot. Könnyek szöktek a szemembe. A mellettem ülő anyukám erősen megszorította a kezemet és megkérdezte, hogy voltam az elmúlt években. Azt mondta, hogy amíg börtönben volt, értem aggódott a legjobban, és gyakran imádkozott értem. Félt, hogy nem tudom majd kezelni a traumát és elfordulok Istentől. Amikor hallotta, hogy még mindig hiszek Istenben és végzem a kötelességemet, nagyon boldog volt. Megfájdult a szívem anyukámért, amikor az öltözőben láttam, mennyire lefogyott. Amikor megfordult, láttam, hogy van egy heg a bal kulcscsontján. A heg fekete volt, a csont pedig középen behorpadt, mintha korábban el lett volna törve. Egyszerűen nem bírtam így látni őt. Visszanyeltem a könnyeimet, és megkérdeztem tőle: „Hogy szerezted ezt a heget? Megvertek a rendőrök? Fáj még?” Anyukám félt, hogy aggódni fogok, ezért azt mondta, hogy rendben van, és már begyógyult. Csak évekkel később tudtam meg, hogy anyukámat brutálisan megkínozták, miután akkor letartóztatták, és egy professzionálisan kiképzett tiszt harmincszor ütötte meg a vállát, aminek következtében számos csontja eltört és megrepedt, a válla kificamodott, és több csigolyája elmozdult. Majdnem megölték. Isten oltalmával anyukám csodálatos módon teljesen felépült, és minden csonttörése teljesen begyógyult. Még a börtönorvosok is meglepődtek, milyen gyorsan gyógyult. Nagyon hálás voltam Istennek!

Mivel anyukám csak nemrég szabadult, a rendőrség valószínűleg még mindig megfigyelte. A biztonságom érdekében egy időre el kellett válnunk. Nagyon nehéz volt nekem abban az időben. Nagyon szerettem volna mellette maradni és gondoskodni róla. De a nagy vörös sárkány üldöztetése miatt még a lányaként rám háruló felelősségemet sem tudtam teljesíteni. Mély fájdalmat éreztem a szívemben. Hazafelé menet anyukám törékeny teste és a heg a kulcscsontján újra és újra felvillant a fejemben, mint két kép. Valahányszor felvillant egy kép, újabb gyötrelmet hozott. Egyszerűen nem tudtam elképzelni, hogyan kínozhatták és bántalmazhatták azok a tisztek. Annyira felháborodtam. A nagy vörös sárkány olyan ádáz és gonosz! Eszembe jutott egy szakasz Isten szavaiból: „Nem csoda hát, hogy a megtestesült Isten teljesen rejtve marad. Egy ilyen sötét társadalomban, ahol a démonok könyörtelenek és embertelenek, az ördögök királya, aki szemrebbenés nélkül öl embereket, hogyan tűrhetné egy olyan Isten létezését, aki szeretetre méltó, jóságos és szent? Hogyan tapsolhatna és ujjonghatna Isten érkezésén? Ezek a talpnyalók! A jóságért gyűlölettel fizetnek, már régen ellenségként kezdték kezelni Istent, bántalmazzák Istent, rendkívül vadak, szemernyi tisztelet sincs bennük Isten iránt, támadnak és fosztogatnak, minden lelkiismeretüket elvesztették, minden lelkiismerettel szembemennek, az ártatlan emberiséget pedig kábulatba csábítják. Mi az, hogy régi ősapák? Mi az, hogy szeretett vezetők? Mind nyomorultak, akik szembeszállnak Istennel! Az ő beavatkozásuk miatt van a mennybolt alatt minden a sötétség és káosz állapotában! Mi az, hogy vallásszabadság? Mi az, hogy a polgárok törvényes jogai és érdekei? Ezek mind csak trükkök a gonoszság elleplezésére!” (Az Ige, I. kötet – Isten megjelenése és munkája. Munka és belépés (8.)). Világosan láttam a nagy vörös sárkány Istennek ellenálló és embereket bántó démoni lényegét. Ezek a tisztek könyörtelenül megkínozták anyukámat, egy védtelen középkorú nőt, csak azért, mert hisz Istenben, nem törődve azzal, hogy él-e vagy meghal. Ez annyira dühössé tett. Isten teremtette az emberiséget, így természetesen hinnünk kellene Istenben és imádnunk Őt, de a nagy vörös sárkány semmitől sem riad vissza, hogy megkínozzon és brutálisan bántalmazzon minket, arra kényszerítve, hogy megtagadjuk és eláruljuk Istent. Annyira aljasok, gonoszak és kegyetlenek! Régen azt hittem, hogy a kormánytisztviselők és a rendőrök mind jó emberek. Csak miután a nagy vörös sárkány üldözött, jöttem rá, hogy a KKP állításai, miszerint az állampolgároknak vannak törvényes jogaik és vallásszabadságuk, nem mások, mint megtévesztő álcák. Eszeveszetten letartóztatják, üldözik, kínozzák és verik a hívőket, és alig várják, hogy mindet megöljék. Nem mások, mint egy falka Istennek ellenálló démon! Szívem mélyéből gyűlöltem mindet, és át akartam adni a szívemet Istennek, odaadással követni Őt, és jól végezni a kötelességemet.

2013-ban anyukámat ismét letartóztatták. Eleinte kicsit aggódtam. Azt gondoltam: „Megint megkínozzák anyukámat? Megint börtönbüntetésre ítélik? Kibír még a teste néhány évet a börtönben?” Épp ahogy ezen gondolkodtam, azonnal rájöttem, hogy Isten engedte meg, hogy anyukámat letartóztassák. Alá kell vetnem magam és keresnem kell Isten szándékát. Eszembe jutottak Isten szavai: „Elfogadtátok-e valaha is az áldásokat, amelyek számotokra készültek? Törekedtetek-e valaha is a nektek tett ígéretekre? Ti a fényem vezetésével biztosan áttöritek majd a sötétség erőinek elnyomását. Ti biztosan nem fogjátok elveszíteni a fény útmutatását a sötétség közepette. Biztosan ti lesztek majd minden dolog urai. Biztosan győztesekké lesztek a Sátán előtt. A nagy vörös sárkány országának bukásakor biztosan a miriádnyi ember között álltok majd, az Én győzelmem bizonyítékaként. Biztosan szilárdan és megingathatatlanul álltok majd Színím földjén. A szenvedéseken keresztül, amelyeket kiálltok, megöröklitek áldásaimat, és biztosan az Én dicsfényemet sugározzátok majd az egész világegyetemben” (Az Ige, I. kötet – Isten megjelenése és munkája. Isten szavai az egész világegyetemhez, 19. fejezet). Isten szavai segítettek felismerni, hogy Isten engedte meg, hogy anyukámat ezúttal letartóztassák. Isten a nagy vörös sárkány üldöztetését használja fel arra, hogy tökéletesítse a hitünket, és lehetővé tegye számunkra, hogy elnyerjük az igazságot és győzedelmes bizonyságot tegyünk Mellette. Eszembe jutott a testvérek beszélgetése is azokról a hívőkről, akiket többször letartóztattak, és végül már nem korlátozta őket a Sátán sötét befolyása. Nem számít, hányszor tartóztatták le őket, szabadulásuk után is hittek Istenben és végezték a kötelességüket, és felszabadultnak és szabadnak érezték magukat. Ez volt Isten megmentése. Miután megértettem Isten szándékát, sokkal nyugodtabbnak éreztem magam. Imádkoztam anyukámért, kérve Istent, hogy óvja meg őt, hogy ne féljen a nagy vörös sárkány sötét befolyásától, és erőteljes bizonyságot tegyen Mellette. Nem tudtam, mennyi ideig kell elszakadnom anyukámtól ezúttal, de békességet éreztem a szívemben. Elengedve az anyukám miatti aggodalmakat, belevetettem magam a kötelességem végzésébe.

Később anyukám elmondta, hogy amikor a rendőrség utánanézett az aktájának, hogy ellenőrizzék, van-e priusza, csodálatos módon nem találtak semmit. Anyukám azt mondta, hogy az elmúlt két letartóztatása során személyesen megtapasztalta, hogyan vezérelte át Isten a nyomorúságon, és látta Isten csodálatos tetteit. Jobban megértést nyert Isten mindenhatóságáról és szuverenitásáról is, és hite Istenben megerősödött. Amikor a rendőrök megkérdezték tőle, hogyan hirdeti az evangéliumot, anyukám bátran bizonyságot tett előttük Isten munkájáról. Anyukám tapasztalatán keresztül láttam, milyen bölcs Isten. A nagy vörös sárkány üldöztetését arra használta, hogy több bátorságot és bölcsességet adjon nekünk, és növelje az Istenbe vetett hitünket. Tisztánlátást is nyertünk, átláttunk a nagy vörös sárkány démoni lényegén, és szívünk mélyéből gyűlöltük és elutasítottuk azt. A nagy vörös sárkány csak egy báb Isten kezében. Minden lehetséges módszert bevet, hogy megzavarja és kisiklassa Isten munkáját, de erőfeszítései csak Isten választott népének tökéletesítését szolgálják. Ez egy papírtigris! Miután tanúja voltam Isten mindenhatóságának és bölcsességének, még nagyobb hitem volt Isten követésében. Eszembe jutottak Isten szavai: „Amikor hivatalosan megkezdem munkámat, minden ember úgy mozog, ahogyan Én mozgok, úgy, hogy az emberek az egész világegyetemben Velem együtt foglalatoskodnak, az egész világegyetem »örömteli zsongás« állapotában van, és az embereket Én ösztönzöm előre. Következésképpen magát a nagy vörös sárkányt is Én korbácsolom az őrület és zavarodottság állapotába, és az Én munkámat szolgálja, és bár nem akarja, képtelen követni a saját vágyait, így nem marad más választása, mint hogy »alávesse magát az Én vezényléseimnek«. A nagy vörös sárkány minden tervemben az Én ellenpontom, az Én ellenségem, és egyben az Én szolgám is; mint ilyen, soha nem engedtem a vele szemben támasztott »követelményeimből«. Ezért az Én megtestesülésem munkájának végső szakasza az ő házában valósul meg – ez jobban elősegíti, hogy a nagy vörös sárkány megfelelően szolgáljon Nekem, amin keresztül meg fogom hódítani, és beteljesítem a tervemet” (Az Ige, I. kötet – Isten megjelenése és munkája. Isten szavai az egész világegyetemhez, 29. fejezet). A nagy vörös sárkány üldöztetése miatt talán többet szenvedtem, mint más gyerekek, de a fájdalom és a gyenge pillanatok ellenére erősebb lettem. Ezek a tapasztalatok nagyon értékesek voltak számomra. Hozzásegítettek ahhoz a mély meggyőződéshez, hogy csak Isten van mindig ott, hogy segítsen, és Ő nyújt nekem igazi támaszt. Amíg nem veszítjük el az Istenbe vetett hitünket, Ő átvezet minket a nehézségeken és a nyomorúságon, és tanúi lehetünk tetteinek. Hajlandó vagyok Istenre támaszkodni, hogy hittel, rendületlenül kövessem Őt, megfelelően végezzem a kötelességemet, és viszonozzam az Ő szeretetét!


58. Mit rejt valójában a felügyelet elkerülése?

2021 júniusában prédikátornak választottak. Eleinte nem voltam jártas a munkámban, ezért alázatosan tanultam a munkatársaimtól. Egy idő után azokban a gyülekezetekben, amelyekért felelős voltam, a munka egy része hozott némi eredményt. Néhány munka azonban nem haladt sokat előre. Egy összejövetelen egy felsővezető megkérdezte tőlem: „Milyen munkát végeztél ez idő alatt? Hogy haladnak a gyülekezetben a munka különféle részei?” Azt gondoltam magamban: „Mióta átvettem a munkát, nem történt előrelépés az öntözők kinevelésében. Ezt most nem említem, nehogy a vezető azt mondja, hogy nem dolgozom jól, és lenézzen engem. De születtek eredmények az evangelizációs munkában és a gyülekezet tisztogatási munkájában. Ha ezekről beszélek, akkor a vezetőnek biztosan jó benyomása lesz rólam, és azt hiszi majd, hogy alkalmas vagyok a kötelességre.” Ezért csak arról a munkáról beszéltem, amely eredményeket ért el. Nem számítottam arra, hogy a vezető ezután megkérdezi, hogyan halad az öntözők művelése. Azt gondoltam magamban: „Ha a vezető megtudja, hogy nem találtam művelésre alkalmas jelölteket, vajon azt mondja majd, hogy hiányzik belőlem a munkaképesség?” Ezért azt mondtam: „Éppen most keresek embereket.” Ezt hallva a vezető nem kérdezett részletesebben. Csak sürgetett, hogy mielőbb műveljek ki embereket. Titokban örültem a szívemben, és azt hittem, hogy végre megúsztam. Váratlanul a vezető újra megkérdezte: „Vannak biztonsági kockázatok az összejöveteli házakkal?” Amint ezt meghallottam, ideges lettem. Néhány háznál valóban voltak biztonsági kockázatok, de mivel nem találtunk megfelelő házakat, továbbra is ezekkel értük be. Ha elmondanám az igazat, mit gondolna rólam a vezető? Azt mondaná, hogy szándékosan megszegtem az alapelveket és nem vettem figyelembe a biztonságot? Vajon megmetszene engem? Akkor némi ellenállást éreztem belül: „Miért tesz fel ilyen részletes kérdéseket?” Ezért hazudtam, és azt mondtam: „Van ilyen helyzet, de csak egyszer használtuk. Ha visszamegyek, helyrehozom.” Úgy tűnt, a vezető olvas a gondolataimban. Megmetszett, és azt mondta: „Jól tudod, hogy az összejövetei ház nem biztonságos, mégis tovább használod. Ha bármi történik, a következmények elképzelhetetlenek lennének! Képes leszel viselni őket? Továbbá még nem találtatok művelésre alkalmas öntözőket. Ez nem hátráltatja a munkát?” Hallva, hogy a vezető ezt mondja, még jobban bepánikoltam: „A vezető már az első találkozásunkkor ennyi problémát fedezett fel nálam. Hogy merjek a szeme elé kerülni? Azt fogja mondani a vezető, hogy nem vagyok alkalmas a kötelességre?” Ugyanakkor csendben védekeztem is: „Nem régóta felelek a munkáért, így érthető, hogy néhány munka nem lett jól elvégezve. A másik munkám nem hozott eredményeket? Adnod kellene egy kis időt, hogy lassan haladhassak.” Azzal magyarázkodtam, hogy még csak most kezdtem betanulni, és még mindig nem értek néhány alapelvet. A vezető meghallgatott, majd beszélgetett velem néhány alapelvről. Az ügy ezzel lezárult.

Néhány nappal később az a felsővezető eljött a gyülekezetünkbe, hogy elintézzen néhány ügyet. Mellékesen megkérdezte, hogy a felelősségi körömbe tartozó vezetők és dolgozók közül hányat lehetne előléptetni és művelni, és van-e olyan, akit el kell bocsátani vagy át kell helyezni. Azt gondoltam magamban: „Legutóbb, amikor a vezető tájékozódott a munkáról, sok problémám és eltérésem lelepleződött. Miért kérdezi újra? Néhány vezetővel és dolgozóval nem vagyok gyakori kapcsolatban, és nem vagyok benne biztos, hogy előléptethetők és művelhetők-e. Ami azokat a vezetőket és dolgozókat illeti, akik nem érnek el jó eredményeket a kötelességeik végzése során, most nem tudom felmérni, hogy szükség van-e az áthelyezésükre. Mit mondjak? Ha azt mondom, nem tudom, akkor a vezető azt hiszi majd, hogy nem végzek valódi munkát. Ha azt mondom, tudom, nem fogok tudni világosan beszélni a részletekről.” Ezért felületesen válaszoltam: „Ezt nem látom tisztán, nem tudnám megfelelően felmérni.” A vezető látta, hogy nem kap választ a kérdésekre, és nem kérdezett többet. Ezután rájöttem, hogy a hozzáállásom helytelen volt, és némi önvádat éreztem. A vezető csak a gyülekezeti munka részleteit akarta megérteni, és nem arról volt szó, hogy én semmit sem értettem. Miért nem tudtam egyszerűen őszintén beszélni?

Másnap a vezető megkeresett egy beszélgetésre, és megkérdezte: „Miért nem beszéltél őszintén, amikor jelentetted a munkával kapcsolatos helyzetet, és miért nem akarod, hogy az emberek felügyeljék és ellenőrizzék azt a munkát, amelyért felelős vagy? Milyen beállítottság ez?” Amikor ezt hallottam, hevesen vert a szívem. „Mit fog most gondolni rólam a vezető? Nem végeztem valódi munkát, és azt sem hagytam, hogy ő felügyelje a munkát. Ez biztosan súlyos probléma!” Ezért óvatosan válaszoltam: „Csak most értettem meg, hogy elég csalárd voltam.” A vezető komolyan azt mondta: „Valóban csalárd beállítottságod van. De ellenállást érzel a felügyeleti munkával szemben, és nem hagyod, hogy az emberek megértsék a munka előrehaladását. Ez akadályozza a gyülekezeti munka megvalósítását. Ez egy antikrisztus beállítottságának a feltárulása. Alaposan el kell gondolkodnod magadon!” Amikor hallottam a vezető szavait, a szívem mélyén kicsit megijedtem. Nem számítottam arra, hogy a probléma természete ilyen súlyos. Imádkoztam Istenhez a szívemben és kértem Istent, vezessen, hogy megértsem a saját problémáimat. Később a vezető kikeresett nekem egy passzust Isten szavaiból, ami adott némi megértést a saját romlott beállítottságomról. Mindenható Isten azt mondja: „Egy antikrisztus bármilyen munkával is foglalkozik, fél attól, hogy a Fennvaló többet tud meg arról, és kérdezősködni fog. Ha a Fennvaló a munka vagy a személyzet állapotáról kérdezősködik, akkor csak felületesen számol be néhány jelentéktelen dologról, néhány olyasmiről, amiről úgy gondolja, hogy nem baj, ha a Fennvaló tud róla, illetve semmilyen következménnyel nem jár az, ha tud róla. Ha a Fennvaló a többiről kérdezősködik, azt fogja gondolni, hogy beleüti az orrát a kötelességébe és a »belső ügyeibe«. Nem mond semmi többet, hanem megjátssza a hülyét, megtévesztést alkalmaz és eltussolja a dolgokat. [...] akkor vajon mi a célja a munkával? A státuszának és a megélhetésének biztosítása. Bármi rosszat is tesz, nem mondja el az embereknek, hogy mi a szándéka és az indítéka arra, amit tesz. Ezeket szigorúan bizalmasan kell kezelnie; ezek titkosított információk számára. Mi a legkényesebb téma az ilyen embereknek? Az, amikor megkérdezed tőlük: »Mit csináltál mostanában? Járt-e valamilyen eredménnyel a kötelességed végrehajtása? Voltak-e megszakítások vagy zavarok a munkád által érintett területen? Hogyan kezelted azokat? Ott tartasz a munkáddal, ahol lenned kellene? Hűségesen végzed a kötelességedet? Okoztak-e az általad hozott, munkával kapcsolatos döntések veszteségeket Isten háza érdekeinek? Elbocsátották a nem megfelelő színvonalú vezetőket? Előléptették és művelték a jó képességű, viszonylag igazságra törekvő embereket? Elnyomtad-e azokat, akik engedetlenek voltak veled szemben? Mit tudsz a saját romlott beállítottságodról? Miféle ember vagy?« Ezek azok a témák, amelyek a legkényesebbek számukra. Attól félnek a legjobban, hogy felteszik nekik ezeket a kérdéseket, ezért ahelyett, hogy megvárnák, hogy feltedd azokat, inkább sietve keresnek egy másik témát, amivel elfedhetik őket. Mindenáron félre szeretnének vezetni, megakadályozva, hogy megtudd, mi is a helyzet valójában, ahogyan most áll. Mindig a sötétben tartanak téged, mindig megakadályozzák, hogy megtudd, valójában meddig jutottak a munkájukkal. Egy cseppnyi átláthatóság sincs itt. Az ilyen embereknek vajon van-e igaz hitük Istenben? Félik-e Istent? Nem. Soha nem számolnak be kezdeményezően a munkájukról, és nem számolnak be kezdeményezően a munkájuk során előforduló malőrökről sem; soha nem kérdeznek, nem keresnek, és nem nyílnak meg a munkájuk során felmerülő kihívásokról és zavarokról, hanem odáig mennek, hogy eltussolják ezeket a dolgokat, becsapva és megtévesztve másokat. A munkájuk egyáltalán nem átlátható, és csak akkor mondanak vonakodva valamit, ha a Fennvaló nyomást gyakorol rájuk, hogy tényszerű jelentést és beszámolót tartsanak. Inkább meghalnának, mint hogy olyan problémákról beszéljenek, amelyek a hírnevüket és a státuszukat érintik – meghalnának, mielőtt egyetlen szót is szólnának erről. Ehelyett úgy tesznek, mintha nem értették volna meg. Hát nem egy antikrisztus beállítottsága ez?” (Az Ige, IV. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Második rész)). Isten szavaiból láttam, hogy az antikrisztusok mindig félnek attól, hogy a Fennvaló a munkájukról kérdezzen és megismerje a munkájuk állapotát. Halálosan rettegnek attól, hogy lelepleződnek azok a dolgok, amiket nem tettek meg, vagy a hiányosságaik és gyengeségeik. Saját hírnevük és státuszuk védelme érdekében minden erejüket bevetik az eltussolásra és a trükkökre, hogy az emberek ne tudják meg az igazságot. Visszagondoltam magamra. Én is ugyanilyen voltam. Amikor a vezető megpróbált tájékozódni a munkámról, annak érdekében, hogy bizonyítsam a munkaképességemet, kezdeményeztem, hogy jelentsem a vezetőnek az eredményeket hozó munkát. Azonban hallgattam arról a munkáról, amely nem hozott eredményt. Amikor a vezető az öntözők művelésének előrehaladásáról kérdezett, bár jól tudtam, hogy nehézségek közepette élek és nem végzek valódi munkát, féltem, hogy ha elmondom az igazat, a vezető megmetsz, ezért csalárd voltam, és azt mondtam, hogy folyamatban van, tévesen azt hitetve el a vezetővel, hogy valódi munkát végzek. Így azt hittem, megvédhetem a vezető elméjében rólam kialakult képet. Amikor a vezető arról kérdezett, hogy biztonságosak-e az összejöveteli házak, aggódtam, hogy ha a vezető tudná a valós helyzetet, megmetszene, amiért alapelvek nélkül cselekedtem, ezért elfedtem a tényeket és mellébeszéltem, kikerülve a probléma fontos részeit, hogy a vezető azt higgye, csak ez az egy alkalom volt, amikor elmulasztottam az alapelvek szerint cselekedni. Bolonddá tettem a vezetőt, és megpróbáltam megúszni. Amikor a vezető megmetszett és leleplezett, láttam, hogy nem tudom tovább takargatni. Féltem a presztízsveszteségtől, ezért kifogásokat kerestem, mondván, hogy nem régóta végzem a kötelességemet, és nem értem az alapelveket. Ráadásul, amikor a felső vezető a felelősségi körömbe tartozó vezetőkről és dolgozókról kérdezett, bár jól tudtam, hogy nem értek néhány embert, felületes voltam, azt mondva, hogy nem vagyok képes felismerni, és nem látok át rajtuk. Láttam, hogy a saját hírnevem és státuszom megóvása érdekében lépten-nyomon csalárdságba és trükkökbe bocsátkoztam, hogy elfedjem a munka eltéréseit és hibáit. Igazán túl ravasz és csalárd voltam! Valójában nagyon is helyénvaló, hogy a vezetők a munka helyzetéről kérdezzenek. Az is normális, hogy vannak eltérések és problémák a munkában. Amennyiben megértem azokat a területeket, amelyeket nem sikerült megcsinálnom, és helyrehozom őket, addig rendben van. Én azonban képtelen voltam helyesen kezelni ezeket és nem gondoltam arra, hogyan cselekedjek úgy, hogy az hasznára váljon a gyülekezet munkájának. Ehelyett, hogy a saját hírnevemet és státuszomat óvjam, gátlástalanul csalárdságba és trükközésbe merültem. Minden erőfeszítésemet a munka eltéréseinek és hibáinak elfedésére fordítottam. Halálosan rettegtem attól, hogy a vezető felfedezi őket. Ez azt eredményezte, hogy a vezető nem tudta megérteni a munka problémáit, és nem tudott beszélgetni róluk, hogy azonnal megoldja azokat. Amit tettem, az hátráltatta a gyülekezet munkáját. Ellenálltam Istennek! Egyáltalán nem volt istenfélő szívem. Amit felfedtem, az egy antikrisztus beállítottsága volt.

Később elolvastam egy másik passzust Isten szavaiból, és némi megértést nyertem a hírnév és státusz hajszolásának kárairól és következményeiről. Mindenható Isten azt mondja: „Ha olyasvalaki vagy, aki szereti az igazságot, képes leszel különféle szenvedéseket elviselni az igazság gyakorlása érdekében. Még ha ez a hírneved és a státuszod elvesztésével, valamint annak elviselésével is jár, hogy mások megaláznak és kigúnyolnak, nem fogod bánni, és úgy gondolod majd, hogy amíg képes vagy gyakorolni az igazságot és eleget tenni Istennek, az elég. Azok, akik szeretik az igazságot, azt választják, hogy gyakorolják azt, és hogy becsületes emberek legyenek. Ez a helyes út, és Isten megáldja ezt. Ha egy ember nem szereti az igazságot, mit választ? Azt választja, hogy hazugságokat használ a hírneve, státusza, méltósága és az integritás látszatának fenntartására. Inkább lenne csalárd ember, és lenne Isten által megvetett és visszautasított, mintsem hogy gyakorolja az igazságot. Az ilyen emberek azok, akik idegenkednek az igazságtól, és elutasítják Istent. A saját hírnevüket és státuszukat választják; csalárd emberek akarnak lenni. Nem törődnek azzal, hogy Isten elégedett-e, vagy hogy megmenti-e őket. Megmentheti még Isten az ilyen embereket? Biztosan nem, mert a rossz utat választották. Csak hazugsággal és csalással tudnak élni; csak úgy tudják eltölteni fájdalmas napjaikat, hogy hazudoznak, elfedik azokat, és mindennap azon törik a fejüket, hogy igazolják magukat. Ha azt hiszed, hogy a hazugságok fenntarthatják a hírnevet, a státuszt, a hiúságot és a büszkeséget, amire vágysz, teljes tévedésben vagy. A valóságban a hazudozással nemcsak hogy nem sikerül fenntartanod a hiúságodat és a büszkeségedet, valamint a méltóságodat és az integritásodat, de ami még rosszabb, elszalasztod a lehetőséget az igazság gyakorlására és arra, hogy becsületes ember legyél. Még ha abban a pillanatban sikerül is fenntartanod a hírnevedet, a státuszodat, a hiúságodat és a büszkeségedet, eldobtad az igazságot és elárultad Istent. Ez azt jelenti, hogy teljesen elveszítetted az esélyedet arra, hogy Ő megmentsen és tökéletesítsen téged, ami a legnagyobb veszteség és örök megbánás. Azok, akik csalárdak, soha nem fogják ezt átlátni” (Az Ige, III. kötet – Az utolsó napok Krisztusának beszédei. Csak azáltal tudja valaki megélni az emberi hasonlatosságot, hogy becsületes ember). Isten szavaiból megértettem, hogy Isten szereti a becsületes embereket, de gyűlöli és megveti a csalárd embereket. Ha valaki folyamatosan hazugságokat és trükköket használ saját hírneve és státusza megóvására, akkor az csalárd ember, és nem menthető meg. Ha belegondolok, a vezető azért kérdezett rá a munkára és követte nyomon, hogy felfogja a gyülekezet állapotát. Bárkinek, akinek van egy kis észszerűsége, őszintén kellene válaszolnia. Én azonban halálosan rettegtem attól, hogy a vezető tudomást szerez a munkámban lévő eltérésekről és problémákról, és ez befolyásolja a vezető elméjében rólam kialakult jó benyomást. Csak a jó híreket jelentettem, a problémákat nem említettem, és mellébeszéltem, hogy elfedjem a dolgokat. Vegyük például az emberek művelésének ügyét. Jól tudtam, hogy nehézségekben élek és nem hajtottam végre, de hazudtam és azt mondtam, hogy haladok vele. Ott volt az összejövetelek helyszínéül szolgáló ház ügye is. Több alkalommal is az alapelvekkel ellentétesen használtam, és ezek tudatos és szándékos megszegések voltak. A vezetőnek azonban magyarázkodtam, mondván, hogy nem értem az alapelveket. Mivel nem mondtam el az igazat, a vezető nem érthette meg a valós helyzetet, és nem volt módja azonnal megoldani a munka különböző problémáit és eltéréseit. Amint problémák merültek fel, azok hátráltatták a munkát. Ezzel ellenálltam Istennek. Azt értem el, hogy Isten meggyűlöljön. Hazugságokra támaszkodtam, hogy a tények eltitkolásával megóvjam a saját hírnevemet és státuszomat. Azt hittem, hogy az emberek bolonddá tételével megóvhatom a saját hírnevemet és státuszomat. A tények azonban azt bizonyították, hogy valahányszor hazudtam és trükkökhöz folyamodtam, a vezető átlátott rajtam. Nemcsak hogy nem sikerült megóvnom a hírnevemet és státuszomat, de végül még nagyobb bolondot csináltam magamból. Mivel hazugságokba és trükközésbe bocsátkoztam, a lelkiismeretem vádolt. Azokra a hamis vezetőkre és antikrisztusokra gondoltam, akik fel lettek fedveés ki lettek iktatva. Hogy megvédjék saját hírnevüket és státuszukat és kialakítsanak egy képet magukról az emberek szívében, kötelességük végzése során nem fogadják el Isten vizsgálatát, és nem fogadják el testvéreik felügyeletét. Bár teljes zűrzavart okoznak a munkájukban, mégis elfedik, hogy senki más ne tudja meg. Eredményképpen súlyosan károsítják a gyülekezet munkáját, végül pedig elbocsátják és kiiktatják őket. Nem volt azonos a viselkedésem az övékkel? Saját hírnevem és státuszom oltalma érdekében újra és újra csalárd voltam, hogy elfedjem a munkámban lévő eltéréseket és hibákat. Becsaptam az embereket, és megpróbáltam kijátszani Istent. Ha nem tartok bűnbánatot, akkor Isten biztosan visszautasít, és elveszítem az esélyemet az üdvösségre.

A lelki áhítatom során olvastam Isten ezen szavait: „Isten háza felügyeli és megfigyeli, illetve megpróbálja megérteni azokat, akik kötelességet végeznek. El tudjátok fogadni Isten házának ezt az alapelvét? (Igen.) Csodálatos dolog, ha el tudod fogadni, amikor Isten háza felügyel, megfigyel, illetve megpróbál megérteni téged. Ez segítségedre van abban, hogy jól végezd a kötelességedet, hogy képes légy megfelelő színvonalon végezni a kötelességedet, és eleget tudj tenni Isten szándékainak. A javadra válik és segít neked, és nincs egyáltalán semmi hátulütője. Ha megértetted az erre vonatkozó alapelveket, akkor nem kellene többé semmilyen ellenállást vagy védekező hozzáállást tanúsítanod azzal szemben, amikor a vezetők, dolgozók és Isten választott népe felügyel téged, igaz? Lehet, hogy valaki időnként megpróbál megérteni téged, megfigyel téged, valamint felügyeli a munkádat, de ezt nem szabad magadra venned. Miért mondom ezt? Azért, mert a most neked adott feladatok, illetve az általad végzett kötelesség, illetve bármely munka, amelyet végzel, nem valakinek a magánügye vagy személyes feladata; Isten házának a munkáját érintik, és Isten munkájának egy adott részével kapcsolatosak. Éppen ezért, amikor valaki kicsit felügyel vagy megfigyel téged, illetve megpróbál mélyen megérteni, megpróbál nyíltan beszélgetni veled és megtudni, hogy milyen állapotban voltál ez idő alatt, és néha még akkor is, amikor a hozzáállásuk egy kicsit keményebb, és amikor egy kissé megmetszenek, megfegyelmeznek és megdorgálnak téged, ez azért van, mert lelkiismeretesen és felelősen állnak Isten házának munkájához. Nem kellene, hogy bármilyen negatív gondolataid legyenek, és nem kellene negatív érzelmekkel reagálnod. Mit jelent, ha el tudod fogadni, hogy mások felügyelnek, megfigyelnek és megpróbálnak megérteni? Azt, hogy a szívedben elfogadod Isten átvizsgálását. Ha nem fogadod el, hogy az emberek felügyelnek, megfigyelnek és megpróbálnak megérteni téged – ha ellenszegülsz mindezeknek – képes vagy elfogadni Isten átvizsgálását? Isten átvizsgálása részletesebb, mélyrehatóbb és pontosabb, mint amikor emberek próbálnak megérteni téged; Isten követelményei konkrétabbak, szigorúbbak és mélyrehatóbbak ennél. Ha nem tudod elfogadni, hogy Isten választott népe felügyeljen, akkor állításaid, hogy el tudod fogadni Isten átvizsgálását, vajon nem üres szavak? Ahhoz, hogy képes legyél elfogadni Isten átvizsgálását és ellenőrzését, először is képesnek kell lenned elfogadni, hogy Isten háza, a vezetők és a dolgozók vagy a testvérek felügyeljenek” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (7.)). Isten szavaiból megértettem, hogy mindenkinek romlott beállítottsága van, és gyakran akaratlanul is felületes a kötelességei végzése során. Gyakran tesz olyan dolgokat is a saját elképzelései alapján, amelyek megszegik az alapelveket, károsítva ezzel a gyülekezet munkáját. Az igazság elnyerése előtt senki sem megbízható. Ezért, amikor a kötelességeinket végezzük, el kell fogadnunk a vezetők és a testvérek felügyeletét. Ez hasznos mind a gyülekezet munkája, mind a személyes életbe való belépésünk szempontjából. Pontosan úgy, mint ez alkalommal, amikor annak köszönhetően, hogy a vezető azonnal tájékozódott a munkáról és nyomon követte azt, végre felfedeztem, hogy a saját munkám az emberek művelése terén nem haladt előre, és ez már hátráltatta a munkát. Csak amikor a vezető nyomon követte a munkát és tudomást szerzett róla, akkor éreztem némi sürgetést, és akartam sietve végrehajtani, hogy elkerüljem a munkának okozott nagyobb károkat. Ráadásul alapelv nélkül választottam ki az összejöveteli házakat. Ha a vezető nem kérdezett volna rá többször is, továbbra is kedveztem volna magamnak, és az alapelvek megszegésével cselekedtem volna. Ha egyszer elértek volna minket a nagy vörös sárkány letartóztatásai, és a gyülekezet munkája sérült volna, már túl késő lett volna a megbánáshoz. Továbbá, nem értettem a gyülekezetvezetők helyzetét. Néhányakat, akiket művelni kellett volna, nem lettek művelve, miközben nem voltam tisztában azzal, hogy kiket kellene elbocsátani. Teljes zűrzavarban voltam. Bár ez volt a helyzet, mégis megpróbáltam elfedni a dolgokat. Ha a vezető nem kérdezett volna rá a munkára, soha nem jöttem volna rá, hogy annyi eltérés és hiba van a kötelességem végrehajtásában, és nem aggódtam és igyekeztem volna, hogy helyrehozzam a dolgokat. Ami engem illet, nagyon valószínű, hogy áthelyeztek vagy elbocsátottak volna, mert nem végeztem jó munkát. Láttam, hogy anélkül, hogy a felsővezető azonnal nyomon követte volna a munkát és tudomást szerzett volna róla, egyszerűen képtelen lettem volna elérni, hogy az alapelvekkel összhangban végezzem a kötelességemet. Csak gonoszságot tudtam volna tenni és ellenállni Istennek a romlott beállítottságomra támaszkodva. Csak most értettem meg, hogy amikor a vezető felügyeli és ellenőrzi a munkámat, nem néz le engem, és nem is szándékosan hoz zavarba. Ehelyett eleget tesz a munkájával kapcsolatos felelősségeinek. Segít nekem jól végezni a kötelességemet, és óvja a gyülekezet érdekeit. Ez egy pozitív dolog. Én azonban ellenállást éreztem vele szemben, és próbáltam elmenekülni. Ezzel idegenkedtem az igazságtól. Harcoltam Isten ellen! Nem vehettem tovább figyelembe a saját hírnevemet és státuszomat, és nem menekülhettem a vezető felügyelői munkája elől. Helyesen kellett kezelnem a munkámban lévő eltéréseket és hibákat. Ezután lecseréltem a biztonsági kockázatot jelentő összejöveteli házat, és jelentettem a vezetőnek az öntözők művelésével kapcsolatos tényleges körülményeket és nehézségeket. A vezető rámutatott, hogy nem az alapelvekkel összhangban szűrtem az embereket, és hogy túl magasak voltak az elvárásaim az emberekkel szemben. Beszélgetett velem az alapelvekről is, és együtt szűrte velem az embereket. Végül kiválasztottunk olyan embereket, akik alkalmasak voltak a művelésre.

Később tovább olvastam Isten szavait: „Bármely problémával találkozol is, az igazságot kell keresned, hogy megoldd azt, semmiképp sem szabad álcáznod magad vagy hamis képet festened magadról másoknak. Ami a hiányosságaidat, tökéletlenségeidet, hibáidat, romlott beállítottságaidat illeti – meg kell nyílnod és beszélned kell mindezekről. Ne tartsd magadban őket. Az életbe való belépés felé vezető első lépés az, hogy megtanulsz megnyílni, és ez az első akadály is, amelyet a legnehezebb megugrani. Ha egyszer leküzdötted ezt az akadályt, könnyű lesz belépni az igazságba. Mit jelent az, hogy megteszed ezt a lépést? Azt jelenti, hogy megnyitod a szíved, és felfeded és megnyitod minden részed, legyen az jó vagy rossz, pozitív vagy negatív; és megvilágítod azt mások és Isten számára, hogy lássák; nem rejtegetsz vagy titkolsz el semmit Isten elől, nem alkalmazol semmiféle álcát, csalárdságot vagy megtévesztést Istennel szemben, és ugyanígy őszinte vagy más emberekkel is. Ily módon a világosságban fogsz élni; nemcsak Isten fog átvizsgálni téged, hanem más emberek is látni fogják, hogy a cselekedeteid elveken alapulnak és átláthatóak. Nem kell semmilyen módszert használnod a hírneved, a rólad kialakult kép és a státuszod védelmére, és a hibáidat sem kell elrejtened vagy eltussolnod. Nem kell ilyen haszontalan erőfeszítéseket tenned. Ha el tudod engedni ezeket a dolgokat, az életed nagyon nyugodttá válik, mentes lesz a korlátoktól és a fájdalomtól, és teljesen a világosságban fogsz élni” (Az Ige, III. kötet – Az utolsó napok Krisztusának beszédei. Harmadik rész). „Ne mindig saját magadért tegyél dolgokat, és ne fontolgasd állandóan a saját érdekeidet; ne gondolj a saját büszkeségedre, hírnevedre, illetve státuszodra, és ne fontolgasd a személyes érdekeidet! Mindenekelőtt Isten házának az érdekeit kell figyelembe venned, elsősorban ezekkel kell törődnöd. Figyelembe kell venned Isten szándékait, és mindenekelőtt annak az átgondolásával kezdd, hogy volt-e tisztátalanság a kötelességed végzésében, hogy odaadó voltál-e, elvégezted-e a felelősségeidet, minden tőled telhetőt megtettél-e, és vajon teljes szívvel gondoltál-e a kötelességedre, valamint az egyház munkájára. Fontolóra kell venned ezeket a dolgokat. Ha gyakran gondolsz rájuk és világosan megérted, akkor könnyebb lesz jól végezned a kötelességedet” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságainak levetésével nyerheti el az ember). Isten szavai rámutattak a gyakorlás útjára, hogy jól végezzük a kötelességünket. El kell fogadnunk Isten vizsgálatát, és nem használhatunk alattomos eszközöket vagy trükköket saját hírnevünk és státuszunk érdekében. A gyülekezet érdekeit kell az első helyre tennünk, és azonnal meg kell nyílnunk és keresnünk kell azokkal a dolgokkal kapcsolatban, amelyeket nem értünk vagy nem tudunk megtenni. Nem szabad elfednünk vagy álcáznunk magunkat a nem jól elvégzett munkával kapcsolatban, és úgy kell cselekednünk, ahogy az a leginkább hasznára van a munkának. Így viselni magunkat nem fárasztó, és elnyerhetjük Isten jóváhagyását a kötelességeink végrehajtása során.

Később, függetlenül attól, hogy a vezetők találkoztak velem, hogy megismerjék a munkát, vagy levelet küldtek, hogy nyomon kövessék a munkát, mindig tudatosan lázadtam a saját romlott beállítottságom ellen, és helyes hozzáállást tanúsítottam. Egyszer a felsővezetők levelet küldtek, amelyben arra kértek minket, hogy jelentsünk a munka több részletéről, és ha a munka bármely része nem hozott jó eredményt, magyarázatot kellett adnunk az okáról. Azt gondoltam magamban: „Az elmúlt két hétben a tisztogatási munka végrehajtásával voltam elfoglalva. Nem volt lehetőségem nyomon követni a többi munkát. Az egyik gyülekezetben hiányoznak a vezetők, és még mindig nem voltak választások. Az öntözési munkát és az evangelizációs munkát sem követtem igazán nyomon. Nem sokat tudok arról, mi történik ezeken a munkaterületeken. Hogyan nyújthatok be jelentést, amikor annyi munka nincs elvégezve? Ha a vezetők megtudják, azt fogják mondani, hogy nem végzek valódi munkát és nem vagyok alkalmas erre a feladatra? Miért nem hagyom most ki a jelentésből azokat a munkákat, amelyek nincsenek elvégezve, és jelentem őket akkor, amikor már megcsináltam?” Aztán meggondoltam magam, és arra gondoltam: „Ez helytelen! Hát nem azzal próbálkozom, hogy eltitkoljam a tényeket, csalárd legyek és trükközzek?” Ekkor rájöttem, hogy az állapotom nem megfelelő. Sietve imádkoztam Istenhez. Eszembe jutottak Isten ezen szavai: „Akik át tudják ültetni az igazságot a gyakorlatba, azok el tudják fogadni azt, hogy Isten átvizsgálja, amit tesznek. Ha elfogadod Isten átvizsgálását, akkor rendbe lesz téve a szíved” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságainak levetésével nyerheti el az ember). Ez igaz. Isten megköveteli, hogy mindent Isten előtt tegyünk, és fogadjuk el Isten vizsgálatát. Nem tehetek többé dolgokat az emberek előtt, és nem lehetek csalárd és nem trükközhetek azért, hogy dicsérjenek. Ez kiváltja Isten gyűlöletét. Függetlenül attól, hogy mások mit gondolnak rólam, Isten szavai szerint kell gyakorolnom, hogy becsületes ember legyek. A dolgoknak egyértelműnek és a tényekkel tökéletes összhangban lévőnek kell lenniük. Csak ez van összhangban Isten szándékával. Aztán imádkoztam Istenhez: „Drága Istenem, néhány munkát nem végeztem jól, és el akarom fedni azzal, hogy nem jelentem. Vezess engem, hogy elengedjem a hírnevet és a státuszt, gyakoroljam az igazságot, hogy becsületes ember legyek, és őszintén jelentsem a helyzetet a vezetőknek.” Imádkozás után őszintén leírtam a gyülekezet összes különböző munkaelemének állapotát, és továbbítottam a vezetőknek. Ezután sietve összegeztem a saját problémáimat és eltéréseimet, és folytattam ezeknek a feladatoknak a nyomon követését és kezelését. Végül befejeztem minden olyan munka végrehajtását, amely nem volt kész. Így gyakorolva nagyon nyugodtnak éreztem a szívemet. Később azokban a gyülekezetekben, amelyekért felelős voltam, néhány munka nem került időben végrehajtásra. A vezetők folyamatos nyomonkövetésének és felügyeletének köszönhetően képesek voltak sürgetni engem, hogy azonnal végezzem el a munkát és hozzam helyre a dolgokat. Amikor olyan problémákat találtam, amelyeket nem tudtam megoldani, én is azonnal jelentettem azokat a vezetőknek, és ők rámutattak a gyakorlás útjára. Sok útmutatást és segítséget adtak a munkámban. Most már szívem mélyéből elfogadom, hogy a vezetők felügyelik és nyomon követik a munkámat.

Ezen a kinyilatkoztatáson keresztül végre megláttam, hogy természetemnél fogva nem szerettem az igazságot. A hírnév és a státusz érdekében még hazudni, trükközni, a munka hibáit elfedni és a vezetők felügyelete elől menekülni is képes voltam. Az antikrisztusok útját jártam! Ugyanakkor arra is rájöttem, hogy ha vezetők és dolgozók felügyelete nélkül végzem a kötelességemet, akkor egyszerűen képtelen leszek jól végezni a munkát. A vezetők és dolgozók felügyeleti munkája annyira hasznos volt számomra!


59. Elengedtem a gyermekeim iránti tartozásérzetemet

2003-ban elfogadtam Mindenható Isten utolsó napokbeli munkáját. Különösen izgatott voltam, hogy üdvözölhetem az Úr Jézus visszatérését, és gyorsan el akartam mondani ezt a csodálatos hírt a testvéreimnek az Úrban, hogy ők is mind Isten elé járulhassanak. Ezért gyorsan csatlakoztam az evangelizációs csapathoz.

2004 márciusában a munka szükségletei miatt más területekre mentem hirdetni az evangéliumot. Akkoriban tele voltam elszántsággal, és minél hamarabb el akartam menni hirdetni az evangéliumot, hogy több embernek segíthessek meghallani Isten hangját, és elfogadni Isten utolsó napokbeli megmentését. De aztán arra gondoltam: „Ki fog gondoskodni a két gyermekemről, ha elmegyek? A lányom 13 éves, a fiam pedig 12. Kis koruk óta én neveltem őket. A férjem egész nap a munkával van elfoglalva, és sosem törődött sokat a gyerekekkel. Ha elmegyek végezni a kötelességemet, ki fog gondoskodni arról, hogy naponta háromszor rendesen egyenek? Ha senki sem vigyáz a gyerekekre, és történik valami, a férjem és az anyósom nem fogják azt mondani, hogy nem tettem eleget az anyai felelősségemnek? A rokonaim és a szomszédaim is azt mondanák, hogy nem vagyok jó anya.” Amikor erre gondoltam, nagyon kellemetlen érzés fogott el, mintha egy hatalmas sziklatömb nehezedne a szívemre. Isten elé járultam imádkozni: „Drága Istenem! El akarok menni hirdetni az evangéliumot, de nem tudom elengedni a gyermekeimet. Félek, hogy senki sem fog gondoskodni a gyerekekről, ha elmegyek. Hogyan kellene gyakorolnom? Kérlek, világosíts meg és vezess engem!” Imádkozás után eszembe jutottak Isten szavai: „Ki az, aki valóban képes teljesen feláldozni magát Értem és felajánlani mindenét Énértem? Ti mindannyian félszívűek vagytok; gondolataitok körbe-körbe járnak, a családra, a külvilágra, az ételre és a ruházatra gondolva. Annak ellenére, hogy itt vagy Előttem, és Értem teszel dolgokat, a szívedben még mindig az otthon lévő feleségedre, gyermekeidre és szüleidre gondolsz. Vajon ők a te tulajdonod? Miért nem bízod őket az Én kezeimre? Nem bízol Bennem? Vagy attól félsz, hogy az elrendezéseim nem lesznek megfelelőek számodra? Miért jár mindig az eszed a hús-vér test szerinti családodon és szeretteiden? Elfoglalok Én egy bizonyos helyet a szívedben? Mégis azt állítod, hogy megengeded Nekem, hogy uralkodjam benned, és elfoglaljam egész lényedet – ezek mind csalárd hazugságok! Közületek hányan teljes szívvel elkötelezettek az egyház iránt? Továbbá kik azok köztetek, akik nem magukra gondolnak, hanem a mai királyságra? Vegyétek ezt nagyon komolyan fontolóra!” (Az Ige, I. kötet – Isten megjelenése és munkája. Krisztus kijelentései a kezdetekkor, 59. fejezet). Isten szavaiból megértettem, hogy Ő a Teremtő, aki szuverenitást gyakorol minden ember sorsa felett, és irányítja azt, tehát vajon a két gyermekem nem ugyanúgy Isten kezében van? Isten már elrendezte, mi történik majd a gyermekeimmel a jövőben. Nem volt értelme aggódnom. Hinnem kellett Istenben, és Rá kellett bíznom a gyermekeimet. Így hát elrendeztem a két gyermekem dolgait, és nyugodt szívvel indultam el végezni a kötelességemet.

2004 telén nagyon hideg volt az idő. Hallottam, hogy néhány testvér téli ruhát akar venni a gyerekeinek, és aggódni kezdtem a két gyermekem miatt. „Hideg van, vajon elég melegen vannak öltözve? Mi van, ha megfáznak?” Így hát elrendeztem a munkámat, és hazamentem. Amikor hazaértem, azt láttam, hogy a két gyermekem megtanult főzni és kimosni a saját ruháit, és mindketten kiváló egészségnek örvendtek. Eszembe jutott, amit Isten mondott: „Miért nem bízod őket az Én kezeimre? Nem bízol Bennem? Vagy attól félsz, hogy az elrendezéseim nem lesznek megfelelőek számodra? Miért jár mindig az eszed a hús-vér test szerinti családodon és szeretteiden?” (Az Ige, I. kötet – Isten megjelenése és munkája. Krisztus kijelentései a kezdetekkor, 59. fejezet). Korábban túl kevés hitem volt, de most, látva, hogy a gyermekeim jól vannak, el tudtam engedni őket, és nyugodt szívvel végezhettem a kötelességeimet. Később, amikor legközelebb láttam a két gyermekemet, már nagyra nőttek. Nemcsak az apjuknak tudtak segíteni az eladásban a boltban, hanem az árubeszerzést is megtanulták. A környezetükben mindenki dicsérte a két gyereket, hogy milyen ügyesek és hozzáértők. Nagyon boldog voltam, és hálás Istennek. Ezután hirdettem az evangéliumot a két gyermekemnek. Ők elfogadták azt, és otthon olvasták Isten szavait.

2012 végén letartóztattak, miközben az otthonomtól távol hirdettem az evangéliumot. A rendőrség egy hétig kínzott, hogy rávegyenek, áruljam el a gyülekezetvezetőt, és ezalatt folyamatosan fenyegettek és megfélemlítettek, mondván, hogy politikai bűnöző vagyok, mert hiszek Istenben, és az ilyen embereket legalább háromtól hét évig terjedő börtönbüntetésre ítélik. Amikor arra gondoltam, hogy ilyen sok évre elítélnek, folyamatosan sírtam. Azt gondoltam magamban: „Vajon aggódni fog értem a két gyerekem, ha megtudják, hogy letartóztattak? Ha a rendőrség rájön, hogy ők is hisznek Istenben, vajon őket is letartóztatják? Nem gondoskodtam róluk jól az elmúlt években. Ha őket is bajba sodrom...” Minél többet gondolkodtam ezen, annál szomorúbbnak éreztem magam. Néhány nappal később a rendőrök váratlanul kivittek a fogda kapujához. Megláttam a lányomat, és megtudtam, hogy a két gyermekem embereket keresett fel és kapcsolatokat mozgósított, és sok fáradsággal és 70-80 ezer jüan elköltése árán elérték, hogy óvadék ellenében szabadlábra helyezzenek a tárgyalásig, így szabadlábon tölthettem le a 18 hónapos büntetésemet. Amikor hazaértem, a férjem azt mondta: „A két gyerek rengeteget rohangált, hogy kihozzanak onnan. Mindennap kérdezősködtek, és már nem volt kedvük az üzlettel foglalkozni. Egész nap aggódtak és rettegtek, féltek, hogy a rendőrök agyonvernek. A fiunk azt mondta, hogy akkor is kihoz, ha mindenét el kell adnia.” A férjem szavai hallatán nem tudtam abbahagyni a sírást. Visszatekintve, tizenéves korukban hagytam ott a gyermekeimet, hogy a kötelességemet végezzem. Nem gondoskodtam róluk jól az évek során, ők pedig most ilyen nagy árat is fizettek értem. Tényleg úgy éreztem, hogy cserbenhagytam őket, és innentől kezdve otthon akartam maradni, hogy jól gondoskodjak róluk, segítsek nekik a gyermekeik gondozásában, és dolgozzak egy kicsit, hogy törlesszem a feléjük fennálló tartozásomat. Nem számítottam arra, hogy amikor még csak tíz napja voltam otthon, hirtelen öt vagy hat rendőr betört a házamba, letartóztattak és újra egy fogdába vittek. Hat napig kínoztak és vallattak, de elengedtek anélkül, hogy bármit is mondtam volna nekik. Hogy elkerüljem a rendőrségi letartóztatást, nem volt más választásom, mint elhagyni az otthonomat, és máshová menni végezni a kötelességeimet.

Egyszer írtam a lányomnak, hogy érdeklődjek az otthoni helyzetről. A lányom azt mondta, hogy mióta elmentem otthonról, a rendőrség sokszor jött a házunkhoz, hogy a tartózkodási helyem felfedésére kényszerítsék őket. A fiam munkáját a kormány leállította, és a lányom is felhagyott az összejövetelekre járással és a kötelességei végzésével a letartóztatásom miatt, ami biztonsági kockázatot jelentett számára. Ahogy telt az idő, a lányom meggyengült, és a fiam sem akart többé összejövetelekre járni. A levél elolvasása után nagyon zaklatott lettem, és azt gondoltam magamban: „Ha a két gyermekem nem hisz Istenben, vajon nem veszítik el a jó kimenetel lehetőségét a jövőben? Ha otthon lennék, és beszélgetnék velük Isten szavairól, vajon nem tudnának továbbra is hinni Istenben és megfelelően végezni a kötelességeiket? Más területeken töltöm a napjaimat azzal, hogy másoknak hirdetem az evangéliumot, de most a saját gyermekeim gyengék, én pedid nem segítettem és támogattam őket megfelelően. Tényleg nem vagyok jó anya.” Abban az időszakban rossz volt az állapotom, és nem volt kedvem végezni a kötelességemet. Az újonnan érkezettek nem lettek időben megöntözve, ami ahhoz vezetett, hogy néhányan negatívvá váltak. Tudtam, hogy ha nem változtatok az állapotomon, az nagyon veszélyes lesz, ezért imádkoztam Istenhez, hogy vezessen engem, hogy megértsem magamat és az Ő szándékát. Eszembe jutott egy szakasz Isten szavaiból, és megkerestem, hogy elolvassam. Mindenható Isten azt mondja: „Az ebben a valós társadalomban élő embereket a Sátán mélyen megrontotta. Függetlenül attól, hogy iskolázottak-e vagy sem, gondolataik és nézeteik sok mindent tartalmaznak a hagyományos kultúrából. Különösen a nőktől követelik meg, hogy gondoskodjanak a férjükről és neveljék a gyermekeiket, legyenek jó feleségek és szerető anyák, egész életüket a férjüknek és a gyermekeiknek szentelve és értük élve. Megfelelően kell kezelniük minden házimunkát, például a család napi étkezéseit, a mosást és a takarítást. Ez az elfogadott mércéje annak, hogy valaki jó feleség és szerető anya. Minden nő azt is gondolja, hogy ezt kell tennie, és ha nem teszi, akkor nem jó asszony, és megszegte a lelkiismeretét és az erkölcsnek ezt a hagyományos mércéjét. Egyesek nem tudják összeegyeztetni ezen erkölcsi mérce megszegését a lelkiismeretükkel; úgy érzik majd, hogy igazságtalanul bántak a férjükkel és a gyermekeikkel, és hogy nem jó asszonyok. De miután hiszel Istenben, sokat olvasod a szavait, megértesz néhány igazságot, és átlátsz bizonyos dolgokon, azt fogod gondolni: »Teremtett lény vagyok és végeznem kell egy teremtett lény kötelességét, és áldozatot kell hoznom Istenért.« Van-e most konfliktus aközött, hogy jó feleség és szerető anya legyél, és hogy teremtett lényként végezd a kötelességedet? Ha jó feleség és szerető anya akarsz lenni, akkor nem tudod főállásban a kötelességedet végezni, míg ha teljes munkaidőben a kötelességedet akarod végezni, akkor nem tudsz jó feleség és szerető anya lenni. Mit teszel hát most? Ha úgy döntesz, hogy jól végzed a kötelességedet és felelősséget vállalsz a gyülekezeti munkáért, és odaadó leszel Isten iránt, akkor le kell mondanod arról, hogy jó feleség és szerető anya legyél. Mit gondolnál most? Miféle belső zűrzavar lenne az elmédben? Úgy éreznéd, hogy cserbenhagytad a gyermekeidet és a férjedet? Vajon honnan jön ez a bűntudat és nyugtalanság? Úgy érzed, hogy cserbenhagytad Istent, amikor nem végzed jól egy teremtett lény kötelességét? Nincs benned bűntudat és szemrehányás, mert a szívedben és az elmédben a legcsekélyebb nyoma sincs az igazságnak. Szóval, mit is értesz meg? Hagyományos kultúra – jó feleségnek és szerető anyának lenni. Így az elmédben az az elképzelés fog felmerülni: »Ha nem vagyok jó feleség és szerető anya, akkor nem vagyok jó és tisztességes nő.« Ettől kezdve ez az elképzelés megkötöz és bilincsbe ver, és ez még azután is így marad, ha már hiszel Istenben, és végzed a kötelességedet. Amikor konfliktus van a kötelességed végzése és aközött, hogy jó feleség és szerető anya legyél, habár vonakodva úgy dönthetsz, hogy végzed a kötelességedet vagy mutatsz egy kis odaadást Isten iránt, mégis ott lesz a szívedben a nyugtalanság érzése és némi szemrehányás. Ezért, amikor kötelességed végzése közben van egy kis szabadidőd, keresed majd a lehetőséget, hogy gondoskodj a gyermekeidről és a férjedről, még inkább kárpótolni akarod őket, és úgy gondolod, hogy mindaddig, amíg nyugodt a lelked, nem baj, ha még többet kell szenvedned. Vajon ezt nem a hagyományos kultúra arról szóló eszméjének és elméletének befolyása idézte elő, hogy miként kell jó feleségnek és szerető anyának lenni? Azt szeretnéd, hogy a kecske is jóllakjon, és a káposzta is megmaradjon: jól akarod teljesíteni a kötelességedet, de jó feleség és szerető anya is akarsz lenni. Isten előtt azonban csak egyetlen felelősségünk és kötelezettségünk, egyetlen küldetésünk van, az, hogy megfelelően teljesítsük a teremtett lény kötelességét. Jól teljesítetted-e ezt a kötelességet? Miért tértél le megint a helyes útról? Tényleg nincs szemrehányás vagy vád a szívedben? Kötelességed végzése során letérhetsz a helyes útról, mivel az igazság még nem vetett alapot a szívedben, és még nem uralkodik fölötte. Bár most már képes vagy végezni a kötelességedet, valójában még mindig messze elmaradsz az igazság normáitól és Isten követelményeitől. [...] Az, hogy hihetünk Istenben, egy Istentől kapott lehetőség; Isten rendelte ezt el, és ez az Ő kegyelme. Ezért nincs szükség arra, hogy bárki más felé teljesítsd a kötelezettségedet vagy felelősségedet; csak az Isten iránti kötelességet kell végezned, amelyet teremtett lényként kell végezned. Ez az, amit az embereknek mindenekelőtt tenniük kell, és ez a legfontosabb dolog, amelyet az embereknek be kell végezniük az életükben. Ha nem végzed jól a kötelességedet, nem vagy megfelelő színvonalú teremtett lény” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha ismeri saját helytelen nézeteit). Isten szavainak leleplezése révén láttam, hogy a hagyományos kultúra túl szorosan gúzsba kötött. Azt hittem, hogy egy jó anyának a gyermekeiért kell élnie, biztosítania kell számukra a napi háromszori étkezést, és a házimunka mellett az életük minden dolgáról gondoskodnia kell. Csak így lehetsz „jó feleség és szerető anya”. Ha ezt nem tudtad megtenni, nem voltál jó asszony: megsértetted a lelkiismeretet és az erkölcsi normákat. Az évek során mindig a „jó feleség és szerető anya” szerepét tekintettem a jó asszonnyá válás mércéjének. Bármennyit is szenvedtem a gyermekeimért, úgy hittem, ez teljesen természetes, és teljesen kész voltam egész életemben a gyermekeimért robotolni. Azt gondoltam, csak így tehetek eleget az anyai felelősségemnek. Különösen miután a Kommunista Párt letartóztatott, és a két gyermekem sok pénzt költött rám, az üzletük kárt szenvedett, ők pedig aggódtak és rettegtek. Ekkor még inkább úgy éreztem, hogy tartozom a gyermekeimnek. Azt gondoltam, nem gondoskodtam róluk jól, és sokat kellett szenvedniük miattam, ezért többet akartam dolgozni értük, segíteni nekik a gyermekeik gondozásában, hogy minden tőlem telhetőt megtegyek, hogy kárpótoljam őket. Amikor hallottam, hogy a lányom a letartóztatásom miatt nem tud összejövetelekre járni és végezni a kötelességeit, hogy a fiam elvesztette az állását, és hogy a menyem is akadályozza és üldözi őt, ami miatt elvesztette a lelkierejét az Istenben való hithez, úgy hittem, kudarcot vallottam a felelősségemben, mert nem olvastam fel nekik többet Isten szavaiból. Emiatt önvádban éltem, és nem volt kedvem végezni a kötelességemet. Az újonnan érkezettek, akiknek az öntözéséért feleltem, a negativitás és gyengeség miatt nem tudtak rendszeresen összejövetelekre járni, de én nem siettem megkeresni Isten vonatkozó szavait a problémáik megoldásához. Ehelyett azon járt az eszem, hogy hogyan menjek haza és gondoskodjak a gyermekeimről. Mivel a biztonságom veszélyben forgott, nem mehettem haza, és folyamatosan úgy éreztem, mintha tartoznék a gyermekeimnek, miközben a szívem tele volt fájdalommal és gyötrelemmel. Fontosabbnak tartottam a „jó feleség és szerető anya” szerepét, mint az igazság elnyerését, a kötelességem végzését és a megmenekülést. Bár mindezen évek alatt hátrahagytam a családomat és a munkámat, hogy végezzem a kötelességemet, a gondolataim és nézeteim a legkevésbé sem változtak. Nem azon gondolkodtam, hogyan teljesítsem jól egy teremtett lény kötelességét Isten előtt, hanem ehelyett a „jó feleség és szerető anya” szerepére törekedtem. Majdnem tönkretettem a kötelességemet és a megmenekülésem esélyét. Milyen vak és tudatlan voltam! Visszagondolva, gyakran beszéltem a gyermekeimnek az Istenbe vetett hitről, és Isten elé vittem őket, tehát eleget tettem a felelősségemnek, és nem tartozom nekik semmivel. A gyermekeim által elszenvedett szenvedéseket valójában a Kommunista Párt okozta. Ha nem lett volna a Kommunista Párt üldöztetése és az Istenben hívők letartóztatása, hazamehettem volna és gondoskodhattam volna róluk. A Kommunista Pártot kellett volna gyűlölnöm, mert a Kommunista Párt hozott szenvedést rám és a gyermekeimre. Én azonban mindenért magamat vádoltam, és ragaszkodtam ahhoz, hogy a gyermekeim azért szenvedtek így, mert anyaként nem gondoskodtam róluk jól. Olyan ostoba voltam, és annyira képtelen voltam átlátni a dolgokat! Amikor ezt megértettem, valamelyest javult az állapotom. Képes voltam a szívemet a kötelességemnek szentelni, így a negatív és gyenge újonnan érkezettek is képesek voltak normálisan összejövetelekre járni.

2023-ban egy júdás elárult, és a rendőrség folyamatosan megpróbált letartóztatni. 2024 januárjában a rendőrség felhívta a lányomat, és megkérték, hogy menjen be a rendőrségre. A lányom azt hitte, megint letartóztattak, és pánikszerűen a rendőrségre sietett. A rendőrség váratlanul kényszerítette a lányomat, hogy írja alá a „Három Nyilatkozatot” Isten megtagadására és elárulására, valamint meg is fenyegették és megfélemlítették. A lányom nem látott át a Sátán tervén, és aláírta a „Három Nyilatkozatot”. A hír hallatán nagy szomorúságot éreztem a szívemben. Azt gondoltam magamban: „A lányom engedelmes és értelmes, és soha nem akadályozott abban, hogy higgyek Istenben. Amikor a rendőrség letartóztatott, a letartóztatás kockázata miatt nem tudott összejövetelekre járni és végezni a kötelességét. Később a férje és az apósa korlátozta, így ezekben az években nem törekedett megfelelően az igazságra, és a pénzre való törekvés vezérelte. Ennek következtében nem ette és itta megfelelően Isten szavait, és nem végezte a kötelességét. A gyülekezet már kitakarította őt, mint álhívőt. Most pedig aláírta a „Három Nyilatkozatot”, ami azt jelenti, hogy teljesen elvesztette az esélyét a megmenekülésre.” Amikor erre gondoltam, nem tudtam visszatartani záporozó könnyeimet. Ha haza tudtam volna járni rendszeresen, hogy lássam a gyermekeimet, és gyakrabban beszélgettem volna velük Isten szavairól, akkor talán a lányom több igazságot értett volna meg, és nem írta volna alá a „Három Nyilatkozatot”. Minél többet gondolkodtam ezen, annál jobban elítéltem magam. Azokban a napokban semmihez sem volt kedvem, és nem volt lelkierőm végezni a kötelességeimet. Rájöttem, hogy rossz az állapotom, ezért Isten elé járultam imádkozni, hogy vezessen engem szándékának megértésére.

Imádkozás után Isten e szavait olvastam: „Bárki is legyen az, ha ő egy bizonyos fajta ember, akkor egy bizonyos úton fog járni. Talán nem biztos ez? (De, igen.) Az út, amelyen az ember jár, meghatározza, hogy ő milyen. Rajta múlik, milyen utat választ, és milyen emberré válik. Ezek olyan dolgok, amelyek eleve elrendeltek, veleszületettek, és az ember természetéhez van közük. Akkor mi haszna van a szülői nevelésnek? Irányíthatja-e az ember természetét? (Nem.) A szülői nevelés nem tudja irányítani az emberi természetet, és nem tudja megoldani azt a problémát, hogy az ember melyik utat választja. Mi az egyetlen nevelés, amelyet a szülők nyújthatnak? Egyszerű viselkedésformák gyermekeik mindennapi életében, néhány meglehetősen felszínes gondolat és magatartási szabály – ezek olyan dolgok, amelyeknek van közük a szülőkhöz. Mielőtt gyermekeik elérik a felnőttkort, a szülőknek teljesíteniük kell a rájuk háruló felelősséget, azaz arra kell nevelniük gyermekeiket, hogy a helyes utat kövessék, szorgalmasan tanuljanak, és arra törekedjenek, hogy a felnőtté válásuk után képesek legyenek a többiek fölé emelkedni, ne tegyenek rossz dolgokat, és ne váljanak rossz emberekké. A szülőknek szabályozniuk kell gyermekeik viselkedését is, meg kell tanítaniuk őket arra, hogy legyenek udvariasak és köszönjenek az idősebbeknek, amikor csak találkoznak velük, és meg kell tanítaniuk őket a viselkedéssel kapcsolatos egyéb dolgokra is – ez az a felelősség, amelynek a szülőknek eleget kell tenniük. Vigyázni gyermekük életére, és néhány alapvető magatartási szabállyal nevelni őket – ennyiből áll a szülői befolyás. Ami a gyermekük személyiségét illeti, ezt a szülők nem tudják tanítani. Egyes szülők lazán viselkednek, és mindent nyugodt tempóban csinálnak, míg gyermekeik nagyon türelmetlenek, és még rövid ideig sem tudnak nyugton maradni. 14-15 éves korukban elindulnak, és maguk gondoskodnak a megélhetésükről, mindenben maguk döntenek, nincs szükségük a szüleikre, és nagyon függetlenek. Ezt a szüleik tanították? Nem. Tehát az ember személyiségének, beállítottságának, sőt lényegének, valamint annak, hogy milyen utat választ a jövőben, semmi köze a szüleihez. [...] Azt, hogy az ember milyen utat választ az életben, nem a szülei határozzák meg, hanem az Isten által előre elrendeltetett. Azt mondják, hogy »az emberi sorsot a Menny rendeli el«, és ezt a mondást az emberi tapasztalat fogalmazta meg. Mielőtt elérné valaki a felnőttkort, nem tudod róla megmondani, hogy milyen utat fog járni. Amint felnőtté válik, és vannak gondolatai, és el tud gondolkodni a problémákon, akkor fogja eldönteni, hogy mit tegyen a tágabb közösségben. Egyesek azt mondják, hogy magas rangú tisztviselők akarnak lenni, mások azt mondják, hogy ügyvédek, megint mások pedig azt, hogy írók. Mindenkinek megvannak a saját választási lehetőségei és saját elképzelései. Senki sem mondja: »Megvárom, hogy a szüleim neveljenek engem. Az leszek, amivé a szüleim nevelnek.« Senki sem ilyen ostoba. A felnőttkor elérése után az emberek elképzelései elkezdenek mozgolódni és fokozatosan érlelődni, és így egyre világosabbá válik az előttük álló út és a célok. Ilyenkor apránként nyilvánvalóvá és világossá válik, hogy milyen típusú emberek, és hogy melyik csoporthoz tartoznak. Ettől a ponttól kezdve mindenki személyisége fokozatosan világossá válik, ahogyan a beállítottsága is, valamint az út, amelyet követ, az életének iránya és a csoport, amelyhez tartozik. Min alapul mindez? Végső soron ez az, amit Isten eleve elrendelt – ennek semmi köze az ember szüleihez” (Az Ige, IV. kötet – Az antikrisztusok leleplezése. Kilencedik tétel (Első rész)). Isten szavainak olvasása után megértettem, hogy a szülők nem dönthetik el és nem változtathatják meg azt, hogy milyen útra lépnek a gyermekeik. Ezt az ő természetlényegük határozza meg, és semmi köze a szülői neveléshez. Arra gondoltam, hogy a lányom már a „Három Nyilatkozatot” aláírása előtt sem törekedett az igazságra, és amint az üzlete beindult, nem járt összejövetelekre, nem olvasta Isten szavait, és nem volt hajlandó végezni a kötelességét. A pénz hajszolására és a világ gonosz irányzatainak követésére összpontosított. A vezető sokszor beszélgetett vele, de ő nem tartott bűnbánatot, ezért a gyülekezet a tartós viselkedése alapján kitakarította a lányomat mint álhívőt. Most, hogy aláírta a „Három Nyilatkozatot”, teljesen felfedte, hogy a lényege szerint álhívő. Azt, hogy nem törekedett az igazságra, és nem járt a helyes úton, a saját természetlényege határozta meg, és ez nem volt összefüggésben velem mint anyjával. Az, hogy a gyermekeim ebbe az állapotba kerültek, azért van, mert természetüknél fogva nem szerették az igazságot és nem törekedtek az igazságra. Senki mást nem lehet hibáztatni, és nem igaz az, hogy ha többet olvastam volna fel nekik Isten szavaiból, akkor őszintén törekedtek volna az igazságra, és a helyes úton jártak volna. Természetüknél fogva idegenkedtek az igazságtól, és nem törekedtek az igazságra, így még ha minden nap beszélgettem volna is velük, akkor sem tudtam volna megváltoztatni a lényegüket vagy az utat, amelyen jártak. Amikor Isten szavai szerint tekintettem a gyermekeimre, a szívem sokkal felszabadultabb lett, nem éreztem többé, hogy tartozom nekik, és többé nem zavart meg semmi a kötelességem végzésében. Hála Istennek!


60. Miért válogattam a kötelességek között?

2023 júliusában elbocsátottak a vezetői tisztségemből, mert a hírnévre és a státuszra törekedtem, és nem végeztem valódi munkát. Két héttel később meglátogatott a korábbi társam, Liu Hsziao nővér. Azt mondta: „A KKP most mindenhol letartóztatja az Istenben hívőket. Néhány vendéglátó család ismert hívő, ezért nem biztonságosak. Te nem vagy ismert hívő, és a családi helyzeted is megfelelő. Mostantól otthon végezhetsz vendéglátói kötelességet.” Szégyelltem magam, amikor megláttam Liu Hsziaót. Azt gondoltam: „Alig két hete még vezetői kötelességeket végeztem vele együtt, most pedig ő jött, hogy kijelölje a kötelességemet. Ami még rosszabb, hogy vendéglátói kötelességet kaptam! Milyen mélyre süllyedtem! Talán azt gondolja, hogy nem az igazságra törekvő ember vagyok, és csak vendéglátói kötelességre vagyok alkalmas?” Aztán arra gondoltam, hogy a vendéglátói kötelességet végző testvérek többsége idősebb és átlagos képességű. Milyen szégyenletes lenne, ha az engem ismerő testvérek megtudnák, hogy otthon végzek vendéglátói kötelességet! Nagyon, de nagyon nem akartam vendéglátói kötelességet végezni, és azt gondoltam, hogy a vendéglátói kötelesség alacsonyabb rendű, nem úgy, mint a vezetők, akik mindenhol tekintélyt és kiemelkedő szerepet élveznek. Azonban észszerűtlen lett volna visszautasítani a rám bízott kötelességet, így vonakodva beleegyeztem. Magamban még azt is gondoltam: „Ha majd némi megértést nyerek magamról az áhítatok és az önvizsgálat révén, talán áthelyeznek egy másik kötelességre.”

Miután elkezdtem a vendéglátói kötelességet, Liu Hsziao néha eljött hozzám, hogy a testvérekkel megbeszélje a munkát. Eszembe jutott, hogy régen én is olyan voltam, mint ő, de most én főztem rájuk, mosogattam mindennap, és takarítottam. Ennél kínosabb már nem is lehetett volna! Egy nap csengettek, kinyitottam az ajtót, és láttam, hogy Vang Tan nővér az. Az arcom azonnal lángolni kezdett a szégyentől. Visszagondolva a múltra, mindig én bíztam meg Vang Tant mindennel, de most Vang Tan bízott meg engem munkával. A sorsomban bekövetkezett ilyen hatalmas fordulat annyira megalázó volt! Vang Tan azt mondta: „A következő néhány napban elvisszük a nálad lakó testvéreket, és egy másik vendéglátó házba helyezzük át őket.” Nagyon megörültem, amikor ezt hallottam: „Ez azt jelenti, hogy egy másik kötelességet fognak rám bízni? Amíg nem vendéglátói kötelesség, nem bánom, ha újoncokat öntözök vagy az evangéliumot hirdetem. Amennyiben kapcsolatban lehetek a testvéreimmel, amikor eljön a gyülekezeti választás napja, esélyem lesz indulni a vezetői vagy diakónusi tisztségért. Nem úgy, mint a vendéglátói kötelességnél, ahol még arra sincs esély, hogy az ember kitűnjön.” Miközben így álmodoztam, Vang Tan azt mondta: „Elvisszük őket, és más testvéreket hozunk helyettük.” Szinte összeomlottam a csalódástól, amikor ezt hallottam. „Mikor lesz vége ennek a vendéglátói kötelességnek?” Később láttam egy levelet a felsőbb vezetőktől. Azt írta, hogy a KKP vizsgálódik, keresi és tartóztatja le az Istenben hívőket, és mindenkinek figyelnie kell a biztonságra és óvnia kell a gyülekezet érdekeit, vendéglátó családoknak pedig kifejezetten fenn kell tartaniuk a jó környezetet és védeniük a testvéreiket. Miután elolvastam a levelet, azt gondoltam: „A jelenlegi környezet egyre feszültebb, és több biztonságos vendéglátó családra van szükségünk. Úgy tűnik, nem lesz könnyű módosítani a vendéglátói kötelességemet.” Ebben az időszakban egész nap lehangolt és boldogtalan voltam. Amikor a nővéreim a mindennapi életben olyasmit tettek vagy mondtak, ami nem tetszett, már a látványuk is nehezteléssel töltött el, és dühösnek és ellenállónak éreztem magam, amikor takarítás közben sok mindent kellett rendbe tennem. Úgy éreztem magam, mint egy cseléd, aki minden piszkos és fárasztó munkát elvégez, és nagy, mogorva csörömpöléssel és döngetéssel pakoltam a dolgokat. Amikor a nővéreimmel beszéltem, nem látszottam boldognak. Ebben az időszakban a nővérek mind korlátozva érezték magukat miattam, és a saját állapotom is egyre rosszabb lett. Még az áhítatokat sem végeztem rendszeresen, és néha még gátlástalanul kényeztettem is a testem azzal, hogy a telefonomon játszottam. Li Lu nővér látta, hogy rossz az állapotom, és emlékeztetett, hogy olvassak többet Isten szavaiból, tanuljak több himnuszt, és gyakoroljam a cikkírást, de nem hallgattam rá. Egy nap Li Lu rámutatott az állapotomra, és azt mondta, hogy bár látszólag végzem a kötelességemet, nem vagyok valami lelkes. Miután hallottam, amit mondott, némi ellenállást éreztem: „Minden egyes nap azzal vagyok elfoglalva, hogy rátok főzök. Hogyhogy nem vagyok lelkes?” Később a szavai újra és újra eszembe jutottak. Aznap éjjel forgolódtam az ágyamban, nem tudtam aludni. Azt gondoltam magamban: „Miért bírált engem a nővérem? Mi Isten szándéka?” Eszembe jutott, hogy az állapotom rossz volt az utóbbi időben, nem figyeltem a kötelességemre, és nem mutattam szeretetet a nővéreim iránt. Gyakran csúnyán néztem rájuk, és korlátoztam őket... Minél többet gondolkodtam ezen, annál erősebb volt bennem a bűntudat és az önvád. Imádkoztam Istenhez, könyörögve, hogy vezessen engem önmagam megértéséhez. Eszembe jutottak Isten szavai, amelyeket korábban olvastam: „Bármi legyen is a kötelességed, ne tégy különbséget magasztos és alantas feladatok között. Tegyük fel, hogy ezt mondod: »Habár ez a feladat Istentől kapott megbízatás és Isten házának munkája, ha elvégzem, lenézhetnek miatta az emberek. Mások olyan munkát kapnak, amellyel kitűnhetnek. Nekem ezt a feladatot adták, amivel nem tudok kitűnni, hanem a színfalak mögött kell fáradoznom vele, és ez igazságtalan! Nem fogom elvégezni ezt a kötelességet. Olyannak kell lennie a kötelességemnek, amivel ki tudok tűnni mások előtt, és amivel nevet szerezhetek magamnak – és még ha nem is szerzek nevet magamnak és nem tűnök ki, akkor is legalább profitálnom kell belőle és testileg megnyugtatónak kell éreznem.« Elfogadható hozzáállás ez? Aki válogat, nem fogadja el a dolgokat Istentől, hanem a saját preferenciái szerint választ. Ez nem a kötelességed elfogadása; ez a kötelességed megtagadása és az Isten elleni lázadó mivoltod megnyilvánulása. Az efféle válogatósságba az egyéni preferenciáid és vágyaid vegyülnek. Amikor a magad érdekét, a magad jó hírét, és így tovább, veszed figyelembe, nem engedelmesen viszonyulsz a kötelességedhez” (Az Ige, III. kötet – Az utolsó napok Krisztusának beszédei. Mi a kötelesség megfelelő végzése?). Amiről Isten beszélt, az pontosan az én állapotom volt. Visszagondoltam a múltra, amikor vezető voltam a gyülekezetben, és megmutathattam magam. Bárhová mentem, a testvéreim nagyra becsültek, a szívemben pedig boldog voltam, és energiám is volt a kötelességeim végzéséhez. Különösen akkor örültem, amikor körzeti vezetőnek választottak, és azt gondoltam, hogy kiemelkedtem a tömegből, és a rivaldafénybe kerültem. Kétszeres energiával végeztem a kötelességemet. Abban az időben minden nap hajnaltól alkonyatig dolgoztam. Tél volt, és nagyon hideg, de még akkor is, amikor csak este tizenegykor vagy éjfélkor értem haza, boldog voltam; nem fáztam és nem éreztem magam fáradtnak. De miután elbocsátottak, és a vezető a vendéglátói kötelességet jelölte ki számomra, úgy éreztem magam, mint egy cseléd, aki minden nehéz munkát és adódó feladatot elvégez, mintha egy alacsonyabb rendű szolga lennék. A szívem nem tudta alávetni magát, és vártam a napot, amikor a vezetők megváltoztatják a kötelességemet. Később a felsőbb vezetők levelet küldtek, amelyben azt írták, hogy a jelenlegi környezet egyre feszültebb, és több biztonságos vendéglátó családra van szükség. Amikor rájöttem, hogy a kötelességemet rövid távon nem fogják módosítani, rosszul éreztem magam, és teljesen elkeseredtem. Végeztem a kötelességemet, de a szívem mélyén mélységesen vonakodtam, és neheztelő, rosszalló pillantásokat vetettem a nővéreimre is, korlátozva őket. Miféle alávetettségem volt nekem Istennel szemben? Az én alávetettségem feltételes volt, tele a saját preferenciáimmal és tisztátalanságaimmal. Ez nem volt őszinte alávetettség Isten felé. Csak akkor vetettem alá magam, ha az hasznomra vált, és némi tekintélyt szereztem, de ha nem volt hasznomra, és nem tudtam kitűnni, nem tudtam alávetni magam. Ha nem változtattam volna ezen az állapoton, az nagyon veszélyes lett volna.

Egy nap Isten szavait olvastam: „Isten házában folyamatosan szó van Isten megbízatásának az elfogadásáról és az ember kötelességének helyes teljesítéséről. Hogyan jön létre a kötelesség? Általánosságban szólva: Isten irányítási munkájának az eredményeképpen jön létre, amely eljuttatja az emberiséghez az üdvösséget; konkrétabban: ahogy Isten irányítási munkája kibontakozik az emberek között, különféle munkák adódnak, amelyekben az embereknek közre kell működniük és amelyeket el kell végezniük. Ennek eredményeként felmerültek felelősségek és küldetések, amelyeket be kellett tölteniük az embereknek, és ezek a felelősségek és küldetések azok a kötelességek, amelyeket Isten az emberiségre ruház. Isten házában az emberek közreműködését igénylő különféle feladatok azok a kötelességek, amelyeket végezniük kell. Van-e vajon különbség a kötelességek között olyan értelemben, hogy az egyik jobb vagy rosszabb, magasztosabb vagy alantasabb, illetve nagyobb vagy kisebb a másiknál? Nem léteznek ilyen különbségek; ha valaminek köze van Isten irányítási munkájához, ha szükséges Isten házának munkájához és ha szükség van rá Isten evangéliumának terjesztéséhez, akkor az valakinek a kötelessége. Ez a kötelesség eredete és definíciója. Isten irányítási munkája nélkül lenne-e kötelességük az embereknek a földön – függetlenül attól, hogy hogyan élnek? Nem. Most már tisztán láttok. Mivel kapcsolatos az ember kötelessége? (Istennek az emberiség üdvözítéséért végzett irányítási munkájával kapcsolatos.) Így van. Közvetlen kapcsolat van az emberiség kötelességei, a teremtmények kötelességei, valamint Istennek az emberiség üdvözítéséért végzett irányítási munkája között. Elmondható, hogy az emberiség Isten általi üdvözítése nélkül, valamint a nélkül az irányítási munka nélkül, amelyet a megtestesült Isten indított el az emberek között, nem lehetne kötelességekről beszélni az emberek esetében. A kötelességek Isten munkájából adódnak; kötelesség az, amit Isten megkövetel az emberektől. Ha ebből a szemszögből nézzük, mindenki számára fontos a kötelesség, aki Istent követi, nem igaz? Nagyon fontos. Tág értelemben véve Isten irányítási tervének munkájában veszel részt; konkrétabban Istennek azokban a különböző munkáiban működsz közre, amelyekre különböző időkben és különböző embercsoportok között szükség van. Bármi legyen is a kötelességed, az egy küldetés, amelyet Isten adott neked. Olykor talán egy fontos tárgyra kell vigyáznod vagy felügyelned. Ez viszonylag triviális dolog lehet, amit csak a felelősségednek lehet nevezni, de olyan feladat, amelyet Isten adott neked, te pedig Tőle fogadtad el. Isten kezéből fogadtad, és ez a felelősséged. A dolog lényege ez: a kötelességedet Isten bízta rád. Főként az evangélium terjesztése, a bizonyságtétel, videók készítése, a gyülekezeten belüli vezető vagy dolgozó feladata tartozik ide, de még ennél veszélyesebb és fontosabb munka is lehet. Bármi legyen is, ha Isten munkájához és az evangéliumterjesztés munkájának szükségességéhez van köze, Istentől kapott kötelességként kell elfogadniuk az embereknek. A kötelesség – még tágabban fogalmazva – az ember küldetése, Istentől kapott megbízatása; konkrétabban: a felelősséged, a kötelezettséged. Tekintve, hogy ez a küldetésed, az Istentől kapott megbízatásod, valamint a felelősséged és a kötelezettséged, a kötelességed teljesítésének semmi köze a személyes ügyeidhez” (Az Ige, III. kötet – Az utolsó napok Krisztusának beszédei. Mi a kötelesség megfelelő végzése?). Miután elolvastam Isten szavait, megértettem, hogy az embereknek csak Isten emberiséget megmentő irányítási terve miatt van lehetőségük kötelességeket végezni és üdvözülni, és hogy Isten házában sok kötelességet kell elvégezni. Vannak, akik a gyülekezetet vezetik, vannak, akik az evangéliumot hirdetik, és vannak, akik általános ügyeket intéznek, és így tovább. Isten szemében nincs különbség jobb és rosszabb, vagy magasztos és alacsonyrendű kötelességek között. Teremtett lényekként alá kell vetnünk magunkat Istennek, nem számít, milyen kötelességet végzünk, vagy hogy reflektorfénybe kerülünk-e vagy sem, és nem szabad a saját preferenciáink alapján választanunk. Ehelyett én különböző kategóriákba soroltam az Istentől származó kötelességeket, és azt hittem, hogy vezetőnek lenni nagyon tekintélyes dolog, mert bárhová is mennek, felnéznek rájuk és irigylik őket. Olyanok, mint egy vállalat felső vezetése, akiket csodáló emberek vesznek körül. Azonban, amikor vendéglátói kötelességet végzel, fárasztó és piszkos apró feladatokon fáradozol; éppúgy, mint amikor cseléd vagy a világban, szolga vagy, akit lenéznek. Ezért, amikor a vezető a vendéglátói kötelességet jelölte ki számomra, azt gondoltam, hogy ez kínos és rangon aluli, és panaszkodtam, miközben a kötelességemet végeztem. Végül az állapotom egyre rosszabb lett, már az áhítatot sem végeztem rendszeresen, és cikkeket írni sem volt kedvem. Mindezt a kötelességemről alkotott téves nézetem okozta. A dolgokat egy nem hívő szemszögéből néztem, és a kötelességemet nem tekintettem a felelősségemnek és kötelezettségemnek. Teremtett lényként az, hogy valaki végezheti a kötelességét Isten emberiséget megmentő irányítási tervében, a legértelmesebb dolog. Ez a legnagyobb megtiszteltetés, és hálát kellene adnom Istennek, hogy megadta nekem ezt a lehetőséget. A KKP eszeveszetten ellenáll Istennek, és nem válogat a módszerekben a keresztények üldözésére és letartóztatására, hogy megzavarja és lerombolja Isten munkáját. Ebben a kedvezőtlen környezetben az én felelősségem és kötelezettségem, hogy jól lássam vendégül a testvéreimet, segítve őket, hogy biztonságos környezetben végezzék a kötelességüket. Azonban engem túlságosan gúzsba kötött a büszkeség és a státusz, és tévesen azt hittem, hogy azok, akik vendéglátói kötelességet végeznek, nem az igazságra törekvő emberek, és hogy ezt a kötelességet csak idősebb emberek végzik. Mindez az én elképzelésem és képzelgésem volt.

Később Isten szavainak egy másik részletét olvastam: „Az embert, aki ilyen mocskos földre született, jelentős mértékben megfertőzte a társadalom, a feudális etika kondicionálta, és »felsőoktatási intézményekben« részesült oktatásban. Az elmaradott gondolkodás, a romlott erkölcs, a lealjasult életszemlélet, a világi ügyekre vonatkozó megvetendő filozófia, a teljesen értéktelen lét, az alantas szokások és hétköznapi élet – mindezek súlyosan betolakodnak az ember szívébe, és súlyosan károsítják és támadják a lelkiismeretét. Ennek eredményeképpen az ember egyre távolabb kerül Istentől, és egyre inkább Ellene szegül. Az ember beállítottsága napról napra könyörtelenebbé válik, és nincs egyetlen ember sem, aki készségesen feladna bármit is Istenért, nincs egyetlen ember sem, aki készségesen alávetné magát Istennek, sőt, még kevésbé akad akár egyetlen ember is, aki készségesen keresné Isten megjelenését. Ehelyett a Sátán hatalma alatt az ember kedvére törekszik az élvezetekre, és szenvedélyesen rontja meg hús-vér testét a mocsárban. Még amikor hallják az igazságot, a sötétségben élőknek akkor sincs semmi kedvük gyakorolni azt, és nem hajlanak arra, hogy keressék Istent, még akkor sem, amikor látják, hogy Isten már megjelent. Hogy lehet egy ilyen züllött emberiségnek mozgástere az üdvösségre? Hogy élhetne egy ilyen dekadens emberiség a fényben?” (Az Ige, I. kötet – Isten megjelenése és munkája. Változatlan beállítottsággal rendelkezni annyi, mint ellenségeskedni Istennel). Miután elolvastam Isten szavait, megértettem, hogy azért nem tudtam alávetni magam Istennek, mert sátáni gondolatok és nézőpontok befolyásoltak, mint például: „ahogy a vadlúd gágog, amerre csak repül, úgy az ember is mindenütt hátrahagyja nevét”, „az embernek úgy kell a büszkesége, mint fának a kéreg”, és „az ember felfelé törekszik, a víz lefelé folyik”. Túl nagy jelentőséget tulajdonítottam a büszkeségemnek és a státuszomnak. Visszagondoltam arra, amikor egy állami vállalatnál dolgoztam, és állandóan úgy éreztem, hogy felsőbbrendű vagyok másoknál. Lenéztem azokat az embereket, akik téglagyárakban, építkezéseken vagy kis gyárakban dolgoztak. Miután elkezdtem hinni Istenben, pontosan ugyanolyan maradtam, és azt gondoltam, hogy tekintélyes dolog vezetőnek lenni, miközben lenéztem azokat, akik vendéglátói vagy általános ügyintézői kötelességet végeztek. Úgy éreztem, hogy ezek a kötelességek csak futkosásból és fizikai munkából állnak, hogy alacsonyabb rendűek. Ezért, amikor Liu Hsziao a vendéglátói kötelességet jelölte ki számomra, alacsonyabb rendűnek éreztem magam másoknál, és el akartam bújni, amikor megláttam őt. Túl kínosnak éreztem azt is, hogy Vang Tan elé álljak, amikor valamiért eljött hozzám, és irigyeltem őket, amiért vezetők, akik mindenhol tekintélyt élveznek, és elnyerik a testvéreik elismerését. Azt gondoltam, hogy vendéglátói kötelességet végezve nem vagyok velük egy szinten, és nagyon szégyelltem magam. Boldog lettem, amint meghallottam Vang Tantól, hogy elviszi a testvéreket, és reméltem, hogy egy nap majd összejöveteli csoportokat felügyelhetek a gyülekezetben, és lehetőségem lesz a jövőben előléptetésre. De amint meghallottam, hogy továbbra is vendéglátói kötelességet kell végeznem, az állapotom leromlott, negatívvá váltam, és hanyagul végeztem a kötelességemet. Visszagondoltam arra az időre, amikor vezető voltam, és azért bocsátottak el, mert a hírnévre és a státuszra törekedtem, és ennek eredményeként rossz útra tértem; most vendéglátói kötelességet végeztem, de a régi természetem nem változott. Még mindig a büszkeséget és a státuszt vettem figyelembe, és nem tudtam jól végezni a kötelességemet. Rájöttem, hogy a Sátán téves gondolatai és nézőpontjai kötöttek gúzsba és irányítottak, és a kötelességem végzése során minden lépésnél a saját büszkeségemet és státuszomat vettem figyelembe. Sem alávetettséget, sem pedig hűséget nem mutattam, és az emberekről és dolgokról alkotott nézőpontom olyan volt, mint egy nem hívőé. Nem Isten szavaira alapoztam a dolgokat. Minden, amit tettem, ellenséges volt az igazsággal, és ellenállt Istennek. Amikor ezt megértettem, imádkoztam Istenhez: „Drága Istenem, nem tudom alávetni magam a Te elrendezéseidnek, mert meg akarom védeni a saját büszkeségemet és státuszomat. Nem kívánok többé sátáni gondolatok és nézőpontok szerint élni. Kérlek, vezess engem, hogy a Te szavaid szerint tekintsek az emberekre és a dolgokra, és alávessem magam a Te elrendezéseidnek!”

Később Isten további szavait olvastam: „Mert mindazok számára, akik kötelességet végeznek, függetlenül attól, hogy mennyire mélyrehatóan vagy felületesen értik az igazságot, az igazságvalóságba való belépés gyakorlásának legegyszerűbb módja az, ha mindenben Isten házának az érdekeire gondolnak, és elengedik önző vágyaikat, személyes érdekeiket, indítékaikat, kevélységüket és rangjukat. Isten házának az érdekei kerüljenek az első helyre – ez a legkevesebb, amit megtehet az ember. Ha még ennyit sem tud megtenni az, aki kötelességet végez, akkor hogyan mondhatnánk, hogy elvégzi a kötelességét? Ez nem a kötelességének az elvégzése. Először Isten házának az érdekeire gondolj, legyél tekintettel Isten szándékaira, és vedd figyelembe az egyház munkáját. Tedd ezeket a dolgokat az első és legfőbb helyre; csak ezután gondolhatsz a rangod stabilitására, illetve arra, hogy miként tekintenek rád mások. Nem érzitek, hogy ez egy kicsit könnyebbé válik, amikor két lépésre bontjátok és köttök némi kompromisszumot? Ha egy ideig gyakorlod ezt, akkor érezni fogod, hogy nem is olyan nehéz eleget tenni Istennek. Emellett arra is képesnek kell lenned, hogy eleget tegyél a felelősségeidnek, elvégezd a kötelezettségeidet és a kötelességed, és félretedd önző vágyaidat, szándékaidat és indítékaidat. Vedd figyelembe Isten szándékait, és tedd első helyre Isten házának az érdekeit, az egyház munkáját, valamint az általad elvégzendő kötelességet. Miután ezt egy ideig megtapasztaltad, érezni fogod, hogy ez jó módja annak, ahogyan viselkedj. Nyíltan és becsületesen élsz, nem vagy alantas, hitvány ember. Igazságosan és tisztességesen élsz ahelyett, hogy alávaló, alantas és semmirekellő lennél. Érezni fogod, hogy ez az, ahogy az embernek cselekednie kell, és ezt a képet kell megélnie. Fokozatosan egyre inkább alábbhagy az arra irányuló vágyad, hogy saját érdekeidnek tegyél eleget” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságának levetésével nyerheti el az ember). Isten szavainak olvasása megvilágosította a szívemet. Kötelességeink végzése során először is el kell engednünk személyes érdekeinket, büszkeségünket és státuszunkat. Nem számít, mit gondolnak rólunk mások, a kötelességünket kell előtérbe helyeznünk, és Isten házának érdekeit kell prioritásnak tekintenünk. Ily módon Isten előtt cselekszünk, és a saját kötelességünket végezzük. Manapság a KKP minden lehetséges eszközzel megpróbálja őrülten letartóztatni az Istenben hívőket. Különféle csúcstechnológiás megfigyelő berendezéseket vezettek be, és nagy felbontású kamerákat telepítettek az utcákon és sikátorokban, valamint besúgókat neveltek ki a lakóközösségi bizottságokban és a létminimumból élők körében, hogy megfigyeljék és kövessék az Istenben hívőket. Sok vendéglátó család biztonsági kockázatokkal néz szembe, és nem könnyű biztonságos vendéglátó családot találni. Én nem vagyok ismert hívő, és nem nézek szembe semmilyen biztonsági kockázattal, így helyénvaló, hogy vendéglátói kötelességet végezzek. Alá kell vetnem magam a gyülekezet elrendezéseinek, és jól kell végeznem a vendéglátói kötelességemet. Ez egyben a gyülekezet érdekeinek védelmét is jelenti. Miután megértettem Isten szándékát, hajlandó voltam elengedni a büszkeségemet és a státuszomat, és jól végezni a vendéglátói kötelességemet, hogy megóvjam a testvéreimet, és biztonságos környezetet biztosítsak nekik a kötelességeik végzéséhez. Később, amikor időm engedte, többet olvastam Isten szavaiból, időt szántam az áhítatra, és gyakoroltam a cikkírást. Mikor így gyakoroltam, a szívem sokkal nyugodtabb lett. Az, hogy ilyen nyereségekhez jutottam, annak volt köszönhető, hogy Isten vezetett. Hála Istennek!


61. Már nem korlátoz többé a gyenge képességem

Egy nap 2022 augusztusában véletlenül megtudtam, hogy korábban a gyenge képességem miatt helyeztek át a szövegalapú munkából, és hogy csak a szövegalapú munka megnövekedett mennyisége és a szövegekkel dolgozók hiánya miatt rendelte el a gyülekezet, hogy visszatérjek. Ezt hallva nagy gyötrelmet éreztem, és azt gondoltam: „Szóval így értékeltek engem a testvérek. Úgy tűnik, hogy bármennyire is igyekszem, minden hiábavaló lesz. A csapat tele van újonnan érkezőkkel, akiknek jó a képességük, és némi művelés után felül fognak múlni engem. Én csak átmenetileg végzem ezt a kötelességet. A jó képességű testvérek fontos szerepet játszhatnak a munkájukban, és több reményük van arra, hogy megmenekülnek. De az én gyenge képességem azt jelenti, hogy nem tudok fontos munkát végezni, és hogy bármikor áthelyezhetnek, így pedig hogyan is lehetne bármi reményem az üdvösségre? Ehelyett jobban tenném, ha az evangéliumot hirdetném, és az újonnan érkezőket öntözném. Az evangelizációs munkában legalább tehetek néhány jó cselekedetet, és lehet némi reményem a túlélésre.” Ezekre a dolgokra gondolva nagyon elcsüggedtem, és még azt is megbántam, hogy eljöttem szövegalapú munkát végezni.

Később rájöttem, hogy az állapotom rossz, ezért Isten elé járultam imádkozni, „Istenem, a testvérek azt mondják, hogy a gyenge képességem miatt helyeztek át a kötelességemben. Nagyon szomorú vagyok, de tudom, hogy nem szabadna negatívnak lennem, sem félreértenem a helyzetet. Kérlek, világosíts meg, hogy megértsem a szándékodat, hogy legyen hitem felfelé törekedni!” Abban a pillanatban eszembe jutott Isten szavainak egy passzusa: „Isten kívánsága az, hogy minden ember tökéletessé váljon, hogy végül megnyerje őket, hogy teljesen megtisztuljanak általa, és olyan emberré váljanak, akiket Ő szeret. Mindegy, hogy azt mondom-e nektek, hogy elmaradottak vagy gyenge képességűek vagytok, ez mind tény. Az, hogy ezt mondom, nem bizonyítja, hogy szándékomban áll elhagyni titeket, hogy elvesztettem a belétek vetett reményt, még kevésbé azt, hogy nem vagyok hajlandó megmenteni titeket. Ma azért jöttem, hogy elvégezzem az üdvösségetek munkáját, ami azt jelenti, hogy az általam végzett munka az üdvösség munkájának folytatása. Minden embernek megvan az esélye arra, hogy tökéletessé legyen téve: ha hajlandó vagy rá, ha törekszel rá, akkor végül képes leszel elérni ezt az eredményt, és egyikőtök sem lesz elhagyatva. Ha gyenge képességű vagy, a veled szemben támasztott követelményeim a gyenge képességeddel lesznek összhangban; ha jó képességű vagy, a veled szemben támasztott követelményeim a jó képességeddel lesznek összhangban; ha balga és írástudatlan vagy, a veled szemben támasztott követelményeim az írástudatlanságoddal lesznek összhangban; ha írástudó vagy, a veled szemben támasztott követelményeim az írástudásoddal lesznek összhangban; ha idős vagy, a veled szemben támasztott követelményeim a koroddal lesznek összhangban; ha képes vagy vendégszeretetre, a veled szemben támasztott követelményeim ezzel a képességeddel lesznek összhangban; ha azt mondod, hogy nem tudsz vendégszerető lenni, és csak egy bizonyos feladatot tudsz ellátni, legyen az az evangélium terjesztése, vagy a gyülekezet gondozása, vagy más általános ügyek intézése, az Általam rajtad végzett tökéletesítés azzal a funkcióval lesz összhangban, amit végzel. Hűségesnek lenni, a végsőkig alávetni magad, és az Isten iránti legfőbb szeretetre törekedni – ezt kell megvalósítanod, és nincs jobb gyakorlat, mint ez a három dolog” (Az Ige, I. kötet – Isten megjelenése és munkája. Az ember normális életének helyreállítása és eljuttatása csodálatos rendeltetési helyére). Isten szavai nagyon meghatottak. Isten mindenkinek előkészítette az üdvösség lehetőségét, és függetlenül attól, hogy valaki képessége gyenge vagy jó, hogy öreg vagy fiatal, Isten minden emberrel szemben a tényleges érettségének és képességének megfelelően támaszt követelményeket, és minden ember számára megfelelő kötelességeket rendel el. Nem számít, hogy milyen kötelességet végez egy személy, mindaddig, amíg az igazságra törekszik és hűséges Istenhez, Isten egyformán, kivételezés nélkül adja meg az üdvösségét. Az a testvér jutott eszembe, aki „Az idősek is tehetnek tanúságot Isten mellett” című tapasztalati tanúságtételt bemutató videóban szerepel. Bár ő nagyon öreg volt, és betegeskedett, minden tőle telhetőt megtett a kötelességében, vendéglátói kötelességeket látott el, és gyakorolta a tapasztalati cikkek írását, hogy tanúságot tegyen Istenről. Képes volt megérteni néhány igazságot, és az élete fejlődést mutatott. Ez Isten méltányosságát és igazságosságát mutatja. Isten minden emberrel szemben a hátterének, az érettségének és a képességének megfelelően támaszt követelményeket, és senkinek sem próbálja megnehezíteni a dolgát. De én nem értettem Isten szándékát, és tévesen azt gondoltam, hogy csak a jó képességűek menekülhetnek meg, és hogy a gyenge képességűek nem méltók a művelésre, és ezért nem menekülhetnek meg. Így amikor megtudtam, hogy a testvérek úgy értékeltek engem, hogy gyenge képességű vagyok, és hogy alkalmatlan vagyok arra, hogy szövegalapú munkára műveljenek, úgy éreztem, hogy nem játszhatok nagy szerepet a gyülekezetben, hogy Isten nem kedvel engem, és hogy nincs reményem az üdvösségre. Még azt is megbántam, hogy visszatértem a szövegalapú munkához. A saját elképzeléseimben és képzelődéseimben éltem, félreértettem Istent, és valóban bolond és észszerűtlen voltam. Az igazság az, hogy Isten tudja, hogy milyen képességű vagyok, és a testvérek is tudták. Mivel a gyülekezet a szövegalapú munka végzését rendelte el számomra, alá kellett volna vetnem magam, és a legjobb tudásom szerint kellett volna dolgoznom, azt használva, amit értek, és amit meg tudok csinálni, és tiszta lelkiismerettel kellett volna cselekednem. Ezt kellett volna tennem. Nem csüggedhettem tovább a gyenge képességem miatt.

Később elkezdtem keresni, és ezt kérdeztem magamtól: „Miért lettem olyan csüggedt és feldúlt, amikor megtudtam, hogy milyen gyenge a képességem?” Ekkor olvastam, hogy Isten szavai azt mondják: „Vannak némelyek, akik, amikor egy felsőbb szintű vezető azt mondja róluk, hogy nincs lelki megértésük, úgy érzik ennek hallatán, hogy képtelenek megérteni az igazságot, hogy Isten biztosan nem akarja őket, hogy nincs reményük az áldásokra; ám annak ellenére, hogy szomorúságot éreznek, mégis képesek normálisan végezni a kötelességüket – az ilyen embereknek van egy kevés józan eszük. Egyesek negatívvá válnak és nem kívánják többé a kötelességüket végezni, amikor azt hallják, hogy valaki azt mondja róluk, hogy nincs lelki megértésük. Ezt gondolják: »Azt mondod, hogy nincs lelki megértésem – nem azt jelenti ez, hogy nincs reményem arra, hogy áldott legyek? Ha egyszer nem fogok áldásokat nyerni a jövőben, minek higgyek még mindig? Nem fogom elfogadni azt, hogy szolgálatot kelljen végeznem. Ki gürcölne érted, ha semmit nem kap cserébe? Nem vagyok ilyen ostoba!« Van az ilyen embereknek lelkiismeretük és józan eszük? Olyan sok kegyelmet élveznek Isten részéről, és mégsem tudják viszonozni, sőt még szolgálatot sem akarnak végezni. Az ilyen embereknek végük van. Még csak arra sem képesek, hogy mindvégig szolgálatot végezzenek, és nincs igaz hitük Istenben; ők álhívők. Ha őszinte a szívük Isten felé, és ha van igaz hitük Istenben, akkor nem számít, miként értékelik őket; ez csupán képessé teszi őket arra, hogy még inkább igazán és pontosan megismerjék magukat – helyesen kell megközelíteniük ezt a dolgot, és nem hagyhatják, hogy hatással legyen arra, ahogyan Istent követik és a kötelességüket végzik. Még ha nem is képesek áldásokat nyerni, akkor is hajlandóknak kell lenniük arra, hogy mindvégig panasz nélkül szolgálatot végezzenek Istenért, és lehetővé kell tenniük, hogy Isten vezényelje őket minden dologban – csakis ekkor lesznek lelkiismerettel és józan ésszel bíró emberek. Isten kezében van az, hogy valaki áldásokat nyer vagy katasztrófát szenved el, Isten szuverén efölött és Ő rendezi ezt, és az nem olyasvalami, amit az emberek kérhetnek vagy amiért megdolgozhatnak. Ez inkább attól függ, hogy képes-e az illető engedelmeskedni Isten szavainak, elfogadni az igazságot és Isten követelményeinek megfelelően, jól végezni a kötelességét – Isten minden embernek megfizet a cselekedetei szerint. Ha valakiben van ennyi komolyság, és minden erejét beleadja az általa elvégzendő kötelezettség megvalósításába, akkor az elég, és el fogja nyerni Isten jóváhagyását és áldását” (Az Ige, IV. kötet – Az antikrisztusok leleplezése. Tizenkettedik tétel: Vissza akarnak vonulni, amikor nincs státuszuk, vagy amikor nincs reményük az áldások elnyerésére). „Az antikrisztusok egyedül azért hisznek Istenben, hogy nyereségben és áldásokban részesüljenek. Még ha ki is állnak némi szenvedést és fizetnek is némi árat, azt mind azért teszik, hogy üzletet kössenek Istennel. Óriási bennük a vágy és a szándék, hogy áldásokat és jutalmakat kapjanak, és szorosan ragaszkodnak hozzá. Egyet sem fogadnak el abból a sok igazságból, amelyet Isten kimondott, a szívükben mindig azt gondolják, hogy Istenben hinni csak az áldások elnyeréséről és egy jó rendeltetési hely bebiztosításáról szól, hogy ez a legmagasabb rendű alapelv, és hogy semmi sem múlhatja azt felül. Azt gondolják, hogy nem kellene Istenben hinniük az embereknek, hacsak nem azért teszik, hogy áldásokban részesüljenek, és hogy az áldások nélkül értelmetlen és értéktelen lenne, vagyis elveszítené az értelmét és az értékét az Istenben való hit. Valaki más ültette el vajon az antikrisztusokban ezeket a gondolatokat? Valaki más tanításából vagy befolyásából merítenek vajon? Nem, a velük született antikrisztusi természetlényeg határozza meg őket, amely olyasvalami, amin senki sem változtathat. Annak ellenére, hogy a megtestesült Isten ma olyan sok szót szól, az antikrisztusok egyet sem fogadnak el közülük, hanem helyette ellenállnak nekik és elítélik azokat. A lényük igazságtól idegenkedő és az igazságot gyűlölő természete soha nem képes megváltozni. Ha nem tudnak megváltozni, az mit mutat? Azt mutatja, hogy elvetemült a természetük. Itt nem az a kérdés, hogy törekednek-e az igazságra vagy sem; ez egy elvetemült beállítottság, ez pimasz ágálás Isten ellen és szembeszegülés Istennel. Ez az antikrisztusok természetlényege; ez az igazi arcuk” (Az Ige, IV. kötet – Az antikrisztusok leleplezése. Hetedik tétel: Elvetemültek, alattomosak és csalárdak (Második rész)). Isten leleplező szavainak köszönhetően megtaláltam a probléma gyökerét. Kiderült, hogy a negativitásom és a félreértéseim mögött téves nézetek húzódtak meg arról, hogy mire kell törekedni. A törekvésem legitim céljának az áldások keresését tekintettem az Istenben való hit által, és amikor az áldások utáni vágyam nem teljesült, elkedvetlenedtem, csalódottá, negatívvá és fájdalommal telivé váltam. Amikor úgy értékeltek, hogy gyenge képességű vagyok, és nem vagyok alkalmas a szövegalapú munkára, azt gondoltam, hogy végem van, és bármennyire is törekszem, az haszontalan lesz, és előbb-utóbb ki leszek iktatva. Ennek következtében negatív állapotban éltem, és már nem volt motivációm a kötelességeim végzésére. Láttam, hogy csak azért végzem a kötelességeimet, hogy áldást nyerjek, és hogy azon sátáni filozófia szerint élek, hogy „mindenki gondoskodjék magáról, az utolsót pedig vigye el az ördög” és hogy „jutalom nélkül soha ne mozdítsd az ujjad sem”. Minden cselekedetemet, a „haszon” szó vezérelte. Ha valami hasznos volt a jövőm szempontjából, vagy áldásokat hozhatott, azt hajlandó voltam megtenni, és képesnek találtam magamat arra, hogy szenvedjek és megfizessem az árat. Ha azonban valami nem volt hasznos számomra, nem voltam hajlandó megtenni, sőt még el is akartam kerülni vagy vissza akartam utasítani. Láttam, hogy valóban önző és haszonvezérelt vagyok. Visszatekintve arra az időre, amikor hinni kezdtem Istenben, láttam, hogy mindent elhagytam azért, hogy Istent kövessem, hogy jó sorsot és rendeltetési helyet nyerjek el, és bármilyen kötelességeket is osztott ki nekem a gyülekezet, képes voltam elfogadni és alávetni magam nekik, és képes voltam szenvedni és megfizetni az árát. Azt hittem, hogy meg leszek mentve és túl fogok élni, és ezért végtelen energiám volt. Amikor azonban a testvérek úgy értékeltek, hogy gyenge képességű vagyok, úgy éreztem, hogy nem vagyok érdemes a művelésre, képtelen vagyok fontos munkát végezni, és hogy végül ki fognak iktatni. Így negatívvá váltam, félreértéseket tápláltam, és nem voltam hajlandó folytatni a szövegalapú munka végzését. Bár úgy tűnt, hogy hiszek Istenben és követem Öt, a fókuszom még mindig a jövőmre és a sorsomra irányult. A kötelességeim végrehajtását jó sorsra és rendeltetési helyre akartam cserélni, és megpróbáltam alkudozni ebben Istennel és becsapni Őt. Az antikrisztus útját jártam! Ezeket a dolgokat felismerve nagy bűntudatom támadt. Arra gondoltam, hogy a gyülekezet azt rendelte el, hogy szövegalapú munkát végezzek, és lehetőséget adott arra, hogy kiképezzenek a kötelességeimben, és láttam, hogy ez Isten kegyelme volt! De eszembe sem jutott, hogy hálás legyek, sem hogy viszonozzam Isten szeretetét. Ehelyett mindig csak alkudozni akartam Istennel. Még csak nem is rendelkeztem azzal a lelkiismerettel és észszerűséggel, amivel egy embernek rendelkeznie kellene. Valóban hiányzott belőlem az emberi mivolt. Igazán lekötelezettnek éreztem magam Istennel szemben, gyűlöltem magam, amiért ilyen mélyen romlott vagyok, és nem akartam tovább ebben a negativitásban maradni.

Később tovább gondolkodtam: „Amikor a testvérek azt mondták, hogy gyenge képességű vagyok, csüggedtté és szomorúvá váltam. Volt ennek egy másik oka is, nevezetesen az, hogy nem tudtam felmérni, mi a jó és mi a rossz képesség, és nem tudtam helyesen szemlélni magamat.” Isten szavait olvastam. „Hogyan kellene mérni az emberek képességét? Annak alapján kellene mérni, hogy milyen mértékben fogják fel Isten szavait és az igazságot. Ez a legpontosabb mód ennek elvégzésére. Egyesek aranyszájúak, fürge észjárásúak, és különösen ügyesen bánnak más emberekkel – ám amikor prédikációkat hallgatnak, soha nem képesek megérteni semmit, és amikor Isten szavait olvassák, nem fogják fel azokat. Amikor a tapasztalati tanúságtételükről beszélnek, mindig szavakat és doktrínákat mondanak, felfedve, hogy egyszerű laikusok, és másokban azt az érzést keltik, hogy nincs lelki megértésük. Ezek a gyenge képességű emberek” (Az Ige, III. kötet – Az utolsó napok Krisztusának beszédei. Ahhoz, hogy jól teljesítsük kötelességünket, az igazság megértése a legfontosabb). „Legyen szó akár az igazság felfogásáról, akár egy szakma vagy egy speciális készség elsajátításáról, a jó képességű emberek képesek felfogni a bennük foglalt alapelveket, eljutni a dolgok gyökeréig és beazonosítani azok valóságát és esszenciáját. Így mindenben, amit tesznek, minden munkában, amibe belefognak, a helyes ítéleteket hozzák meg és a helyes normákat és alapelveket határozzák meg. Ez a jó képesség. A jó képességű emberek képesek Isten háza különféle munkáinak felügyeletét ellátni. Az átlagos vagy gyenge képességűek képtelenek az ilyen munkára. Semmiképp nem arról van szó, hogy Isten háza kedvez bizonyos embereknek vagy lenéz egyeseket, vagy különböző módon kezel embereket – csupán arról van szó, hogy sokan a képességük miatt képtelenek felügyeletet ellátni. Miért nem tudnak felügyeletet ellátni? Mi az eredendő ok? Az, hogy nem értik az igazságot. És miért nem értik az igazságot? Azért, mert a képességük átlagos, vagy akár nagyon gyenge. Ezért van az, hogy az igazság túlmutat rajtuk és képtelenek megérteni az igazságot, amikor hallják. Egyesek talán azért nem értik az igazságot, mert nem figyelmesen hallgatják, vagy az is lehet, hogy fiatalok és még nincs fogalmuk az Istenbe vetett hitről, és nem nagyon érdekli őket. Azonban nem ezek a fő okok. A fő ok az, hogy a képességük elégtelen. Az alacsonyabb képességű embereknek nem számít, hogy mi a kötelességük, illetve hogy mióta végzik a munkát, nem számít, mennyi prédikációt hallanak, vagy hogyan beszélgetsz velük az igazságról, még mindig nem tudják megérteni azt. Elhúzzák a kötelességük végrehajtását, teljesen összekuszálnak dolgokat, és semmit sem érnek el. Egyes emberek, akik csoportvezetőként szolgálnak és ellátják a munka egy részének felügyeletét, nem fogják fel az alapelveket, amikor először vállalnak felelősséget a munkáért. Számos kudarc után, keresés és kérdések feltevése által megértik az igazságot és felfogják az alapelveket. Majd ezen alapelvekre alapozva képesek felügyeletet ellátni és önállóan felvállalni a munkát. Ezt jelenti, ha valakinek van képessége. Másoknak elmondhatod az összes alapelvet, sőt részletesen ismertetheted velük, hogyan hajtsák végre azokat, és úgy tűnik majd, hogy megértik, amit mondasz, ám még mindig nem tudják felfogni az alapelveket, amikor megtesznek dolgokat. Ehelyett saját elképzeléseikre és képzelődéseikre támaszkodnak, sőt még helyesnek is hiszik ezt. Azonban nem tudják világosan megmondani és valójában nem is tudják, hogy az alapelvek szerint cselekszenek-e. Ha a Fennvaló kérdéseket tesz fel nekik, idegesek lesznek, és nem tudják, mit mondjanak. Csak akkor érzik biztosnak magukat, amikor a Fennvaló látja el a felügyeletet és ad útmutatást. Ez azt jelzi, hogy képességük nagyon gyenge. Ilyen gyenge képességgel nem képesek eleget tenni Isten követelményeinek vagy megfelelni az igazságalapelveknek, nemhogy megfelelő színvonalon végezni a kötelességeiket” (Az Ige, III. kötet – Az utolsó napok Krisztusának beszédei. Ahhoz, hogy jól teljesítsük kötelességünket, az igazság megértése a legfontosabb). A jó képességű emberek Isten szavainak meghallgatása után képesek felfogni a legfontosabb pontokat, és ezekből a szavakból képesek megérteni az igazságot, elgondolkodni önmagukon és megismerni önmagukat, és elnyerni a gyakorlás és a belépés útját. A jó képességű embereknek van lelki megértésük és jó az ítélőképességük. Amikor helyzetekkel találkoznak, képesek következtetéseket levonni, és helyesen gyakorolni az Isten által megkövetelt alapelvek szerint. Ezzel szemben a gyenge képességű emberek gyengébbek az igazság felfogása tekintetében és kevésbé jó az ítélőképességük, és bármennyi prédikációt is hallgatnak, az életük fejlődése lassú. Nehezen tudják felfogni az alapelveket a kötelességeikben, gyakran csak az előírásokhoz ragaszkodnak, és a kötelességvégzésük kevésbé hatékony. Isten szavain elmélkedve elgondolkodtam magamon: „Több éve végzek szövegalapú munkát, és sok alapelvet hallottam már, de a szakmai képességeim nem sokat fejlődtek. Különösen akkor, amikor némileg összetett problémákkal szembesülök, összezavarodom, és hajlamos vagyok csak az előírásokhoz ragaszkodni. Valahányszor befejezek egy feladatot, az még mindig ellenőrzésre és vezetői útmutatására szorul, és a munkám hatékonysága elég alacsony.” Csak ekkor jöttem rá, hogy a képességem valóban gyenge, és hogy nem vagyok érdemes arra, hogy a szövegalapú munkára műveljenek. Korábban azt hittem, hogy jó képességű vagyok, de ezt nem az igazság alapelvei szerint mértem, csak a saját elképzeléseim és képzelődéseim alapján. Bár képes voltam némi munkavégzésre, ez nem jelentette azt, hogy jó képességem volt, csak azt, hogy miután hosszú ideig végeztem ezt a munkát, szereztem némi tapasztalatot benne. De a valóban jó képességű testvérekhez képest még mindig nagyon lemaradtam. Ezen a ponton helytálló értékelést kaptam a tényleges képességemről, és a szívemben képessé váltam annak elfogadására és tudomásul vételére, hogy a testvérek gyenge képességűnek értékeltek engem. Bár a képességem nem volt túl jó, a gyülekezet mégis lehetőséget adott nekem arra, hogy szövegalapú munkát végezzek. Ez Isten kegyelme volt. Nem tehettem meg, hogy ne legyen lelkiismeretem, és proaktívan kellett dolgoznom és végeznem a kötelességemet, hogy viszonozzam Isten szeretetét.

Később elolvastam Isten szavainak egy passzusát, ami segített megváltoztatni a rossz nézetemet az áldásokra való törekvésemet illetően. Isten azt mondja: „Milyen szempontból helytelen az áldásokra törekvést célul kitűzni? Abból, hogy teljesen ellentétes az igazsággal, és nincs összhangban Istennek az emberek megmentésére irányuló szándékával. Mivel az áldás elnyerése nem megfelelő cél az emberek számára, akkor milyen célra helyes törekedniük? Az igazságra törekvés, a beállítottság megváltozására való törekvés és az Isten vezényléseinek és rendeléseinek való maradéktalan alávetettség képessége: ezekre a célokra kell törekedniük az embereknek. Mondjuk például, hogy elképzeléseid és félreértéseid támadnak amiatt, hogy megmetszenek, és képtelenné válsz az alávetettségre. Miért nem tudod alávetni magad? Azért, mert úgy érzed, bizonytalanná vált a rendeltetési helyed vagy az az álmod, hogy áldást nyersz. Negatív és zaklatott leszel, és fel akarod adni a kötelességed. Mi az oka ennek? Probléma van a törekvéseddel. Hogyan kellene vajon megoldani? Feltétlenül szükséges, hogy azonnal felhagyj ezekkel a téves elképzelésekkel, és hogy azonnal keresd az igazságot romlott beállítottságod problémájának megoldása érdekében. Ezt kell mondanod magadnak: »Nem léphetek ki, továbbra is jól végeznem kell teremtett lényi kötelességemet, és félre kell tennem azt a vágyamat, hogy áldott legyek.« Ha lemondasz az áldás utáni vágyról és az igazságra törekvés útján jársz, lekerül egy teher a válladról. Vajon ekkor is képes leszel még a negativitásra? Noha időnként még mindig negatív vagy, nem engeded, hogy ez korlátozzon téged, és a szívedben folyamatosan imádkozol és harcolsz, miközben törekvésed célját az áldásra és a rendeltetési helyre törekvésről az igazságra törekvésre változtatod és ezt gondolod magadban: »Az igazságra törekvés egy teremtett lény kötelessége. Megérteni ma bizonyos igazságokat – nincs ennél nagyobb aratás, ez a lehető legnagyobb áldás. Még ha Isten nem is akar engem, s ha nincs is jó rendeltetési helyem, és ha szertefoszlott is a reményem azzal kapcsolatban, hogy áldást nyerhetek, akkor is megfelelően kell végeznem a kötelességemet, muszáj így tennem. Bármilyen ok adódjék is, nem fogom hagyni, hogy az befolyásolja a kötelességem megfelelő végzését, nem fogom hagyni, hogy hatással legyen Isten megbízatásának végrehajtására; e szerint az alapelv szerint fogom viselni magam.« És mindeközben vajon nem emelkedtél-e fölül a hús-vér test korlátain? Némelyek ezt mondják talán: »Nos, mi van, ha még mindig negatív vagyok?« Akkor keresd ismét az igazságot, hogy megoldd! Akárhányszor ess is negativitásba, ha egyre csak keresed az igazságot a megoldás érdekében, és folyamatosan törekszel az igazságra, lassanként ki fogsz jönni a negativitásodból. Egy nap pedig azt fogod majd érezni, hogy nem vágysz többé az áldások elnyerésére, nem korlátoz a rendeltetési helyed és a sorsod, s hogy könnyebben és szabadabban élsz e dolgok nélkül” (Az Ige, III. kötet – Az utolsó napok Krisztusának beszédei. Csak az igazság gyakorlásában van belépés az életbe). Isten szavaiból megtaláltam a törekvés helyes célját. Hinni nem az áldások kedvéért, hanem az igazságra és a beállítottság megváltozására való törekvés és az Istennek való alávetettség elérése érdekében kell. Függetlenül attól, hogy jó sorsot vagy rendeltetési helyet fogok-e elérni, egy teremtett lény vagyok, és mint ilyen, alá kell vetnem magam Istennek, és imádnom kell Istent, és jól kell végeznem a kötelességemet. Ez az az észszerűség, amellyel egy teremtett lénynek rendelkeznie kell. Az Isten által tőlünk megkövetelt tizenegy kritériumra gondoltam, amelyek közül az egyik azt mondja: „Ha te igazán szolgálattevő vagy, a szolgálatomra tudsz-e lenni hűségesen, a felületesség vagy negativitás bármilyen nyoma nélkül?” (Az Ige, I. kötet – Isten megjelenése és munkája. Egy nagyon komoly probléma: az árulás (2.)). Ha jobban belegondolok, a kötelességvégzésemben valóban nem lehet részük a saját vágyaimnak és igényeimnek, és bárhogy is vezényli Isten a dolgokat, nekem alá kell vetnem magam anélkül, hogy megpróbálnék magamnak választani. Még ha Isten azt is mondja, hogy szolgálattevő vagyok, akkor is hűségesen kell szolgálatot végeznem Istennek, és helyt kell állnom, mint teremtett lény. Az, hogy meghallottam, hogy a testvérek ez alkalommal gyenge képességűnek értékeltek engem, Isten engedélyével történt, és volt egy lecke számomra, amit meg kellett tanulnom. Ezen a helyzeten keresztül feltárultak azok az aljas szándékaim, hogy az áldásokért hiszek Istenben, és megpróbálok alkudozni Istennel, ez pedig lehetővé tette számomra, hogy azonnal felismerjem, megbánjam és kijavítsam a korábbi téves nézeteimet azzal kapcsolatban, hogy mire kell törekedni. Ez Isten szeretete volt! Enélkül soha nem ismertem volna meg magam, és nehéz lett volna elindulnom az igazságra való törekvés és a megmenekülés útján. Azzal, hogy ezt felismertem, többé már nem éreztem ellenállást ezzel a helyzettel kapcsolatban, és nem akartam többé aggódni vagy bosszankodni a jövőm vagy a rendeltetési helyem miatt.

Később elolvastam Isten szavainak egy passzusát, ami megadta nekem a gyakorlás útját. Mindenható Isten azt mondja: „»Bár képességem gyenge, a szívem őszinte.« Ezek a szavak nagyon is valóságosan hangzanak, és egy olyan követelményről szólnak, amelyet Isten az emberekkel szemben támaszt. Vajon mi ez a követelmény? Hogy ha az emberek híján vannak a képességnek, az még nem a világ vége, de becsületes szívvel kell rendelkezniük, és ha az megvan, akkor képesek lesznek elnyerni Isten jóváhagyását. A helyzetedtől vagy a hátteredtől függetlenül becsületes embernek kell lenned, őszintén kell beszélned, becsületesen kell cselekedned, képesnek kell lenned teljes szívedből és elmédből teljesíteni a kötelességedet, hűnek kell lenned a kötelességedhez, nem szabad trükköznöd, nem szabad megbízhatatlan és csalárd embernek lenned, nem szabad hazudnod vagy csalnod, és nem szabad köntörfalaznod. Az igazságnak megfelelően kell cselekedned, és olyan valakinek kell lenned, aki törekszik az igazságra. Sokan úgy gondolják, hogy gyenge képességűek, és hogy soha nem teljesítik jól vagy megfelelő színvonalon a kötelességüket. A tőlük telhető legjobbat nyújtják abban, amit tesznek, de soha nem képesek felfogni az alapelveket, és még nem tudnak nagyon jó eredményeket produkálni. Végső soron csak arra képesek, hogy panaszkodjanak, hogy túlságosan gyenge képességűek, és negatívvá válnak. Nos, vajon nincs előre vezető út, ha valaki gyenge képességű? A gyenge képesség nem halálos betegség, és Isten soha nem mondta azt, hogy nem üdvözíti a gyenge képességű embereket. Amint Isten korábban megmondta, Ő azok miatt bánkódik, akik becsületesek, de tudatlanok. Mit jelent tudatlannak lenni? A tudatlanság sok esetben a gyenge képességből fakad. Ha az emberek gyenge képességűek, akkor sekélyes a megértésük az igazságról. Nem elég konkrét vagy gyakorlati, és sokszor csak felszínes vagy szó szerinti megértésre korlátozódik – a doktrínára és előírásokra korlátozódik. Ezért sok problémát nem tudnak tisztán látni, és a kötelességük teljesítése során soha nem képesek felfogni az alapelveket, illetve nem tudják jól végezni a kötelességüket. Akkor vajon Isten nem akarja a gyenge képességű embereket? (De igen.) Vajon milyen utat és irányt mutat Isten az embereknek? (Azt, hogy becsületes emberek legyenek.) Vajon lehetsz-e becsületes ember, ha csak beszélsz róla? (Nem, a becsületes ember megnyilvánulásaival kell rendelkezned.) Melyek a becsületes ember megnyilvánulásai? Először is az, hogy nem kételkedik Isten szavaiban. Ez a becsületes ember egyik megnyilvánulása. Ezenkívül a legfontosabb megnyilvánulás az, hogy mindenben keresi az igazságot és gyakorolja azt – ez létfontosságú. Azt mondod, hogy becsületes vagy, de mindig háttérbe szorítod Isten szavait, és csak azt teszed, amit akarsz. Ez vajon a becsületes ember megnyilvánulása? Azt mondod: »Bár a képességem gyenge, de a szívem őszinte.« És mégis, amikor rád hárul egy kötelesség, félsz a szenvedéstől és a felelősségvállalástól, ha nem jól teszed meg, így kifogásokat keresel, hogy kibújj a kötelességed alól, vagy azt javasolod, hogy tegye meg valaki más. Ez vajon a becsületes ember megnyilvánulása? Egyértelműen nem. Hogyan kell tehát egy becsületes embernek viselkednie? Alá kell vetnie magát Isten intézkedéseinek, hűnek kell lennie az elvégzendő kötelességéhez, és törekednie kell arra, hogy eleget tegyen Isten szándékainak. Ez többféleképpen is megnyilvánul. Az egyik az, hogy őszinte szívvel vállalod a kötelességedet, nem gondolva a testi érdekeidre, nem félgőzzel csinálod, és nem a saját hasznodra szövetkezel. Ezek a becsületesség megnyilvánulásai. A másik az, hogy teljes szívedet és erődet beleadod, hogy jól teljesítsd a kötelességedet, hogy megfelelően végezd a dolgokat, valamint a szívedet és a szeretetedet is beleadod a kötelességedbe, hogy eleget tegyél Istennek. Ezek azok a megnyilvánulások, amelyekkel egy becsületes embernek a kötelességei teljesítése során rendelkeznie kell” (Az Ige, III. kötet – Az utolsó napok Krisztusának beszédei. Harmadik rész). Isten szavaiból megértettem, hogy nem az ember képessége alapján kell mérni, hogy megmenthető-e, és hogy a legfontosabb dolog az, hogy az ember képes-e megérteni és gyakorolni az igazságot, és hogy a végén megváltozik-e az ember életfelfogása. Néhány ember annak ellenére, hogy gyenge a képessége, és lassan fogja fel az igazságot, az igazságra törekszik, gyakorolja, hogy becsületes ember legyen, és a szívét és minden erejét beleteszi a kötelességeibe. Az ilyen emberek végül megmenekülhetnek. Ha magamra gondolok, az én képességem gyenge volt, és hajlamos voltam ragaszkodni az előírásokhoz, ezért nem értem el jó eredményeket. Ez volt az én valóságom. De Isten azt mondja, hogy a gyenge képesség nem halálos betegség. Minél gyengébb a képességem, és minél lassabban fogom fel az igazságot, annál több erőfeszítést kell tennem Isten szavaiba, és annál gyakrabban kell hallgatnom a prédikációkat és közösséget vállalnom a Fennvalóval, és annál gyakrabban kell keresnem a testvéreket és beszélgetnem velük bármilyen problémáról vagy nehézségről. Így képes vagyok fejlődni és tényleges munkát végezni. Eszembe jutottak a gyülekezetben felfedett hamis vezetők és antikrisztusok. Néhányuk jó képességgel és adottságokkal rendelkezett, de mivel egyáltalán nem törekedett az igazságra, és csak a saját hírneve és státusza érdekében végezte a kötelességeit, végül akadályozta és megzavarta a gyülekezet munkáját, ezért kizárták és kiiktatták őt. Bár lehet, hogy néhány testvér nem jó képességű, gyakorolja azt, amit megért Isten szavaiból, teljes szívvel végzi a kötelességeit és szorgalmas, és aláveti magát, bármilyen kötelességet is rendel el számára a gyülekezet. Mivel ők a megfelelő emberek, helyes szívvel rendelkeznek, és becsületes hozzáállásuk van Istenhez és a kötelességeikhez, képesek elérni bizonyos eredményeket a kötelességeikben. Természetesen, ha egy ember képessége nagyon gyenge, olyannyira, hogy szinte képtelen megérteni Isten szavait vagy az igazságot, akkor nehézzé válik számára, hogy elnyerje az igazságot, változást érjen el az életfelfogásában, és hogy megmentse őt Isten. Ez is egy valóság. Tehát az, hogy egy ember megmenthető-e, attól függ, hogy meg tudja-e érteni Isten szavait, képes-e megérteni és gyakorolni az igazságot, és hogy megváltozik-e az életfelfogása. Ezek a legfontosabb dolgok.

Később olvastam egy másik passzust Isten szavaiból, ami aztán még tisztábbá és világosabbá tette a gyakorlásom útját. Isten azt mondja: „Az ember képességeinek megnövelése azt jelenti, hogy javítanotok kell a felfogóképességeteket, hogy megérthessétek Isten szavait, és tudjátok, hogyan kell azok szerint cselekedni. Ez a legalapvetőbb elvárás az összes közül. Ha úgy követsz Engem, hogy nem érted, amit mondok, nem zavaros-e a hited? Akármennyi szót kimondhatok – ha ti nem értek fel hozzájuk, ha nem igazán tudjátok megérteni, bármit mondok is, akkor ez azt jelenti, hogy gyenge képességűek vagytok. Felfogóképesség nélkül nem értetek semmit abból, amit mondok, és így nagyon nehéz elérni a kívánt hatást; sok mindent nem mondhatok el nektek közvetlenül, és nem valósulhat meg a kívánt hatás, ezért további munkára van szükség. Mivel a felfogóképességetek, a dolgok meglátásának képessége és a normák, amelyek szerint éltek túlságosan hiányosak, el kell végezni bennetek a »képességnövelés« munkáját. Ez elkerülhetetlen, és nincs más lehetőség. Csak így lehet valamiféle hatást elérni; ennek híján minden szó, amit kimondok, hiábavaló lenne. És akkor nem mind bűnösökként vonulnátok-e be a történelembe? Nem válnátok-e a föld söpredékévé? Hát nem tudjátok, milyen munka megy végbe bennetek, és mi az elvárás felétek? Ismernetek kellene a saját képességeteket: egyáltalán nem ér fel az elvárásaimhoz. Vajon ez nem hátráltatja-e a munkámat? A jelenlegi képességeitek alapján, és a jellemetek mostani állapota alapján egyikőtök sem alkalmas arra, hogy tanúságot tegyen Mellettem, és egyikőtök sem képes arra a feladatra, hogy viselje a jövőbeli munkám nehéz felelősségeit. Nem szégyellitek-e mélységesen magatokat? Ha így folytatjátok, hogyan tudtok eleget tenni az Én szándékaimnak? Az életedet a legteljesebb módon kell élned. Ne hagyd, hogy hiába teljen az idő – abban nincs érték. Tudnod kell, hogy mivel kell felvértezned magadat. Ne gondold, hogy mindenhez értesz – még hosszú út áll előtted! Mit lehetne még mondani, ha a minimális emberi mivolt józanságával sem rendelkezel? Nem hiábavaló-e mindez?” (Az Ige, I. kötet – Isten megjelenése és munkája. A képességnövelés célja Isten üdvösségének megszerzése). Isten szavaiból megértettem, hogy bár a képességem gyenge volt, és lassan léptem be az igazságba, és a munkám hatékonysága rosszabb volt, mint másoké, nem mondhatok le magamról, nem válhatok negatívvá, és nem hátrálhatok meg. Proaktívan kellett törekednem az igazságra, el kellett sajátítanom releváns szakmai ismereteket, fejlesztenem kellett a képességem, és mindent meg kellett tennem, hogy jól végezzem a kötelességeimet. Ha nem kaptam volna ezt az értékelést a testvérektől, nem ismertem volna meg magam. Mindig azt hittem, hogy jó képességű vagyok, és képes vagyok bizonyos feladatok elvégzésére, és az önbecsülés és az önelégültség állapotában éltem. Ha így folytattam volna, soha nem jutottam volna előbbre. Isten szándékának megértése után többé nem korlátozott a gyenge képességem, és függetlenül attól, hogy meddig folytathatom ezt a kötelességet, hajlandó voltam felajánlani az erőmet, és kitartani a kötelességemben. Még akkor is, ha egy nap nem lenne elegendő a képességem, és ismét áthelyeznének egy másik kötelességbe, hajlandó lennék alávetni magam Isten vezénylésének és intézkedéseinek. Később elkezdtem arra összpontosítani, hogy fejlesszem a képességemet. Aktívan tanulmányoztam és kutattam a szakmai készségeket, elgondolkodtam a múltbeli hibáimon és a kötelességeimben való eltéréseken, és összegeztem őket, kerestem releváns anyagokat, hogy tanulmányozzam őket, és arra összpontosítottam, hogy a dolgokat az alapelvek szerint végezzem. Anélkül, hogy észrevettem volna, elkezdtem egy kicsit fejlődni a kötelességeimben, és ahogy felfelé törekedtem, a hatékonyságom is javult a kötelességeimben.

Ezen az tapasztalaton keresztül megéreztem Isten szeretetét és üdvösségét irántam, és megláttam, hogy Istennek más-más követelményei vannak a különböző képességű emberekkel szemben. Nem számít, hogy egy ember milyen képességű, amíg őszintén törekszik az igazságra, és hűséges és alávetett a kötelességeiben, akkor függetlenül attól, hogy ki az illető, van esélye az üdvösségre. Ez Isten igazságossága.


62. Felelős vagyok a gyülekezet munkájának megóvásáért

2019-ben szövegalapú kötelességet végeztem a gyülekezetben. Egy napon megtudtam, hogy a csingjüani gyülekezetből Jüan Li nővért választották meg vezetőnek. Amikor meghallottam ezt a hírt, kissé megdöbbentem. Nagyon jól ismertem Jüan Lit. Lelkesedéssel végezte a kötelességét, és mindig nagyon aktívan hirdette az evangéliumot. Nem félt a szenvedéstől és a kimerültségtől. Azonban amikor korábban vezető volt, mindig a hírnévre és a státuszra törekedett, miközben felmagasztalta magát, és kérkedett. Ezenkívül amikor problémák merültek fel, nem vezette a testvéreit az igazság keresésére és a tanulságok levonására. Ehelyett viszályt szított, így a testvérei a helyes és a helytelen állapotában éltek, és ez kihatott a gyülekezet munkájára is. Bár a felsőbb vezetők többször is tanácsokkal látták el és segítettek neki, ő ezt nem fogadta el, sőt, még indokokat is talált, hogy megvédje magát. Végül elbocsátották. Miután elküldték, nem gyűlölte meg és nem bánta meg őszintén a saját romlottságát. Jüan Li nem olyan embernek tűnt, aki az igazságra törekszik. Nem volt alkalmas vezetőnek. Az alapelvek szerint vezetőnek csak olyan embereket szabad választani, akik az igazságra törekednek. Ellenkező esetben a helyzet hatással lesz a gyülekezetben lévő minden testvér életbe való belépésére, és a gyülekezet munkája késedelmet szenved. Jelenteni akartam Jüan Li viselkedését a felsőbb vezetőknek, de aztán eszembe jutott, hogy a csingjüani gyülekezetet több nagy letartóztatási hullám is sújtotta. A KKP sok testvért letartóztatott, ezért tényleges nehézségek adódtak a vezető megválasztásával. Ha más véleményt fogalmaznék meg, akkor vajon nem gondolnák azt a felsőbb vezetők, hogy szőrszálhasogató vagyok, és nehéz helyzetbe hozom őket? Nem tennék semmi olyasmit, ami megsértené a vezetőket. Ráadásul már jó ideje távoztam a csingjüani gyülekezetből. Lehet, hogy Jüan Li ez idő alatt némi megértésre tett szert, és megbánta bűneit. Aztán arra gondoltam, hogy Jüan Li a múltban tényleg nem törekedett az igazságra. Írhatnék egy levelet a felsőbb vezetőknek, amelyben megosztom a gondolataimat, és megkérdezem, hogy mutatta-e Jüan Li a bűnbánat bármi jelét. Ezzel eleget tennék a felelősségemnek. De amikor ténylegesen nekiálltam a levél megírásának, töprengeni kezdtem: „Ha Jüan Lit megválasztották, akkor a felsőbb vezetők biztosan tudtak a múltjáról, és leellenőrizték. A felsőbb vezetők több igazságot megértenek, és jobban ismerik az alepelveket, mint én. Ha ők egyetértettek, akkor Jüan Li biztosan alkalmas volt rá, hogy megválasszák. Nem kell említést tennem erről. Ráadásul én csak szövegalapú kötelességeket végzek, míg Jüan Li gyülekezetvezető. Még ha nem is alkalmas erre a kötelességre, az a felsőbb vezetők dolga. Ez nem az én dolgom. Ha jelentem a Jüan Livel kapcsolatos problémákat, vajon nem fogják azt gondolni, hogy olyan dolgokba avatkozom bele, amelyek nem tartoznak rám, és nem lesznek vajon rossz véleménnyel rólam? Jobban teszem, ha ezt ennyiben hagyom.” Így hát nem jelentettem Jüan Lit.

Később egy új vendéglátó házba költöztünk, amely a Jüan Li által vezetett gyülekezet területén volt. Amikor Jüan Li leveleket hozott nekünk, beszélgettünk az állapotunkról. Jüan Li azt mondta, hogy nővértársa, Csang Hua, gyenge képességű, és semmit sem tud jól elvégezni. Egy másik vezető, Zsanzsan, jó képességű, de elmerül a hús-vér teste dolgaiban, és nem vállal terhet a kötelessége végzésében. Később arról beszélt, hogy ő maga viseli a terhet a kötelessége végzésében. Magamban azt gondoltam: „Miért becsmérel még mindig másokat Jüan Li, és miért magasztalja fel saját magát?” Valójában volt némi megértésem Csang Huáról és Zsanzsanról. Csang Hua idős volt, és a képességei valóban kissé gyengék voltak, de vállalt terhet a kötelessége végzésében. Zsanzsan kétségkívül kissé kevés terhet vállalt a kötelességében, de gyakori közösségvállalás és felügyelet révén képes volt normálisan végezni a kötelességét. Nem volt olyan rossz, mint ahogy azt Jüan Li állította. Ő úgy állította be, mintha ez a két vezető semmilyen munkát nem végezne, és egyedül ő intézne mindent. Akkoriban Jüan Li azt is mondta, hogy Zsanzsan rossz emberi mivolttal rendelkezik, és felsorolt néhány esetet. Valójában eltorzította a tényeket. Zsanzsantól megtudtam, hogy Jüan Li mindig közé és Csang Hua közé állt, mindkettőjüknek elmondta, hogy a másik mit csinált rosszul, és így zavart keltett. Ez azt jelentette, hogy Zsanzsan és Csang Hua előítéleteket alakítottak ki egymásról, és nem tudtak harmonikusan együttműködni, így a gyülekezetben végzett különböző munkák nem hoztak eredményt. Ezért felhívtam Jüan Li figyelmét az általa művelt dolgok természetére és következményeire. Az arca nagyon elkeseredettnek tűnt, és próbálta kimagyarázni magát. Miután Jüan Li elment, a szívem egyáltalán nem volt nyugodt. Azt gondoltam magamban: „Jüan Li szeret kérkedni és másokat lebecsülni, és nem fogadja el az igazságot. A viselkedése változatlan. Ha ezt az alapelvek szempontjából mérlegeljük, látszik, hogy nem tartott őszinte bűnbánatot, és nem alkalmas olyan fontos kötelesség végzésére, mint a gyülekezet vezetése. Jelentenem kellene a Jüan Livel kapcsolatos problémákat a felsőbb vezetőknek.” Levélírás közben azonban ellentmondásos érzéseim voltak. „Általában jól kijövök Jüan Livel. Ha részletesen jelentem a vezetőknek a vele kapcsolatos körülményeket, akkor biztosan eljönnek, hogy ellenőrizzék a helyzetet, és kiderítsék, hogy mi történik. Addigra, ha Jüan Li rájön, hogy én jelentettem a vele kapcsolatos problémákat, akkor biztosan gyűlölni fog. Hogyan tudok majd kijönni vele a jövőben? Ezenkívül, ha jelentem ezt az ügyet, akkor a vezetők vajon azt mondják majd, hogy nem végzem megfelelően a szövegalapú kötelességemet, és olyan dolgokba avatkozom bele, amelyek nem tartoznak rám, és emiatt rossz benyomást alakítanak ki rólam? Az mindkét szempontból rosszul végződne számomra. Inkább hagyom. Minél kevesebb a gond, annál jobb. Az idő múlásával a vezetők biztosan rájönnek a hibáira, és elbocsátják. Én nem avatkozom bele ebbe.” Azután azonban még mindig kicsit nyugtalan voltam, amikor eszembe jutott ez az ügy. Éjszaka csak forgolódtam az ágyban, és nem tudtam aludni. Ezért Istenhez imádkoztam: „Drága Istenem, a szívemben tisztán látom, hogy Jüan Li nem alkalmas arra, hogy gyülekezetvezetői kötelességeket végezzen. Tudom, hogy levelet kellene írnom, és jelentenem kellene a problémáit, de eddig nem tudtam ezt megtenni. Kérlek, vezess engem, és adj útmutatást!” Isten szavait olvastam: „Isten útját követni nem arról szól, hogy felszínes előírásokat tartasz be; inkább azt jelenti, hogy amikor egy problémával szembesülsz, akkor azt elsősorban olyan helyzetnek tekinted, amelyet Isten rendezett el, olyan felelősségnek, amelyet Ő ruházott rád, vagy olyan feladatnak, amelyet Ő bízott rád. Amikor ezzel a problémával szembesülsz, olyan próbatételként kellene tekintened rá, amelyet Isten szabott ki rád. Amikor ezzel a problémával találkozol, akkor kell, hogy legyen egy mérce a szívedben, és azt kell gondolnod, hogy ez a dolog Istentől ered. El kell gondolkodnod azon, hogyan kezeld úgy, hogy teljesíteni tudd kötelességedet, miközben hűséges maradsz Istenhez, továbbá, hogy miként tedd meg anélkül, hogy feldühítenéd Őt vagy megsértenéd a természetét” (Az Ige, II. kötet – Isten megismeréséről. Hogyan lehet megismerni Isten természetét és az eredményeket, amelyeket munkája el fog érni?). Isten szavainak olvasása után megértettem, hogy mindent, amivel nap mint nap találkozom, Isten rendezett el. Bármit is tapasztalok, tudatosan kell gyakorolnom Isten szavaival összhangban, az alapelvek szerint kell végeznem a kötelességemet, eleget kell tennem a felelősségemnek, és hűségesnek kell lennem. Csak így tudom megóvni magam attól, hogy olyan dolgokat tegyek, amelyek megsértik Isten természetét. Visszagondoltam arra, hogyan kezeltem Jüan Li ügyét. Mások talán nem ismerik őt jól, de én valamennyire képes voltam tisztán látni őt. Jüan Li csak külsőleg mutatott némi jó viselkedést. A kötelessége végzése közben gyakran felmagasztalta magát, és kérkedett. Amikor bajba került, nem az igazság keresésére és a tanulságok levonására összpontosított. A helyes és helytelen állapotában élt, és nem fogadta el a testvéreitől a tanácsokat és metszést. Ha ő vezetné a testvéreket, akkor végül mindenki sérülne. Tisztában voltam vele, hogy Jüan Li nem alkalmas vezetőnek, de nem mertem levelet írni, hogy jelentsem a problémáit. Tétlenül néztem, ahogy a gyülekezet érdekei sérülnek. Valóban a legkevésbé sem volt istenfélő szívem! Rájöttem, hogy a gyülekezet munkájához való hozzáállásom túlságosan tiszteletlen. Egyszerűen egyáltalán nem tettem eleget a felelősségemnek, és nem voltam hűséges. Kizárólag a saját érdekeimet óvtam. Túlzottan hiányos volt az emberi mivoltom! A szívemben mélységes megbánást éreztem, és gyűlöltem magamat. Hogy lehettem ilyen önző?

Egy nap Isten e szavait olvastam: „A lelkiismeret tudatosságának megléte annyira értékes, mint az, hogy képes vagy különbséget tenni az igaz és a hamis dolgok között, és hogy van igazságérzeted, ami a pozitív dolgok szeretetét illeti. Ez a három a legkívánatosabb és a legértékesebb dolog a normális emberi mivoltban. Ha rendelkezel ezzel a három dologgal, akkor biztosan képes leszel az igazság gyakorlására. Még ha csak eggyel vagy kettővel rendelkezel is közülük, már akkor is képes leszel gyakorolni az igazság egy részét. Vessünk egy pillantást a lelkiismeret tudatosságára. Ha például egy gonosz emberrel találkozol, aki megzavarja és megszakítja az egyház munkáját, képes leszel-e észrevenni? Vajon képes vagy kiszűrni a nyilvánvalóan gonosz cselekedeteket? Természetesen képes vagy rá. A gonosz emberek rossz dolgokat tesznek, a jó emberek pedig jó dolgokat; az átlagember egyetlen pillantással meg tudja különböztetni őket. Ha megvan benned a lelkiismeret tudatossága, nem lesznek-e érzéseid és meglátásaid? Ha vannak meglátásaid és érzéseid, akkor rendelkezel az igazság gyakorlásának egyik legalapvetőbb feltételével. Ha meg tudod mondani és érzed, hogy ez a személy gonosz dolgokat cselekszik, ha képes vagy ezt észrevenni, majd leleplezni ezt a személyt, és lehetővé teszed Isten választott népe számára, hogy észrevegye ezt a dolgot, akkor vajon nem fog megoldódni a probléma? Hát nem az igazság gyakorlása és az alapelvekhez való ragaszkodás ez? Milyen módszereket alkalmazunk itt az igazság gyakorlása? (A gonoszság leleplezését, jelentését és megállítását.) Helyes. Ha így cselekszel, az igazságot gyakorlod, és ezzel eleget tettél a kötelességeidnek. Ha az ilyen helyzetekben képes vagy az általad megértett igazságalapelvek szerint cselekedni, akkor ez az igazság gyakorlása, ez az alapelvek szerinti cselekvés. De ha nem rendelkeznél a lelkiismeret tudatosságával, és gonosz embereket látnál, akik gonosz dolgokat cselekednek, vajon tudatában lennél ennek? (Nem lennék.) És vajon mit gondolnának erről az olyan emberek, akikben nincs tudatosság? »Mit érdekel engem, ha az az ember gonosz dolgokat tesz? Nem bánt engem, miért sérteném meg őt? Tényleg szükség van erre? Mi hasznom származna belőle?« Vajon az ilyen emberek leleplezik, jelentik és megakadályozzák a gonosz embereket abban, hogy gonosz dolgokat tegyenek? Természetesen nem. Felfogják az igazságot, de nem képesek gyakorolni azt. Vajon van az ilyen emberekben lelkiismeret és értelem? Nincs bennük sem lelkiismeret, sem értelem. Miért állítom ezt? Mert értik az igazságot, de nem gyakorolják azt, és ez azt jelenti, hogy nincs bennük lelkiismeret, sem értelem, és hogy lázadoznak Isten ellen. Csak arra összpontosítanak, hogy saját érdekeiket megóvják a károktól; nem törődnek azzal, hogy az egyház munkája veszteségeket szenved-e, sem azzal, hogy Isten választott népének érdekei kárt szenvednek-e. Csak magukat próbálják megóvni, és ha problémákat fedeznek fel, nem vesznek róluk tudomást. Még ha látják is, hogy valaki gonosz dolgokat követ el, szemet hunynak felette, és úgy gondolják, hogy ez rendben van, amíg nem sérti az ő érdekeiket. Nem számít, hogy mások mit tesznek, úgy tűnik, semmi közük hozzá; nem érzékelik a felelősséget, és a lelkiismeretük sem hat rájuk. E megnyilvánulások alapján vajon van-e ezekben az emberekben emberi mivolt? Egy lelkiismeret és értelem nélküli ember egy emberi mivolt nélküli ember. A lelkiismeret és értelem nélküli emberek mind gonoszak: emberi formát öltött vadállatok, akik mindenféle rossz dologra képesek” (Az Ige, III. kötet – Az utolsó napok Krisztusának beszédei. Ahhoz, hogy valaki jól végezze kötelességét, legalább lelkiismerettel és józan ésszel kell rendelkeznie). Isten szavainak olvasása után megértettem, hogy az igaz ember lelkiismerettel és józan ésszel rendelkezik. Képes megkülönböztetni a helyest a helytelentől, és a pozitív dolgokat előnyben részesítő igazságérzete van. Amikor azt látja, hogy egy gonosz ember megzavarja és akadályozza a gyülekezet munkáját, képes ezt felismerni, időben jelenteni és leleplezni, hogy megóvja a gyülekezet érdekeit a sérüléstől. Aki nem rendelkezik lelkiismerettel és józan ésszel, az még akkor is figyelmen kívül hagyja a problémákat, ha felfedezi őket. Az ilyen ember csak a saját érdekei megóvására gondol, és amikor azt látja, hogy az emberek gonosz dolgokat tesznek, megzavarják és akadályozzák a gyülekezet munkáját, akkor nem lép közbe. Nincs benne a legcsekélyebb felelősségérzet sem. Eszembe jutott, hogy a csingjüani gyülekezet több nagy letartóztatási hullámot is átélt. A testvéreknek nem volt jó gyülekezeti életük, és várták azt a jó vezetőt, aki képes segíteni nekik az életbe való belépésben. Bár tisztában voltam azzal, hogy Jüan Li nem alkalmas vezetőnek, de féltem, hogy megsértem őt, és emiatt előítélete lesz velem szemben, és attól is féltem, hogy ezzel rossz benyomást keltek a vezetőkben. Ezért a megértésem ellenére ostobának tettettem magam, és nem mertem jelenteni a Jüan Livel kapcsolatos problémákat. Csak álltam és néztem, ahogy a gyülekezet munkája sérül, és a testvéreim élete veszteségeket szenved. Tényleg nagyon önző és csalárd voltam! Régebben azt hittem, hogy képes vagyok elvégezni bizonyos kötelességeket a gyülekezetben; kívülről nézve helyesen viselkedtem, és nem tettem semmi olyat, ami nyilvánvalóan akadályozta volna a gyülekezet munkáját, ezért úgy tűnt, hogy van némi emberi mivoltom. Most azonban rájöttem, hogy még annyi lelkiismeretem és józan eszem sincs, amennyivel egy normális embernek rendelkeznie kellene. Nem voltam méltó arra, hogy embernek nevezzenek! Ha nem bánom meg a bűneimet Isten előtt, akkor Ő biztosan meggyűlöl és kiiktat. Amikor így gondolkodtam, a szívem tele volt megbánással és önváddal. Istenhez imádkoztam készen arra, hogy gyakoroljam az igazságot és megfelelően végezzem a kötelességemet. Isten e szavai jutottak eszembe: „Tegyél meg mindent, ami hasznos Isten munkája szempontjából, és semmi olyat, ami hátrányosan érinti Isten munkájának érdekeit. Védelmezd Isten nevét, Isten bizonyságtételét és Isten munkáját” (Az Ige, III. kötet – Az utolsó napok Krisztusának beszédei. Isten adminisztratív rendeleteiről a Királyság Korában). „Támogasd mindazt, ami Isten házának érdekeihez kapcsolódik, vagy ami Isten házának munkáját és Isten nevét illeti, és vállalj érte felelősséget. Ez a felelősség és kötelezettség mindegyikőtökre vonatkozik, és ez az, amit tennetek kell” (Az Ige, III. kötet – Az utolsó napok Krisztusának beszédei. Isten adminisztratív rendeleteiről a Királyság Korában). Isten szavai révén megértettem, hogy amikor valami történik, el kell engednünk a saját érdekünket, és a gyülekezet munkáját kell előtérbe kell helyeznünk. Ha valaki olyan dolgokat lát a gyülekezetben, amelyek nincsenek összhangban az alapelvekkel, és ártnak a gyülekezet érdekeinek, akkor eleget kell tennie a felelősségének, tartania kell magát az alapelvekhez, és meg kell óvnia a gyülekezet munkáját. Csak így lehet valaki Isten házának tagja, és nyerheti el Isten jóváhagyását. Ha attól tartva, hogy megsérti az embereket, közömbös marad, az nem a gyülekezet munkájának megóvása. Az Isten megsértése. Később írtam egy levelet a vezetőknek, amelyben jelentettem Jüan Li problémáit. A vezetők elintézték, hogy valaki eljöjjön, és ellenőrizze a leírtakat. Miután tájékozódtak a helyzetről, kiderítették, hogy Jüan Li folyamatosan felmagasztalta magát, és kérkedett. Amikor problémák merültek fel, ő nem Isten szavainak megfelelően tekintett rájuk, hanem a helyes és helytelen állapotában élt. Emellett viszályt szított a testvérek között, valamint akadályozta és megzavarta a gyülekezet munkáját. Amikor az alapelvek szerint mérlegelték a helyzetet, úgy döntöttek, hogy nem alkalmas vezetőnek, ezért elbocsátották. Amikor tudomást szereztem erről az eredményről, a szívem sokkal nyugodtabb lett. Éreztem, hogy amikor az alapelvek szerint gyakorolok, a lelkiismeretem nem szenved bűntudattól, és a szívem felszabadul.

Később átgondoltam a dolgokat: „Miért nem vagyok képes az alapelvek szerint gyakorolni, amikor a saját érdekeimről van szó? Miért olyan kimerítő számomra az igazság gyakorlása?” Isten szavait olvastam: „A Sátán a nemzeti kormányok, valamint a híres és a nagy emberek befolyása és nevelése révén rontja meg az embereket. Ördögi szavaik az ember életévé és természetévé váltak. »Mindenki gondoskodjék magáról, az utolsót pedig vigye el az ördög« – ez egy jól ismert sátáni mondás, amelyet mindenkibe beleneveltek, és ez az ember életévé vált. Vannak más világi ügyekre vonatkozó filozófiák, amelyek szintén ilyenek. A Sátán minden nemzet hagyományos kultúráját felhasználja az emberek nevelésére, félrevezetésére és megrontására, aminek következtében az emberiség a pusztulás feneketlen mélységébe zuhan, amely elnyeli, és végül az embereket Isten azért pusztítja el, mert a Sátánt szolgálják, és ellenállnak Istennek. [...] Az emberiséget mélyen megrontotta a Sátán. A Sátán mérge ott folyik minden ember vérében, és elmondható, hogy az ember természete romlott, elvetemült, ellenséges és Istennel szemben álló, tele van a Sátán filozófiáival és mérgeivel, és elmerült azokban. Teljesen a Sátán természetlényegévé vált. Ez az oka annak, hogy az emberek ellenállnak Istennek és szemben állnak Istennel” (Az Ige, III. kötet – Az utolsó napok Krisztusának beszédei. Hogyan ismerhető meg az ember természete?). Miután elolvastam ezt a részt Isten szavaiból, megértettem, hogy a Sátán különböző híres és jeles emberek szavait használja arra, hogy a mérgét belénk csepegtesse. Például „mindenki gondoskodjék magáról, az utolsót pedig vigye el az ördög”, „ha tudod, hogy valami bűzlik, jobb, ha nem fecsegsz túl sokat”, „nem kell keresni a bajt” és „aki sokat beszél, sokat téved”. Ezek szerint a sátáni mérgek szerint éltem, és minden másnál előbbre valónak tartottam a saját érdekeimet. Bármit is tettem, azt mérlegeltem, hogy az számomra előnyös-e. Ha az volt, akkor egy pillanatig sem haboztam, és szó nélkül megtettem; ha viszont nem volt előnyös számomra, és valakit megsérthetett volna, akkor biztosan nem tettem meg. Rendkívül önző és csalárd voltam. Tisztában voltam azzal, hogy Jüan Li nem alkalmas vezetőnek, és szerettem volna jelenteni ezt a felsőbb vezetőknek, de attól tartottam, hogy ha így teszek, a felsőbb vezetők azt fogják mondani, hogy nem a saját kötelességeimmel foglalkozom, olyan dolgokba avatkozom bele, amelyek nem rám tartoznak, és ezért kedvezőtlenül fognak megítélni. Attól is tartottam, hogy megsértem Jüan Lit, és ez kihat a kapcsolatunkra, ezért újra meg újra a hallgatás mellett döntöttem. Azt hittem, hogy ezzel senkit sem sértek meg, és én sem szenvedek semmilyen veszteséget. Kívülről nézve a döntésem nagyon okosnak tűnt, de valójában megsértettem Istent vele. Láttam, hogy a gyülekezet munkája kárt szenved, és hogy a testvéreimnek nincs jó gyülekezeti életük, de nem éreztem szorongást vagy szomorúságot emiatt, és nem foglalkoztam vele. A Sátán cinkosaként viselkedtem. Isten tökéletes tisztánlátással mindent átvizsgált, de én még mindig azt hittem, hogy okos vagyok. Milyen szánalmas! Milyen gyűlöletes! Rájöttem, hogy miközben az ilyen sátáni mérgek szerint éltem, világosan értettem az igazságot, de nem tudtam azt gyakorlatba ültetni. Nem tudtam megkülönböztetni a helyest a helytelentől, nem volt igazságérzetem és emberi mivoltom. Amit megéltem, az teljes mértékben a Sátán csúnya képmása volt, ami még engem is elborzasztott, és amit Isten még jobban megvetett és gyűlölt. Ha továbbra is ezeknek a sátáni filozófiáknak megfelelően élnék, anélkül, hogy gyakorolnám az igazságot, akkor végül teljesen elveszteném az esélyt az üdvösségre, és Isten megbüntetne.

Visszagondolva arra is rájöttem, hogy van néhány téves nézőpontom. Nem tudtam helyesen viszonyulni a vezetőkhöz és a dolgozókhoz, és ez szintén oda vezetett, hogy képtelen voltam az igazságot gyakorolni. Isten e szavait olvastam: „Amikor az egyházban valakit vezetővé léptetnek elő és művelnek, akkor azt csak a szó legegyszerűbb értelmében véve léptetik elő és művelik; ez nem azt jelenti, hogy vezetőként már megfelelő színvonalú és hozzáértő, vagy hogy máris képes vezetői munkát elvállalni és valódi munkát végezni – nem ez a helyzet. A legtöbb ember nem látja át ezeket a dolgokat, és a saját képzelődései alapján felnéz azokra, akiket előléptettek. Ez hiba. Nem számít, hány éve hisznek Istenben, vajon valóban birtokában vannak az igazságvalóságnak azok, akiket előléptettek? Nem feltétlenül. Képesek-e végrehajtani Isten házának munkarendjeit? Nem feltétlenül. Van felelősségérzetük? Hűségesek? Képesek alávetni magukat? Képesek keresni az igazságot, ha problémával szembesülnek? Mindez ismeretlen. Van-e istenfélő szíve ezeknek az embereknek? És pontosan milyen nagy az istenfélő szívük? Képesek-e arra, hogy kerüljék a saját akaratuk követését, amikor cselekednek? Képesek-e keresni Istent? Abban az időszakban, amíg vezetői munkát végeznek, képesek-e gyakran Isten elé járulni, hogy Isten szándékait keressék? Képesek-e az embereket az igazságvalóságba vezetni? Minden bizonnyal képtelenek ilyesmikre. Nem kaptak képzést, és nincs elegendő tapasztalatuk, ezért képtelenek ezekre a dolgokra. Ezért az, hogy valakit előléptetnek és művelnek, nem jelenti azt, hogy az illető már érti az igazságot, és azt sem jelenti, hogy már képes oly módon végezni a kötelességét, amely megfelelő színvonalú. [...] Milyen céllal mondom ezt? Azért, hogy mindenki megtudja, hogy helyesen kell megközelítenie az Isten házában előléptetett és művelt, különféle típusú tehetséges embereket, hogy nem támaszthat szigorú követeléseket ezekkel az emberekkel szemben, és természetesen nem lehet irreális a róluk alkotott véleményében. Ostoba dolog túlságosan csodálni őket és felnézni rájuk; nem emberi és irreális dolog túlságosan szigorú követeléseket támasztani az irányukban. Mi tehát a velük való bánásmód legészszerűbb módja? Az, ha hétköznapi embereknek tekintitek őket, és ha akkor, amikor ki kell kérnetek valakinek a véleményét egy problémával kapcsolatban, beszélgettek velük, tanultok egymás erősségeiből, és kiegészítitek egymást. Azonkívül mindenkinek felelőssége felügyelni a vezetőket és a dolgozókat, hogy lássák, végeznek-e valódi munkát, tudják-e problémák megoldására használni az igazságot; ezek azok a normák és alapelvek, amelyek mentén felmérhető, hogy megfelelő színvonalú-e egy vezető vagy dolgozó. Ha egy vezető vagy dolgozó képes általános problémákkal foglalkozni és azokat megoldani, akkor kompetens. Ám ha még hétköznapi problémákat sem tud kezelni és megoldani, akkor nem alkalmas arra, hogy vezető vagy dolgozó legyen, és akkor gyorsan el kell távolítani a pozíciójából. Valaki mást kell kiválasztani, Isten házának a munkája pedig nem szenvedhet késedelmet. Aki késlelteti Isten házának a munkáját, az magának és másoknak is árt, ez pedig senkinek sem jó” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (5.)). „Az igazság előtt mindenki egyenlő, és nincs korbeli, illetve alázatosságot és nemességet illető megkülönböztetés azok között, akik a kötelességüket végzik Isten házában. A kötelessége előtt mindenki egyenlő, csupán csak különféle feladatokat végez. Nincs közöttük különbség az alapján, hogy ki a rangidős. Az igazság előtt mindenkinek alázatos, magát alávető és elfogadó szívvel kellene lennie. Az embereknek rendelkezniük kellene ezzel az észszerűséggel és ezzel a hozzáállással” (Az Ige, IV. kötet – Az antikrisztusok leleplezése. Kilencedik tétel (Nyolcadik rész)). Isten szavai révén megértettem, hogy a gyülekezetben minden szinten a vezetőket a testvérek közül választják meg. Az, hogy vezetői kötelességet végeznek, azt mutatja, hogy rendelkeznek bizonyos vezetői képességgel. De amikor előléptetik őket, akkor Isten háza csak lehetőséget ad nekik a fejlődésre: ez nem jelenti azt, hogy már megfelelnek a vezetőkre vonatkozó követelményeknek. Egy olyan időszakban vannak, amikor a beállítottságuk átalakítására törekednek, és elkerülhetetlenül bizonyos eltéréseket mutatnak a kötelességük végzése során. Ezt helyesen kell kezelnünk. Ha problémák merülnek fel, felszólalhatunk, és együtt kereshetjük a megoldást a vezetőkkel. Ezenkívül minden testvérnek felelőssége, hogy felügyelje a vezetőket, és óvja a gyülekezet munkáját. Ez egy olyan kötelesség, amit végeznünk kell. Vegyük például Jüan Li megválasztását! A vezetők később elmondták nekem, hogy csak nemrég kerültek át egy másik gyülekezetből, ezért nem ismerik túl jól Jüan Li szokásos viselkedését. Akkor úgy vélték, hogy a gyülekezetben nincs megfelelő személy, és úgy látták, hogy kívülről nézve Jüan Li elég aktív a kötelességei végzésében, és némi eredményt ért el az evangélium hirdetésében. Ezért egyetértettek abban, hogy őt kell megválasztani vezetőnek. Az ő munkájukban is voltak eltérések. A tények alapján láttam, hogy mindenkinek vannak hiányosságai, és senki sem tudja tökéletesen végezni a kötelességét. A testvéreknek ki kell egészíteniük egymást. Régebben azt gondoltam, hogy a vezetők mindent ellenőriznek, ezért nem lehetnek problémák, de ez csak az én elképzelésem és képzelődésem volt. Más szempontból nézve, amikor a kötelességünket végezzük Isten házában, nem számít, hogy vezetők vagyunk-e vagy egyszerű hívők: egyszerűen csak különböző kötelességeket végzünk. Isten házában nincs magasabb vagy alacsonyabb státusz. Egyáltalán nem igaz, hogy a vezetők magasabb státusszal rendelkeznek, mint az egyszerű testvérek, és hogy az ő szavuk a törvény. Isten háza különbözik a nem hívő világtól. Isten házában az igazságnak van hatalma, és az igazságosságnak van hatalma. Mivel a nagy vörös sárkány országában oktattak és formálták a gondolkodásomat, azt hittem, hogy vezetőnek lenni ugyanaz, mint tisztviselőnek lenni: hatalmad van, és egy szinttel a közönséges hívők felett állsz. Annak ellenére, hogy problémákat fedeztem fel a vezetőkkel kapcsolatban, nem mertem szóvá tenni őket, mert úgy gondoltam, hogy ha elmondom a véleményemet, akkor nem leszek egy állásponton a vezetőkkel, és kellemetlen helyzetbe hozom őket. Azt is gondoltam, hogy az én kötelességem a szövegalapú kötelesség, és nem szabad beleszólnom a vezetőkkel kapcsolatos ügyekbe. Úgy gondoltam, hogy ha olyan dolgokba avatkozom be, amelyek nem tartoznak a hatáskörömbe, akkor megsértem a vezetőket, és a dolgok rosszul fognak alakulni a számomra. Saját magam védelme érdekében ugyanúgy viszonyultam Isten házának vezetőihez és dolgozóihoz, ahogy a nem hívők viszonyulnak a tisztviselőkhöz. A szívemben egyszerűen nem hittem abban, hogy az igazságnak hatalma van Isten házában. A dolgokról alkotott nézeteim egyszerűen túl nevetségesek voltak! Valójában Isten házában nem számít, ki fogalmaz meg egy véleményt. Ha az összhangban van az igazság alapelveivel, és jó hatással van Isten házának munkájára és a testvérekre, akkor mindenki elfogadja és átveszi. Pont ilyen volt az is, amikor jelentettem a Jüan Livel kapcsolatos problémákat. Miután a vezetők megértették és ellenőrizték a helyzetet, elbocsátották őt. Ez még világosabbá tette számomra, hogy Isten házában az igazságnak és az igazságosságnak van hatalma.

2022-ben egy nap találkoztam egy gyülekezetvezetővel, Vang Minnel. Amikor hallottam beszélni őt az állapotáról, rájöttem, hogy elmerül a kényelemben, és nem vállal terhet a kötelessége végzésében. Azt mondta, hogy személyes okok miatt gyakran késik vagy hiányzik az összejövetelekről, és ezzel késlelteti a gyülekezet munkáját. Beszéltem vele a kötelességvégzés jelentőségéről, de ő kimagyarázta a helyzetet objektív nehézségekre hivatkozva. Vang Min ezután arról kezdett beszélni, hogy amikor elkezdett hinni Istenben, a KKP alaptalan szóbeszédei hatással voltak rá, és kialakultak benne bizonyos elképzelések Isten munkájáról, ezért visszakozott, és felhagyott a hittel. Később súlyosan megbetegedett, és az állapota nem akart javulni. Csak akkor tért vissza, és kezdett újra hinni Istenben. Miközben erről a tapasztalatról beszélt, a legcsekélyebb megértést vagy megbánást sem mutatta amiatt, hogy korábban elárulta Istent. Megkérdeztem tőle, hogy milyen gondolatai és megértései vannak ezzel az esettel kapcsolatban, de nem adott egyértelmű választ. Azzal védekezett, hogy abban az időben a KKP szóbeszédei nagyon hangsúlyosak voltak, és ez volt az egyetlen oka annak, hogy félrevezették. Még néhány Istent káromló szót is ismételgetett. A beszédét hallgatva nagyon megdöbbentem. Érthető volt, hogy amikor még csak elkezdett hinni Istenben, nem tudta felismerni a KKP alaptalan szóbeszédeit, de most, miután több mint egy évtizede hitt Istenben, még mindig istenkáromló szavakat ismételgetett. Ami még rosszabb: nem mutatott semmilyen tudatosságot, miközben ezeket mondta. Felolvastam neki néhány részt Isten szavaiból az istenfélelemről, és beszéltem neki a beszéde és a tettei természetéről. Isten szavainak olvasása után sem mutatott semmilyen reakciót. Úgy gondoltam, hogy ez az ember elég érzéketlen, és levelet akartam írni a vezetőknek, hogy jelentsem Vang Min problémáit. De a szívemben ellentmondás dúlt, és azt gondoltam: „Hallottam, hogy a felsőbb vezetők azt tervezik, hogy művelik. Ráadásul most találkoztam először Vang Minnel. Ha azonnal jelentem a vele kapcsolatos problémákat, vajon nem fogják a felsőbb vezetők azt mondani, hogy nagyon arrogáns vagyok, amiért egyetlen találkozás után máris felismertem nála egy problémát? Nem fog úgy tűnni, mintha arra gyanakodnék, hogy ők nem képesek tisztán látni? Ráadásul, ha az, amit mondok, helytelen, és hatással van valakinek a kinevezésére és művelésére a gyülekezetben, akkor a vezetők vajon nem lesznek rossz véleménnyel rólam?” Erre a gondolatra elbizonytalanodtam. Aztán rájöttem, hogy ismét a saját érdekeimet tartom szem előtt, ezért csendben imádkoztam Istenhez. Eszembe jutottak Isten szavai: „Ne mindig saját magadért tegyél dolgokat, és ne fontolgasd állandóan a saját érdekeidet; ne fontolgasd az ember érdekeit, és ne gondolj a saját büszkeségedre, hírnevedre, illetve rangodra. Először Isten házának az érdekeit kell fontolóra venned, elsősorban ezekkel kell törődnöd. Figyelembe kell venned Isten szándékait, és kezdd annak az átgondolásával, hogy volt-e tisztátalanság a kötelességed végzésében, hogy hűséges voltál-e, elvégezted-e a feladataidat, minden tőled telhetőt megtettél-e, és vajon teljes szívvel gondoltál-e a kötelességedre, valamint az egyház munkájára. Fontolóra kell venned ezeket a dolgokat. Ha gyakran gondolsz rájuk és megfejted ezeket, akkor könnyebb lesz jól végezned a kötelességedet” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságának levetésével nyerheti el az ember). Isten szavai megmutatták a gyakorlás útját, és önvádat és szégyent váltottak ki belőlem. Már akkor felismertem, hogy ez az ember nem az igazságra törekszik, és nem alkalmas vezetőnek. A vezetők mégis azt tervezték, hogy művelni fogják. Ha valóban előléptetnék, akkor nem sérülne Isten házának érdeke? Nem tudtam tovább ilyen önző és aljas módon élni. Meg kellene óvnom a gyülekezet munkáját, és eleget kellene tennem a felelősségemnek és a kötelességemnek. Ezért ezután jelentettem a Vang Minnel kapcsolatos problémákat a felsőbb vezetőknek. A vezetők, miután tájékozódtak a helyzetről, látták, hogy Vang Min valóban alkalmatlan a művelésre, és úgy döntöttek, hogy egyelőre nem léptetik elő.

2023-ban hallottam, hogy Vang Mint letartóztatták, és júdássá vált. Kizárták a gyülekezetből. Amikor hallottam erről, rájöttem, hogy ha saját magam megóvása érdekében nem jelentem időben a helyzetet, akkor Vang Min előléptetése még nagyobb kárt okozott volna a gyülekezetnek. A lelkiismeretem egész hátralévő életemben nem hagyott volna nyugodni. Ugyanakkor megértettem, hogy időben jelentenem kell a nem megfelelő embereket, és ki kell állnom az alapelvek mellett. Nagyon fontos, hogy gyakoroljuk az igazságnak ezt az aspektusát! Még ha csak felületesen is értjük az igazságot, ha nem látunk át bizonyos embereken vagy dolgokon, és kissé pontatlanok vagyunk a problémák jelentésében, ez nem számít. A legfontosabb az, hogy ha meg tudjuk óvni a gyülekezet munkáját, akkor a szívünk valóban értékes. Később, amikor azt láttam, hogy valaki a gyülekezetben az alapelvekkel ellentétes módon cselekszik, képes voltam azt időben jelenteni a vezetőknek, eleget téve ezzel azon felelősségemnek, hogy megóvjam a gyülekezet munkáját. Éreztem, hogy ha így viselkedem, a szívem nyugodt és békés. Hála Istennek, hogy útmutatásával elősegítette bennem ezt a változást!


63. Hajlandó vagyok terhet hordozni a kötelességemben

2023. július közepén szövegalapú kötelességet végeztem a gyülekezetben, két másik nővérrel együttműködve: az egyik egy új tag volt, Vang Hszüe, a másik pedig Lin Hszi. Augusztus végén a vezetők megkérték Lin Hszit, hogy átmeneteileg végezzen egy másik feladatot, így csak Vang Hszüe és én maradtunk a csapatban. Miután a felügyelő megbeszélte velünk a munkát, általában engem kért meg a nehezebb feladatok kivitelezésére és elvégzésére, Vang Hszüének pedig az egyszerűbb feladatokat osztotta ki. Eleinte ezt helyesen tudtam kezelni, de ahogy telt az idő, a csapat munkájának nagy része miatt nekem kellett aggódnom, és a felügyelő mindig a nehezebb feladatokat osztotta rám, amelyek megfelelő elvégzése sok időt és erőfeszítést igényelt. Emiatt nagyon kevés szabadidőm volt, lelkileg kissé kibillentem az egyensúlyomból, és elkezdtem panaszkodni: „Miért én kapom az összes nehéz feladatot? Bár Vang Hszüe még nincs régóta a képzésben, és még nem érti szilárdan az alapelveket, korábban már végzett szövegalapú kötelességet, és rendelkezik benne némi alapvető jártassággal. Nem lehetne őt is képezni a kicsit nehezebb feladatok elvégzésére? Mivel mindent rám osztanak, egész nap majd szétrobban a fejem a feszültségtől, és túl fárasztó így végezni a kötelességemet!” Minél többet gondolkodtam ezen, annál zaklatottabbnak éreztem magam.

Egy nap a vezetők megkértek, hogy írjak néhány levelet egy szövegalapú feladat kivitelezéséhez, ami meglehetősen sürgős volt. Hozzáláttam, és gyorsan egymás után megírtam két levelet, ami elég sok gondolkodást igényelt. Megkönnyebbülten felsóhajtottam, miután befejeztem a levelek megírását, és azt gondoltam magamban: „Még meg kell írni egy kommunikációs levelet, és bárhogy is nézzük, most már Vang Hszüe következik, neki kell megínia. Így számomra is nyugodtabb lesz a helyzet.” De nem számítottam arra, hogy a felügyelő ismét engem jelöl ki a kommunikációs levél megírására, és a szívemben erős ellenállást éreztem: „Miért megint én? Miért nem Vang Hszüével gyakoroltatod a kommunikációs levelek írását? Csak így lenne igazságos és észszerű! Bár Vang Hszüének vannak hiányosságai a szakmai készségek terén, nem egészíthetném ki és javíthatnám fel azt, amit ő ír? Így megspórolnék egy kis energiát.” A felügyelő azonban már elrendezte a dolgokat, így nem igazán utasíthattam vissza. Azokban a napokban, valahányszor arra gondoltam, hogy a felügyelő mindig engem oszt be erre vagy arra, és hogy ez legtöbbször sok gondolkodást igénylő munka, elnyomottnak és ingerlékenynek éreztem magam, és azt kívántam, bárcsak Lin Hszi hamar visszajönne, hogy kicsit nyugodtabb legyen a helyzetem. Ezután már nem voltam olyan pozitív a kötelességeim végzésében, mint korábban. Úgy éreztem, mivel csak ketten vagyunk a csapatban, amíg nem vagyok tétlen, és sikerül mindennap elvégeznem egy kis munkát, az már elég jó lesz. Így nem is lennék olyan fáradt. Mivel lazítottam a magammal szembeni elvárásaimon, és nem terveztem meg pontosan a dolgokat, az aznap befejezhető dolgok átcsúsztak a következő napra, és gyakran még az a gondolat is megfordult a fejemben, hogy nem akarom végezni ezt a kötelességet. Bár felismertem, hogy a kötelességemhez való hozzáállásom nem helytálló, és olvastam is Isten néhány szavát a kötelességvégzésről, soha nem gondolkodtam el komolyan a saját problémáimon, és ezek az állapotok nem oldódtak meg. Amikor közösen megbeszéltük a munkát, nem is akartam semmit mondani, mert féltem, hogy a felügyelő látja, hogy vannak ötleteim, és rám bízza a megvalósítást. Később elgondolkodtam a kötelességemhez való hozzáállásomon. Bár elvégeztem, amit a felügyelő elrendezett számomra, a szívemben mégis sok panasz volt. Isten nem helyesli, hogy mindig ilyen kelletlenül végezzük a kötelességeinket. Imádkoztam Istenhez az állapotom miatt, hogy világosítson meg és vezessen, hogy képes legyek elgondolkodni magamon és megérteni önmagamat.

Amikor az áhítataim során elgondolkodtam magamon, Isten ezen szavait olvastam: „A kötelességek nagyon széles hatókört fednek le, és sok területet tartalmaznak, de bármilyen kötelességet végzel, egyszerűen szólva, az a te kötelezettséged, és olyasmi, amit meg kell tenned. Amíg arra törekszel, hogy azt szívből, jól végezd, Isten helyeselni fog, és el fogja ismerni, hogy olyasvalaki vagy, aki igazán hisz Istenben. Nem számít, ki vagy, ha mindig megpróbálsz kibújni a kötelességed alól vagy elbújni előle, akkor gond van. Finoman fogalmazva, túl lusta vagy, túl sikamlós, tétlen, és szereted a pihenőidőt és gyűlölöd a munkát. Komolyabban fogalmazva pedig nem vagy hajlandó végezni a kötelességedet, és nincs benned hűség vagy alávetettség. Ha még fizikailag sem vagy képes fáradozni, hogy felvállald ezt a kis munkát, akkor mit tehetsz? Mit vagy képes megfelelően csinálni? Ha valakiben valóban van hűség és felelősségérzet a kötelessége iránt, akkor amíg azt Isten megköveteli, és amíg Isten házának szüksége van rá, addig mindent meg fog tenni, amit kérnek tőle, anélkül, hogy saját döntéseket hozna. Vajon nem az a kötelességvégzés egyik alapelve, hogy vállaljuk és jól csináljuk azt, amire képesek vagyunk, és amit meg kell tennünk? (De igen.) [...] Mindent könnyebb mondani, mint megtenni. Amikor az emberek valóban elvállalnak egy feladatot, akkor egyrészt a jellemük a döntő, másrészt pedig az, hogy szeretik-e az igazságot vagy sem. Először beszéljünk a jellemről. Ha valakinek jó a jelleme, akkor mindennek a pozitív oldalát látja, és képes pozitív szemszögből és az igazság alapján elfogadni és felfogni a dolgokat; vagyis a szíve, jelleme és lelke egyenes – ez a jellem szempontjából való megközelítés. Ezután beszéljünk egy másik aspektusról – arról, hogy valaki szereti-e az igazságot vagy sem. Az igazság szeretete az igazság elfogadására való képességre utal, vagyis függetlenül attól, hogy felfogod-e Isten szavait, illetve megérted-e Isten szándékát vagy sem, függetlenül attól, hogy a munkáddal, a végrehajtandó kötelességeddel kapcsolatos nézeted, véleményed és nézőpontod összhangban van-e az igazsággal, mégis képes vagy elfogadni azt Istentől; ha alávetett és őszinte vagy, akkor ez elég, ez alkalmassá tesz a kötelességed végzésére, és ez a minimum követelmény. Ha alávetett és őszinte vagy, akkor, amikor egy feladatot végrehajtasz, nem leszel felületes, és nem fogsz csalárd módon lazsálni, hanem beleadod teljes szívedet és erődet. Ha valakinek rossz a belső állapota, és negativitás támad benne, akkor elveszíti a lendületét, és felületes akar lenni; nagyon jól tudja a szívében, hogy az állapota nem helyes, és mégsem próbálja ezt helyrehozni az igazság keresésével. Az ilyen emberek nem szeretik az igazságot, és csak kis mértékben hajlandóak a kötelességüket végezni; vonakodnak erőfeszítéseket tenni vagy nehézségeket elszenvedni, és folyton csalárd módon lazsálni próbálnak. Valójában Isten már mindezt alaposan átvizsgálta – akkor miért nem figyel ezekre az emberekre? Isten csak arra vár, hogy választott népe felébredjen, felismerje, leleplezze ezeket az embereket és kiiktassa őket. Az ilyen emberek azonban mégis azt gondolják magukban: »Nézd csak, milyen okos vagyok. Ugyanazt az ételt esszük, munka után azonban ti teljesen kimerültek vagytok, én pedig egyáltalán nem vagyok fáradt. Én vagyok az okos. Nem dolgozom olyan keményen; aki keményen dolgozik, az idióta.« Vajon helyes, hogy így tekintenek a becsületes emberekre? Nem. Valójában azok az emberek, akik keményen dolgoznak, amikor a kötelességüket végzik, az igazságot gyakorolják és Istennek tesznek eleget, így ők a legokosabb emberek mind közül. Mi teszi őket okossá? Azt mondják: »Semmit sem teszek, amit Isten nem kér tőlem, és mindent megteszek, amire megkér. Megteszem, bármit kérjen is, beleadom szívemet és minden energiámat, és egyáltalán nem veszem félvállról. Nem emberért teszem ezt, Istenért teszem. Isten annyira szeret engem; meg kell tennem, hogy eleget tegyek Istennek.« Ez a megfelelő gondolkodásmód. Ennek eredményeként, amikor az egyház eltakarítja az embereket, kiiktatják mindazokat, akik megbízhatatlanok a kötelességük végzésében, míg azok a becsületes emberek, akik elfogadják Isten átvizsgálását, megmaradnak. Folyamatosan javul ezeknek a becsületes embereknek az állapota, Isten pedig megóvja őket mindenben, ami éri őket. És mivel érdemlik ki ezt az oltalmat? Azzal, hogy becsületesek a szívükben. Nem félnek a nehézségtől vagy a kimerültségtől, amikor a kötelességüket végzik, és semmiben sem válogatnak, amit rájuk ruháznak; nem kérdezik, miért, csak teszik, amit mondanak nekik, engedelmeskednek, anélkül, hogy bármilyen vizsgálatot vagy elemzést folytatnának, vagy bármi mást figyelembe vennének. Nem számítóak, és minden dologban képesek az engedelmességre. Belső állapotuk mindig nagyon normális. Amikor veszéllyel néznek szembe, Isten megóvja őket, ha betegség vagy vész sújtja őket, Isten akkor is megóvja őket, és a jövőben csak áldásokat fognak élvezni. Egyesek egyszerűen nem látják át ezt a dolgot. Amikor látják, hogy kötelességvégzésük során a becsületes emberek önként viselik el a nehézségeket és a kimerültséget, úgy gondolják, hogy ezek a becsületes emberek ostobák. Mondd csak, ez ostobaság? Ez őszinteség, igaz hit. Igaz hit nélkül sok dolgot soha nem lehet igazán megérteni vagy megmagyarázni. Csak azok tudják a legtisztábban a szívükben, hogy mi is történik valójában, akik megértik az igazságot, akik mindig Isten előtt élnek és normális kapcsolatban vannak Vele, valamint azok, akik igazán alávetik magukat Istennek és őszintén félik Istent” (Az Ige, IV. kötet – Az antikrisztusok leleplezése. Tizedik tétel: Megvetik az igazságot, szemtelenül semmibe veszik az alapelveket, és figyelmen kívül hagyják Isten házának intézkedéseit (Negyedik rész)). Isten leleplezi, hogy azok, akik végzik a kötelességüket, de nem akarnak szenvedni vagy árat fizetni, és mindig próbálnak kibújni a munka alól, lusta emberek, akik szeretik a kényelmet és utálják a munkát. Az ilyen emberekből hiányzik az emberi mivolt, és nem hűségesek a kötelességeik végzésében. Isten szavainak tükrében elgondolkodtam a saját állapotomon és viselkedésemen. Azonban miután Lin Hszit áthelyezték, csak Vang Hszüe és én maradtunk a csapatban. Bár eleinte hajlandó voltam vállalni a kötelességemet, ahogy telt az idő, sok feladat miatt kellett aggódnom, és a felügyelő folyamatosan a nehezebb feladatokat osztotta rám, amelyek erőfeszítést és árat követeltek tőlem, így mindennap majd’ szétrobbant a fejem a feszültségtől. Azt kezdtem gondolni, hogy a kötelességem ilyen módon történő végzése túl sok szenvedéssel jár, ezért panaszkodtam és zúgolódtam. Hogy megkíméljem a testemet a szenvedéstől és a kimerültségtől, folyamatosan azon gondolkodtam, hogy Vang Hszüére hárítom a munkát, hogy nyugodtabb legyek, de a felügyelő minden nehéz feladatot rám bízott. Amikor a saját hús-vér testem érdekei nem teljesültek, ellenállást és elégedetlenséget éreztem. Bár elvégeztem a munkát, csak azért tettem, mert nem volt más választásom, és a szívemben nyugtalanul vártam Lin Hszi visszatérését, hogy megoszthassuk a munkaterhet, és nekem kevesebbet kelljen szenvednem. Amikor mindenkivel közösen megbeszéltük a munkát, elkerülő módon viselkedtem, és nem mondtam el a véleményemet, attól félve, hogy a felügyelő több munkára kér. Még ezt a kötelességet sem akartam végezni. Láttam, hogy pontosan az a fajta lusta ember vagyok, aki szereti a kényelmet és utálja a munkát, akit Isten leleplezett. Akik hűségesen végzik a kötelességüket, azok a kötelességüket az alapvető felelősségük részének tekintik. Függetlenül attól, mennyit kell szenvedniük, vagy mekkora árat kell fizetniük, kezdeményezően vállalják a terhet mindabban, amit meg kell tenniük, és szívüket-lelküket beleadva dolgoznak rajta. Nem lusták, nem próbálnak kibújni, és lelkiismeretesen vállalják a felelősséget a kötelességük jó elvégzéséért. Ez megnyugtató az embernek, és elégedetté teszi Istent. Én viszont mindig a hús-vér testre voltam tekintettel a kötelességem végzése során. Lusta és elkerülő voltam, képtelen voltam teljes szívemet és elmémet a kötelességembe fektetni. Láttam, hogy rossz jellemű ember vagyok, aki a kötelességvégzés ürügyét használja fel arra, hogy kényelmeskedjen és Isten házából éljen. Túl aljas és hitvány voltam! Isten lehetőséget adott nekem a kötelességem végzésére és az igazság elnyerésére, de én a hús-vér testre voltam tekintettel, és nem becsültem meg ezt. Ha ez a lehetőség elveszik, túl késő lesz a megbánáshoz. Nem kezelhettem többé így a kötelességemet. Gyorsan változtatnom kellett a dolgokon.

Később a felügyelő összejövetelt tartott velünk, és felolvasta Isten néhány szavát. Volt egy szakasz, amely kifejezetten az én állapotomra vonatkozott. Mindenható Isten azt mondja: „Mielőtt az emberek megtapasztalják Isten munkáját és megértik az igazságot, a Sátán természete az, ami átveszi az irányítást és belülről uralja őket. Mit foglal magában konkrétan ez a természet? Például miért vagy önző? Miért óvod a saját státuszodat? Miért befolyásolnak annyira az érzéseid? Miért szereted azokat az igazságtalan dolgokat és azokat a gonosz dolgokat? Mi az alapja annak, hogy szereted az ilyen dolgokat? Honnan származnak ezek a dolgok? Miért szereted és fogadod el őket? Mostanra már mindannyian megértettétek: a fő oka ennek az, hogy a Sátán mérgei benne vannak az emberben. Tehát mik a Sátán mérgei? Hogyan fejezhetők ki? Például, ha azt kérdezed: »Hogyan kellene az embereknek élniük? Mi az, amiért az embereknek élniük kellene?« – mindenki azt feleli: »Mindenki gondoskodjék magáról, az utolsót pedig vigye el az ördög.« Csupán ez az egyetlen mondat kifejezi a probléma gyökerét. A Sátán filozófiája és logikája vált az emberek életévé. Bármire is törekednek az emberek, azt valójában saját magukért teszik – és így mindannyian önmagukért élnek. »Mindenki gondoskodjék magáról, az utolsót pedig vigye el az ördög« – ez az ember életfilozófiája, amely az emberi természetet is képviseli. Ezek a szavak már a romlott emberiség természetévé váltak, és igaz portrét festenek a romlott emberiség sátáni természetéről. Ez a sátáni természet teljességgel a romlott emberiség létezésének alapzatává vált. Több ezer éve él a romlott emberiség a Sátán e mérge szerint, mind a mai napig” (Az Ige, III. kötet – Az utolsó napok Krisztusának beszédei. Hogyan kell Péter útján járni?). Olvasván Isten szavait megértettem valamit abból, hogy mi a gyökere annak, hogy vonakodom terheket vállalni. Mindig is olyan sátáni túlélési szabályok szerint éltem, mint például: „mindenki gondoskodjék magáról, az utolsót pedig vigye el az ördög” és „soha ne húzd a rövidebbet”. Ezek a dolgok mélyen beivódtak a szívembe, és a természetemmé váltak. Mivel e sátáni mérgek szerint éltem, egyre önzőbbé és aljasabbá váltam, és a magatartásomban és minden tettemben a hús-vér testem érdekeit tartottam szem előtt. Kezdetben hárman dolgoztunk együtt, és mindenki megoszthatta a munkaterhet. Ez nem volt túl fárasztó a hús-vér testnek, és normálisan tudtam dolgozni. Azonban miután Lin Hszi távozott, hogy más kötelességeket végezzen, feltárult az önző és aljas természetem. Amikor a felügyelő elrendezte, hogy én végezzem a nehezebb munkát, ellenállást éreztem és panaszkodtam, és úgy éreztem, hogy én húzom a rövidebbet. Egyszerűen egyáltalán nem tekintettem a kötelességemet a felelősségemnek. Valójában már régóta végeztem szövegalapú kötelességet, és megértettem néhány alapelvet. Helyénvaló volt, hogy többet vállaljak a munkából: ez volt az a kötelesség, amit végeznem kellett volna. Én azonban önző és aljas voltam, és nem akartam szenvedni. Nem voltam hajlandó teljes erőbedobással dolgozni, és nem voltam tekintettel a munka eredményeire. Tényleg egyáltalán nem volt felelősségérzetem. Élveztem Isten szavainak öntözését és ellátását, de nem áldoztam fel magamat őszintén Istenért, hogy viszonozzam a szeretetét. Amikor a kötelesség ütközött a testi érdekeimmel, nem vettem figyelembe a gyülekezet munkáját, és még a kötelességemet sem akartam jól végezni, eleget téve a felelősségemnek. Egyszerűen túl önző és aljas voltam! Arra gondoltam, hogy a kötelesség Istentől származik, így a kötelességünkhöz való hozzáállásunk az Istenhez való hozzáállásunk. A kötelességem visszautasítása és a felelősségem alóli kibújás Isten elárulása! Amikor erre gondoltam, nagyon zaklatottnak éreztem magam, és tele voltam önváddal. Kész voltam bűnbánatot tartani Isten előtt, jól végezni a kötelességet, amit végeznem kell, és lelkiismerettel és józan ésszel rendelkező ember lenni.

Ezután a felügyelő megnyílt, és beszélgetett velem arról, hogy a munka ilyen módon történő megszervezése elsősorban annak figyelembevételével történt, hogy Vang Hszüe éppen csak elkezdte a képzést, és időre volt szüksége, hogy beletanuljon a munkába, míg én már régóta végeztem ezt a kötelességet, és jobban ismertem annak minden aspektusát, beleértve a szakmai készségeket is. Ezért osztott rám több tennivalót. A felügyelő felolvasta nekem Isten szavait is: „Ha az igazságra törekedtek, változtatnotok kell azon, ahogyan a dolgokat teszitek. El kell engednetek a saját érdekeiteket, valamint a személyes szándékaitokat és vágyaitokat. Amikor tesztek valamit, először beszélgetnetek kell együtt az igazságról, és meg kell értenetek Isten szándékait és követelményeit, mielőtt felosztanátok egymás között a munkát, szem előtt tartva, hogy ki miben jó és miben rossz. Azt kell elvállalnotok, amire képesek vagytok, és ragaszkodnotok kell a kötelességetekhez. Ne versengjetek és ne harcoljatok a dolgokért. Meg kell tanulnotok türelmet és toleranciát gyakorolni. Ha valaki új ebben a kötelességben, vagy csak most kezdi elsajátítani a vonatkozó készségeket, és még nem képes bizonyos feladatok intézésére, nem szabad ráerőltetned, hogy elvállalja azokat. Kicsit egyszerűbb feladatokat kell adnod neki. Ez megkönnyíti számára, hogy eredményeket érjen el a kötelessége teljesítésében. Ezt jelenti a tolerancia, a türelem és az elvi alapon állás. Ez része a normális emberi mivoltnak; ezt követeli meg Isten az emberektől, ezt kellene gyakorolniuk. Ha valamilyen területen elég képzett vagy, és a többieknél régebben dolgozol ezek a területen, akkor te kapd meg a nehezebb munkát. Fogadd el ezt Istentől és vesd alá magad. Ne legyél válogatós és ne panaszkodj, mondván: »Miért engem szúrnak ki? A könnyű feladatokat másoknak adják, nekem pedig a nehezeket. Próbálják megnehezíteni az életemet?« »Mit értesz azalatt, hogy próbálják megnehezíteni az életedet«? A munkabeosztás az egyes emberekre van szabva; akik többre képesek, azok többet tesznek. Ha sokat tanultál és sokat kaptál Istentől, akkor kapj nehezebb terhet – nem az életed megnehezítése végett, hanem azért, mert pontosan ez illik hozzád. Ez a kötelességed, ne próbálj tehát válogatni, nemet mondani, vagy kihúzni belőle magad. Miért gondolod azt, hogy nehéz? Tény, hogy ha szívvel-lélekkel állsz hozzá, akkor teljesen megfelelsz a feladatra. Romlott beállítottság feltárulása, ha nehéznek, ha elfogult bánásmódnak véled, ha úgy gondolod, hogy szándékosan kiszúrnak veled. A kötelességed végzésének elutasítása ez, nem pedig az elfogadása Istentől. Ez nem az igazság gyakorlása. Ha válogatós vagy a kötelességed teljesítésében, csak azt téve meg, ami könnyű és egyszerű, csak azt téve meg, ami jó színben tüntet fel, akkor az romlott sátáni beállítottság. Az, hogy nem tudod elfogadni a kötelességedet, illetve alávetni magad, azt bizonyítja, hogy még mindig lázadsz Isten ellen, hogy szembefordulsz Vele, valamint elutasítod és kerülöd az Ő intézkedéseit és követelményeit. Ez romlott beállítottság. Mi a teendőd, amikor rájössz, hogy ez romlott beállítottság? Ha úgy érzed, hogy a másoknak adott feladatokat könnyen el lehet végezni, míg a neked adottak hosszú ideig lefoglalnak és megkövetelik tőled, hogy erőfeszítést fektess a kutatásba, és ez boldogtalanná tesz téged – vajon helyénvaló, hogy boldogtalannak érzed magad? Semmiképp sem. Mi a teendőd, amikor érzékeled, hogy ez nem helyénvaló? Ha ellenállsz, és azt mondod: »Minden alkalommal, amikor feladatokat osztanak, nekem adják a nehéz, piszkos és megerőltető munkát, másoknak pedig a könnyű, egyszerű és nagy horderejű feladatokat. Azt gondolják, olyan valaki vagyok, akit ide-oda lehet lökdösni? Ez nem igazságos feladatkiosztás!« – ha így gondolkodsz, akkor tévedsz. Függetlenül attól, hogy van-e eltérés a feladatok kiosztásában, hogy azok kiosztása észszerűen történik-e vagy sem, mit vizsgál meg tüzetesen Isten? Az ember szívét vizsgálja meg tüzetesen. Azt nézi, hogy van-e alávetettség a szívében, hogy magára tud-e venni terheket Istenért, hogy szereti-e Istent. Isten követelményeivel mérve a kifogásaid érvénytelenek, a kötelességed teljesítése nem üti meg a mércét, és híján vagy az igazságvalóságnak. Egyáltalán nincs benned alávetettség, és panaszkodsz, amikor elvégzel néhány megerőltető vagy piszkos feladatot. Mi itt a probléma? Először is, rossz a mentalitásod. Mit jelent ez? Azt jelenti, hogy rosszul állsz hozzá a kötelességedhez. Ha mindig a saját önérzetedre és érdekeidre gondolsz, és nem veszed figyelembe Isten szándékait, és egyáltalán nincs benned alávetettség, akkor ez nem megfelelő hozzáállás a kötelességedhez. Ha őszintén feláldoznád magad Istenért, és Istent szerető szíved lenne, akkor hogyan kezelnéd a piszkos, megerőltető vagy nehéz feladatokat? Más lesz a mentalitásod. Úgy döntesz, hogy megteszed azt, ami nehéz, és igyekszel nehéz terheket venni a válladra. Felvállalod azt, amit mások nem hajlandóak megtenni, és kizárólag Isten szeretete miatt, és azért teszed meg, hogy eleget tegyél Neki. Öröm tölt el ennek megtétele során, nyoma sincs a panaszkodásnak. A piszkos, a megerőltető és a nehéz feladatok mutatják meg az embereknek, hogy milyen fából faragták őket. Miben különbözöl azoktól az emberektől, akik csupán könnyű és nagy horderejű feladatokat vállalnak el? Nem vagy sokkal jobb náluk. Vajon nem így van ez? Így kell tekintened ezekre a dolgokra. Tehát leginkább a kötelessége teljesítése tárja fel, hogy milyen fából faragták az embert. Némelyek legtöbbször nagyszerű dolgokat mondanak, azt állítva, hogy készek Isten szeretetére és az alávetettségre, azonban amikor nehézséggel találkoznak a kötelességük végzésében, akkor mindenféle panaszokat és negatív szavakat engednek szabadjára. Nyilvánvaló, hogy képmutatók. Ha valaki szereti az igazságot, akkor amint nehézséggel találkozik a kötelessége teljesítésében, Istenhez imádkozik és keresi az igazságot, miközben komolyan foglalkozik a kötelességével, akkor is, ha nincs megfelelően elrendezve. Akkor sem panaszkodik, ha nehéz, piszkos vagy bonyolult feladattal szembesül, valamint Istennek alávetett szívvel jól tudja végezni a feladatait, és jól tudja teljesíteni a kötelességét. Ebben nagy gyönyörűségre lel, Istennek pedig megnyugvást hoz ennek látványa. Az ilyen ember felel meg Isten tetszésének. Ha valaki ingerlékennyé válik, amint piszkos, nehéz vagy kimerítő feladattal találkozik, és nem hagyja, hogy bárki kritizálja, az ilyen ember nem olyasvalaki, aki őszintén feláldozza magát Istenért. Az ilyet csak felfedni és kivetni lehet” (Az Ige, III. kötet – Az utolsó napok Krisztusának beszédei. Harmadik rész). Isten szavai megszégyenítettek. Arra gondoltam, hogy a gyülekezet évekig művelt engem, hogy szövegalapú kötelességet végezzek, és hogy több alapelvet értettem, mint Vang Hszüe. Az én felelősségem volt vállalni azt a terhet, hogy a nehezebb feladatokat rám osztják, és nem kellett volna megpróbálnom visszabeszélni és kibújni alóla. A felügyelő a gyülekezet munkájának szükségleteit figyelembe véve rendezte így a dolgokat, és az elrendezések észszerűek voltak. Vang Hszüe éppen csak elkezdte a képzést, és még az alapelvekkel való ismerkedés folyamatában volt. Ha nehéz és bonyolult munkát osztottak volna rá, az késleltette volna a munka előrehaladását, és stresszelte volna őt. Ezért először könnyebb feladatokat kellett rá bízni, hogy kiképezhessük, és amint többet felfogott a különféle alapelvekből, képes lesz a nehezebb feladatokat is kezelni, ha azokat rá osztják. Én azonban ezt a legkevésbé sem vettem figyelembe, sőt, még háborogtam is. Valóban túlságosan is híján voltam az emberi mivoltnak és a józan észnek! Most megértettem, hogy kötelességünk végzése során meg kell óvnunk a gyülekezet érdekeit, meg kell tanulnunk toleránsnak és megértőnek lenni egymással szemben, és mindannyiunknak végeznünk kell a saját feladatainkat a kötelességeinkben. Ha így működünk együtt, a munka jól elvégezhető. Korábban azt hittem, igazságtalan, hogy a felügyelő mindig a nehéz feladatokat osztja rám. Most rájöttem, hogy ez a szemléletmód helytelen volt. A kötelességvégzésben nincs olyan, hogy többet vagy kevesebbet tenni, vagy hogy valami igazságos vagy igazságtalan. Isten ismeri mindannyiunk érettségét és képességét, és tudja, mennyit vagyunk képesek megtenni. A teher áldás Istentől, és egyben lehetőség is, amelyet Isten ad az embereknek, hogy képezhessük magunkat. Bár a nehezebb feladatok végzése gondos odafigyelést és megfontolást igényel, arra is ösztönözhet, hogy többet gondolkodj az alapelveken, és javítsd a szakmai készségeid szintjét. Ezenkívül, ha nagyobb nyomást vállalsz a kötelességedben, arra is képzheted magad, hogy olyan szíved legyen, amely hajlandó felelősséget vállalni. Ezek mind jó dolgok. Én azonban az önző és aljas sátáni beállítottságom szerint éltem, nem láttam Isten gondos szándékait, sőt, folyamatosan menekülni akartam a kötelességem elől. Valóban nem tudtam, mi a jó nekem, és nem feleltem meg Isten szándékainak. Isten szavainak útmutatásával sikerült némileg változtatnom az állapotomon, és azt gondoltam magamban, hogy most alá kell vetnem magam, és helyt kell állnom a kötelességemben.

Később Vang Hszüét ideiglenesen egy másik feladatra osztották be, és nekem sok dologról kellett gondoskodnom. Meg kellett terveznem a napi feladataimat, és ideális esetben még aznap be kellett fejeznem őket. Minden egyes nap majd szétrobbant a fejem a feszültségtől, és kétségbeesetten vártam Lin Hszi mielőbbi visszatérését, hogy a dolgok nyugodtabbak legyenek számomra. Amikor erre gondoltam, eszembe jutott Isten néhány szava, amit korábban olvastam: „Minden felnőttnek vállalnia kell a felnőttekre háruló felelősséget, függetlenül attól, hogy mekkora nyomás nehezedik rájuk, mint például a megpróbáltatások, betegségek, vagy akár a különféle nehézségek. Ezeket a dolgokat mindenkinek meg kell tapasztalnia és el kell viselnie; ilyen egy normális ember élete. Ha nem tudod elviselni a nyomást, eltűrni a szenvedést és ellenállni az ütéseknek, az azt jelenti, hogy nincs kitartásod és elszántságod, és túlságosan törékeny és haszontalan vagy. Mindenkinek – akár a társadalomban, akár Isten házában – el kell viselnie ezt a szenvedést az életében. Ez az a felelősség, amelyet minden felnőttnek viselnie kell, a teher, amelyet vállalnia kell, és senki sem kerülheti el, ezért neked sem szabad megpróbálnod kibújni alóla. Ha mindig el akarsz menekülni vagy meg akarsz szabadulni ettől a sok szenvedéstől, akkor előjön belőled az elfojtás érzelme, és mindig gúzsba fog kötni téged. Ha azonban mindezt megfelelően meg tudod érteni és el tudod fogadni, és úgy tekintesz rá, mint életed és létezésed szükséges részére, akkor többé nem fognak negatív érzelmek kialakulni benned ezek miatt a problémák miatt. Egyrészt meg kell tanulnod, hogy vállald azokat a felelősségeket és kötelezettségeket, amelyeket a felnőtteknek viselniük és vállalniuk kellene. Másrészt meg kell tanulnod, hogy harmonikusan, a normális emberi mivolt keretei között tudj együtt élni másokkal az élet- és munkakörnyezetedben. Ne egyszerűen azt tedd, ami neked tetszik. Mi a harmonikus együttélés célja? Ez azért van, hogy jobban eleget tegyél a munkának, a kötelezettségeknek és a felelősségeknek, amelyeket felnőttként teljesítened kell. Bármilyen munkát vagy kötelességet végzel, amikor veszéllyel nézel szembe, amikor a Sátán erői okozta zavarásokkal és károkkal nézel szembe, képesnek kell lenned minimalizálni a veszteségeket, hogy a munkád és a kötelességed eredményei egy kicsit jobbak legyenek. Ezt kell elérnie egy eltökélt embernek. Ha rendelkezel normális emberi mivolttal, akkor ezt kellene megvalósítanod, amikor dolgozol. Ami a munkából eredő nyomást illeti, akár a Fennvalótól, akár Isten házából jön, akár a testvérek helyezik rád a nyomást, el kell viselned. Nem mondhatod ezt: »Nem fogom megcsinálni a nyomás miatt. Én csak pihenésre, gondtalanságra, boldogságra és kényelemre törekszem a kötelességem végzésében és az Isten házában végzett munkában.« Ez nem fog működni, és ez nem egy olyan gondolat, aminek egy normális felnőttben fel szabadna merülnie, és Isten háza nem az a hely, ahol átadhatod magad a kényelemnek. Minden ember vállal bizonyos mértékű nyomást és kockázatot az életében és a munkájában. Bármilyen munkában, különösen az Isten házában végzett kötelességedben optimális eredményekre kell törekedned. Nagyobb léptékben ez Isten tanítása és követelménye. Kisebb léptékben ez az a hozzáállás, nézőpont, mérce és alapelv, amellyel minden embernek rendelkeznie kell a magatartásában és a tetteiben. Amikor kötelességet végzel Isten házában, meg kell tanulnod betartani Isten házának előírásait és rendszereit, és meg kell tanulnod megfelelni a szabályoknak, jól viselkedve. Ez az ember magatartásának alapvető része” (Az Ige, VI. kötet – Az igazságra törekvésről. Hogyan kell törekedni az igazságra? (5.)). Isten szavaiból megértettem, hogy Ő azt reméli, hogy az Ő követelményei szerint viselkedünk, és felnőttként vállaljuk azokat a felelősségeket, amelyeket egy felnőttnek vállalnia kell, szívünket helyénvaló dolgokkal töltjük meg, és végezzük a megfelelő munkánkat. Felelősségérzettel kell rendelkeznünk, amikor elvállalunk egy feladatot, és bármilyen problémával vagy nehézséggel is találkozunk, imádkoznunk kell, Istenre kell támaszkodnunk, és keresnünk kell az igazságot a megoldásukhoz, jól elvégezve mindent, amit csak tudunk. Ezt kell tenniük a lelkiismerettel és józan ésszel rendelkező embereknek. Arra gondoltam, hogyan teremtette meg Isten számomra ezt a környezetet az elmúlt két hónapban. Egyrészt leleplezte az önző és aljas romlott beállítottságomat, másrészt megtanított arra, hogyan vállaljak terhet és felelősséget, és hogyan legyek lelkiismerettel és józan ésszel rendelkező ember. Nem hagyhattam figyelmen kívül Isten szándékát. Istenre kellett támaszkodnom, és fel kellett lázadnom a hús-vér test ellen, hogy jól végezzem a kötelességemet. Ezután helyretettem a gondolkodásmódomat, és minden napra megterveztem, hogy mit fogok csinálni. Bár sok a munkám, és szűkös az idő, képes vagyok lecsendesíteni a szívemet a kötelességem végzése közben. Időnként néhány nehéz feladat elvégzése sok gondolkodást és töprengést igényel, de ezeket lehetőségnek tekintem az igazság elnyerésére és az alapelvekbe való belépésre, így minden nap végén úgy érzem, hogy nyertem valamit. Megtapasztaltam, hogy amikor Isten szavai szerint gyakorlunk, a szívünk békés és könnyű. Az a környezet, amelybe abban a két hónapban kerültem, kinyilatkoztatás volt számomra, és egyben Isten megmentése is. A szívemben csendben hálát adok ezért és dicsérem Istent.


64. Hogyan álljunk helyt a kötelességünkben veszély közepette

2023 júliusában lettem vezető a gyülekezetben. Augusztus 13-án, miután befejeztem a munkámat, visszatértem a vendéglátó családomhoz. Amint kinyitottam az ajtót, a szemem elé táruló látványtól ijedtemben összerezzentem. Odabent mindent felforgattak, teljes volt a zűrzavar, a konyhában és a nappaliban pedig égve hagyták a villanyt. Hirtelen belém hasított a felismerés: „Jaj ne – történt valami! A nővértársamat, Szun Fej prédikátort és a minket vendégül látó nővért talán letartóztatták.” Berohantam a hálószobába, és láttam, hogy ezt a szobát is felforgatták. Nem tudtam megállni, hogy ne kezdjek el idegeskedni: „Ha a rendőrség kamerát szerelt fel a házban, és látják, hogy idejövök, tudni fogják, hogy fontos kötelességet végzek. Biztosan idejönnek és letartóztatnak.” Pánikomban sietve összepakoltam néhány ruhát, és távoztam. Egy másik vendéglátó házba mentem. Aznap éjjel hánykolódtam, nem tudtam aludni. Azt gondoltam magamban: „A letartóztatott nővérek ismerik a részleteket több gyülekezet tagjairól, és tudnak arról a házról is, ahol a könyveket tartják. Ráadásul a számítógépeik információkat tartalmaznak a testvérek személyazonosságáról. Ha nem volt idejük kikapcsolni a számítógépeket, ezek az információk a rendőrség kezébe kerülhettek, és még több testvért tartóztathatnak le. A kialakult helyzetet az első lehetséges pillanatban kezelni kell. Először értesítenem kell azokat a testvéreket, akik biztonsági kockázatnak vannak kitéve, hogy gyorsan rejtőzzenek el, majd át kell szállítanom Isten szavainak könyveit.” De aztán arra gondoltam, hogy elő kell állnom, és egyedül kell megbirkóznom ezzel az egész helyzettel, anélkül, hogy bárkivel is megbeszélhetném. Nem régóta végeztem ezt a kötelességet, és sok feladatot nem értettem, vagy nem fogtam fel. Hogyan fogom kezelni a kialakult helyzetet? Amikor ezekre a valós nehézségekre gondoltam, úgy éreztem, mintha egy tonnányi súly nehezedne a vállamra; nyomasztónak éreztem a helyzetet. Kicsit féltem is. Attól tartottam, hogy a rendőrség ellenőrzi a térfigyelő kamerák felvételeit, felfedeznek és letartóztatnak. Ha letartóztatnának, és nem bírnám a rendőrségi kínzást, elárulnám Istent és júdássá válnék, akkor a halálom után a pokolba vettetnék, hogy bűnhődjek. Már egy évtizede hittem Istenben, és nem akartam, hogy ez legyen a végkimenetelem. A végsőkig követni akartam Istent, és látni akartam a napot, amikor Isten megdicsőül. E valós nehézségekkel és a jövő ismeretlenségével szembesülve szorongásban és pánikban éltem, és így töltöttem egy hosszú éjszakát.

Másnap egy másik prédikátor, Li Hszüe elmondta nekem, hogy Szun Fej prédikátort és a nővértársamat valóban letartóztatták. Amikor meghallottam ezt a hírt, tudtam, hogy Isten oltalma segített megmenekülnöm ettől a szerencsétlenségtől. Különben én is a letartóztatottak között lettem volna. Azonban amint arra gondoltam, hogy át kell szállítanom a könyveket, kicsit megijedtem: „Ha azok, akiket letartóztattak, júdássá válnak, és elárulják az otthont, ahol a könyveket őrzik, nem sétálok akkor egyenesen az oroszlán barlangjába, ha odamegyek? A múltban néhány letartóztatott Júdássá vált. Egyesek aláírták a »Három Nyilatkozatot«, és elárulták Istent. Megbélyegezték őket a fenevad bélyegével. Ők mindannyian régebb óta hittek Istenben, mint én. Ha ők nem tudtak szilárdan megállni, amikor letartóztatták őket, én hogyan reménykedhetnék ebben? Ha letartóztatnak, és júdássá válva elárulom Istent, akkor semmi esélyem nem lesz az üdvösség elnyerésére. Nem volt hiábavaló a hitem ennyi éven át?” Amikor erre gondoltam, elvesztettem a bátorságomat, és nem mertem elmenni. De aztán arra gondoltam: „Most én vagyok az egyetlen, aki tudja, melyik házban őrzik a könyveket. Ha nem megyek el, és nem szállítom át Isten szavainak könyveit, és a rendőrség lefoglalja azokat, akkor a lelkiismeretem soha nem nyugszik meg életem hátralévő részében, és megbánásban, bűntudatban és önvádban fogok élni halálom napjáig.” Eszembe jutottak Isten szavai: „Rendkívül fontos, hogy miként kell kezelnetek Isten megbízatásait. Ez egy nagyon komoly dolog. Ha nem tudod teljesíteni azt, amit Isten rád bízott, akkor nem érdemled meg, hogy az Ő jelenlétében élj, és el kell fogadnod a büntetésedet. Tökéletesen természetes és indokolt, hogy az emberek teljesítik a megbízatást, amelyet Isten rájuk bíz. Ez az ember legmagasabb rendű felelőssége, és ugyanolyan fontos, mint a saját élete. Ha könnyelműen kezeled Isten megbízatásait, az a legsúlyosabb elárulása Istennek. Ha így teszel, szánalmasabb vagy, mint Júdás, és átkozottnak kell lenned. Az embereknek alapos megértést kell nyerniük arról, hogy hogyan kezeljék Isten megbízatását, és legalább ezt meg kellene érteniük: az, hogy Isten megbízatásokat ad az embernek, annyit tesz, hogy felmagasztalja őt, és egyfajta különleges kegyelmet mutat az embernek, ez a legdicsőségesebb dolog mind közül, és minden másról le lehet mondani, még az ember saját életéről is – de Isten megbízatásait teljesíteni kell” (Az Ige, III. kötet – Az utolsó napok Krisztusának beszédei. Hogyan ismerhető meg az ember természete?). Isten szavai megértették velem, hogy Isten embernek adott megbízatása az ember felelőssége és küldetése. Az embert a kötelessége kötelezi, hogy ne utasítsa vissza a felelősségét, hogy bátran szembenézzen a veszélyes környezettel, felajánlja hűségét, és megóvja Isten szavainak könyveit. Én azonban nem kezeltem hűségesen a kötelességemet. Én voltam az egyetlen személy, aki tudott a házról, ahol a könyveket tárolták. A lehető leghamarabb el kellett volna szállítanom onnan Isten szavainak könyveit, de azért, hogy megóvjam magam, nem voltam hajlandó kezelni a kialakult helyzetet, nem vettem figyelembe a veszélyt, hogy a könyveket elviszi a rendőrség. A viselkedésem Isten elárulása volt. Hol volt bennem akár egy szemernyi lelkiismeret és józan ész? Egy olyan személy, aki valóban rendelkezik lelkiismerettel és józan ésszel, amikor veszélyes környezetbe kerül, képes kiállni, hogy megóvja Isten házának érdekeit, és Istenre támaszkodik, hogy jól végezze a kötelességét. Ha nem merném átszállítani a könyveket, mert félek a haláltól és ragaszkodom az élethez, és emiatt a könyvek a nagy vörös sárkány kezébe kerülnének, akkor korszakokon át elítélt bűnös lennék, aki átkot érdemel, és még Júdásnál is megvetendőbb. Ekkor eszembe jutottak Isten szavai: „Tudnod kell, hogy a téged körülvevő környezeted egészét Én engedélyeztem és Én rendeztem el. Legyél tisztában ezzel, és elégítsd meg a szívemet abban a környezetben, amelyet Én adtam neked. Ne félj ettől meg attól, a seregek Mindenható Istene biztosan veled lesz; Ő a ti tartalék erőtök, és Ő a ti pajzsotok” (Az Ige, I. kötet – Isten megjelenése és munkája. Krisztus kijelentései a kezdetekkor, 26. fejezet). „Nem kell félned ettől meg amattól; nem számít, mennyi nehézséggel és veszéllyel szembesülhetsz, képesnek kell lenned szilárdan megmaradni Énelőttem, gátló körülményektől nem korlátozva, hogy akaratom akadálytalanul végrehajtható legyen. Ez a te kötelességed, különben haragommal sújtalak, és az Én kezemmel foglak... Ezután végtelen lelki szenvedést fogsz elviselni. Mindent el kell viselned; Értem készen kell állnod arra, hogy lemondj mindenről, és minden erőddel kövess Engem, készen kell állnod arra, hogy minden árat megfizess. Itt az ideje, hogy próbára tegyelek téged: Felajánlod-e Nekem hűségedet? Tudsz-e hűségesen követni Engem az út végéig? Ne félj; Velem mint támaszoddal ki tudná valaha is eltorlaszolni ezt az utat? Emlékezz erre! Emlékezz! Mindenben ott vannak az Én jó szándékaim, és minden az Én átvizsgálásom alatt áll. Követi minden szavad és tetted az Én szavamat? Amikor a tűzpróbák rád törnek, letérdelsz-e és felkiáltasz-e? Vagy meglapulsz és képtelen vagy továbblépni?” (Az Ige, I. kötet – Isten megjelenése és munkája. Krisztus kijelentései a kezdetekkor, 10. fejezet). Isten szavaiból megértettem, hogy az egyház Isten engedélyével szenvedi el a KKP letartóztatásait és üldözését, hogy hinnünk kell abban, hogy Isten velünk van, és hogy az ilyen környezet felmerülése a mi próbára tételünket szolgálja. Most, hogy letartóztatások sújtották a gyülekezetet, a kötelességem az volt, hogy jól kezeljem a kialakult helyzetet, és megóvjam Isten szavainak könyveit. Ez egy felelősség és kötelezettség volt, amelynek eleget kellett tennem. Nem élhettem a bátortalanság állapotában; hinnem kellett abban, hogy minden Isten kezében van. Aztán rájöttem, hogy amikor az történt, épp csak kimentem elintézni valamit, és a nővéreimet másnap letartóztatták. Csak Isten szuverenitásának és elrendezéseinek volt köszönhető, hogy megmenekültem a letartóztatástól, és ott tudtam maradni, hogy kezeljem a kialakult helyzetet. Amikor ezt felismertem, volt hitem, és erő áradt szét a szívemben. Azt gondoltam: „Hogy letartóztatnak-e ma, amikor átszállítom a könyveket, az Istenen múlik. Minden Isten kezében van. Ez most versenyfutás az idővel. Egy másodpercet sem késlekedhetek. Minél hamarabb szállítjuk át a könyveket, annál hamarabb lesznek biztonságban. Különben a rendőrség bármelyik pillanatban lefoglalhatja őket.” Ezután megbeszéltem az ügyet a nővéreimmel, és szétváltunk, hogy cselekedjünk. A könyvek átszállítása közben az úton folyamatosan imádkoztam. Nem mertem hagyni, hogy a szívem egy másodpercre is elhagyja Istent. Isten oltalmának köszönhetően biztonságosan elszállítottuk onnan a könyveket. Körülbelül két héttel később hallottam, hogy a rendőrség eljött átkutatni a házat, de semmit nem találtak. Amikor meghallottam ezt a hírt, nagyon örültem. Ha a könyveket lefoglalta volna a rendőrség, életem végéig tartó megbánás maradt volna bennem. Örök vétek lett volna!

Szeptember 3-án reggel Li Hszüe újabb hírekkel érkezett. Azt mondta, hogy két napja letartóztattak valaki mást, aki júdássá vált, és elárulta azoknak a házaknak a címeit, ahol a gyülekezet a könyveket tartotta. Azt a házat is eladta, ahová épp átköltöztettem a könyveket. A könyveket sürgősen, újra át kellett szállítani. Amikor meghallottam ezt a hírt, megdöbbentem, és nem tudtam, mit tegyek. Önkéntelenül ideges lettem: „Ez valóban egyik csapás a másik után. Most sürgősen el kell szállítanom a könyveket, különben amikor a júdás idevezeti a rendőrséget, túl késő lesz.” De aztán arra gondoltam: „Az a júdás már elárulta a házakat, ahol a gyülekezet a könyveket tartja. Csak azt nem tudom, mely házaknál volt már a rendőrség, és melyiknél nem. Ha most belefutok a rendőrségbe, miközben szállítom át a könyveket, nem tudok majd elmenekülni, akárhogy akarok. Ha letartóztatnak, és a rendőrség rájön, hogy vezető vagyok, biztosan nem engednek el egykönnyen. Ha ez megtörténik, és nem bírom a kínzást és júdássá válok, akkor egyáltalán nem lesz jó kimenetelem és rendeltetési helyem.” Amikor erre gondoltam, már nem mertem elmenni és átszállítani a könyveket. Ahogy ezen gondolkodtam, önvádat éreztem a szívemben, ezért imádkoztam Istenhez: „Drága Istenem! Ezzel a hirtelen jött helyzettel szembesülve bátortalan lett a szívem. Félek, hogy ha letartóztatnak, nem fogom bírni a kínzást, el fogom árulni Istent, és akkor nem lesz jó kimenetelem és rendeltetési helyem. Most Isten szavainak könyvei veszélyben vannak, és át kell őket szállítani, de én önző és aljas vagyok, és a saját menekülésemmel foglalkozom. Tényleg nincs lelkiismeretem, sem józan eszem! Drága Istenem, kérlek, adj nekem hitet és erőt, hogy eleget tegyek Neked ebben az ügyben!” Ezután eszembe jutottak Isten szavai: „A hit olyan, mint egy egyetlen fatörzsből álló híd. Azok, akik ragaszkodnak az élethez és félik a halált, nehezen fognak átkelni rajta, de azok, akik készek odaadni az életüket, biztos lábbal és gond nélkül átkelhetnek. Ha az emberek bátortalan és félénk gondolatokat dédelgetnek, az azért van, mert a Sátán bolonddá teszi őket; attól fél, hogy átmegyünk a hit hídján, hogy belépjünk Istenbe” (Az Ige, I. kötet – Isten megjelenése és munkája. Krisztus kijelentései a kezdetekkor, 6. fejezet). Túl kevés hitem volt Istenben. Valahányszor veszélyes környezetbe kerültem, csak a hús-vér test érdekeit vettem figyelembe; aggódtam, hogy ha letartóztatnak, nem bírom a kínzást és júdássá válva elárulom Istent, akkor elveszítem a megmentés esélyét. Nem gondoltam arra, hogyan óvjam meg a testvéreimet és Isten szavainak könyveit, és hogyan óvjam meg Isten házának érdekeit. Láttam, hogy a gondolataim túl aljasok és szennyesek, és láttam, hogy nem értem Isten mindenhatóságát és szuverenitását. Arra gondoltam, hogy a legutóbbi alkalommal is félelem volt a szívemben, amikor átszállítottam a könyveket, és hogy Isten szavai hitet és bátorságot adtak nekem, és végül biztonságosan elszállítottam onnan a könyveket. Nem sokkal később a rendőrség elment ahhoz a házhoz, ahol a könyveket tartották. Láttam, hogy Isten engedélye nélkül a Sátán még egy fél szabálytalan lépést sem mer tenni, és minden ember, esemény és dolog Isten kezében van. Amikor ezt felismertem, volt hitem, hogy kezeljem a kialakult helyzetet.

Aznap este visszagondoltam arra, mi nyilvánult meg bennem ebben az időszakban, és Isten szavait olvastam: „A kontinentális Kína környezetében lehetséges vajon elkerülni a kockázatvállalást, valamint biztosítani, hogy semmi rossz ne történjen, mialatt az ember a kötelességét végzi? Még a legelővigyázatosabb ember sem garantálhatja azt. Az elővigyázatosság azonban szükséges. Ha az ember előre jól felkészült, az egy kicsit javít a dolgokon és segíthet a veszteségek lehető legkisebbre csökkentésében, ha valami tényleg balul üt ki. Ha egyáltalán nincs előkészület, a veszteségek jelentősek lesznek. Világosan látjátok a különbséget e két helyzet között? Ezért akár összejövetelekről, akár bármiféle kötelesség végzéséről van szó, a legjobb az elővigyázatosság, és szükség van néhány megelőző intézkedésre. Amikor egy hűséges ember végzi a kötelességét, egy kicsit átfogóbban és alaposabban tud gondolkodni. A tőle telhető legjobban akarja intézni ezeket a dolgokat, hogy ha valami rosszul sül el, a lehető legkisebb legyen a veszteség. Úgy érzi, hogy ezt az eredményt kell elérnie. Az olyan ember, akiből hiányzik a hűség, nem törődik ezekkel a dolgokkal. Úgy gondolja, hogy ezek nem számítanak, és nem kezeli őket felelősségeként, illetve kötelességeként. Ha valami balul üt ki, egyáltalán nem érzi úgy, hogy hibáztatnia kellene magát. Ez a hűség hiányának megnyilvánulása. Az antikrisztusok nem tanúsítanak hűséget Isten iránt. Amikor munkát osztanak rájuk, egész boldogan elfogadják és tesznek pár szép nyilatkozatot, amikor azonban veszély közeleg, ők futnak el a leggyorsabban; ők az elsők, akik futnak, az elsők, akik menekülnek. Ez azt mutatja, hogy az önzőségük és a hitványságuk különösen súlyos. Egyáltalán nincs bennük felelősségérzet és hűség. Amikor problémával szembesülnek, csak azt tudják, hogyan kell menekülni és hogyan kell elbújni, csak a saját védelmükre gondolnak, a feladataikat és a kötelességeiket soha nem mérlegelve. A saját személyes biztonságuk miatt az antikrisztusok folyamatosan megmutatják önző és hitvány természetüket. Nem helyezik előtérbe Isten házának munkáját és a saját kötelességeiket, Isten házának érdekeit pedig még ennél is kevésbé teszik az első helyre. Ehelyett a saját biztonságuk az első” (Az Ige, IV. kötet – Az antikrisztusok leleplezése. Kilencedik tétel (Második rész)). Isten leleplezi, hogy amikor az antikrisztusoknak státuszuk van, a szívük tele van örömmel, nagy becsben tartják a státuszukat, és élvezik a státuszukat. De ha arra kéred őket, hogy kockázatot vállaljanak, az első lehetséges pillanatban elrejtőznek vagy elmenekülnek, hogy megóvják a saját biztonságukat, a hűség szikráját sem mutatva kötelességük iránt, és teljesen elfeledkezve Isten házának érdekeiről. Rendkívül önzők és aljasok. Vajon nem pontosan ez az állapot tárult fel bennem? Isten kegyelemben részesített azzal, hogy vezetői kötelességet végezhetek, és lehetőséget adott a képzésre. Isten azt remélte, hogy hűséges és alávetett leszek a kötelességemben. De vezetőként, amikor Isten szavainak könyveit a rendőrségi lefoglalás fenyegette, és meg kellett óvnom Isten házának érdekeit, és bizonyítanom kellett a hűségemet, az első dolog, amire gondoltam, nem az volt, hogyan szállítsam át a könyveket a veszteségek minimalizálása érdekében. Ehelyett féltem, hogy ha letartóztatnak, nem bírom a kínzást, és júdássá válva elárulom Istent, és akkor nem lesz jó kimenetelem és rendeltetési helyem. Így hát meghátráltam. Mutattam bármi jelét a lelkiismeretnek vagy józan észnek? Pontosan ugyanolyan voltam, mint az Isten által leleplezett antikrisztusok – rendkívül önző, aljas, és híján az emberi mivoltnak. Még több szót olvastam Istentől: „Ha soha nem gyakorolod az igazságot, és vétkeid száma egyre csak szaporodik, akkor a sorsod el van döntve. Nyilvánvaló, hogy az összes vétked, a helytelen út, amelyen jársz, és a bűnbánat makacs megtagadása gonosz cselekedetek sokaságává adódik össze, és hogy a sorsod az, hogy megérdemled, hogy a pokolra juss, és büntetést kapj” (Az Ige, III. kötet – Az utolsó napok Krisztusának beszédei. Harmadik rész). Miután Isten szavait olvastam, félelmet éreztem a szívemben. Bár a felszínen hittem Istenben és végeztem a kötelességemet, a kritikus pillanatban nem védtem meg a gyülekezet munkáját, és semmi hűséget nem mutattam Isten iránt. Hogyan nyerhetnék így még megmentést? Nem akartam tovább az önző és aljas romlott beállítottságomra támaszkodva élni. Nem akartam teknős lenni, aki a páncéljába bújik, a saját biztonságát védve. Meg fogom védeni a gyülekezet érdekeit, amíg csak lélegzet van a testemben.

Azon is elgondolkodtam, hogy azért voltam félénk és riadt, mert féltem, hogy ha letartóztatnak, nem bírom a kínzást, és júdássá válok, akkor nem lesz jó kimenetelem vagy rendeltetési helyem. Miközben kerestem a választ, olvastam Isten szavait: „Istennek minden követője számára vannak elrendezései. Isten mindegyikük számára előkészítette a maga környezetét, hogy abban tegye a kötelességét, és mindegyikük élvezheti Isten emberek iránt való kegyelmét és jóindulatát. Különleges körülményeik is vannak, amelyeket Isten készít elő nekik, és sok szenvedésen is keresztül kell menniük – nem sétagalopp ez, mint ahogy az emberek képzelnék. Ezen túlmenően, ha elismered, hogy teremtett lény vagy, akkor fel kell készülnöd arra, hogy szenvedj és megfizesd az árat azért, hogy eleget tégy az evangélium hirdetésére vonatkozó felelősségednek, és hogy megfelelően végezd a kötelességedet. [...] hogyan haltak meg az Úr Jézus tanítványai? A tanítványok közül voltak olyanok, akiket megköveztek, ló mögött húztak, fejjel lefelé megfeszítettek, öt lóval szétszaggattak – a halál különféle formái érték őket. Mi okból haltak meg? Vajon azért, mert valami rosszat tettek és utána a törvény által kivégezték őket? Nem. Az Úr evangéliumát népszerűsítették, de a világi emberek azt nem fogadták el, és helyette kárhoztatták, megverték és gyalázták őket, sőt halálba küldték őket – így jutottak vértanúságra. [...] Szívfájdalmat okoz az embereknek, ha azoknak a mártíroknak a halálára gondolnak, mégis ezek a tények. Hogyan lehet megmagyarázni, hogy Istenben hívő emberek ilyen módon halnak meg? Amikor szóba kerül ez a téma, beleképzelitek magatokat a helyükbe, feldúlt-e ezért a szívetek, és éreztek-e egy kis rejtett fájdalmat? Ezt gondoljátok: »Ezek az emberek Isten evangéliuma népszerűsítésére vonatkozó kötelességüket tették, és jó embereknek kell tekinteni őket, akkor hogy juthatott nekik ilyen vég és ilyen sors?« Valójában a testük halt meg és hunyt el így; ily módon távoztak az emberi világból, de ez nem azt jelenti, hogy ugyanez volt a sorsuk is. Nem számít, mi volt a haláluk és a távozásuk módja, és hogy az miként történt, Isten nem így határozta meg ezeknek az életeknek, ezeknek a teremtett lényeknek a végső sorsát. Ezt világosan kell látnod. Éppen ellenkezőleg: ez pontosan az a mód volt, amellyel kárhoztatták a világot és tanúságot tettek Isten cselekedetei mellett. Ezek a teremtett lények a mindennél drágább életüket – életük utolsó pillanatát – arra használták, hogy tanúságot tegyenek Isten cselekedetei mellett, hogy tanúságot tegyenek Isten nagy ereje mellett, és hogy kihirdessék a Sátán és a világ felé, hogy Isten cselekedetei helyesek, hogy az Úr Jézus Isten, hogy Ő az Úr és Isten megtestesült hús-vér teste. Életük utolsó pillanatáig sohasem tagadták meg az Úr Jézus nevét. Vajon ez nem az e világ fölötti ítélet egyik formája volt? Arra használták az életüket, hogy kihirdessék a világnak és bizonyítsák az emberi lények előtt, hogy az Úr Jézus az Úr, hogy az Úr Jézus a Krisztus, hogy Ő Isten megtestesült hús-vér teste, hogy az egész emberiség megváltásáért végzett munkája révén maradhat fenn ez az emberiség – ez a tény örökre változhatatlan. Vajon milyen mértékig hajtották végre a kötelességüket azok, akik vértanúvá lettek az Úr Jézus evangéliumának népszerűsítése miatt? A maximális mértékig? Miben nyilvánult meg a maximális mérték? (Az életüket áldozták.) Így van, az életükkel fizették meg az árat. A család, a vagyon és a földi élettel járó anyagiak mind külsődleges dolgok; az élet az egyetlen dolog, amely az ember énjével kapcsolatos. Minden élő ember számára az élet a leginkább megbecsülésre méltó és legértékesebb dolog, és ezek az emberek tulajdonképpen képesek voltak a legdrágább kincsüket felajánlani azért, hogy megerősítsék és tanúsítsák Isten emberiség iránti szeretetét. Egészen a haláluk napjáig nem tagadták meg Isten nevét, sem Isten munkáját, és arra használták életük utolsó pillanatait, hogy tanúságot tegyenek e tény létezése mellett – vajon nem ez a tanúságtétel legmagasabb rendű formája? Ez a legjobb módja a kötelesség végzésének; ezt jelenti az, hogy az ember eleget tesz a felelősségének. Ezek az emberek akkor sem fordítottak hátat a felelősségüknek, amikor a Sátán fenyegette és rettegésben tartotta őket – még akkor sem, amikor végül az életükkel fizettette meg velük az árat. Ez az, amikor az ember a lehető legjobban végzi a kötelességét. Hogy mit értek ez alatt? Azt, hogy ti is ugyanilyen módon tegyetek tanúságot Isten mellett és népszerűsítsétek az Ő evangéliumát? Nem feltétlenül kell így tenned, de azt meg kell értened, hogy ez a te felelősséged, hogy ha Isten úgy látja szükségesnek, úgy kell elfogadnod, mint amit kötelességed elvégezni” (Az Ige, III. kötet – Az utolsó napok Krisztusának beszédei. Az evangélium hirdetése az a kötelesség, amit minden hívő köteles jól végezni). Isten szavaiból megértettem, hogy a kiváltó oka annak, hogy féltem a letartóztatástól, és attól, hogy nem bírom a kínzást és júdássá válok, az volt, hogy túlságosan nagy becsben tartottam az életemet. Bár a szavaimmal elismertem, hogy az ember élete Isten kezében van, a szívem nem hitte ezt őszintén, ezért menekülni akartam, amikor veszélyes környezetbe kerültem. Valójában az, hogy letartóztatnak-e, mennyire kínoznak meg, és hogy agyonvernek-e, mind Isten szuverenitásán belül van: alá kell vetnem magam, és el kell fogadnom mindezt. Eszembe jutottak az Úr Jézus tanítványai. Volt, akit lovak után kötve vonszoltak a haláláig, és volt, akit fejjel lefelé feszítettek keresztre. A kínzás minden formáját elszenvedték, de halálukig hűségesek maradtak, és szilárdan megálltak az Isten melletti bizonyságtételükben. Nem féltek a haláltól, és az Úr evangéliumának terjesztését saját felelősségüknek és küldetésüknek tekintették. Képesek voltak mindent feladni Istenért, és nem törődni a saját életükkel és halálukkal. Arra is gondoltam, hogy bár néhány testvért letartóztattak, ők mégis képesek voltak imádkozni Istenhez az alávetettségért, és Istenre támaszkodva tapasztalták meg ezt a környezetet, látva Isten vezetését és útmutatását. Néhányan imádkoztak Istenhez, amikor addig a pontig kínozták őket, amit már nem bírtak elviselni; a lelkük ideiglenesen elhagyta a testüket, és a test nem érzett fájdalmat. Néhányukat letartóztatták, és bár testüket halálra kínozták, elnyerték Isten jóváhagyását. Ezzel szemben azok, akik júdásként tárultak fel, amikor letartóztatták őket, elárulták Isten házának érdekeit és elárulták Istent, mert nagy becsben tartották a saját életüket, és meg akarták óvni magukat. Bár a hús-vér testben tovább élnek, Isten szemében már halottak. Két lábon járó holttestek, akik örök büntetést szereztek maguknak. Ahogy az Úr Jézus mondta: „Aki meg akarja menteni az életét, elveszti azt, aki pedig elveszti az életét énértem, megtalálja azt” (Máté 16:25). Arra gondoltam, hogy állandóan meg akartam óvni magam, és nem védtem a gyülekezet munkáját, elárulva Istent a kritikus pillanatban. Nem volt a viselkedésem természete ugyanolyan, mint egy júdásé? Ahogy Isten szavain elmélkedtem, valamennyire átláttam a halál kérdését, és többé nem aggódtam és féltem a letartóztatástól. Hittem abban, hogy minden Isten kezében van, és hajlandó voltam alávetni magam Isten vezényléseinek és elrendezéseinek. Ezután minden erőfeszítésemet a kialakult helyzet kezelésére fordítottam.

Este megtudtam, hogy még több testvért tartóztattak le. Láttam, hogy a környezet egyre rosszabb, és hogy sietnem kell, és el kell szállítanom Isten szavainak könyveit. Most nem volt idő kapcsolatba lépni más gyülekezetekkel, és majdnem elemésztett az aggodalom. Hirtelen eszembe jutott, hogy azok az emberek, akiket letartóztattak és júdássá váltak, nem tudtak az otthonomról. Ha hazaviszem a könyveket, akkor legalább egyelőre biztonságban lesznek, és aztán felvehetem a kapcsolatot más gyülekezetekkel, és átszállíthatom őket egy biztonságos házba. Másnap átszállítottam a könyveket a házamba. Ezután Istenre támaszkodtunk, hogy biztonságosan elszállítsuk a könyveket, és a szívem, amely addig szorongott, némileg megnyugodott.

Visszatekintve az ebben az időszakban szerzett tapasztalataimra, láttam Isten mindenhatóságát és szuverenitását, és nyertem némi megértést a saját önző és aljas romlott beállítottságaimról. Ugyanakkor megértettem a halál értelmét és értékét is, és a szívem felszabadult. Hogy elnyerhettem ezt a tapasztalatot és megértést, az Isten kegyelmének köszönhető.


65. Hogyan tapasztaltam meg Isten szeretetét a betegségben?

2003-ban elfogadtam Isten utolsó napokbeli munkáját. Nem sokkal később, szinte észrevétlenül, a gyomorproblémáim, az alacsony vérnyomásom, az alacsony vércukorszintem és más betegségeim is meggyógyultak. Nagyon boldog és hálás voltam. Azt gondoltam magamban: „Isten nemcsak gondoskodik az emberekről és megóvja őket, hanem a szavait is kinyilatkoztatja, hogy megtisztítsa és megmentse őket, és egy gyönyörű rendeltetési helyre vezesse őket. Helyes döntést hoztam, amikor Istenben kezdtem hinni!” Minden nap szakítottam időt Isten szavainak olvasására és himnuszok tanulására, és szenvedélyesen áldoztam magamat Istenért, esőben-szélben, fagyban-hőségben is kitartottam a kötelességem mellett. Ezalatt az idő alatt a családom üldözött, a rokonok és szomszédok gúnyoltak és rágalmaztak, és a KKP is üldözött és vadászott rám, de ezek a körülmények nem tántorítottak el a kötelességem végzésétől. Valahányszor ezekre a dolgokra gondoltam, számba vettem erőfeszítéseimet és ráfordításaimat, és úgy éreztem, hogy igazán hiszek Istenben, és biztos voltam benne, hogy ha így folytatom, megmenekülök és megmaradok. Nagyon boldognak éreztem magam.

2020-ban több napig köhögtem, de nem tulajdonítottam neki nagy jelentőséget. 2021-re a köhögésem súlyosbodott. Egész nap köhögtem, és különösen, amikor lefeküdtem, nem tudtam abbahagyni. Addig köhögtem, amíg már nem tudtam, mikor alszom el, és gyakran szédültem; hevesen vert a szívem, légszomjam volt, és hideg verejték öntött el. Rövidesen a súlyom több mint 50 kilóról 40 kiló körüli értékre csökkent. Később az állapotom rosszabbodott. A heves köhögés miatt az egész mellkasom és hasam fájt, ami miatt nem tudtam pihenni, és csak hanyatt fekve éreztem magam egy kicsit jobban. Nagyon érzékeny lettem a hidegre. Míg mások csak könnyű ruhát viseltek, nekem vastag ruhát kellett hordanom, és vastag takarókkal kellett takaróznom alvás közben. Már a könnyű házimunkák is annyira kimerítettek, hogy alig tudtam mozogni, és levegőért kapkodtam, beszélni sem tudtam. A hasam puffadtnak és fájdalmasnak érződött, és gyakran nem tudtam enni. Fájdalmat éreztem, bárhol is nyomtam meg a hasamat, és ez rosszabbodott, amikor folyamatosan köhögtem. Azt gondoltam magamban: „Miért tűnnek úgy a tüneteim, mintha súlyos betegségem lenne?” A világjárvány után elmentem a kórházba egy hasi ultrahangra, és az orvos komolyan közölte velem, hogy sok apró kő van az epevezetékemben, és folyadék van a medencémben, amit nem lehetett egyértelműen azonosítani, hogy vízvisszatartás vagy vérömleny. Ismételten sürgetett, hogy menjek egy nagyobb kórházba további vizsgálatokra, mondván, hogy azonnal mennem kell. Kissé szkeptikus voltam. Azt gondoltam, hogy mivel én mindezeken az éveken át áldozatokat hoztam és áldoztam magamat Istenért, Istennek meg kellett volna óvnia engem attól, hogy súlyosan megbetegedjek. Azt gondoltam: „Néhány testvér nem hozott annyi áldozatot, nem áldozott magából annyit, és nem szenvedett annyit, mint én, de egészségesek, és normálisan tudják végezni a kötelességeiket. Én annyit szenvedtem és áldoztam magamból, mégis egyik betegségből a másikba esem. Isten miért nem óvott meg? Lehetséges, hogy Isten megutált és elhagyott? Mi másért szenvednék folyamatosan betegségektől?” Minél többet gondolkodtam, annál jobban fájt. Nem tudtam, mit mondjak, amikor Istenhez imádkoztam, és nem tudtam, Isten szavainak melyik fejezetét olvassam. El akartam foglalni magam a kötelességeimmel, de túl kimerültnek éreztem magam a mozgáshoz. Leírhatatlanul rossz volt a közérzetem, és nem volt semmi erőm, amit összeszedhettem volna.

Másnap eszembe jutott, milyen súlyosnak mondta az orvos az állapotomat, és nagyon aggódtam és kétségbeestem. Ezért imádkoztam Istenhez: „Istenem, annyira gyötrődöm e betegség miatt. Az én érettségem igazán csekély, és nem tudom, hogyan éljem meg ezt. Kérlek, vezess engem, hogy megértsem a Te szándékodat ebben az ügyben, és értesd meg velem, hogyan éljem meg azt, ami ezután következik!” Később Isten szavait olvastam: „Istenbe vetett hitükben az emberek azt keresik, hogy áldásokat szerezzenek a jövőre; ez a hitük célja. Minden embernek megvan ez a szándéka és reménye, ám a természetük romlottságát megpróbáltatásokon és finomításon keresztül kell feloldani. Bármely szempontból is nem tisztultál meg, és romlottságot fedsz fel, abból a szempontból finomítani kell téged – ez Isten elrendezése. Isten teremt számodra egy környezetet, és arra kényszerít, hogy ott finomodj, hogy megismerd saját romlottságodat. Végül eljutsz egy olyan pontra, ahol inkább meghalnál, hogy feladd a szándékaidat és vágyaidat, és alávesd magad Isten szuverenitásának és rendezésének. Ezért, ha az emberek nem kaptak több évnyi finomítást, ha nem viselnek el bizonyos mértékű szenvedést, akkor nem lesznek képesek megszabadulni a hús-vér test romlottságának korlátaitól a gondolataikban és a szívükben. Bármely szempontból is szenvedik az emberek még mindig a sátáni természetük korlátait, és bármely szempontból is vannak még mindig meg a saját vágyaik és a saját követeléseik, ezek azok a szempontok, amelyekben szenvedniük kell. Tanulságokat levonni csak a szenvedésen keresztül lehet, ami azt jelenti, hogy az ember képes igazságot nyerni és megérteni Isten szándékát. Ami azt illeti, sok igazság szenvedés és próbatételek megtapasztalásával érthető meg. Senki sem foghatja fel Isten szándékát, nem ismerheti meg mindenhatóságát és bölcsességét, és nem értékelheti igazságos természetét, amikor kényelmes és könnyed környezetben van, vagy amikor kedvezőek a körülmények. Ez lehetetlen lenne!” (Az Ige, III. kötet – Az utolsó napok Krisztusának beszédei. Harmadik rész). Isten szavai leleplezik azt a szándékot és reményt, amellyel az emberek hisznek, valamint annak az értelmét, hogy Isten próbára tesz és finomít minket. Isten nem végez értelmetlen munkát, sem olyat, ami az emberek kárára válna. Az, hogy engem betegség sújtott, nem azt jelentette, hogy Isten el akart hagyni, hanem inkább azt, hogy Isten próbára tett és finomított, megtisztítva a hitemben lévő tisztátalanságokat. Visszagondoltam arra, amikor meggyógyultam a betegségeimből. Buzgón áldoztam magamat Istenért, és elhatároztam, hogy őszintén viszonzom Isten szeretetét, és nem számított, mennyit szenvedtem vagy áldoztam magam, mindent örömmel és készségesen tettem. Olyan embernek gondoltam magam, aki igazán hisz Istenben, és azt hittem, hogy ha így folytatom, az üdvösség elérhető közelségbe kerül. De amikor a betegség újra lecsapott, lelepleződött a csekély hitem, az önzésem, és az, hogy félreértettem Istent. Mintha egy másik emberré váltam volna. Pontosan úgy volt, ahogy Isten leleplezte, amikor azt mondta: „A legtöbb ember a békesség és más előnyök kedvéért hisz Istenben. Hacsak nem válik hasznodra, nem hiszel Istenben, és ha nem kaphatod meg Isten kegyelmét, akkor duzzogsz. Hogyan lehetne az, amit mondtál, a te igazi érettséged?” (Az Ige, I. kötet – Isten megjelenése és munkája. Gyakorlat (3.)). Az áldozataim és a ráfordításaim mindvégig a saját érdekeimet szolgálták. Ezzel Istent próbáltam becsapni és alkudozni Vele. Nagyon önző és aljas voltam, és egyáltalán nem volt bennem vágy arra, hogy Istennek eleget tegyek. Ha ez a betegség nem leplezett volna le, nem jöttem volna rá, hogy a hitemben az évek során hozott minden áldozatom a kegyelem és az áldások érdekében történt, és hogy Istennel próbáltam alkudozni. Isten rendezte el ezt a helyzetet és leplezett le engem így az üdvösségem érdekében. De én nem értettem meg Isten szándékát, panaszkodtam Rá, és félreértettem Őt. Mélységesen Isten adósának éreztem magam, és imádkoztam Hozzá, hogy bűnbánatot tarthassak.

Azon az éjszakán megnéztem egy himnuszvideót Isten szavaiból, amelynek címe „El Kellene Érned Jób és Péter Bizonyságtételét”: „Mondhatod, hogy meg lettél hódítva, de képes vagy mindhalálig alávetni magad? Képesnek kell lenned a követésre a legvégsőkig attól függetlenül, hogy vannak-e kilátások, és nem veszítheted el az Istenbe vetett hited, bármilyen is a környezet. Végül a bizonyságtétel két szempontját kell megvalósítanod: Jób bizonyságtételét – a mindhalálig tartó alávetettséget; valamint Péter bizonyságtételét – az Isten iránti legmagasabb fokú szeretetet. Egy tekintetben olyannak kell lenned, mint Jób: minden anyagi javát elvesztette, és a test betegsége gyötörte, mégsem hagyta el Jahve nevét. Ez volt Jób bizonyságtétele. Péter képes volt Istent szeretni mindhalálig – amikor a halálával nézett szembe, akkor is szerette Istent, amikor keresztre feszítették, akkor is szerette Istent. Nem gondolt a saját kilátásaira, és nem hajszolt szép reményeket vagy extravagáns gondolatokat, hanem csak arra törekedett, hogy Istent szeresse, és alávesse magát Isten valamennyi rendelkezésének. Ezt a mércét kell elérned, mielőtt úgy vehetjük, hogy bizonyságot tettél, mielőtt olyan emberré válsz, akit a meghódítását követően tökéletessé tettek” (Az Ige, I. kötet – Isten megjelenése és munkája. A hódítás munkájának belső igazsága (2.)). Ezt a himnuszt hallgatva könnyek szöktek a szemembe. Jób oly nagy próbákon ment keresztül. Elvesztette a vagyonát, meghaltak a gyermekei, és súlyos kelések borították, mégis, ilyen rendkívüli fájdalomban Jób nemcsak hogy nem tagadta meg Istent és nem panaszkodott Rá, hanem dicsérte Istent, magasztalta az Ő nevét, és hangos bizonyságot tett Istenről. Péter az életét azzal töltötte, hogy igyekezett megismerni és szeretni Istent, és még halálakor is azt mondta, hogy nem szerette eléggé Istent. Függetlenül attól, hogy Isten teljesítette-e a neki tett ígéreteit, ő továbbra is hitt Istenben és szerette Őt. Péter bizonyságot tett Istenről, és megvigasztalta Isten szívét. Jób és Péter olyan emberek voltak, akik valóban Istenként bántak Istennel. Alávetették magukat Istennek, és nem volt bennük vágy arra, hogy alkudozzanak vagy követeléseket támasszanak Istennel szemben, és Isten dicsőséget nyert a bizonyságtételeikből. De ami engem illet, amikor az állapotom rosszabbodott, és Isten nem teljesítette a vágyaimat és követeléseimet, ellenállást éreztem, és magamban panaszkodtam. Még Isten szavainak olvasását sem tudtam folytatni, sem imádkozni. Még a minimális alávetettséggel vagy józan ésszel sem rendelkeztem, és még kevésbé tettem bizonyságot Istenről. Soha nem gondoltam volna, hogy miután annyi éven át hittem Istenben, és Isten annyi szavát ettem és ittam, és annyi prédikációt hallottam, még mindig így viselkedem, és hogy mindig is Istennel próbálok alkudozni. Igazán önző és aljas voltam! Minél többet gondolkodtam rajta, annál inkább adósnak éreztem magam Istennel szemben. Sírtam, miközben imádkoztam Istenhez: „Istenem, egykor azt hittem, hogy az, hogy a Beléd vetett hitem évei során mindig végeztem a kötelességemet, azért volt, hogy Neked eleget tegyek, de mikor e betegség leleplezett, végre rájöttem, hogy áldozataim és ráfordításaim mind az áldások elnyerése érdekében történtek. Soha nem kezeltelek igazán Istenként. Istenem, annyira romlott vagyok, és méltatlan a Te szeretetedre. Nem számít, mi történik a betegségemmel, hajlandó vagyok alávetni magam a Te vezénylésednek és elrendezéseidnek.” Fokozatosan az állapotom jobbra fordult; mindennap képes voltam erőfeszítéseket tenni a kötelességemben, és nem voltam annyira korlátozva a betegségem által. Amikor lecsendesítettem a szívemet, hogy a kötelességemet végezzem, meglepetésemre az egészségem kissé helyreállt, és már nem fáztam annyira. Nagyon hálás voltam Istennek! Ezután folytattam a gyógyszeres kezelést, miközben a kötelességemet végeztem.

2022 júliusában több napig magas lázam volt és köhögtem, és állandóan fáradtnak éreztem magam. Amikor lépcsőn mentem fel, nem kaptam levegőt, és a szívem úgy vert, mintha ki akarna ugrani a helyéről. Azt gondoltam magamban: „Ezúttal alá kell vetnem magam, és nem panaszkodhatok.” De szeptemberre a betegségem egyre csak rosszabbodott. A köhögésem gyakoribbá vált, két egymást követő héten magas lázam volt, és még a gyógyszerek után sem volt javulás. Először azt hittem, csak egy közönséges megfázás és láz, de ahogy az állapotom tovább rosszabbodott, elmentem a kórházba egy kivizsgálásra. Az első diagnózis mellkasi folyadékgyülem volt, tuberkulózis gyanújával. Az orvos komolyan hangsúlyozta, hogy a túlzott mellkasi folyadékgyülem miatt a jobb tüdőm már nem működik, az állapotom nagyon súlyossá vált, és hogy azonnal kórházi kezelésre kell mennem, egy percet sem késlekedhetek. A szívem összeszorult, és azt gondoltam: „Hogyan súlyosbodhatott ennyire a betegségem? Az elmúlt két évben többször is súlyosan beteg voltam, és bár gyenge voltam, soha nem hagytam abba a kötelességem végzését. Hogyhogy nem javult az állapotom, hanem még rosszabbodott?” Nagyon elkeseredettnek és ijedtnek éreztem magam, és azt gondoltam: „19 éve hiszek Istenben. Elhagytam a családomat és a munkámat, hogy a kötelességemet végezzem, és minden szenvedést elviseltem, amit kellett. Végigfutottam a pályát, amit kellett, és nem számít, milyen beteg voltam, kitartottam a kötelességem mellett. Azt hittem, hogy Istent követve áldásokat kapok és megmenekülök, de most kiderült, hogy olyan beteg vagyok, hogy talán meg is halok. Ha meghalok, teljesen elveszítem az esélyemet a megmenekülésre. Akkor nem volt hiábavaló minden erőfeszítésem és ráfordításom?” E gondolattól a szívem nagyon nehéz lett, és teljesen reménytelennek éreztem magam. Ekkor rájöttem, hogy valami nincs rendben az állapotommal, és sírva imádkoztam Istenhez: „Istenem, úgy érzem, mindjárt meghalok. Most tényleg semmilyen megoldásom nincs, és a szívem tele van fájdalommal. Istenem, kérlek, vezess engem, hogy megértsem a Te szándékodat!” Imádkozás után eszembe jutott Isten néhány szava:

5. Ha te mindig nagyon hűséges voltál, és nagy szeretettel voltál Irántam, mégis betegség gyötrelmétől, anyagi feszültségtől szenvedsz, és attól, hogy elhagynak a barátaid és rokonaid, vagy ha bármely más balszerencse ér az életben – akkor is kitart-e majd az Irántam való hűséged és szereteted?

6. Ha amit a szívedben elképzeltél, abból semmi nem egyezik azzal, amit tettem, hogyan kell járnod a jövőbeli utadon?

7. Ha nem kapsz meg semmit abból, amit reméltél, hogy megkapsz, továbbra is a követőm tudsz-e maradni?

(Az Ige, I. kötet – Isten megjelenése és munkája. Egy nagyon komoly probléma: az árulás (2.))

Isten követelményeivel szembesülve hirtelen kitisztult az elmém. Ezek a követelmények azok a mércék, amelyekkel Isten azt méri, hogy egy ember beállítottsága megváltozott-e. Ezek a feltételei annak is, hogy egy hívő elnyerheti-e az üdvösséget. Akik igazán hisznek Istenben, hűségesek és szeretetteljesek Hozzá, és helyzettől függetlenül kiállják a próbákat. Még ha Isten tettei nem is egyeznek meg az ő elképzeléseikkel vagy reményeikkel, akkor is képesek követni Istent, és hűségesek maradni Hozzá. Visszagondolva, egyszer megesküdtem Isten előtt, és szilárd elhatározást tettem, hogy bármi legyen is, követni fogom Istent, és nem számít, hogyan változnak a körülmények, és nem számít, milyen fájdalmat, nyomorúságot, próbatételt vagy finomítást tapasztalok, ragaszkodni fogok az Istenbe vetett hitemhez, és követni fogom Őt mindvégig. De a tények felfedték, hogy hiányzott belőlem a hit, és egyáltalán nem volt józan eszem. Amikor a betegség rám tört, és nem láttam reményt az életre, vitatkoztam Istennel, azon tűnődve, hogy miért nem javul, sőt rosszabbodik a betegségem, holott súlyos betegségeim ellenére is kitartóan végeztem a kötelességeimet. Még az évek során hozott minden áldozatomat és ráfordításomat is, beleértve a betegség közbeni kötelességteljesítés fájdalmát is, Isten elé vittem, tőkeként és érdemként számolva el azokat. Azt gondoltam, hogy bár nincsenek nagy eredményeim, de legalább szenvedtem, és ezért Istennek nem kellene így bánnia velem. Vitatkoztam Istennel, panaszkodva, hogy igazságtalanul bánik velem. Sőt, megbántam a múltbeli áldozataimat. Annyira lázadó és észszerűtlen voltam! Láttam, hogy a hitemben az évek során hozott áldozataim és ráfordításaim csupán kegyelemért és áldásokért cserébe történtek. Azokra gondoltam, akik nem hisznek Istenben. Esznek, isznak, és élvezik mindazt, amit Isten adott, de nem mutatnak hálát, a Mennyet sem imádják, és amikor természeti vagy ember okozta katasztrófákkal szembesülnek, panaszkodnak a Mennyre, és ellenszegülnek neki. Nem voltam-e én is ugyanolyan, mint ezek az álhívők? Valójában teljesen normális, hogy az emberek megbetegednek a földi gabonák fogyasztásától. A betegségnek semmi köze ahhoz, hogy valaki hisz-e Istenben vagy sem, én mégis panaszkodtam, kérdőre vontam és kiabáltam Isten ellen a betegségem miatt. Láttam, hogy nincs lelkiismeretem vagy józan eszem. Még a legcsekélyebb istenfélelem sem volt a szívemben. Milyen lázadó voltam! Ez a betegség teljesen leleplezett, és láttam, milyen szánalmasan csekély az én érettségem. Egyáltalán nem voltam hűséges Istenhez. Erre gondolva mélységes bűntudatot éreztem. Aztán eszembe jutottak Isten szavai: „Én mindvégig szigorú mércéhez mértem az embert. Ha hűséged szándékokkal és feltételekkel jár együtt, akkor inkább nem kérek az úgynevezett hűségedből, ugyanis megvetem azokat, akik becsapnak Engem szándékaikon keresztül, és feltételekkel zsarolnak Engem. Csak azt kívánom, hogy az ember feltétlenül hűséges legyen Hozzám, és mindent egyetlen szóért – és annak bizonyításáért tegyen: hit. Megvetem, ahogyan hízelgéssel próbáltok megörvendeztetni Engem, hiszen Én mindig őszinteséggel kezeltelek titeket, ezért azt kívánom, hogy ti is valódi hittel viseltessetek Irántam” (Az Ige, I. kötet – Isten megjelenése és munkája. Igazi istenhívő vagy?). „Neked tudnod kell, milyen emberekre vágyom; azok, akik tisztátalanok, nem léphetnek be a királyságba, azok, akik tisztátalanok, nem szennyezhetik be a szent földet. Még ha sok munkát végeztél is, és dolgoztál sok éven át, végül, ha még mindig sajnálatosan mocskos vagy, akkor a Mennyország törvénye nem tűri majd, hogy be kívánsz lépni az Én királyságomba! A világ megalapításától kezdve egészen a mai napig soha nem kínáltam könnyű bejutást a királyságomba azoknak, akik igyekeztek behízelegni magukat Nekem. Ez egy mennyei szabály, és ezt senki sem szegheti meg!” (Az Ige, I. kötet – Isten megjelenése és munkája. A siker vagy a kudarc attól függ, milyen úton jár az ember). Éreztem, hogy Isten szavai hatalommal és erővel bírnak, és éreztem Isten szent és igazságos, sérthetetlen természetét is. A mennyek királyságának kapuját Isten őrzi, és a tisztátalanok és romlottak nem léphetnek be a királyságba. Isten nem fog senkinek könnyű bejutást biztosítani az Ő királyságába a fáradozásai vagy erőfeszítései miatt. Ez egy mennyei szabály, amelyet senki sem szeghet meg! Elgondolkodtam a hitem hosszú éveiről. A külső áldozataimat, ráfordításaimat, szenvedéseimet és erőfeszítéseimet tőkeként kezeltem a mennyek királyságába való belépéshez. Még a legalapvetőbb alávetettséggel sem rendelkeztem Istennel szemben, így hogyan ne utálhatott volna meg Isten? Isten hűséges, és minden, amit az emberért tesz, őszinte. Isten azt is reméli, hogy az embereknek igaz hitük és őszinte hűségük lesz Hozzá, de én a hitem évei alatt mindig is üzletelő szándékokat tápláltam, és megpróbáltam becsapni Őt a kötelességeimben, és romlott beállítottságom a legcsekélyebb mértékben sem változott. Milyen alapon voltam jogosult belépni Isten királyságába? E gondolatra félelmet éreztem. Szerencsém volt, hogy Isten időben leleplezett, különben rossz nézőponttal folytattam volna a törekvést, és végül teljes romlásba dőltem volna. Igazán hálás voltam Istennek! Csendben imádkoztam a szívemben: „Ó, Istenem, annyira romlott vagyok. Nem számít, van-e gyógymód a betegségemre, Rád bízom ezt az ügyet. Akár élek, akár halok, hiszem, hogy minden a Te kezedben van.” Imádkozás után nyugodtabbnak éreztem magam.

Váratlanul, amikor hajlandó lettem alávetni magam, az öcsém hirtelen visszatért máshonnan. Miután tudomást szerzett az állapotomról, nagy nehézségek árán elintézte, hogy egy kórházban kezeljenek. Alig hittem a fülemnek. Egy ilyen súlyos járvány csúcspontján szinte lehetetlen volt bármelyik kórházba bejutni, így egyáltalán nem számítottam rá, hogy ilyen gyorsan bekerülök és kezelést kapok. Nagyon világos volt számomra, hogy Isten nyitott nekem kiutat. A hála könnyeivel ajánlottam fel köszönetemet és dicséretemet Istennek a szívem mélyéből! Egy vizsgálat után mellkasi folyadékgyülemet és tuberkulotikus mellhártyagyulladást diagnosztizáltak nálam, és a műtét után a jobb tüdőm újra normálisan kezdett működni. A légzésem újra egyenletes lett, és a hangulatom rengeteget javult. Egy héttel a kórházba való felvételem után után a kórház segített kapcsolatba lépni egy másik kórházzal, amely a tuberkulotikus mellhártyagyulladást kezelte. Így mindkét betegséget egyszerre kezelték. Láttam, hogy az, hogy az öcsém mikor tér vissza, és hogy bekerülhetek-e kezelésre, mind Isten kezében volt. Az a helyzet, amelyet Isten elrendezett számomra, elviselhető volt, és megbánást éreztem az aggodalomért, a csekély hitért és a félreértésekért, amelyeket Isten iránt tanúsítottam. Egy hónappal később kiengedtek a kórházból. Visszatértem a gyülekezeti életbe, és újra elkezdtem végezni a kötelességemet.

Ezen a betegségen keresztül megértettem, hogy mindaz, amit Isten tesz, értelmes, és Isten gondos szándékait tartalmazza. A szenvedés, amelyet elviseltem, a mély romlottságom miatt volt, és ezáltal Isten megtisztított és megmentett. Ha nem lett volna ez a betegség és a halál közeledte, nem jöttem volna rá, milyen komolyak a szándékaim az áldások keresésére, és továbbra is becsapott volna az az illúzió, hogy látszólag szenvedek és árat fizetek. Az, hogy Isten szavai lelepleztek és megítéltek, megmutatta nekem a hitemben lévő önzést, aljasságot és tisztátalanságot, lehetővé téve számomra, hogy helyes célt és irányt találjak a törekvéshez, és némileg elengedjem az áldások keresésére irányuló szándékomat. Most már többnyire normálisan tudok élni és dolgozni, és bár az állapotom néha kiújul, tudom, hogy ez az a szenvedés, amelyet el kell viselnem, és belülről alá tudom vetni magam. Többé nem várom el Istentől, hogy egészséget adjon nekem, és fizikai állapotomnak megfelelően a legjobb tudásom szerint tudom végezni a kötelességemet. Függetlenül attól, hogy a betegségem teljesen meggyógyul-e vagy sem, szorgalmasan fogom keresni az igazságot, törekedni fogok a beállítottságom megváltoztatására, és teljesíteni fogom a kötelességemet.


66. Megszabadultam az irigység béklyóitól

2021 őszén szövegalapú kötelességeket végeztem. Abban az időben egy Cseng Hszin nevű nővér csatlakozott a csapatunkhoz. Cseng Hszin jó képességű, és tiszta a felfogóképessége. Bár nem fogta fel teljes mértékben az alapelveket, képes volt aktívan keresni, és elfogadni mások javaslatait. Néha a nővérek, akikkel együtt dolgoztam, dicsérték előttem Cseng Hszint, mondván, hogy miután kapott egy kis útmutatást néhány problémával kapcsolatban, utána kevesebb eltérés és probléma volt a munkájában. Egy idő után, mivel az egyik csapat, amelyért felelősek voltunk, nem ért el jó eredményeket, a felügyelő megbeszélte velünk, hogy megszervezi, hogy Cseng Hszin elmenjen hozzájuk egy összejövetelre és beszélgessen velük. Azt gondoltam magamban: „Cseng Hszin még egy hónapja sincs itt, és még nem egészen fogja fel az alapelveket. Úgy szervezted, hogy ő menjen, engem meg sem kérdeztél, hogy akarok-e menni. Úgy gondolod, hogy Cseng Hszin jobb képességű nálam, és hogy az eredmények, amelyeket a beszélgetése által elér, jobbak lesznek azoknál, amiket én el tudnék érni? Sosem gondoltam volna, hogy ennyi év képzés után alulmaradok egy újonccal szemben.” De aztán eszembe jutott, hogy amikor legutóbb én mentem társalogni, az eredmények tényleg nem voltak olyan jók, így nem szóltam semmit. Később, amikor láttam, hogy a felügyelő külön útmutatást ad Cseng Hszinnek a munkájához, nagyon boldogtalannak éreztem magam, és arra gondoltam: „Cseng Hszin csak most jött ide, és a felügyelő máris nagyra tartja és gondozza őt. Úgy tűnik, nem vagyok olyan jó, mint ő. Az lenne a legjobb, ha Cseng Hszin elmenne erre az összejövetelre, de nem érne el jó eredményeket. Akkor a felügyelő nem tartaná őt többé olyan nagyra.” Később Cseng Hszin visszatért az összejövetelről, és elmondta a felügyelőnek, hogyan oldotta meg a problémát. Ezt hallva nagyon kényelmetlenül éreztem magam, és arra gondoltam: „Amikor elkezdtem a képzést, sok problémám volt. Te most jobban teljesítesz nálam. Hát nem tűnsz ettől jobbnak, mint én? Ez így nem mehet. Hibát kell találnom benned!” De nem találtam nála semmilyen problémát, és nagyon csalódott voltam.

Később láttam, hogy felmerült néhány probléma Cseng Hszin kötelességében, ami azt jelentette, hogy a munkát újra el kellett végezni. Ennek eléggé örültem, és azt gondoltam: „Minél több problémád van, annál jobb. Talán mások szemében még mindig jobbnak tűnök majd nálad, és nem lesz annyi problémám, mint neked.” Néha átvillant az agyamon egy gondolat: „Csak nem irigy vagyok Cseng Hszinre?” Azonban nem akartam beismerni, hogy ennyire rossz vagyok, így nem gondolkodtam el ezen. Később láttam, hogy Cseng Hszin nem fogta fel az alapelveket a kötelessége végzése során, és meglehetősen egyoldalúan tekintett a dolgokra, ezért rámutattam erre neki. Hibát akartam találni benne, hogy elvegyem a kedvét, de nem számítottam rá, hogy helyesen áll majd hozzá, és továbbra is normálisan végzi a kötelességét. Nagyon csalódottnak éreztem magam, és arra gondoltam: „Miért nem vagy negatív?” Egy idő után Cseng Hszin elsajátított néhány alapelvet, és önállóan meg tudta oldani a problémákat a munkában, így kevesebb probléma merült fel. A felügyelő boldogan mondta: „Cseng Hszin némi fejlődést ért el ebben az időszakban.” Én azonban egyáltalán nem voltam boldog, és arra gondoltam: „Cseng Hszin csak nemrég kezdte a képzést, de máris ilyen sokat fejlődött. Hátulról előre tört, hogy átvegye az első helyet. Hát nem tűnik ettől úgy, mintha az én képességem rosszabb lenne az övénél?” Minél többet gondolkodtam ezen, annál inkább felborult a belső egyensúlyom: „Tudhattam volna, hogy nem kellett volna elmondanom neked mindent, amire figyelni kell. Akkor nem fejlődtél volna ilyen gyorsan!” Irigységben éltem, az elmémet kitöltötte a saját büszkeségem és státuszom, és folyton azon járt az eszem, hogy eltéréseket és hibákat találjak Cseng Hszin kötelességében, alig várva, hogy sok hibát kövessen el. Mivel nem megfelelő állapotban éltem, a szívem sötét és zavaros volt, és sok problémát nem vettem észre a kötelességemben.

Egyik este éppen lefeküdni készültem, amikor visszagondoltam arra, milyen állapotban végeztem a kötelességemet ebben az időszakban. Nagy erőfeszítésembe került átlátni a problémákat, és olyan volt a fejem, mintha vattával lenne tele. Nem láttam olyan tisztán a problémákat, mint korábban, és nem éreztem Isten vezetését és útmutatását. Kicsit nyugtalannak éreztem magam, ezért imádkoztam Istenhez: „Drága Istenem, mostanában egyszerűen nem bírom elviselni, hogy Cseng Hszin jól teljesít, és a szívemet sem tudom lecsendesíteni, amikor a kötelességemet végzem. Nem tudom, hogyan értsem meg magamat. Kérlek, világosíts meg és vezess engem.” Imádkozás után Isten e szavait olvastam: „Gyülekezetvezetőként nem elég az, ha megtanulod problémák megoldására használni az igazságot, meg kell tanulnod felfedezni és művelni olyan tehetséges embereket, akiket semmiképpen sem szabad irigyelned vagy elnyomnod. Ha így gyakorolsz, az hasznára válik az egyház munkájának. Ha néhány igazságra törekvőt ki tudsz művelni arra, hogy együttműködjön veled és a munka minden elemét jól végezze, és végül mindannyiuknak lesznek tapasztalati tanúságtételei, akkor te megfelelő színvonalú vezető, illetve dolgozó vagy. Ha mindent az alapelvek szerint tudsz kezelni, akkor odaadó vagy. Némelyek állandóan attól félnek, hogy mások jobbak náluk vagy felettük állnak, hogy mások majd elismerésben részesülnek, míg őket figyelmen kívül hagyják, és ez arra készteti őket, hogy másokat támadjanak és kizárjanak. Vajon nem az a helyzet, hogy irigykednek a tehetséges emberekre? Vajon ez nem önző és megvetendő? Miféle beállítottság ez? Ez ádáz beállítottság. Akik csak a saját érdekeikre gondolnak, akik csak saját önző vágyaikat elégítik ki anélkül, hogy másokra gondolnának vagy fontolóra vennék Isten házának az érdekeit, azoknak rossz a beállítottsága, és Isten nem szereti őket. Ha valóban képes vagy figyelembe venni Isten szándékait, akkor tisztességesen tudsz majd bánni másokkal” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságainak levetésével nyerheti el az ember). Isten szavait olvasván beismertem, hogy valóban az irigység állapotában éltem. Amikor láttam, hogy Cseng Hszin jó képességű, és a felügyelő nagyra tartja és gondozza őt, irigységet éreztem és nem akartam elfogadni ezt, aggódva, hogy a munkája jobb eredményeket hoz majd, mint az enyém, és hogy túlszárnyal engem, én pedig alsóbbrendűnek tűnök majd nála. Folyton kétségbeesetten arra vágytam, hogy sok eltérés és probléma legyen a kötelességében, és mindig próbáltam hibát találni benne és lebecsmérelni őt, hogy negatívvá tegyem és képtelen legyen végezni a munkáját, így én jobbnak tűnjek nála. Hát nem elnyomtam és kirekesztettem őt? Amit felfedtem, az egy önző és rosszindulatú beállítottság volt! Senki sem tudta, mit gondolok, de Isten vizsgálata mindent világossá tett. A múltban folyton azt gondoltam, hogy nem leszek irigy másokra, és eszembe se jut, hogy megpróbáljam elnyomni őket. Soha nem gondoltam volna, hogy ennyire rosszindulatú vagyok, és hiányzik az emberi mivoltom! Jól tudtam, hogy a képességem nagyon átlagos, és az eredmények, amelyeket a kötelességem végzése során elérek, nem túl jók, mégis versenyezni akartam Cseng Hszinnel a hírnévért és a státuszért. Teljességgel híján voltam az önismeretnek és a józan észnek! Nagyon szégyelltem magam.

Aztán még többet olvastam Isten szavaiból: „Még akkor is, amikor az antikrisztusok Isten házából esznek, élvezik Isten szavait, és élvezik az Ő házának minden előnyét, gyakran azt kívánják, hogy lehetőségük adódjon kinevetni Isten házát. Alig várják, hogy Isten minden hívője szétszóródjon, és Isten munkája ne tudjon továbbhaladni. Ezért, amikor valami történik Isten házával, ahelyett, hogy megvédenék, vagy kigondolnák, hogyan lehetne megoldani a problémát, illetve minden erejükkel megvédenék a testvéreket, vagy összefognának velük, hogy együttesen gondoskodjanak a problémáról, közösen Isten elé járulva és alávetve magukat az Ő szuverenitásának, az antikrisztusok a háttérben állnak, nevetnek, rossz tanácsokat adnak, pusztítanak és megzavarnak. Egy kritikus pillanatban még kívülállóknak is segítő kezet nyújtanak majd Isten házának rovására, így a Sátán szolgáiként viselkednek, szándékosan megzavarva és tönkretéve a dolgokat. Hát nem Isten ellensége az ilyen ember? Minél kritikusabb a pillanat, annál világosabban lepleződik le az ördögi hasonlatosságuk; minél kritikusabb a pillanat, minél eseménydúsabb, annál részletesebben és teljesebben lepleződik le az ördögi hasonlatosságuk; minél kritikusabb a pillanat, annál több segítséget nyújtanak kívülállóknak Isten házának rovására. Miféle dolgok ezek? Testvérek-e az ilyen emberek? Olyan emberek ők, akik pusztító, utálatos dolgokat tesznek; Isten ellenségei; ördögök, sátánok; gonosz emberek, antikrisztusok. Nem testvérek, és nem jelöltek az üdvösségre. Ha valóban testvérek lennének, Isten házának népe, akkor bármilyen probléma merülne is fel az Ő házában, szívüket és elméjüket egyesítenék a testvéreikkel, hogy szembenézzenek vele, és együttesen kezeljék azt. Nem bámészkodnának, még kevésbé nevetnének rajta, miközben néznék. Csak az antikrisztusokhoz hasonló emberek szemlélnék passzívan, nevetnének és várnák lelkesen, hogy rossz dolgok jöjjenek Isten házára” (Az Ige, IV. kötet – Az antikrisztusok leleplezése. Tizedik tétel: Megvetik az igazságot, szemtelenül semmibe veszik az alapelveket, és figyelmen kívül hagyják Isten házának intézkedéseit (Első rész)). Isten leleplezi, hogy azok, akik mindig ki akarják nevetni Isten házát, és azt remélik, hogy Isten házának munkája meghiúsul, azok ördögök. Éreztem Isten mélységes haragját az ilyen emberekkel szemben, és nagyon féltem. Mindig hibát akartam találni Cseng Hszinben, hogy támadjam őt, és kétségbeesetten vágytam arra, hogy problémái legyenek a kötelességében: minél több, annál jobb. Minél több hibát követett el, annál gyengébbnek tűnt volna hozzám képest, és még arra is kétségbeesetten vágytam, hogy annyira negatív legyen, hogy ne tudja végezni a kötelességét. Amit Cseng Hszin tett, az a gyülekezet munkája volt, így amikor folyton azt akartam, hogy hibázzon a kötelességében, vajon nem azt reméltem, hogy problémák jelennek meg a gyülekezet munkájában? Mi a különbség e között és aközött, ahogyan az antikrisztusok, amikor a hírnév és státusz iránti vágyuk nem elégül ki, elátkozzák Isten házának munkáját, hogy kudarcot valljon, és kinevetik Isten házát? A szívem valóban túl rosszindulatú volt! Egy olyan személy, aki rendelkezik lelkiismerettel és józan ésszel, örülne, ha azt látná, hogy Isten házának munkája normálisan halad, és szomorú lenne, ha sok problémát látna. Én azonban, amikor láttam, hogy problémák jelennek meg Cseng Hszin kötelességében, nem azon gondolkodtam, hogyan tudnék vele közösségben lenni és segíteni neki, vagy hogyan működjek együtt vele szívvel-lélekkel a jó munkavégzés érdekében. Ehelyett az elmém tele volt olyan gondolatokkal, hogy miként fedezzek fel még több problémát a munkájában, hogy támadhassam őt, magamat pedig jó színben tüntethessem fel. Még azt is kétségbeesetten akartam, hogy több hibát kövessen el a munkájában: minél többet, annál jobb. Élveztem Isten szavainak ellátását, mégis nevettem Isten házán, mint egy antikrisztus. Igazán híján voltam a legcsekélyebb istenfélő szívnek is – hogyan voltam én Isten házának tagja? A felszínen nem zavartam meg és nem akadályoztam közvetlenül a gyülekezet munkáját, ahogy az ördögök és sátánok teszik, de a szándékok, amelyeket felfedtem, és a tetteim természete azonos volt az ördögökével és a Sátánéval – szembeszálltam Istennel! Isten kinyilatkoztatása és Isten szavainak leleplezése nélkül nem lettem volna képes felfedezni a saját szándékaimat vagy átlátni a probléma lényegét, és félrevezetett volna a saját külső megjelenésem. Nagyon féltem, szomorúnak és bűnösnek éreztem magam. Teljesen tisztában voltam vele, hogy Cseng Hszin jó képességű és gyors a felfogása, és hogy ezeken a területeken jobb nálam, de irigy voltam rá, és elnyomtam őt, anélkül, hogy a legcsekélyebb mértékben is figyelembe vettem volna Isten házának érdekeit. Hogy tehettem ilyet? Tényleg hiányzott az emberi mivoltom! Imádkoztam Istenhez: „Drága Istenem, egyszerűen túl szörnyű vagyok. Kérlek, vezess engem, hogy megszabaduljak az irigység béklyóitól. Nem akarok többé a romlott beállítottságomban élni.”

Később elgondolkodtam magamon. Mi a csuda irányíthat engem, ami iriggyé tesz másokra? Isten szavait olvastam: „Az antikrisztusok nagyon szeretik a hírnevet és a státuszt. A hírnév és a státusz az éltető elemük; hírnév és státusz nélkül úgy érzik, hogy az élet értelmetlen, és hírnév és státusz nélkül nincs energiájuk, hogy bármit is tegyenek. Az antikrisztusok számára a hírnév és a státusz egyaránt szorosan kötődik a személyes érdekeikhez; ezek az Achilles-sarkaik. Ezért van az, hogy minden, amit az antikrisztusok tesznek, a státusz és a hírnév körül forog. Ha nem lennének ezek a dolgok, az is lehet, hogy egyáltalán nem végeznének semmi munkát. Akár van státuszuk az antikrisztusoknak, akár nincs, a cél, amiért küzdenek, az irány, amerre törekednek, e két dolog – a hírnév és a státusz – felé tart. [...] Az antikrisztusok soha nem végeznek semmilyen tényleges munkát Isten választott népének életbe való belépéséért, és soha nem végeznek semmilyen tényleges munkát a királyság evangéliumának terjesztéséért. Amikor árat fizetnek, nézzétek meg, miért fizetnek árat. Amikor hevesen vitatnak egy ügyet, nézzétek meg, miért vitatják. Amikor megbeszélnek vagy elítélnek valakit, nézzétek meg, mi a szándékuk és a céljuk. Amikor valami miatt feldúltak vagy dühösek, nézzétek meg, milyen beállítottságot tárnak fel. Emberek nem láthatnak az emberek szívébe, Isten azonban igen. Amikor Isten az emberek szívébe tekint, minek a segítségével méri fel az emberek által mondott és tett dolgok lényegét? Az igazságot használja ennek felmérésére. Az ember szemében a hírnév és a státusz védelmezése helyénvaló. Isten szemében akkor miért jellemezhető ez az antikrisztusok feltárulásaként és kifejeződéseként, valamint az antikrisztusok lényegeként? Ez mindannak az ösztönzőjén és motivációján alapszik, amit az antikrisztusok tesznek. Isten átvizsgálja a tetteik ösztönzőjét és motivációját, és végül meghatározza, hogy minden, amit tesznek, a saját hírnevükért és státuszukért történik, nem pedig a kötelességük végzése, és még kevésbé az igazság gyakorlása és az Istennek való alávetés érdekében” (Az Ige, IV. kötet – Az antikrisztusok leleplezése. Kilencedik tétel (Második rész)). Isten szavaiból rájöttem, hogy a legfőbb oka annak, hogy irigy voltam másokra, az volt, hogy túl erős volt a hírnév és a státusz iránti vágyam. Olyan sátáni mérgek szerint éltem, mint például: „az embernek úgy kell a büszkesége, mint fának a kéreg”, „ahogy a vadlúd gágog, amerre csak repül, úgy az ember is mindenütt hátrahagyja nevét” és „az ember felfelé törekszik, a víz lefelé folyik”. Azt hittem, hogy ha mások nagyra becsülnek és dicsérnek, az méltóságot és önbizalmat ad nekem az életben, és szégyelltem magam, és leértékeltnek éreztem magam, ha mások jobbak voltak nálam. Ezért a kötelességem végzése során minden lépésnél a saját hírnevemet és státuszomat tartottam szem előtt. Amikor láttam, hogy a felügyelő úgy szervezi, hogy Cseng Hszin menjen el az összejövetelre, és külön beszélget is vele, féltékeny voltam, amiért a felügyelő értékeli és gondozza Cseng Hszint. Törtem a fejem, hogy eltéréseket és problémákat találjak Cseng Hszin kötelességében, hogy leértékeljem őt, rettegve attól, hogy ő jobb nálam. Amikor problémákat fedeztem fel a kötelességében, el voltam ragadtatva, és úgy éreztem, mintha megtaláltam volna az egyensúlyt. Az elmémet teljesen azok a gondolatok töltötték be, hogy kinek magasabb és kinek alacsonyabb a státusza ebben a csoportban, ki a jobb és ki a gyengébb, és hogyan tüntethetném fel jó színben magamat. A hírnév és a státusz boldogságot és aggodalmat hozott nekem. Minden gondolatom a hírnév és a státusz érdekében született, a legkisebb mértékben sem azért, hogy jól végezzem egy teremtett lény kötelességét és elégedetté tegyem Istent. Sátáni mérgek szerint éltem, és a természetem különösen arrogáns volt. Mindig arra törekedtem, hogy túlszárnyaljam a körülöttem lévő többi embert, és nem engedtem, hogy mások jobbak legyenek nálam. Csak magamat akartam jó színben feltüntetni, és nem hagytam, hogy mások kerüljenek a reflektorfénybe. Még el is nyomtam embereket, és megnehezítettem a dolgukat a hírnév és a státusz érdekében. Láttam, hogy az út, amelyen járok, az antikrisztusok útja. Ekkor nagyon bántam a dolgot, és gyűlöltem magam, amiért túl erős volt a hírnév és a státusz iránti vágyam. Ha nem tartok bűnbánatot, az lesz a vége, hogy Isten visszautasít és kiiktat! Eszembe jutottak Isten szavai: „Mindenkiben vannak helytelen állapotok, például negativitás, gyengeség, nyomott hangulat és törékenység; vagy vannak alávaló szándékok; illetve állandóan gondot okoz nekik a kevélységük, az önző vágyaik és az önös érdekeik; avagy azt gondolják, hogy nem jók a képességeik, és negatív állapotokat tapasztalnak meg. Nagyon nehezen fogod megkapni a Szentlélek munkáját, ha mindig ezekben az állapotokban élsz. Ha nehéz számodra megkapni a Szentlélek munkáját, akkor kevés pozitív összetevő lesz benned, a negatív összetevők pedig előjönnek és zavarni fognak. Az emberek mindig a saját akaratukra hagyatkoznak, hogy elnyomják ezeket a negatív állapotokat, azonban nem számít, mennyire nyomják el, nem tudják levetni ezeket. Ennek fő oka az, hogy az emberek nem képesek tisztán látni ezeket a negatív dolgokat, nem látják világosan azok lényegét, és ez nagyon megnehezíti számukra azt, hogy fellázadjanak a hús-vér test és a Sátán ellen. Ezenkívül az emberek mindig megragadnak ezekben a negatív, hanyatló és elfajzott állapotokban, és nem imádkoznak Istenhez, nem néznek Istenre, és nem keresik az igazságot, inkább csak sodródnak. Ennek eredményeképp nem kaphatják meg a Szentlélek munkáját, így számukra lehetetlen, hogy megértsék az igazságot, semmilyen ügyet nem képesek világosan látni, és semmiben nincs ösvényük, amit tesznek. Túlságosan sok negatív dolog van benned, amelyek betöltik a szívedet, ezért gyakran negatív és melankolikus a lelked, egyre távolabb kóborolsz Istentől és egyre inkább legyengülsz. Ha nem tudsz szert tenni a Szentlélek megvilágosodására és munkájára, akkor nem tudsz megszabadulni ezekből az állapotokból, és nem fog megváltozni a negatív állapotod, mert ha a Szentlélek nem munkálkodik benned, nem tudsz ösvényre lelni. E két okból nagyon nehéz számodra levetni a negatív állapotodat és belépni egy normálisba” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságainak levetésével nyerheti el az ember). Éreztem Isten természetének elképesztő igazságosságát. Isten undorodik a gonosz és ellenséges dolgoktól. Amikor a kötelességem végzése során folyton a büszkeségemet és a státuszomat tartottam szem előtt, folyton irigy voltam Cseng Hszinre, és a hírnévért és státuszért való versengés állapotában éltem, a szívem tele volt negatív és ellenséges dolgokkal, és ennek eredményeként Isten elrejtette előlem az orcáját. A Szentlélek munkája és vezetése nélkül sötétségben éltem, és nagyon nehéz volt végezni a kötelességemet. Csak a saját büszkeségemre és státuszomra gondoltam, és egyszerűen nem volt szívem elgondolkodni azon, milyen problémák vannak a kötelességemben, vagy hogyan gyakoroljak úgy, hogy összhangban legyek Isten szándékaival. Hogyan végezhettem volna így jól a kötelességemet? Hogy megvédjem értéktelen büszkeségemet és státuszomat, félredobtam a kötelességemet és a felelősségemet, és ezzel kiváltottam Isten gyűlöletét. Tényleg túl ostoba voltam!

Ezután Isten további szavait olvastam: „Ha valóban képes vagy figyelembe venni Isten szándékait, akkor tisztességesen tudsz majd bánni másokkal. Ha javasolsz egy jó embert, és lehetővé teszed számára, hogy képezze magát és végezzen valamilyen kötelességet, és így egy tehetséges emberrel gazdagítod Isten házát, akkor ezzel vajon nem könnyíted meg a munkádat? Vajon nem leszel ezzel odaadó a kötelességedben? Ez egy jótett Isten előtt; a vezetőkként szolgálóknak kell, hogy legyen legalább ennyi lelkiismeretük és józan eszük. Akik át tudják ültetni az igazságot a gyakorlatba, azok el tudják fogadni azt, hogy Isten átvizsgálja, amit tesznek. Ha elfogadod Isten átvizsgálását, akkor rendbe lesz téve a szíved. Ha mindig csak azért teszel dolgokat, hogy mások lássák, és mindig mások dicséretét és bámulatát szeretnéd kivívni, és nem fogadod el Isten átvizsgálását, akkor vajon ott van-e még Isten a szívedben? Az ilyen embereknek nincs istenfélő szívük. Ne mindig saját magadért tegyél dolgokat, és ne fontolgasd állandóan a saját érdekeidet; ne gondolj a saját büszkeségedre, hírnevedre, illetve státuszodra, és ne fontolgasd a személyes érdekeidet! Mindenekelőtt Isten házának az érdekeit kell figyelembe venned, elsősorban ezekkel kell törődnöd. Figyelembe kell venned Isten szándékait, és mindenekelőtt annak az átgondolásával kezdd, hogy volt-e tisztátalanság a kötelességed végzésében, hogy odaadó voltál-e, elvégezted-e a felelősségeidet, minden tőled telhetőt megtettél-e, és vajon teljes szívvel gondoltál-e a kötelességedre, valamint az egyház munkájára. Fontolóra kell venned ezeket a dolgokat. Ha gyakran gondolsz rájuk és világosan megérted, akkor könnyebb lesz jól végezned a kötelességedet. Ha gyenge a képességed, ha felszínes a tapasztalatod, vagy ha nem vagy jártas a szakmádban, akkor előfordulhat a munkádban hiba vagy hiányosság, és lehet, hogy nem érsz el jó eredményeket, de attól még minden tőled telhetőt megtettél. Nem a saját önző vágyaidat, illetve preferenciáidat elégíted ki. Ehelyett folyamatosan az egyház munkájának és Isten háza érdekeinek szenteled a figyelmedet. Lehet, hogy a kötelességedben nem érsz el jó eredményeket, azonban rendbejön a szíved. Ha pedig mindezek tetejében képes vagy az igazságot keresni a kötelességedben felmerülő problémák megoldásához, akkor megütöd a mércét a kötelességed teljesítésében, és ezzel egyidőben be tudsz majd lépni az igazságvalóságba. Ezt jelenti az, hogy bizonyságtételed van” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságainak levetésével nyerheti el az ember). Elgondolkodva Isten szavain megértettem, hogy azok az emberek, akik figyelembe veszik Isten szándékait, ajánlani és gondozni fogják a jó képességű embereket, amikor látják őket. Bár Cseng Hszin csak rövid ideje kezdte el a képzést, és sok alapelvet még nem fogott fel, jó képességű, és ha gondoznák, eggyel több ember lenne, aki vállalja a munkát, és lenne még egy segítőnk. Ez hasznos lenne a gyülekezet munkája számára. Elgondolkodtam azon, hogy azért nem akartam beismerni, hogy Cseng Hszin jobb nálam, mert volt bennem egy téves nézet. Azt hittem, hogy mivel sok éve végzek szövegalapú kötelességet, minden tekintetben jobbnak kellene lennem másoknál, és engem kellene értékelni és gondozni. De belegondolva, bár sok éve végeztem szövegalapú kötelességet, a képességem átlagos, és sok kudarcot és kinyilatkoztatást kellett megtapasztalnom ahhoz, hogy megértsek és felfogjak néhány alapelvet. Azonban az, hogy Cseng Hszin rövid idő alatt képes volt felfogni az alapelvek lényegét, azt bizonyította, hogy jobb a képessége az enyémnél. El kellett fogadnom ezt a tényt, tisztán kellett látnom a saját képességemet és érettségemet, és megfelelően be kellett töltenem a saját szerepemet. Nem lehettem irigy Cseng Hszinre, és nem rekeszthettem ki őt, mint korábban; helyre kellett igazítanom a szándékaimat, és harmonikusan együtt kellett működnöm vele, hogy jól végezzük a kötelességünket. Ezután tudatosan imádkoztam Istenhez, könyörögve Neki, hogy vezessen, hogy elengedjem az irigységemet, figyelembe vegyem a gyülekezet érdekeit, és helyes gondolkodásmóddal végezzem a kötelességemet. Ezután felhagytam azzal, hogy hibát keressek Cseng Hszinben, és inkább azon gondolkodtam, hogyan dolgozzak együtt vele, összegezve a kötelességeinkben felmerülő problémákat, és megkeresve a vonatkozó alapelveket, hogy őket átbeszéljem vele. Amikor megváltoztattam a helytelen állapotomat, elengedtem az irigységemet, és helyes gondolkodásmóddal végeztem a kötelességemet, éreztem a Szentlélek munkáját és vezetését, és képes voltam tisztábban látni a problémákat. Később, amikor felügyelőt választottunk a csapatunknak, Cseng Hszinre szavaztam. Amikor kiderült az eredmény, és Cseng Hszint választották meg felügyelőnek, képes voltam ezt helyesen kezelni és harmonikusan együtt dolgozni vele. Isten szavainak vezetése tette lehetővé számomra, hogy némi megértést nyerjek az irigységből fakadó romlott beállítottságomról, és némileg megváltoztassam azt. Hála Istennek!


67. A gazdagság elengedésének mentális küzdelme

Vidéki családban nőttem fel. Kis koromban a családunk annyira szegény volt, hogy elegendő ennivalóhoz is nehezen jutottunk, és mindenki lenézett minket. Azt gondoltam magamban: „Amikor felnőtt leszek, sok pénzt fogok keresni, és megkönnyítem a családom életét, és akkor az emberek nem fognak lenézni minket, és nem fognak gúnyolódni rajtunk.” Nem sokkal később anyám beteg lett, és minden félretett pénzünket elköltöttük. A barátok és a rokonaink attól tartottak, hogy pénzt kérünk tőlük, ezért kifogásokat kerestek, hogy elkerülhessenek minket. Épp amikor már kifogytunk a lehetőségekből, a nénikém az Úr Jézus evangéliumát hirdette nekünk. Anyám csodálatos módon felépült, miután megtalálta az Urat, és az én hitem is ekkor kezdődött. Bár akkor még fiatal voltam, a gazdagságról szóló álmaim soha nem változtak. Hogy több pénzt keressek, és hírnevet szerezzek magamnak, 13 évesen elkezdtem gyufát, cigarettát és szotyit árulni a piacon; 15 évesen már standokat húztam fel mindenfelé; és 18 évesen kipróbáltam magam a fűrészáru-kereskedelemben. De mivel nem volt elég tőkém, a bátyám elvitt egy osztálytársához a megyében, hogy pénzt kérjünk kölcsön. Egy gazdag családot láttam, sok háztartási eszközzel, ahogy görögdinnyét esznek és légkondícionálót használnak a forró nyári napokon, és mélységesen irigyeltem őket. A mi otthonunkban még elektromos ventilátor sem volt. Akármilyen hőség volt, csak legyezőt használhattunk, és csak kútvizünk volt a szomjúságunk oltására. Miért volt ennyire más a két család? A gazdagok jól éltek – mikor élhetek majd én is úgy, mint ők? Innentől kezdve felerősödött bennem a vágy, hogy a gazdagok életét éljem. Miután megházasodtam, még mindig nem kerestem elég pénzt a munkámmal. A feleségemmel máshová mentünk dolgozni, és mellékesként riksát hajtottunk, hogy több pénzünk legyen. De teltek az évek, és amit kerestünk, még mindig alig volt elég ahhoz, hogy megéljünk.

2000 februárjában történt. Láttam néhány embert, akik sokat kerestek ügynökként a ruhakereskedelemben, és én is részt akartam venni benne. Végül a tartomány általános ügynökévé dolgoztam fel magam. Eleinte egyetlen vásárló sem jött rendelést feladni, úgyhogy elkezdtem kilincselni, hogy bemutassam a termékeimet. Hogy jól menjen az üzlet, minden egyes dologról magam gondoskodtam: a termékek beszerzéséről, a számlaírásról, a rendelések csomagolásáról és kiszállításáról... Majdnem 16 órát dolgoztam minden nap. Gyakran még az evésre sem volt időm. De néhány év kemény munka után végül elkezdtem jó pénzt keresni. Autót és házat vettem, a társaim, a barátaim, a családtagjaim mind felnéztek rám, és dicsérték a képességeimet. Az emberek mindenhol szívélyesen fogadtak. Amikor hazamentem holdújévkor, a mindenhonnan érkező emberek mind csodálattal néztek rám, és „Nagymenő úrnak” hívtak, akárhová mentem. Ettől a sok dicsérettől igazán boldog voltam, és azt éreztem, hogy megérte annyit szenvedni. De mivel egész évben sokat dolgoztam, nagyon rendszertelenül étkeztem, súlyos gyomorbetegségem lett, ami éles fájdalmat okozott, amikor ettem. A hosszú ideig tartó, megterhelő munka miatt az egyik ágyéki porckorongom is deformálódott, és néha a kezem elzsibbadt vagy görcsbe rándult, de az üzlet fejlesztése és a még több pénz érdekében nem törődtem a betegségeimmel, és folytattam a munkát. Néha úgy éreztem, hogy a testem már nem bírja tovább, de amikor láttam, hogy az eladási adatok évről évre nőnek, és hogy a vállalat nettó bevétele évi több mint egymillió jüan, megfeledkeztem az állapotomról, és dolgoztam tovább. Az egyik évben a mi leányvállalatunk az ország második legjobb értékesítője lett, és díjat kaptunk, több mint 300000 jüant csak bónuszban. A többi ügynök mind irigykedve nézett rám. A vállalat ezután még magasabb értékesítési célt tűzött ki számomra, és azt követelte, hogy az első helyért küzdjek. Én is ezt a célt akartam elérni, mert minél jobban teljesítettem, annál többet kerestem, és annál nagyobb bónuszokat kaptam. Bárhová is mentem, a többiek csodálattal tekintettek rám, és egyre nagyobb hírnevem lett. De épp amikor nagyon elégedett voltam magammal, és az első helyért küzdöttem, az egészségem megromlott. A gyomorbetegségem egyre súlyosbodott, gyakran fájt a hátam, és nem bírtam sokáig állni. Elmentem a kórházba, hogy megvizsgáljanak, és az orvos azt mondta: „Az ágyéki porckorongja deformálódott. Többet kell pihennie, és nem szabad túl sokat dolgoznia. Ha nem fogadja meg a tanácsaimat, az idegösszenyomás valószínűleg bénulást fog eredményezni.” Annyira sok munkám volt akkoriban, hogy lett volna időm pihenni? Csak vonszoltam a beteg testemet, miközben dolgoztam. Reggel az első dolog, amire gondoltam, a pénzkeresés volt, és egy fárasztó nap után, amikor a párnára hajtottam a fejem, általában rögtön aludtam is. A feleségem azt mondta, hogy többre értékelem a pénzt, mint az életet. Napközben annyira lefoglalt a munka, hogy megfeledkeztem az állapotomról, de amikor éjjel az ágyamban fekve nem tudtam aludni, és hánykolódtam a fájdalomtól, azt gondoltam: „Sok pénzt kerestem, kényelmesebb életet élek, és az emberek csodálnak, de összeroppanok, és még 40 sem vagyok. Ki tudja, milyen állapotban leszek öreg koromra.” Az állapotommal járó fájdalom, a lelki megterhelés, és az, hogy a munkám része volt a megtévesztés és a rivalizálás, gyakran elviselhetetlen fájdalmat és kimerültséget okozott. Miért nem tett boldoggá a vagyonom? Nem éreztem a belső békét vagy nyugalmat, és igazán semmire sem tudtam támaszkodni. Tényleg üresen és fájdalomban éltem le az egész életemet, a pénzt és a hírnevet hajkurászva? Vajon ezt az életet akartam?

Fájdalomban és összezavarodva éltem, mikor 2009-ben a feleségemmel megkaptuk Mindenható Isten evangéliumát az utolsó napokról. Isten szavának olvasása és a gyülekezeti élet által megértettem, hogy Isten testet öltött az utolsó napokban, hogy kifejezze az igazságot, és elvégezze az emberek megítélésének és megtisztításának munkáját, és hogy csak azokat vezeti jó rendeltetési helyre, akik elfogadják az Ő ítéletét és megtisztítását. A feleségemmel gyorsan biztosak lettünk Isten utolsó napokbeli munkájában. Minden nap buzgón olvasom Isten szavát, élvezve az Ő szavának öntözését. A szívem megtelt békével és örömmel. Akkoriban így tűnődtem: „Azelőtt csak gazdag akartam lenni, és boldog életet élni, de miután megkerestem rá a pénzt, miért éreztem ürességet és fájdalmat a boldogság helyett?” Elolvastam Mindenható Isten szavának egy szakaszát, amely feloldotta a zavaromat. Mindenható Isten azt mondja: „Van egy hatalmas titok a szívedben, amelynek soha nem voltál a tudatában, mivel ez idáig világosság nélküli világban éltél. A szívedet és a lelkedet elragadta a gonosz. A szemedet elhomályosította a sötétség, és sem a napot nem látod az égen, sem az éjszaka fénylő csillagát. A füledet hamis szavak torlaszolják el, és nem hallod sem Jahve mennydörgő hangját, sem a trónból fakadó vizek hangját. Mindent elvesztettél, ami jogosan a tiéd, mindent, amit a Mindenható rád ruházott. A nyomorúság végtelen tengerére jutottál, nincs erőd, hogy megmentsd magad, nincs reményed a túlélésre, csak küszködsz, és ide-oda futkosol... Attól a pillanattól kezdve arra voltál kárhoztatva, hogy a gonosz sanyargasson téged, távol a Mindenható áldásaitól, kívül a Mindenható gondoskodásán, egy olyan úton haladva, ahonnan nincs visszatérés. [...] Fogalmad sincs, honnan jöttél, miért születtél, vagy miért halsz meg. Idegenként tekintesz a Mindenhatóra; nem ismered az Ő eredetét, azt pedig végképp nem tudod, mi mindent tett érted. Minden, ami tőle származik, gyűlöletessé lett előtted: nem becsülöd meg, és nem ismered az értékét. A gonosz oldalán jársz attól a naptól kezdve, hogy megkaptad a Mindenható gondoskodását. Több ezer évnyi vihart és zivatart vészeltél át a Gonosszal, és mellette állsz Istennel szemben, aki pedig az életed forrása volt. Mit sem tudsz a bűnbánatról, és még kevesebbet arról, hogy a pusztulás peremén egyensúlyozol. Elfelejtetted, hogy a gonosz elcsábított és sanyargatott téged; elfelejtetted, honnan indultál. Ekképpen sanyargatott téged a gonosz az út minden egyes lépésénél egészen a mai napig. A szíved és a lelked eltompult és szétmállott. Már abbahagytad a panaszkodást az ember világának bosszúságai miatt; és már nem hiszed, hogy a világ igazságtalan lenne. És még ennél is kevésbé törődsz azzal, hogy a Mindenható létezik-e. Ez azért van, mert már régóta a gonoszt tartod az igazi atyádnak, és nem tudsz tőle elválni. Ez a szívedben rejlő titok” (Az Ige, 1. kötet – Isten megjelenése és munkája. A Mindenható sóhajtása). Az embert Isten teremtette, és régen az Ő gondoskodása és védelme alatt éltünk. De a Sátán félrevezetése és romlottsága miatt az ember elárulta Istent, és eltávolodott Tőle, elképzelése sem volt, hogy mi az élet értéke és jelentése, a Sátán gazdagságról, hírnévről és földi örömökről szóló gonosz törekvéseit követte, és a Sátán bántalmazásában élt. A Sátán hatalmának befolyása alá kerültem. Gazdag akartam lenni, és elit életet élni, és a még több pénzt hajszolva teljesen elhanyagoltam a testemet. Még amikor a betegségem elviselhetetlen fájdalmat okozott, akkor sem hagytam ki a lehetőséget, hogy pénzt keressek. Üres és fájdalmas életet éltem a Sátán trükkje és bántalmazása miatt. Az utolsó napokban Isten még egyszer testet öltött, hogy kimondja az igazságot, hogy megmentse az embert a Sátán befolyásától, hogy az ember kiszabadulhasson a Sátán megrontásából és bántalmazásából, és hogy Ő elvezesse az embert egy jó rendeltetési helyre. Isten üdvösségének és felém tanúsított irgalmának köszönhetően olyan szerencsés voltam, hogy üdvözölhettem az Úr visszatérését, és meghallhattam a Teremtő hangját. Ezek után lassan elengedtem az üzleti ügyeket, és több időt töltöttem összejövetelek látogatásával és Isten szavának olvasásával. Fokozatosan kezdtem megérteni néhány igazságot. Az utolsó napokban Mindenható Isten igazságokat fejez ki, és az ítélet munkáját végzi, és ez a végső szakasza Isten 6000 éves irányítási tervének, és akik nem fogadják el Isten utolsó napokbeli ítéletét, és nem tisztulnak meg, azok elpusztulnak a katasztrófákban, és végül büntetés lesz a részük. De sokan voltak körülöttem, akik még nem hallották Isten hangját, és akik még nem üdvözölték az Úr visszatérését. Ez nagyon aggasztott. És amikor láttam a többieket evangéliumot hirdetni és Istenről tanúskodni, miközben én a cég dolgaival foglalkoztam, és nem teljesítettem egy kötelességet sem, úgy éreztem, cserbenhagytam Istent, de nem tudtam, mit csináljak. Ezért imáimban Isten elé tártam a gondolataimat és problémáimat, kérve Őt, hogy vezessen ki ebből a helyzetből.

Imádkozás után Isten szavának egy szakaszát olvastam. Mindenható Isten azt mondja: „Tudatában vagy-e a vállaidra nehezedő súlynak, a megbízatásodnak és a felelősségednek? Hol van a történelmi küldetéstudatod? Hogyan fogsz mesterként megfelelően szolgálni a következő korban? Erősen tudatában vagy-e mesteri mivoltodnak? Hogyan magyaráznád meg a »mindenek ura« jelentését? Valóban minden élőlény és minden fizikai dolog ura a világon? Milyen terveid vannak a munka következő szakaszának folytatására? Hány ember vár rád, hogy a pásztoruk légy? Nehéz-e a feladatod? Ők szegények, szánalomra méltók, vakok és tanácstalanok, és jajgatnak a sötétségben: merre van az út? Mennyire áhítoznak a világosságra, amely mint egy hullócsillag, hirtelen alászáll, és eloszlatja a sötétség erőit, amelyek már oly sok éve elnyomás alatt tartják az embert! Ki tudhatja, milyen szorongva reménykednek, és éjjel-nappal mennyire epekednek ez után? Még azon a napon is, amikor a fény tovasuhan, ezek a mélységesen szenvedő emberek tovább raboskodnak egy sötét tömlöcben a szabadulás reménye nélkül – mikor szűnik meg a sírásuk? Rettenetes eme törékeny lelkek szerencsétlensége, akik sohasem pihenhettek meg, és akiket régóta ebben a megkötözött állapotban tartottak a könyörtelen kötelékek és a dermedt történelem. Ki hallotta hát meg a jajveszékelésük hangját? Ki tekintett nyomorúságos állapotukra? Eszedbe jutott-e valaha, hogy milyen bánatos és aggódó Isten szíve? Hogyan tudja elviselni az ártatlan emberiség látványát, amit a saját kezével teremtett, miközben az ilyen kínokat szenved el? Elvégre az emberi lények áldozatok, akiket megmérgeztek. És jóllehet az ember a mai napig fennmaradt, ki gondolta volna, hogy az emberiséget már rég megmérgezte a gonosz? Már elfelejtetted, hogy te is az áldozatok egyike vagy? Nem akarsz-e azért küzdeni Isten iránti szeretetedből, hogy megmentsd ezeket a túlélőket? Nem akarod-e minden energiádat annak szentelni, hogy visszafizesd Istennek, Neki, aki úgy szereti az emberiséget, akár a saját testét és vérét? Mindent összevetve hogyan értelmeznéd, hogy Isten felhasznál téged, hogy rendkívüli életedet megéld? Valóban megvan-e benned az elszántság és a bizalom ahhoz, hogy egy kegyes, Istent szolgáló ember tartalmas életét éld?” (Az Ige, 1. kötet – Isten megjelenése és munkája. Hogyan kell a jövőbeni küldetésedhez hozzáállnod?). Isten szavából megéreztem az Ő sürgető akaratát. Istennek az emberiség megmentésére irányuló munkája hamarosan befejeződik, de még mindig nagyon sokan vannak, akik nem hallották az Ő hangját, vagy nem üdvözölték az Ő megjelenését, és akik még mindig sötétségben szenvednek, különösen azok, akik évek óta hisznek az Úrban. Ők az Úr Jézus megjelenésében és munkájában reménykednek, ami megmenti őket a sötétségtől, de mivel a lelkészek és a vének félrevezették őket, még nem üdvözölték az Úr visszatérését, és kétségbeesetten szükségük van valakire, aki tanúsítja nekik Isten utolsó napokbeli munkáját, és Isten elé vezeti őket, hogy elfogadják az Ő üdvösségét. Teremtett lényként értelemmel és lelkiismerettel kell rendelkeznem, Isten akaratára kell figyelnem, hogy viszonozzam az Ő szeretetét, és még több embert kell elé vezetnem, hogy elfogadják az Ő üdvösségét. Ez a legméltányosabb ügy és a rendíthetetlen kötelességem és felelősségem. Isten akaratával és elvárásaival szembesülve megértettem, hogy ha közömbös maradok, aki nem képes viszonozni Isten szeretetét, az valóban a lelkiismeret és az értelem hiányát jelentené, és nem érdemelném meg az ember elnevezést. Felismertem a felelősségem mértékét, és sürgősen hirdetni akartam az evangéliumot. Ezért beszéltem a feleségemmel a cég átadásáról, hogy több időm és energiám legyen az igazság keresésére és a kötelesség teljesítésére. Azt mondta nekem: „Olyan nagyon élveztük Isten kegyelmét és áldását ezekben az években, minden tőlünk telhetőt meg kell tennünk, hogy terjesszük a királyság evangéliumát. Ha nem vállaljuk a felelősséget, és nem dolgozunk Istennel, viszonozva az Ő szeretetét a kötelesség által, akkor valóban cserbenhagyjuk Őt, és a lelkiismeretünk nem lesz képes megbirkózni ezzel.” Amkor ezt hallottam a feleségemtől, megerősödött az elhatározás, hogy elengedem a céget. De amikor dolgozni mentem, és láttam, hogy a munkások szorgosan árut csomagolnak és adnak fel, hirtelen úgy éreztem, elveszítem ezt a vállalatot, amit a két kezemmel építettem fel. Nem volt könnyű felépíteni ekkorára, és megszerezni ezeket az eszközöket, ezért vonakodtam megválni tőle. Azokra az évekre gondoltam, amikor riksát hajtottam, aprópénzért dolgoztam, és igáslóként bántak velem, és hogy a sok évnyi kemény munka után most saját cégem van, hogy felépítettem egy nagy vásárlóbázist, és stabil jövedelmet biztosítottam magamnak. Ha tényleg elengedném a céget, vajon nem veszíteném el az egész jövedelemforrásomat, és nem élném fel gyorsan a megtakarításaimat, amíg semmim sem maradna? Végül vajon nem ugyanolyan szenvedéssel teli életet élnék, mint korábban? Nem csak hogy nem csodálnának az emberek; de le is néznének. De az üzleti élettel és pénzkeresettel töltött napjaimban nem maradt időm kötelességet teljesíteni, és nem tudtam megnyugodni Isten előtt. Hogyan érhettem volna el az igazságot egy ilyen hittel? Később kigondoltam egy megoldást. Megbízhatnék két menedzsert, akik a cég adminisztrációját és vezetését intéznék, így a cég irányítása még mindig az én kezemben maradna. Ilyen módon a vezetőség osztalékának levonása után még mindig 1,6 millió jüant kapnék évente. Így lehetne stabil bevételem és időm a kötelesség teljesítésére. Két legyet egy csapásra, nem igaz? De később attól féltem, hogy összefoghatnak ellenem. Így nem csak jövedelmem nem lenne, de elveszíthetem a cég induló értékét is. Ezzel nem tépném fel még jobban a sebeimet? Erre gondolva még mindig nem voltam képes átadni a céget.

Imádkozva Isten elé vittem a cég átruházásának ügyét: „Istenem! Szeretném jól teljesíteni a kötelességemet, hogy viszonozzam a szeretetedet, de félek, hogy nélkülözni fogok, ha átadom a cégemet. Kutyaszorítóba kerültem, és nem tudom, mit tegyek. Kérlek, vezess a gyakorlás útjára!” Ezután Isten szavának ezen szakaszát olvastam. Isten azt mondja: „Ha most elétek tennék egy kis pénzt, és megadnám nektek a választás szabadságát – és nem ítélnélek el benneteket a választásotokért –, akkor legtöbben a pénzt választanátok, és elhagynátok az igazságot. A jobbak közületek lemondanának a pénzről, és vonakodva az igazságot választanák, míg azok, akik a kettő között vannak, egyik kezükkel a pénzt, másikkal az igazságot ragadnák meg. Nem válna így nyilvánvalóvá a valódi énetek? Amikor az igazság és bármi más között kell választanotok, amihez az hűek vagytok, mindannyian így döntenétek, és a hozzáállásotok ugyanaz maradna. Nem így van ez? Hát nincsenek sokan köztetek, akik a helyes és a helytelen között ingadoznak? A pozitív és negatív, a fekete és fehér közötti versenyben bizonyára tisztában vagytok azokkal a döntésekkel, amelyeket meghoztatok például család és Isten, gyermekek és Isten, béke és szakadás, gazdagság és szegénység, státusz és hétköznapiság, támogatottság és félreállítás között. A békés és a széthullott család közül az előbbit választottátok, és ezt minden habozás nélkül tettétek; a vagyon és a kötelesség közül ismét az előbbit választottátok, még csak nem is akartatok visszatérni a rossz útról; a luxus és a szegénység közül az előbbit választottátok; amikor fiaitok, lányaitok, feleségetek és férjetek, valamint Én közöttem választottatok, az előbbieket választottátok; a vélekedés és az igazság közül pedig ismét az előbbit választottátok. Szembesülve mindenféle gonosz tetteitekkel, egyszerűen elvesztettem a belétek vetett hitemet. Egyszerűen megdöbbent Engem, hogy a szívetek ennyire ellenáll annak, hogy ellágyuljon. Sok évnyi odaadás és erőfeszítés nyilvánvalóan nem adott Nekem mást a részetekről, mint elhagyatottságot és csüggedést, de reményeim irántatok minden egyes nappal nőnek, mert az én napom mindenki előtt teljesen kendőzetlenül feltárul. Ti mégis kitartotok a sötét és gonosz dolgok hajszolása mellett, és nem vagytok hajlandóak lazítani ezen a szorításon. Mi lesz tehát számotokra a végkimenetel? Elgondolkodtatok valaha is ezen alaposan? Ha újra választanotok kellene, akkor mi lenne az álláspontotok? Továbbra is a korábbi? Még mindig csalódást és keserves bánatot okoznátok Nekem? Szívetek még mindig csak egy csöppnyi melegséget hordozna? Még mindig nem lennétek tudatában, mit tegyetek, hogy megvigasztaljátok a szívemet? Ebben a pillanatban mit választotok? Alávetitek magatokat szavaimnak, vagy idegenkedtek tőlük?” (Az Ige, 1. kötet – Isten megjelenése és munkája. Kihez vagy hű?). Úgy éreztem, mintha szemtől szembe állnék Istennel, és Ő őszintén azt kérdezné, hogy a vagyont vagy az igazságot választanám-e. Isten jó választ remélt, de én a vagyont választottam. Erre gondolva bűntudat árasztott el. Eszembe jutott pár testvér. Amikor megértették Isten akaratát, képesek voltak mindent feladni, hogy kövessék Istent, hogy kötelességet teljesítsenek, és hogy Isten királyságának evangéliumát terjesszék. De ami engem illet, az én hitem csak az összejövetelekig és Isten szavának olvasásáig terjedt. Nem teljesítettem a teremtett lény kötelességét, és úgy éreztem, nincs lelkiismeretem és értelmem. Nem akartam elhalasztani a kötelességemet, de a bevételi forrásomról sem akartam lemondani. Olyan voltam, akiről Isten azt mondja: „az ingatagok egyik kezükkel a pénzt, másikkal az igazságot ragadnák meg.” Csak kenyeret kerestem éhségem elverésére, így nem tudtam elnyerni az igazságot. Végül úgy végeztem volna, hogy Isten kivet engem. Lót feleségére gondoltam, aki Szodomából menekült. A szégyen szimbólumává válva sóoszloppá változott, mert nem tudta elengedni a gazdagságot, és hátranézett. Vajon miben voltam más, mint ő? Eszembe jutott, hogy az Úr Jézus azt mondta: „Aki az eke szarvára teszi a kezét, és hátratekint, nem alkalmas az Isten országára” (Lukács 9:62). Isten jelentős vagyont adott nekem, táplált és ruházott, de még mindig gazdagságra vágytam, és nem teljesítettem a kötelességemet. Olyan voltam, mint az elefántot megenni próbáló kígyó, ami soha nem elégedett! Hajlandó voltam küzdeni, és az életemet adni a gazdagságért, de nem voltam hajlandó semmit sem feláldozni az igazságért. Valóban méltatlan voltam Isten királyságára. Később olvastam egy szakaszt Isten szavából: „Ébredjetek, fivérek! Ébredjetek, nővérek! Az én napom nem késik; az idő élet, és az időt visszaszerezni annyi, mint életet menteni! Az idő nincs messze! Ha megbuktok a főiskolai felvételi vizsgán, akkor tanulhattok, és annyiszor ismételhetitek meg, ahányszor csak akarjátok. Az Én napom azonban nem tűr további halasztást. Emlékezzetek! Emlékezzetek! Ezekkel a hasznos szavakkal buzdítalak benneteket. A világ vége a szemetek előtt bontakozik ki, és a nagy katasztrófák gyorsan közelednek. Mi a fontosabb: az életetek, vagy az alvásotok, ételetek, italotok és ruházatotok? Eljött az idő, hogy mérlegeljétek ezeket a dolgokat. Ne kételkedjetek tovább, és ne zárkózzatok el a bizonyosságtól!” (Az Ige, 1. kötet – Isten megjelenése és munkája. Krisztus kijelentései a kezdetekkor, 30. fejezet). Isten minden egyes szavától elszorult a szívem, és belegondoltam, hogy melyik a fontosabb, az élet vagy a vagyon. Az utolsó napokban Isten testet öltött, hogy igazságokat tegyen közzé, és elvégezze az ítélet munkáját. Ez jó lehetőséget kínált, hogy teljesítsem a kötelességemet, elnyerjem az igazságot és Isten tökéletesítését. Ha elszalasztanám ezt az esélyt, örökre megbánnám. Amikor a nagy katasztrófák eljönnek, mi haszna lenne akkor az egész vagyonomnak? Vajon nem halnék meg mindenképp? Ezután imádkozva ismét Isten elé vittem a cégátadás ügyét, és elhatároztam, hogy átadom a vállalatot, kérve Istent, hogy nyisson utat számomra.

Úgy hallottam, hogy az apósod, amikor megtudta, hogy átadod a céget, nagyon ellened fordult. Dühbe gurult, és haraggal telve ezt mondta: „Képes vagy átadni ezt a céget, amiért olyan keményen dolgoztál, valaki másnak? A cég nettó bevétele több mint 2 millió jüan volt évente; nem hagyom, hogy csak úgy odaadd valakinek!” Nagyon megrendültem, amikor ezt hallottam tőle. Az üzlet felülmúlta a várakozásaimat, és különösen jó volt abban az évben, és nem lehetett tudni, milyen jól alakulhatnak a dolgok. Ha csak úgy átadnám az üzletet, és végül felélnénk a pénzünket, a barátaink és családtagjaink közül ki tisztelne még minket? Azon gondolkodtam, hogy átadom a felelősséget, miközben megtartok néhány részvényt, és így kaphatnánk valamennyi osztalékjövedelmet évente. Elmondtam a javaslatomat a feleségemnek, aki azt válaszolta nekem: „Én azt mondom, add fel az egészet, hogy ne a részvényeken járjon az eszed. Akkor lesz energiád az igazság keresésére, és a kötelességedet sem fogod halogatni. Amikor a katasztrófák megérkeznek, nincs az a pénz, ami megmenthet minket. Egyértelműen kell kezelned ezt a dolgot.” Így folytatta: „Most az a legfontosabb tennivalónk, hogy több időt töltsünk az igazság keresésével. Az igazság elnyerése és a jótettek előkészítése fontosabb, mint az anyagi gazdagság.” A gyerekeim is ezt a nézetet támogatták, és azt mondták, hogy adjam át a céget. Több napig gondolkodtam rajta. Imádkozva Isten elé vittem az ügyet: „Istenem! Elméletben tudom, hogy Te irányítod és döntöd el, hogy egy ember gazdagságban vagy szegénységben él-e, de számomra nagyon nehéz feladni a vagyonomat. Kérlek, adj hitet a helyes döntéshez!”

Ezután Isten szavának egy szakaszát olvastam. Isten azt mondja: „Minden nap azt számolgatjátok, hogyan kaphatnátok valamit Tőlem. Minden nap azt számoljátok, hogy mennyi vagyont és mennyi anyagi dolgot kaptatok Tőlem. Minden nap azt várjátok, hogy egyre több áldás szálljon le rátok, hogy nagyobb mennyiségben és magasabb színvonalon élvezhessétek azokat a dolgokat, amelyeket lehet. Nem Én és nem a Tőlem származó igazság van minden egyes pillanatban a gondolataitokban, hanem a férjetek vagy feleségetek, a fiaitok, lányaitok és a dolgok, amelyeket esztek és viseltek. Arra gondoltok, hogyan juthatnátok egyre nagyobb, egyre fokozottabb élvezethez. De még akkor is, amikor pukkadásig megtöltöttétek a gyomrotokat, nem vagytok-e még mindig hullák? Még ha külsőleg olyan gyönyörű öltözékben ékesítitek is magatokat, nem vagytok-e még mindig két lábon járó, élettelen hullák? Addig fáradoztok a gyomrotokért, amíg a hajatok őszbe nem borul, de egyikőtök sem áldoz fel egyetlen hajszálat sem a munkámért. Állandóan úton vagytok, fárasztjátok a testeteket és erőltetitek az agyatokat, a saját testetek, valamint a fiaitok és a lányaitok érdekében – de egyikőtök sem aggódik az Én szándékaim miatt, és nem törődik vele. Mi az, amit még mindig reméltek, hogy elnyeritek Tőlem?” (Az Ige, 1. kötet – Isten megjelenése és munkája. Sokan vannak az elhívottak, de kevesen a választottak). Isten szava feltárta a pontos állapotomat. A gazdagság és a kötelesség közötti döntésben mindig tétováztam. Előbb mindig a saját anyagi javaimról akartam gondoskodni, mielőtt eszembe jutott volna, hogy feláldozzam magam Istenért. Megértettem, hogy túlságosan összezavarodott a hitem, és hogy nem áldozom fel magam őszintén Istenért. Isten teljes szívével dolgozik az emberiség megmentésén, még az életét is odaadva értünk. De én soha nem szenteltem az egész szívemet Istennek. Soha nem értettem meg és nem vettem figyelembe az Ő akaratát. Számomra a gazdagság mindennél fontosabb volt. Megértettem, hogy igazán önző voltam! Eszembe jutott, amit az Úr Jézus mondott: „Mert mit használ az embernek, ha az egész világot megnyeri, lelkében pedig kárt vall? Vagy mit adhat az ember váltságdíjul a lelkéért?” (Máté 16:26). Nem számít, mennyi pénzt kerestem, milyen anyagi gazdagságot élveztem, vagy milyen csodálatot értem el, ha nem nyerem el az igazságot, ha nem változtatok a romlott beállítottságomon, mit jelent akkor mindez? Végül vajon nem pusztulnék el amúgy is? Nincs az a pénz, ami megmentheti az életemet, vagy esélyt adhatna az üdvösségre. Eszembe jutott egy világhírű vállalkozó, akinek vagyona volt a világ számtalan országában, és akit a vállalatai percről percre egyre gazdagabbá tettek. Elképesztően gazdag volt, bejárta a világot, és anyagi örömökben dúskáló életet élt, de akármilyen vagyont szerzett is, üresnek érezte magát. Nem talált semmilyen értéket vagy értelmet az életében, ezért az óceánba ölte magát. Minél inkább a gazdagságra és hírnévre törekszik valaki, lelkileg annál inkább elkeseredett és üres lesz, és végül ez tönkreteszi őt. Arra gondoltam, hogyan dolgoztam megállás nélkül, egész nap, mint egy gép, a pénzért és a hírnévért, és hogy ez mennyire megbetegített. Nem tudtam rendesen enni és aludni, és állandó fájdalommal éltem. Az utolsó napokban Isten eljött az ember feletti ítélet munkáját elvégezni, de én attól féltem, hogy elszegényedek, és mások lenéznek. Egyszerűen nem tudtam elengedni a pénzemet. Nem számít, mennyi pénzt kerestem, ha végül elveszítem az igazságot és a megmenekülésem esélyét, mi értelme lehet akkor bármennyi pénznek? Az utolsó napokban Isten testet öltött, hogy igazságokat tegyen közzé, és elvégezze az ítélet munkáját. Isten reményei szerint egyre több ember fog előlépni és az Ő evangéliumát terjeszteni, így aztán akik vágyakoznak az Ő megjelenésére, meghallják a hangját, és visszatérnek Hozzá, a Teremtőhöz. Ezen túl Isten azt is reméli, hogy megtisztulunk és megváltozunk az Ő munkája által, és hogy végül Ő megment minket. De én nem értettem Isten sürgető akaratát, és ragaszkodtam a pénzemhez. Olyan ostoba és vak voltam! Fel kellett volna adnom mindent, hogy feláldozzam magam Istenért, és hogy kövessem az igazságot. Csak ez számít igazán. Nem vettem tudomást az apósom heves ellenkezéséről, és átadtam a cégemet a bátyámnak.

Azóta egyáltalán nem foglalkoztam a cég vezetésével. Sok-sok év terhe és feszültsége hirtelen elszállt rólam, az életem kicsit szabályosabb lett, és lassan, de csodálatos módon meggyógyultam a különféle betegségekből, amik előtte gyötörtek. Ez valóban Isten kegyelme volt. Csatlakoztam az evangélium dolgozóinak sorához, és másokkal harmóniában dolgoztam, terjesztve Isten királyságának evangéliumát, és tanúságot téve mellette. Így élve nagyon elégedettnek éreztem magam. Később, Isten szavainak ítélete és leleplezése által megtapasztaltam és tisztán megértettem a hitemben annak gyökerét, hogy miért voltam képtelen elengedni a gazdagságot. Mindenható Isten azt mondja: „Az, hogy »a pénz mozgatja a világot«, a Sátán filozófiája. Ez uralkodik az egész emberiség körében, minden emberi társadalomban; mondhatnánk, hogy ez egy irányzat. Ez azért van, mert minden olyan ember szívébe beleivódott, aki először nem fogadta el ezt a mondást, de aztán hallgatólagosan elfogadta, amikor kapcsolatba került a valós élettel, és azt kezdte érezni, hogy ezek a szavak valójában igazak. Ez vajon nem az a folyamat, amely során a Sátán megrontja az embert? [...] A Sátán a pénzt használja arra, hogy az embereket kísértse, és megrontja őket, hogy imádják a pénzt és tiszteljék az anyagi dolgokat. S hogyan nyilvánul meg ez a pénzimádat az emberekben? Úgy érzitek, hogy pénz nélkül nem tudnátok életben maradni ebben a világban, hogy akár egyetlen nap is lehetetlen lenne pénz nélkül? Az emberek státusza azon alapul, hogy mennyi pénzük van, akárcsak a tisztelet, amit kivívnak. A szegények háta szégyenteljesen meggörnyed, míg a gazdagok élvezik a magas státuszukat. Büszkén kihúzzák magukat, hangosan beszélnek és arrogánsan élnek. Milyen hozadéka van ennek a mondásnak és irányzatnak az emberek számára? Nem úgy van-e, hogy sokan bármilyen áldozatot meghoznak a pénz hajszolása közben? Nem veszítik-e el sokan a méltóságukat és a tisztességüket a még több pénz utáni hajszában? Nem veszítik-e el sokan a pénz miatt a lehetőséget, hogy teljesítsék kötelességüket és kövessék Istent? Nem az-e a legnagyobb veszteség az emberek számára, ha elveszítik az igazság és az üdvösség lehetőségét? Nem gonosz-e a Sátán, hogy ezt a módszert és ezt a mondást használja arra, hogy az embert ilyen mértékben megrontsa? Hát nem egy aljas csel ez? [...] Érzed-e tehát, amikor a Sátán félrevezet és megront téged? Nem érezheted. Ha nem látod, hogy a Sátán közvetlenül előtted áll, vagy nem érzed, hogy a Sátán az, aki titokban tevékenykedik, hogyan lennél képes – látni a Sátán gonoszságát? Felismernéd-e hogyan rontja meg a Sátán az emberiséget? A Sátán mindenkor és mindenhol megrontja az embert. A Sátán lehetetlenné teszi az ember számára, hogy védekezzen ez ellen a romlás ellen, és tehetetlenné teszi az embert ezzel szemben. A Sátán rávesz arra, hogy elfogadd a gondolatait, a nézőpontjait és a tőle származó elvetemült dolgokat olyan helyzetekben, amikor tudatlan vagy, és amikor nem veszed észre, hogy mi történik veled. Az emberek elfogadják ezeket a dolgokat, és nem tesznek kivételt. Dédelgetik és kincsként ragaszkodnak ezekhez a dolgokhoz, hagyják, hogy ezek a dolgok manipulálják és játszadozzanak velük; így élnek az emberek a Sátán hatalma alatt, és öntudatlanul engedelmeskednek a Sátánnak, a Sátán pedig egyre mélyebben megrontja az embert” (Az Ige, 2. kötet – Isten megismeréséről. Isten Maga, az egyedülálló V.). Isten szava feltárta a mai társadalmat és az én igazi állapotomat. Gyerekkortól kezdve az olyan sátáni mérgek, mint „A pénz mozgatja a világot”, „A pénzes ember magasabb, mint a szegény”, „A pénz nem minden, de nélküle semmit nem tehetsz”, ezek ravasz módon befolyásoltak, és arra tanítottak, hogy a pénzt minden másnál többre becsüljem. Elhitették velem, hogy minden a pénz, hogy ha van pénzed, akkor könnyebben élhetsz, és felemelt fejjel járhatsz, akkor bárhová mész is, támogatni, tisztelni és dicsérni fognak, és hogy így egy méltóságteljes, értékes életet élhetsz. Azt hittem, hogy ha nincs pénzed, az emberek tiszteletlenek veled, és gúnyolódnak rajtad, úgyhogy a pénzt tekintettem az egyetlen követésre alkalmas célnak. Eleinte azon törtem az agyamat, hogy hogyan tudok pénzt és ügyfeleket keresni, hízelgést és mézédes hazugságokat használtam fel, és folyton fejvesztve rohangáltam. Ettől fáradt, kimerült és beteg lettem. Egy napot sem tudtam pihenni, és ennek következtében a testem összeroppant. Mindenféle problémám volt a gyomrommal, és végig a hátam alsó és felső részével, ami olyan fájdalmassá tette az életemet, hogy nem tudtam rendesen enni és aludni. De még ebben az állapotban is keményen dolgoztam, hogy pénzt keressek. A Sátán túlélési törvényei szerint éltem, és teljesen önzővé és kapzsivá váltam. A pénz rabszolgája lettem. Sátán a pénzzel és a hírnévvel teljesen megrontott engem. Hogy képes voltam feladni a cégemet és a pénzt a kötelesség teljesítéséért, mindezt Isten szavának megvilágosítása és vezetése eredményezte. Őszintén hálás vagyok Istennek, hogy megmentett. Becsben kell tartanom ezt a ritka lehetőséget, és jól kell végeznem a kötelességemet, hogy viszonozzam Isten szeretetét.

Ezek után elolvastam Isten szavának néhány szakaszát, amelyek igazán motiváltak. Isten azt mondja: „Normális emberként, és mint aki az Isten iránti szeretetre törekszik, az igazi jövőtök a királyságba való belépés, hogy Isten népéhez tartozzatok, és egy olyan élet, amely a legnagyobb értékkel és jelentőséggel bír; senki sem áldottabb, mint ti. Miért mondom ezt? Mert azok, akik nem hisznek Istenben, a testnek és a Sátánnak élnek, de ti ma Istennek éltek, és azért éltek, hogy Isten akaratát kövessétek. Ezért mondom, hogy a ti életetek a legnagyobb jelentőséggel bír” (Az Ige, 1. kötet – Isten megjelenése és munkája. Ismerd meg Isten legújabb munkáját, és kövesd az Ő nyomdokait). „Most minden egyes nap, amelyet megéltek, sorsdöntő, és rendkívül fontos a rendeltetési helyetek és sorsotok szempontjából, ezért óvnotok kell mindent, amitek ma van, és meg kell becsülnötök minden eltelt percet. Annyi időt kell szakítanotok, amennyit csak tudtok, hogy a legnagyobb nyereséget szerezzétek magatoknak, hogy ne hiába éljétek ezt az életet” (Az Ige, 1. kötet – Isten megjelenése és munkája. Kihez vagy hű?). Isten szava még világosabbá tette számomra, hogy a helyes utat választottam, mikor úgy döntöttem, hogy felhagyok az üzlettel, Istent követem és kötelességet teljesítek, és hogy ez a legértékesebb és legértelmesebb módja az életnek. Ma már végre egyértelmű számomra, hogy a hit és a kötelesség természetes és helyes, és hogy ez az ember életének küldetése. Az élet legértékesebb és legjelentőségteljesebb módja az, ha követjük Isten akaratát, és Ő ezt mindenek felett meg fogja áldani, és emlékezni fog rá. Nem sok lehetőségem van arra, hogy most a kötelességemben az igazságra törekedjek. Minden napot meg kell becsülnöm, többet kell olvasnom Isten szavát, hirdetnem kell az evangéliumot, és keményen kell dolgoznom, hogy viszonozzam Isten szeretetét és vigasztaljam az Ő szívét a hátralévő időmben.


68. Többé nem panaszkodom a sorsomra

Egy hétköznapi családba születtem, és ellentétben azokkal a gyerekekkel, akik ezüstkanállal a szájukban születtek, én alacsonyabbról indultam az életben, mint ők. Még szerencsétlenebbé tette a helyzetet, hogy a szüleim elváltak, amikor általános iskolás voltam; apám egy nevelőcsaládnál helyezett el az iskolám közelében, később pedig a nagynénémhez és a nagymamámhoz költöztem. Amikor a velem egykorú gyerekek tudomást szereztek a családi hátteremről, eltávolodtak tőlem, és én mindig alsóbbrendűnek éreztem magam másokhoz képest. Éjszakánként gyakran sírtam, és igazságtalannak éreztem a sorsomat, azon tűnődve: „Miért sújtott engem ilyen kemény sors?” Bezárkóztam, és szinte senkinek sem nyíltam meg. Láttam erős női vezérigazgatókat a tévében, virágokkal és dicsfénnyel körülvéve, és irigyeltem őket, azt gondolva, hogy nekik igazán jó sorsuk van. Arra gondoltam, hogy másoknál lakom és lenéznek, ezért elhatároztam magamban: „Amikor felnövök, én is viszem valamire, mint a nők a tévében, és elérem, hogy azok, akik lenéznek, más szemmel nézzenek rám.”

Azonban a szüleim válása árnyékot vetett a gyermekkoromra, gyakran éreztem fájdalmat és szomorúságot, és visszahúzódóvá és gátlásossá váltam. Később a nagymamámat követve hinni kezdtem az Úr Jézusban, és 16 éves koromban elfogadtam Mindenható Isten utolsó napokbeli munkáját. Megtudtam, hogy az emberek azért szenvednek, mert a Sátán megrontotta őket, és hogy Isten munkája ebben a szakaszban az emberek bűntől való megmentése és egy gyönyörű rendeltetési helyre való eljuttatása. Arra gondoltam, milyen ritka lehetőség Isten utolsó napokbeli üdvössége, és hogy Isten munkája hamarosan véget ér, ezért feladtam a tanulmányaimat, és a gyülekezetben képeztem magam a kötelességeim elvégzésére. A gyülekezetben láttam, hogy valahányszor a testvéreknek problémáik voltak, megkérdezték a vezetőket, a vezetők pedig közösségvállalás által megoldásokat kínáltak nekik. A testvérek mindannyian nagyra becsülték őket, én pedig irigyeltem őket, és azt gondoltam: „Nekem is komolyan kell törekednem, hogy talán a jövőben én is vezető vagy dolgozó lehessek, akkor nem csak egy hétköznapi követő leszek, hanem egy vezető egyéniség.” Ezután, bármilyen kötelességet is bízott rám a gyülekezet, a tőlem telhető legjobbat nyújtottam, a testvérek pedig dicsértek, hogy fiatal vagyok és jók a képességeim, és bátorítottak, hogy komolyan törekedjek. Elégedettséget éreztem, és azt gondoltam: „Úgy tűnik, ígéretes jelölt vagyok a fejlesztésre! Komolyan kell folytatnom a törekvést!” Így aktívan végeztem a kötelességeimet. Nem éreztem magam fáradtnak, még akkor sem, ha messzire kellett utaznom az újoncok öntözésére, és ha esett, ha fújt, egyáltalán nem halogattam a kötelességeimet. Csak azt reméltem, hogy erőfeszítéseimet és áldozataimat észreveszik a testvérek, és egy nap vezetőnek vagy dolgozónak választanak. De valahányszor gyülekezeti választás volt, engem nem választottak meg, és három év után még mindig szövegalapú kötelességeket végeztem. Nem értettem, és azon tűnődtem: „Vajon csak szövegalapú kötelességekre vagyok szánva? Tényleg ez a helyem a gyülekezetben?”

2019 februárjában a gyülekezet szövegalapú munkáját felügyeltem, és meglehetősen elégedett voltam, azt gondolva, hogy ez egy fordulópont. Azt gondoltam magamban: „Talán Isten előre képez engem. Úgy tűnik, még van jövőm Isten házában. Ahhoz, hogy valaki vezető legyen, képesnek kell lennie közölni az igazságot a problémák megoldása érdekében, ezért nekem is gyakorolnom kell Isten szavainak közlését, hogy megoldjam a testvérek problémáit. Éppen most kezdtem el felügyelni a szövegalapú munkát, és egy kis képzés után talán vezető lehetek.” Egyszer egy összejövetel során véletlenül hallottam, hogy egy újoncot vezetőnek választottak, és keserűséget éreztem, azt gondolva: „Ez az újonc, aki alig több mint egy éve hisz, ilyen fontos szerepet kap. Én több éve hiszek Istenben, miért nem jutott nekem ilyen jó lehetőség? Miért ragadtam meg egy helyben? A szövegalapú kötelességek fontosak, de nem olyan látványosak, mint vezetőnek vagy dolgozónak lenni. Nagy a különbség a kettő között.” Nem tudtam visszatartani a könnyeimet, miközben toltam a biciklimet. Ezután nem volt kedvem a kötelességeimhez. 2022-ben személyi változások történtek a szöveges feladatokat ellátó munkatársak körében, de én továbbra is szövegalapú kötelességeket végeztem. Igazán levertnek éreztem magam, és azt gondoltam: „Hogy lehet, hogy ennyi év istenhit után még mindig szövegalapú kötelességeket végzek? Csak szövegalapú kötelességekre vagyok alkalmas? Lehet, hogy nem az a sorsom, hogy vezető legyek? Nem azt mondják Isten szavai, hogy bármilyen kötelességet is vállalunk és bármikor is tesszük, az mind Isten előre elrendelése és szuverenitása szerint történik? Talán csak arra vagyok rendelve, hogy szövegalapú kötelességeket végezzek.” Eszembe jutott egy testvér, aki néhány évvel idősebb volt nálam. Nem sokkal azután lett vezető a gyülekezetben, hogy megtalálta Istent, később pedig prédikátor lett. Úgy éreztem, ő arra született, hogy vezető legyen, de én, bármennyire is próbálkoztam, soha nem kapnék lehetőséget, hogy vezető vagy dolgozó legyek; hogy nincs számomra fejlődési lehetőség, és hogy az életem már csak ilyen lesz. Ezután, valahányszor a felügyelő megkért valamire, megcsináltam, de már nem törekedtem aktívan arra, hogy jobban dolgozzak, és néha, amikor problémákat észleltem a kötelességeimben, nem éreztem motivációt a megoldásukra. A munkám eredményei egyre inkább hanyatlottak, a felügyelő pedig megmetszett, amiért nem fejlődtem a kötelességeimben, és passzív volt a hozzáállásom. Mélyen tudtam, hogy passzív vagyok a kötelességeimben, de nem igazán értettem, mi velem a probléma.

Később Isten olyan szavait olvastam, amelyek leleplezték a csüggedés problémáját, és csak ekkor kezdtem megérteni az állapotomat. Mindenható Isten azt mondja: „Látsz valakit, aki mindig csüggedt és passzív, amikor csinál valamit, képtelen összeszedni az energiáját, érzelmeiben és hozzáállásában nem túl pozitív és optimista, és mindig negatív, másokat hibáztató és reményvesztett hozzáállást tanúsít. Tanácsot adsz neki, de ő sohasem hallgatja meg, és bár elismeri, hogy a helyes utat mutattad meg neki, és az érvelésed nagyszerű, mégis, amikor csinál valamit, képtelen összeszedni az energiáját, és továbbra is negatív és passzív marad. Súlyos esetben a mozdulataiból, az alakjából, a járásmódjából, a hangszínéből és az általa kimondott szavakból is láthatod, hogy az illető érzelmei különösen csüggedtek, hogy nincs energiája semmihez, amit csinál, olyan, mint egy kifacsart citrom, és aki sok időt tölt vele, arra mindez átragad. Mi ez az egész? A csüggedtséggel élő emberek különféle magatartásformái, arckifejezései, hangszíne, sőt, még az általuk kifejezésre juttatott gondolatok és nézőpontok is negatív tulajdonságokkal bírnak. Milyen ok húzódik hát meg e negatív jelenségek hátterében? Miben gyökerezik mindez? Természetesen a csüggedtség mint negatív érzelem keletkezésének eredendő oka mindenkinél más. Az egyik fajta ember csüggedtség érzelme abból az állandó hitből fakadhat, hogy neki szörnyű a sorsa. Hát nem ez az egyik ok? (De igen.) [...] Miután elkezdett hinni Istenben, elhatározza, hogy jól teljesíti a kötelességét Isten házában, képessé válik eltűrni a nehézségeket és szorgalmasan dolgozni, bármilyen téren többet eltűrni, mint bárki más, és arra törekszik, hogy a legtöbb ember helyeslését és megbecsülését elnyerje. Úgy gondolja, akár még valamilyen felelős személynek, gyülekezetvezetőnek vagy csapatvezetőnek is megválaszthatják, és akkor vajon nem öregbíti majd az ősei és a családja jó hírét? Nem változtat végre a sorsán? A valóság azonban nem egészen a reményei szerint alakul, ő pedig elcsügged, és így gondolkodik: »Évek óta hiszek Istenben, és nagyon jól kijövök a testvéreimmel. De miért van az, hogy valahányszor vezetőt, felelős személyt vagy csapatvezetőt választanak, soha nem kerül rám a sor? Talán mert olyan jellegtelen a külsőm, vagy mert nem teljesítek elég jól, és senki nem figyelt fel rám? Valahányszor szavaznak, lehet egy kis reménységem, és még annak is örülnék, ha csapatvezetővé választanának. Úgy tele vagyok lelkesedéssel, hogy visszafizessem, amit Istentől kaptam, de mindig csalódás lesz a vége, valahányszor szavaznak, és én kimaradok az egészből. Miért van ez? Tényleg csak annyi telik tőlem, hogy egész életemben középszerű, hétköznapi, jelentéktelen ember legyek? Amikor visszatekintek a gyerekkoromra, a fiatalságomra és a középkorú éveimre, az út, amelyen jártam, mindig középszerű volt, nem vittem véghez semmi figyelemre méltót. Nem arról van szó, hogy nincs bennem ambíció vagy a képességem elégtelen, nem is arról, hogy nem teszek elég erőfeszítést vagy nem tudok nehézségeket elviselni. Vannak elhatározásaim és céljaim, sőt, még azt is mondhatjuk, hogy van bennem ambíció. Akkor miért nem tudok soha kiemelkedni a tömegből? Végeredményben egyszerűen csak rossz a sorsom és szenvedésre rendeltettem, így rendezte számomra Isten a dolgokat.« Minél többet töpreng ezen, annál rosszabbnak gondolja a sorsát” (Az Ige, VI. kötet – Az igazságra törekvésről. Hogyan kell törekedni az igazságra? (2.)). Isten szavainak elolvasása után végre megértettem, hogy a kötelességeimben tanúsított egyre növekvő passzivitásom és negativitásom a dolgokról alkotott téves nézőpontjaimnak volt köszönhető. Azt gondoltam, hogy ha nem válhatok vezetővé vagy dolgozóvá, és nem tűnhetek ki, az azt jelenti, hogy rossz a sorsom, és csak akkor lesz jövőm, és akkor mutatkozik meg, hogy jó a sorsom, ha vezetővé vagy dolgozóvá válok. Annak érdekében, hogy vezetőnek vagy dolgozónak válasszanak, keményen dolgoztam, hogy felvértezzem magam Isten szavaival, és valahányszor problémákat észleltem a testvérek lelkiállapotában, proaktívan kerestem Isten szavait, hogy közösséget vállaljak és segítsek. Amikor a közösségvállalásom eredményes volt, azt gondoltam, hogy vannak képességeim, és képes vagyok tényleges problémákat megoldani, és arra gondoltam, hogy egy nap, ha mindenki látja a képességeimet, talán vezetőnek választanak. De bármennyire is próbálkoztam, továbbra is szövegalapú kötelességeket végeztem. Konkrétan amikor láttam, hogy olyan testvérek, akik kevesebb ideje hittek Istenben, mint én, már vezetőkké és dolgozókká váltak, azt gondoltam, hogy nekik jó a sorsuk, és arra születtek, hogy vezetők és dolgozók legyenek. De miután több évig szövegalapú kötelességeket végeztem, úgy éreztem, mintha egy helyben ragadtam volna, észrevétlen lennék a gyülekezetben, pusztán egy hétköznapi ember. Így ezt a problémát a rossz sorsomnak tulajdonítottam, azt gondolva, hogy Isten nem kedvel engem, és hogy a kötelesség, amelyet számomra előre elrendelt, rossz, és így elvesztettem a kedvem a kötelességeimhez. Amikor a munkám eredményei gyengék voltak, nem gondolkodtam el magamon, és amikor problémákat fedeztem fel, nem akartam szellemi erőfeszítést tenni a megoldásukra. Egyértelműen tudtam, hogy hiányzik a gyakorlati tapasztalatom, és hogy többet kellene gyakorolnom, és több igazsággal kellene felvérteznem magam, de nem voltam hajlandó erőfeszítést tenni, és lemondtam magamról. Mintha egy mocsárba ragadtam volna, ami lassan elnyelt, és nem volt erőm menekülni. A csüggedés óriási hatással volt rám!

Később Isten olyan szavait olvastam, amelyek leleplezték a csüggedés problémáját, és csak ekkor kezdtem megérteni az állapotomat. Mindenható Isten azt mondja: „Isten hosszú idővel ezelőtt elrendelte az emberek sorsát, amely megváltoztathatatlan. Ez a »jó sors« vagy »rossz sors« személyenként változik, és a környezettől, az emberek közérzetétől és törekvéseitől függ. Ezért egy ember sorsa se nem jó, se nem rossz. Lehet, hogy nagyon nehéz az életed, mégis így gondolkodsz: »Nekem nem célom, hogy luxusban éljek. Megelégszem azzal, ha van mit ennem és van mit felvennem. Mindenki szenved az élete során. A világi emberek ezt mondják: ’Eső nélkül nincs szivárvány’ – tehát a szenvedésnek értéke van. Nem olyan rossz ez, nem rossz az én sorsom. A Menny odafent adott nekem némi fájdalmat, próbatételt és gyötrelmet. Azért tette, mert jó véleménnyel van rólam. Jó sors ez!« Egyesek úgy gondolják, hogy a szenvedés rossz, azt jelenti, hogy rossz a sorsuk, és csak az a jó sors, ha valakinek az élete szenvedés nélkül, kényelemben és könnyedén telik. A nem hívők szerint ez »vélemény kérdése«. Hogyan tekintenek az istenhívők a »sors« kérdésére? Beszélhetünk arról, hogy valakinek a sorsa »jó« vagy »rossz«? (Nem.) Mi nem mondunk ilyen dolgokat. Tegyük fel, hogy jó sorsod van, mert hiszel Istenben; aztán, ha a hitedben nem követed a helyes utat, ha megbüntetnek, lelepleznek és kiiktatnak, akkor ez azt jelenti, hogy jó a sorsod, vagy hogy rossz? Ha nem hiszel Istenben, semmiképp nem leplezhetnek le és nem iktathatnak ki. A nem hívők és a vallásos emberek nem beszélnek emberek leleplezéséről vagy kiismeréséről, sem arról, hogy embereket eltakarítanának vagy kiiktatnának. Ez elvileg azt jelentené, hogy az embereknek jó sorsuk van, ha képesek hinni Istenben. De ha a végén büntetést kapnak, az vajon azt jelenti, hogy rossz a sorsuk? Az egyik percben jó a sorsuk, a másikban már rossz – akkor most melyik? Az, hogy valakinek jó-e a sorsa vagy sem, nem megítélhető, az emberek nem képesek ezt a dolgot megítélni. Ezt mind Isten teszi, és minden, amit Isten elrendez, jó. Csak arról van szó, hogy minden egyén sorsának íve, illetve a környezetük, valamint az emberek, események és dolgok, amelyekkel találkoznak, és az életút, amelyet életük során megtapasztalnak, egytől egyig különböző; ezek a dolgok minden ember esetében eltérőek. Minden egyén életének környezete és az a környezet, amelyben felnő – amelyek közül mindkettőt Isten rendeli el számára –, különböző. Minden egyén más dolgokat tapasztal meg élete során. Nincs úgynevezett jó vagy rossz sors – mindent Isten rendez el, és mindent Isten visz véghez. Ha abból a szempontból nézzük a dolgot, hogy mindezt Isten viszi véghez, minden, amit Isten tesz, jó és helyes; az emberek preferenciái, érzései és választásai szempontjából nézve azonban egyesek azt választják, hogy kényelmes életet élnek, a hírnevet, a nyereséget, a jó hírnevet választják, és azt választják, hogy boldogulni fognak a világban, és megtalálják benne a számításukat. Úgy hiszik, ez azt jelenti, hogy jó sorsuk van, a középszerű és sikertelen élet pedig, amikor valaki folyamatosan a társadalom legalján él, rossz sors. Így festenek a dolgok a nem hívő és világi emberek szempontjából, akik világi dolgokra törekszenek és a világban próbálnak élni, és így jön létre a jó és rossz sors gondolata. A jó és rossz sors gondolata csak az embereknek a sorsról alkotott szűk látókörű megértéséből és felületes felfogásából ered, valamint az emberek arról alkotott ítéletéből, hogy mennyi fizikai szenvedést viselnek el, mennyi élvezetben van részük, és mennyi hírnevet és nyereséget szereznek és így tovább. Valójában, ha abból a szempontból nézzük, ahogyan Isten elrendezi az ember sorsát és szuverenitást gyakorol fölötte, a jó vagy rossz sors ilyen értelmezései nem léteznek. Hát nem így pontos? (De igen.) Ha az ember sorsát Isten szuverenitásának szempontjából nézed, akkor minden, amit Isten tesz, jó, és pontosan az, amire az adott egyénnek szüksége van. Ez azért van, mert a múltbeli és jelenlegi életekben szerepet játszik az ok és okozat, ezeket Isten rendeli el eleve, Isten gyakorol szuverenitást fölöttük, és Isten tervezi meg és rendezi el őket – az emberiségnek nincs választása. Ha ebből a szempontból nézzük, az embereknek nem lenne szabad jónak vagy rossznak ítélniük a saját sorsukat, ugye? Ha az emberek csak úgy könnyedén ítélkeznek erről a dologról, nem követnek el szörnyű hibát? Nem követik el azt a hibát, hogy Isten terveit, rendelkezéseit és szuverenitását ítélik meg? (De igen.) És nem súlyos hiba ez? Nem fogja befolyásolni az életben járt útjukat? (De igen.) Akkor ez a hiba a pusztulásba fogja vezetni őket” (Az Ige, VI. kötet – Az igazságra törekvésről. Hogyan kell törekedni az igazságra? (2.)). Isten leleplezi, hogy egyesek azt gondolják, hogy ha képesek kitűnni, és hírnevet és nyereséget szerezni, az azt jelenti, hogy jó a sorsuk; hogy egy életen át tartó középszerűség és sikertelenség azt jelenti, hogy rossz a sorsuk; és hogy a szenvedés azt jelenti, hogy egy embernek rossz a sorsa. Azt gondolják, hogy egy kényelmes, zökkenőmentes és békés élet azt jelenti, hogy jó a sorsuk. Mindezek a jó vagy rossz sorsról alkotott elképzelések az emberek szubjektív törekvésein és vágyain alapulnak. Mivel mindenki életútja összhangban van Isten szuverenitásával és elrendezéseivel, Isten az emberek szükségletei alapján rendezi el a dolgokat, és minden az életük javát szolgálja; nincs olyan, hogy jó vagy rossz sors. Azt mondani, hogy rossz a sorsod a személyes preferenciák alapján, az nem más, mint nem alávetni magad az Isten által elrendezett helyzeteknek, és nem hinni az Ő szuverenitásában. Valójában minden, amit Isten elrendez, jó. Például fiatalkoromban családi problémákat éltem át, elhanyagoltak, megvetettek és lenéztek; ha nem mentem volna keresztül ezeken a kudarcokon és fájdalmakon, talán nem járultam volna Isten elé. Az, hogy lehetőségem van olvasni Isten szavait és képzést kapni a kötelességeimben, mind Isten szeretete és üdvössége. De én azt gondoltam, hogy híres emberré válni, kitűnni és mások által csodálva lenni azt jelenti, hogy jó a sorsom, és hogy egy hétköznapi, középszerű életet élni, és lenézettnek lenni azt jelenti, hogy rossz a sorsom. Ez egy álhívő nézőpontja volt. Miután megtaláltam Istent, amikor láttam, hogy a vezetőket és dolgozókat tiszteletben tartják és csodálják a testvérek a problémamegoldó képességük miatt, azt gondoltam, hogy csak akkor lesz fejlődési lehetőségem, ha vezető vagy dolgozó leszek, és hogy nekik jobb a sorsuk, mint a hétköznapi testvéreknek. Mivel ennyi év istenhit után még mindig csak szövegalapú kötelességeket végeztem, úgy éreztem, nem értékelnek, és hogy nincs számomra fejlődési lehetőség, és elvesztettem a kedvem a kötelességeimhez. De ha belegondolok, vajon egy vezetővé vagy dolgozóvá történő előléptetés valóban jó sorsot jelez? Valójában, ha egy ember nem keresi az igazságot, és romlott beállítottsága nem tud megtisztulni vagy megváltozni, akkor még ha elnyeri is az emberek csodálatát és imádatát, nem nyerhet megmentést vagy tökéletesítést. Ilyen például néhány vezető és dolgozó, akik nem keresik az igazságot, és akik sokéves munkatapasztalatukat tőkeként használják mások állandó korlátozására, úgy dolgoznak, ahogy akarnak, akadályozzák és megzavarják a gyülekezet munkáját, és végül lelepleződnek és elbocsátják őket. Néhányan viszont soha nem voltak vezetők, de a helyüket tudva végezték a kötelességeiket. Az igazság keresésére és szándékaik, nézőpontjaik és romlott beállítottságuk átgondolására összpontosítottak, és továbbra is megvilágosítást és útmutatást kaptak Istentől, eredményeket értek el a kötelességeikben, és növekedett a lelki érettségük. Nem számít, milyen kötelességet végzünk, a kulcs az igazság keresése. Nincs olyan, hogy jó vagy rossz sors. Ezt felismerve a szívem egy kicsit felderült. Láttam, hogy túlságosan a hírnévre, a nyereségre és a státuszra összpontosítottam, nem voltam hajlandó teremtett lényként, két lábbal a földön állva végezni a kötelességemet, és mindig arra akartam használni a kötelességem végzésének lehetőségét, hogy hírnevet szerezzek. De ha a vágyaim teljesültek volna, a hírnév, a nyereség és a státusz iránti sóvárgásom csak fokozódott volna, és még arrogánsabbá és beképzeltebbé váltam volna, azt gondolva, hogy jobb vagyok bárki másnál. Ez valószínűleg nem lett volna jó nekem. Valóban rájöttem, hogy minden, amit Isten elrendez, jó, és mindezek mögött Isten gondos szándékai rejlenek.

Később újra elgondolkodtam: „Hogyan kellene viszonyulnom az Isten által uralt és elrendezett helyzetekhez?” Isten következő szavait olvastam: „Ami azt illeti, hogy az emberek hogyan éreznek a sorssal kapcsolatban: lehetnek jó és rossz érzéseik; van olyan sors, amelyben minden simán megy, van akadályokkal teli sors, van nehéz sors, boldogtalan sors – de jó és rossz sors nincs. Milyen hozzáállással forduljanak az emberek a sors felé? Igazodj a Teremtő rendelkezéseihez, aktívan és fáradhatatlanul keresd a Teremtő célját és annak jelentőségét, hogy mindezt így rendezte el, és érd el az igazság megértését; vesd latba a legjobb képességeidet ebben az életben, amelyet Isten rendelt el számodra, végezd jól teremtett lényként a kötelességeidet, feladataidat és kötelezettségeidet, és tedd az életedet értelmesebbé és értékesebbé, míg végül a Teremtő elfogad és megjegyez téged. Természetesen még jobb lenne, ha keresésed és fáradhatatlan erőfeszítéseid révén elérnéd az üdvösséget – ez volna a legjobb kimenetel. Mindenesetre, ami a sorsot illeti, a teremtett emberiség legmegfelelőbb hozzáállása az volna, hogy nem ítéli és határozza azt meg önkényesen, illetve nem használ szélsőséges módszereket a kezelésére. Természetesen még kevésbé lenne szabad az embereknek azzal próbálkozniuk, hogy ellenszegüljenek a sorsuknak, maguk válasszák meg azt, vagy változtassanak rajta; inkább szívből tapasztalják meg, keressék, fedezzék fel és igazodjanak hozzá, majd nézzenek szembe vele pozitívan. Végül abban az életkörnyezetben és azon az életúton, amelyet Isten határozott meg számodra, keresd azt a magatartásmódot, amelyet Isten tanít neked, keresd az utat, amelyet Isten elvárása szerint követned kell, és így tapasztald meg azt a sorsot, amelyet Isten rendelt el számodra – a végén pedig áldott leszel. Amikor ily módon megtapasztalod azt a sorsot, amelyet a Teremtő rendelt neked, akkor nemcsak a szomorúságot, bánatot, könnyeket, fájdalmat, frusztrációt és kudarcot fogod megtapasztalni, hanem – ami még fontosabb – megtapasztalod az örömet, békét és vigasztalást is, valamint az igazság megvilágosítását és megvilágítását, amellyel a Teremtő ajándékoz meg. Mi több, amikor eltévedsz az élet útján, amikor frusztrációval és kudarccal nézel szembe, és döntést kell hoznod, meg fogod tapasztalni a Teremtő útmutatását, és végül eléred annak megértését, megtapasztalását és felismerését, hogy miként éld a legértelmesebb életet. Akkor soha többé nem fogsz eltévedni az életben, soha többé nem leszel a folyamatos szorongás állapotában, és természetesen soha többé nem fogsz arról panaszkodni, hogy rossz a sorsod, és még kevésbé süllyedsz majd bele a csüggedtség érzelmébe azért, mert rossznak érzed a sorsodat. Ha megvan benned ez a hozzáállás, és ezzel a módszerrel nézel szembe a sorssal, amelyet a Teremtő rendelt számodra, akkor nemcsak az a helyzet, hogy az emberi mivoltod normálisabbá válik, normális emberi mivoltod lesz, és normálisabb gondolkodással, nézetekkel és alapelvekkel szemléled majd a normális emberi mivolt kérdéseit, természetesen még inkább olyan szemléletet és megértést fogsz majd nyerni az élet értelméről, amilyet a nem hívők soha” (Az Ige, VI. kötet – Az igazságra törekvésről. Hogyan kell törekedni az igazságra? (2.)). Isten szavainak elolvasása után megértettem, hogy függetlenül attól, hogy egy személy jónak vagy rossznak érzi a sorsát, alá kell vetnie magát annak, amit Isten levezényel és elrendez, keresnie kell, mi Isten szándéka egy adott helyzetben, és teljesítenie kell kötelességeit és feladatait. Ez az, ami összhangban van Isten szándékával. Így hát elgondolkodtam magamban: „Mindig szövegalapú kötelességeket végeztem; mi Isten szándéka ezzel?” Arra gondoltam, hogy amikor dolgok történtek, nem tudtam, hogyan keressem az igazságot, és ritkán tettem erőfeszítést Isten szavainak megfontolására. A szövegalapú kötelességek végzése segített pótolni ezeket a hiányosságokat, lehetővé téve számomra, hogy megtanuljam szorgalmasan megfontolni Isten szavait, és elgondolkodni a romlott beállítottságomon. Ez jótékonyan hatott az életbe való belépésemre. Ugyanakkor ez a helyzet felfedte, hogy túlságosan nagyra értékeltem a státuszt, és amikor a státusz iránti vágyam nem teljesült, fel akartam adni. Rájöttem, hogy amit a hitemben kerestem, az a státusz volt, nem az igazság. Az ismételt kudarcok után kezdtem tudatára ébredni arra, hogy a státuszra való törekvés helytelen út, és képessé váltam elengedni a vezetővé válás iránti ambíciómat, és komolyan és becsületesen végezni a kötelességeimet. Azon is elgondolkodtam, miért nem választottak meg vezetőnek. Elsősorban azért, mert hiányzott belőlem a felelősségérzet a kötelességeim iránt, és mert a munkaképességem nem volt elegendő; nem rendelkeztem a vezetői képességgel, és nem feleltem meg a kritériumoknak. Ennek semmi köze nem volt ahhoz, hogy jó vagy rossz sorsom van-e. Ezt felismerve képessé váltam helyesen kezelni a hiányosságaimat és elégtelenségeimet, alávetni magam az Isten által vezényelt helyzeteknek, és a jelenlegi kötelességeimben megfelelően, az alapelvek szerint cselekedni. Később a testvérek megválasztottak öntöződiakónusnak, és alig néhány hetes képzés után, a szöveges feladatokat ellátó munkatársak hiánya miatt, a vezetők újra a szövegalapú kötelességekvégzésére helyeztek át. Ezúttal nem panaszkodtam és nem éreztem magam levertnek. Inkább arra gondoltam, hogy a gyülekezet évekig képzett engem a szövegalapú kötelességek elvégzésére, és hogy van némi erősségem ezen a területen. A diakónusi léthez képest a szövegalapú kötelességek jobban illettek hozzám, és teljes szívemből alávetettem magam ennek, azt gondolva: „A múltban volt bennem némi hiányérzet, amikor szövegalapú kötelességeket végeztem, de ezúttal teljes szívemből kell csinálnom.” Egy idő után a kötelességeim meghozták az eredményüket, és nagy békességet éreztem a szívemben.

Ezen az egész tapasztalaton keresztül láttam, hogy az Isten által szuverenitása részeként elrendezett helyzetek mindig jók, és pontosan azok, amire az életemnek szüksége van. Az, hogy eljutottam erre a megértésre, és képes voltam változtatni, mind Isten szavainak volt köszönhető. Hála Istennek!


69. A hírnév és a státusz védelmezésének következményei

Liz felelt az általános ügyekért a gyülekezetben. Roger éppen csak elkezdte a képzést, és nem volt jártas az általános ügyekkel kapcsolatos munkában, ezért Liz türelmesen tanította őt. Egy idő után Roger tudta, hogyan végezze az alapvető feladatokat, és Liz kiosztott neki néhány feladatot. Eltelt néhány nap. Amikor Liz ellenőrizte Roger munkáját, felfedezte, hogy a könyvek megőrzéséért felelős emberek közül néhányat nem megfelelően választottak ki, és hogy néhány újonnan érkezett nem kapta meg időben Isten szavának könyveit. Roger egyik helyzetet sem fogta fel. Amikor Liz ezt megtudta, komoly hangnemre váltott, és megkérdezte Rogert, miért nem végezte el ezeket a feladatokat. Roger azt mondta: „Igazán sajnálom. Mostanában elfoglalt voltam a munkahelyemen, és nem ellenőriztem ezeket a feladatokat. De azért néhány dolognak utánajártam...” Roger mindenféle indokot felhozott. Liz érezte, hogy feltámad benne a harag, és rá akart mutatni Roger problémáira, hogy a férfi elgondolkodjon a kötelessége iránti hozzáállásán, de amikor a szavak már a nyelve hegyén voltak, visszanyelte őket. Arra gondolt: „Ha megmetszem Rogert, nem fogja azt hinni, hogy túl szigorú vagyok? Ha rossz benyomást teszek rá, amikor épp csak elkezdtem vele dolgozni, azt hiszi majd, hogy nehéz velem kijönni?” Ezért Liz megváltoztatta a hangnemét, megköszörülte a torkát, és mosolyt erőltetett az arcára, amely az imént még nagyon komoly volt. Kedvesen azt mondta Rogernek: „Testvér, az általános ügyekkel kapcsolatos munka nagyon fontos. Ha késedelmet szenved, az hatással lesz a gyülekezet munkájára. Remélem, megérted. Elfoglalt vagy a munkahelyeden, és megértem a nehézségeidet. Remélem, minden tőled telhetőt megteszel a rád bízott feladatok elvégzése érdekében. Ha elfoglalt vagy, szólhatsz nekem, és én megcsinálom.” Roger bűnbánóan azt felelte: „Nővér, sajnálom. Ez az én hibám. Meg fogok változni.” Roger szavainak hallatán Liz kissé megkönnyebbült. Azt gondolta magában: „Úgy tűnik, a szelíd hangnem is megoldhatja a problémákat. Ha így szólok hozzá, az nemcsak abban segít, hogy a testvér megőrizze a tekintélyét, hanem azt is érezteti vele, hogy könnyű velem kijönni. Hát nem nagyszerű?” Néhány nappal később Liz megtudta, hogy Roger hozzáállása a kötelességeihez még mindig meglehetősen hanyag, és nem igazán követi nyomon a munkát. Meg akarta metszeni Rogert, de aztán arra gondolt: „Csak néhány napja mutattam rá a problémáira. Ha megint odamegyek, és beszélgetek vele, nem fogja azt hinni, hogy idegesítő vagyok? Mindenesetre szükségünk van egy kis időre, hogy oldódjon a feszültség. Ha tényleg nem megy, akkor majd én megcsinálom ezeket a feladatokat.” Liz nem kereste fel Rogert, hanem proaktívan magára vállalta a munkát.

Repült az idő, és egy szempillantás alatt eltelt egy hónap. Egy nap Liz megkérdezte Luna nővért: „Roger mostanában nagyon vontatottan dolgozik. Nem tudod, hogy volt-e valami problémája?” Luna lehangoltan mondta: „Már beszélgettem Rogerrel a kötelessége iránti hozzáállásáról, de mindig azt mondja, hogy elfoglalt a munkahelyén, és nincs ideje.” Amikor Liz meghallotta ezt a hírt, valami leírhatatlant érzett a szívében. Csendben imádkozott Istenhez, hogy keresse, milyen tanulságokat kellene levonnia ebből az ügyből. Később elolvasta Isten szavait: „A nem hívők mind a Sátán filozófiái szerint élnek. Mindannyian kényszeres megfelelők, és nem sértenek meg senkit. Eljöttél Isten házába, olvastad Isten szavát és hallgattad Isten házának prédikációit, akkor miért vagy képtelen gyakorolni az igazságot, szívből szólva és becsületes emberként? Miért vagy mindig kényszeres megfelelő? A kényszeres megfelelők csak a saját érdekeiket védik, a gyülekezet érdekeit nem. Amikor azt látják, hogy valaki gonoszat tesz és sérti a gyülekezet érdekeit, figyelmen kívül hagyják. Szeretnek kényszeres megfelelők lenni, és nem sértenek meg senkit. Ez felelőtlenség, és az ilyen emberek túlságosan ravaszak és megbízhatatlanok” (Az Ige, III. kötet – Az utolsó napok Krisztusának beszédei. Harmadik rész). Amikor összehasonlította magát az Isten szavai által leleplezett állapottal, Liz megértette, hogy ő is pont ugyanebben az állapotban van. Minden lépésnél a Sátán világi ügyekre vonatkozó filozófiájára támaszkodott, védte az emberi kapcsolatait, hogy jó embernek tűnjön mások szemében. Látta, hogy Roger késlelteti a munkát, és rá akart mutatni a problémáira, de félt, hogy Roger negatív véleményt alkot róla, és a férfi rossz szemmel nézne rá a lelke mélyén, ezért nem hívta fel rájuk a figyelmét, és nem segített neki. Igazság szerint felügyelőként Liznek a gyülekezet munkáját kellett volna megóvnia, de végül arra törekedett, hogy jó legyen a megítélése a férfi szívében, és nem tett eleget azoknak a felelősségeknek, amelyeknek eleget kellett volna tennie. A legcsekélyebb igazságérzet is hiányzott belőle. Liz újra és újra eltűnődött azon, amit Isten mondott: „Ez felelőtlenség, és az ilyen emberek túlságosan ravaszak és megbízhatatlanok”. Szomorúság hasított a szívébe. Egészen addig minden, amit tett, és minden cselekedete gyűlöletes volt Isten szemében. Ezért Liz kezdett elgondolkodni saját magán. Miért nem tudta megállni, hogy ne próbálja megvédeni a mások szívében róla kialakult jó képet? Milyen gondolatok irányították ezt?

Elmélkedései során Liz elolvasott egy részt Isten szavaiból: „A család nem csupán egy-két szólással kondicionálja az embereket, hanem egy egész sereg jól ismert idézettel és aforizmával. Gyakran emlegetik például a családod idősebb tagjai és a szüleid azt a szólást, hogy »ahogy a vadlúd gágog, amerre csak repül, úgy az ember is mindenütt hátrahagyja nevét«? (Igen.) Azt mondják neked: »Az embereknek a hírnevükért kell élniük. Az embereknek semmi mást nem kellene keresniük életükben, mint hogy jó hírnevet kovácsoljanak, és jó benyomást hagyjanak mások elméjében. Bárkivel beszélsz, mondj neki kellemesen hangzó szavakat, csak hízelgő és kedves szavakat szólj, és ne bántsd meg őt. Ehelyett tégy több jót és kedves cselekedetet.« A család által gyakorolt ezen sajátos kondicionáló hatás bizonyos befolyással van az emberek viselkedésére vagy magatartási elveire, azzal az elkerülhetetlen következménnyel, hogy nagy fontosságot tulajdonítanak a hírnévnek és a nyereségnek. Vagyis nagy fontosságot tulajdonítanak a saját hírnevüknek, tekintélyüknek, az emberek elméjében keltett benyomásnak, valamint annak, hogy mások hogyan értékelnek mindent, amit tesznek, és minden véleményt, amit kifejeznek. Az emberek nagy fontosságot tulajdonítanak a hírnévnek és a nyereségnek, így a hagyományos kultúrában közismert szólások szavai és a dolgok kezelésére vonatkozó alapelvek uralkodó pozíciót foglalnak el a szívükben, sőt teljesen elfoglalják azt. Észrevétlenül jelentéktelennek kezdik látni azt, hogy a kötelességüket az igazsággal és az alapelvekkel összhangban végzik-e, és akár teljesen el is vethetik az ilyen megfontolásokat. A szívükben különösen fontossá válnak az olyan sátáni filozófiák és a hagyományos kultúra közismert szólásai, mint például: »ahogy a vadlúd gágog, amerre csak repül, úgy az ember is mindenütt hátrahagyja nevét«. [...] A szólás, miszerint »ahogy a vadlúd gágog, amerre csak repül, úgy az ember is mindenütt hátrahagyja nevét«, mély gyökeret vert a szívedben és a mottóddá vált. Fiatal korod óta befolyásol és kondicionál ez a szólás, és még miután felnőttél, akkor is gyakran ismételgeted ezt a szólást, hogy befolyásold családod következő nemzedékét és a körülötted lévő embereket. Ami pedig természetesen még súlyosabb, az az, hogy a viselkedésed, valamint a dolgok kezelésének módszereként és alapelveként, sőt azon célként és irányként fogadtad el, amelyre az életben törekszel. A célod és az irányod hibás, így aztán a végeredmény is bizonyosan negatív lesz. Ez azért van, mert mindannak a lényege, amit teszel, kizárólag a hírnevedet és kizárólag azt szolgálja, hogy a gyakorlatba ültesd a szólást, miszerint »ahogy a vadlúd gágog, amerre csak repül, úgy az ember is mindenütt hátrahagyja nevét« – ez nem az igazságra való törekvés. És ezt még te magad sem tudod. Szerinted nincs semmi baj ezzel a szólással, mert hát nem a hírnevükért élnek az emberek? Ahogy a közismert szólás mondja: »ahogy a vadlúd gágog, amerre csak repül, úgy az ember is mindenütt hátrahagyja nevét«. Ez a szólás igen pozitívnak és helyénvalónak tűnik, így öntudatlanul elfogadod annak kondicionáló hatását, és pozitív dolognak tekinted. Ha egyszer pozitív dolognak tekinted ezt a szólást, akkor tudtodon kívül törekszel rá és a gyakorlatba ülteted. Ugyanakkor tudtodon kívül és zavarodottan az igazság mércéjének tekinted. Ha az igazság mércéjének tekinted, többé nem tudod befogadni azt, amit Isten mond, és nem is érted azt. Vakon ezt a mottót ülteted a gyakorlatba, hogy »ahogy a vadlúd gágog, amerre csak repül, úgy az ember is mindenütt hátrahagyja nevét«, és azzal összhangban cselekszel; amit pedig végül ebből nyersz, az a jó hírnév. Elnyerted, amit el akartál nyerni, ezzel azonban megsértetted és elhagytad az igazságot, és elveszítetted az esélyt, hogy megmenekülj. Tekintve, hogy ez a végeredmény, el kell engedned és el kell hagynod azt az eszmét, mely szerint »ahogy a vadlúd gágog, amerre csak repül, úgy az ember is mindenütt hátrahagyja nevét« – amit a családod ültetett beléd. Ez nem olyasmi, amihez ragaszkodnod kellene, és nem is olyan szólás vagy eszme, amelynek a gyakorlatba ültetésére egy életen át tartó erőfeszítést és energiát kellene fordítanod. Ez az eszme és nézet, amelyet beléd nevelnek és amivel kondicionálnak, téves, ezért el kell engedned. Nemcsak azért kell elengedned, mert ez nem az igazság, hanem azért is, mert tévútra, majd végül a pusztulásodhoz vezet – a következmények tehát igen súlyosak. Számodra ez nem csupán egy egyszerű szólás, hanem rák – az embereket megrontó eszköz és módszer. Mivel Isten szavaiban, az emberekkel szemben támasztott összes követelménye között Isten sohasem kérte arra az embereket, hogy a jó hírnevet hajszolják, vagy hogy tekintélyre törekedjenek, illetve, hogy jó benyomást tegyenek az emberekre, hogy elnyerjék az emberek elismerését, vagy hogy helyeseljenek nekik az emberek, és arra sem kényszerítette az embereket soha, hogy a hírnévért, vagy azért éljenek, hogy jó hírnevet hagyjanak hátra. Isten csak azt akarja az emberektől, hogy jól végezzék a kötelességüket, alávessék magukat Neki és az igazságnak. Ezért aztán ami téged illet, ez a szólás egyfajta kondicionálás a családodtól, amelyet el kell engedned” (Az Ige, VI. kötet – Az igazságra törekvésről. Hogyan kell törekedni az igazságra? (12.)). Miután Liz elolvasta Isten leleplező szavait, megértette, hogy a Sátán a család nevelő és formáló hatását kihasználva ültet el különféle sátáni törvényeket az emberek ifjú szívében, mint például: „ahogy a vadlúd gágog, amerre csak repül, úgy az ember is mindenütt hátrahagyja nevét” és „az embernek úgy kell a büszkesége, mint fának a kéreg”. Ezek a sátáni mérgek beivódtak az emberek vérébe és csontjaiba, és az emberek alapvető természetévé váltak. Az emberek nem tehetnek mást, minthogy ezek szerint élnek, és a hírnevet és a státuszt tekintik az éltető elemüknek. Liz elgondolkodott azon, hogy fiatal kora óta mindig is törődött a mások fejében róla kialakult képpel. Hogy elnyerje a szülei és a körülötte lévő emberek dicséretét, engedelmesebb volt, mint bármelyik másik gyerek, és gyakran segített a szüleinek a házimunkában. Még a szomszédoknak is végzett ház körüli teendőket. Amikor a barátaival játszott, sosem veszekedett, és a szülei, valamint a falubeliek mind dicsérték, amiért ilyen illedelmes gyerek. Munka után, ha bármelyik kollégája megkérte Lizt, hogy segítsen neki, ő mindig igent mondott. Néha, amikor súrlódás támadt a kollégáival, bármennyire is rosszkedvű volt, nem gurult dühbe, és folyamatosan védte a kollégáival ápolt harmonikus kapcsolatait. Miután Liz csatlakozott a gyülekezethez, továbbra is nagy hangsúlyt fektetett a testvérek fejében róla kialakult képre. Amikor látta, hogy egyesek nem az alapelvekkel összhangban végzik a kötelességüket, vagy felületesek, bár egyértelműen rá akart mutatni erre, és meg akarta metszeni őket, arra gondolt, hogy milyen véleménnyel lesznek róla, és úgy döntött, hogy szépen hangzó szavakkal buzdítja őket, hogy megóvja a velük való kapcsolatát. Vegyük például a Rogerrel való kapcsolatát. Amikor látta, hogy a férfi a hús-vér test hálójába gabalyodva él, hanyagul kezeli a kötelességét, és késlelteti a munkát, rá kellett volna mutatnia a problémáira, és beszélgetnie kellett volna vele arról, hogy mit jelent és milyen következményei vannak annak, ha így kezeli a kötelességét. Ő azonban félt, hogy a férfi rossz véleménnyel lesz róla, és azt mondja majd, hogy érzéketlen, ezért megpróbálta szépen hangzó szavakkal, szelíden buzdítani. Még olyan munkát is magára vállalt, amit Rogernek kellett volna megcsinálnia. Mivel Roger nem gondolkodott el önmagán és nem is értette meg önmagát őszintén, a kötelességéhez való hozzáállása nem változott. Ez nemcsak az életbe való belépését akadályozta, hanem a gyülekezet munkáját is késleltette. Amikor Liz ezt megértette, rendkívül aljasnak és elvetemültnek érezte magát. Felügyelőként a gyülekezet munkáját kellett volna megóvnia, és terhet kellett volna vállalnia a testvérei életbe való belépéséért. Ehelyett csupán a saját tekintélyét és státuszát védte. Ha ezen nem változtat, akkor végül Isten megutálja és kiveti őt.

Egy nap a lelki áhítata során olvasott egy részt Isten szavaiból, amely igazán megérintette. Mindenható Isten azt mondja: „Kell, hogy legyen egy mérce a jó emberi mivolt meglétéhez. Ez nem abból áll, hogy az ember a mérséklet útját járja, nem ragaszkodik az alapelvekhez, igyekszik, hogy senkit ne bántson meg, mindenhol mások kegyeit keresi, simulékony és nyájas mindenkivel, akivel találkozik, és igyekszik, hogy mindenki jót mondjon róla. Nem ez a mérce. Akkor mi a mérce? Az, hogy az ember képes legyen alávetni magát Istennek és az igazságnak; hogy rendelkezzen alapelvekkel abban, ahogy megközelíti a kötelességét, továbbá mindenféle embert, eseményt és dolgot, és – a kötelességének végrehajtásában – vállaljon felelősséget, ne ravaszkodjon és ne lustálkodjon, legyen képes megóvni Isten házának érdekeit, és ne szőjön cseleket a saját érdekében. Az ilyen megnyilvánulások mindenki számára szemmel láthatóak; a szívében mindenki tisztában van ezekkel. Ráadásul Isten átvizsgálja az emberek szívét, és ismeri a valós helyzetüket, mindannyiuknak; nem számít, hogy kik ők, Istent senki sem tudja megtéveszteni. Vannak emberek, akik mindig azzal dicsekednek, hogy jó emberi mivolttal rendelkeznek, soha nem beszélnek rosszat másokról, soha nem sértik mások érdekeit, soha nem áhítoznak mások tulajdonára, még a veszteséget is inkább vállalva érdekharc esetén, mint hogy kihasználjanak másokat. Így aztán mindenki más azt hiszi, hogy ők jó emberek. Amikor azonban Isten házában a kötelességüket végzik, agyafúrtak és minden hájjal megkentek, és mindig a maguk érdekében mesterkednek. Egyetlen dolog sincs, amiben tekintettel lennének Isten házának érdekeire; nincs semmi, amiben osztoznának Isten sürgető érzésében vagy amiben arra gondolnának, amire Isten gondol, sem olyasmi, amivel kapcsolatban félre tudnák tenni a saját érdekeiket, hogy jól végezzék a kötelességeiket. Soha nem fognak lemondani a saját érdekeikről, hogy megvédjék Isten házának érdekeit. Még ha látják is, hogy a gonosz emberek gonoszságot követnek el, nem leplezik le őket; egyáltalán nincsenek alapelveik. Miféle emberi mivolt ez? Ez nem jó emberi mivolt. Nem számít, hogy mit mondanak az ilyen emberek; azt kell néznetek, hogy mit élnek meg, mit fednek fel, és milyen a hozzáállásuk, amikor a kötelességeiket végzik, valamint azt, hogy milyen a belső állapotuk, és mit szeretnek. Ha a hírnév és nyereség iránti szeretetük meghaladja az Isten iránti hűségüket és Isten figyelembevételét, vagy ha a hírnév és nyereség iránti szeretetük meghaladja az Isten házának érdekeivel való törődésüket, akkor vajon rendelkeznek-e emberi mivolttal? Ők nem rendelkeznek emberi mivolttal. Mások láthatják a megnyilvánulásaikat, és Isten is láthatja azokat. Az ilyen emberek számára nagyon nehéz elnyerni az igazságot” (Az Ige, III. kötet – Az utolsó napok Krisztusának beszédei. Azzal, hogy átadja a szívét Istennek, az ember elnyerheti az igazságot). Isten szavainak elolvasása után Liz megértette, hogy az igazán jó emberi mivolt nem csupán a felszínes jó viselkedés, vagy az, hogy mások jó embernek tartják, és dicsérik, hanem azt jelenti, hogy az ember egy gondolkodású Istennel; aláveti magát Istennek; hűséges a kötelességéhez; képes megóvni a gyülekezet munkáját; azonnal leleplezi és megállítja a gonosz embereket, amikor látja őket gonoszságot tenni; és amikor látja, hogy a testvérek az alapelveket megsértve cselekszenek, vagy romlott beállítottságuk alapján cselekedve károsítják a gyülekezet érdekeit, képes szeretetteljesen beszélgetni velük és segíteni nekik, vagy megmetszeni őket, ha tetteik természete súlyos, hogy azután az alapelvek szerint cselekedjenek. Ez jelenti az igazán jó emberi mivoltot. A múltban Liz mindig azt hitte, hogy a jó emberi mivolt azt jelenti, hogy nem lesz dühös, nem vitatkozik, se nem veszekszik, kedves és szelíd másokkal. Isten leleplező szavai által végül megértette, hogy valójában romlott beállítottságok rejtőztek az ilyen fajta „jó emberi mivolt” mögött – ez képmutatás és csalárdság volt. Liz úgy érezte, hogy tényleg nagyon ostoba volt. Liz elgondolkodott azon, hogy bár tisztán látta, hogy Roger késlelteti a munkát, nemhogy nem mutatott rá a problémáira, nem beszélgetett vele, és nem segített neki, hanem még mondott is néhány buzdító szót, amit a szívében nem gondolt komolyan. Mindezt azért tette, hogy megvédje a mások fejében róla kialakult jó képet. Látta, hogy egyáltalán nem rendelkezik jó emberi mivolttal. Liz nyert némi megértést a problémáiról Isten szavaiból, és elhatározta, hogy az igazságot fogja gyakorolni. Ezúttal gyorsan meg kellett keresnie Rogert, és rá kellett mutatnia a problémáira. Ha a beszélgetés után a férfi nem fogadja ezt el, és nem tart bűnbánatot, akkor az alapelvek szerint ki kell igazítani a kötelességét.

Liznek hirtelen eszébe jutott, hogy Roger egész nap a család dolgaival van elfoglalva, és biztosan ő maga is nagyon fáradt. Ha csak megmetszené, és rámutatna a problémáira, attól vajon negatívvá válna? Ha viszont nem mutat rá, nem tudja megoldani az ügyet. Amikor Liz erre gondolt, nem tudta, hogyan gyakoroljon, ezért imádkozott Istenhez. Ezután a gyakorlás útját kereste Isten szavaiban. Isten szavait olvasta: „A valódi testvérekkel az igazságalapelvek szerint kell bánnod. Függetlenül attól, hogy valakinek milyen vétkei vannak, és függetlenül attól, hogy kis érettsége miatt esetleg pillanatnyilag rossz útra tért, a szeretet szellemében kell segítened neki. Mik azok a minimális eredmények, amelyeket el kell érni a segítése során? Először is, nem okozni a megbotlását, és nem hagyni, hogy negatívvá váljon; másodszor, ténylegesen segíteni neki, és rávenni őt, hogy visszaforduljon a rossz útról; harmadszor pedig, megértetni vele az igazságot, és rávenni őt a helyes út választására. Ezt a három eredményt csak úgy lehet elérni, ha a szeretet szellemében segítünk neki. Ha nincs benned igaz szeretet, nem tudod elérni ezt a három eredményt, és a legjobb esetben is csak egyet vagy kettőt érhetsz el. Ez a három eredmény egyben a mások segítésének három alapelve is. Te ismered ezt a három alapelvet, és tisztában vagy velük, de hogyan valósulnak meg a gyakorlatban? Valóban megérted mások nehézségeit? Ez nem egy újabb probléma? Arra is gondolnod kell: »Mi a nehézségük eredete? Képes vagyok segíteni nekik? Ha az érettségem túl kicsi, és nem tudom megoldani a problémájukat, és meggondolatlanul beszélek, akkor lehet, hogy rossz útra terelem őket. Ezen túlmenően, milyen ennek az embernek a felfogóképessége? Milyen a képessége? Makacs? Van lelki megértése? El tudja fogadni az igazságot? Törekszik az igazságra? Ha látja, hogy jobb vagyok nála, és beszélgetek vele, vajon féltékenység vagy negativitás ébred majd benne?« Ezeket a kérdéseket mind figyelembe kell venni. Megfelelő módszert is kell találnod, valamint Isten szavainak több olyan szakaszát, amely a helyzetére vonatkozik; világosan beszélgess vele az igazságalapelvekről, segítve neki megérteni az igazságot Isten szavaiban, és megtalálni a gyakorlás útját. Akkor meg lesz oldva a probléma, és ő túljut a nehézségén. [...] Nem könnyű valóban megoldani egy problémát. Meg kell értened az igazságot, át kell látnod a probléma lényegét, aztán az igazságalapelveknek megfelelően világosan beszélned kell másokkal, és képesnek kell lenned arra, hogy úgy közöld másokkal a gyakorlás útját, hogy megértsék. Ily módon az emberek nem csupán megértik majd az igazságot, hanem útjuk is lesz annak a gyakorlatba ültetéséhez; csak ekkor tekinthető megoldottnak a probléma” (Az Ige, III. kötet – Az utolsó napok Krisztusának beszédei. Az ember csak az igazságra törekedve oszlathatja el elképzeléseit és félreértéseit Istenről). Isten szavai rendkívül világosan elmagyarázzák az emberek segítésének alapelveit. Liz megértette, hogy az emberek érettségével összhangban kell cselekedni, és ki kell deríteni a valós nehézségeiket, hogy ne elgáncsoljuk az őket, hanem segítsünk nekik, és megértessük velük Isten szándékait, megértessük velük a saját romlott beállítottságukat, és megtalálják a gyakorlás és a belépés útját Isten szavaiból. Ezenkívül a beszélgetés során őszintén kell bánni az emberekkel, nem szabad felületesnek lenni velük, sem bármilyen más szándékot táplálni. Ha csak szépen hangzó szavakat mondasz, amelyek ellentmondanak annak, ami a szívedben van, akkor még ha szelíden beszélsz is, akkor is képmutatás lesz; egyszerűen nem őszinte. Másrészről, ha a szavaid hitelesek, és arra törekszel, hogy segíts az embereken, akkor még ha keményen beszélsz, vagy akár korholod is őket, az is helyénvaló. Ha világosan beszélsz az igazságról, és a másik ember megérti azt, de nem gyakorolja, vagy akár egyáltalán nem törődik Isten házának munkájával, akkor megmetszheted vagy elbocsáthatod őt súlyos esetekben. Liz arra gondolt, hogy Roger újonnan érkezett, és őszinte hite van Istenben. Csak az életében lévő néhány valós nehézség miatt kellett munkába járnia, és nem tudta, hogyan gyakoroljon, amikor konfliktus volt a munka és a kötelesség között. Liznek meg kellett találnia Isten szavainak vonatkozó részeit, amelyek Roger állapotát és nehézségeit célozzák meg, hogy beszélgessen vele és segítsen neki, rámutasson, hogy milyen veszélyes következményekkel jár, ha ebben az állapotban él, beszéljen Istennek az emberiség megmentésére vonatkozó szándékáról, a szellemi harcokról, és a hús-vér test elleni lázadást érintő gyakorlás útjáról. Amennyiben világosan közösséget vállal erről, és Roger továbbra sem változtat a dolgokon, megmetszheti őt, vagy figyelmeztetheti, és ha még akkor sem változtat, akkor elbocsátják. Miután elnyerte a gyakorlás útját, Liz szíve hirtelen megkönnyebbült.

Másnap Liz találkozott Rogerrel. Azt mondta neki: „Roger testvér, korábban nem gyakoroltam az igazságot. Amikor hallottam, hogy folyton azt mondod, elfoglalt vagy, és nincs időd végezni a kötelességedet, a tested oldalára álltam, és tekintettel voltam a gyengeségedre. A felszínen sosem voltam szigorú veled, és nem mutattam rá a problémáidra. Valójában ezzel ártottam neked. Most egy komoly ügyet szeretnék megbeszélni veled. Ez egy olyan ügy, amely a kötelességünkhöz való hozzáállásunkkal kapcsolatos...” Miután Liz befejezte a beszélgetést, Roger bűnbánóan azt mondta: „Ez igaz. Folyamatosan a hús-vér testben éltem, és a kapcsolatom Istennel nagyon távoli volt. Amikor az állapotom rossz volt, még úgy is éreztem, mintha a kötelességem végzése béklyó lenne. Most, hála ennek a beszélgetésnek, végre megértettem, milyen ijesztő az állapotom. Hála Istennek! A szavaid szíven ütöttek, de nagyon hasznosak voltak számomra. Mostantól megfelelően fogom végezni a kötelességemet.” Ezután, bár Roger továbbra is nagyon elfoglalt volt a munkahelyén, ésszerűen be tudta osztani az idejét, hogy végezhesse a kötelességét, és elért némi eredményt. Ennek láttán Liz nagyon meghatódott. Megtapasztalta, hogy csak akkor lesz útja, amin járhat, és akkor lesz képes mások javára válni, ha Isten szavaival összhangban cselekszik. Ez a tapasztalat mélyen megérintette Lizt, és látta, hogy ha a sátáni törvények szerint élne, az csak egyre képmutatóbbá tenné; ravasszá és csalárddá válna, és végül csak ártana magának és másoknak. Csak akkor élhet emberi hasonlatossággal, ha Isten szavaival összhangban gyakorol.


72. Mit tanultam az üldözés és nyomorúság megtapasztalásából

2022-ben újonnan érkezetteket öntöztem a gyülekezetben. Augusztus elején megtudtam, hogy a KKP letartóztatta az összes körzetvezetőnket. Amint meghallottam a hírt, megdöbbentem. „Hogyhogy ezeket a vezetőket mind letartóztatták? Mi lesz a gyülekezet munkájával?” Aztán eszembe jutott, hogy aznap reggel, mikor letartóztatták őket, két körzetvezető eljött hozzám, és együtt mentünk el újonnan érkezetteket öntözni. Gyakran kommunikáltam velük. Vajon engem is megfigyelés alatt tart a KKP? Nem sokkal később hallottam, hogy további testvéreket tartóztattak le. Szinte mindenki, akit letartóztattak, járt már nálam. Ha nem tudtak szilárdan megállni a bizonyságtételükben, és elárultak engem, akkor nagyon veszélyes helyzetben vagyok. Ráadásul, amikor hívő lettem, feljelentettek, így a rendőrség az elmúlt években folyamatosan keresett. Ha letartóztatnának, a rendőrség biztosan nem engedne el könnyen. Korábban rákban szenvedtem, és meg is műtöttek, ami miatt gyenge volt az egészségem. Hogyan bírnám ki a kínzást? Nem sokkal később kaptam egy levelet. Ebben említették, hogy egy korábban letartóztatott és nemrég szabadult vezető szerint a rendőrség megfigyeli a környéket, ahol lakom, és arra kértek, hogy hagyjam el az otthonomat, és rejtőzzek el, amilyen gyorsan csak lehet. Attól, hogy folyamatosan ilyen hírekkel bombáztak, állandó félelemben éltem. Sietve összeszedtem a holmimat, és elköltöztem. Azt gondoltam magamban: „Jobb, ha otthon maradok, és nem szabad többé kidugnom a fejemet.” De aztán rájöttem, hogy hiszen öntözési csapatvezető vagyok, és most, hogy embereket tartóztatnak le és üldöznek, az újonnan érkezetteknek öntözésre és támogatásra van szükségük. A legsürgetőbb feladat most az, hogy jól támogassuk őket. De vajon követne a rendőrség, ha elmennék öntözni az újonnan érkezetteket? A KKP minden sarkot megfigyelés alatt tart. Ha letartóztatnának, és nem tudnék szilárdan megállni a bizonyságtételemben, hanem júdássá válnék, akkor nem lett volna hiábavaló ennyi éven át hinnem Istenben? Akkor hogyan kaphatnék jó rendeltetési helyet? Hogy elkerüljem a letartóztatást, megkértem Hsziao-lö nővért, aki épphogy elkezdte a képzést az öntözési kötelesség végzésére, hogy gyűljön össze az újonnan érkezettekkel.

Egyszer Hsziao-lö visszatért egy összejövetelről, és azt mondta, hogy az egyik újonnan érkezett nem mer többé hinni Istenben, mert fél a letartóztatástól. Egy másik pedig attól tartott, hogy a letartóztatás hatással lenne gyermeke kilátásaira, ezért nem mert többé hinni. Ennek hallatán eltöltött az aggodalom. Tudtam, hogy Hsziao-lö csak rövid ideje hisz Istenben, és korábban soha nem öntözött újonnan érkezetteket. Nem tudta teljesen megoldani az újonnan érkezettek egyes problémáit és kezelni az állapotukat. Ezeknek a testvéreknek a problémáit gyorsan meg kellett oldani az igazságról való beszélgetés által, különben fennállt a veszélye, hogy visszalépnek a gyülekezetből. Azonban tudtam: ha kimegyek öntözni az újonnan érkezetteket, bármikor letartóztathatnak. Súlyos beteg vagyok. Hogyan bírnám ki a rendőrség kínzását? Eszembe jutottak különböző jelenetek a testvéreim kínzásáról: a rendőrök felakasztották és megverték őket, forró vizet öntöttek rájuk, elektrosokkot adtak nekik, és így tovább. Nem volt olyan aljas módszer, amitől visszariadtak volna. Sok testvért megkínoztak a letartóztatásuk után. Néhányan belerokkantak, néhányukat pedig halálra verték. Ha letartóztatnának, és a rendőrség halálra kínozna, elveszíteném az esélyemet az üdvösségre. Minél többet gondolkodtam, annál jobban féltem. Azt gondoltam: „Talán mégis jobb, ha Hsziao-löt küldöm el az újonnan érkezettek támogatására. Róla nem annyira köztudott, hogy hisz Istenben.” Azonban amikor így gondolkodtam, kissé nyugtalanná váltam. „Hsziao-lö még csak most kezdte a képzést az újonnan érkezettek öntözésére. Nem tud túl világosan beszélni a problémáikról. Ha az újonnan érkezettek nem értik meg az igazságot, hajlamosak visszalépni, és kárt szenved az életük. Ráadásul ezekért az újonnan érkezettekért mindig is én voltam felelős. Mások nem értik a helyzetüket. Az a legmegfelelőbb, ha én megyek és támogatom őket. Ha a személyes biztonságom miatt félreteszem ezt a feladatot, és nem törődöm velük, hát nem felelőtlenség ez a kötelességemmel szemben?” Ugyanakkor féltem, hogy letartóztatnak, ha elmegyek otthonról. Ebben a dilemmában rekedve imádkoztam Istenhez, kérve Őt, adjon útmutatást, hogy megóvhassam a gyülekezet munkáját ebben a helyzetben. Miután imádkoztam, eszembe jutott Isten szavainak egy szakasza: „Akármilyen »mérhetetlenül hatalmas erejű« is a Sátán, akármilyen arcátlan és nagyravágyó is, akármilyen nagy is a károkozási képessége, akármilyen széles körűek is a képességei az ember megrontására és elcsábítására, akármilyen ravaszak is a trükkjei és cselszövései az ember megfélemlítésére, akármilyen változatos formában is létezik, soha nem volt képes megteremteni egy árva élőlényt sem, soha nem volt képes törvényeket vagy szabályokat lefektetni minden dolog létezése számára, és soha nem volt képes uralkodni és szuverenitást gyakorolni egyetlen dolog fölött sem, legyen az akár élő, akár élettelen. A világegyetemben és az égbolton nincs egyetlen olyan személy vagy tárgy sem, akit vagy amelyet ő hívott volna életre, vagy neki köszönhetné a létét, nincs egyetlen személy vagy tárgy sem, amely fölött ő uralkodna vagy gyakorolna szuverenitást. Épp ellenkezőleg, a Sátánnak nemcsak hogy Isten uralma alatt kell léteznie, hanem ráadásul még engedelmeskednie is kell Isten minden parancsának és utasításának. Isten engedélye nélkül a Sátán akár csak egy csepp vizet vagy egy homokszemet sem tud egykönnyen megérinteni a földön; Isten engedélye nélkül a Sátán még a földön a hangyákat sem zaklathatja, nemhogy az Isten által teremtett emberiséget. Isten szemében a Sátán alacsonyabb rendű, mint a hegy liliomai, mint a levegőben szálló madarak, mint a halak a tengerben és mint a férgek a föld színén. Szerepe a dolgok összessége között az, hogy minden dolgot szolgáljon, az emberiséget szolgálja, valamint hogy Isten munkáját és az Ő irányítási tervét szolgálja. Bármilyen rosszindulatú is a természete, bármilyen elvetemült is a lényege, mindössze annyit tehet, hogy kötelességtudóan betölti funkcióját, amely nem más, mint szolgálatot végezni Istennek – Isten ellenpontjaként jól szolgálni. Ilyen a Sátán lényege és eredeti pozíciója. Lényegének semmi köze az élethez, az erőhöz vagy a hatalomhoz; nem több ő, mint játékszer Isten kezében, csupán egy gép, amelyet Isten szolgálatra használ!” (Az Ige, II. kötet – Isten megismeréséről. Isten Maga, az egyedülálló I.). Isten szavaiból láttam, hogy bármennyire tombol is a Sátán, mindig Isten kezében van. Hallgatnia kell Isten utasításaira és parancsaira. Isten engedélye nélkül még egy csepp vizet vagy egy homokszemet sem mer megérinteni a földön. Isten szavai hitet adtak nekem abban, hogy minden dolgot és eseményt Isten irányít. Hogy letartóztatnak-e vagy sem, az Istenen múlik. Most ezeknek az újonnan érkezetteknek a problémái sürgős megoldást igényelnek. Nem szabad csak a saját biztonságomra gondolnom. Az újonnan érkezettek problémáinak megoldása létfontosságú. A velük tartott következő összejövetelre el kell mennem. Ha tényleg letartóztatnak, akkor az Isten engedélyével történik majd. Ha Isten nem engedi meg, bármennyire tombol is a Sátán, biztonságban leszek. Az összejövetel napján korán indultam, és tettem néhány kört a környéken, mielőtt az összejövetel helyszínére mentem volna. Az összejövetelen Isten szavainak olvasása és a tapasztalati megértésről való beszélgetés révén az újonnan érkezettek megértették Isten szándékát, és már nem voltak olyan bátortalanok és ijedtek. Mosoly jelent meg az arcukon, és a lelkiállapotuk 180 fokos fordulatot vett. Boldognak és békésnek éreztem magam.

2023-ban elkezdtem gyülekezetvezetői kötelességet végezni. Július 6-án délután Kao Li nővér, aki velem dolgozott, éppen három újonnan érkezett vezetővel és diakónussal tartott összejövetelt, amikor letartóztatták. Amikor meghallottam ezt a hírt, a szívem a torkomban dobogott. „Majdnem mindennap elmegyek Kao Li házához, és gyakran találkozom ezzel a három testvérrel. Ők nem régóta hisznek Istenben, és csak sekélyes a megértésük az igazságról. Képesek lesznek ellenállni a rendőri üldözésnek, és szilárdan megállni a bizonyságtételükben? Mi van, ha nem bírják a kínzást, júdássá válnak, és elárulnak engem? Eleve beteg vagyok, és ha letartóztatnának, mégis hogyan lennék képes kibírni a rendőrségi kínzást?!” Azokban a napokban gyakran kaptam olyan leveleket, hogy ezt vagy azt a testvért, akivel kapcsolatban álltam, letartóztatták. Úgy éreztem, bármikor letartóztathatnak, és nem tudtam lecsendesíteni a szívemet. Mindennap a feszültség emésztett. Legszívesebben kerestem volna egy zugot, ahol elrejtőzhetek, és nem kell többé mutatkoznom. De aztán arra gondoltam, hogy vezető vagyok a gyülekezetben, és a következmények kezelése az én felelősségem. Kao Li konkrétan nagyon jól ismeri azokat a házakat, ahol Isten szavainak könyveit őrzik. A könyveket a lehető leggyorsabban el kell szállítani. Azonban ellenséges közeg vesz körül, és mindenhol megfigyelés van. Belegondolni is szörnyű, mi lenne a következménye, ha a rendőrség felfedezne, miközben ezeket a könyveket szállítom! Nem beszélve arról, hogy vezető vagyok a gyülekezetben. Ha a rendőrség rájönne, hogy vezető vagyok, biztosan halálra kínoznának. Amint eszembe jutottak azok a jelenetek, ahol a testvéreket a rendőrség kínozta, reszketni kezdtem a rémülettől. Ha a rendőrség halálra verne, örökre elveszíteném az esélyemet az üdvösségre, és hiába hittem volna Istenben ennyi éven át. Azonban ha Kao Li nem bírná a kínzást és júdássá válna, és Isten szavainak könyveit nem szállítanánk el időben, akkor könnyen a rendőrség kezére juthatnának. Akkor kötelességmulasztást követnék el. Az súlyos vétek lenne! Isten szavai könyveinek elszállításával egy pillanatot sem lehetett késlekedni. Aznap este többször imádkoztam Istenhez, önvizsgálatot tartottam, és rájöttem, hogy félelemben élek, félek mutatkozni, ami nincs összhangban Isten szándékaival, és hogy a Sátán trükkje az, hogy bátortalanságban és félelemben tart. Eszembe jutott Isten szavainak egy szakasza, amelyet korábban gyakran olvastam: „Amire most vágyom, az a hűséged és alávetettséged, a szereteted és bizonyságtételed. Még ha ebben a pillanatban nem is tudod, hogy mi a bizonyságtétel vagy mi a szeretet, akkor is hozd Elém mindenedet, és add át Nekem az egyetlen kincsedet, amid van: a hűségedet és az alávetettségedet. Tudnod kell, hogy a tanúságtétel arról, hogy legyőzöm a Sátánt, az ember hűségében és alávetettségében rejlik, ahogyan a tanúságtétele annak is, hogy teljesen meghódítom az embert. A Belém vetett hited kötelessége, hogy tanúságot tegyél Mellettem, hogy hűséges legyél Hozzám és senki máshoz, és hogy mindvégig engedelmes legyél. Mielőtt munkám következő lépését megkezdeném, hogyan kell tanúságot tenned Mellettem? Hogyan kell hűségesnek lenned Hozzám és alávetned magad Nekem? Odaadást fogsz-e tanúsítani a feladatod iránt, vagy egyszerűen feladod? Aláveted-e inkább magad minden rendelkezésemnek (még akkor is, ha az halál vagy pusztulás lenne), vagy inkább elmenekülsz félúton, hogy elkerüld fenyítésemet?” (Az Ige, I. kötet – Isten megjelenése és munkája. Mit tudsz a hitről?). Isten szavainak elolvasása után megértettem Isten szándékát. Isten átvizsgált engem ebben az időben, hogy lássa, tudok-e bizonyságot tenni a Sátánnal szemben, és hogy hűséges és alávetett vagyok-e Istennek. Most a környezet veszélyes volt, és Isten szavainak könyveit sürgősen el kellett szállítani. Mint a gyülekezet vezetőjének, habozás nélkül el kellett végeznem ezt a feladatot. Arra gondoltam, hogy a KKP mennyire elvetemült, aljas és tele van ármánykodással. Nem tudtam, hogy a letartóztatott testvérek képesek lesznek-e szilárdan megállni a rendőrség fenyegetései és csábításai közepette. A lehető leggyorsabban kezelnem kellett a következményeket. A könyvek áthelyezésével egy percet sem lehetett várni. Nem késlekedhettem tovább. Sürgősen megbeszéltem a prédikátorral, hogyan szállítsuk el a könyveket, és imádkoztam Istenhez, Őrá bízva az ügyet. Isten oltalmával zökkenőmentesen biztonságos helyre szállítottuk onnan Isten szavainak összes könyvét. Csak ekkor sóhajtottam fel könnyebbülten.

Később kaptam egy másik levelet, amely azt írta, hogy Li Csie nővért is letartóztatták, hogy egy másik nővért a letartóztatása után három nappal halálra vertek, és hogy a gyülekezeti testvéreket folyamatosan követi és sorra tartóztatja le a rendőrség. Amikor meghallottam ezeket a híreket, újra aggódni kezdtem. Mi van, ha letartóztatnak, megkínoznak és halálra vernek? Akaratlanul is kissé bátortalanná és ijedtté vált a szívem. Azt gondoltam, hogy nem mehetek ki többé a házból, otthon kell elrejtőznöm. Rájöttem, hogy helytelen ilyen gondolatoknak teret engedni, és elkezdtem elgondolkozni magamon. Miért éltem bátortalanságban és félelemben, és miért akartam elmenekülni, amint veszélyes helyzet állt elő? Imádkoztam Istenhez az állapotomról. Imádkozás után elolvastam Isten szavait: „A saját biztonságuk mérlegelése mellett mire gondolnak még bizonyos antikrisztusok? [...] Amint hallanak egy vezetőről, akit feljelentettek a rendőrségen, mivel a hely, ahol élt, nem volt biztonságos, vagy egy vezetőről, aki a nagy vörös sárkány kémeinek célkeresztjébe került, mert túl gyakran eljárt tenni a kötelességét és túl sok emberrel állt kapcsolatban, és meghallják, hogy ezeket az embereket végül letartóztatták és elítélték, azonnal megrémülnek. Erre gondolnak: »Ó ne, vajon én leszek a következő, akit letartóztatnak? Tanulnom kell ebből. Nem szabad túl aktívnak lennem. Ha el tudok kerülni valamennyit a gyülekezeti munkából, nem fogom elvégezni azt. Ha el tudom kerülni azt, hogy mutatkozzam, nem fogom tenni. A lehető legjobban le fogom csökkenteni a munkámat, kerülöm az elmenetelt, kerülöm, hogy érintkezzem bárkivel, és gondoskodom róla, hogy senki ne tudja, hogy vezető vagyok. Ki engedheti meg manapság magának, hogy bárki mással törődjön? Már csak életben maradni is kihívást jelent!« Amióta felvették a vezető szerepét, azon kívül, hogy zsákot cipelnek és rejtőzködnek, semmilyen munkát nem végeznek. Tűkön ülnek, állandó félelemben attól, hogy elkapják és elítélik őket. Tegyük fel, hogy hallják, amint valaki így szól: »Ha elkapnak, meg fognak ölni! Ha nem lennél vezető, ha csak hétköznapi hívő lennél, lehet, hogy mindössze egy kis bírság megfizetése után kiengednének, de mivel vezető vagy, nehéz megmondani. Túl veszélyes! Egyes vezetők, illetve dolgozók, akiket elfogtak, inkább meghaltak volna, mint hogy kiadjanak bármilyen információt, és a rendőrség halálra verte őket.« Amint meghallják, hogy valakit halálra vertek, a félelmük fokozódik és még jobban tartanak a munkától. Mindennap csak arra gondolnak, hogyan kerüljék el, hogy elfogják őket, hogy mutatkozniuk kelljen, hogy megfigyeljék őket, és hogyan kerüljék a kapcsolatot a testvéreikkel. Ezeken a dolgokon gondolkodva törik a fejüket, és teljesen megfeledkeznek a kötelességeikről. Hűséges emberek ezek? Tudnak az ilyen emberek bármilyen munkát kezelni? (Nem, nem tudnak.) Az ilyen emberek csupán gyávák, és csak erre a megnyilvánulásra alapozva nem jellemezhetjük őket határozottan antikrisztusokként, de mi a természete ennek a megnyilvánulásnak? Ennek a megnyilvánulásnak a lényege egy álhívőé. Nem hiszi, hogy Isten meg tudja óvni az emberek biztonságát, és biztosan nem hiszi, hogy ha az ember odaszánja magát, hogy feláldozza magát Istenért, az ugyanaz, mintha az igazságnak szenteli magát, és hogy ez olyasmi, amit Isten elismer. A szívében nem féli Istent; csak a Sátántól és az elvetemült politikai pártoktól fél. Nem hisz Isten létezésében, nem hiszi, hogy minden Isten kezében van, és persze nem hiszi, hogy Isten elismeri az olyan embert, aki mindent feláldoz az Ő kedvéért és azért, hogy az Ő útját kövesse és elvégezze az Ő megbízatását. Semmit sem lát ebből. Miben hisz vajon? Úgy hiszi, hogy ha a nagy vörös sárkány kezébe kerül, rossz vég vár rá, hogy elítélhetik, sőt akár az életét kockáztatja. A szívében csakis a saját biztonságára gondol, nem pedig a gyülekezet munkájára. Hát nem álhívők ezek? (De igen, azok.) Mit mond a Biblia? »[...] aki [...] elveszti életét énértem, az megtalálja azt« (Máté 10:39). Elhiszik vajon ezeket a szavakat? (Nem.) Ha arra kérik őket, hogy vállaljanak kockázatot, mialatt a kötelességüket végzik, szeretnének elbújni, hogy senki ne lássa őket – láthatatlanok akarnak lenni. Ilyen mértékben meg vannak rettenve. Nem hiszik, hogy Isten az ember támasza, hogy minden Isten kezében van, hogy ha valami tényleg rosszul sül el vagy tényleg elfogják őket, azt Isten engedi meg, és hogy az emberekben meg kell lennie az önmagát alávető szívnek. Ezeknek az embereknek nincs ilyen szívük, ilyen megértésük és ilyen felkészültségük. Igazán hisznek ők Istenben? (Nem.) Ennek a megnyilvánulásnak a lényege vajon nem egy álhívőé? (De igen.)” (Az Ige, IV. kötet – Az antikrisztusok leleplezése. Kilencedik tétel (Második rész)). Pontosan olyan állapotban voltam, mint amit Isten leleplezett. Amióta hallottam, hogy a nővért, akivel együtt dolgoztam, letartóztatták, feszültségben és rettegésben éltem. Tudtam, hogy gyülekezetvezető vagyok, és amikor veszélyes környezetbe kerülünk, elsődleges feladatom az Istennek tett felajánlások és az Isten szavait tartalmazó könyvek védelme. Azonban aztán eszembe jutott, mennyire veszélyes a jelenlegi környezet, és hogy mindenhol megfigyelés van. Ha ilyen környezetben ennyi könyvet szállítanék, akkor a rendőrség nem engedne el egykönnyen, miután letartóztatott. Ha addig vernének, hogy belerokkannék vagy akár bele is halnék, akkor teljesen elveszíteném az esélyemet az üdvösségre. Amikor ezekre a rémisztő következményekre gondoltam, nem mertem elszállítani a könyveket. Át akartam hárítani a feladatot a prédikátorra. Ebben a kulcsfontosságú pillanatban csak a személyes biztonságomat tartottam szem előtt. Lefoglaltak a saját érdekeim, és egyszerűen egyáltalán nem vettem figyelembe a gyülekezet érdekeit. Túl önző és aljas voltam, és híján voltam az emberi mivoltnak! Mielőtt ez a környezet kialakult volna, gyakran beszéltem a testvéreimmel arról, hogy a nagy vörös sárkány csak egy eszköz, amely szolgálatot tesz Isten munkájának, és hogy Isten a nagy vörös sárkány általi üldözést használja fel arra, hogy felfedje és tökéletesítse az embereket. Azonban amikor a veszély engem is utolért, ez felfedett engem. Egész nap bátortalanságban és félelemben éltem. Féltem attól, hogy a rendőrség halálra kínoz. Nem volt őszinte hitem Istenben. Láttam, hogy általában minden, amiről beszéltem, csak szavak és doktrínák voltak. A legcsekélyebb hitem sem volt Istenben. Egy Isten által leleplezett álhívő voltam!

Később elgondolkoztam magamon. Miért akartam mindig másokra hárítani a kötelességemet, amint veszélyes környezetbe kerültem? Milyen természetlényeg okozta ezt? A keresés során elolvastam Isten ezen szavait: „Az antikrisztusok rendkívül önzők és hitványak. Nem hisznek igazi hittel Istenben, és még kevésbé hűségesek Istenhez; amikor problémával találkoznak, csak magukat védik és óvják. Semmi sem fontosabb számukra, mint a saját biztonságuk. Mindaddig, amíg élni hagyják és nem tartóztatják le őket, nem foglalkoznak azzal, hogy mekkora kár éri a gyülekezet munkáját. [...] Az antikrisztusok feladják a gyülekezet munkáját és Isten felajánlásait, és nem tesznek arra vonatkozó intézkedéseket, hogy az emberek kezelni tudják az utóhatásokat. Ez ugyanaz, mintha megengednék a nagy vörös sárkánynak, hogy elragadja Isten felajánlásait és az Ő választott népét. Ez vajon nem Isten felajánlásainak és választott népének burkolt elárulása? Amikor az Istenhez hűségesek világosan tudják, hogy veszélyes környezetben vannak, akkor is bátran vállalják a kockázatot, hogy kezeljék az utóhatásokat, és a lehető legkisebbre csökkentsék az Isten házát ért veszteségeket, mielőtt visszavonulnának. Nem a saját biztonságukat helyezik előtérbe. Mondd meg Nekem, a nagy vörös sárkány ezen elvetemült országában ugyan ki tudná biztosítani, hogy egyáltalán ne legyen veszélyben az Istenbe vetett hit és a kötelesség végzése? Bármilyen kötelességet is vállal valaki, az némi kockázattal jár – a kötelesség teljesítése azonban Isten megbízásából történik, és Istent követve az embernek vállalnia kell a kötelessége végzésével járó kockázatot. Az embernek bölcsnek kell lennie, és meg kell tennie bizonyos intézkedéseket a biztonsága érdekében, de nem szabad a személyes biztonságát előtérbe helyeznie. Isten szándékait kell figyelembe vennie, és az Ő házának munkáját, illetve az evangélium terjesztését kell előtérbe helyeznie. Isten megbízatásának teljesítése a legfontosabb számára; ez az elsődleges. Az antikrisztusok számára a személyes biztonságuk a legfontosabb; úgy gondolják, hogy nem is tartozik rájuk semmi más. Nem érdekli őket, amikor valaki mással történik valami, függetlenül attól, hogy ki az. Az antikrisztusok mindaddig nyugodtak, amíg velük nem történik semmi rossz. Hiányzik belőlük mindenféle hűség, ami az antikrisztusok természetlényegéből fakad” (Az Ige, IV. kötet – Az antikrisztusok leleplezése. Kilencedik tétel (Második rész)). Isten leleplezte, hogy az antikrisztusok csak a saját személyes biztonságukat tartják szem előtt, amikor veszélyben vannak. Nem veszik figyelembe, hogy sérülnek-e Isten házának érdekei, és figyelmen kívül hagyják a testvéreik biztonságát. Mélységesen önzőek és aljasok! Amikor összehasonlítottam az általam feltárt beállítottságot egy antikrisztuséval, láttam, hogy ugyanolyanok. Azon méreg szerint éltem, mint például: „mindenki gondoskodjék magáról, az utolsót pedig vigye el az ördög”. Veszélyes helyzetekben először a saját érdekeimet vettem figyelembe. Egy évvel ezelőtt egy ilyen helyzet állt elő a gyülekezetünkben. Aggódtam, hogy letartóztatnak és megkínoznak, ezért nem mertem elmenni, hogy megöntözzem az újonnan érkezetteket. Ez azt jelentette, hogy az újonnan érkezettek problémáit nem sikerült időben megoldani. Amikor a velem dolgozó nővért több vezetővel és diakónussal együtt letartóztatták, sürgősen el kellett végeznem az utómunkát. De még mindig féltem, hogy letartóztatnak és megkínoznak vagy halálra vernek, ezért át akartam hárítani a kötelességemet másokra. Mint gyülekezetvezető, felelős voltam a gyülekezet érdekeinek védelméért és a testvéreim biztonságáért. Azonban amikor veszélyes helyzetbe kerültem, folyton meg akartam futamodni a harctérről, csak a saját bőrömet akartam menteni, másokra hárítva a kötelességemet. Gyáván féltem a haláltól, és mohón ragaszkodtam az élethez bármi áron. Csak a hús-vér testemmel törődtem. Túl önző és aljas voltam. Egyáltalán nem voltam hűséges Istenhez. Arra gondoltam, hogy Isten az élete kockáztatásával személyesen lép be a tigrisbarlangba, hogy teljesen megmentse az emberiséget a Sátán hatalma alól. Istent Kína uralkodó pártja kíméletlenül üldözi, de Ő soha nem adta fel a megmentésünket, hanem továbbra is beszél, és szavaival útmutatást nyújt nekünk. Isten szeretete az emberek iránt olyan hatalmas! Azok az emberek, akik igazán hűségesek Istenhez, Isten házának érdekeit helyezik előtérbe. Még ha kockázatot is kell vállalniuk, jól fogják elvégezni az utómunkát. Isten szavai ellátást és pásztorlást nyújtottak nekem, de nem tudtam figyelembe venni Isten szándékait, és nem gondoltam arra, hogy viszonozzam Isten szeretetét. Igazán híján voltam a lelkiismeretnek és a józan észnek! Nem különböztem egy antikrisztustól: önző és aljas voltam, szemernyi emberség nélkül. Ha nem tartok bűnbánatot, kiváltom Isten gyűlöletét, és kiiktatnak. Amikor erre rájöttem, sietve letérdeltem imádkozni: „Drága Istenem, valahányszor veszélyes helyzetbe kerülök, csak a saját biztonságomra gondolok. Nem veszem figyelembe a gyülekezet érdekeit, se a testvéreim biztonságát. Egyszerűen túl önző és aljas vagyok! A viselkedésem annyira utálatos Számodra! Drága Istenem, nem vagyok hajlandó a romlott beállítottságomban élni. Kész vagyok Rád hagyatkozni, hogy jól végezzem a kötelességemet.”

Később olyan szakaszokat kerestem Isten szavaiban, amelyek azzal voltak kapcsolatosak, hogy állandóan féltem a letartóztatástól és attól, hogy halálra vernek. Elolvastam Isten ezen szavait: „Vajon milyen mértékig hajtották végre a kötelességüket azok, akik vértanúvá lettek az Úr Jézus evangéliumának népszerűsítése miatt? A maximális mértékig? Miben nyilvánult meg a maximális mérték? (Az életüket áldozták.) Így van, az életükkel fizették meg az árat. A család, a vagyon és a földi élettel járó anyagiak mind külsődleges dolgok; az élet az egyetlen dolog, amely az ember énjével kapcsolatos. Minden élő ember számára az élet a leginkább megbecsülésre méltó és legértékesebb dolog, és ezek az emberek tulajdonképpen képesek voltak a legdrágább kincsüket felajánlani azért, hogy megerősítsék és tanúsítsák Isten emberiség iránti szeretetét. Egészen a haláluk napjáig nem tagadták meg Isten nevét, sem Isten munkáját, és arra használták életük utolsó pillanatait, hogy tanúságot tegyenek e tény létezése mellett – vajon nem ez a tanúságtétel legmagasabb rendű formája? Ez a legjobb módja a kötelesség végzésének; ezt jelenti az, hogy az ember eleget tesz a felelősségének. Ezek az emberek akkor sem fordítottak hátat a felelősségüknek, amikor a Sátán fenyegette és rettegésben tartotta őket – még akkor sem, amikor végül az életükkel fizettette meg velük az árat. Ez az, amikor az ember a lehető legjobban végzi a kötelességét. Hogy mit értek ez alatt? Azt, hogy ti is ugyanilyen módon tegyetek tanúságot Isten mellett és népszerűsítsétek az Ő evangéliumát? Nem feltétlenül kell így tenned, de azt meg kell értened, hogy ez a te felelősséged, hogy ha Isten úgy látja szükségesnek, úgy kell elfogadnod, mint amit kötelességed elvégezni. Ma félelem és aggodalom van az emberekben, de mi célt szolgálnak ezek az érzések? Ha Isten nem látja szükségét, hogy így cselekedj, akkor mi haszna aggódni miatta? Ha pedig Isten szükségesnek látja, hogy így tégy, akkor nem szabad kibújnod a felelősség alól, vagy nemet mondanod rá. Akkor proaktív módon együtt kell működnöd, és aggodalom nélkül el kell fogadnod. Nem számít, hogy hal meg az ember, de nem szabad a Sátán előtt meghalnia, és ne a Sátán kezében haljon meg. Ha meg kell halnia az embernek, Isten kezében haljon meg. Az emberek Istentől jönnek, és Istenhez térnek vissza – ilyen józan ésszel és hozzáállással kell bírnia egy teremtett lénynek” (Az Ige, III. kötet – Az utolsó napok Krisztusának beszédei. Az evangélium hirdetése az a kötelesség, amit minden hívő köteles jól végezni). Isten szavaiból megértettem Isten szándékait és követelményeit. A bizonyságtétel legmagasabb formája az, ha valaki az életével fizet azért, hogy bizonyságot tegyen Istenről. Ezt Isten elismeri. Amikor valaki az életét adja az igazságos ügyért, bár a test meghal, a szellem és a lélek visszatér Istenhez. Ahogy a Biblia mondja: „Aki megtalálja életét, az elveszti azt, aki pedig elveszti életét énértem, az megtalálja azt” (Máté 10:39). Pétert fejjel lefelé feszítették keresztre Istenért, és elveszítette a testi életét, de bizonyságot tett Istenről, és örök életet nyert. Azok a testvérek, akik inkább meghaltak, minthogy júdássá váljanak a nagy vörös sárkány kínzása alatt, szintén azért haltak meg, hogy tanúságot tegyenek Istenről. Isten emlékszik az ilyen halálra. Folyton aggódtam, hogy a rendőrség letartóztat, és halálra ver, miközben a kötelességemet végzem: ez azért volt, mert nem értettem meg az élet és a halál jelentőségét. Az életem Isten kezében van, és Isten szuverén felette; még a leheletet is a tüdőmben Isten adta. Istenre kell bíznom az életemet és a halálomat, és alá kell vetnem magam annak, amit Isten elrendez és levezényel. Még ha a rendőrség le is tartóztatna és halálra kínozna, ez értékes és jelentőségteljes lenne, ha szilárdan meg tudnék állni a bizonyságtételemben Isten előtt. Az Úr Jézus azt mondta: „Ne féljetek azoktól, akik a testet megölik, de a lelket meg nem ölhetik. Inkább attól féljetek, aki mind a lelket, mind a testet elpusztíthatja a gyehennában” (Máté 10:28). A Sátán csak az ember testének árthat. Még ha a KKP meg is kínoz minket az Istenbe vetett hitünkért, és szenvedünk a testben, vagy akár mártírhalált halunk, ezáltal szilárdan megálltunk a bizonyságtételünkben Isten előtt. Ezt Isten elismeri. Ebben az életben szerencsés voltam, hogy elfogadhattam Isten utolsó napokbeli evangéliumát, és annyi ellátást és útmutatást kaptam Isten szavaiból. Megértettem az élet misztériumait és jelentőségét, és megmenekültem a Sátán ártásától és trükkjeitől. A Teremtő gondoskodása és oltalma alatt élhettem. Ezek voltak a legnagyobb áldások. Most még ha meg is haltam volna, az is megérte volna; az életem nem lett volna hiábavaló. Miután ezt megértettem, nem korlátozott a halál úgy, mint korábban. Kész voltam imádkozni Istenhez, Istenre hagyatkozni, és a bölcsességemet használni, hogy elrendezzem az ügyeket.

Később egy nővér elmondta nekem, hogy a rendőrség rájött a valódi nevemre. Amikor meghallottam ezt a hírt, arra gondoltam, hogy a jövőben még óvatosabbnak kell lennem. Azonban nem sokkal később levél érkezett a felsőbb vezetőktől, amelyben az állt, hogy valamilyen munkát sürgősen végre kell hajtani, és én vagyok az egyetlen, aki találni tud egy hozzáértő személyt. Arra gondoltam, hogy a rendőrség rájött a tényleges helyzetemre, és hogy minden sarkot megfigyelnek. Ha elmennék otthonról, letartóztatnának és halálra vernének, mi történne? Ekkor rájöttem, hogy a hozzáállásom megint helytelen. Eszembe jutottak Isten szavai: „Isten engedélye nélkül a Sátán akár csak egy csepp vizet vagy egy homokszemet sem tud egykönnyen megérinteni a földön; Isten engedélye nélkül a Sátán még a földön a hangyákat sem zaklathatja, nemhogy az Isten által teremtett emberiséget” (Az Ige, II. kötet – Isten megismeréséről. Isten Maga, az egyedülálló I.). Tudtam: hogy letartóztatnak-e vagy sem, az Istenen múlik. Még ha le is tartóztatnának, szilárdan meg kellene állnom a bizonyságtételemben. Még ha a rendőrség halálra is verne, hajlandó lennék elfogadni és alávetni magam. Soha nem válnék júdássá, és nem árulnám el Istent. Isten szavainak útmutatásával és vezetésével ideges szívem lecsendesedett, és nem voltam többé bátortalan és ijedt. Ezért álcáztam magam, kimentem, és zökkenőmentesen elrendeztem a dolgokat. Abban a pillanatban a szívem nyugodtnak és békésnek érezte magát. Ezután, bár a környezet még mindig nagyon veszélyes volt, Isten szavai által vezetve nem éreztem többé bátortalanságot és félelmet. Ehelyett Istenre hagyatkoztam, és a bölcsességemet használtam a munkám befejezéséhez, és a gyülekezeti élet fokozatosan visszatért a normális kerékvágásba.

Miután megtapasztaltam ezeket a sorozatos helyzeteket, láttam Isten bölcsességét és mindenhatóságát, és személyesen megtapasztaltam Isten szuverenitását. Némi megértést nyertem a saját önző és aljas sátáni természetemről is. Megtanultam imádkozni Istenhez és Istenre hagyatkozni, és éreztem, hogy az Istenhez fűződő kapcsolatom szorosabbá vált. Most a nagy vörös sárkány még mindig őrülten tartóztatja le a testvéreket, de én nem élek többé a letartóztatástól való félelemben. Hajlandó vagyok alávetni magam Isten minden vezénylésének és elrendezésének, és jól végezni a kötelességemet a nyomorúságok közepette. Hála Istennek!


73. Miért riadtam mindig vissza a nehézségektől?

2022 májusában gyülekezetvezetővé választottak. Hálás voltam Isten kegyelméért, és úgy éreztem, jól kell végeznem a kötelességemet. Eleinte nagyon aktív voltam a kötelességemben, és amikor nem értettem valamit, megbeszéltem a felügyelővel. Miután megértettem a dolgot, közösség által oldottam meg a problémát. Később, amikor a lezárásokat kezdték feloldani, sok újonnan érkezett állt munkába, és nem tudták normálisan végezni a kötelességeiket. Amikor ezzel a helyzettel szembesültem, kissé tanácstalan voltam, és azt gondoltam magamban: „Vezetőként támogatnom és segítenem kell a testvéreimet, és megoldást kell találnom az állapotukra és a nehézségeikre.” Ezután egyesével közösséget vállaltam a testvérekkel, de ennek nem lett semmi eredménye, ezért nem akartam többé kapcsolatba lépni velük. Úgy éreztem, hogy mivel munkába kell járnom, és emellett az evangéliumot is hirdetem, ha még azokat is támogatnom kell, akik nem vesznek részt rendszeresen az összejöveteleken, akkor alig lesz időm pihenni. Nagyon fáradtnak éreztem magam, és még az is megfordult a fejemben, hogy felhagyok a gyülekezetvezetéssel. Negatív állapotban éltem, azt gondolva, hogy nem jók a képességeim, nem tudom megoldani a problémákat, és nincs munkaképességem. Ezért azt akartam, hogy a felügyelő más kötelességet bízzon rám.

Később megosztottam a gondolataimat a felügyelővel, és miután meghallgatott, elküldte nekem Isten szavainak egy passzusát. „A becsületes ember legfontosabb megnyilvánulása az, hogy mindenben keresi az igazságot és gyakorolja azt – ez létfontosságú. Azt mondod, hogy becsületes vagy, de mindig háttérbe szorítod Isten szavait, és csak azt teszed, amit akarsz. Ez vajon a becsületes ember megnyilvánulása? Azt mondod: »Bár a képességem gyenge, de a szívem őszinte.« És mégis, amikor rád hárul egy kötelesség, félsz a szenvedéstől és a felelősségvállalástól, ha nem jól teszed meg, így kifogásokat keresel, hogy kibújj a kötelességed alól, vagy azt javasolod, hogy tegye meg valaki más. Ez vajon a becsületes ember megnyilvánulása? Egyértelműen nem. Hogyan kell tehát egy becsületes embernek viselkednie? Alá kell vetnie magát Isten intézkedéseinek, hűnek kell lennie az elvégzendő kötelességéhez, és törekednie kell arra, hogy eleget tegyen Isten szándékainak. Ez többféleképpen is megnyilvánul. Az egyik az, hogy őszinte szívvel vállalod a kötelességedet, nem gondolva a testi érdekeidre, nem félgőzzel csinálod, és nem a saját hasznodra szövetkezel. Ezek a becsületesség megnyilvánulásai. A másik az, hogy teljes szívedet és erődet beleadod, hogy jól teljesítsd a kötelességedet, hogy megfelelően végezd a dolgokat, valamint a szívedet és a szeretetedet is beleadod a kötelességedbe, hogy eleget tegyél Istennek. Ezek azok a megnyilvánulások, amelyekkel egy becsületes embernek a kötelességei teljesítése során rendelkeznie kell. Ha nem valósítod meg azt, amit tudsz és megértesz, és ha csak ötven vagy hatvan százalékos az erőfeszítésed, akkor nem adod bele a teljes szívedet és erődet. Hanem inkább sunyi vagy, és lazsálsz. Vajon becsületesek azok az emberek, akik így teljesítik a kötelességeiket? Egyáltalán nem. Isten semmi hasznát nem veszi az ilyen ravaszkodó és csalárd embereknek; ki kell őket iktatni. Isten a kötelességek végzésére csak becsületes embereket használ. Még a hűséges munkásoknak is becsületesnek kell lenniük. Azok, akik állandóan felületesek és sunyik, és keresik a módot arra, hogy lazsáljanak, mind csalárdak, és mind démonok. Egyikük sem hisz igazán Istenben, és mindannyian ki lesznek iktatva” (Az Ige, III. kötet – Az utolsó napok Krisztusának beszédei. Harmadik rész). Isten szavai arról szólnak, hogy a becsületes emberek minden dologban az igazságot keresik, és alávetik magukat Isten elrendezéseinek a kötelességükben. Teljes szívüket és minden erejüket beleadják, hogy jól végezzék a kötelességüket, és megbízhatóak. Amikor egy csalárd ember végzi a kötelességét, és személyes érdekeket vagy szenvedést érintő ügyekkel szembesül, kifogásokat fog keresni, hogy kibújjon a felelősség alól. Még ha végzi is a kötelességét, nem ad bele mindent, és csak az energiája egy részét használja fel. Ez azt jelenti, hogy megbízhatatlan és lazsál. Összehasonlítottam ezt a saját viselkedésemmel. Amikor láttam, hogy az újonnan érkezettek nem járnak rendszeresen az összejövetelekre, és nem láttam eredményeket a közösség után, nem akartam több mentális energiát fordítani a támogatásukra. Sőt, azt mondtam, hogy a képességem nem elég ahhoz, hogy megoldjam a nehézségeiket, hogy hiányzik belőlem a munkaképesség, és azt akartam, hogy a felügyelő más kötelességet bízzon rám. Valójában kifogásokat kerestem, hogy elfedjem a nehézségek elkerülésére irányuló szándékomat, és hogy elkerüljem a felelősségvállalást, hogy eleget tegyek a hús-vér testemnek. Vezetőként jól kellett volna öntöznöm és támogatnom őket. De nem akartam szenvedni, és megfizetni az árat. Mindig a saját testi érdekeimre gondoltam, és a kényelemre vágytam. Felületes voltam, megbízhatatlan, és lazsáltam, amikor így végeztem a kötelességemet Amit felfedtem, az egy önző, hitvány és csalárdság beállítottság volt. Mindezek tudatában némi bűntudatom támadt. Nem tettem bele a szívem-lelkem az újonnan érkezettek támogatásába, és lazsáltam. Ez olyasvalami, amit Isten gyűlöl. Istenhez imádkoztam: „Istenem! Sok újonnan érkezett nem jár rendszeresen az összejövetelekre, és nagyon kevés evangéliumi munkás van. Bár közösséget vállaltam velük, mivel félek a fizikai nehézségektől, és nem akarom megfizetni az árat, nem tettem meg minden tőlem telhetőt, hogy megoldjam a tényleges nehézségeiket. Hajlandó vagyok megváltoztatni a felületes hozzáállásomat. Kérlek, vezess!” Az imádság után a szívem sokkal vidámabb lett, és elkezdtem támogatni azokat, akik nem jártak rendszeresen az összejövetelekre. Azokat az állapotokat és problémákat, amelyeket nem tudtam megoldani, megbeszéltem a partneremmel, és Isten odaillő szavait kerestem, amelyekről közösséget vállalhattam az újonnan érkezettekkel. Miután ezt egy ideig így csináltam, néhány újonnan érkezett elkezdett rendszeresen járni az összejövetelekre, és néhány kötelességet is el tudtak végezni. Az egyik újonnan érkezett nagyon aktív volt az evangélium hirdetésében, így a társammá választottam. Fokozatosan mindenki aktívabbá vált az evangélium hirdetésében, és már nem éreztem olyan nehéznek a dolgokat. Rájöttem, hogy ha minden energiámat a kötelességemnek szentelem, Isten is vezetni fog. Azáltal, hogy így gyakoroltam, nem éreztem többé fáradtnak magam, és nyugalmat éreztem a szívemben. Eredetileg azt gondoltam, hogy mivel megtapasztaltam ezt a dolgot, most már valamennyire megértettem a testi élvezetekre áhítozó romlott beállítottságomat, és egy kicsit megváltoztam, de amikor egy adott helyzetbe kerültem, ismét romlott beállítottságot fedtem fel ebben a tekintetben.

Egyszer egy nővér azt akarta, hogy prédikátornak képezzem ki magam, és elsősorban több gyülekezet evangelizációs munkáját irányítsam. Amikor ezt meghallottam, vegyes érzelmeim támadtak. Úgy éreztem, hogy mivel a munkabeosztásom rendszertelen, és bármikor behívhatnak műszakba, és mivel a prédikátori elfoglaltság több munkával járna, így kevesebb szabadidőm lesz majd. Az evangélium hirdetésében és a bizonyságtételben egyébként is voltak hiányosságaim. Még mindig többet kellett tanulnom és képeznem magamat, és ez is sok időmet emésztette fel. Ezeket a dolgokat szem előtt tartva szerettem volna kibújni ez alól a kötelesség alól. Ki is fejtettem hangosan a gondolataimat, és miután a nővér meghallgatta az aggodalmaimat, felolvasott nekem egy passzust Isten szavaiból. „Meg kell értenetek, hogy függetlenül attól, hogy Isten milyen időben vagy milyen szakaszban végzi a munkáját, mindig szüksége van az emberek egy részére, hogy Vele együtt dolgozzanak. Azt, hogy ezek az emberek együttműködjenek Isten munkájával, vagy együttműködjenek az evangélium terjesztésében, Ő rendeli el előre. Tehát Istennek minden egyes ember számára van egy megbízatása, amelyet előre elrendelt? Mindenkinek van küldetése és felelőssége; mindenkinek van megbízatása. Amikor Isten megbízást ad neked, az a te felelősségeddé válik. Ezt a felelősséget fel kell vállalnod; ez a te kötelességed. Mi az a kötelesség? A küldetés, amelyet Isten adott neked. Mi az, hogy küldetés? (Isten megbízatása az ember küldetése. Az embernek az életét Isten megbízatásáért kell élnie. Ez a megbízatás az egyetlen dolog az ember szívében, és nem szabad másért élnie.) Isten megbízatása az ember küldetése; ez a helyes értelmezés. Az Istenben hívő emberek azért kerültek a földre, hogy beteljesítsék Isten megbízatását. Ha csak arra törekszel ebben az életben, hogy feljebb juss a társadalmi ranglétrán, vagyont halmozz fel, jó életet élj, élvezd a családod közelségét, és lubickolj a hírnévben, nyereségben és státuszban – ha társadalmi státuszt szerzel, a családod előkelővé válik, és a családodban mindenki biztonságban van, azonban figyelmen kívül hagyod a küldetést, amelyet Istentől kaptál, akkor van-e bármi értéke ennek az általad élt életnek? Hogyan fogsz felelni Istennek halálod után? Nem leszel képes rá, és ez a legnagyobb lázadás, ez a legnagyobb bűn! Melyikőtök végzi most éppen véletlenszerűen a kötelességét Isten házában? Bármilyen háttérrel is érkeztetek a kötelességetek végzéséhez, egyik sem volt véletlen. Ezt a kötelességet nem lehet úgy végezni, hogy találomra találunk néhány hívőt; ezt Isten már az idők kezdete előtt előre elrendelte. Mit jelent az, hogy valami előre el van rendelve? Mit jelent konkrétan? Azt, hogy Isten az Ő teljes irányítási tervében már régen megtervezte, hogy hányszor leszel a földön, mely nemzetségbe és mely családba fogsz születni az utolsó napokban, milyenek lesznek ennek a családnak a körülményei, férfi vagy nő leszel-e, mik lesznek az erősségeid, milyen iskolai végzettséged lesz, mennyire leszel beszédes, milyen képességgel rendelkezel, és hogyan fogsz kinézni. Megtervezte, hogy milyen életkorban jössz el Isten házába, hogy elkezdd végrehajtani a kötelességedet, és azt is, hogy melyik kötelességedet mikor fogod végrehajtani. Isten minden egyes lépést jó előre elrendelt számodra. Amikor még meg sem születtél, és amikor az utolsó néhány életedben a Földre jöttél, Isten már akkor elrendezte számodra, hogy milyen kötelességet fogsz végezni a munka ezen utolsó szakaszában. Ez egyáltalán nem tréfa! Azt, hogy hallhatod ezt a prédikációt, Isten rendelte el előre. Nem szabad ezt félvállról venni! Ezenkívül a testmagasságodat, a megjelenésedet, a szemedet, az alakodat, az egészségi állapotodat, azt, hogy milyen élettapasztalatokkal rendelkezel, és milyen kötelességeket vagy képes vállalni egy bizonyos életkorban, és hogy milyen képességgel és adottságokkal rendelkezel – ezeket Isten már régen előre elrendelte számodra, és biztosan nem most rendezi el. Isten már régen előre elrendelte ezeket számodra, ami azt jelenti, hogy ha használni szándékozik téged, akkor már azelőtt felkészített téged, hogy ezt a megbízatást és küldetést adta volna neked. Elfogadható-e tehát, hogy elfuss előle? Elfogadható-e, hogy félgőzzel csináld azt? Mindkettő elfogadhatatlan; ez Isten cserbenhagyása lenne! A lázadás legrosszabb fajtája, ha az emberek felhagynak a kötelességükkel. Szörnyűséges cselekedet. Isten megfontoltan és komolyan munkálkodott, ősidők óta előre elrendelte, hogy eljuss a mai napig, és megkapd ezt a küldetést. Akkor ez a küldetés nem a te felelősséged-e? Hát nem ez az, ami értéket ad az életednek? Ha nem végzed el a küldetést, amelyet Isten ad neked, akkor elveszíted az élet értékét és értelmét; olyan, mintha hiába éltél volna” (Az Ige, III. kötet – Az utolsó napok Krisztusának beszédei. Harmadik rész). Megértettem, hogy valójában, függetlenül attól, hogy milyen kötelességet végzek egy adott időben, mindent Isten rendel el, és ezt el kell fogadnom, mert ez az ember kötelezettsége. De amikor szembesültem a kötelességemmel, megpróbáltam elkerülni, mert féltem a fizikai nehézségektől. Elutasítottam Isten megbízatását, teljes mértékben lázadó voltam. Isten nem kényszeríti az embereket arra, hogy olyasmit tegyenek, ami nehéz, vagy hogy a képességeiken felül teljesítsenek. Ha valaki kezdő az evangélium hirdetésében, normális, hogy vannak hiányosságok, és ha valamit nem értek a képzés során, rákérdezhetek. Ha valóban teljesítem a feladataimat, Isten elégedett lesz. Eszembe jutott a korábbi felületességem, és hogy milyen bűntudatot okozott ez nekem. És most lehetőségem nyílt arra, hogy prédikátor legyek; ez teljesen váratlanul ért. Igazán méltatlannak éreztem magam. Nem bújhattam ki a kötelességem alól; el kellett engednem a testi érdekeimet, és figyelembe kellett vennem Isten szándékát.

Később egy nővér arról beszélt nekem, hogy folyton ki akar bújni a kötelessége alól, és hogy nem gondolkodott el ezen, és nem is értette meg jobban. Arra gondoltam, hogy én is hasonló állapotban vagyok. Minden alkalommal, amikor egy nehéz kötelességgel kellett szembenéznem, az első dolog, amit felfedtem, az volt, hogy el akarom kerülni, és nem akarom, hogy a hús-vér testem szenvedjen. Miért voltak ilyen megnyilvánulásaim? Az áhítataim során Isten szavait olvastam. „Amíg az emberek meg nem tapasztalták Isten munkáját, és meg nem értették az igazságot, addig a Sátán természete irányítja és uralja őket belülről. Konkrétan mit foglal magában ez a természet? Például miért vagy önző? Miért véded a saját pozíciódat? Miért vannak ilyen erős érzéseid? Miért élvezed ezeket az igaztalan dolgokat? Miért szereted ezeket a gonoszságokat? Mi az alapja annak, hogy ennyire odavagy az ilyesmikért? Honnan jönnek ezek a dolgok? Miért fogadod el őket ilyen boldogan? Mostanára már mind megértettétek, hogy mindezek mögött fő okként az áll, hogy a Sátán mérge ott van az emberben. Tehát mi is a Sátán mérge? Hogyan fejezhető ki? Például, ha azt kérdezed: »Hogyan kellene az embereknek élniük? Mi az, amiért az embereknek élniük kellene?« – egyesek azt felelik: »Mindenki gondoskodjék magáról, az utolsót pedig vigye el az ördög.« Ez az egyetlen mondat kifejezi a probléma gyökerét. A Sátán filozófiája és logikája vált az emberek életévé. Bármire is törekednek az emberek, saját magukért teszik – és így csak önmagukért élnek. »Mindenki gondoskodjék magáról, az utolsót pedig vigye el az ördög« – ez az ember életfilozófiája, amely az emberi természetet is képviseli. Ezek a szavak már a romlott emberiség természetévé váltak, és igaz portrét festenek a romlott emberiség sátáni természetéről. Ez a sátáni természet már a romlott emberiség létezésének alapjává vált. Több ezer éve él a romlott emberiség a Sátán e mérge szerint, mind a mai napig” (Az Ige, III. kötet – Az utolsó napok Krisztusának beszédei. Hogyan kell Péter útján járni?). „Az ember teste olyan, mint a kígyó: lényege, hogy ártson az életének – és amikor teljes mértékben megkapja, amit akar, oda az életed. A test a Sátáné. Mindig féktelen vágyakat hordoz magában, csak magára gondol, mindig a könnyedségre vágyik, és el akar merülni a kényelemben, lustaságban és tétlenségben dagonyázik, és ha egy bizonyos pontig kielégítetted, végül felfal téged. Ez azt jelenti, hogy ha most kielégíted, legközelebb megint azt fogja kérni, hogy elégítsd ki. Mindig vannak féktelen vágyai és új követelései, és kihasználja, ha cinkosa vagy a testnek, eléri, hogy még inkább dédelgesd, és kényelmében élj – és ha soha nem tudod legyőzni, végül tönkreteszed magad. Hogy életet nyerhetsz-e Isten előtt, és hogy mi lesz a végső sorsod, az attól függ, hogyan hajtod végre lázadásodat a test ellen. Isten megmentett, kiválasztott és előre elrendelt téged, de ha ma vonakodsz megfelelni Neki, vonakodsz átültetni az igazságot a gyakorlatba, vonakodsz fellázadni saját hús-vér tested ellen egy őszinte istenszerető szívvel, végül tönkreteszed magad, és így rendkívüli fájdalmat szenvedsz majd el. Ha mindig a testnek kedvezel, a Sátán fokozatosan elnyel, élet nélkül és a Lélek érintése nélkül hagy téged, míg végül eljön a nap, amikor már teljesen sötét vagy belül. Amikor sötétségben élsz, már foglyul ejtett a Sátán, többé nincs ott a szívedben Isten, és akkor tagadni fogod Isten létezését, és elhagyod Őt” (Az Ige, I. kötet – Isten megjelenése és munkája. Csak az Isten iránti szeretet az igaz hit Istenben). Isten szavai leleplezik, hogy a Sátán mérge szerinti élet önzővé teszi az embereket, és mindenben először a saját érdekeiket veszik figyelembe, ami arra készteti őket, hogy kibújjanak az olyan kötelességek alól, amelyek megterhelőek vagy megerőltetőtek a hús-vér testüknek. Olyan sátáni mérgek szerint éltem, mint: „mindenki gondoskodjék magáról, az utolsót pedig vigye el az ördög” és „az élet rövid, élj a mának”. Amikor nehézségekkel szembesültem, először a testi érdekeimet igyekeztem kielégíteni. Sőt, azt gondoltam, hogy ezek a nézetek helyesek, és hogy ezeket követve okosabb vagyok másoknál. Tehát minden alkalommal, amikor szembesültem a kötelességeimmel, először arra gondoltam, vajon a hús-vér testem szenvedni fog-e, és ha a testem szenvedett volna, vagy megterhelő lett volna a dolog, akkor kibújtam alóluk. Mint amikor az újonnan érkezettek abnormális állapotban voltak, és szükségük volt Isten szavainak közösségére, én pedig nem akartam árat fizetni azért, hogy átgondoljam, hogyan oldjam meg ezt a problémát, és ennek eredményeként a közösségemnek nem volt hatása, és néhány újonnan érkezett nem kapta meg időben a támogatást. Amikor a nővér megszervezte, hogy magamra vállaljam a prédikátori kötelességet, arra gondoltam, hogy mennyivel több munkám lesz prédikátorként, és arra, hogy ez több időt és energiát fog felemészteni, és hogy ezért nem leszek képes a hús-vér testemet kényeztetni, így ismét arra gondoltam, hogy kibújok a kötelességem alól. Láttam, hogy az ilyen sátáni mérgek szerint élek, hogy túlságosan dédelgetem a hús-vér testemet, belenyugszom a jelen állapotba, kerülöm a fejlődést, önzővé és csalárddá válok. A normális emberi mivolttal rendelkező embereknek nem így kellene ezt megélnie. Kényelemre áhítoztam, és nem tettem meg, amit meg tudtam volna tenni, ennek következtében pedig késedelmet szenvedett a gyülekezeti munka. Isten gyűlölte az olyan embereket, mint én. Meg akartam változtatni a kötelességeimhez való hozzáállásomat, és nem akartam többé a testi kényelmet áhítozni, így hát Istenhez imádkoztam: „Istenem, többé már nem a hús-vér testemnek akarok eleget tenni. Hajlandó vagyok megváltoztatni az állapotomat és jól végezni a kötelességeimet.”

Később volt egy wa nyelvű gyülekezet, amelynek felügyelőre volt szüksége, és az egyik nővér azt javasolta, hogy ebben a gyülekezetben kövessem nyomon a munkát. Amikor először hallottam ezt a javaslatot, ki akartam bújni alóla, mivel felelősséget vállalni ezért a gyülekezetért sok időbe és szenvedésbe kerülni, és bár a wa etnikai csoporthoz tartozom, nem beszélem a nyelvet, és csak az alapvető mindennapi kifejezéseket értem. Arra gondoltam, hogy sok nehézséggel járna, ha én lennék ott a felügyelő, és nem akartam energiát fektetni a nyelv megtanulásába, így ismét arra gondoltam, hogy kibújok a kötelességem alól. Rájöttem, hogy rossz az állapotom, ezért Istenhez imádkoztam: „Istenem! Kérlek, világosíts meg és vezess, hogy megértsem a szándékodat, és lázadjak a hús-vér testem ellen ennek a kötelességnek az elfogadásában!” Később egy nővér küldött nekem egy passzust Isten szavaiból: „Minél inkább tekintettel vagy Isten szándékaira, annál nagyobb terhet viselsz, és minél nagyobb terhet viselsz, annál gazdagabb tapasztalatod lesz. Amikor tekintettel vagy Isten szándékaira, Isten terhet rak rád, majd megvilágosít téged a feladatokról, amelyeket rád bízott. Amikor Isten ezt a terhet adja neked, akkor Isten igéinek evése és ivása közben az összes ehhez kapcsolódó igazságra figyelni fogsz. Ha a fivéreid és nővéreid életének állapotával kapcsolatos terhet viselsz, akkor ez egy olyan teher, amelyet Isten bízott rád, és ezt a terhet mindig magaddal fogod vinni a napi imáidban. Amit Isten tesz, az rád nehezedett, és te hajlandó vagy megtenni azt, amit Isten tenni akar; ez jelenti azt, hogy Isten terhét sajátodként magadra veszed” (Az Ige, I. kötet – Isten megjelenése és munkája. Légy tekintettel Isten szándékaira, hogy elérd a tökéletességet). Isten szavaiból megértettem, hogy minél inkább figyelembe vesszük Isten szándékait a kötelességeinkkel kapcsolatban, annál több terhet tesz ránk. Az igazság keresése révén a különböző kérdésekben, amelyekkel találkozunk, kialakulhat bennünk a testvéreink állapota iránti teherérzet, és így a szívünk fokozatosan a kötelességeinkre összpontosíthat, és gyorsabban fejlődhetünk az életünkben. Ezt szem előtt tartva elfogadtam a nővér javaslatát, és átmentem a wa nyelvű gyülekezetbe. Eleinte nehéznek találtam, de együttműködtem a gyülekezet vezetőivel és dolgozóival, és a kötelességeimet kezdtem kevésbé nehéznek érezni. Nagyon hálás voltam Istennek. Így végezve a kötelességeimet nyugodtabbnak éreztem magam.

Miután megéltem ezt a tapasztalatot, rájöttem, hogy a kényelemre való sóvárgás miatt nem akarok terhet vállalni a kötelességemben, és kibújok a nehéz, szenvedést igénylő kötelességek alól. Ha továbbra is a fizikai kényelemre sóvárognék, és nem lázadnék a hús-vér testem ellen, akkor végül el fogom veszíteni a kötelességeimet, és romlásba döntöm magamat. Amikor elengedtem a testi érdekeimet, elfogadtam a kötelességeimet, és képessé váltam arra, hogy az igazságot keressem a problémák megoldásához, akkor így gyakorolva nyugodtabbnak éreztem magam, és gyorsabban haladtam.


74. Most már tudom rendületlenül végezni a kötelességemet

Több mint két éve javítok elektronikai berendezéseket a gyülekezetben. Amikor először elvállaltam ezt a kötelességet, úgy gondoltam, nagy kihívás lesz, mert új szakmai készségeket és új technikákat kellett elsajátítanom. Hajlandó voltam időt és energiát odaszánni a tanulmányozására, és nem féltem a szenvedéstől, sem az ár megfizetésétől. A körülöttem lévő testvérek úgy értékelték, hogy terhet hordozok a kötelességem végzése során. Nagyon örültem, amikor ezt hallottam. Azonban ahogy egyre több ideje végeztem ezt a kötelességet, sikerült valamennyire felfognom a technikai készségeket, és a munka elég simán ment. Így elkezdtem úgy érezni, hogy ez a kötelesség hétköznapi és unalmas. Az egész napos ismétlődő munkával és műveletekkel szembesülve azt gondoltam magamban: „Örökké így kell folytatnom? Ez túl unalmas! A technikai részét tekintve eleget elsajátítottam, hogy ellegyek. Tudom, hogyan oldjam meg a legtöbb felmerülő problémát, így nincsenek nagy nehézségek. Így folytatni túl unalmas lenne! Jobb lenne, ha más kötelességet végezhetnék, és új környezetbe kerülhetnék. Kapcsolatba kerülnék új emberekkel, eseményekkel és dolgokkal, és talán akkor tele lennék energiával a kötelességem végzéséhez. Még ha nem is vagyok járatos a szakmai készségekben, megtanulhatnám őket az alapoktól – az pont jó lenne.” Találkozni akartam a felügyelővel, hogy megbeszéljem az ötleteimet. De aztán arra gondoltam, hogy már régóta végzem ezt a kötelességet, és nem lehetne azonnal megfelelő embert találni, aki átvenné a kötelességemet, így nem szóltam semmit. Mivel azonban nem szóltam semmit, a szívemben továbbra is nyomott és lehangolt voltam. Mindennap csak gépiesen végeztem a berendezések javítását. A tetteimben egyáltalán nem voltam buzgó és gondos, és csak tengettem a napjaimat.

Mivel nem figyeltem oda a kötelességem végzésekor, a javított berendezéseknél újra és újra problémák merültek fel, és néha többször is meg kellett őket javítani. Egy számítógépjavítás, aminek három napig kellett volna tartania, elhúzódott, és öt napig vagy még tovább tartott, hátráltatva a testvéreket a használatában. Egyszer elvállaltam egy számítógépet, és amikor láttam, hogy ez egy gyakori probléma, elegem lett, és hanyagul fejeztem be a javítást, csak hogy túl legyek rajta. Később a testvér, akivel párban dolgoztam, az ellenőrzéskor felfedezte, hogy a számítógép még mindig hibás, és újra szét kellett szerelni és újra meg kellett javítani. Egy másik alkalommal a felügyelő megkért, hogy tanítsak meg két új testvért, Vu Minget és Cseng Jangot a berendezések javítására. Csak röviden beszéltem arról, hogyan kezeljék a gyakori hibákat, majd rábíztam a két testvérre, hogy képezzék magukat a javításban. Eltelt néhány nap, és a berendezéseket még mindig nem javították meg, ezért odamentem érdeklődni, hogy megtudjam, mi történik. Vu Ming azt mondta, hogy épp javítják. Azt gondoltam magamban: „Ilyen típusú berendezést egyáltalán nem nehéz javítani. Miért nincs még kész? Mindegy. Úgy is jó, hogy épp csinálják.” Újabb néhány nap elteltével még mindig nem javították meg, de én csak sürgettem őket, hogy haladjanak, és nem jártam utána a nehézségeiknek és a javítás állásának. Újabb két nap telt el, mire rájöttem, hogy nem sajátították el a kulcsfontosságú lépést, így egyáltalán nem haladtak. Amikor láttam, hogy a kötelességemben egymás után merülnek fel a problémák, hátráltatva a haladást, és emiatt mindenki szenved, önvádat éreztem a szívemben. Rájöttem, hogy ezt az okozta, hogy felületesen végeztem a kötelességemet, ezért kerestem Isten szavait, hogy rendezzem az állapotomat. Isten ezen szavait olvastam: „Akik szeretnek felületesen viselkedni, azoknak nincs lelkiismeretük és értelmük, emberi mivoltuk szegényes, nem megbízhatóak, nagyon megbízhatatlanok. Vajon a Szentlélek munkálkodni fog az ilyen embereken? Semmiképpen sem. Tehát, akik szeretik felületesen végezni a kötelességeiket, azokat Isten soha nem fogja tökéletesíteni, és soha nem fogja használni sem őket. Akik szeretnek felületesen viselkedni, azok mind csalárdak, tele vannak gonosz indítékokkal, valamint teljesen hiányzik belőlük a lelkiismeret és az értelem. Alapelvek és minimális korlátok nélkül cselekszenek; csak a saját preferenciáik alapján cselekszenek, és mindenféle rosszra képesek. A hangulatuktól függ minden cselekedetük. Ha jó hangulatban vannak, és elégedettek, akkor kissé jobban fognak teljesíteni. Ha rossz hangulatban vannak, és elégedetlenek, akkor felületesek lesznek. Ha dühösek, akkor önkényeskedők és meggondolatlanok lehetnek, és halogathatnak fontos dolgokat. Egyáltalán nincs Isten a szívükben. Csak hagyják, hogy teljenek a napok, csak ülnek, és várják a halált. [...] A szívtelen emberek cselekedeteiben nincsenek minimális korlátok; semmi sem tudja őket féken tartani. Vajon képesek az ilyen emberek lelkiismeret szerint intézni a dolgokat? (Nem.) Miért nem? (Nem rendelkeznek lelkiismereti normákkal, sem emberi mivolttal, sem minimális korlátokkal.) Így van. Tetteikben nincsenek lelkiismereti normák; preferenciáik alapján cselekszenek, bármit megtesznek, amihez a hangulatuk szerint kedvük van. A hangulatuktól függ, hogy jó vagy rossz eredményt érnek-e el a kötelességeikben. Ha jó a hangulatuk, akkor az eredmények is jók, ha azonban rossz a hangulatuk, akkor az eredmények is rosszak. Vajon a kötelességük ily módon való végzése megfelelő színvonalú lehet? Kötelességeiket a hangulatuk szerint teljesítik, nem pedig az igazság alapelvei szerint; így nagyon nehéz számukra az igazság gyakorlatba ültetése, és nagyon nehéz számukra Isten jóváhagyásának elnyerése is. Azok, akik fizikai preferenciák alapján cselekszenek, egyáltalán nem ültetik gyakorlatba az igazságot” (Az Ige, III. kötet – Az utolsó napok Krisztusának beszédei. Isten irányítási tervének az ember a legnagyobb haszonélvezője). „Sokan felületesen végzik a kötelességüket, soha nem veszik azt komolyan, mintha a nem hívők dolgoznának. A dolgukat durván, felületesen, közömbösen és nemtörődöm módon végzik, mintha minden csupán tréfa lenne. Miért van ez így? Mert ők nem hívők, akik munkát végeznek; álhívők, akik kötelességeket végeznek. Ezek az emberek rendkívül zsiványok; szétszórtak és féktelenek, és nem különböznek a nem hívőktől. Amikor saját magukért tesznek dolgokat, akkor természetesen nem felületesek, akkor miért ennyire kevéssé komolyak és szorgalmasak, amikor a kötelességeik teljesítéséről van szó? Bármit is tesznek, bármilyen kötelességet is teljesítenek, van bennük egyfajta játékosság és csínytevés. Ezek az emberek mindig felületesek, és mindig van bennük valamifajta csalárdság. Van az ilyen emberekben emberiesség? Biztos, hogy nincs bennük emberiesség; és nem rendelkeznek a lelkiismeret és az értelem legcsekélyebb fokával sem. Mint a vadszamarak vagy a vadlovak, állandó irányítást és felügyeletet igényelnek. Becsapják és kicselezik Isten házát. Ezek alapján vajon rendelkeznek bármiféle őszinte hittel Őbenne? Feláldozzák-e magukat Őérte? Bizonyosan elmaradnak az elvárásoktól, a munkavégzésük pedig nem megfelelő színvonalú. Ha bárki más ilyen embereket alkalmazna, néhány napon belül el is bocsátaná őket. Isten házában teljesen helytálló, ha azt mondjuk, hogy ők munkások és béresek, és csak kivetni lehet őket” (Az Ige, III. kötet – Az utolsó napok Krisztusának beszédei. Harmadik rész). Isten szavaiból megláttam, hogy az az ember, aki úgy végzi a kötelességét, hogy nem veszi figyelembe a gyülekezet érdekeit és a saját felelősségét, és aki állandóan a vágyait követi, a saját tetszése szerint cselekszik, és azt teszi, amit akar, az olyan ember, akiből hiányzik az emberi mivolt. Arra gondoltam, hogy a közelmúltbeli viselkedésem a kötelességemben pontosan ilyen volt. Miután hosszú ideig végeztem ezt a kötelességet, elsajátítottam néhány technikát és szakismeretet, és úgy éreztem, hogy a kötelességem már nem újszerű, és nem jelent kihívást. Így elkezdtem hanyagul végezni a kötelességemet, és felületes voltam, ahol csak lehetett. Nem voltam gondos a berendezések javításakor, és elnéztem nyilvánvaló hibákat, ami újbóli munkához vezetett, és késleltette a haladást. Vu Ming és Cseng Jang éppen csak elkezdték a képzést ebben a kötelességben, és több kommunikációra és nyomon követésre lett volna szükségük, hogy a lehető leggyorsabban megismerkedjenek a javítási technikákkal. Én azonban nem hordoztam terhet, és nem adtam nekik részletes útmutatást. Emiatt lassan fejlődtek a szakismereteik, és a javítások késtek. A személyes preferenciáim túl sokat nyomtak a latban a kötelességem végrehajtása során, és egyáltalán nem gondoltam arra, hogy megóvjam a gyülekezet érdekeit. Felületes és hanyag voltam, és a vágyaimat követtem a kötelességem végzésekor. Tényleg túlságosan híján voltam az emberi mivoltnak, és teljesen megbízhatatlan voltam! Isten szavaira gondoltam: „Felületesnek lenni a kötelességeitek végzése közben szigorúan tilos. Ha mindig felületes vagy, amikor a kötelességedet teszed, akkor nincs módod arra, hogy kötelességedet megfelelő színvonalon végezd. Ha odaadással akarod végezni kötelességedet, akkor először is meg kell oldanod azt a problémádat, hogy felületes vagy. Amint észleled ennek a megnyilvánulásait, azonnal lépéseket kell tenned a helyzet orvoslására. Ha zavaros a fejed, soha nem vagy képes észrevenni a problémákat, mindig csak úgy túlesel rajtuk, és felületesen végzed a dolgokat, nem lesz módod arra, hogy jól végezd a kötelességed. Ezért szívvel-lélekkel kell tenned a kötelességed. Az emberek nehezen jutnak hozzá ahhoz a lehetőséghez, hogy a kötelességüket végrehajtsák! Ha Isten megadja nekik ezt a lehetőséget, de ők nem ragadják meg, akkor ez a lehetőség elveszett – és még ha a későbbiekben szeretnének is ilyen lehetőséget találni, akkor sem biztos, hogy újra felbukkan. Isten munkája senkire sem vár, ahogyan a kötelesség végrehajtásának esélye sem” (Az Ige, III. kötet – Az utolsó napok Krisztusának beszédei. Az életbe való belépés a kötelességvégzéssel kezdődik). Isten szavaiból rájöttem, hogy Isten korlátozott számú lehetőséget ad az embereknek a kötelességvégzésre. Már hátráltattam a munkát azzal, hogy a személyes preferenciámat követtem a kötelességemben, és felületesen végeztem azt. Ha továbbra is így követném a vágyaimat, a bűnbánat gondolata nélkül, végül biztosan elveszíteném a lehetőséget a kötelességvégzésre! Nem voltam hajlandó így folytatni. Ezután bűnbánóan imádkoztam Istenhez, és elkezdtem lelkiismeretes és figyelmes lenni a kötelességemben. Gondosan javítottam a berendezéseket, és ezzel egyidejűleg aprólékos útmutatást adtam Vu Mingnek és Cseng Jangnak a technikák terén. Így gyakorolva sokkal jobb volt az állapotom, kevesebb probléma merült fel a javításokkal, és az az érzés is sokat enyhült, hogy a kötelességem végzése egyhangú és érdektelen.

Ezután elgondolkodtam magamon: miért mutattam unottságot és unalmat, és miért kezdtem el felületes lenni, miután elég sokáig végeztem egy kötelességet? Néhány nappal később olvastam Isten szavait: „Ha azt mondjuk, hogy az izgalmak élvezete romlott beállítottság, akkor miféle romlott beállítottság? Arrogancia, csalárdság vagy ádázság? (Egyik sem.) Semelyik típusú romlott beállítottsághoz sincs köze. Akkor milyen probléma? (Az emberi mivolt problémája.) Milyen problémája az emberi mivoltnak? Egyfajta szabálytalanság? (Igen.) Azt jelenti, hogy az ember helytelenül és túlzó módon viseli magát, élvezi az izgalmakat és nyughatatlan. A nyughatatlanság a normális emberi mivolt hiányát jelzi. Lelkiismeret nincs benne, hanem elsősorban a racionalitás hiányát tükrözi a normális emberi mivoltban. Az efféle emberek nem tudnak egy feladathoz ragaszkodni vagy szabálykövető és kötelességtudó módon végezni a kötelességüket. Képtelenek felnőtt módjára tenni a dolgokat; hiányzik belőlük az érett gondolkodás, az érett stílusú magaviselet és az érett módon való cselekvés. Ez legalábbis az emberi mivoltuk hibája. Természetesen nem ér fel arra a szintre, hogy a jellemük problémája legyen, hanem arra a hozzáállásra vonatkozik, amely szerint viselik magukat és cselekednek. Az újdonságok és az izgalmak élvezete, a következetlenség mindenben, amit csinálnak, a kitartásra való képtelenség, a nyughatatlanság és a helytelenség, és az, hogy folyton izgalmakat akarnak keresni és divatos új dolgokat akarnak kipróbálni – az ilyen típusú problémák az emberi mivolt hibái közé tartoznak. Az izgalmakat élvező emberekből hiányzik a normális emberi mivolt racionalitása; számukra nem könnyű vállalni azt a felelősséget és munkát, amelyet a felnőtteknek fel kell vállalniuk. Bármilyen munkát végeznek, amennyiben hosszú időn át végzik és elveszíti az újdonságát, unalmasnak találják és elveszítik az érdeklődésüket iránta, és az újdonság és az izgalom érzését akarják keresni. Izgalmak nélkül ízetlennek érzik a dolgokat, és még egyfajta lelki ürességet is megtapasztalhatnak. Amikor így éreznek, a szívük nyughatatlanná válik, és izgalmakat, illetve olyan dolgokat akarnak keresni, amelyek érdeklik őket. Állandóan valami nem szokványosat akarnak csinálni. Amikor unalmasnak vagy érdektelennek találják az általuk végzett munkát vagy az általuk intézett ügyeket, elveszítik a vágyat, hogy folytassák. Még ha olyan munka is az, amit végezniük kellene, illetve olyan munka, amely jelentőségteljes és értékes, akkor sem tudnak kitartani. [...] Kívülről gyakran úgy tűnik, hogy az ilyen típusú embereknek nincsenek komoly problémáik. Ha nem ismered fel ezeket az embereket, illetve nem látod át a lényegüket, illetve az efféle probléma lényegét, talán ezt gondolod: »Ezeknek az embereknek csak instabil a beállítottsága; a harmincas-negyvenes éveikben járnak, ám még mindig éretlenek, mint a gyerekek.« Az ilyen típusú emberek valójában mélyen legbelül folyamatosan izgalmakat keresnek. Bármit is csinálnak, híján vannak a felnőtt gondolkodásnak és tudatosságnak, és annak a megközelítésnek és hozzáállásnak is, amellyel a felnőttek kezelik a dolgokat. Az ilyen emberek ezért nagyon problémásak. Lehet, hogy az emberi mivoltuk nem rossz és a jellemük nem különösebben aljas, az emberi mivoltuk e hibája miatt azonban igen nehezen alkalmasak jelentős munkára, különösképp a munka bizonyos fontos elemeire” (Az Ige, VII. kötet – Az igazságra törekvésről. Hogyan kell törekedni az igazságra? (9.)). Isten szavainak olvasása után végre rájöttem, hogy a fő oka annak, hogy unottságot és unalmat mutattam a kötelességem végzése közben, és felületes és figyelmetlen voltam, az volt, hogy probléma volt az emberi mivoltommal. Szerettem az újdonságot és az izgalmat, és nem szerettem a hétköznapi és megszokott dolgokat. Olyan kötelesség végzésére törekedtem, amely tele volt változásokkal és kihívásokkal, ahelyett, hogy megmaradtam volna ugyanannál a munkánál, és következetesen végeztem volna az elejétől a végéig. Pont így történt, amikor először végeztem a javítási kötelességeimet: új dolgokkal kerültem kapcsolatba, és nem fogtam fel olyan jól a kötelességgel járó szakismereteket, így volt néhány kihívás és nehézség. Sok friss és izgalmas tapasztalatban lehetett részem a kötelességem végzése során, ezért szerettem ezt a kötelességet, és hajlandó voltam megfizetni az árat. Azonban miután hosszú ideig végeztem ezt a kötelességet, az újdonság varázsa elmúlt, és kezdtem úgy érezni, hogy ez a kötelesség unalmas és egyhangú. Bár külsőleg végeztem a kötelességemet, belül elegem volt, és mindennap felületesen javítottam a berendezéseket. A szívemben még arra is gondoltam, hogy új környezetre váltok, és más kötelességet vállalok. Nem viszonyultam hűségesen a kötelességemhez. Amikor nem éreztem semmi újdonságot és izgalmat a kötelességem végzésében, nem tudta felkelteni az érdeklődésemet. Teljesen a személyes tetszésem alapján végeztem a kötelességemet. Ahogy viselkedtem és cselekedtem, szertelen és nyughatatlan voltam. Hiányzott belőlem a következetesség, és nem vállaltam egy felnőtt felelősségét. Így nehéz volt bármit is elvégezni, és teljesen megbízhatatlan voltam. Konkrétan Isten ezen szavait olvastam: „Amikor unalmasnak vagy érdektelennek találják az általuk végzett munkát vagy az általuk intézett ügyeket, elveszítik a vágyat, hogy folytassák. Még ha olyan munka is az, amit végezniük kellene, illetve olyan munka, amely jelentőségteljes és értékes, akkor sem tudnak kitartani. [...] Lehet, hogy az emberi mivoltuk nem rossz és a jellemük nem különösebben aljas, az emberi mivoltuk e hibája miatt azonban igen nehezen alkalmasak jelentős munkára, különösképp a munka bizonyos fontos elemeire.” Isten szavaiból láttam, hogy ez a fajta hiba az emberi mivoltban rendkívül káros. Én feleltem a berendezések javításáért, és az erősségeim alapján megfelelő volt, hogy a gyülekezet ezt a kötelességet rendezte el számomra. Azonban a személyes preferenciáim szerint viszonyultam a kötelességemhez, és amint nem éreztem már újszerűnek és érdekesnek, elegem lett, és felületessé váltam. Még azon is gondolkodtam, hogy módosítom a kötelességemet. Hol volt ebben a hűségérzetem? Ha nem változtatnék ezen, és felelősségérzet nélkül végezném a kötelességemet, azt kockáztatnám, hogy felfednek és elbocsátanak.

Amikor ezt megértettem, Noéra gondoltam, aki 120 évig kitartott a bárka építése mellett, ezért kikerestem ezt a részt Isten szavaiból, hogy elolvassam. Mindenható Isten azt mondja: „Hány évbe telt Nóénak megépíteni a bárkát? (120 év.) Mit jelent 120 év a mai emberek számára? Ez hosszabb, mint egy átlagos ember élete. Hosszabb, talán még két ember életénél is. És mégis, ebben a 120 évben Nóé egyetlen dolgot tett, és minden nap ugyanazt csinálta. Abban az iparosodás előtti korban, abban az információs kommunikáció előtti időben, abban a korszakban, amikor minden az emberek kétkezi, fizikai munkáján alapult, Nóé mindennap ugyanazt tette. 120 éven át nem adta fel, és nem hagyta abba. Százhúsz év: hogyan lehet ezt elképzelni? Képes lett volna az emberiség bármely más tagja 120 éven át elkötelezetten csinálni egyetlen dolgot? (Nem.) Az, hogy senki sem tud elkötelezett maradni 120 éven át egyetlen dolog iránt, nem meglepő. És mégis volt egy ember, aki 120 éven át töretlenül kitartott abban, amit Isten rábízott, soha nem panaszkodott vagy adta fel, nem befolyásolta egyetlen külső körülmény sem, és végül pontosan úgy hajtotta végre, ahogy Isten mondta. Milyen dolog volt ez? Az emberiség körében ez egy ritka, szokatlan, sőt egyedülálló eset volt. Az emberi történelem hosszú folyamában, az Istent követő összes emberi faj közül példa nélküli volt ez. A mérnöki munka nagyságát és nehézségét, valamint a szükséges fizikai erőfeszítést és energiát, valamint az időtartamot figyelembe véve nem volt könnyű vállalkozás. Ezért amikor Nóé véghez vitte mindezt, az egyedülálló volt az emberiség körében, ő pedig modellként és példaként szolgál mindazok számára, akik követik Istent. Nóé csak néhány üzenetet hallott, és Isten akkoriban nem mondott ki sok szót, így nem kérdéses, hogy Nóé nem értett sok igazságot. Nem fogta fel a modern tudományt és a modern ismereteket. Egy felettébb hétköznapi férfi volt, az emberi faj jelentéktelen tagja. Egy szempontból azonban senki máshoz nem hasonlított: tudta, hogy engedelmeskednie kell Isten szavainak, tudta, hogyan kövesse és tartsa be Isten szavait, tudta, hol van az ember megfelelő helye, valamint képes volt igazán hinni Isten szavait és alávetni magát nekik – semmi több. Ez a pár egyszerű elv elegendő volt, hogy Nóé elvégezhesse mindazt, amit Isten rábízott, és nem csupán néhány hónapon, nem is néhány éven, és nem is csak több évtizeden, hanem több, mint egy évszázadon át kitartott ebben. Hát nem bámulatos ez a szám? Ki tudta volna ezt Nóén kívül megcsinálni? (Senki.) [...] Az, hogy Nóé képes volt teljesíteni Isten megbízatását, azért volt, mert amikor Nóé hallotta Isten szavait, képes volt azokat szilárdan megőrizni a szívében; az ő számára Isten megbízatása egy életre szóló vállalás volt, az ő hite rendületlen volt, és akarata száz éven át nem változott. Ez azért volt, mert Istent félő szíve volt, valódi ember volt, és a lehető legtöbb józan esze volt, így Isten rábízta a bárka építését” (Az Ige, IV. kötet – Az antikrisztusok leleplezése. Második exkurzus: Hogyan engedelmeskedett Nóé és Ábrahám Isten szavainak, és hogyan vetették alá magukat Neki (Első rész)). Isten szavainak olvasása után nagyon meghatódtam, és elszégyelltem magam. Noé nem hallott sok szót Istentől, és nem értett meg sok igazságot, de képes volt százhúsz évig kitartani Isten megbízatása mellett. Ez azért volt, mert volt lelkiismerete és józan esze. Amikor Noé meghallotta Isten kérését, hogy építse meg a bárkát, mielőtt az özönvíz elpusztítja a világot, Noé megtapasztalta Isten sürgető szándékát, és elkezdett olyan szívet fejleszteni, ami törődik Isten szándékával. A bárka építését a legfontosabb és legsürgősebb dologként kezelte, amit meg kellett tennie. Mialatt Noé a bárkaépítés hatalmas projektjét végezte, nehézségekkel, kudarcokkal, betegséggel, fáradtsággal, a családja meg nem értésével, valamint a világi emberek gúnyolódásával és rágalmaival nézett szembe, de az elejétől a végéig kitartott Isten megbízatása mellett, és soha nem gondolt arra, hogy felhagyjon vele. Folyamatosan mély hálát is érzett, amiért Isten rábízott egy ilyen fontos megbízatást, és gyakran inspirálta az, hogy Isten felmagasztalta őt. Isten szavaira és megbízatására válaszként Noé meghallgatta, elfogadta azt, alávetette magát neki, és kitartott mellette. Ez annak a megnyilvánulása volt, hogy Noé rendelkezett lelkiismerettel és józan ésszel. Ez a fajta jellem valóban nagyon értékes! Amikor láttam Isten kérését: „Nóé képes volt kitartani 120 évig. Ti hány évig tudnátok kitartani?” (Az Ige, IV. kötet – Az antikrisztusok leleplezése. Második exkurzus: Hogyan engedelmeskedett Nóé és Ábrahám Isten szavainak, és hogyan vetették alá magukat Neki (Első rész)). igazán nem tudtam mit felelni! Ezeken az éveken át élveztem Isten oly sok szavának öntözését és ellátását, valamint Isten gondoskodását és oltalmát, de miután csak két évig végeztem a berendezések javítását, nem voltam képes tovább kitartani, és elkezdtem hanyag és felületes lenni. Tényleg nem volt egy szemernyi lelkiismeretem és józan eszem sem, és teljesen megbízhatatlan voltam! Rendkívüli megbánást és önvádat éreztem, és bűnbánóan imádkoztam Istenhez: „Drága Istenem, bármeddig is kérsz még e kötelesség végzésére, hajlandó vagyok megfelelően végezni, és többé nem a saját preferenciáim alapján teszem.”

Később, amikor összegeztünk, felfedeztem, hogy még mindig sok probléma van a kötelességemben. A javítási készségeim nagyon közepesek voltak, és még mindig tanulnom kellett a szakmai ismereteket. Mivel azonban nem törekedtem a fejlődésre, és nem összpontosítottam arra, hogy erőfeszítést tegyek a szakismeretek tanulmányozásáért, a javítási készségeim nem sokat javultak. Tényleg olyan arrogáns és önelégült voltam. Nem ismertem fel a saját hiányosságaimat, és úgy éreztem, tudom, hogy kell csinálni ezt, és már elsajátítottam azt, és hogy nincsenek már nehézségek és kihívások ebben a kötelességben. Tényleg túl tudatlan voltam, és egyáltalán nem ismertem a valódi énemet. Ezután komolyan kellett vennem a kötelességemet Isten követelményeivel összhangban, fel kellett fedeznem a saját hiányosságaimat és gyengeségeimet, és keresnem kellett, hogyan javíthatnám a szakismereteimet, hogy megfelelő színvonalon végezhessem a kötelességemet.

Ezután már nem a kötelességem megváltoztatására gondoltam, hanem arra, hogyan végezhetném jól a kötelességemet. Amikor a gondolkodásmódom megváltozott, a korábbi ingerlékenységem és unalmam eltűnt, és képes voltam odaszánni a szívemet a kötelességeimnek. Akár egyszerű, akár nehéz a probléma, képes vagyok komolyan kezelni, és időt és erőfeszítést szánni a berendezések lehető leggyorsabb és jó javítására, nem késleltetve a testvéreket a használatukban. Hálás vagyok Isten szavainak leleplezéséért, amely által megérthettem a kötelességvégzésem során tapasztalt állapotomat, és hogy segített változtatni azon. Szívem mélyéből köszönöm Istennek!


75. Mit próbáltam megóvni a hazugságaimmal

Öntözési csoportvezető vagyok a gyülekezetben. Mivel naponta csatlakoznak újonnan érkezettek a gyülekezethez, a felügyelő arra kért minket, hogy időben jelentsük, hogyan zajlanak az összejövetelek az újonnan érkezettek számára. Egy nap, miközben írtam a jelentést, észrevettem, hogy néhány újonnan érkezettnek nem volt megszervezve összejövetel. Megdöbbentem, és arra gondoltam: „Hogy nem vettem ezt észre?” Nem akartam elhinni, hogy ilyen elemi hibát követtem el. Mindennap olyan gondosan végeztem a kötelességeimet, hogyan merülhetett fel mégis ilyen probléma? A múltban a felügyelő úgy értékelt, hogy felelősségteljes vagyok, van teherérzetem a kötelességeimben, és hogy a részletekre odafigyelve végzem a munkámat. Ez alkalommal mégis ilyen elemi hibát vétettem. Azon tűnődtem: „Ha őszintén megírom ezt, vajon a felügyelőnek rosszabb lesz a véleménye rólam? Ráadásul én vagyok a csapatvezető, és mindennap emlékeztetem a testvéreket, hogy legyenek gondosak a kötelességeikben, ma viszont én voltam hanyag. Vajon azt fogják gondolni, hogy csak jelszavakat hangoztatok, és szavakat és doktrínákat szajkózok?” Nagyon feszült voltam, és folyamatosan azon járt az agyam, hogy mit kellene tennem. Egy kis gondolkodás után úgy döntöttem, hogy semmiképpen sem tudhatják meg. Így hát a felügyelőnek írt jelentésemben azt állítottam, hogy értesítettem az újonnan érkezetteket, de ők azt mondták, hogy rossz az internetkapcsolatuk, és nem tudnak részt venni az aznapi összejövetelen. Miután ezt leírtam, azt gondoltam magamban: „A felügyelőt sikerült megtévesztenem, de mi lesz, ha a nővér, aki ezeket az újonnan érkezetteket öntözi, megkérdezi tőlük, mi volt a valódi oka annak, hogy nem vettek részt az összejövetelen, és aztán jelenti az igazságot a felügyelőnek? Nem lepleződne le akkor a hazugságom? Ha a felügyelő rájön, hogy hazudtam, és megpróbáltam becsapni őt, akkor mit fog gondolni rólam? Mit gondolnának rólam a testvérek? Vajon azt hinnék, hogy velejéig csalárd vagyok, amiért ilyen aljas és szégyenletes dolgot tettem? Ha ez megtörténne, a hírnevem darabokra hullana. Hogyan tudnám úgy elintézni ezt az ügyet, hogy ne maradjon elvarratlan szál? Amíg az újonnan érkezetteket öntöző nővér nem beszél a felügyelővel, ez az ügy nem fog lelepleződni.” Ezért sietve megkerestem a nővért, és őszintén elmagyaráztam a helyzetet, ő pedig azt mondta, hogy nem baj, ha másnapra megszervezem az összejövetelt. Ezt hallva végre fellélegeztem egy egész éjszakás, feszített munka után. Később azonban nagyon nyugtalanul éreztem magam, és arra gondoltam: „Egyértelműen nem szerveztem meg az összejövetelt, ehelyett azt mondtam, hogy az újonnan érkezettek nem vettek részt rajta. Vajon ezzel nem nyilvánvalóan mások megtévesztésére törekedtem? De ha beismerem a hibámat a felügyelőnek, elveszítem a rólam kialakult jó benyomását.” Egy pillanatra kavarogtak bennem az érzelmek, és nem tudtam, mit tegyek. Gyorsan imádkoztam Istenhez: „Istenem, nagyon rosszul érzem most magam. Tudom, hogy amit tettem, azzal Téged és a felügyelőt próbáltam meg becsapni, de igazán nincs bátorságom beismerni a hibámat a felügyelőnek, mert félek, hogy ha megteszem, az lerombolja a rólam kialakult jó képet. Istenem, kérlek, adj útmutatást, hogy tanulhassak ebből, és gyakorolhassam az igazságot!”

Imádkozás után kerestem Isten szavaiból néhány vonatkozó részt az állapotomnak megfelelően. Isten ezen szavait olvastam: „Mindennapi életük során az emberek gyakran beszélnek fölösleges dolgokat, hazudoznak, és olyan dolgokat mondanak, amelyek tudatlanságról árulkodnak, ostobák és védekezőek. A legtöbb ilyen dolgot hiúságból és büszkeségből mondják, saját egójuk kielégítésére. Az ilyen hamisságok szólása romlott beállítottságok feltárulása. Ha feloldod ezeket a romlott tényezőket, a szíved meg fog tisztulni, és fokozatosan egyre tisztábbá és becsületesebbé fogsz válni. Valójában minden ember tudja, hogy miért hazudik. Mindezt a személyes haszonért, a hiúságért és a büszkeségért, valamint a hírnévért és a státuszért teszik, hogy megpróbálnak másokkal versengeni és másnak adják ki magukat, mint amik. Azonban hazugságaikat a többiek előbb vagy utóbb felfedik és leleplezik, és végül megszégyenülnek, ahogyan elvesztik a méltóságukat és az integritásukat is. Mindezt a mérhetetlen mennyiségű hazugság okozza. Túlságosan sok a hazugságod. Minden szó, amit kimondasz, szennyezett és hamis, és egyetlen egy sem tekinthető igaznak vagy becsületesnek. Még ha úgy is érzed, hogy elkerülöd a tekintélyed elvesztését, amikor hazudsz, mélyen legbelül megszégyenülve érzed magad. A lelkiismereted vádol téged, és belül megvetést és lenézést érzel önmagad iránt, ezt gondolva: »Miért élek ilyen szánalmas életet? Olyan nehéz igazat mondani? Muszáj hazugságokhoz folyamodnom a büszkeségem kedvéért? Miért ennyire kimerítő az életem?« Nem kell, hogy ilyen kimerítő életet élj. Ha gyakorolni tudod, hogy becsületes legyél, képes leszel nyugodt, szabad és felszabadult életet élni. Te azonban azt az utat választottad, hogy fenntartod a büszkeségedet és a hiúságodat azáltal, hogy hazudozol. Következésképp kimerítő és nyomorúságos életet élsz. Ezt mind önmagadnak okoztad. Az ember talán fenntarthatja a büszkeségét a hazugságokkal, de mi az a büszkeség? Csak egy üres dolog, és teljesen értéktelen. Hazudozni annyit tesz, mint elárulni az ember integritását és méltóságát. Ez arra készteti az embereket, hogy feladják méltóságukat és elveszítsék az integritásukat. Isten ezt nem tetszőnek és utálatosnak tartja. Ez megéri? Nem. Ez a helyes út? (Nem, nem az.) Azok az emberek, akik gyakran hazudnak, a sátáni beállítottságuk szerint élnek; a Sátán hatalma alatt élnek. Nem a világosságban élnek, és nem élnek Isten jelenlétében sem. Folyton azon gondolkodsz, hogyan hazudj, majd miután hazudtál, arra kell gondolnod, hogyan fedd el azt a hazugságot. És amikor nem feded el elég jól azt a hazugságot, lelepleződik, és törnöd kell a fejed, hogy további hazugságokat kitalálva eltakard. Hát nem fárasztó így élni? Ez az egész túlságosan kimerítő. És megéri ez? Nem, tényleg nem éri meg. Azért törni a fejed, hogy hazugságokat mondj, aztán pedig elfedd őket, mindezt a büszkeség, a hiúság és a státusz kedvéért – mi értelme van ennek? Végül elgondolkodsz, és azt gondolod magadban: »Mi értelme? Túl kimerítő hazudozni és utána elkendőzni azt. Ha így viselkedek, az nem fog működni; egyszerűbb lenne, ha csak becsületes emberré válnék.« Becsületes emberré akarsz válni, de nem tudod elengedni a büszkeségedet, a hiúságodat és a személyes érdekeidet. Csak a hazudozáshoz tudsz folyamodni, valótlanságokat használva e dolgok megőrzésére. Ha olyasvalaki vagy, aki szereti az igazságot, képes leszel különféle szenvedéseket elviselni az igazság gyakorlása érdekében. Még ha ez a hírneved és a státuszod elvesztésével, valamint annak elviselésével is jár, hogy mások megaláznak és kigúnyolnak, nem fogod bánni, és úgy gondolod majd, hogy amíg képes vagy gyakorolni az igazságot és eleget tenni Istennek, az elég. Azok, akik szeretik az igazságot, azt választják, hogy gyakorolják azt, és hogy becsületes emberek legyenek. Ez a helyes út, és Isten megáldja ezt. Ha egy ember nem szereti az igazságot, mit választ? Azt választja, hogy hazugságokat használ a hírneve, státusza, méltósága és az integritás látszatának fenntartására. Inkább lenne csalárd ember, és lenne Isten által megvetett és visszautasított, mintsem hogy gyakorolja az igazságot. Az ilyen emberek azok, akik idegenkednek az igazságtól, és elutasítják Istent. A saját hírnevüket és státuszukat választják; csalárd emberek akarnak lenni. Nem törődnek azzal, hogy Isten elégedett-e, vagy hogy megmenti-e őket. Megmentheti még Isten az ilyen embereket? Biztosan nem, mert a rossz utat választották. Csak hazugsággal és csalással tudnak élni; csak úgy tudják eltölteni fájdalmas napjaikat, hogy hazudoznak, elfedik azokat, és mindennap azon törik a fejüket, hogy igazolják magukat. Ha azt hiszed, hogy a hazugságok fenntarthatják a hírnevet, a státuszt, a hiúságot és a büszkeséget, amire vágysz, teljes tévedésben vagy. A valóságban a hazudozással nemcsak hogy nem sikerül fenntartanod a hiúságodat és a büszkeségedet, valamint a méltóságodat és az integritásodat, de ami még rosszabb, elszalasztod a lehetőséget az igazság gyakorlására és arra, hogy becsületes ember legyél. Még ha abban a pillanatban sikerül is fenntartanod a hírnevedet, a státuszodat, a hiúságodat és a büszkeségedet, eldobtad az igazságot és elárultad Istent. Ez azt jelenti, hogy teljesen elveszítetted az esélyedet arra, hogy Ő megmentsen és tökéletesítsen téged, ami a legnagyobb veszteség és örök megbánás. Azok, akik csalárdak, soha nem fogják ezt átlátni” (Az Ige, III. kötet – Az utolsó napok Krisztusának beszédei. Csak azáltal tudja valaki megélni az emberi hasonlatosságot, hogy becsületes ember). Isten szavaiból megértettem, hogy a csalárd emberek azért beszélnek és cselekszenek, hogy megóvják a saját hiúságukat, büszkeségüket és érdekeiket. Tisztában vannak vele, hogy Istennek ez nem tetszik, mégis törik a fejüket, hogy hazudjanak, fedezzék magukat és csaljanak. Lehet, hogy úgy tűnik, a büszkeségüket és a hiúságukat óvják, de elveszítik a lehetőséget az igazság gyakorlására, és ha nem tartanak bűnbánatot, végül Isten ki fogja őket vetni, és teljesen elveszítik a lehetőséget, hogy Isten megmentse őket. Amikor ezt felismertem, megdöbbentem. A viselkedésem pontosan tükrözte azokat az állapotokat, amelyeket Isten leleplez! Amint észrevettem, hogy számos újonnan érkezettnek nem volt megszervezve az összejövetel, aggódtam, mit gondolna rólam a felügyelő, ha megtudná, és hogy rosszabb véleménnyel lenne-e rólam. Aggódtam amiatt is, hogy miután a testvérek megtudnák, felhoznák, hogy folyton emlékeztetem őket, legyenek szorgalmasabbak a kötelességeikben, én viszont ilyen elemi hibát vétettem a sajátomban. Féltem, hogy azt gondolnák, valódiság nélküli ember vagyok, aki csak szavakat és doktrínákat szajkóz. Hogy megóvjam a rólam kialakult jó képet, hazudtam, és azt mondtam, hogy az újonnan érkezettek a rossz internetkapcsolat miatt nem vettek részt az összejövetelen. De aggódtam amiatt is, hogy az újonnan érkezetteket öntöző nővér megtudja a tényleges helyzetet, és jelenti a felügyelőnek, ezzel leleplezve a következetlenséget abban, amit mondtam. Emiatt siettem az öntöző nővérhez, hogy magam magyarázzam el a helyzetet. Hogy megóvjam a hiúságomat és a büszkeségemet, azon törtem a fejem, hogyan hazudjak, és próbáltam leplezni a hazugságomat. Tisztában voltam vele, hogy ez ellentétes Isten szándékával, és bűntudatom volt, de mégsem gyakoroltam az igazságot. Megkötözött a romlott beállítottságom, és egyszerre éreztem fájdalmat és kimerültséget. Elveszítettem az emberi méltóságomat és az integritásomat is. Azt hittem, azzal, amit tettem, nem hagyok elvarratlan szálakat, de a valóságban Isten mindent átvizsgál. Úgy viselkedtem, mint egy bohóc. Minél többet gondolkodtam, annál inkább úgy éreztem, hogy amit tettem, az undorító, aljas és szennyes, és hogy a tetteim miatt Isten meggyűlölt engem. Ugyanakkor megmagyarázhatatlan szorongást és félelmet éreztem, mintha valóban veszélyben lennék. Pontosan úgy, ahogy Isten mondja: „Ha azt hiszed, hogy a hazugságok fenntarthatják a hírnevet, a státuszt, a hiúságot és a büszkeséget, amire vágysz, teljes tévedésben vagy. A valóságban a hazudozással nemcsak hogy nem sikerül fenntartanod a hiúságodat és a büszkeségedet, valamint a méltóságodat és az integritásodat, de ami még rosszabb, elszalasztod a lehetőséget az igazság gyakorlására és arra, hogy becsületes ember legyél. Még ha abban a pillanatban sikerül is fenntartanod a hírnevedet, a státuszodat, a hiúságodat és a büszkeségedet, eldobtad az igazságot és elárultad Istent. Ez azt jelenti, hogy teljesen elveszítetted az esélyedet arra, hogy Ő megmentsen és tökéletesítsen téged, ami a legnagyobb veszteség és örök megbánás.” Bár a hazugság lehetővé tette, hogy megóvjam a hiúságomat és a büszkeségemet mások előtt, és megőrizzem a rólam kialakult jó benyomást, elveszítettem a lehetőséget az igazság gyakorlására, és arra, hogy becsületes ember legyek, és örökre letörölhetetlen vétket követtem el Isten előtt. Később azon tűnődtem: „Miért nem tudom megállni, hogy folyton hazudjak? Mi ennek a kiváltó oka?”

Egy nap az áhítatom során olvastam egy szakaszt Isten szavaiból: „Amikor az idősebb családtagok gyakran azt mondják neked, hogy »az embernek úgy kell a büszkesége, mint fának a kéreg«, azzal azt akarják elérni, hogy fontosságot tulajdoníts annak, hogy jó színben tűnj fel, tiszteletreméltóan élj, és elkerüld az olyan dolgok megtételét, amelyek szégyent hoznak. Tehát ez a mondás pozitív vagy negatív irányba vezérli az embereket? Elvezethet téged az igazsághoz? Elvezethet téged az igazság megértéséhez? (Nem, nem vezethet.) Egészen biztosan nem! Isten azt követeli meg az emberektől, hogy becsületesek legyenek. Amikor vétkeztél, vagy valami rosszat tettél, vagy olyasmit tettél, ami lázad Isten ellen és ellentétes az igazsággal, el kell gondolkoznod önmagadon, meg kell ismerned a hibádat, és boncolgatnod kell a romlott beállítottságaidat; csak így érheted el a valódi bűnbánatot, és cselekedhetsz ezután Isten szavaival összhangban. Milyen gondolkodásmóddal kell rendelkezniük az embereknek ahhoz, hogy gyakorolják a becsületességet? Van bármilyen ellentét a megkövetelt gondolkodásmód és »az embernek úgy kell a büszkesége, mint fának a kéreg« mondás által példázott nézőpont között? (Igen.) Mi az ellentét? Az a mondás, hogy »az embernek úgy kell a büszkesége, mint fának a kéreg«, azt mondja az embereknek, hogy tulajdonítsanak fontosságot annak, hogy a legjobb oldalukat mutassák, és több olyan dolgot tegyenek, amitől jónak tűnnek – ahelyett, hogy rossz vagy becstelen dolgokat tennének, leleplezve a csúnya oldalukat –, és kerüljék a nem tiszteletreméltó vagy nem méltóságteljes életet. A büszkesége érdekében, és azért, hogy jónak tüntesse fel magát, az ember nem állíthatja be magát teljesen értéktelennek, még kevésbé beszélhet másoknak a sötét oldaláról és szégyenletes aspektusairól, mert tiszteletreméltó és méltóságteljes életet kell élnie, és ahhoz, hogy méltósága legyen, büszkeségre van szüksége, ahhoz pedig, hogy büszkesége legyen, színlelnie kell és jó színben kell feltüntetnie magát. Nem áll ez ellentétben azzal, hogy valaki becsületes ember legyen? (De igen.) Amikor becsületes ember vagy, már elengedted azt a mondást, hogy »az embernek úgy kell a büszkesége, mint fának a kéreg«. Ha becsületes ember akarsz lenni, ne tulajdoníts fontosságot az imázsodnak; az ember imázsa egy garast sem ér. Az igazság jelenlétében az embernek le kell lepleznie magát, nem pedig színlelni és álcát viselni. Fel kell fednie Isten előtt a valódi gondolatait, az elkövetett hibáit, az igazságalapelveket sértő aspektusokat és így tovább, és ezeket a dolgokat a testvérek előtt is fel kell tárnia. Ez nem a büszkeségért való élet, hanem inkább a becsületes emberként való élet, az igazságra való törekvésért való élet, a valódi teremtett lényként való élet, valamint az Istennek való eleget tevésért és az üdvösségért való élet. De amikor nem érted ezt az igazságot, és nem érted Isten szándékait, a családod által beléd nevelt dolgok hajlamosak uralkodni a szívedben. Így amikor valami rosszat teszel, eltussolod és színlelsz, azt gondolva: »Erről senkinek sem beszélhetek, és azt sem engedem, hogy bárki más, aki tud róla, beszéljen róla az embereknek. Ha bármelyikőtök elmondja valakinek, nem hagyom annyiban. A büszkeségem az első. Az élet nem másért van, mint a büszkeségért, ami mindennél fontosabb. Ha egy embernek nincs büszkesége, elveszíti minden méltóságát. Tehát nem mondhatsz igazat, színlelned kell, el kell tussolnod a dolgokat, különben nem lesz többé büszkeséged és méltóságod, és az életed értéktelen lesz. Ha senki sem tisztel, akkor egyszerűen értéktelen vagy, csak olcsó szemét vagy.« Lehetséges elérni, hogy becsületes ember legyél, ha így gyakorolsz? Lehetséges így feltárni és boncolgatni magad? (Nem, nem az.) Azzal, hogy így teszel, nyilvánvalóan ahhoz a szóláshoz tartod magad, miszerint »az embernek úgy kell a büszkesége, mint fának a kéreg« – amit a családod ültetett beléd” (Az Ige, VI. kötet – Az igazságra törekvésről. Hogyan kell törekedni az igazságra? (12.)). Isten szavainak leleplezése által végre rájöttem, hogy „az embernek úgy kell a büszkesége, mint fának a kéreg” sátáni méreg szerint élek. Ez vált az iránymutatómmá abban, ahogyan cselekedtem és viselkedtem. Gyermekkoromtól fogva a családom mindig azt tanította: „Ebben az életben a hírnevedre kell összpontosítanod, hogy mások nagyra tartsanak, és jó benyomásuk legyen rólad. Ha hírhedtté válsz, akkor még a szüleidre is szégyent hozol.” Az iskola megkezdése után a tanárok gyakran azt tanították nekünk: „Ahhoz, hogy értékes életet élj, el kell nyerned mások dicséretét.” E megtévesztő gondolatok hatása alatt mindenben, amit tettem, különös figyelmet fordítottam arra, hogyan látnak mások. Miután megtaláltam Istent, és elvállaltam a kötelességemet a gyülekezetben, továbbra is sokat foglalkoztam a másokban rólam kialakult képpel, és minden nap gondosan végeztem a kötelességemet, aggódva, hogy ha egy pillanatra is hibázok, akkor problémákat okozok, és lerombolom a testvérek szívében rólam kialakult jó benyomást. Még a legkisebb probléma miatt is úgy éreztem, mintha halálos veszélyben lennék, és bénító szorongás töltötte el a szívemet. A jó imázsom megőrzése érdekében nem mertem beismerni a hibáimat a felügyelőnek, ezért trükkökhöz és megtévesztéshez folyamodtam, és hamisan jelentettem az újonnan érkezettek összejöveteleivel kapcsolatos helyzetet. E sátáni mérgek szerint élve igazán elvetemültté és csalárddá váltam, és hogy fenntartsam a büszkeségemet és a státuszomat, elveszítettem az emberség alapvető alapelveit. Olyan alantas és értéktelen életet éltem! Miközben próbáltam becsületes ember lenni, amikor ez ütközött az „az embernek úgy kell a büszkesége, mint fának a kéreg” sátáni törvényével, képtelen voltam gyakorolni az igazságot, vagy az igazság oldalára állni. Hogyan nyerhetnék megmentést, ha így folytatnám? Felismerve a sátáni mérgek szerinti élet súlyos következményeit, mélyen megbántam, hogy nem gyakoroltam az igazságot, ezért a gyakorlás útját kerestem Isten szavaiban.

Később olvastam Isten szavait: „Ahhoz, hogy becsületes ember légy, először is fel kell tárnod a szívedet, hogy mindenki belenézhessen és láthassa mindazt, amire gondolsz, és megnézhesse a valódi arcodat. Nem szabad megpróbálnod álcázni magad, vagy leplezni magad. Csak akkor fognak megbízni benned mások, és akkor tartanak majd becsületes embernek. Ez a legalapvetőbb gyakorlat, és előfeltétele a becsületes emberi létnek. Ha mindig színlelsz, mindig szentséget, nemességet, nagyságot és magasztos jellemet tettetsz, elrejtve a romlottságodat és a hibáidat mások elől, hamis képet mutatva nekik, és elhitetve velük, hogy tisztességes, nagyszerű, önfeláldozó, igazságos és önzetlen vagy – hát nincs ebben csalárdság és megtévesztés? Idővel nem fognak tudni átlátni rajtad az emberek? Tehát ne légy képmutató vagy ne mutass hamis látszatot! Ehelyett légy egyszerű és nyílt, és tanuld meg feltárni magad – tárd fel a szívedet, hogy mások lássák!” (Az Ige, III. kötet – Az utolsó napok Krisztusának beszédei. A becsületes emberi lét legalapvetőbb gyakorlata). „Bármely problémával találkozol is, az igazságot kell keresned, hogy megoldd azt, semmiképp sem szabad álcáznod magad vagy hamis képet festened magadról másoknak. Ami a hiányosságaidat, tökéletlenségeidet, hibáidat, romlott beállítottságaidat illeti – meg kell nyílnod és beszélned kell mindezekről. Ne tartsd magadban őket. Az életbe való belépés felé vezető első lépés az, hogy megtanulsz megnyílni, és ez az első akadály is, amelyet a legnehezebb megugrani. Ha egyszer leküzdötted ezt az akadályt, könnyű lesz belépni az igazságba. Mit jelent az, hogy megteszed ezt a lépést? Azt jelenti, hogy megnyitod a szíved, és felfeded és megnyitod minden részed, legyen az jó vagy rossz, pozitív vagy negatív; és megvilágítod azt mások és Isten számára, hogy lássák; nem rejtegetsz vagy titkolsz el semmit Isten elől, nem alkalmazol semmiféle álcát, csalárdságot vagy megtévesztést Istennel szemben, és ugyanígy őszinte vagy más emberekkel is. Ily módon a világosságban fogsz élni; nemcsak Isten fog átvizsgálni téged, hanem más emberek is látni fogják, hogy a cselekedeteid elveken alapulnak és átláthatóak. Nem kell semmilyen módszert használnod a hírneved, a rólad kialakult kép és a státuszod védelmére, és a hibáidat sem kell elrejtened vagy eltussolnod. Nem kell ilyen haszontalan erőfeszítéseket tenned. Ha el tudod engedni ezeket a dolgokat, az életed nagyon nyugodttá válik, mentes lesz a korlátoktól és a fájdalomtól, és teljesen a világosságban fogsz élni” (Az Ige, III. kötet – Az utolsó napok Krisztusának beszédei. Harmadik rész). Isten szavaiból megértettem, hogy ahhoz, hogy elkerüljem a csalárdságot és a csalást, azt kell gyakorolnom, hogy Isten szavai szerint becsületes ember legyek, és gyakorolnom kell a szívem megnyitását és a testvérekkel való beszélgetést, hogy elmondjam, mi van valójában a szívemben. Függetlenül attól, hogy milyen romlott beállítottságaim vannak, milyen hibákat vétek a kötelességemben, vagy milyen hiányosságaim és gyengeségeim vannak, meg kell tanulnom megnyílni és feltárni magam, lehetővé téve a testvérek számára, hogy lássák: hozzájuk hasonlóan nekem is számos romlott beállítottságom van, és nem vagyok jobb náluk. Csak ha nyílt és egyenes vagyok, akkor lehet a szívem békés és nyugodt. Ezzel a gondolattal a fejemben meg akartam nyílni a testvéreknek az állapotomról. De amikor arra gondoltam, hogy elmondom az igazat, nagyon szorongani kezdtem. Féltem, hogy a felügyelő megmetsz, és hogy a testvérek lenéznek majd. Ezért szívemben Istenhez imádkoztam, kérve Istent, hogy adjon útmutatást, hogy a szavai szerint gyakoroljak, és becsületes ember legyek. Imádkozás után erőt éreztem, és összeszedtem a bátorságomat, hogy üzenetet küldjek a felügyelőnek, elmondva neki, hogy nem mondtam igazat, amikor az újonnan érkezettek összejöveteleiről jelentettem. Miután elolvasta az üzenetemet, a felügyelő csak megkérdezte, miért tettem ezt, és nem mondott sokkal többet. Később, egy összejövetel során megnyíltam és beszélgettem a testvérekkel, Istennek a becsületes emberré válásról szóló szavaira támaszkodva. Beszéltem arról, hogyan hazudtam és csaltam, hogy elfedjem a hibáimat, és megosztottam az ezzel kapcsolatos elmélkedéseimet és megértésemet, hogy a tapasztalatom intő példaként szolgálhasson számukra. A megosztás után végre lekerült a nehéz teher a szívemről, és a szívem azonnal megkönnyebbült.

Ezután az élmény után elkezdtem töprengeni: „Miért van az, hogy amikor mások problémákkal vagy eltérésekkel szembesülnek a kötelességeikben, képesek megfelelően kezelni azokat, de amikor én szembesülök problémákkal, a szívem tele lesz aggodalommal? Miért marad nyugtalan a szívem? Azon kívül, hogy törődöm azzal, hogy jó kép alakuljon ki rólam mások szemében, mi lehet még a probléma?” Egy nap az áhítatom során véletlenül rábukkantam egy tapasztalati tanúságtétel-videó leiratára, amelynek címe: „Miért olyan nehéz beismernünk a hibáinkat?” Ebben idéznek egy szakaszt Isten szavaiból, amely nagyon hasznos volt számomra. Mindenható Isten azt mondja: „Hogyan kellene gyakorolnotok, hogy hétköznapi és normális emberek legyetek? Hogyan érhető ez el? [...] Először is, ne adj magadnak címet, és ne hagyd, hogy az korlátok közé szorítson, azt mondva: »Én vagyok a vezető, én vagyok a csoportvezető, én vagyok a felügyelő, vagy én vagyok a legnagyobb szakértelemmel bíró és a szakmailag legképzettebb személy a területen.« Ne feszélyezzen a magadnak adott cím. Amint ez megtörténik, szorosan megkötöz téged; hatással lesz a szavaidra és a tetteidre, valamint a normális gondolkodásodra és az ítéleteidre. Meg kell szabadítanod magad a státusz e korlátaitól. Először is, szállj le e hivatalos cím pozíciójáról, és foglald el egy hétköznapi ember helyét! Akkor a gondolkodásmódod némileg normálissá válik. Azt is el kell ismerned: »Nem tudom, hogyan kell ezt csinálni, és azt sem értem – kutatnom és tanulnom kell«, vagy »Ezt még sosem tapasztaltam, így nem tudom, mit tegyek.« Amikor ki tudod mondani, amit valójában gondolsz, és így becsületesen beszélsz, normális józan ésszel fogsz rendelkezni. Ha hagyod, hogy mások megismerjék a valódi énedet, normális képük lesz rólad, és nem kell megjátszanod magad. Többé nem érzed majd, hogy nagy nyomás nehezedik rád, és képes leszel normálisan kommunikálni másokkal. Így élni szabad és könnyű. Aki úgy érzi, hogy az élet túl fárasztó, az csak magát okolhatja” (Az Ige, III. kötet – Az utolsó napok Krisztusának beszédei. Isten szavainak becsben tartása az Istenbe vetett hit alapja). Isten szavainak leleplezése által világosan láttam a saját problémáimat. Kezdetben, amikor megkaptam a csapatvezetői kötelességet, nem határoztam meg helyesen a helyemet, és magamra vettem a csapatvezetői címet. Úgy éreztem, hogy minden szavamat és tettemet ez a cím határozza meg. Azt hittem, mivel csapatvezető lettem, a szakmai készségeimnek és a munkaképességemnek erősebbnek kell lennie a többi testvérénél, és hogy a mindennapi viselkedésemnek jobbnak kell lennie az övékénél. Mivel magamévá tettem ezeket a téves nézeteket, nem engedtem meg magamnak, hogy hibázzak vagy eltérések legyenek a kötelességemben, mert féltem, hogy mások rossz véleménnyel lennének rólam. Olyan nehéz terhet cipeltem a kötelességemben, és annyira fárasztó és fájdalmas volt így élni. Mindez azért volt, mert nem értettem az igazságot, és nem Isten szavai szerint tekintettem a dolgokra. A valóságban az, hogy a gyülekezet rám bízta a csapatvezetői kötelességet, Isten kegyelme volt, és lehetőség arra, hogy képezzem magam, és pótoljam a hiányosságaimat. Bár én voltam a csapatvezető, néha a testvérek öntözésének eredményei még az enyéimnél is jobbak voltak. De még mindig azt gondoltam, hogy csapatvezetőként jobbnak kell lennem másoknál, és nem hibázhatok. Ez igazán arrogáns és észszerűtlen volt! Csak egy romlott ember vagyok, így természetes, hogy vannak eltéréseim, vagy hogy romlott beállítottságot fedek fel a kötelességemben. Ezt helyesen kellett volna kezelnem, megnyílnom a testvérek előtt és feltárnom magam, összegeznem az eltéréseimből és hibáimból adódó problémákat, és el kellett volna gondolkodnom magamon. Csak így végezhetem jobban a kötelességemet.

Néhány nappal később a felügyelő üzenetet küldött nekem. Az üzenetben az állt, hogy egy újonnan érkezett részt vett egy összejövetelen, de én azt jelentettem, hogy nem, és arra kért, legyek alaposabb az újonnan érkezettek összejöveteleinek nyomon követésekor, és gondosan ellenőrizzem a jelentéseimet. Az üzenet elolvasása után összeszorult a szívem, és arra gondoltam: „Már ellenőriztem a jelentést, hogyan követhettem el ekkora hibát?” Gyorsan megnyitottam a dokumentumot. Abban a pillanatban eszembe jutott, hogy mivel más sürgős elintéznivalóim voltak, csak futólag néztem át, és valóban nem ellenőriztem gondosan az információkat, és ennek eredményeként hibát vétettem az újonnan érkezett részvételének jelentésében. Az esti összejövetelen meg akartam osztani a hibámat a testvérekkel, hogy tanulhassanak belőle. De vívódtam, és arra gondoltam: „Ha a testvérek megtudják, hogy elkövettem még egy hibát, vajon azt fogják hinni, hogy egyszerűen csak felületes vagyok a kötelességemben? Vajon azon tűnődnek majd, mi van velem mostanában, és értetlenül állnak azelőtt, miért hibázom folyton? Mit gondolnak majd rólam? Azt hiszik majd, hogy valami baj van velem?” Egy pillanatra teljesen összezavarodott a szívem. Abban a pillanatban rájöttem, hogy valami nincs rendben az állapotommal, ezért Istenhez imádkoztam, kérve Őt, hogy adjon útmutatást, hogy gyakorolhassam az igazságot, és becsületes ember lehessek. Aztán elolvastam ezen Isten szavait: „Ha becsületes ember akarsz lenni, ne tulajdoníts fontosságot az imázsodnak; az ember imázsa egy garast sem ér. Az igazság jelenlétében az embernek le kell lepleznie magát, nem pedig színlelni és álcát viselni. Fel kell fednie Isten előtt a valódi gondolatait, az elkövetett hibáit, az igazságalapelveket sértő aspektusokat és így tovább, és ezeket a dolgokat a testvérek előtt is fel kell tárnia. Ez nem a büszkeségért való élet, hanem inkább a becsületes emberként való élet, az igazságra való törekvésért való élet, a valódi teremtett lényként való élet, valamint az Istennek való eleget tevésért és az üdvösségért való élet” (Az Ige, VI. kötet – Az igazságra törekvésről. Hogyan kell törekedni az igazságra? (12.)). Isten szavai hirtelen kitisztították a gondolataimat, és motivációt adtak, hogy gyakoroljam az igazságot, és becsületes ember legyek. Be akartam ismerni a hibáimat a testvéreknek, és bár ez egy kicsit kínos lehet, ezzel azt gyakorolnám, hogy Isten követelményei szerint becsületes ember legyek, és megélném az emberi hasonlatosságot, lelkileg pedig felszabadultnak és szabadnak érezném magam. Ezt felismerve magamban Istenhez imádkoztam, kérve, hogy adjon útmutatást a szavai szerinti gyakorlásban, és elhatároztam, hogy nem számít, hogyan látnak mások, én csak azt akarom, hogy eleget tegyek Istennek. Az esti összejövetelen elmondtam a testvéreknek a hibákat, amelyeket figyelmetlenségből követtem el a kötelességemben, és buzdítottam őket, hogy ne kövessék el ugyanazokat az elemi hibákat, mint én. Miután ezeket elmondtam, nyugodtnak és felszabadultnak éreztem magam.

E tapasztalat által, ahogy folytattam a kötelességem végzését, már nem aggódtam amiatt, mit gondolnak rólam mások, mint korábban, és nyugodtabban tudtam szembenézni a hibáimmal. Mindennap igyekszem a legjobbat nyújtani abban, amit tennem kell, és komolyan venni a dolgokat, és ha bármilyen probléma merül fel a kötelességemben, ha azt a romlott beállítottságom okozza, Isten elé járulok, hogy elgondolkodjak, és keresem az igazságot a romlott beállítottságom orvoslására. Ha a hibát valamilyen konkrét ok okozza, akkor a kötelességemben elkövetett hibákat arra használom, hogy összegezzem az eltérést, és legközelebb kijavítsam azt. Hála Istennek az útmutatásáért! Így gyakorolva megízleltem az igazság gyakorlásának és annak az örömét, hogy becsületes ember lehetek.


76. Egy diplomás döntése

Kiskoromban a családom nagyon szegény volt, a szomszédok és a rokonok mind lenéztek minket. Anyám már kiskoromtól erre tanított: „Keményen kell tanulnod, és amikor felnősz, büszkévé kell tenned a családunkat.” Édesanyám szavait az eszembe véstem, és keményen tanultam, remélve, hogy egy nap majd jó diplomát és jó állást kapok, és javíthatok a családom életén. Hogy elérjem ezt a célt, soha nem adtam fel a tanulmányaimat, még akkor sem, amikor az iskolai éveim alatt balesetek értek. Egyszer, egy törés miatti műtétem után úgy engedtek haza, hogy a lábam gipszben volt, nem tudtam járni, és anyukám mindennap elvitt az órákra. Elviseltem a fájdalmat, miközben a többiek furcsálló pillantásait is kiálltam, és folytattam a tanulmányaimat. Azért, hogy bejussak egy jó egyetemre, soha nem lazítottam a tanulásban. Mindennap reggel 7-től éjjel 11-ig tanultam, ezen kívül csak evésre, ivásra és egyéb szükségletekre szántam időt. A felsőoktatási felvételi vizsga után végül bejutottam egy kiemelkedően jó egyetemre. Harmadéves koromban letettem a mesterképzéshez szükséges felvételi vizsgát. Azért, hogy bejussak egy rangos mesterképzésre, majdnem egy évre bezárkóztam, és naponta több mint tíz órát töltöttem a könyvtárban, hogy megbirkózzak a mesterszakos kurzusokkal. Kicsit sem mertem elengedni magam. Végül elértem a célomat, és felvételt nyertem az ország egyik legrangosabb mesterszakára. A diplomaszerzés után egy közintézmény kutatóintézetében kezdtem el dolgozni, és egy tipikus kilenctől ötig dolgozó ember életét kezdtem élni. A juttatások és a fizetés is megfelelő volt. A családommal sok csodálatot és dicséretet kaptunk a szomszédoktól, és a rokonok, akik korábban lenéztek minket, ajándékokat hoztak, és meglátogattak minket. Amikor találkoztam az osztálytársaimmal, ők is gratuláltak nekem, és megdicsértek. A szüleim büszkesége lettem, és igencsak boldog voltam.

De miután dolgozni kezdtem, egy megmagyarázhatatlan belső ürességet éreztem. Ráadásul sokáig a tudományos kutatás területén maradtam, és egyre inkább tudatosult bennem, hogy minél több tudományos ismeretet tanulmányozok, annál inkább rájövök, hogy nagyon sok kifürkészhetetlen ismeretlen dolog van ebben a világban. Még ha az egész életemet a kutatásnak szentelném is, a végeredmény akkor is kevesebb lenne, mint egy csepp a tengerben. Mi értelme lenne tehát folytatni ezt a kutatást? Nem tudtam, hogy mire kellene törekednem, vagy hogyan enyhíthetném az üresség és a zavarodottság érzését. Próbáltam testedzéssel, futással és olvasással kitölteni az életemet. Így igaz, ezek egyáltalán nem változtatták meg az élethelyzetemet. Valahányszor egy kis szabadidőm volt, óriási ürességérzés öntött el és emésztett fel. Hogy teljesebbnek érezzem magam, úgy döntöttem, hogy jelentkezem továbbtanulni egy neves tengerentúli egyetemre, remélve, hogy jobb jövőt biztosíthatok magamnak. Bár tudtam, hogy ez nagy nyomás lesz, mégis így vigasztaltam magam: „Az élet már csak ilyen. Az emberek felfelé törekszenek, ahogy a víz lefelé folyik. Ez teljesen normális.”

Épp amikor készültem erre törekedni, véletlenül meghallottam Mindenható Isten utolsó napokbeli evangéliumát. Megtudtam, hogy az embereket Isten teremtette, és kezdetben nem voltak romlottak, hogy az emberek konfliktusok nélkül, harmóniában tudtak élni, de miután az embereket megrontotta a Sátán, mindenféle romlott beállítottság alakult ki bennük, elkezdtek harcolni egymással, becsapni egymást, sötétségben és szenvedésben élve. Azért, hogy megmentse az emberiséget, és lehetővé tegye az emberek számára, hogy elnyerjék az igazságot és az életet, Isten a Törvény Korában, a Kegyelem Korában és a Királyság Korában a munka három szakaszát végezte el az emberiség megmentése érdekében. Isten most végzi munkájának utolsó szakaszát, amely az összes igazság feltárása az emberiség számára, hogy az emberek kiszabadulhassanak a Sátán kötelékeiből és ártalmából, levethessék a sátáni romlott beállítottságaikat, és elvezettessenek egy csodálatos rendeltetési helyre. Akkoriban, minél többet olvastam Isten szavait, annál jobban magukkal ragadtak, és az Ő szavain keresztül megértettem az élet értelmét és misztériumait, és olyan békét és örömöt éreztem a szívemben, amilyet előtte még soha nem tapasztaltam.

Egyszer ezeket a szavakat olvastam Istentől: „Amióta az emberiség feltalálta a társadalomtudományokat, a tudomány és a tudás foglalja le az ember elméjét. A tudomány és a tudás aztán az emberiség feletti uralkodás eszköze lett, és már nincs elegendő hely arra, hogy Istennek hódoljon az ember, már nincsenek kedvező feltételek Isten imádatához. Az ember szívében egyre alacsonyabbra süllyedt Isten helye. Isten nélkül a szívében az ember belső világa sötét, reménytelen és üres. Ebből következően sok társadalomtudós, történész és politikus állt elő társadalomtudományi elméletek kifejezésre juttatásával, az emberi evolúció elméletével és egyéb olyan elméletekkel, amelyek ellentmondanak annak az igazságnak, miszerint Isten teremtette az embert, hogy betöltse az emberiség szívét és elméjét. Ily módon egyre kevesebben lettek az abban hívők, hogy mindent Isten teremtett, és egyre csak nőtt azok száma, akik az evolúció elméletében hisznek. Egyre többen kezelik mítoszként és legendaként az Isten munkájáról szóló feljegyzéseket és Ószövetség korabeli szavait. A szívükben közönyössé válnak Isten méltóságára és nagyságára, annak tanára, hogy Isten létezik és mindenek felett uralmat gyakorol. Már nem fontos számukra az emberiség túlélése és az országok, valamint a nemzetek sorsa, és az ember egy olyan üres világban él, amely csupán az evéssel, az ivással és az élvezethajszolással van elfoglalva... Kevesen vállalják fel annak felkutatását, hogy hol munkálkodik ma Isten, vagy néznek utána annak, hogy miként elnököl az ember rendeltetési helye felett, illetve hogyan rendezi azt. [...] A tudomány, az ismeretek, a szabadság, a demokrácia, a kikapcsolódás, a kényelem – ezek mind csupán időleges vigaszt nyújtanak az embernek. Az ember még ezen dolgokkal is elkerülhetetlenül követ el bűnt, és a társadalom igazságtalanságai miatt panaszkodik. Ezek a dolgok nem tudják féken tartani az ember sóvárgását és felfedezési vágyát. Ez azért van, mert az embert Isten teremtette, és az ember értelmetlen áldozatai és kutakodása csupán további gyötrelemhez vezethet, arra késztetve az embert, hogy állandó félelemben éljen, nem tudva, hogyan nézzen szembe az emberiség jövőjével, valamint az előtte futó ösvénnyel. Az ember félni kezdi még a tudományt és az ismereteket is, és még jobban féli az üresség érzését. Függetlenül attól, hogy szabad országban élsz vagy emberi jogokat nélkülözőben, ezen a világon semmiképp sem menekülhetsz meg az emberiség sorsától. Legyél te az uralkodó vagy uralkodjanak rajtad, teljességgel képtelen vagy rá, hogy megmenekülj az emberiség sorsa, rejtelmei és rendeltetési helye felfedezésének vágyától, arra pedig még kevésbé vagy képes, hogy az üresség zavarba ejtő érzetétől megmenekülj. Ezeket a jelenségeket, amelyek az egész emberiséget jellemzik, társadalmi jelenségeknek nevezik a szociológusok, azonban nincsen olyan nagy ember, aki elő tudna állni, hogy megoldja ezeket a problémákat. Az ember végső soron csak ember, és Isten helyét és életét egyetlen ember sem pótolhatja. Az emberiség nem csupán olyan igazságos társadalmat igényel, amelyben mindenki jól táplált, egyenlő és szabad; az emberiségnek Isten üdvösségére van szüksége, valamint arra, hogy ellássa élettel. Az ember szükségletei, felfedezés utáni sóvárgása és lelki üressége csak akkor oldódhat meg, ha az ember befogadja Isten életadó gondoskodását és az Ő üdvösségét” (Az Ige, 1. kötet – Isten megjelenése és munkája. 2. függelék: Isten elnököl az egész emberiség sorsa felett). Isten szavai mélyen meghatottak. Rájöttem, hogy a tudomány és a tudás, amelyekre mindvégig törekedtem, nem az igazság, és hogy azok nem tudják kielégíteni a lelkem szükségleteit, és nem tudják feloldani az életemben lévő zavarodottságot. Ehelyett minél jobban törekedtem ezekre, annál jobban elfoglalta és betöltötte a szívemet a tudomány és a tudás, ami egyre távolabb vezetett Istentől. Bár a diplomaszerzés után mások úgy tekintettek rám, mint akinek jó diplomája és fényes jövője van, és boldognak kellett volna lennem, mégsem voltam az. Ehelyett tele voltam bizonytalansággal és zavarodottsággal a jövővel kapcsolatban. Hogy megszabaduljak az üresség és a zavarodottság érzésétől, megpróbáltam testmozgással és olvasással kitölteni az életemet, de ezek kicsit sem tudták enyhíteni a szívemben lévő ürességet, ezért úgy döntöttem, hogy még magasabb életcélokra törekszem, mert azt hittem, hogy ha van mit hajszolnom, az enyhíti majd ezt az érzést, de ehelyett csak még erősebb elnyomottságot éreztem. Világossá vált számomra, hogy még ha egész életemet a tudományos kutatásra szánnám is, akkor sem érteném meg ezt a világot, sőt, minél többet kutatnék, annál több ismeretlen dologgal találkoznék, és annál bizonytalanabbá és összezavarodabbá válnék ezzel a világgal kapcsolatban. Rájöttem, hogy mindegy, hány könyvet olvasok, vagy mennyi tudományos ismeretet szerzek, még ha mások úgy is látják, hogy ígéretes jövőm van, mindez haszontalan, és nem oldja fel a szívemben lévő ürességet, és az életemben lévő zavarodottságot. Rájöttem arra is, hogy miért nem tudtam soha lerázni magamról a belső üresség gyötrelmét; azért, mert nem találtam meg Istent, mert nem kaptam meg Tőle az életigazságot, amivel ellátja az embereket, és mert nem értettem az élet misztériumait és értelmét. Az emberiséget Isten teremtette, és Isten képes biztosítani azt, amire az embereknek szükségük van az életben. Csak Isten érti, hogy az emberiségnek mire van igazán szüksége, és csak az Isten által kifejezett igazság oldhatja fel az emberi szívben lévő ürességet. Hogy több időm legyen Isten szavainak evésére és ivására, nem akartam több időt és energiát tölteni azzal, hogy további külföldi tanulmányokra törekszem. Láttam, hogy egy nemzetközi iskolában tanítani is jó lehetőség, mivel ez rendszeres szabadságot, nyári és téli szünetet biztosít, és még jobban is fizet, mint egy kutatóintézeti munka. A tanítás is stabil és elismert szakma, ezért pályát váltottam, és elkezdtem tanítani egy iskolában.

Egy nap rábukkantam Isten szavainak két passzusára, és valamennyire megértettem a kötelességvégzés értelmét és értékét. Mindenható Isten azt mondja: „Az emberi faj tagjaiként és odaadó keresztényekként mindannyiunk felelőssége és kötelezettsége az, hogy az elménket és a testünket felajánljuk Isten megbízatásának beteljesítésére, mivel teljes lényünk Istentől jött, és Isten szuverenitásának köszönhetően létezik. Ha az elménk és a testünk nem Isten megbízatására és az emberiség igaz ügyére szolgál, akkor a lelkünk méltatlannak fogja magát érezni azokra, akik vértanúhalált haltak Isten megbízatásáért, és még méltatlanabbnak Istenre, aki mindent megadott nekünk” (Az Ige, 1. kötet – Isten megjelenése és munkája. 2. függelék: Isten elnököl az egész emberiség sorsa felett). „Isten keresi azokat, akik vágyódnak az Ő megjelenésére. Keresi azokat, akik képesek meghallani az Ő szavait, akik nem felejtették el az Ő megbízatását, és Őneki ajánlják a szívüket és a testüket. Keresi azokat, akik olyan alávetettek, akárcsak a csecsemők Őelőtte, és nem szegülnek szembe Vele. Ha Istennek szenteled magad, és semmilyen hatalom vagy erő nem akadályoz ebben, akkor Isten jóindulattal tekint rád és kiárasztja rád az áldásait. Ha előkelő a rangod, tiszteletreméltó a hírneved, bőséges tudással rendelkezel, dúskálsz a vagyonban és sokan támogatnak, ám ezek a dolgok nem akadályoznak abban, hogy Isten elé jőve elfogadd az Ő elhívását és megbízatását, és megtedd azt, amit kér tőled, akkor mindaz, amit teszel, a leginkább érdemi ügy lesz a földön, és az emberiség legigazabb vállalkozása” (Az Ige, 1. kötet – Isten megjelenése és munkája. 2. függelék: Isten elnököl az egész emberiség sorsa felett). Miután elolvastam Isten szavait, megértettem Isten szándékát. Ez a munka az utolsó napokban Isten munkájának utolsó szakasza az emberiség megmentésére. Isten reméli, hogy egyre több ember fogja elfogadni az Ő megbízatását, azért, hogy az ürességben és szenvedésben élőket Elé vigyék, hogy azok megkapják az Ő üdvösségét, és megszabaduljanak attól, hogy a Sátán kínozza és megrontja őket. Ez az emberiség legigazabb ügye, és keresztényként ez a mi felelősségünk és kötelességünk. Nem számít, hogy valakinek milyen nagy a státusza, tekintélye, tudása vagy vagyona, ha félre tudja tenni ezeket a dolgokat, hogy elfogadja Isten megbízatását, és végezze a kötelességét teremtett lényként, akkor ez olyan dolog, amit Isten elismer. Arra gondoltam, hogy mielőtt hinni kezdtem Istenben, milyen ürességben és szenvedésben éltem, nem tudtam, hogyan járjam életem jövőjének útját, és milyen fájdalmat és tehetetlenséget éreztem, amikor nehézségekkel és kellemetlen helyzetekkel szembesültem az életemben. Isten üdvössége volt az, ami megszabadított ettől az üres és zavarodott élettől, ami támaszt és irányt adott nekem. Isten megengedte, hogy az elsők között halljam meg az Ő hangját, ezért meg kell osztanom Isten evangéliumát azokkal, akik hozzám hasonlóan ürességben és szenvedésben élnek, hogy ők is meghallják Isten hangját, megértsék az igazságot, békében és örömben élhessenek. Ezekkel a gondolatokkal a fejemben szerettem volna, ha több időm marad a kötelességemre. De teljesen lefoglalt az iskolai napirendem, és néha még arra sem találtam időt, hogy többet olvassak Isten szavaiból. Mikor láttam, hogy a testvérek aktívan végzik a kötelességeiket, nyugtalan lettem, és fel akartam adni ezt a munkát, amely oly sok időmet és energiámat emésztette fel. De vonakodtam elengedni. Közel húsz évig keményen tanultam, csak azért, hogy jó diplomát és jó állást szerezzek, és akkor még nem dolgoztam régóta, nem háláltam meg rendesen a szüleimnek, szóval hogyan hagyhattam volna annyiban az egészet? Nagyon össze voltam zavarodva, és nem tudtam, hogyan döntsek.

Egy nap hallottam Isten szavainak egy himnuszát, és mélyen meghatódtam.

Az Istenbe vetett hitet mindenek fölé kell helyezned

1  Ha hinni akarsz Istenben, és ha meg akarod nyerni Istent és el akarod nyerni az Ő megelégedettségét, akkor hacsak nem viselsz el bizonyos fokú fájdalmat és nem teszel bele bizonyos mennyiségű erőfeszítést, akkor nem leszel képes elérni ezeket a dolgokat. Sok prédikációt hallottatok, de pusztán az, hogy hallottátok, még nem jelenti azt, hogy ez a prédikáció a tiéd; magadba kell szívnod és olyanná alakítanod, ami hozzád tartozik. Be kell építened az életedbe, és be kell vinned a létezésedbe, engedve, hogy ezek a szavak és prédikációk irányítsák létezésed útját, és egzisztenciális értéket és értelmet adjanak az életednek. Ha ez megtörténik, akkor megérte számodra, hogy meghallgasd ezeket a szavakat.

2  Ha az Általam elmondott szavak nem hoznak semmilyen fordulatot az életedben, vagy nem adnak hozzá semmilyen értéket a létezésedhez, akkor nincs értelme, hogy meghallgasd őket. Csak akkor nyerhetsz az Istenbe vetett hitedből, ha úgy közelíted meg, mint a legnagyobb dolgot az életedben, fontosabbat, mint az étel, a ruha vagy bármi más. Ha csak akkor hiszel, amikor van időd, és képtelen vagy teljes figyelmedet a hitednek szentelni, és ha mindig zavarodott vagy a hitedben, akkor semmit sem fogsz nyerni.

Forrás: Az Ige, 2. kötet – Isten megismeréséről. Isten Maga, az egyedülálló X.

Újra és újra átgondoltam Isten szavait, és megértettem, hogy az Istenben való hit az igazság és az igaz élet megszerzését jelenti, és hogy e dolgok elnyerése nemcsak Isten szavainak olvasásából és néhány doktrína megértéséből áll. Ezeknek a dolgoknak az elnyeréséhez a való életben kell Isten szavait gyakorolni és megtapasztalni, és engedni kell, hogy Isten szavai megváltoztassák az ember életének törekvését. Ha valaki csak vallja az Istenben való hitet, de nem gyakorolja és nem tapasztalja meg az igazságot minden szempontból, és továbbra is a világi kilátásokra való törekvést tekinti az élet értékének, akkor így élve soha nem fogja elérni az igazságot. Arra gondoltam, hogy Isten milyen sok igazságot fejezett ki az utolsó napokban, de még mindig nem fejeztem be Isten sok szavának elolvasását, és még csak nem is értettem teljesen a szavakat és doktrínákat. Még mindig félszívvel gyakoroltam a hitemet, mindennap sok időt töltöttem olyan munkával, amely semmi hasznot nem hozott az életemnek, és nem hagyott időt arra, hogy Isten szavait egyem és igyam, és megértsem az igazságot. Ha továbbra is ilyen félszívvel gyakorolnám a hitemet, soha nem jutnék el az igazság megértéséhez, a hitem végére sem, nemhogy igazán megtapasztaljam és megismerjem az igazságot. Miután megértettem ezeket, a szívemben világossá váltak a dolgok. Nem gyakorolhattam tovább a hitemet ilyen félszívvel, különben leromboltam volna az esélyemet az üdvösségre. Folyamatosan imádkoztam Istenhez a szívemben, remélve, hogy Ő majd elvezet a helyes döntéshez.

Azon is elgondolkodtam, hogy miután rájöttem, hogy az Istenben való hit és az igazságra törekvés a helyes út az életben, miért volt még mindig olyan nehéz feladnom a munkámat, hogy végezzem a kötelességemet. Mi miatt aggódtam valójában? Rájöttem, hogy ez részben azért volt, mert nehezen tudtam félretenni azt, hogy a szüleimre gondoljak. Aggódtam, hogy ha nem dolgozom, és nem keresek pénzt, nem tudok majd megfelelő tisztelettel adózni a szüleimnek, és úgy éreztem, hogy akkor cserbenhagynám a szüleimet oly sok évnyi erőfeszítésük és várakozásuk után. Kerestem, mit mondanak Isten szavai ezzel kapcsolatban. Felidéztem Isten szavainak két passzusát. Mindenható Isten azt mondja: „Attól a pillanattól kezdve, hogy sírva erre a világra jössz, megkezded felelősségeid teljesítését. Isten tervének és elrendelésének kedéért töltöd be szerepedet, és megkezded életutadat. Bármi legyen is a háttered, és bármilyen út álljon is előtted, soha senki sem menekülhet a Menny vezénylései és intézkedései elől, és senki sem képes irányítani a saját sorsát, mert csak Ő, aki mindenek felett szuverén, képes ilyen munkára” (Az Ige, 1. kötet – Isten megjelenése és munkája. Isten az ember életének forrása). „Isten teremtette ezt a világot, és belehelyezte az embert, egy élőlényt, akinek életet adott. Ezután az embernek szülei és rokonai lettek, és többé nem volt egyedül. Amióta az ember először pillantotta meg ezt az anyagi világot, az volt a sorsa, hogy Isten elrendelése szerint létezzen. Az Istentől származó élet lehelete minden egyes élőlényt támogat a felnőtté válás során. E folyamat során senki sem érzi, hogy az ember Isten gondviselése alatt nő fel; inkább úgy gondolják, hogy az ember a szülei szerető gondviselése alatt teszi ezt, és a saját életösztöne irányítja a felnövekedését. Ez azért van, mert az ember nem tudja, hogy ki adományozta neki az életét, vagy hogy honnan származik, még kevésbé azt, hogy az életösztön milyen módon hoz létre csodákat. Csak azt tudja, hogy élete az élelem alapján folytatódik, hogy a kitartás létezésének forrása, és hogy az elméjében lévő hiedelmek jelentik azt a tőkét, amelytől a túlélése függ. Isten kegyelméről és ellátásáról az ember teljesen megfeledkezik, és így elpazarolja az Istentől kapott életet... Ebből az emberiségből, amelyről Isten éjjel-nappal gondoskodik, egyetlen egy sem vállalja, hogy imádja Őt. Isten csak tovább munkálkodik az emberen, akivel szemben nem támaszt elvárásokat, ahogyan azt Ő tervezte. Abban a reményben teszi ezt, hogy egy napon az ember felébred álmából, és hirtelen felismeri az élet értékét és értelmét, azt az árat, amelyet Isten fizetett mindazért, amit adott neki, és azt a buzgó gondoskodást, amellyel Isten várja, hogy az ember visszatérjen hozzá” (Az Ige, 1. kötet – Isten megjelenése és munkája. Isten az ember életének forrása). Isten szavain elgondolkodva a szívem tisztábbá vált, és mélyen meghatódott. Az emberek Istentől származnak, és az élet leheletét is Isten adja. Semmivel nem tartozunk a szüleinknek. Az, hogy a szüleim felneveltek, és gondoskodtak a taníttatásomról, Isten szuverenitása és elrendezése volt. A szüleim egyszerűen csak teljesítették a feladataikat és a kötelezettségeiket. Azt, hogy milyen szintű oktatásban részesülök, szintén Isten határozta meg előre, nem pedig az, hogy a szüleim mennyit tudtak kifizetni az oktatásomra. Meg kellett értenem a szüleim Istentől származó szeretetét és áldozatvállalását. Visszatekintve, életem egyik szakaszát sem én irányítottam. Például a falumban a korombeli gyerekek közül csak én hiányoztam sok óráról a sok balesetem miatt, mégis zökkenőmentesen haladtam a tanulmányaimban. Az is igaz, hogy gyerekkoromban több súlyos balesetem is volt, de ezek mind csak hajszálon múltak. Isten gondoskodása és védelme által jutottam el idáig, és a hálámat elsősorban Istennek kellett volna ajánlanom. Emellett mindannyiunknak megvan a saját küldetése. Van egy küldetésem és feladatom, amit Isten rám bízott, és egy életút, amit Isten kijelölt számomra, és nem szabad csak a szüleim elvárásai szerint élnem. A szüleimnek megvan a saját sorsuk, és szó sincs arról, hogy kemény munkával és pénzkereséssel megváltoztathatnám a sorsukat. Ha Isten nem határozott meg számukra kedvező életkörülményeket, akkor én bármennyire is igyekszem, az nem válik majd a hasznukra. Nem kellene továbbra is a saját kezemmel próbálnom boldog életet teremteni a szüleimnek. Most, hogy végre megtaláltam a igaz utat az életben, és Isten szavaiból életellátást kaptam, Isten szavai szerint kell gyakorolnom, Istenre kell néznem, mindent, beleértve a szüleimet is, Rá kell bíznom, és szorgalmasan az igazságra kell törekednem.

Bár szándékomban állt feladni a munkámat, és teljesen feláldozni magam Istenért, amikor arra gondoltam, hogy feladom azt a jövőt, amire több mint húsz éven törekedtem, még mindig nagyon gyenge volt. A keresés és töprengés során rájöttem, hogy azért hiányzott belőlem az elszántság, mert nem láttam túl a hírnéven és a haszonszerzésen, mert még mindig ki akartam tűnni, és olyan életre törekedtem, amely magasabb rendű másokénál, és azért is, mert nem értettem az igazságra való törekvés jelentőségét. Ezért tudatosan kerestem az igazságot ebben a témában. Isten szavaiban ezt olvastam: „Láthatjátok a nem hívők között a sok énekest és filmsztárt, akik viszonylag készek voltak nehézségeket elviselni, és a munkájuknak szentelték magukat, mielőtt híressé váltak volna. De ahogy hírnevet szereznek, és elkezdenek sok pénzt keresni, letérnek a helyes útról. Néhányan közülük kábítószereznek, mások öngyilkosok lesznek, és az életük lerövidül. Mi okozza ezt? Az anyagi örömök túlzásába esnek, túlságosan elkényelmesednek, és azt sem tudják, hogyan jussanak nagyobb élvezethez vagy nagyobb izgalomhoz. Némelyek közülük nagyobb izgalmat és örömöt keresve kábítószerekhez fordulnak, és az idő múlásával nem tudják abbahagyni. Vannak, akik a drog túladagolása miatt meghalnak, mások pedig nem tudnak leszokni, és végül egyszerűen öngyilkosok lesznek. Nagyon sok példa van erre. Nem számít, milyen jól étkezel, milyen jól öltözöl, milyen jól élsz, milyen jól szórakozol, vagy milyen kényelmes az életed, és nem számít, mennyire elégíted ki a vágyaidat, végül ebből sokszoros üresség lesz, és az eredménye a pusztulás. A boldogság, amelyet a nem hívők keresnek, vajon igazi boldogság? Valójában ez nem a boldogság. Ez emberi képzelgés, a züllöttség egy formája, olyan út, amely az embereket elzülleszti. Ez az emberek által hajszolt úgynevezett boldogság hamis. Ez valójában szenvedés. Nem erre a célra kellene törekednie az embereknek, és nem ez az, ahol az élet értéke van. A Sátán útjai és módszerei közül néhány, amelyek megrontják az embereket, arra késztetik őket, hogy a hús-vér test kielégülését és a bujaságban való elmerülést keressék célként. Ilyen módon a Sátán elkábítja, elcsábítja és megrontja az embereket, hogy úgy érezzék, hogy az a boldogság, és e cél hajszolásába vezeti őket. Az emberek azt hiszik, hogy ezeket megszerezve boldogságot nyernek, ezért minden tőlük telhetőt megtesznek erre a célra törekedve. Aztán, miután megszerezték, nem boldogságot éreznek, hanem ürességet és fájdalmat. Ez azt bizonyítja, hogy ez nem a helyes út; ez a halálhoz vezető út” (Az Ige, 3. kötet – Az utolsó napok Krisztusának beszédei. Harmadik rész). „Az ember egy életen át a sors elleni harcban emészti fel energiáit, minden idejét azzal tölti, hogy serénykedik, a családját próbálja etetni, és ide-oda ingázik a vagyon és a státusz között. Az emberek a családot, a pénzt, valamint a hírnevet és a nyereséget tartják nagy becsben, és ezeket tekintik a legértékesebb dolgoknak az életben. Minden ember arra panaszkodik, hogy szerencsétlen a sorsa, mégis elméjük hátsó részébe szorítják azokat a kérdéseket, amelyeknek a vizsgálata és megértése a legfontosabb: miért él az ember, hogyan kellene élnie, mi az élet értéke és értelme. Egész életüket, bármeddig is tart, azzal töltik, hogy rohangálva hajszolják a hírnevet és a nyereséget, míg fiatalságuk el nem múlik, és ősz hajúak és ráncosak nem lesznek. Addig élnek így, míg rá nem jönnek, hogy a hírnév és a nyereség nem tudja megállítani a csúszásukat a szenilitás felé, hogy a pénz nem tudja betölteni a szív ürességét, hogy senki sem mentesül a születés, az öregedés, a betegség és a halál törvényei alól, hogy senki sem menekülhet meg attól, amit a sors tartogat számára. [...] Bár a különböző túlélési készségek, amelyek elsajátításával az emberek az életüket töltik, bőséges anyagi jólétet biztosíthatnak, de soha nem hoznak igazi békét és vigaszt az ember szívébe, helyette az emberek állandóan elveszítik az irányt miattuk, nehezen tudják kontrollálni magukat és elszalasztanak minden lehetőséget, hogy megtanulják az élet értelmét; ezek a túlélési készségek rejtett szorongást keltenek azzal kapcsolatban, hogyan nézzünk megfelelően szembe a halállal. Emberek élete megy így tönkre. A Teremtő mindenkivel igazságosan bánik, mindenkinek egy életre elegendő lehetőséget ad arra, hogy megtapasztalja és megismerje az Ő szuverenitását, az ember mégis csak a halál közeledtével, amikor annak réme fenyegeti, kezdi meglátni a fényt – és akkor már túl késő!” (Az Ige, 2. kötet – Isten megismeréséről. Isten Maga, az egyedülálló III.). Isten szavain elgondolkodva megértettem, hogy nem számít, milyen jó az ember anyagi élete, vagy mennyi hírnévre és nyereségre tesz szert, ez nem jelenti az igazi boldogságot. A hírnévre és a nyereségre való törekvés a Sátán eszköze, amellyel félrevezeti az embereket, hogy távolodjanak el Istentől. Még ha egész életemet a pénzre, a hírnévre és a nyereségre való törekvéssel tölteném is, ezek a dolgok nem szabadítanának meg a lelki ürességtől és a fájdalomtól, viszont miattuk elszalasztanám a lehetőséget, hogy elérjem az igazságot, és tönkremenne az életem. Vonakodtam otthagyni a munkámat, mert arra akartam használni, hogy jelentős jutalmakra tegyek szert, hogy jobb minőségű és boldog életet éljek, és hogy mások ne nézzék le a családomat. De vajon valóban boldogság-e az ilyen életre való törekvés? Több mint húsz évet töltöttem a jó iskolai végzettségre való törekvéssel, hogy elnyerjem mások tiszteletét, és mostanra megszereztem mások csodálatát, a barátok és rokonok dicséretét, de a szívem még mindig nem érzett békét vagy biztonságot, és legbelül gyakran elöntött és emésztett az üresség és a zavarodottság. Ráadásul ez a törekvés nagy nyomás alá helyezett. Mindig utolért az összehasonlítás és a másokkal való versengés, olyannyira, hogy a diplomaszerzés után azon aggódtam, hogy ha nem törekszem még magasabb végzettségre, lemaradok, és le fognak nézni. Bár egyáltalán nem szerettem a tudományos kutatómunkát, mások megbecsülésének elnyerése érdekében mégis rákényszerítettem magam, hogy külföldi továbbtanulásra törekedjek, folytassam a kutatást, és még az életemet is ezzel az igyekezettel töltsem. Rájöttem, hogy a hírnévre és a haszonra való törekvés olyan, mint egy feneketlen kút. Soha nem lehet kielégíteni, és az elfojtás és a nyugtalanság érzetét kelti a lélekben, és egyáltalán nem nyújt boldogságot. Akárcsak sok hírességet és írót: bőségesen van hírnevük, gazdagságuk, anyagi örömük, de végül mégis úgy érzik, hogy az élet üres, és nem tudják, mire törekedjenek. Egyesek a kábítószerekhez fordulnak, mások depresszióban szenvednek, és öngyilkosságot követnek el. Ez azt bizonyítja, hogy a pénz és az anyagi javak élvezete nem teszi igazán boldoggá az életet. Isten megadta nekem a lehetőséget, hogy az igazságra törekedjek, és megismerjem a Teremtőt, és ha továbbra is mindennap az időm nagy részét a munkával, a hírnévre és a nyereségre való törekvéssel tölteném, nem hagyva időt arra, hogy elgondolkodjak Isten szavain, és az igazság megértésére törekedjek, akkor az én törekvésem nem különbözne a világi emberek útjától, és végül a pénz, a hírnév és a nyereség rabszolgájává válnék, és olyan életet élnék, amelyben nem tudnék elmenekülni a bennem lévő ürességtől és halálfélelemtől. Vajon így nem csak elpazarolnám az életemet? Elég szerencsés voltam ahhoz, hogy megkapjam Isten utolsó napokbeli munkáját, és megértettem, miről szól az élet, miről szól ez a világ, és mi az élet értéke és értelme. Csak akkor lehet igazán értékes és értelmes az életem, ha több időt töltök a kötelességem végzésével, és arra törekszem, hogy elnyerjem az igazságot, és megismerjem Isten szuverenitását. Miután megértettem ezeket a dolgokat, világosabb megértésre tettem szert arról, hogy milyen utat kell választanom az életben, és elhatároztam, hogy feladom ezt a munkámat, amely oly sok időmet emésztette fel.

Később még két passzust olvastam Isten szavaiból, melyek még több motivációt adtak. Mindenható Isten azt mondja: „Mit kell átgondolnotok a szívetekben, miután meghallgattátok a »Az, aki szuverén mindenek felett« című dalt? Ha az emberiség tudná, hogy miért él és miért hal meg, és hogy valójában ki gyakorol szuverenitást ezen a világon és minden dolgon, hogy ki Az, aki mindenek felett uralkodik, hol van Ő pontosan, és mit követel az embertől – ha az emberiség megértené ezeket a dolgokat, akkor tudná, hogyan bánjon a Teremtővel, hogyan imádja és vesse alá magát Neki, támogatást nyerne a szívében, békében és boldogságban élne, és nem élne többé ilyen kínok és fájdalmak között. Végső soron az embereknek meg kell érteniük az igazságot. Döntő fontosságú, hogy milyen utat választanak az életükhöz, és az is fontos, hogyan élnek. Az, hogy valaki hogyan él, és milyen úton jár, eldönti, hogy az élete örömteli vagy szomorú lesz-e. Ezt az embereknek meg kell érteniük. [...]Bármennyire is szorgalmasan nyüzsögnek az emberek ebben a világban, bármennyire is sikeresek szakmailag, bármilyen boldog a családjuk, bármilyen nagy a családjuk, bármilyen tekintélyes a státuszuk – képesek-e az emberi élet helyes útjára lépni? Azzal, hogy a hírnevet és a nyereséget kergetik, a világot vagy a karrierjüket hajszolják, képesek-e meglátni azt a tényt, hogy Isten teremtett mindent, és Ő gyakorol szuverenitást az emberiség sorsa fölött? Ez nem lehetséges. Ha az emberek nem ismerik el azt a tényt, hogy az emberiség sorsa felett Isten gyakorolja a szuverenitást, akkor függetlenül a sajátos törekvésüktől vagy útjuktól, az út, amelyen járnak, rossz. Ez nem a helyes út, hanem a görbe út, a gonoszság útja. Nem számít, hogy elégedettséget szereztél-e a lelki támaszodból, vagy sem, és nem számít, hogy hol találod ezt a támaszt: Ez nem valódi hit, és ez nem az emberi élet helyes útja. Mit jelent az, hogy valódi hitünk van? Azt, hogy elfogadjuk Isten megjelenését és munkáját, és elfogadjuk mindazt az igazságot, amelyet Isten kifejezett. Ez az igazság az emberi élet helyes útja, az igazság és az élet, amelyre az embereknek törekedniük kell. Az életben a helyes úton járni azt jelenti, hogy az emberek Istent követik, és az Ő szavainak vezetése alatt képesek megérteni az igazságot, megkülönböztetni a jót a rossztól, tudják, mi a pozitív és mi a negatív, és megértik az Ő szuverenitását és mindenhatóságát. Amikor az emberek valóban megértik a szívükben, hogy Isten nemcsak megteremtette az eget és a földet, minden dologgal együtt, hanem ő a Legfőbb Úr a világegyetem és mindenek fölött, akkor képesek alávetni magukat Isten minden vezénylésének és intézkedésének, az Ő szavai szerint élni, félni Istent és kerülni a rosszat. Ilyen az emberi élet helyes útján járni. Amikor az emberek a helyes utat járják az életben, megérthetik, hogy miért élnek az emberek, és hogyan kell élniük, hogy a világosságban éljenek, és részesüljenek Isten áldásában és jóváhagyásában” (Az Ige, 3. kötet – Az utolsó napok Krisztusának beszédei. Harmadik rész). „A Szentírás azt írja Jóbról: »Öregen halt meg Jób, az élettel betelve« (Jób 42:17). Ez azt jelenti, hogy amikor Jób eltávozott, nem bánkódott, nem érzett fájdalmat, hanem természetes módon távozott ebből a világból. [...] Függetlenül attól, amit Jób megtapasztalt, az ő törekvései és életcéljai nem fájdalmasak, hanem boldogok voltak. Nemcsak a Teremtőtől kapott áldás vagy elismerés miatt volt boldog, hanem ami ennél is fontosabb, a törekvései és életcéljai miatt, a Teremtő szuverenitásának egyre jobb ismerete és valódi megértése miatt, amelyre az istenfélelem és a gonosz elkerülése révén jutott, továbbá a Teremtő szuverenitásának alanyaként Isten csodálatos tetteiről szerzett személyes tapasztalatai, valamint az ember és Isten együttélésének, ismeretségének és kölcsönös megértésének gyengéd, de felejthetetlen élményei és emlékei miatt. Jób boldog volt a Teremtő szándékainak ismeretéből fakadó vigasz és öröm miatt, és a félelem miatt, amely azután ébredt benne, hogy meglátta, hogy Ő nagyszerű, csodálatos, szeretetreméltó és hűséges. Jób képes volt szenvedés nélkül szembenézni a halállal, mert tudta, hogy a halálban visszatér a Teremtő oldalára. Az életben elért törekvései és nyereségei tették lehetővé számára, hogy nyugodtan nézzen szembe a halállal, lehetővé tették számára, hogy nyugodtan nézzen szembe azzal a kilátással, hogy a Teremtő visszaveszi az életét, sőt mi több, lehetővé tették számára, hogy szeplőtelenül és gondtalanul álljon a Teremtő elé” (Az Ige, 2. kötet – Isten megismeréséről. Isten Maga, az egyedülálló III.). Miután elolvastam Isten szavait, megértettem, hogy az embereknek csak egy esélyük van az életben, és az, hogy valaki hogyan választja meg az életútját, döntő fontosságú, mivel ez határozza meg, hogy boldog és értelmes lesz-e az élete. Ha valaki élete nagy részét a világi hírnévre és nyereségre való törekvéssel tölti, vagy a családra és a testi dolgokra összpontosít, akkor nem tud a helyes úton járni az életben, nem fogja megismerni a Teremtőt, és biztosan nem fogja megérteni, miért él. Ha így éli az életét, annak eredménye az üresség és a fájdalom érzése lesz. Csak akkor lehet igazán értékes az életünk, ha Istent követjük, ha arra használjuk az időnket, hogy egy teremtett lény kötelességét végezzük, az igazságra törekedjünk, és megismerjük Istent. Akárcsak Jób: ő is valódi és kézzelfogható tapasztalatot szerzett a Teremtő szuverén intézkedéseiről, és a Teremtő szuverenitásának valódi megtapasztalása és megértése révén képes volt alávetni magát a Teremtő hatalmának, miután levetette a halálfélelmet, „öregen, és az élettel betelve” (Jób 42:17). A Jóbéhoz hasonló törekvés teszi az ember életét igazán boldoggá és értelmessé. Ez a törekvés feloldhatja az élet ürességét és a halálfélelmet. Követnem kellett Jób példáját, és törekednem kellett arra, hogy értelmes életet éljek. Miután ezt megértettem, felmondtam a munkahelyemen.

Miután felmondtam, sokkal felszabadultabb lettem. Többé nem kellett olyan sok időt értelmetlen, könyvekből származó ismeretekre fordítanom, és nem kellett foglalkoznom a munkahelyi cselszövésekkel és csalárdsággal. Több időm volt arra is, hogy összegyűljek a testvérekkel, hogy egyem és igyam Isten szavait, hogy végezzem a kötelességemet, és némi előrehaladást értem el az életbe való belépésemben. Az Isten által rendezett környezetben megtapasztaltam néhány kudarcot és bukást, és kaptam metszést, ami segített abban, hogy némi ismeretet szerezzek az arrogáns és önelégült romlott beállítottságomról, és megértsem, hogy teremtett lényként a megfelelő helyen kell állnom, és meg kell tanulnom racionális emberré válni, aki józanul végzi egy teremtett lény kötelességét. Az, hogy képes voltam otthagyni a munkámat, követni Istent, értékes és értelmes életre törekedni, az a vezetésnek és irányításnak köszönhető, melyet Isten szavai nyújtottak. Nagyon hálás vagyok Istennek!


77. Megtanultam, hogyan kell helyesen bánni az emberekkel

2022 márciusában vezetőnek választottak a gyülekezetben. Miután a velem együtt dolgozó testvérek útmutatást adtak és segítettek, egy idő után képes lettem felfedezni és megoldani néhány eltérést és problémát a munkában, és lassan a munka eredményei is javulást mutattak. A testvéreim azt mondták, hogy van munkaképességem. Nagyon boldog voltam, és úgy éreztem, hogy bár csak rövid ideje képeznek, jó a képességem, fel tudom fedezni a problémákat, és jól tudom végezni a munkát. Azt gondoltam, igazán ritka tehetség vagyok! Később Lu Jao nővért is vezetőnek választották a gyülekezetben, és velem került párba. Segítettem neki megismerni és megérteni a munkát. Egy idő után felfedeztem, hogy Lu Jao csak egy kicsit tud részt venni a munkájában, de a felelősséget nem igazán tudta viselni a rábízott munkáért. Ekkor némi megvetést éreztem: „Annyi időt és energiát fektettem abba, hogy megtanítsalak dolgozni – miért haladsz ilyen lassan? Amikor engem tanítottak be a testvéreim, amint mondtak valamit, azonnal megértettem, és magamtól is rájöttem a többi részletre. Neked miért olyan nehéz ez? Ez így nem mehet tovább. Most kapsz egy fejmosást!” Ezért szigorúan azt mondtam neki: „Már nagyon világosan elmagyaráztam, hogyan kell elvégezni ezeket a feladatokat. Miért nem tudod még mindig megcsinálni őket? Egyáltalán odafigyelsz?” Lu Jao arca mélyvörös lett, és némán lehajtotta a fejét. Amikor láttam, milyen szomorú, azt gondoltam magamban: „Talán túl messzire mentem abban, amit mondtam? Végül is Lu Jao még csak most kezdte a képzést, és sok feladatot meg kell ismernie. Ráadásul egy kicsit idősebb, és a memóriája sem olyan jó.” Azonban aztán újra azt gondoltam: „Bár a hangnemem egy kicsit durva volt, csak segíteni akartam neki, hogy minél előbb belejöjjön a munkába”, és nem gondolkodtam el magamon.

Később prédikátornak választottak, és Han Lu nővérnek, az újonnan megválasztott vezetőnek segítettem megismerni a munkát. Egyszer együtt mérlegeltük, hogy néhány embert a vonatkozó alapelvek szerint ki kell-e takarítani. Láttam, hogy megnyilvánulásaik alapján néhányan egyértelműen gonosz emberek, de Han Lu ezt nem ismerte fel. Némi megvetést éreztem a szívemben: „Te már végeztél kitakarítási munkát. Nem beszéltünk már korábban az alapelvekről ezen a téren? Hogyhogy visszafejlődtél ahelyett, hogy haladtál volna?” Aztán arra gondoltam, hogy amikor a felsőbb vezetők közösséget vállaltak velem és útmutatást adtak a felismeréssel kapcsolatban, bár nekem is voltak hiányosságaim, nem voltam olyan inkompetens, mint ő. Ezért szigorúan azt mondtam Han Lunak: „A problémákat az emberek lényege szerint kell nézned! Ne irreleváns dolgokkal foglalkozz!” Han Lu megdöbbent, amikor ezt mondtam, és csendesen így válaszolt: „Elvileg értem az alapelveket, de amikor különböző emberekkel állok szemben, egyszerűen nem tudok tisztán látni.” Amikor ezt meghallottam, még idegesebb és dühösebb lettem: „Régebben soha nem végeztem kitakarítási munkát, de amint elmagyarázták nekem, megértettem. Te pedig már végeztél kitakarítási munkát, hogy lehet, hogy még mindig hiányzik belőled a tisztánlátás?” Aztán szigorúan megdorgáltam: „Nem csak mentségeket keresel magadnak, amikor ezt mondod? Korábban már végeztél kitakarítási munkát, és közösen is beszéltünk az alapelvekről. Ha még most sem tudsz tisztán látni, akkor nem lehet, hogy nem szívvel-lélekkel végzed a kötelességedet?” Miután ezt hallotta tőlem, Han Lu zavartan lehajtotta a fejét, és egy szót sem szólt. Amikor láttam, hogyan néz ki Han Lu, azt gondoltam magamban: „Vajon korlátoztam őt azzal, ahogy beszéltem?” Azonban, amikor észrevettem ezeket a problémákat, nem tudtam megállni, hogy ne törjön ki belőlem a hirtelen harag. Később azon töprengtem: miért tör ki belőlem mindig a hirtelen harag, amikor másokat képzek? Abban az időszakban imádkoztam Istenhez, hogy keressek, és tőlem telhetően próbáltam visszafogni magam a beszédemben és a tetteimben. Azonban néha nem tudtam megállítani a dühöm kitörését, és utána fájdalmat éreztem a szívemben. Néhány nappal később Han Lu felvetette, hogy túl magasak az elvárásaim másokkal szemben, és szigorú hangnemem miatt mások nehezen fogadják el, amit mondok. Amikor meghallottam, amit Han Lu mondott, kezdetben nem tudtam elfogadni. Azt gondoltam magamban: „Már így is nagyon próbálom visszafogni magam, hogy ne mutassam ki az indulatosságomat. Miért nem gondolkodsz el a saját problémáidon? Ugyan mit vársz, dicsérjelek meg, amiért nem tudod jól végezni a munkádat?” Azonban eszembe jutott, hogy korábban Lu Jao azt mondta, hogy a saját érettségem alapján támasztok követelményeket másokkal szemben, és most Han Lu is ugyanezt mondta. Ebben Isten engedélye volt, és nem érvelhettem tovább; alá kellett vetnem magam.

Később, miután egy nővér tudomást szerzett az állapotomról, talált nekem néhány részletet Isten szavaiból. Mindenható Isten azt mondja: „Ha gyülekezetvezetőként vagy dolgozóként Isten választottait fogod vezetni, hogy belépjenek az igazságvalóságba és jó tanúságot tegyenek Isten mellett, a legfontosabb az embereket afelé terelni, hogy több időt töltsenek Isten szavainak olvasásával és az igazsággal való közösségvállalással. Ily módon Isten választott népe mélyebb tudással rendelkezhet Isten abbéli céljairól, hogy megmentse az embert, valamint Isten munkájának céljáról. Megérthetik Isten szándékait és különféle követelményeit az emberrel szemben – és ez lehetővé teszi számukra, hogy megfelelően eleget tegyenek kötelességeiknek és megfeleljenek Istennek. [...] Vajon meg tudod értetni az emberekkel az igazságot, és be tudsz lépni a valóságba, ha csupán szavakat és doktrínákat prédikálsz, amikor megrovod és megmetszed őket? Ha a közlésed nem gyakorlatias, ha nem más, mint szavak és doktrínák, akkor hiábavaló lesz, akármennyit is metszed és rovod meg őket. Úgy gondolod, hogy ha az emberek félnek tőled, ha megteszik, amit mondasz nekik és nem mernek ellenkezni, az ugyanaz, mintha megértenék az igazságot és alávetettek lennének? Ez nagy hiba: az életbe való belépés nem ilyen egyszerű. Vannak vezetők, akik olyanok, mint amikor egy új főnök erőteljes benyomást akar tenni. Megpróbálják újonnan felfedezett hatalmukat Isten választottaira kényszeríteni, hogy mindenki alávesse magát nekik. Úgy gondolják, hogy így egyszerűbb lesz a dolguk. Ha híján vagy az igazságvalóságnak, akkor hamarosan feltárul a valódi érettséged, lelepleződik a valódi éned, és akár ki is vethetnek. Bizonyos adminisztratív munkákban elfogadható egy kis metszés és fegyelmezés. De ha nem vagy képes közölni az igazságot, végül továbbra sem leszel képes megoldani a problémákat, és ez ki fog hatni a munka eredményeire. Ha függetlenül attól, hogy milyen problémák merülnek fel a gyülekezetben, továbbra is kioktatod és hibáztatod az embereket – ha folyamatosan rosszkedvű vagy –, akkor a romlott beállítottságod fedi fel magát ebben, és megmutatod romlottságod rút arcát. Ha állandóan piedesztálon állsz, és az embereket ily módon kioktatod, akkor az emberek az idő múltával nem lesznek képesek megkapni tőled az életadó ellátást, semmi gyakorlati dolgot nem nyernek, helyette utálni fognak és undorodni fognak tőled. Ezen felül olyan emberek is lesznek, akik azt követően, hogy ítélőképesség híján hatást gyakoroltál rájuk, ők maguk is meg fognak róni és meg fognak metszeni másokat. Ők is mérgesek lesznek és elvesztik a türelmüket. Nem csak, hogy képtelen leszel megoldani az emberek problémáit – romlott beállítottságaikat is elő fogod mozdítani. És ez vajon nem a kárhozat útjára vezeti őket? Ez nem a gonosz cselekedete? Egy vezető elsősorban úgy kell, hogy vezessen, hogy az igazságról közöl dolgokat, és élettel lát el. Ha mindig piedesztálon állsz és kioktatsz másokat, vajon képesek lesznek megérteni az igazságot? Ha egy ideig így végzed a munkádat, az emberek ott fognak hagyni, amikor világosan meglátják, hogy milyen vagy. Vajon ilyen munkával Isten elé tudod vezetni az embereket? Egyértelműen nem tudod: csak annyit tudsz tenni, hogy tönkreteszed a gyülekezet munkáját, és azt éred el, hogy Isten választottai megutálnak és otthagynak” (Az Ige, III. kötet – Az utolsó napok Krisztusának beszédei. Harmadik rész). „Ne gondold, hogy mindent értesz. Azt mondom, hogy mindaz, amit láttál és tapasztaltál, nem elegendő ahhoz sem, hogy akár csak egy ezredrészét is megértsd irányítási tervemnek. Akkor hát miért viselkedsz ilyen gőgösen? Az a kevéske tehetség és az a kevéske tudás, amivel rendelkezel, nem elegendő ahhoz, hogy azt Jézus a munkájának akár egyetlen másodpercében is felhasználhassa! Valójában mennyi tapasztalattal rendelkezel? Mindaz, amit életedben láttál és hallottál, és amit elképzeltél, kevesebb, mint az a munka, amit én egyetlen pillanat alatt végzek! Jobban teszed, ha nem piszkálódsz és nem keresel hibát. Lehetsz olyan arrogáns, amennyire csak akarsz, de te nem vagy több egy teremtett lénynél, amely még egy hangyával sem egyenlő! Mindaz, amit a hasadban tartasz, kevesebb, mint ami egy hangya gyomrában van! Ne gondold, hogy csak azért, mert szereztél némi tapasztalatot és idősebb vagy, ez feljogosít arra, hogy hevesen gesztikulálj és nagyokat beszélj. Vajon a tapasztalatod és a rangod nem az Általam kimondott szavak eredménye? Azt hiszed, hogy ezeket a te munkádért és fáradozásodért cserébe kaptad?” (Az Ige, I. kötet – Isten megjelenése és munkája. A két megtestesülés teljessé teszi a megtestesülés jelentőségét). Miután elolvastam Isten szavait, igazán szégyelltem magam. Amióta vezető lettem, és a munkám némi eredményt hozott, öntelt és önelégült voltam. Azt hittem, hogy jók a képességeim, nagyon intelligens vagyok, és amint mások elmagyaráznak valamit, én azonnal megértem, ezért elkezdtem lenézni a testvéreimet. Amikor Lu Jaónak segítettem a munkájában, láttam, hogy még valamennyi képzés után sem tudott önállóan dolgozni, és megvetést éreztem a szívemben. Felmerült bennem a kérdés, hogy én miért tudom megcsinálni, ő pedig miért nem, és még lekezelően dorgáltam és szidtam is. Miután prédikátornak választottak, újra magamat használtam mércének, amikor követelményeket támasztottam Han Luval szemben. Amikor láttam, hogy Han Lu nem érti az alapelveket, magamban arra a következtetésre jutottam, hogy nem figyel oda, és le is szidtam. Emiatt Han Lu egyre feszélyezettebbé és gátlásosabbá vált mellettem. Rájöttem, hogy alapelvek nélkül bántam az emberekkel. Ahelyett, hogy az érettségük és képességük szerint bántam volna velük, magamat használtam mércének. Amikor a testvéreim nem feleltek meg a követelményeimnek, megvetettem, lenéztem, és lekezelően dorgáltam őket. Valójában én sem tudtam volna végezni a munkát az Isten szavaitól kapott megvilágosítás és a testvéreim útmutatása és segítsége nélkül. Én azonban szégyentelenül ezt tőkeként használtam, és állandóan megvetettem és lenéztem a testvéreimet. Tényleg teljesen hiányzott belőlem a józan ész! Isten azt követeli meg a vezetőktől és a munkásoktól, hogy képesek legyenek közösséget vállalni az igazságról a problémák megoldása érdekében, képesek legyenek rámutatni a testvéreik munkájában lévő eltérésekre és problémákra, és útmutatást adjanak nekik az alapelvekbe való belépéshez. Én azonban nemcsak hogy nem teljesítettem a saját feladatomat, hanem még lekezelően meg is dorgáltam másokat, és ártottam a testvéreimnek. Hogy nevezhettem ezt kötelességvégzésnek? Mélységes megbánást éreztem, amikor arra gondoltam, amit tettem. Hogyan lehettem ennyire embertelen, hogy nem adtam a testvéreimnek a legcsekélyebb valódi segítséget és szeretetet sem?

Egy nap elolvastam Isten szavait, és végre megértettem, miért nem tudtam helyesen bánni az emberekkel. Mindenható Isten azt mondja: „Sokféle romlott beállítottság létezik, amelyek a Sátán beállítottságaihoz tartoznak, de a legnyilvánvalóbb és a leginkább szembetűnő az arrogáns beállítottság. Az arrogancia az ember romlott beállítottságának gyökere. Minél arrogánsabbak az emberek, annál észszerűtlenebbek, és minél észszerűtlenebbek, annál hajlamosabbak ellenállni Istennek. Mennyire súlyos ez a probléma? Az arrogáns beállítottságú emberek nemcsak mindenkit maguknál alacsonyabb rendűnek tekintenek, hanem ami a legrosszabb, még Istenre sincsenek tekintettel, és nincs Istent félő szívük. Még ha úgy tűnik is, hogy az emberek hisznek Istenben és követik Őt, egyáltalán nem Istenként kezelik Őt. Mindig úgy érzik, hogy övék az igazság, és nagyon nagyra tartják magukat. Ez az arrogáns beállítottság lényege és gyökere, és ez a Sátántól származik. Ezért az arrogancia problémáját meg kell oldani. Azt érezni, hogy valaki jobb másoknál – ez triviális dolog. A kritikus probléma az, hogy az ember arrogáns beállítottsága megakadályozza őt abban, hogy alávesse magát Istennek, az Ő szuverenitásának és intézkedéseinek; az ilyen személy mindig hajlik arra, hogy versengjen Istennel a hatalomért és mások irányításáért. Ennek a fajta embernek a legkevésbé sincs Istent félő szíve, nem is beszélve az Isten iránti szeretetről vagy a Neki való alávetettségről” (Az Ige, III. kötet – Az utolsó napok Krisztusának beszédei. Harmadik rész). „Ha a szívedben valóban érted az igazságot, akkor tudni fogod, hogyan gyakorold azt és hogyan vesd alá magad Istennek, és természetesen az igazságra törekvés útjára lépsz. Ha az út, amelyen jársz, a helyes út, és összhangban van Isten szándékaival, akkor a Szentlélek munkája nem fog elhagyni téged – ebben az esetben egyre kisebb lesz az esélye, hogy elárulod Istent. Az igazság nélkül könnyű rosszat cselekedni, és saját magad ellenére meg fogod tenni. Például, ha arrogáns és önhitt a beállítottságod, akkor, ha azt mondják, ne ellenkezz Istennel, nem számít, nem tudod megállni, nem áll hatalmadban. Nem szándékosan tennéd; arrogáns és önhitt természeted uralma alatt tennéd. Arroganciád és önhittséged miatt lenéznéd Istent és úgy tekintenéd, mint aki nem számít; ezek arra késztetnének, hogy magadat magasztald, folyamatosan magad szerepeltesd; arra késztetnének, hogy megvess másokat, magadon kívül senkinek nem hagynának helyet a szívedben; megfosztanának Isten szívedben elfoglalt helyétől, és végül arra késztetnének, hogy Isten helyébe ülj és azt követeld az emberektől, hogy vessék alá magukat neked, és arra indítanának, hogy saját gondolataidat, ötleteidet és elképzeléseidet az igazságként tiszteld. Milyen sok gonoszságot követnek el az emberek arrogáns és önhitt természetük uralma alatt! A rossz elkövetése jelentette a problémát, megoldandó, hogy először a természetüket kell orvosolniuk. A beállítottságot illető változás nélkül nem lehetne alapvető megoldást találni erre a problémára” (Az Ige, III. kötet – Az utolsó napok Krisztusának beszédei. Az ember csak az igazságra törekvéssel érhet el változást a beállítottságában). Ahogy Isten szavain töprengtem, megértettem, hogy az arrogáns természet az emberek Istennel szembeni ellenállásának gyökere. Arra gondoltam, hogy szereztem némi munkatapasztalatot és elértem némi eredményt a munkámban, és ezért azt hittem, hogy jó a képességem és nagyon intelligens vagyok. Amikor a nővéreimet irányítottam a munkájukban, nem az alapelvek szerint bántam velük, és nem az érettségük és képességük szerint támasztottam követelményeket velük szemben. Ehelyett magamat használtam mércének, és állandóan magamhoz hasonlítottam a nővéreimet. Amikor a nővéreim nem feleltek meg a követelményeimnek, megvetettem, megdorgáltam és leszidtam őket. A kötelességem végzése során nem az igazságalapelvek szerint bántam az emberekkel, hanem a saját tapasztalataimat és nézőpontjaimat használtam alapul az emberek és dolgok megítéléséhez. Vajon nem a saját gondolataimat és nézőpontjaimat tekintettem igazságalapelveknek? Arra gondoltam, hogy Lu Jao és Han Lu mindketten éppen csak kezdtek beletanulni a gyülekezeti munkába. Bár voltak hiányosságaik, ők is jól akarták végezni a munkát, és remélték, hogy segítséget kapnak tőlem. Én azonban az arrogáns beállítottságom foglya voltam, és egyszerűen egyáltalán nem értettem meg a nehézségeiket. Ehelyett azt követeltem tőlük, hogy ugyanolyanok legyenek, mint én, és ha nem feleltek meg a követelményeimnek, szidtam és dorgáltam őket, aminek következtében korlátozva érezték magukat általam. Amikor ezt megértettem, félelmet éreztem a szívemben. Soha nem gondoltam volna, hogy az arrogáns beállítottságom ilyen dolgokra késztethet, sőt annyira érzéketlen vagyok rá, hogy egyáltalán nem veszem észre. Úgy éreztem, hogy valóban veszélyben vagyok, és bűnbánóan imádkoztam Istenhez, nem akarva tovább az arrogáns beállítottságom szerint élni.

Később Isten szavainak egy másik részletét olvastam, és megtudtam, hogyan kell bánni az emberekkel az igazságalapelvek szerint. Mindenható Isten azt mondja: „Isten szavai világosan megmutatják vagy utalnak arra, hogyan kell bánni másokkal; az a hozzáállás, ahogyan Isten bánik az emberiséggel, az a hozzáállás, amelyet az embereknek egymás iránti bánásmódjukban tanúsítaniuk kell. Hogyan bánik Isten minden egyes emberrel? Vannak, akiknek csekély az érettségük; vagy fiatalok; vagy csak rövid ideje hisznek Istenben; vagy természetlényegüknél fogva nem rosszak, nem rosszindulatúak, csak egy kicsit tudatlanok vagy hiányos képességűek. Vagy túl sok korlátozásnak vannak kitéve, és még nem értik az igazságot, még nincs belépésük az életbe, így nehezen tartják vissza magukat attól, hogy ostoba dolgokat tegyenek, vagy tudatlan cselekedeteket kövessenek el. De Isten nem az emberek múló ostobaságára összpontosít; Ő csak a szívüket nézi. Ha elhatározzák, hogy törekszenek az igazságra, akkor helyesen tesznek, és ha ez a céljuk, akkor Isten figyeli őket, vár rájuk, időt és esélyt ad nekik, amely lehetővé teszi számukra, hogy belépjenek. Nem arról van szó, hogy Isten leírja őket egyetlen vétkük miatt. Ez olyasmi, amit az emberek gyakran tesznek; Isten soha nem bánik így az emberekkel. Ha Isten nem bánik így az emberekkel, akkor az emberek miért bánnak így másokkal? Nem romlott beállítottságukat mutatja ez? Ez pontosan a romlott beállítottságuk. Meg kell nézned, hogyan bánik Isten a tudatlan és ostoba emberekkel, hogyan bánik a csekély érettségűekkel, hogyan bánik az emberiség romlott beállítottságának normális feltárulásaival, és hogyan bánik azokkal, akik rosszindulatúak. Isten különböző módon bánik a különböző emberekkel, és változatos módon kezeli a különböző emberek különböző állapotait is. Meg kell értened ezeket az igazságokat. Amint megértetted ezeket az igazságokat, tudni fogod, hogyan tapasztald meg a dolgokat, és hogyan bánj az alapelvek szerint az emberekkel” (Az Ige, III. kötet – Az utolsó napok Krisztusának beszédei. Az igazság elnyeréséhez az embernek a közeli emberektől, eseményekből és dolgokból kell tanulnia). Isten szavaiból láttam, hogy Isten különösen elvszerűen bánik az emberekkel. Isten követelményei eltérőek az ember képességétől és érettségétől függően. Nem alkalmaz egyensablont, hanem méltányosan bánik az emberekkel a tényleges körülményeik alapján. Bár Lu Jao képessége egy kicsit gyenge volt, nem arról volt szó, hogy teljesen alkalmatlan lett volna a feladatra. Sőt, kitartóan végezte a kötelességét, és amint megértett valamit, képes volt időt és energiát fektetni bele, és a tőle telhető legjobban végezni azt. Ami azokat a dolgokat illeti, amelyeket nem értett, türelmesen kellett volna közösséget vállalnom vele és irányítanom őt. Néha, amikor nem tudtam világosan elmagyarázni a dolgokat, ténylegesen végig kellett volna vezetnem őt a feladaton. Végül is, amikor valaki éppen csak elkezdte a képzést egy kötelességhez, először mindig meg kell ismerkednie a feladattal. Bár Han Lu korábban végzett eltakarítási munkát, ez nem jelentette azt, hogy mindent értett és átlátott. Közösséget kellett volna vállalnom vele és segítenem kellett volna, ahelyett, hogy dorgálom és szidom. Miután ezt megértettem, imádkoztam Istenhez, és hajlandó voltam méltányosan és az igazságalapelvek szerint bánni a testvéreimmel, teljesítve a feladatomat.

Arra gondoltam, hogy azért voltam olyan arrogáns, mert állandóan a jó képességemet és a gyors felfogásomat használtam tőkeként. Később, miután elolvastam Isten szavait, végre némi megértést nyertem erről a problémáról. Isten azt mondja: „Azt mondanátok, hogy nehéz az embernek megfelelően teljesítenie a kötelességét? Valójában nem az; csak az szükséges hozzá, hogy az emberek képesek legyenek alázatos hozzáállást tanúsítani, rendelkezzenek némi józan ésszel, és megfelelő álláspontra helyezkedjenek. Nem számít, mennyire vagy képzett, hány díjat nyertél vagy hogy mit értél el, és az sem, hogy milyen magas státusszal vagy ranggal bírsz; ezt mindet el kell engedned, le kell szállnod a magas lóról – ez mind semmit sem számít. Bármily nagy dicsőségek is ezek, Isten házában nem emelkedhetnek az igazság fölébe, mivel e felszínes dolgok nem az igazság és nem léphetnek az igazság helyébe. Világosan kell látnotok e dolgot illetően. Ha ezt mondod: »Nagyon tehetséges vagyok, nagyon éles az eszem, gyorsak a reflexeim, gyorsan tanulok, és rendkívül jó a memóriám, így én vagyok az alkalmas személy a végső döntés meghozatalára«, azaz ha mindig tőkeként használod ezeket a dolgokat, drágának és pozitívnak tartva őket, az bizony baj. Ha ezek a dolgok foglalják el a szíved, ha gyökeret vertek a szívedben, akkor nehéz lesz számodra elfogadni az igazságot – a következményekbe pedig rémisztő lenne belegondolni. Így aztán először le kell tenned és meg kell tagadnod azokat a dolgokat, amelyeket szeretsz, amelyek jónak tűnnek, amelyek becsesek a számodra. Azok a dolgok nem az igazság; éppen ellenkezőleg: meggátolhatnak abban, hogy bemenj az igazságba” (Az Ige, III. kötet – Az utolsó napok Krisztusának beszédei. Mi a kötelesség megfelelő végzése?). Isten szavaiból megértettem, hogy egy személy képessége és adottságai veleszületett tulajdonságok – Istentől származnak. Ezek birtoklása nem jelenti azt, hogy egy személynek igazságvalóságai vannak. A múltban állandóan azt hittem, hogy jó a képességem, gyorsan felfogom a dolgokat, és képes vagyok felfedezni és megoldani a problémákat. Ezt tőkeként használtam, és önelégült voltam miatta. Azonban most már láttam, hogy ebből a tőkéből élve egyre arrogánsabbá és beképzeltebbé váltam. Más emberek semmit sem számítottak a szememben, és Isten nem volt a szívemben. Bár ezek a veleszületett tulajdonságok hasznosak a munka és a kötelesség végzésében, ha nem tudom elfogadni az igazságot, akkor bármilyen jó is a képességem, vagy bármilyen kiemelkedőek is az adottságaim, akkor is csak ellenállni tudok Istennek.

Később a munka követelményei miatt egy másik gyülekezet újonnan megválasztott vezetőit és munkásait irányítottam a munka végzésében. Néhányan közülük éppen csak elkezdték a képzést, néhányan újoncok voltak, és sok olyan feladat volt, amit nem tudtak, hogyan kell elvégezni. Mivel a KKP általi üldöztetés nagyon súlyos volt, nem tudtuk személyesen megbeszélni a dolgokat, ezért részletes munkabeosztást készítettem számukra. Azonban utána láttam, hogy a munkájuknak még mindig nincs iránya, és már majdnem újra kitört belőlem az indulat: „Régebben a testvéreim így irányítottak engem, és azonnal megértettem, sőt még más dolgokra is tudtam következtetni. Veletek miért olyan nehéz ez?” Amikor már majdnem dühbe gurultam és leszidtam őket, hirtelen eszembe jutottak Isten szavai: „Az a hozzáállás, ahogyan Isten bánik az emberiséggel, az a hozzáállás, amelyet az embereknek egymás iránti bánásmódjukban tanúsítaniuk kell” (Az Ige, III. kötet – Az utolsó napok Krisztusának beszédei. Az igazság elnyeréséhez az embernek a közeli emberektől, eseményekből és dolgokból kell tanulnia). Arra gondoltam, hogy végül is újoncok, és néhányan közülük még csak most kezdték a képzést. Teljesen normális volt, hogy nem értették meg azonnal az alapelveket. Ráadásul, amikor levélben kommunikálunk, elkerülhetetlenül vannak dolgok, amelyeket nem fejezünk ki világosan, és néhány dolgot nehéz megérteni. Imádkoztam Istenhez, keresve a módját, hogyan segíthetnék nekik megtanulni, hogyan kell végezni a munkát. Akkor épp elém került Isten szavainak egy részlete: „Teljesítened kell a szükséges feladatokat; figyelembe kell venned azokat a gyülekezeteket, ahol viszonylag gyenge és viszonylag szegényes munkaképességgel bíró emberek irányítanak. A vezetőknek és a dolgozóknak különleges figyelmet kell szentelniük ezeknek a dolgoknak és különleges útmutatást kell nyújtaniuk ezekben. Mire vonatkozik a különleges útmutatás? Az igazság közlése mellett konkrétabb és részletesebb iránymutatást és segítséget is kell nyújtanod, ami a kommunikáció tekintetében több erőfeszítést igényel. Ha elmagyarázod nekik a munkát és ők még mindig nem értik, és nem tudják, miként kell azt megvalósítani, vagy még ha a doktrína tekintetében értik is, és úgy tűnik, tudják, miként kell megvalósítani, de továbbra is bizonytalan vagy és aggódsz egy kicsit amiatt, hogy miként zajlik majd a tényleges megvalósítás, akkor mit kell tenned? Személyesen kell mélyen behatolnod a helyi gyülekezetbe, hogy útmutatást nyújts nekik és velük együtt valósítsd meg a feladatot. Miközben a munkarend követelményei szerint elvégzendő feladatokat illető konkrét intézkedéseket megteszed, mondd el nekik az alapelveket, mint például azt, hogy mit kell elsőként, majd azután elvégezni, és hogyan kell megfelelően elosztani az embereket – szervezd meg rendesen mindezeket a dolgokat. Ez gyakorlatilag annyit tesz, hogy útmutatást nyújtasz nekik a munkájukban, szemben azzal, hogy csak szlogeneket kiabálsz, illetve véletlenszerű parancsokat osztogatsz és kioktatod őket néhány doktrínával, majd elvégzettnek tekinted a munkádat – ez nem konkrét munka végzésének a megnyilvánulása, szlogeneket kiabálni és dirigálni az embereknek pedig nem a vezetők és a dolgozók feladata. A vezető vagy a dolgozó csak akkor távozhat, amikor a helyi gyülekezetvezetők vagy felügyelők vállalni tudják a munkát, a munka pedig a helyes útra lépett, és alapvetően nincsenek lényeges problémák” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (10.)). Arra gondoltam, hogy végül is újoncok. Sekélyes volt a megértésük az igazságról, és nem voltak tisztában az alapelvekkel, ezért tényleg nem volt könnyű számukra megérteni, amikor én csak egy munkafolyamatot mondtam el nekik. Később a társammal gyakorlatiasan kielemeztük nekik az egyes munkaelemekben rejlő problémákat. Közösséget vállaltunk a különböző problémákkal kapcsolatos alapelvekről, és rámutattunk a megoldáshoz vezető utakra. Miután egy ideig így dolgoztunk együtt, mindannyian találtak irányt és utat a kötelességeikben. Amikor ezt az eredményt láttam, nagyon fellelkesültem. Rájöttem, hogy ha az alapelvek szerint bánsz az emberekkel, és ténylegesen vezeted a testvéreidet a munka végzésében, a szíved nyugodt.

Ezen időszak tapasztalatai révén némi megértést nyertem a saját arrogáns beállítottságomról, és többet értettem meg az emberekkel való bánásmód alapelveiről is. Bár néha még mindig késztetést érzek, hogy indulatosságot tárjak föl, amikor gyenge képességű vagy lassan dolgozó testvéreket látok, képes vagyok azonnal Istenhez imádkozni és az alapelvek szerint bánni velük. Ahogy így végzem a kötelességemet, a szívem nyugodtabbnak érzi magát.


78. Hatalmas megkönnyebbülés volt levenni az álarcomat

2021 márciusában a videós munkáért feleltem. Kezdetben úgy éreztem, hogy sok hiányosságom van. Ha valamit nem értettem, gyakran megkérdeztem a vezetőket vagy más testvéreket. Egyszer véletlenül megláttam egy levelet, amelyet a vezetők írtak valaki másnak. Az állt benne, hogy bár nem régóta végzem ezt a kötelességet, van némi képességem, és a videókészítésben viszonylag gyorsan fejlődöm. Megfelelő jelölt vagyok a művelésre. A levél más testvérekkel kapcsolatos problémákat is említett. Én voltam az egyetlen, akit megdicsértek. A lelkiállapotom árnyalatnyit megváltozott. Úgy éreztem, jobb vagyok a többi testvérnél, és ráadásul felügyelő is vagyok. Tehát a jövőben, ha bármilyen kérdést felvetnek a videós technikákkal kapcsolatban, meg kell tudnom azt oldani. Egyszer éppen a munkát beszéltük meg. Egy nővér felvetett egy kérdést, de én nem tudtam megoldani. Azt gondoltam magamban: „Ha azt mondom, hogy nem tudom, hogyan kell ezt csinálni, és nem értek hozzá, vajon lenéznek majd engem? Azt hiszik majd, hogy nem vagyok nagy szám, és nem is vagyok valójában jobb náluk?” Így megkérdeztem a többi testvért, hogy van-e valamilyen ötletük. Miközben a testvérek a saját véleményükről beszéltek, én sietve anyagokat kerestem. Amikor végeztek, kiegészítettem néhány olyan megoldással, amit ők nem említettek. Amint befejeztem a beszédet, néhány nővér azt mondta: „Ha ezt nem beszéltük volna meg veled, tényleg nem értettük volna ezt a vonatkozását. Ahogy megbeszélted velünk, sokkal világosabbá vált.” Később, amikor bárkinek problémája vagy nehézsége akadt, velem akarta megbeszélni. Nagyon boldog voltam. Azt gondoltam magamban: „Most mindannyian csodálnak engem. Biztosan azt hiszik, hogy jó felügyelő vagyok. Jól kell teljesítenem. Nem hibázhatok.”

Egyszer egy vezető továbbított nekem egy videót. Hsziao Zsan nővér készítette, és volt vele néhány probléma. A vezetők aggódtak, hogy Hsziao Zsan technikai tudása nem üti meg a mércét a videó szerkesztéséhez, ezért megkértek, hogy szerkesszem meg vele együtt. Amikor láttam a problémákat a videóban, támadt néhány szerkesztési ötletem. Azonban néhány technikával kapcsolatban nem volt biztos a tudásom, és valójában nem tudtam, hogyan lehetne jól megszerkeszteni a videót. Azt gondoltam magamban: „Ha elrontom a szerkesztést, mit fognak gondolni rólam a vezetők? Korábban nagyon jó benyomásuk volt rólam. Ha nem tudom jól megszerkeszteni ezt a videót, a vezetők vajon azt hiszik majd, hogy képzetlen vagyok, és nem olyan jó, mint amilyennek hittek? Ezt nem hagyhatom. Nem szabad ilyen benyomást keltenem a vezetőkben.” Akkor eszembe jutott valami. „Végül is ezt a videót Hsziao Zsan készítette. Miért ne szerkeszthetné meg Hsziao Zsan maga? Ha nem sikerül jól a szerkesztés, az az ő problémája. Ha a vezetők később rákérdeznek, csak annyit mondok majd, hogy más fontos munkám volt.” Hsziao Zsan azonban nem tudta, hogyan kell megszerkeszteni a videót, és kikérte a véleményemet. Azt gondoltam magamban: „Ha azt mondom, hogy nem értek a videóhoz szükséges technikákhoz, mit fog gondolni rólam Hsziao Zsan? Azt hiszi majd, hogy felügyelő létemre még erre sem vagyok képes?” Hogy a nővér ne lássa, mi jár a fejemben, csak ötleteket vetettem fel, hogy én hogyan szerkeszteném meg. A konkrét technikai műveletek felett csak nagyvonalúan átsiklottam. Látva Hsziao Zsan zavart arcát, nem mertem tovább kérdezősködni. Féltem, hogy ha további kérdéseket teszek fel, és aztán ő kérdez tőlem olyat, amire nem tudok válaszolni, fogalmam se lesz, mit tegyek. Annyit mondtam csak neki, hogy imádkozzon gyakran Istenhez, és támaszkodjon Istenre. Később Hsziao Zsan még mindig nem tudta elvégezni a szerkesztéseket. Nem volt mit tenni. Össze kellett szednem a bátorságomat, és megszerkesztenem a videót vele együtt. Hogy Hsziao Zsan ne lássa, hogy nem értek hozzá, titokban forrásokat ellenőriztem és oktatóanyagokat néztem. Annyira elfoglalt voltam, hogy szédültem, majd szétcsattant a fejem, és lelkileg nagyon kimerültem. Végül ennek a videónak a szerkesztése közel egy hónapig húzódott, mire elkészült.

Később a vezetők adtak nekünk néhány tananyagot a videós technikákról, hogy megbeszélhessük és közösen tanulhassuk őket. Korábban nem találkoztam ezzel a fajta új videós technikával, és nem értettem a tananyagok egy részét. Azonban nem akartam megnyitni a szívemet a testvérek előtt, és megbeszélni ezt. Emiatt egyre nagyobb erőfeszítésembe telt a tananyagok olvasása. Egyszer éppen az egyik tananyagot beszéltük meg. Li Hszin megkérdezte tőlem, mik egy bizonyos fajta renderelés elkészítésének technikái, alapelvei és követelményei. Nem voltam egészen biztos a válaszban. Aggódtam, mit gondolna rólam Li Hszin, ha nem tudnék mit mondani, ezért megjátszottam a magabiztosat, és adtam egy nagyon felületes választ. Látva Li Hszin tanácstalan arckifejezését, tudtam, hogy a válaszom nem oldotta meg a problémáját, ezért sietve feltettem egy másik kérdést, hogy eltereljem a figyelmét. Li Hszin ezután más ügyekről beszélt velem. Bár akkor éreztem némi önvádat, és tudtam, hogy így viselkedni nem helyénvaló, nem foglalkoztam vele túl sokat, és annyiban hagytam a dolgot. Néha, amikor nehézségek merültek fel, meg akartam kérdezni róluk a vezetőket, de aztán arra gondoltam: „Ha a vezetők azt gondolják, hogy a képességem alapján meg kellene tudnom oldani ezt a problémát, de én levélben tanácsot kérek, mit fognak gondolni rólam? Azt hiszik majd, hogy a képességem nem üti meg a mércét, és nem fejlődöm? Hogy semmiben sem különbözöm a többi testvértől?” Erre gondolva nem kértem segítséget a feletteseimtől, amikor nehézségekbe ütköztem. Ehelyett azon gondolkodtam, hogyan oldjam meg a problémákat magam. Néhány videóval elakadt a munka, mert nem jutott eszembe megoldás. Rendkívül lehangoló volt ilyen lelkiállapotban élni, mintha Isten elhagyott volna. Nem kaptam világosságot Isten szavaiból, és néha a szívem annyira boldogtalan volt, hogy sírni akartam. Meg akartam nyitni a szívemet a nővéreimnek, és beszélni az állapotomról, de aztán meggondoltam magam: „Mindannyiuknak sok nehézsége van a kötelességükben, és mindannyian kissé negatívnak érzik magukat. Ha én is negatív vagyok, az nem taszítja őket még mélyebbre a negativitásba? Én vagyok a felügyelő. Én vagyok a csapat vezetője. Mások lehetnek negatívak, de felügyelőként nekem ki kell tartanom, bármilyen nehézségbe is ütközöm.” Az ilyen gondolatok hatására nem jöttek a számra a szavak. Kényszerítenem kellett magam, hogy üres szavakat és doktrínákat mondjak, hogy bátorítsam a többieket, de ezek még nekem is száraznak tűntek. Abban az időben gyötrődött a szívem, és úgy éreztem, túl nehéz végezni ezt a kötelességet. Néha biciklizés közben könnyekben törtem ki, máskor pedig, amikor meglátogattam a testvéreket az otthonukban, bemenekültem a fürdőszobába sírni. Amikor befejeztem a sírást, letöröltem a könnyeimet, és belenéztem a tükörbe. Amikor újra kijöttem, kényszerítettem magam, hogy úgy tegyek, mintha mi sem történt volna. Abban az időben folyamatosan elfojtottam az állapotomat és a nehézségeimet. A szívem nagyon csüggedt volt. Nem tudtam, milyen romlott beállítottságban élek, ami ezt okozhatta. 2022 márciusában egy nap levél érkezett a vezetőktől, amelyben rákérdeztek, hogy pontosan miért nem hozott eredményt a kötelességem már jó ideje. Vajon rossz úton járok? Csak ekkor kezdtem el elgondolkozni magamon. Gondolatban újra és újra lejátszottam minden jelenetet, ami azóta történt, hogy felügyelő lettem. Egy szó jelent meg az elmémben: álcázás.

Később elolvastam Isten ezen szavait: „Van egy közös probléma az emberek romlott beállítottságában, egy közös probléma, amely mindenkinek az emberi mivoltában ott van, egy nagyon súlyos probléma. Ez a közös probléma az emberi mivoltuk leggyengébb, legvégzetesebb része, és természetlényegükben ez az, amit a legnehezebb előásni vagy megváltoztatni. Mi ez a probléma? Az, hogy az emberek mindig kivételes, emberfeletti, tökéletes emberek akarnak lenni. Az emberek eredendően teremtett lények. Vajon elérhetik a teremtett lények a mindenhatóságot? Elérhetik a tökéletességet és a hibátlanságot? Vajon képesek mindenben jártasságot elérni, mindent megérteni, mindent tisztán látni, és képesek-e mindenre? Nem képesek. Ellenben az emberekben van egy romlott beállítottság, egy végzetes gyengeség: amint elsajátítanak egy készséget vagy szakmát, úgy érzik, hogy rátermettek, hogy státusszal és értékkel rendelkező emberek, illetve szakemberek lettek. Nem számít, mi az igazi mércéjük, mindannyian szeretnék magukat valamilyen nevezetes vagy kivételes egyéniségnek beállítani, valamiféle ismert alakká válni és elhitetni másokkal, hogy tökéletesek és hibátlanok, egyetlen hibájuk sincs; azt szeretnék, hogy más emberek ügyes, hatalmas, kivételes, híres és nagyszerű egyénnek lássák őket, nagyszerű és hatásos imázzsal, azzal a képességgel, hogy bármit meg tudnak tenni, és nincs olyan, amire ne lennének képesek. Úgy érzik, hogy ha mások segítségét kérnék, akkor alkalmatlannak és alsóbbrendűnek tűnnének, és az emberek lenéznék őket. Ezért mindig meg akarják őrizni a látszatot. Vannak, akik, ha megkérik őket valamire, azt mondják, hogy tudják, hogyan kell csinálni, holott valójában nem tudják. Utána titokban utánanéznek, és megpróbálják megtanulni, hogyan kell csinálni, de kiderül, hogy több napos tanulmányozás után sem értik, hogyan kell csinálni. Amikor megkérdezik tőlük, hogy haladnak vele, azt mondják: »Majdnem kész, majdnem!« De a szívük mélyén azt gondolják: »Még a közelében sem tartok, hogy kész legyen, fogalmam sincs, nem tudom, mit kell tennem! Nem engedhetem, hogy kibújjon a szög a zsákból, továbbra is álcáznom kell magam, nem hagyhatom, hogy az emberek lássák a hiányosságaimat és a tudatlanságomat, nem hagyhatom, hogy lenézzenek!« Milyen probléma ez? Ez szenvedés, csak hogy mindenáron próbálják megőrizni a látszatot. Miféle beállítottság ez? Az ilyen emberek arroganciája nem ismer határokat, minden józan eszüket elvesztették. Nem akarnak olyanok lenni, mint mindenki más, nem akarnak hétköznapi, normális emberek lenni: szuperemberek, kivételes egyéniségek, rátermettek akarnak lenni. Ez hatalmas probléma! Ami a normális emberi mivoltban lévő gyengeségeket, hiányosságokat, tudatlanságot, ostobaságot és a megértés hiányát illeti, mindezeket beburkolják, és nem engedik, hogy mások lássák – folyamatosan álcázzák magukat” (Az Ige, III. kötet – Az utolsó napok Krisztusának beszédei. Az öt feltétel, amelynek teljesülnie kell, hogy az ember az Istenbe vetett hit helyes útjára lépjen). Isten azt mondja, hogy az emberek teremtett lények, és nem érhetik el a mindenhatóságot. Az sem lehetséges, hogy mindenben jártasságot szerezzenek, és mindent megértsenek. Az emberekből azonban hiányzik az önismeret, és amint megtanulnak egy icipicit valamiből, különlegesnek képzelik magukat. Megjátsszák magukat, és nagyszerű embernek álcázzák magukat, aki bármire képes. Bár vannak hiányosságaik és gyengeségeik, hatalmas erőfeszítéssel álcázzák magukat, hogy ezeket senki se lássa. Ezt az emberek arrogáns beállítottsága okozza. Eszembe jutott, hogy amint kaptam egy kis dicséretet a vezetőktől, azt hittem, jobb vagyok, mint a többi testvér. Ráadásul felügyelő voltam, és úgy éreztem, meg kell tudnom oldani a testvérek által felvetett összes problémát. Így elkezdtem azt az álarcot viselni, hogy mindent értek. Ha bármilyen nehézségem vagy hiányosságom volt, nem akartam ezt tudatni az emberekkel. A vezetők megkérték Hsziao Zsant és engem, hogy szerkesszük meg a videót. Nem akartam felfedni a gyengeségeimet és hiányosságaimat, ezért Hsziao Zsanra hárítottam a problémákat. Amikor kikérte a véleményemet, úgy tettem, mintha értenék a dologhoz, és felületesen ámítottam őt. Végül csak akkor szerkesztettem meg vele a videót, amikor már nem volt más választásom. Ez azt eredményezte, hogy a videó egy hónapot késett, mire a szerkesztés befejeződött. Li Hszin egy fogós kérdést tett fel nekem olyan szakmai készségekkel kapcsolatban, amikhez én egyértelműen nem értettem. Mivel azonban aggódtam, hogy a nővérem lenéz majd, válaszként csak odavetettem néhány felületes szót. Később, amikor a nővérem újra kérdezett, féltem, hogy lelepleződöm, és megtévesztéshez folyamodtam, hogy eltereljem a figyelmét. Ha valamit nem értettem a kötelességemben, nem kérdeztem a vezetőimet. Folyamatosan úgy éreztem, hogy ha így tennék, alkalmatlannak tűnnék, így fenntartottam a látszatot, hogy ne bukjak le a vezetők előtt. Álarcot vettem fel, hogy úgy tűnjön, mindent értek. Ez azt eredményezte, hogy néhány probléma hosszú ideig megoldatlan maradt, és közvetlenül befolyásolta a videókészítés előrehaladását. Valójában éppen csak elkezdtem végezni ezt a kötelességet. Bár elértem némi haladást, volt néhány technika, amellyel korábban nem találkoztam, így teljesen normális volt, hogy bizonyos dolgokat nem értek. Bárki, akiben van egy cseppnyi józan ész, tudja, hogy nem tökéletes, és lehetetlen mindent érteni, ezért mások útmutatására és segítségére van szüksége a kötelessége végzésekor. Ha kérdései vannak, kezdeményez és megkérdez másokat – és ez teljesen normális. Azonban ez vált a legnagyobb nehézségemmé. Nem tudtam szembenézni a saját hiányosságaimmal és gyengeségeimmel, és nem akartam normális, hibákkal rendelkező ember lenni. Folyamatosan meg akartam játszani magam, és tökéletes ember akartam lenni. Lépten-nyomon álcáztam magam. Sőt, azt gondoltam, hogy másokat kérdezni, amikor nehézségbe ütközöm, az alkalmatlanság jele, és lehetőséget ad másoknak, hogy lenézzenek. Egyszerűen túl arrogáns és túl képmutató voltam! Amikor az elmélkedéseim eljutottak erre a pontra, legbelül gyűlöltem magam. Úgy éreztem, hogy amit tettem, igazán visszataszító volt.

Később azon is elgondolkodtam, miért álcáztam magam és játszottam meg magam folyamatosan. Elolvastam Isten szavainak egy szakaszát, amitől felvidultam, és tisztábban láttam a dolgokat. Mindenható Isten azt mondja: „Függetlenül a körülményektől, függetlenül attól, hogy milyen kötelességet végez, egy antikrisztus megpróbálja azt a benyomást kelteni, hogy ő nem gyenge, hogy mindig erős, tele van hittel és soha nem negatív, hogy az emberek soha ne lássák a valódi érettségét vagy valódi hozzáállását Istenhez. Igazából a szíve mélyén tényleg azt hiszi, hogy nincs semmi, amit ne tudna megtenni? Őszintén elhiszi, hogy nincsenek gyengeségei, hogy nincs benne negativitás és nem jellemzik őt a romlottság feltárulásai? Egyáltalán nem. Jól tud színészkedni, és ügyesen leplezi a dolgokat. Az erős és ragyogó oldalát szereti megmutatni az embereknek; nem akarja, hogy lássák azt az oldalát, amely gyenge és igazi. A célja nyilvánvaló: egész egyszerűen az, hogy megőrizze a hiúságát és a büszkeségét, hogy megóvja a helyét az emberek szívében. Úgy gondolja, hogy ha mások előtt nyíltan beszél a saját negativitásáról és gyengeségéről, valamint a lázadó és romlott oldaláról, az súlyos károkat fog okozni a státuszának és a hírnevének, és több gondot fog okozni, mint amennyit megér. Ezért inkább meghalna, mint hogy beismerje, van, amikor gyenge, lázadó és negatív. Még ha el is jön a nap, amikor mindenki meglátja a gyenge és lázadó oldalát, amikor meglátják, hogy romlott és semmit sem változott, akkor is tovább folytatja a színjátékot. Azt gondolja, hogy ha beismeri, hogy vannak romlott beállítottságai, hogy hétköznapi ember, olyasvalaki, aki jelentéktelen, akkor elveszíti helyét az emberek szívében, elveszíti a többiek imádatát és rajongását, és ezáltal teljesen kudarcot vall. És ezért, bármi is történjék, nem fog megnyílni az emberek előtt; bármi is történjék, nem fogja átadni a hatalmát és a státuszát senkinek; ehelyett, amennyire csak lehet, megpróbál majd versenyezni, és soha nem adja fel. [...] az antikrisztusok rendíthetetlennek és erős akaratúnak festik le magukat, akik képesek lemondani és szenvedni, olyanoknak, akik egyszerűen tökéletesek, és nincsenek hibáik, illetve gondjaik. Ha valaki rámutat a romlottságukra és a hiányosságaikra, egyenlőként bánik velük, normális testvérként, valamint megnyílik és beszélget velük, hogyan kezelik a dolgot? Minden tőlük telhetőt megtesznek azért, hogy védekezzenek és igazolják magukat, hogy bizonyítsák az igazukat, és végül, hogy azt láttassák az emberekkel, hogy nincsenek problémáik, hogy ők tökéletes, szellemi emberek. Hát nem szélhámosság mindez? Mindazok, akik makulátlannak és szentnek hiszik magukat, szélhámosok. Miért mondom azt, hogy mind szélhámos? Mondjátok meg Nekem, van-e a romlott emberiség között bárki, aki makulátlan? Van-e bárki, aki igazán szent? (Nincs.) Biztosan nincs. Hogyan is érhetné el az ember a makulátlan mivoltot, amikor oly mélyen megrontotta a Sátán, és mellesleg veleszületetten nincs az igazság birtokában? Csak Isten szent; az egész romlott emberiség szennyes. Ha valaki megtestesítene egy szent embert, és azt mondaná, hogy ő makulátlan, mi lenne az az ember? Ördög, Sátán, arkangyal lenne – igazi antikrisztus lenne. Csak egy antikrisztus állítaná, hogy makulátlan és szent ember” (Az Ige, IV. kötet – Az antikrisztusok leleplezése. Kilencedik tétel (Tizedik rész)). Isten szavainak elolvasása után úgy éreztem, mintha szíven szúrtak volna. Az antikrisztusok a hírnevet és a státuszt fontosabbnak tartják magánál az életnél is. Különösen jók az álcázásban és a trükközésben. Olyan képet alkotnak magukról, mintha tökéletesek lennének, gyengeségek és hiányosságok nélkül, és nem mutatják ki a romlottságukat. Ezt azért teszik, hogy elérjék céljukat: hogy mások imádják őket és felnézzenek rájuk. Én pont ugyanolyan voltam, mint az antikrisztusok, akiket Isten leleplezett. Én is rendkívül szeretem az erős és dicsőséges oldalamat mutatni másoknak, szeretem, ha mások nagyra becsülnek és felnéznek rám, és ha státuszom van mások szívében. Akár a vezetők kértek meg egy videó szerkesztésére, akár a testvérek tettek fel kérdéseket, mindig álcáztam magam, és úgy tettem, mintha érteném, még akkor is, ha nem. Még be is csaptam és félrevezettem a testvéreimet. Amikor a testvérek kérdeztek, és én nem értettem a témához, miért nem tudtam őszinte és egyenes lenni? Vajon nem azért, mert féltem, hogy meglátják a hiányosságaimat, és azt hiszik majd, hogy ugyanolyan átlagos vagyok, mint ők, és nem fognak többé csodálni és felnézni rám? Hogy megvédjem az imázsomat felügyelőként, nem mertem kérdezni azokról a dolgokról, amelyeket nem értettem a kötelességemben. Féltem, hogy a vezetők azt gondolják majd, nem vagyok az a jó képességű ember, akiről korábban beszéltek, és lenéznek majd. Már eleve gyötrődtem, amiért nehézségekbe ütköztem, és nem találtam az utat a kötelességeimben és az életbe való belépésben, de inkább titokban sírtam egyedül, mintsem hogy felfedjem a negativitásomat és gyengeségeimet mások előtt. Halálosan féltem attól, hogy a testvérek meglátják valódi érettségemet és képességemet, és nem csodálnak többé. Tényleg szörnyen képmutató voltam, és remekül értettem a színleléshez! Minden teremtett embernek vannak hibái és gyengeségei. Én azonban nem tudtam elfogadni a saját tökéletlenségemet, és megjátszottam magam, hogy elrejtsem minden hiányosságomat és gyengeségemet. Folyamatosan álarc mögé rejtőztem, és örökké erősnek és hittel telinek mutattam magam. Ezzel az volt a célom, hogy státuszom legyen mások szívében, és elérjem, hogy az emberek csodáljanak és felnézzenek rám. Egész nap a saját hírnevemen és státuszomon törtem a fejem, a saját nyereségemmel és veszteségemmel foglalkoztam, de hanyag voltam a fő kötelességeimet valóban érintő munkával kapcsolatban. Nem tudtam semmilyen valódi munkát végezni. Mivel féltem, hogy lejáratom magam, ha nem tudom jól megszerkeszteni a videót, halogattam, és nem mertem hozzáfogni a szerkesztéshez. Ez hatással volt a videós munka előrehaladására. Felügyelőként a fő feladatom az volt, hogy megoldjam a kötelességeink teljesítése során felmerülő különféle problémákat a testvérekkel együtt, és biztosítsam a videós munka zökkenőmentes haladását. Én azonban nem teljesítettem a saját feladatomat, és folyamatosan álcáztam magam. Túlságosan jellemtelen voltam! Isten ezen szavaira gondoltam: „Vajon elérhetik a teremtett lények a mindenhatóságot? Elérhetik a tökéletességet és a hibátlanságot?” (Az Ige, III. kötet – Az utolsó napok Krisztusának beszédei. Az öt feltétel, amelynek teljesülnie kell, hogy az ember az Istenbe vetett hit helyes útjára lépjen). Az emberek jelentéktelenek. Egyszerűen nem érhetik el a mindenhatóságot. De leegyszerűsítve azt mondhatjuk, a viselkedésemmel megpróbáltam mindenható, tökéletes emberré tenni magam. Romlott emberként egész nap azon gondolkodtam, hogyan válhatnék mindenhatóvá. A természetem egyszerűen borzasztó elvetemült volt!

Később elolvastam Isten ezen szavait: „Ha a szívedben tisztában vagy azzal, hogy miféle ember vagy, mi a lényeged, mik a gyarlóságaid, és milyen romlottságot fedsz fel, akkor ezt nyíltan közölnöd kellene más emberekkel, hogy láthassák, mi a valódi állapotod, mik a gondolataid és mi a véleményed, hogy tudják, milyen ismereted van az ilyen dolgokról. Bármit is teszel, ne színlelj, ne vegyél fel álarcot, ne rejtsd el saját romlottságodat és gyarlóságaidat mások elől, hogy senki ne tudhasson azokról. Ez a fajta hamis viselkedés akadály a szívedben, és egyben egy romlott beállítottság is, és meggátolhatja az embereket a bűnbánatban és a változásban. Imádkoznod kell Istenhez és el kell gondolkoznod az olyan hamis dolgokon, mint a dicséret, amelyet másoktól kapsz, a dicsőség, amellyel elhalmoznak, és a koronák, amelyeket rád aggatnak, valamint boncolgatnod kell azokat. Látnod kell azt a kárt, amelyet ezek a dolgok okoznak neked. Ha így teszel, ismerni fogod saját mértékedet, öntudatra teszel szert, és többé már nem látod majd magad szuperembernek vagy valami nagyszerű alaknak. Amint ilyen önismereted van, könnyűvé válik elfogadnod az igazságot, a szívedbe fogadnod Isten szavait, és amiket Isten kér az embertől, elfogadnod a Teremtő üdvösségét, könnyű lesz rendíthetetlenül hétköznapi embernek lenned, olyasvalakinek, aki becsületes és megbízható, és könnyű lesz normális kapcsolatot kialakítanod közted – egy teremtett lény – és Isten, a Teremtő között. Pontosan ez az, amit Isten kér az emberektől, és ez olyasvalami, ami teljesen elérhető számukra. [...] Mindössze annyit kell tennetek, hogy gyakoroljátok azt a módszert, amelyet lefektettem. Légy hétköznapi ember, ne álcázd magad, imádkozz Istenhez és tanulj meg egyszerű módon megnyílni, és beszélj szívből másokkal. Az ilyen gyakorlás természetes módon gyümölcsöt fog hozni. Fokozatosan megtanulsz normális ember lenni, az élet nem lesz többé fárasztó számodra, nem gyötrődsz többé, és többé nem kínlódsz. Minden ember hétköznapi ember. Nincs különbség köztük, kivéve, hogy a személyes adottságaik különböznek, és valamelyest eltérhetnek képességben. Ha nem lenne Isten üdvössége és oltalma, mindannyian gonoszságot művelnének és elszenvednék a büntetést. Ha el tudod ismerni, hogy hétköznapi ember vagy, ha ki tudsz lépni az emberek képzelődései és üres illúziói közül és arra törekszel, hogy becsületes ember legyél és becsületesen cselekedjél, ha becsületesen alá tudod vetni magad Istennek, akkor nem lesznek problémáid és teljesen meg fogod élni az emberi hasonlatosságot. Ez ennyire egyszerű, akkor hát miért nincs ösvény?” (Az Ige, III. kötet – Az utolsó napok Krisztusának beszédei. Isten szavainak becsben tartása az Istenbe vetett hit alapja). „Meg kell tanulnod azt mondani: »Nem tudom«, »Ez meghalad engem«, »Nem látom át«, »Nem tapasztaltam még«, »Egyáltalán semmit sem tudok«, »Miért vagyok ilyen gyenge? Miért nem vagyok jó semmiben?«, »Gyenge a képességem«, »Fásult és nehéz felfogású vagyok«, »Ostoba vagyok«, »Adnom kell magamnak néhány napot, hogy megértsem, mielőtt cselekszem. Meg kell beszélnem másokkal« – ez az, ami igazán megegyezik a tényekkel. Meg kell tanulnod ily módon gyakorolni. Ez annak a megnyilvánulása, hogy beismered, normális ember vagy, és hogy normális ember kívánsz lenni” (Az Ige, III. kötet – Az utolsó napok Krisztusának beszédei. Isten szavainak becsben tartása az Istenbe vetett hit alapja). Isten szavainak elolvasása után elkezdtem elmélkedni. Valójában, amikor a múltban dicsértek a vezetők, az csak azért volt, mert abban az időben meglehetősen buzgón tanultam a szakmai készségeket, készítettem néhány videót, és mutattam némi fejlődést. Pont mint egy első osztályos kisiskolás, aki pár napig jól figyelt az órán, és a tanárok néhányszor megdicsérték; ez egyáltalán nem jelenti azt, hogy jobb lenne az osztálytársainál. Azt sem jelenti, hogy megtanulta volna az összes tudást az összes könyvből. A vezetőktől kapott dicséret nem jelentette azt, hogy a videós technikák szakértője vagyok, és nem lesznek többé problémáim. Valójában még kezdő voltam, aki csak félig értette a technikákat. Még mindig sok hiányosságom és gyengeségem volt. Még sokat kellett tanulnom és elsajátítanom. Helyesen kell kezelnem magam, és tisztán kell látnom a valódi érettségemet és szintemet. Ha egy másvalakitől származó dicsérő szó miatt elfelejtem, hol a helyem, akkor végül csak egy arrogáns emberré válok, aki híján van minden józan észnek. Korábban folyamatosan úgy éreztem, hogy mivel felügyelő vagyok, mások lehetnek negatívak, de én nem. Bármilyen probléma merül fel, ki kell tartanom, és nem hagyhatom, hogy mások lássák a gyengeségemet. Valójában ezzel szuperemberként kezeltem magam; ez nem egy normális jellem megnyilvánulása volt. Bár felügyelő voltam, ez nem jelentette azt, hogy bármivel is jobb vagyok a testvéreimnél: csak a kötelességünkben és a felelősségünkben volt különbség. Akár az életbe való belépésről, akár a szakmai készségekről van szó, mindenkinek vannak gyengeségei és hiányosságai. Teljesen normális volt, hogy nem látok át vagy nem értek néhány problémát. Nem kell nagy ügyet csinálni belőle. Becsületes hozzáállást kell tanúsítanom, elismerni a hiányosságaimat, és a testvérekkel együtt anyagokat keresni, amiket tanulmányozhatunk. Meg kell kérdeznem a vezetőinket mindenről, amit nem értünk, hogy rájöjjünk a problémák nyitjára, és ne hagyjuk, hogy azok akadályozzák a gyülekezet munkáját.

Egy összejövetelen megnyitottam a szívemet a testvéreimnek. Lelepleztem és boncolgattam a megjátszás és álcázás állapotát, amelyben ebben az időszakban éltem. Beszéltem a gyengeségeimről és hiányosságaimról, hogy a testvérek tisztán lássák a képességemet és az érettségemet. Ezzel egy időben megváltoztattam a kötelességemhez való hozzáállásomat. Amikor videókészítés közben nem volt ötletem, nem játszottam többé meg magam. Ehelyett a testvérekkel együtt kerestem a megoldást. A testvérek mondtak valamit, én is mondtam valamit, és néhány nehézség szinte magától megoldódott. Amikor levettem az álarcomat, nyugodtnak éreztem magam a kötelességeim végzése közben. Nem éreztem magam annyira boldogtalannak és meggyötörtnek. Egyszer egy nővér megkérdezte tőlem, hogyan kell elkészíteni egy új formátumú videót. Mivel nem voltam tisztában a videó alapelveivel és követelményeivel, nem volt ötletem, hogyan kell elkészíteni. Azt gondoltam magamban: „Ha azt mondom, nem értem, akkor a nővér vajon azt fogja gondolni: hogyan lehetek felügyelő, ha még ez a szakmai tudás is meghaladja a képességeimet? Vajon lenéz majd engem?” Ekkor eszembe jutottak Isten szavai: „Meg kell tanulnod azt mondani: »Nem tudom«, »Ez meghalad engem«, »Nem látom át«, »Nem tapasztaltam még«. [...] Meg kell tanulnod ily módon gyakorolni. Ez annak a megnyilvánulása, hogy beismered, normális ember vagy, és hogy normális ember kívánsz lenni” (Az Ige, III. kötet – Az utolsó napok Krisztusának beszédei. Isten szavainak becsben tartása az Istenbe vetett hit alapja). Amikor az álcázás állapotában megélt korábbi kínzó tapasztalataimra gondoltam, nem akartam többé így élni. Meg kellett változtatnom a kötelességem végzésével kapcsolatos helytelen szándékaimat és hozzáállásomat, és normális embernek kellett lennem. Ezután megnyíltam a nővérnek, és ezt mondtam: „Én sem értem ezt, és nem vagyok tisztában az ilyen típusú videók készítésének alapelveivel.” Ezután alapelveket és vonatkozó tananyagokat kerestünk ezen a területen, hogy együtt tanulhassunk, és tisztábban láttam a gyártási elveket. Nyugodtnak és felszabadultnak éreztem magam a szívemben. Egy idő múlva levél érkezett a vezetőktől. Azt írták, hogy több általunk készített videó fejlődést mutat, és arra biztattak minket: csak így tovább. Amikor megláttam a vezetők bátorító levelét, nagyon izgatott lettem, és önkéntelenül is könnyezni kezdtem. Egyrészt szégyelltem magam, mert az álcázás és a megjátszás állapota, amelyben korábban éltem, késleltette a videós munkát. Másrészt megtapasztaltam Isten szentségét. Amikor a romlott beállítottságomban éltem, amelyet hosszú ideig nem változtattam meg, Isten nem adott nekem útmutatást. Amikor Isten felé fordultam, és hajlandó voltam Isten szavaival összhangban gyakorolni, megláttam Isten mosolygó arcát. Most már van némi megértésem a saját romlott beállítottságomról, és valamelyest változtattam azon, hogy megjátszom és álcázom magam. Ezeket az eredményeket mind Isten szavainak útmutatásával értem el.


79. Végre nyugodtan el tudom fogadni a kötelességemet

2023 novemberében prédikátornak választottak, és két gyülekezet munkájáért feleltem. Amikor megtudtam az eredményt, eléggé meglepődtem, és kissé ideges lettem. Azt gondoltam: „A prédikátoroknak széles feladatkörük és súlyos felelősségük van. Voltam már korábban prédikátor, de mivel nem végeztem valódi munkát, és elmerültem a státusz előnyeiben, a gyülekezet különféle munkái pedig nem hoztak eredményt, elbocsátottak. Most mindenhol a KKP általi letartóztatások nagy hullámaival nézünk szembe, és a helyzet nagyon ellenséges. Ha nem megfelelően rendezem a munkát, és károsítom Isten házának érdekeit, akkor biztosan felelősségre vonnak. Még el is bocsáthatnak. Ha túl sok gonoszat teszek, lelepleződöm és kiiktatnak, és akkor elveszítem a megmentésem esélyét. Ebben az esetben vajon nem vész kárba mindaz, amit ennyi év alatt az Istenbe vetett hitem révén szereztem – pont úgy, mint amikor az ember fonott kosárban próbál vizet hordani? Jobb lenne, ha csak egy gyülekezetért felelnék vezetőként. Úgy nem lennék olyan szorult helyzetben.” Terveztem, hogy írok egy levelet a felsőbb vezetésnek, amiben elmagyarázom, hogy lassú a felfogásom, és keressenek más jelöltet, hogy ne akadályozzam a gyülekezet munkáját és a testvéreim életbe való belépését. De aztán arra gondoltam: „Isten szuverén azon emberek, események és dolgok felett, amelyekkel nap mint nap találkozom, és Ő rendezi el azokat. Korábban kudarcot vallottam ebben a kötelességben. Lehet, hogy Isten esélyt ad nekem a bűnbánatra azáltal, hogy újra végezhetem ezt a kötelességet? Ráadásul sok testvért letartóztattak, és szükség van emberekre a gyülekezet munkájához. Nem mehetek szembe a lelkiismeretemmel, és nem utasíthatom vissza ezt a kötelességet ilyen időkben. Az túlságosan megbántaná Istent.” Eleget akartam tenni Istennek, de közben féltem is, hogy nem végzem jól a kötelességemet, és felelősségre vonnak. Legbelül nagyon vívódtam, aznap éjjel csak hánykolódtam az ágyban, nem tudtam aludni, és úgy éreztem, mintha egy nagy szikla nehezedne rám.

Másnap reggel megnyíltam Vang Nannak, a nővérnek, akivel együttműködtem, és vele együtt kerestem a választ az állapotommal kapcsolatban. Kikeresett nekem egy szakaszt Isten szavaiból. Isten azt mondja: „Ezek a dolgok rejlenek az antikrisztusok szívében, és ezek mindegyike félreértés, szembeszegülés, ítélkezés és ellenállás Istennel szemben. Egyáltalán semmiféle ismeretük nincs Isten munkájáról. Miközben firtatják Isten szavait, firtatják Isten természetét, identitását és lényegét, ilyen következtetésekre jutnak. Az antikrisztusok ezeket a dolgokat mélyen eltemetik a szívükbe, így intve önmagukat: »Az óvatosság a biztonság anyja; legjobb radar alatt repülni; azt a madarat lövik le, amelyik kidugja a fejét; és a csúcson mindenki magányos! Legyen az bármikor is, soha ne legyél az a madár, amelyik kidugja a fejét, soha ne mássz túl magasra; minél magasabbra mászol, annál nagyobbat esel.« Nem hiszik el, hogy Isten szavai az igazság, és nem hiszik el, hogy az Ő természete igazságos és szent. Mindezt emberi elképzeléseken és képzelődéseken keresztül szemlélik, és Isten munkáját emberi szemlélettel, emberi gondolatokkal és emberi ravaszsággal közelítik meg, a Sátán logikáját és gondolkodását alkalmazva Isten természetének, identitásának és lényegének felvázolására. Az antikrisztusok nyilvánvalóan nemcsak, hogy nem fogadják el és nem ismerik el Isten természetét, identitását és lényegét, épp ellenkezőleg, tele vannak elképzelésekkel, ellenszegüléssel és lázadó mivolttal Isten iránt, és egy szemernyi valós ismerettel sem rendelkeznek Róla. Az antikrisztusok meghatározása szerint Isten munkája, Isten természete és Isten szeretete egy kérdőjel – bizonytalanság; tele vannak kétkedéssel, tele vannak tagadással és rágalmazással ezeket illetően; akkor mi a helyzet az Ő identitásával? Isten természete az Ő identitását képviseli; olyan hozzáállással Isten természetéhez, mint az övék, viszonyulásuk Isten identitásához magától értetődő – nyílt tagadás. Ez az antikrisztusok lényege” (Az Ige, IV. kötet – Az antikrisztusok leleplezése. Tizedik tétel: Megvetik az igazságot, szemtelenül semmibe veszik az alapelveket, és figyelmen kívül hagyják Isten házának intézkedéseit (Hatodik rész)). Isten leleplezte, hogy az antikrisztusok nem ismerik el, hogy Isten szavai jelentik az igazságot. Nem hisznek Isten igazságosságában, és még kevésbé hisznek abban, hogy az igazság uralkodik Isten házában. A saját elképzeléseikre és képzelődéseikre támaszkodnak, hogy mérlegeljék és behatárolják Isten identitását és lényegét, és tele vannak kétségekkel Isten igazságosságával kapcsolatban. Tagadják Isten megbízhatóságát és igazságosságát, és úgy vélik, hogy Isten nem méltányos és nem igazságos. Ez istenkáromlás. Összehasonlítva magamat az Isten szavaiban található leleplezéssel, láttam, hogy a beállítottság, amelyet felfedtem, azonos egy antikrisztuséval. Ezen a választáson prédikátornak választottak, de a szívem tele volt Istennel szembeni védekezéssel és kételyekkel. Aggódtam, hogy mivel a hatásköröm túl nagy lesz, a felelősség pedig túl súlyos, ha nem végzem jól a kötelességemet, és akadályozom a gyülekezet munkáját, nemcsak elbocsátanak, hanem fennáll a veszélye annak is, hogy kiiktatnak. A saját agyamat, elképzeléseimet és képzelődéseimet használva tekintettem Isten munkájára, tévesen azt hittem, hogy ha valaki nagy felelősséget vállal a kötelessége végzésében, az gyorsan feltárul, és így kifogásokat kerestem, hogy visszautasítsam a kötelességemet. Nem értettem Isten igazságos természetét, és úgy gondoltam, hogy Isten háza ugyanolyan, mint a világ, nincs benne méltányosság és igazságosság. Ez istenkáromlás. Arra gondoltam, hogy Isten háza hogyan bocsátja el és iktatja ki az embereket az alapelveknek megfelelően. Nem arról van szó, hogy pusztán azért kiiktatnak, mert nem végezted jól a munkát – ez a körülményektől függ. Egyeseket azért bocsátanak el, mert problémák és eltérések merülnek fel a kötelességükben, és a többszöri közösség és segítség ellenére sem változtatnak. Pontosan úgy, mint amikor korábban prédikátor voltam, és nem végeztem valódi munkát. Akkoriban a vezetők és a dolgozók beszélgettek velem és segítettek nekem, de én soha nem változtam meg, és bomlasztást okoztam a munkában, ezért elbocsátottak. Az elbocsátás azonban nem ugyanaz, mint a kiiktatás. Amikor elgondolkodtam magamon, és némi bűnbánatot tartottam, valamint valamennyit változtam, a gyülekezet ismét egy megfelelő kötelességet rendezett el a számomra. Láttam, hogy az elbocsátás Isten egyik módja volt arra, hogy megmentsen. Egyeseknek a képessége meglehetősen gyenge, és nem alkalmasak bizonyos munkák elvégzésére. Ilyen helyzetben egy megfelelő kötelességet jelölhetnek ki nekik, ami előnyös az életbe való belépésük és a gyülekezet munkája szempontjából. A gonosz emberek és az antikrisztusok azonban folyamatosan bomlasztást és megzavarást okoznak a kötelességükben. Bárhogyan is beszélgetnek velük, soha nem változtatnak; makacsul elutasítják a bűnbánatot, és számtalan gonosztettet követnek el. Akkor ki kell takarítani vagy ki kell közösíteni őket a gyülekezetből. Isten háza az alapelvek szerint bánik az emberekkel. Isten házában az igazság uralkodik és az igazságosság uralkodik. Isten szavaival összhangban kellett szemlélnem az embereket és a dolgokat. Az, hogy Isten ezúttal kegyben részesített, és újra prédikátori kötelességet végezhettem, azt jelentette, hogy lehetőséget adott nekem a bűnbánatra és a változásra. Ez Isten szeretete volt, és nem lett volna szabad védekeznem Istennel szemben, és félreértenem Istent. Imádkoztam Istenhez, készen arra, hogy változtassak, és kerestem az igazságot, hogy megoldjam a saját problémáimat.

Amikor készültem átvenni a prédikátori kötelességet, a szívemet még mindig kétségek feszítették. Történetesen Liu Hszin nővér korábban szintén ebben az állapotban volt, ezért kikeresett nekem elolvasásra néhány tapasztalati tanúságtételcikket, és Isten szavainak egy azokban idézett szakasza nagyon hasznos volt a számomra. Mindenható Isten azt mondja: „Vannak, akik félnek a felelősségvállalástól, miközben a kötelességüket végzik. Ha a gyülekezet feladatot ad nekik, akkor először mérlegelni fogják, hogy a feladat megköveteli-e, hogy felelősséget vállaljanak, és ha igen, akkor nem fogadják el. A kötelességük végzésének feltételei a következők: először is, ráérős munkáról legyen szó; másodszor ne legyen mozgalmas vagy fárasztó; harmadszor pedig bármit is tesznek, nem vállalnak semmilyen felelősséget. Egyedül ilyen kötelességet vállalnak el. Miféle ember ez? Nem sikamlós, csalárd ember? A legkisebb felelősséget sem akarja vállalni. Még attól is fél, hogy a levelek betörik a koponyáját, amikor leesnek a fáról. Milyen kötelességet tud egy ilyen ember végezni? Mi haszna lehet Isten házában? Isten házának munkája a Sátán elleni küzdelem munkájával, valamint a királyság evangéliumának terjesztésével kapcsolatos. Melyik kötelesség nem jár felelősséggel? Azt mondanátok, hogy vezetőnek lenni felelősséggel jár? Nem annál nagyobb-e a felelősségük, és nem kell-e annál inkább felelősséget vállalniuk? Függetlenül attól, hogy az evangéliumot hirdeted, bizonyságot teszel, vagy videókat készítesz és így tovább – bármilyen munkát végzel –, mindaddig, amíg az igazságalapelvekhez kapcsolódik, felelősséggel jár. Ha a kötelességed végzése híján van az alapelveknek, az ki fog hatni Isten házának munkájára. Ha pedig félsz a felelősségvállalástól, akkor semmilyen kötelességet nem tudsz végezni. Vajon az olyan ember, aki fél felelősséget vállalni a kötelessége végrehajtása során, gyáva, vagy a beállítottságával van probléma? Képesnek kell lennetek különbséget tenni. A valóságban ez nem gyávaság kérdése. Hogy lehet, hogy olyan merészek, amikor a meggazdagodásról van szó, vagy amikor a saját hasznukért tesznek valamit? Bármilyen kockázatot vállalnak ezekért a dolgokért. De amikor a gyülekezetért, Isten házáért tesznek dolgokat, semmilyen kockázatot nem vállalnak. Az ilyen emberek önzőek és aljasok, a legálnokabbak mind közül. Aki nem vállal felelősséget a kötelesség végzésében, az a legkevésbé sem őszinte Istenhez – a hűségéről nem is beszélve. Miféle ember mer felelősséget vállalni? Miféle ember az, akinek van bátorsága súlyos terhet felvállalni? Olyasvalaki, aki vállalja a vezetést, aki bátran tör előre a legkritikusabb pillanatban Isten házának munkájában, aki bátran felvesz egy nehéz terhet és nem fél nehézségeket és veszélyt elviselni, amikor a legfontosabb és döntő jelentőségű munkát látja. Ez olyasvalaki, aki hűséges Istenhez, aki Krisztus jó katonája. Vajon mindenki, aki fél felelősséget vállalni a kötelességében, azért tesz így, mert nem érti az igazságot? Nem: probléma van az emberi mivoltukkal. Nincs igazságérzetük, illetve felelősségérzetük, önző és megvetendő emberek, nem őszintén hisznek Istenben, és a legkevésbé sem fogadják el az igazságot. Már önmagában emiatt sem lehet megmenteni őket. Az Istenben hívőknek nagy árat kell fizetniük azért, hogy elnyerjék az igazságot, és sok akadályba ütköznek, amikor gyakorolni akarják. El kell hagyniuk dolgokat, fel kell hagyniuk hús-vér testi érdekeikkel és el kell viselniük némi szenvedést. Csak ekkor lesznek képesek az igazságot gyakorlatba ültetni. Gyakorolhatja-e tehát az igazságot az ilyen ember, aki fél a felelősségvállalástól? Biztosan nem gyakorolhatja az igazságot, nemhogy képes lenne elnyerni. Fél az igazság gyakorlásától, attól, hogy érdekeinek veszteséget okoz. Fél a megaláztatástól, attól, hogy rágalmazzák és elítélik, és nem meri gyakorolni az igazságot. Következésképpen elnyerni sem tudja, és akárhány évig is hisz Istenben, nem tudja elérni az Ő üdvösségét” (Az Ige, IV. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Első rész)). Isten azt mondja, hogy azok, akik félnek felelősséget vállalni a kötelességük végzése során, önzőek, aljasok, álnokok és csalárdok. Az ilyeneknek nincs emberi mivoltuk; nem igaz hívők Istenben. Isten csak visszautasíthatja és kiiktathatja őket. Visszagondoltam a legutóbbi viselkedésemre. Láttam, hogy én az a típusú ember vagyok, akit Isten leleplezett, és attól féltem, hogy a falevél is betöri a fejemet, ha lehullik a fáról. Amikor prédikátornak választottak, bár tisztában voltam vele, hogy a helyzet ellenséges, és hogy a különféle munkákra kevés az ember, önző és aljas voltam, és magamat óvtam. Annak a zászlóját lobogtattam, hogy megóvom a gyülekezet munkáját és a testvérek életbe való belépését, hogy burkoltan visszautasítsam a kötelességemet, sőt még azt is hittem, hogy bölcs dolog így tenni. Valójában csak a saját érdekemre gondoltam. Láttam, hogy a beállítottságom valóban álnok és csalárd! Olyan sátáni mérgek szerint éltem, mint: „jutalom nélkül soha ne mozdítsd az ujjad sem” és „mindenki gondoskodjék magáról, az utolsót pedig vigye el az ördög”. Bármit tettem, magamért tettem. Hittem Istenben, de Isten nem volt a szívemben – pont olyan voltam, mint az álhívők. Ha nem változnék meg, tönkretenném magam. Azok a testvérek, akik őszintén hisznek Istenben és hűségesek Istenhez, képesek figyelembe venni Isten szándékait; függetlenül attól, hogy milyen ellenséges a külső környezet, hajlandóak nehéz terhet vállalni, hogy terjesszék a királyság evangéliumát, pozitívan és aktívan végezve kötelességüket, anélkül, hogy a személyes nyereséget vagy veszteséget mérlegelnék. Egyes testvérek még több feladatot is ellátnak: egy ember több kötelességet is vállal, szenved és megfizeti az árát, és végül jó eredményeket ér el. Amikor azonban összehasonlításképpen magamra néztem, láttam, hogy vissza akartam utasítani a kötelességemet egy olyan kritikus időszakban, amikor emberekre volt szükség Isten házának munkájához. Semmi lelkiismeret nem volt bennem! Visszagondoltam arra, hogy korábban elbocsátottak a kötelességemből, mert elmerültem a státusz előnyeiben, és nem végeztem valódi munkát. Isten nem a vétkeim szerint bánt velem, hanem még esélyt is adott a bűnbánatra. Ezt még jobban meg kell becsülnöm, el kell fogadnom ezt a kötelességet, és vállalnom kell ezt a felelősséget. Amikor megértettem Isten szándékát, szívem mélyéből hajlandó lettem elfogadni ezt a kötelességet.

Később újra Isten elé járultam, és imádkoztam hozzá azt keresve, mi késztet arra, hogy a kötelességem végzése során folyamatosan a saját kiutamon gondolkodjam, és azt tervezgessem. Isten e szavait olvastam: „Nem véletlen, hogy az antikrisztusok képesek végezni a kötelességüket – a saját szándékaikkal és céljaikkal, valamint az áldások elnyerésére irányuló vágyukkal abszolút végzik a kötelességüket. Bármilyen kötelességet is végeznek, a céljuk és a hozzáállásuk természetesen elválaszthatatlan az áldások nyerésétől, a jó rendeltetési helytől, valamint a jó kilátásoktól és sorstól, amelyekre éjt nappallá téve gondolnak, és amelyek foglalkoztatják őket. Olyanok, mint az üzletemberek, akik a munkájukon kívül semmi másról nem beszélnek. Amit az antikrisztusok tesznek, az mind kapcsolatban áll a hírnévvel, a nyereséggel és a státusszal – mind kapcsolatban áll az áldások elnyerésével, valamint a kilátásokkal és a sorssal. A szívük mélye tele van efféle dolgokkal; ilyen az antikrisztusok természetlényege. Pontosan az efféle természetlényeg miatt van az, hogy mások világosan láthatják, hogy végső soron a kivetés a végük” (Az Ige, IV. kötet – Az antikrisztusok leleplezése. Kilencedik tétel (Hetedik rész)). Isten leleplezi, hogy az antikrisztusok beleviszik az Istenbe vetett hitükbe az áldások elnyerésének szándékát, és megpróbálnak alkudozni Istennel. Egyáltalán nem azért hisznek Istenben, hogy a beállítottságuk megváltozására törekedjenek, vagy elnyerjék az igazságot. Téves úton járnak, és a végső végkifejletük a kiiktatás lesz. Amikor összehasonlítottam magam Isten szavaival, láttam, hogy a törekvésem mögött álló nézőpont azonos egy antikrisztus nézőpontjával. Attól kezdve, hogy hinni kezdtem Istenben, mostanáig csak egyetlen célom volt: áldásokat nyerni. Arra gondoltam, hogy korábban a jó kimenetel és rendeltetési hely, a megmentésem és a jövőbeli túlélés érdekében hajlandó voltam hinni Istenben és végezni a kötelességemet, függetlenül attól, hogyan üldözött a családom, és még akkor is, ha el kellett hagynom őket. Egyszer majdnem letartóztatott a rendőrség, de utána nem hátráltam meg, és ugyanúgy aktívan végeztem a kötelességemet, mint korábban. Most, amikor a prédikátori kötelesség újra rám talált, féltem, hogy nem végzem jól, felelősségre vonnak, és nem lesz jó kimenetelem, ezért vissza akartam utasítani ezt a kötelességet, hogy megóvjam magam. Függetlenül attól, hogy hajlandó voltam-e végezni a kötelességemet vagy sem, elsőként a saját érdekeimet vettem figyelembe, és mindez az áldások elnyeréséért történt. Láttam, hogy a természetem önző és csalárd, és hogy az Istenbe vetett hitem valójában próbálkozás arra, hogy alkudozzak Istennel, és becsapjam Őt. Belevittem az Istenbe vetett hitembe az áldások elnyerésének szándékát, és nem tudtam egyszerűen azért végezni a kötelességemet, hogy eleget tegyek Istennek. Csak akkor hoztam némi áldozatot, ha abból előnyöm származott. A kötelességem ilyen módon való végzése tisztán üzletelés volt, és egyáltalán nem volt benne őszinteség. Az Istenbe vetett hitemben a törekvésem mögött álló szempont téves volt, és az út, amelyen jártam, ellentétes volt Isten követelményeivel. Hogyan kaphatnék megmentést, ha így folytatom? Ha nem változtatok, csak úgy végezhetem, hogy Isten kiiktat.

Később Isten e szavait olvastam: „Hogyan kell tehát egy becsületes embernek viselkednie? Alá kell vetnie magát Isten intézkedéseinek, odaadónak kell lennie az elvégzendő kötelessége iránt, és törekednie kell arra, hogy eleget tegyen Isten szándékainak. Ez többféleképpen is megnyilvánul. Az egyik az, hogy becsületes szívvel vállalod a kötelességedet, nem gondolva a testi érdekeidre, nem félgőzzel csinálod, és nem a saját hasznod miatt végzel cselszövést. Ezek a becsületesség megnyilvánulásai. A másik az, hogy teljes szívedet és erődet beleadod, hogy jól teljesítsd a kötelességedet, hogy megfelelően végezd az Isten háza által rád bízott feladatokat, valamint a szívedet és a szeretetedet is beleadod a kötelességedbe, hogy eleget tegyél Istennek. Ezek azok a megnyilvánulások, amelyekkel egy becsületes embernek a kötelességei teljesítése során rendelkeznie kell” (Az Ige, III. kötet – Az utolsó napok Krisztusának beszédei. Harmadik rész). Megértettem, hogy ahhoz, hogy becsületes ember legyek, először is becsületes szívvel kell rendelkeznem, és csak azért kell jól végeznem a kötelességemet, hogy eleget tegyek Istennek, anélkül, hogy magamra gondolnék vagy magamnak tervezgetnék. Én azonban, miközben a kötelességemet végeztem, lépten-nyomon magamnak tervezgettem. Túl csalárd volt a szívem! Noéra gondoltam. Egyszerű és becsületes szíve volt. Amikor Isten utasította őt a bárka megépítésére, képes volt figyelembe venni Isten szívét és elfogadni Isten megbízatását. Engedelmes és alávetett volt, és nem gondolt áldásokra vagy csapásokra; végül Isten követelményeinek megfelelően elkészítette a bárkát. Bár nem vagyok méltó arra, hogy Noéhoz hasonlítsam magam, követnem kell a példáját, és engedelmes és alávetett embernek kell lennem, egyszerű és becsületes szívvel kell elfogadnom a kötelességemet, meg kell tennem minden tőlem telhetőt, hogy elvégezzem azokat a dolgokat, amelyekre képes vagyok, és törekednem kell arra, hogy megfeleljek a becsületes emberrel szemben támasztott követelményeknek. Két nappal később válaszoltam a vezetőknek, hogy hajlandó vagyok végezni a prédikátori kötelességet.

Ezután érkezett egy levél a felsőbb vezetőktől, amelyben az állt, hogy egy nagy letartóztatási hullám után egy gyülekezet munkája megbénult, és kezelni kell az utóhatásokat. Megkérdezték, hogy meg tudom-e csinálni. Amikor elolvastam a levelet, összeszorult a szívem: „Ha nem végzem jól a munkát, enyém a végső felelősség.” Rájöttem, hogy ez a gondolat helytelen, és hogy még mindig félek a felelősségvállalástól. Isten e szavait olvastam: „Pozitívan és kezdeményezően kell együttműködnöd, minden tőled telhetőt megtéve, hogy jól végezd azon kötelességed, amelyet végezned kell, és eleget tégy a felelősségeidnek és a kötelezettségeidnek. Ezt kell tennie egy teremtett lénynek” (Az Ige, III. kötet – Az utolsó napok Krisztusának beszédei. Az ember csak az igazságra törekedve oszlathatja el elképzeléseit és félreértéseit Istenről). „Ha valóban van teherérzeted és hiszed, hogy a kötelességed végrehajtása a személyes felelősséged teljesítése, hogy vadállat lennél és nem érdemelnéd meg az életet, ha nem hajtanád végre a kötelességedet, és hogy csak akkor lehet tiszta a lelkiismereted és lehetsz méltó arra, hogy emberi lénynek nevezzenek, ha jól hajtod végre a kötelességedet – ha megvan benned ez a teherérzet, amikor a kötelességedet hajtod végre –, akkor képes leszel mindent lelkiismeretesen tenni, keresni az igazságot és az alapelvek szerint cselekedni, valamint jól hajtani végre a kötelességedet és eleget tenni Istennek. Méltó leszel ahhoz a küldetéshez, amelyet Isten adott neked, valamint mindahhoz, amit Isten feláldozott érted, és a veled szemben támasztott elvárásaihoz. Ezt jelenti, hogy igazi erőfeszítést teszel” (Az Ige, III. kötet – Az utolsó napok Krisztusának beszédei. Ahhoz, hogy valaki jól végezze kötelességét, legalább lelkiismerettel és józan ésszel kell rendelkeznie). Isten szavai a gyakorlás útját mutatták nekem. Pozitívan és proaktívan kellett jól végeznem a kötelességemet. Ennek a gyülekezetnek a munkája megbénult, és részletes tervezést és elrendezést igényelt; az utómunkálatokat is a lehető leggyorsabban el kellett végezni. Az én felelősségem volt, hogy megóvjam Isten házának érdekeit, és megőrizzem a testvéreim biztonságát. Ha továbbra is a saját kiutamat mérlegelem, és a felelősségvállalástól való félelem miatt nem végzem a kötelességemet, akkor nem vagyok méltó arra, hogy ember legyek.

Ezután elmentem abba a gyülekezetbe, hogy foglalkozzak az utómunkálatokkal. Ez idő alatt számos nehézséggel találkoztam, és azokban a dolgokban, amelyeket nem értettem, Istenre hagyatkoztam, segítséget kértem a felsőbb vezetéstől, és harmonikusan együttműködtem a testvéreimmel. Később Isten vezetésével Isten szavainak könyveit biztonságosan átszállítottuk, és a testvéreim a legjobb tudásuk szerint végezték kötelességüket. Bár az evangelizációs munka még mindig nem haladt előre, minden erőmet ennek szenteltem, és már nem féltem a felelősségvállalástól. Tudtam, hogy ez a kötelességem és a felelősségem, és ez az, amit igazából tennem kell. Amikor erre gondoltam, nyugalmat és megkönnyebbülést éreztem. Még többet olvastam Isten szavaiból: „Egyelőre ne arra összpontosíts, hogy mi lesz a rendeltetési helyed vagy a sorsod, vagy hogy mi fog történni és mit tartogat a jövő, vagy hogy képes leszel-e elkerülni a katasztrófát és nem meghalni – ne gondolj ezekre, és ne legyenek kéréseid ezekkel kapcsolatban! Csak Isten szavaira és követelményeire koncentrálj, és juss el odáig, hogy az igazságra törekedj, végezd jól a kötelességedet, tégy eleget Isten szándékainak, és légy méltó Isten hatezer éves várakozásához és az Ő hatezer éves reményéhez. Nyújts némi vigaszt Istennek, hadd lásson reményt benned, és hadd teljesüljenek benned az Ő kívánságai. Mondd csak, vajon Isten igazságtalanul fog-e bánni veled, ha ezt teszed? Biztosan nem. Még ha a végeredmény nem is olyan, mint amilyennek szeretted volna, hogyan kell ezt a tényt kezelned teremtett lényként? Mindenben alá kell vetned magad Isten vezényléseinek és elrendezéseinek, minden személyes terv nélkül. Hát nem ez az a perspektíva, amelyet a teremtett lényeknek választaniuk kell? (De igen.) Az a helyes, ha ilyen gondolkodásmóddal rendelkezel” (Az Ige, VI. kötet – Az igazságra törekvésről. Miért kell az embernek az igazságra törekednie). Miután meghallgattam Isten szívből jövő szavait, éreztem Isten gondos szándékait az emberek megmentése iránt, és mélyen meghatódott a szívem. Isten hatezer éves irányítási terve mind az emberiség megmentéséért van. Isten azt reméli, hogy buzgón törekszünk az igazságra és a beállítottságunk megváltozására, megéljük a valódi emberi hasonlatosságot, és képesek vagyunk engedelmeskedni Isten szavainak, alávetni magunkat Istennek és imádni Istent. Így Isten szíve megvigasztalódik. Függetlenül attól, hogy mi lesz a jövőbeli kimenetelem, a legfontosabb dolog, amit most tennem kell, hogy törekszem az igazságra, és jól végzem a kötelességemet, hogy eleget tegyek Istennek. Hála Istennek!


80. Hoztam egy döntést, amikor a családom bekerített és megtámadott

2012 augusztusában egy rokonom Mindenható Isten utolsó napokbeli evangéliumát hirdette nekem. Láttam, hogy Mindenható Isten szavai a teljes igazságot képviselik, és felismertem, hogy Mindenható Isten a visszatért Úr Jézus. Nagyon izgatott voltam. Korábban nem gondoltam volna, hogy tudom majd fogadni az Úr Jézus visszatérését az életem során. Ez tényleg Isten kegyelme volt; Isten felemelt! A férjemmel sok éve voltunk házasok, és szeretetteljes volt a házasságunk. El kellett mondanom neki a jó hírt, hogy Isten eljött megmenteni az emberiséget, hogy lehetősége nyíljon rá, hogy Isten megmentse. Nagyszerű lenne, ha hihetnénk Istenben, és együtt mehetnénk be a királyságba! Amikor a férjemnek hirdettem az evangéliumot, az mondta, hogy lefoglalja a munkája, és nincs ideje, de nem ellenzi, hogy én higgyek Istenben. Ahogy az Istentől származó királyság evangéliuma gyorsan elterjedt Kínában, a KKP gátlástalanul szóbeszédeket és rágalmakat kezdett kiagyalni, bizonyítékokat hamisítva, hogy befeketítse a Mindenható Isten Egyházát. A férjem sok negatív szóbeszédet olvasott a telefonján. Amikor megtudta, hogy a kormány letartóztathat és elítélhet az istenhitem miatt, és hogy ez még a gyermekünk jövőbeli tanulmányaira és munkájára is hatással lehet, elkezdett üldözni, hogy megakadályozzon az istenhitben.

2013-ban egy márciusi délutánon a férjem, aki az otthonunktól távol dolgozott, hazajött egy nem tervezett látogatásra. Komoly arccal azt mondta: „A rendőrség elment a bányába, hogy letartóztassa az egyik kollégámat, amiért hisz Mindenható Istenben. Ha nem futott volna gyorsan el, elkapják. Most egész nap görcsben van a gyomrom, mert te hiszel Istenben. Ha egy nap letartóztatnának, mi lenne velünk? A gyermekünk olyan kicsi. Ki vigyázna rá? A kormány most nem engedi, hogy higgy Mindenható Istenben. Ha mégis hiszel, le fognak tartóztatni. Miért nem várod ki, hogy az állam megengedje ezt, és majd akkor hiszel. Ha eljön az ideje, az egész családunkat, több tucat embert is elhozok magammal, hogy veled együtt higgyenek Istenben.” Azt mondtam: „A KKP egy ateista párt. Egyszerűen nem hisz abban, hogy van Isten. Hogy fogja megengedni az embereknek, hogy higgyenek Istenben? Akár megengeded, hogy higgyek, akár nem, soha nem fogom elárulni Istent.” Amikor a férjem látta, hogy nem fogom azt tenni, amit kér, nem mondott semmi többet. Miután elment, eszembe jutott, hogy korábban azt mondta, hogy ha letartóztatnának az istenhitem miatt, senki sem lenne, aki vigyázna a nyolcéves fiunkra. Mély fájdalmat éreztem. 40 éves voltam, amikor világra hoztam a fiamat, és majdnem belehaltam a szülésbe. Én neveltem őt kisbaba kora óta. Olyan nagy becsben tartottam őt, hogy úgy éreztem, ha a számban lenne, félnék, hogy elolvad, ha a kezemben, akkor meg attól, hogy kiejtem. Ha letartóztatnának, ki vigyázna rá? Összeszorult a szívem, amikor erre gondoltam, és egy olyan helyet akartam találni, ahol senki nincs körülöttem, hogy jól kisírhassam magam. Nem volt kedvem imádkozni, sem enni és inni Isten szavait. Negatív állapotban éltem.

Egy összejövetelen az egyik nővér felolvasott nekem egy passzust Isten szavaiból: „Ki az, aki valóban és teljesen fel tudja áldozni magát Értem, és fel tudja ajánlani mindenét Énértem? Ti mindannyian félszívűek vagytok; gondolataitok körbe-körbe járnak, az otthonra, a külvilágra, az ételre és a ruházatra gondolva. Annak ellenére, hogy itt vagy Előttem, és Értem teszel dolgokat, legbelül még mindig az otthon lévő feleségedre, gyermekeidre és szüleidre gondolsz. Vajon mindez a te tulajdonod? Miért nem bízod őket az Én kezeimre? Nem bízol Bennem? Vagy attól félsz, hogy az elrendezéseim nem lesznek megfelelőek számodra? Miért aggódsz mindig a hús-vér test szerinti családod és a szeretteid miatt? Van-e egy bizonyos hely a szívedben Számomra? Még mindig arról beszélsz, hogy megengeded Nekem, hogy uralkodjam benned, és elfoglaljam egész lényedet – ezek mind csalárd hazugságok! Közületek hányan teljes szívvel elkötelezettek az egyház iránt? Továbbá kik azok köztetek, akik nem magukra gondolnak, hanem a mai királyság érdekében cselekszenek?” (Az Ige, I. kötet – Isten megjelenése és munkája. Krisztus kijelentései a kezdetekkor, 59. fejezet). Isten szavaiból megértettem, hogy minden Isten kezében van. Isten állítja tökéletes rendbe a mennyet és a földet, és minden dolgokat, nem is beszélve egy gyermek sorsáról. Istenen múlik, hogy letartóztatnak-e, és hogy a gyermekem szenvedni fog-e. Emlékszem, hogy amikor még nem hittem Istenben, a fiam, aki akkor hároméves volt, eltörte a karját. Amikor hatéves volt, egy autó elütötte, és rengeteg sérülése volt. Nyolcéves korában eltörött az ujja, amikor beszorult a kocsiajtóba. Bár mellette voltam, és nagyon vigyáztam rá, elkerülhetetlen volt, hogy ne tapasztaljon meg néhány csapást. Amióta hiszek Istenben, és elkezdtem végezni a kötelességemet a gyülekezetben, bár nem voltam mindennap a fiam mellett, ő biztonságban és egészségben növekedett Isten oltalma alatt. Jobb gondoskodásban részesült, mint amikor otthon voltam. Ez azt mutatja, hogy az emberek sorsa Isten kezében van. Amikor erre gondoltam, már nem aggódtam a fiam miatt, és a szívem sokkal felszabadultabb volt. Folytattam a kötelességem végzését.

Később a férjem többször is megpróbált meggyőzni, hogy hagyjak fel az istenhitemmel. Amikor látta, hogy tényleg nem tud meggyőzni, elkezdett üldözni és akadályozni. Júliusban a férjem kivett három hónap szabadságot. Egész nap a sarkamban volt, és azt hangoztatta: „Minden istenhívőt, akire rábukkanok, feljelentek, és börtönbe juttatom őket!” Nem mertem eljárni az összejövetelekre, attól tartva, hogy veszélybe sodorhatom a testvéreimet. Otthon a férjem mérgesen méregetett, és rosszindulatúan átkozott egész álló nap, azt mondta, ami a legbántóbb volt, hogy levezesse a dühét. A házat is felforgatta. Ha megtalálta Isten szavainak a könyveit, széttépte őket. Ha talált egy MP5 lejtászót, összetörte. Ebben az időben iszonyú aggodalomban éltem. Elérhetetlen álom volt, hogy lenyugtassam a szívemet, és Istenhez imádkozzak, vagy hogy Isten szavait olvassam. Mindennap el kellett viselnem, hogy a férjem szóbeli gyalázkodásnak és zaklatásnak tegyen ki. Úgy éreztem, hogy egyszerűen túl nehéz Isten új munkáját követni. A férjem nem üldözött, amikor Jézusban hittem a templomban, tehát talán jobb, ha visszamegyek a templomba, és Jézusban hiszek. De az ember a templomban egyszerűen nem hallja, ahogy Isten kifejezi az igazságot az utolsó napokban. Nem öntözik és nem táplálják őt Isten szavai, szóval akárhány évig is jár az ember a templomba, az mind hiábavaló lesz; nem fog megmenekülni, és nem fog bemenni a királyságba. Visszagondoltam azokra az évekre, amikor Jézusban hittem, reménykedtem, és várakoztam, mielőtt végre megláttam Isten megjelenését, és fogadtam az Úr visszatérését. Visszagondoltam, hogy lehetőségem nyílt rá, hogy elfogadjam Isten utolsó napokbeli ítéletét és megtisztítását, és hogy azért, mert a férjem üldözött és akadályozott, majdnem feladtam a hitemet Mindenható Istenben. Annyira nem akartam ezt, mintha tízezer szívem lett volna, és mind egyszerre kiáltotta volna: „Ne!” Gyötrődve imádkoztam Istenhez: „Mindenható Istenem! A férjem minden napot azzal tölt, hogy alávaló módszereket használva akadályoz, és szavakkal gyaláz. Ezenkívül követ is. Nincs rá alkalmam, hogy a Te szavaidat olvassam, és nem merek a testvéreim közelébe menni. Úgy érzem, mintha egy hasadékban élnék. Annyira gyötrődöm és kínlódom! Édes Istenem! Nehéz volt várni a visszatérésedre, és nem vagyok hajlandó elhagyni Téged. Kérlek, hallgasd meg az imámat, és nyiss utat számomra!”

Később Isten szavait olvastam: „Amikor szenvedéssel szembesülsz, képesnek kell lenned arra, hogy félretedd a testtel kapcsolatos aggályaidat, és hogy ne panaszkodj Istenre. Amikor Isten elrejtőzik előled, kell lennie hitednek ahhoz, hogy kövesd Őt, hogy megőrizd korábbi szeretetedet, és ne hagyd, hogy az meginogjon vagy elapadjon. Nem számít, hogy Isten mit tesz, neked hagynod kell, hogy Ő úgy vezényeljen, ahogy Ő kívánja, és inkább el kell átkoznod a saját hús-vér testedet, minthogy Őrá panaszkodj. Amikor megpróbáltatásokkal kell szembenézned, hajlandónak kell lenned eltűrni annak fájdalmát, hogy lemondasz arról, amit szeretsz, és hajlandónak kell lenned keservesen sírni, hogy eleget tégy Istennek. Csak ez az igazi szeretet és igazi hit. Függetlenül attól, hogy milyen a tényleges érettséged, először is rendelkezned kell mind ezzel az elszántsággal a szenvedésre, mind ezzel az igaz hittel, és arra is elszántnak kell lenned, hogy lázadj a hús-vér test ellen. Hajlandónak kell lenned személyesen szenvedni és megtapasztalni, hogy a saját érdekeidet veszteségek érik, hogy eleget tegyél Isten szándékainak. Képesnek kell lenned arra is, hogy a szívedben megbánást érezz önmagaddal kapcsolatosan: a múltban nem tudtál megfelelni Istennek, és most megbánást tanúsíthatsz. Nem szabad, hogy ezek közül bármelyik hiányozzon – Isten ezeken keresztül fog tökéletesíteni téged. Ha nem tudsz megfelelni ezeknek a kritériumoknak, akkor nem tudsz tökéletességre jutni” (Az Ige, I. kötet – Isten megjelenése és munkája. Akik tökéletessé lesznek téve, azoknak finomításon kell átesniük). Isten szavainak olvasása után megértettem, hogy azt, hogy a férjem üldöz és akadályoz, Isten megengedte. Isten azért tette ezt, hogy tökéletesítse a hitemet és az akaratomat a nehézségek elviselésére. Amikor elkezdtem hinni Istenben, és láttam a kegyelmét, az áldásait, és minden zökkenőmentes volt, boldog voltam, és volt hitem követni Istent. Ám amikor a férjem üldözött, szavakkal gyalázott, és nehézségeket kellett elszenvednem, elvesztettem a hitemet Istenben, sőt arra gondoltam, hogy visszatérek a Három-Önálló Egyházhoz. Puhány voltam, nem volt bennem egyáltalán semmi akarat a nehézségek elviselésére. Buzgón imádkoznom kellett Istenhez, és kérnem Őt, hogy adjon hitet és akaratot a nehézségek elviseléséhez. Eszembe jutott egy passzus Isten szavaiból, amit korábban olvastam egy összejövetelen. „Az ember szíve és lelke Isten markában van, és Isten szeme mindent lát az életében. Függetlenül attól, hogy elhiszed-e mindezt vagy sem, minden és bármi, legyen az élő vagy holt, Isten gondolatainak megfelelően mozdul, változik, újul meg és tűnik el. Így gyakorol szuverenitást Isten minden dolog felett” (Az Ige, I. kötet – Isten megjelenése és munkája. Isten az ember életének forrása). Megértettem, hogy minden élő és nem élő dolog Isten kezében van, és hogy a férjem gondolatai és elképzelései szintén Isten kezében vannak. Hinnem kellett Istenben, és Rá kellett támaszkodnom ennek a helyzetnek a megtapasztalása során. Ezután Isten megnyitott előttem egy utat. Egy ideig a férjem átvitte a paplanját egy másik szobába, hogy ott aludjon, és én így le tudtam csillapítani a szívemet, és tudtam Istenhez imádkozni. Néha a férjemnek el kellett mennie, és én arra használtam azt a kis időt, amíg távol volt, hogy kapcsolatba kerüljek a testvéreimmel, és letöltsem Isten házának a legfrissebb videóit. Amint lehetőségem nyílt rá, Isten szavait olvastam, és megnéztem a videókat, amiket Isten háza küldött. A kapcsolatom Istennel fokozatosan normalizálódott, és a szívem kevésbé gyötrődött. Három hónap múlva a férjemnek lejárt a szabadsága, és visszament dolgozni. Én újra rendesen tudtam folytatni a gyülekezeti életemet.

Ám ez a jó időszak nem tartott sokáig. Két hónappal később történt egy súlyos bányaszerencsétlenség, amelyben sokan életüket vesztették. A kormány minden bánya működését leállította, így a férjem kapott újabb két hónap szabadságot. A korábbihoz hasonlóan ismét otthon maradt, követett és megfigyelt. Nem engedett el az összejövetelekre, és nem hagyta, hogy Isten szavait olvassam. Egy este láttam, hogy a férjem az internetet böngészi a számítógépén. Megragadtam ezt a lehetőséget, hogy a bemenjek a hálószobába, elbújjak a takaró alatt, ahol prédikációkat hallgattam és közösségvállalást az életbe való belépésről. Fél óra múlva a férjem bejött a hálószobába. Ösztönösen elrejtettem az MP5 lejátszómat, de a férjem megtalálta, és úgy kapott utána, mintha megőrült volna. Gonoszul azt mondta: „Azt akarod, hogy megöljelek? Még mindig mersz hinni! Hogy mered ezt hallgatni? Hogy mersz hinni?” Beszéd közben megragadta az MP5 lejátszót, és vadul a földhöz vágta. Összetört, én gyorsan odamentem, hogy felszedjem. Azután a férjem megütött és megrúgott, megállás nélkül ütlegelte az arcomat, és rugdosott. Nem sokkal később olyan csúnyán összevert, hogy az arcomon mindenhol zúzódások voltak, és feldagadt, az orrom és a szám pedig vérzett. A fiunk félrehúzódva állt, félelemtől remegve, és reszkető hangon, könnyek között kiáltotta: „Apa! Ne üsd meg többet anyát! Ne üsd anyát!” A férjem csak ekkor hagyta abba. Gonoszul azt mondta: „Ha nem lenne a gyermekünk, ma este agyonvertelek volna! Eltörtem volna a lábad, hogy lássam, még mindig mersz-e hinni Istenben!” Beleborzongott a szívem, hogy a férjem így bánik velem. Arra gondoltam, hogy milyen sok éve vagyunk együtt, ami alatt szívvel-lélekkel gondoskodtam erről a családról. De azután az istenhitem miatt megvert, és holtan akart látni. Ha a fiam nem kérlelte volna, hogy hagyja abba, nem tudom, milyen állapotba kerültem volna. Tényleg maga volt a megtestesült ördög. Később a férjem felhívta az öccseit és húgait. Eljöttek, és látták, hogy fekszem az ágyon. Szó nélkül fogtak, és kiráncigáltak az ágyból át a nappaliba. A kanapén ültem, semmi erő nem volt bennem. A férjem második sógornője azt mondta gonoszan: „Nincs jobb dolgod? Hogy képzelted, hogy egy jó életet sutba dobsz, és valami Istenben hiszel inkább?!” A negyedik sógornője azt mondta: „Tudod, hogy a kormány letartóztatja azokat az embereket, akik hisznek Mindenható Istenben, te mégis hívő vagy. Megérdemled, hogy a bátyám elvert!” A sógora a háttérből szította a feszültséget: „Látom, hogy a bátyám túl kesztyűs kézzel bánik veled, amikor megver. A nénikém is ugyanabban hisz, mint te. Akárhányszor elmegy otthonról, a bácsikám megveri. Minden alkalommal félholtra veri.” Az alig tízéves unokahúgom is rám mutatott, és gonoszul azt mondta: „Nénikém, olyan ostoba vagy. Több tucat ember van a családunkban, és senki sem hisz ebben. Csak te!” Látva, ahogy mind felsorakoztak, hogy megtámadjanak, és hallva a szájukból ömlő szavakat, elviselhetetlen szomorúság fogott el: „Nem szegtem meg a törvényt azzal, hogy hiszek Istenben, és nem tettem semmi rosszat. Mégis úgy kezelnek, minha az ellenségük lennék! Azt még elfogadom, ha a felnőttek támadnak, de az már sok, hogy az unokahúgom itt áll, és ujjal mutogatva kritizál!” Nagyon szégyelltem magam, és a méltóságomat mélyen megalázták. Gyötrődtem, és csendben imádkoztam: „Édes Istenem! Nem tudom, hogy birkózzak meg ezzel a helyzettel. Arra kérlek, hogy világosíts meg, és adj útmutatást!” Az imádság után Isten szavai jutottak eszembe: „Isten testben töltött harminchárom és fél éve a földön önmagában is rendkívül fájdalmas dolog volt, és senki sem értette meg Őt. [...] A legnagyobb szenvedés, amelyet elvisel, az a végletekig romlott emberiséggel való együttélés, a gúny, sértegetét, ítélet és elítélés eltűrése mindenféle embertől, valamint az, hogy démonok üldözik, és a vallásos világ elutasítja és ellenségesen viselkedik Vele, olyan sebeket ejtve a lélekben, amelyeket senki sem tud jóvátenni. Ez egy fájdalmas dolog. Ő mérhetetlen türelemmel menti meg a romlott emberiséget, sebei ellenére is szereti az embereket, és ez nagyon fájdalmas munka. Az emberiség kegyetlen ellenállása, elítélése és rágalma, hamis vádaskodásai, zaklatása, üldözésük és megölésük miatt Isten teste nagy kockázatot vállalva végzi ezt a munkát. Ki tudná megérteni Őt, amint ezeket a fájdalmakat elszenvedi, és ki tudná megvigasztalni Őt?” (Az Ige, III. kötet – Az utolsó napok Krisztusának beszédei. Krisztus lényege a szeretet). Isten szavai meleg áramlatként járták át a szívemet. Isten ártatlan, és hús-vér testté vált a földön, hogy megmentse az emberiséget. Istent a kormányzó párt letartóztatásoknak és alaptalan szóbeszédeknek teszi ki, a vallási közösség elítéli és elutasítja, a világ népei pedig átkozzák és káromolják. Isten ilyen sok szenvedést visel el, mégis kifejezi az igazságot, és elvégzi a munkáját, hogy megmentse az emberiséget. Soha egyetlen pillanatra sem hagyott fel az üdvözítésünkkel. Ezzel szemben én egy mélyen megrontott ember vagyok. Mivel a családom elutasított, megvert és elátkozott az istenhitem miatt, a tekintélyem és a státuszom valamennyire csorbát szenvedett, ezt pedig nem tudtam elviselni. Azt gondoltam, hogy nincs előre vezető út. Olyan gyenge és tehetetlen voltam! Ahogy belegondolok, megaláztak azért, mert hittem Istenben. Az igazságosság nevében szenvedtem el az üldöztetést, ami dicsőség. Ez egyáltalán nem szégyenletes vagy szégyenteljes dolog. Ezen kívül pontosan az segített jobban felismerni Istent és az igazságot gyűlölő lényegüket, hogy üldöztek és akadályoztak. Azzal, hogy hiszek Istenben és végzem a kötelességemet, a helyes úton járok az életben. Amit teszek, az az emberek között a legigazságosabb tett. Mindegy, hogy mennyire akadályoznak vagy üldöznek, nekem a végsőkig Istent kell követnem. Mivel látta, hogy nem szólok egy szót sem, a második öccse még aljasabb módszerekhez folyamodott. Így szólt a férjemhez: „Tesó, a sógornőm nem hallgat ránk, bármit is mondunk. Az istenhite miatt nemcsak letartóztatja a kormány, hanem ez befolyással lehet a fiad felvételére az egyetemre vagy az álláskeresésére is. Semmi értelme, hogy bármi mást mondjunk még neki. Hozz papírt és tollat, és mondd meg neki, hogy írjon egy nyilatkozatot, miszerint nem fog hinni Istenben.” Azt gondoltam magamban: „Az embereket Isten teremti. Teljesen természetes és jogos, ha az emberek hisznek Istenben, és imádják Őt. Ti nem hisztek Istenben, sőt a KKP-t követitek, és arra kényszerítetek, hogy írjak egy nyilatkozatot, amelyben azt állítom, hogy nem fogok hinni Istenben. Lehetetlenség!” Csendben Istenhez imádkoztam: „Édes Istenem! Mindegy mennyire üldöznek ezek az emberek, inkább meghalok, mint hogy ezt megírjam. Szilárdan meg fogok állni a bizonyságtételemben Melletted, és meg fogom szégyeníteni a Sátánt. Arra kérlek, hogy adj több hitet és erőt!” Ekkor már elmúlt éjfél, de semmi jelét nem mutatták, hogy abbahagynák. Én bölcsen azt mondtam: „A jövőben itthon fogok hinni. Nem megyek el itthonról.” Csak ekkor hagyták abba. Soha nem gondoltam volna, hogy több hónappal később a saját családom fog üldözni, bekeríteni és megtámadni.

Egy napon 2014 februárjában épp készülődtem, hogy elmenjek a kötelességemet végezni. Már indulni akartam, amikor a férjem megragadta a galléromat, és a földre taszított. Gonoszul azt mondta: „Ma nem mész sehova. Elmegyünk a polgári ügyek hivatalába, hogy elváljunk!” Amikor azt hallottam a férjemtől, hogy el akar válni, azt gondoltam magamban: „Onnantól fogva, hogy elkezdtem hinni Istenben egészen mostanáig folyamatosan üldöztél és akadályoztál. Nemcsak a gyülekezeti életet kell mellőznöm, de a kötelességemet sem tudom végezni. Még arra sincs lehetőségem, hogy elvégezzem az áhítatot, és egyem és igyam Isten szavait. Ha nem válunk el, nem fogok tudni hinni Istenben, és megfelelően követni Őt.” Így azt mondtam: „Ha válást akarsz, váljunk el! Menjünk el a polgári ügyek hivatalába!” Megérkeztünk a polgári ügyek hivatalába, de nem tudtunk elválni, mert ki kellett cserélnünk a lakókönyvünket. Délután a férjem felhívta néhány testvéremet a családomból, és áthívta őket. Azt mondta nekik: „El akarok ma válni a testvéretektől, mert az istenhitét az állam ellenzi. Nemcsak azt kockáztatja, hogy letartóztatják, de én és a gyerekeink is belekeveredhetünk. Mondhattam bármit, nem hallgatott rám; csak a hite érdekli. Azért hívtalak ma ide titeket, hogy próbáljátok őt lebeszélni az istenhitéről, és meggyőzni, hogy éljen egy szép, normális életet itthon. Két lehetőséget adok neki. Az első, hogy mondjon le az istenhitéről, és éljen szép, normális életet itthon. Fátylat borítok a múltra, és elmegyek pénzt keresni, ahogy szoktam. A második, hogy ha továbbra is hisz Istenben, el fogunk válni, és én fogom gyakorolni a gyerekek felett a felügyeleti jogot. A ház a gyerekeinké lesz, és minden a házban is az övék lesz. Az asszony kikerül a családból, és semmi nem lesz a nevén.” Amikor a bátyám ezt meghallotta, rám kiabált: „A szüleink meghaltak, és a bátyádnak úgy kell engedelmeskedned, mitha az apád lenne. Azt teszed, amit mondok! Bármennyire is jó neked az istenhit, ha az állami politika nem engedélyezi, akkor nem lehetsz hívő. Várd ki, hogy az állam engedélyezze, és akkor higgyél!” A harmadik öcsém azt mondta: „Nővérem! Tudod, hogy a kormány letartóztatja azokat, akik hisznek Istenben, te mégis hiszel Benne. Miért bántod az alvó oroszlánt?” Eltökélten azt mondtam: „Már eldöntöttem, hogy az istenhit útján fogok járni. Nem számít, hogy mit mondtok! Annyi éven át hittem Jézusban, és hosszú, nehéz várakozás után végre megláthattam az Úr visszatérését. Soha nem tudtok rávenni, hogy eláruljam Istent!” A férjem tomboló dühvel azt mondta: „Mivel senki sem tud meggyőzni, menjünk, és váljunk el!” A testvéreim aggódni kezdtek, amikor látták, hogy a férjem épp el akar válni tőlem. A húgom félrehúzódva, sírva mondta: „Ez valaha egy harmonikus család volt, és most darabjaira hullik. Mi értelme van annak, hogy hiszel Istenben?” A többi rokonom megállás nélkül beszélt, és próbáltak meggyőzni, hogy éljek szép, normális életet otthon. Amikor hallottam őket, nyugtalanság költözött a szívembe. Csendben Istenhez fohászkodtam: „Édes Istenem! Szemben állok ezekkel a rokonokkal, akik mind akadályoznak, és a szívem nyugtalan lett. Nem tudom, mit tegyek. Istenem, világosíts meg, és adj útmutatást!” Eszembe jutottak Isten szavai: „Isten embereken végzett munkája minden lépését illetően kívülről úgy tűnik, mintha emberek közti interakciókról lenne szó, mintha emberi elrendezésből vagy emberek általi zavarásból születne. A színfalak mögött azonban a munka minden lépése és minden történés egy-egy fogadás, amelyet a Sátán tesz Isten előtt, és amely szükségessé teszi, hogy az emberek szilárdan álljanak az Isten melletti bizonyságtételükben. Vegyük például Jób próbatételét: a színfalak mögött a Sátán fogadást kötött Istennel, a Jóbbal történtek pedig emberek tettei és emberi zavarások voltak” (Az Ige, I. kötet – Isten megjelenése és munkája. Csak az Isten iránti szeretet az igaz hit Istenben). Isten szavai hirtelen megvilágosítottak. A Sátán mesterkedései voltak amögött, hogy a férjem és a családom üldözött és akadályozta az istenhitemet. Arra gondoltam, amikor a Sátán kínozta Jóbot. Kívülről úgy tűnt, hogy Jób minden vagyonát elrabolták, a gyermekei pedig meghaltak, amikor összeomlott a háza. De igazából ez a Sátán vádaskodása volt Jóbbal szemben Isten előtt. Bár Jób akkoriban nem látott a dolgok mögé, nem panaszkodott Istenre. Sőt azt mondta: „Meztelenül jöttem ki anyám méhéből, meztelenül is megyek el. Jahve adta, Jahve vette el, áldott legyen Jahve neve!” (Jób 1:21). Amikor Jób szilárdan megállt a bizonyságtételében Isten mellett, a Sátán teljesen megalázva távozott. Isten szíve is vigasztalást nyert. Most megértettem, hogy teremtett lényként, amikor utolérnek a Sátán zavarásai és támadásai, szilárdan meg kell állnom a bizonyságtételemben Isten mellett, és meg kell aláznom a Sátánt. Ez a család nem fogja hagyni, hogy higgyek Istenben, és ha tovább maradnék itt, csak elveszíteném az esélyem arra, hogy elnyerjem az igazságot és megmeneküljek. Amikor erre gondoltam, azt mondtam nekik: „Elválunk!” Ennyit mondtam, és épp fel akartam állni, amikor a harmadik öcsém kegyetlenül pofon ütött, aztán megrúgott. Azt kiabálta: „Te megbolondultál, nővérem! Mindannyian próbálunk meggyőzni, és te egy szavunkat se hallgattad meg!” A kisebbik lányom sírva mondta: „Anya! Ne válj el apától! Mit fogsz tenni a válás után? Mitévők leszünk?” Amikor ezt meghallottam, tudtam, hogy a Sátán egyik cselszövéséről van szó, és hogy a Sátán megint a ragaszkodást használja, hogy megkísértsen. Gondolkodtam egy darabig, majd nyugodtan azt mondtam: „Ne aggódj miattam! A saját utamat választottam.” Azután azt mondtam a lányaimnak: „Az apátok viseli majd gondját a kisöcséteknek. Ti már felnőttetek, és van saját családotok, tudtok vigyázni magatokra.” Miután befejeztem a mondanivalómat, lementem a földszintre.

Úton a polgári ügyek hivatalába a férjem elővette a válási papírokat, és megkért, hogy írjam alá. Azt is megkérdezte, hogy mit szeretnék. Azt feleltem, hogy semmit, és aláírtam a papírokat. Ahogy ez megtörtént, a szívemben óriási megkönnyebbülést éreztem. Az autó még oda sem ért a polgári ügyek hivatalához, már láttam, hogy az egész család, amely nem sokkal előbb nyomás alá helyezett, ott áll az ajtó előtt. Ahogy kiszálltunk az autóból, odarohantak, és elállták az utunkat. Az idősebb lányom azt mondta, hogy el akar vinni a nővéremhez egy kis levegőváltozásért. A vejem arra készült, hogy elviszi a férjemet, hogy igyanak egyet. Így lett vége a válási krízisnek. A férjem később soha nem említette meg újra a válást, és soha többet nem kért meg, hogy írjak nyilatkozatot arról, hogy nem fogok hinni Istenben. Láttam, hogy amikor igaz szívvel Istenre támaszkodom, és szilárdan megállok a bizonyságtételemben, a Sátán megszégyenül és elbukik.

Egyszer az áhítatom során Isten szavait olvastam, ami segített tisztábban látni a férjemet. Mindenható Isten azt mondja: „Miért szereti a férj a feleségét? Miért szereti egy feleség a férjét? Miért kötelességtudóak a gyerekek a szüleikkel szemben? Miért dédelgetik a szülők a gyermekeiket? Valójában milyen szándékok rejlenek az emberekben? Nem az a szándékuk, hogy saját terveiket és önző vágyaikat kielégítsék? Valóban Isten irányítási terve érdekében akarnak cselekedni? Valóban Isten munkája érdekében cselekszenek? Az a szándékuk, hogy teljesítsék egy teremtett lény kötelességeit? [...] Nincs kapcsolat egy hívő férj és egy nem hívő feleség között, és nincs kapcsolat hívő gyermekek és nem hívő szülők között; ez a kétféle ember teljesen összeegyeztethetetlen. Mielőtt az ember bemenne a nyugalomba, van hús-vér testi, családi ragaszkodása, de ha egyszer bement a nyugalomba, akkor már nem lesz semmilyen hús-vér testi, családi ragaszkodása, amelyről beszélhetnénk” (Az Ige, I. kötet – Isten megjelenése és munkája. Isten és ember együtt fog bemenni a nyugalomba). Visszagondoltam arra, hogy mielőtt elfogadtam Isten új munkáját, a férjem azért bánt jól velem, hogy vigyázzak helyette a gyerekekre és a házra, és neki ne kelljen törődnie az otthoni dolgokkal. Amikor elkezdtem hinni Istenben, annak ellenére, hogy a kormány nem engedélyezte, aggódott, hogy ha egy nap letartóztatnak, azt megszenvedi a büszkesége és az érdekei, és nem lenne senki, aki a fiunk gondját viselné. Ezért mindenféle trükkhöz és cselhez folyamodott, hogy üldözzön, és próbálja megakadályozni, hogy higgyek Istenben. Először mézes-mázas szavakkal próbált meggyőzni és kísértésbe vinni. Amikor ez nem működött, átkozódásra és verésre váltott. Úgy tűnt, legszívesebben agyonvert volna. Még a rokonaival is összefogott, hogy kikényszerítsen belőlem egy írásos nyilatkozatot, amellyel megtagadom Istent, és azt mondta, ha nem írom meg, el fog válni tőlem. A férjem mindent elkövetett, és minden eszközt bevetett, hogy akadályozza a hitemet Istenben. Ahogy Isten leleplezte, az emberek között valójában nincsenek is valódi családi érzelmek, csak érdekkapcsolatok. A férjem nem őszintén bánt velem jól. Csak Isten szereti őszintén az embereket, és biztosítja nekik az önzetlen üdvösséget. Már nagyobb volt a hitem, és erősebb volt az akaratom, hogy kövessem Mindenható Istent.

Utána már nem korlátozott a férjem, amikor összejövetelekre jártam, vagy a kötelességemet végezni. A férjem látta, hogy nem igazán tud akadályozni, és így már nem avatkozott a dolgomba. A rokonaim sem beszéltek többet az istenhitemet érintő dolgokról. Mindenható Isten szavai vezéreltek, hogy hagyjam magam mögött a családom sötét befolyását. A férjem már nem akadályoz és nem zavar meg, és normálisan tudom végezni a kötelességemet. Hála Istennek!


81. A vesebetegségem kiújulásának tanulságai

2000-ben 24 éves voltam, és akkoriban krónikus vesegyulladással, véres vizelettel diagnosztizáltak, és veszélyesen magas volt a fehérjeszint a vizeletemben. Rendkívül gyenge voltam, és napról napra kimerültebbnek éreztem magam. Még egy seprűt sem tudtam a kezembe venni, hogy felsöpörjek, és néha a férjemnek kellett felvinnie az emeletre. Az orvos azt mondta, hogy kezelésként szedjek hormonokat, és körülbelül hét napos gyógyszerszedés után a hajam szinte teljesen kihullott, a testem pedig felpuffadt, de az állapotom nem javult. Az orvos azt mondta, hogy az egyetlen megoldás a veseátültetés. Amikor ezt meghallottam, arra gondoltam: „Hát ez nem egy halálos ítélet? Egy veseátültetés több százezer jüanba kerülne, és a családom nem engedhet meg magának egy ekkora kiadást!” A gondolat, hogy ilyen fiatalon meghalhatok, nagy fájdalmat okozott, és kimondhatatlanul vágytam arra, hogy éljek. Később édesanyám bátorított, hogy higgyek az Úrban, és arra gondoltam, mivel ilyen beteg vagyok, akár meg is próbálhatom, így elkezdtem imádkozni az Úrhoz. Amikor hét nap múlva elmentem egy vizsgálatra, meglepetésemre a vérszérumfehérje és a vizeletfehérje eredményeim is normálisak lettek. Nem hittem el, és azt gondoltam, talán hiba történt a vizsgálati eredményekben. A kezelőorvosaim is hihetetlennek tartották, és csodának nevezték. Akkoriban azt gondoltam: „Isten volt az, aki meggyógyította a betegségemet, kegyelmet és áldásokat adott nekem, ezért mostantól teljes szívemből kell hinnem Istenben, és hiszem, hogy Isten még jobban meg fog áldani.” Az orvos külön felhívta a figyelmemet: „Ügyeljen arra, hogy ne emelkedjen a vérnyomása, mert a magas vérnyomás a vesebetegség kiújulását okozhatja.” Ezek után továbbra is szedtem a vérnyomáscsökkentőt kiegészítő kezelésként, és a vérnyomásom normális maradt. Hamarosan a véres vizelet eltűnt, és a testem elkezdett erősödni.

2004-ben elfogadtam Mindenható Isten utolsó napokbeli munkáját, és még boldogabbnak éreztem magam. Azt gondoltam, hogy nagyon szerencsés vagyok, és hogy Isten egy második életet adott nekem, és megengedte, hogy éljek. Úgy éreztem, megkegyelmezett nekem azzal, hogy hallhattam a hangját, és visszatérhettem a trónja elé, és hogy nagy áldásban részesített. Hogy viszonozzam Isten szeretetét, bármilyen kötelességet is bízott rám a gyülekezet, azt aktívan végeztem, és bár a férjem ellenezte az Istenbe vetett hitemet, nem korlátozott, és továbbra is kitartottam a kötelességeimben. 2012-ben a rendőrség letartóztatott, miközben az evangéliumot hirdettem, és miután szabadon engedtek, a férjem még jobban ellenezte a hitemet, míg végül elvált tőlem. Ezt követően teljes munkaidőben a kötelességeimnek szenteltem magam.

2017-ben a vérnyomásom 180 Hgmm-re emelkedett, és a gyógyszeres kezelés nem segített. 2020-ra teljesen kimerültnek éreztem magam, levegőért kellett kapkodnom, hogy felmenjek a lépcsőn, és még a saját ruháimat sem tudtam kimosni. Aggódtam magamban: „Kiújult a vesebetegségem? Mit fogok csinálni, ha visszatér?” De aztán arra gondoltam: „Isten korábban meggyógyított egy ilyen súlyos betegségből, és az elmúlt néhány évben lemondtam a munkámról és a családomról, és alávetettem magam a gyülekezet által rám bízott minden kötelességnek. Biztosan nem engedi Isten, hogy bármi történjen velem ennyi áldozat után.” Később az egészségi állapotom rosszabbra fordult, ezért hazamentem orvoshoz. Elmentem a kórházba egy kivizsgálásra, és kiderült, hogy magas a vérnyomásom, súlyos vérszegénységem van, és megemelkedett a vércukorszintem. A vizeletvizsgálat is pozitív eredményt mutatott. Az orvos azt mondta, hogy a vesebetegségem kiújult, és ha rosszabbodik, veseelégtelenséghez és halálhoz vezethet. Nem tudtam, mit érezzek, amikor megláttam ezeket az eredményeket. A hitem évei alatt lemondtam a családomról, a karrieremről és a testi örömökről, hogy a kötelességemet végezzem, és azt gondoltam, hogy ezen áldozatok révén Isten meg fog óvni engem. Soha nem számítottam arra, hogy a végén a régi betegségem visszatér, és rosszabb lesz, mint valaha. Egy pillanatra megbántam az évek során hozott áldozatokat és erőfeszítéseket. Ha nem hagytam volna el az otthonomat, hogy a kötelességemet végezzem, most nem lennék ebben a magányos és tehetetlen helyzetben, amibe kerültem. Különösen azután, hogy Dr. Csang, a kezelőorvosom, azt mondta nekem, hogy a betegségem hároméves kezelést igényel, még jobban szorongani és aggódni kezdtem, és arra gondoltam: „A hároméves kezelés több mint százezer jüanba fog kerülni. Honnan szerezzek ennyi pénzt?” Elkezdtem azon gondolkodni, hogy dolgozni fogok, hogy pénzt keressek a kezelésemre. De alig egy hónap munka után felhívott a rendőrség, és megkérdezték, hol vagyok, és azt mondták, menjek vissza, és írjam alá a „Három levelet”, hogy eláruljam Istent. Féltem, hogy a rendőrség újra letartóztat, ezért kénytelen voltam elhagyni a környéket. Azt gondoltam magamban: „A betegségem továbbra is folyamatos kezelést igényel, és ha elhagyom a környéket, nem jutok hozzá ahhoz a gyógyszerhez, amit Dr. Csang a családja titkos receptje alapján készít. Idáig csak Dr. Csang gyógyszere hatott a betegségemre. Miután egy hónapig szedtem a gyógyszerét, energikusnak éreztem magam, de más hagyományos kínai gyógyszerek nem tűnnek hatásosnak számomra. Ráadásul, mivel a rendőrség le akar tartóztatni, nem tudok dolgozni és pénzt keresni, és kezelésre szánt pénz nélkül nem tudom, meddig leszek képes életben maradni.” Ezek után igazán csüggedt állapotba kerültem, és minden alkalommal, amikor arra gondoltam, hogy semmim sem maradt, a szívem megtelt fájdalommal, és nem tudtam ugyanazzal az erővel végezni a kötelességeimet, mint korábban.

Egy nap eszembe jutottak Isten szavai:

5. Ha te mindig nagyon hűséges voltál, és nagy szeretettel voltál Irántam, mégis betegség gyötrelmétől, anyagi feszültségtől szenvedsz, és attól, hogy elhagynak a barátaid és rokonaid, vagy ha bármely más balszerencse ér az életben – akkor is kitart-e majd az Irántam való hűséged és szereteted?

6. Ha amit a szívedben elképzeltél, abból semmi nem egyezik azzal, amit tettem, hogyan kell járnod a jövőbeli utadon?

(Az Ige, I. kötet – Isten megjelenése és munkája. Egy nagyon komoly probléma: az árulás (2.))

Az Ő szavaiban mintha Isten szemtől szemben kérdőre vont volna, önvizsgálatra késztetve. Az évek során áldozatokat hoztam és feláldoztam magam a kötelességemben, ezért őszinte hívőnek tartottam magam, azt hittem, hűséges vagyok Istenhez, és Neki alávetett. A vesebetegségem kiújulásával, egy gyógyíthatatlan betegséggel, ami halálhoz vezethet, nem kerestem Isten szándékát ebben, hanem félreértettem Őt, és panaszkodtam Rá. Még az Istenért tett önfeláldozáaimat is megbántam, és elkezdtem felületesen végezni a kötelességemet. Ezzel nem árultam el Istent? Láttam, hogy ennyi évnyi hit után egyáltalán nem vagyok hűséges Istenhez. Annyira bűnösnek éreztem magam! Isten olyan körülményeket rendezett, amelyek nem feleltek meg az elképzeléseimnek, hogy megmentsen, de nem értettem Isten gondos szándékát, ehelyett negatívvá váltam, és elhanyagoltam a munkámat. Igazán hiányzott belőlem az emberi mivolt és a józan ész! Ezek után már nem éreztem azt a gyötrelmet, és visszanyertem a motivációmat a kötelességemhez.

Néhány hónappal később még mindig gyengének éreztem a testemet, erős szívdobogásom és légszomjam volt. Néha, amikor felfelé mentem a lépcsőn, még valakinek húznia is kellett. Amikor különösen elfáradtam, a vérnyomásom megemelkedett. Arra gondoltam, amit az orvos mondott, hogy ez az állapot veseelégtelenséghez vezethet, és elkezdtem aggódni: „Mi lesz, ha meghalok?” A hitem évei alatt lemondtam a családomról és a karrieremről. Tehát ha meghalnék, nem lenne hiábavaló az a sok év szenvedés? Abban az időben találtam két jó helyi hagyományos kínai orvost, szedtem gyógynövényeket, és még akupunktúrát is kaptam, de egyik sem hatott. Egyszer, miután felmentem néhány lépcsőfokot, annyira kimerültem, hogy az ágyra zuhantam, levegőért kapkodva. Azt gondoltam, hogy az állapotom folyamatos romlásával nem lehet tudni, mikor halok meg, és a szívem megtelt fájdalommal. Önkéntelenül arra gondoltam: „Istenem! Az évek során, amióta követlek, lemondtam a családomról és a karrieremről, szenvedtem és feláldoztam magam. Meggyógyítanád a betegségemet, és engednéd, hogy még néhány évet éljek mindezért?” Később, amikor lecsillapodtam, hogy átgondoljam az állapotomat és elgondolkodjak rajta, végre rájöttem, hogy észszerűtlen ilyen követeléseket támasztani Istennel szemben. Eszembe jutott egy részlet Isten szavaiból, és megkerestem, hogy elolvassam. Mindenható Isten azt mondja: „Az arroganciának sokféle megnyilvánulása létezik. Vegyük például azt, hogy valaki, aki hisz Istenben, az Ő kegyelmét követeli – milyen alapon követelheted azt? A Sátán által megrontott ember vagy, egy teremtett lény; az a tény, hogy élsz és lélegzel, már Isten legnagyobb kegyelme. Élvezheted mindazt, amit Isten a földön teremtett. Isten már eleget adott neked, miért követelnél hát többet Tőle? Azért, mert az emberek soha nem elégedettek a sorsukkal. Mindig azt gondolják, hogy ők jobbak másoknál, hogy több jár nekik, ezért mindig követelik azt Istentől. Ez az arrogáns beállítottságukat jellemzi. Bár a szájuk talán nem mondja ki, amikor az emberek épp csak elkezdenek hinni Istenben, a szívükben akár azt is gondolhatják: »A mennybe akarok jutni, nem a pokolba. Azt akarom, hogy ne csak én legyek áldott, hanem az egész családom. Szeretnék finom ételeket enni, szép ruhákat viselni, szép dolgoknak örülni. Jó családot, jó férjet (vagy feleséget) és jó gyerekeket akarok. Végső soron királyként akarok uralkodni.« Minden az ő igényeikről és követeléseikről szól. Ez a beállítottságuk, ezek a dolgok, amiket a szívükben gondolnak, ezek a túlzó vágyak – mind az ember arrogáns természetét jellemzik. Mi mondatja ezt Velem? Az emberek státuszáról van szó. Az ember teremtett lény, amely a porból lett; Isten agyagból formálta az embert, majd belé lehelte az élet leheletét. Ilyen alacsony az ember státusza, az emberek mégis Isten elé járulnak, és ezt-azt akarnak. Az ember státusza oly alantas, a száját sem szabadna kinyitnia, hogy bármit követeljen Istentől. Mit kellene hát tenniük az embereknek? A kritikától függetlenül keményen kell dolgozniuk, húzniuk kell az igát és örömmel alávetniük magukat. Nem arról van szó, hogy örömmel fogadják el az alacsonyrangúságot – ne fogadjátok el örömmel az alacsonyrangúságot; az emberek ezzel a státusszal születnek; veleszületett módon alávetettnek és alacsony rangúnak kell lenniük, mivel a státuszuk alacsony, ezért nem szabad dolgokat követelniük Istentől, sem túlzó vágyakat táplálniuk Irányában. Ne legyenek bennük ilyen dolgok. Íme egy egyszerű példa: Egy bizonyos tehetős család felfogadott egy szolgát. A szolga helyzete a tehetős családban különösen alacsony volt, ő mégis azt mondta a ház urának: »Viselni akarom a fiad kalapját, enni akarom a rizsed, viselni akarom a ruháidat és az ágyadban akarok aludni. Amit csak használtok, akár aranyat vagy ezüstöt – akarom őket! A munkámmal sokat hozzáteszek és a házadban élek, úgyhogy megérdemlem őket!« Hogyan bánjon vele a ház ura? A ház ura így szólna: »Tudnod kellene, miféle dolog vagy te, mi a szereped: te szolga vagy. A fiamnak megadom, amit kér, mivel az ő státusza ez. Mi a te státuszod, a te identitásod? Te nem vagy abban a helyzetben, hogy ezeket a dolgokat kérd. Menj és tedd azt, amit tenned kell, menj és teljesítsd a kötelességeidet a státuszodnak és az identitásodnak megfelelően.« Van esze egy ilyen embernek? Sokan vannak, akik hisznek Istenben, ám nincs túl sok eszük. Attól kezdve, hogy hinni kezdenek Istenben, hátsó szándékaik vannak, és ahogy halad az idő, szüntelenül követeléseket támasztanak Istennel szemben: »A Szentlélek munkájának követnie kell engem, amint az evangéliumot prédikálom. Neked is meg kell bocsátanod és el kell viselned engem, amikor rossz dolgokat teszek! Ha sokat dolgozom, meg kell jutalmaznod!« Röviden, az emberek folyton akarnak valamit Istentől, mindig mohók” (Az Ige, III. kötet – Az utolsó napok Krisztusának beszédei. Az arrogáns természet az ember Istennel szembeni ellenállásának gyökere). Amikor Isten szavait olvastam, nagy gyötrelem fogott el. Olyan voltam, mint az Isten szavaiban leírt szolga, akinek semmi józan esze nem volt. Az úr ételt, menedéket, sőt jutalmat is adott neki, de a szolga nem tudott hálás lenni az urának. Azt hitte, hogy mivel végzett némi munkát az urának, kiérdemelte a jutalmat, ezért követelőzött az uránál, és élvezni akarta mindazt, amivel az ura rendelkezett. Láttam, hogy ez a szolga igazán arrogáns, nincs józan esze és szégyentelen. Visszagondoltam arra, amikor a betegségemet nem lehetett gyógyítani, és a halál küszöbén álltam. Különösen akkor fokozódott a reménytelenségem, amikor láttam, hogy a velem azonos betegségben szenvedők meghalnak. Miután hinni kezdtem az Úrban, elvette a betegségemet, és megengedte, hogy éljek, később pedig abban a szerencsében volt részem, hogy elfogadhattam Isten utolsó napokbeli munkáját, és megkaptam a lehetőséget, hogy elnyerjem az igazságot, és Isten megmentsen. Mindez Isten kivételes felemelése és kegyelme. Elég sokat kaptam Istentől, de nem tudtam hálás lenni. Azt hittem, hogy azzal, hogy egy kis kötelességet végeztem, érdemeket szereztem, ezért követeléseket támasztottam Istennel szemben, és azt kértem Tőle, hogy óvjon meg attól, hogy újra megbetegedjek. Amikor a betegségem kiújult és a halállal néztem szembe, nem vetettem alá magam. Ehelyett vitatkoztam és panaszkodtam. Szégyentelenül követeltem, hogy Isten hosszabbítsa meg az életemet, és hagyjon még néhány évet élni. Milyen jogom volt nekem, egy egyszerű teremtett lénynek, hogy követeléseket támasszak Istennel szemben? Isten minden teremtés Ura, és Isten dönti el, kit áld meg, és kit nem. Én mégis vettem a bátorságot, hogy vitatkozzak, és feltételeket szabjak Istennek. Igazán arrogáns voltam, és nem volt józan eszem! Azt is láttam, hogy teljességgel aljas, kapzsi és lelkiismeretlen vagyok. Mindezt felismerve mély bűntudatot éreztem.

Egy nap megláttam Isten szavainak egy részletét az Üdvösség című filmben, és ez némi megértést adott az állapotomról. Mindenható Isten azt mondja: „Nagyon sokan csak azért hisznek Bennem, hogy meggyógyíthassam őket. Oly sokan csak azért hisznek Bennem, hogy hatalmammal kiűzhessem a tisztátalan szellemeket a testükből, és oly sokan csak azért hisznek Bennem, hogy békét és örömöt kapjanak Tőlem. Oly sokan csak azért hisznek Bennem, hogy még több anyagi gazdagságot kérjenek Tőlem. Oly sokan csak azért hisznek Bennem, hogy békében töltsék ezt az életet, és hogy az eljövendő világban épségben és biztonságban legyenek. Nagyon sokan hisznek Bennem azért, hogy elkerüljék a pokol szenvedéseit, és megkapják a menny áldásait. Oly sokan csak az átmeneti kényelemért hisznek Bennem, de nem törekszenek arra, hogy az eljövendő világban bármit is nyerjenek. Amikor a dühömet nyújtom az embereknek, és elragadom minden örömüket és békéjüket, amivel egykor rendelkeztek, kételkedni kezdenek. Amikor a pokol szenvedéseit nyújtom az embereknek és visszakövetelem a menny áldásait, haragra gerjednek. Amikor az emberek arra kérnek Engem, hogy gyógyítsam meg őket, nem törődöm velük és undort érzek irántuk, elszakadnak Tőlem, hogy ehelyett a gonosz orvoslás és a varázslás útját keressék. Amikor megvonom mindazt, amit az emberek igényeltek Tőlem, mind nyomtalanul eltűnnek. Ezért azt mondom, hogy az emberek azért hisznek Bennem, mert a kegyelmem túl bőséges, és túlságosan sok előnyre lehet szert tenni” (Az Ige, I. kötet – Isten megjelenése és munkája. Mit tudsz a hitről?). Amit Isten leleplezett, az pontosan az én állapotom volt. Először azt láttam, hogy Isten meg tudja gyógyítani a betegségemet. Élveztem Isten kegyelmét, ezért hajlandó voltam teljes mértékben követni Őt, és képes voltam végezni a kötelességemet, lemondani a családomról és a karrieremről. Azt a kötelességet is elvégeztem, amit a gyülekezet rám bízott. Még amikor letartóztattak az evangélium hirdetése közben, a családom elutasított, vagy testi kényelmetlenségeim voltak, akkor is képes voltam kitartani a kötelességemben, mert azt gondoltam, hogy ha feláldozom magam Istenért, Ő nem engedi, hogy megbetegedjek. De amikor a vesebetegségem kiújult és súlyosabbá vált, és nem volt pénzem a kezelésre, sőt talán a halállal is szembe kellett néznem, már nem voltam hajlandó szenvedni és feláldozni magam. Panaszkodtam, hogy Isten nem óv meg, megbántam, hogy feláldoztam magam Érte, és abbahagytam a kötelességem szorgalmas végzését, és megpróbáltam az évek során tett erőfeszítéseimet és áldozataimat tőkeként használni, követelve, hogy Isten hagyjon még néhány évet élni. Rájöttem, hogy csak azért hittem Istenben, hogy áldásokat kapjak, és amikor nem kaptam áldásokat, úgy éreztem, hogy veszteség ért az istenhitem által, és abbahagytam az őszinte istenhitet és a kötelességeim végzését. Még arcátlanul áldásokat is követeltem Istentől. Miben különbözött az én istenhitem az álhívőkétől, akik jóllakni akarnak a kenyérrel? Nem az igazságot kerestem a hitemben, hanem inkább alkudozni próbáltam Istennel az áldásokért. Ezzel megpróbáltam kihasználni és becsapni Istent! Eszembe jutott, hogy Pál kezdetben azért hitt az Úrban, hogy áldásokat nyerjen, és amikor látta, hogy valamennyit szenvedett és hozott némi áldozatot, azt gondolta, hogy joga van az áldásokhoz, és nyíltan koronát kért Istentől. Azt mondta: „Ama nemes harcot megharcoltam, futásomat elvégeztem, a hitet megtartottam, végül eltétetett nekem az igazság koronája [...]” (2Timóteus 4:7-8). Úgy értette, hogy ha Isten nem ad neki koronát és jutalmat, az azt jelentené, hogy Isten igazságtalan. Végül megsértette Isten természetét, és Isten megbüntette. Ha én is így folytatom változás nélkül, úgy végzem, mint Pál, Isten megbüntet és a pokolra vet.

Egy nap hallottam Isten szavainak egy himnuszát: „Az ember élettartamát Isten előre elrendelte”:

1  Sokan gyakran megbetegszenek, és bármennyit imádkoznak Istenhez, akkor sem lesznek jobban. Akármennyire szeretnének is szabadulni a betegségüktől, nem tudnak. Olykor akár életveszélyes állapotokkal is találkozhatnak, és kénytelenek egyenesen szembenézni azokkal. Valójában, hogy ha valakinek csakugyan van a szívében istenhit, annak mindenekelőtt tudnia kell, hogy az ember életének hossza Isten kezében van. Isten előre elrendeli minden ember születésének és halálának időpontját. Amikor Isten betegséget ad az embereknek, annak oka és jelentősége van. Amit éreznek, az betegség, holott az, amit kaptak, valójában nem betegség, hanem kegyelem. Az embereknek mindenekelőtt fel kell ismerniük ezt a tényt, bizonyossá kell válniuk felőle, és komolyan kell venniük.

2  Amikor betegségben szenvednek, gyakran jöhetnek Isten elé, körültekintően és elővigyázatosan ügyelhetnek arra, hogy megtegyék, amit meg kell tenniük, és másoknál nagyobb odafigyeléssel és szorgalommal kezelhetik a kötelességüket. Ez inkább oltalom az emberek számára, nem pedig béklyó. Ez egy negatív oldalról közelítő hozzáállás. Azonkívül, Isten mindenki élettartamát előre elrendelte. Egy betegség orvosi szempontból halálos lehet, ám ha Isten álláspontja szerint az élettartamod még nem ért véget, és még nem jött el a te időd, akkor nem halhatsz meg, akkor sem, ha akarnál.

3  Ha van egy megbízatásod Istentől, és a küldetésed még nem teljesült, akkor nem fogsz meghalni, még akkor sem, ha olyan betegségben szenvedsz, amit halálosnak tartanak – Isten nem fogja még elvenni az életedet. Még ha nem is imádkozol, és nem keresed az igazságot, és nem törődsz a betegséged kezelésével, sőt, ha elhalasztod a kezelésedet, akkor sem fogsz meghalni. Ez különösen igaz azokra, akiknek fontos megbízatásuk van Istentől. Amikor a küldetésük még nem teljesült, bármilyen betegség érje is őket, nem fognak azonnal meghalni; a küldetésük teljesítésének utolsó pillanatáig élni fognak.

[...]

(Az Ige, III. kötet – Az utolsó napok Krisztusának beszédei. Harmadik rész)

A himnusz meghallgatása után megértettem, hogy egy ember élete és halála Isten kezében van. Mindenkinek megvan a maga küldetése, amikor erre a világra jön, és a nap, amikor egy ember élete véget ér, összefügg a küldetésével. Amikor egy ember élettartama lejár, és a küldetése befejeződött, meg kell halnia, még ha nem is beteg. Ha egy ember nem fejezte be a küldetését, még ha halálos betegsége is van, nem fog meghalni. Visszagondolva, a húszas éveimben jártam, amikor egy nehezen kezelhető betegséget kaptam. Nem volt pénzem a kezelésre, de Isten nem hagyta, hogy meghaljak. Ehelyett megengedte, hogy egészen eddig a pontig jól éljek, és láttam, hogy az élet és a halál Isten kezében van, és Isten eleve elrendelte. Ezeknek a dolgoknak semmi köze sincs egy ember betegségének súlyosságához. Amikor a rendőrség arra kért, hogy írjam alá a „Három levelet”, a letartóztatás elkerülése érdekében kénytelen voltam elhagyni az otthonomat. Többé nem mehettem Dr. Csanghoz gyógyszerért, és nem volt pénzem a kezelésre, ezért aggódtam, hogy a gyógyszer nélkül az állapotom rosszabbodni fog, és talán meghalok. Az igazság az volt, hogy bár Dr. Csang rendkívül képzett volt, nem tudta megmenteni egy ember életét. Emlékszem, az egyik betegtársam egész testében fel volt puffadva, és nem tudott vizelni, és a gyötrelmei közepette letérdelt Dr. Csang elé, és könyörgött neki, hogy gyógyítsa meg a betegségét, de ő tehetetlen volt. Az én betegségem ugyanolyan volt, mint annak a betegnek, és Dr. Csang nem tudott mit tenni. Isten volt az, aki csodálatos módon elvette a betegségemet, és olyan nagy kegyelmet kaptam, és láttam Isten mindenhatóságát, de mégsem volt hitem Istenben. Még mindig azt gondoltam, hogy az életem és halálom egy orvos kezében van. Tényleg annyira zavaros fejű, vak és tudatlan voltam! Nem lázonghattam tovább, és Isten kezébe kellett bíznom a betegségemet. Attól kezdve, akár élek, akár halok, hajlandó leszek alávetni magam Isten vezénylésének és elrendezéseinek, és amíg még egy napot élhetek, jól fogom végezni a kötelességemet.

Később Isten szavait olvastam: „Teremtett lényként, amikor valaki a Teremtő elé járul, teljesítenie kellene a kötelességét. Ez nagyon helyénvaló dolog, és teljesítenie kell ezt a felelősséget. Azzal a feltétellel, hogy a teremtett lények teljesítik a kötelességüket, a Teremtő még nagyobb munkát végzett az emberiség körében, a munka egy újabb lépését végezte el az embereken. És milyen munka ez? Ellátja az emberiséget az igazsággal, megengedve nekik, hogy a kötelességük teljesítése során elnyerjék Istentől az igazságot, és ezáltal levethessék romlott beállítottságaikat, és megtisztuljanak, eleget tegyenek Isten szándékainak, és az életben a helyes útra lépjenek, végül képesek legyenek félni Istent és kerülni a rosszat, elnyerjék a teljes üdvösséget, és többé ne legyenek kitéve a Sátán csapásainak. Ez az a végső hatás, amelyet Isten azzal szándékozik elérni, hogy ráveszi az emberiséget a kötelességek végzésére. Ezért a kötelességed végrehajtása során Isten nem pusztán arra késztet, hogy egy dolgot láss tisztán, és megérts egy kis igazságot, és nem is csupán hagyja, hogy élvezd a kegyelmet és áldásokat, amelyeket teremtett lényként a kötelességed végrehajtásával kapsz. Inkább lehetővé teszi számodra, hogy megtisztulj és megmenekülj, és végül eljuss oda, hogy a Teremtő arcának fényében élj” (Az Ige, IV. kötet – Az antikrisztusok leleplezése. Kilencedik tétel (Hetedik rész)). Miután elolvastam Isten szavainak ezt a részletét, a szívem megvilágosodott. Isten azért ad lehetőséget az embereknek a kötelességük végzésére, hogy törekedhessenek az igazságra, és elnyerjék azt, levethessék romlott beállítottságukat, és megtisztuljanak, változást érjenek el a beállítottságukban, és az üdvösség útján járjanak. De a hitem évei alatt abban a reményben végeztem a kötelességemet, hogy Isten megóv és megáld engem, és a kötelességemet alku tárgyának tekintettem az áldásokért. Megértettem, hogy a hittel kapcsolatos nézeteim tévesek voltak. A kötelesség végzése tökéletesen természetes és indokolt, és semmi köze sincs ahhoz, hogy áldásokat nyerünk vagy szerencsétlenség ér minket. Arra kell összpontosítanom, hogy a kötelességemben az igazságra törekedjek, és levessem a romlott beállítottságomat. Ez az életem igazi értéke és értelme. Ha csak az áldásokra törekszem, és nem törekszem a beállítottságom megváltoztatására, akkor még egy egész életnyi hit után sem fogom soha elnyerni az igazságot, és a végén nem fogok megmenekülni.

Egy nap Isten szavainak egy részletét olvastam: „Nem számít, mit kér tőled Isten, csak minden erőddel dolgoznod kell érte, és remélem, képes leszel teljesíteni az Isten iránti hűségedet Őelőtte ezekben az utolsó napokban. Amíg látod Isten elégedett mosolyát, amint trónján ül, még ha ez a pillanat a halálod kijelölt időpontja is, képesnek kell lenned nevetni és mosolyogni, miközben lehunyod a szemed. Amíg élsz, meg kell tenned végső kötelességedet Istennek. A múltban Pétert fejjel lefelé feszítették keresztre Istenért; de neked eleget kell tenned Istennek ezekben az utolsó napokban, és fel kell használnod minden energiádat az Ő kedvéért. Mit tehet egy teremtett lény Istenért? Ezért előre át kell adnod magadat Istennek, hogy Ő úgy vezényeljen téged, ahogyan szeretne. Mindaddig, amíg ez boldoggá és elégedetté teszi Istent, engedd, hogy azt tegyen veled, amit akar. Milyen joguk van az embereknek panaszkodni?” (Az Ige, I. kötet – Isten megjelenése és munkája. Az „Isten szavai az egész világegyetemhez” című rész misztériumainak kinyilatkoztatásai, 41. fejezet). Isten szavainak elolvasása után megértettem, hogy bármilyen betegséggel vagy fájdalommal is nézek szembe, még ha meg is halok, amíg alávetem magam Isten vezénylésének és elrendezéseinek, és jól végzem a kötelességet, amelyet jól kell végeznem, ez elnyeri Isten tetszését. Eszembe jutott, hogyan próbálta meg Isten Jóbot. Jób elvesztette hatalmas vagyonát és gyermekeit, és testét fekélyek borították, de képes volt panasz nélkül alávetni magát Istennek, és szilárdan megállt Isten melletti bizonyságtételében. Péter az életét azzal töltötte, hogy arra törekedett, hogy alávesse magát Istennek és szeresse Őt, soha nem kért semmit magának, és a végén Istenért fejjel lefelé feszítették keresztre. Eljutott a halálig tartó alávetettségig, teljesen megszégyenítette a Sátánt, és dicsőséges bizonyságot tett Isten mellett. Jób és Péter bizonyságtételei igazán inspiráltak engem. A betegségem kiújult, és bármelyik pillanatban veseelégtelenséggel vagy akár halállal is szembe kellett néznem, de amíg élek és lélegzem, végeznem kell a kötelességemet. Attól kezdve arra vágytam, hogy hátralévő életemet Istennek adjam, törekedjek a beállítottságom megváltoztatására, és jól végezzem a kötelességemet, és ha egy nap eljön értem a halál, akkor is alávetem magam Isten szuverenitásának és elrendezéseinek.

Ezután a szívemet a kötelességemnek szenteltem, és időnként a testemet is megfelelően megmozgattam, és azt tapasztaltam, hogy az egészségem fokozatosan javult. A vércukorszintem és a vérnyomásom stabilizálódott, és azt tapasztaltam, hogy mindenhez van energiám. 2024 májusának végén kerületi vezetővé választottak, és bár a munkateher nagyobb volt, el tudtam viselni. Néha, amikor a munkától fáradtnak éreztem magam, tartottam egy kis pihenőt, és utána haladéktalanul folytattam a kötelességemet. Amikor így gyakoroltam, közelebb éreztem magam Istenhez, és nyugalmat éreztem, amikor szorgalmasan, jól végeztem a kötelességemet.


82. Helyes, ha csak azért hiszünk Istenben, hogy kegyelmet és áldásokat kapjunk?

2008 júliusában a nagynéném prédikált nekem Isten utolsó napokbeli munkájáról. Mindenható Isten szavait olvasva megértettem, hogy az ember élete Istentől származik, hogy mindent Ő adott, amit élvezek, hogy hinnem kell Istenben, és imádnom kell Őt. Abban az időben a családom sertéstartással foglalkozott. Mindennap, miután megetettem a disznókat, Isten szavait olvastam, himnuszokat hallgattam, és rendszeresen részt vettem az összejöveteleken. Néha evangéliumot hirdetni is elmentem. Egy nap az egyik szomszédunk azt mondta, hogy a disznói köhögnek, és úgy tűnt, mintha magas lázuk lenne. Nagyon aggódtam, hogy az én disznóim is elkapják ezt a betegséget, ezért aznap este imádkoztam, és Istenre bíztam a dolgot. Csodálatos módon egyetlen sertésem sem fertőződött meg, és néhány hónappal később több tízezer jüanért adtuk el őket. Nagyon boldog voltam. Amikor elkezdtem, nem volt tapasztalatom a sertéstenyésztésben, de sem a kocák, sem a malacok nem kaptak el semmilyen betegséget, és otthon minden rendben ment. Úgy éreztem, hogy Istenben hinni nagyon jó, és hogy a továbbiakban megfelelően kell hinnem Istenben, és végeznem kell a kötelességeimet, hogy viszonozzam Isten szeretetét.

Nem sokkal később a vezető megbízott, hogy két kis gyülekezet felügyelője legyek. Nagyon boldog voltam, és azt gondoltam: „Minél több összejövetelen veszek részt, annál több igazságot fogok megérteni, és minél többet végzem a kötelességemet, annál inkább megóvja Isten a családomat.” Ezután, akármilyen sok munka volt otthon, mindig igyekeztem időt szakítani arra, hogy végezzem a kötelességeimet. 2008 végén azonban valami váratlan dolog történt. Egy éjjel úgy éjfél körül a bátyám, a sógornőm és a férjem a munkából jöttek autóval hazafelé. Sötét volt, esett az eső, a hegyi út göröngyös volt, és egy kanyarban hirtelen egy mély árokba zuhantak. A férjem feje nekicsapódott az autó ajtajának, a törött üveg az arcára esett, teljesen szétvagdosta, és csupa vér lett. Azonnal elájult. Annyi vért vesztett, hogy két órán keresztül kómában volt a kórházban, mielőtt magához tért volna. Mikor hazaengedték, a férjem feje enyhén duzzadt és fájdalmas volt, elvesztette egy fogát, a vágások a száján nem gyógyultak be, nem tudott tisztán beszélni, és néha össze-vissza beszélt. Amikor ilyen kábult állapotban láttam őt, a szívem megfájdult, nem tudtam nyugton ülni, és arra gondoltam: „Jól volt, amikor elment; hogyan jöhetett vissza így? Az egész a bátyám hibája, amiért ilyen óvatlanul vezetett.” De aztán azt gondoltam: „Hiszek Istenben, részt veszek az összejöveteleken, és végzem a kötelességeimet, hogyan történhetett hát ilyesmi? Miért nem óvta meg őket Isten? Ha a férjemnek megmaradnak a tünetei, milyen életünk lesz? A két fiunk még kicsi, és ott van a sertésfarm is. Ki bajlódna helyettem ezekkel a dolgokkal?” A következő napokban annyira aggódtam, hogy nem tudtam rendesen enni és aludni, és nehezen tudtam járni. Nem volt energiám Isten szavait olvasni és himnuszokat hallgatni, és amikor rávettem magam, hogy összejövetelre menjek, csak lehajtott fejjel ültem, és nem akartam beszélni. Később, miután megismertem az állapotomat, Vang Fang nővér lejátszotta Isten szavainak ezt a himnuszát: „Minden dologban bizonyságot kell tenned Isten mellett” „Isten embereken végzett munkája minden lépését illetően kívülről úgy tűnik, mintha emberek közti interakciókról lenne szó, mintha emberi elrendezésből vagy emberek általi zavarásból születne. A színfalak mögött azonban a munka minden lépése és minden történés egy-egy fogadás, amelyet a Sátán tesz Isten előtt, és amely szükségessé teszi, hogy az emberek szilárdan álljanak az Isten melletti bizonyságtételükben. Vegyük például Jób próbatételét: a színfalak mögött a Sátán fogadást kötött Istennel, a Jóbbal történtek pedig emberek tettei és emberi zavarások voltak. Isten bennetek végzett munkájának minden egyes lépése mögött ott van a Sátán fogadása Istennel – az egész hátterében egy csata dúl” (Az Ige, I. kötet – Isten megjelenése és munkája. Csak az Isten iránti szeretet az igaz hit Istenben). Később a nővér erről beszélgetett velem: Bár úgy tűnt, mintha Jób hatalmas marha-és juhnyáját tolvajok vitték volna el, valójában ez a Sátán kísértése volt. A Sátán azt gondolta, hogy Jób csak azért félte Istent, mert Isten megáldotta őt. Isten megengedte a Sátánnak, hogy megkísértse Jóbot, és ezért a Sátán támadni kezdte Jóbot, tolvajokat használva, hogy ellopják a tevéit és a jószágait, később pedig a Sátán Jób gyermekeit is bántotta. A Sátán célja az volt, hogy Jób panaszkodjon Istenre, és megtagadja Őt. De Jóbnak őszinte hite volt Istenben, hitte, hogy amit Jahve adott, azt Jahve elveheti, és dicsérte Isten nevét. Harsogó bizonyságot tett Isten mellett. Miközben Istent követjük, a Sátán vádolni és támadni fog minket, és ez az, ami megkísért minket. Akárcsak a családodban történtek esetében, a Sátán célja az, hogy elhagyd Istent, és elveszítsd az üdvösségét. Hinnünk kell Istenben, és nem szabad bedőlnünk a Sátán cselszövéseinek. Miután meghallgattam a nővér közösségét, rájöttem, hogy ez az esemény valójában egy lelki csata volt, és a Sátán megpróbált megzavarni engem. A Sátán attól félt, hogy az Istenben való hit által megmenekülök, ezért mindent megtett, hogy elpusztítsa és megzavarja a hitemet és az üdvösségemet. Azzal, hogy a férjem autóbalesetét arra használta fel, hogy megrendítsen az elhatározásomban, hogy Istent követem, azt akarta elérni, hogy kételkedjek és ne higgyek Istenben, és végül vele együtt vesszek el. A Sátán olyan rosszindulatú, és nem dőlhettem be a csapdájának! Aztán még egy kicsit gondolkodtam a férjem balesetének éjszakáján. Sötét volt és esős, a hegyi út már eleve göröngyös volt, és esőben csúszós lett, a bátyám óvatlanul vezetett, és véletlenül árokba hajtott az autóval; és ez megtörtént volna, akár hiszek Istenben, akár nem. De én panaszkodtam Istenre, amikor mindezek a rossz dolgok történtek. Annyira hiányzott belőlem a józan ész! Nem szabadott volna panaszkodnom Istenre! Miután ezt megértettem, elhatároztam, hogy továbbra is hiszek Istenben, és követem Istent. Imádkoztam is Istenhez, és a férjemet Őrá bíztam, mert tudtam, hogy akármikor is gyógyul meg, azt Isten fogja meghatározni. Ezután továbbra is hittem Istenben, és részt vettem az összejöveteleken. Váratlanul, fél évvel később, miután gyógyszert szedett és felépült, a férjem elméje lassan visszatért a normális kerékvágásba. Energikusabb lett, és lassan minden tünet eltűnt. Ebből az esetből láttam Isten csodálatos oltalmát, és a Belé vetett hitem megerősödött.

2011 februárjában egy nap egy szomszédom közölte, hogy néhány sertése száj-és körömfájásos lett, és megkérdezte, hogy vannak az én sertéseim. A férjem azt mondta neki, hogy a sertéseink jól vannak. De pár nappal később néhány kocánk, akik éppen malacokat hoztak világra, szintén elkapták a száj-és körömfájást. A kocatejjel a malacok is megfertőződtek, és alig több mint egy hónap alatt több mint 60 malacunk pusztult el. Mindettől úgy éreztem, mintha szíven szúrtak volna. Nagyon aggódtam, hogy az első karámban lévő sertések is megfertőződnek, mivel ha ez megtörténik, mindent elveszítünk, mind a fő befektetésünket, mind a potenciális hasznot. Az apósom rám panaszkodott: „Az istenhited nem tartotta biztonságban a családot. A férjed autóbalesetet szenvedett, és most a disznók megbetegedtek.” A férjem még az összejövetelekre sem engedett el. Az összes rokonom körülvett, egymás után keményen kritizáltak, és én nagyon bántva éreztem magam. Tudattalanul kételkedni kezdtem Istenben: „Olyan sok malac pusztult el – ez tényleg az Istenbe vetett hitem miatt történhetett?” Negativitásba süllyedtem, gyenge lettem, és két-három hónapig nem vettem részt semmilyen összejövetelen. A férjem korábbi autóbalesetére gondolva rájöttem, hogy a Sátán ismét megpróbál megzavarni. De én ettem és ittam Isten szavait, és végeztem a kötelességemet, így biztosan Isten oltalmát kellene élveznem. Miért nem áldott meg Isten? Tényleg nem volt különbség aközött, hogy hiszek-e Istenben, vagy sem? Minél többet gondolkodtam így, annál bizonytalanabb lettem, hogyan tapasztaljam meg ezt a helyzetet. Így hát letérdeltem, és imádkoztam Istenhez: „Istenem! A családom folyton támad emiatt, és azt hiszem, nem bírom tovább. Kérlek, világosíts meg és vezess, hogy megértsem a Te szándékodat!” Miután imádkoztam, eszembe jutott a közösség, amit Vang Fang nővér osztott meg velem. Amikor a Sátán megpróbálta megkísérteni Jóbot, Jób hatalmas vagyonát tolvajok vitték el, a gyermekeit pedig halálra zúzta az összeomló ház. Jób azonban tudott Isten szuverenitásáról. Tudta, hogy amit Isten adott, azt Isten el is veheti. Jóbnak nem voltak Istennel kapcsolatos kétségei, továbbra is dicsérte Isten nevét, szilárdan megállt az Isten melletti bizonyságtételében, megalázva a Sátánt. Arra gondoltam, hogy a malacaim megbetegedtek és meghaltak, és hogy ezzel is a Sátán próbált megkísérteni és megzavarni engem, és hogy nekem is szilárdan meg kell állnom az Isten melletti bizonyságtételemben. Jób annyi jószágot és hatalmas vagyont vesztett el, mégsem panaszkodott Isten ellen. De ami engem illet, én panaszkodtam Isten ellen, csak azért, mert néhány tucat malacom meghalt. Magamat Jóbhoz hasonlítva tényleg messze voltam tőle. Ezt felismerve imádkoztam Istenhez, és megfogadtam, hogy bárhogyan is próbál a Sátán újra megzavarni, én akkor is hinni fogok Istenben, és imádni fogom Őt.

Isten szavaiban kerestem olvasnivalót. „Te arra törekszel, hogy az Istenben való hit nyomán békére lelj, hogy gyermekeid ne legyenek betegek, a férjednek jó munkája legyen, a fiad jó feleséget találjon, a lányod tisztességes férjet találjon, az ökreid és lovaid jól szántsák a földet és az időjárás jó legyen a termésedhez. Ez az, amit keresel. Csak arra törekszel, hogy kényelmesen élj, hogy ne érje baleset a családodat, ne fújjon rád a szél, ne érje homok az arcodat, ne vigye el az ár a családod termését, ne érjen téged semmilyen katasztrófa, hogy Isten ölelésében élj és egy kényelmes fészekben. Egy ilyen gyáva embernek, mint te, aki mindig a testi dolgokra törekszik: van neked szíved, van neked lelked? Nem pusztán vadállat vagy-e? Az igaz utat adom neked, anélkül, hogy bármit is kérnék cserébe, de mégsem törekszel rá. Azok közé tartozol, akik hisznek Istenben? Igazi emberi életet ajándékozok neked, de te mégsem törekszel rá. Nem különbözöl egy disznótól vagy egy kutyától?” (Az Ige, I. kötet – Isten megjelenése és munkája. Péter tapasztalatai: tudása a fenyítésről és ítéletről). Isten szavaiból megértettem, hogy Isten megveti azokat, akik az áldások megszerzésének szándékával hisznek Benne. De én a hitemben azt akartam, hogy megóvja a családom békéjét és egészségét, hogy a jószágaim jól szaporodjanak, és hogy vagyont tudjunk belőlük szerezni. Amikor a családban minden zökkenőmentesen, katasztrófa és szerencsétlenség nélkül ment, aktívan végeztem a kötelességeimet, és miután a férjem felépült az autóbalesetéből, hálát adtam Istennek a szívemben. De amikor a malacok egymás után haltak meg, panaszkodtam Istenre, hogy nem óvja meg a családomat. Annyira negatív lettem, hogy nem tudtam Isten szavainak olvasására koncentrálni, és két-három hónapig nem vettem részt az összejöveteleken. Mindennap a sertések egészsége és a pénzügyi veszteségeink miatt aggódtam. Rájöttem, hogy csak azért hiszek Istenben, hogy kegyelmet és áldásokat kapjak Tőle, és ebben megpróbáltam alkudozni Istennel. Igazán önző és hitvány voltam! Gondoljunk csak egy kutyára: ha a gazdája eteti, akkor a kutya vigyáz a házra a gazdája számára, de ha a gazdája nem eteti, akkor a kutya továbbra is őrzi a házat a számára. Még egy kutyánál is rosszabb voltam. Amikor Isten megáldott, megköszöntem Neki, de amikor Isten egyáltalán nem tett eleget nekem, elvesztettem a Belé vetett hitemet, sőt, amikor a családom támadott, elkezdtem finoman elfogadni a nézeteiket. Milyen zavarodott voltam! Nem volt tapasztalatom a sertéstenyésztésben, így elkerülhetetlen volt, hogy a sertések megbetegedjenek és elpusztuljanak. Ráadásul a szomszédaim által nevelt sertések közül is elpusztult néhány, és ez nagyon gyakori dolog az állattenyésztésben. De én nem tudtam helyesen szemlélni ezt a dolgot, és ehelyett Istenre panaszkodtam, amiért nem óvta meg a családomat; nem volt ez észszerűtlen tőlem? Miután megértettem Isten szándékát, felszabadult lett a szívem. Hajlandóvá váltam elengedni az áldások iránti vágyamat, többé nem kértem Istentől áldásokat és békét. Hajlandóvá váltam arra is, hogy alávessem magam Isten vezényléseinek és elrendezéseinek, és tanulságokat vonjak le azokból a helyzetekből, amelyeket Ő rendezett el számomra. Ezután továbbra is részt vettem az összejöveteleken, és lassan szorosabbá vált a kapcsolatom Istennel.

Egy augusztusi reggelen, amikor a disznókat etettem, észrevettem, hogy két hízó köhög, és vörös foltok vannak a testükön. Gyorsan felhívtam a szomszédomat, hogy megkérdezzem, milyen betegségről lehet szó. A szomszédom azt mondta: „A sertések közt most a sertéspestis terjed. A szemben lakó család pár sertése is elkapta ezt a betegséget. Ez a betegség fertőző, ezért siess, és vegyél gyógyszert, amivel megelőzhető!” Amikor meghallottam, hogy ez a betegség fertőző, nagyon aggódni kezdtem. A családomnak több mint negyven hízója volt, amelyek már majdnem eladhatóak voltak. Ha mind megkapják ezt, és elpusztulnak, akkor az elmúlt hat hónapnyi befektetésem a potenciális haszonnal együtt menne a kukába! Ezért imádkoztam Istenhez. Később eszembe jutottak Isten szavai: „Az ember szíve és lelke Isten markában van, és Isten szeme mindent lát az életében. Függetlenül attól, hogy elhiszed-e mindezt vagy sem, minden és bármi, legyen az élő vagy holt, Isten gondolatainak megfelelően mozdul, változik, újul meg és tűnik el. Így gyakorol szuverenitást Isten minden dolog felett” (Az Ige, I. kötet – Isten megjelenése és munkája. Isten az ember életének forrása). Isten szavai megértették velem, hogy mind az élők, mind az élettelenek Isten kezében vannak, és az is Isten kezében van, hogy ezek a disznók megbetegednek-e, vagy sem. Mindössze annyit tehettem, hogy elővigyázatosságból némi gyógyszert adtam nekik, mivel életüket és halálukat Isten határozza meg. Hajlandóvá váltam arra, hogy alávessem magam Isten szuverenitásának és elrendezéseinek, és többé nem panaszkodtam Istenre. Később a sertések etetésekor a megelőző gyógyszert belekevertem a takarmányukba, és néhány nap múlva a két beteg sertés meggyógyult, és a többiek is jól voltak. Két hónappal később, bár más házaknál sok sertés elpusztult, az én mintegy negyven sertésem mindegyike egészséges volt, és magas áron keltek el. Ezúttal nem panaszkodtam Istenre, amiért a disznók megbetegedtek, nagyon örültem, és hálás voltam Istennek.

Később elolvastam Isten szavainak egy másik passzusát, és még világosabbá vált számomra, hogy mit jelent az, hogy az ember a hitében végzi a kötelességét. Mindenható Isten azt mondja: „Nincs összefüggés az ember kötelessége és aközött, hogy áldásokat kap vagy szerencsétlenséget szenved el. A kötelesség az, amit az embernek teljesítenie kell; ez az ő mennyei hivatása, és nem függhet ellentételezéstől, feltételektől vagy okoktól. Csak akkor végzi a kötelességét. Áldásokat kapni arra utal, amikor valaki tökéletessé válik, és az ítélet megtapasztalása után élvezi Isten áldásait. Szerencsétlenséget elszenvedni arra utal, amikor valakinek nem változik a beállítottsága, miután megtapasztalta a fenyítést és az ítéletet; amikor nem azt tapasztalja, hogy tökéletessé vált, hanem hogy büntetést kapott. De függetlenül attól, hogy áldásokat kapnak vagy szerencsétlenséget szenvednek el, a teremtett lényeknek teljesíteniük kell a kötelességüket, azt téve, amit tenniük kell, és azt, amire képesek; ez a legkevesebb, amit egy embernek, egy Istenre törekvő személynek tennie kellene. Nem szabad csak azért végezned a kötelességedet, hogy áldásokat kapj, és nem szabad megtagadnod a cselekvést attól való félelmedben, hogy szerencsétlenséget szenvedsz el” (Az Ige, I. kötet – Isten megjelenése és munkája. A megtestesült Isten szolgálata és az emberi kötelesség közötti különbség). Isten szavaiból megértettem, hogy a hitben való kötelességvégzés az ember mennyei hivatása; ez az, amit meg kell tennünk, és ez nem függhet a jutalomtól. Ez az a józan ész, amellyel az embernek rendelkeznie kell. Nem szabad azzal próbálkoznom, hogy alkudozzak Istennel a hitemben. Amikor Isten megáldotta és megóvta a családomat, megköszöntem Neki, de ha a dolgok rosszul alakultak otthon, és szerencsétlenség sújtott, elkezdtem panaszkodni Istenre. Az ilyen hitet Isten nem helyesli. Teremtett lény vagyok, sorsom és gazdagságom Isten kezében van. Akár ad, akár elvesz Isten, alá kell vetnem magam Isten vezényléseinek és elrendezéseinek, és jól kell végeznem a kötelességeimet. Ezeken a tapasztalatokon keresztül némi tisztánlátást szereztem a Sátán cselszövéseiről, és valamennyire megértettem azt a szándékomat, hogy a hitemen keresztül áldásokat keressek. Az Istenbe vetett hitről alkotott téves nézetemet is kissé kijavítottam, és rájöttem, hogy az Istenbe vetett hitben alá kell vetnünk magunkat Istennek, az igazságra kell törekednünk, és beállítottságbeli változást kell keresnünk. Nagyon hálás vagyok Istennek a megértésért, és a nyereségekért, amit kaptam Tőle.


83. Kötelesség vagy karrier

Kiskorom óta láttam az újságokban és a tévében, hogy vállalkozónők és erős nők az élet minden területén hírnévre és nyereségre tesznek szert. Olyan ragyogóak voltak, nagyon irigyeltem őket! Azt reméltem, hogy egy nap én is sikeres női vállalkozó leszek, így a barátaim és a rokonaim csodálni fognak, és nagyra tartanak majd. Micsoda dicsőséges, boldog élet lenne az! Hogy mielőbb megvalósítsam az álmomat, férjemmel 1997-ben otthagytuk a gyári állásunkat, és egy új kalandba vágtunk bele: ruházati vállalkozásba kezdtünk. A reformok és a nyitás hullámával hamarosan kerestünk is némi pénzt, és az üzletünk fokozatosan stabilizálódott. A barátaink és rokonaink mindannyian nagyra tartottak minket, és hízelegtek nekünk. A férjemmel hirtelen népszerűek lettünk a családunkban. Nagyon boldog voltam. De nem voltam elégedett, még nagyobb üzletet szerettem volna, és amikor eljött az idő, biztosítani akartam a helyünket az üzleti világban. Később egy üzletemberrel nagykereskedelembe fogtunk, de mivel csaló volt, minden megtakarításunkat elvesztettük. Nem volt más választásunk, mint eladni a boltunkat, és visszaköltözni a szülővárosunkba. Kétségbeestem. De soha nem adtam fel az álmomat, hogy vállalkozó legyek. Azt terveztem, hogy pénzt kérek kölcsön, és visszatérek. Soha nem gondoltam volna, hogy amikor a rokonaink meglátják, hogy nagy bajban vagyunk, attól félnek majd, hogy nem fogjuk tudni visszafizetni a kölcsönt, ezért megtagadják a segítséget. Nagyon szánalmasnak és tehetetlennek éreztem magam. Látva, hogy ilyen levert vagyok, a férjem így vigasztalt: „Gyakran mondják, hogy »ha gazdag vagy, rengeteg barátod van, de ha szegény vagy, senki sem törődik veled«. Ilyen könyörtelen ez a társadalom – ha nincs pénzed, még a szüleid is megvetnek. A barátaink és a rokonaink csak akkor fognak tisztelni minket, ha gazdagok leszünk!” Mikor visszaemlékeztem arra, hogy korábban milyen csodálatosak voltak a dolgok ahhoz képest, hogy mennyire kínos volt, amikor a barátok és rokonok elutasítottak minket, megfogadtam magamnak, hogy visszatérek az üzleti életbe. Kölcsönkértem a városon kívüli barátaimtól, innen is meg onnan is egy keveset, és elindítottam egy márkakereskedést. A szorgalmas irányításom alatt az üzlet fokozatosan felvirágzott. Néhány évvel később már volt autóm, házam és megtakarításom. A gazdag vevőim nagy rajongással bántak velem, és a férjem mindenben engedelmeskedett nekem, mert képes voltam pénzt keresni. A barátok és a rokonok újra elkezdtek hízelegni nekem, dicsértek, hogy okos, rátermett és erős nő vagyok. Bár tudtam, hogy ez nem őszinte bókolás, mégis nagyon élveztem, ahogyan hízelegtek nekem. A dolgok mások voltak most, hogy volt pénzem, és az, hogy ennyi ember csodálatát elnyerhettem, nagyban kielégítette a hiúságomat. Úgy éreztem, hogy megérte annyi éven át keményen dolgozni.

Később a többiek látták, hogy márkás termékek értékesítéséből gazdagodtam meg, ezért ők is elkezdtek márkákkal kereskedni. Hirtelen úgy éreztem, hogy válság fenyeget. Ahhoz, hogy legyőzzem a versenytársaimat, nemcsak figyelnem kellett őket és védekeznem ellenük, hanem mindenféle módon közelednem is kellett az ügyfeleimhez, mindennap felhívtam őket, hogy érdeklődjek utánuk, és különböző akciókat szerveztem, hogy vonzzam a vásárlókat. Mindennap megjátszottam magam, miközben nyíltan és titokban is versenyeztem a kereskedőtársaimmal, és az ügyfelekkel bájologtam. Belül nagy fáradtságot és elnyomottságot éreztem. A nap végére olyan fáradt voltam, hogy fájt a hátam. Nem is akartam beszélgetni, amikor hazaértem, csak egy jót aludni. De amikor lefeküdtem az ágyba, csak forgolódtam, és nem tudtam aludni, azon gondolkodtam, vajon mit tervezhetnek ellenem titokban a versenytársaim, és milyen promóciós eseményt tudnék indítani, hogy legyőzzem őket. A fejem tele volt számításokkal és küzdelmekkel, az elmém a végletekig feszült volt. A túlhajszoltság miatt gyakran szenvedtem álmatlanságban. Rengeteg nyugtató és agysegítő táplálékkiegészítőt szedtem, de hiába. Néha, mikor végre elaludtam, rémálmok riasztottak fel. Gyakran éreztem megmagyarázhatatlan ürességet és szorongást. Aggódtam, hogy ha csak egy kicsit is lazítok, a versenytársaim legyőznek, és akkor én tönkretett hírnévvel kiesek a piacról. Kívülről sikeresnek tűntem, de csak én tudtam, hogy belül mennyit szenvedek. Az éjszaka közepén gyakran azon gondolkodtam: „Ez az a boldog élet, amire annyi éven át vágytam?” Össze voltam zavarodva. De még mindig nem akartam középszerű életet élni, és nem akartam, hogy mások lenézzenek. Szóval, bár fizikailag és szellemileg is kimerült voltam, mégsem mertem kicsit sem lazítani. Minden vágyam az volt, hogy bővítsem a céget. A fáradságos irányításomnak köszönhetően néhány év alatt a márkakereskedésem népszerűvé vált a helyi térségben. A kitüntetési ünnepségeken a központok mindig meghívtak, hogy mondjak beszédet, és osszam meg a sikeres tapasztalataimat. Amikor az előadói emelvényen álltam, hallottam a tapsvihart, és láttam a csodálatot mások szemében, úgy éreztem, hogy végre valóra vált az álmom, hogy vállalkozó legyek. Nagyon izgatott és boldog voltam. Olyan volt, mintha belekóstoltam volna a hírességek életébe, a fellegekben jártam, és úgy éreztem, hogy megérte az a sok évnyi szenvedés és kemény munka. De senki sem tudta, hogy a siker mögött milyen kimerültséget és szenvedést éreztem. A túlhajszoltság miatt romlott a látásom. Az orvos azt mondta, hogy az üvegtest homályos, és súlyos szürkehályogom van, és hogy meg kell műteni, hogy ne vakuljak meg. Bár elnyertem a barátaim és a rokonaim csodálatát, nem tudtam enyhíteni a fájdalmat és az ürességet, amit legbelül éreztem. Minden ismerősöm óvakodott tőlem, és én is óvakodtam tőlük. A mi iparágunk hatalmas volt, de nem volt egyetlen ember sem, akiben megbízhattam volna. Mindennap szerepet játszottam, és a szívem arra a napra vágyott, amikor nyugodt, boldog életet élhetek.

2007-ben történt. Egy nővér tanúskodott nekem Mindenható Isten utolsó napokbeli munkájáról. Isten szavait olvasva megértettem, hogy Mindenható Isten szavai az igazság, és hogy Mindenható Isten a visszatért Úr Jézus. Azt is felismertem, hogy Isten azért öltött testet az utolsó napokban, hogy elvégezze az ítélet munkáját az emberiség megmentése érdekében, és hogy csak Mindenható Isten ítéletének és megtisztításának elfogadásával, valamint romlott beállítottságaink levetésével menthet meg minket Isten, és léphetünk be az Ő királyságába. Akkoriban hallottam Isten szavainak egy himnuszát, ami nagyon meghatott.

2  A Mindenható megkönyörül ezeken az embereken, akik nagyon megszenvedtek; ugyanakkor idegenkedik ezektől az emberektől, akik tudat híján vannak, mivel túl sokáig kellett válaszra várnia az emberiségtől. Arra vágyik, hogy keressen, keresse a szívedet és a lelkedet, élelmet és vizet hozzon neked, és felébresszen, hogy többé ne éhezz és ne szomjazz. Amikor elcsigázott vagy, és amikor elkezdesz valamit megérezni e világ sivár elhagyatottságából, ne légy elveszve, ne sírj. Mindenható Isten, az Őriző mindenkor tárt karokkal fogadja az érkezésedet.

3  Ott figyel melletted, arra várva, hogy megfordulj. Arra a napra vár, amikor hirtelen visszatér az emlékezeted: amikor rájössz, hogy Istentől származol, hogy egy ismeretlen időpontban eltévesztetted az irányt, egy ismeretlen időpontban az út során elvesztetted a tudatodat, és egy ismeretlen időpontban szereztél egy »atyát«; amikor ráeszmélsz arra is, hogy a Mindenható mindvégig figyelt téged, és sokáig, nagyon sokáig várt a visszatérésedre.

4  Kétségbeesett vágyakozással figyelt, válaszra várva, felelet nélkül. Az Ő figyelme és várakozása megfizethetetlen, és az emberi szívért és az emberi lélekért teszi azt. Lehet, hogy ez a figyelem és várakozás végtelen, és az is lehet, hogy véget ér. De pontosan tudnod kell, hogy ebben a pillanatban hol van a szíved és a lelked.

Forrás: Az Ige, I. kötet – Isten megjelenése és munkája. A Mindenható sóhajtása

Isten szavai mélyen megérintettek, és elgondolkodtam azon a fárasztó utazáson, mellyel a világi üzletemet vezettem. Bár volt autóm és házam, és kielégítettem a vágyaimat, még mindig nyugtalan voltam. Hogy napról napra több pénzt keressek, hízelegtem és nyaliztam az ügyfeleimnek, a versenytársaimmal pedig ármánykodtunk egymás ellen a profitért; szellemileg és fizikailag kimerültem. Csodálatosnak tüntettem fel magam, de belül nagyon szenvedtem. Most, hogy meghallottam Isten hívó szavát, úgy éreztem magam, mint egy árva, aki hosszú évekig kóborolt odakint a világban, és aki végre visszatért édesanyja meleg ölelésébe, hogy soha többé ne érezze magát egyedül és gyámoltalannak. Az összejöveteleken a testvérek egyszerűek és nyíltak voltak, közösséget vállaltak Isten szavainak megértésével, egyenesek és őszinték voltak egymással. Nem volt ott semmi az üzleti világban tapasztalható cselszövésből, semmi féltékenység és viszály. Amikor nehézségekbe ütköztem, a testvérek beszéltek velem Isten szavairól, fényt gyújtottak a szívemben, és utat mutattak a gyakorláshoz, amitől nagyon nyugodtnak és felszabadultnak éreztem magam. Még soha nem éreztem ilyet. Istenben hinni csodálatos!

Később az áhítataim során Isten e szavait olvastam: „Ha valóban van lelkiismereted, akkor terhed és felelősségérzeted is kell, hogy legyen. Azt kell mondanod: »Függetlenül attól, hogy meghódítottá vagy tökéletessé válok-e, a tanúságtételnek ezt a lépését megfelelően kell megtennem«. Teremtett lényként az ember teljesen meghódítható Isten által, és végül képessé válik arra, hogy eleget tegyen Istennek, viszonozva Isten szeretetét egy Istent szerető szívvel és azzal, hogy teljesen átadja magát Istennek. Ez az ember felelőssége, ez az a kötelesség, amelyet az embernek teljesítenie kell, és az a teher, amelyet az embernek viselnie kell, az embernek pedig teljesítenie kell ezt a megbízatást. Csak ekkor hisz az ember valóban Istenben. Ma, amit a gyülekezetben teszel, az vajon a felelősséged teljesítése? Ez attól függ, hogy viselsz-e terhet, és ez a saját tudásodtól függ” (Az Ige, I. kötet – Isten megjelenése és munkája. Gyakorlat (3.)). Újra és újra elolvastam Isten szavait, és az önvád mardosott. Miután elfogadtam Isten utolsó napokbeli munkáját, mindennap élveztem Isten szavainak ellátását. Amikor a dolgok nehézzé váltak, a testvérek Isten szavairól beszéltek, hogy segítsenek nekem. Ez Isten szeretete volt. Nem élvezhettem ingyen Isten ellátását, és nem lehetett, hogy ne végezzem a kötelességemet. Ha így tennék, az lelkiismeretlenség lenne. Teremtett lényként végeznem kell a kötelességemet, ez a felelősségem és a kötelezettségem. Isten szavai által meghatva elkezdtem végezni a kötelességemet, ahogyan csak tudtam.

Két évvel később megválasztottak az öntözési csapat vezetőjének, és mindennap sok munkám volt az újonnan érkezők öntözésével és támogatásával. Mivel nem volt olyan sok energiám, hagytam, hogy a bolt dolgozói intézzék az üzletet. Néha az eladás visszaesett, és a férjem így veszekedett velem: „Ha nem vagy a boltban, előbb-utóbb csődbe megy az üzlet, és akkor mit fognak gondolni rólad?” Amit mondott, azzal a legérzékenyebb pontomat bántotta. Eszembe jutott, hogy a rokonok és a barátok mind lenéztek, amikor tönkrementem. Nagyon nehéz volt elérni, hogy idáig jussak a vállalkozással; továbbra is megfelelően kellett működtetnem. De aztán arra gondoltam, hogy a kötelességvégzésem az én felelősségem és kötelezettségem. Nem lehetek annyira lelkiismeretlen, hogy nem végzem a kötelességemet. Szétszakított a belső vívódás. Mikor láttam az eladásaim folyamatos csökkenését, egyre jobban aggódtam: „Ha az üzletet tényleg be kell zárni, ki fog akkor engem tisztelni? Nem, a legfontosabb, hogy ki kell találnom, hogyan tudnám az eladásokat növelni.” Ezért újra belevetettem magam a vállalkozásomba, és nem fektettem annyi energiát a kötelességembe. Gyakran elkéstem az összejövetelekről, és néhány újonnan érkezett, akit nem öntöztem jól, nem akart többé eljönni. Amikor korábban hallottam, hogy egy testvérem negatívnak és gyengének érzi magát, siettem segíteni és támogatni őt. De most már csak rohanni akartam az üzletbe. Valahányszor összeütközésbe került a kötelesség és az üzlet, nem tudtam meghozni a helyes döntést, sőt, egy könnyebb kötelességre akartam váltani. Akkoriban nyugtalannak éreztem magam, és Isten szavainak egy passzusa jutott eszembe: „Rendkívül fontos, hogy hogyan tekintetek Isten megbízatásaira, ez nagyon komoly dolog. Ha nem tudod teljesíteni azt, amit Isten az emberekre bízott, akkor nem vagy alkalmas arra, hogy az Ő jelenlétében élj, és büntetést érdemelsz. Tökéletesen természetes és indokolt, hogy az embereknek teljesíteniük kell minden megbízatást, amelyet Isten rájuk bíz. Ez az ember legfőbb kötelezettsége, és ugyanolyan fontos, mint a saját élete. Ha nem veszed komolyan Isten megbízatásait, akkor a legsúlyosabb módon árulod el Őt. Ez esetben szánalmasabb vagy, mint Júdás, és átkozottnak kell lenned. Az embereknek alapos megértést kell nyerniük arról, hogy hogyan viszonyuljanak ahhoz, amit Isten rájuk bíz, és legalább azt fel kell fogniuk, hogy a megbízatások, amelyeket Ő az emberiségre bíz, Istentől kapott felmagasztalások és különleges kegyek, és hogy ezek a legdicsőségesebb dolgok. Minden másról le lehet mondani. Még ha az embernek fel is kell áldoznia a saját életét, akkor is teljesítenie kell Isten megbízatását” (Az Ige, III. kötet – Az utolsó napok Krisztusának beszédei. Hogyan ismerhető meg az ember természete?). Isten szavai éreztették velem a kötelesség különleges jelentőségét. Az ember kötelessége Isten által adott megbízatás, és teremtett lényekként jól kell végeznünk a kötelességeinket – ez a mi felelősségünk. Isten kegyelmet nyújtott nekem azzal, hogy lehetőséget adott a testvérek öntözésének megtanulására. De én csak a saját üzletemmel törődtem, nem öntöztem és nem támogattam őket. Néhány testvér nem kapta meg a szükséges öntözést, ezért visszatért a világi életbe. Hát nem okoztam kárt nekik? Könnyelműen és felelőtlenül bántam a kötelességemmel. Elárultam Istent. Minél többet gondolkodtam ezen, annál nagyobb önvádat és bűntudatot éreztem, ezért imádkoztam Istenhez, kész voltam bűnbánatot tartani, és jól végezni a kötelességemet. Később elkezdtem aktívan öntözni és támogatni a testvéreket. Olyan nővérek, akik korábban nem akartak részt venni az összejöveteleken, megértették Isten szavait, és elkezdtek eljárni oda. Végre kezdett megnyugodni a szívem.

2013-ban gyülekezetvezető lettem. Tudtam, hogy Isten felemel engem, de megint úgy éreztem, hogy belül kettészakadok: akármennyire is elfoglalt voltam az öntözési csapat vezetőjeként, mindig találtam időt a vállalkozásom működtetésére. Gyülekezetvezetőként felelős lennék a gyülekezet teljes munkájáért, és nem lenne időm arra, hogy a vállalkozásommal foglalkozzak. Ahogy telik az idő, a régi ügyfeleim vajon máshová mennek majd? Nem azt jelentené ez, hogy kiszállok, és ingyen átadom másoknak a vevőkörömet, amelyet oly nehezen tudtam megtartani annyi éven át? Arra gondoltam, hogy a férjem hogyan gondoskodott rólam, és hogy a barátaim és rokonaim mosolyogva üdvözöltek az elmúlt években, csak azért, mert pénzt tudtam keresni. Ki becsülne meg engem, ha már nem lenne karrierem? Amikor arra gondoltam, hogy esetleg elveszíthetek mindent, amit fáradságos munkával elértem, hihetetlenül gyötrődtem. De ha nem fogadnám el ezt a kötelességet, a lelkiismeretem nem lenne nyugodt, és úgy érezném, hogy lekötelezettje vagyok Istennek. Éjszaka forgolódtam, nem tudtam aludni. Az istenhitemre gondoltam az előző években, és arra, hogy mindennap ettem, ittam és élveztem Isten szavait. Amikor elhagyatottan és gyámoltalanul sodródtam a világban, Isten szavai felmelegítették a szívemet, és az Ő házába vittek, és ott a szívem menedéket talált. Amikor csak a pénzért rohangáltam és dolgoztam, és kimerítettem magam testben és lélekben, Isten szavai segítettek megérteni a kötelességet és a feladatot, amelyet teremtett lényként teljesítenem kell, és rátaláltam arra, hogyan kell viselkednem. Amikor a pénzre törekedtem, és felületesen végeztem a kötelességemet, Isten szavainak ítélete és leleplezése által megláttam, hogy a kötelességemhez való hozzáállásom Isten elárulása, és fásult, hajthatatlan szívem felébredt. Ez volt Isten szeretete, és így mentett meg engem. Hogyan helyezhetném hát ismét az üzletemet a kötelességem elé, hogyan bánthatnám meg Isten szívét? Imádkoztam Istenhez, és kértem Tőle hitet és erőt, hogy helyes döntést hozhassak.

Másnap reggel olvastam Mindenható Isten szavainak egy passzusát. „Ha most elétek tennék egy kis pénzt, és megadnám nektek a választás szabadságát – és nem ítélnélek el benneteket a választásotokért –, akkor legtöbben a pénzt választanátok, és elhagynátok az igazságot. A jobbak közületek lemondanának a pénzről, és vonakodva az igazságot választanák, míg azok, akik a kettő között vannak, egyik kezükkel a pénzt, másikkal az igazságot ragadnák meg. Nem válna így nyilvánvalóvá a valódi énetek? Amikor az igazság és bármi más között kell választanotok, amihez hűek vagytok, mindannyian így döntenétek, és a hozzáállásotok ugyanaz maradna. Nem így van ez? Hát nincsenek sokan köztetek, akik a helyes és a helytelen között ingadoznak? A pozitív és negatív, a fekete és fehér közötti versenyben bizonyára tisztában vagytok azokkal a döntésekkel, amelyeket meghoztatok például család és Isten, gyermekek és Isten, béke és szakadás, gazdagság és szegénység, státusz és hétköznapiság, támogatottság és félreállítás között. A békés és a széthullott család közül az előbbit választottátok, és ezt minden habozás nélkül tettétek; a vagyon és a kötelesség közül ismét az előbbit választottátok, még csak nem is akartatok visszatérni a rossz útról; a luxus és a szegénység közül az előbbit választottátok; amikor fiaitok, lányaitok, feleségetek és férjetek, valamint Én közöttem választottatok, az előbbieket választottátok; az elképzelés és az igazság közül pedig ismét az előbbit választottátok. Szembesülve mindenféle gonosz tetteitekkel, egyszerűen elvesztettem a belétek vetett hitemet. Egyszerűen megdöbbent Engem, hogy a szívetek ennyire ellenáll annak, hogy ellágyuljon. Sok évnyi odaadás és erőfeszítés nyilvánvalóan nem adott Nekem mást a részetekről, mint elhagyatottságot és lemondást, de reményeim irántatok minden egyes nappal nőnek, mert az én napom mindenki előtt teljesen kendőzetlenül feltárul. Ti mégis kitartotok a sötét és gonosz dolgok hajszolása mellett, és nem vagytok hajlandóak lazítani ezen a szorításon. Mi lesz tehát számotokra a végkimenetel? Elgondolkodtatok valaha is ezen alaposan? Ha újra választanotok kellene, akkor mi lenne az álláspontotok? Továbbra is a korábbi? Még mindig csalódást és keserves bánatot okoznátok Nekem? Szívetek még mindig csak egy csöppnyi melegséget hordozna? Még mindig nem lennétek tudatában, mit tegyetek, hogy megvigasztaljátok a szívemet?” (Az Ige, I. kötet – Isten megjelenése és munkája. Kihez vagy hű?). Isten szavain elmélkedve mardosást és gyötrelmet éreztem. Mióta elkezdtem hinni Istenben, küzdöttem és ingadoztam a karrier és a kötelesség között, nem akartam feladni a karriert, amit oly fáradságos munkával irányítottam, de az igazságot sem voltam hajlandó feladni. Így, amikor a kötelességem befolyásolta a karrieremet, ellenállást éreztem, sőt, még vissza is akartam utasítani a kötelességemet. Csak mikor Isten szavai lelepleztek, akkor láttam meg, hogy bár hittem Istenben és követtem Istent, a szívemben nem volt helye Istennek, és nem az igazságot vagy Isten üdvösségét, hanem a karrieremet, a pénzemet és a státuszomat imádtam. Ez nem istenhit volt, hanem az, hogy a Sátánt követtem, és elárultam Istent. Isten olyan Isten, aki irtózik a gonosztól. Az, hogy Isten üdvösségét akartam, miközben a pénzre, a hírnévre és a nyereségre törekedtem, és élveztem a hús-vér testet, azt jelentette, hogy lehetetlen számomra, hogy Isten megmentsen. Az utolsó napokban testet öltő Isten, aki kifejezi az igazságot, hogy megmentse az emberiséget, az egyetlen esélyünk, hogy elérjük a megmenekülést. Ha továbbra is vakon a pénzre, és nem az igazságra törekednék, és elveszíteném ezt az életben egyszer adódó lehetőséget, azzal nem a saját életemet tenném tönkre? Egész hátralévő életemben bánnám! Az, hogy most lehetőségem van a kötelességemet végezni és az igazságra törekedni, Isten szeretete és kegyelme volt, és hálát adtam Istennek. Arra is gondoltam, hogyan ettem és ittam Isten szavait, és hogyan élveztem Isten kegyelmét és ellátását, de nem gondoltam arra, hogy jól végezzem a kötelességemet, mindig üzletelni és pénzt keresni akartam, hírnévre, nyereségre és státuszra törekedtem. Lelkiismeret és józan ész nélkül éltem! Nem követhettem tovább a hús-vér testet, és nem lázadhattam tovább Isten ellen. Isten azt várta tőlem, hogy helyesen döntsek. Fel kellett adnom a karrieremet, hogy az igazságra való törekvésre összpontosíthassak, és jól kellett végeznem a kötelességemet. Ezután átadtam az egész üzletem irányítását a bolt dolgozóinak, és elkezdtem gyülekezeti munkát végezni. Bár mindennap elfoglalt a sok munka, a szívem nyugodt volt. Amikor láttam testvéreket a gyülekezetben, akik olyanok voltak, mint én voltam – reggeltől estig dolgoztak, rohangáltak, kétségbeesetten keresték a pénzt, fájdalomban és zűrzavarban éltek a Sátán bolondításai és ártásai között, – Istenre támaszkodtam, és az Ő szavairól beszéltem nekik. Miután megértették Isten szándékait, képesek voltak levetni a pénz béklyóit, aktívan végezni a kötelességüket, törekedni az igazságra, és sokkal nyugodtabb és felszabadultabb életet élni, mint korábban. Abban a pillanatban jobban tudtam értékelni Isten fáradságos szándékát, hogy megmentse az embereket, és mélyen meghatódtam. Ha Isten nem fejezné ki az igazságot és nem mentené meg az embereket, akkor mindannyiunkat bolonddá tenné a Sátán, ártana nekünk, és nem lenne kiút. A kötelességemet végezni a gyülekezetben sokkal értelmesebb volt, mint egy világi üzletet vezetni, mert az evangélium hirdetése az emberek megmentésének munkája, és ez a legértékesebb és legjelentősebb dolog. A múltban a saját önérdekeim miatt versengtem az emberekkel a hírnévért és a haszonért, ármánykodtam ellenük a világban, szívtelenné, ravasszá és árulóvá váltam, és egyáltalán nem is hasonlítottam emberi lényre. Most, hogy értelmes dolgokat tudtam tenni a gyülekezetben, valamint Isten szavait enni és inni, az igazságra törekedni, és a kötelességvégzésem közben megváltoztatni a romlott beállítottságaimat, úgy éreztem, hogy ez az egyetlen értelmes módja az életnek. Teljes szívemből hálát adtam Istennek.

Ez a nap néhány évvel később jött el. Amikor hazaértem, a férjem így próbált kitartóan győzködni: „Lemondtál arról, hogy megbecsült főnök legyél. Mi ez az egész hülyeség »Istennel«? Csak annyit tudok, hogy a pénzkeresés a leginkább kézzelfogható dolog. Ha pénzed van, jól ehetsz, jót játszhatsz, élvezheted az életet, és mások nagyra tartanak. Ki fog felnézni rád, ha nincs pénzed? Nem vagy a boltban, az eladások több mint felével visszaestek, ez így nem mehet tovább. Ha nem irányítod az üzletet, akkor be fog zárni. Bénultan nézed, ahogy kisodródsz, és átadod az üzletünket másoknak. Hülye vagy!” Féltem, hogy ismét a Sátán kísértésébe esek, ezért sietve mondtam egy csendes imát Istenhez. Arra gondoltam, hogy a nem hívő férjem a pénzre, a hírnévre és a nyereségre törekszik, és a Sátánt követi, míg én úgy döntöttem, hogy Istent követem, és az igazságra való törekvésnek és a megmenekülésnek az útját járom. Arra kért, hogy hagyjak fel a kötelességemmel, és térjek vissza a Sátán táborába. Megpróbált ártani nekem és tönkretenni engem. Nem hagyhattam, hogy korlátozzon. Látva, hogy nem tágítok, áthívta a nagynénémet és az apósomat. Mindannyian próbáltak meggyőzni, mondván: „Nem ellenezzük az istenhitedet, de működtetned kell a vállalkozásodat. Ki vett tudomást a családunkról azelőtt, amikor nem volt pénzünk? Most a rokonaink és a barátaink mind hízelegnek nekünk, csak azért, mert az üzletünk virágzik. Nagyon sokan irigyelnek minket, és alig várják, hogy az üzletünk megbukjon. A miénk egy régi üzlet, és már jól elterjedt a híre. Olyan sokan dicsérik az ügyességedet és a képességeidet. Ha nem gondoskodol az üzletről, az egész családunk elszegényedik, és senki sem fog felnézni ránk. Te így akarsz élni?” Arra gondoltam, hogy milyen nehéz volt elindítani a vállalkozást, és hogyan növekedett. Több mint tíz évnyi vér, verejték és könny volt benne, és nagyon nehéz volt eljutni oda, ahol vagyok. Ha tényleg le kellene mondanom róla, még mindig nem szívesen tenném. Ekkor rájöttem, hogy a Sátán kísértésébe estem, és sietve imádkoztam Istenhez. Isten szavainak egy passzusa jutott eszembe, amelyet korábban olvastam: „Ti mégis kitartotok a sötét és gonosz dolgok hajszolása mellett, és nem vagytok hajlandóak lazítani ezen a szorításon. Mi lesz tehát számotokra a végkimenetel? Elgondolkodtatok valaha is ezen alaposan? Ha újra választanotok kellene, akkor mi lenne az álláspontotok? Továbbra is a korábbi? Még mindig csalódást és keserves bánatot okoznátok Nekem? Szívetek még mindig csak egy csöppnyi melegséget hordozna? Még mindig nem lennétek tudatában, mit tegyetek, hogy megvigasztaljátok a szívemet?” (Az Ige, I. kötet – Isten megjelenése és munkája. Kihez vagy hű?). Isten kérdéseire erősen dobogni kezdett a szívem. Isten sok szavát olvastam, mióta elkezdtem hinni Istenben, és megértettem néhány igazságot. Tudtam, hogy az embereknek hogyan kell élniük és viselkedniük. Bár az elmúlt két évben elengedtem a pénzt, a hírnevet és a nyereséget, a mélyen legbelül érzett békét és örömet nem lehetett ezekkel mérni. Szerencsés voltam, hogy meghallottam Isten hangját és elnyertem az Ő üdvösségét; nem mehettem vissza a Sátán táborába. Így hát nyugodtan azt mondtam nekik: „Sokat gondolkodtam azon, hogy feladom a karrieremet, hogy az istenhitet és a kötelességvégzést választom. Az, hogy Isten kifejezi az igazságot és megmenti az embereket az utolsó napokban, hogy megmenekülhessünk a Sátán ártalmaitól és elérjük Isten üdvösségét, egyszeri lehetőség az életben. Most már nem akarok mást, csak teljes szívemből hinni Istenben, és nem akarok többé a hírnévért és a haszonért versengő életet élni. Remélem, hogy ti is tudjátok többet olvasni Isten szavait, és elfogadjátok az Ő üdvösségét!” Amint ezt kimondtam, meglepődésemre a nagynéném és az apósom megrázták a kezüket és a fejüket. A férjem dühösen azt mondta: „Nem fogunk hinni Istenben! Ma el kell döntened. Ha továbbra is hinni akarsz Istenben, akkor soha többé ne gyere vissza! Semmi közöd nem lesz ehhez a családhoz. Te mész a saját utadon, én pedig az enyémen! El fognak válni az útjaink!” Látva, hogy milyen szívtelen, azt mondtam: „Nem akarok semmit, és továbbra is hiszek Istenben.” Miután így döntöttem, a férjem elfogadta, és nem törődött velem többet.

Néha elgondolkodtam: „Amikor csak a kötelességem és a vállalkozásom összeütközött, mindig dilemmába kerültem. Miért nem tudom rendíthetetlenül a kötelességemet választani, és eleget tenni Istennek? Pontosan mi ennek a problémámnak a forrása?” Ahogy kerestem a választ, olvastam, hogy Isten szavai így szólnak: „Minek a segítségével tartja a Sátán szorosan az irányítása alatt az embert? (Hírnévvel és nyereséggel.) Tehát a Sátán a hírnevet és a nyereséget használja arra, hogy kontrollálja az ember gondolatait, amíg az emberek másra sem tudnak gondolni, mint a hírnévre és nyereségre. A hírnévért és nyereségért küszködnek, a hírnévért és nyereségért szenvednek el nehézségeket, a hírnévért és nyereségért tűrnek el megaláztatást, a hírnévért és nyereségért áldozzák fel mindenüket, és minden ítéletet vagy döntést a hírnév és nyereség kedvéért hoznak meg. Ily módon a Sátán láthatatlan béklyókkal kötözi meg az embereket, akiknek sem erejük, sem bátorságuk nincs ledobni azokat magukról. Tudtukon kívül viselik ezeket a béklyókat, és nagy nehézségek árán vánszorognak egyre előre. E hírnév és nyereség kedvéért az emberiség kerüli Istent és elárulja Őt, és egyre elvetemültebbé válik. Így aztán egyik generáció a másik után pusztul el a Sátán hírneve és nyeresége közepette” (Az Ige, II. kötet – Isten megismeréséről. Isten Maga, az egyedülálló VI.). Ahogy elgondolkodtam Isten szavain, a szívem megvilágosodott. Kiderül, hogy a hírnév és a nyereség a Sátán eszközei az ember megrontására. A Sátán a hírnevet és a nyereséget használja arra, hogy irányítsa a gondolkodásunkat, hogy a hírnévre és a nyereségre való törekvésben addig törjük a fejünket, nyeljük le a megaláztatásokat és cipeljük a súlyos terheket, míg végül kerüljük és eláruljuk Istent, és a Sátán elvisz minket a pokolba. Arra gondoltam, hogy évekig csak a hírnévre és a haszonra törekedtem. A Sátán azon mérgei, hogy „ahogy a vadlúd gágog, amerre csak repül, úgy az ember is mindenütt hátrahagyja nevét” és „emelkedj a többiek fölé, és öregbítsd őseid hírnevét”, mélyen gyökeret vertek bennem. Kiskorom óta csodáltam a vállalkozónőket és az erős nőket, és reméltem, hogy egy nap nagy ember leszek hírnévvel és haszonnal. A pénzt, a hírnevet és a nyereséget tekintettem életem irányának és céljainak. Keményen dolgoztam az évek során, hogy pénzt keressek, nyíltan és titokban versenyeztem a többi kereskedővel, ármánykodtunk egymás ellen, megfúrtuk egymást, egymás ellen vallottunk, mindig próbáltuk megbuktatni a másikat, és a beállítottságom egyre csalárdabbá és rosszindulatúbbá vált. Bár testben és lélekben kimerültem, nem tudtam leállni a hírnévre és a nyereségre való törekvéssel, mert a hírnév és a nyereség volt életem minden reménye, és az elvesztésükkel az életem veszítette volna el az értelmét. Ezért mikor az eladásaim csökkenését láttam, olyan volt, mintha az életemet veszítettem volna el, és ez megrémített. Inkább kibújtam a kötelesség alól, és visszamentem a Sátán táborába, mint hogy lemondjak a hírnévről és a haszonról. A hírnév és a nyereség olyanok voltak, mint a láncok, amelyek szorosan lefogtak. Akadályokká váltak az igazságra való törekvésben, és arra késztettek, hogy halogassam a kötelességem végzését, és újra és újra fellázadjak Isten ellen. A Sátán pontosan a hírnevet és a nyereséget használta arra, hogy szétmarja és felbomlassza az arra irányuló elhatározásomat, hogy az igazságra törekszem, hogy megakadályozza, hogy végezzem a kötelességemet, és hogy elveszítsem az esélyemet a megmenekülésre, míg végül ellenállnék Istennek, és ezzel együtt Isten elpusztítana. A Sátán olyan alattomos és rosszindulatú eszközöket használ az emberek megrontására! Azokra az emberekre gondoltam, akik hírnévre és nyereségre tettek szert, mégis ürességet és fájdalmat éreztek, és végül megölték magukat, hogy megszabaduljanak ettől. A hírnév és a nyereség csak átmeneti testi élvezetet hoz. Nem tudják betölteni az ember szívében lévő ürességet; nem tudják megmenteni az embereket, még kevésbé tudnak gyönyörű rendeltetési helyet adni nekik. Ha az emberek nem járulnak Isten elé, és nem fogadják el az Ő üdvösségét, akkor nem számít, hogy milyen magas a presztízsük vagy mennyi vagyonuk van, mindez teljesen értelmetlen, mindannyian büntetést fognak kapni, és elpusztulnak majd a katasztrófákban.

Tovább olvastam Isten szavainak egy másik passzusát. „Amikor az embereknek valódi megértésük van Isten természetéről, amikor látják, hogy Isten természete valódi, hogy valóban szent és valóban igaz, és amikor szívükből dicsérni tudják Isten szentségét és igazságosságát, akkor valóban megismerik Istent, és elnyerik az igazságot. Az emberek csak akkor élnek a világosságban, ha ismerik Istent. Isten valódi megismerésének közvetlen következménye képesnek lenni Isten igaz szeretetére és az Isten iránti alávetettségre. Azokban az emberekben, akik valóban ismerik Istent, megértik az igazságot és elnyerik az igazságot, valódi változás van a világnézetükben és az életszemléletükben, amit követően valódi változás történik az életfelfogásukban is. Amikor az emberek helyes életcélokkal rendelkeznek, képesek az igazságot követni, és az igazságnak megfelelően viselkednek, amikor teljesen alávetik magukat Istennek és az Ő szavai szerint élnek, amikor szívük mélyéig békésnek és megvilágítottnak érzik magukat, amikor szívük mentes a sötétségtől, és amikor teljesen szabadon és korlátozások nélkül élhetnek Isten jelenlétében, csak akkor élnek valódi emberi életet, és csak akkor válnak az igazság és az emberi mivolt birtokosaivá. Ezenkívül minden igazság, amit megértettél és megszereztél, Isten szavaiból és Magától Istentől származik. Csak akkor lesz a legértelmesebb az életed, ha elnyered a Magasságos Isten – a Teremtő – jóváhagyását, és Ő azt mondja, hogy te egy alkalmas teremtett lény vagy, aki megéli emberi hasonlatosságát. Isten jóváhagyása azt jelenti, hogy elnyerted az igazságot, és olyan valaki vagy, aki rendelkezik az igazsággal és az emberi mivolttal” (Az Ige, III. kötet – Az utolsó napok Krisztusának beszédei. Hogyan ismerhető meg az ember természete?). Isten szavaiból megértettem, hogy az igazságra való törekvés, Isten megismerése, a beállítottságbeli változások elérése, megszabadulni a Sátán ártalmaitól, és az, hogy szabadon imádhatjuk Istent, az egyedüli értékkel és értelemmel bíró élet, és ezt az életet Isten dicséri és megáldja. Most járványok vannak, és gyakran előfordulnak mindenféle katasztrófák. A nem hívők a pánik és a nyugtalanság állapotában élnek, úgy érzik, hogy a jövő sivár. Amikor járványok és csapások történnek, kétségbeesnek, és csapdában érzik magukat. Mi – és a hozzánk hasonló hívők – azonban mindennap esszük és isszuk Isten szavait, és azáltal, hogy Isten szavai megvilágosítanak és vezetnek minket, megértjük annak lényegét, ahogy a Sátán megrontja az embert, képesek vagyunk elutasítani a Sátánt és követni Istent, igazi béke és öröm van a szívünkben, aktívan végezzük kötelességeinket, mindennap az igazságra törekszünk, terjesztjük Isten szavait, tanúságot teszünk az Ő munkájáról, és az Ő gondviselése és oltalma alatt élünk. Ez tesz minket a legáldottabbá, amit semmilyen anyagi dologra nem cserélhetünk el! Még mélyebben megtapasztaltam, hogy az életben csak két út van: az egyik a Sátán követése, a pénzre, státuszra, hírnévre és nyereségre való törekvés, a hús-vér test kielégítése, a pusztulás útját járva; a másik Isten követése, az igazságra való törekvés, a jó kötelességvégzés, a romlott beállítottságaink levetése, az üdvösség útját járva. A kettő között egyáltalán nincs középút. Az idő rövid, és a nagy katasztrófák már hamarosan bekövetkeznek. Még mindig annyi igazság van, amit nem értek. Most a legfontosabb megbecsülni minden napot, buzgón törekedni az igazságra, jól végezni a kötelességemet, és megélni az igaz emberi hasonlatosságot.

Most minden időmet azzal töltöm, hogy a gyülekezetben a kötelességemet végzem, eszem és iszom Isten szavait a testvérekkel, és a szívem tele van gyönyörűséggel és örömmel. Néha nehézségekbe ütközöm a kötelességem végzése közben, és romlott beállítottságokat tárok fel, de Isten szavainak megvilágosításával és vezetésével, valamint a testvérek közösségével és segítségével némileg megértettem a romlott beállítottságaimat, és törekszem arra, hogy megváltoztassam őket. Úgy gondolom, ez a legértelmesebb. Bár feladtam a karrieremet, de megértettem néhány igazságot, és egy kis emberi hasonlatossággal élek. Annyira hálás vagyok Istennek! Soha nem fogom megbánni, hogy így döntöttem.


84. Miután körözést adtak ki ellenem az Istenbe vetett hitem miatt

2023 júliusában vezetői kötelességeket kezdtem végezni a gyülekezetben. Augusztusban megbeszéltem egy találkozót egy testvérrel egy összejövetelre, de az összejövetel előtti éjszakán letartóztatták. Amikor meghallottam ezt a hírt, a szívem kissé nyugtalan lett: „Ha a testvér eljött volna az összejövetelre, és a rendőrség követte volna, akkor engem is letartóztattak volna. Egy hajszálon múlott!” Gondolkodni kezdtem: „Manapság a rendőrség eszeveszetten letartóztatja az Istenben hívőket. Ha továbbra is találkozókat szervezek az emberekkel, hogy beszélgessünk a munkáról, akkor bármikor letartóztathatnak. Mostantól otthonról, levelek útján fogom nyomon követni a gyülekezeti munkát. Így kevésbé leszek kitéve a letartóztatás kockázatának.” Ezért lemondtam a testvéreimmel tervezett találkozóimat. Később elárult egy Júdás, így a rendőrség megszerezte a személyazonossági adataimat, és megtudták, hogy vezető vagyok. Közvetlenül ezután kaptam egy levelet otthonról, amelyben az állt, hogy több rendőrtiszt ment ki a házunkhoz a fényképemmel a kezében, hogy letartóztasson. Apám azt mondta, hogy nem vagyok otthon, mire a rendőrök így feleltek: „Mondja meg a lányának, hogy jöjjön haza és adja fel magát a rendőrségen. Ha nem jön haza, körözést adunk ki ellene!” Miután elolvastam az otthonról jött levelet, a szívem rendkívül elnehezült: „A rendőrség tudja, hogy vezető vagyok, és elmentek a házunkhoz a fényképemmel, hogy megkeressenek. Még körözést is ki fognak adni ellenem! Ha a rendőrség letartóztat, biztosan megkínoznak majd, hogy vallomásra bírjanak, és arra kényszerítenek, hogy eladjam a gyülekezet pénzeszközeit és a testvéreimet. Ha nem mondok semmit, akkor még ha nem is vernek agyon, addig vernek majd, amíg megnyomorítanak! Nagyon gyenge az egészségem. Hogyan leszek képes kibírni a KKP kínzását? Ha nem tudok szilárdan megállni a bizonyságtételemben és Júdássá válok, akkor nem lesz jó kimenetelem, és bár hiszek Istenben, nem fogok üdvözülni.” Aztán eszembe jutott a kép, ahogy a testvéreimet kínozzák a letartóztatásuk után, és nagyon megijedtem: „Túl veszélyes vezetői kötelességet végezni. Ha egyszerű hívő lennék, nem váltam volna a KKP letartóztatásának elsődleges célpontjává, és nem kellene szembenéznem a halál kockázatával.” Abban az időben gyakran aggodalom és szorongás töltött el emiatt. Nagyon féltem, hogy egy nap a rendőrség kezére jutok, és nem tudtam lecsendesíteni a szívemet, hogy végezzem a kötelességemet.

Egy szeptemberi reggelen levelet kaptam egy nővértől, aki korábban vendégül látott. Azt írta, hogy miután kiköltöztem a házából, egy éjjel 11 óra után több mint tíz rendőr vette körbe az otthonát. Nem merte kinyitni az ajtót, ezért a rendőrök egy emelőkosaras autót használtak, hogy elérjék a második emeleti ablakot, és egyenesen az ablakon keresztül mentek be, hogy átkutassák a házat. Órákon át kutattak, de anélkül távoztak, hogy bármit találtak volna. Amikor láttam ezt az üzenetet, megnémultam a döbbenettől. Csupán egy hónappal azelőtt még abban a házban laktam. Ha nem jöttem volna el, letartóztattak volna. Amint elképzeltem a rendőrtisztek hadát, amint jönnek letartóztatni, félelem fogott el, és úgy éreztem, túl kockázatos vezetőnek lenni. Nem tudtam megállni, hogy ne panaszkodjam: „Jobb lenne, ha nem lennék vezető. Akkor nem körözne a rendőrség. Ha letartóztatnak, félek, hogy nem élem túl. Még olyan fiatal vagyok, és az Istenbe vetett hitemben még nem nyertem el az igazságot. Ha a rendőrség agyonverne, nem veszíteném el az esélyemet az üdvösségre? Nem veszne kárba minden áldozat, amit az Istenbe vetett hitem ezen évei alatt hoztam?” Azokban a napokban aggodalomban és félelemben éltem, és szerettem volna valakit találni, aki átveszi a kötelességemet. Úgy gondoltam, így elkerülhetem, hogy a KKP üldözzön és letartóztasson. Azonban a gyülekezetben folyamatosan tartóztatták le az embereket. Sok vezetőt és munkást is letartóztattak. Ha ilyenkor mondanék le, azzal nemcsak a gyülekezet munkájára lennék hatással, hanem vétket is hagynék magam után. A lelkiismeretemnek köszönhetően nem mondtam le, de a szívemben nem tudtam erőt gyűjteni. Abban az időben a gyülekezetben hiány volt vezetőkből és munkásokból, és néhány testvér negativitásban és gyengeségben élt, mert féltek a letartóztatástól. A munka különféle részei alapvetően megakadtak. Bár láttam mindezeket a problémákat a gyülekezetben, nem volt indíttatásom megoldani őket. Ehelyett egész nap aggodalomban éltem, félve attól, hogy egy nap a rendőrség kezére jutok és véget nem érő kínzásokat szenvedek el. Éppen amikor félénknek és tehetetlennek éreztem magam, Istenhez imádkoztam: „Drága Istenem, amikor a rendőrség körözési listára tett és megpróbált letartóztatni, nem akartam többé vezetői kötelességet végezni. Tudom, hogy ha így végzem a kötelességemet, azzal nem mutatok hűséget Irántad, de félek attól is, hogy letartóztatnak. Drága Istenem, kérlek, világosíts meg és vezess engem, hogy alá tudjam vetni magam.”

Ezután megnyíltam egy nővérnek az állapotomról. A nővér kikeresett nekem két szakaszt Isten szavaiból. Mindenható Isten azt mondja: „Amikor az emberek nem képesek átlátni, megérteni és elfogadni az Isten által vezényelt körülményeket és az Ő szuverenitását, vagy alávetni magukat ezeknek, és amikor az emberek különböző nehézségekkel szembesülnek a mindennapi életükben, vagy amikor ezek a nehézségek meghaladják azt, amit normális ember el tud viselni, akkor tudat alatt mindenféle aggodalmat és szorongást, sőt gyötrelmet éreznek. Nem tudják, hogy milyen lesz a holnap vagy a holnapután, vagy hogy milyen lesz a jövőjük, ezért gyötrődnek, szoronganak és aggódnak mindenféle dolog miatt. Milyen körülmények váltják ki ezeket a negatív érzelmeket? Az, hogy nem hisznek Isten szuverenitásában – azaz képtelenek hinni Isten szuverenitásában és átlátni azt, és nincs Istenbe vetett őszinte hit a szívükben. Még amikor a saját szemükkel látják is Isten szuverenitásának tényeit, akkor sem értik meg, illetve nem hiszik el azt. Nem hiszik el, hogy Isten szuverén úr a sorsuk felett, nem hiszik el, hogy az egész életük Isten kezében van, ezért bizalmatlanság támad a szívükben Isten szuverenitásával és intézkedéseivel szemben, azután pedig panaszok merülnek fel, és képtelenek lesznek az alávetettségre” (Az Ige, VI. kötet – Az igazságra törekvésről. Hogyan kell törekedni az igazságra? (3.)). „Ha az emberek törekszenek az igazságra, nem fognak belekeveredni ezekbe a nehézségekbe, és nem fognak a gyötrelem, a szorongás és az aggodalom negatív érzelmeibe süllyedni. Ellenben ha nem törekednek az igazságra, akkor ezek a nehézségek úgy behálózzák majd őket, hogy képtelenek lesznek kiszabadulni belőlük, és ha nem képesek megoldani ezeket, végül negatív érzelmekké válnak, amelyek összefonódnak a szívük legmélyén és hatással lesznek a normális életükre és a normális kötelességvégzésre, ami miatt elnyomottnak fogják érezni magukat, és nem fognak tudni felszabadulni – ilyen kimenetelük lesz az emberekre nézve” (Az Ige, VI. kötet – Az igazságra törekvésről. Hogyan kell törekedni az igazságra? (3.)). Miután elolvastam Isten szavait, megértettem, hogy azért éltem szorongásban és aggodalomban, mert nem értettem Isten szuverenitását, és nem tudtam alávetni magam Isten szuverenitásának. Amikor a rendőrség körözési listára tett, félénkségben és félelemben éltem, félve attól, hogy ha a rendőrség letartóztat és agyonvernek, elveszítem az esélyemet az üdvösségre. Hogy megóvjam magam, arra gondoltam, lemondok a vezetői kötelességről. Nem voltam hajlandó alávetni magam Isten szuverenitásának, és nem kerestem Isten szándékát, és nem is gondolkodtam el magamon, hogy megismerjem magam és tanuljak a leckéből. Rájöttem, hogy ha az állapotom így folytatódik, az nagyon veszélyes lesz rám nézve. Miután elolvastam Isten szavainak e két szakaszát, megértettem Isten szándékát. Keresnem kellett az igazságot, hogy megoldjam a saját állapotomat, és nem élhettem tovább negatív érzelmekben; ez hatással lenne az életbel való beépésemre és a kötelességemre. Ezután Isten elé vittem az állapotomat imában, könyörögve Istennek, hogy vezessen engem, miközben megtapasztalom ezt a környezetet.

Imádkozás után lecsendesítettem a szívemet, és visszagondoltam az ez idő alatti állapotomra. Elolvastam Isten szavait: „A saját biztonságuk mérlegelése mellett mire gondolnak még bizonyos antikrisztusok? Azt mondják: »A környezetünk jelenleg kedvezőtlen, úgyhogy mutatkozzunk kevesebbet és hirdessük kevesebbet az evangéliumot. Így kevésbé valószínű, hogy elkapnak, és a gyülekezet munkája nem megy tönkre. Ha elkerüljük, hogy elkapjanak, nem fogunk Júdássá változni, és meg tudunk majd maradni a jövőben, nem igaz?« Nincsenek vajon antikrisztusok, akik ilyen kifogásokkal élnek, hogy félrevezessék a testvéreiket? Egyes antikrisztusok nagyon félnek a haláltól és elnyújtják a gyalázatos létüket; a hírnevet és a státuszt is szeretik, és hajlandóak vezető szerepet vállalni. Bár tudják, hogy »nem könnyű egy vezető munkáját vállalni – ha a nagy vörös sárkány rájön, hogy vezetővé tettek, híres leszek és lehet, hogy a körözöttek listájára kerülök, amint pedig elkapnak, veszélybe kerül az életem« – azért, hogy átadják magukat e státusz előnyeinek, nem törődnek ezekkel a veszélyekkel. Amikor vezetőként szolgálnak, csak a testi élvezetüknek adják át magukat, és tényleges munkával nem foglalkoznak. Azon kívül, hogy folytatnak egy kis levelezést különböző gyülekezetekkel, semmi mást nem csinálnak. Elrejtőznek valahová és senkivel nem találkoznak, elzárkóznak, a testvérek pedig nem tudják, hogy ki a vezetőjük – ennyire félnek. Nem helyes tehát azt mondani, hogy csak névleg vezetők? (De igen.) Vezetőkként semmilyen tényleges munkával nem foglalkoznak; csak azzal törődnek, hogy rejtőzködjenek. Amikor a többiek megkérdik őket, hogy milyen vezetőnek lenni, azt mondják: »Hihetetlenül elfoglalt vagyok, és a biztonság kedvéért folyton költözködnöm kell. Ez a környezet olyan nyugtalanító, hogy nem tudok a munkámra összpontosítani.« Folyton úgy érzik, mintha sok szem figyelné őket, és nem tudják, hol biztonságos elrejtőzni. Azon kívül, hogy álcát viselnek, különböző helyeken rejtőzködnek és nem maradnak meg egy helyen, nap nap után nem végeznek semmilyen tényleges munkát. Léteznek ilyen vezetők? (Igen.) Milyen alapelveket követnek? Ezek az emberek azt mondják, hogy »egy ravasz nyúlnak három odúja van. Ahhoz, hogy a nyúl védekezzen egy ragadozó támadása ellen, három odút kell készítenie, ahol elrejtőzhet. Ha valaki veszéllyel találkozik és menekülnie kell, ám nincs hová rejtőznie, az elfogadható vajon? Tanulnunk kell a nyulaktól! Isten teremtett állatainak megvan ez a túlélési képességük, és az embereknek tanulniuk kell tőlük.« Mióta vezető szerepet vállaltak, ráébredtek erre a doktrínára, sőt azt hiszik, hogy megértették az igazságot. Valójában szörnyen meg vannak rémülve. Amint hallanak egy vezetőről, akit feljelentettek a rendőrségen, mivel a hely, ahol élt, nem volt biztonságos, vagy egy vezetőről, aki a nagy vörös sárkány kémeinek célkeresztjébe került, mert túl gyakran eljárt tenni a kötelességét és túl sok emberrel állt kapcsolatban, és meghallják, hogy ezeket az embereket végül letartóztatták és elítélték, azonnal megrémülnek. Erre gondolnak: »Ó ne, vajon én leszek a következő, akit letartóztatnak? Tanulnom kell ebből. Nem szabad túl aktívnak lennem. Ha el tudok kerülni valamennyit a gyülekezeti munkából, nem fogom elvégezni azt. Ha el tudom kerülni azt, hogy mutatkozzam, nem fogom tenni. A lehető legjobban le fogom csökkenteni a munkámat, kerülöm az elmenetelt, kerülöm, hogy érintkezzem bárkivel, és gondoskodom róla, hogy senki ne tudja, hogy vezető vagyok. Ki engedheti meg manapság magának, hogy bárki mással törődjön? Már csak életben maradni is kihívást jelent!« Amióta felvették a vezető szerepét, azon kívül, hogy zsákot cipelnek és rejtőzködnek, semmilyen munkát nem végeznek. Tűkön ülnek, állandó félelemben attól, hogy elkapják és elítélik őket. Tegyük fel, hogy hallják, amint valaki így szól: »Ha elkapnak, meg fognak ölni! Ha nem lennél vezető, ha csak hétköznapi hívő lennél, lehet, hogy mindössze egy kis bírság megfizetése után kiengednének, de mivel vezető vagy, nehéz megmondani. Túl veszélyes! Egyes vezetők, illetve dolgozók, akiket elfogtak, inkább meghaltak volna, mint hogy kiadjanak bármilyen információt, és a rendőrség halálra verte őket.« Amint meghallják, hogy valakit halálra vertek, a félelmük fokozódik és még jobban tartanak a munkától. Mindennap csak arra gondolnak, hogyan kerüljék el, hogy elfogják őket, hogy mutatkozniuk kelljen, hogy megfigyeljék őket, és hogyan kerüljék a kapcsolatot a testvéreikkel. Ezeken a dolgokon gondolkodva törik a fejüket, és teljesen megfeledkeznek a kötelességeikről. Hűséges emberek ezek? Tudnak az ilyen emberek bármilyen munkát kezelni? (Nem, nem tudnak.) Az ilyen emberek csupán gyávák, és csak erre a megnyilvánulásra alapozva nem jellemezhetjük őket határozottan antikrisztusokként, de mi a természete ennek a megnyilvánulásnak? Ennek a megnyilvánulásnak a lényege egy álhívőé. Nem hiszi, hogy Isten meg tudja óvni az emberek biztonságát, és biztosan nem hiszi, hogy ha az ember odaszánja magát, hogy feláldozza magát Istenért, az ugyanaz, mintha az igazságnak szenteli magát, és hogy ez olyasmi, amit Isten elismer. A szívében nem féli Istent; csak a Sátántól és az elvetemült politikai pártoktól fél. Nem hisz Isten létezésében, nem hiszi, hogy minden Isten kezében van, és persze nem hiszi, hogy Isten elismeri az olyan embert, aki mindent feláldoz az Ő kedvéért és azért, hogy az Ő útját kövesse és elvégezze az Ő megbízatását. Semmit sem lát ebből. Miben hisz vajon? Úgy hiszi, hogy ha a nagy vörös sárkány kezébe kerül, rossz vég vár rá, hogy elítélhetik, sőt akár az életét kockáztatja. A szívében csakis a saját biztonságára gondol, nem pedig a gyülekezet munkájára. Hát nem álhívők ezek? (De igen, azok.) Mit mond a Biblia? »[...] aki [...] elveszti életét énértem, az megtalálja azt« (Máté 10:39). Elhiszik vajon ezeket a szavakat? (Nem.) Ha arra kérik őket, hogy vállaljanak kockázatot, mialatt a kötelességüket végzik, szeretnének elbújni, hogy senki ne lássa őket – láthatatlanok akarnak lenni. Ilyen mértékben meg vannak rettenve. Nem hiszik, hogy Isten az ember támasza, hogy minden Isten kezében van, hogy ha valami tényleg rosszul sül el vagy tényleg elfogják őket, azt Isten engedi meg, és hogy az emberekben meg kell lennie az önmagát alávető szívnek. Ezeknek az embereknek nincs ilyen szívük, ilyen megértésük és ilyen felkészültségük. Igazán hisznek ők Istenben? (Nem.) Ennek a megnyilvánulásnak a lényege vajon nem egy álhívőé? (De igen.) Így áll a helyzet. Az ilyen emberek rendkívül gyávák, szörnyen meg vannak rémülve, valamint félnek a testi szenvedéstől és attól, hogy valami rossz történik velük. Megrettennek, mint a félős madarak, és többé nem tudják végezni a munkájukat” (Az Ige, IV. kötet – Az antikrisztusok leleplezése. Kilencedik tétel (Második rész)). Isten leleplezi, hogy az antikrisztusok csak a saját biztonságukra vannak tekintettel, amint veszélyes környezettel szembesülnek a kötelességeik végzése során. Nem hűségesek a kötelességükhöz, és nem veszik figyelembe Isten házának érdekeit. Az ilyen ember szívében nincs hely Isten számára, és nem hisz Isten szuverenitásában. Ők álhívők. Miután elolvastam Isten szavait, szégyelltem magam és szomorú voltam. Nem vettem észre, hogy ugyanolyan önző és aljas vagyok, mint egy antikrisztus. Megbeszéltem egy találkozót egy testvérrel egy összejövetelre, és őt az összejövetel előtti napon letartóztatták. Az, hogy én el tudtam kerülni a letartóztatást, Isten oltalmának volt köszönhető. Azonban nem köszöntem meg Istennek, és nem végeztem megfelelően a kötelességemet, hanem csak arra gondoltam, hogyan tartsam magam biztonságban, miközben félredobtam a gyülekezet munkáját. Ráadásul, amikor megtudtam, hogy a rendőrség a házamban járt, hogy letartóztasson, és körözést akarnak kiadni ellenem, és hogy a vendéglátó családot, ahol korábban laktam, átkutatták, és láttam, hogy a KKP mekkora erőket mozgósít a letartóztatásomra, megijedtem. Hogy megóvjam magam, még a vezetői kötelességet sem mertem végezni. Mivel a gyülekezet a KKP üldöztetésétől és letartóztatásaitól szenvedett, vezetőként meg kellett volna védenem a gyülekezet érdekeit és haladéktalanul kezelnem kellett volna a következményeket. Ráadásul a gyülekezetben a munka különféle részeinek az eredményei romlottak, a testvérek pedig negativitásban és félénkségben éltek, és szükségük volt az igazságról való beszélgetésre, hogy segítsem és támogassam őket. Mindezt a munkát el kellett végezni, de a letartóztatás elkerülése érdekében minden lépésnél a saját biztonságomat és a menekülőutamat tervezgettem; nem volt indíttatásom végezni a kötelességemet, a gyülekezetben lévő problémák pedig nem lettek haladéktalanul megoldva. Ahogy a mondás tartja: „A bajban tárulnak fel az igaz érzelmek.” Normális időkben, amikor a személyes érdekeim nem voltak érintettek, képes voltam tartani a kötelességemet, de most, hogy veszélyes környezetbe kerültem, olyanná váltam, mint a páncéljába húzódó gyáva teknős, hogy megvédjem magam. Ez volt a valódi érettségem. Hittem Istenben és Istennek oly sok szavát olvastam, de a kritikus pillanatban nem tettem semmilyen bizonyságot az igazság gyakorlásáról, és egyáltalán nem vágytam megvédeni a gyülekezet érdekeit. Ugyanolyan önző és aljas voltam, mint egy antikrisztus. Szomorú voltam és vádoltam magam, és gyűlöltem magam, amiért ilyen önző vagyok. Valóban méltatlan voltam egy ilyen fontos kötelességre! Csendben imádkoztam Istenhez: „Drága Istenem, túl önző vagyok! A kritikus pillanatban egyáltalán nem mutattam hűséget. Drága Istenem, kérlek, világosíts meg és vezess engem, hogy megismerjem magam, hogy megtarthassam a kötelességemet ebben a környezetben.”

Eszembe jutottak Isten szavai: „A romlott emberek mind önmagukért élnek. »Mindenki gondoskodjék magáról, az utolsót pedig vigye el az ördög« – ez foglalja össze az emberi természetet. Az emberek mind saját magukért hisznek Istenben; lemondanak dolgokról és feláldozzák magukat azért, hogy áldásban részesüljenek, és a szenvedés, amit elviselnek, valamint az ár, amit fizetnek kötelességük végzése során, szintén a jutalom elnyerése érdekében van. Röviden, mindez az áldás, a jutalom és a mennyek országába való belépés céljából történik. A világban az emberek saját hasznukért dolgoznak, Isten házában pedig azért végeznek kötelességet, hogy áldásokat nyerjenek. Az áldások elnyerése érdekében az emberek mindenről lemondanak és sok szenvedést képesek elviselni. Mindez a legvilágosabb bizonyíték arra, hogy az emberek sátáni természettel rendelkeznek. Akiknek megváltozott a beállítottságuk, azok mások. Úgy gondolják, hogy az életnek csak akkor van értelme, ha az emberek az igazság szerint élnek, hogy alá kell vetniük magukat Istennek, félniük kell Istent és kerülniük kell a rosszat, és hogy ez az emberi lét alapja. Úgy gondolják, hogy Isten megbízatásának elfogadása tökéletesen természetes és indokolt felelősség, hogy csak azok érdemlik meg az ember elnevezést, akik teljesítik egy teremtett lény kötelességét, és ha nem képesek szeretni Istent és viszonozni az Ő szeretetét, akkor méltatlanok arra, hogy embernek nevezzék őket. Úgy gondolják, hogy önmagukért élni igazán üres és értelmetlen dolog, hogy az embereknek azért kell élniük, hogy eleget tegyenek Istennek és jól végezzék a kötelességüket, és értelmes életet éljenek meg, hogy még ha meg is halnának, elégedettnek érezzék magukat, és a legkisebb megbánás se legyen bennük, és ne éljenek hiába” (Az Ige, III. kötet – Az utolsó napok Krisztusának beszédei. Harmadik rész). „Az emberek mind azért hisznek Istenben, hogy áldásokat, jutalmakat és koronákat nyerjenek. Vajon nincs meg minden ember szívében ez a szándék? A valóságban minden emberben megvan. Ez tény. Bár az emberek nem gyakran beszélnek erről, sőt még el is fedik az áldások elnyerésére irányuló szándékukat és vágyukat, ez a vágy, ez a szándék és indíték, amely mélyen az emberek szívében rejlik, soha nem rendült meg. Függetlenül attól, hogy mennyi spirituális elméletet értenek meg az emberek, milyen tapasztalati ismerettel rendelkeznek, milyen kötelességet tudnak végezni, mennyi szenvedést viselnek el, vagy mekkora árat fizetnek, soha nem engedik el az áldások elnyerésére irányuló szándékot, amely mélyen a szívükben rejtőzik, és mindig csendben fáradoznak és serénykednek a szolgálatában. Hát nem ez a dolog van a legmélyebben eltemetve az emberek szívében? Ezen áldások elnyerésére irányuló szándék nélkül hogyan éreznétek magatokat? Milyen hozzáállással végeznétek a kötelességeteket és követnétek Istent? Mi lenne az emberekkel, ha ezt a szívükben rejtőző, áldások elnyerésére irányuló szándékot teljesen kiirtanák? Lehetséges, hogy sok ember negatívvá válna, és egyesek elveszítenék a motivációjukat a kötelességeikben, és elveszítenék az érdeklődésüket az Istenbe vetett hitükben. Úgy tűnne, mintha elveszítették volna a lelküket, és mintha elvették volna tőlük a szívüket. Ezért mondom azt, hogy az áldások elnyerésére irányuló szándék olyasmi, ami mélyen az emberek szívében rejtőzik” (Az Ige, III. kötet – Az utolsó napok Krisztusának beszédei. Az élet növekedésének hat mutatója). Isten szavaiból láttam, hogy amikor az emberek csak a saját érdekeikért tesznek dolgokat, akkor sátáni mérgek szerint élnek, és túlélési szabálynak tekintik azt, hogy „Mindenki gondoskodjék magáról, az utolsót pedig vigye el az ördög”, és csak olyan dolgokat tesznek, amelyek a hasznukra válnak. Én pontosan ilyen típusú ember voltam. Amikor elkezdtem végezni a vezetői kötelességet, nem kerültem semmilyen veszélyes környezetbe. Tudtam, hogy e kötelesség végzése által több igazságot fogok megérteni és sok jótettet készíthetek elő, ezért habozás nélkül elfogadtam. Azonban amikor láttam, hogy a testvéreimet letartóztatják, a rendőrség pedig üldöz és körözést ad ki ellenem, féltem, hogy ha a rendőrség letartóztat és agyonver, elveszítem az esélyemet az üdvösségre. Így elkezdtem saját magamra tekintettel lenni és a magam érdekében tervezgetni, és kezdtem úgy érezni, hogy nagy kockázatnak vagyok kitéve a vezetői kötelesség végzésével. Még panaszkodtam is, hogy a gyülekezet ilyen fontos kötelesség végzésével bízott meg, és ott akartam hagyni. Minden fordulatnál a saját rendeltetési helyemre voltam tekintettel, és egyáltalán nem mutattam semmilyen hűséget vagy alávetettséget Isten iránt. Túl önző voltam! Ha nem fedettem volna fel, abban a hitben folytattam volna, hogy azzal, hogy képes vagyok lemondani dolgokról és áldozatot hozni a kötelességem végzése során, hűséget mutatok Isten iránt. Most végre rájöttem, hogy a múltbeli áldozataim mind keveredtek szándékokkal és tisztátalanságokkal: Az áldások elnyerésére irányultak; arra irányuló kísérletek voltak, hogy alkudozzanak Istennel. Ez kiváltotta Isten undorát és gyűlöletét. Ekkor megértettem Isten szándékát. Ennek a környezetnek a megtapasztalása, hogy a rendőrség le akar tartóztatni minket, nemcsak abban segített, hogy világosan lássam a nagy vörös sárkány elvetemültségét, hanem abban is, hogy felismerjem az áldások elnyerésére irányuló szándékot, amely évekig rejtőzött az Istenbe vetett hitemben. Szívem mélyéből köszönetet mondtam Istennek, hogy elrendezte ezt a környezetet, és megtapasztaltam, hogy Isten ezzel mentett meg engem.

Egy este beszéltem egy nővérrel az ez idő alatti állapotomról. Amikor említettem, hogy félek a letartóztatástól és a haláltól, a nővér beszélgetett velem a halál jelentéséről. Eszembe jutott egy szakasz Isten szavaiból, és kikerestem, hogy elolvassam. Mindenható Isten azt mondja: „Hogyan haltak meg az Úr Jézus tanítványai? A tanítványok közül voltak olyanok, akiket megköveztek, ló mögött húztak, fejjel lefelé megfeszítettek, öt lóval szétszaggattak – a halál különféle formái érték őket. Mi okból haltak meg? Vajon azért, mert valami rosszat tettek és utána a törvény által kivégezték őket? Nem. Az Úr evangéliumát népszerűsítették, de a világi emberek azt nem fogadták el, és helyette kárhoztatták, megverték és gyalázták őket, sőt halálba küldték őket – így jutottak vértanúságra. [...] Valójában a testük halt meg és hunyt el így; ily módon távoztak az emberi világból, de ez nem azt jelenti, hogy ugyanez volt a sorsuk is. Nem számít, mi volt a haláluk és a távozásuk módja, és hogy az miként történt, Isten nem így határozta meg ezeknek az életeknek, ezeknek a teremtett lényeknek a végső sorsát. Ezt világosan kell látnod. Éppen ellenkezőleg: ez pontosan az a mód volt, amellyel kárhoztatták a világot és tanúságot tettek Isten cselekedetei mellett. Ezek a teremtett lények a mindennél drágább életüket – életük utolsó pillanatát – arra használták, hogy tanúságot tegyenek Isten cselekedetei mellett, hogy tanúságot tegyenek Isten nagy ereje mellett, és hogy kihirdessék a Sátán és a világ felé, hogy Isten cselekedetei helyesek, hogy az Úr Jézus Isten, hogy Ő az Úr és Isten megtestesült hús-vér teste. Életük utolsó pillanatáig sohasem tagadták meg az Úr Jézus nevét. Vajon ez nem az e világ fölötti ítélet egyik formája volt? Arra használták az életüket, hogy kihirdessék a világnak és bizonyítsák az emberi lények előtt, hogy az Úr Jézus az Úr, hogy az Úr Jézus a Krisztus, hogy Ő Isten megtestesült hús-vér teste, hogy az egész emberiség megváltásáért végzett munkája révén maradhat fenn ez az emberiség – ez a tény örökre változhatatlan. Vajon milyen mértékig hajtották végre a kötelességüket azok, akik vértanúvá lettek az Úr Jézus evangéliumának népszerűsítése miatt? A maximális mértékig? Miben nyilvánult meg a maximális mérték? (Az életüket áldozták.) Így van, az életükkel fizették meg az árat. A család, a vagyon és a földi élettel járó anyagiak mind külsődleges dolgok; az élet az egyetlen dolog, amely az ember énjével kapcsolatos. Minden élő ember számára az élet a leginkább megbecsülésre méltó és legértékesebb dolog, és ezek az emberek tulajdonképpen képesek voltak a legdrágább kincsüket felajánlani azért, hogy megerősítsék és tanúsítsák Isten emberiség iránti szeretetét. Egészen a haláluk napjáig nem tagadták meg Isten nevét, sem Isten munkáját, és arra használták életük utolsó pillanatait, hogy tanúságot tegyenek e tény létezése mellett – vajon nem ez a tanúságtétel legmagasabb rendű formája? Ez a legjobb módja a kötelesség végzésének; ezt jelenti az, hogy az ember eleget tesz a felelősségének. Ezek az emberek akkor sem fordítottak hátat a felelősségüknek, amikor a Sátán fenyegette és rettegésben tartotta őket – még akkor sem, amikor végül az életükkel fizettette meg velük az árat. Ez az, amikor az ember a lehető legjobban végzi a kötelességét” (Az Ige, III. kötet – Az utolsó napok Krisztusának beszédei. Az evangélium hirdetése az a kötelesség, amit minden hívő köteles jól végezni). Ahogy Isten szavain elmélkedtem, megértettem, hogy ha valaki feladja az életét, hogy szilárdan álljon az Isten melletti bizonyságtételében, még ha a teste el is pusztul, a lelke tovább él. Ha valakit halálra üldöznek azért, mert bizonyságot tesz Isten mellett, az értékes és jelentőségteljes, és Isten elismeri. Én azonban azt hittem, hogy ha a KKP halálra üldözne, akkor nem lennék képes elnyerni az üdvösséget, és így félénkségben és félelemben éltem, nem mertem feláldozni az életemet azért, hogy jól végezzem a kötelességemet. Valójában nem volt bennem valódi alávetettség Isten iránt, nem tettem bizonyságot az igazság gyakorlásáról, és Isten nem nyerte meg az igazi szívemet. Még ha a testem tovább élne is, soha nem nyerném el Isten elismerését. Isten szemében már halott lennék, és végül a szellemem, a lelkem és a testem mind elpusztulna. Ráadásul féltem, hogy ha meghalok, Isten nem ment meg: Ez azért volt, mert nem értettem Isten igazságos természetét. Eszembe jutottak a tanítványok, akik követték az Úr Jézust, és akiket sátáni rezsimek üldöztek, miközben az evangéliumot hirdették. Egyeseket öt lóval tépettek szét, másokat megköveztek, Pétert pedig végül fejjel lefelé feszítették keresztre Istenért. Az életükkel fizettek, hogy hangos bizonyságot tegyenek Isten mellett. Bár a felszínen a testük meghalt, a lelkük visszatért Istenhez, és elnyerték Isten elismerését. Ez a legértékesebb és legjelentőségteljesebb dolog, ami létezik. Miután átláttam a halál jelentését, a szívem felszabadultabbnak érezte magát. Az életemet Isten adta, és nekem meg kellett tartanom a kötelességemet. Nem élhettem tovább ilyen önző módon.

Egy nap az áhítatom során olvastam egy szakaszt Isten szavaiból: „A Sátán sohasem merészelt véteni Isten hatalma ellen, hanem mindig figyelmesen meghallgatta Isten utasításait és konkrét parancsait, és engedelmeskedett azoknak, sohasem merészelve szembeszegülni velük, és természetesen nem merészelve szabadon megmásítani Isten bármely utasítását. Ilyen korlátokat szabott Isten a Sátánnak, és így a Sátán soha nem merte ezeket a korlátokat áthágni. Ez talán nem Isten hatalmának nagysága? Ez nem bizonyságtétel Isten hatalmáról? A Sátán sokkal inkább tisztában van azzal, hogyan kell viselkedni Istennel szemben, és hogyan kell Istenre tekinteni, mint az emberiség, így a szellemi birodalomban a Sátán nagyon is világosan látja Isten státuszát és hatalmát, és mélységesen tudatában van Isten hatalma nagyságának és az Ő hatalomgyakorlása mögött álló elveknek. Egyáltalán nem meri figyelmen kívül hagyni, sem bármilyen módon megszegni azokat, sem bármit tenni, ami vét Isten hatalma ellen, és semmilyen módon nem meri kihívni Isten haragját. Bár természete gonosz és arrogáns, a Sátán soha nem merte átlépni az Isten által neki szabott határokat és korlátokat. Több millió éven keresztül szigorúan betartotta ezeket a határokat, betartott minden parancsot és utasítást, amelyet Istentől kapott, és soha nem merészelt túlkapást elkövetni. Bár a Sátán rosszindulatú, sokkal bölcsebb, mint a romlott emberiség; ismeri a Teremtő identitását, és ismeri a saját határait. A Sátán »engedelmes« cselekedeteiből látható, hogy Isten hatalma és ereje mennyei rendeletek, amelyeket a Sátán nem hághat át, és pontosan Isten egyedülálló volta és hatalma az oka annak, hogy minden dolog rendezett módon változik és szaporodik, hogy az emberiség az Isten által megszabott pályán élhet és sokasodhat, és ezt a rendet egy személy vagy tárgy sem boríthatja fel, és egy személy vagy tárgy sem képes megváltoztatni ezt a törvényt – hiszen mind a Teremtő kezéből, a Teremtő elrendelésétől és hatalmából származnak” (Az Ige, II. kötet – Isten megismeréséről. Isten Maga, az egyedülálló I.). Ahogy Isten szavain elmélkedtem, megértettem, hogy nem számít, milyen elvetemült a Sátán, mindig Isten kezében van. Isten engedélye vagy Isten parancsa nélkül nem mer azt tenni, amit csak akar. Például a KKP folyamatosan letartóztatja és üldözi azokat, akik hisznek Istenben, és megpróbálja felszámolni Isten gyülekezeteit, de valójában a KKP is Isten irányítása alatt áll. Nem számít, mekkorák az ambíciói és vágyai, vagy milyen ravaszok az emberek bántalmazására használt módszerei, a KKP semmit sem tehet velünk Isten engedélye nélkül. Arra gondoltam, hogy ez idő alatt a KKP elhatározta, hogy letartóztat, de minden alkalommal éppen csak elkerültek. Isten csodálatos elrendezéseinek köszönhetően újra és újra megmenekültem a letartóztatástól. Most épségben és biztonságban végezhetem a kötelességemet Isten hatalma és Isten szuverenitása miatt. Isten engedélye nélkül, bármilyen elszántan is próbál letartóztatni a KKP, soha nem fogok a kezükre jutni. Isten rendelte el, hogy nem tartóztattak le, és szükség volt rám a gyülekezet munkájához, ezért a szívemet a kötelességemnek kellett szentelnem. Miután elnyertem ezeket a megértéseket, az aggodalmaim és szorongásaim jelentősen csökkentek. Hajlandó voltam alávetni magam Isten vezényléseinek és elrendezéseinek, és Istenre hagyatkozni, hogy jól végezzem a gyülekezet munkáját. Új tervet készítettem az aktuális munkára. Arra gondoltam, hogy mostanra oly sok vezetőt és munkást tartóztattak le, és ebből kifolyólag sok munka volt, amit el kellett végezni. Sok testvér élt negativitásban és gyengeségben, és nem tudták, hogyan tapasztalják meg ezt a környezetet: Szükségük volt vezetőkre és munkásokra, hogy társalogjanak velük és támogassák őket. Teljesítenem kellett a felelősségeimet. Ezután a szívemet a kötelességemnek szenteltem. Együtt dolgoztam a testvéreimmel, és egy kemény munkával töltött időszak után a gyülekezet új vezetőket és munkásokat választott, és folytatódhatott a munka különféle részeinek megvalósítása. A testvéreim állapota is javult valamelyest, a gyülekezet munkája pedig lassan kezdett előrehaladni.

Miután megtapasztaltam ennek a környezetnek a lelepleződését, láttam, hogy az Istenbe vetett hitem szemléletmódja helytelen volt: Az áldások elnyerésére irányult, és arra, hogy alkudozzak Istennel, és rossz úton jártam. Ugyanakkor világosan láttam a nagy vörös sárkány gonosz természetét is, és szívem mélyéből meggyűlöltem a nagy vörös sárkányt. Ráadásul láttam, hogy nincs bennem valódi hit Isten iránt: Amikor a letartóztatás fenyegetése utolért, féltem. Túl kicsi volt az érettségem. Mostantól hajlandó vagyok Istenre hagyatkozni, hogy jól végezzem a kötelességemet. Kényelmes környezetben nem tehettem volna szert ezekre a nyereségekre. Megtapasztaltam, hogy az, hogy Isten elrendezte számomra ezt a környezetet, az Ő igaz megmentése volt számomra, és szívem mélyéből köszönöm Istennek!


85. Egy jó feleség és szerető anya gondolatai

Tizenéves koromban imádtam a Csiung Jao által írt tévéfilmeket nézni, amikben a hősnők erényesek és kedvesek voltak. Bármilyen fájdalmas is volt az élet, ők a férjük és a családjuk mellett álltak, és fáradhatatlanul, panasz nélkül dolgoztak, hogy szolgálják őket. A nézők szerették és csodálták őket, és mély benyomást tettek rám. Ráadásul a családomtól kapott felkészítés és nevelés fokozatosan azt az érzést keltette bennem, hogy egy nő feladata az, hogy férjének és a gyermekeinek szentelje az életét, és gondoskodjon a családról, és hogy ilyen egy jó asszony. Miután férjhez mentem, a munka mellett mindennap főztem az összes étkezésre, végeztem a házimunkát, és pedánsan gondoskodtam a férjem és a gyerekeim napi szükségleteiről. Napról napra, évről évre; és akármilyen nehéz vagy kimerítő volt, soha nem panaszkodtam. Az anyósom és a férjem nagyon elégedett volt velem, a rokonok és szomszédok pedig mindannyian dicsértek, mint erényes és jó feleséget. Bár a családom és a körülöttem lévő emberek dicsértek, legbelül nem voltam nagyon boldog. Ehelyett gyakran éreztem magam kimerültnek és üresnek a családom által okozott kötöttségek miatt, és néha azt kérdeztem magamtól: „Tényleg így kellene élni az életet?”

2008-ban elfogadtam Mindenható Isten utolsó napokbeli munkáját, és hamarosan elkezdtem végezni a kötelességeimet a gyülekezetben. Három évvel később gyülekezetvezetőnek választottak, korán kellett elmennem otthonról, és későn értem haza, mert a gyülekezeti ügyekkel voltam elfoglalva. Néha, amikor későn mentem haza, a férjem elégedetlen volt velem, az anyósom pedig megvetően viselkedett. Hogy fenntartsam a jó feleség és meny imázsát, ami bennük rólam élt, a gyülekezeti munka befejezése után siettem haza, hogy elvégezzem a házimunkát, és segítsek az anyósomnak. Mindennap sok dolgom volt, nem volt időm Isten szavait olvasni, és néha még el is szundítottam az összejövetelek alatt. A szívem mélyén tudtam, hogy teremtett lényként jól kell végeznem a kötelességeimet, és úgy éreztem, hogy egy nőnek jó feleségnek, szerető anyának kell lennie, és gondoskodnia kell a családról, és ha nem tudnék gondoskodni a családomról, nem lennék jó asszony, mások kritizálnának, és a lelkiismeretem nem hagyna nyugodni. A szívemet a családi ügyek emésztették fel, ami megakadályozta, hogy a kötelességeimre koncentráljak. Emlékszem, egyszer, a 2012-es nemzeti ünnepen a gyermekemnek volt egy hét vakációja, de a vezetők meghívtak minket egy összejövetelre, és gyülekezeti munka várt, hogy elvégezzem, ezért négy napig nem mentem haza. Bár a gyülekezetben voltam, a családom körül jártak a gondolataim. Aggódtam: „Vajon az anyósom képes lesz jól gondoskodni a gyermekemről? Vajon mérges lesz a férjem?” A szívem sosem volt nyugodt, és ez kihatott a kötelességeim végrehajtására. A hazafelé úton nagyon nyugtalan voltam, és féltem, hogy a férjem dühös lesz rám. Amikor hazaértem, bármennyire is szidott az anyósom és a férjem, csendben maradtam, és csak dolgoztam némán, mert bűntudatom volt, mivel nem teljesítettem a feladataimat. Decemberben a KKP elkezdett alaptalan pletykákat terjeszteni, és a televízióban vádolta a Mindenható Isten Egyházát, a férjem és az anyósom pedig egyre inkább ellenezte a hitemet.

Emlékszem, egy este, ahogy hazaértem, a férjem elvesztette a türelmét, azzal fenyegetőzött, hogy a robogómat egy folyóba dobja, és még az Isten szavait tartalmazó könyveimet is el akarta hajítani. Kétségbeesetten próbáltam elragadni tőle Isten szavainak könyveit. A küzdelem során többször megpofozott, és egy felmosónyéllel ütötte a lábamat. Az anyósom észrevette, hogy konfliktus van, de úgy tett, mintha nem látná, és csak visszament a szobájába. Teljesen összetört a szívem. Így bántak velem, pusztán a hitem miatt. Később a férjem sírva fakadt, és bocsánatot kért tőlem, ezért megbocsátottam neki. Azt hittem, hogy csak azért bánt így velem, mert nem gondoskodtam jól a családról. Ezután óvatosan végeztem a kötelességemet, miközben próbáltam fenntartani a családot. Mivel soha nem tudtam szívvel-lélekkel végezni a kötelességemet, nem hozott jó eredményeket, és nagyon fáradtnak éreztem magam. Láttam olyan testvéreket, akiknek nem voltak családi kötelezettségeik, és teljes mértékben a gyülekezeti munkának szentelték magukat, és nagyon irigyeltem őket, őszintén reméltem, hogy egy nap én is szabadon végezhetem a kötelességemet, mint ahogy ők. Milyen csodálatos is lenne az! Emlékszem, abban az időben gyakran hallgattam Isten szavainak egy himnuszát, melynek címe: „Hajlandó vagy Istennek adni a szíved szeretetét?” Minden alkalommal, amikor meghallottam ezt a himnuszt, könnyekig meghatódtam. Bár hittem Istenben, és végeztem a kötelességemet, a családomhoz, férjemhez, gyermekemhez voltam hűséges. Nem adtam oda a szívemet Istennek, és nem végeztem jól a kötelességeimet. Amikor ezekre a dolgokra gondoltam, nyugtalan lettem, és bűntudatom volt. Úgy éreztem, mintha láthatatlan kötelékek kötnének gúzsba, hogy kettészakadok a családom és a kötelességem között, és a szívemet nagy fájdalom gyötörte. Ezután gyakran imádkoztam Istenhez, és kértem, hogy nyisson kiutat számomra.

Később máshová mentem a kötelességemet végezni. Akkor elhatároztam, hogy megfelelően végzem a kötelességemet, azonban hamarosan rájöttem, hogy nem hanyagolhatom el a családomat, ezért hazatértem. Akkoriban nem végeztem szívvel-lélekkel a kötelességemet, és az nem hozott eredményt, ezért elbocsátottak. Az elbocsátásom után nagyon negatív voltam. Úgy éreztem, hogy nem vagyok olyan ember, aki az igazságra törekszik, és elvesztettem az elhatározásomat, hogy felfelé törekedjek. Pár hónappal később a vezető beszélgetett velem, és szövegalapú kötelességeket osztott rám. Egyszerre voltam ideges és boldog, és úgy éreztem, hogy ezzel a kötelességgel Isten felemel. De amikor arra gondoltam, hogy mennyire lefoglal majd ez a kötelesség, és hogy nem tudok majd gyakran hazamenni, elgondolkodtam: „Mi lesz a férjemmel és a gyerekeimmel? Az anyósomnak a lába is fáj, és ha nem vagyok olyan sokat otthon, ki fog gondoskodni róluk?” Amikor ezekre a dolgokra gondoltam, elvesztettem a bátorságomat, hogy ezt a kötelességet válasszam. Tudtam, hogy ehhez a kötelességhez nehéz hozzájutni, és ha elveszítem, talán soha többé nem lesz rá lehetőségem. Ezért imádkoztam Istenhez: „Istenem! Korábban folyamatosan késlekedtem a kötelességemmel, hogy gondoskodjak a családomról, ami elszomorított Téged, és csalódást okozott Neked. A kötelességvégzésnek ezzel a lehetőségével arra akarok törekedni, hogy megfeleljek a Te követelményeidnek, de az érettségem olyan csekély, és félek, hogy nem leszek képes keresztülmenni ezen a tapasztalaton. Istenem, kérlek, vezess engem, és adj nekem hitet és erőt!” Ezután meghallgattam Isten szavainak 548. himnuszát. „Isten az elszántakat kedveli” „A gyakorlati Isten követéséhez meg kell lennie bennünk ennek az elhatározásnak: nem számít, mily hatalmas körülményekkel találkozunk, vagy milyen nehézségekkel szembesülünk, nem számít, mennyire gyengék vagy negatívak vagyunk, nem veszíthetjük el a hitet a beállítottságbeli változásunkban vagy az Isten által kimondott szavakban. Isten ígéretet tett az emberiségnek, és ez megköveteli az emberektől, hogy meglegyen bennük az elviseléséhez szükséges elhatározás, hit és kitartás. Isten nem szereti a gyáva alakokat, az elszánt embereket szereti. Még ha sok romlottságot fedtél is fel, még ha sokszor tértél is rossz útra, vagy számos vétket követtél is el, panaszkodtál Istenre, vagy a valláson belülről ellenálltál Istennek, vagy káromlást dédelgettél Ellene a szívedben stb. – Isten mindezt nem nézi. Isten csak azt nézi, hogy valaki törekszik-e az igazságra, és egy napon meg tud-e változni” (Az Ige, III. kötet – Az utolsó napok Krisztusának beszédei. A gyakorlás útja az ember természetének megváltoztatása felé). Isten szavai hitet adtak nekem, és mélyen meghatódtam. Isten nem a múltbéli kudarcaimat nézte, hanem azt, hogy ezután meg tudom-e becsülni a lehetőséget, hogy végezhetem a kötelességemet, és valódi bűnbánatot tarthatok. Isten kedveli az elszánt embereket. Ezúttal nem lehettem gyáva, és nem okozhattam újra csalódást Istennek. Kész voltam megbecsülni a kötelességvégzésnek ezt a lehetőségét.

Miután elvállaltam a szövegalapú kötelességeket, Isten olyan releváns szavait kerestem, melyek az állapotomra vonatkoznak, és Isten szavainak két passzusát olvastam. „Az ebben a valós társadalomban élő embereket a Sátán mélyen megrontotta. Attól függetlenül, hogy iskolázottak-e vagy sem, a hagyományos kultúra nagy része beleivódott az emberek gondolataiba és nézeteibe. Különösen a nőktől elvárás az, hogy kiszolgálják a férjüket és neveljék gyermekeiket, legyenek jó feleségek és szerető anyák, egész életüket férjüknek és gyermekeiknek szenteljék és értük éljenek, gondoskodjanak arról, hogy a család naponta háromszor kiadósan étkezzen, valamint a mosást, takarítást és minden egyéb házimunkát is jól végezzenek. Ez a jó feleség és szerető anya elfogadott mércéje. Minden nő azt gondolja, hogy ez a dolgok rendje, és ha nem így tesz, akkor nem rendes asszony, beszennyeződik a lelkiismerete, és megsérti az erkölcsi normákat. Ezeknek az erkölcsi normáknak a megsértése nyomni fogja néhányuk lelkiismeretét; úgy érzik majd, hogy cserbenhagyták a férjüket és a gyermekeiket, és hogy nem rendes asszonyok. De ha már hiszel Istenben, sokat olvastad az Ő szavait, megértettél néhány igazságot, és átláttál néhány dolgon, azt fogod gondolni: »Teremtett lény vagyok, ekként kell teljesítenem a kötelességemet, és fel kell áldoznom magamat Istenért.« Van-e most konfliktus aközött, hogy jó feleség és szerető anya legyél, és hogy teremtett lényként végezd a kötelességedet? Ha jó feleség és szerető anya akarsz lenni, akkor nem tudod főállásban a kötelességedet végezni, míg ha főállásban a kötelességedet akarod végezni, akkor nem tudsz jó feleség és szerető anya lenni. Mit teszel hát most? Ha úgy döntesz, hogy Isten iránti hűséggel, jól végzed a kötelességedet, és felelősséget vállalsz a gyülekezeti munkáért, akkor le kell mondanod arról, hogy jó feleség és szerető anya legyél. Mit gondolnál most? Miféle békétlenség lenne úrrá az elméden? Úgy éreznéd-e, mintha cserbenhagytad volna a gyermekeidet, a férjedet? Vajon honnan jön ez a bűntudat és nyugtalanság? Úgy érzed-e, mintha cserbenhagytad volna Istent, amikor nem teljesíted a teremtett lény kötelességét? Nincs benned bűntudat vagy szemrehányás, mert a szívedben és az elmédben a legcsekélyebb nyoma sincs az igazságnak. Szóval, mit is értesz meg? Hagyományos kultúra, valamint jó feleség és szerető anya. Így az elmédben az az elképzelés fog felmerülni: »Ha nem vagyok jó feleség és szerető anya, akkor nem vagyok jó és tisztességes nő.« Ettől kezdve ez az elképzelés megkötöz és bilincsbe ver, az ilyen elképzelések pedig még akkor is megmaradnak, ha már hiszel Istenben és végzed a kötelességedet. Amikor konfliktus van a kötelességed végzése és aközött, hogy jó feleség és szerető anya legyél, habár vonakodva úgy dönthetsz, hogy talán egy kis Isten iránti hűséggel végzed a kötelességedet, mégis ott lesz a nyugtalanság és a vád érzése a szívedben. Ezért, amikor kötelességed végzése közben van egy kis szabadidőd, keresed majd a lehetőséget, hogy gondoskodj a gyermekeidről és a férjedről, még inkább kárpótolni akarod őket, és úgy gondolod, hogy mindaddig, amíg nyugodt a lelked, nem baj, ha még többet kell szenvedned. Vajon ezt nem a hagyományos kultúra jó feleségről és szerető anyáról szóló eszméinek és elméleteinek hatása idézte elő?” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha felismeri saját téves nézeteit). „Mire gondol Isten, amikor azt mondja: »Isten az ember életének forrása«? Arra, hogy mindenki felismerje: életünk és lelkünk egyaránt Istentől származik, Ő teremtette – nem a szüleinktől, és bizonyosan nem a természettől kaptuk, hanem Isten adta. Csak a hús-vér testünk született a szüleinktől, ahogyan a gyermekeink is tőlünk születnek, de a sorsuk teljes mértékben Isten kezében van. Hogy hinni tudunk Istenben, az egy olyan lehetőség, amelyet Ő adott nekünk; Ő rendelte el, és ez az Ő kegyelme. Ezért szükségtelen, hogy bárki mással szemben tegyél eleget a kötelezettségednek vagy felelősségednek; teremtett lényként csak Istennel szemben kell teljesítened a kötelességedet. Az embereknek mindenekelőtt ezt kell megtenniük, ez a legfontosabb, amit az ember életének elsődleges feladataként meg kell tennie. Ha nem teljesíted jól a kötelességedet, akkor nem minősülsz teremtett lénynek. Lehet, hogy mások szemében jó feleség és szerető anya, kiváló háziasszony, hálás gyermek és a társadalom derék tagja vagy, Isten előtt azonban olyasvalaki vagy, aki lázad Ellene, aki egyáltalán nem teljesítette kötelezettségét, illetve a kötelességét, aki elfogadta ugyan Isten megbízatását, de nem teljesítette azt, aki félúton feladta. Elnyerheti-e Isten jóváhagyását valaki, aki ilyen? Az ilyen emberek értéktelenek” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha felismeri saját téves nézeteit). Isten szavai megértették velem, hogy mindig azt hittem, hogy egy nőnek gondoskodnia kell a férjéről, fel kell nevelnie a gyermekeit, és szerető feleségnek és anyának kell lennie. Ezek az eszmék és nézetek a Sátántól származnak. A Sátán azt a nézetet ülteti az emberekbe, hogy a nőnek otthon kell töltenie az életét, szolgálnia kell a családját, és a férjét és a gyermekeit kell középpontba helyeznie, és ha nem gondoskodik jól róluk, akkor nem jó asszony. Eszerint a gondolat és nézet szerint éltem, és bár tudtam, hogy Istenben hinni és a kötelességemet teljesíteni természetes és helyes egy teremtett lény számára, miközben a kötelességemet végeztem, folyamatosan az otthoni dolgokra gondoltam. Amikor volt egy kis szabadidőm, családi ügyekkel foglalkoztam, és még az áhítatokra és Isten szavainak olvasására szánt időt is feláldoztam. Nem vállaltam a terhet a kötelességemben, és késleltettem a gyülekezet munkáját. Bár úgy tűnt, hogy végzem a kötelességemet, a szívem mélyén a férjem és a gyermekem mindennapjaira gondoltam, és ha valamit csak egy kicsit is rosszul csináltam, és láttam, hogy a férjem elégedetlen, úgy éreztem, hogy nem teljesítettem a feladataimat. Bár a férjem megütött, szidalmazott, és ki akarta dobni az Isten szavait tartalmazó könyveimet, és bár az anyósom gúnyolt és szidott, én nem gyűlöltem őket. Sőt, úgy éreztem, hogy nem teljesítem a feladataimat, és nem vagyok jó feleség és szerető anya. A valóság az, hogy az Ő szavaiban Isten soha nem követelte meg a nőktől, hogy jó feleségek vagy szerető anyák legyenek. Isten azt kéri tőlünk, hogy az igazságra törekedjünk, jól végezzük egy teremtett lény kötelességét, hajtsuk végre a feladatainkat és a küldetésünket. Nem értettem az igazságot, és a Sátán téveszméit igazságként kezeltem. Úgy gondoltam, a családomról gondoskodni és a jó feleség és anya szerepének megfelelni helyes dolog, és egy teremtett lény kötelességének végrehajtását ráadásnak tekintettem. Nem éreztem bűntudatot és nyugtalanságot amiatt, hogy nem végzem jól a kötelességemet, de amikor nem gondoskodtam a családomról, úgy éreztem, hogy cserbenhagyom őket. Kiderült, hogy a nézeteim és gondolataim jelentették a problémát. Az emberi élet Istentől származik, és Isten teljesítendő feladatokkal és küldetéssel helyezett engem erre a világra, nem azért, hogy a családomért vagy a rokonaimért éljek. Ha azért élek, hogy jó feleség és anya legyek, és gondoskodjak a családomról, és még el sem tudom végezni a kötelességemet, amit kellene, akkor végtelenül önző ember lennék, olyan, akit Isten gyűlöl. Az évek során annyi időt pazaroltam arra, hogy jó feleség és szerető anya próbáljak lenni, és a kötelességvégzés sok lehetőségét elvesztettem. Nem élhettem így tovább. Később tudatosan szívvel-lélekkel végeztem a kötelességemet, és néha, amikor az otthoni dolgokra gondoltam, imádkoztam Istenhez, és kértem, hogy óvja meg a szívemet, hogy a kötelességemet tudjam előtérbe helyezni, és mielőtt észrevettem volna, a szívem elcsendesedett. Időnként hazamentem, hogy segítsek elrendezni dolgokat, de bármit is mondott a családom, már nem korlátozták a szívemet.

2015 júniusában elutaztam a kötelességemet végezni. Előtte kis időközönként haza tudtam menni, de ezúttal több hónapig nem mentem haza. Ahogy egyre hidegebb lett az idő, elkezdtem aggódni: „Hogy van a férjem és a gyermekem? Vajon egészségesek a szüleim?” Ezekre a dolgokra gondolva ismét nyugtalanná váltam, és vissza akartam térni a szülővárosomba a kötelességemet végezni. Rájöttem, hogy az állapotom nem helyes, ezért imádkoztam Istenhez, kérve, hogy óvja meg a szívemet, és segítsen megváltoztatni a helytelen állapotomat. Később Isten szavait olvastam: „Csupa szépre és jóra kell törekednetek, és meg kell szereznetek minden pozitív dolog valóságát. Felelősnek kell lennetek az életetekért, és nem szabad azt félvállról vennetek. Emberek jönnek a földre, és ritkán találkoznak Velem, és az is ritka, hogy lehetőségük van az igazság keresésére és elnyerésére. Miért ne értékelnétek ezt a gyönyörű időt mint a helyes követendő utat ebben az életben? És miért vagytok mindig olyan elutasítóak az igazsággal és az igazságossággal szemben? Miért tapossátok és teszitek tönkre magatokat mindig azért az igazságtalanságért és szennyért, ami az emberekkel játszadozik?” (Az Ige, I. kötet – Isten megjelenése és munkája. Szavak fiataloknak és időseknek). Isten szavai valóban inspiráltak, és megadták a helyes életcélt számomra. Az, hogy elfogadhattam Isten utolsó napokbeli munkáját, és végezhettem a kötelességemet az evangélium terjesztésében, egy áldás volt számomra, és még inkább azt jelentette, hogy Isten felemelt engem. Arra gondoltam, hogy Péter egész életében arra törekedett, hogy megismerje és szeresse Istent. Amikor Isten rábízta a nyáj pásztorlását, megtapasztalta Isten szeretetét és bizalmát iránta, és még inkább készen állt, hogy az igazságra törekedjen, és eleget tegyen Istennek. Végül képes volt elviselni azt, hogy fejjel lefelé keresztre feszítsék Istenért, harsogó bizonyságot tett, és elnyerte Isten jóváhagyását. Péter élete a legnagyobb jelentőséggel bírt. Most van a legkritikusabb idő az evangélium terjedése szempontjából, és nekem követnem kellett Péter példáját, meg kellett becsülnöm a kötelességvégzés lehetőségét, minden energiámat az igazságra való törekvésre kellett fordítanom, és jól kellett végeznem a kötelességemet a királyság evangéliumának terjedése érdekében. Ezután már nem nagyon korlátoztak a családi ügyek a kötelességvégzésben, és sokkal nyugodtabb lettem.

Később még többet olvastam Isten legutóbbi szavaiból. Több betekintést nyertem az erényes nőkről, a jó feleségekről és a szerető anyákról alkotott hagyományos nézetekbe. Isten azt mondja: „A keletiek azt akarják, hogy a nők mindig jól viselkedjenek, hogy megtestesítsék a három engedelmességet és a négy erényt, hogy erényesek és szelídek legyenek – mi célból? Hogy könnyen lehessen őket irányítani. Ez egy rosszakaratú ideológia, amely a hagyományos keleti kultúrából fejlődött ki, és valójában káros az emberekre, végső soron arra készteti a nőket, hogy irány és saját elgondolások nélküli életet éljenek. Ezek a nők nem tudják, hogy mit kellene tenniük, hogyan kellene tenniük, vagy hogy mely cselekedetek helyesek, és melyek helytelenek. Még az életüket is felkínálják a családjuknak, de akkor is úgy érzik, hogy nem tettek eleget. Ez egyfajta bántalom a nőkkel szemben? (Igen, az.) Ők még akkor sem tanúsítanak ellenállást, amikor a saját jogaiktól fosztják meg őket, azoktól a jogoktól, amelyeket élvezniük kellene. Miért nem állnak ellen? Azt mondják: »Ellenállni helytelen, nem erényes. Nézd meg ezt-meg-azt, ők sokkal jobban csinálják, mint én, és sokkal többet szenvedtek, mégsem panaszkodnak soha.« Miért gondolkodnak így? (A hagyományos kulturális gondolkodás befolyásolja őket.) Ez a hagyományos kultúra mélyen gyökeret vert bennük, és nagy szenvedést okozott nekik. Hogyan képesek elviselni ezt a fajta gyötrelmet? Nagyon jól tudják, hogy ez a fajta gyötrelem fájdalmas, hogy tehetetlennek érzik magukat tőle, és hogy fáj tőle a szívük, akkor hogyan tudják mégis elviselni? Mi az objektív oka? Az, hogy ez a társadalmi hátterük, ezért nem tudnak kitörni, csak szelíden beletörődni. Ezt szubjektíven ők is így érzik. Nem értik az igazságot, sem azt, hogy miképpen kellene a nőknek méltósággal élniük, sem azt, hogy a nők életének mi a helyes módja. Senki nem mondta el nekik ezeket a dolgokat. Szerintük mi a nők magatartásának és cselekedeteinek mércéje? A hagyományos kultúra. Úgy gondolják, hogy amit a nemzedékek örökítettek tovább egymásnak, az a helyes, és ha valaki azt megszegi, akkor annak a lelkiismeretét el kell ítélni. Ez az ő »mércéjük«. De vajon valóban helyes ez a mérce? Idézőjelbe kell-e tenni? (Igen.) Ez a mérce nincs összhangban az igazsággal. Nem számít, hogy valakinek a viselkedése mennyire elfogadott vagy kedvező az ilyen típusú gondolkodás és szemléletmód kontrollja alatt, valójában mérce-e? Nem az, mivel ellenkezik az igazsággal és az emberi mivolttal. Keleten a nőknek hosszú idők óta gondoskodniuk kell az egész családjukról, és az összes apró-cseprő dologért ők a felelősek. Igazságos ez? (Nem, nem az.) Akkor hogyan tudják eltűrni? Azért tűrik el, mert ez a fajta gondolkodásmód és nézőpont köti őket. Az a képességük, hogy el tudják ezt tűrni, azt jelzi, hogy legbelül ők 80%-ban biztosak abban, hogy ez a helyes dolog, és hogy ha képesek elviselni, akkor meg tudnak felelni a hagyományos kultúra normáinak. Tehát ebbe az irányba, ezek a normák felé igyekeznek. Ha mélyen legbelül azt gondolnák, hogy ez helytelen, és hogy nem kellene ezt tenniük, hogy ez nincs összhangban az emberi mivolttal, és hogy ez ellentétes az emberi mivolttal és az igazsággal, vajon akkor is meg tudnák tenni? (Nem, nem tudnák.) Ki kellene találniuk a módját annak, hogy miként szabaduljanak el ezektől az emberektől, és hogyan ne legyenek a rabszolgáik. De a legtöbb nő nem merné ezt megtenni – vajon mit gondolnak? Azt, hogy meg tudnának élni a közösségük nélkül is, de szörnyű szégyenfoltot hordoznának, ha elmennének, és bizonyos következményeket szenvednének el. Miután mérlegelik ezt, úgy gondolják, hogy ha megtennék, a kollégáik pletykálnának arról, hogy mennyire nem erényesek, a közösség bizonyos szempontokból elítélné őket és bizonyos véleményekkel rendelkezne róluk, mindez pedig súlyos következményekkel járna. Végül eltöprengenek rajta, és azt gondolják: »Jobb, ha egyszerűen eltűröm. Különben a kárhoztatás súlya összeroppantana!« Így vannak a keleti nők, generációk óta. Mit kell elviselniük mindezen jócselekedetek mögött? Az emberi méltóságuk és jogaik megfosztását. Összhangban vannak-e ezek a gondolatok és nézetek az igazsággal? (Nem, nincsenek.) Nincsenek összhangban az igazsággal. Megfosztották őket a méltóságuktól és az emberi jogaiktól, elveszítették az integritásukat, az önálló élet-és gondolkodási terüket, valamint abbéli jogukat, hogy felszólaljanak és kifejezzék saját vágyaikat – amit tesznek, azt mind az otthoni emberekért teszik. Mi a céljuk ezzel? Az, hogy megfeleljenek a hagyományos kultúra által a nőkkel szemben támasztott követelményeknek, és hogy mások dicsérjék őket, jó feleségnek és jó embernek nevezzék őket. Ez nem egyfajta kínzás? (De az.) Ez a gondolkodásmód helyes vagy torzult? (Torzult.) Összhangban van-e az igazsággal? (Nem, nincs.)” (Az Ige, IV. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Harmadik rész)). Miután olvastam Isten szavait, az érzéseim valóban megerősítést nyertek. Olyan valaki voltam, akit Isten leleplezett, mint a Sátán hagyományos kultúrája által mélyen károsított embert. Gyermekkorom óta mély nyomot hagytak bennem a tévéfilmek erényes és szelíd női főszereplőinek képei. Párosulva azzal, ahogy a szüleim neveltek, és a társadalom nézeteivel, ez ahhoz vezetett, hogy a gondolataim teljesen beszűkültek. A jó feleség, a szerető anya szerepére, és a családomról való gondoskodásra úgy tekintettem, mint olyan normákra, amelyeknek nőként meg kell felelnem, és ezeket pozitív dolgoknak tartottam. A napjaimat azzal töltöttem, hogy szolgaként gondoskodtam a férjemről és a családomról, csak azért éltem, hogy a családtagjaim mindennapi életéről gondoskodjak, és minden integritás és méltóság nélkül éltem, mégis azt gondoltam, hogy ez nemes dolog. Az évek során, hogy megőrizzem a „jó asszony” imázsát, még amikor meg is hallottam Isten szavait, és tudtam, hogy azok az igazságot jelentik, akkor sem mertem bátran törekedni rájuk. Csak akkor végeztem a kötelességemet, ha az nem akadályozta a családom életét, és amint nem tudtam jól gondoskodni a családomról, elkezdtem nyugtalankodni, azt gondolva, hogy cserbenhagytam őket, és megpróbáltam kárpótolni őket. Inkább lemondtam a kötelességeimről, minthogy ne gondoskodjak róluk. A valóságban a férjem és az anyósom is felnőttek, és ekkor a gyermekem is már felső tagozatos volt. Tudtak gondoskodni magukról. De még mindig aggódtam, és mindig úgy éreztem, hogy helytelen lenne, ha nem gondoskodnék róluk. Többször félretettem a gyülekezeti munkát, és félretettem a testvéreim életbe való belépését. Valóban gyűlölnivaló és egyben szánalmas voltam! Ha most belegondolok, az Istenben való hit és a kötelességeink végzése teljesen természetes és indokolt. A családom egyértelműen ellenállt Istennek, és megakadályozott abban, hogy végezzem a kötelességeimet, de ahelyett, hogy tisztán láttam volna őket, bűntudatom volt, és azt gondoltam, hogy én vagyok a hibás, amiért nem törődtem velük, miközben a kötelességeimet végeztem. A hagyományos kultúra ezen elképzelései valóban ártanak az embereknek. Teljesen eltorzították a gondolkodásomat, és képtelenné tettek arra, hogy megkülönböztessem a feketét a fehértől és a helyest a helytelentől. A Sátán a jó feleség, a szerető anya és a konfuciánus értékek hagyományos eszméinek felhasználásával azt követeli, hogy a nők a családban alárendelt pozíciót vegyenek fel, és hogy mások rabszolgájaként éljenek, megfosztva ezzel a nőket a szabad akaratuktól és a létezéshez való joguktól. Ez a nők irányításának és eltiprásának eszköze. Nem tudtam átlátni ezeken a dolgokon, ezért folyamatosan ártottak nekem és irányítottak engem, többször késleltettem a kötelességeimet, elvesztettem az elszántságomat, hogy az igazságra törekedjek, nem tudtam végezni a kötelességeimet, amiket kellett volna, és minden integritás és méltóság nélkül éltem. Ha ez így folytatódna, a végén Isten egyszerűen kiiktatna, amikor befejezi a munkáját. Ezeknek a dolgoknak a felismerésével kész lettem lemondani ezekről a hagyományos kulturális elképzelésekről, és lázadni ellenük.

Aztán tovább olvastam Isten szavait. „Isten szabad akaratot teremtett az emberiség számára, és milyen gondolatok származnak ebből a szabad akaratból? Összhangban vannak az emberi mivolttal? Az a legkevesebb, hogy az emberi mivolttal összhangban kell lenniük ezeknek a gondolatoknak. Ezen kívül Isten azt is akarta, hogy az emberek életük során minden emberről, eseményről és dologról pontos nézetekkel és megértésekkel rendelkezzenek, és hogy aztán a helyes utat válasszák az életükhöz és Isten imádatához. Az így megélt életet Isten adja, és élvezni kellene. Az embereket azonban egész életükben korlátozzák, megkötik és eltorzítják ezek az úgynevezett hagyományos kultúrák és az erkölcsről szóló szentírások, és végül mivé válnak? A hagyományos kultúra bábjaivá válnak. Nem az okozza-e ezt, hogy az emberek nem értik meg az igazságot? (De az.) Választanátok-e, hogy ezt az utat járjátok a jövőben? (Nem választanám.) [...] Tehát, hogyan kellene cselekedned? (Az alapelvekkel összhangban.) Hát persze, hogy helyes az alapelvekkel összhangban cselekedni, és mindenkit az alapelvekkel összhangban kellene kezelned, testvérként kezelve őket, ha hisznek Istenben, és nem hívőként, ha nem hisznek. Nincs szükség arra, hogy rosszul bánj magaddal, eltorzítsd az integritásodat, vagy feladd a méltóságodat és a jogaidat azáltal, hogy feláldozod az életedet értük. Nem érdemlik meg. Csak Egyvalaki van ezen a világon, akinek érdemes az életedet szentelni. Ki az? (Isten.) Miért? Mert Isten az igazság, és az Ő szavai a mérce az ember létezéséhez, magatartásához és cselekedeteihez. Amíg megvan neked Isten és Isten szavai, addig nem fogsz eltérülni, és pontos leszel abban, ahogyan viseled magad és cselekszel. Ez a végső hatás, amit Isten szavai elérnek valakiben, miután üdvözült” (Az Ige, IV. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Harmadik rész)). Isten szavai igazán felderítették a szívemet. Isten a házasságot azért rendezi el, hogy az emberek teljesítsék a feladataikat a családban, nem pedig azért, hogy rabszolgákká tegye az embereket, és még kevésbé azért, hogy valaki másért éljenek. A házasságban mind a férjnek, mind a feleségnek megvannak a maga feladatai, és egyiküknek sem kell kiszolgálnia a másik hangulatát. Nem számít, milyen szerepet játszom a házasságomban és a családomban, ez egyszerűen csak egy feladat, aminek eleget kell tennem. Amikor nincs túl sok gyülekezeti munka, teljesíthetem a feleségként rám háruló feladatokat, és gondoskodhatok a családom mindennapi szükségleteiről. De amikor a kötelességem sok elfoglaltsággal jár, és nincs időm hazamenni, akkor a kötelességemet kell előtérbe helyeznem. Miután megértettem ezeket a dolgokat, a felszabadultság és a szabadság nagyszerű érzését éreztem a szívemben. Olyan volt, mintha hirtelen kinyílt volna egy ablak a szívemben, és nagy fényességet éreztem magamban.

Isten szavai rávezettek, hogy egyértelműen meglássam, milyen kötöttséget és kárt okoz az embereknek a „jó feleség és szerető anya” gondolata. Az, hogy végezhetem a kötelességemet a királyság evangéliumának terjesztésében, életem legnagyszerűbb áldása, és ez az, ami értéket ad az életemnek. Hála Istennek!


86. Többé nem esik nehezemre egyenesen beszélni

Gyerekkoromtól fogva arra tanítottak a szüleim, hogy a másokkal való kapcsolataimban a helyzettől függően válasszam meg a szavaimat, ne tegyem szóvá mások problémáit, még ha észre is veszem őket, beszéd közben legyek tekintettel mások érzéseire, és legyek empatikus és megközelíthető ember. Azt tanították, hogy így nem keverem magam bajba, mások kedvelni fognak, és ez az egyetlen módja annak, hogy megvessem a lábam a társadalomban. Akkoriban úgy éreztem, hogy ennek van értelme, és így kell viselkednem, ezért ritkán voltak veszekedések és viták a másokkal való kapcsolataimban. Még ha láttam is bármilyen problémát a másik személynél, nem tettem szóvá. Miután hinni kezdtem Istenben, továbbra is ezen a módon ápoltam a kapcsolataimat másokkal, és ritkán fordult elő, hogy rámutattam a testvéreknél észlelt problémákra és lelepleztem azokat. Különösen így volt ez azzal a nővérrel, aki a munkapartnerem volt. Bár világosan láttam a problémákat abban, ahogyan a kötelességét végezte, és rá akartam mutatni ezekre, valahányszor a nyelvem hegyén voltak a szavak, végül mégsem mondtam ki őket. Folyton amiatt aggódtam, hogy ha rámutatok a hibáira, és ő ezt nem fogadja el, akkor elégedetlenül fog nézni rám, és előítéletei lesznek velem szemben. Később Isten szavain keresztül végre tisztán kezdtem látni azzal a hagyományos kulturális elképzeléssel kapcsolatban, miszerint „ha megütsz másokat, ne az arcukat üsd; ha kritizálsz másokat, ne a hiányosságaikat kritizáld”.

2021 októberében Liu Lin nővérrel dolgoztam együtt, és mi feleltünk a gyülekezet munkájáért. Egy idő után láttam, hogy nem visel terhet abban, ahogyan a kötelességéhez hozzááll. Ő felelt az evangelizációs munkáért, de nem követte nyomon és nem felügyelte azt, és amikor a vezetők érdeklődtek a munka felől, nem adott le jelentést. Megkérdeztem tőle, miért nem adta le a jelentést, mire ő azt mondta, hogy nem érzi jól magát. Látva, hogy Liu Lin így viselkedik, rá akartam mutatni, hogy a kötelességéhez való hozzáállása nagyon tiszteletlen, és semmiféle felelősségérzetet nem mutat. De hiába voltak a nyelvem hegyén a szavak, nem mondtam ki őket. Azt gondoltam magamban: „Jobb, ha nem mondok semmit. Ha nem fogadja el, és elégedetlenül néz rám, akkor nagyon kínos lesz a jövőben együtt dolgozni vele.” Így hát nem mondtam többet, arra gondolva, hogy ha egy kicsit javul az egészsége, talán szívvel-lélekkel fogja végezni a munkáját. Akkoriban Liu Lin panaszkodott, hogy fájnak a nyakcsigolyái, ezért „gua sha” masszázst végeztem rajta, kértem, hogy figyeljen oda a testmozgásra, és mondtam neki néhány bátorító szót is. Ugyanakkor nem mutattam rá a problémákra abban, ahogyan a kötelességét végezte. Három hónappal később egy nap egy prédikátor beszélgetett velünk néhány részletes feladatról az evangélium hirdetésével kapcsolatban. Később megkérdeztem Liu Lint, hogy beszélgetett-e erről a testvérekkel, és átültette-e a gyakorlatba. Azt felelte: „Csak futólag említettem meg.” Belül dühös voltam, és meg akartam metszeni őt: „Annyira felelőtlen vagy. Ezzel késlelteted a munkát!” De noha már a nyelvem hegyén voltak a szavak, nem mondtam ki őket. Azt gondoltam magamban: „Ha mindenki előtt megmetszem, megszégyenül. Mi van, ha előítéletei lesznek velem szemben? És ha azt mondja, hogy szándékosan hoztam kínos helyzetbe a testvérek előtt? Jobb, ha nem mondok semmit.” Így hát elmentem végrehajtani a munkát, és utána sem beszélgettem el vele erről, és nem is mutattam rá a hibáira.

2022 júniusának végén néhány prédikációt sürgősen ellenőrizni kellett. Csang Ting már dolgozott ezen korábban, ezért megkértem Liu Lint, hogy beszélgessen el vele erről. Este megkérdeztem Liu Lint, hogy részletesen beszélgetett-e Csang Tinggel az alapelvekről, de ő elégedetlen arccal, türelmetlenül azt mondta: „Ő már mindent ért – nincs szükség arra, hogy ilyen részletesen beszélgessünk róla!” Legszívesebben emlékeztettem volna: „Ha nem beszélgettek róla részletesen, és Csang Ting esetleg nem látja tisztán az alapelveket, az nem fogja késleltetni a munkát?” De ismét nem mondtam ki, ami már a nyelvem hegyén volt, mert ez jutott eszembe: „Nagyon zaklatottnak tűnt, amikor az imént megkérdeztem erről. Ha megint rámutatok a hiányosságaira, akkor még dühösebb lesz. Hogyan fogunk akkor együtt dolgozni a jövőben?” Így hát nem mutattam rá a hibáira, csak halkan annyit mondtam, hogy a jövőben változtatnia kell a dolgokon. Később, mivel Csang Ting nem értette meg az alapelveket, a munkát újra kellett csinálni, és ami egy nap alatt befejezhető lett volna, több mint tíz napot csúszott. A felsőbb vezetők levelet küldtek, amelyben azt írták, hogy nem viselünk terhet a kötelességünk elvégzésében, és a munkánk nem hatékony. Önvádat éreztem a szívemben. Ez a késedelem az én hibám volt. Láttam, hogy Liu Lin felelőtlenül végzi a kötelességét, de soha nem lepleztem le a hibáit, hogy védjem a vele való kapcsolatomat. Ez késleltette a munkát. Ez nagyon elszomorított, és a szívem tele volt fájdalommal. Amint megnyugodtam, arra gondoltam: „Mit akar Isten megtanítani nekem ezeken a dolgokon keresztül, amiket elrendezett?” Istenhez imádkoztam: „Drága Istenem! Láttam, hogy a velem párban dolgozó nővér nem visel terhet a kötelessége végzésében, és késlelteti a munkát, de nem merem szóvá tenni a problémáit, mert félek, hogy elégedetlenül fog nézni rám. Drága Istenem, kérlek, világosíts meg és vezess engem, hogy tanulni tudjak ebből az esetből!”

Egy nap megnéztem egy tapasztalati tanúságtétel-videót. A nővér bizonyságtétele és Isten benne idézett szavai segítettek megértenem önmagamat. Isten azt mondja: „Az igazság gyakorlása nem üres szavak mondogatásáról vagy szlogenek kiabálásáról szól. Inkább arról, hogy találkozzanak az emberek bármivel is az életben, amennyiben az a viselkedés alapelveit, a dolgokkal kapcsolatos nézőpontjukat vagy a kötelességeik végrehajtását érinti, akkor döntések elé kerülnek, ilyenkor pedig keresniük kell az igazságot, és alapot, gyakorlási alapelveket és gyakorlási utat kell találniuk Isten szavaiban. Akik így tudnak gyakorolni, azok olyan emberek, akik az igazságra törekszenek. Ha bármilyen nagy nehézségekkel is találkoznak, ilyen módon törekednek az igazságra, akkor Péter útját és az igazságra törekvés útját járják. Például milyen elvet kellene betartanod a másokkal való interakciók során? Az eredeti álláspontod az, hogy »a harmónia kincs; a türelem drágakő«, és hogy mindenkinek a kedvében kell járnod, el kell kerülnöd, hogy másokat megszégyeníts, és senkit sem szabad megsértened, hogy könnyedén kijöjj majd másokkal a jövőben. Ettől az állásponttól korlátozva csendben maradsz, amikor azt tapasztalod, hogy mások rossz dolgokat tesznek, vagy megsértik az alapelveket, nem leplezed le és nem is állítod meg őket. Inkább azt választod, hogy a gyülekezet munkája károsodjon, mint hogy bárkit is megsérts. Bárkivel is kerülsz kapcsolatba, arra törekszel, hogy a kedvében járj. Mindig a másokkal való kapcsolataidra gondolsz és arra, hogy megőrizd a tekintélyedet, amikor beszélsz, és mindig kedvesen hangzó szavakat használsz, hogy mások kedvében járj. Még ha rá is jössz, hogy valakinek problémái vannak, inkább eltűröd, és csak az illető háta mögött beszélsz azokról, szemtől szemben viszont továbbra is fenntartod a békességet és a kapcsolatotokat. Mit gondolsz arról, hogy így viseled magad? Arról van szó, hogy kényszeres megfelelő vagy? Meglehetősen simulékony, nem igaz? Megszegi a viselkedés alapelveit. Vajon nem alantas dolog így viselkedni? Akik így viselkednek, azok nem jó emberek, és ez nem nemes viselkedésmód. Nem számít, hogy mennyit szenvedtél, és nem számít, hogy milyen árat fizettél, ha alapelvek nélkül viseled magad, akkor a magatartásodban kudarcot vallottál, és Isten előtt nem leszel elismert, emlékezetes és elfogadott” (Az Ige, III. kötet – Az utolsó napok Krisztusának beszédei. Ahhoz, hogy valaki jól végezze kötelességét, legalább lelkiismerettel és józan ésszel kell rendelkeznie). Isten szavai világosak, mint a nap. Az igazság gyakorlása azt jelenti, hogy az ember az igazságalapelvekkel összhangban viselkedik és cselekszik, nem veszi figyelembe a személyes érzéseket, és nem fél attól, hogy megsért másokat. Én nem az igazságalapelvek szerint ápoltam a kapcsolataimat másokkal. Folyamatosan a személyes érzésekre támaszkodtam, féltem megsérteni az embereket, és védtem az emberi kapcsolataimat. Láttam, hogy vezető létére Liu Lin egyáltalán nem törődik a munkájával. Munkatársaként rá kellett volna mutatnom arra, milyen hibákat vét a kötelessége végzése során, de féltem, hogy ha nem fogadja el, a kapcsolatunk feszültté válik, és a jövőben nehéz lesz kijönnünk egymással. Hogy megőrizzem a baráti kapcsolatunkat, néhány semmitmondó szóval bátorítottam, hogy megmutassam neki, empatikus és figyelmes vagyok. Látszólag nem veszekedtem és nem vitatkoztam Liu Linnel, és igyekeztem jóban lenni vele; csak kellemesen hangzó szavakat hangoztattam, hogy fenntartsam vele a testi érzéseken alapuló kapcsolatot, de a gyülekezet munkája kárt szenvedett. Hogy viselkedhettem ilyen jellemtelenül? Mélységesen önző és csalárd voltam! Arra gondoltam, hogy Isten szereti a becsületes embereket, és undorodik a ravasz és csalárd kényszeres megfelelőktől. Az, hogy így viselkedtem, vajon nem keltett undort Istenben? Arra gondoltam, hogy a kötelesség Isten által az emberiségnek adott megbízatás, és hogy meg kellene védenem Isten házának érdekeit. Amikor láttam, hogy Liu Lin viselkedése árt a munkának, rá kellett volna mutatnom a problémára, segítenem kellett volna neki, és nem lett volna szabad félnem ettől vagy attól.

Egy nap egy összejövetel során ettünk és ittunk egy szakaszt Isten szavaiból, amely segített megértenem a problémáimat. Mindenható Isten azt mondja: „A világi ügyekre vonatkozó filozófiák egyik tétele így szól: »A hosszú és jó barátság titka, hogy ne tedd szóvá a barátaid hibáit.« Ez azt jelenti, hogy ennek a jó barátságnak a fenntartása érdekében az embernek hallgatnia kell a barátja problémáiról, még akkor is, ha világosan látja őket. Betartja azokat az elveket, miszerint nem üt arcul másokat, és nem kritizálja a hiányosságaikat. Megtévesztik egymást, eltitkolnak dolgokat egymás elől, és szervezkednek egymás ellen. Bár kristálytisztán tudják, miféle ember a másik, nem mondják ki nyíltan, hanem ravasz módszereket használnak, hogy megőrizzék a kapcsolatukat. Miért akarna valaki egy ilyen kapcsolatot megőrizni? Ez arról szól, hogy az ember nem akar ellenségeket szerezni ebben a társadalomban, a csoportján belül, ez ugyanis azt jelentené, hogy gyakran sodorja magát veszélyes helyzetekbe. Annak tudatában, hogy miután valakinek a hiányosságait szóvá tetted, vagy megbántottad az illetőt, az az ellenséged lesz és ártani fog neked, és nem akarván ilyen helyzetbe hozni magadat, a világi ügyekre vonatkozó filozófiáknak azt a tételét alkalmazod, amely így szól: »Ha megütsz másokat, ne az arcukat üsd; ha kritizálsz másokat, ne a hiányosságaikat kritizáld.« Ennek fényében, ha két ember ilyen kapcsolatban van egymással, azok igazi barátoknak tekinthetők? (Nem.) Nem igazi barátok, még kevésbé egymás bizalmasai. Akkor hát pontosan miféle kapcsolat is ez? Nem egy alapvető társas kapcsolat? (De.) Egy ilyen társas kapcsolatban az emberek nem bocsátkozhatnak bizalmas beszélgetésekbe, sem mély kapcsolatuk nem lehet, és nem beszélhetnek bármiről, amiről csak szeretnének. Nem mondhatják ki hangosan, ami a szívükben rejlik, vagy hogy milyen problémákat látnak másokban, vagy azokat a szavakat, amelyek másoknak hasznára lennének. Ehelyett kiválogatják a kedves mondanivalókat, hogy mások kegyeit keressék. Nem merik kimondani az igazságot vagy betartani az alapelveket, így megakadályozva, hogy ellenséges gondolatokat ébresszenek másokban magukkal szemben. Amikor az emberre senki nem jelent fenyegetést, az illető nem él viszonylagos békében és nyugalomban? Nem ez az emberek célja, amikor ezt a mondást népszerűsítik: »Ha megütsz másokat, ne az arcukat üsd; ha kritizálsz másokat, ne a hiányosságaikat kritizáld«? (De.) Világos, hogy ez a túlélésnek egy elvetemült, csalárd módja, egy kis óvakodással, amelynek a célja az önfenntartás. Ha így élnek, az embereknek nincsenek bizalmasaik, nincsenek közeli barátaik, akiknek a társaságában bármit mondhatnak, amit csak szeretnének. Az emberek között csak kölcsönös óvakodás, kölcsönös kihasználás és kölcsönös cselszövés létezik, miközben mindegyikük megszerzi a kapcsolatból, amire szüksége van. Nem így van? Alapvetően annak a mondásnak, hogy »ha megütsz másokat, ne az arcukat üsd; ha kritizálsz másokat, ne a hiányosságaikat kritizáld«, az a célja, hogy az ember ne sértsen meg másokat és ne szerezzen ellenségeket, hanem védje magát azzal, hogy nem bánt meg senkit. Ez egy taktika és módszer, amit azért alkalmaz valaki, hogy ő maga ne sérüljön. Ha a lényegének ezt a többféle vetületét nézzük, akkor vajon az a követelmény az emberek erkölcsi magatartásával szemben, hogy »ha megütsz másokat, ne az arcukat üsd; ha kritizálsz másokat, ne a hiányosságaikat kritizáld«, nemes követelmény? Pozitív? (Nem.) Akkor mit tanít az embereknek? Hogy ne sérts meg senkit, ne bánts meg senkit, különben a végén te fogod megjárni; továbbá, hogy ne bízz senkiben. Ha megbántod bármelyik jó barátodat, a barátság csendben változni kezd. Jó, ismerős barátodból idegen vagy az ellenséged lesz. Milyen problémákat oldhat meg valójában az efféle tanítás? Még ha azáltal, hogy így cselekszel, nem is szerzel ellenségeket, sőt, elveszítesz néhányat, ettől majd csodálnak és elfogadnak az emberek, és mindig megtartanak barátjukként? Ez teljesen megfelel az erkölcsi magatartás normájának? Ez a legjobb esetben sem több, mint a világi ügyekre vonatkozó filozófia. Az ilyen kijelentésbe és gyakorlatba való kapaszkodás jó erkölcsi magatartásnak számít? Egyáltalán nem” (Az Ige, VI. kötet – Az igazságra törekvésről. Mit jelent az igazságra törekedni? (8.)). Isten szavai pontosan az én állapotomat leplezték le. Mindig is rendkívül figyelmes és empatikus voltam a másokkal való kapcsolataimban. Ha bármilyen problémát észleltem a másik személynél, nem tettem szóvá, mert féltem, hogy tönkreteszem a kapcsolatunkat. Amikor például Liu Linnel párban végeztem a kötelességeimet, láttam, hogy a kötelességéhez való hozzáállása nagyon tiszteletlen, és ez késlelteti a gyülekezet munkáját. Rá akartam mutatni a hibáira, de amikor láttam, hogy elégedetlen, olyan volt, mintha összeszorították volna a torkomat, és egy szót sem tudtam kinyögni, mert attól tartottam, hogy tönkreteszem a kapcsolatunkat. Az olyan sátáni túlélési technikákra támaszkodtam, mint például „te jó vagy, én jó vagyok, mindenki jó”, „a hosszú és jó barátság titka, hogy ne tedd szóvá a barátaid hibáit”, és „ha megütsz másokat, ne az arcukat üsd; ha kritizálsz másokat, ne a hiányosságaikat kritizáld”, és rendkívül ravasszá és csalárddá váltam. Lépten-nyomon a saját érdekeimet tartottam szem előtt, és védtem a másokkal való kapcsolataimat. Gyerekkorom óta ilyen voltam: nem mutattam rá őszintén mások hibáira, amikor észrevettem azokat. Azt hittem, hogy ez figyelmesség, és azt mutatja, hogy jellemes ember vagyok. A valóban jellemes emberek hűséggel és felelősségérzettel viseltetnek a kötelességük iránt. Őszinték mind a többi emberrel, mind Istennel, képesek megvédeni Isten házának érdekeit, és amikor látják, hogy mások az igazságalapelveket megsértve cselekszenek, el tudnak beszélgetni velük, segíteni, rámutatni a hibákra és leleplezni azokat, hogy azonnal megérthessék és megváltozhassanak. Korábban azt hittem, hogy ha nem teszem szóvá mások hibáit, amikor észreveszem őket, azzal segítek nekik, hogy ne szégyenüljenek meg, figyelmességet mutatok irántuk, és ez jellemes cselekedet. Ez a nézetem téves volt. Ezek a hagyományos kulturális elképzelések látszólag összhangban vannak az emberséggel és az erkölccsel, de lényegüket tekintve arra uszítják az embereket, hogy mesterkedjenek és trükközzenek, egyre ravaszabbá és csalárdabbá téve őket. Ha továbbra is mindig e hagyományos kulturális elképzelések szerint élnék, a romlott beállítottságom soha nem változna meg, és soha nem élnék jellemes emberként.

Keresésem során még többet olvastam Isten szavaiból: „Abban a mondásban, hogy »ha kritizálsz másokat, ne a hiányosságaikat kritizáld«, a »kritizálás« jó vagy rossz? A »kritizálni« kifejezés magában hordozza azt a jelentést, hogy az emberek lelepleződnek vagy feltárulnak, ahogyan az Isten szavaiban történik? (Nem.) Ahogy Én értem a »kritizálni« kifejezést, amint az az emberi nyelvben létezik, nem ezt jelenti. Valamelyest benne van a leleplezés rosszindulatú formájának jellege; azt jelenti, leleplezni mások problémáit és hiányosságait, vagy mások számára ismeretlen dolgokat és viselkedésformákat, vagy a háttérben működő cselszövést, eszméket vagy nézeteket. Ez a »kritizálni« kifejezés jelentése ebben a mondásban: »ha kritizálsz másokat, ne a hiányosságaikat kritizáld«. Ha két ember jól kijön és bizalmas viszonyban van egymással, nincsenek közöttük korlátok, és mindketten remélik, hogy a másiknak hasznára és segítségére vannak, akkor az lenne a legjobb, ha összeülnének, és nyíltan, őszintén, világosan beszélnének az aktuális problémákról. Ez helyénvaló, és ez nem mások hiányosságainak kritizálása. Ha felfedezed valaki más problémáit, de látod, hogy az illető még nem képes elfogadni azt, hogy felhívod a figyelmet erre, akkor egyszerűen ne mondj semmit, hogy elkerüld a veszekedést vagy a konfliktust. Ha segíteni akarsz rajta, megtudakolhatod a véleményét, és először is megkérdezheted tőle: »Látom, hogy problémád van, és tanácsot akarok neked adni. Nem tudom, képes leszel-e elfogadni. Ha igen, elmondom. Ha nem, egyelőre megtartom magamnak, és nem mondok semmit.« Ha azt mondja: »Bízom benned. Bármit is mondasz, megfelelő lesz; el tudom fogadni« – ez azt jelenti, hogy engedélyt kaptál, és ezután egyenként beszélgethetsz vele a problémáiról. Ő nemcsak teljes mértékben elfogadja majd, amit mondasz, de hasznát is veszi, és ti ketten továbbra is képesek lesztek normális kapcsolatban maradni. Nem így kell őszintén bánni egymással? (De.) Ez a másokkal való interakció helyes módja, nem pedig az, hogy kritizáljuk mások hiányosságait. Mit jelent nem »kritizálni mások hiányosságait«, ahogy az említett mondás szól? Azt jelenti, hogy ne beszéljünk mások hiányosságairól, ne beszéljünk a leginkább tabunak számító problémáikról, ne leplezzük le a problémáik lényegét, és ne legyünk olyan szókimondók annak kritizálásában. Azt jelenti, hogy csak felszínes megjegyzéseket tegyünk, olyasmiket mondjunk, amiket mindenki más is mondani szokott, vagy amiket az illető maga is képes felismerni, és ne leplezzünk le az illető által korábban elkövetett hibákat vagy érzékeny kérdéseket. Mit használ a másiknak, ha így cselekszel? Talán nem sérted meg vagy nem fordítod magad ellen őt, de amit tettél, sehogy sem segít rajta és nem használ neki. Ezért az a kifejezés, hogy »ne kritizáld mások hiányosságait«, önmagában véve sunyi, egyfajta trükközés, és nem őszinteség. Azt lehetne mondani, hogy így cselekedni annyit tesz, mint gonosz szándékokat dédelgetni; ez nem az egymással való interakció helyes módja. Sőt, a nem hívők szemében az, hogy »ha kritizálsz másokat, ne a hiányosságaikat kritizáld«, olyasmi, amit egy nemes erkölcsökkel rendelkező embernek tennie kell. Világos, hogy ez a másokkal való interakció csalárd módja, amelyet az emberek azért tesznek magukévá, hogy saját magukat védjék; egyáltalán nem az interakció megfelelő módja. Mások hiányosságait nem kritizálni őszintétlen dolog, mások hiányosságainak kritizálása mögött viszont hátsó szándék húzódhat meg” (Az Ige, VI. kötet – Az igazságra törekvésről. Mit jelent az igazságra törekedni? (8.)). Miután elolvastam Isten szavait, megértettem, mit jelent kipellengérezni valakit, hogyan kerüljük el ezt, és ehelyett inkább hogyan segítsünk az az illetőnek. Aki másokat kipellengérez, az személyes szándékokból mesterkedik; célja a másik személy zavarba hozása, vagy a személyes haszonszerzésért folytatott versengés. A másik személy hibáit és hiányosságait korlátlanul felnagyítja, lefitymálja és elítéli őt, hogy végül saját magának előnyöket szerezzen. Mások hibáinak a szóvá tétele és leleplezése azonban azt a célt szolgálja, hogy segítsünk nekik. Ha felfedezünk egy komoly problémát valaki másnál, amit ő maga nem ismer fel, és szeretettel rámutatunk, beszélgetünk vele erről, leleplezzük és boncolgatjuk azt az érettségének megfelelően, az nem a másik kipellengérezése, hanem segítségnyújtás. Ezt kell tenniük az igazán jellemes embereknek. Láttam, hogy Liu Lin nem visel terhet a kötelességében, és rá akartam mutatni erre, de úgy éreztem, ha megteszem, akkor azzal csak kipellengérezem őt. Ez a nézetem téves volt. Ha szándékosan lefitymáltam és zavarba hoztam volna, hogy a testvéreknek negatív véleménye alakuljon ki róla, magamat pedig úgy tüntettem volna fel, mint aki terhet visel, az valóban kipellengérezés lett volna. De valójában nem voltak ilyen szándékaim. Csak a gyülekezet munkáját akartam megvédeni, és segíteni Liu Linnek, tehát ez nem volt kipellengérezés.

Később találkoztam Liu Linnel. Amikor épp rá akartam mutatni a hibáira, a szívemben még mindig hezitáltam, és aggódtam, hogy elégedetlenül fog rám nézni, ezért a szívemben folyamatosan Istenhez fohászkodtam, hogy vezessen engem az igazság gyakorlásában. Ekkor eszembe jutott egy szakasz Isten szavaiból, amit korábban olvastam, és kikerestem, hogy elolvassam. Mindenható Isten azt mondja: „Ha egy kényszeres megfelelő szándékával és perspektívájával rendelkezel, akkor semmiben sem fogod az igazságot gyakorolni, illetve védelmezni az alapelveket, és így mindig kudarcot vallasz majd és elbuksz. Ha nem ébredsz fel és soha nem keresed az igazságot, akkor álhívő vagy, és soha nem nyered el az igazságot és az életet. Mit kell tehát tenned? Amikor olyan dolgokkal kerülsz szembe, amik magukba foglalják Isten házának érdekeit, imádkoznod kell Istenhez és Hozzá kell kiáltanod, arra kérve Őt, hogy adjon neked hitet és erőt, hogy ki tudj állni az alapelvekért, megtedd, amit meg kell tenned, az alapelvek szerint tudd kezelni a dolgokat, ragaszkodj határozottan ahhoz az állásponthoz, amelyhez ragaszkodnod kell, megóvd Isten házának érdekeit, és megakadályozd, hogy Isten házának munkája bármiféle veszteséget szenvedjen. Ha fel tudsz lázadni a saját érdekeid, a büszkeséged, és a kényszeres megfelelő nézőpontod ellen, és ha becsületes és teljes szívvel megteszed, amit meg kell tenned, akkor már legyőzted a Sátánt, és elnyerted az igazságnak ezt az aspektusát. Ha makacsul ragaszkodsz ahhoz, hogy a Sátán filozófiája szerint élj, a másokhoz fűződő kapcsolataidat oltalmazod, és soha nem tudod gyakorlatba ültetni az igazságot, és nem mered védelmezni az alapelveket, akkor más dolgokban vajon képes leszel az igazságot gyakorolni? Akkor még mindig nem lesz hited és erőd. Ha soha nem keresed és nem fogadod el az igazságot, akkor az efféle istenhit lehetővé teszi-e számodra az igazság elnyerését? (Nem.) És ha nem tudod elnyerni az igazságot, megmenekülhetsz-e vajon? Nem menekülhetsz meg. Ha mindig a Sátán filozófiája szerint élsz, az igazságvalóság legapróbb morzsájával sem rendelkezel, és továbbra is a Sátán hatalma alatt élsz, akkor téged semmiképpen nem lehet megmenteni” (Az Ige, III. kötet – Az utolsó napok Krisztusának beszédei. Harmadik rész). Isten szavai erőt adtak nekem. Nem lehettem többé kényszeres megfelelő. Mindenképpen gyakorolnom kellett az igazságot. Függetlenül attól, hogy Liu Lin elégedetlenül néz-e rám vagy sem, rá kellett mutatnom a hibáira, és meg kellett védenem a gyülekezet érdekeit, hogy eleget tegyek Istennek. Összeszedtem a bátorságomat, és rámutattam a hibáira. Amikor Liu Lin ezt meghallotta, bár kissé bosszús volt, elismerte a saját hibáit.

Később még többet olvastam Isten szavaiból: „Mi az együttműködés? Képesnek kell lennetek megbeszélni egymással a dolgokat, kifejteni a nézeteiteket és a véleményeiteket; ki kell egészítenetek és felügyelnetek kell egymást. Keresnetek és kérdezősködnötök kell egymástól és figyelmeztetnetek kell egymást. Ezt jelenti a harmonikus együttműködés. Tegyük fel például, hogy valamit a saját akaratod szerint kezeltél, és valaki azt mondja: »Rosszul csináltad, teljesen az alapelvekkel ellentétesen. Miért kezelted úgy, ahogyan akartad, anélkül, hogy az igazságot kerested volna?« Erre azt mondod: »Így van – örülök, hogy figyelmeztettél! Ha nem tetted volna, az katasztrófát jelentett volna!« Ezt jelenti egymás figyelmeztetése. Mi akkor az egymás felügyelete? Mindenki romlott beállítottságú, és lehet, hogy felületesen végzi a kötelességét, csak a saját státuszát és büszkeségét védve, nem pedig Isten házának érdekeit. Ilyen állapotok minden emberben vannak. Ha megtudod, hogy valakinek problémája van, kezdeményezned kell, hogy beszélgess vele, emlékeztetve, hogy az alapelvek szerint végezze a kötelességét, miközben ezt saját magadra nézve is figyelmeztetésként kezeled. Ez a kölcsönös felügyelet. Milyen funkciót szolgál a kölcsönös felügyelet? A célja, hogy megvédje Isten házának érdekeit, valamint hogy megakadályozza az embereket abban, hogy rossz útra térjenek” (Az Ige, IV. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Első rész)). Isten szavaiból megértettem, hogy amikor együttműködünk a kötelességünk végzésében, felügyelnünk kell egymást, és ha azt látjuk, hogy a partnerünk az alapelveket megsértve cselekszik, rá kell mutatnunk erre, beszélgetnünk kell vele, és segítenünk kell neki. Így végezzük a kötelességünket az igazságalapelveknek megfelelően. Ez segíthet az embereknek megérteni az igazságot, sőt, mi több, megvédi a gyülekezet munkáját. Ugyanakkor vezetőkként vagy munkásokként az igazságalapelveknek megfelelően kell bánnunk a testvérekkel. Azokkal, akik nem régóta hisznek Istenben, és kicsi az érettségük, szeretettel beszélgetnünk kell, hogy segítsünk nekik, ha azt tapasztaljuk, hogy romlott beállítottságot mutatnak, vagy az alapelveket megsértve cselekszenek. Ha viszont valakik már sok éve hisznek Istenben és értik az alapelveket, de felelőtlenek a munkájukkal kapcsolatban, ezt szóvá kell tenni és le kell leplezni. Ha már többször rámutattunk erre és lelepleztük őket, mégsem mutatják a legcsekélyebb bűnbánatot sem, akkor az alapelveknek megfelelően el kell bocsátani őket. Később láttam, hogy Liu Lin hozzáállása a kötelességéhez még mindig nem változott meg, ezért miután ezt megbeszéltem egy másik partneremmel, jelentettük a viselkedését a felsőbb vezetőknek. A felsőbb vezetők elbocsátották Liu Lint.

Ezt követően, amikor problémákat láttam abban, ahogyan a testvérek a kötelességüket végzik, már nem csak a saját tekintélyemet tartottam szem előtt, és nem a velük való kapcsolatomat védtem. Képes voltam rámutatni a hibáikra, és segíteni nekik az érettségüknek megfelelően. Az, hogy így gyakoroltam az igazságot, a testvérek javára vált, a szívem pedig békességre lelt. Megtapasztaltam, hogy ha Isten szavai és az igazságalapelvek szerint gyakorlom az igazságot, a szívemet nyugalom és békesség tölti el. Hála Istennek az útmutatásáért!


87. Hogyan viszonyuljunk a szülői szeretethez és gondoskodáshoz

2019 októberében a rendőrség letartóztatott egy összejövetelen, és két és fél év börtönbüntetésre ítéltek. Ekkor tizenkilenc éves voltam. Amikor letöltöttem a büntetésemet és szabadultam, anyám jött értem. Már több éve nem láttuk egymást, és amikor megláttam, hogy anyám sokkal megviseltebbnek tűnik, és a haja sokkal őszebb, mint korábban, olyan szomorúságot éreztem, amit nem tudtam szavakba önteni. A vonaton ülve az járt a fejemben, hogy szüleim gyerekkorom óta nagyon szerettek, és soha nem hagyták, hogy szenvedjek. Én voltam az egyetlen gyermek a családban, és mindig én voltam nekik az első. Például ha beteg lettem vagy megsérültem, még nálam is jobban aggódtak. Emlékszem, tizennégy éves koromban hegymászás közben eltörtem a lábam. A szüleim felváltva ápoltak a kórházban, és bár apámnak nem volt sok szabadnapja, azt a kevés szabadságát arra használta, hogy velem lehessen. Amikor láttam, hogy kimerülten fekszik a vendégágyon, megszakadt a szívem. Magamat hibáztattam, amiért ilyen bajkeverő vagyok, és gondot okozok nekik. Miután elkezdtem hinni Istenben, elhagytam az otthonomat, hogy végezzem a kötelességemet. Bár a szüleim nehezen engedtek el, mégis támogattak, sőt anyagilag is segítettek. Például amikor letartóztattak, a szüleim halálra aggódták magukat, és tudtam, hogy az elmúlt két és fél évet gyötrelemben és iszonyú aggodalomban töltötték. Mélyen az adósuknak éreztem magam. Arra gondoltam, hogy amíg felnőttem, soha nem tettem semmit a szüleimért. Ehelyett csak folyton aggodalmat okoztam nekik. Konkrétan amikor láttam, hogy anyám mélyen alszik a vonaton, tudtam, hogy a letartóztatásom óta nem volt egy nyugodt éjszakája sem. Eluralkodott rajtam az önvád, és úgy éreztem, nem tettem eleget gyermeki felelősségemnek. Most, hogy felnőttem, pénzt kellene keresnem, hogy támogassam őket, és ne kelljen többé aggódniuk miattam. Miután hazaértem, gyorsan munkát akartam keresni, hogy a keresetemmel anyagilag kárpótoljam őket. Amikor a szüleim megtudták ezt a tervet, nem támogatták, hogy munkába álljak. Azt akarták, hogy rendesen higgyek Istenben, és több időm legyen olvasni Isten szavait és végezni a kötelességemet. Minél jobban bántak velem, annál inkább az adósuknak éreztem magam. Amint arra gondoltam, hogy ennyi idősen még mindig a szüleim tartanak el, megerősödött az elhatározásom, hogy dolgozni fogok. Később különböző okokból, többek közt a világjárvány miatt, nem találtam munkát, de a szívemben folyamatosan úgy éreztem, tartozom a szüleimnek, és folyton azon járt az eszem, hogyan hálálhatnám meg nekik. Anyámnak hepatitisz B-je volt, ami nagyon legyengítette; apám súlyos hátfájással, cukorbetegséggel és szívbetegséggel küzdött, és az egészsége igencsak megromlott. Így segítettem nekik a mosásban, és elvégeztem néhány munkát, ami tőlem telt, valamint gua sha[a] kezelést végeztem apámon, és vettem neki néhány gyógytapaszt. Nem sokkal a járványügyi lezárások feloldása után a rendőrség megtalált, és utasított, hogy írjam alá a „Három Nyilatkozatot”, hogy megtagadjam és eláruljam Istent, és megfenyegettek, hogy ha nem írom alá azokat, továbbra is üldözni fognak. Azt is mondták, mindig álljak készen arra, hogy jelentkeznem kell a rendőrségen. A szívem mélyén tudtam, hogy nem maradhatok tovább otthon.

Néhány hónappal később egy másik területre mentem, hogy végezzem a kötelességemet. Nehéz szívvel szakadtam el újra a szüleimtől: „Ha most elmegyek, nem tudom, mikor jöhetek vissza újra. A szüleim öregszenek, és az egészségük egyre romlik. Én vagyok az egyetlen gyermekük. Ha nem vagyok itt, nincs, aki gondoskodjon róluk. Mi lesz, ha történik velük valami? Az emberek gyakran mondják, hogy a gyermekneveléssel az ember bebiztosítja a saját öregkorát, de én egyáltalán nem teljesítettem a gyermeki kötelességeimet, így a szüleim tényleg hiába neveltek fel.” Amikor erre gondoltam, szívszaggató fájdalmat éreztem. Bár végeztem a kötelességemet, folyton hiányoztak a szüleim. Néha még az is felmerült bennem, hogy hazamegyek és ott végzem a kötelességemet, hogy velük lehessek. Tudtam, hogy a rendőrség még mindig keres, és nem térhetek haza, de amikor a betegeskedő szüleimre gondoltam, nem tudott megnyugodni a szívem, és nem tudtam a kötelességemre összpontosítani. Később a felügyelő megtudta, milyen állapotban vagyok, és keresett nekem egy passzust Isten szavaiból: „Ha a szüleid nem próbálják akadályozni az Istenbe vetett hitedet, és ők maguk is hívők, és valóban támogatnak és bátorítanak abban, hogy odaadóan végezd a kötelességed és teljesítsd Isten megbízatását, akkor a szüleiddel való kapcsolatod nem tipikus értelemben vett, a hús-vér testen alapuló rokoni kapcsolat, hanem inkább a gyülekezet testvérei közötti kapcsolat. Ebben az esetben amellett, hogy a testvéreidként érintkezel velük, néhány gyermeki felelősségedet is teljesítened kell velük szemben. Az is helyes, ha egy kicsit több törődést tanúsítasz irányukban. Amíg ez nincs hatással a kötelességed végzésére, vagyis ameddig nem korlátozzák a szívedet, felhívhatod a szüleidet, hogy megkérdezd, hogy vannak, illetve, hogy törődj velük egy kicsit, segíthetsz nekik megoldani pár nehézséget, és kezelheted néhány élettel kapcsolatos problémájukat, és segítheted őket az életbe való belépésüket illető nehézségek megoldásában – mindezt megteheted. Azaz, ha a szüleid nem akadályozzák az istenhitedet, fenn kell tartanod ezt a kapcsolatot velük és teljesítened kell a felelősségeidet irántuk. És miért kell törődnöd velük, gondoskodnod róluk és érdeklődnöd a hogylétük felől? Mert a gyermekük vagy. Mivel ilyen kapcsolatban vagy velük, másféle felelősséggel tartozol, ezért egy kicsit többet kellene érdeklődnöd a hogylétükről, és több segítséget kellene nyújtanod nekik. Mindaddig, amíg az nem befolyásolja a kötelességed végzését, és amíg a szüleid nem akadályozzák és nem zavarják az istenhitedet és a kötelességed végzését, és nem is hátráltatnak, addig természetes és megfelelő, hogy teljesíted az irántuk való felelősségedet, és ezt oly mértékben kellene tenned, hogy a lelkiismereted ne tegyen szemrehányást – ez a legalacsonyabb mérce, amelynek meg kellene felelned. Ha a körülményeid hatása és az általuk való akadályoztatás miatt nem tudod otthon biztosítani a szüleid számára a megbecsülést, akkor nem kell ragaszkodnod ehhez az előíráshoz. Ki kell szolgáltatnod magad Isten vezénylésének, és alá kell vetned magad az Ő rendezésének, s nem kell ragaszkodnod ahhoz, hogy becsüld a szüleidet. Isten elítéli ezt? Isten nem ítéli el ezt; nem kényszeríti az embereket arra, hogy ezt tegyék. Miről beszélgetünk most? Arról vállalunk közösséget, hogy az embereknek hogyan kell gyakorolniuk, amikor a szüleik megbecsülése ellentétbe kerül a kötelességük végzésével; a gyakorlás alapelveiről és az igazságról vállalunk közösséget. Megvan az a felelősséged, hogy becsüld a szüleidet, és ha a körülmények engedik, akkor eleget kell tenned ennek a felelősségnek, ám nem szabad, hogy a ragaszkodásod állandóan korlátozzon, és nem szabad vakon gyermeki hűséget mutatnod irántuk és ennek következtében halogatnod a kötelességed végrehajtását. Például, ha az egyik szülőd megbetegszik és kórházba kerül, téged pedig túlságosan leköt a kötelességed ahhoz, hogy hazamenj, mit kell tenned? Ilyen alkalmakkor nem korlátozhat a ragaszkodásod. Imádságban Isten elé kell vinned az ügyet, rá kell bíznod Istenre, és ki kell szolgáltatnod Isten vezénylésének. Ilyen hozzáállással kell rendelkezned. [...] Amikor olyan dolog történik veled, mint a szüleid megbetegedése, mindaddig, amíg ez nem késlelteti a kötelességed végrehajtását, és nem befolyásolja azt, hogy odaadással hajtsd végre, megtehetsz néhány dolgot, amire lehetőséged van, hogy gyermeki tiszteletet mutass irántuk, és eleget tehetsz azoknak a felelősségeknek, amelyekre képes vagy – vagyis megteszed azt, amit meg kell tenned, és amire képes vagy a lehetőségeid határain belül. De ha annyira rabjává válsz a ragaszkodásodnak, hogy az hátráltatja a kötelességed végrehajtását, akkor az teljesen ellentétes Isten szándékaival. Isten nem követeli meg tőled, hogy ezt tedd; Isten csak azt követeli meg tőled, hogy tegyél eleget a szüleid iránti felelősségednek, és ez minden. Ezt jelenti az igazi gyermeki tisztelet” (Az Ige, VI. kötet – Az igazságra törekvésről. Mit jelent az igazságra törekedni? (4.)). Miután elolvastam Isten szavait, tudtam, hogyan kell gyakorolnom. A szüleim mindketten hisznek Istenben, és amikor a környezet lehetővé teszi, anélkül, hogy akadályozná a kötelességeimet, segíthetek nekik a házimunkában, és gondoskodhatom róluk a mindennapi életükben. Cseveghetek velük, és beszélgethetek velük Isten szavairól, segítve az életbe való belépésüket. Ha a környezet ezt nem teszi lehetővé, a kötelességemet kell előtérbe helyeznem, mert teremtett lényként az a legfontosabb, hogy teljesítsem Isten megbízatását, és jól végezzem a kötelességemet. Amikor ezt megértettem, hajlandó voltam Isten kezére bízni a szüleimet, és elsősorban a saját kötelességemmel foglalkozni.

Egyszer egy vezető eljött egy összejövetelre, és azt mondta, hogy semmiképpen sem mehetek haza. Azt mondta, hogy hét-nyolc rendőr ment el a házunkhoz, és kényszeríteni próbálták anyámat a hollétem elárulására, és azt is mondták, hogy az ügyemet a tartományi főosztály kezeli, és elhatározták, hogy mindenképpen el kell fogniuk engem. Még a nem hívő rokonaimat és barátaimat is kikérdezte a rendőrség. Tudtam, hogy ha a rendőrség nem talál meg, továbbra is folyamatosan vallatni fogják a szüleimet, és erős bűntudatom lett. A könnyeimmel küszködve folyton magamat hibáztattam: „Bajt hoztam a szüleimre. Ha én nem lennék, a szüleimnek nem kellene elviselniük ezt a sok szenvedést. Most, hogy nem vagyok otthon, a rendőrség nem talál meg, ezért a szüleimet vallatják és zaklatják. Ezek a rendőrök olyanok, mint a mérges kígyók. Ha egyszer kiszemeltek valakit, soha nem eresztik el. Lesz még valaha nyugodt élete a szüleimnek? Gyermekként sose hoztam áldást a szüleimre, csak terhet jelentettem nekik. Jobban jártak volna, ha fel sem nevelnek!” De azt is tudtam, hogy ez a környezet Isten engedélyével jött létre, és nem szabad panaszkodnom. Ezért némán imádkoztam Istenhez, kérve Őt, hogy óvja meg a szívemet. Eszembe jutott az „Örömöt találni a szenvedés közepette” című film. A főszereplőt hátfájása miatt bénulás fenyegette, és mind testileg, mind lelkileg sokat szenvedett. Ebből a tapasztalatból azonban némi önismeretet nyert, és előrelépést ért el az életében. Rájöttem, hogy a látszólag rossz dolgok mögött Isten jó szándéka rejlik, és hajlandó voltam alávetni magam és tanulni a leckékből.

Ezután Isten szavait olvastam: „Talán mindannyian emlékeztek ezekre a szavakra: »Mert a mi pillanatnyi könnyű szenvedésünk minden mértéket meghaladó nagy, örök dicsőséget szerez nekünk.« Mindannyian hallottátok már ezeket a szavakat, de egyikőtök sem értette meg valódi értelmét. Ma már mélyen tudatában vagytok ezek valódi jelentőségének. Ezeket a szavakat Isten az utolsó napokban fogja beteljesíteni, és azokon fognak beteljesedni, akiket a nagy vörös sárkány kegyetlenül üldözött azon a földön, ahol föltekeredve fekszik. A nagy vörös sárkány üldözi Istent, és Isten ellensége, ezért az emberek ezen a földön megaláztatásnak és üldöztetésnek vannak kitéve az Istenbe vetett hitük miatt, és ennek következtében ezek a szavak beteljesednek rajtatok, az emberek eme csoportján. Mivel Isten olyan földön hajtja végre a munkáját, amely ellenáll Istennek, minden munkája óriási akadályokba ütközik, és sok szava nem teljesülhet be azonnal; így az emberek Isten szavainak eredményeképpen finomodnak, ami szintén a szenvedés része. Istennek rendkívül nehéz véghez vinnie munkáját a nagy vörös sárkány földjén, de Isten ezen a nehézségen keresztül végzi munkájának egy szakaszát, hogy így felfedje a bölcsességét és a csodálatos tetteit, és Isten felhasználja ezt a lehetőséget arra, hogy teljessé tegye ezt az embercsoportot. Isten az emberek szenvedésén, képességén és e szennyes föld népének minden sátáni beállítottságán keresztül végzi megtisztító és hódító munkáját, hogy ebből dicsőséget nyerjen, és megnyerje azokat, akik tanúságot tesznek tetteiről. Ez a teljes jelentősége mindannak az árnak, amelyet Isten az emberek e csoportjáért fizetett” (Az Ige, I. kötet – Isten megjelenése és munkája. Isten munkája olyan egyszerű lenne, ahogyan azt az ember képzeli?). Isten szavain elgondolkodva megértettem, hogy az utolsó napokban Isten arra használja a nagy vörös sárkány általi letartóztatásokat és üldöztetést, hogy az Ő választott népét tökéletesítse, megláttatja az emberekkel a KKP csúf arcát, hogy felismerjék annak elvetemült, Istennel ellenséges lényegét, és ennek hatására még eltökéltebben követhessék Istent. Ezen környezet által Isten a hitüket is tökéletesíti, hogy felismerjék Isten minden feletti szuverenitását, megértsék Isten hatalmát, ne féljenek többé a Sátántól, tanuljanak a nyomorúságból, és elnyerhessék az igazságot. A szüleim üldözése Isten engedélyével történt, de Isten ezzel egyben lehetőséget adott nekik, hogy megtapasztalják az Ő munkáját, és bizonyságot tegyenek Mellette. Én azonban nem láttam tovább az orromnál, és nem láttam át a dolgokat, ezért folyton testi szemszögből tekintettem a dolgokra, aggódtam, hogy a szüleim szenvedni fognak-e, sőt mindenért magamat hibáztattam. Azt hittem, hogy én rángattam bele ebbe a szüleimet, ezért bűntudatom volt és az adósuknak éreztem magam, mintha a szüleimet nem üldözték volna, ha engem nem tartóztatnak le. Egyáltalán nem gondolkodtam racionálisan. A nagy vörös sárkánynak elvetemült természete van, és őrült módjára tartóztatja le és üldözi az Istenben hívőket. Még ha engem nem is tartóztattak volna le, a szüleimet akkor is üldözte volna a KKP az Istenbe vetett hitük miatt. Sok évvel ezelőtt, még gyerekkoromban a szüleimmel különböző helyeken bujkáltunk, hogy elkerüljük a letartóztatást az Istenbe vetett hitünk miatt, és sok évig nem mentünk vissza a saját otthonunkba. Egyáltalán nem éltünk stabil életet. Most, hogy a szüleimet újra zaklatta és üldözte a rendőrség, gyűlölnöm kell a nagy vörös sárkányt, és jól végeznem a kötelességemet, hogy megszégyenítsem. Később írtam egy levelet a szüleimnek, és megosztottam velük Isten szándékait és azt, hogyan értelmezem ennek a környezetnek a megtapasztalását, hogy bátorítsam őket. Később választ kaptam a szüleimtől. Azt írták, hogy félnek és rettegnek a rendőrség ismétlődő zaklatásai miatt, de azáltal, hogy ették és itták az Isten hatalmával kapcsolatos szavakat, rájöttek, hogy a Sátán csak egy játékszer Isten kezében, és a rendőrség semmit sem tehet Isten engedélye nélkül. Ez hitet és bátorságot adott nekik, hogy szembenézzenek vele, és még arra is, hogy meg merjék cáfolni a rendőrség alaptalan szóbeszédeit és téveszméit. Amikor láttam, mit nyertek a szüleim, mélyen meghatódtam. Nem voltam ott a szüleim mellett, de az életük még jobb volt, mert Isten szavai vezették őket, és láttam, hogy az aggodalmaim teljesen alaptalanok voltak. Ennek a gondolatnak a hatására már nem aggódtam annyira a szüleim miatt.

Egyszer Isten ezen szavait olvastam: „A felneveléseddel a szüleid felelősségnek és kötelezettségnek tesznek eleget. A felnőttkorig való felnevelésed az ő kötelezettségük és felelősségük, és ez nem nevezhető jószívűségnek. Mivel nem nevezhető jószívűségnek, elmondható, hogy ez olyasmi, aminek az élvezete megillet téged? (Igen.) Ez egyfajta jog, amelyet élvezned kell. Megérdemled, hogy a szüleid felneveljenek, mert mielőtt eléred a felnőttkort, az általad betöltött szerep a felnevelés alatt álló gyermeké. Ezért amit kapsz, az egyszerűen az, hogy a szüleid eleget tesznek a veled szembeni felelősségüknek, nem pedig szívesség vagy jószívűség tőlük. Bármely élőlény számára a gyermekszülés és -nevelés, a szaporodás és az utódok felnevelése egyfajta felelősség. Például a madaraknak, a szarvasmarháknak, a juhoknak, sőt még a tigriseknek is fel kell nevelniük az utódaikat, miután szaporodtak. Nincsenek olyan élőlények, amelyek ne nevelnék fel az utódaikat. Lehetséges, hogy vannak kivételek, de ezek ismeretlenek számunkra. Ez az élőlények túlélésének természetes jelensége, ez egy ösztön, amellyel az élőlények rendelkeznek, és nem tekinthető szívességnek. Ők csak betartják azt a törvényt, amelyet a Teremtő az állatok és az emberek számára előírt. Ezért az, hogy a szüleid felnevelnek téged, nem egyfajta kedvesség. Ezen az alapon elmondható, hogy a szüleid nem a hitelezőid. A veled szembeni felelősségüknek tesznek eleget. Függetlenül attól, hogy mennyit áldoznak érted a szívük véréből, és mennyi pénzt költenek rád, nem szabadna semmit kérniük tőled viszonzásul, mert ez szülői felelősségük. Mivel ez felelősség és kötelezettség, ingyenesnek kell lennie, és nem szabadna kérniük, hogy fizesd vissza nekik. A felneveléseddel a szüleid csak a felelősségüknek tesznek eleget és kötelezettségüket teljesítik; ennek ingyenesen kell történnie, nem pedig ügyletként. Tehát nem visszafizetésben kell gondolkodj azt illetően, ahogy a szüleiddel bánsz, vagy ahogyan a közted és köztük lévő kapcsolatot kezeled. Ha mégis ilyen gondolkodásmóddal bánsz a szüleiddel, törlesztesz nekik, és kezeled a közted és köztük lévő kapcsolatot, az valójában embertelen. Ugyanakkor, ha így teszel, az arra hajlamosít majd, hogy a testi érzéseid korlátozzanak és megkötözzenek, és nehéz lesz kikerülnöd ezekből a bonyodalmakból, olyannyira, hogy akár el is tévedhetsz. A szüleid nem a hitelezőid, ezért nem vagy köteles minden elvárásukat megvalósítani. Nem vagy köteles állni a számlát az ő elvárásaikért. Nekik meglehetnek a saját elvárásaik, viszont a saját döntéseidet neked kell meghoznod. Isten kijelölt a számodra egy életutat, elrendezett egy sorsot a számodra, és e dolgoknak egyáltalán semmi köze a szüleidhez” (Az Ige, VI. kötet – Az igazságra törekvésről. Hogyan kell törekedni az igazságra? (17.)). Isten szavaiból megértettem, hogy a szüleim azért szültek meg, neveltek fel és gondoskodtak rólam, mert ez volt a feladatuk, amit teljesíteniük kellett. Ez nem kedvesség volt, és nem kell visszafizetni. Így vannak vele a madarak is az állatvilágban. Amikor egy anyamadár világra hozza fiókáit, eteti őket, és akár az életét is kockáztatja, hogy élelmet szerezzen és felnevelje őket. Amikor a kismadarak veszélyben vannak, az anyamadár kétségbeesetten védi őket, akár annak árán is, hogy ő maga megsérül. Az anyamadarak gondoskodása és szeretete fiókáik iránt tisztán ösztönből fakad. Ugyanez igaz az emberekre is, amikor utódaikat nevelik. Attól a pillanattól kezdve, hogy a szüleim világra hoztak, felelősségük volt felnevelni engem, és kötelességük volt gondoskodni rólam. Amikor felneveltek, a feladatukat teljesítették, és nem tartozom nekik semmivel, így nincs is mit visszafizetnem. Olyan hagyományos kulturális elképzelések befolyásoltak és kondicionáltak, mint például: „azért nevelj gyermeket, hogy idős korodban gondoskodjon rólad”, és „a gyermeki kötelességtudat olyan erény, amely minden mást felülmúl”. Szüleim gondoskodását kedvességnek tekintettem, és azt hittem, hogy meg kell hálálnom nekik, hogy energiát fordítottak rám, és áldozatot hoztak értem, olyannyira, hogy életem hátralévő részét mindenáron fel akartam áldozni emiatt. Tisztában voltam vele, hogy a fogdában töltött több mint két év alatt nem ettem és ittam Isten szavait, és nem végeztem a kötelességemet, és az életbe való belépés szempontjából messze lemaradtam, ezért most Isten szavait kell olvasnom, és megfelelően végeznem a kötelességemet. De amikor arra gondoltam, hogy a szüleim aggódnak miattam és szenvednek, másra se vágytam, csak dolgozni és pénzt keresni, hogy jó anyagi körülményekkel kárpótoljam őket. Ha nem lett volna a világjárvány, elmentem volna dolgozni és pénzt keresni. Később elhagytam az otthonomat, hogy végezzem a kötelességemet, de még mindig azon gondolkodtam, hogyan háláljam meg a szüleim erőfeszítéseit. Minden gondolatomat az foglalta le, hogyan róhatnám le a hálámat, mintha életem hátralévő részének egyedül az lenne az értelme, hogy visszafizessem szüleim kedvességét. Teremtett lény vagyok. A leheletemet Isten adta, és Isten volt az, aki megvédett, miközben felnőttem. Az utolsó napokban Isten kegyelemben részesített, hogy Elé járulhassak, és élvezhessem az ellátást, amit az Ő szavaitól kapok. Isten hatalmas áldozatot hozott értem, és jól kell végeznem a kötelességemet, hogy eleget tegyek Istennek. Bár a szüleim nagyszerűen gondoskodtak rólam, ma nem élnék Isten oltalma nélkül. Ott volt például az az eset, amikor tizennégy évesen hegyet másztam. Ha nem lett volna Isten oltalma, lezuhantam volna a hegy tövébe, és meghaltam volna. Leginkább Istennek tartozom, nem a szüleimnek. Nem azért kell élnem, hogy visszafizessem szüleim kedvességét, hanem jól kell végeznem a kötelességemet, hogy eleget tegyek Istennek. Amikor ezt megértettem, képes voltam helyesen kezelni azt a szeretetet és gondoskodást, amit a szüleim adtak nekem.

Később még többet olvastam Isten szavaiból: „Először is, az emberek többsége egyrészt olyan szélesebb körű, objektív körülmények miatt dönt a hazulról való elköltözés mellett a kötelessége végrehajtása végett, amelyek miatt szükség van arra, hogy elhagyják a szüleiket – és ezért nem tudnak a szüleik mellett maradni, hogy gondjukat viseljék, és mellettük legyenek. Nem arról van szó, hogy maguktól döntenek a szüleik elhagyása mellett. Ez egy objektív ok. Más tekintetben – szubjektíven szólva – nem azért mész el otthonról végezni a kötelességedet, hogy elkerüld a szüleid iránti felelősségeket, hanem Isten hívása miatt. Ahhoz, hogy együttműködj Isten munkájával, elfogadd az Ő hívását és végezd egy teremtett lény kötelességét, el kellett hagynod a szüleidet, nem volt más választásod; nem maradhattál mellettük, hogy együtt legyetek és a gondjukat viseld. Nem azért hagytad el őket, hogy kibújj a felelősségeid alól, igaz? Ha azért hagyod el őket, hogy kibújj a felelősségeid alól, és ha azért kell elhagynod őket, hogy elfogadd Isten hívását és végezd a kötelességedet, az két különböző természetű dolog, nem igaz? (De igen.) A szívedben igenis törődsz a szüleiddel és hiányoznak neked; az érzéseid nem üresek. Ha az objektív körülmények megengedik, és mellettük tudsz maradni, miközben a kötelességedet is végzed, akkor hajlandó lennél társaságot nyújtani nekik, rendszeresen gondoskodni róluk és eleget tenni a felelősségednek. Ám objektív körülményekből adódóan el kell hagynod őket, és nem tudsz mellettük maradni. Nem arról van szó, hogy ne akarnál eleget tenni gyermeki felelősségeidnek, hanem hogy nem tudsz. Hát nem más természetű dolog ez? (De igen.) Ha azért költöztél el hazulról, hogy ne kelljen kötelességtudónak lenned a szüleid iránt és teljesíteni a feladataidat, akkor az a szülők iránti tiszteletlenség és emberi mivolt nélkül való dolog. A szüleid felneveltek, te pedig alig várod, hogy kitárhasd a szárnyaid, és mielőbb kirepülhess. Nem akarsz találkozni a szüleiddel, a legkevésbé sem érdekel, ha azt hallod, hogy valamilyen nehézséggel találkoztak. Még ha van is módod rá, nem segítesz rajtuk; úgy teszel, mintha nem is hallottál volna róla, és nem érdekel, mit mondanak rólad mások – egyszerűen nem akarod teljesíteni a feladataidat. Ez a szülők iránti tiszteletlenség. De vajon ez most a helyzet? (Nem.) Sokan elköltöztek a megyéjükből, a városukból, a tartományukból, de akár még az országukból is azért, hogy végezzék a kötelességeiket; immár a szülővárosuktól messze élnek. Azonkívül, különböző okokból nem is kényelmes a számukra érintkezni a családjaikkal. Alkalmanként, ha a szülővárosukból származó emberekkel találkoznak, érdeklődnek náluk a szüleik hogyléte felől, és megnyugvással hallják, hogy egészségesek és elboldogulnak. Valójában nem vagy tiszteletlen a szüleid iránt. Nem arról van szó, hogy eljutottál arra a pontra, hogy nincs emberi mivoltod, azaz hogy nem is akarsz törődni a szüleiddel, és nem akarsz eleget tenni a felelősségednek irányukban. Különféle objektív okok miatt vagy képtelen eleget tenni a felelősségeidnek – ez nem azt jelenti, hogy tiszteletlen vagy a szüleid iránt. Ez két ok, és van még egy harmadik is: ha nem olyasfajta emberek a szüleid, akik kifejezetten üldöznek téged vagy akadályozzák az Istenben való hitedet, ha támogatnak az Istenben való hitben, vagy ha ők is testvérek, akik hozzád hasonlóan hisznek Istenben, ha ők maguk is tagjai Isten házának, akkor legbelül melyikőtök ne imádkozna csendesen Istenhez, amikor a szüleire gondol? Melyikőtök ne bízná Isten kezére a szüleit – az egészségükkel, a biztonságukkal és az életben adódó összes szükségükkel együtt? Ha Isten kezére bízod a szüleidet, az a legjobb módja az irántuk való gyermeki tisztelet kimutatásának. Nem azt reméled, hogy mindenféle nehézséggel fognak szembesülni az életben, és nem is azt, hogy rossz életük lesz, szegényesen étkeznek vagy rossz az egészségük. Bizonyosan abban reménykedsz a szíved mélyén, hogy Isten meg fogja óvni és biztonságban tartja őket. Ha istenhívők, reméled, hogy képesek végezni a maguk kötelességeit, és azt is, hogy szilárdan meg tudnak állni a bizonyságtételükben. Ez az emberi feladatok teljesítése; az emberek csak a saját emberi mivoltukkal képesek eljutni ide. Azonkívül, ami a legfontosabb: amikor évek óta hisznek Istenben és oly sok igazságot hallgattak már az emberek, legalább ezt a keveset meg kell érteniük és fel kell fogniuk: A Menny határozza meg az ember sorsát, az ember Isten kezében él, és Isten gondviselése és oltalma sokkal fontosabb, mint az a törődés, gyermeki kötelességtudat és társaság, amit a gyermekeitől kaphat az ember. Hát nem felszabadító a tudat, hogy a szüleid Isten gondviselését és oltalmát élvezik? Nem kell aggódnod miattuk. [...] nem kell, hogy bűntudata legyen vagy furdalja a lelkiismeret, csak mert objektív körülmények miatt nem tudja teljesíteni a feladatait a szülei felé. Ezeknek a kérdéseknek – akárcsak más hasonlóknak – nem kell gonddá válniuk az emberek istenhívő életében; el kell engedniük azokat. Ilyen helyes megértésekkel kellene bírniuk az embereknek a szülők irányában teljesítendő feladatokkal kapcsolatos témákat illetően, és nem kellene többé korlátozva érezniük magukat” (Az Ige, VI. kötet – Az igazságra törekvésről. Hogyan kell törekedni az igazságra? (16.)). Isten szavai segítettek, hogy a lelkem felszabaduljon, és megértettem, mi a szülőkkel szembeni valódi tiszteletlenség. Ha egy gyermeknek egyértelműen megvannak a feltételei, hogy gondoskodjon a szüleiről, de ő csak a saját élvezetével törődik, kibújik a felelőssége alól, és nem veszi figyelembe a szülei érdekeit, az valóban tiszteletlenség, és a lelkiismeret hiánya. De az, hogy én nem tudok gondoskodni a szüleimről, nem azt jelenti, hogy kibújok a felelősségem alól, és nem is azt, hogy nem akarom tisztelni őket. Az az oka, hogy üldöz a KKP, és emiatt nem térhetek haza. Emellett a szüleim is hisznek Istenben, és a legnagyobb elvárásuk velem szemben nem az, hogy gondoskodjak róluk idős korukban és vigyázzak rájuk életük végéig, hanem hogy higgyek Istenben, megfelelően végezzem a kötelességemet, és a helyes úton járjak az életben. Emiatt nem kell bűntudatot éreznem, és ha jól végzem a kötelességemet, az a legnagyobb vigasz, amit valaha is nyújthatok a szüleimnek. Ugyanakkor Isten szavaiban találtam egy utat a gyakorláshoz is, ami az, hogy helyezzem a szüleimet Isten kezébe, és hagyjam, hogy Isten vezesse őket, mert az én társaságom és gondoskodásom csak felszínes törődés, és nincs semmilyen tényleges hatása. Például amikor apámnak fájt a háta, nem tehettem többet, mint hogy gua sha kezelést végzek rajta, és veszek neki néhány gyógytapaszt. De amikor szívgörcse volt, nem voltak eszközeim, csak álltam ott tétlenül, és egyáltalán nem tudtam enyhíteni a fájdalmát. Akár a szüleimmel vagyok, akár nem, meg fognak betegedni, amikor meg kell betegedniük, és egészségesek maradnak, amikor egészségesnek kell maradniuk. Semmi sem fog változni csak azért, mert ott vagyok velük. Tehát a legbölcsebb választás, ha Isten kezére bízom őket. Bár a szüleim most szenvednek bizonyos betegségektől, együtt vannak, vigyázhatnak egymásra, és beszélgethetnek egymással Isten szavairól, így a lelkük örömteli. Ezt semmilyen gondoskodás vagy anyagi élvezet nem pótolhatja, és megkönnyebbülést érzek, hogy Istenre bízhatom őket.

A múltban a sátáni mérgek megkárosítottak és megkötöztek, a szüleimet hitelezőimnek tekintettem, és folyamatosan bűntudatot éreztem, mert nem tudtam gondoskodni róluk. Most Isten szavai feloldották lelkem béklyóit, így többé nem kötnek meg a szívességek. Szívem mélyéből hálás vagyok Istennek. Már régóta nem tudok kapcsolatba lépni a szüleimmel, és nem tudom, hogy vannak. Azonban, amikor arra gondolok, hogyan fogja vezetni őket Isten az előttük álló úton, a szívem sokkal nyugodtabb, és kész vagyok időmet és energiámat a kötelességemnek szentelni. Hála Istennek!

Lábjegyzetek:

a. Gua sha: Egy olyan technika, amelynek során egy sima eszközt kaparnak végig a bőrön a feszültség oldása, a vérkeringés javítása és az izomfájdalom csökkentése érdekében.


88. A hírnévre és nyereségre való törekvés nem a helyes út

2022 júliusában a vezetők észrevették, hogy elég jó az íráskészégem és elintézték, hogy szövegalapú munkát végezzek a gyülekezetben. Amikor arra gondoltam, hogy hatvanévesen még mindig képes vagyok szövegalapú munkát végezni, nagy boldogsággal töltött el. Azt gondoltam magamban: „Végeztem szövegalapú kötelességet a múltban, és valamennyire felfogom az alapelveket. Ha most komoly erőfeszítést teszek, és még inkább beleadom a szívemet-lelkemet, egész biztosan alkalmas leszek erre a kötelességre.” Onnantól fogva aktívan részt vettem a munkában. Amikor a testvéreimmel valamilyen bonyolult problémát elemeztünk, voltak megvalósítható javaslataim. A felügyelő megdicsért, hogy meg tudom osztani a gyakorlás útjait, és azt mondta, hogy van bennem potenciál. Felkértek, hogy irányítsam a többi szövegalapú munkát végző dolgozót. Később a felügyelő hozzám fordult, amikor problémákat beszéltünk meg, a testvéreim pedig az én közösségemet keresték, valahányszor problémákba ütköztek. Amikor láttam, hogy a szakmai képességeimet mindenki elismeri, ki sem tudtam fejezni, milyen boldogságot éreztem a szívemben, és megkettőzött energiával végeztem a kötelességemet.

Egy idő után a felügyelő megkért, hogy gondozzam Hszin Hszin testvért. Azt gondoltam magamban: „A felügyelő azt mondta, hogy van bennem potenciál, és arra is kiválasztott, hogy Hszin Hszin munkáját irányítsam. Ez azt mutatja, hogy a felügyelő igazán értékel.” Így beleegyeztem. Ezt követően elvittem magammal Hszin Hszint a vezetőkkel és dolgozókkal szervezett találkozókra, hogy közösséget vállaljunk a prédikációírás alapelveiről. Hszin Hszin oldalra húzódva figyelt, és időnként jegyzetelt. Amikor visszaértünk, közösséget vállaltunk a munkánkban jelentkező eltérésekről. Mi ketten, az idős és a fiatal, nagyon jól dolgoztunk együtt. Egy idő után rájöttem, hogy Hszin Hszin nagyon tapasztalatlan. Ha nem tudott valamit, kérdezett. Nagyon szívesen tanult új dolgokat. Jó képességű volt, és gyorsan felfogta az új dolgokat. Amikor a felügyelő az alapelvek alkalmazásáról vállalt közösséget, Hszin Hszin egyből megértette. Elég hamar felfogta az alapelvek fő szempontjait, és képes volt gyorsan alkalmazni ezeket a kötelességében. Azt gondoltam magamban: „Hszin Hszin olyan gyorsan halad, hogy hamarosan túlszárnyal. A jövőben több erőfeszítést kell tennem, különben lemaradok mögötte. Az milyen kínos lenne!” Később plusz órákat szántam az alapelvek tanulmányozására. Magas a vérnyomásom, és néha nem is pihentem, pedig éreztem, hogy a fejem annyira feszül, hogy szinte szétveti a fájdalom. Nem akartam semmilyen lehetőségről lemondani, hogy tanulhassak, mert féltem, hogy lemaradok Hszin Hszin mögött, és hogy le fognak nézni. Az egyik összejövetelen jelen voltak a vezetők. A felügyelő feltett egy kérdést, és választ várt rá tőlünk. Azt gondoltam magamban: „A vezetők is itt vannak. Jól kell válaszolnom, nem hagyhatom, hogy a vezetők lenézzenek.” Azonban minél inkább törtem a fejem egy jó válaszon, annál kevésbé voltam képes összefüggően beszélni. De Hszin Hszin nagyon világosan tudott az egyes alapelvek szerint beszélni. A felügyelő felsóhajtott, és azt mondta nekem: „Olyan régóta tart a kiképzésed. Hogy lehet, hogy kevésbé érted az alapelveket, mint egy olyan nővér, aki nemrég érkezett?” A vezetők és több más dolgozó, akik szövegalapú munkát végeztek, egy emberként fordultak felém és méregettek. Úgy éreztem, hogy ég az arcom a szégyentől. Nagyon szerettem volna, ha megnyílik a föld alattam. Azt gondoltam magamban: „Korábban én adtam útmutatást Hszin Hszinnek, és most minden szempontból túlszárnyalt. Hogyan mutatkozhatok az öreg arcommal mások előtt ezek után? Már két éve végeztem szövegalapú munkát, és még mindig nem vagyok olyan jó, mint egy olyan nővér, aki csak most kezdte a képzést. Micsoda szégyen!” A felügyelő sóhajtozása azt jelentette, hogy csalódott bennem. Bizonyára azt gondolta, hogy már milyen régóta tart a kiképzésem, és még mindig csak ilyen korlátozott képességgel rendelkezem. Akkoriban, bár extra időt szántam az alapelvek tanulmányozására, továbbra sem értem el túl sok haladást.

Később a vezetők elválasztottak Hszin Hszintől. Mindketten a prédikációk egy-egy részéért voltunk felelősek. Egy idő után Hszin Hszin egyre jobb eredményeket ért el a prédikációk feldolgozásában. Ha a felügyelő bármilyen problémáról közösséget akart vállalni, őt kereste. Eszembe jutott, hogy egyszer volt egy egész összejövetel, amelynek során a felügyelő csak azokat a kérdéseket vitatta meg, amelyeket Hszin Hszin vetett fel. Eszembe jutottak korábbi összejövetelek, amikor én voltam az, aki a legtöbb figyelmet kapta. Hszin Hszin most már elvette tőlem a dicsfényt, és én lettem a „csendes megfigyelő”, akivel senki sem beszélt. A szívemben hullámokat vert a fájdalom. Egy kitörni készülő erő tombolt a szívemben, amely mindenáron versenyezni akart Hszin Hszinnel, hogy eldőljön, ki a jobb. Később, amint meghallottam, hogy a felügyelő azt mondja egy összejövetelen, hogy ez vagy az a fajta prédikáció jó eredményeket hoz, fogtam magam, és sietve feldolgoztam azt a fajta prédikációt. Gyorsan akartam eredményeket elérni, hogy a testvéreim láthassák, nem vagyok kevésbé ügyes, mint mások. Mivel azonban eredményekre és nyereségre törekedtem, és nem az alapelveknek megfelelően végeztem a kötelességemet, végül a legtöbb prédikációval, amiket feldolgoztam, problémák adódtak. Mindezen idő alatt testben és lélekben is ki voltam merülve, és valamennyire depressziósnak éreztem magamat. „Nem kérdés, hogy bizonyos mértékig felfogom ezeket az alapelveket, de miért vannak mindig problémák azokkal a prédikációkkal, amiket én dolgoztam fel?” Ezután nem tudtam összeszedni az energiámat a kötelességem végzéséhez. Egy nap Hszin Hszin hozott nekem egy prédikációt, hogy nézzem meg, világos-e benne a közlés. Eredetileg nem akartam segíteni neki, de mivel megkért, nem tudtam visszautasítani. Ezért elolvastam, és rájöttem, hogy egy igazán figyelemre méltó prédikáció, de vannak vele problémák. Azt gondoltam magamban: „Ha felhívom a figyelmét a problémákra, akkor amint feldolgozza és leadja, megint ő kerül a rivaldafénybe. Vajon nem úgy fog tűnni, hogy szakmailag jobb, mint én?” Ezért csak néhány lényegtelen részletet említettem meg neki felületesen, és nem mondtam semmit a kulcsfontosságú részekről. Akkoriban egyfajta lelkiismeret-furdalást éreztem: „Világosan látom a problémákat, mégis visszafogom magam, és nem szólok semmit. Mit művelek?” De aztán azt gondoltam: „Ki mondta neki, hogy vegye el a dicsőségemet?” Amint ez a gondolat megfogalmazódott bennem, a szívemben lévő csekély önvád is eltűnt. Később ennek a prédikációnak a véglegesítése és leadása hosszú ideig elhúzódott. Ez alatt az idő alatt végig folyamatosan a Hszin Hszinnel való versengés állapotában éltem. A kötelességvégzésem eredményei egyre rosszabbak lettek, a szívemet pedig sötétség és levertség töltötte el. Egyáltalán nem éreztem a Szentlélek útmutatását. Egész nap zavarodott voltam. Később az összejövetelek során a felügyelő és több más szövegalapú munkát végző dolgozó Hszin Hszint dicsérte, hogy állandóan milyen gyorsan fejlődik. A szövegalapú munkát végző dolgozók közül többen meg is kérdezték Hszin Hszint erről meg arról. Úgy éreztem, hogy kívülállóként kezelnek, és hogy nem tudok emelt fővel állni a testvéreim előtt. A szívem egyre csüggedtebb és kétségbeesettebb lett. Néha fel akartam adni a kötelességemet, de nem mertem. Néha jól akartam végezni a kötelességemet, de nem volt meg a lelkesedés bennem. Egész nap levert és komor voltam, és egyáltalán nem vágytam arra, hogy végezzem a kötelességemet. Még akkor sem volt semmi mondanivalóm, amikor Istenhez imádkoztam. Amikor az összejövetelek alatt láttam, hogy a nővéreim megnyílnak, közösséget vállalnak, beszélnek és nevetnek, akkor különösen nagy volt a fájdalom a szívemben, úgy éreztem, mintha kést mártottak volna belé. Sőt, inkább haza szerettem volna menni. Később, mivel az állapotom már egy ideje rossz volt, és magas volt a vérnyomásom, a felügyelő megváltoztatta a kötelességemet.

Miután más kötelességet kaptam, soha nem tudtam megnyugtatni a szívemet, és csak akkor kezdtem elgondolkodni magamon. Visszatekintve örülnöm kellett volna, amikor Hszin Hszin sikeresen végezte a kötelességét. Miért voltam ehelyett negatív és kétségbeesett? A keresésem során elolvastam egy passzust Isten szavaiból, és végre valamennyire megértettem az állapotomat. Mindenható Isten azt mondja: „Senki ne gondolja magát tökéletesnek, kiemelkedőnek, nemesnek vagy másoktól különbözőnek; mindezt az ember arrogáns beállítottsága és tudatlansága idézi elő. Mindig különállóként gondol magára – ezt arrogáns beállítottság okozza; soha nem tudja elfogadni a hiányosságait, és soha nem tud szembenézni a hibáival és a kudarcaival – ezt arrogáns beállítottság okozza; soha nem engedi meg másoknak, hogy fölé emelkedjenek vagy jobbak legyenek nála – ezt arrogáns beállítottság okozza; soha nem engedi meg, hogy mások erősségei felülmúlják vagy meghaladják az övéit – ezt arrogáns beállítottság okozza; soha nem engedi meg másoknak, hogy jobb gondolataik, javaslataik és nézeteik legyenek, mint neki, és amikor felfedezi, hogy mások jobbak nála, akkor negatívvá válik, nem kíván szólni, szorong és lehangolt, vagy felzaklatja magát – mindezt egy arrogáns beállítottság okozza. Egy arrogáns beállítottság a hírneved védelmezőjévé tehet téged, aki nem tudja elfogadni mások helyreigazításait, nem tud szembenézni a hiányosságaival, és nem tudja elfogadni a saját kudarcait és hibáit. Sőt, ha valaki jobb nálad, az gyűlöletet és féltékenységet kelthet a szívedben, és korlátozva érezheted magad, olyannyira, hogy nem kívánod megtenni a kötelességed, és hanyaggá válsz a teljesítésében. Egy arrogáns beállítottság kiválthatja belőled ezeket a viselkedéseket és gyakorlatokat” (Az Ige, III. kötet – Az utolsó napok Krisztusának beszédei. Alapelvek, amelyeknek az ember magatartását vezérelniük kellene). Isten leleplezte, hogy az emberek tökéletesnek gondolják magukat az arrogáns beállítottságuk miatt, és állandóan azt gondolják, hogy jobbak másoknál, és kiemelkednek a tömegből. Amint valaki megelőzi őket, a hírnévre és státuszra irányuló vágyuk csapást szenved. Iriggyé válnak, és másokkal küzdenek. Ha valami nem sikerül nekik, negatívvá válnak, és még arra sincs energiájuk, hogy végezzék a kötelességeiket. Én pontosan ebben az állapotban voltam. Amikor elkezdtem prédikációkat feldolgozni, tudtam bizonyos útirányokról beszélni. A testvéreim nagyra értékeltek. Úgy éreztem, jobb vagyok náluk, és emiatt a megbecsülés a részükről teljesen megérdemelt. Amikor Hszin Hszinnek adtam útmutatást, eleinte képes voltam szerető szívvel irányítani őt. Később, amikor láttam, hogy jó képességű, és gyorsan fejlődik, hogy a kötelességében elért eredményei túlszárnyalják az enyéimet, és hogy gyakran dicsérik őt a felügyelők, úgy éreztem, hogy veszélybe kerül a saját hírnevem és státuszom, úgy éreztem, hogy túlságosan szégyellem magam, hogy megmutatkozzak, és nem éreztem jól magam lelkileg, ezért titokban vetélkedtem vele. Amikor hallottam, hogy a felügyelő megnevezi azt a fajta prédikációt, ami jó eredményeket hoz, időt és eneregiát kellett volna fektetnem az alapelvek figyelembevételére, valamint arra, hogy mi a legjobb módja a prédikációk feldolgozásának, hogy azok jó eredményt hozzanak. Azonban én az eredményekre és a nyereségre vágytam, hogy megőrizzem a tekintélyemet, és elnyerjem mások megbecsülését, ezért sok probléma akadt azokkal a prédikációkkal, amiket feldolgoztam. Hszin Hszin megkért, hogy segítsek neki leellenőrizni egy prédikációt, és mivel attól tartottam, hogy megint ő kerül a rivaldafénybe, és túlszárnyal, nem beszéltem vele őszintén, pedig észrevettem a problémákat. Bár volt önvád a szívemben, nem voltam hajlandó elengedni magamat és Isten felé fordulni. Azonban mindegy, hogy miként ármánykodtam, és milyen trükköket vetettem be, mindig lemaradtam mögötte. Nem tudtam elfogadni ezt a tényt, negatívvá és elkeseredetté váltam. Arra sem volt semmi energiám, hogy a kötelességeimet végezzem. Igazából Hszin Hszinnek mind a képességei, mind a felfogóképessége jobb, mint az enyém. Ezen kívül keményen dolgozott, és könnyen felfogta az alapelveket. Teljesen normális volt, hogy amikor a kötelességét végezte, jó eredményeket ért el. Mivel azonban túl erős volt a vágyam a hírnév és a státusz iránt, nyíltan és titokban is küzdöttem és viaskodtam vele. Túlságosan arrogáns és tudatlan voltam! A legkisebb önismeret sem szorult belém! Ezt neveztem kötelességvégzésnek? Világos volt, hogy a hírnévre és a státuszra törekszem, ami miatt Isten gyűlöl.

Később alaposan átgondoltam ezt. Eredetileg az motivált a kötelességem végzésében, hogy eleget tegyek Istennek, hogyan kezdtem el mégis a státuszért dolgozni, miután már egy ideig azon az úton jártam? A keresés során elolvastam egy passzust Isten szavaiból, és valamennyire megértettem az elhibázott törekvésemet. Mindenható Isten azt mondja: „A hírnevük vagy a státuszuk ellen intézett támadás és annak elvesztése még annál is súlyosabban érinti az antikrisztusokat, mint ha az életüket próbálnák elvenni. Mindegy, hogy hány prédikációt hallgatnak meg, vagy hogy Istennek hány szavát olvassák el: nem fognak szomorúságot vagy megbánást érezni amiatt, hogy sosem gyakorolták az igazságot, és hogy az antikrisztusok útjára tértek, sem amiatt, hogy az antikrisztusok természetlényegével bírnak. Ehelyett folyton azon törik a fejüket, hogy miként tehetnének szert státuszra és növelhetnék a hírnevüket. Azt lehet mondani, hogy az antikrisztusok mindent azért tesznek, hogy felvágjanak mások előtt, nem pedig Isten előtt teszik a dolgokat. Miért mondom ezt? Azért, mert az ilyen emberek annyira szerelmesek a státuszba, hogy az életüknek és az életcéljuknak tekintik azt. Azonkívül, mivel ennyire szeretik a státuszt, soha nem hisznek az igazság létezésében, sőt még az is elmondható róluk, hogy Isten létezésében sincs egyáltalán hitük. Így aztán bármennyire kalkulálnak is a hírnév és a státusz elnyerése érdekében, és bármennyire próbálják is hamis látszatot keltve becsapni az embereket és Istent, a szívük mélyén nincs bennük tudatosság, sem önvád, szorongásról nem is beszélve. Miközben egyre csak a hírnévre és a státuszra törekednek, azt is könnyedén letagadják, amit Isten végzett el. Miért mondom ezt? Az antikrisztusok a szívük mélyén ezt hiszik: »Minden hírnévre és státuszra önerőből lehet szert tenni. Az emberek csak úgy élvezhetik isten áldásait, ha szilárdan megvetik a lábukat az emberek között, és ha hírnevet és státuszt szereznek. Az élet akkor értékes csupán, ha teljes hatalmat és státuszt szereznek az emberek. Csakis ez nevezhető emberi életnek. Ezzel szemben haszontalan lenne úgy élnie az embernek, amiről isten szava beszél – mindenben alávetnie magát isten szuverenitásának és elrendezéseinek, készségesen egy teremtett lény pozíciójába helyezkedni és normális emberként élni –; senki sem nézne fel egy ilyen személyre. Az embernek a saját küzdelmei árán kell státuszra, hírnévre és boldogságra szert tennie; mindenkinek pozitív és proaktív hozzáállással kell kiharcolnia és megragadnia ezeket. Senki más nem fogja megadni neked ezeket – a passzív várakozás csak kudarchoz vezethet.« Így kalkulálnak az antikrisztusok. Ez az antikrisztusok beállítottsága. Ha azt reméled, hogy az antikrisztusok elfogadják az igazságot, beismernek hibákat és valóságos megbánást tanúsítanak, ez lehetetlen – teljességgel képtelenek erre. Az antikrisztusok a Sátán természetlényegével bírnak, és gyűlölik az igazságot, úgyhogy bármerre mennek, még ha a föld széléig elmennek is, sosem fog változni az az ambíciójuk, hogy hírnévre és státuszra törekednek, ahogyan a dolgokkal kapcsolatos nézeteik sem változnak meg, és az sem, hogy melyik úton járnak” (Az Ige, IV. kötet – Az antikrisztusok leleplezése. Kilencedik tétel (Harmadik rész)). Isten szavaiból megértettem, hogy az antikrisztusok a hírnevet és a státuszt az életükként kezelik. Nem számít, hogy milyen csoportba kerülnek, mindig azt akarják, hogy nagyra becsüljék és imádják őket. Azt gondolják, hogy csak az ilyen életnek van értéke. Az antikrisztusok csak az emberek előtt cselekszenek, Istentől nem fogadják el az átvizsgálást. Amint megsérül a hírnevük és a státuszuk, küzdeni és kapkodni kezdenek, és mindenféle módon próbálják visszaszerezni ezeket. Soha nem végzik csupán megfontoltan és elégedetten a kötelességüket. Ez az antikrisztusok természetlényege. Igazán megindított és egyben meg is rémített az, amit Isten szavai lelepleztek. Láttam, hogy a viselkedésem ugyanolyan, mint az antikrisztusoké. Az iskola és a családom egészen gyerekkorom óta a létezés sátáni szabályaival oltott be, mint „emelkedj a többiek fölé”, „az ember felfelé törekszik, a víz lefelé folyik” és „törekedj arra, hogy kitűnj”. Nem számított, hogy milyen helyzetben vagy csoportban voltam, arra törekedtem, hogy megszerezzem mások nagyrabecsülését és dicséretét. Azt gondoltam, hogy a megbecsültség teszi az életet értékessé, míg ha lenéznek, akkor szánalmas az életed. Miután elkezdtem hinni Istenben, még mindig ezekre a sátáni szabályokra támaszkodva éltem. Például amikor abban az időben szövegalapú kötelességeket végeztem, eleinte elnyertem a felügyelő elismerését és a testvéreim nagyrabecsülését, ezért sok energiám volt, amikor a kötelességeimet végeztem. Később, amikor Hszin Hszin eredményei a kötelességeiben egyre jobbá váltak, és még túl is szárnyalt engem, az lett volna észszerű, ha erőt merítek belőle. Ha így cselekedtem volna, az a gyülekezeti munka javára vált volna, de amikor azt láttam, hogy a testvéreim Hszin Hszin köré gyűlnek, és mindenféle kérdéseket tesznek fel neki, úgy éreztem, hogy kívülállóként kezelnek, és figyelmen kívül hagynak. Úgy gondoltam, hogy elragadta a dicsfényt, ami eredetileg engem illetett. Nagyon kényelmetlenül éreztem magamat, és azt gondoltam, hogy szánalmas módon élek. Nem akartam lemaradni mögötte, és azon törtem a fejem, hogyan versenyezhetnék vele. Amikor felkeresett, hogy tanácsot kérjen a problémáival kapcsolatban, visszafogtam magam, és nem beszéltem vele őszintén. Ennek eredményeként csak hosszas késlekedés után készült el a jó prédikáció, ami akadályozta a haladást. Ezt neveztem kötelességvégzésnek? Ellenálltam Istennek! Hszin Hszin fiatal, jó képességű, és gyorsan felfogja az igazságalapelveket. Érdemes volt művelni őt, és teljesen normális volt, hogy a felügyelő több figyelmet szentelt neki az összejöveteleken. Én azonban azon törtem a fejemet, hogy miként tudnék küzdeni vele, hogy megtartsam a hírnevemet és a státuszomat. Végül a prédikáció leadása késedelmet szenvedett, miközben sötétségbe zuhantam. A Hszin Hszinnel való viselkedés valójában szenvedést hozott a számomra, és kimerített. Mégsem bírtam elviselni az érzéseimet, amikor figyelmen kívül hagytak, és be akartam bizonyítani, hogy ugyanolyan jó vagyok, mint ő, ha nem jobb. Amikor ezt nem tudtam elérni, a szívembe negativitás és gyötrelem költözött. Láttam, hogy szorosan gúzsba kötnek az olyan sátáni szabályok, mint „emelkedj a többiek fölé”, „az ember felfelé törekszik, a víz lefelé folyik” és „törekedj arra, hogy kitűnj”. A gondolataim teljesen eltorzultak. Hogy mindenki más fölé emelkedjek, minden tettemmel akadályoztam és megzavartam a gyülekezet munkáját, és ellenálltam Istennek. Tényleg elértem Istennél, hogy gyűlöljön. Ha nem térnék meg a lehető leghamarabb, Isten előbb vagy utóbb felfedne és kiiktatna. Amikor ezt megértettem, elárasztott a megbánás és az önvád. Bűnbánóan térdeltem le Isten elé: „Édes Istenem! Te felemeltél, hogy végezzem a kötelességemet, de bennem nem volt szégyenérzet. A hírnév és a státusz iránti törekvésem során a kötelességem a háttérbe szorult a gondolataimban. Mennyire gyűlölhetsz! Édes Istenem! Készen állok a megtérésre, hogy az igazságra való törekvés útját járjam, és harmóniában dolgozzak együtt a testvéreimmel, hogy jól végezzem a kötelességemet.”

A keresés során egy másik passzust is elolvastam Isten szavaiból, és világosabban láttam, hogy milyen fontos az igazságra való törekvés. Mindenható Isten azt mondja: „Ha az emberek csak a hírnévre, a nyereségre és a státuszra törekszenek – ha csak a saját érdekeiket hajszolják –, akkor soha nem fogják elnyerni az igazságot és az életet, és végül ők lesznek azok, akik veszteséget szenvednek. Isten megmenti azokat, akik az igazságra törekednek. Ha nem fogadod el az igazságot, és ha képtelen vagy elgondolkodni saját romlott beállítottságodon és megismerni azt, akkor nem fogsz valódi megbánást tanúsítani, és nem lesz életbe való belépésed. Az igazság elfogadása és önmagad megismerése az út az életben való növekedéshez és az üdvösség elnyeréséhez, ez a lehetőség számodra, hogy Isten elé járulj, hogy elfogadd az Ő átvizsgálását, ítéletét és fenyítését, és hogy elnyerd az igazságot és az életet. Ha a hírnévre, a nyereségre, a státuszra és a saját érdekeidre való törekvés miatt lemondasz az igazságra való törekvésről, az egyenértékű azzal, hogy lemondasz arról a lehetőségről, hogy elfogadd Isten ítéletét és fenyítését, és elnyerd az üdvösséget. A hírnevet, a nyereséget, a státuszt és saját érdekeidet választod, amiről azonban lemondasz, az az igazság, és amit elveszítesz, az az élet és az üdvösség esélye. Melyik fontosabb? Vajon nem ostobaság az, ha a saját érdekeidet választod, és lemondasz az igazságról? Hétköznapi nyelven fogalmazva, ez nagy veszteség elszenvedése egy kis előnyért. A hírnév, a nyereség, a státusz, a pénz és az érdekek mind-mind ideiglenesek, füstgomolyagként elillannak, míg az igazság és az élet örök és változatlan. Ha az emberek megoldják azokat a romlott beállítottságokat, amelyek a hírnévre, nyereségre és státuszra való törekvésre késztetik őket, akkor van reményük az üdvösség elnyerésére. Ráadásul az általuk elnyert igazságok örökkévalóak; sem a Sátán, sem senki más nem tudja elvenni tőlük ezeket az igazságokat. Lemondasz az érdekeidről, viszont amit elnyersz, az az igazság és az üdvösség; ezek a te eredményeid, és te nyered el őket magadnak. Ha az emberek az igazság gyakorlását választják, akkor, még ha el is veszítették az érdekeiket, elnyerik Isten üdvösségét és az örök életet. Az ilyen emberek a legokosabbak. Ha az emberek az érdekeik miatt lemondanak az igazságról, akkor elveszítik az életet és Isten üdvösségét; az ilyen emberek a legostobábbak” (Az Ige, III. kötet – Az utolsó napok Krisztusának beszédei. A beállítottság megváltoztatása annak megismerésén alapszik). Miután alaposan átgondoltam Isten szavait, megértettem, hogy Isten azokat menti meg, akik az igazságra törekednek. Azok, akik görcsösen ragaszkodnak a hírnévhez és a státuszhoz, nem hajlandók elengedni ezeket, és lemondanak az igazságról, soha nem fogják elnyerni azt, bármennyi helyzetet tapasztalnak is meg. Végül Isten kiiktatja őket, mert ellenálltak Neki. Ők a legostobább emberek. Amikor Isten szavaihoz mértem magamat, láttam, hogy ostoba vagyok. Hszin Hszin fiatal és jó képességű. Teljesen természetes volt, hogy egy bizonyos ideig tartó képzés után jobb eredményeket fog elérni a kötelességvégzésben, mint én. Ugyanakkor nem értettem meg a saját korlátaimat, és nem tudtam elfogadni a tényt, hogy nem vagyok olyan jó, mint ő. A hírnévért és nyereségért folytatott harc és kapálódzás állapotában éltem. Ennek eredményeként elvesztettem a Szentlélek munkáját, és sötétségbe zuhantam. Nemcsak hogy nem fejlődtek a szakmai készségeim, hanem az életbe való belépésem is kárt szenvedett. A hírnevet és a státuszt fontosabbnak tekintettem, mint a kötelességem végzését és az igazság elnyerését. Végül semmit sem kaptam. Hát nem a legfőbb ostobaság volt ez? Most világosabban láttam a dolgokat. A hírnév és a státusz eltűnnek, mint a felhők és a köd, és nincs értelme arra törekedni, hogy mások megbecsüljenek miket. Ha elnyertem volna a nagyrabecsülést anélkül, hogy elnyerném az igazságot és életet, akkor Isten végül visszautasított és kiiktatott volna, és elvesztettem volna az esélyemet az üdvösségre. Nem lehettem továbbra is ostoba, és nem törekedhettem továbbra is a hírnévre és a státuszra. Az igazságalapelvekre kell helyeznem a hangsúlyt. Ez volt a bölcs döntés.

Kicsivel később újra elkezdtem szövegalapú kötelességeket végezni. Egy nap a felügyelő azt mondta, hogy Han Li nővér épp akkor kezdte a képzését a prédikációk feldolgozása terén, és nem fogta még fel megfelelően az alapelveket. Megkért, hogy segítsek többet neki. Ezután közösséget vállaltam Han Livel a prédikációk feldolgozásának alapelveiről. Együtt elemeztünk prédikációkat. Láttam, hogy Han Li tele van gondolatokkal és véleményekkel, és gyorsan felfogja az alapelveket. Ez boldoggá tett. Egy idő után a felügyelő állandóan Han Lit dicsérte, hogy milyen gyorsan halad. A vezető azt is mondta, hogy soha nem gondolta volna, hogy Han Li ilyen gyorsan fog fejlődni. Ennek hallatán az irigység keserű érzése költözött a szívembe. „A felügyelő és a vezető dicséri és nagyra értékeli Han Lit. Én pedig még mindig egy névtelen senki vagyok!” Amikor erre gondoltam, rájöttem, hogy ismét utolért a régi problémám, és ismét másokkal hasonlítgatom össze magamat. Csendben Istenhez imádkoztam. Isten ezen szavaira gondoltam: „Először Isten házának az érdekeire gondolj, legyél tekintettel Isten szándékaira, és vedd figyelembe az egyház munkáját. Tedd ezeket a dolgokat az első és legfőbb helyre; csak ezután gondolhatsz a rangod stabilitására, illetve arra, hogy miként tekintenek rád mások. Nem érzitek, hogy ez egy kicsit könnyebbé válik, amikor két lépésre bontjátok és köttök némi kompromisszumot? Ha egy ideig gyakorlod ezt, akkor érezni fogod, hogy nem is olyan nehéz eleget tenni Istennek. Emellett arra is képesnek kell lenned, hogy eleget tegyél a felelősségeidnek, elvégezd a kötelezettségeidet és a kötelességed, és félretedd önző vágyaidat, szándékaidat és indítékaidat. Vedd figyelembe Isten szándékait, és tedd első helyre Isten házának az érdekeit, az egyház munkáját, valamint az általad elvégzendő kötelességet. Miután ezt egy ideig megtapasztaltad, érezni fogod, hogy ez jó módja annak, ahogyan viselkedj. Nyíltan és becsületesen élsz, nem vagy alantas, hitvány ember. Igazságosan és tisztességesen élsz ahelyett, hogy alávaló, alantas és semmirekellő lennél. Érezni fogod, hogy ez az, ahogy az embernek cselekednie kell, és ezt a képet kell megélnie. Fokozatosan egyre inkább alábbhagy az arra irányuló vágyad, hogy saját érdekeidnek tegyél eleget” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságának levetésével nyerheti el az ember). Figyelembe kell vennem Isten szándékait, és Isten házának az érdekeit kell előtérbe helyeznem. Han Li gyorsan fejlődött, és jó eredményeket ért el a kötelessége végzésében. Ez hasznos volt a gyülekezet munkája szempontjából. Megvoltak a korlátai annak, hogy mit tudok egyedül elvégezni. A legfontosabb az lett volna, hogy közösséget vállaljak arról, amit Han Livel megértettem, anélkül, hogy bármit is visszatartanék. Ez segítene neki, hogy a lehető leghamarabb felfogja az alapelveket, és így az általa feldolgozott prédikációk megfelelő színvonalúak legyenek. Ez a jó tettek előkészítését is szolgálta. Amikor így gondolkodtam, megkönnyebbült a szívem. Már nem voltam irigy Han Lire, és nem hasonlítottam össze magamat vele. Később, amikor azt láttam, hogy a körülöttem lévő testvérek jobbak nálam, képes voltam ezt megfelelően kezelni. Amikor olyan dolgokba botlottam, amiket nem értettem, vagy nem tudtam megcsinálni, a hiúságom és büszkeségem elengedését gyakoroltam, valamint ezek megbeszélését a testvéreimmel. Miután egy ideig ezt gyakoroltam, úgy éreztem, hogy fejlődök a kötelességemben és az életbe való belépésemben, és a szívem különösképpen nyugodt és békés volt. Ma már kevésbé tartom fontosnak a hírnevet, a nyereséget és a státuszt. Ezeket az eredményeket Isten szavai által értem el. Hála Istennek!


89. Az embernek meg kell tanulnia beszélgetésben megnyílni a nehézségeiről

2023 júliusában éppen csak elkezdtem a képzést, hogy átvegyem több gyülekezet munkájának irányítását. Bármikor, ha nehézségekbe ütköztem a munkában, mindig egyedül próbáltam megoldani azokat, és soha nem kértem segítséget a felsőbb vezetőktől. Azt gondoltam, ha mindig jelenteném a problémákat a felsőbb vezetőknek ahelyett, hogy magam oldom meg őket, akkor panaszkodnék és nem tennék eleget a felelősségeimnek. Meg akartam mutatni nekik, hogy van munkaképességem, és képes vagyok egyedül megoldani a problémákat, és jó benyomást akartam hagyni a testvéreim szívében.

Emlékszem, volt egy időszak, amikor az öntözési munka eredményei nem voltak jók, és sok újonnan érkezett nem járt túl rendszeresen összejövetelekre. Néhány öntöző elfoglalt volt a mezőgazdasági munkák és az otthoni teendők miatt, így nem tudták időben nyomon követni és támogatni az újonnan érkezetteket, míg mások annyira elfoglaltak voltak a munkahelyükön, hogy egyszerűen elfelejtettek összejövetelt tartani az újonnan érkezettekkel. Akkoriban nem jelentettem ezeket a problémákat a felsőbb vezetőknek, mert azt akartam, hogy lássák, tudom kezelni ezeket. Beszélgettem az öntözőkkel, és felhívtam őket, hogy érdeklődjek az állapotuk felől. Azonban az élettapasztalatom túl sekélyes volt, és nem értettem elég igazságot, így nem tudtam átlátni a probléma gyökérokát. Csupán röviden beszélgettem velük és rámutattam a problémáikra, buzdítva őket, hogy hordozzanak terhet abban, ahogy a kötelességeikkel bánnak. Ennek eredményeként nem oldódott meg az a probléma, hogy az öntözők felületesek voltak a kötelességeikben, és az újonnan érkezettek továbbra sem jártak rendszeresen összejövetelekre. Arra gondoltam: „El kellene mondanom a felsőbb vezetőknek ezeket a problémákat, hogy kisegíthessenek és beszélgessenek róluk?” Azonban féltem, hogy ha jelentem az igazságot, a vezetők azt gondolhatják, hogy alkalmatlan vagyok a valódi munkavégzésre, így nem mondtam semmit. Később egyre nőtt azoknak az újonnan érkezetteknek a száma, akik nem jártak rendszeresen összejövetelekre, és végeláthatatlan problémák merültek fel a munkában. Nagy nyomás alatt éreztem magam, és a szívem különösen gyötrődött és gyenge volt. De ennek ellenére nem nyíltam meg a testvéreimnek az állapotomról. Azt gondoltam, hogy ha megnyílok beszélgetésben a nehézségeimről és gyengeségeimről, a testvéreim ennek következtében szintén negatívvá és gyengévé válhatnak, és hogy vezetőként hittel kell rendelkeznem, és erősnek kell maradnom a szívemben. Csak így lesz hite a testvéreimnek a kötelességeik végzéséhez. Azt is gondoltam, hogy ha feltárnám a valódi gondolataimat és hiányosságaimat, a testvéreim lenéznének engem. Abban az időben, a vezetők gyakran kérdezték tőlem: „Vannak nehézségek a kötelességeidben?” Valójában sok olyan probléma volt a gyülekezetben, amit nem tudtam megoldani, de féltem, hogy ha elmondom a vezetőknek, azt hiszik majd, hogy nem tudom elvégezni a munkát. Nem akartam, hogy a vezetők azt gondolják, képtelen vagyok jól végezni a kötelességemet, ezért folyton eltitkoltam az állapotomat és a munkában felmerülő problémákat. Decemberben még több olyan újonnan érkezett volt a gyülekezetben, aki nem járt rendszeresen az összejövetelekre. Néha eljöttek, néha nem. A felsőbb vezetők megkérdezték tőlem: „Miért van annyi ember, aki nem jár rendszeresen összejövetelekre? Azért, mert az öntözők nem követték nyomon őket időben?” Azt gondoltam: „Ha a felsőbb vezetők rájönnek, hogy a rám bízott gyülekezetekben az öntözőknek annyi problémájuk van, lehet, hogy megmetszenek, amiért nem végzek valódi munkát.” Féltem, hogy a vezetők hibáztatni fognak, vagy azt hiszik, nem tudom megoldani a problémákat, ezért hazudtam és azt mondtam: „Azért, mert az újonnan érkezetteknek rossz az internetkapcsolatuk, és némelyeknek nincs mobiltelefonjuk. Ezért nem tudnak rendszeresen részt venni az összejöveteleken.” A felsőbb vezetők feltettek egy másik kérdést: „Milyenek az evangélizációs munka eredményei?” Tudtam, hogy az evangélizációs munka lassan halad, és az evangélium néhány lehetséges befogadója nem felel meg az alapelveknek, és hiányzik a felfogóképességük. Azonban meg akartam mutatni a vezetőknek, hogy kézben tudom tartani az evangélizációs munkát, ezért azt mondtam: „Ezek az emberek hamarosan csatlakozni tudnak a gyülekezethez.” Mivel eltitkoltam az igazságot, a testvéreim sok időt töltöttek az evangélium ezen lehetséges befogadóinak a nyomon követésével, és sok haszontalan munkát végeztek. Ez akadályozta és megzavarta a gyülekezet munkáját.

Abban az időben nagyon rossz volt az állapotom, és a felsőbb vezető, Suzanne nővér megosztotta velem Isten szavait. Mindenható Isten azt mondja: „Függetlenül a körülményektől, függetlenül attól, hogy milyen kötelességet végez, egy antikrisztus megpróbálja azt a benyomást kelteni, hogy ő nem gyenge, hogy mindig erős, tele van hittel és soha nem negatív, hogy az emberek soha ne lássák a valódi érettségét vagy valódi hozzáállását Istenhez. Igazából a szíve mélyén tényleg azt hiszi, hogy nincs semmi, amit ne tudna megtenni? Őszintén elhiszi, hogy nincsenek gyengeségei, hogy nincs benne negativitás és nem jellemzik őt a romlottság feltárulásai? Egyáltalán nem. Jól tud színészkedni, és ügyesen leplezi a dolgokat. Az erős és ragyogó oldalát szereti megmutatni az embereknek; nem akarja, hogy lássák azt az oldalát, amely gyenge és igazi. A célja nyilvánvaló: egész egyszerűen az, hogy megőrizze a hiúságát és a büszkeségét, hogy megóvja a helyét az emberek szívében. Úgy gondolja, hogy ha mások előtt nyíltan beszél a saját negativitásáról és gyengeségéről, valamint a lázadó és romlott oldaláról, az súlyos károkat fog okozni a státuszának és a hírnevének, és több gondot fog okozni, mint amennyit megér. Ezért inkább meghalna, mint hogy beismerje, van, amikor gyenge, lázadó és negatív. Még ha el is jön a nap, amikor mindenki meglátja a gyenge és lázadó oldalát, amikor meglátják, hogy romlott és semmit sem változott, akkor is tovább folytatja a színjátékot. Azt gondolja, hogy ha beismeri, hogy vannak romlott beállítottságai, hogy hétköznapi ember, olyasvalaki, aki jelentéktelen, akkor elveszíti helyét az emberek szívében, elveszíti a többiek imádatát és rajongását, és ezáltal teljesen kudarcot vall. És ezért, bármi is történjék, nem fog megnyílni az emberek előtt; bármi is történjék, nem fogja átadni a hatalmát és a státuszát senkinek; ehelyett, amennyire csak lehet, megpróbál majd versenyezni, és soha nem adja fel” (Az Ige, IV. kötet – Az antikrisztusok leleplezése. Kilencedik tétel (Tizedik rész)). Miután elolvastam Isten szavait, megértettem, hogy az antikrisztusok jól tudják álcázni magukat. Nem akarják, hogy mások lássák a negativitásukat és gyengeségüket, ezért mindig elkerülik a problémákat, és nem beszélnek a kudarcaikról és hiányosságaikról, csak a pozitív oldalukat mutatják másoknak, hogy megnyerjék az emberek szívét. Én is pontosan ilyen voltam. Szándékosan eltitkoltam a nehézségeimet, negativitásomat és gyengeségeimet, mert kiemelkedő embernek akartam álcázni magam, azt akartam éreztetni az emberekkel, hogy minden problémát meg tudok oldani, és jobban értem az igazságot, mint bárki más, és helyet akartam elfoglalni mások szívében. Rájöttem, hogy a beállítottság, amelyet felfedtem, nem különbözött egy antikrisztusétól. Amikor olyan problémákba ütköztem, amelyeket nem értettem, nem tudtam felfogni vagy nem tudtam megoldani, nem kértem tanácsot a vezetőimtől vagy munkatársaimtól. Nem akartam, hogy lássák a hiányosságaimat és azt mondják: „Még ezt a feladatot sem tudod elvégezni?” Azt akartam, hogy mindenki azt mondja, hogy van munkaképességem. Nagyon is tisztában voltam vele, hogy az öntözőkkel való beszélgetésem nem hozott semmilyen eredményt, a problémáik pedig még mindig fennálltak, de soha nem kértem segítséget a vezetőktől. Ennek eredményeként nem tudtam időben megoldani az öntözők problémáit, mert nem értettem az igazságot, ami kihatott a munkára. Amikor a testvéreimmel beszélgettem, soha nem nyíltam meg a romlottságomról, és nem beszéltem a hiányosságaimról. Nem akartam, hogy mások megismerjék a valós érettségemet. Például, amikor a vezetők megkérdezték, milyen problémáim vannak a munkában, és hogy ütköztem-e nehézségekbe a kötelességem végzése során, bár nyilvánvalóan annyi probléma volt, amit nem tudtam megoldani, azt mondtam, hogy nincsenek nehézségeim, hogy a vezetőknek jó benyomásuk legyen rólam. Az öntözők hanyagul végezték a kötelességüket, és az evangélizációs munka megrekedt. Azonban, amikor a felsőbb vezetők a munkáról kérdeztek, féltem, hogy ha elmondom az igazat, a vezetők azt hiszik majd, hogy nem tudom megoldani a problémákat és nem vagyok alkalmas a munkára. Ezért elfedtem a tényeket és azt mondtam, hogy az újonnan érkezettek azért nem tudnak rendszeresen részt venni az összejöveteleken, mert nincs internetük, hogy a vezetők azt higgyék, az újonnan érkezők azok, akiknek tényleges nehézségeik vannak, és nem arról van szó, hogy mi nem végeztük jól a munkánkat. Sok olyan lehetséges befogadója volt az evangéliumnak, aki nagyon egyértelműen nem felelt meg az alapelveknek, de annak érdekében, hogy bizonyítsam, tudok valódi munkát végezni, hazudtam és azt mondtam, hogy ezek az emberek csatlakozhatnak a gyülekezethez, ami azt jelentette, hogy a testvéreim sok haszontalan munkát végeztek, késleltetve a gyülekezet munkáját. Én csak egy átlagos ember vagyok. Nem vagyok tökéletes. Sok hiányosságom és fogyatékosságom van, és éppen csak elkezdtem a képzést a gyülekezeti munka végzésére, így teljesen normális volt, hogy sok feladatot nem tudtam, hogyan kell elvégezni. Amikor nehézségekbe ütköztem, időben segítséget kellett volna kérnem a felsőbb vezetőktől. Azonban folyamatosan azt hittem, hogy mivel én felelek a munkáért, nem mondhatom azt, hogy nem tudom, hogyan kell csinálni, és hogy képesnek kell lennem arra, hogy én magam oldjam meg az összes problémát. Még a felsőbb vezetőket is becsaptam és rászedtem, hogy elnyerjem mások megbecsülését. Az arrogáns és csalárd beállítottságom annyira gyűlöletes volt Isten számára! Rendkívül szomorú voltam, mert a téves törekvéseim kihatottak a gyülekezet munkájára. Tudtam, hogy bűnbánatot kell tartanom, és hogy ha továbbra is a rossz úton járok, Isten biztosan ki fog majd iktatni.

Később a testvéreim elküldték nekem Isten szavainak egy szakaszát, és némi megértést nyertem a saját problémáimról. Mindenható Isten azt mondja: „Milyen beállítottság az, amikor az emberek mindig takargatják, mindig szépítgetik magukat, mindig pózolnak, hogy mások nagyra tartsák őket, és ne vegyék észre a hibáikat vagy a hiányosságaikat, amikor mindig a legjobb oldalukat próbálják mutatni másoknak? Ez arrogancia, hamisítás, képmutatás, a Sátán beállítottsága, valami elvetemült dolog. Vegyük a sátáni rezsim tagjait: nem számít, mennyit harcolnak, viszálykodnak vagy ölnek a sötétben, senkinek sem szabad jelenteni és leleplezni őket. Attól félnek, hogy az emberek meglátják démoni arcukat, és mindent megtesznek, hogy elfedjék azt. Nyilvánosan mindent megtesznek, hogy tisztára mossák magukat, elmondva, mennyire szeretik az embereket, milyen nagyszerűek, dicsőségesek és tévedhetetlenek ők. Ez a Sátán természete. A Sátán természetének legfeltűnőbb jellegzetessége a trükközés és a megtévesztés. És mi ennek a trükközésnek és megtévesztésnek a célja? Hogy becsapja az embereket, annak megakadályozása, hogy lássák a lényegét és a foga fehérjét, elérve ezzel az uralma meghosszabbítását. A hétköznapi embereknek bár nincs hatalmuk és státuszuk, mégis ők is azt kívánják, hogy mások kedvező színben lássák őket, hogy nagyra tartsák és magas rangra emeljék őket az emberek a gondolataikban. Ez romlott beállítottság, és ha az emberek nem értik az igazságot, akkor képtelenek felismerni ezt” (Az Ige, III. kötet – Az utolsó napok Krisztusának beszédei. Alapelvek, amelyeknek az ember magatartását vezérelniük kellene). Miután elolvastam Isten szavait, visszagondoltam arra, hogy a rám bízott gyülekezetekben sok újonnan érkezett nem járt rendszeresen összejövetelekre, a testvéreim problémái megoldatlanok maradtak, az evangélizációs munka pedig megrekedt, én mégis úgy tettem, mintha meg tudnám oldani a problémákat. Bár láttam, hogy a gyülekezet munkája késedelmet szenved, nem voltam hajlandó segítséget kérni a vezetőktől. Amikor a vezetők megkérdezték, vannak-e nehézségek vagy problémák a munkámban, még be is csaptam a vezetőket, és eltitkoltam a munkában lévő problémákat. Folyamatosan azt a benyomást akartam kelteni a testvéreimben, hogy nincs olyan, amit ne tudnék megtenni, és hogy minden problémát meg tudok oldani. Teljesen híján voltam az önismeretnek! A beállítottság, amelyet felfedtem, azonos volt a KKP beállítottságával. A KKP szereti álcázni magát az emberek előtt, hogy az emberek imádják és kövessék, de valójában az uralma alatt álló emberek mérhetetlen nyomorúságban élnek. Járványok, földrengések, természeti csapások és ember okozta szerencsétlenségek sújtják őket folyamatosan, de a kormány nem cselekszik, és az emberek nem kapnak időben mentést és orvosi ellátást. Az embereket még a vallásszabadságuktól is megfosztották, és sok keresztényt üldöztek és földönfutóvá tettek. A KKP azonban soha nem ismerte be nyilvánosan a hibáit, és még akkor sem törődik vele, amikor az emberek panaszai elárasztják az utcákat. Csak azzal törődik, hogy tisztára mossa az imázsát a külvilág előtt. Láttam, milyen elvetemült a természete! Ha nem tartok bűnbánatot, és továbbra is lépten-nyomom álcázom és leplezem magam, és nem végzek valódi munkát, Isten végül biztosan visszautasít és kivet majd. Aztán arra gondoltam, hogy Isten szereti a becsületes embereket, és azt reméli, hogy képesek vagyunk törekedni az igazságra, őszintén megnyílni, és becsületes embernek lenni. Én azonban folyamatosan úgy akartam tenni, mintha nem lenne semmi, amit ne tudnék megtenni, és arra törekedtem, hogy nagy és rendkívüli legyek, hogy az emberek nagyra tartsanak és imádjanak. Még azt is hittem, hogy az a törekvésem, hogy felsőbbrendű és tökéletes emberré váljak, tetszik Istennek. A tények azonban rámcáfoltak: egyáltalán nem értettem, mit vár el Isten az embertől. Olyan ostoba és képmutató voltam!

A vezetők elküldték nekem Isten szavainak egy újabb szakaszát, és megkértek, hogy gondosan elmélkedjem rajtuk. Mindenható Isten azt mondja: „Bízz meg az emberekben, és gyakrabban nyílj meg előttük, amikor nehézségekbe ütközöl, vagy kudarcot vallasz, megosztva a problémáidat és gyengeségeidet, hogy miként lázadtál Isten ellen, majd hogyan jöttél ki ebből, és hogyan tudtál eleget tenni Isten szándékainak. És milyen hatása van annak, ha valaki így megbízik bennük? Kétségtelenül pozitív. Senki sem fog lenézni – talán még irigyelnek is a képességedért, hogy átélted ezeket az élményeket. Egyesek mindig azt gondolják, hogy ha az embereknek van pozíciójuk, akkor inkább hivatalnokként kellene viselkedniük, és egy bizonyos módon kellene beszélniük, hogy komolyan vegyék és tiszteljék őket. Helyes ez a gondolkodásmód? Ha képes vagy felismerni, hogy ez a gondolkodásmód helytelen, akkor imádkoznod kell Istenhez, és fel kell lázadnod a testi dolgok ellen. Ne nagyzolj, és ne járj a képmutatás útján. Amint ilyen gondolatod támad, az igazság keresésével kell reagálnod arra. Ha nem keresed az igazságot, akkor ez a gondolat, ez a nézőpont alakot ölt, és meggyökerezik a szívedben. Ennek eredményeképpen el fog uralkodni rajtad, te pedig olyan mértékben fogod álcázni magad és alakítani az imázsodat, hogy senki sem lesz képes átlátni rajtad, vagy megérteni a gondolataidat. Mintha egy maszkon keresztül beszélnél másokkal, amely elrejti előlük a valódi lényedet. Meg kell tanulnod megengedni, hogy mások a szívedbe lássanak, meg kell tanulnod megnyitni a szívedet mások előtt és közel kerülni hozzájuk. Fel kell lázadnod a hús-vér test preferenciái ellen, és Isten követelményei szerint kell gyakorolnod. Ily módon a szíved megismeri a békét és a boldogságot. Bármilyen események is történjenek veled, először gondolkodj el azon, hogy milyen problémák vannak az elmédben. Ha még mindig valamilyen képet akarsz alkotni magadról és álcázni akarod magad, akkor azonnal imádkoznod kell Istenhez: »Ó, Istenem! Ismét álruhát akarok magamra ölteni. Ismét megtévesztő módon áskálódom. Micsoda valódi ördög vagyok! Valóban utálatos lehetek a Számodra! Most már teljesen undorodom magamtól. Könyörgöm Hozzád, hogy dorgálj meg, fegyelmezz és büntess meg engem.« Imádkoznod kell, a nyilvánosság elé kell tárnod a viselkedésedet, és Istenre kell hagyatkoznod, hogy leleplezd, boncolgasd és korlátot szabj neki” (Az Ige, III. kötet – Az utolsó napok Krisztusának beszédei. Hogyan oldjuk meg a státusz kísértéseinek és rabságának problémáját?). Összevetve magam Isten szavaival elgondolkodtam magamon. Mióta felelős lettem a gyülekezetek munkájáért, azt hittem, hogy felügyelőként úgy is kell kinéznem, mint egy felügyelőnek, abban, ahogyan vezetek: nem lehetnek hiányosságaim vagy gyengeségeim, képesnek kell lennem megoldani minden problémát a munkában, és ha negatívvá válnék, a testvéreim elveszítenék a hitüket, és negatívvá és gyengévé válnának. Ilyen téves nézettel, nem voltam hajlandó megnyílni a hibáimról és hiányosságaimról a testvéreimnek, sőt még a vezetőket is becsaptam azzal, hogy azt mondtam, nincsenek nehézségek vagy problémák a kötelességemben. Csak a jó oldalamat mutattam másoknak. Olyan képmutató voltam! Isten szavaiból megértettem, hogy teljesen normális, ha egy felügyelőnek vannak hiányosságai, és ha képes lennék megnyílni a hiányosságaimról és gyengeségeimről, a testvéreim egyáltalán nem néznének le; ha nehézségek lennének a gyülekezet munkájában, ők is hordoznák a terhet és együtt dolgoznának a megoldásukon, mert tudnák, hogy még csak a képzési szakaszban vagyok. Ráadásul, ha megtanulnék megnyílni a testvéreimnek a kudarcaimról, hiányosságaimról és a kötelességem végzése során felmerülő nehézségekről, sőt még a negatív és gyenge oldalamról is, a testvérek beszélgetnének velem és segítenének, én pedig épülést és hasznot nyerhetnék a testvéreim tapasztalati ismereteiből, és megtalálhatnám a gyakorlás útját. A múltban az álcázás és hamisság állapotában éltem, nem voltam hajlandó megnyílni és keresni, amikor nehézségekbe ütköztem. Ehelyett egyedül küzdöttem tovább, és nagy nyomás alatt voltam. Nem volt békesség és öröm a szívemben, és a munkám eredményei mindig rosszak voltak. Később, amikor megnyíltam a testvéreimnek a tényleges helyzetemről, és beszélgettem a saját romlottságomról és a munkában lévő problémákról, megosztották velem Isten szavait, és a felsőbb vezetők is beszélgettek és segítettek nekem, így találtam néhány módot a problémák megoldására. Később beszéltem az újonnan érkezetteket öntöző testvérekkel, és Isten szavait belefoglalva beszéltem annak természetéről és következményeiről, hogy felületesek a kötelességük végzésében, és lelepleztem ezeket. Felismerték a saját problémáikat, és hajlandóak voltak gyökeresen megváltoztatni a helytelen állapotukat. Az öntözők lassan elkezdték terhet hordozni a kötelességükben, és a munka eredményeket hozott. Rájöttem, hogy ha korábban így gyakoroltam volna, akkor a kötelességem nem szenvedett volna csorbát. E tapasztalat után, megpróbáltam megnyílni a testvéreimnek és megosztani a legbelső gondolataimat, és úgy éreztem, hogy az ilyen módon való gyakorlás nagyon felszabadító.

Ezután a testvérek megosztották velem Isten szavainak egy másik szakaszát: „Egyeseket előléptet és művel az egyház, így jó esélyük van arra, hogy képezzék magukat. Ez jó dolog. Elmondható róluk, hogy Isten felemelte és kegyelemben részesítette őket. Akkor hát hogyan kell végezniük a kötelességüket? Az első betartandó alapelv az igazság megértése – ha nem értik az igazságot, akkor keresniük kell az igazságot, és ha még azután sem értik, hogy egyedül keresik, akkor találhatnak valakit, aki érti az igazságot, hogy beszélgessenek és együtt keressenek vele, és így gyorsabban és időben meg lehet oldani a problémát. Ha arra összpontosítasz, hogy több időt tölts Isten szavainak az önálló olvasásával és azzal, hogy eltöprengj e szavakon, mert így akarsz eljutni az igazság megértéséig és a probléma megoldásáig, az túl lassú; ahogy a mondás tartja: »A lassú megoldás nem enyhíti a sürgető szükséget.« Ha gyors előrehaladást szeretnél elérni az igazságot illetően, akkor meg kell tanulnod másokkal harmóniában együttműködni, több kérdést feltenni és még inkább keresni. Csakis ekkor fog gyorsan növekedni az életed, és csak ekkor leszel képes haladéktalanul megoldani problémákat, egyik téren sem késlekedve. Mivel még csak most léptettek elő, és még mindig próbaidős vagy, és nem érted igazán az igazságot, illetve nem vagy az igazságvalóság birtokában – mert még mindig híján vagy ennek az érettségnek –, ne gondold, hogy az előléptetésed azt jelenti, hogy az igazságvalóság birtokában vagy; nem ez a helyzet. Mindössze azért lettél kiválasztva előléptetésre és művelésre, mert magadénak érzed a munka terhét, és mert vezetői képességgel bírsz. Így kell gondolkodnod” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (5.)). Miután elolvastam Isten szavait, megértettem, hogy felügyelőként harmonikusan kell együtt dolgoznom a testvéreimmel, és közösen kell megóvnunk a gyülekezet munkáját. Korábban téves volt a szemléletem. Azt hittem, miután a testvéreim felügyelővé választottak, tudnom kell, hogyan oldjak meg minden problémát, és hogy ha folyamatosan a felsőbb vezetőket keresem a problémákkal kapcsolatban, az azt eredményezi, hogy lenéznek majd, és azt hiszik, nem vagyok alkalmas a munkára. Ezért, amikor olyan problémákba ütköztem, amelyeket nem láttam át vagy nem tudtam megoldani, elfedtem őket és nem szóltam semmit, egyszemélyes hadseregként éltem. Folyamatosan nagy nyomás alatt éreztem magam, miközben végeztem a kötelességemet, és hátráltattam a gyülekezet munkáját is. Most megértettem, hogy a problémák megoldása és a gyülekezet munkájának megóvása érdekében a vezetőknek és munkásoknak segítséget kell kérniük a felsőbb vezetőktől, amikor nehézségekbe ütköznek. Egy megfelelő színvonalú felügyelőnek olyannak kell lennie, aki terhet hordoz a gyülekezet munkájáért. Még ha vannak is hiányosságai és gyengeségei, rendszeresen elgondolkodik magán és keresi az igazságot, képes elengedni a büszkeségét és kezdeményezően utakat keresni a testvéreivel, amikor olyan problémákba ütközik, amelyeket nem tud megoldani, és mindenkivel harmonikusan dolgozik együtt és mindenkinek segít, jól végezve együtt a gyülekezet munkáját. Amikor ezt megértettem, lett egy gyakorlási utam. Ezután, amikor bármilyen nehézségbe ütköztem a munkában, amit nem tudtam megoldani, imádkoztam Istenhez és elengedtem a büszkeségemet, hogy kezdeményezően keressek a testvéreimnél. Az evangélizációs munkában jelentettem a helyzetet a felsőbb vezetőknek anélkül, hogy bármit is eltitkoltam volna, nem törődve azzal, hogy esetleg mások megmetszenek vagy lenéznek majd engem. Azzal törődtem, hogy képes vagyok-e becsületes szívvel jól végezni a kötelességemet, és hogyan tegyem a dolgokat úgy, hogy az a gyülekezet munkájának javára váljon. Amikor így gyakoroltam, a szívem különösen békés és nyugodt volt. Hálát adok Istennek, amiért elvezetett oda, hogy megértsem a saját romlottságomat, és megértsem, hogyan legyek becsületes ember, és hogyan nyissam meg a szívemet a testvéreimnek.


90. Nem végezheted jól a kötelességedet, ha folyton magadat véded

A gyülekezetben a prédikációk szűrését végeztem. Ji-linnel és Ji-janggal dolgoztam együtt. 2022 áprilisában egy nap a vezetők levelet küldtek, amelyben ez állt: „Ji-lin nem az alapelvek szerint végzi a prédikációk szűrését, és a munkájának az eredményei nem jók. El kell bocsátani. Te és Ji-jang elértek némi eredményt a kötelességetek végzése során, de mostanában eltérések mutatkoztak abban, ahogy a prédikációkat szűritek: elvetettetek néhány értékes prédikációt. Egyelőre maradhattok, és megfigyelés alatt álltok.” Amikor láttam ezt a hírt, a szívemben kavarogtak az érzések. Ji-lin képessége jobb volt, mint az enyém, mégis elbocsátották. Az én képességem és munkaképességem nem volt olyan jó, mint az övé, és nem értettem jól az alapelveket. Ha még egy hibát elkövetek a prédikációk szűrésében, akkor biztosan elbocsátanak. Isten munkája most már hamarosan befejeződik. Ha elbocsátanának, és nem lenne kötelességem, amit végezhetnék, lenne még esélyem az üdvösségre? Amikor erre gondoltam, rendkívül nehéz lett a szívem. Abban az időben minden alkalommal, amikor átvilágítottam egy prédikációt, többször is elolvastam, attól félve, hogy elbocsátanak, ha eltérés jelentkezik. Azonban minél jobban féltem a hibázástól, annál kevésbé voltam képes pontosan kiértékelni a dolgokat, és annál több probléma és eltérés jelentkezett. Egyszer egy olyan prédikációt értékeltünk ki, amelyről úgy éreztem, hogy világos a felépítése, és meglehetősen gyakorlatiasan beszél. Odaadtam a vezetőknek, hogy nézzék meg. Nem számítottam arra, hogy a vezetők elolvassák, és azt mondják: „Ebben a prédikációban nincsenek megoldva a vallási elképzelések. Nem lehet benyújtani.” Megdöbbentem: „Hogyhogy nem láttam ezt? Ha a vezetők látják, hogy nem vagyok tisztában az alapelvekkel, és nem haladok előre a kötelességem végzésében, vajon el fognak bocsátani?” Később rendkívül bátortalanná váltam, és hiányzott belőlem a kezdeményezőkészség a kötelességem végzése során. A prédikációk szűrésekor nem mertem világosan kinyilvánítani a saját véleményemet, mert féltem, hogy hibázom, lelepleződöm és elbocsátanak. Ezért mindenről megkérdeztem a vezetőket, és rájuk bíztam a döntést.

Egyszer a gyülekezetek továbbítottak néhány prédikációt. Miután elolvastuk őket, felfedeztük, hogy négy prédikáció meglehetősen gyakorlatiasan íródott, és benyújtható. A szívemben azonban számolgattam: „Mi van, ha megint benyújtok egy értéktelen prédikációt, mert pontatlanul olvastam el? Mihez kezdek, ha a vezetők arra jutnak, hogy nem értem az alapelveket, és elbocsátanak? A biztonság kedvéért először oda kellene adnom a vezetőknek, hogy nézzék meg. Így, még ha hibázom is, nem én viselem majd a fő felelősséget.” Így továbbítottam ezeket a prédikációkat a vezetőknek. Néhány nap múlva a vezetők megírták a javaslataikat három prédikációval kapcsolatban, mondván, hogy be lehet őket nyújtani. A negyedik, Csang Li által írt prédikációra azonban nem válaszoltak. Azt gondoltam magamban: „Ha a vezetők nem válaszoltak, akkor lehet, hogy úgy gondolják, probléma van vele? Jobb, ha nem nyújtom be. Így elkerülhetem azt a helyzetet, hogy később alapelvekkel kapcsolatos probléma merüljön fel, és úgy tűnjön, mintha nem lenne tisztánlátásom. Meg kellene várnom a vezetők válaszát, és aztán eldönteni, hogy benyújtsam-e. Így biztonságosabb.” Ezután más feladatokkal foglaltam el magam. Ez a prédikáció két hétig vesztegelt. Ez idő alatt Ji-jang emlékeztetett, hogy ezt a prédikációt minél hamarabb be kell nyújtani. Azt mondtam: „Várjuk meg a vezetők válaszát, mielőtt benyújtanánk. Nem szabad elsietnünk a dolgot.” Ji-jang nem mondott többet. Egy nap a vezetők levelet küldtek, amelyben ez állt: „Nem láttuk, hogy továbbítottátok volna a Csang Li által írt prédikációt. Hol akadt el?” Csak ekkor jöttem rá, hogy a vezetők már régen megírták, hogy Csang Li prédikációja lektorálható és benyújtható. Csak mi nem kaptuk meg a levelet. Amikor megkaptam ezt a hírt, valami leírhatatlant éreztem a szívemben. Önkéntelenül is eltűnődtem: világosan láttam, hogy Csang Li prédikációja meglehetősen gyakorlati, és megvan a saját nyelvi stílusa. Az alapelvek szerint be kellett volna nyújtani. De miért vártam továbbra is a vezetők döntésére? Milyen romlott beállítottság irányított? Isten elé vittem az állapotomat, hogy imádkozzam és keressek.

Később olvastam Isten ezen szavait: „Sokan vannak, akik félnek felelősséget vállalni a kötelességvégzésben. Félelmük három fő módon nyilvánul meg. Az első, hogy olyan kötelességeket választanak, amelyek nem igényelnek felelősségvállalást. [...] A második, hogy ha nehézség éri őket vagy problémával találkoznak, az első dolguk, hogy jelentik egy vezetőnek, hogy a vezető kezelje és oldja meg, azt remélve, hogy így megőrizhetik a nyugalmukat. Nem érdekli őket, hogy a vezető hogyan kezeli a problémát, és nem is törődnek vele – amíg ők maguk nem vállalnak felelősséget, addig minden rendben van a számukra. Hűséges-e Istenhez az ilyen kötelességvégzés? Ezt hárításnak, kötelességmulasztásnak, trükközésnek nevezik. Ez mind csak beszéd: nem tesznek semmi valóságosat. Azt mondják magukban: »Ha ezt a dolgot nekem kell elintéznem, mi van, ha a végén hibát követek el? Amikor megvizsgálják, hogy ki a hibás, nem engem fognak elővenni? Vajon először nem engem fog terhelni a felelősség?« Ez az, ami miatt aggódnak. De te vajon hiszel abban, hogy Isten mindent átvizsgál? Mindenki követ el hibákat. Isten látja, ha valakinek, akinek a szándéka helyes, nincs tapasztalata és korábban nem foglalkozott valamilyen dologgal, de a legjobb tudása szerint járt el. Hinned kell, hogy Isten mindent és az ember szívét is átvizsgálja. Ha valaki még ebben sem hisz, az nem álhívő? Mi jelentősége lehet annak, hogy egy ilyen ember kötelességet végez? Ugye nem igazán számít, hogy végzi-e ezt a kötelességet vagy sem? Fél a felelősségvállalástól és kibújik a felelősség alól. Amikor valami történik, nem próbál azonnal kitalálni valamit a probléma kezelésére, hanem először felhívja és értesíti a vezetőt. Természetesen vannak, akik megpróbálják maguk kezelni a problémát, miközben értesítik a vezetőt, de vannak, akik nem tesznek így, és az első dolguk, hogy felhívják a vezetőt, a hívás után pedig csak passzívan várnak az utasításokra. Amikor a vezető utasítja őket, hogy tegyenek meg egy lépést, akkor megteszik. Ha a vezető arra utasítja őket, hogy tegyenek valamit, akkor megteszik. Ha a vezető nem mond semmit vagy nem ad utasításokat, akkor nem tesznek semmit, csak halogatnak. Ha senki nem sarkallja őket vagy felügyeli őket, akkor egyáltalán nem végeznek semmilyen munkát. Mondd meg Nekem, kötelességet végez-e az ilyen ember? Még ha munkát végez is, nincs benne hűség! Van még egy fajta megnyilvánulása az ember felelősségvállalástól való félelmének a kötelesség végzése során. Amikor a kötelességüket végzik, egyes emberek csak egy kis felszínes, egyszerű munkát végeznek, olyan munkát, amely nem jár felelősségvállalással. Az olyan munkát, amely nehézségekkel és felelősségvállalással jár, másokra zúdítják, ha pedig valami rosszul sül el, akkor rájuk hárítják a felelősséget, saját magukat pedig távol tartják a bajtól. Amikor a gyülekezetvezetők látják, hogy felelőtlenek, türelmesen felajánlják a segítségüket vagy megmetszik őket, hogy képesek legyenek felelősséget vállalni. Ők azonban még mindig nem akarnak, és azt gondolják: »Ezt a kötelességet nehéz elvégezni. Felelősséget kell vállalnom, amikor a dolgok rosszul sülnek el, és még az is lehet, hogy kitakarítanak és kiiktatnak, és az a véget jelenti számomra.« Miféle hozzáállás ez? Ha nincs felelősségérzetük a kötelességük végzése során, hogyan tudják jól végezni a kötelességüket? Akik nem áldozzák fel magukat őszintén Istenért, nem tudnak jól végezni semmilyen kötelességet. Azok pedig, akik félnek a felelősségvállalástól, csak késleltetni fogják a dolgokat, amikor a kötelességüket végzik. Az ilyen emberek nem becsületesek és megbízhatók; csak azért végzik a kötelességüket, hogy enni kapjanak. Az ilyen »koldusokat« ki kell-e vetni? Igen. Isten háza nem akar ilyen embereket. Ez a három megnyilvánulása azoknak az embereknek, akik félnek felelősséget vállalni a kötelességük végzésében. Azok, akik félnek felelősséget vállalni a kötelességükben, még a hűséges munkás szintjét sem érhetik el, és nem alkalmasak kötelességvégzésre. Vannak, akiket a kötelességükhöz való ilyen hozzáállásuk miatt vetnek ki. Lehet, hogy még most sem értik az okot és még mindig panaszkodnak. Azt mondják: »Izzó lelkesedéssel végeztem a kötelességemet, akkor miért dobtak ki ilyen ridegen?« Még most sem értik. Akik nem értik az igazságot, azok az egész életüket úgy töltik, hogy képtelenek megérteni, miért vetették ki őket. Kifogásokat keresnek maguknak és folyton védekeznek. Így gondolkodnak: »Az emberek ösztönösen óvják magukat, és így is kell tenniük. Kinek nem kell óvnia önmagát egy kissé? Kinek nem kell vigyáznia önmagára egy kicsit? Kinek ne kellene menekülési útvonalat nyitva tartania saját magának?« Ha mindig megóvod magad, amikor valami történik veled, és nyitva hagysz magadnak egy hátsó ajtót és egy menekülési utat, akkor gyakorlatba ülteted-e az igazságot? Ez nem az igazság gyakorlása – ez ravaszkodás. Te most Isten házában végzed a kötelességedet. Mi a kötelességvégzés első alapelve? Az, hogy először is teljes szívvel, fáradságot nem kímélve kell végezned a kötelességet, és így meg kell óvnod Isten házának érdekeit. Ez egy igazságalapelv, amelyet gyakorlatba kell ültetned. Fenntartani egy hátsó ajtót és egy menekülési útvonalat, hogy így óvja magát az ember, nem más, mint a nem hívők által követett gyakorlásra vonatkozó alapelv, és az ő legfőbb filozófiájuk. Ha valaki mindenben először önmagára van tekintettel, a saját érdekeit helyezi mindenek elé, másokra pedig nem gondol, azt hiszi, hogy neki semmi köze Isten házának érdekeihez, illetve mások érdekeihez, először a saját érdekeire gondol, utána pedig egy menekülési útvonalon gondolkodik – hát nem pont ilyen egy nem hívő? Pontosan ilyen egy nem hívő. Az ilyen ember méltatlan a kötelességvégzésre” (Az Ige, IV. kötet – Az antikrisztusok leleplezése. Nyolcadik tétel: Azt akarják, hogy mások csak nekik vessék alá magukat, ne az igazságnak vagy Istennek (Első rész)). Isten szavaiból láttam, hogy az emberek folyamatosan félnek felelősséget vállalni a kötelességük végzésekor. Félnek attól, hogy ha hibáznak, akkor felfedik és elbocsátják őket. Amikor gondok merülnek fel, hagyják, hogy a vezetők döntsenek, és mindig hagynak maguknak egy kiskaput, hogy megvédjék a személyes érdekeiket. A nem hívők ennek az elvnek az alapján intézik az ügyeiket. Amikor Isten szavai lelepleztek, az olyan volt, mintha szíven szúrtak volna. Hát nem pontosan így viselkedtem én is? Amikor Ji-lint elbocsátották, és eltérések és problémák merültek fel az általam átnézett prédikációkban, én pedig megfigyelés alatt megmaradtam a kötelességemben, nem járultam Isten elé, hogy megtaláljam a problémák gyökerét, és keressem az igazságot a megoldásukra. Ehelyett aggódtam, hogy elbocsátanak, és nem végezhetek kötelességet, így nem lesz jó jövőm és rendeltetési helyem. Világosan láttam, hogy ez a néhány prédikáció meglehetősen gyakorlatias és benyújtható, de féltem, hogy ha eltérések merülnek fel, a hibáim lelepleződnek, és elbocsátanak. Ezért áthárítottam a döntést a vezetőkre, azzal a kifogással, hogy nem vagyok biztos a dolgomban. Így, ha problémák merülnek fel, az nem kizárólag az én felelősségem lesz. Amikor a vezetők nem válaszoltak, húztam az időt és vártam, aminek eredményeként egy értékes prédikáció nem került azonnal benyújtásra, és hátráltattam a haladást. Akkoriban azt hittem, hogy nem törekszem annyira a gyors sikerekre, mint korábban. Nem is voltam olyan magabiztos, mint korábban, és azt hittem, az észszerűség jele, hogy ki tudom kérni a vezetők javaslatait, amikor dolgok merülnek fel. Most végre felismertem, hogy legbelül hitvány szándékokat rejtegettem. Féltem a felelősségvállalástól, és önmagam védelmében alattomos módszereket alkalmaztam. Rendkívül önző és hitvány, rendkívül ravasz és csalárd voltam! Ha a szándékaim helyesek lettek volna, vagyis a gyülekezet munkáját vettem volna figyelembe, a lehető leggyorsabban ki kellett volna válogatnom az értékes prédikációkat, hogy bizonyságot tehessenek Istenről. Még ha problémák vagy eltérések merültek is volna fel, azonnal összegezhettem volna őket, és kereshettem volna az igazságot a megoldásukra. Így az eltérések száma folyamatosan csökkent volna. Azonban nem hittem el, hogy Isten mindent átvizsgál. Féltem, hogy ha hibázom, elbocsátanak, és nem lesz biztos jövőm. Inkább késleltettem a prédikációk benyújtását, hogy megóvjam magam. A legkevésbé sem vettem figyelembe a gyülekezet munkáját. Ez ahhoz vezethet, hogy nemcsak hogy nem lenne jó jövőm és rendeltetési helyem, de Isten is megutálna.

Később olvastam még Isten szavaiból: „Némelyek nem hiszik, hogy Isten háza igazságosan bánik az emberekkel. Nem hiszik el, hogy Isten uralkodik a házában, és hogy ott az igazság uralkodik. Azt hiszik, mindegy, milyen kötelességet végez egy személy, ha közben probléma adódik, Isten háza azonnal elbánik vele, megfosztja az arra való jogosultságától, hogy kötelességet végezzen, elküldi vagy akár ki is takarítja az egyházból. Valóban ez a helyzet? Biztosan nem. Isten háza minden embert az igazságalapelveknek megfelelően kezel. Isten minden emberrel igazságosan bánik. Nem csak azt nézi, hogy valaki egyetlen alkalommal hogyan viselkedik; az emberek természetlényegét nézi, a szándékaikat és a hozzáállásukat. Különösen pedig azt figyeli, hogy amikor valaki hibázik, képes-e elgondolkodni önmagán, hogy tanúsít-e megbánást, és hogy képes-e átlátni a probléma lényegét az Ő szavai alapján, ezáltal pedig megérteni az igazságot, meggyűlölni magát és igazán megtérni. [...] Mondd meg Nekem, ha egy ember hibát követett el, de eljut a valódi megértésre és hajlandó megtérni, nem adna-e neki esélyt Isten háza? Ahogy a végéhez közeledik Isten hatezer éves irányítási terve, sok-sok kötelességet szükséges végezni. Ám ha nincs lelkiismereted vagy józan eszed, és nem végzed a magad megfelelő munkáját, ha lehetőséget kaptál egy kötelesség végzésére, de nem tudod megbecsülni, a legkevésbé sem törekedsz az igazságra, hagyva, hogy elszálljon melletted a legjobb idő, akkor fel fogsz tárulni. Ha állandóan felületesen teszed a kötelességed, és egyáltalán nem veted alá magad, amikor azzal szembesülsz, hogy megmetszenek, vajon Isten háza tud-e továbbra is használni téged kötelesség végzésére? Isten házában az igazság uralkodik, nem pedig a Sátán, és mindenben Istené a végső szó. Ő az, aki az ember üdvözítésének munkáját végzi, Ő az, aki szuverenitást gyakorol mindenek felett. Szükségtelen elemezned, hogy mi helyes, és mi helytelen, csak figyelned kell és alávetned magad. Amikor azzal szembesülsz, hogy megmetszenek, el kell fogadnod az igazságot, és ki kell javítanod a hibáidat. Ha így teszel, Isten háza nem fog megfosztani az arra való jogosultságodtól, hogy kötelességet végezz. Ha mindig a kirekesztéstől félsz, mindig igazolni próbálod magad, mindig magyarázkodsz, hogy megvédd magad, az probléma. Mások látni fogják, hogy a legkevésbé sem fogadod el az igazságot, és hogy teljesen észszerűtlen vagy. Ez bajt jelent, és a gyülekezetnek kezelnie kell majd téged. Egyáltalán nem fogadod el az igazságot a kötelességed végzése során, és mindig attól félsz, hogy felfednek és kirekesztenek. Ez a félelmed emberi szándékkal szennyezett; ebben a félelemben romlott sátáni beállítottságok vannak, valamint gyanakvás, bizalmatlanság és félreértés. Ezek egyike sem olyan hozzáállás, amellyel egy embernek rendelkeznie kellene” (Az Ige, III. kötet – Az utolsó napok Krisztusának beszédei. Harmadik rész). Isten szavain elmélkedve végre rájöttem: folyamatosan aggódtam, hogy ha hibázom a kötelességemben, felfednek, elbocsátanak, és akkor nem lesz jó jövőm és rendeltetési helyem, és ennek fő oka az volt, hogy nem értettem Isten igazságos természetét, és nem hittem, hogy Isten házában az igazság uralkodik. Isten háza az alapelvek szerint helyez át és bocsát el embereket. Nem bocsát el embereket azért, mert egy vagy két dolgot rosszul csináltak, vagy mert van néhány eltérés a munkájukban. Ehelyett az emberek tartós viselkedését nézi, és azt, hogy el tudják-e fogadni az igazságot, és azonnal helyre tudják-e hozni a hibáikat, amikor eltérések és problémák merülnek fel. Ji-linre gondoltam. Bár volt némi képessége és adottsága, csak a hírnevet és a státuszt hajszolta, és gyors sikerekre törekedett. Amikor eltérések és problémák jelentek meg a kötelességeiben, a vezetők több alkalommal is próbálták eligazítani, de ő nem gondolkodott el magán, nem kereste az alapelveket, és akadályozta és zavarta a munkát. Ezért bocsátották el. Ezzel szemben a környezetemben volt egy nővér, aki felületes volt a prédikációk szűrése közben, és kiselejtezett néhány értékes prédikációt. Azonban miután útmutatást és metszést kapott, el tudta fogadni ezt, elgondolkodott magán, és azonnal helyrehozta a hibáit. A gyülekezet továbbra is lehetőséget adott neki, hogy kötelességeket végezzen. Valójában Ji-lin elbocsátása ébresztő volt számomra. Elgondolkoztam azon, miért jelentkezett annyi eltérés és probléma, amikor prédikációkat szűrtem, és miért nem haladtam sokat. Leginkább azért, mert arrogáns és önhitt voltam, és a régi módszereim rabja. Kötelességem végzése során a tapasztalatra támaszkodtam, és mereven alkalmaztam az előírásokat az alapelvek keresése helyett. Ennek eredményeként kiselejteztem értékes prédikációkat, és akadályoztam a munkát. A vezetők mégsem bocsátottak el a kötelességemben felmerült eltérések és problémák miatt. Sőt, beszélgettek velem, hogy segítsenek megérteni a saját romlott beállítottságomat, és lehetőséget adtak a bűnbánatra és a változásra. De nemcsak hogy nem tanultam Ji-lin elbocsátásából, és nem gondolkodtam el a saját problémáimon, hanem félreértettem Istent, és bizalmatlan voltam Vele szemben. Egyértelműen láttam értékes prédikációkat, de nem mertem döntést hozni, hanem áthárítottam ezt a vezetőkre. Féltem, hogy ha hibázom, és elbocsátanak és nem végezhetek kötelességet, akkor nem lesz jó kimenetelem. Olyannak képzeltem Istent, mint a romlott emberiséget, azt hittem, nem engedi meg az embereknek, hogy hibázzanak, és azonnal kiiktatja őket, amint megteszik. Hát nem Isten rágalmazása és káromlása volt ez? Igazán mélységesen elvetemült és csalárd voltam!

Később olvastam egy másik szakaszt Isten szavaiból, és jobban megértettem az állapotomat. Mindenható Isten azt mondja: „Az embereknek becsületes szívvel kell hozzáállniuk a kötelességeikhez és Istenhez. Azoknak, akik félik Istent, képesnek kell lenniük erre. Milyen hozzáállással vannak a becsületes szívű emberek Isten iránt? Legalábbis istenfélő szívük van. Minden dologban Istennek alávetett szívük van; azaz nem kérdezősködnek áldásokról vagy csapásokról, nem szabnak feltételeket, és kiszolgáltatják magukat Isten vezénylésének. Ezek a becsületes szívű emberek. Azok, akik mindig kételkednek Istenben, mindig vizsgálják Őt, mindig alkudozni próbálnak Vele – vajon ők becsületes szívű emberek? (Nem.) Mi lakozik az ilyen emberek szívében? Csalárdság és elvetemültség; ők mindig kutatnak. És mi az, amit kutatnak? (Isten hozzáállását az emberekhez.) Mindig kutatják Isten hozzáállását az emberekhez. Milyen probléma ez? És miért kutatják ezt? Azért, mert a létfontosságú érdekeiket érinti. Azt gondolják a szívükben: »Isten alakította ki számomra ezt a körülményt, Ő idézte elő, hogy ez történjen velem. Miért tette ezt? Másokkal nem történt meg ez – vajon velem miért kellett megtörténnie? És mik lesznek a következmények?« Ezeket a dolgokat kutatják; kutatják a nyereségeiket és a veszteségeiket, az áldásaikat és a csapásaikat. És miközben mindezt kutatják, vajon képesek az igazság gyakorlására? Képesek rá, hogy alávessék magukat Istennek? Nem. Milyen természetűek azok a dolgok, amelyekre a szívükben gondolnak? Mind a saját érdekeikre és a saját maguk számára történő előnyök biztosítására összpontosítanak. [...] Bárki, aki különös fontosságot tulajdonít a saját kilátásainak, sorsának és érdekeinek, mindig azt vizsgálja, hogy Isten munkája előnyös-e a kilátásai, a sorsa és az áldások elnyerése szempontjából. Végül mi a következménye ennek a sok vizsgálódásnak? Csak az lehet, hogy mivel Isten munkája nem egyezik az elképzeléseivel, gyakran panaszkodik Istenre, fellázad Isten ellen, és szembeszegül Istennel. Még ha képes is kitartani a kötelessége végzése mellett, azt felületesen és negativitással teszi; szívében folyton azon gondolkodik, hogyan szerezzen előnyt, és ne szenvedjen semmilyen veszteséget. Ilyen szándékokkal végezni a kötelességet annyi, mint megpróbálni alkut kötni Istennel. Milyen beállítottságot jelez ez? Ez csalárdság, ez egy elvetemült beállítottság. Ez nem egy hétköznapi romlott beállítottság – ez elvetemültséggé fokozódott. Ilyenfajta elvetemült beállítottságot melengetni a szívben annyi, mint harcolni Isten ellen! Át kell látnotok ezen a problémán. Ha valaki mindig vizsgálja Istent, és üzleti gondolkodásmóddal végzi a kötelességét, képes lesz jól végezni a kötelességét? Egyáltalán nem. Nem imádja Istent szívvel és becsületességgel, és nem kezeli becsületesen a kötelességét. Miközben végzi a kötelességét, csak figyel és szemlélődik, mindig visszafogva magát. Mi ennek a következménye? Isten nem munkálkodik benne – zavaros fejű és összezavarodott, nem érti, mik az igazságalapelvek, és mindig a saját akarata szerint cselekszik, állandóan hibákat követve el. Miért követ el állandóan hibákat? Mert az elméje túl zavaros; amikor problémák merülnek fel, nem gondolkodik el önmagán, és nem keresi az igazságot a megoldásukhoz, hanem kitart amellett, hogy a saját akarata és preferenciái szerint cselekedjen. Ennek eredményeként állandóan hibákat követ el a kötelessége végrehajtása során. Nem gondol a gyülekezet munkájára vagy Isten házának érdekeire. Mindig a saját érdekében mesterkedik, mindig a saját érdekei, büszkesége és státusza érdekében sző terveket. Nemcsak hogy nem végzi jól a kötelességét, hanem befolyásolja és késlelteti is a gyülekezet munkáját. Hát nem a helytelen út választása és a tényleges feladatok elhanyagolása ez? Ha a kötelessége végzése során valaki mindig a saját érdekei és kilátásai érdekében sző terveket, és egyáltalán nem veszi figyelembe a gyülekezet munkáját és Isten házának érdekeit, akkor ez nem kötelesség végzése. Ez személyes haszonszerzésre irányuló cselszövés, olyan dolgok cselekvése, amelyekkel előnyöket biztosít és áldásokat nyer magának. Amikor a kötelesség végzése ilyen, a természete megváltozik: arra való kísérletté válik, hogy az ember alkut kössön Istennel, hogy a kötelesség végzését a személyes céljai elérésére használja fel. A dolgok végzésének ez a módja túlságosan is valószínű, hogy megzavarja Isten házának munkáját” (Az Ige, III. kötet – Az utolsó napok Krisztusának beszédei. Az ember csak az igazságalapelvek kutatásával végezheti jól a kötelességét). Isten szavaiból megértettem, hogy a becsületes szívű emberek nem a saját nyereségüket, veszteségüket, áldásukat vagy szerencsétlenségüket tartják szem előtt a kötelességük végzésekor. Nem próbálnak alkut kötni Istennel, hanem szívvel-lélekkel végzik a kötelességüket, hogy eleget tegyenek Istennek. Akárcsak Nóé – Isten megkérte, hogy építsen bárkát, és Nóé nem elemezgette, hogy meg tudja-e építeni vagy sem. Teljes szívvel csak arra gondolt, hogyan teljesítse Isten megbízatását a lehető leghamarabb. Nóé tiszta, becsületes és engedelmes szíve elnyerte Isten elismerését. A csalárd és elvetemült emberek a kötelességük végzése közben folyamatosan mindent átvizsgálnak és megfigyelnek, és állandóan a saját jövőbeli kilátásaikat és útjaikat tervezgetik. Ezeket a fajta embereket Isten megutálja. Ahogy Isten szavain elmélkedtem, úgy éreztem, mintha szíven szúrtak volna. Elgondolkodtam azon, hogy egyáltalán nem őszinte szívvel álltam hozzá a kötelességemhez. A legkevésbé sem voltam tekintettel Isten szándékára. Nem gondoltam arra, hogyan válogathatnék ki a lehető leggyorsabban megfelelő színvonalú prédikációkat, amelyek felhasználhatók az evangélium hirdetésére és az Isten melletti bizonyságtételre. Ehelyett ravaszkodtam Istennel szemben, és lépten-nyomon óvatoskodtam Vele, hogy magamat védjem, és a vezetőket kértem meg minden döntés meghozatalára. Tényleg végtelenül csalárd volt tőlem, hogy ilyen szándékkal végeztem a kötelességemet! Kötelességem végzése során folyton a jövőmre és a rendeltetési helyemre gondoltam, mintha, amennyiben nem hibázom és nem bocsátanak el, életben maradnék, amikor Isten munkája véget ér, és jó rendeltetési helyem lenne. Isten természete igazságos és szent. Annak következtében, hogy Istentől óvakodó megközelítéssel végeztem a kötelességemet, nem tudtam megvilágosítást és útmutatást nyerni Istentől. Gondolataim rendkívül zavarosak voltak, és nem vettem észre a problémákat a prédikációkban. Ha így folytatnám, csak akadályoznám és megzavarnám a gyülekezet munkáját, és amikor eljön az idő, tényleg felfednének és kiiktatnának. Amikor ezt megértettem, félelem töltött el, és sietve bűnbánóan imádkoztam Istenhez.

Egy nap a lelki csendességem során olvastam Isten ezen szavait, és megtaláltam a gyakorlás útját. Mindenható Isten azt mondja: „Az ember kötelességének végrehajtása valójában mindannak a megvalósítása, ami az emberben eredendően rejlik, vagyis ami az ember számára eredendően lehetséges. Ekkor teljesül a kötelessége. Ami a hiányosságokat illeti az ember szolgálatában, ezek fokozatosan csökkennek az egymásra épülő, fokozatos tapasztalatok és az őt érő ítélet folyamata során; ezek nem akadályozzák és nem befolyásolják az ember kötelességét. Azok, akik felhagynak a szolgálattal, vagy meghátrálnak, és visszahúzódnak attól való félelmükben, hogy a szolgálatukban hiányosságok lehetnek, a leggyávábbak mind közül. [...] Bár az ember kötelességét sok emberi gondolat és elképzelés szennyezi be, neked végezned kell a kötelességedet, és odaadónak kell lenned. Az ember munkájában lévő tisztátalanságok az ő képességéről árulkodnak, míg ha az ember nem hajtja végre a kötelességét, az a lázadó mivoltát mutatja” (Az Ige, I. kötet – Isten megjelenése és munkája. A megtestesült Isten szolgálata és az emberi kötelesség közötti különbség). „Bármilyen kötelességet végzel is, akkor fogsz csak igazán eleget tenni a felelősségednek, ha kitartasz amellett, hogy minden dologban az igazságalapelvek szerint cselekszel. Aki az emberi cselekvésmód szerint, felületesen letudja a munkát, az felületes; csak az tekinthető a kötelességed megfelelő végzésének, és annak, hogy eleget teszel a felelősségednek, ha ragaszkodsz az igazságalapelvekhez. És amikor eleget teszel a felelősségednek, az vajon nem a hűség megnyilvánulása? Ez a kötelességed hűséges végzésének a megnyilvánulása. Isten csakis akkor fog jóindulattal tekinteni rád és elismerni téged, ha ezzel a felelősségérzettel, ezzel az elhatározással és vággyal, valamint a hűségnek ezzel a megnyilvánulásával viszonyulsz a kötelességedhez” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (8.)). Isten szavai utat adtak nekem a gyakorláshoz. Isten követelményei velünk szemben nem nagyok. Nem követeli meg tőlünk, hogy mindent tökéletesen, hibák nélkül csináljunk. Amennyiben becsületes szívünk van, teljes szívvel és lélekkel tesszük, amire képesek vagyunk, helyesbítjük a szándékainkat, amikor olyan dolgokkal találkozunk, amelyeket nem látunk át, és beszélgetünk ezekről a velünk dolgozó testvérekkel és a vezetőkkel, együtt keresve az alapelveket, nem pedig passzívan várakozva, és teljesítjük a feladatunkat, akkor Isten elismeri ezt. Visszagondoltam arra, amikor a múltban prédikációkat válogattam. Arrogáns voltam, a tapasztalatra támaszkodtam, és nem kerestem az igazságalapelveket, így eltérések történtek. Most több erőfeszítést kell fektetnem az alapelvekbe. Minden egyes prédikáció szűréséhez istenfélő szívvel kell hozzáállnom, és az alapelvek szerint kell mérlegelnem a dolgokat. Noha a kötelességem végzése során továbbra is felmerülnek problémák és eltérések, helyesen kell kezelnem őket, összefoglalnom az okaikat, és azonnal változtatnom. Amikor ezt megértettem, többé nem mérlegeltem, hogy elbocsátanak-e vagy sem, és képes voltam beletenni a szívemet a kötelességembe. Ebben az időszakban a problémák és eltérések száma fokozatosan csökkent valamelyest, és szakmailag, valamint az alapelvek tekintetében is nyertem valamit. A szívem nagyon nyugodt volt.

Később csapatvezetővé választottak. Egyszer a felügyelők levelet küldtek, amelyben rámutattak, hogy az általunk akkor benyújtott prédikációk témája nem volt világos, és nem gyakorlati módon beszéltek az igazságról. Megkérdezték, hogy ellenőriztem-e őket – miért nem vettem észre a problémákat? Amikor elolvastam a levelet, a szívem összeszorult. Valóban nem vettem észre ezeket a problémákat. Önkéntelenül is az jutott eszembe: „Ha a felügyelők látják, hogy már ilyen régóta végzem ezt a kötelességet, de még mindig nem vagyok tisztában az alapelvekkel, akkor vajon úgy gondolják majd, hogy nem vagyok alkalmas erre a kötelességre, és elbocsátanak?” Ezután ismét bátortalan voltam, és hiányzott belőlem a kezdeményezőkészség a kötelességeim végzése során. Bár néhány prédikációról világosan láttam, hogy értékesek, féltem, hogy újabb hibát követek el és felfednek, ezért átadtam őket a felügyelőknek mérlegelésre és ellenőrzésre. Rájöttem, hogy az állapotom helytelen, és hogy megint a saját jövőbeli kilátásaimon és útjaimon gondolkodom. Eszembe jutott egy szakasz Isten szavaiból, és kikerestem, hogy elolvassam. Mindenható Isten azt mondja: „Mindenkivel előfordul, hogy hibázik, és mindenki találkozik olyan dolgokkal, amelyek meghaladják a képességét és a rálátását, függetlenül attól, hogy milyen kötelességet végez, illetve milyen munkát hajt végre. Ez teljesen normális, és meg kell tanulnod helyesen kezelni ezt. [...] Amit tenned kell, az az, hogy azonnal elgondolkozol magadon, és megnézed, hogy a hibát a munkádban való jártasság hiánya, a cselekedeteidbe vegyülő személyes szándékok vagy az okozta-e, hogy az elképzeléseid és képzelődéseid alapján cselekedtél. Meg kell vizsgálnod mindezeket a szempontokat. Ha a munkádban való jártasság hiányáról van szó, elsajátíthatod a szakmai készségeket, vagy konzultálhatsz és megbeszélheted a dolgokat olyan emberekkel, akik értenek a szakmához. Ha a szándékaid helytelenek, vagy elképzeléseid és képzelődéseid vannak, el kell gondolkoznod magadon, és meg kell próbálnod megismerni önmagad Isten szavai alapján, majd helyre kell igazítanod a helytelen szándékaidat vagy elképzeléseidet, fel kell lázadnod ellenük, és Isten szavai szerint kell gyakorolnod. Természetesen, ha nem tudod magad megoldani a problémát, kereshetsz egy gyülekezetvezetőt vagy valakit, aki érti az igazságot, hogy tőle kérj útmutatást és beszélgess vele. Hát nem oldódik meg így a probléma?” (Az Ige, VI. kötet – Az igazságra törekvésről. Hogyan kell törekedni az igazságra? (6.)). Isten ezen szavainak elolvasása után a szívem kitisztult és megvilágosodott. Amikor eltérések és problémák merülnek fel a kötelességemben, helyesen kell kezelnem őket: el kell gondolkodnom, összegeznem, és megkeresnem a probléma gyökerét. Ezután elgondolkodtam magamon, és felfedeztem, hogy a prédikációk válogatásakor a tapasztalatra támaszkodtam. Amikor láttam, hogy az általános keret megvan, nem merültem el a részletekben. Ennek következtében nem találtam meg bizonyos problémákat. Ezután kivettem a problémás prédikációkat, és megvitattam őket a nővérekkel. A kommunikáció és a vita révén kicsit jobban megértettem a vonatkozó igazságokat és alapelveket. Ezeken a tapasztalatokon keresztül valóban megértettem: csak úgy nyerhetünk megvilágosítást és vezetést Istentől és végezhetjük jól a kötelességünket, ha nem óvatoskodunk, és az igazságot keressük.


91. A tökéletes házasságra való törekvés vajon elvezet a boldogsághoz?

Nyolc éve ismertük és szerettük egymást a férjemmel, és már az eljegyzésre készültünk, amikor egy hirtelen jött betegség következtében meddővé váltam. Akkor igencsak elcsüggedtem, és elvesztettem az életkedvem. A férjem családja látta, hogy meddő vagyok, és arra ösztökélték, hogy szakítson velem. Ő azonban nem törődött azzal, hogy le akarják beszélni a házasságról, és eltökélte, hogy feleségül vesz. A férjem rendíthetetlen hűsége újra felélesztette a reményt az életemben, nagyon hálás voltam neki, ám ugyanakkor nagyon bánatos is voltam, hogy nem tudok szülni, és mindig úgy éreztem, hogy a férjem adósa vagyok. A szívem mélyén titokban arra gondoltam, hogy meg kell becsülnöm a kemény küzdelem árán megteremtett szövetségünket. Miután összeházasodtunk, tökéletesen rendben tartottam a házat, hogy a férjem nyugodt lehessen, amíg a munkahelyén van. Mind a fontos, mind a jelentéktelen ügyekben mindent megtettem, hogy őt helyezzem előtérbe, és gondoskodtam róla, hogy megkapja a kellő tiszteletet a rokonok és barátok társaságában. Körülbelül két évvel a házasságkötésünk után a férjem örökbe fogadott egy gyermeket, mert nem akarta, hogy folyton emésszen a meddőség miatti önvád. A gyermek örökbefogadása után az otthonunkat sokkal több öröm és nevetés töltötte be, és úgy érzetem, melegebb lett az otthonunk, mint volt.

2009 januárjában. Az unokatestvérem hirdette nekem akkoriban a királyság evangéliumát Mindenható Istentől. Mindenható Isten szavainak nagy hatalma és ereje volt, erősen vonzottak. A későbbiekben gyakran olvastam Isten szavait, és közösséget vállaltam a testvérekkel az Ő szavainak az értelméről. Megértettem, hogy Isten utolsó napokbeli munkája az emberiség megmentése, hogy sok embernek ártott a Sátán, akik még nem járultak Isten elé, és a mi felelősségünk és kötelességünk, hogy ezeket az embereket Isten elé vigyük, hogy elfogadják az Ő üdvösségét. Fel akartam ajánlani a hozzájárulásomat az evangéliumi munkához. Isten kegyelméből hamarosan elkezdtem kötelességet végezni a gyülekezetben. Azt gondoltam magamban: „Milyen nagyszerű lenne, ha bizonyságot tehetnék Isten evangéliumáról a férjemnek, és ő is csatlakozna hozzám az Istenbe vetett hitemben.” De miután a férjem meghallgatott, megvetően azt mondta: „Egyáltalán nincs Isten ezen a világon.” A férjed materialista. A férjem látta, hogy igencsak lelkes vagyok istenhitemben, és kíváncsiságból felment az internetre, hogy utánanézzen a dolognak. Látta, hogy az internet csak úgy hemzseg a Kínai Kommunista Párt, a KKP által kiagyalt, az egyház befeketítését és Isten káromlását célzó negatív propagandától, így idegesen azt kérdezte tőlem: „Mindenható Istenben hiszel? Ezért le fognak tartóztatni. Istenben hinni azt jelenti, hogy feladod a családodat és a munkádat. Ne hagyd magad becsapni!” Azt is mondta, hogy elment a Belbiztonsági Védelmi Hivatalhoz érdeklődni, és azt mondták neki, hogy az olyan családokban, ahol valaki Mindenható Istenben hisz, a gyerekekből a későbbiekben nem lehet köztisztviselő, a hadseregbe sem léphetnek be, és az összes többi családtag is érintett lesz. Azt mondta, hogy ha ezen az úton haladok tovább, előbb-utóbb letartóztatnak. A férjem szavai nagyon megleptek. A KKP még a családtagokat is felhasználta, hogy jelentsék az Istenben hívőket; ennyire gonosz volt! Gyorsan azt mondtam a férjemnek: „Ne hidd el a pletykákat, amiket az interneten látsz; mind a KKP koholmánya. És csak mert hiszek Istenben, az nem jelenti azt, hogy fel akarom adni a családomat vagy az állásomat.” Egyáltalán nem hitt nekem, és továbbra is a KKP pártját fogta. Nem volt más választásom, mint hogy titokban, a háta mögött higgyek.

Egy évvel később a férjem látta, hogy még mindig hiszek Istenben, aggódott, hogy letartóztatnak, és a családunk is belekeveredik a dologba, ami hatással lenne a jó hírére. Emlékszem, egyszer még térdre is ereszkedett, és könyörgött, hogy hagyjam el a hitemet. Amikor láttam, hogy a férjem térden állva könyörög nekem, nagyon meglepődtem. Általában úgy viselkedett, mint egy hímsoviniszta, de most mégis ott térdelt, és könyörgött nekem. Eszembe jutott, hogy jellemzően sokat törődött a családunkkal, és arra gondoltam: „Ha nem hallgatok rá, vajon továbbra is úgy fog bánni velem, ahogy eddig? Vajon gyakran veszekszünk majd ezen? Vajon eljut addig a pontig a dolog, hogy már nem jövünk ki egymással?” Ezen töprengve kissé elgyengültem, és arra gondoltam: „Talán egy kicsit ritkábban járok el a jövőben. A hétvégéket otthon töltöm vele, hogy ne aggódjon annyira.” De azután arra gondoltam: „Ha rá hallgatok, és feladom a hitemet Istenben, elveszítem az esélyt az üdvösségre.” Az is eszembe jutott: „Talán a férjemet csak átmenetileg vezette félre a KKP. Az igazságok, amiket most megértek, sekélyesek; a jövőben, ha időt szakítok a vele való beszélgetésre, hiszek benne, hogy át fog látni a párt pletykáin.” Később, annak érdekében, hogy feladjam a hitemet Istenben, titokban kinyomtatta a KKP negatív internetes propagandáját, és hazahozta, hogy olvassam el. Visszautasítottam, de ő félrehívott, és kényszerített, hogy elolvassam. Öntudatlanul elfordultam tőle, és meglepetésemre ettől teljesen dühbe gurult. Galléron ragadott, belökött a sarokba, és őrjöngő dühében erőszakosan megszorongatta a nyakamat. Tekintete vadul villámlott. Dühösen azt mondta: „Ma meg fogod látni az igazságot! Fel kell ébredned!” Olyan erősen fojtogatott, hogy nehezemre esett a lélegzés, és csak jó sok idő után engedett végül a szorításából. A férjem tette elképesztett. Amióta ismertem, egyetlen egyszer sem emelt rám kezet. Most azért lett erőszakos velem, mert hiszek Istenben. Szörnyen igazságtalannak tartottam ezt, és patakzottak a könnyek a szememből. Azt gondoltam magamban: „Mihez kezdek ezek után? Ha továbbra is hiszek Istenben, és végzem a kötelességemet, a férjem biztos nem fog olyan jól bánni velem, mint régebben. Akkor meddig marad együtt a családunk? De ha feladom az Istenbe vetett hitemet, elvesztem az esélyemet az üdvösségre. Rendkívül ritka lehetőség, hogy Isten testet ölt, hogy igazságokat fejezzen ki és megmentse az emberiséget, ezt nem szalaszthatom el.” Igencsak tépelődtem, bántott ez a dolog, és nem tudtam, mitévő legyek. Isten elé járultam, és imádkoztam Hozzá: „Istenem! Túl kicsi az érettségem. Kérlek, világosíts meg, és vezess, hogy szilárdan megálljak ebben a helyzetben.” Ezután elolvastam egy passzust Isten szavaiból. „A világ teremtése óta elkezdtem előre meghatározni és kiválasztani az emberek e csoportját – nevezetesen titeket, a mai embereket. A vérmérsékleteteket, képességeteket, megjelenéseteket és érettségeteket, a családotokat, amelybe beleszülettetek, az állásodat és a házasságodat – téged a magad teljességében, a hajad és bőröd színét is beleértve, valamint a születésed idejét – mindezeket az Én kezeim rendezték el. Saját kezűleg rendeztem el még azokat a dolgokat is, amelyeket teszel, és az embereket, akikkel minden egyes nap találkozol, nem is beszélve arról a tényről, hogy az, hogy ma a jelenlétembe hoztalak, valójában az Én intézkedésem által történt. Ne vesd magad zűrzavarba; nyugodtan kell haladnod” (Az Ige, 1. kötet – Isten megjelenése és munkája. Krisztus kijelentései a kezdetekkor, 74. fejezet). Amit Isten mondott, az igaz; az ember sorsa Isten kezében van. Az állását, házasságát és családját Isten már mind rég elrendelte. Az, hogy szétszakad-e a családom, teljes mértékben Isten szuverenitásán és intézkedésein múlott, és nem volt ráhatásom, hogy a férjem elválik-e tőlem vagy sem. Alá kellett vetnem magam Isten szuverenitásának és intézkedéseinek, és jól kellett végeznem a teremtett lényként rám rótt kötelességemet. Miután megértettem Isten szándékait, kissé megnyugodott a szívem.

Ezután Isten szavait olvastam: „Az Én bátorságomnak kell benned lennie, és kell, hogy legyenek elveid, amikor olyan rokonokkal kell szembenézned, akik nem hisznek. Az Én kedvemért azonban semmilyen sötét erőnek sem szabad engedned. Bízzál az Én bölcsességemben, hogy a tökéletes úton járj; ne engedd, hogy a Sátán ármánykodásai elragadjanak. Minden erőfeszítésed arra irányuljon, hogy szívedet Elém helyezd, és Én megvigasztallak téged, békességet és boldogságot adok neked” (Az Ige, 1. kötet – Isten megjelenése és munkája. Krisztus kijelentései a kezdetekkor, 10. fejezet). Isten szavain eltűnődve rájöttem, hogy a ragaszkodásom miatt majdnem áldozatául estem a Sátán ravasz tervének. A KKP elterjesztette ezeket a pletykákat az interneten, hogy besározza az egyházat, félrevezetve a nem hívő rokonokat, és arra használva őket, hogy akadályozzanak és üldözzenek minket, azzal a céllal, hogy rávegyenek bennünket Isten elkerülésére és elárulására. Eleinte a férjem nem üldözött, de miután látta azokat a pletykákat az interneten, minden tőle telhetőt megtett, hogy fellépjen ellenem és üldözzön. Mindenféle taktikát felhasznált, hogy rábírjon istenhitem feladására, és a Sátán eszközeként viselkedett. Nem hagyhattam fel a kötelességteljesítésemmel amiatt, mert a férjem üldözött; vajon az nem azt jelentené, hogy bedőltem a Sátán ravasz tervének? Isten szava azt mondja: „Kell, hogy legyenek elveid, amikor olyan rokonokkal kell szembenézned, akik nem hisznek.” Amikor a mindennapi ügyekről volt szó, hallgathattam a férjemre, de ami az Istenbe vetett hitemet illette, a saját álláspontomat és elveimet kellett képviselnem. Nem adhattam fel az istenhitemet, mert a férjem üldözött; bölcsességgel kellett szembeszállnom ezzel. Ezek után már esténként végeztem a kötelességemet, a férjemnek azt mondtam, hogy tanfolyamra járok, nappal pedig dolgozni jártam, ahogy addig. A dolgok egy darabig csendben folydogáltak, és a férjem nem vitázott velem az istenhitemről. Egy idő után a férjem gyanút fogott. Titokban követett, sokszor átkutatta a táskámat. Megtalálta Isten szavainak a könyveit és a lelki áhítatom jegyzeteit, amelyeket a szekrényben rejtegettem. Dühösen rám mutatott, mondván: „Te aztán makacs vagy! El fogom égetni azokat a könyveidet, lássuk, hogy fogsz majd utána hinni!” Ekkor eléggé megijedtem, attól tartottam, hogy tényleg elégeti őket, így amikor nem volt otthon, titokban átvittem ezeket az egyik nővérhez megőrzésre. Mivel a férjem üldözött, otthon nem tudtam rendesen elvégezni a lelki áhítatokat, és nem tudtam olvasni Isten szavait, így nem volt más választásom, mint saját lakást bérelni. Mindennap a bérelt lakásban olvastam Isten szavait, mielőtt hazamentem.

2012 májusában, mivel a férjem korábban elment a Védelmi Irodába, hogy megismerkedjen az istenhit kérdésével, valaki az irodából elkezdte figyelni őt. Általában WeChat-en keresztül vették fel vele a kapcsolatot, azzal az ürüggyel, hogy azért ellenőrzik, mivel aggódnak, és megkérdezték tőle, hogy hol dolgozom. Miután a KKP több mint két hónapig követett, az egyik összejövetelen letartóztattak. A szabadon bocsátásom után attól féltem, hogy ha követnek, azzal bajba sodrom a testvéreket, így egy időre felhagytam az összejövetelekkel, és általában csak titokban olvastam Isten szavait, amikor a férjem nem volt otthon. Egy nap a férjem rájött, hogy még mindig hiszek Istenben, és komoly hangon azt kérdezte: „Fel tudsz hagyni a hiteddel? Ha továbbra is hiszel, és újra letartóztatnak, annak tudod, milyen hatása lesz a jó híremre? Gondoltál valaha az érzéseimre vagy a gyermekünk jövőjére? Nem élünk elég jól hármasban? Ha boldogtalan vagy, utazgathatunk. Egy kis autót is vehetek neked. Ha van valami, amit szeretnél, valóra váltom. Miért ragaszkodsz ennek az útnak a követéséhez?” Abban az időben kissé elcsábultam, és gyenge voltam. Azt gondoltam, hogy elég jól hangzik, hogy boldog lehetek a családommal, és bele akartam egyezni a férjem javaslatába. De arra a gondolatra, hogy ne higgyek Istenben, rendkívül szomorú lettem. És sietve Istenhez imádkoztam: „Istenem! Hinni akarok Benned, és végezni akarom a kötelességemet, de nem akarom szétszakítani a családomat. Kérlek, adj hitet és elszántságot a szenvedés elviselésére, hogy legyőzhessem a Sátán kísértését.” Majd Isten szavaira gondoltam: „Ha az Isten iránti szeretet felé vezető úton képes vagy Isten oldalán állni, amikor megvívja csatáját a Sátánnal, és nem állsz át újra a Sátánhoz, akkor ez azt jelenti, hogy elérted az Isten iránti szeretetet, és szilárdan megálltál bizonyságtételedben” (Az Ige, 1. kötet – Isten megjelenése és munkája. Csak az Isten iránti szeretet az igaz hit Istenben). Isten szavai hitet és erőt adtak. Egy ilyen helyzetben Isten oldalára kellett állnom, és meg kellett szégyenítenem a Sátánt. A férjem attól tartott, hogy ha ismét letartóztatnak, az befolyással lenne a jó hírére, és szégyelleni fog a rokonok és barátok előtt mutatkozni, ezért az anyagi élvezeteket használta fel, hogy kompromisszumra késztessen. Én azonban nem láttam tisztán, és amikor a férjem kielégítette az anyagi igényeimet, elcsábultam, sőt, még a férjemnek is eleget akartam tenni, és a hús-vér családi boldogságra törekedni. Tényleg nagyon kicsi volt az érettségem. Ezen kívül mielőtt letartóztattak, azzal a céllal, hogy rávegyen az istenhitem feladására, a férjem mindenféle eszközt bevetett, hogy irányítson és nyomon kövessen, és hogy átkutassa a táskámat. Sőt, még a könyveimet is el akarta égetni, amelyek Isten szavait tartalmazták. A férjem nem volt igazából jó hozzám; csak azért ajánlotta fel ezeket az előnyöket, hogy rávegyen a hitem feladására. Nem dőlhettem be a Sátán ravasz tervének. Azt mondtam tehát a férjemnek: „Az embert Isten teremtette, és Istent imádni helyes és helyénvaló.” A férjem megvetően felelt: „Az a gondolat, hogy az embert Isten teremtette, a Bibliából jön, amit maga az ember írt, te mégis elhiszed ezt. Valóban együgyű vagy!” E szavak hallatán rájöttem, hogy az istenhitet érintő ellentmondásos nézeteink kibékíthetetlenek. Külön utakon haladunk, és előbb vagy utóbb a házasságunk véget fog érni. De belül mardosott a fájdalom, és azt gondoltam: „Tényleg sok mindenen keresztülmentünk a házasságunk során. Az elején a férjem megingathatatlan lojalitása segített át életem legnehezebb időszakán. Ha elvesztem ezt a házasságot, hogyan tudnék majd élni ezután?” Még mindig kicsit úgy éreztem, hogy a férjem és gyermekem lekötelezettje vagyok. De azután arra gondoltam: „Isten az emberi élet forrása, és ha nincs Isten, az egyenlő az élet megszűnésével. Ha a férjemre hallgatok, és nem hiszek Istenben, nem eszem és iszom az Ő szavait, akkor lemondtam Isten üdvösségéről, és továbbra is a Sátán hatalma alatt élnék. Akkor vajon nem úgy élnék, mint egy két lábon járó halott?” Nem adhattam fel az Istenbe vetett hitemet. Istenhez imádkoztam, és arra kértem, hogy hogy vezessen az előttem álló úton.

Ezután elolvastam Isten szavainak egy passzusát. „A káros befolyások, amelyeket több ezer év során »a nacionalizmus magasztos szelleme« hagyott hátra az emberi szív mélyén, továbbá az embereket megkötöző és láncra verő feudális gondolkodásmód, amely egy csepp szabadságot sem enged, sem akaratot törekedni vagy kitartani, sem vágyat az előrehaladásra, úgyhogy az ember inkább negatív marad és visszafejlődik, rabszolga-mentalitásba betonozva be magát, és így tovább – ezek az objektív tényezők kitörölhetetlenül mocskos és rút külsőt kölcsönöztek az emberiség ideológiai kilátásainak, ideáljainak, erkölcsiségének és beállítottságának. Úgy tűnik, az emberek a terrorizmus sötét világában élnek, amit egyikük sem igyekszik túllépni, és egyikük sem gondol arra, hogy továbbléphetne egy ideális világ felé; hanem meg vannak elégedve a maguk osztályrészével, hogy azzal telnek a napjaik, hogy gyerekeket szülnek és nevelnek, küszködnek, izzadnak, intézik a tennivalóikat, kényelmes és boldog családról álmodoznak, hitvesi ragaszkodásról, kötelességtudó gyermekekről, örömről életük alkonyán, miközben békésen leélik az életüket... Évtizedek, évezredek és több tízezer év óta mindmáig így tékozolják az emberek az idejüket, miközben egyikük sem teremt tökéletes életet, hanem mindannyian csakis azzal törődnek ebben a sötét világban, hogy egymást mészárolják, versenyt fussanak a hírnévért és vagyonért, és áskálódjanak egymás ellen. Ki kereste valaha Isten szándékait? Figyelt-e bárki Isten munkájára valaha is? Az emberiség minden része, amelyet a sötétség befolyása elfoglalt, már régen emberi természetté vált, ezért elég nehéz véghezvinni Isten munkáját, és az emberek szíve még kevésbé képes odafigyelni arra, amit Isten ma rájuk bízott” (Az Ige, 1. kötet – Isten megjelenése és munkája. Munka és belépés (3.)). Abból, amit Isten szavai lelepleztek, rátaláltam a fájdalmam kiváltó okára. Mivel olyan hagyományos elképzelések kötöttek gúzsba és korlátoztak, mint „ha egy férfi és egy nő egyszer összeházasodik, a szeretet köteléke erős közöttük”, „kéz a kézben együtt megöregedni” és „jó feleségnek és szerető anyának kell lenni”, elhittem, hogy a házastársi szeretet, a gyermeki jámborság, valamint a békében eltöltött élet jelenti a boldogságot. Amikor azt láttam, hogy a férjem nem hisz Istenben, sőt, szembeszáll velem, üldöz, és mindig vitázik velem erről a dologról, attól tartottam, hogy a szerelmünk darabokra hullik, és elveszítjük ezt a gyönyörű házasságunkat, aminek a megőrzéséért minden tőlem telhetőt meg akartam tenni. De mielőtt elkezdtem hinni Istenben, jóllehet a férjem jó volt hozzám, a családunk elég összetartó és a házasságunk harmonikus volt a felszínen, minden nap csak azokkal a triviális háztartásbeli dolgokkal telt, amelyek egyfajta... egyfajta ürességérzetet keltettek bennem. Ez igazából nem volt valódi boldogság. Tehát ha megmaradna a családunk, a hús-vér testemnek eleget tennék, de a férjem nem hitt Istenben, a világi emberek útjára törekedett, és azt követte. Úgy tűnt, hogy összetartunk, de a szívünk mélyén megosztottak voltunk; nem volt közös nyelvünk, a boldogságról nem is beszélve. Ha az ismerős családokra gondoltam, sokan közülük boldognak és áldottnak tűntek a felszínen, de nem tudtak megszabadulni a belső ürességüktől. Volt például egy kolléganőm, aki annak ellenére, hogy volt kocsija, otthona, egy gyönyörű lánya, egy láthatóan kényelmes anyagi biztonsága és egy jó házassága, egyáltalán nem volt boldog, és gyakran aggódott amiatt, hogy a férje megcsalja, amikor a férfi az otthonától távoli eseményeken vesz részt. Hogy fiatalosan nézzen ki, sok időt fordított az egészsége és szépsége megőrzésére, és még a férjét is követte mindenhová. Gyakran panaszkodott nekem, hogy milyen kimerítő az élete. Nem számít, mennyire élvezik az emberek az anyagi létüket, az nem tölti be a szívükben lévő ürességet, és a családi harmónia nem tudja kielégíteni a lelki szükségleteiket. Ami még ennél is fontosabb, ha az emberek nem hisznek Istenben, mindegy, hogy mennyi testi örömben van részük, az mind átmeneti. Amikor utolér minket a nagy megpróbáltatás, ezek az emberek nélkülözni fogják Isten védelmét, és mind elpusztulnak. Ha a nem hívők útját választanám, feladva az istenhitemet, azért, hogy a házastársi szeretetre és családi boldogságra törekedjek, és a pillanatnyi testi örömöket elégítsem ki, a végén katasztrófába rohannék, és megbűnhődnék. Az embert Isten teremtette, és csak akkor lehet értéke és értelme az életének, ha visszatér a Teremtőhöz, és magára vállalja a kötelességét. Vegyük például Pétert, aki meghallotta az Úr Jézus hívását, és mindent elhagyott, hogy kövesse Őt. A végén eljutott Isten valódi megértéséhez, és megkapta Istentől a tökéletesítést és az Ő áldásait. A legértékesebb és legértelmesebb életet élte. A jövőben az igazságra kellene megfelelően törekednem, és egy értelmes életre. A cégemnél történt leépítések miatt a későbbiekben értékesítési munkatársnak osztottak be, ami azt jelentette, hogy nem kellett az egész napot az irodában töltenem, és napközben tudtam végezni a kötelességemet. Isten így valóban utat mutatott neked. Nem sokkal később újra letartóztattak.

2012 decemberében. Az evangélium hirdetése közben tartóztattak le, és tizenöt napot töltöttem börtönben. Amikor hazaértem, a férjem csüggedt hangon így szólt: „Tudod, hogy most már priuszod van? Ezúttal megpróbáltam felhasználni a kapcsolataimat, és azt mondtam a Védelmi Hivatal vezetőjének, hogy ne vegyen nyilvántartásba, de ő azt felelte: »Mindenható Isten hívei fontos esetek! Ez a központi hatóságok parancsa, nem tehetsz semmit!« Most a gyermekünk is belekeveredett a problémádba, és a jövőben nem fog tudni köztisztviselőként dolgozni vagy a hadseregbe belépni. Ezúttal az egész családot belekeverted a dologba; gondolj arra, hogy mit tettél a jó híremmel!” Ezt hallva felháborodtam, és azt gondoltam: „Istenben hinni még csak nem is bűntett, akkor miért kell, hogy ez bajba sodorja az egész családomat? A KKP igazán gyűlöletes!” A férjem így folytatta: „Nem akarok továbbra is állandóan ilyen feszültségben élni. Két út közül választhatsz. Az egyik, hogy feladod az istenhitedet, lemondasz az állásodról, és továbbra is velem élsz. A másik a válás. Külön utakon folytatjuk, és nem avatkozunk egymás ügyeibe. Rajtad áll a dolog.” Amikor a férjem a válást emlegette, bevallom, úgy éreztem, hogy megszakad a szívem. Azt gondoltam: „A gyermekünk még olyan kicsi: mi történik vele a válás után?” Még rosszabbá tette a helyzetet, hogy ez idő alatt nem tudtam kapcsolatba lépni a testvérekkel, mivel letartóztattak. Kiváltképp magányosnak és gyámolatlannak éreztem magam, hiányoztak a testvérekkel töltött napok. Ebben az időben a férjem minden este későn ért haza, és gyakran hullarészeg volt. Jóllehet még mindig egy fedél alatt laktunk, eltávolodtunk egymástól, és otthonunk egykori melege már rég a múlté volt. Pocsékul voltam, és egyre csak nőtt a gyűlöletem a KKP iránt. Az ő kitalált pletykáik juttatták ide a családomat. Isten szavainak két passzusa jutott eszembe. „A régiek ősapái? Szeretett vezetők? Mind szembeszállnak Istennel! Az ő beavatkozásuk miatt van a menny alatt minden a sötétség és káosz állapotában! Vallásszabadság? A polgárok törvényes jogai és érdekei? Ezek mind csak trükkök a bűn elleplezésére!” (Az Ige, 1. kötet – Isten megjelenése és munkája. Munka és belépés (8.)). „Valóban gyűlölitek a nagy vörös sárkányt? Igazán, őszintén gyűlölitek? Miért kérdeztem ezt tőletek annyiszor? Miért teszem fel nektek újra és újra ezt a kérdést? Milyen kép él a szívetekben a nagy vörös sárkányról? Tényleg eltávolították? Tényleg nem tekintitek apátoknak? Minden embernek észre kellene vennie a szándékomat a kérdéseimben. Nem az emberek haragjának kiváltása a célja, sem az, hogy lázadást szítson az emberek között, és nem is az, hogy az ember megtalálja a saját kiútját, hanem az, hogy minden embernek lehetővé tegye, hogy megszabaduljon a nagy vörös sárkány rabságából” (Az Ige, 1. kötet – Isten megjelenése és munkája. Isten szavai az egész világegyetemhez, 28. fejezet). Isten szavainak fényében világosan láttam, hogy a KKP egy ördög, amely gyűlöli Istent, és ellenáll Neki. A „vallásszabadság” zászlaját lobogtatja, miközben mindenütt letartóztatja és üldözi az Istenben hívőket. Mindenféle pletykákat felhasznál az emberek félrevezetésére, ráveszi az embereket, hogy higgyenek az ördögi szavaikban, és egyben álljanak ellen Istennek. Arra a sok hívőre gondoltam, akiket a KKP letartóztatott és üldözött, és akiket arra kényszerített, hogy elhagyják otthonukat, és arra a sok, harmóniában élő családra, akiket szétszakított a pletykáival és mérgeivel. A KKP mégis az áldozatokat hibáztatja, mondván: az Istenben hívők feladják otthonaikat. Mindig másra hárítja a felelősséget! Az, hogy világosan láttam a KKP gonosz és otromba lényegét, csak megerősített az elhatározásomban, hogy az igazságra törekedjek, és Istent kövessem a végsőkig. Mindegy, mennyire üldöz a KKP, én Istent fogom követni.

Éjjelente egyedül álltam az erkélyen, mélyen elgondolkodva az istenhitben töltött időmről. Nagy mértékben részesültem Isten kegyelméből, és nagyon sok öntözést és ellátást kaptam Isten szavaiból, és a szavai abban is segítettek, hogy megértsek bizonyos igazságokat, és támaszt nyújtottak a szívemnek. Tudtam, hogy csak akkor lesz értéke az életemnek, ha hiszek Istenben és követem Őt, de amikor arra gondoltam, hogy a kemény küzdelem árán létrejött házasságom így fog széthullani, még mindig volt egy kis tétovázás a szívemben. Istenhez imádkoztam: „Istenem, követni akarlak Téged, de nem tudok elszakadni a családomtól. Kérlek, adj hitet és erőt, hogy megszabaduljak ezektől a testi korlátokból!” Ezután Isten szavaira gondoltam: „Az emberek az életüket Istentől kapták; ... Istentől kapták mindazt, amijük van, és Istennek kell hálát adniuk” (Az Ige, 3. kötet – Az utolsó napok Krisztusának beszédei. Csak akkor tud igazán átalakulni valaki, ha felismeri saját téves nézeteit). Mindig úgy tekintettem a férjemre, mint jótevőmre, úgy hittem, hogy ő az, aki bátorságot adott az életem folytatásához, és megajándékozott egy gyönyörű házassággal, olyannyira, hogy még akkor sem gyűlöltem őt, amikor üldözött és ellenállt nekem, miután hívő lettem. Amikor nem a kötelességemet végeztem, még arra is próbáltam időt szakítani, hogy valami finomat főzzek neki, hogy visszafizessem, amivel tartozom neki. Isten szavai által megértettem, hogy mindent, amim volt, Isten adta nekem, és hogy ez a házasság Isten szuverenitása és elrendelése által jött létre. Isten Az, akinek köszönettel tartozom! Erre a gondolatra sokkal nyugodtabb lettem, és a teher, amely évekig nyomta a szívemet, végre eltűnt. Hálát adtam Istennek a szívem mélyéből!

Ezután olvastam még Isten szavaiból, és némi tisztánlátást nyertem a férjem lényegét illetően. Mindenható Isten azt mondja: „Bárki, aki nem ismeri el Istent, ellenség; vagyis bárki, aki nem ismeri el a megtestesült Istent – függetlenül attól, hogy ezen az áramlaton belül vagy kívül van-e vagy sem –, az antikrisztus! Ki a Sátán, kik a démonok, és kik Isten ellenségei, ha nem azok az ellenállók, akik nem hisznek Istenben? Nem ők-e azok az emberek, akik lázadnak Isten ellen? Nem ők-e azok, akik azt állítják, hogy hisznek, mégis nélkülözik az igazságot? Nem ők-e azok, akik csupán az áldások megszerzésére törekszenek, miközben képtelenek tanúságot tenni Istenről? Te még ma is azokkal a démonokkal keveredsz, és lelkiismerettel és szeretettel bánsz velük, de ebben az esetben nem a Sátán felé terjeszted-e ki a jó szándékot? Nem állsz-e szövetségben a démonokkal? Ha az emberek eddig eljutottak, és még mindig képtelenek különbséget tenni jó és rossz között, és továbbra is vakon szeretnek és irgalmasak anélkül, hogy egyáltalán Isten szándékait kívánnák keresni, vagy bármilyen módon képesek lennének Isten szándékait magukévá tenni, akkor a végük annál nyomorúságosabb lesz. Aki nem hisz a testet öltött Istenben, az Isten ellensége. Ha képes vagy lelkiismeretességet és szeretetet tanúsítani egy ellenség iránt, akkor nem nélkülözöd-e az igazságérzetet? Ha te összeegyeztethető vagy azokkal, akiket utálok és akikkel nem értek egyet, és továbbra is szeretettel vagy személyes érzésekkel viseltetsz irántuk, akkor nem vagy-e lázadó? Nem állsz-e szándékosan ellen Istennek? Az ilyen személy birtokolja az igazságot? Ha az emberek lelkiismeretességet tanúsítanak az ellenség iránt, szeretetet a démonok iránt és irgalmat a Sátán iránt, akkor nem akadályozzák-e szándékosan Isten munkáját? [...] A mérce, amely szerint az emberek megítélik a többi embert, a viselkedésükön alapul; akiknek a viselkedése jó, azok igazak, míg akiknek a viselkedése visszataszító, azok gonoszak. A mérce, amely szerint Isten megítéli az embereket, azon alapul, hogy a lényegük aláveti-e magát Neki vagy sem; aki aláveti magát Istennek, az igaz ember, míg aki nem, az ellenség és gonosz ember, függetlenül attól, hogy ennek az embernek a viselkedése jó vagy rossz, és függetlenül attól, hogy a beszéde helyes vagy helytelen” (Az Ige, 1. kötet – Isten megjelenése és munkája. Isten és ember együtt fog bemenni a nyugalomba). Isten leleplezte, hogy mindazok, akik nem ismerik el Őt, ördögök és Sátánok; ők Isten ellenségei. Isten látja az emberek lényegét, én meg csak a külső megjelenésüket néztem. Láttam, hogy a férjem mind a házon belül, mind azon kívül mindent jól csinál, hogy kedves a családjához és a barátaihoz, hogy segít az embereknek, amikor szükségük van rá, és hogy nem akart hátat fordítani nekem akkor sem, amikor meddővé váltam, tehát azt gondoltam, hogy egy ritka jó ember ezen a világon. Ám amikor rájött, hogy hiszek Istenben, megmutatkozott a harcias oldala; olyan volt, mintha egy másik emberré vált volna. Hogy rávegyen a hitem megtagadására, mindenféle eszközt bevetett, hogy megfélemlítsen és megvesztegessen, még a válással is megfenyegetett. Láttam, hogy a férjem lényege egy volt az igazságot és Istent gyűlölő ördögével. Arra is rájöttem, hogy csak azért volt jó hozzám korábban, mert zokszó nélkül hajlandó voltam feláldozni magam a családunkért és mindenre hallgattam, bármit is mondott, ami kielégítette férfi soviniszta hiúságát. Miután elkezdtem hinni Istenben, megértettem egyes igazságokat, és saját elképzeléseim lettek, elkezdett üldözni és szembeszállni velem. Amikor letartóztattak, ami hatással volt a jó hírére, és érintette az érdekeit, válással fenyegetőzött. Valójában egyáltalán nem volt igazán jó hozzám, ami megtanított rá, hogy igaz szerelem nem létezik két ember között, és hogy minden az érdekekről és az üzletelésről szól. Isten szavaira gondoltam: „A hívők és a nem hívők összeegyeztethetetlenek, sőt, inkább szemben állnak egymással” (Az Ige, 1. kötet – Isten megjelenése és munkája. Isten és ember együtt fog bemenni a nyugalomba). Rájöttem, hogy az Istenbe vetett hit útján az a sorsom, hogy elváljon az utunk a férjemmel. Még ha meg is próbálnánk együtt maradni, nem lennénk boldogok, és ez hatással lenne az istenhitemre és a kötelességem teljesítésére. Nem voltam hajlandó kompromisszumra, ha az istenhitemről volt szó. Később a férjem megkérdezte, hogy döntésre jutottam-e, és én azt mondtam: „Az istenhitet választottam.” Ezt hallva a férjem megrázta a fejét, és kétségbeesetten azt mondta: „Tényleg kimerítettem minden lehetőségemet; egyszerűen nem érek fel a te Istenedhez. Minden jót kívánok neked.” Magamban szívből köszönetet mondtam Istennek.

Ezután gyorsan lebonyolítottuk a válást. Abban a pillanatban, amikor kiléptem a Polgári Ügyek Hivatalából, mélyen felsóhajtottam a megkönnyebbüléstől. Attól a naptól kezdve végre szabadon hihettem Istenben. Ez az élmény segített meglátni a valódi érettségemet. Hálát adok Istennek, hogy eltávolított a családomtól, megszabadítva a kötelékemtől, hogy teljes szívemből feláldozhassam magam Érte, törekedhessek az igazságra, és jól végezzem a teremtett lényként rám rótt kötelességemet.


92. Szabadulás a hírnév és a nyereség örvényéből

Egy átlagos családba születtem, nem voltunk jómódúak. Apám egy naplopó volt, akinek nem volt rendes munkája, és szerencsejátékozott is. A falunkban az emberek lenéztek minket, alsóbbrendűnek éreztem magam. Kiskoromtól egy titkos célt tűztem ki: amikor felnövök, ki fogok tűnni a tömegből, és mindenki újdonsült tisztelettel fog rám nézni. Csak így leszek képes emelt fővel járni, és elérni, hogy ne nézzenek le.

Az iskolában mindig nagyon jók voltak a jegyeim, de később az emelt szintű osztályban a nyomás miatt gyakran fájt a fejem, és a jegyeim romlani kezdtek. Később abbahagytam az iskolát. A családom mindig azt mondta: „Ha megtanulsz egy szakmát, nyithatsz egy üzletet, és a saját főnököd lehetsz, és ugyanolyan sikeres lehetsz így is.” Magamban azt gondoltam: „bár a tanulással nem tudom elnyerni az emberek megbecsülését, Kínában van egy mondás: »háromszázhatvan mesterség van, és minden mesterségnek megvan a maga mestere«. Ha keményen tanulok, hogy elsajátítsak egy készséget, akkor a jövőben nyithatok egy üzletet, és lehetek a saját magam főnöke. Akkor a rokonaim és a barátaim biztosan újdonsült tisztelettel fognak rám nézni.” Később sminkelési technikákat tanultam. Amikor dolgozni kezdtem, csak kezdő asszisztens lehettem, mert nem volt gyakorlati tapasztalatom. Lótifuti és alkalmi munkákat csináltam mindennap, a sminkoktató kiabált velem, és parancsolgatott nekem. Ezzel nem tudtam megbékélni. Annak érdekében, hogy minél több technikát megtanuljak és tapasztalatot gyűjtsek, hogy minél hamarabb sminkmester lehessek, szinte mindennap reggel 6-tól este 10-ig dolgoztam. A kemény munka időszaka után végül sminkmester lettem. Soha nem gondoltam volna, hogy az életem ezután még fájdalmasabb lesz. Minden nap, miután befejeztem a munkámat, túlóráznom kellett, hogy jó teljesítményt érjek el. Testileg és lelkileg is kimerültem. De aztán arra gondoltam: „»A legnagyobb nehézségeket kell elviselnünk ahhoz, hogy a legnagyobb emberré váljunk.« Ha kitartok és fejlesztem a készségeimet, akkor több esélyem lesz arra, hogy kiérdemeljem a dicséretet.” Így már nem éreztem magam olyan nyomorultul.

Később sminkmesterként dolgoztam egy másik stúdióban, ahol több évig maradtam. Nagy erőfeszítések árán a részlegem fő oszlopa lettem. Gyakorlatilag minden hónapban az első helyen végeztem a készségek és a teljesítmény tekintetében. A főnök gyakran dicsérte a képességeimet a munkatársaim előtt, és arra kérte őket, hogy tanuljanak tőlem. Ez elképesztően legyezgette a hiúságomat. Különösen az, hogy sok olyan ügyfél, akivel korábban még soha nem találkoztam, mondott olyat: „Rengeteget hallottunk rólad! A barátaim mind azt mondják, hogy nemcsak magasan képzett vagy, de nagyszerű ember is. Kifejezetten miattad jöttünk ide.” Amikor ilyen dolgokat hallottam, a hírnév és a nyereség utáni vágyam még nagyobb lett. Gyakran hallottam, hogy az ismerőseim arról beszélnek, hogy ez vagy az az illető, bár nagyon fiatal, már megnyitotta a saját üzletét, a saját vállalkozását vezeti, és nagyon ügyes. Mikor ezt hallottam, rendkívül irigykedtem. Úgy gondoltam, hogy nekem is jó képességeim vannak, csak még nincsenek meg a megfelelő anyagi feltételek. Még csak a húszas éveim elején jártam, és ha keményen dolgozom, és minden ügyfelet komolyan veszek, jó hírnevet építek ki, akkor előbb-utóbb esélyem lesz arra, hogy üzletet nyissak, és a saját magam főnöke lehessek. Valahányszor erre gondoltam, úgy éreztem, hogy végtelen energiaáramlás járja át a testemet, mintha a vérem felpezsdült volna. Folyamatosan azon gondolkodtam, hogyan fejleszthetném a képességeimet és a teljesítményemet, és gyakran követtem a különböző internetes platformokon a sminkvideókat, hogy tanuljak belőlük. A munkatársaim mind azon igyekeztek, hogy hamarabb végezzenek, de én, hogy még több élményt nyújtsak az ügyfeleimnek, plusz időt töltöttem azzal, hogy fényképeket és videókat készítettem róluk. Megkértem őket, hogy posztolják ezeket a közösségi média-profiljukban, így segítve a népszerűsítésemet, és amikor láttam a sok like-ot és a dicsérő kommenteket, rendkívül elégedett voltam magammal. Gyakran én fejeztem be utoljára a munkát, és még a hazaérkezésem után is cseteltem az ügyfelekkel, hogy ápoljam velük a kapcsolatomat. Az ügyfelek megtartása érdekében olyan volt, mintha folyton álarcot viselnék, és hamis, kellemesen hangzó szavakat mondtam. Ha egy ügyfél egyértelműen kövér és önbizalomhiányos volt, akkor így bókoltam neki: „Tökéletesen formás vagy! Ilyen alak kell ahhoz, hogy a ruháid a legjobban mutassanak.” Néhány ügyfél nem volt túl szép, de én erősen kerestem a pozitívumokat, amiket megdicsérhettem, és hízelegtem nekik, hogy boldoggá tegyem őket. Voltak olyan ügyfelek, akiknek nehéz volt a kedvükben járni, és bár belül elegem volt belőlük, mosolyt erőltettem magamra addig, amíg elégedettek nem lettek. Igazából nem akartam az érzéseimmel ellentétes dolgokat mondani, de a hírnév és a haszon érdekében muszáj volt. Bár dicséretet és csodálatot kaptam a környezetemtől, amint ez a rövid boldogság elmúlt, a szívemben még több depresszió és kimerültség maradt. Gyakran így gondolkodtam: azért, hogy elnyerjem az emberek megbecsülését, mindennap úgy dolgozom, mint egy gép. A munkán kívül csak még több munka vár. Mikor lesz már vége ezeknek a napoknak? Egyszerűen csak így fog elmúlni az életem? Zavarodottnak és tehetetlennek éreztem magam. Aztán eszembe jutott, hogy édesanyám már gyerekkoromban is azt mondta, hogy hívjam Istent, ha nehézségekbe ütközöm. Abban az időben gyakran fordultam Istenhez a nehézségeimmel, és így imádkoztam: „Édes Istenem! Össze vagyok zavarodva, és nagy a nyomás a munkámban. Sőt, úgy érzem, hogy az életemnek nincs értelme. Kérlek, segíts nekem!”

2021 májusában a cég, aminek az év ezen időszakában mindig sok munkája volt, nyugodt szezont élt meg. Gyakran volt lehetőségem otthon pihenni. Azáltal, hogy a nővérek felolvasták nekem Isten szavait, és beszélgettek velem, a szívemben lévő gyötrelem és elnyomottság enyhült valamelyest. Hivatalosan elfogadtam Mindenható Isten utolsó napokbeli munkáját, és elkezdtem gyülekezeti életet élni. Az összejövetelek során mindenki egyszerűen megnyílt, és közösséget vállalt a tapasztalati megértéséről. Mindenki beszélt, hogy segítsen annak, aki nehézségekbe ütközött. Senki sem nézett le senkit. Amikor összegyűltem a testvéreimmel, a szívem megnyugvást és békét talált, és végre felfedeztem, hogy az emberek élhetnek ilyen nyugodt és felszabadult módon. Később azonban, mivel gyakran vettem ki szabadságot, hogy részt vegyek az összejöveteleken, a főnököm aggódni kezdett, hogy átmegyek egy másik céghez, és megkérte a munkatársaimat, hogy derítsék ki, mi van velem. Arra gondoltam, hogy milyen szorgalmas voltam a munkában az elmúlt években, hogyan nyertem el a főnököm elismerését, és hogy én voltam a cég képzésének egyik fő célpontja. Idővel, ha a főnök azt látja, hogy állandóan szabadságot veszek ki, vajon rossz véleménnyel lesz rólam, és nem fog többé a képzésemre koncentrálni? Kezdtem megbánni, hogy gyakran szabadságot vettem ki az összejövetelek miatt, és úgy döntöttem, hogy ezután csak néhány összejövetelen veszek részt, feltéve, hogy azok nem ütköznek a munkával. De aztán arra gondoltam, hogy testvéreim összegyűlnek, hogy beszéljenek Isten szavairól, és hogy a szívem felszabadult, és nem volt elnyomott, így legbelül még mindig részt akartam venni az összejöveteleken. Minden alkalommal, amikor az összejövetelek és a munka ütköztek, úgy éreztem, mintha a szívem kétfelé akarna szakadni.

2021 októberében egyre több munkám lett. Különösen a zsúfolt időszakban volt olyan, hogy egy teljes hónapig nem mentem el egy összejövetelre sem. Akkoriban valamiféle lelkiismeret-furdalást éreztem, de nem mertem szabadságot kivenni, amikor láttam, hogy milyen sok munkája van a cégnek. A cég előre lefoglalta az ügyfeleknek a sminkmestert, így egyszerűen lehetetlen volt találni valakit, aki átvállalta volna a munkámat. Néhány ügyfél még külön ide is utazott más vidékről, így semmiképp sem utasíthattam vissza őket. Ha most szabadságot kérnék, a főnököm biztosan elégedetlen lenne. És ha elégedetlen lenne velem, akkor lehet, hogy kirúgna. Miután átgondoltam a dolgot, úgy döntöttem, hogy jelenleg a munka a fontosabb. Akkoriban annyira sok munkám volt, hogy egy teljes hónapig meg sem álltam. Amikor munka után volt egy kis időm, anyám felolvasta nekem Isten szavait. Nem tudtam lenyugtatni a szívem, és alig pár mondat után elszenderedtem. Hogy megpróbáljam enyhíteni a munka nyomását, néha elmentem enni, inni, szórakozni a barátaimmal, videókat és tévésorozatokat néztem, hogy elkábítsam magam. Bár akkor rövid ideig némi boldogságot éreztem, a szívem rendkívül elnyomott volt, testileg és lelkileg kimerültem. Ezután csak akkor mentem el az összejövetelekre, amikor már nem volt olyan sok munka.

Egy nővér hallott az állapotomról, és megkereste Isten szavának egy passzusát, hogy olvassam el. Mindenható Isten azt mondja: „A Sátán a hírnevet és a nyereséget használja arra, hogy kontrollálja az ember gondolatait, amíg az emberek másra sem tudnak gondolni, mint a hírnévre és nyereségre. A hírnévért és nyereségért küszködnek, a hírnévért és nyereségért szenvednek el nehézségeket, a hírnévért és nyereségért tűrnek el megaláztatást, a hírnévért és nyereségért áldozzák fel mindenüket, és minden ítéletet vagy döntést a hírnév és nyereség kedvéért hoznak meg. Ily módon a Sátán láthatatlan béklyókkal kötözi meg az embereket, és ezeket a béklyőkat viselve nekik sem erejük, sem bátorságuk nincs ledobni azokat magukról. Tudtukon kívül viselik ezeket a béklyókat, és nagy nehézségek árán vánszorognak egyre előre. E hírnév és nyereség kedvéért az emberiség kerüli Istent és elárulja Őt, és egyre elvetemültebbé válik. Így aztán egyik generáció a másik után pusztul el a Sátán hírneve és nyeresége közepette. Ha most a Sátán cselekedeteire tekintünk, baljós szándékai nem végképp megvetendőek-e? Lehet, hogy ma még mindig nem láttok át a Sátán gonosz indítékain, mert úgy vélitek, hogy nem lehet hírnév és nyereség nélkül élni. Azt hiszitek, hogy ha az emberek maguk mögött hagyják a hírnevet és a nyereséget, akkor többé nem látják majd az előttük lévő utat, többé nem látják majd a céljaikat, hogy a jövőjük elsötétül, homályos és borús lesz. De lassanként, egy nap mindannyian felismeritek majd, hogy a hírnév és a nyereség hatalmas béklyók, amelyekkel a Sátán megkötözi az embert. Amikor az a nap eljön, teljes mértékben ellen fogsz állni a Sátán irányításának, és teljesen ellen fogsz majd állni azoknak a béklyóknak, amelyekkel a Sátán megkötöz. Amikor eljön az ideje, hogy le akarod vetni mindazokat a dolgokat, amiket a Sátán beléd nevelt, akkor majd teljesen szakítasz a Sátánnal, és igazán utálni fogod mindazt, amit a Sátán hozott neked. Az emberiség csak akkor fogja igazán szeretni Istent és igazán sóvárogni Utána” (Az Ige, II. kötet – Isten megismeréséről. Isten Maga, az egyedülálló VI.). Miután egy hónapig nem jártam összejövetelekre, végül rájöttem, hogy a Sátán a hírnevet és a nyereséget használja arra, hogy megkötözze az embereket, és rávegye őket, hogy kerüljék Istent. A családom szegénységére gondoltam, amiben felnőttem, és arra, hogy a körülöttem élő emberek mennyire lenéztek engem. Célomul tűztem ki, hogy nagy dolgokat érjek el, és kitűnjek a tömegből, hogy mindenki újdonsült tisztelettel nézzen rám. Bár édesanyám gyakran beszélt nekem az Istenbe vetett hitről, soha nem vettem komolyan. Azt gondoltam, hogy fiatal vagyok, és ez annak az ideje, hogy a karrierembe fektessek energiát. Azon törtem a fejem, hogyan javíthatnám a képességeimet és a teljesítményemet, és gyakran hízelegtem az ügyfeleknek, hogy boldoggá tegyem őket, hogy javíthassam a teljesítményemet a munkában. Annak érdekében, hogy jól végezzem a munkámat, és minél több ember megbecsülését elnyerjem, mindig utolsónak távoztam a cégtől, és munka után is, a maradék kis időmben, segítettem az ügyfeleknek a fotók és videók szerkesztésében, hogy reklámozzam magam. Néha még álmodtam is a munkámmal kapcsolatos tennivalókról. A szívemet már régóta szorosan gúzsba kötötte a hírnév és a nyereség. Amikor a munka és az összejövetelek ütköztek, aggódtam, hogy ha túl sok szabadságot vennék ki, akkor elégedetlen lenne a főnököm, és ez hatással lenne a karrierem további alakulására, ezért egy teljes hónapig nem mentem összejövetelre, és nem olvastam Isten szavait. Kimerült voltam testben és lélekben, és úgy próbáltam enyhíteni a stresszt, hogy tévésorozatokat és videókat néztem az interneten. Ez azt eredményezte, hogy a szívem egyre távolabb sodródott Istentől. A szívem üresebb volt, és még inkább gyötrődött. Láttam, hogy a Sátán a hírnevet és a nyereséget használja fel arra, hogy irányítson engem. Arra kényszerített, hogy teljes szívemből a munkámnak szenteljem magam, megakadályozott abban, hogy összejövetelekre járjak, és végezzem a kötelességemet, és fokozatosan rávett, hogy kerüljem Istent, eláruljam Istent, és elveszítsem az üdvösségre való esélyemet. Át kellett látnom a Sátán cselszövésén. Bár a munkámat nem tudtam azonnal elengedni, minél több összejövetelen kellett részt vennem. Ezért imádkoztam Istenhez, hogy segítsen nekem.

A nyugodt időszakban meg tudtam szervezni úgy a munkámat, hogy el tudjak járni az összejövetelekre, de a főszezonban, amikor sok munka volt, gyakran kellett szabadságot kérnem, ami nem tetszett a főnökömnek. Éreztem, hogy nem megoldás, hogy állandóan mindenféle ürügyet keresve szabadságot veszek ki, de ha munkahelyet váltanék, akkor elveszíteném az esélyt, hogy valóra váltsam az álmomat, hogy kitűnjek a tömegből. Amint arra gondoltam, hogy elengedem, nem bírtam megtenni. De ha így folytatnám, akkor csak egyre távolabb és távolabb kerülnék Istentől, és végül elveszíteném az esélyemet az üdvösségre. Mindennap úgy éreztem, hogy ketté akar szakadni a szívem. Gyötrődtem, szenvedtem, és nem tudtam, hogyan döntsek. Édesanyám tudomást szerzett a helyzetemről, és felolvasott nekem egy passzust Isten szavaiból. „Ha el akarjátok nyerni az igazságot és életet, akkor Isten szavaira kell alapoznotok. Ez lehetővé teszi, hogy elinduljatok az igazságra való törekvés útján, amely egymagában az élet célja és iránya. Csak akkor vagy valóban Isten kiválasztottjai és eleve elrendeltjei közül való, ha engeded, hogy az Ő szavai és az igazság alapot vessenek a szívedben. Most az alapjaitok még ingatagok. Még ha csak egy apró kísértés érne benneteket a Sátán részéről, akkor is megremegnétek és elbuknátok, egy nagy katasztrófáról vagy próbatételről nem is szólva. Ez az alap hiánya, ami nagyon veszélyes! Sok ember elbukik és elárulja Istent, amikor utoléri őt az üldöztetés vagy egyéb viszontagság. Egyesek meggondolatlanul kezdenek cselekedni, miután némi státuszra tettek szert, azután pedig felfedik és kivetik őket. Ti ezeket mindannyian nagyon is világosan látjátok. Ezért most először is meg kell határoznotok az irányt és célt, amely felé törekednetek kell az életben, valamint az utat, amelyen járnotok kell, aztán el kell csendesítenetek az elméteket és keményen kell dolgoznotok, fel kell áldoznotok magatokat, erőfeszítést kell tennetek és meg kell fizetnetek az árat ezért a célért. Egyelőre tegyetek félre minden mást – ha továbbra is ezeken töröd a fejed, az hatással lesz a kötelességed végzésére, valamint az igazságra való törekvésed és az üdvösséged létfontosságú ügyére is. Ha azon kell gondolkodnod, hogy miként fogsz munkát találni, sok pénzt keresni, meggazdagodni, szilárdan megvetni a lábadat a társadalomban és megtalálni a helyedet, ha a házasságon és a párkeresésen kell gondolkodnod, hogy vállalod-e egy család eltartásának felelősségét, hogy jó életet biztosíts nekik, és ha még új készségeket is el akarsz sajátítani, ki akarsz tűnni és jobb lenni, mint mások – hát nem lenne kimerítő mindezeken gondolkodni? Hány dolog fér az elmédbe? Mennyi energiája van egy embernek az élete során? Hány jó éve van valakinek? Ebben az életben az embereknek húsz-és negyvenéves koruk között van a legtöbb energiájuk. Ez idő alatt kell elsajátítanotok azokat az igazságokat, amelyeket az Istenben hívőknek meg kell érteniük, aztán be kell lépnetek az igazságvalóságba, el kell fogadnotok Isten ítéletét és fenyítését, valamint finomítását és próbatételeit, és el kell jutnotok odáig, hogy semmilyen körülmények között nem tagadjátok meg Istent. Ez a legalapvetőbb dolog” (Az Ige, III. kötet – Az utolsó napok Krisztusának beszédei. Nagy jelentőségű, hogy megfizessük az árat az igazság elnyeréséért). Édesanyám közösséget vállalt velem: „Isten azt akarja, hogy életünknek értéke és értelme legyen. Fiatal vagy, tele energiával, és nem várom el tőled, hogy te legyél a család kenyérkeresője. Csak azt remélem, hogy megfelelően fogsz hinni Istenben, és a legjobb éveidet arra használod fel, hogy higgy Istenben, és az igazságra törekedj. Ezek a legfontosabb dolgok az életedben! Az Istenbe vetett hiten kívül minden más üres. Ha nem hiszel nekem, akkor próbáld ki, és meglátod: még ha minden energiádat a munkádba ölöd is, akkor sem leszel boldog, amikor eléred a sikert és a hírnevet. Manapság sok ember gazdag és híres, de vajon valóban boldogok? Az emberek vágyai soha nem elégíthetők ki. Csak Isten szavai mutathatnak utat az embereknek, és tehetik az életüket nyugodttá és boldoggá mindennap.” Azt gondoltam magamban: „Az emberek vágyai végtelenek. Pont, mint amikor elkezdtem dolgozni. Nem volt tapasztalatom, a fizetésem alacsony volt, és nem becsültek meg. De folyamatos erőfeszítések után végül a részlegem fő oszlopa lettem. Megbecsülést szereztem a környezetemben, és a fizetésem is egyre jobb lett, de még mindig nem voltam elégedett. Folyton azt tervezgettem, hogyan fejlesszem a képességeimet és hogyan gyűjtsem a kapcsolataimat, hogy saját karriert csinálhassak, és még több ember megbecsülését nyerjem el. Folyamatosan a hírnévért és a haszonért áldoztam fel az időmet és az erőfeszítéseimet. Ez azonban nem tett boldoggá, hanem inkább növelte a fájdalmamat.” Kicsit tovább gondolkodtam, és rájöttem, hogy a szívemet nyugalom és béke tölti el, miután olvastam Isten szavait, és megértettem, hogy egy cseppnyi igazságot sem lehet venni semmilyen pénzért, hírnévért vagy haszonért. Csak ha végezzük a kötelességünket, úgy kaphatunk több lehetőséget Isten munkájának megtapasztalására, és csak ha folyamatosan Isten előtt élünk, Isten szavait esszük és isszuk, és Istenhez imádkozunk, miközben a kötelességünket végezzük, úgy lesz gyorsabb az életünk növekedése. A nővéreim, akik velem egy időben kezdtek el hinni Istenben, most mindannyian kötelességeket végeztek, és az életük növekedése nagyon gyors volt. Egyre világosabban megértették az igazságot is. De aztán, amikor magamra néztem, azt láttam, hogy mindennap sokat dolgozok. Nem járok összejövetelekre, és nem olvasom Isten szavait. Nem sok különbség van köztem és az álhívők között. Ha így folytatom, soha nem fogom elnyerni az igazságot! Pont, ahogy Isten mondja, mennyi energiája lehet egy embernek? Ha az egyik dolgot akarja, de nem hajlandó elengedni a másik dolgot, az olyan, mintha mindkét lábával egy-egy csónakban próbálna állni; a végén beleesik a vízbe. Ha nem tudom meghozni a helyes döntést, akkor valóban el fogom veszíteni az esélyemet az üdvösségre.

Miután egy ideig szívem mélyén vívódtam magammal, benyújtottam a felmondásomat a cégnél. Többször is benyújtottam, de minden alkalommal elutasították. A főnök többször is beszélt velem: „A cég nem akar elveszíteni egy ilyen kiváló alkalmazottat, mint te. Ha bármilyen kérésed van, kérlek, mondd el, és mi mindent megteszünk, hogy teljesítsük. Biztosan nehéz lehetett eddig magadban tartani.” Azt is megígérte, hogy megemeli a fizetésemet, előléptet technikai igazgatóvá, és az eredeti fizetésemen felül 1000 jüan támogatást is ad. Bár visszautasítottam, a szívem nehezen engedte el. Ha maradnék, akkor nemcsak magasabb fizetést kapnék, hanem előléptetnének technikai igazgatóvá is. Nem lennék-e akkor közelebb az álmomhoz, hogy kitűnjek a tömegből? Ez megingatta az elhatározásomat, amely eleve nem volt annyira szilárd. Ebben az időszakban folyamatosan különböző kísértésekkel szembesültem. Például a munkatársaim gyakran mondogatták: „Olyan régóta vagy ebben az állásban, miért akarsz elmenni? Ha a helyedben lennék, akkor nem mennék el, bármi is történjen. A cég igazán megbecsül, és nagyon sok ügyfél megkedvelt téged. Hogy hagyhatod ott mindezt csak úgy?” Amikor ezt hallottam, a szívem tétovázott és megingott. De aztán arra gondoltam, hogy ha ezt az életet választom, az azt jelenti, hogy egyáltalán nem lesz lehetőségem összejövetelekre járni vagy a kötelességemet végezni. Eszembe jutottak az összejövetelek a testvéreimmel. Mindenki megnyitotta a szívét és közösséget vállalt, függetlenül attól, hogy fájdalmat, szenvedést vagy örömöt érzett. A léleknek ezt a fajta felszabadulását csak Isten házában lehet megtalálni.

Később egy nővér beszélgetett velem, és együtt olvastunk el egy passzust Isten szavaiból. „Isten nem csupán a születésüktől a jelenig tartó évtizedekben fizeti meg az árat minden egyes emberért. Ahogy Isten látja, te számtalanszor érkeztél meg ebbe a világba, és számtalanszor reinkarnálódtál. Ki irányítja ezt? Isten irányítja ezt. Te minderről semmiképp nem tudhatsz. Valahányszor ebbe a világba érkezel, Isten személyesen rendezi el számodra a dolgokat: Ő rendezi el, hány évig fogsz élni, miféle családba fogsz születni, mikor építesz majd otthont és karriert, valamint hogy mit fogsz csinálni ebben a világban, és hogyan keresed majd a kenyeredet. Isten elrendez számodra egy megélhetési módot, hogy akadálytalanul teljesíthesd küldetésedet ebben az életben. Ami pedig azt illeti, hogy mit tegyél a következő újjászületésedben, Isten aszerint rendezi el és adja át neked azt az életet, hogy mivel kell rendelkezned és mit kell megkapnod... Isten sokszor elrendezte már számodra ezeket a dolgokat, míg végül megszülettél az utolsó napok korszakába, a jelenlegi családodba. Isten elrendezett számodra egy környezetet, amelyben hihetsz Benne, lehetővé tette, hogy meghalld az Ő hangját és visszatérj az Ő színe elé, hogy követni tudd Őt és kötelességet végezz az Ő házában. Csakis Istennek ezzel az útmutatásával éltél a mai napig. Nem tudod, hányszor születtél már meg az emberek között, sem azt, hányszor változott a külsőd, hány családod volt, hány korszakot és dinasztiát éltél végig – Isten keze azonban egész idő alatt támogatott téged, és mindvégig Ő őrködött fölötted. Mennyit fáradozik Isten egy ember kedvéért! Egyesek azt mondják: »Hatvanéves vagyok. Isten hatvan éve őrködik fölöttem, oltalmaz és vezérel engem. Ha öreg fejjel már nem tudok kötelességet végezni és semmit sem tudok csinálni, Isten akkor is törődik majd velem?« Hát nem butaság ilyet mondani? Istennek nem csupán egy életen át van szuverenitása az ember sorsa fölött, és nem csak ennyi ideig őrködik fölötte és oltalmazza őt. Ha csak egyetlen élet idejéről lenne szó, az nem bizonyítaná, hogy Isten mindenható és minden fölött szuverenitással rendelkezik. A munka, amelyet Isten végez, és az ár, amelyet egy-egy emberért fizet, nem pusztán abban áll, hogy elrendezi, mit csinálnak ebben az életben, hanem azt, hogy ezt számtalan életen át teszi. Isten teljes felelősséget vállal minden újból testet öltött lélekért. Figyelmesen dolgozik, élete árát fizetve, vezérelve minden embert és elrendezve minden egyes életüket. Isten így fáradozik és így fizeti meg az árat az emberért, és mindezeket az igazságokat és ezt az életet az embernek ajándékozza. Ha az emberek nem végzik a teremtett lények kötelességét ezekben a végső napokban, és nem térnek vissza a Teremtő színe elé – ha végül, akárhány életet és generációt éltek végig, mégsem végzik jól a kötelességeiket, és nem felelnek meg Isten követelményeinek –, nem lenne akkor túl nagy a tartozásuk Isten felé? Nem lennének méltatlanok mindarra az árra, amelyet Isten fizetett? Teljesen hiányozna belőlük a lelkiismeret, meg sem érdemelnék az ember nevet, mert az Istennel szembeni tartozásuk túl nagy lenne. Ezért ebben az életben – nem az előző életeidről beszélek, hanem ebben az életben –, ha nem vagy képes a küldetésed kedvéért feladni a dolgokat, amelyeket szeretsz, vagy olyan külsődleges dolgokat, amilyenek az anyagi élvezetek vagy a család szeretete és öröme – ha nem adod fel a hús-vér test örömeit azon árak kedvéért, amelyeket Isten fizet érted, vagy hogy viszonozd Isten szeretetét, akkor valóban elvetemült vagy! Valójában minden árat, amelyet Istenért fizetsz, érdemes megfizetni. Ahhoz az árhoz képest, amelyet Isten fizet érted, mit számít az a kis összeg, amelyet te felajánlasz vagy feláldozol? Mit számít az a kis szenvedés, amelyet eltűrsz? Tudod, Isten mennyit szenvedett? Az a kevés, amit te szenvedsz, említésre sem méltó ahhoz képest, amit Isten szenvedett. Ráadásul azáltal, hogy most elvégzed a kötelességedet, megszerzed az igazságot és az életet, végül pedig életben maradsz és belépsz Isten királyságába. Mekkora hatalmas áldás ez!” (Az Ige, III. kötet – Az utolsó napok Krisztusának beszédei. Nagy jelentőségű, hogy megfizessük az árat az igazság elnyeréséért). Isten hatalmas áldozatot hozott a kiválasztottak és előre elrendeltek mindegyikéért, megvédve a biztonságukat, hogy ne nyeljék el őket a különböző gonosz irányzatok. Ha életünkben nem tudjuk végezni a kötelességünket, akkor igazán adósai vagyunk Istennek! Isten fáradságos áldozatot hozott értem. Gyermekkorom óta hallgattam, ahogy anyám az Istenbe vetett hitről beszél. Isten rendezte nekem ezt a családot, és mindig vigyázott rám, és megóvott. Amikor belesüllyedtem a pénzbe, a hírnévbe és a haszonba, és nem tudtam kihúzni magam, szenvedtem és tehetetlennek éreztem magam, Isten keze volt az, ami megmentett, és a testvéreimet használta fel arra, hogy Isten elé vigyenek. Az összejövetelek és Isten szavainak olvasása által megtanultam elfogadni a dolgokat Istentől, amikor különböző problémákkal szembesültem, és nem voltam többé elégedetlen a sorsommal, mint korábban. Sokkal nyugodtabban és felszabadultabban éltem. Amikor nem tudtam normális módon részt venni az összejöveteleken, akkor, akármilyen késő is volt, a nővér újra és újra megvárt, hogy befejezzem a munkát, és közösséget vállalt velem Isten szándékairól. Néha még leveleket is írt, hogy közölje velem Isten szavait. Nem Isten rendezte ezt az egészet? Isten nem tudta elviselni, hogy a hírnévre és a nyereségre való törekvésben elveszítsem magam, és végül a Sátán elnyeljen. Újra és újra olyan embereket, eseményeket és dolgokat hozott elém, amelyek támogattak engem, és segítettek nekem, csendben várva, hogy megváltozzak. Ha továbbra sem viszonoznám Isten szeretetét, akkor túlságosan hiányozna belőlem az emberi mivolt. Isten munkája hamarosan véget ér, és láthatjuk, hogy a katasztrófák egyre súlyosabbak. Ha továbbra is makacsul megtagadtam volna, hogy észhez térjek, akkor mi hasznom lett volna a pénzből, bármennyit is kerestem volna belőle? Az megmenthetné az életemet? Még ha mások szemében erős nővé is válnék, mit számítana az? Az megmenthetne engem? Eszembe jutott valami, amit az Úr Jézus mondott: „Mert mit használ az embernek, ha az egész világot megnyeri, lelkében pedig kárt vall? Vagy mit adhat az ember váltságdíjul a lelkéért?” (Máté 16:26). Visszagondolva azokra az évekre, amikor minden energiámat a munkámnak szenteltem, sok lehetőséget elvesztettem arra, hogy végezzem a kötelességemet és elnyerjem az igazságot. Ma, hála Isten szavainak, megértettem Isten jó szándékait az emberek megmentésében. Csak ha végzem a kötelességemet, és teljesen levetem a Sátán által rám rakott béklyókat és nyomorúságot, akkor lesz lehetőségem megmenekülni és túlélni. Ezután naponta imádkoztam Istenhez ebben a kérdésben, és kértem, hogy óvja meg a szívemet, és ne engedje meginogni.

Ismét benyújtottam a felmondásomat, és a főnök azt mondta: „Tényleg elhatároztad magad? Egy újabb stúdió megnyitására készülünk, és azt akartuk, hogy a legkiválóbb munkatársaink dolgozzanak benne. Te voltál az első, akire gondoltunk. Ha valaki másról lenne szó, nem lennénk nyugodtak. Sok éve a cégnél vagy, és jogosult lettél a részesedésre. Miért nem gondolod át még egyszer? Gondolj csak bele, milyen jó lenne később, ha ilyen fiatalon lenne valami sajátod! A lényeg az, hogy már annyi éve együtt vagyunk, és most már érzelmileg is kötődünk egymáshoz.” Miközben beszélt, szipogott, és sírni kezdett. Olyan feltételeket javasolt, amilyenekre mindig is törekedtem. Ha még egy ideig kitartanék, sikert és hírnevet érnék el, és még többen irigyelnének. Milyen jó benyomást keltenék a rokonaim és barátaim előtt! Miközben a fejemben a csodálatos jövőmről fantáziáltam, hirtelen rájöttem, hogy az elképzeléseim nincsenek összhangban Isten szándékával. Sietve, csendben imádkoztam Istenhez: „Édes Istenem! Tudom, hogy egy újabb kísértés tört rám. A Sátán ismét embereket, eseményeket és dolgokat használ fel arra, hogy megzavarja a szívemet, és rávegyen, hogy hírnévre, nyereségre és státuszra törekedjek. De ezúttal, bármi történjék is, egyszer és mindenkorra szakítok a Sátánnal, és szilárdan megállok a bizonyságtételemben, hogy megvigasztaljam a Te szívedet.” Imádkozás közben eszembe jutott Isten szavainak egy passzusa, amelyet korábban olvastam: „Amikor ismételten megvizsgálod és gondosan boncolgatod az emberek által hajszolt különféle életcélokat, és számtalanféle életmódjukat, azt fogod látni, hogy ezek közül egyik sem felel meg a Teremtő eredeti szándékának, amellyel az emberiséget teremtette. Ezek mindegyike eltávolítja az embereket a Teremtő szuverenitásától és gondoskodásától; mind olyan csapdák, amelyek az embereket züllötté teszik és a pokolba vezetik. Miután ezt felismered, az lesz a feladatod, hogy félretedd a régi életszemléletedet, távol maradj a különböző csapdáktól, hagyd, hogy Isten átvegye az irányítást az életed felett, és megszervezze a dolgaidat; csak próbáld meg alávetni magad Isten vezényléseinek és vezetésének, próbálj egyéni döntés nélkül élni, és olyan emberré válni, aki imádja Istent” (Az Ige, II. kötet – Isten megismeréséről. Isten Maga, az egyedülálló III.). A Sátán mindenféle gondolatot és eszmét használ arra, hogy megbénítsa az embereket, és végül mélyen legbelül csapdába ejtse őket, hogy megtagadják Istent, elárulják Istent, és elveszítsenek minden esélyt a megmenekülésre. Ezek a Sátán sötét indítékai. Most a főnök azért kínálta ezeket a feltételeket, hogy elcsábítson engem. Nem csapda volt-e ez, amely a elkorcsosulásba csábított? Hogyan állhattam volna ellen továbbra is makacsul annak, hogy észhez térjek? Isten azt akarja, hogy alávessük magunkat az Ő szuverenitásának, és tegyük egy teremtett lény kötelességeit. Csak így érthetjük meg az igazságot, élhetjük meg az emberi hasonlatosságot, és menthet meg minket Isten! Határozottan azt mondtam a főnökömnek: „Mindenkinek megvannak a maga ambíciói, én pedig új környezetet szeretnék.” A főnököm beleegyezett. Miután elhagytam a céget, sokkal nyugodtabb lett a szívem. Onnantól fogva megfelelően tudtam törekedni az igazságra, akárcsak a testvéreim.

Ez után az élmény után tisztán láttam a Sátán sötét indítékait. A Sátán ráveszi az embereket, hogy hírnévre és haszonra törekedjenek, hogy teljesen a hatalmába kerítse őket, és vele együtt a pokolba szálljanak. Ha az emberek önmagukra hagyatkoznak, egyszerűen nincs módjuk legyőzni a Sátán cselszövéseit. Csak Isten szavainak olvasása és az igazság megértése által láthatnak át a dolgokon, és mondhatnak búcsút a téves utaknak, melyeken a múltban jártak. Csak az igazságra való törekvés által nyerhetjük el Isten üdvösségét. Miután elhagytam a munkámat, bár nem becsült meg több ember, és az anyagi életem némileg hiányos volt, a lelkemben lévő könnyedséget és békét semennyi pénzért nem lehetett megvásárolni. Végre levetettem a hírnév és a haszon rabságát, és végeztem a kötelességemet a gyülekezetben. Hála Istennek az Ő üdvösségéért!


93. Az igazságra való törekvés nem függ az életkortól

2003-ban fogadtam el Isten utolsó napokbeli munkáját, és nem sokkal később vezetői kötelességet vállaltam. Akkoriban alig múltam ötven, és nem voltak egészségügyi problémáim. Napközben összejövetelekre jártam és hirdettem az evangéliumot, és bármilyen későn értem is haza este, a testvérek állapota alapján felvérteztem magam Isten szavaival. Bár kicsit sűrű és fárasztó volt, a puszta gondolat, hogy végezhetem a kötelességemet, és a jövőben Isten megmenthet, végtelen erőt adott. Kicsit több mint tíz évvel később az egészségem romlani kezdett. Először az epehólyagommal voltak gondok, és műtéti úton el kellett távolítani, aztán elcsúszott egy csigolyám a deréktájon, amit műtéttel kellett rögzíteni. A két műtét után világosá vált számomra, hogy a testem most sokkal rosszabb állapotban van. Olyan krónikus betegségekben is szenvedtem, mint a méhmióma és az atrófiás eróziós gyomorhurut, és gyenge és kedvetlen lettem. Már nem voltam olyan fürge, és lépcsőmászás közben többször is meg kellett állnom pihenni. A memóriám is romlott, és néha, amikor Isten szavainak egy bizonyos aspektusáról akartam olvasni, amint keresni kezdtem, már nem emlékeztem, mit is akartam olvasni. A gyülekezet a fizikai állapotomnak megfelelően úgy rendezte, hogy egyedül vezessek egy csoportos összejövetelt, ha a testvérek nehéz lelkiállapotban voltak, segítettem megoldani azt, és néha, amikor a gyülekezet híján volt a vendéglátó otthonoknak, a vendéglátásért is felelős voltam. Bár az egészségem nem volt olyan jó, mint korábban, még mindig el tudtam látni néhány kötelességet, és energikusnak éreztem magam.

Egyszer egy összejövetel után hazafelé menet kiújultak a régi gyomor-bélrendszeri problémáim, és fájdalomhullám hasított a gyomromba. Alig bírtam talpon maradni és hazajutni, és csak akkor kezdtem egy kicsit jobban érezni magam, miután lefeküdtem egy időre. Látva, hogy rossz az egészségi állapotom, a vezető megkért, hogy alkalmanként otthon lássam vendégül a testvéreket az összejövetelekre. Amikor ezt hallottam, arra gondoltam: „Ennyi volt. Most már csak otthon tudok vendéglátást végezni. Ahogy öregszem, az egészségem tovább fog romlani. Ha egy nap még a vendéglátói kötelességet sem tudom ellátni, egyáltalán nem leszek képes semmilyen kötelességet végezni, és akkor mi reményem lesz az üdvösségre?” Ezekre a gondolatokra elvesztettem minden erőmet, nagyon csüggedtnek éreztem magam, és azt gondoltam: „Öregszem, romlik a memóriám, még Isten szavaira sem emlékszem, és elfelejtem, amit éppen olvastam. Hogyan érthetném meg az igazságot? Bármilyen keményen is törekszenek a korombeliek, nem tudnak fejlődni. Legjobb lesz, ha megpróbálok napról napra élni.” Néha főzés közben annyira fájt a hátam, hogy nem tudtam állva maradni, és le kellett ülnöm egy közeli kisszékre pihenni. Amikor a gyomorgörcseim kiújultak, a fájdalom különösen erős volt, annyira, hogy nem voltam benne biztos, túlélem-e. Aggódtam, hogy egy nap talán összeesem, és még az összejövetelekre sem tudok elmenni. Amikor láttam az egészséges fiatalokat, akik tudtak futni és ugrálni, irigykedtem, és arra gondoltam: „Milyen csodálatos fiatalnak lenni! Bárhová elmehetnek és bármilyen kötelességet végezhetnek, és nagyobb az esélyük az üdvösségre. Eközben az én egészségem napról napra romlik, és ha a jövőben nem tudok semmilyen kötelességet végezni, haszontalanná válok, és Isten biztosan elhagy engem!” Visszagondoltam arra, hogy néhány évvel korábban még nem voltak egészségügyi problémáim a kötelességeim végzése közben, de ekkorra már 72 éves voltam, és a testem teljesen más volt, mint régen. Ó, mennyire szerettem volna 20 évvel visszaforgatni az időt! Emiatt gyakran gyötrődtem, negatív állapotban éltem, és nem akartam törekedni az igazságra. Néha tévéműsorokat néztem, hogy elüssem az időt, és amikor nehézségek értek, és romlottságot fedtem fel, nem kerestem az igazságot, hogy megoldjam a problémákat, hanem csak röviden átgondoltam a dolgokat, aztán átsiklottam felettük. Még az imáim is csak száraz szavak voltak, és éreztem, hogy a szívem egyre távolabb sodródik Istentől. Mélyen legbelül tudtam, hogy veszélyes így folytatni, és fel akartam oldani ezt a csüggedt állapotot. Azonban nem tudtam konkrét utat az előrelépéshez.

Egy nap rábukkantam Isten azon szavaira, amelyek az idősek állapotát leplezik le, és azonnal magamra ismertem ezekben a szavakban. Mindenható Isten azt mondja: „A testvérek között vannak idős emberek is, akik 60 fölöttiek vagy akár 80-90 év körüliek, és akik előrehaladott koruk miatt szintén nehézségeket tapasztalnak. Az ő gondolkodásuk az életkoruk ellenére nem feltétlenül annyira helyes vagy racionális, az elképzeléseik és nézeteik pedig nem feltétlenül egyeznek az igazsággal. Ezeknek az idős embereknek ugyanúgy vannak problémáik, és állandóan így aggódnak: »Az egészségem már nem olyan jó, és a lehetőségeim a kötelességek végzése területén korlátozottak. Vajon emlékezni fog rám Isten, ha csak ezt az aprócska kötelességet végzem? Néha megbetegszem, és szükségem van arra, hogy valaki gondoskodjon rólam. Amikor nincs, aki gondoskodjon rólam, nem vagyok képes végezni a kötelességemet, mit tehetnék hát? Idős vagyok, nem emlékszem Isten szavaira, amikor olvasom azokat, és nehéz megértenem az igazságot. Amikor az igazságról beszélek, zavarosan és logikátlanul beszélek, és nincsenek jó tapasztalataim, amelyeket megoszthatnék. Öreg vagyok, és nincs elég energiám, a látásom nem jó, és már elhagyott az erőm. Számomra minden nehéz. Nemcsak, hogy nem tudom végezni a kötelességemet, de könnyen elfelejtek és elrontok dolgokat. Néha összezavarodom, és problémákat okozok a gyülekezetnek és a testvéreimnek. Nagyon nehéz számomra törekedni az igazságra és üdvösségre jutni. Mit tehetek?« Amikor ezekre a dolgokra gondolnak, aggódnak: »Mások a 20-as vagy 30-as éveikben kezdtek hinni Istenben – hogy lehet, hogy én ilyen idős korban kezdtem hinni Istenben? A nagy csapások hamarosan megérkeznek. Olyan későn kezdtem hinni Istenben – elnyerhetem még az üdvösséget? Bár Isten kegyelme, hogy találkoztam a munkájának lehetőségével, túl öreg vagyok. A memóriám nem jó, és a testem már nem engedelmeskedik. Elálmosodom és elbóbiskolok, miután egy ideig hallgatok az összejöveteleken. Elnyerhetem így az igazságot? Mit tehetek? Annyira aggódom! Az én koromban a gyermekeim már felnőttek, és nincs szükségük arra, hogy gondoskodjam róluk vagy neveljem őket. Most már aggodalmak és szorongások nélkül hihetek Istenben. Semmi más nem fontos már. A legnagyobb kívánságom az, hogy törekedjek az igazságra és teljesítsem egy teremtett lény kötelességét a hátralévő időmben, és végül elérjem az üdvösséget. Sajnos a testem nem olyan, mint régen. A látásom romlik, az elmém ködös, és a testem nem engedelmeskedik. Még amikor azt a kevés munkát végzem is, amit tudok, gyakran hibázom, és bajt okozok másoknak. Úgy tűnik, hogy az igazság elnyerése és az üdvösség elérése nehéz lesz számomra! Mintha ezeknek a dolgoknak semmi közük nem lenne az idősekhez, és a fiatalok lennének az áldottak. Öreg vagyok, és bár megértem ezt a nagyszerű időt, nem vagyok elég áldott ahhoz, hogy élvezzem!« Egyre zaklatottabbnak és szorongóbbnak érzik magukat a szívükben. Néha sírni akarnak, és mindig van egy kis szomorúság a szívükben. [...] Vajon az idősek már nem törekedhetnek az igazságra a koruk miatt? Vajon nem képesek megérteni az igazságot? (De igen, képesek.) Meg tudják-e érteni az idős emberek az igazságot? Valamennyit meg tudnak érteni belőle. Nem mintha a fiatalok az egészet meg tudnák érteni. Az idős emberek mindig abban a tévhitben élnek, hogy zavarodottak, hogy rossz a memóriájuk, és ezért nem tudják megérteni az igazságot. Tény ez? (Nem.) Bár a fiataloknak sokkal több az energiájuk, mint az időseknek, és fizikailag erősebbek, valójában a megértési, felfogási és megismerési képességük ugyanolyan, mint az időseké. Nem voltak-e az idősek is valamikor fiatalok? Nem öregnek születtek, és egyszer a fiatalok is meg fognak öregedni. Az idős embereknek nem szabadna mindig azt gondolniuk, hogy azért, mert öregek, fizikailag gyengék, nincsenek jól és rossz a memóriájuk, különböznek a fiataloktól. Valójában nincs különbség. Hogy értem azt, hogy nincs különbség? Akár idős valaki, akár fiatal, a romlott beállítottsága ugyanaz, a hozzáállása és a nézetei a dolgokról ugyanazok, valamint a dolgokat illető látásmódja és álláspontja ugyanaz. Az idős embereknek tehát nem szabad azt gondolniuk, hogy mivel ők öregek, mivel a fiatalokénál kevesebb a túlzó vágyuk, és képesek stabilnak lenni, nekik nincsenek vágyaik és vad ambícióik, és kevesebb a romlott beállítottságuk – ez egy tévhit. A fiatalok tudnak a pozícióért versengeni, vajon az idősek nem tudnak a pozícióért versengeni? A fiatalok képesek az alapelvekkel ellentétes dolgokat tenni és önkényesen cselekedni, vajon az idősek nem tehetik ugyanezt? (De igen.) A fiatalok lehetnek arrogánsak, tehát az idősek nem lehetnek ugyanúgy arrogánsak? Mindössze arról van szó, hogy amikor az idős emberek arrogánsak, előrehaladott koruk miatt nem olyan agresszívak, így ez nem olyan szembeötlő arrogancia. A fiatalok esetében nyilvánvalóbbak az arrogancia megnyilvánulásai a rugalmas tagjaik és elméjük miatt, míg az idősebbeknél kevésbé nyilvánvalóak az arrogancia megnyilvánulásai a merev tagjaik és a kevésbé rugalmas elméjük miatt. Az arroganciájuk és romlott beállítottságuk lényege azonban ugyanaz. [...] Tehát nem arról van szó, hogy az idős embereknek nincs mit tenniük, sem arról, hogy képtelenek végezni a kötelességeiket, vagy még kevésbé arról, hogy képtelenek törekedni az igazságra – sok dolog van, amit tenniük kellene. Életed során felhalmoztál mindenféle eretnekséget és téveszmét, valamint különféle hagyományos nézeteket és elképzeléseket, ostoba és makacs dolgokat, konzervatív dolgokat, észszerűtlen dolgokat és eltorzult dolgokat. Ezek túlságosan felhalmozódtak a szívedben. Még több időt kellene töltened ezek kiásásával, boncolgatásával és megismerésével, mint a fiataloknak. Nem arról van szó, hogy nincs mit tenned. Amikor nincs elfoglaltságod, zaklatottá, szorongóvá és aggódóvá válsz, ami nem a feladatod és nem is a felelősséged” (Az Ige, VI. kötet – Az igazságra törekvésről. Hogyan kell törekedni az igazságra? (3.)). Isten pontosan leleplezte az állapotomat. Az utóbbi időben gyötrelemben és szorongásban éltem, annak tudatában, hogy megöregedtem, rossz az egészségem és mindent elfelejtek, ezért csak alkalmanként tudom ellátni a vendéglátói kötelességet. Aggódtam, hogy ahogy öregszem és romlik az egészségem, nem leszek képes végezni a kötelességeimet, és így nem részesülhetek üdvösségben. Bármennyire is törekedtem, minden haszontalannak tűnt. Ebbe a csüggedt állapotba merülve nem volt motivációm Isten szavait olvasni, se az igazságra törekedni, csak lagymatagon sodródtam az árral. Most rájöttem, hogy ezek a nézeteim tévesek voltak. Valójában előfordul ugyan, hogy az idősek fizikailag gyengébbek, kevesebb az energiájuk és lassabb a reakcióidejük a fiatalokénál, az igazság felfogására való képességük és a romlott beállítottságaik azonban ugyanolyanok, mint a fiataloknak. Amennyiben törekszenek az igazságra és megoldják a romlott beállítottságukat, ők is üdvözülhetnek. Az öregeket jobban befolyásolja a társadalom, a belső sátáni mérgek mélyebben gyökereznek és makacsabbak, mint a fiatalokban, és a különféle hagyományos felfogásokat és romlott beállítottságokat több időbe telik megérteni és boncolgatni. Például, amikor láttam, hogy néhány testvér romlottságot fed fel, lenéztem őket, és a szívemben elítéltem és lebecsültem őket. Ez arrogáns beállítottság volt. Hát nem kellett volna elgondolkodnom ezen és megértenem? De nem értettem Isten szándékait. Gyötrelemben és szorongásban vergődtem, és lagymatag voltam az igazság keresésében. Vajon nem félreértésben éltem Istennel kapcsolatban? Most rájöttem, hogy akár fiatal, akár öreg valaki, amíg szomjazza az igazságot és törekszik rá, Isten megvilágosítja és eligazítja őt. Isten az életkorunktól függetlenül öntöz minket és ellát az igazsággal, és az számít, hogy keresünk-e, és hajlandóak vagyunk-e erőfeszítést tenni Isten szavainak gyakorlására. Isten kifejezetten az idősek állapotával foglalkozik ezekben a szavakban, azt remélve, hogy az idősek el tudják engedni a kétségbeesésüket és szorongásukat, az igazságra való törekvésre tudnak összpontosítani, nem pedig elhagyják magukat, mert az elképzeléseikben és képzelődéseikben élnek. De én mindig az öregségemet és a rossz memóriámat használtam kifogásként arra, hogy ne törekedjek az igazságra, és hogy engedékeny legyek magammal szemben, és ha így folytatom, én leszek az, aki veszít. Csak akkor ébredtem fel, miután megértettem Isten szándékait, és akkor jöttem rá, hogy ha ebben a zavarodott állapotban folytatom, a téves és szélsőséges elképzeléseim béklyóiban, végül nem fogom elnyerni az igazságot, és nem marad más előttem, mint a pusztulás. Megköszöntem Istennek a hozzánk, idősekhez szóló vigasztaló szavait és bátorítását, és azt, hogy megmutatta számunkra az igazságra való törekvés útját. Ez Isten szeretete irántunk. Nem veszíthetem el az elhatározásomat, hogy törekedjek az igazságra; helyesen kell viszonyulnom magamhoz, tanulnom kell az Isten által számomra elrendezett helyzetekből, az igazság keresésére és önmagam megismerésére kell összpontosítanom, és elérnem, hogy a beállítottságom megváltozik. Így kell tennem.

Ezt felismerve elkezdtem töprengeni: „Miért volt az, hogy a múltban, amikor végeztem a kötelességeimet, mindennap végtelen energiám volt, de most, hogy öregebb vagyok, és a testem napról napra gyengül, a szívem tele van negativitással és gyötrelemmel, és nem akarok többé felfelé törekedni? Mi irányít engem?” Keresésem során olvastam Isten szavait: „Az emberek mind azért hisznek Istenben, hogy áldásokat, jutalmakat és koronákat nyerjenek. Vajon nincs meg minden ember szívében ez a szándék? A valóságban minden emberben megvan. Ez tény. Bár az emberek nem gyakran beszélnek erről, sőt még el is fedik az áldások elnyerésére irányuló szándékukat és vágyukat, ez a vágy, ez a szándék és indíték, amely mélyen az emberek szívében rejlik, soha nem rendült meg. Függetlenül attól, hogy mennyi spirituális elméletet értenek meg az emberek, milyen tapasztalati ismerettel rendelkeznek, milyen kötelességet tudnak végezni, mennyi szenvedést viselnek el, vagy mekkora árat fizetnek, soha nem engedik el az áldások elnyerésére irányuló szándékot, amely mélyen a szívükben rejtőzik, és mindig csendben fáradoznak és serénykednek a szolgálatában. Hát nem ez a dolog van a legmélyebben eltemetve az emberek szívében? Ezen áldások elnyerésére irányuló szándék nélkül hogyan éreznétek magatokat? Milyen hozzáállással végeznétek a kötelességeteket és követnétek Istent? Mi lenne az emberekkel, ha ezt a szívükben rejtőző, áldások elnyerésére irányuló szándékot teljesen kiirtanák? Lehetséges, hogy sok ember negatívvá válna, és egyesek elveszítenék a motivációjukat a kötelességeikben, és elveszítenék az érdeklődésüket az Istenbe vetett hitükben. Úgy tűnne, mintha elveszítették volna a lelküket, és mintha elvették volna tőlük a szívüket. Ezért mondom azt, hogy az áldások elnyerésére irányuló szándék olyasmi, ami mélyen az emberek szívében rejtőzik. Talán miközben végzik a kötelességüket vagy élik a gyülekezeti életet, úgy érzik, hogy megértettek néhány igazságot és képesek lemondani a családjukról, és örömmel feláldozni magukat Istenért, és hogy most már ismerik az áldások elnyerésére irányuló szándékukat, és felhagytak ezzel a szándékkal, és az többé nem irányítja vagy korlátozza őket. Aztán azt hiszik, hogy már nincs meg bennük az áldások elnyerésére irányuló szándék, de Isten másképp gondolja. Az emberek csak felületesen szemlélik a dolgokat. Próbatételek nélkül elégedettek magukkal. Amíg nem hagyják el a gyülekezetet vagy nem tagadják meg Isten nevét, és kitartanak abban, hogy feláldozzák magukat Istenért, azt hiszik, hogy megváltoztak. Úgy érzik, hogy a kötelességük végrehajtása során már nem a lelkesedésük vagy a pillanatnyi impulzusaik hajtják őket. Ehelyett azt hiszik, hogy képesek törekedni az igazságra, és hogy képesek folyamatosan keresni és gyakorolni az igazságot a kötelességük végzése közben, hogy romlott beállítottságaik megtisztuljanak, és valódi változást érjenek el. Amikor azonban olyan dolgok történnek, amelyek közvetlenül kapcsolódnak a rendeltetési helyükhöz és a kimenetelükhöz, mik a megnyilvánulásaik? Valós helyzetük teljes egészében feltárul” (Az Ige, III. kötet – Az utolsó napok Krisztusának beszédei. Az élet növekedésének hat mutatója). Isten szavain töprengve végül rájöttem, hogy azért rekedtem meg a gyötrelemben és a szorongásban, és azért adtam fel, mert úgy éreztem, hogy öregszem, és a jövőben nem leszek képes semmilyen kötelességet végezni, és nem lesz reményem megmenekülni és áldásokat nyerni. Így negativitásban éltem, és ellenálltam Istennek. A múltban képes voltam áldozatokat hozni, fáradozni, és elfoglalni magam a kötelességeimmel, és még betegen is örömmel végeztem a kötelességeimet. Úgy gondoltam, amíg tudom végezni a kötelességeimet, van reményem arra, hogy Isten megmentsen. De később súlyosbodtak a betegségeim, az egészségem napról napra romlott, és felmerült, hogy talán még a vendéglátói kötelességet sem tudom ellátni. Úgy éreztem, nincs reményem az áldásokra, hogy az Istenbe vetett hit értelmetlen, és jobban tenném, ha élvezném az életet. Így tévénézéssel ütöttem el az időt, felhagytam az igazságra való törekvéssel, és a hitemhez való hozzáállásom lagymataggá vált. Hogy mondhatnánk, hogy őszintén hittem Istenben? Nem azért végeztem a kötelességeimet, hogy törekedjek az igazságra és eleget tegyek Istennek. Ehelyett a kötelességeim végzését arra használtam, hogy megpróbáljak alkudozni Istennel, hogy jó kimenetelt és rendeltetési helyet biztosítsak magamnak, és amint azt hittem, hogy nem fogok áldásban részesülni, lemondtam magamról. Ez azért történt, mert téves szándékaim és nézeteim voltak a hitemben. Azokra gondoltam, akik őszintén fáradoznak Istenért, és törekszenek az igazságra. Amikor fájdalmas próbatételekkel néznek szembe, lehet, hogy ők is aggódnak a kimenetelük és rendeltetési helyük miatt, de képesek imádkozni Istenhez és keresni az igazságot a problémáik megoldására, és örömmel fáradoznak Istenért anélkül, hogy bármilyen jutalmat kérnének. Csak azért végzik jól a kötelességeiket, hogy bizonyságot tegyenek Istenről, és eleget tegyenek Neki. Na de én? Bár sok éve hittem Istenben, nem törekedtem a beállítottságom megváltoztatására, és nem gondolkodtam el azon, mennyi igazságot gyakoroltam, nem vettem fontolóra, hogy jól végeztem-e a kötelességeimet és feladataimat, és csak az áldások keresésére összpontosítottam. Amikor a fájdalmam súlyosbodott, és azt hittem, nem kaphatok áldásokat, átadtam magam a kétségbeesésnek. Hol volt bennem bármi valódi őszinteség Isten iránt? A múltbeli áldozataim és fáradozásaim mind az áldások és előnyök megszerzésére irányultak, csak kísérletek voltak az Istennel való alkudozásra és az Ő becsapására. Igazán hitvány voltam! Pálra gondoltam, aki tengereken és szárazföldeken át utazott, hogy hirdesse az evangéliumot, és aki nagyszerű munkát végzett. Azonban azzal a szándékkal végezte a kötelességeit, hogy áldásokat és koronát nyerjen, és végül a beállítottsága nem változott. Sőt, nyíltan szembeszállt Istennel, az igazság koronáját követelve. Megsértette Isten természetét, és Isten kivetette és megbüntette őt. Ennek fényében visszatekintve magamra, láttam, hogy a kötelességeimben a célom a jó kimenetel és rendeltetési hely volt, és hogy helytelen szándékból végeztem a kötelességeimet. Bármennyi kötelességet is végeznék, az a tény, hogy a romlott beállítottságom változatlan maradna, még mindig Isten utálatát váltaná ki. Arra gondoltam, hogy Isten mennyi mindent mondott, hogy megmentsen minket a Sátán ártalmától, olyan kitartóan és lelkiismeretesen beszélt, mindezt abban a reményben, hogy az igazságra való törekvés útján járunk majd. De bennem egyáltalán nem volt őszinteség Isten iránt. Teljesen híján voltam a lelkiismeretnek és a józan észnek! Ezeket felismerve imádkoztam Istenhez: „Istenem, több mint 20 éve hiszek Benned, de nem fáradoztam érted őszintén. Önző vagyok, hitvány, és híján vagyok az emberi mivoltnak. Annyira romlott vagyok, de Te nem vetettél meg engem, és még mindig megmentesz engem. Kész vagyok feladni a téves szándékaimat és jól végezni a kötelességeimet!”

Ezután olvastam Isten szavait: „Isten kívánsága az, hogy minden ember tökéletességre jusson, hogy végül megnyerje őket, hogy teljesen megtisztuljanak Általa, és olyan emberré váljanak, akiket Ő szeret. Mindegy, hogy azt mondom-e nektek, hogy elmaradottak vagy gyenge képességűek vagytok, ez mind tény. Ugyanakkor az, hogy ezt mondom, nem bizonyítja, hogy szándékomban áll elhagyni titeket, hogy elvesztettem a belétek vetett reményt, még kevésbé azt, hogy nem vagyok hajlandó megmenteni titeket. Ma azért jöttem, hogy elvégezzem az üdvösségetek munkáját, ami azt jelenti, hogy az Általam végzett munka az üdvösség munkájának folytatása. Minden embernek megvan az esélye arra, hogy tökéletessé legyen téve: ha hajlandó vagy rá, ha törekszel rá, akkor végül képes leszel elérni ezt az eredményt, és egyikőtök sem lesz elhagyatva. Ha gyenge képességű vagy, a veled szemben támasztott követelményeim a gyenge képességeddel lesznek összhangban; ha jó képességű vagy, a veled szemben támasztott követelményeim a jó képességeddel lesznek összhangban; ha balga és írástudatlan vagy, a veled szemben támasztott követelményeim ezzel lesznek összhangban; ha írástudó vagy, a veled szemben támasztott követelményeim az írástudásoddal lesznek összhangban; ha idős vagy, a veled szemben támasztott követelményeim a koroddal lesznek összhangban; ha képes vagy a vendéglátás kötelességét végezni, a veled szemben támasztott követelményeim ezzel lesznek összhangban; ha azt mondod, hogy nem tudod a vendéglátás kötelességét végezni, és csak egy bizonyos feladatot tudsz ellátni, legyen az az evangélium hirdetése, vagy a gyülekezet gondozása, vagy más általános ügyek intézése, az Általam rajtad végzett tökéletesítés azzal a funkcióval lesz összhangban, amit végzel” (Az Ige, I. kötet – Isten megjelenése és munkája. Az ember normális életének helyreállítása és eljuttatása csodálatos rendeltetési helyére). „Nem az életkor, a rangidősség vagy a szenvedés mértéke alapján határozom meg, hogy kinek milyen rendeltetési helye van, és még kevésbé az alapján, hogy mennyire szánalomra méltó az illető, hanem aszerint, hogy birtokában van-e az igazságnak. Nincs más választás, csak ez. Meg kell értenetek, hogy mindazok, akik nem követik Isten akaratát, kivétel nélkül bűnhődni fognak. Ez egy olyan dolog, amit senki nem tud megváltoztatni. Tehát azok, akik büntetésben részesülnek, Isten igazságossága miatt kapják a büntetést, és megtorlásként számos gonosztettükért” (Az Ige, I. kötet – Isten megjelenése és munkája. Készíts elegendő jócselekedetet rendeltetési helyedhez). Isten szavaiból rájöttem, hogy Isten munkája nem veszi egy kaptafára az embereket, és senkit sem kényszerít olyasmire, ami túlmutat a képességein. Ehelyett Isten mindenki számára a tényleges helyzete és háttere szerint támaszt követelményeket. Az idősebb emberek esetében a korukhoz, a gyenge képességű emberek esetében a képességükhöz szabja a követelményeket. Amíg tudunk törekedni az igazságra és az alapelvek szerint jól végezni a kötelességeinket, mindannyiunknak lehetősége van az üdvösségre. Ugyanakkor azt is megértettem, hogy Isten az emberek kimenetelét nem a koruk vagy áldozathozatali képességük alapján határozza meg, és hogy az a fontos, hogy az ember törekszik-e az igazságra, és megváltozik-e a beállítottsága. Bár nem voltam olyan egészséges, mint régen, Isten nem hagyott el engem, és a gyülekezet még mindig beosztott kötelességekre, amelyekben a fizikai állapotomtól függően a tőlem telhető legjobbat nyújthattam. Lehet, hogy az egészségem tovább romlik, és nem leszek képes jelentős kötelességeket végezni, de kereshetem az igazságot, hogy megoldjam a romlott beállítottságaimat, és ha a testvérek rossz lelkiállapotban lennének, kereshetnék is Isten szavai közül olyanokat, amelyekkel támogathatom őket, és amelyekről közösséget vállalhatok velük. Ezenkívül hirdethetném az evangéliumot a körülöttem lévő embereknek. Nem arról van szó, hogy nincs számomra végezhető kötelesség. Továbbá, bár idősebb voltam és gyengébb volt az egészségem, az elmém tiszta maradt, a fülem még hallott, és képes volt hallgatni Isten szavait, a szemem még tudta olvasni Isten szavait, és a szám még mindig tudott beszélni és közösséget vállalni. Amíg törekedtem az igazságra, volt reményem arra, hogy Isten megmentsen. A múltban nem kerestem az igazságot, és folyamatosan gyötrelemben és szorongásban vergődtem az áldások elnyerése utáni vágyam miatt, és elpazaroltam az időt, amit az igazságra való törekvéssel tölthettem volna. Micsoda veszteség!

Később, hála annak, hogy a testvérek emlékeztettek, végül rájöttem: téves nézet azt gondolni, hogy „ha végzem a kötelességemet, áldásokban részesülök és üdvözülök”. Isten azt mondja: „Nincs összefüggés az ember kötelessége és aközött, hogy áldásokat kap vagy bajt szenved. A kötelesség az, amit az embernek jól kell végeznie; ez az ő mennyei hivatása, és ellenszolgáltatás keresése, valamint feltételek és kifogások nélkül kell végrehajtania. Csak ezt lehet a kötelesség végrehajtásának nevezni. Áldásokat kapni azokra az áldásokra utal, amelyeket az ember akkor élvez, amikor tökéletessé teszik, miután megtapasztalja az ítéletet. Bajt szenvedni azt a büntetést jelenti, amelyet az ember akkor kap, ha a beállítottsága nem változik, miután keresztülment a fenyítésen és az ítéleten; vagyis amikor nem jutott tökéletességre. De függetlenül attól, hogy áldásokat kapnak vagy bajt szenvednek, a teremtett lényeknek jól kell végezniük a kötelességüket, azt téve, amit tenniük kell, és azt, amire képesek; ez a legkevesebb, amit egy embernek, egy Istenre törekvő személynek tennie kellene. Nem szabad az áldásokban való részesülés érdekében végezned a kötelességedet, és nem szabad megtagadnod a kötelességed végrehajtását attól való félelmedben, hogy bajt szenvedsz” (Az Ige, I. kötet – Isten megjelenése és munkája. A megtestesült Isten szolgálata és az emberi kötelesség közötti különbség). Isten szavai megértették velem, hogy a kötelességem végzésének semmi köze ahhoz, hogy áldásokban részesülök-e. Nem azért kaphatok áldásokat, mert végzem a kötelességemet, több kötelességet végzek, vagy több szenvedést viselek el. Téves nézet volt, hogy ezt hittem. Teremtett lény vagyok, Isten a Teremtő, és a kötelességemet végeznem kell. Így hallgatnom kell Isten szavaira, és jól kell végeznem a kötelességemet. Csak a kötelességem végzése által lepleződhet le a romlottságom, és csak akkor lehet esélyem megismerni magamat, levetni a romlottságomat, és elnyerni Isten üdvösségét. Bármennyi kötelességet is végzek, ha nem törekszem az igazságra, és az életfelfogásom egyáltalán nem változik, Isten mindenképpen kivet engem. Péterre gondoltam, aki törekedett az igazságra, miközben végezte a kötelességét, és a beállítottságbeli változásra összpontosított. Kizárólag azért végezte a kötelességét, hogy eleget tegyen Istennek. Nem voltak benne tisztátalanságok és személyes szándékok, nem próbált alkudozni Istennel, és bárhogyan is tette őt próbára vagy finomította őt Isten, ő mindhalálig alávetette magát. Mivel az igazságra való törekvés útján járt, végül elnyerte Isten elismerését. Követnem kellett Péter példáját, és törekednem kellett a beállítottságom megváltoztatására. Mivel még tudtam összejöveteleken vendéglátó lenni, a tőlem telhető legjobban akartam tenni ezt. Ha egy nap súlyosan megbetegednék, és nem tudnék se az összejöveteleken részt venni, se végezni a kötelességeimet, továbbra is alávetném magam Isten szuverenitásának és elrendezéseinek, nem panaszkodnék, és nem hibáztatnám Istent. Visszatekintve láttam, hogy képes voltam elfogadni Isten utolsó napokbeli munkáját, megérteni oly sok igazságot és misztériumot, élvezni a bőséges ellátást Isten szavaitól, és elfogadni az Istentől kapott ítéletet és fenyítést, hogy megismerjem a romlott beállítottságomat. Ezek a dolgok megmutatták nekem, hogy Isten vezetett el lépésről lépésre oda, ahová eljutottam, és hogy oly sokat kaptam Isten szeretetéből és kegyelméből! Ezzel a megértéssel már nem éreztem úgy, hogy a negatív állapotom korlátoz és megkötöz.

Ezen a tapasztalaton keresztül rájöttem, hogy Isten igazságos, egyenlő kegyelemben részesíti az időseket és fiatalokat egyaránt, és amíg törekszünk az igazságra, elnyerhetjük Isten üdvösségét. A múltban mindig úgy éreztem, hogy a korom és számos betegségem miatt Isten nem fogadna el, ha nem tudnám végezni a kötelességeimet. De ezek csak az én elképzeléseim és képzelődéseim voltak, és nem álltak összhangban Isten szándékaival. Mostantól kezdve, bármilyen is legyen az egészségem, az igazságra való törekvésre fogok összpontosítani, engedelmesen alávetem magam annak, amit Isten elrendez és levezényel, és a tőlem telhető legjobban végzem a kötelességeimet, hogy viszonozzam Isten szeretetét.


94. Amit a tényleges munkavégzésből nyertem

2021 novemberében történt. Megválasztottak gyülekezetvezetőnek. Eleinte aktívan tanultam a társaimtól, és részt vettem a különböző feladatokban, és bár ez egy kicsit mozgalmas és fárasztó volt, nagyon elégedettnek éreztem magam. Egy idő után rájöttem, hogy a gyülekezeti munka különböző területein felmerülő problémáknak utána kell járnom, nyomon kell követnem azokat, és részt kell vennem a megoldásukban, ami sok időt és energiát igényel. Ha ténylegesen részt vennék minden feladatban, nem lennék még elfoglaltabb és fáradtabb? Eredetileg én felügyeltem az evangelizációs munkát, de sok mindent nem értettem, amikor elkezdtem, és ahhoz, hogy jól végezzem, több időt és energiát kellett fordítanom a tanulásra és a keresésre. Úgy gondoltam, hogy mivel Mo Lit éppen elbocsátották, nem jelenthet számára gondot, hogy ő felügyelje az evangelizációs munkát. Elvégre korábban is volt már vezető, és nálam jobban kell értenie, hogyan kell megvalósítani és nyomon követni az evangelizációs munkát. Úgy éreztem, hogy ha egy tapasztalt személy irányítja a munkát, a dolgok sokkal könnyebbek lesznek számomra. Ezután egy ideig engedtem, hogy Mo Li felügyelje az evangelizációs munkát, és minden egyes összejövetelen megkérdeztem tőle, hogyan halad az evangelizációs munka. Meghallgattam, ahogy elmondja, hogy a szükséges munkát végrehajtották, azt hittem, a dolgok jól mennek, és csak azt mondtam neki, hogy továbbra is legyen a helyzet magaslatán. Tudtam, hogy vezetőként nyomon kell követnem a munka részleteit, de nem akartam túlságosan kifárasztani magam. Úgy gondoltam, ez így rendben van, hogy Mo Li a felelős, ezért ritkán érdeklődtem az evangelizációs munka felől. Egészen addig volt ez így, amíg a felsőbb vezetők nem küldtek egy levelet, amelyben azt kérdezték, hogy az evangélium mely potenciális befogadóinak lehet prédikálni, és melyeknek nem. Megdöbbentem, mivel nem értettem ezeket a konkrét részleteket. Később megkérdeztem erről Mo Lit, de kiderült, hogy neki csak általános megértése van erről, és hogy ő sem ismeri az evangélium potenciális befogadóival kapcsolatos részleteket, és valójában nem is követi nyomon ezeket. Elállt a szavam, és erre gondoltam. „Te felügyeled az evangelizációs munkát, és mégsem érted meg annak részleteit! Nem végzel tényleges munkát!” Később utánanéztem a részleteknek, és csak ekkor jöttem rá, hogy Mo Li szokásos módja az evangelizációs munkarendek megvalósítására csak annyi volt, hogy átolvasta azokat, és hogy nem végzett semmilyen részletes közösségvállalást vagy előkészítést. Amikor hallottam, hogy a testvérek erről beszámoltak, nyugtalanságot éreztem. Hogyan végezhette Mo Li ilyen felületesen a kötelességét? Felismertem, hogy a fő probléma velem van. Általában csak az összejövetelek során szerveztem a munkát, és bár mondtam a testvéreknek, hogy több energiát fordítsanak a kötelességeikre, és támaszkodjanak Istenre, amikor nehézségekkel kell szembenézniük, valójában csak doktrínákban és szlogenekben beszéltem, és ritkán érdeklődtem a munka részleteiről, ami olyan volt, mintha mosnám a kezeimet az ügyben. Éppen úgy, mint az evangelizációs munka esetében, miután kiosztottam a feladatokat, csak vártam, hogy Mo Li elvégezze a munkát, míg én csak hátradőltem, és learattam a hasznot. Hogyan tudnám így jól végezni a kötelességeimet? A munkával kapcsolatos problémákat mind az okozta, hogy elmerültem a kényelemben, és felületes voltam. Emlékszem, hogy akkoriban az evangéliumnak két potenciális befogadója volt, de mivel nem néztem utánuk, és nem követtem nyomon őket időben, késett az evangélium hirdetése számukra. Később a prédikátor figyelmeztetett engem: „Egy hónapja vagy vezető – miért nem érted még mindig ezeket a feladatokat? Tényleg el kellene gondolkodnod magadon.”

Az áhítataim alatt Isten szavait olvastam: „A hamis vezetők munkájának fő jellemzője a doktrínáról való fecsegés és szlogenek szajkózása. Miután kiadják a parancsaikat, egyszerűen mossák kezeiket az ügyben. Nem kérdeznek a munka későbbi előrehaladásáról; nem kérdezik meg, hogy felmerültek-e problémák, eltérések vagy nehézségek. Amint kiosztják a munkát, késznek tekintik a feladatukat. Ami azt illeti, vezetőként – miután elrendezted a munkát – figyelemmel kell kísérned a munka előrehaladását. Még ha nem is ismerős számodra az adott munkaterület – még ha semmilyen ismereted nincs is róla – meg tudod találni a módját, hogy elvégezd a munkádat. Kereshetsz valakit, aki valóban felfogja, aki érti a szóban forgó szakmát, hogy elvégezze az felülvizsgálatot és javaslatokat tegyen. A javaslataiból meghatározhatod a megfelelő alapelveket, és így figyelemmel tudod majd kísérni a munkát. Akár ismerős számodra a szóban forgó szakma, illetve akár érted azt, akár sem, legalább felügyelned kell a munkát, figyelemmel kell kísérned, és folyamatosan tudakozódnod és kérdezősködnöd kell az előrehaladásáról. Fenn kell tartanod az ilyen ügyek megértését; ez a felelősséged, a munkád része. Ha nem kíséred figyelemmel a munkát, nem teszel semmi többet, miután a munka kiosztásra került, mosod a kezeidet – a hamis vezetők teszik így a dolgokat. Az, hogy valaki nem követi nyomon a munkát, illetve nem nyújt iránymutatást azzal kapcsolatban, nem érdeklődik a felmerülő problémákról, illetve nem oldja meg azokat, valamint nem fogja fel a munka előrehaladását és hatékonyságát – ezek szintén hamis vezetők megnyilvánulásai” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (4.)). „Mivel a hamis vezetők nem tájékozódnak a munka előrehaladásáról, és mivel képtelenek azonnal felismerni a felmerülő problémákat, nemhogy megoldani azokat, ez gyakran ismétlődő késedelmekhez vezet. Bizonyos munkáknál, mivel az emberek nem fogják fel az alapelveket, és senki sem alkalmas arra, hogy felelősséget vállaljon érte vagy uralja azt, a munkát végzők gyakran negatív, passzív és várakozó állapotban vannak, ami súlyosan befolyásolja a munka előrehaladását. Ha a vezetők megfelelően teljesítették volna a feladataikat – ha uralták volna a munkát, előremozdították volna, felügyelték volna, és találtak volna valakit, aki érti az adott területet, hogy vezesse a munkát, akkor a munka gyorsabban haladt volna, ahelyett, hogy ismétlődő késedelmeket szenvedett volna. A vezetők számára tehát létfontosságú, hogy megértsék és felfogják a munka állapotát. Természetesen az is nagyon szükséges, hogy a vezetők megértsék és felfogják, hogyan halad a munka, mivel az előrehaladás a munka hatékonyságával és az elérendő eredményekkel függ össze. Ha a vezetők és a dolgozók nem fogják fel, hogyan halad a gyülekezet munkája, és nem követik nyomon vagy felügyelik a dolgokat, akkor a gyülekezet munkájának előrehaladása biztosan lassú lesz. Ez annak a ténynek köszönhető, hogy a kötelességeket végző emberek többsége súlyosan hitvány, nincs benne felelősségérzet, és gyakran negatív, passzív és felületes. Ha nincs olyan felelősségérzettel és munkaképességgel rendelkező ember, aki ténylegesen felelősséget vállalna a munkáért, időben tájékozódna a munka előrehaladásáról, valamint irányítaná, felügyelné, fegyelmezné és megmetszené a kötelességeket végző személyzetet, akkor természetesen a munka hatékonysága nagyon alacsony lesz, a munka eredményei pedig nagyon gyengék lesznek. Ha a vezetők és a dolgozók még ezt sem látják tisztán, akkor ostobák és vakok. Így a vezetőknek és a dolgozóknak azonnal meg kell vizsgálniuk, nyomon kell követniük és fel kell fogniuk a munka előrehaladását, meg kell vizsgálniuk, hogy a kötelességeket végző embereknek milyen megoldandó problémáik vannak, valamint meg kell érteniük, mely problémákat kell megoldani a jobb eredmények elérése érdekében. Ezek a dolgok mind rendkívül fontosak, egy vezetőként tevékenykedő embernek tisztában kell lennie ezekkel a dolgokkal. Ahhoz, hogy jól végezd a kötelességedet, nem szabad olyannak lenned, mint egy hamis vezető, aki végez némi felszínes munkát, majd úgy gondolja, hogy jól végezte a kötelességét. A hamis vezetők gondatlanok és nemtörődömök a munkájukban, nincs felelősségérzetük, nem oldják meg a problémákat, amikor azok felmerülnek, és bármilyen munkát végeznek is, csak a felszínét súrolják és felületesen közelítenek hozzá; csupán hangzatos szavakat szólnak, doktrínákat és üres beszédet szajkóznak, és ímmel-ámmal végzik a munkájukat. Általában ilyen az állapota annak, ahogyan a hamis vezetők végeznek munkát. Bár az antikrisztusokkal összevetve a hamis vezetők semmiféle nyílt gonoszságot nem tesznek és nem követnek el szándékosan gonoszságot, amikor a munkájuk hatékonyságát nézed, joggal lehet felületesként jellemezni őket, olyanként, aki nem visel terhet, felelőtlen és nem hű a munkájához” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (4.)). Isten szavai rámutattak arra a hozzáállásra, amellyel egy vezetőnek és dolgozónak a munkája során rendelkeznie kell, nevezetesen, hogy aktívan nyomon kövesse a munka előrehaladását, érdeklődjön róla, és járjon utána annak, és hogy megoldja a különböző problémákat és nehézségeket, biztosítva a munka zökkenőmentes előrehaladását. Ezek a vezető feladatai. Még ha valaki tapasztalatlan is, akkor is kereshet olyanokat, akik értenek a szakmához, és ezen keresztül megtalálhatja a gyakorlás alapelveit, hogy képes legyen a munka nyomon követésére. De egy hamis vezető nem fogja fel a munka aktuális feltételeit vagy előrehaladását, és nem érti, hogy az egyes feladatoknak milyen eredményeket kell hozniuk, és mi van az emberekkel. Felszínesen és felületesen dolgozik, csak rutinszerűen cselekszik, és nem végez tényleges munkát, ami miatt a munka nem halad előre. Amit Isten leleplezett, az pontosan az én viselkedésem volt. Az evangelizációs munkában a kezdeti értetlenségemet ürügyként használtam fel, és átadtam a munkát Mo Linek, hogy felügyelje. Azt gondoltam, hogy mivel ő már volt vezető, és ismeri az evangelizációs munkát, képesnek kell lennie arra, hogy vállalja, de később nem követtem nyomon azt, és nem érdeklődtem arról, hogy az evangéliumnak hány potenciális befogadója van, akinek prédikálni lehetne, vagy arról, hogy a testvéreknek milyen problémáik vagy nehézségeik vannak a kötelességeikben. Sőt, azt hittem, hogy mivel Mo Li szerint a munkát már végrehajtották, és ő nem említett semmilyen nehézséget, nincs sok okom az aggodalomra, ezért nem vettem részt az evangelizációs munkában. Vezetőként az én feladatom lett volna, hogy nyomon kövessem, átnézzem, és felügyeljem a munka minden elemének előrehaladását és állapotát, és még ha a nővérre bíztam is az evangelizációs munka felügyeletét, nekem kellett volna nyomon követnem, felügyelnem, és átnéznem a részleteket. Ha a munka nem hozott eredményeket, nekem kellett volna megtalálnom és időben megoldanom a problémákat és nehézségeket. De a munkámat másokra toltam rá, és elkezdtem felvenni egy nemtörődöm hozzáállást, és ennek eredményeként az evangelizációs munka késedelmet szenvedett. A felszínen úgy tűnt, hogy végzem a kötelességemet anélkül, hogy bármi gonoszságot tennék, de mint vezető, a hús-vér testet szolgáltam ki, és nem végeztem tényleges munkát, ami ahhoz vezetett, hogy az evangelizációs munka nem hozott eredményt. Hamis vezető voltam, és teljesen érdemtelen erre a kötelességre. Erre gondolva mélységes megbánást éreztem. Nem tudtam tovább így folytatni, és gyorsan meg kellett változtatnom a kötelességeimhez való hozzáállásomat. Ezután elkezdtem ténylegesen nyomon követni az evangelizációs munkát, és amikor problémákat fedeztem fel a munkában, közösséget vállaltam, hogy megoldjam azokat. Az evangelizációs munka fokozatosan kezdett eredményeket hozni. Miután egy ideig dolgoztam, azt hittem, hogy egy kicsit megváltoztam, de meglepetésemre nem sokkal később ismét feltárultam.

Néhány hónappal később áthelyeztek egy másik gyülekezetbe, hogy felügyeljem a munkát, ahol az elsődleges feladatom a gyülekezet megtisztítási munkájának felügyelete volt. Láttam, hogy néhány anyag hiányos, ezért beszélgettem a megtisztítási munkát végző testvérekkel. Mivel azonban ők csak most kezdték meg a képzést, nem fogták fel az alapelveket, és nem tudtak megbirkózni a legfontosabb szempontokkal, ami azt eredményezte, hogy az általuk kiegészített anyagok hiányosak voltak, és folyton át kellett dolgozniuk őket. Egyszer láttam, hogy az általuk kiegészített anyagokból még mindig hiányoznak a részletek, és ezt gondoltam magamban: „Többször is beszéltem már ezekről az alapelvekről. Bár elméletben értik őket, amikor a gyakorlatban különböző helyzetekkel szembesülnek, nem tudják, mit tegyenek.” Ez nem azt jelentette, hogy ténylegesen végig kellett volna vezetned őket néhány anyag összeállításán, hogy fel tudjanak zárkózni? Hogy így hatékonyabban végezzék a kötelességeiket. Én is így gondoltam, de aztán újból megfontoltam ezt, és erre gondoltam: „Ha segítek nekik összeállítani az anyagokat, az sok időt és energiát vesz igénybe. Már így is nagyon elfoglalt vagyok a kötelességeimmel, szóval ki tudja, milyen kimerítő lenne ez? Ráadásul én nem hanyagolom el ezeket a feladatokat – gyakorolniuk kell, és nem lesz gond, ha csak felügyelem és ellenőrzöm őket. Így majd némi előrehaladást érnek el.” Ezeket a dolgokat szem előtt tartva, csak közösséget és elemzést adtam nekik, és hagytam, hogy ők maguk egészítsék ki ezeket az anyagokat. Még mindig voltak hiányosságok, és rengeteg anyagot kellett átdolgozni, ami komolyan hátráltatta az előrehaladást. Később egy összejövetelen a felsőbb vezetők értesültek arról, hogy a megtisztítási munka hogyan halad, és jelezték nekem: „Bár a testvéreknek közösséget és elemzést adtál ezekről a feladatokról, mindegyik anyagot többször ki kellett egészíteniük, és ez nagyon késleltette az előrehaladást. Most velük kell tartanod az anyagok összegyűjtésében és rendszerezésében, ténylegesen képezned kell őket, és javítanod kell a kötelességeik hatékonyságát. Ez is feladata egy vezetőnek és dolgozónak.” Amikor a vezetők jelezték ezt nekem, némileg bűntudatom támadt. Ha ténylegesen részt vettem volna ebben a feladatban, akkor a munka nem késett volna olyan sokáig.

Az összejövetel során Isten szavait olvastuk. „Van a hamis vezetőknek egy másik típusa is, amelyikről gyakran beszéltünk, amikor »a vezetők és dolgozók felelősségeinek« témájáról beszélgettünk. Az ilyen típusú hamis vezetők rendelkeznek némi képességgel, nem nehéz felfogásúak, vannak módjaik, módszereik és terveik a problémák megoldására a munkájuk terén, és amikor valamilyen munkát kapnak, az elvárthoz közeli színvonalon képesek azt megvalósítani. A munka során felmerülő bármilyen problémát fel tudnak ismerni, és némelyiket meg is tudják oldani; amikor hallják a problémákat, amelyeket egyes emberek jelentenek, vagy megfigyelik némelyek viselkedését, megnyilvánulásait beszédét és cselekedeteit, reagálnak rájuk a szívükben, és megvan a maguk véleménye és hozzáállása. Természetesen, ha ezek az emberek törekednek az igazságra és van teherérzetük, akkor ezek a problémák mind megoldhatók. Az olyan típusú emberek felelősségi körébe tartozó munkák során azonban, akikről ma beszélgetünk, a problémák váratlanul megoldatlanok maradnak. Miért van ez? Azért, mert ezek az emberek nem végeznek valódi munkát. Szeretik a lazaságot és gyűlölik a kemény munkát, csupán felületes erőfeszítéseket tesznek a felszínen, szeretnek tétlenkedni és élvezni a státuszból fakadó előnyöket, szeretnek parancsolgatni az embereknek, és mindössze jártatják egy kicsit a szájukat és tesznek néhány javaslatot, s ezzel elvégzettnek tekintik a munkájukat. Semmit sem viselnek a szívükön a gyülekezet valódi munkájából, sem az Isten által rájuk bízott kritikus fontosságú munkákból – nincs meg ez a teherérzetük, és még ha újra meg újra hangsúlyozza is ezeket a dolgokat Isten háza, akkor sem viselik azokat a szívükön. Például nem akarnak beavatkozni Isten házának a filmgyártó vagy szövegalapú munkájába sem tudakozódni felőlük, és azt sem akarják megvizsgálni, hogy miként haladnak ezek a fajta munkák, és hogy milyen eredményeket érnek el. Mindössze közvetett módon tudakozódnak valamelyest, és ha már tudják, hogy az emberek el vannak foglalva ezzel a munkával és végzik ezt a munkát, nem törődnek vele tovább. Még ha tökéletesen jól tudják is, hogy problémák vannak a munkában, akkor sem akarnak beszélgetni róluk és megoldani őket, és nem is tudakozódnak afelől, valamint meg sem vizsgálják, hogy miként végzik az emberek a kötelességeiket. Miért nem tudakozódnak, és miért nem vizsgálják meg ezeket a dolgokat? Azt gondolják, hogy ha megvizsgálják őket, akkor sok problémát kell majd megoldaniuk, ez pedig túlságosan aggasztó lesz. Túlságosan kimerítő lesz az élet, ha állandóan problémákat kell megoldaniuk! Ha túlságosan aggódnak, nem fog többé ízleni nekik az étel, és nem tudnak majd jól aludni, testileg fáradtnak fogják érezni magukat, és akkor nyomorúságos lesz az élet. Ezért van az, hogy amikor látnak egy problémát, kikerülik és figyelmen kívül hagyják, ha tehetik. Mi a probléma az ilyen típusú emberekkel? (Túlságosan lusták.) Mondjátok meg Nekem, kiknek van súlyos problémájuk: a lusta embereknek vagy a gyenge képességű embereknek? (A lusta embereknek.) Miért van súlyos problémájuk a lusta embereknek? (A gyenge képességű emberek nem lehetnek vezetők vagy dolgozók, de valamennyire hatékonyak lehetnek, amikor a képességeik körébe eső kötelességet végeznek. A lusták ezzel szemben semmit sem tudnak elvégezni; még ha vannak is képességeik, az mit sem ér.) A lusta emberek semmit sem tudnak csinálni. Két szóval összefoglalva: hasznavehetetlen emberek; másodrendű fogyatékosságuk van. Nem számít, mennyire jó képessége van a lusta embereknek, az nem egyéb, mint puszta kirakat; még ha jó képességűek is, semmi haszna. Túlságosan lusták – tudják, hogy mit kellene tenniük, de nem teszik, és még ha tudják is, hogy probléma valami, nem keresik az igazságot az eloszlatása végett, és noha tudják, hogy milyen nehézségeket kellene elszenvedniük azért, hogy hatékony legyen a munka, mégsem hajlandóak ilyen érdemleges szenvedést elviselni – így aztán nem nyerhetnek el semmilyen igazságot, és nem végezhetnek valóságos munkát. Nem szeretnék elviselni azokat a nehézségeket, amelyeket viselniük kellene az embereknek; csak a kényelemben való elmerülést, az örömteli idők és a szabadidő élvezetét, valamint a szabad és nyugodt élet élvezetét ismerik. Hát nem hasznavehetetlenek? Azok az emberek, akik nem tudnak nehézséget elviselni, nem érdemlik meg az életet. Akik folyton csak parazitaként akarnak élni, lelkiismeret és józan ész nélkül valók; vadállatok, és az ilyen emberek még munkavégzésre is alkalmatlanok. Mivel nem tudnak nehézséget elviselni, még ha végeznek is munkát, nem képesek jól végezni azt, és ha el szeretnék nyerni az igazságot, erre még kevesebb remény van. Az, aki nem tud szenvedni és nem szereti az igazságot, hasznavehetetlen ember; még munkavégzésre sem alkalmas. Vadállat, és szemernyi emberi mivolt sincs benne. Az ilyen embereket ki kell iktatni; csakis ez felel meg Isten szándékainak” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (8.)). Isten leleplezi, hogy a fő ok, amiért a hamis vezetők nem végeznek tényleges munkát, az a lustaság. Elmerülnek a testi kényelemben, szeretnek parancsolgatni az embereknek, és nem akarják megoldani a problémákat, még akkor sem, ha látják azokat. Nem viselnek terhet, és nincs felelősségérzetük a kötelességeikben, és bármennyire is jó képességűek, mégis haszontalanok. Úgy éreztem, mintha a hamis vezetők különböző viselkedésformái, amelyeket Isten leleplezett, a saját viselkedésem leírásai lennének. Az utóbbi időkben a kötelességem csak abból állt, hogy parancsolgattam az embereknek. Csak beszéltem, és mindig csak alapszinten érdeklődtem arról, hogyan mennek a dolgok. Nem kerestem eredményeket, és nem oldottam meg problémákat, és lényegében nem végeztem tényleges munkát, csak élveztem a státuszomból fakadó előnyöket. Láttam, hogy Isten szerint a lusta embereknek jellemhibáik vannak, hogy nem hajlandóak szenvedni, és áldozatot hozni a kötelességeikben, hiányzik belőlük a lelkiismeret és a józan ész, hogy még a munkájuk sem megfelelő színvonalú, és hogy Isten igazán utálja az ilyen embereket. Ez nagyon felzaklatott. Nem teljesítettem a feladataimat a kötelességemben, és soha nem számítottam arra, hogy olyan emberré válok, akit Isten utál. Az, hogy vezetői kötelességet végezhettem, már nagy felemelés volt Isten részéről, olyan lehetőség, amelyet Isten azért adott, hogy képezzem magam. Mindent meg kell tennem, hogy jól végezzem ezt a kötelességet, és ez az életben való növekedésemnek is hasznára válna. Világos volt számomra, hogy az emberek megtisztításához szükséges anyagokat rendszerező testvérek éppen csak elkezdték a betanulást, és hogy nem fogták fel az alapelveket, és még többszöri kiegészítés után is hiányosak voltak az anyagok. Ha ez így folytatódna, az késleltetné a munkát. Alaposabban át kellett volna gondolnom ezt a kérdést, és részletes útmutatást kellett volna adnom nekik. Személyesen vezetnem kellett volna őket néhány anyag összeállításában, hogy minél hamarabb fel tudják fogni az alapelveket. De úgy éreztem, hogy sok időt és energiát emésztene fel, ha személyesen vezetném őket az anyagok összeállításában, ami testi szenvedést és fáradtságot jelentene, ezért nem akartam ténylegesen megoldani ezt a kérdést. Még kifogásokat is találtam, mondván, hogy saját maguknak kell gyakorolniuk, hogy fejlődjenek. Ennek eredményeként több anyag sokáig nem került kiegészítésre. Valójában ezeket a problémákat meg lehetett volna oldani, ha jobban átgondolom a dolgot, és áldozatot hozok, de túl lusta voltam, csak a hús-vér testemre gondoltam a kötelességeimben. Felületes volt a hozzáállásom, nem viseltem terhet, és nem volt felelősségérzetem a munkában, ennek következtében a megtisztítási munka késedelmet szenvedett. Ha így folytatnám, Isten kirekesztene engem. Nem folytathatom azt, amit eddig tettem. Vállalnom kell a feladataimat, és jól kell végeznem a kötelességeimet Isten követelményei szerint.

Később tovább olvastam Isten szavait, és nyertem némi iránymutatást arról, hogy a vezetők és dolgozók hogyan végeznek tényleges munkát. Mindenható Isten azt mondja: „Egy feladatra vonatkozó kezdeti útmutatás nyújtása során – a különleges helyzetekre felajánlott konkrét megvalósítási tervek mellett – az átlagos képességű és viszonylag szegényes munkaképességű vezetőknek és dolgozóknak konkrétabb és részletesebb útmutatást kell adni. Bár ezek az emberek a doktrína tekintetében talán értik a feladatra vonatkozó alapelveket és konkrét megvalósítási terveket, mégsem tudják azt, hogy miként kell a gyakorlatba ültetni őket, amikor a tényleges megvalósításra kerül sor. Miként kell bánni azzal a kevés vezetővel és dolgozóval, akik szegényes képességűek és híján vannak a munkaképességnek? [...] Teljesítened kell a szükséges feladatokat; figyelembe kell venned azokat a gyülekezeteket, ahol viszonylag gyenge és viszonylag szegényes munkaképességgel bíró emberek irányítanak. A vezetőknek és a dolgozóknak különleges figyelmet kell szentelniük ezeknek a dolgoknak és különleges útmutatást kell nyújtaniuk ezekben. Mire vonatkozik a különleges útmutatás? Az igazság közlése mellett konkrétabb és részletesebb iránymutatást és segítséget is kell nyújtanod, ami a kommunikáció tekintetében több erőfeszítést igényel. Ha elmagyarázod nekik a munkát és ők még mindig nem értik, és nem tudják, miként kell azt megvalósítani, vagy még ha a doktrína tekintetében értik is, és úgy tűnik, tudják, miként kell megvalósítani, de továbbra is bizonytalan vagy és aggódsz egy kicsit amiatt, hogy miként zajlik majd a tényleges megvalósítás, akkor mit kell tenned? Személyesen kell mélyen behatolnod a helyi gyülekezetbe, hogy vezesd őket és velük együtt valósítsd meg a feladatot. Miközben a munkarend követelményei szerint elvégzendő feladatokat illető konkrét intézkedéseket megteszed, mondd el nekik az alapelveket, mint például azt, hogy mit kell elsőként, majd azután elvégezni, és hogyan kell megfelelően elosztani az embereket – szervezd meg rendesen mindezeket a dolgokat. Ez gyakorlatilag annyit tesz, hogy vezeted őket a munkájukban, szemben azzal, hogy csak szlogeneket kiabálsz, illetve véletlenszerű parancsokat osztogatsz és kioktatod őket néhány doktrínával, majd elvégzettnek tekinted a munkádat – ez nem konkrét munka végzésének a megnyilvánulása, szlogeneket kiabálni és dirigálni az embereknek pedig nem a vezetők és a dolgozók feladata. A vezető vagy a dolgozó csak akkor távozhat, amikor a helyi gyülekezetvezetők vagy felügyelők vállalni tudják a munkát, a munka pedig a helyes útra lépett, és alapvetően nincsenek lényeges problémák. Ez az első konkrét feladat, amely említésre kerül a vezetőknek és a dolgozóknak a megvalósítását illető kilencedik felelősségében – az útmutatás nyújtása. Nos, pontosan miként kell útmutatást nyújtani? A vezetőknek és a dolgozóknak először a munkarendről való elmélkedést és beszélgetést kell gyakorolniuk, tájékozódniuk kell a munkarend különféle konkrét követelményeiről és át kell látniuk azokat, valamint meg kell érteniük és fel kell fogniuk az alapelveket a munkarenden belül. Ezután a vezetők és a dolgozók minden szintjén beszélniük kell velük a munkarend megvalósítását illető konkrét tervekről. Emellett konkrét megvalósítási terveket kell biztosítaniuk a különleges helyzetekre vonatkozóan, végül pedig részletesebb és konkrétabb segítséget és iránymutatást kell nyújtaniuk a viszonylag gyenge és viszonylag szegényes képességgel bíró vezetőknek és dolgozóknak. Ha egyes vezetők és dolgozók teljességgel képtelenek a feladat megvalósítására, ilyen helyzetekben mi a teendő? A felsőbb szintű vezetőknek és dolgozóknak mélyen be kell hatolniuk a gyülekezetbe, és személyesen kell részt venniük a feladatban, az igazság közlése révén megoldva az aktuális problémákat, és megtanítani nekik annak módját, hogy miként kell a munkát végezni és miként kell megvalósítani a munkát az alapelvekkel összhangban” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (10.)). Azoknak a testvéreknek, akik nem fogják fel az alapelveket, és gyenge munkaképességgel rendelkeznek, részletesebb és konkrétabb segítséget és útmutatást kell adnunk. Ezt követeli meg Isten a vezetőktől és dolgozóktól. Ezeknek a testvéreknek, akik éppen csak elkezdtek beletanulni a megtisztítási munkába, és még nem fogták fel az alapelveket, részletes, konkrét útmutatást kellett volna adnom, és személyesen kellett volna tanítanom őket a való világbeli forgatókönyvek alapján. De én a hús-vér testemre figyeltem, és nem végeztem el a tényleges munkát, amit kellett volna, és ezzel késleltettem a munkát. Ez súlyos kötelességmulasztás volt részemről. A gyülekezet megtisztítási munkáját felügyeltem, ezért meg kellett tisztítanom a gyülekezetet az álhívőktől, valamint a gonosz emberektől és az antikrisztusoktól, akik akadályozzák és megzavarják a gyülekezet életét, lehetővé kellett tennem a testvéreknek, hogy jó gyülekezeti életet éljenek, jobban viszonyuljanak az igazsághoz, és fejlődjenek az életben. Mivel nem végeztem tényleges munkát, nem lehetett időben foglalkozni azokkal az emberekkel, akiktől meg kellett volna tisztítani a gyülekezetet, ami ártott Isten háza munkájának. Ezzel lényegében gonoszságot követtem el. Ettől kezdve jól akartam végezni a kötelességemet Isten követelményei szerint, és azonnal közösséget és útmutatást akartam adni a testvéreknek, hogy gyorsan felfogják az alapelveket, és végezzék kötelességeiket.

2022 júliusában a felsőbb vezetők visszaküldtek néhány, az emberek kitakarításával kapcsolatos anyagot, amelyeket sürgősen ki kellett egészíteni. Arra gondoltam, hogy kiosztom ezeket a testvérek között, de rájöttem, hogy ők még mindig nem fogják fel az alapelveket, és ha nekik kellene kiegészíteniük ezeket az anyagokat, az kétségtelenül késleltetné az előrehaladást. Így hát elmentem hozzájuk, és közösen elemeztük és beszéltük meg az alapelveket. Ezúttal úgy intéztem, hogy először a saját véleményüket osszák meg a vezetők által jelzett problémák alapján, és utána az alapelvekből merítettem, hogy közösséget vállaljak velük a hiányosságaikról, lehetővé téve számukra, hogy felfogjanak néhány alapelvet. Azt is tapasztaltam, hogy amikor jól akarom végezni a kötelességemet, nem érzem magam olyan fáradtnak, és a testvérek is előrehaladnak a kötelességeikben. Az ilyen módon való gyakorlás megnyugvást adott nekem. A testvérekkel együtt elemezve az anyagokat, többet értettem meg az emberek felismerésének alapelveiről is. Mindezeket az eredményeket tényleges együttműködéssel értük el.

A tapasztalat révén rájöttem, hogy nagyon fontos, hogy a vezetők és dolgozók tényleges munkát végezzenek, mivel ez közvetlenül befolyásolja a gyülekezet munkájának előrehaladását. Felismertem azt is, hogy amikor az emberek valóban Isten követelményeinek megfelelően végzik a kötelességeiket, akkor eredményeket érhetnek el. Hála Istennek!


95. Amit a fiam letartóztatásából tanultam

Először 2013 decemberében tartóztatták le. Egy nap egy nővér felhívott és elmondta, hogy a fiamat elvitte a rendőrség. Amikor meghallottam ezt, ledermedtem, és így gondolkodtam: „A fiam nem régóta hisz Istenben, és még nem rendelkezik stabil hittel. Még csak most hagyta ott a munkáját, és kezdte el végezni a kötelességét, hogy lehet, hogy máris letartóztatták?” Visszaemlékeztem arra is, amikor régebben engem tartóztattak le. A rendőrség mindenféle eszközzel kínzott, hogy arra kényszerítsen, hogy eláruljam a gyülekezet vezetőit, és a pénzről beszéljek, olyannyira, hogy úgy éreztem, a halál jobb lenne. Ezek a rendőrtisztek mind kegyetlenek és könyörtelenek; ők az ördögök! Mély gyűlöletet táplálnak az Istenben hívők iránt; büntetlenül agyonverhetnek minket. Aggódva így gondolkodtam: „A fiam még fiatal, és soha nem tapasztalt ilyen szenvedést! Ha nem tudja elviselni a kínzást, és júdássá válik, akkor teljesen elveszíti a megmenekülés esélyét!” Erre gondolva betegre aggódtam magam. A következő napokban nem tudtam enni, és nem aludtam jól. Olyan volt, mintha egy kést döftek volna a szívembe; csak azt kívántam, bárcsak én szenvedhetnék a fiam helyett. Folyamatosan imádkoztam Istenhez, és kértem, hogy vigyázzon a fiamra, és védje meg őt. Panaszkodtam is magamban, és ezt gondoltam: „A fiam, miután nem rég hisz Istenben, elment otthonról, hogy végezze a kötelességét; miért nem gondoskodott róla Isten, és miért nem óvta meg? Ha a rendőrök súlyosan megsebesítik, hogyan fog boldogulni a jövőben? És ha agyonverik, soha többé nem láthatom.” Minél többet gondolkodtam rajta, annál feldúltabb lettem, és a szívem sötétségbe süllyedt. Képtelen voltam megnyugodni, amikor ettem és ittam Isten szavait, belül még a vezetőket és a dolgozókat is hibáztattam, amiért nem bíztak meg valakit, hogy gondoskodjon a biztonságos környezetről, és így a fiam letartóztatását okozták. Abban az időben evangéliumi diakónus voltam a gyülekezetben, és eléggé elfoglalt voltam, de nem tudtam a munkára koncentrálni; csak a fiamra tudtam gondolni.

A fájdalom és a tehetetlenség közepette megállás nélkül imádkoztam Istenhez, és kértem Őt, hogy vigyázzon a fiamra, és óvja meg, hogy ne váljon júdássá, és ne árulja el a testvéreket. Az ima után Isten szavai jutottak eszembe: „Minden, ami veletek történik, akár jó, akár rossz legyen, a te hasznodra kell váljon, és nem válhatsz tőle negatívvá. Ettől függetlenül képesnek kell lenned arra, hogy a dolgokat Isten oldalán állva vedd fontolóra, és ne emberi nézőpontból elemezd vagy tanulmányozd azokat (ez elhajlást jelentene a tapasztalatodban)” (Az Ige, 1. kötet – Isten megjelenése és munkája. Ígéretek azoknak, akik tökéletesítve vannak). A mindennapok során velünk történő dolgokat, legyenek azok akár jók, akár rosszak, Isten rendezte el, és mind magukban hordozzák Isten szándékait. Amikor a fiam letartóztatására került sor, a test szemszögéből néztem a dolgot, mert nem akartam, hogy szenvedjen. Ezért úgy éreztem, hogy a letartóztatása egy rossz dolog, és még hibáztattam is Istent, amiért nem óvta meg. Jób tapasztalata jutott eszembe: amikor Jób elvesztette a vagyonát és a birtokát, a gyermekeit katasztrófa érte, a felesége kigúnyolta őt, és azt akarta, hogy hagyja el Istent, Jób mégis így dorgálta a feleségét: „Úgy beszélsz te is, ahogyan a bolondok szoktak beszélni! Ha a jót elfogadtuk Istentől, a rosszat is el kell fogadnunk” (Jób 2:10). Jóbnak istenfélő szíve volt; akár jót, akár rosszat kapott, mindig el tudta fogadni azt Istentől, anélkül, hogy panaszkodott volna, vagy a beszédjével vétkezett volna, és megsértette volna Őt, és képes volt alávetni magát Istennek, és dicsőíteni az Ő szent nevét. Ami engem illet, én csak azt a hírt hallottam, hogy a fiamat letartóztatták, azt nem, hogy az élete veszélyben van, de máris elkezdtem panaszkodni, és még azt is hagytam, hogy ez befolyásolja a kötelességemet. Még csak egy napon sem lehetett engem emlegetni Jóbbal; annyira megszégyenültem! Így imádkoztam Istenhez: „Istenem! A fiamat letartóztatták, miközben a kötelességét végezte, és nem tudom, hogy most hogy van. Félek, hogy júdássá válik, és hogy büntetést fog kapni. Istenem! Fáj a szívem, és az állapotom zavart, amikor a kötelességemet végzem. Kérlek, vezess engem, hogy elgondolkodjak a problémámról, és megértsem azt!” Imádkozás után Isten szavait olvastam. „Nem adom meg a lehetőséget az embereknek arra, hogy kifejezzék érzéseiket, mivel Én testi érzések nélküli vagyok, és rendkívüli mértékben megutáltam az emberek érzéseit. Az emberek közötti érzések miatt taszítottak Engem félre, és így váltam »mássá« a szemükben; az emberek közötti érzések miatt felejtettek el Engem; az ember az érzései miatt ragadja meg a lehetőséget, hogy »lelkiismeretét« felvegye; az ember az érzései miatt idegenkedik mindig az Én fenyítésemtől; az ember az érzései miatt nevez Engem tisztességtelennek és igazságtalannak, és mondja, hogy nem törődöm az ember érzéseivel, amikor a dolgokat kezelem. Vajon Nekem is vannak rokonaim a földön? Ki dolgozott valaha Hozzám hasonlóan éjjel-nappal, anélkül, hogy élelemre vagy alvásra gondolt volna, az Én teljes irányítási tervem érdekében? Hogyan lehetne az ember Istenhez hasonlítható? Hogyan lehetne az ember összeegyeztethető Istennel?” (Az Ige, 1. kötet – Isten megjelenése és munkája. Isten szavai az egész világegyetemhez, 28. fejezet). „Mindannyian az érzések állapotában élnek, és így Isten nem kerüli meg egyiket sem, és feltárja az egész emberiség szívében elrejtett titkokat. Miért olyan nehéz az embereknek elhatárolni magukat a bennük lévő érzésektől? Túlmutat-e ez a lelkiismereti normákon? Beteljesítheti-e a lelkiismeret Isten akaratát? Átsegíthetik-e az érzések az embereket a megpróbáltatásokon? Isten szemében az érzések az Ő ellenségei – vajon nem ezt mondták-e ki világosan Isten szavai?” (Az Ige, 1. kötet – Isten megjelenése és munkája. Az „Isten szavai az egész világegyetemhez” című rész misztériumainak kinyilatkoztatásai, 28. fejezet). Isten szavai alapján megértettem, hogy Isten utálja, ha az emberek az érzéseik szerint élnek. Amikor az emberek az érzések szerint cselekszenek, akkor csak a családi kötődésekre és a hús-vér test érdekeire gondolnak, egyáltalán nem keresik az igazságot és nem keresik Isten szándékát; ellenállnak Istennek mindenben, amit tesznek. Én is pontosan ilyen voltam. Amikor megtudtam, hogy a fiamat letartóztatták, az első gondolatom az volt, hogy a rendőrség biztosan megveri, és arra kényszeríti, hogy megtagadja Istent, és elárulja a gyülekezet vezetőit és dolgozóit. Arra gondoltam, hogy ha a fiam nem tudná elviselni a kínzást, és júdássá válna, akkor elveszítené az üdvösség elnyerésének esélyét, és nemcsak hogy nem tudna áldást nyerni a jövőben, hanem büntetést is kapna a pokolban. Mivel a fiam még fiatal volt, azon is elgondolkodtam, hogyan fog életben maradni a jövőben, ha a verések miatt fogyatékos lesz. És ha agyonverték volna, örökre elvesztettem volna a fiamat. Ezekre a súlyos következményekre gondolva panaszkodni kezdtem magamban Istennek, Istent hibáztattam, amiért nem vigyázott a fiamra, és nem óvta meg, még vitatkoztam és kiabáltam is Vele. Hol volt a józan eszem? Hol volt az emberi mivoltom? Mikor megértettem, hogy azok az emberek, akik az érzéseik szerint éltek, bármikor és bárhol ellenállhattak Istennek, érthetővé vált, hogy Isten miért leplezte le nekünk, hogy „az érzések az Ő ellenségei”.

Keresésem során még többet olvastam Isten szavait. „Az út, amelyen Isten vezet bennünket, nem egyenesen vezet felfelé, hanem kanyargós, kátyúkkal teli út; Isten azt mondja továbbá, hogy minél rögösebb az út, annál inkább felfedheti szerető szívünket. Mégsem tud egyikünk sem ilyen utat nyitni. Tapasztalatom szerint sok rögös, veszélyes ösvényen jártam, és nagy szenvedéseket kellett elviselnem; néha még olyan mélységes bánatom is volt, hogy legszívesebben felkiáltottam volna, de ezt az utat a mai napig járom. Hiszem, hogy ez az az út, amelyet Isten vezet, ezért elviselem a sok szenvedés gyötrelmét, és megyek tovább. Hiszen ez az, amit Isten elrendelt, úgyhogy ki menekülhetne előle? Nem kérem, hogy áldásokat kapjak; csak azt kérem, hogy képes legyek járni azt az utat, amelyen Isten szándékai szerint járnom kell. Nem arra törekszem, hogy másokat utánozzak, és azt az utat járjam, amit ők járnak; csak arra törekszem, hogy teljesíthessem az elkötelezettségemet, hogy mindvégig a kijelölt utamat járhassam. Nem kérem mások segítségét; hogy őszinte legyek, én sem tudok segíteni senki másnak. Úgy tűnik, hogy rettenetesen érzékeny vagyok ebben a kérdésben. Nem tudom, hogy mások mit gondolnak. Ez azért van, mert mindig is úgy hittem, hogy azt, hogy valakinek mennyit kell szenvednie, és mekkora utat kell megtennie az ösvényén, Isten rendelte el, és hogy senki sem tud igazán segíteni senki másnak” (Az Ige, 1. kötet – Isten megjelenése és munkája. Az út... (6.)). Isten szavaiból megértettem, hogy az ember szenvedésének mennyisége, és hogy milyen körülményeket tapasztal meg élete során, azt Isten már mindet régen elrendelte. Át kell adnom a fiamat Istennek, és alá kell vetnem magam az Ő szuverenitásának és intézkedéseinek. Erre a józan észre és gyakorlásra volt szükségem. A fiam sokáig nem hitt Istenben, és nem látott tisztán a nagy vörös sárkány Istent és az igazságot gyűlölő lényegét illetően. Abban, hogy most letartóztatták, és szenvedni fog, benne volt Isten jóakarata, sőt mi több, olyan leckék is, amelyeket a fiamnak meg kell tanulnia. Arra gondoltam, hogy hány testvért tartóztatott le és üldözött a nagy vörös sárkány, és mindannyian milyen sokat szenvedtek, de ezek a tapasztalatok igaz hitet adtak nekik Istenben. A fájdalom és a viszontagságok közepette hajlandóak voltak örökre a börtönben rothadni, inkább minthogy elárulják Istent, legyőzve hús-vér testüket és a Sátánt, és végül gyönyörű és harsogó tanúságot téve Isten mellett. Gondoltam a saját tapasztalatomra is a letartóztatással kapcsolatban. Bár a testem akkoriban szenvedett egy kicsit, bár félénk és gyenge voltam, miközben kínzást és gyötrelmet tapasztaltam, ám amikor Istenhez imádkoztam, és az Ő szavai mutatták az utat, és vezettek, akkor a Belé vetett hitem is nőtt. Ezen az élményen keresztül nemcsak megtanultam felismerni a nagy vörös sárkány Istennek ellenálló, elvetemült lényegét, hanem valamelyest megértettem Isten mindenhatóságát és szuverenitását is! Megértve ezt hajlandó voltam átadni a fiamat Istennek, és hagyni, hogy Isten vezényeljen és elrendezzen mindent.

Egy hónappal később a fiam hazatért, sápadtan és rosszkedvűen. A fiam érettsége csekély volt, és nem merte bevallani, hogy hisz Mindenható Istenben, így végül elengedték. Miután átélte ezt a kudarcot, a fiam levont néhány tanulságot, és egyre tisztábban látta a nagy vörös sárkányt. Azt is látta, hogy az érettsége csekély, és hogy az Istenbe vetett hite egyáltalán nem őszinte. Hat hónappal később visszatért a kötelességéhez.

2023 októberében egy napon levelet kaptam a gyülekezettől, hogy a fiamat ismét letartóztatták. Több mint 30 embert, köztük vezetőket és dolgozókat tartóztattak le a fiam gyülekezetéből. Arra gondoltam, hogy a fiamnak már van priusza, és mi van akkor, ha a rendőrség rájön, hogy vezetői kötelességeket végzett. Akkor biztosan arra kényszerítik majd, hogy információkat adjon át a gyülekezet pénzéről, hogy elárulja a vezetőket és dolgozókat, és aláírjon egy dokumentumot a hitének megtagadásáról. Eljött az ideje annak, hogy Isten feltárja az embereket, és fajtájuk szerint szétválogassa őket; ha a fiam agyát kimosta a Kommunista Párt, vagy ha nem bírta a kínzást, megtagadta hitét és elárulta Istent, akkor a pokol kapuját nyitogatja, és elveszíti esélyét a megmentésre. Erre gondolva összeszorult a gyomrom, és aggódni kezdtem a fiam jövőbeli kilátásai és sorsa miatt, és nem volt kedvem végezni a kötelességemet. Szívemben állandóan a fiamért imádkoztam, arra kérve Istent, hogy mutasson irgalmat a fiamnak, és óvja meg őt, hogy biztonságban vészelje át ezt a nehéz időszakot. Néhány testvér látta, hogy lehangolt vagyok, és egész nap kétségbeesetten sóhajtozom, és közösséget vállaltak velem Isten szándékáról, közben az Ő szavait keresték számomra, hogy segítsenek nekem. Rájöttem, hogy ismét az érzéseim korlátoznak, ezért így imádkoztam Istenhez: „Istenem! A fiamat megint elvitték a rendőrök. Képtelen vagyok ezt elengedni, és féltem az életét; kérlek, vezess, hogy keressem az igazságot, és ne legyek bekorlátozva ebben az ügyben!”

Később eszembe jutott Isten közlése az ember gyermekeivel szembeni elvárásainak elengedéséről. Megkerestem és felolvastam azokat a szavakat. Mindenható Isten azt mondja: „Miután a szülők megértették, hogy miként viszonyuljanak a felnőtt gyermekeikhez, a felnőtt gyermekeikkel kapcsolatos elvárásaikat is el kell engedniük? Néhány tudatlan szülő nem képes felfogni az életet és a sorsot, Isten szuverenitását sem ismeri fel, és hajlamos ostoba dolgokat tenni a gyerekeivel kapcsolatban. Előfordulhat például, hogy a gyermekei a függetlenné válásukat követően bizonyos különleges helyzetekkel, nehézségekkel vagy fontos eseményekkel szembesülnek; egyesek betegséggel néznek szembe, mások peres ügyekbe bonyolódnak, néhányan elválnak, van, akit megtévesztenek és csalás áldozatává válik, némelyeket pedig elrabolnak, bántanak, súlyosan megvernek, vagy a halállal néznek szembe. Még olyanok is akadnak, akik kábítószerfogyasztók lesznek, és így tovább. Mit tegyenek a szülők ezekben a különleges és fontos helyzetekben? Mi a legtöbb szülő tipikus reakciója? Azt teszik, amit szülői identitással rendelkező teremtett lényként tenniük kell? Nagyon ritka, hogy egy szülő ilyen hír hallatán úgy reagál, mintha egy idegennel esett volna meg az a dolog. A szülők többsége egész éjjel fent marad, amíg megőszül, éjszakákon át nem alszik, napközben nincs étvágya, töri a fejét gondolkodva, néhányan még keservesen sírnak is, amíg a szemük ki nem vörösödik és el nem fogynak a könnyeik. Buzgón imádkoznak Istenhez, hogy Isten vegye számításba a saját hitüket és védje meg a gyerekeiket, kegyelmezzen nekik és áldja meg őket, mutasson irgalmat és kímélje meg az életüket. Szülőként egy ilyen helyzetben az emberi gyengeségeik, sebezhetőségeik és a gyermekeik iránti érzéseik mind lelepleződnek. Mi más tárul fel? Az Isten elleni lázadó mivoltuk. Könyörögnek Istenhez és imádkoznak Hozzá, esedezve Neki, hogy őrizze meg gyermekeiket a csapástól. Még ha katasztrófa történik is, azért imádkoznak, hogy gyermekeik ne haljanak meg, hogy elkerülhessék a veszélyt, a gonosz emberek ne bántsák őket, a betegségeik ne súlyosbodjanak, hanem javuljanak, és így tovább. Mi az, amiért valójában imádkoznak? (Istenem, ezekkel az imákkal követelőznek Istentől, panaszos felhanggal.) Egyrészt rendkívül elégedetlenek a gyermekeik helyzetével, panaszkodva, hogy Istennek nem lett volna szabad megengednie, hogy ilyen dolgok történjenek a gyermekeikkel. Elégedetlenségük panasszal vegyül, és kérik Istent, hogy gondolja meg Magát, ne cselekedjen így, szabadítsa meg gyermekeiket a veszélytől, vigyázzon rájuk, gyógyítsa meg a betegségeiket, segítsen nekik elkerülni a pereket, hárítsa el a szerencsétlenséget, amikor felüti a fejét, és így tovább – röviden, intézze el, hogy minden simán menjen. Azáltal, hogy így imádkoznak, egyrészt panaszkodnak Istennek, másrészt követeléseket támasztanak Vele szemben. Vajon ez nem a lázadó mivolt megnyilvánulása? (De az.) Burkoltan azt mondják, hogy amit Isten tesz, az nem helyes vagy jó, hogy nem szabadna így cselekednie. Mivel ezek az ő gyermekeik, ők pedig hívők, úgy vélik, hogy Istennek nem lenne szabad megengednie, hogy ilyen dolgok történjenek a gyerekeikkel. Az ő gyermekeik különböznek másoktól; nekik kivételes áldásokban kell részesülniük Istentől. Az ő Istenbe vetett hitük miatt Neki meg kell áldania a gyermekeiket, ha pedig nem teszi, akkor elkeserednek, sírnak, hisztiznek, és nem akarják Istent követni többé. Ha a gyermekük meghal, úgy érzik, hogy ők sem élhetnek tovább. Ilyen gondolatok járnak a fejükben? (Igen.) Ez nem az Isten elleni tiltakozás egy formája? (De igen.) Ez Isten elleni tiltakozás. [...] Amikor Isten vezényli vagy uralja valaki másnak a sorsát, szerinted az rendben van mindaddig, amíg semmi köze hozzád. De úgy gondolod, hogy a te gyermekeid sorsát ne legyen képes uralni? Isten szemében az egész emberiség Isten szuverenitása alá tartozik, és senki sem menekülhet az Isten kezei által meghatározott szuverenitás és intézkedések elől. A te gyerekeid miért lennének kivételek? Isten szuverenitását Ő rendelte el és tervezte meg. Rendben van az, ha te meg akarod ezt változtatni? (Nem, nincs rendben.) Nincs rendben. Ezért az embereknek nem szabad ostoba és észszerűtlen dolgokat tenniük. Bármi, amit Isten tesz, előző életekből eredő okokon és okozatokon alapul – mi köze ennek hozzád? Ha ellenállsz Isten szuverenitásának, akkor a halált keresed. Ha nem szeretnéd, hogy a gyermekeid megtapasztalják ezeket a dolgokat, az ragaszkodásból fakad, nem igazságosságból, irgalomból vagy jóságból – ez csupán a ragaszkodásod hatásának köszönhető. [...] Az a kapcsolat, ami valóban létezik az emberek között, nem hús és vér kötelékén alapul, hanem két, Isten által teremtett élőlény közötti kapcsolat. Az ilyen kapcsolattal nem jár hús-vér kötelékkekkel; csak két független élőlény között áll fenn. Ha ebből a szemszögből gondolsz rá, akkor szülőként, amikor a gyermekeidet olyan balszerencse éri, hogy megbetegszenek vagy az életük veszélyben van, neked helyesen kell szembenézned ezekkel a dolgokkal. Nem szabad feladnod a hátralévő idődet, az utat, amelyen járnod kell, sem a teljesítendő felelősségeidet és kötelezettségeidet a gyermekeid balszerencséi vagy halála miatt – helyesen kell szembenézned ezekkel a dolgokkal. Ha helyesek a gondolataid és nézőpontjaid, valamint képes vagy átlátni ezeket a dolgokat, akkor képes leszel gyorsan felülkerekedni a csüggedésen, a gyászon és a vágyódáson” (Az Ige, VI. kötet – Az igazságra törekvésről. Hogyan kell törekedni az igazságra? (19.)). Isten szavainak olvasása által megértettem, hogy az emberek eredetileg független, egymással semmilyen kapcsolatban nem álló élőlények. Csak amikor a lélek újra testet ölt, és belép ebbe az anyagi világba, akkor lesz az embereknek családjuk, férjük és feleségük, apjuk és fiuk, anyjuk és lányuk, és más hasonló kapcsolataik. Amikor azonban egy személy lényegéről beszélünk, eredetileg nincsenek az emeberek között kapcsolatok. De az emberek nem látják tisztán az ilyen dolgokat, mert a testi családi kötődéseket és a vérségi kapcsolatokat mindenek fölé helyezik. Amikor gyermekeik szerencsétlenséggel és betegséggel szembesülnek, vagy veszélybe kerül az életük, a szülők az érzéseik szerint élnek, és olyan fájdalmat éreznek, hogy még a halálukat is kívánják. A valóságban azt, hogy az emberek milyen utat választanak, és milyen szenvedést élnek át életük során, Isten már régen elrendelte, és nem a szülők határozzák meg. Vegyük például a szomszédaimat! Az a házaspár egész életében takarékosan élt, minden nehezen megkeresett pénzüket a lányukra költötték. Elit iskolába küldték, és a legjobb oktatásban részesítették, remélve, hogy a jövőben stabil állása és anyagi biztonsága lehet. Lányuk azonban nem követte a helyes utat, és fiatalon drogozni kezdett. Végül kábítószer-kereskedelem miatt letartóztatták, és 13 év börtönre ítélték. A szülei gyakorlatilag elvesztették az eszüket. Egy fiatal nővér is eszembe jutott, akinek szülei évek óta az otthonuktól távol dolgoztak, és a nagybátyja gondjaira bízták. A szülei soha nem foglalkoztak a tanulmányaival, de ő végül bejutott az egyetemre, és követte nagynénjét és nagybátyját az Istenben való hitben. Ez a nővér most a kötelességét végzi, és a helyes életutat követi. Az, hogy az emberek milyen utat választanak, egyáltalán nincs kapcsolatban azzal, hogy a szüleik hogyan gondoskodnak róluk, és hogyan nevelik őket, és ezen a szüleik nem tudnak változtatni. Én azonban nem láttam tisztán ezeket a dolgokat, mindig a fiam jövőbeli kilátásai és sorsa miatt aggódtam, és képtelen voltam normálisan végezni a kötelességemet; még Isten szavainak evése és ivása közben is zavart voltam. Semmit sem akartam jobban, mint a fiam helyett szenvedni, még azt is követeltem, hogy Isten óvja meg őt azoknak az ördögöknek a kegyetlenségétől, és gondoskodjon arról, hogy biztonságban átvészelje ezt a nehéz időszakot. Vajon volt bennem egy cseppnyi józan ész is? Ha jobban belegondolok, amikor a fiamat először letartóztatták, csekély volt az érettsége, és nem merte bevallani, hogy hisz Istenben; nem volt bizonyságtétele. 10 évvel később ismét letartóztatták, és Isten ezt bizonyára megengedte. Egy esélyt adott a fiamnak a bűnbánatra; próbára tette őt. Ha a fiam le tudja győzni a korlátokat, melyeket a nagy vörös sárkány sötétségének befolyása okoz, kockáztatja az életét, hogy szilárdon megálljon a bizonyságtételében Isten mellett, akkor az, hogy ezúttal letartóztatták, mélyen jelentőségteljes, és egy módja annak, hogy tökéletességre jusson. Én azonban az érzéseim alapján cselekedtem, és nem kerestem Isten szándékát, azt gondoltam, hogy egy kényelmes környezet, amelyben a fiam hús-vér teste nem szenved, jót tesz neki. Az én látásmódom egyáltalán nem felelt meg Isten szándékának; valóban esztelen volt! Az, hogy a fiam ezúttal szilárdan meg tud-e állni a bizonyságtételében, a lényegétől függ, attól, hogy mire törekszik, és milyen úton jár. Nem szabad túlzottan aggódnom a fiam jövőbeli kilátásai és sorsa miatt, nem szabad odáig elmennem, hogy Istent hibáztassam, és panaszkodjak a testvérek miatt. Ezt megértve a szívem kissé megkönnyebbült.

Keresésem során többet olvastam Isten szavaiból. „A világra hozatalon és a gyermeknevelésen kívül a szülők felelőssége a gyermekeik életében csupán annyi, hogy formális környezetet biztosítanak számukra, amelyben felnőhetnek, mert a Teremtő eleve elrendelésén kívül semmi másnak nincs befolyása az ember sorsára. Senki sem tudja befolyásolni, hogy milyen jövője lesz valakinek; ez már jó előre el van döntve, és az ember sorsát még a szülei sem változtathatják meg. Ami a sorsot illeti, mindenki független, és mindenkinek megvan a saját sorsa. Tehát senkinek a szülei nem tudják meggátolni a sorsát az életben, vagy a legkisebb befolyást gyakorolni arra, hogy milyen szerepet játszik az életben. Azt mondhatnánk, hogy a család, amelybe az ember sorsa beleszületni, és a környezet, amelyben felnő, nem több, mint az életfeladat teljesítésének előfeltétele. Ezek semmilyen módon nem határozzák meg egy ember sorsát az életben, vagy azt, hogy az illető milyen végzet keretében teljesíti küldetését. Így tehát senkinek a szülei nem segíthetnek abban, hogy az életének küldetését teljesítse, és hasonlóképpen, a rokonok sem segíthetnek abban, hogy az illető magára vegye az életben betöltött szerepét. Azt, hogy valaki hogyan teljesíti küldetését, és milyen életkörnyezetben tölti be a szerepét, teljes mértékben az életsorsa határozza meg. Más szóval, semmilyen más objektív körülmény nem befolyásolhatja az ember küldetését, amelyet a Teremtő előre elrendelt. Minden ember abban az adott környezetben válik éretté, amelyben felnő; majd fokozatosan, lépésről lépésre elindul a saját életútján, és beteljesíti a Teremtő által számára eltervezett sorsot. Természetes módon, önkéntelenül belépnek az emberiség hatalmas tengerébe, és elfoglalják saját helyüket az életben, ahol teremtett lényként elkezdik teljesíteni kötelességeiket a Teremtő eleve elrendelése és az Ő szuverenitása miatt” (Az Ige, 2. kötet – Isten megismeréséről. Isten Maga, az egyedülálló III.). Isten nagyon világosan szólt a gyermekeikkel szembeni szülői felelősségekről. Szülőként az én felelősségem az, hogy a fiamat felnőtt koráig neveljem, és biztosítsam, hogy egészségesen fejlődjön, Isten elé vigyem, elmondjam neki, hogy az élete Istentől származik, rávezessem, hogy higgyen Istenben, és a helyes úton járjon. Ezek az én felelősségeim és kötelességeim szülőként. De hogy a letartóztatása után a fiam szilárdan megáll-e a bizonyságtétele mellett, és hogy a jövőbeli sorsa és rendeltetési helye olyan lesz, ami az áldások elnyerését vagy a büntetést jelent-e, ezeket a dolgokat én nem tudom megváltoztatni. Mint teremtett lénynek, el kell fogadnom Isten szuverenitását és észszerű intézkedéseit, és alá kell vetnem magam ezeknek. Csakis ez van összhangban Isten szándékával. Mikor ezt megértettem, a szívem egészen megkönnyebbült. Akár szilárdan megáll a fiam a bizonyságtételében, akár nem, és akár áldást, akár csapást kap a jövőben, hajlandó voltam elfogadni azt, és alávetni magam ennek.

Most már, amikor a fiamra gondolok, bár még mindig aggódom egy kicsit, ez nem befolyásolja az állapotomat, és normálisan tudom végezni a kötelességemet. Szívemből hálás vagyok Istennek!


96. Legyőztem a dadogással járó nehézségeimet

Apám dadogott, és kiskoromtól fogva én is ezzel a gonddal küzdöttem. Amíg nem találkoztam idegenekkel, minden rendben volt, de ha új embereket ismertem meg, ideges lettem, és dadogni kezdtem beszéd közben. A testvéreim azt mondták nekem: „Hogy beszélsz már? Nem tudnál egyszerűen lassabban beszélni?” A kritikájuk nagyon bántott. Még a saját testvéreim is lenéztek, és nem szerettek. Súlyosan kisebbrendűnek éreztem magam, és gyakran sírtam a sértettségtől. Általános iskolában, mihelyt felszólított a tanár, hogy válaszoljak egy kérdésre, nagyon ideges lettem, és beszéd közben hirtelen dadogni kezdtem, nem jöttek a számra a szavak, az osztálytársaim pedig mind nevetésben törtek ki. Szörnyen megalázó volt. Ezután soha többé nem jelentkeztem, ha a tanár kérdezett valamit, mert féltem, hogy kinevetnek az osztálytársaim. Ezek a korai élmények beárnyékolták fiatal szívemet. Folyamatosan alkalmatlannak és végtelenül kisebbrendűnek éreztem magam. Nagyon össze is voltam zavarodva, és azon tűnődtem: „Miért nem tudok olyan folyékonyan beszélni, mint mások? Miért dadogok?” Miután férjhez mentem, a férjem is csúfolt a dadogásom miatt, és azt mondta: „Felnőtt nő létedre még beszélni sem tudsz rendesen. Ha tehén lennél, már rég eladtalak volna.” Amikor a gyerekeimmel beszéltem, és ideges voltam, néha akkor is dadogtam, a gyerekeim pedig kinevettek: „Nézd, anya megint dadog! Nem tudnál lassabban beszélni?” A gyerekeim és a férjem gyakran mondtak nekem ilyeneket. Haszontalan nyámnyilának éreztem magam, és az önbecsülésem romokban hevert. Ezek után igyekeztem nem beszélni túl sokat, és idegenek előtt nem is mertem megszólalni, mert így senki nem tudta meg, hogy dadogok, és nem gúnyoltak ki.

2003-ban elfogadtam Isten utolsó napokbeli munkáját. Tudtam, hogy dadogok, ezért amikor a testvérekkel összejöveteleken vettem részt, ritkán beszéltem. A testvérek bátorítottak, hogy beszéljek többet, és egyszerűen nyíljak meg, mondván, hogy ez az egyetlen módja annak, hogy növekedjek az életben. Azt is mondták: „Mindenkinek vannak hibái, ne hagyd, hogy ez korlátozzon!” Amikor láttam, hogy nem néznek le, hanem inkább bátorítanak és segítenek, nagyon meghatódtam, és úgy éreztem, igazán csodálatos dolog Istenben hinni. Korábban soha nem tapasztaltam ilyet, és attól kezdve nem éreztem magam annyira korlátozva.

Később megválasztottak gyülekezetvezetőnek. Egy nap a felsőbb vezetők úgy rendezték, hogy a csengtungi gyülekezetben végezzem a kötelességemet. Azt gondoltam magamban: „Ha elmegyek a csengtungi gyülekezetbe, és a testvérek rájönnek, hogy dadogok, mit gondolnak majd rólam? Vajon kinevetnek? Ez annyira kínos lenne! Nem akarok menni.” A felsőbb vezetők látták, mi jár a fejemben, és elbeszélgettek velem, mondván, hogy ez egy tanulási lehetőség. A józan észre hallgatva beleegyeztem, hogy elvállaljam a posztot. A csengtungi gyülekezetben, amikor összejövetelen vettem részt a vezetőkkel és a diakónusokkal, kissé ideges voltam, mert csupa ismeretlen arc vett körül, és féltem, hogy lenéznek majd, ha továbbra is dadogni fogok, ezért azt reméltem, hogy az összejövetel gyorsan véget ér. De minél idegesebb lettem, annál jobban dadogtam, és nagyon szégyelltem magam. Körbenézve láttam, hogy néhány testvér lehajtotta a fejét, mások pedig némán ültek. Nagyon felzaklatott a dolog. Azt gondoltam magamban: „Biztos azt gondolják: »Hogy került ide egy dadogós?« Ha nem beszélek, azt fogják mondani, hogy nincsenek igazságvalóságaim, de ha folytatom, csak tovább fogok dadogni.” Nem volt más választásom, mint küszködve tovább beszélni. Sokat dadogtam azon az összejövetelen, és alig bírtam ki a végéig. Eredetileg azt terveztem, hogy megkérdezem őket az állapotukról, de aztán arra gondoltam: „Mi lesz, ha problémáik vagy nehézségeik vannak? Akkor Isten szavait kellene közölnöm velük. Ha megint dadogni kezdek, biztosan kinevetnek. Inkább hagyjuk, jobb, ha nem kérdezősködöm.” A végeredmény az lett, hogy annak az összejövetelnek nem volt semmi foganatja, és az elvégzendő munka sem lett megfelelően végrehajtva, ami késleltette a munkát. Hazafelé menet mély gyötrelmet éreztem, és így panaszkodtam magamban: „Miért van ez a dadogás? Mások miért nem dadognak?” Annyira kisebbrendűnek éreztem magam, és mindig azt gondoltam, hogy mindenki másnál kevesebbet érek. Ezután, valahányszor a vezetőkkel és diakónusokkal vettem részt összejövetelen, korlátozva éreztem magam. Féltem, hogy újra dadogni fogok, és kinevetnek vagy lenéznek, ezért igyekeztem a lehető legkevesebbet beszélni. Csak néhány általános megjegyzést fűztem a végrehajtandó munkához, ami miatt a munka nem hozott jó eredményeket. Tudtam, hogy a dadogás miatti állandó korlátozottságom kihat a munkára, ezért gyakran vittem az állapotomat imában Isten elé, kérve Őt, hogy adjon útmutatást, hogy ne korlátozzon ez a dolog. Néha, amikor beszéd közben megint dadogni kezdtem, a kezemmel eltakartam a számat, hogy ne lássák, ahogy remeg az ajkam a dadogástól. Az összejövetelek során mindig más testvéreket kértem meg Isten szavainak felolvasására, és ha végképp nem tudtam elkerülni, csak rövid szakaszokat olvastam fel. Így kevesebben szereztek tudomást arról, hogy dadogok. De így élni nagyon fájdalmas volt. Annyira elnyomottnak és kimerültnek éreztem magam. Ez hatással volt a kötelességem végzésére is.

Egyszer megnyíltam egy nővérnek: „Beszéd közben dadogok, és félek, hogy mindannyian lenéztek emiatt, ezért nincs bátorságom beszélni.” A nővér azt mondta: „Észre sem vettem, hogy dadogsz beszéd közben. Néha, amikor hallom, hogy elakadsz mondat közben, csak azt hiszem, túlságosan korlátozva vagy ahhoz, hogy folytasd.” A nővér bátorított is: „Senki sem tökéletes. Hallottál már olyan emberről, akinek nincsenek hibái? Isten szavai azt mondják nekünk, hogy mindenkinek vannak hibái és hiányosságai. Ne hagyd, hogy ez korlátozzon; csak törekedj őszintén az igazságra. A dadogásodat az idegesség okozza, de emiatt nem kell aggódnod. Csak összpontosíts a kötelességedre, és idővel nem fog többé korlátozni a dadogás.” Kicsit megkönnyebbültem, amikor hallottam a nővér szavait. Később megnéztem egy tapasztalati bizonyságtétel-videót, ami felvidította a szívemet, és nagyon bátorítóan hatott rám. A benne idézett egyik szakasz Isten szavaiból kifejezetten az én állapotommal foglalkozott. Mindenható Isten azt mondja: „Vannak olyan problémák, amelyeket az emberek nem tudnak megoldani. Például hajlamos lehetsz arra, hogy idegessé válj, amikor másokkal beszélsz; amikor helyzetekkel szembesülsz, lehet, hogy megvannak a saját ötleteid és szempontjaid, de nem tudod világosan megfogalmazni azokat. Különösen idegesnek érzed magad, ha sok ember van jelen; összefüggéstelenül beszélsz, és remeg a szád. Néhány ember még dadog is; mások, ha az ellenkező nem tagjai is jelen vannak, még kevésbé érthetőek, egyszerűen nem tudják, mit mondjanak vagy mit tegyenek. Könnyű ezt leküzdeni? (Nem.) Rövid távon legalábbis nem könnyű leküzdeni ezt a hibát, mert ez a veleszületett adottságaid része. Ha néhány hónap gyakorlás után még mindig ideges vagy, az idegesség nyomássá alakul át, ami negatívan érint majd téged, ugyanis a hatására félni fogsz majd attól, hogy beszélj, hogy emberekkel találkozz, hogy összejövetelekre járj vagy prédikációkat mondj el, és ezek a félelmek össze fognak roppantani téged. [...] Ezért ha rövid távon le tudod küzdeni ezt a hiányosságot, ezt a hibát, akkor tégy úgy. Ha nehéz leküzdened, akkor ne bajlódj vele, ne küzdj ellene, és ne állítsd kihívás elé magad. Természetesen ha nem tudod legyőzni, nem szabad negatívan érezned magad. Még ha életed során soha nem is tudod legyőzni, Isten nem fog elítélni téged, mert ez nem a romlott beállítottságod. A lámpalázad, az idegességed és félelmed – ezek a megnyilvánulások nem tükrözik a romlott beállítottságodat; akár így születtél, akár a környezeted okozta ezeket később az életed során, ezek legfeljebb hibák, az emberi mivoltod hiányosságai. Ha hosszú távon, vagy akár egész életeden át sem tudsz rajta változtatni, ne rágódj rajta, ne hagyd, hogy korlátozzon, és ne válj negatívvá miatta, mert ez nem a romlott beállítottságod; nincs értelme megpróbálnod megváltoztatni vagy küzdeni ellene. Ha nem tudsz rajta változtatni, akkor fogadd el, hagyd, hogy létezzen, és bánj vele megfelelőképpen, mert együtt tudsz élni ezzel a hibával, ezzel a hiányossággal – az, hogy rendelkezel vele, nincs hatással arra, ahogyan követed Istent és végzed a kötelességeidet. Mindaddig, amíg el tudod fogadni az igazságot és a legjobb tudásod szerint végzed a kötelességeidet, továbbra is üdvözülhetsz; ez nem befolyásolja azt, hogy elfogadod-e az igazságot, és nem befolyásolja az üdvösséged elnyerését. Ezért nem szabad, hogy gyakran korlátozzon téged az emberi mivoltod egy bizonyos hibája vagy hiányossága, és nem szabad, hogy gyakran negatívvá és bátortalanná válj, vagy akár lemondj kötelességedről és felhagyj az igazságra való törekvéssel, elszalasztva az esélyt az üdvözülésre ugyanezen okból. Egyáltalán nem éri meg; egy ostoba, tudatlan ember tenne így” (Az Ige, VII. kötet – Az igazságra törekvésről. Hogyan kell törekedni az igazságra? (3.)). Isten szavain elgondolkodva megértettem, hogy a dadogás emberi fogyatékosság és hiba, nem pedig romlott beállítottság, és nincs hatással az ember igazságra való törekvésére, illetve az üdvösségére. Nem engedhettem meg magamnak, hogy egyetlen hiba miatt folyamatosan korlátozva érezzem magam és negatív legyek, vagy akár feladjam az igazságra való törekvést, máskülönben elszalasztanám az üdvösségre való esélyemet, ez pedig tudatlan és ostoba viselkedés lenne. Elgondolkodtam azon, hogy annyi éven át nem mertem beszélni – még akkor sem, amikor tudtam, hogy meg kellene nyílnom és beszélnem kellene, hogy elnyerjem Isten megvilágosítását és útmutatását az összejöveteleken –, mert féltem, hogy a testvérek észreveszik a dadogásomat. Miután a csengtungi gyülekezetbe kerültem, még jobban korlátozott a dadogásom, és minél jobban féltem attól, hogy mások észreveszik, annál idegesebb lettem, és annál jobban dadogtam. Ennek következtében egyáltalán nem leltem örömömet az összejövetelekben. Nem vizsgáltam meg és nem oldottam meg azokat a problémákat és nehézségeket, amelyekkel a vezetők és a diakónusok küzdöttek, az összejövetelek pedig túl hamar értek véget anélkül, hogy a munka megfelelően végre lett volna hajtva. Gyakran korlátozott a dadogásom, és nem mertem megnyílni és beszélni az összejöveteleken. Ez nemcsak a saját életbe való belépésemnek okozott kárt, hanem a testvéreimnek sem vált hasznára. A gyülekezet munkáját is hátráltatta. Láttam, milyen ostoba és tudatlan voltam. Isten azt mondja: „Ha hosszú távon, vagy akár egész életeden át sem tudsz rajta változtatni, ne rágódj rajta, ne hagyd, hogy korlátozzon, és ne válj negatívvá miatta, mert ez nem a romlott beállítottságod; nincs értelme megpróbálnod megváltoztatni vagy küzdeni ellene. Ha nem tudsz rajta változtatni, akkor fogadd el, hagyd, hogy létezzen, és bánj vele megfelelőképpen, mert együtt tudsz élni ezzel a hibával, ezzel a hiányossággal – az, hogy rendelkezel vele, nincs hatással arra, ahogyan követed Istent és végzed a kötelességeidet. Mindaddig, amíg el tudod fogadni az igazságot és a legjobb tudásod szerint végzed a kötelességeidet, továbbra is üdvözülhetsz; ez nem befolyásolja azt, hogy elfogadod-e az igazságot, és nem befolyásolja az üdvösséged elnyerését.” Isten szavait olvasva melegség és bátorítás töltötte el a szívemet. Arra gondoltam, hogy gyerekkorom óta lenéztek és megvetettek a dadogási problémám miatt. Gyakran elmerültem a kisebbrendűség érzésében, azt gondolván, hogy nem vagyok olyan jó, mint mások. Ám Isten nem utasított el engem, sőt arra bátorított, hogy őszintén törekedjek az igazságra és az üdvösségre. Éreztem, hogy Isten igazán szereti az embereket, és a szívemet nyomó nehéz teher végre lehullott. Mivel Isten nem veti meg a fogyatékosságomat, helyesen kell hozzáállnom, és még ha ez a fogyatékosságom soha nem is változik meg életem során, akkor sem szabad hagynom, hogy korlátozzon. Ehelyett az igazságra való törekvésre és a kötelességem megfelelő végzésére kell összpontosítanom. Mindezt felismerve Isten elé járultam, és így imádkoztam: „Ó, Istenem! Most már értem a szándékodat. Kész vagyok helyesen viszonyulni a fogyatékosságomhoz és hibámhoz, és nem panaszkodom többé. Alávetem magam, és megfelelően végzem a kötelességemet.”

Az ima után tovább töprengtem: „Miért korlátoz állandóan a dadogásom? Milyen romlott beállítottság okozza ezt?” Ezután Isten szavait kerestem, hogy elolvassam őket. Mindenható Isten azt mondja: „Az igazság keresése helyett a legtöbb ember kicsinyes trükkökhöz folyamodik. Nagy fontosságot tulajdonítanak a saját érdekeiknek, a büszkeségüknek, valamint a mások szemében elfoglalt helyüknek vagy fontosságuknak. Egyedül ezek azok a dolgok, amelyeket becsben tartanak. Foggal-körömmel ragaszkodnak ezekhez a dolgokhoz, és ezeket tekintik az életüknek – azzal pedig nem törődnek, hogy Isten hogyan tekint ezekre a dolgokra és hogyan kezeli őket; először azt mérlegelik, hogy ők-e a csoport főnökei, hogy tudnak-e olyan pozíciót biztosítani maguknak, amelyben mások nagyra tartják őket, és hogy hallgat-e bárki arra, amit mondanak. Először is nekilátnak, hogy elfoglalják azt a pozíciót. Szinte minden ember, amikor egy csoportban van, ilyen pozíciót, ilyen lehetőséget keres. Ha jó képességű, természetesen megpróbálja elfoglalni az első helyet. Ha csak átlagos, akkor is megpróbál kiemelkedő pozíciót betölteni a csoportban. És ha a csoport alsóbb rangjaihoz tartozik, átlagos képességgel és adottsággal, akkor is megpróbálja elérni, hogy mások nagyra tartsák őt; nem hagyhatja, hogy mások lenézzék őt. Ezek az emberek a büszkeségnél és a méltóságnál húzzák meg a határt; úgy gondolják, hogy ragaszkodniuk kell ezekhez a dolgokhoz. Még ha el is veszítik a tisztességüket, vagy Isten elégedetlen velük és nem ismeri el őket, akkor is küzdeniük kell a büszkeségükért és a státuszukért; mindenáron el kell kerülniük a megaláztatást. Ez egy sátáni beállítottság. Ők azonban nem ismerik fel ezt. Úgy gondolják, nem veszíthetik el azt a kevés büszkeséget, ami megmaradt nekik. Nem tudják, hogy csak akkor válnak valódi emberekké, amikor teljesen elengedik és elhagyják ezeket a felszínes dolgokat, és hogy ha életükként őrzik ezeket a dolgokat, amelyeket el kellene vetni, akkor az életük elvész. Egyszerűen nem tudják, mi a tét. [...] Szóval a középpontba kerülsz – és akkor mi van? Az emberek nagyra tartanak téged – na és? Bálványoznak téged – és? Bizonyíthatja ez azt, hogy rendelkezel az igazságvalósággal? Ennek semmi értéke nincs. Amikor képes vagy felülkerekedni a büszkeségen, a hiúságon, a státuszon és azon, hogy mások nagyra tartanak – amikor közömbössé válsz ezek iránt a dolgok iránt, többé nem gondolod olyan fontosnak őket, és ezek a dolgok már nem befolyásolják a gondolataidat és a viselkedésedet, még kevésbé azt, hogy miként végzed a kötelességedet –, akkor a kötelességedben elért eredményeid folyamatosan javulni fognak, és egyre kevesebb lesz a szennyeződés annak végzésében” (Az Ige, III. kötet – Az utolsó napok Krisztusának beszédei. Harmadik rész). Isten szavainak leleplezéséből rájöttem, hogy függetlenül attól, milyen nagyszerűek valaki képességei vagy adottságai, mindenki arra vágyik, hogy mások csodálják. Visszagondolva, gyerekkorom óta dadogtam, és még a testvéreim is elkerültek és lenéztek. Az iskolában is gúnyoltak az osztálytársaim, ezért nagyon kisebbrendűnek éreztem magam. Miután férjhez mentem, még a férjem és a gyermekeim is csúfoltak, ami tovább sértette az önbecsülésemet. Még sírtam is a sértettségtől. Annyira fontos volt számomra a büszkeségem! Arra gondoltam, hogy gyerekkorom óta befolyásoltak az olyan sátáni mérgek, mint „Az embernek úgy kell a büszkesége, mint fának a kéreg” és „Ahogy a vadlúd gágog, amerre csak repül, úgy az ember is mindenütt hátrahagyja nevét”. Különös figyelmet fordítottam a büszkeségemre. Féltem attól, hogy kinevetnek és lenéznek a dadogásom miatt, aminek folytán gyakran süllyedtem negatív és fájdalmas érzésekbe, amelyekből nem volt kiút. Az összejöveteleken nem tudtam beszélni arról, amiről kellett volna, sem jól elvégezni azt a munkát, amit el kellett volna végeznem. De Isten háza nem vetett meg engem, és nem a fogyatékosságom alapján bánt velem. Ehelyett vezetői kötelességekkel bíztak meg, és arra bátorítottak, hogy megfelelően törekedjek az igazságra és az üdvösségre. Hát nem Isten szeretete volt ez? A büszkeségem iránti túlzott megszállottságom mégis visszatartott attól, hogy elvégezzem a kötelességeimet, amelyeket el kellett volna végeznem. Hát nem Isten elleni lázadás volt ez? A valóságban, még ha mások csodálnának is, az értéktelen lenne Isten jóváhagyása nélkül. A hírnév és a státusz hajszolása soha nem változtathatná meg az életfelfogásomat, ehelyett egyre negatívabbá tenne, és végül Isten visszautasítana és kivetne, amiért nem végeztem jól a kötelességeimet. Ennek felismerése félelemmel és bűntudattal töltött el. Soha nem képzeltem volna, hogy a büszkeségben és a státuszban való dagonyázásnak ilyen súlyos következményei lehetnek. Attól kezdve el akartam engedni a büszkeséget és a státuszt, helyesen akartam kezelni a dadogásomat, és normálisan akartam beszélgetni a testvéreimmel.

Egy nap egy feladatot beszéltem meg a társammal, és újra idegesnek éreztem magam. Féltem attól, mit gondol majd rólam, ha dadogni kezdek. Korábban rámutatott, hogy mondat közben elhallgatok, és mivel nem régóta dolgoztunk együtt, nem tudott a dadogásomról. Azon tűnődtem: „Ha megint elakadok mondat közben, el fog kerülni?” Beszéd közben hirtelen megakadtam, és elhallgattam. A nővér azt mondta: „Miért hallgatsz el folyton mondat közben? Nem tudod világosan kifejezni magad?” Azt gondoltam magamban: „Most el fog kerülni?” Valamennyire korlátozva éreztem magam. Abban a pillanatban rájöttem, hogy a gondolkodásom helytelen, és csendben imádkoztam Istenhez a szívemben: „Istenem, félek attól, hogy a nővérem lenéz a dadogásom miatt. Nem akarok többé korlátozva lenni emiatt. Kérlek, adj nekem útmutatást, hogy helyesen kezeljem a fogyatékosságomat!” Az ima után felidéztem Isten szavainak egy szakaszát, amelyet korábban olvastam, ezért újra elolvastam őket. Mindenható Isten azt mondja: „Amennyiben képes vagy az igazságra törekedni és képes vagy teljes szívedből, teljes erődből és teljes elmédből az alapelvek szerint végezni a kötelességedet, és ha őszinte a szíved, és nem vagy felületes Isten iránt, akkor van reményed arra, hogy üdvösséget nyerj. Ha valaki ezt mondja: »Nézd meg, milyen haszontalan és szégyenlős vagy! Rettentően ideges leszel, ha csak néhány szót kell is szólnod, és egészen elvörösödik az arcod«, akkor ezt mondd: »Szegényes képességű vagyok és nincs jó beszélőkém. Ha biztattok engem, akkor lesz bátorságom gyakorolni a beszédet.« Ne gondold, hogy semmitérő vagy szégyenletes vagy. Mivel tudod, hogy ilyen hibák és problémák vannak az emberi mivoltoddal, szembe kell nézned velük és el kell fogadnod őket. Ne hagyd, hogy bármi módon is kihatással legyenek rád. Azzal se foglalkozz, hogy mikor fognak megváltozni ezek a hibák és hiányosságok. Csakis arra koncentrálj, hogy ilyen módon normálisan élj és végezd a kötelességedet. Csak emlékezned kell erre: Az emberi mivolt ezen hibái és hiányosságai nem negatív dolgok és nem romlott beállítottságok, és ha egyszer nem romlott beállítottságok, akkor nem lesznek kihatással a kötelességed teljesítésére vagy az igazságra való törekvésedre, az üdvösséged elnyerésére pedig még kevésbé lesznek kihatással; természetesen, ami ennél is fontosabb, az az, hogy arra sem lesznek kihatással, hogy Isten miként szemlél téged. Hát nem megnyugtató ez a tudat?” (Az Ige, VII. kötet – Az igazságra törekvésről. Hogyan kell törekedni az igazságra? (3.)). Nagyon meghatódtam és fellelkesültem, amikor elolvastam Isten szavainak e szakaszát, különösen, amikor Isten azt mondja: „Csak emlékezned kell erre: Az emberi mivolt ezen hibái és hiányosságai nem negatív dolgok és nem romlott beállítottságok, és ha egyszer nem romlott beállítottságok, akkor nem lesznek kihatással a kötelességed teljesítésére vagy az igazságra való törekvésedre, az üdvösséged elnyerésére pedig még kevésbé lesznek kihatással; természetesen, ami ennél is fontosabb, az az, hogy arra sem lesznek kihatással, hogy Isten miként szemlél téged. Hát nem megnyugtató ez a tudat?” A fogyatékosságom és hibám nem negatív dolog, és nem is romlott beállítottság, és amíg szorgalmasan törekszem az igazságra, és az alapelvek szerint végzem a kötelességeimet, Isten vezérelni fog engem. Nem szabad többé hagynom, hogy a dadogásom korlátozzon. Függetlenül attól, hogy mit gondolhatnak a testvérek, meg kell nyílnom, és beszélnem kell a fogyatékosságomról, és nem szabad szégyenkeznem, még kevésbé szabad hagynom, hogy ez korlátozzon. Helyesen kell szembenéznem vele. Így hát elmondtam a nővérnek: „Gyerekkorom óta dadogok. Igyekszem majd lassabban beszélni a jövőben, és befejezni a mondataimat, hogy mások megértsenek.” Miután ezt kimondtam, többé nem éreztem magam korlátozva.

Később, amikor az összejöveteleken felolvastam Isten szavait, és megakadtam, lassan olvastam tovább. Néha, amikor ideges lettem, és elkezdtem dadogni, megálltam egy pillanatra, helyreigazítottam a gondolkodásmódomat, majd folytattam a beszédet. Ez segített egy kicsit. Isten szavai vezettek rá arra, hogy helyesen tekintsek erre a fogyatékosságomra. Nem korlátoz többé, és végre felszabadultnak érzem magam. Hála Istennek!


97. Már nem aggódom a fiam állása miatt

Van három nővérem. Ők és a férjeik is mind kormányzati minisztériumokban dolgoznak. Vannak olyanok közöttük, akik a Népi Politikai Konzultációs Konferencia elnökségi tagjai, míg mások kormányzati szerveknél vezetők vagy első számú emberek. Mindegyik nővéremnek nagyon tekintélyes állása van; az emberek irigylik és megbecsülik őket. A kívülállók mind azt mondják: „Nézd meg az idősebb testvéreidet! Egyik jobb, mint a másik!” Akárhányszor ilyeneket hallottam, összeszorult egy kicsit a szívem. A nővéreim mind annyira kivételesek voltak, de én és a férjem csupán egy vállalat általános vezetőségéhez tartoztunk, hatalom és befolyás nélkül. Nagyon szégyelltem magam emiatt, és nem tudtam emelt fővel járni mások előtt. Gondolkodni kezdtem: „Soha nem fogok elérni semmit ebben az életben. A fiamban van az egyetlen reményem, hogy amikor felnő, biztosan talál majd egy jó állást. Még ha nem is lesz belőle köztisztviselő, legalább egy állami szervhez vagy közintézményhez be kell jutnia. Ha a fiamnak sikerülne kitűnnie a tömegből, és találna egy tisztességes munkát, én is sütkérezhetnék a dicsősége fényében.” A fiam még csak az általános iskolát kezdte, amikor én már elkezdtem terveket kovácsolni a számára. Volt akkoriban egy magániskola, ami jobb oktatást kínált. Mindent megmozgattam, és pénzt áldoztam arra, hogy a fiam oda járhasson. Azt akartam, hogy jól tanuljon, és így később bejuthasson az egyetemre. Sajnos a fiam nem egészen váltotta be a hozzáfűzött reményeket. Nemcsak hogy nem gyürkőzött neki a tanulásnak, de rendszeresen lógott az iskolából. Mindig összeütközésbe került a tanárokkal, és később már iskolába sem akart járni. Aggódni kezdtem, hogy ha nem jár iskolába, akkor a süllyesztőbe kerül. Lennének egyáltalán ezek után jó kilátásai? Gyakran mondogattam neki: „Szorgalmasan kell tanulnod. Akkor a jövőben, amikor bekerülsz egy jó egyetemre, és találsz egy jó állást, mindenki tisztelni fog. Az idősebb unokatestvéreid mind egyetemre járnak. Ha nem tanulsz szorgalmasan, akkor a jövőben nehéz fizikai munkát kell végezned, és az emberek egész életedben lenéznek majd.” De a fiam nem akart rám hallgatni, és bujkált előlem. Amikor hazajött az iskolából, evett valamit, majd azt mondta, hogy bemegy a szobájába házi feladatot csinálni. Beszélgetni akartam vele a tanulmányairól, de rám se hederített. Azt gondoltam magamban: „Ha én, az anyád, hagyom, hogy így viselkedj, és nem veszlek kezelésbe, vajon képes leszel sikereket elérni a jövőben?” Nem volt más választásom, mint naplóbejegyzéseken keresztül kommunikálni vele, amelyekben komoly és őszinte tanácsokat adtam neki. De a fiam egyszerűen nem hallgatott rám, és továbbra is rendszeresen lógott az iskolából. Később attól kezdtem félni, hogy rossz útra tér a társadalomban, így megkértem valakit, hogy juttassa őt be a hadseregbe. Azt reméltem, hogy bekerülhet egy katonaiskolába. Nagyszerű lenne, ha később katonatiszt válna belőle. Ezután ha bárki megkérdezné, hogy mit csinál a fiam, emelt fővel azt felelhetném: „A fiam katonatiszt.” Tizenöt éves korában elküldtem a seregbe. Amikor véget ért a hároméves szolgálata, akkor fel akartam használni az egyik kapcsolatomat, hogy katonaiskolába küldjem továbbképzésre, de a fiam nem egyezett bele, és eltökélte, hogy le akar szerelni. Minden lehetséges módon próbáltam őt meggyőzni, de hiába koptattam a számat, ő mégis a leszerelés mellett döntött. Amikor visszatért, a vasúti részleghez osztották be egyszerű munkásnak, távol az otthonától. Nagyon elégedetlen voltam ezzel az állással. A nővéreim gyerekei mind a kormánytisztviselői pályán voltak. Tiszteletre méltó és tekintélyes állásuk volt, sok pénzt kerestek, és az emberek tisztelték őket, bárhova is mentek. De amikor a saját fiamat néztem, neki nem volt jó végzettsége, és nem volt jó állása. Hogy okozhatott ekkora csalódást? Hát nem tettem meg mindent a kedvéért? Miért nem értette ezt meg? Akkoriban sokat sírtam magamban, és túlságosan szégyelltem az emberek szeme elé kerülni. Tényleg olyan átlagos és szánalmas lesz a fiam élete is, mint az enyém? Ha az ismerőseim rájönnének, akkor ki tudja, miket mondanának rólam, vagy hogyan gúnyolódnának rajtam a hátam mögött. Nem. Úgy éreztem, ez nem mehet így tovább. Meg kellett találnom a módját. Hogy a fiamat áthelyezzék egy jó állásba. Nem hagyhattam, hogy közönséges munkás legyen egész életében. Elkezdtem mindenfelé kapcsolatok után kutatni. A nővéreim is segítettek, és kapcsolatba léptek jó pár munkaadóval, de végül semmi nem lett a dologból a fiam hiányos iskolázottsága miatt. Akkoriban annyit törtem a fejem a fiam munkáján, hogy lelki beteg lettem. Az egész családom azt tanácsolta, hogy hagyjam a dolgokat a saját medrükben folyni, de én nem voltam hajlandó lemondani a dologról. Ekkor rákényszerítettem a férjemet, hogy kérjen meg valakit egy olyan ismerős bevonására, aki át tudná helyeztetni a fiamat. Sokat aggódtunk, sok pénzt elköltöttünk, de végül mégsem sikerült új állást szerezni a fiamnak. Mivel próbáltam állást szerezni a fiamnak, három évig nem engedtem dolgozni, otthon kellett várakoznia. A fiam ezalatt elpuhult, és elvesztette a kedvét, hogy előbbre jusson. Mindennap, ha éppen nem játszott, akkor eljárt enni, inni és szórakozni. Akkoriban csak arra tudtam gondolni, hogy miként szerezhetnék a fiamnak egy tisztességes állást. Emiatt nem tudtam rendesen enni vagy aludni, az életem nehéz és kimerítő volt. Amikor már nagyon aggódtam, és úgy éreztem, hogy nincs merre mennem, akkor jött el hozzám Mindenható Isten evangéliuma. Miután elfogadtam Mindenható Isten munkáját, gyakran jártam összejövetelekre, és gyakran végeztem kötelességeket a testvéreimmel. Ettől boldog és felszabadult lettem. Azonban amikor nem volt dolgom, továbbra is a fiam munkája miatt aggódtam.

Egészen addig a napig így volt, amíg el nem olvastam Isten ezen szavait: „Amikor valaki elhagyja a szüleit és függetlenné válik, a társadalmi körülményeket, amelyekkel szembesül, valamint a számára elérhető munka és karrier fajtáját a sors határozza meg, és semmi köze a szüleihez. Vannak, akik jó szakot választanak a főiskolán, és a diploma megszerzése után kielégítő munkát találnak, amivel életútjuk első diadalmas lépését teszik meg. Vannak, akik sokféle készséget tanulnak meg és sajátítanak el tökéletesen, mégsem találnak megfelelő munkát, vagy soha nem találják meg a helyüket, nemhogy karriert csinálnának; életútjuk kezdetén minden lépésnél csalódnak, gondok gyötrik őket, kilátásaik sötétek, életük bizonytalan. Vannak, akik szorgalmasan tanulnak, mégis pont lecsúsznak minden esélyről, hogy felsőfokú végzettséget szerezzenek; úgy tűnik, az a sorsuk, hogy soha ne érjenek el sikereket, mivel életútjuk legelső törekvése a semmibe veszett. Mivel nem tudják, hogy az előttük álló út sima vagy rögös, először érzik meg, hogy az emberi sors mennyire változékony, ezért várakozással és rettegéssel tekintenek az életre. Vannak, akik annak ellenére, hogy nem túl képzettek, könyveket írnak és hírnevet szereznek; vannak, akik, bár szinte teljesen analfabéták, sok pénzt keresnek az üzleti életben, ezáltal képesek eltartani magukat... Milyen foglalkozást választ valaki, hogyan keresi meg a kenyerét: vajon van az embereknek bármilyen ráhatásuk arra, hogy ezekben a dolgokban jó vagy rossz döntést hoznak? Összhangban vannak ezek a dolgok az emberek vágyaival és döntéseivel? A legtöbb embernek a következő kívánságai vannak: kevesebbet dolgozni és többet keresni, nem a napon és esőben gürcölni, jól öltözködni, mindenhol ragyogni és tündökölni, mások fölé tornyosulni és megbecsülést szerezni felmenőiknek. Az emberek a tökéletességben reménykednek, de amikor megteszik első lépéseiket életútjukon, fokozatosan rájönnek, hogy mennyire tökéletlen az emberi sors, és először fogják fel igazán, hogy bár az ember merész terveket szőhet a jövőjével kapcsolatban és vakmerő fantáziákat dédelgethet, senkinek sincs meg a képessége vagy a hatalma, hogy megvalósítsa saját álmait, és senki sincs abban a helyzetben, hogy irányítsa saját jövőjét. Mindig lesz némi távolság az ember álmai és a valóság között, amellyel szembe kell néznie; a dolgok soha nem olyanok, mint amilyennek az ember szeretné, és az ilyen valósággal szembesülve az emberek soha nem lehetnek elégedettek vagy boldogok. Vannak, akik minden elképzelhető határig elmennek, nagy erőfeszítéseket tesznek és nagy áldozatokat hoznak a megélhetésük és jövőjük érdekében, hogy megpróbálják megváltoztatni saját sorsukat. De végül, még ha saját kemény munkájukkal meg is tudják valósítani álmaikat és vágyaikat, a sorsukon soha nem tudnak változtatni, és bármennyire is kitartóan próbálkoznak, soha nem tudják túlszárnyalni azt, amit a sors kijelölt számukra. Függetlenül a képességekben, az intelligenciában és az akaraterőben mutatkozó különbségektől, az emberek mind egyenlők a sors előtt, amely nem tesz különbséget nagyok és kicsik, magasak és alacsonyak, magasztosak és középszerűek között. Azt, hogy ki milyen foglalkozást űz, miből él és mekkora vagyont halmoz fel az életben, nem a szülei, a tehetsége, az erőfeszítései vagy az ambíciói döntik el, hanem a Teremtő határozza meg előre” (Az Ige, II. kötet – Isten megismeréséről. Isten Maga, az egyedülálló III.). Többször is elolvastam ezt a passzust. Minél többször olvastam el, annál inkább úgy éreztem, hogy amit Isten mond, az teljes mértékben igaz. Pont ahogy Isten szavai mondják, mindig is megvoltak a saját elgondolásaim és terveim, és azt reméltem, hogy a fiam egy tisztelettel és presztízzsel járó jó álláshoz juthat. Ám mindez nem valósítható meg az emberi tervezés által, mert Isten szuverenitással bír a sorsunk felett, és ő rendezi ezt el. Nem érhetjük el ezeket a dolgokat azáltal, hogy a saját erőfeszítéseinkre és küzdelmeinkre támaszkodunk. Nagyon sok pénzt kiadtam azért, hogy a gyermekemet magániskolába járassam kiskorában. Mindezt azért tettem, hogy szorgalmasan tanuljon, jó álláshoz jusson, és jó kilátásai legyenek a jövőben. De ő egyszerűen nem volt hajlandó hallgatni rám, és gyakran lógott az iskolából. Komolyan és őszintén próbáltam tanítani őt, de ő nemcsak, hogy nem hallgatott rám, hanem még került is engem. Később elküldtem a hadseregbe, azt remélve, hogy a későbbiekben katonaiskolába fog járni, és katonatiszt lesz belőle. Ám ő továbbra sem hallgatott rám, ragaszkodott hozzá, hogy leszereljen, és közönséges vasúti munkás lett belőle. Nem voltam hajlandó annyiban hagyni a dolgot, mert a fiam állása nagyon messzire esett az elvárásaimtól. Mindenfelé kutattam, kihasználtam a kapcsolataimat, próbáltam minden követ megmozgatni, és bármilyen árat hajlandó voltam megfizetni azért, hogy a fiamat hozzásegítsem az ideális állásához. Több évnyi kínlódást követően, miután hatalmas összegeket költöttem el, és óriási erőfeszítéseket tettem mindezért, a kívánságom végül nem teljesült. Isten szavaiból megértettem, hogy nem a kemény munka, az ambíció vagy a vágy dönti el, hogy valaki milyen munkát fog végezni az élete során. Isten már régen elrendezte, hogy az illetőnek milyen állásai lesznek az életében, és mi lesz a sorsa. Nem rajtam múlik, hogy milyen munkát végezhet a fiam, és milyen kilátásai lesznek. Ezt Isten eleve elrendelte. Bármilyen terveket is kovácsoltam, vagy bárhogy kértem másokat, hogy használhassam a kapcsolataikat, mindez haszontalan és hiábavaló volt. Nemcsak kimerítő volt így élni, hanem a fiamat is puhánynak neveltem. Amikor ezt megértettem, Istenhez imádkoztam. Hajlandó voltam Istenre bízni a fiamat, és alávetni magamat Isten vezénylésének és elrendezéseinek. Az imádság után sokkal nyugodtabbnak éreztem magam.

Később két munkatárs érkezett hozzánk a fiam munkahelyéről, hogy kiderítsék, mi történt. Azt mondták, hogy a fiam már évek óta nem dolgozik, és ha ezt így folytatja, automatikusan elbocsátják. Ennek a hírnek a hallatán, megint belső küzdelmet éltem át: „Ha a fiam ezt a fajta munkát végzi a jövőben, akkor vajon örökre csak egy közönséges munkás marad?” Így szóltam a fiamhoz: „Ha eljársz dolgozni, a jövőben csupán egy munkás leszel. Mit szeretnél csinálni?” Bár nem erre számítottam, de a fiam beleegyezett, hogy eljár dolgozni. Akkoriban Isten ezen szavaira gondoltam: „Semmilyen más objektív körülmény nem befolyásolhatja az ember küldetését, amelyet a Teremtő előre elrendelt. Minden ember abban az adott környezetben válik éretté, amelyben felnő; majd fokozatosan, lépésről lépésre elindul a saját életútján, és beteljesíti a Teremtő által számára eltervezett sorsot. Természetes módon, önkéntelenül belépnek az emberiség hatalmas tengerébe, és elfoglalják saját helyüket az életben, ahol teremtett lényként elkezdik teljesíteni kötelességeiket a Teremtő eleve elrendelése és az Ő szuverenitása miatt” (Az Ige, II. kötet – Isten megismeréséről. Isten Maga, az egyedülálló III.). Isten már elrendezte a fiam sorsát, és azt, hogy milyen állásai lesznek az élete során. A fiam már felnőtt, és el kell engednem a kezét. Mivel hajlandó volt dolgozni, hagynom kell, hogy ezt tegye. Nem sokkal ezután a fiam elkezdett bejárni a munkahelyére.

Egy szempillantás alatt eltelt jó pár év. Bár valamennyire sikerült elengednem a fiam munkájának problémáját, a kínai újévkor és más ünnepeken, amikor az egész család összegyűlt, és azt hallgattam, ahogy a nővéreim a saját fiaik sikereiről beszélnek, csüggedés fogott el. Mindig úgy éreztem, kevesebbet érek náluk, és hogy nem jutok szóhoz, amitől egy leírhatatlan érzés töltötte be a szívemet. Istenhez imádkoztam: „Édes Istenem! A szavaidból megértettem, hogy szuverenitással bírsz az emberek sorsa felett. De miért vagyok szomorú, és miért érzem magam kisebbrendűnek, amikor azt hallom, hogy a nővéreim a fiaik sikereiről beszélnek? Édes Istenem! Milyen probléma okozza ezt? Kérlek, vezess, hogy megértsem a saját problémáimat!”

Egy nap az áhítatom során Isten ezen szavait olvastam: „Valójában nem számít, mennyire magasztosak az ember ideáljai, lehetnek bármilyen realisztikusak vagy helyénvalóak az ember vágyai, mindaz, amit az ember el akar érni, mindaz, amire törekszik, kibogozhatatlanul kapcsolódik két szóhoz. E két szó életbevágóan fontos minden ember életét tekintve, és ezeket akarja a Sátán belenevelni az emberbe. Melyik két szóról van szó? A »hírnév« és a »nyereség«. A Sátán egy igen szelíd módszert használ, egy olyan metódust, amely nagyon is összhangban van az emberek elképzeléseivel, és a legkevésbé sem radikális, mely által eléri, hogy az emberek tudtukon kívül elfogadják az ő életmódját, az ő szabályait, hogy azok szerint éljenek, és hogy életcélokat és az életük számára irányt tűzzenek ki, és tudtukon kívül ambícióik is kialakulnak az életben. Bármilyen nagyszabásúnak tűnnek ezek az életambíciók, kibogozhatatlanul kötődnek a »hírnévhez« és a »nyereséghez«. Minden, amit bármely nagyszerű vagy híres ember – valójában minden ember – követ az életben, csak ezzel a két szóval kapcsolatos: »hírnév« és »nyereség«. Azt hiszik az emberek, hogy amint hírnévre és nyereségre tesznek szert, tőkét kovácsolhatnak ezekből, hogy magas státusznak és hatalmas vagyonnak örvendhessenek, és élvezhessék az életet. Szerintük a hírnév és a nyereség olyan tőkét jelentenek, amely által gyönyörkereső és a test buja élvezkedéséről szóló életre tehetnek szert. Ennek az emberiség által olyannyira sóvárgott hírnévnek és nyereségnek a kedvéért az emberek önként, bár tudtukon kívül, átadják a testüket, elméjüket, mindenüket, a jövőjüket és sorsukat a Sátánnak. Őszintén és pillanatnyi habozás nélkül teszik ezt, és mindvégig nincs tudomásuk arról, hogy szükséges lenne visszaszerezni mindazt, amit átadtak. Meg tudnak tartani az emberek bármilyen irányítást önmaguk felett, miután ily módon menedéket találtak a Sátánban, és hűségesek lettek hozzá? Biztosan nem. Teljesen és maradéktalanul a Sátán irányítja őket. Teljesen és maradéktalanul ingoványba süllyedtek, és képtelenek kiszabadítani magukat” (Az Ige, II. kötet – Isten megismeréséről. Isten Maga, az egyedülálló VI.). Isten szavaiból megértettem, hogy azért dúl fel, amikor a nővéreim a fiaik sikereit dicsérik, mert túl nagy jelentőséget tulajdonítok a „hírnévnek” és a „haszonnak”. Olyan téves gondolatok és nézetek szerint éltem, amelyeket a Sátán oltott az emberekbe, mint például: „az ember felfelé törekszik, a víz lefelé folyik”, és „törekedj arra, hogy kiemelkedj és kitűnj”. Azt hittem, hogy ha enyém a hírnév és a haszon, akkor mindenem meglesz, hogy amerre járok, irigyelni és becsülni fognak, és nagy tiszteletnek fogok örvendeni. Azt hittem, hogy képes leszek magabiztosan kiállni mások elé, és magabiztosan beszélni. Azt hittem, hogy csak akkor lesz méltóságom, ha így élek. Amikor azt láttam, hogy a nővéreim és a férjeik mind tiszteletnek örvendő emberek, és megbecsülik őket, akármerre járnak, hatalmas irigység fogott el, és olyanná akartam válni, mint ők. Azt akartam, hogy megbecsüljenek, és mind a hírnevet, mind a vagyont is élvezhessem. Amikor ezt nem sikerült elérnem, a fiamba helyeztem a reményeimet, azt remélve, hogy becsületes álláshoz jut. Ily módon egyenes derékkal állhatok majd, és nagy megbecsülésben élhetek. Ezért bármilyen árat hajlandó voltam megfizetni, hogy a fiamat taníttassam. Ám a dolgok nem úgy alakultak, ahogy szerettem volna. A fiam egyszerűen nem hallgatott rám, és végül munkás lett belőle. Amikor láttam, hogy a reményeim szertefoszlottak, óriási fájdalmat éreztem. Állandóan úgy éreztem, hogy nem tudok emelt fővel járni mások előtt, és minden nap egy kínszenvedés volt. Nem voltam hajlandó végignézni, hogy a fiam egy átlagos, jelentéktelen életet él, pénzt költöttem rá, és a kapcsolataimat hívtam segítségül, hogy a fiamat áthelyezzék egy új állásba. Végül sok pénzt elköltöttem, de nem sikerült új állást szereznem neki. A fiam hasznavehetetlenné vált, mert csak ült otthon mindennap, és nem volt semmi dolga. Attól szenvedtem, hogy a hírnevet és a hasznot hajszoltam, és csak a saját tekintélyem és a saját érdekeim érdekeltek. Egyáltalán nem voltam tekintettel a fiam érzéseire, és arra kényszerítettem, hogy azokat az álmokat valósítsa meg, amikre én nem voltam képes. Amellett, hogy a fiamat akadályoztam, én is szörnyű szenvedések közepette éltem. Ezek a sátáni gondolatok és nézetek csak arra jók, hogy kárt okozzanak az embernek. Láthatatlan bilincsként szorosan megkötöznek, mégis hajlandó vagyok időt és energiát áldozni rájuk, miközben a bolondját járatják velem. Milyen roppantul ostoba voltam! Amikor ezt megértettem, olyan volt, mintha egy csomó, amely éveken át szorította a szívemet, hirtelen kioldódott volna. Isten szavainak útmutatása nélkül mélyen belesüllyedtem volna a hírnévre és a haszonra való törekvés mocsarába, és képtelen lettem volna kimászni onnan. Megköszöntem Isten szavainak útmutatását! Most már valamennyire megértettem a múltam hibás törekvéseit, és valamennyire képes voltam felismerni, hogy a Sátán milyen módon rontja meg az embereket. Nem voltam hajlandó továbbra is a Sátán gondolatai és nézetei szerint élni, és elhatároztam, hogy nem ártom bele többé magamat a fiam munkájába.

Ezután elolvastam egy passzust Isten szavaiból, és megtudtam, hogy mi a helyes hozzáállás a fiam munkájához. Mindenható Isten azt mondja: „Isten úgy rendelte, hogy egy férfi legyen átlagos munkás, és ebben az életben csak némi alapvető bért keressen, hogy tudjon enni és ruházkodni, a szülei viszont kitartanak amellett, hogy váljon híres, vagyonos emberré, magas rangú tisztviselővé, ezért különféle dolgokat terveznek és rendeznek el a jövője érdekében, mielőtt eléri a felnőttkort, megfizetnek különféle úgynevezett árakat, igyekeznek irányítani az életét és a jövőjét. Nem ostoba dolog ez? (De az.) [...] Egy szülő sem szeretné azt látni, hogy a gyermekeiből koldus lesz. De még kevésbé kell ragaszkodniuk ahhoz, hogy a gyermekeik felemelkedjenek a világban és magas rangú tisztviselők vagy kiemelkedő emberek legyenek a felsőbb társadalmi osztályban. Miért jó a felsőbb társadalmi osztályba tartozni? Mi a jó abban, ha valaki felemelkedik a világban? Ez ingoványos talaj, nem jó dolgok ezek. Jó dolog hírességgé, nagy emberré, szuperemberré vagy pozícióval és státusszal rendelkező emberré válni? Az élet akkor a legkényelmesebb, ha átlagos ember vagy. Mi a baj azzal, hogy egy kicsit szegényebb, nehezebb, fárasztóbb életet élsz, kicsit rosszabb étellel és ruhákkal? Egy dolog legalább garantált: mivel nem a társadalom felső osztályának társadalmi irányzatai közepette élsz, bűntelen leszel és kevesebb olyan dolgot teszel, amivel ellenállsz Istennek. Átlagos emberként nem fogsz olyan nagy és gyakori kísértésekkel szembesülni. Bár az életed egy kicsit keményebb lesz, legalább nem fárad el a szellemed. Gondolj bele, munkásként csak azért kell aggódnod, hogy gondoskodj napi három étkezésről. Más, ha tisztviselő vagy. Harcolnod kell, és nem tudod, mikor jön el a nap, amikor a pozíciód már nem biztos. És itt nem ér véget, mert az emberek, akiket megsértettél, meg fognak keresni, hogy rendezzék a számlát, és meg fognak téged büntetni. Az élet nagyon fárasztó a hírességek, a nagy emberek és a vagyonos emberek számára. A vagyonos emberek mindig félnek, hogy a jövőben nem lesznek olyan jómódúak, és hogy nem lesznek képesek tovább létezni, ha ez megtörténik. A hírességek mindig aggódnak, hogy a dicsfényük eltűnik, és folyton meg akarják azt védeni, rettegve, hogy ez a korszak és ezek az irányzatok kirekesztik őket. Az életük annyira fárasztó! A szülők soha nem látják át ezeket a dolgokat, és mindig be akarják lökni a gyermekeiket ennek a harcnak a kellős közepébe, beküldenék őket az oroszlán barlangjába és az ingoványba” (Az Ige, VI. kötet – Az igazságra törekvésről. Hogyan kell törekedni az igazságra? (18.)). Isten szavai által megértettem, hogy alá kell vetnem magamat Isten szuverenitásának és eleve elrendelésének a fiam állását illetően. Semmi rossz nincs abban, ha valaki munkásként dolgozik. Tudsz ruházkodni és enni, normális életet tudsz fenntartani. Ez nem nagyszerű? Ám én mindig azt akartam, hogy a fiam a kormánytisztviselői pályát válassza, vagy katonatiszt legyen, és belépjen egy kormányhivatalba. Ráébredtem, hogy a hatalmat és a státuszt imádom, és hogy tulajdonképpen szakadékba taszítom a fiamat! Kívülről úgy tűnik, hogy a kormányzati szervek olyan szervezetek, ahol irodai munkát végeznek. Az emberek, akik az ilyen épületekből kilépnek, öltönyt és bőrcipőt viselnek. Nagyon tekintélyesnek tűnnek. De valójában ez az egyik legsötétebb hely. Vegyük a nővéreim fiait! Bár a munkahelyükön felső vezetőként dolgoznak, nagy hatalommal és befolyással rendelkeznek, nem boldog az életük. Állandóan arról beszélnek, hogy miként használják ki a kapcsolataikat a státuszuk megvédése érdekében. Azon aggódnak, hogy egy nap elveszíthetik a pozíciójukat, és mások meggyötrik őket. Tényleg borotvaélen táncolnak. Ha egy kormányzati szervnél dolgozol, és különböző hatalmi harcokba keveredsz, még ha akarsz, akkor sem menekülhetsz. Néhányan a Sátán cinkosai lesznek, az életüket adják, hogy szolgálják őt. A lelkiismeret, az erkölcsi tartás, az önfegyelem és az emberi méltóság mind eltűnik. Bármilyen rossz dologra kaphatók lesznek, és a gonoszság sokféle formáját művelik. Végül áldozatul esnek a Sátánnak. De én nem láttam át ezen, sőt, a kormányzati szervek felé tereltem a fiamat. Tényleg nagyon ostoba voltam! Az állás, amit Isten elrendez az embereknek, elégséges, hogy normális életet tartsanak fenn. Pont ahogy Isten mondja: „Elégedj meg élelemmel és ruházattal” (Az Ige, VI. kötet – Az igazságra törekvésről. Hogyan kell törekedni az igazságra? (20.)). Sok éve hittem Istenben, de soha nem éltem meg Isten szavainak a valóságát. Nem sokat változott a szemléletem a dolgokról, és a nézőpontom arról, hogy mire kell törekedni, ugyanolyan volt, mint a világi embereké. A hatalmat imádtam, és a hírnévre, haszonra és státuszra törekedtem. Sőt, a fiamat a szakadék és a mocsár felé tereltem, hogy elérjem ezt a célt. Ha elküldtem volna a fiamat arra munkahelyre, konfliktusokba keveredett volna, és végül nyíltan és titokban is másokkal viaskodott volna. Egész nap éberen kellett volna figyelnie ezt az embert, vagy óvakodnia kellett volna attól, cseleket és trükköket bevetve. Ki tudja miket művelt volna a végén! A fiamat erre a helyre terelni a büszkeségem kielégítése céljából – vajon ezzel nem ártottam a gyermekemnek? Bár a fiam most egy hétköznapi munkás, aki fizikailag kissé leterhelt és fáradt, mégsem olyan fárasztó az élete, mint az unokatestvéreié. Az intrikák és küzdelmek sem szippantották őt be. Nem kell azon aggódnia, hogy elveszti az állását, az élete nyugodt és békés. És még el is tudja tartani saját magát. Hát nem nagyszerű? Isten elrendezései mindig megfelelőek.

Később Isten szavain keresztül kerestem. Szülőként nem kellene állandóan elvárnunk, hogy gyermekeink kitűnjenek a tömegből. Tehát hogyan kellene helyesen bánnunk a gyerekeinkkel? Isten ezen szavait olvastam el: „A szülők gyermekeikkel szemben támasztott elvárásainak lényegét boncolgatva láthatjuk, hogy ezek az elvárások önzőek, szembemennek az emberi mivolttal, továbbá nincs semmi közük a szülők feladataihoz. Amikor a szülők különféle elvárásokat és követelményeket rónak a gyermeikre, nem a feladataikat teljesítik. Nos, mik a ő »feladataik«? A legalapvetőbb feladatok, amelyeket a szülőknek teljesíteniük kellene, hogy megtanítsák a gyermekeiket beszélni, megtanítsák nekik, hogy legyenek jószívűek és ne legyenek rossz emberek, valamint pozitív irányba vezessék őket. Ezek a legalapvetőbb feladataik” (Az Ige, VI. kötet – Az igazságra törekvésről. Hogyan kell törekedni az igazságra? (18.)). „A szülőknek csak teljesíteniük kell a gyermekeikkel kapcsolatos feladataikat, fel kell nevelniük őket és felnőttet kell faragniuk belőlük. Nem kell tehetséges emberekké nevelniük őket. Könnyű ezt elérni? (Igen, az.) Ez könnyű dolog – nem kell felelősséget viselned a gyermekeid jövőjéért vagy életéért, vagy bármilyen tervet szőni számukra, vagy feltételezni, hogy miféle emberek lesznek, miféle életük lesz a jövőben, milyen társadalmi körökben forognak majd később, milyen lesz az életminőségük ezen a világon a jövőben, illetve miféle státuszuk lesz az emberek között. Nem kell feltételezned vagy irányítanod ezeket a dolgokat; egyszerűen csak teljesítened kell a szülői feladataidat. Ez ilyen könnyű” (Az Ige, VI. kötet – Az igazságra törekvésről. Hogyan kell törekedni az igazságra? (18.)). Isten szavaiban rátaláltam a gyakorlás útjára. A szülők felelőssége a gyermekeikkel szemben, mielőtt azok elérik a felnőttkort, az, hogy felneveljék, felnőtté formálják, és a helyes útra vezessék őket. A szülőknek el kell engedniük felnőtt gyermekeiket, és hagyniuk kell, hogy azok a saját életüket éljék. Amikor a gyermekeiknek segítségre van szükségük, a szülők az aktuális körülményeknek megfelelően segíthetnek nekik. A fiam most már felnőtt. Megvannak a saját gondolatai, és ő hozza meg a saját döntéseit. Nem kellene beleavatkoznom az életébe, és irányítani azt a saját vágyaim kielégítése érdekében. Amit megtehetek, az annyi, hogy javaslatokat teszek és tanácsokat adok, amikor nehézségekbe ütközik, és pozitív útmutatást nyújtok neki. De az, hogy mit választ, az ő dolga. A jövőre nézve az olyan kérdéseket, hogy vajon mindig munkás marad-e, hogy milyen emberekkel és dolgokkal kerül kapcsolatba, és hogy milyen életet fog élni, már Isten mind elrendezte. Ezeket nem tudom befolyásolni. Annyit tudok tenni, hogy alávetem magam, és teljesítem a szülői feladataimat. Most már nem aggódom többé, nem fárasztom magam a fiam állása miatt, és már nem korlátoz ez a dolog. Elcsendesíthetem a szívemet, és a kötelességeimnek szentelhetem magam. Ez az életmód békével és nyugalommal tölti el a szívemet.


98. Hogyan viszonyuljak anyám kedvességéhez

Földművescsaládba születtem, és nem éltünk valami jól. Amikor 5 éves voltam, apám elhagyott minket, hogy új családot alapítson. Anyám egyedül nevelt fel engem és a három testvéremet. Egymásra voltunk utalva, és nagyon nehéz életünk volt. Akkoriban a testvéreimmel sokat betegeskedtünk, különösen én, mivel én voltam a leggyengébb. Már egy kis meghűléstől is náthás lettem, köhögtem és magas lázam lett, anyám pedig gyakran cipelt orvoshoz. Néha annyira köhögtem éjszaka, hogy nem tudtam aludni, anyám pedig mellettem virrasztott, amíg el nem aludtam, és csak azután feküdt le pihenni. Bármilyen finom ételünk is volt, anyám nem ette meg, hanem nekem tartogatta, és mindennap fáradhatatlanul dolgozott, alkalmi munkákat vállalt, hogy összekaparja a pénzt az iskoláztatásunkra. Látva, hogy anyám mennyi áldozatot hozott értünk, azt gondoltam magamban: „Nem lehetek lelkiismeretlen. Ha felnövök, tisztelnem kell anyámat, és meg kell hálálnom a jóságát.” Amikor felnőttem és kerestem egy kis pénzt, gyakran vettem ruhákat és egyéb dolgokat anyámnak, hogy kifejezzem a tiszteletemet. Úgy éreztem, nem volt könnyű felnevelnie minket, ezért illendően meg kell hálálnom neki. Egy nap 2008-ban felhívott a bátyám, hogy anyám autóbalesetet szenvedett és kórházba került. Azonnal szabadságot kértem a főnökömtől, hogy ápolhassam anyámat a kórházban, és csak akkor tértem vissza dolgozni, amikor már nagyrészt felépült.

Néhány évvel később anyámmal elfogadtuk Isten utolsó napokbeli munkáját. Hat hónappal később letartóztattak az evangélium hirdetése miatt. Miután szabadon engedtek, elhagytam az otthonomat, hogy végezzem a kötelességemet, és elkerüljem a rendőrségi megfigyelést és üldözést. Egyszer levelet kaptam egy nővértől, amelyben azt írta, hogy a bátyám mindennap veszekszik anyámmal, amiért nem tértem haza. Még az internetre is kiírta, hogy anyámmal hiszünk Istenben, és a rendőrség többször is kijött a házunkhoz, hogy letartóztasson. Miután elolvastam a levelet, nagyon zaklatott lettem. Gyerekkorom óta anyám annyi mindent tett értem, én mégsem tisztelem őt, sőt miattam kell elviselnie a bátyám haragját, hogy megvédjen engem. Úgy éreztem, sokkal tartozom anyámnak, és sírva fakadtam. Néha arra gondoltam: „Évről évre csak öregszik, a bátyám pedig folyton veszekszik vele és felzaklatja. Mi lesz, ha anyám egy nap súlyosan megbetegszik, és ágyhoz kötött lesz?” Amikor ezekre a dolgokra gondoltam, egy ideig zaklatott voltam, és úgy éreztem, lelkiismeretlen és hálátlan gyermek vagyok. Gyakran éreztem magam nyugtalannak, és nem tudtam lecsillapodni, hogy végezzem a kötelességemet. Rájöttem, hogy elmerültem az érzelmekben, ezért ettem és ittam Isten szavait, és az állapotom valamennyit javult.

Egy nap 2021 májusában levelet kaptam hazulról. Azt írták, hogy anyámnak mellrákja van, és sürgősen pénzre van szüksége a kórházi kezelésre és a műtétre, és hogy a műtét után legalább 4 kör kemoterápiára is szüksége lesz. A sógornőim azt mondták, hogy ha nem megyek haza, ők egy fillért sem adnak bele, és nem gondoskodnak anyámról. A levél elolvasása után potyogni kezdtek a könnyeim, és arra gondoltam: „Hogy kaphatott anyám ilyen súlyos betegséget? Vajon azért, mert túl keményen dolgozott otthon? Ha nem megyek haza, és nem kap időben kezelést, és valami rossz történik, az nem az én hibám lenne?” Arra gondoltam, milyen keményen dolgozott anyám, hogy gondoskodjon rólam, és felneveljen. Most, hogy rákos, ha nem mennék haza ápolni őt ebben a kritikus pillanatban, nem lennék-e gyalázatosan hálátlan, és nem bizonyulnék-e igazán lelkiismeretlennek? Ráadásul, ha nem mennék haza, mit szólnának a rokonaim és a szomszédaim? Biztosan hálátlan nyomorultnak neveznének, és ilyesmiket mondanának: „Anyád felnevelt, most pedig még csak nem is törődsz vele? Nincs benned semmi lelkiismeret?” Arra is gondoltam, milyen súlyos anyám állapota. Mi lesz, ha nem megyek haza, nem kezelik időben a betegségét, és meghal? Akkor soha többé nem látnám őt. Rendkívül szomorú voltam, és azt kívántam, bár azonnal odarepülhetnék, hogy vele legyek. De a rendőrség már egyszer letartóztatott, a bátyám pedig elárult, így mit tennék, ha hazamennék és letartóztatnának? Ráadásul nem hagyhattam csak úgy ott a kötelességemet, hogy hazamenjek! Néha, amikor láttam a körülöttem lévő testvéreket, akik hazamehettek meglátogatni a szüleiket, nem tudtam megállni, hogy ne panaszkodjak magamban: „Miért engedte meg Isten, hogy a KKP letartóztasson? Ha nem lenne veszély, nem mehetnék én is haza, hogy gondoskodjak anyámról? Ha nem hagytam volna el az otthonomat, hogy végezzem a kötelességemet, a KKP nem üldözne, és már most hazamehetnék.” Annyira felzaklatott ez a dolog, hogy nem tudtam a kötelességemre összpontosítani. Tudtam, hogy ha nem változik az állapotom, nem tudom majd jól végezni a kötelességemet, ezért kiöntöttem a szívemet Istennek az állapotomról, és imádkoztam, hogy vezessen ki az érzelmeim fogságából. Eszembe jutott egy szakasz Isten szavaiból: „Hogy azt, hogy valakinek mennyit kell szenvednie és mekkora utat kell megtennie az ösvényén, Isten előre elrendelte, és hogy senki sem tud igazán segíteni senki másnak” (Az Ige, I. kötet – Isten megjelenése és munkája. Az út... (6.)). Isten szavain elmélkedve a szívem egy kicsit felderült. Anyám súlyos betegségét Isten engedte meg, és ez a szenvedés neki rendeltetett. Még ha haza is mennék, nem tudnám átvállalni tőle a szenvedést, így helyesen kell tekintenem anyám betegségére. Ha Isten eleve úgy rendelte el, hogy anyám élete a végéhez ért, akkor a hazamenetel sem változtatna semmin. Ha Isten nem engedte meg, hogy meghaljon, akkor bármilyen súlyosra is fordul a betegsége, nem fog meghalni. Eszembe jutott egy tapasztalati tanúságtételről szóló cikk, amit korábban olvastam. Ebben egy idős nővérnél rákot diagnosztizáltak. Minden kezelést megkapott, de az állapota egyáltalán nem javult, és a kórház még válságos állapotról szóló értesítést is kiadott. A gyermekei és a rokonai mind azt hitték, hogy nem éli túl, de váratlanul, miután a nővér imádkozott, Istenre hagyatkozott, és rábízta életét és halálát, végül életben maradt. Ennek a nővérnek a tapasztalata inspirált engem, és láttam, hogy anyámat Isten kezébe kell helyeznem. Ennek felismerése után kicsit nyugodtabbnak éreztem magam belül. Valamivel később levelet kaptam anyámtól, amelyben azt írta, hogy amíg beteg volt, a két unokatestvérem felesége és a sógornőm felváltva ápolták a kórházban. Azt is írta, hogy megműtötték, és szépen gyógyul. Azt mondta, ne aggódjak miatta, és végezzem megfelelően a kötelességemet. Ezt megtudva mélyen megrendültem, és könnybe lábadt a szemem. A szívem tele volt Isten iránti hálával.

Ezután gyakran elgondolkodtam. Tudtam, hogy egy teremtett lény kötelességét kellett volna teljesítenem, de akkor miért nem tudtam elengedni azt, hogy nem tudom gondját viselni anyámnak, és miért éreztem mindig bűntudatot vele szemben? Még azt is fontolgattam, hogy feladom a kötelességemet, és elárulom Istent. Csak később, amikor elolvastam egy részt Isten szavaiból, akkor értettem meg valamelyest a problémámat. Mindenható Isten azt mondja: „A hagyományos kínai kultúra kondicionálása következtében a kínai emberek hagyományos elképzelései szerint gyermeki jámborsággal kell viszonyulni a szülőkhöz, és hogy aki nem tanúsít gyermeki jámborságot, az lázadó gyermek. Már gyermekkoruk óta beléjük nevelik ezeket az eszméket, és gyakorlatilag ezt tanítják minden családban, minden iskolában és a társadalom egészében is. Amikor az ember fejét teletömték ilyesmikkel, azt gondolja: »A gyermeki jámborság mindennél fontosabb. Ha nem lenne bennem gyermeki jámborság, nem lennék jó ember; lázadó gyermek lennék, a közvélemény elítélne. Olyasvalaki lennék, akinek nincs lelkiismerete.« Vajon helyes-e ez a nézőpont? Az emberek már oly sok Isten által kifejezett igazságot láttak – vajon Isten követelte-e azt, hogy valaki gyermeki jámborságot tanúsítson a szüleivel szemben? Vajon ez egyike-e azon igazságoknak, amelyet az istenhívőknek meg kell érteniük? Nem. Isten csak néhány alapelvet közölt. Mit kérnek Isten szavai, az emberek mely alapelvek szerint bánjanak egymással? Szeressétek, amit Isten szeret, és gyűlöljétek, amit Isten gyűlöl. Ez az az alapelv, amelyet az embereknek be kellene tartaniuk. [...] A Sátán felhasználja ezeket a hagyományos kultúrákat és ezeket az erkölcsről alkotott elképzeléseket, hogy megkötözze a szívedet és az elmédet, abszurddá téve a dolgokról alkotott nézeteidet és elérve, hogy a szívedben megtagadd Istent és szembefordulj Vele, így képtelenné téve téged arra, hogy elfogadd Isten szavait; a Sátán ezen dolgai hatalmukba kerítettek téged, és képtelenné tettek Isten szavainak elfogadására. Ha gyakorolni akarod Isten szavait, ezek a dolgok működésbe lépnek és zavarokat okoznak benned, és elérik, hogy ellenállj az igazságnak és Isten követelményeinek. Még ha meg is akarsz szabadulni a hagyományos kultúra igájától, erőtlen leszel hozzá. Miután egy ideig küzdöttél, megalkuszol. Azt fogod hinni, hogy az erkölcsről alkotott hagyományos elképzelések helyesek és összhangban vannak az igazsággal, és így elutasítod vagy kétségbe vonod Isten szavait, nem fogadod el Isten szavait az igazságként, és nem törődsz azzal, hogy elérheted-e az üdvösséget, mert úgy érzed, hogy végül is még mindig ebben a világban élsz, és csak ezekre a dolgokra hagyatkozva juthatsz előre az életben. Mivel képtelen vagy elviselni a közvélemény elítélését, azt választanád, hogy feladd az igazságot és Isten szavait, és helyette a hagyományos kultúra erkölcsi elképzeléseihez ragaszkodj, átállj a Sátán oldalára és a Sátán mellé állj, és inkább Isten megsértését választod, mint az igazság elfogadását. Mondd meg Nekem, hát nem szánalmas az ember? Nincs szüksége Isten általi megmentésre? Egyesek már sok éve hisznek Istenben, de még mindig nem látnak át a gyermeki jámborság kérdésén. Bárhogyan is közlik az igazságot, nem tudják megérteni. Soha nem tudják legyőzni ezt a világi kapcsolatot; nincs meg bennük a bátorság, sem a hit, nemhogy az elhatározás, így nem tudják szeretni Istent és nem tudják alávetni magukat Neki” (Az Ige, III. kötet – Az utolsó napok Krisztusának beszédei. Csak akkor tud igazán átalakulni valaki, ha ismeri saját helytelen nézeteit). Isten szavain elmélkedve rájöttem, hogy a Sátán az iskolai oktatást és a család befolyását használja fel arra, hogy mélyen belénk ültesse a hagyományos nézeteket, mint például: „A kapott kedvességet hálásan viszonozni kell”, „A gyermeki kötelességtudat olyan erény, amely minden mást felülmúl” és „Ne utazz messzire, amíg élnek a szüleid”. Azt hittem, a szülők iránti gyermeki tisztelet a legfontosabb, és hogy aki nem tiszteli a szüleit, az hálátlan, híján van az emberi mivoltnak, és elítéli a lelkiismerete. Ezen hagyományos nézetek szerint éltem, és azt gondoltam, hogy miközben felnőttem, másokhoz képest anyám hozta értem a legtöbb áldozatot, ezért meg kell hálálnom a gondoskodását, ha pedig nem hálálom meg, akkor kegyeletlen vagyok, és hiányzik belőlem a lelkiismeret és az emberi mivolt. Különösen miután anyámnál rákot diagnosztizáltak, a szívemben egyszerűen nem tudtam őt félretenni. Úgy éreztem, mivel gyermekkoromban anyám aprólékos gonddal ápolt, amikor beteg voltam, most, hogy ő beteg, mellette kell maradnom, és ugyanolyan figyelemmel kell gondoskodnom róla, különben hiába nevelt fel anyám. Ezért oda akartam rohanni hozzá, és én akartam a kórházba vinni kezelésre. Mivel a rendőrségi üldözés miatt nem mehettem haza ápolni anyámat, azon kezdtem el panaszkodni, hogy miért kell a rendőrség üldözését elszenvednem, és még azt is megbántam, hogy eljöttem végezni a kötelességemet. Ezeket a helytelen állapotokat az okozta, hogy a Sátán nézetei és elméletei megkötöztek, és ha nem oldom meg őket, fennáll a veszélye, hogy bármikor elárulhatom Istent.

Később olvastam egy másik szakaszt Isten szavaiból, és megtanultam, hogyan tekintsek helyesen anyám gondoskodására. Mindenható Isten azt mondja: „Beszéljünk arról, hogy pontosan hogyan kellene értelmezni azt, hogy »a szüleid nem a hitelezőid«. A szüleid nem a hitelezőid – vajon ez nem tény? (De az.) Mivel ez tény, teljesen indokolt alapon kell elmagyaráznunk a benne foglalt kérdéseket. Nézzük meg annak a kérdését, hogy a szüleid hoztak a világra téged. Te voltál az, aki úgy döntött, hogy hozzanak a világra téged, vagy a szüleid voltak azok, akik úgy döntöttek, hogy életet adnak neked? Ha Isten szemszögéből tekintesz erre, nem az emberek dolga, hogy döntsenek. Nem a te választásod volt, hogy a szüleid világra hozzanak téged, és nem is az övék. Megnézve ennek a kérdésnek a gyökerét, ezt Isten rendelte el. Most egyelőre félretesszük ezt a témát, mivel ezt a kérdést könnyen megértik az emberek. A te szemszögedből nézve te passzívan születtél meg a szüleidhez, anélkül, hogy bármilyen választásod lett volna ebben a dologban. A szüleid szemszögéből nézve ez az ő arra való szubjektív hajlandóságuk volt, hogy gyermekeik legyenek és felneveljék őket. Más szóval, félretéve Isten elrendelését, amikor a gyerekvállalás és a gyereknevelés kérdéséről van szó, a szüleidnél volt minden hatalom. Ők választották, hogy világra hoznak téged. Te passzívan születtél meg hozzájuk. Semmilyen választásod nem volt ebben a kérdésben. Mivel tehát minden hatalom a szüleidnél volt, és mivel életet adtak neked, kötelezettségük és felelősségük, hogy felnőtté neveljenek téged. Akár arról van szó, hogy oktatásban részesítenek, vagy ellátnak élelemmel és ruházattal, ez az ő felelősségük és kötelezettségük, és ez az, amit tenniük kell. Ezzel szemben abban az időszakban, amikor neveltek téged, állandóan passzív voltál, nem volt jogod választani – nekik kellett felnevelniük téged. Mivel fiatal voltál, nem voltál képes arra, hogy gondoskodj magadról, nem volt más választásod, mint hogy passzívan hagyd, hogy a szüleid neveljenek fel. Bárhogyan is neveltek fel a szüleid, az nem rajtad múlt. Ha jó ételt és italt adtak neked, akkor jó ételekben és italokban volt részed. Ha a szüleid olyan életkörnyezetet biztosítottak számodra, ahol kenyéren és vízen éltél túl, akkor kenyéren és vízen éltél túl. Mindenesetre, amikor nevelkedtél, passzív voltál, és a szüleid eleget tettek a felelősségüknek. Ez ugyanolyan, mint ahogy a szüleid egy virágot gondoznak. Mivel hajlandóak törődni a virággal, műtrágyázniuk, öntözniük kell, és biztosítaniuk, hogy kapjon napfényt. Amikor tehát emberekről van szó, függetlenül attól, hogy a szüleid pedánsan vigyáztak-e rád vagy nagy gondodat viselték-e, mindenesetre csak a felelősségüknek és kötelezettségüknek tettek eleget. Függetlenül attól, hogy mi volt a céljuk a felneveléseddel, ez volt a felelősségük – mivel ők hoztak világra, felelősséget kell vállalniuk érted. Ennek alapján tekinthető-e jószívűségnek mindaz, amit a szüleid érted tettek? Nem tekinthető, igaz? (Igaz.) [...] Mindenesetre a felneveléseddel a szüleid felelősségnek és kötelezettségnek tesznek eleget. A felnőttkorig való felnevelésed az ő kötelezettségük és felelősségük, és ez nem nevezhető jószívűségnek. Mivel nem nevezhető jószívűségnek, elmondható, hogy ez olyasmi, aminek az élvezete megillet téged? (Igen.) Ez egyfajta jog, amelyet élvezned kell. Megérdemled, hogy a szüleid felneveljenek, mert mielőtt eléred a felnőttkort, az általad betöltött szerep a felnevelés alatt álló gyermeké. Ezért amit kapsz, az egyszerűen az, hogy a szüleid eleget tesznek a veled szembeni felelősségüknek, nem pedig szívesség vagy jószívűség tőlük. Bármely élőlény számára a gyermekszülés és -nevelés, a szaporodás és az utódok felnevelése egyfajta felelősség. Például a madaraknak, a szarvasmarháknak, a juhoknak, sőt még a tigriseknek is fel kell nevelniük az utódaikat, miután szaporodtak. Nincsenek olyan élőlények, amelyek ne nevelnék fel az utódaikat. Lehetséges, hogy vannak kivételek, de ezek ismeretlenek számunkra. Ez az élőlények túlélésének természetes jelensége, ez egy ösztön, amellyel az élőlények rendelkeznek, és nem tekinthető szívességnek. Ők csak betartják azt a törvényt, amelyet a Teremtő az állatok és az emberek számára előírt. Ezért az, hogy a szüleid felnevelnek téged, nem egyfajta kedvesség. Ezen az alapon elmondható, hogy a szüleid nem a hitelezőid. A veled szembeni felelősségüknek tesznek eleget. Függetlenül attól, hogy mennyit áldoznak érted a szívük véréből, és mennyi pénzt költenek rád, nem szabadna semmit kérniük tőled viszonzásul, mert ez szülői felelősségük. Mivel ez felelősség és kötelezettség, ingyenesnek kell lennie, és nem szabadna kérniük, hogy fizesd vissza nekik. A felneveléseddel a szüleid csak a felelősségüknek tesznek eleget és kötelezettségüket teljesítik; ennek ingyenesen kell történnie, nem pedig ügyletként. Tehát nem visszafizetésben kell gondolkodj azt illetően, ahogy a szüleiddel bánsz, vagy ahogyan a közted és köztük lévő kapcsolatot kezeled. Ha mégis ilyen gondolkodásmóddal bánsz a szüleiddel, törlesztesz nekik, és kezeled a közted és köztük lévő kapcsolatot, az valójában embertelen. Ugyanakkor, ha így teszel, az arra hajlamosít majd, hogy a testi érzéseid korlátozzanak és megkötözzenek, és nehéz lesz kikerülnöd ezekből a bonyodalmakból, olyannyira, hogy akár el is tévedhetsz” (Az Ige, VI. kötet – Az igazságra törekvésről. Hogyan kell törekedni az igazságra? (17.)). Isten szavaiból rájöttem, hogy az anyám iránti lekötelezettségérzetem és az, hogy nem tudom nyugodt szívvel végezni a kötelességemet, abból fakadt, hogy a hitelezőmnek tekintettem anyámat. Azt hittem, mindent maradéktalanul vissza kell fizetnem, amit adott nekem, ezért mindig úgy éreztem, hogy kedvességgel tartozom neki, és amikor nem tudtam gondoskodni anyámról, adósának éreztem magam. Különösen most, hogy anyám rákos volt, azt gondoltam, hogy ha meghal, életemben soha nem tudom teljesen meghálálni a jóságát. A valóságban az, hogy anyám jó volt hozzám és gondoskodott rólam, az anyai felelősségének és kötelességének teljesítése volt. Azzal, hogy megszült, kötelezte magát, hogy felneveljen engem, és ez nem számított kedvességnek. Ahogy az állatoknak is gondoskodniuk kell az utódaikról a szülés után, ez ösztönös náluk, és Isten eleve elrendelésének része. Hasonlóképpen, ha macskát vagy kutyát tartasz otthon, gazdaként te felelsz az ételükért, italukért és mindennapi szükségleteikért. Ezek nem jótettek, csupán a felelősség teljesítése. Továbbá az életem Istentől származik, és Isten az, aki ezt az életleheletet adta nekem, és aki a mai napig vigyáz rám és megóv engem. Felidéztem, hogy néhány alkalommal majdnem elütött egy autó, de Isten oltalma alatt mindig sértetlenül megúsztam. Egy másik alkalommal a barátom a válásom után nem engedte, hogy gondoskodjak a gyermekemről, és amikor nem hallgattam rá, megpróbált megfojtani. Miközben ezt tette, folyamatosan Istenhez kiáltottam, és sikerült ellöknöm magamtól, így végül megmenekültem a veszélytől. Eszembe jutottak Isten szavai: „Amint Isten kiválasztotta számodra a családot, kiválasztja a napot is, amikor meg fogsz születni. Majd Isten figyeli, ahogy megszületsz és sírva a világra jössz. Figyeli az érkezésedet, figyeli, ahogy megtanulsz gagyogni, figyeli, amint botladozol a járáshoz vezető utadon, lépésről lépésre. Most már tudsz futni, ugrani, beszélni és kifejezni az érzéseidet... Ahogy az emberek felnőnek, a Sátán tekintete mindannyiukra rászegeződik, mint ahogy a tigris szemmel követi prédáját. Munkája végzése során azonban Isten soha nem volt kitéve bármilyen embertől, eseményből vagy dologból, térből vagy időből származó korlátozásnak; Ő azt teszi, amit tennie kell, és amit szándékozik. A felnőtté válás során számos nemkívánatos dologgal szembesülhetsz, többek között betegséggel és zökkenőkkel. De ahogy járod ezt az utat, az életed és a jövőd Isten gondos felügyeletére van bízva. Isten igaz garanciát nyújt neked az egész életedre, mert Ő ott van szorosan melletted, megóv téged és vigyáz rád” (Az Ige, II. kötet – Isten megismeréséről. Isten Maga, az egyedülálló VI.). A személyes tapasztalatok révén a szívemben még jobban megbizonyosodtam Isten szavairól. Születésemtől mostanáig valóban Isten volt az, aki titkon óvott engem. Isten a szíve vérével fizette meg az árat értem, én mégsem voltam hálás Neki, hanem helyette elmerültem az anyám iránti bűntudatomban, és nem voltam hűséges a kötelességemben, ami hatással volt a munka előrehaladására. Mindez abból fakadt, hogy képtelen voltam helyesen tekinteni anyám gondoskodására.

A lelki csendességem során olvastam egy másik részt Isten szavaiból: „Az emberek többsége egyrészt olyan szélesebb körű, objektív körülmények miatt dönt a hazulról való elköltözés mellett a kötelessége végrehajtása végett, amelyek miatt szükség van arra, hogy elhagyják a szüleiket – és ezért nem tudnak a szüleik mellett maradni, hogy gondjukat viseljék, és mellettük legyenek. Nem arról van szó, hogy maguktól döntenek a szüleik elhagyása mellett. Ez egy objektív ok. Más tekintetben – szubjektíven szólva – nem azért mész el otthonról végezni a kötelességedet, hogy elkerüld a szüleid iránti felelősségeket, hanem Isten hívása miatt. Ahhoz, hogy együttműködj Isten munkájával, elfogadd az Ő hívását és végezd egy teremtett lény kötelességét, el kellett hagynod a szüleidet, nem volt más választásod; nem maradhattál mellettük, hogy együtt legyetek és a gondjukat viseld. Nem azért hagytad el őket, hogy kibújj a felelősségeid alól, igaz? Ha azért hagyod el őket, hogy kibújj a felelősségeid alól, és ha azért kell elhagynod őket, hogy elfogadd Isten hívását és végezd a kötelességedet, az két különböző természetű dolog, nem igaz? (De igen.) A szívedben igenis törődsz a szüleiddel és hiányoznak neked; az érzéseid nem üresek. Ha az objektív körülmények megengedik, és mellettük tudsz maradni, miközben a kötelességedet is végzed, akkor hajlandó lennél társaságot nyújtani nekik, rendszeresen gondoskodni róluk és eleget tenni a felelősségednek. Ám objektív körülményekből adódóan el kell hagynod őket, és nem tudsz mellettük maradni. Nem arról van szó, hogy ne akarnál eleget tenni gyermeki felelősségeidnek, hanem hogy nem tudsz. Hát nem más természetű dolog ez? (De igen.) Ha azért költöztél el hazulról, hogy ne kelljen kötelességtudónak lenned a szüleid iránt és teljesíteni a feladataidat, akkor az a szülők iránti tiszteletlenség és emberi mivolt nélkül való dolog. A szüleid felneveltek, te pedig alig várod, hogy kitárhasd a szárnyaid, és mielőbb kirepülhess. Nem akarsz találkozni a szüleiddel, a legkevésbé sem érdekel, ha azt hallod, hogy valamilyen nehézséggel találkoztak. Még ha van is módod rá, nem segítesz rajtuk; úgy teszel, mintha nem is hallottál volna róla, és nem érdekel, mit mondanak rólad mások – egyszerűen nem akarod teljesíteni a feladataidat. Ez a szülők iránti tiszteletlenség. De vajon ez most a helyzet? (Nem.) Sokan elköltöztek a megyéjükből, a városukból, a tartományukból, de akár még az országukból is azért, hogy végezzék a kötelességeiket; immár a szülővárosuktól messze élnek. Azonkívül, különböző okokból nem is kényelmes a számukra érintkezni a családjaikkal. Alkalmanként, ha a szülővárosukból származó emberekkel találkoznak, érdeklődnek náluk a szüleik hogyléte felől, és megnyugvással hallják, hogy egészségesek és elboldogulnak. Valójában nem vagy tiszteletlen a szüleid iránt. Nem arról van szó, hogy eljutottál arra a pontra, hogy nincs emberi mivoltod, azaz hogy nem is akarsz törődni a szüleiddel, és nem akarsz eleget tenni a felelősségednek irányukban. Különféle objektív okok miatt vagy képtelen eleget tenni a felelősségeidnek – ez nem azt jelenti, hogy tiszteletlen vagy a szüleid iránt” (Az Ige, VI. kötet – Az igazságra törekvésről. Hogyan kell törekedni az igazságra? (16.)). Isten szavain elgondolkodva megértettem, hogy senki sem azért jön a világra, hogy a szüleiért éljen, hogy mindenkinek megvan a saját küldetése, amit be kell teljesítenie, és hogy teremtett lényként vannak kötelességeim, amelyeket el kell végeznem. Az elmúlt évek, amikor az otthonomtól távol végeztem a kötelességemet, arról szóltak, hogy eleget teszek a felelősségemnek és a kötelességemet végzem teremtett lényként, és ez tökéletesen természetes és indokolt volt. Ráadásul a körülmények miatt el kellett hagynom az otthonomat és anyámat, mivel a rendőrség üldözött. Ez nem azt jelenti, hogy hálátlan vagyok. Én azonban mindig azt hittem, hogy az, hogy nem tudok gondoskodni anyámról a betegségében, azt jelenti, hogy híján vagyok az emberi mivoltnak és hálátlan vagyok. De ez a nézőpontom nem volt összhangban az igazsággal. Az az igazi hálátlanság és az emberi mivolt hiánya, amikor valakinek van lehetősége gondoskodni a szüleiről, de nem hajlandó rá, teljesen elhanyagolja, sőt, akár tehernek tekinti őket. Ez a felelősség alóli kibúvás, és ez jelenti igazán azt, hogy valaki híján van az emberi mivoltnak és gyalázatosan hálátlan. Saját viselkedésemen elgondolkodva láttam, hogy amikor a körülmények a múltban lehetővé tették, figyelmesen gondoztam anyámat az autóbalesete után, és amikor otthon voltam, akkor is figyelmes és gondoskodó voltam vele szemben, és eleget tettem lánygyermeki felelősségeimnek. Most anyám rákos volt, én pedig nem térhettem haza, mert a rendőrség még mindig üldözött. Ha megkockáztattam volna a hazatérést, lehet, hogy letartóztattak volna, és ebben az esetben nemcsak anyámról nem tudtam volna gondoskodni, hanem elveszítettem volna a lehetőséget a kötelességem végzésére is. Ennek felismerése után már nem éreztem bűntudatot amiatt, hogy nem tudok gondoskodni anyámról.

Később olvastam egy másik szakaszt Isten szavaiból: „Ha nem hagytad volna el az otthonodat, hogy máshol végezd a kötelességedet, és a szüleid mellett maradtál volna, vajon garantálhattad volna, hogy soha nem betegednek meg? (Nem.) Vajon irányíthatod azt, hogy a szüleid élnek-e vagy meghalnak? Irányíthatod-e azt, hogy gazdagok vagy szegények? (Nem.) Bármilyen betegséget kapnak is el a szüleid, az nem azért lesz, mert annyira kimerítette őket a nevelésed, illetve mert hiányoztál nekik; főleg nem miattad fogják elkapni ezeknek a nagy, súlyos betegségeknek vagy halálos állapotoknak az egyikét sem. Ez az ő sorsuk, és semmi köze hozzád. Nem számít, milyen odaadó vagy, vagy milyen figyelmesen törődsz velük, a legjobb esetben is csak egy kicsit enyhítheted a testi szenvedésüket és a terheiket. De hogy mikor betegszenek meg, milyen betegséget kapnak el, mikor halnak meg, és hol halnak meg – van ezeknek a dolgoknak bármi köze is ahhoz, hogy mellettük vagy-e a gondjukat viselve? Nem, nincsen” (Az Ige, VI. kötet – Az igazságra törekvésről. Hogyan kell törekedni az igazságra? (17.)). Isten szavain elgondolkodva nyertem némi megértést az Ő szuverenitásáról. Még ha nem hagytam volna el az otthonomat, hogy végezzem a kötelességemet, és anyámmal maradtam volna, hogy gondoskodjak róla, akkor sem tudtam volna garantálni, hogy nem betegszik meg. Hogy mennyi szenvedést vagy milyen kudarcokat kell átélnie egy embernek, azt ember nem befolyásolhatja, és az ember sorsa teljes mértékben Isten kezében van. Például anyám most a 60-as éveiben jár, és ebben a korban normális, hogy egészségügyi problémák jelentkeznek. Még ha hazamennék is, hogy gondoskodjak róla, kényeztessem, és finom ételeket készítsek neki, az legfeljebb némi lelki vigaszt nyújtana neki, de a betegsége okozta fájdalomból semmit sem tudnék átvállalni tőle. Arra gondoltam, hogy egyes gyermekek különösen kötelességtudóak a szüleikkel, magukhoz veszik őket, és figyelmesen gondoskodnak róluk, ennek ellenére a szüleik mégis megbetegednek. Ez azt mutatja, hogy a szülők nem feltétlenül maradnak egészségesek csak azért, mert a gyermekeik a közelben vannak, és az sem biztosítja a felgyógyulásukat, ha a gyermekeik mellettük vannak. Ezeket a dolgokat teljes mértékben Isten szuverenitása és eleve elrendelése határozza meg. Például, amikor anyámnál ezúttal rákot diagnosztizáltak, súlyosnak tűnt, és bizonytalan volt, hogy gyógyítható-e, ráadásul a sógornőim nyersen kijelentették, hogy ha nem megyek haza, ők nem fizetik anyám kezelését. Végül mégis az öcsém felesége és a két idősebb unokatestvérem felesége volt az, aki pénzt adott, és felváltva ápolta anyámat a kórházban. Anyám állapota nemhogy nem romlott, de nagyon jól fel is épült. Ez megmutatta nekem, hogy az emberek valóban nem irányíthatják a saját sorsukat, és hogy mindez Isten kezében van. El kellett engednem az anyám miatti aggodalmaimat, és rá kellett bíznom őt Istenre.

Egy nap 2023 novemberében levelet kaptam anyámtól. Ez állt benne: „A bátyád vett nekem egy új házat, és én segítek gondoskodni a gyermekéről, miközben végzem a kötelességemet. Jó egészségnek örvendek, úgyhogy nyugodt szívvel végezd a kötelességedet.” Már e néhány rövid sor olvasása anyámtól örömkönnyeket csalt a szemembe. Soha nem gondoltam volna, hogy ilyen jól boldogul az én jelenlétem és ápolásom nélkül is, és hogy még a kötelességét is végzi. Ez megerősítette az elhatározásomat, és tudtam, hogy akár hazatérhetek, akár nem, akár látom még anyámat, akár nem, többé nem érezhetek bűntudatot amiatt, hogy nem tudok gondoskodni róla, és elhatároztam, hogy lecsendesítem a szívemet, hogy jól végezhessem a kötelességemet. Ez az a cél, amelynek elérésére egész életemben törekednem kell.

E tapasztalatok révén láttam, milyen mélyen megkötöztek a szülők iránti gyermeki tiszteletre vonatkozó hagyományos nézetek, és amikor kedvezőtlen körülmények merültek fel, ezek a nézetek akadályoztak az igazság gyakorlásában és a kötelességem végzésében. Isten szavainak útmutatása tette lehetővé számomra, hogy felismerést nyerjek ezekkel a hagyományos nézetekkel kapcsolatban, hogy ne befolyásoljanak és ne korlátozzanak többé, és hogy a szívem megnyugodjon a kötelességemben. Ezeket az eredményeket Isten szavai érték el. Hála Istennek!


99. Kitartani a kötelességben üldöztetés és nyomorúság idején

2023 áprilisában, a felsőbb vezetők elmondták, hogy a hszingjüani gyülekezet egyik vezetőjét letartóztatták, és hogy két másik vezetőt is kihallgatott a rendőrség az otthonában, így a biztonsági kockázatok miatt nem folytathatták tovább a munkájukat a gyülekezetben. Ezért a felsőbb vezetők megkértek, hogy menjek oda, kezeljem az utómunkálatokat és támogassam a testvéreket. Miután ezt hallottam a vezetőktől, igazán éreztem ennek a felelősségnek a súlyát, és kissé aggódtam is, arra gondolva: „Olyan kemény ez a környezet. Miért intézték úgy, hogy én menjek? Mi lesz, ha letartóztatnak? Olyan sok letartóztatott testvért kínoznak meg súlyosan. Vannak, akik nem bírják a gyötrelmet, és elárulják Istent, júdásokká válva, míg másokat halálra vernek vagy megnyomorítanak. A módszerek, amelyekkel a nagy vörös sárkány az embereket bántalmazza, olyan kegyetlenek. Ha letartóztatnak, és nem bírom a kínzást, júdássá válok és elárulom Istent, akkor nem üdvözülök. Nem lenne akkor hiábavaló a hitem?” De aztán arra gondoltam: „Nem lehetek ennyire önző, hogy csak magamra gondoljak. Egy vezetőt letartóztattak, Isten szavainak könyvei veszélyben vannak és sürgősen át kell őket költöztetni, a testvérek pedig negatívak és gyengék: támogatásra és segítségre van szükségük. Tekintettel kell lennem Isten szándékára és el kell fogadnom ezt a kötelességet.” Így hát beleegyeztem.

Miután megérkeztem a hszingjüani gyülekezetbe, megtudtam, hogy a júdás Csang Fen már járt a legtöbb testvér otthonában, így mindannyian biztonsági kockázatot jelentettek. Abban az időben csak Csang Jü nővér otthona volt viszonylag biztonságos, és azt lehetett ideiglenesen a munka megbeszélésére használni. De amikor találkoztam Csang Jüvel, megtudtam, hogy néhány évvel korábban a rendőrség letartóztatott több nővért az otthonában, és hogy mielőtt a júdás Csang Fent letartóztatták, ő is járt Csang Jü otthonában. Ezt hallva tőle megállt bennem az ütő: „Vajon a rendőrség titokban figyel és szemmel tart minket? Mi lesz, ha letartóztatnak? Ha nem bírom a kínzást és júdássá válok, nem lesz akkor mindennek vége számomra? Maradjak, vagy gyorsan távozzak? Ha maradok, fennállhat a letartóztatásom veszélye, de ha elmegyek, nem lesz mód az utómunkálatok kezelésének megbeszélésére.” Imádkoztam a szívemben, kérve Istent, hogy adjon útmutatást abban, hogyan gyakoroljak. Isten ezen szavai jutottak eszembe: „Könnyű-e elnyerni az igazságot az olyan embernek, akinek nincs emberi mivolta? Nehéz. Amikor megkövetelik tőlük, hogy szenvedjenek vagy mefizessenek valamilyen árat, azt gondolják: »Ti csak menjetek előre, szenvedjetek és fizessétek meg az árat, és miután nagyjából elértétek az eredményt, majd én is jövök.« Miféle emberi mivolt ez? Az ilyen viselkedésformákat összefoglalva úgy hívják, hogy »nincs emberi mivoltuk«. [...] Egyes emberek, amikor veszéllyel néznek szembe, csak a rejtőzködéssel törődnek. Néhányan másokat védenek, nem törődve önmagukkal. Amikor valami történik velük, egyesek tűrnek, mások pedig harcolnak. Ezek az emberi mivoltban rejlő különbségek” (Az Ige, III. kötet – Az utolsó napok Krisztusának beszédei. Azzal, hogy átadja a szívét Istennek, az ember elnyerheti az igazságot). Isten szavai megértették velem, hogy a jó jellemű emberek veszéllyel szembesülve először másokat fognak megvédeni, és hajlandóak veszélybe sodorni magukat, hogy megvédjék Isten házának érdekeit és teljesítsék a felelősségeiket. Azok, akikből hiányzik az emberi mivolt, önzők és hitványak, a saját biztonságukat helyezik előtérbe, és kapkodva bújnak el, ha veszély közeleg, nem törődve a gyülekezet munkájával vagy a testvérek biztonságával. Isten szavainak fényében, láttam, hogy nagyon önző voltam, és hogy a jellemem nagyon silány. Veszéllyel szembesülve először magamra gondoltam: féltem a letartóztatástól, és azonnal menekülni akartam, és nem törődtem a gyülekezet munkájával, sem a saját kötelességemmel. Bár Csang Jü otthona jelent némi biztonsági kockázatot, más otthonokhoz képest jelenleg ez egy viszonylag biztonságos otthon a gyülekezetben. Ideiglenesen ott maradhatok, hogy találkozzak a testvérekkel és megbeszéljük a munkát, és átköltözhetek máshová, ha találunk megfelelőbb helyet. Ha tényleg különleges körülményekbe ütközöm, imádkoznom kell Istenhez, és hittel és bölcsességgel kell kezelnem a dolgokat. Így hát imádkoztam Istenhez, kérve, hogy adjon nekem hitet és akaratot a szenvedés elviselésére.

Másnap megszerveztem, hogy két testvér jöjjön el Csang Jü otthonába, hogy megbeszéljük a munkát. Li Pin, aki ugyanabból a faluból származott, mint Csang Jü, ezt mondta nekem, amikor meglátott: „Van két gonosz ember a falumban Csang Jü otthonának közelében. Ki fogják hívni a rendőrséget, ha idegeneket látnak belépni a faluba, és megtudják, hogy hívők. Korábban néhány testvért letartóztattak a falumban, mert e gonosz emberek egyike feljelentette őket.” Li Pin szavait hallva kissé megijedtem, és arra gondoltam: „Nem tudom, hogy a gonosz emberek láttak-e, amikor megérkeztem. Ha feljelentenek, biztosan le fognak tartóztatni!” Abban a pillanatban eszembe jutott egy szakasz Isten szavaiból, és kikerestem, hogy elolvassam. Isten azt mondja: „Akármilyen »mérhetetlenül hatalmas erejű« is a Sátán, akármilyen arcátlan és nagyravágyó is, akármilyen nagy is a károkozási képessége, akármilyen széles körűek is a képességei az ember megrontására és elcsábítására, akármilyen ravaszak is a trükkjei és cselszövései az ember megfélemlítésére, akármilyen változatos formában is létezik, soha nem volt képes megteremteni egy árva élőlényt sem, soha nem volt képes törvényeket vagy szabályokat lefektetni minden dolog létezése számára, és soha nem volt képes uralkodni és szuverenitást gyakorolni egyetlen dolog fölött sem, legyen az akár élő, akár élettelen. A világegyetemben és az égbolton nincs egyetlen olyan személy vagy tárgy sem, akit vagy amelyet ő hívott volna életre, vagy neki köszönhetné a létét, nincs egyetlen személy vagy tárgy sem, amely fölött ő uralkodna vagy gyakorolna szuverenitást. Épp ellenkezőleg, a Sátánnak nemcsak hogy Isten uralma alatt kell léteznie, hanem ráadásul még engedelmeskednie is kell Isten minden parancsának és utasításának. Isten engedélye nélkül a Sátán akár csak egy csepp vizet vagy egy homokszemet sem tud egykönnyen megérinteni a földön; Isten engedélye nélkül a Sátán még a földön a hangyákat sem zaklathatja, nemhogy az Isten által teremtett emberiséget. Isten szemében a Sátán alacsonyabb rendű, mint a hegy liliomai, mint a levegőben szálló madarak, mint a halak a tengerben és mint a férgek a föld színén. Szerepe a dolgok összessége között az, hogy minden dolgot szolgáljon, az emberiséget szolgálja, valamint hogy Isten munkáját és az Ő irányítási tervét szolgálja. Bármilyen rosszindulatú is a természete, bármilyen elvetemült is a lényege, mindössze annyit tehet, hogy kötelességtudóan betölti funkcióját, amely nem más, mint szolgálatot végezni Istennek – Isten ellenpontjaként jól szolgálni. Ilyen a Sátán lényege és eredeti pozíciója. Lényegének semmi köze az élethez, az erőhöz vagy a hatalomhoz; nem több ő, mint játékszer Isten kezében, csupán egy gép, amelyet Isten szolgálatra használ!” (Az Ige, II. kötet – Isten megismeréséről. Isten Maga, az egyedülálló I.). Isten szavai hitet és erőt adtak nekem. Isten szuverén minden felett és mindent Ő irányít. Minden dolog és esemény Isten kezében van. A KKP és a gonosz emberek, bármennyire is tombolnak, mind Isten kezében vannak. Isten szemében még a földi férgeknél is alábbvalóak. Csupán eszközök, amelyek szolgálatot végeznek Isten választott népének tökéletesítéséért. A nagy vörös sárkány mindent megtesz, hogy elfogja azokat, akik hisznek Istenben, de Isten engedélye nélkül semmit sem tehet velünk. Éppúgy, ahogy a KKP vadászik néhány testvérre, és vérdíjat tűz ki a fejükre, a párt rengeteg emberi és anyagi erőforrást fordít a keresésre, nyomon követésre és megfigyelésre, mindenféle csúcstechnológiás felszerelést használva a megfigyeléshez, de Isten engedélye nélkül mégsem tudják elfogni őket. Aznap, amikor hallottam, hogy gonosz emberek esetleg feljelentenek, megriadtam és féltem. Láttam, hogy bár beszéltem az Istenbe vetett hitről, amikor tényleg sor került rá, Isten mintha hiányzott volna a szívemből. A hitem Istenben olyan kicsi volt. Bár a környezet kemény volt, az, hogy letartóztatnak-e vagy sem, Isten kezében volt. Ez az ügy Istenen múlott. Erre gondolva már nem féltem annyira. Láttam, hogy a két testvér félelemben és félénken él, ezért beszélgettem velük Isten hatalmáról és szuverenitásáról. Miután meghallgatták, hitet nyertek, és hajlandóak voltak végezni a kötelességüket.

Ezután azon tűnődtem: „Miért féltem annyira attól, hogy letartóztatnak és halálra vernek? Az igazság melyik aspektusába kellene belépnem?” Olvastam, hogy Isten szavai azt mondják: „Hogyan haltak meg az Úr Jézus tanítványai? A tanítványok közül voltak olyanok, akiket megköveztek, ló mögött húztak, fejjel lefelé megfeszítettek, öt lóval szétszaggattak – a halál különféle formái érték őket. Mi okból haltak meg? Vajon azért, mert valami rosszat tettek és utána a törvény által kivégezték őket? Nem. Az Úr evangéliumát népszerűsítették, de a világi emberek azt nem fogadták el, és helyette kárhoztatták, megverték és gyalázták őket, sőt halálba küldték őket – így jutottak vértanúságra. Ne arról beszéljünk, hogy végül mi lett a sorsa ama vértanúknak, vagy hogy Isten milyen ítéletet mondott a cselekedeteikről, hanem ezt kérdezzük meg: amikor elérkezett ama vértanúk számára a vég, vajon az emberi elképzeléseknek megfelelően fejeződött be az életük? (Nem.) Az emberi elképzelések szemszögéből nézve azok a mártírok óriási árat fizettek Isten munkájának népszerűsítéséért, de végül olyannyira súlyosan ártott nekik a Sátán, hogy belehaltak. Ez nincs összhangban az emberi elképzelésekkel. Azonban pontosan ezek a dolgok történtek velük – ez volt az, amit Isten megengedett. Milyen igazságot lehet keresni ebben? Isten átka és kárhoztatása, vagy az Ő elrendezése és áldása volt-e az, hogy engedte őket így meghalni? Egyik sem. Akkor mi volt? Szívfájdalmat okoz az embereknek, ha azoknak a mártíroknak a halálára gondolnak, mégis ezek a tények. Hogyan lehet megmagyarázni, hogy Istenben hívő emberek ilyen módon halnak meg? Amikor szóba kerül ez a téma, beleképzelitek magatokat a helyükbe, feldúlt-e ezért a szívetek, és éreztek-e egy kis rejtett fájdalmat? Ezt gondoljátok: »Ezek az emberek Isten evangéliuma népszerűsítésére vonatkozó kötelességüket tették, és jó embereknek kell tekinteni őket, akkor hogy juthatott nekik ilyen vég és ilyen sors?« Valójában a testük halt meg és hunyt el így; ily módon távoztak az emberi világból, de ez nem azt jelenti, hogy ugyanez volt a sorsuk is. Nem számít, mi volt a haláluk és a távozásuk módja, és hogy az miként történt, Isten nem így határozta meg ezeknek az életeknek, ezeknek a teremtett lényeknek a végső sorsát. Ezt világosan kell látnod. Éppen ellenkezőleg: ez pontosan az a mód volt, amellyel kárhoztatták a világot és tanúságot tettek Isten cselekedetei mellett. Ezek a teremtett lények a mindennél drágább életüket – életük utolsó pillanatát – arra használták, hogy tanúságot tegyenek Isten cselekedetei mellett, hogy tanúságot tegyenek Isten nagy ereje mellett, és hogy kihirdessék a Sátán és a világ felé, hogy Isten cselekedetei helyesek, hogy az Úr Jézus Isten, hogy Ő az Úr és Isten megtestesült hús-vér teste. Életük utolsó pillanatáig sohasem tagadták meg az Úr Jézus nevét. Vajon ez nem az e világ fölötti ítélet egyik formája volt? Arra használták az életüket, hogy kihirdessék a világnak és bizonyítsák az emberi lények előtt, hogy az Úr Jézus az Úr, hogy az Úr Jézus a Krisztus, hogy Ő Isten megtestesült hús-vér teste, hogy az egész emberiség megváltásáért végzett munkája révén maradhat fenn ez az emberiség – ez a tény örökre változhatatlan. Vajon milyen mértékig hajtották végre a kötelességüket azok, akik vértanúvá lettek az Úr Jézus evangéliumának népszerűsítése miatt? A maximális mértékig? Miben nyilvánult meg a maximális mérték? (Az életüket áldozták.) Így van, az életükkel fizették meg az árat. A család, a vagyon és a földi élettel járó anyagiak mind külsődleges dolgok; az élet az egyetlen dolog, amely az ember énjével kapcsolatos. Minden élő ember számára az élet a leginkább megbecsülésre méltó és legértékesebb dolog, és ezek az emberek tulajdonképpen képesek voltak a legdrágább kincsüket felajánlani azért, hogy megerősítsék és tanúsítsák Isten emberiség iránti szeretetét. Egészen a haláluk napjáig nem tagadták meg Isten nevét, sem Isten munkáját, és arra használták életük utolsó pillanatait, hogy tanúságot tegyenek e tény létezése mellett – vajon nem ez a tanúságtétel legmagasabb rendű formája? Ez a legjobb módja a kötelesség végzésének; ezt jelenti az, hogy az ember eleget tesz a felelősségének. Ezek az emberek akkor sem fordítottak hátat a felelősségüknek, amikor a Sátán fenyegette és rettegésben tartotta őket – még akkor sem, amikor végül az életükkel fizettette meg velük az árat. Ez az, amikor az ember a lehető legjobban végzi a kötelességét. Hogy mit értek ez alatt? Azt, hogy ti is ugyanilyen módon tegyetek tanúságot Isten mellett és népszerűsítsétek az Ő evangéliumát? Nem feltétlenül kell így tenned, de azt meg kell értened, hogy ez a te felelősséged, hogy ha Isten úgy látja szükségesnek, úgy kell elfogadnod, mint amit kötelességed elvégezni. Ma félelem és aggodalom van az emberekben, de mi célt szolgálnak ezek az érzések? Ha Isten nem látja szükségét, hogy így cselekedj, akkor mi haszna aggódni miatta? Ha pedig Isten szükségesnek látja, hogy így tégy, akkor nem szabad kibújnod a felelősség alól, vagy nemet mondanod rá. Akkor proaktív módon együtt kell működnöd, és aggodalom nélkül el kell fogadnod. Nem számít, hogy hal meg az ember, de nem szabad a Sátán előtt meghalnia, és ne a Sátán kezében haljon meg. Ha meg kell halnia az embernek, Isten kezében haljon meg. Az emberek Istentől jönnek, és Istenhez térnek vissza – ilyen józan ésszel és hozzáállással kell bírnia egy teremtett lénynek” (Az Ige, III. kötet – Az utolsó napok Krisztusának beszédei. Az evangélium hirdetése az a kötelesség, amit minden hívő köteles jól végezni). Isten szavainak elolvasása után megértettem, hogy a tanítványok, akik követték az Úr Jézust, üldöztetést szenvedtek az uralkodóktól és a vallásos világtól, amiért népszerűsítették az Úr evangéliumát, és a legkülönbözőbb módokon haltak meg. De életükkel fizettek azért, hogy gyönyörű bizonyságot tegyenek Isten mellett, és megalázzák a Sátánt. Bár a testük meghalt, a lelkük Isten kezében volt, és halálukra Isten emlékezett. Mi, akik követjük az utolsó napok Krisztusát, a kínai uralkodó párt kegyetlen üldöztetését szenvedjük el a királyság evangéliumának népszerűsítéséért. Sok testvért megkínoztak a letartóztatásuk után, de még a halál szélén sem tagadták meg Isten nevét, és nem árulták el Őt. Néhányukat halálra üldözték, de mégsem váltak júdássá. Életüket adták, hogy bizonyságot tegyenek Isten mellett, ami értékes és jelentőségteljes volt. De mi a helyzet velem? Látva ezt a veszélyes környezetet, féltem, hogy letartóztatnak és halálra vernek, ezért fel akartam adni a kötelességemet. Igazán féltem a haláltól! Ha csak arra törekednék, hogy megóvjam magam, és méltatlanul tengessem az életemet, még ha tökéletesen meg is óvnám magam, akkor is csak egy élő hulla lennék. Ha nem végezném jól a kötelességemet, és nem lennének jótetteim és bizonyságtételem Isten előtt, akkor még ha életben is lennék a hús-vér testemben, nem nyerném el Isten elismerését, amikor pedig meghalok, a pokolban lennék megbüntetetve. Ezt megértéve a halálfélelem kevésbé korlátozott engem.

Később elolvastam egy másik szakaszt Isten szavaiból, és további megértést nyertem önmagamról. Isten azt mondja: „Az antikrisztusok rendkívül önzők és hitványak. Nem hisznek igazi hittel Istenben, és még kevésbé hűségesek Istenhez; amikor problémával találkoznak, csak magukat védik és óvják. Semmi sem fontosabb számukra, mint a saját biztonságuk. Mindaddig, amíg élni hagyják és nem tartóztatják le őket, nem foglalkoznak azzal, hogy mekkora kár éri a gyülekezet munkáját. Ezek az emberek rendkívül önzőek, egyáltalán nem gondolnak a testvérekre, sem a gyülekezet munkájára, csakis a saját biztonságukra. Ők antikrisztusok. Amikor tehát ilyen dolgok érik azokat, akik hűségesek Istenhez és igazi hittel hisznek Istenben, ők hogyan kezelik azokat? Miben különbözik az, amit ők tesznek, attól, amit az antikrisztusok tesznek? [...] Amikor az Istenhez hűségesek világosan tudják, hogy veszélyes környezetben vannak, akkor is bátran vállalják a kockázatot, hogy kezeljék az utóhatásokat, és a lehető legkisebbre csökkentsék az Isten házát ért veszteségeket, mielőtt visszavonulnának. Nem a saját biztonságukat helyezik előtérbe. Mondd meg Nekem, a nagy vörös sárkány ezen elvetemült országában ugyan ki tudná biztosítani, hogy egyáltalán ne legyen veszélyben az Istenbe vetett hit és a kötelesség végzése? Bármilyen kötelességet is vállal valaki, az némi kockázattal jár – a kötelesség teljesítése azonban Isten megbízásából történik, és Istent követve az embernek vállalnia kell a kötelessége végzésével járó kockázatot. Az embernek bölcsnek kell lennie, és meg kell tennie bizonyos intézkedéseket a biztonsága érdekében, de nem szabad a személyes biztonságát előtérbe helyeznie. Isten szándékait kell figyelembe vennie, és az Ő házának munkáját, illetve az evangélium terjesztését kell előtérbe helyeznie. Isten megbízatásának teljesítése a legfontosabb számára; ez az elsődleges. Az antikrisztusok számára a személyes biztonságuk a legfontosabb; úgy gondolják, hogy nem is tartozik rájuk semmi más. Nem érdekli őket, amikor valaki mással történik valami, függetlenül attól, hogy ki az. Az antikrisztusok mindaddig nyugodtak, amíg velük nem történik semmi rossz. Hiányzik belőlük mindenféle hűség, ami az antikrisztusok természetlényegéből fakad. A kontinentális Kína környezetében lehetséges vajon elkerülni a kockázatvállalást, valamint biztosítani, hogy semmi rossz ne történjen, mialatt az ember a kötelességét végzi? Még a legelővigyázatosabb ember sem garantálhatja azt. Az elővigyázatosság azonban szükséges. Ha az ember előre jól felkészült, az egy kicsit javít a dolgokon és segíthet a veszteségek lehető legkisebbre csökkentésében, ha valami tényleg balul üt ki. Ha egyáltalán nincs előkészület, a veszteségek jelentősek lesznek. Világosan látjátok a különbséget e két helyzet között? Ezért akár összejövetelekről, akár bármiféle kötelesség végzéséről van szó, a legjobb az elővigyázatosság, és szükség van néhány megelőző intézkedésre. Amikor egy hűséges ember végzi a kötelességét, egy kicsit átfogóbban és alaposabban tud gondolkodni. A tőle telhető legjobban akarja intézni ezeket a dolgokat, hogy ha valami rosszul sül el, a lehető legkisebb legyen a veszteség. Úgy érzi, hogy ezt az eredményt kell elérnie. Az olyan ember, akiből hiányzik a hűség, nem törődik ezekkel a dolgokkal. Úgy gondolja, hogy ezek nem számítanak, és nem kezeli őket felelősségeként, illetve kötelességeként. Ha valami balul üt ki, egyáltalán nem érzi úgy, hogy hibáztatnia kellene magát. Ez a hűség hiányának megnyilvánulása. Az antikrisztusok nem tanúsítanak hűséget Isten iránt. Amikor munkát osztanak rájuk, egész boldogan elfogadják és tesznek pár szép nyilatkozatot, amikor azonban veszély közeleg, ők futnak el a leggyorsabban; ők az elsők, akik futnak, az elsők, akik menekülnek. Ez azt mutatja, hogy az önzőségük és a hitványságuk különösen súlyos. Egyáltalán nincs bennük felelősségérzet és hűség. Amikor problémával szembesülnek, csak azt tudják, hogyan kell menekülni és hogyan kell elbújni, csak a saját védelmükre gondolnak, a feladataikat és a kötelességeiket soha nem mérlegelve. A saját személyes biztonságuk miatt az antikrisztusok folyamatosan megmutatják önző és hitvány természetüket. Nem helyezik előtérbe Isten házának munkáját és a saját kötelességeiket, Isten házának érdekeit pedig még ennél is kevésbé teszik az első helyre. Ehelyett a saját biztonságuk az első” (Az Ige, IV. kötet – Az antikrisztusok leleplezése. Kilencedik tétel (Második rész)). Isten leleplezi, hogy az antikrisztusok igazán önzők és hitványak, és amikor veszély közeleg, ők az elsők, akik elfutnak és elmenekülnek, mintha Isten házának munkája, Isten házának érdekei és a testvérek élete nem tartozna rájuk. Isten szavain elmélkedve, elgondolkodtam magamon. Vajon az általam feltárt dolgok nem ugyanazok voltak, mint egy antikrisztuséi? Amikor a vezetőket és a dolgozókat letartóztatták, a gyülekezet úgy intézkedett, hogy idejöjjek, és biztonságba helyezzem Isten szavainak könyveit, valamint támogassam a testvéreket. Ez kulcsfontosságú volt, de aggódtam, hogy ha letartóztatnak, nem tudok szilárdan megállni, és júdássá válok, akkor a hitem hiábavaló lesz. Ezért nem akartam végezni ezt a kötelességet. Arra gondoltam, hogy Isten oly sok szavának az öntözését és ellátását élveztem már, nehézségekkel szembesülve mégis csak a saját érdekeimet és biztonságomat tartottam szem előtt, egyáltalán nem oltalmaztam Isten házának érdekeit, és nem gondoltam arra, hogyan lehetne gyorsan biztonságba helyezni Isten szavainak könyveit és támogatni a testvéreket. Valóban hiányzott belőlem a lelkiismeret és az emberi mivolt! Ezt felismerve imádkoztam Istenhez: „Istenem, mindig aggódom, hogy letartóztatnak, és folyamatosan menekülni akarok ebből a környezetből, és figyelmen kívül hagyom a gyülekezet érdekeit. Igazán önző vagyok! Istenem, hogy letartóztatnak-e vagy sem, az a Te kezedben van. Ha megengeded, hogy letartóztassanak, nem tudok elmenekülni, de ha Te nem engeded meg, hogy letartóztassanak, akkor a rendőrség nem tud elfogni. Hajlandó vagyok alávetni magam a Te vezényléseidnek és elrendezéseidnek, és jól végezni a kötelességemet. Kérlek, adj nekem hitet és akaratot a szenvedés elviselésére.” Ezután megtudtam, hogy a júdás Csang Fen nem járt Ho Fang otthonában, így megkértem néhány testvért, hogy gyűljenek össze ott. Isten szavainak olvasása és a közös beszélgetés révén a testvérek megértették, hogyan hagyatkozzanak Istenre, hogy megtapasztalást szerezzenek az üldöztetés és nyomorúság közepette. Mindenki nyert némi hitet, és hajlandó volt végezni a kötelességeit. Isten szavainak könyveit is biztonságba helyeztük.

2023 novemberének egyik délutánján levelet kaptam a felsőbb vezetőktől, amelyben azt írták, hogy a vezetők és több nővér a szülővárosom gyülekezetéből elvesztette a kapcsolatot a többiekkel, és ez valószínűleg azért van, mert letartóztatták őket, ezért arra kértek, hogy menjek oda és nézzek utána a helyzetnek, és ha bármi történt, kezeljem az utómunkálatotkat, és helyezzem biztonságba az adományokat és Isten szavainak könyveit. Vívódtam magamban, arra gondolva: „A környezet abban a gyülekezetben olyan szörnyű, és a testvérek, akikkel megszakadt a kapcsolat, mind ismernek engem. Ha letartóztatták őket, engem is belekeverhetnek? Olyan veszélyes lenne kezelnem az utómunkálatokat!” Vonakodtam elmenni. Később elolvastam egy szakaszt Isten szavaiból: „Egyes gyülekezetek ellenséges környezetben találhatók, amelyekben gyakran letartóztatnak embereket, és emiatt nagy az esély rá, hogy elárulják a házak lokációit, ahol a felajánlásokat őrzik, és a nagy vörös sárkány razziát tart és átkutatja őket – gonosz démonok bármikor zsákmányul ejthetik a felajánlásokat. Megfelelőek ezek a helyek a felajánlások tárolására? (Nem.) Nos mi a teendő, ha már oda helyezték őket? Azonnal mozdítsátok el őket. [...] Amikor épp előállt egy helyzet és előre látják, hogy a felajánlások veszélyben vannak, azonnal át kell helyezniük őket, megakadályozandó, hogy a nagy vörös sárkány, a gonosz ördög birtokba vegye és elpusztítsa azokat. Ez az egyetlen módja annak, hogy gondoskodjanak a felajánlások biztonságáról, valamint elkerüljék az esetleges buktatókat vagy baklövéseket. Ezt a munkát a vezetőknek és a dolgozóknak kell elvégezniük. Amint a veszély legcsekélyebb jele mutatkozik, amint valakit letartóztatnak, amint egy helyzet áll elő, a vezetőknek és a dolgozóknak az kell legyen az első gondolata, hogy vajon a felajánlások biztonságban vannak-e, hogy esetleg gonosz emberek kezére kerülhetnek-e vagy azok birtokukba vehetik-e őket, vagy hogy gonosz démonok megkaparinthatják-e azokat, és hogy érte-e bármilyen veszteség a felajánlásokat. Azonnal intézkedéseket kell tenniük a felajánlások védelme érdekében. Ez a vezetők és a dolgozók felelőssége” (Az Ige, V. kötet – A vezetők és a dolgozók felelőssége. A vezetők és a dolgozók felelőssége (12.)). Isten szavainak elolvasása után megértettem, hogy a vezetők és munkások felelőssége megóvni az adományokat és Isten szavainak könyveit. Mivel a KKP lecsapott a szülővárosomban lévő gyülekezetre, és senki sem kezelte a kialakult helyzetet, én pedig viszonylag jól ismertem azt a gyülekezetet, tekintettel kellett lennem Isten szándékára, és meg kellett óvnom a gyülekezet munkáját. Ha a letartóztatástól való félelem miatt elkerülném a kialakult helyzet kezelését, és ha az adományokat és a könyveket elragadná a nagy vörös sárkány, akkor gonoszságot követnék el. Ezt felismerve még aznap este visszatértem a szülővárosomban lévő gyülekezetbe.

Miután visszatértem, megtudtam, hogy a gyülekezet vezetőit valóban letartóztatták, és hogy más testvéreket is folyamatosan letartóztatnak. Néhány tárolásra használt házban lévő könyveket sürgősen át kellett helyezni, de akkor nem találtam megfelelő helyet, így szorult állapotban éltem. Később megnéztem a „Próbatétel duplán nehéz helyzetben” című tapasztalati bizonyságtétel videót, és a nővér tapasztalata nagyon építő volt számomra. A nővér, szembenézve a rendőrségi letartóztatások és a járvány miatti lezárások kettős kényszerhelyzetével, mégis kitartott a kötelessége végzése mellett. Az én jelenlegi környezetem nem volt olyan súlyos, így még inkább Istenre kellett hagyatkoznom, hogy jól végezzem a kötelességemet. Nem sokkal később, a felsőbb vezetők levelet küldtek, amelyben azt írták, hogy találtak egy tárolásra alkalmas házat egy másik gyülekezetben, így gyorsan megszerveztü, hogy egy jármű átszállítsa oda Isten szavainak könyveit. Ezután, a testvérek együttműködésével, az adományokat és Isten szavainak könyveit biztonságos helyekre szállítottuk. Ezen a tapasztalaton keresztül hitet nyertem, és megértettem, hogy bármilyen szörnyű is a környezet, a kötelességben való kitartás és a gyülekezet munkájának oltalma az, amit egy teremtett lénynek tennie kell. Hála Istennek!


100. Betegség általi finomítás: Szükségszerűség az életem számára

1999-ben elfogadtam Mindenható Isten utolsó napokbeli munkáját. Isten szavaiból megtudtam, hogy ez az utolsó szakasza Isten megmentő munkájának, amelyet az emberiségért végez, és hogy csak Isten utolsó napokbeli munkájának elfogadása, az igazságra való törekvés és elegendő jócselekedet előkészítése által lehet az embernek lehetősége túlélni a nagy katasztrófákat. Igazán áldottnak éreztem magam, és úgy éreztem, meg kell ragadnom ezt a soha vissza nem térő alkalmat, hogy megfelelően végezzem a kötelességemet és áldozatot hozzak Istenért. Így elhagytam az otthonomat, és aktívan hirdettem az evangéliumot, fáradhatatlanul dolgozva hajnaltól estig a gyülekezetben. Még amikor a világ rágalmazott és a családom elutasított, akkor sem tekintettem ezeket a dolgokat szenvedésnek. Később, amikor a rendőrség letartóztatott az evangélium hirdetése miatt, nem árultam el Istent, és miután szabadon engedtek, ugyanúgy végeztem a kötelességemet, mint korábban. Úgy éreztem, hogy az évek során sok jócselekedetet készítettem elő, és hogy a jövőben, még ha mások nem is menekülnek meg, én akkor is meg fogok menekülni.

Észre sem vettem, és elérkezett 2015 vége. A derekam elkezdett nagyon fájni, reggelente alig tudtam felkelni támasz nélkül, és még járni sem volt erőm. Eleinte nem tulajdonítottam neki nagy jelentőséget, de idővel a fájdalom a derekamban egyre rosszabb lett, és elkezdtem sántítani. Egy reggel a fájdalom a derekamban olyan erős volt, hogy egyáltalán nem tudtam felkelni. Arra gondoltam: „Ennyi volt. Fel sem tudok kelni, akkor hát hogyan végezhetném a kötelességeimet? Ha nem tudom végezni a kötelességeimet és jócselekedeteket előkészíteni, akkor is megmenthet még Isten?” De aztán arra gondoltam: „Lehet, hogy ezzel Isten próbára tesz engem, és amíg nem panaszkodom Istenre, és folytatom a kötelességeimet, talán Isten kegyelmet gyakorol és megáld engem, és a betegségem meggyógyul.” De a dolgok nem úgy alakultak, ahogy reméltem. A betegségem napról napra rosszabbodott, éjszaka alvás közben nem tudtam megfordulni, és néha a fájdalom a derekamban olyan erős volt, hogy egyáltalán nem tudtam mozdulni. Még a gyógyszer sem használt. Később elmentem a kórházba röntgenre, és meglepetésemre Bechterew-kórt diagnosztizáltak nálam. Az orvos azt mondta: „Ezt az állapotot »halhatatlan ráknak« nevezik. Ez egy krónikus, élethosszig tartó betegség, és ha súlyossá válik, maradandó bénuláshoz vezethet.” Az orvos szavainak hallatán minden erő elhagyta a testemet, és azt gondoltam magamban: „Hogy kaphattam ilyen súlyos betegséget? Amióta megtaláltam Istent, lelkesen hoztam áldozatokat és fáradoztam, hát miért nem óvott meg Isten? Ha lebénulok és nem tudom végezni a kötelességeimet, nem válok-e haszontalanná?” A szívem háborgott a gyötrelemtől, és egyszerűen nem értettem, miért tört rám ilyen súlyos betegség. Úgy éreztem magam, mint egy leeresztett lufi, és igazán csüggedt voltam. Ezután hazamentem lábadozni.

Miután hazatértem, az állapotom mélypontra zuhant, és már nem volt meg bennem a hit, ami egykor. Úgy éreztem, nincs többé remény az életben. Azt gondoltam magamban: „Más testvérek egészségesek és aktívan végzik a kötelességeiket, de én szörnyen sántítok járás közben, és nem tudom végezni a kötelességeimet. Talán egy nap a betegségem rosszabbodik, és meghalok, és akkor nem lesz részem Isten üdvösségében.” Minél többet gondolkodtam így, annál inkább úgy éreztem, hogy Isten elhagyott, nem akartam többé törekedni az igazságra, és nem tudtam Isten szavaira koncentrálni, amikor olvastam őket. Zavarodottságban éltem a napjaimat, és elkezdtem dagonyázni a hús-vér testemben. Azt gondoltam magamban: „Ha még életben maradhatok, megkérem a fiamat, hogy vegyen nekem egy lakást, hogy ott élhessek, és kezeltethessem a betegségemet. Csak megpróbálok addig élni, ameddig csak tudok.” Láttam a nem hívő rokonaimat és barátaimat, akik egészségesek voltak, és volt autójuk és házuk, miközben én hittem Istenben, és annyi éven át áldozatokat hoztam és fáradoztam, mégis megbetegedtem, így elkezdtem megbánni minden áldozatot és erőfeszítést, amit tettem. A feleségem látta, hogy az állapotom helytelen, és beszélgetett velem, „Isten szándéka húzódik meg e mögött a hirtelen jött betegség mögött. A Sátán olyan mélyen megrontott minket, és a romlott beállítottságaink mélyen gyökereznek bennünk. Ahhoz, hogy ezeket gyökeresen megoldjuk és megváltoztassuk, nem elég csupán Isten szavait olvasni. Különböző próbatételeken és finomításokon is keresztül kell mennünk. Többet kell keresnünk, hogy megértsük, a romlott beállítottságaink melyik aspektusát szándékozik Isten megoldani egy ilyen súlyos betegség megjelenése által. Gyorsan bűnbánatot kell tartanod és megváltoznod! Nem panaszkodhatsz Istenre!” Miután hallottam a feleségem szavait, a szívem békésebbé vált, és imádkoztam Istenhez: „Istenem, most nagy fájdalmaim vannak. Nem értem a szándékodat, kérlek, világosíts meg engem.”

Imádkozás után kerestem Isten szavait arra vonatkozóan, hogy Ő próbára teszi és finomítja az embereket. Isten szavainak egy szakasza igazán bátorított. Mindenható Isten azt mondja: „Ha te mindig nagyon hűséges voltál, és nagy szeretettel voltál Irántam, mégis betegség gyötrelmétől, anyagi feszültségtől szenvedsz, attól, hogy elhagynak a barátaid és rokonaid, vagy bármely más balszerencsétől az életben – akkor is kitart-e majd az Irántam való hűséged és szereteted?” (Az Ige, I. kötet – Isten megjelenése és munkája. Egy nagyon komoly probléma: az árulás (2.)). Miközben Isten szavait olvastam, olyan érzésem volt, mintha Isten szemtől szembe kérdőre vonna. Mélységesen szégyelltem magam. A múltban, amikor Isten megáldott és minden simán ment, csapások vagy szerencsétlenségek nélkül, kész voltam végezni a kötelességeimet, hogy eleget tegyek Istennek. Kész voltam enni és inni Isten szavait és törekedni az igazságra, hogy fejlődjek. Még amikor a KKP elfogott, akkor sem hátráltam meg és nem váltam negatívvá, és a szabadulásom után folytattam a kötelességeim végzését. Úgy éreztem, végtelen energiám van. De most, szembesülve ezzel a betegséggel és a bénulás lehetőségével, és látva, hogy az áldás iránti reményeim szertefoszlottak, elvesztettem az Istenbe vetett hitemet, és minden panaszom és félreértésem Istennel kapcsolatban a felszínre tört. Azt hittem, mivel annyi áldozatot hoztam és annyit fáradoztam, Istennek nem szabadna hagynia, hogy betegséget vagy szerencsétlenséget tapasztaljak meg, és hogy Istennek meg kellene áldania, és jó egészséget kellene adnia nekem. Amikor a vágyaim nem teljesültek, azon kaptam magam, hogy elmerültem az Istennek való néma ellenállás állapotában. Nem akartam többé Isten szavait olvasni, és nem volt kedvem elgondolkodni sem, hogy tanulságokat vonjak le. Ehelyett negatívvá váltam és panaszkodtam, és átadtam magam a teljes kétségbeesésnek. A tények feltárulása révén végül megláttam, hogy a korábbi szeretetem és hűségem hamis volt. Isten nem azért engedte meg ezt a betegséget, hogy kivessen engem, hanem azért, hogy ezt a helyzetet a romlottságom megtisztítására használja, és nem szabadna félreértenem Istent. Miután megértettem Isten szándékát, mélyen adósnak éreztem magam Isten felé. Nem maradhattam tovább ilyen negatív, és akár javul az állapotom, akár nem, először alá kell vetnem magam, és tanulnom kell a szenvedésemből.

Egy nap ezt olvastam Isten szavaiban: „Nagyon sokan csak azért hisznek Bennem, hogy meggyógyítsam őket. Oly sokan csak azért hisznek Bennem, hogy erőmmel kiűzzem a tisztátalan lelkeket a testükből, és oly sokan csak azért hisznek Bennem, hogy békét és örömöt kapjanak Tőlem. Oly sokan csak azért hisznek Bennem, hogy még több anyagi gazdagságot követeljenek Tőlem. Oly sokan csak azért hisznek Bennem, hogy békében töltsék ezt az életet, és hogy az eljövendő világban épségben és biztonságban legyenek. Nagyon sokan hisznek Bennem azért, hogy elkerüljék a pokol szenvedéseit, és megkapják a menny áldásait. Oly sokan csak az átmeneti kényelemért hisznek Bennem, de nem törekszenek arra, hogy az eljövendő világban bármit is nyerjenek. Amikor a dühömet hozom el az embereknek, és elragadom minden örömüket és békéjüket, amivel egykor rendelkeztek, kételkedni kezdenek. Amikor a pokol szenvedéseit hozom el az embereknek és visszaveszem a menny áldásait, haragra gerjednek. Amikor az emberek arra kérnek Engem, hogy gyógyítsam meg őket, nem törődöm velük és utálatot érzek irántuk, elszakadnak Tőlem, hogy ehelyett a gonosz orvoslás és a varázslás útját keressék. Amikor megvonom mindazt, amit az emberek igényeltek Tőlem, mind nyomtalanul eltűnnek. Ezért azt mondom, hogy az emberek azért hisznek Bennem, mert a kegyelmem túl bőséges, és túlságosan sok előnyre lehet szert tenni” (Az Ige, I. kötet – Isten megjelenése és munkája. Mit tudsz a hitről?). „Az ember Istenhez fűződő kapcsolata csupán a pőre önérdeken alapul. Ez az áldások fogadója és az áldások adója közötti kapcsolat. Ez egyszerűen fogalmazva egy alkalmazott és egy munkáltató közötti kapcsolat. Az alkalmazott csak azért dolgozik keményen, hogy megkapja a munkáltató által adott jutalmat. Egy ilyen önérdeken alapuló kapcsolatban nincs rokoni ragaszkodás, csak tranzakció. Nincs szeretés vagy szeretve levés, csak adakozás van és irgalom. Nincs megértés, csak tehetetlen, elfojtott felháborodás és megtévesztés. Nincs intimitás, csak egy áthidalhatatlan szakadék. Most, hogy idáig jutottak a dolgok, ki fordíthatja vissza ezt az irányt? És hány ember képes igazán megérteni, milyen válságossá vált ez a kapcsolat? Hiszem, hogy amikor az emberek elmerülnek az áldottság örömteli légkörében, egyikük sem tudja elképzelni, hogy milyen kínos és elviselhetetlen látvány egy ilyen kapcsolat Istennel” (Az Ige, I. kötet – Isten megjelenése és munkája. 3. függelék: Az ember csak Isten irányításának közepette menthető meg). Isten leleplezése közvetlenül az állapotomnak szólt. Csak azért hittem Istenben és végeztem a kötelességeimet, hogy részesüljek Isten kegyelmében, elkerüljem a nagy katasztrófákat, és élvezzem a mennyország áldásait. Visszatekintve arra, amikor először elfogadtam a munkának ezt a szakaszát, azt hittem, hogy amennyiben tudom végezni a kötelességeimet, áldozatokat hozni és fáradozni Istenért, szenvedni és megfizetni az árat, akkor elnyerek egy gyönyörű rendeltetési helyet. Később, hogy elnyerjem Isten áldásait, áldozatokat hoztam, fáradoztam és végeztem a kötelességeimet, és nem számított, mennyire rágalmazott a világ, vagy hogyan utasított el a családom, semmi sem állíthatott meg. Még amikor a rendőrség letartóztatott, akkor sem adtam fel a kötelességeimet. Azt hittem, hogy egy ilyen ár megfizetésével biztosan elnyerem Isten áldásait, és túlélem a nagy katasztrófákat. De amikor a betegség lecsapott, és fennállt annak a veszélye, hogy lebénulok és nem tudom végezni a kötelességeimet, úgy éreztem, elvesztettem minden reményt az üdvösségre. A szívemben folyton panaszkodtam és vitatkoztam Istennel, úgy érezve, hogy mivel oly sokat adtam Istenért, Istennek meg kellene óvnia engem, és nem szabadna hagynia, hogy elszenvedjem a betegség gyötrelmét. Amikor az áldások iránti vágyam szertefoszlott, ellenállást kezdtem érezni az Isten által számomra elrendezett helyzettel szemben, negatívvá és ellenállóvá váltam, egészen addig a pontig, hogy megbántam a múltbeli áldozataimat. Csak most láttam, hogy az Istenbe vetett hitemre üzleti szemlélettel tekintettem, ki akartam használni a látszólagos áldozataimat és erőfeszítéseimet, hogy megpróbáljak alkudozni Istennel az áldásaiért cserébe. Éppen úgy viselkedtem, mint egy béres, azt gondolva, hogy kemény munka után megfelelő jutalmakat kell kapnom Istentől. Nem volt bennem semmi őszinteség Isten iránt. Csak megpróbáltam becsapni és kihasználni Őt. Isten ezen szavaira gondoltam: „Ha hűséged szándékokkal és feltételekkel jár együtt, akkor inkább nem kérek az úgynevezett hűségedből, ugyanis taszítanak az Engem szándékaikkal megtévesztő és feltételekkel zsaroló emberek. Csak azt kívánom, hogy az ember feltétlenül hűséges legyen Hozzám, és mindent egyetlen szóért – és annak bizonyításáért – tegyen: a hitért” (Az Ige, I. kötet – Isten megjelenése és munkája. Igazán istenhívő vagy?). Isten természete igazságos és szent. Isten őszinte az emberekkel, és nem kér semmit cserébe. Isten azt is reméli, hogy az emberek osztatlan szívvel tudnak odaadók lenni Iránta, és Isten nem akarja, hogy az emberek hamissággal vagy tisztátalansággal higgyenek Benne. De az ár megfizetése és a fáradozás során megpróbáltam alkudozni Istennel kegyelemért és áldásokért cserébe. A saját céljaim elérésére akartam használni istent, és amikor nem kaptam áldásokat, panaszkodtam Istenre. Hogyan ne utálná és gyűlölné Isten az olyan önző embert, mint én? Ha nem lett volna Isten kinyilatkoztatása, nem ismertem volna meg az Istenbe vetett hitem mögött húzódó hitvány szándékaimat, tovább mentem volna a téves úton, és végül Isten kivetett volna. Ezt felismerve mélyen adósnak éreztem magam Isten felé, és imádkoztam Hozzá: „Istenem, annyi éve hiszek Benned, de nem voltam őszinte. Próbáltam alkudozni Veled és becsapni Téged. Ez a hitem undorító és gyűlöletes Számodra. Istenem, kész vagyok bűnbánatot tartani Előtted. Kérlek, világosíts meg és világíts meg engem, és vezess ki a helytelen állapotomból.”

Ezután elgondolkodtam: Azt hittem, hogy azáltal, hogy hiszek Istenben, áldozatokat hozok és fáradozom Érte, el kell nyernem az Ő oltalmát és áldásait, és nem szabadna betegséggel vagy szerencsétlenséggel szembesülnöm. Pontosan miben volt téves ez a nézet? Isten szavainak néhány szakaszára gondoltam: „Jób elszenvedte a Sátán pusztítását, mégsem hagyta el Jahve Isten nevét. A felesége volt az első, aki előlépett, és a Sátán szerepét emberi szemmel látható formában eljátszva megtámadta Jóbot. Az eredeti szöveg így írja le: »A felesége ezt mondta neki: Még most is ragaszkodsz ahhoz, hogy feddhetetlen maradj? Átkozd meg Istent, és halj meg!« (Jób 2:9).” „A felesége tanácsával szembesülve Jób nemcsak hogy nem adta fel tisztességét és nem tagadta meg Istent, hanem még ezt is mondta a feleségének: »Fogadjuk el a jót Isten keze által, a bajt pedig ne fogadjuk el?« Vajon nagy súlya van ezeknek a szavaknak? Itt csak egyetlen tény van, amely képes bizonyítani e szavak súlyát. E szavaknak az a súlya, hogy Isten jóváhagyta őket a szívében, Isten ezekre vágyott, ezeket akarta hallani, és ezek azok az eredmények, melyeket Isten látni kívánt; egyúttal ezek a szavak jelentik Jób bizonyságtételének a velejét” (Az Ige, II. kötet – Isten megismeréséről. Isten munkája, Isten természete és Isten Maga II.). Miután Jób elveszítette a gyermekeit és a javait, és fekélyek borították az egész testét, nemcsak hogy nem panaszkodott Istenre, hanem azt is mondta a feleségének, hogy el kell fogadniuk Istentől mind az áldásokat, mind a szerencsétlenségeket. Jób tudta, hogy a gyermekeit és a javait Isten adta, és hogy helyénvaló, ha Isten elveszi őket. Bárhogyan is bánt vele Isten, nem volt panasza, és nem támasztott követeléseket, és nem próbált alkudozni Istennel. Jób tapasztalatából megértettem, hogy az Istenbe vetett hit nemcsak Isten kegyelmének és áldásainak élvezetéről szól, hanem az Istentől jövő próbbatételek és nehézségek elfogadásáról is. Hogy áldásokat vagy szerencsétlenségeket kapunk, az mind Isten kezében van, és nekünk el kell fogadnunk és alá kell vetnünk magunkat anélkül, hogy követeléseket támasztanánk Istennel szemben. Azt is megértettem, hogy azért panaszkodtam, amikor megbetegedtem, mert nem értettem Isten igazságos természetét. Olvastam, hogy Isten szavai ezt mondják: „Az igazságosság semmi esetre sem méltányosság vagy észszerűség; nem puszta egyenlő elbírálás, és nem arról szól, hogy megkapod, amit megérdemelsz a munkádért, vagy fizetnek neked az elvégzett munkádért, vagy hogy megkapod a járandóságodat aszerint, amekkora erőfeszítést teszel. Ez nem igazságosság, ez csupán korrektség és észszerűség. Nagyon kevés ember képes megismerni Isten igazságos természetét. Tegyük fel, hogy Isten elpusztította volna Jóbot, miután Jób tanúságot tett Neki: ez igazságos lenne? Valójában az lenne. Miért hívják ezt igazságosságnak? Hogyan tekintenek az emberek az igazságosságra? Ha valami összhangban van az emberek elképzeléseivel, akkor nagyon könnyű azt mondaniuk, hogy Isten igazságos; azonban, ha úgy látják, hogy valami nincs összhangban az elképzeléseikkel – ha ez olyasvalami, amit képtelenek megérteni – akkor nehéz lenne azt mondaniuk, hogy Isten igazságos. Ha Isten annak idején elpusztította volna Jóbot, az emberek nem mondanák, hogy Ő igazságos. Valójában függetlenül attól, hogy romlottak-e az emberek, vagy sem, és hogy mélységesen romlottak-e, vagy sem, kell-e Istennek igazolnia Magát, amikor elpusztítja őket? Meg kell-e magyaráznia az embereknek, hogy milyen alapon cselekszik így? El kell-e Istennek mondania az embereknek a törvényeket, amelyeket elrendelt? Nincs rá szükség. Isten szemében aki romlott és hajlamos Istennek ellenállni, az nem ér semmit; akárhogy is kezeli Isten őt, az helyénvaló lesz, és mindez Isten elrendezései szerint van. Ha nem tetszenél Istennek, és azt mondaná, hogy nem veszi hasznodat a tanúságtételed után, és ezért elpusztítana téged, az vajon az Ő igazságossága lenne? Az is az lenne. Talán most még nem vagy képes megérteni ezt a tények szemszögéből, de doktrínában meg kell értened. Mit mondanátok – az, hogy Isten elpusztítja a Sátánt, az Ő igazságosságának egy kifejeződése? (Igen.) És mi lenne akkor, ha megengedné a Sátánnak, hogy megmaradjon? Nem meritek kimondani, igaz? Isten lényege az igazságosság. Habár nem könnyű megérteni, amit Ő tesz, minden, amit tesz, az igazságos; egyszerűen csak az emberek nem értik. Amikor Isten átadta Pétert a Sátánnak, hogyan reagált Péter? »Az emberiség képtelen kifürkészni azt, amit teszel, de mindenben, amit teszel, ott vannak a Te jó szándékaid; igazságosság van mindben. Hogyan ne mondanék dicséretet a Te bölcsességedért és cselekedeteidért?«” (Az Ige, III. kötet – Az utolsó napok Krisztusának beszédei. Harmadik rész). Miután elolvastam Isten szavait, rájöttem, hogy a nézőpontom eltorzult volt. A szívemben azt hittem, hogy az igazságosság méltányosságot és észszerűséget foglal magában, hogy ez egyenlősdi, és hogy az elvégzett munka mennyiségének meg kell egyeznie a kapott fizetséggel. A hitem évei alatt sok mindent feladtam, lemondtam a családomról és a karrieremről is, ezért úgy éreztem, hogy Istennek meg kell áldania engem, és meg kell óvnia a betegségtől és a csapástól, hogy mindennek simán kell mennie, és hogy végül be kell tudnom lépni a királyságba. Úgy éreztem, ez méltányos és észszerű, és így lenne igazságos Isten. Amikor láttam, hogy más testvérek békében és problémák nélkül élnek, miközben én ilyen súlyos betegségtől szenvedek, panaszkodtam, hogy Isten igazságtalan. Romlott emberi nézeteket, valamint az üzletelés logikáját használtam arra, hogy megmérjem Isten igazságosságát. Ez a nézet eltorzult volt, és nem állt összhangban az igazsággal. Isten a Teremtő, és mindenem Tőle származik, ezért nem szabadna ilyen ésszerűtlen követeléseket támasztanom Istennel szemben. Túlságosan híján voltam az észszerűségnek! Nem számít, hogyan bánik Isten az emberekkel, akár áldást, akár szerencsétlenséget küld rájuk, mindegyik magában foglalja az Ő jó szándékait. Az embereknek el kell fogadniuk és alá kell vetniük magukat, és nem szabad követeléseket támasztaniuk Istennel szemben. Ez az a lelkiismeret és észszerűség, amellyel az embereknek rendelkezniük kell. Miután ezt felismertem, a szívemben sokkal jobban kitisztultak a dolgok. Ezután elkezdtem helyreigazítani az állapotomat Isten szavainak mindennapi evése és ivása által. Egy idő után jelentősen javult az állapotom, a gyülekezet pedig ismét úgy rendezte, hogy végezzem a kötelességemet. Boldognak és hálásnak éreztem magam, és folyamatosan hálát adtam Istennek. Kész voltam megbecsülni a kötelességemet, és többé nem az áldások kedvéért fáradozni és végezni a kötelességemet, ahogy a múltban tettem. Csak teremtett lényként akartam teljesíteni a kötelességemet, hogy eleget tegyek Istennek.

Hat hónappal később a betegségem kiújult, és a derékfájdalmam rosszabb volt, mint korábban. Botra kellett támaszkodnom, hogy kimenjek a mosdóba, és minden lépés kimerítő volt. A kezelés nem használt. Az orvosom kétségbeesetten felsóhajtott, és azt mondta, hogy a betegségem nehezen kezelhető. Miután hallottam, hogy ezt mondja az orvos, mély fájdalmat éreztem a szívemben. Azt gondoltam magamban: „Tényleg kezelhetetlen a betegségem? Végül le fogok bénulni? Ha így mennek tovább a dolgok, nem válok-e végül haszontalanná?” Aztán arra gondoltam: „Nem hanyagoltam el a kötelességeimet a betegségem miatt, és mindent beleadtam. Az állapotomnak javulnia kellett volna, miért romlott mégis? Isten ki fog vetni engem?” Minél többet gondolkodtam, annál negatívabb lettem, és magamban elkezdtem követelni Istentől, hogy vegye el a betegségemet. Teljes mértékben arra a reményemre összpontosítottam, hogy a betegségem javulni fog, és a hangulatom minden nap a betegségem alakulásával együtt változott. Ha az állapotom akár csak kicsit is javult, boldog voltam, de ha láttam, hogy rosszabbodik, elkeseredtem. Egy nap hirtelen eszembe jutott egy sor Isten szavaiból: „A világegyetem minden dolga között nincs semmi, amiben ne az Enyém lenne az utolsó szó. Létezik bármi is, ami nem az Én kezemben van?” (Az Ige, I. kötet – Isten megjelenése és munkája. Isten szavai az egész világegyetemhez, 1. fejezet). Isten szavai világossá tették a dolgokat számomra. Az univerzumban minden Isten uralma alatt áll, beleértve a betegségem állapotát is. Nem szabadna követelnem Istentől, hogy vegye el a betegségemet. Ez ésszerűtlen volt. Alá kell vetnem magam.

Később olvastam Isten ezen szavait: „A finomítás mindenki számára gyötrelmes, és nagyon nehéz elfogadni – ugyanakkor Isten a finomítás során fedi fel igazságos természetét az ember előtt és hozza tudomására az emberrel szemben támasztott követelményeit, valamint nyújt több megvilágosítást és több gyakorlati metszést. A tények és az igazság összevetése révén az ember nagyobb tudást nyer önmagáról és az igazságról, és nagyobb megértést Isten szándékairól, ezzel lehetővé téve az ember számára, hogy Isten iránti szeretete igazabb és tisztább legyen. Ilyen céllal végzi Isten a finomítás munkáját. Isten emberben végzett összes munkájának megvan a maga célja és jelentősége; Isten nem végez értelmetlen munkát, vagy olyat, ami nem szolgálja az ember javát. A finomítás nem jelenti az emberek eltávolítását Isten elől, sem pokolbéli elpusztításukat. Ehelyett az ember beállítottságának megváltoztatását jelenti a finomítás során, szándékainak, régi nézeteinek, Isten iránti szeretetének és annak teljes megváltoztatását, ahogy él. A finomítás az ember gyakorlati próbatétele és a gyakorlati kiképzés egy formája, és az ember szeretete csak a finomítás során töltheti be eredendő funkcióját” (Az Ige, I. kötet – Isten megjelenése és munkája. Az ember csak a finomítás megtapasztalása által juthat az igaz szeretet birtokába). Miután elolvastam Isten szavait, a szívem hirtelen megvilágosodott. Kiderült, hogy nem azért betegedtem meg, mert Isten ki akart vetni engem, hanem mert túl nagy volt az áldások iránti vágyam, és ezt ilyen helyzeten keresztül kellett megoldani. Ez Isten szeretete volt rajtam. Bár volt némi megértésem az áldások elnyerésével kapcsolatos szándékaimról és nézeteimről, ezek nem oldódtak meg teljesen, és amikor a betegségem kiújult, újra elkezdtem panaszkodni és félreérteni Istent. Láttam, hogy az áldások elnyerésére irányuló szándékaim mélyen gyökereznek, és hogy több fájdalmon és próbatételen kell keresztülmennem ahhoz, hogy megtisztuljak. Isten természete igazságos és szent, hát hogyan engedhetné meg Isten egy szennyes és romlott embernek, aki még panaszkodott is Rá és ellenállt Neki, hogy belépjen a királyságába? A hitem éveit azzal töltöttem, hogy kizárólag az áldásokra törekedtem, és csak a külsőleges áldozatokra és fáradozásokra összpontosítottam, nem pedig az igazságra való törekvésre. A beállítottságom egyáltalán nem változott meg, mégis be akartam lépni a királyságba, és elnyerni Isten áldásait. Nem puszta vágyálom volt ez? Ha így folytattam volna a törekvést, nemcsak hogy nem üdvözültem volna Isten által, hanem még meg is büntetett volna. Ezen a ponton rájöttem, hogy bár kívülről nézve ez a betegség rossz dolognak tűnt, a valóságban Isten a romlottságomtól tisztított meg, és megmentett engem, és e mögött Isten gondos szándéka húzódott meg. Ezt felismerve mélyen meghatódtam és elteltem megbánással, és úgy éreztem, egyáltalán nem vagyok méltó arra, hogy Isten így megmentsen. Nem értettem meg Isten szívét, és ismételten félreértettem Őt, és panaszkodtam Rá. Igazán híján voltam a lelkiismeretnek és az észszerűségnek!

Ezután olvastam még Isten szavaiból: „Mi az a mérce, amely alapján megítéltetik, hogy az ember tette és viselkedése jó vagy gonosz? Az, hogy a gondolataiban, feltárulásaiban és a tetteiben ott van-e annak bizonysága, hogy az igazságot gyakorlatba ültette, és megéli az igazságvalóságot. Ha nem rendelkezel ezzel a valósággal vagy nem éled meg ezt, akkor kétségtelenül gonosztevő vagy. Hogyan tekint Isten a gonosztevőkre? Isten szemében a gondolataid és a külsőséges tetteid nem tesznek bizonyságot Mellette, és nem alázzák meg, nem győzik le a Sátánt; inkább Őrá hoznak szégyent, és tele vannak az Ő megbecstelenítésének jeleivel. Nem Istenért teszel bizonyságot, nem Istenért áldozod fel magad, nem Isten érdekében teszel eleget a felelősségeidnek és kötelezettségeidnek, hanem a saját érdekedben cselekszel. Mit jelent a »saját érdekedben«? Pontosabban azt jelenti, hogy a Sátán érdekében. Így hát végül Isten azt fogja mondani: »távozzatok Tőlem, ti gonosztevők!« Isten szemében a cselekedeteid nem fognak jótetteknek tűnni, hanem gonosztetteknek fognak számítani. Nem csupán nem nyerik el Isten jóváhagyását, még kárhoztatva is lesznek. Minek az elnyerését reméli valaki az Istenbe vetett ilyen hitből? Vajon a végén nem válik semmivé az ilyen hit?” (Az Ige, III. kötet – Az utolsó napok Krisztusának beszédei. A szabadságot és a felszabadulást csak romlott beállítottságainak levetésével nyerheti el az ember). Isten szavaiból megértettem, mik a valódi jócselekedetek. Ha valaki teremtett lényként jól végzi a kötelességét, hogy szeresse Istent és eleget tegyen Neki, saját szándékok és célok nélkül, és nem a saját érdekeiért vagy önző vágyaiért cselekszik, akkor az ilyen gyakorlatot Isten elismeri, és ez egy igazi jócselekedet. A múltban azt hittem, hogy amíg képes vagyok áldozatokat hozni, fáradozni, többet tenni a kötelességemben és többet szenvedni, ez jótettek előkészítésének számít, és biztosan jó rendeltetési helyem lesz a jövőben. Most, Isten szavai alapján rájöttem, hogy a jócselekedetek mérésével kapcsolatos nézeteim tévesek voltak. A kötelességvégzés és a jótettek előkészítése összhangban áll Isten szándékaival, de ha valakinek tisztátalan szándékai vannak és a saját céljai elérésére akarja használni Istent, ez gonosztett, és még ha ez a személy nagy árat is fizet, Isten nem fogja elismerni, hanem inkább gonosztevőnek tekinti őt Isten. Ha ez a személy nem tart bűnbánatot és így folytatja a törekvést, Isten biztosan ki fogja vetni őt, mert Isten azt mondta: „Neked tudnod kell, milyen emberekre vágyom; azok, akik mocskosak, nem léphetnek be a királyságba, azoknak, akik mocskosak, nem szabad bemocskolniuk a szent földet. Még ha sok munkát végeztél is, és dolgoztál sok éven át, végül, ha még mindig sajnálatosan mocskos vagy, akkor a Mennyország törvénye nem tűri majd, hogy be kívánsz lépni az Én királyságomba! A világ teremtésétől kezdve egészen a mai napig soha nem kínáltam ilyen könnyű bejutást a királyságomba azoknak, akik a kedvemben járnak. Ez egy mennyei szabály, és ezt senki sem szegheti meg!” (Az Ige, I. kötet – Isten megjelenése és munkája. A siker vagy a kudarc attól függ, hogy valaki milyen úton jár). Isten szavainak leleplezése nyomán a dolgokkal kapcsolatos téves nézőpontom némileg megváltozott. Imádkoztam Istenhez, mondván, hogy ezentúl helyes szándékokkal kívánom végezni a kötelességemet, hogy többé nem próbálok alkudozni Istennel, és hogy akár áldásokban részesülök, akár szerencsétlenség ér, hajlandó leszek jól végezni egy teremtett lény kötelességét, hogy viszonozzam Isten szeretetét.

Később elolvastam Isten szavainak egy másik szakaszát: „Teremtett lényként az embereknek végre kell hajtaniuk a kötelességüket, és csak ekkor kaphatják meg a Teremtő jóváhagyását. A teremtett lények a Teremtő uralma alatt élnek, és elfogadnak mindent, amivel Isten ellátja őket, és mindent, ami Istentől származik, ezért eleget kell tenniük a felelősségeiknek és a kötelezettségeiknek. Ez tökéletesen természetes és indokolt, és Isten rendelte el. Ebből látható, hogy az emberek számára a teremtett lény kötelességének végrehajtása igazságosabb, szebb és nemesebb, mint bármi más, amit az életük során tesznek ebben az emberi világban; az emberiség körében semmi sem értelmesebb és méltóbb, és semmi sem ad nagyobb értelmet és értéket a teremtett ember életének, mint a teremtett lény kötelességének végzése. A földön csak az emberek azon csoportja veti alá magát a Teremtőnek, akik igazán és őszintén hajtják végre a teremtett lény kötelességét. Ez a csoport nem követi a világi irányzatokat; Isten vezetésének és útmutatásának vetik alá magukat, csak a Teremtő szavaira hallgatnak, elfogadják a Teremtő által kifejezésre juttatott igazságokat, és a Teremtő szavai szerint élnek. Ez a legigazabb, leghangosabb bizonyságtétel, és ez a legjobb bizonyságtétel az Istenbe vetett hitről. Az, hogy egy teremtett lény képes végrehajtani egy teremtett lény kötelességét, képes eleget tenni a Teremtőnek, a legcsodálatosabb dolog az emberiség körében, és olyasvalami, amit dicsőítendő történetként kellene terjeszteni közöttük. Bármit, amit a Teremtő a teremtett lényekre bíz, feltétel nélkül el kell fogadniuk; az emberiség számára ez egyszerre boldogság és kiváltság, és mindazok számára, akik végrehajtják egy teremtett lény kötelességét, nincs csodálatosabb és megjegyzésre méltóbb dolog – ez egy pozitívum. Ami pedig azt illeti, hogy a Teremtő hogyan bánik azokkal, akik képesek végrehajtani egy teremtett lény kötelességét, és mit ígér nekik, az a Teremtő dolga, a teremtett emberiségnek semmi köze hozzá. Hogy egyszerűbben és világosabban fogalmazzak, ez Istentől függ, és az embereknek nincs joguk beleavatkozni. Azt fogod kapni, amit Isten ad neked, és ha nem ad neked semmit, akkor sem szólhatsz egy szót sem. Amikor egy teremtett lény elfogadja Isten megbízatását, és együttműködik a Teremtővel, hogy teljesítse a kötelességét, és megtegye, amit tud, az nem egy tranzakció vagy üzlet; az embereknek nem szabad megpróbálniuk üzletelni a hozzáállásuk kifejezésével vagy a cselekedeteikkel és viselkedésükkel semmilyen, Istentől származó ígéretért vagy áldásért” (Az Ige, IV. kötet – Az antikrisztusok leleplezése. Kilencedik tétel (Hetedik rész)). Miután elolvastam Isten szavait, megértettem, hogy mivel Isten teremtette az embert és Ő adta neki az élet leheletét, és most megadta nekem a lehetőséget, hogy végezzem egy teremtett lény kötelességét, ez már önmagában Isten kegyelme és kivételes felemelés, és nem szabadna semmilyen követelést támasztanom Istennel szemben. Teremtett lény vagyok, és mindenkor jól kell végeznem a kötelességemet, feltétel nélkül és anélkül, hogy alkudozni próbálnék vagy követeléseket támasztanék. Ez az az észszerűség, amellyel rendelkeznem kell. Továbbá, Isten szándéka nem az, hogy külsőleges áldozatokat hozzunk és fáradozzunk az Ő kegyelmének és áldásainak megszerzése érdekében, hanem az, hogy a kötelességeink végzése által elnyerjük az igazságot, hogy megoldjuk a romlottságainkat, tisztátalanságainkat és sátáni beállítottságainkat, és végül megtisztuljunk és elnyerjük az üdvösséget. Ez az, amit Isten látni remél, és ez az a cél, amire törekednem kell a kötelességemben. Miután megértettem Isten szándékát, sokkal nyugodtabbnak éreztem magam, és bár a betegségem nem javult, már nem éreztem magam annyira korlátozva. Ezután a kezelés alatt elgondolkodtam magamon, elhatározva, hogy nem számít, javul-e a betegségem, vagy az, hogy mi lesz a végső kimenetel, mindent Istenre bízok, és többé nem támasztok követeléseket. Egy idő után az állapotom javulni kezdett, és normálisan tudtam járni. Nem sokkal később újra képes voltam végezni a kötelességemet a gyülekezetben.

Ezen a tapasztalaton keresztül rájöttem, hogy a fájdalmas finomítás szükséges az életem számára, és hogy ilyen finomítás nélkül még mindig a saját elképzeléseimben és képzelődéseimben élnék, és még mindig az áldások elnyerésének szándékával hinnék Istenben és végezném a kötelességeimet. Ha így folytattam volna a törekvést, Isten végül felfedett és kivetett volna. Hálát adok Istennek, hogy valós helyzeteket teremtett, hogy felfedjen, megváltoztasson és megtisztítson engem. Ez volt Isten megmentése számomra!

